
LENKIŠKOJO 
LEIDIMO 
PRATARMĖ 


Šios knygos leidimo anglų kalba pratarmė adresuota visiems 
skaitytojams, labai neišskiriant lenkų skaitytojų. Atkreipiu dė- 
mesį, kad rašiau ją veikiamas įvykių Lenkijoje, bet netaikau to, 
kas išjos kyla ar gali kilti, vien Lenkijos intelektualiam ir politi- 
niam gyvenimui. Vis dėlto neabejotina, kad rašydamas šį didelį 
veikalą siekiau suvesti sąskaitas su Marxo komunizmu ne tik 
universaliu, bet ir Lenkijos lygmeniu, ir šis sąskaitų suvedimas 
kartu turėjo atskleisti požiūrį į tikrąjį antikomunizmo, jo galio- 
jančių formų (su kuo siejama ši knyga) ir jo karikatūrų turinį, 
ypač žalingą politinei kultūrai, trukdantį deramai pažinti ko- 
mMunistinį palikimą ir efektyviai jį įveikti. Paskutinis knygos sky- 
rius tiesiogiai susijęs su daugelį metų vykstančiomis diskusijo- 
mis apie totalitarizmą ir LLR (Lenkijos Liaudies Respublika — 
vert.), kuriose aktyviai dalyvavau’. Suvokiu, kad knygos pro- 
blematika gali būti interpretuojama fragmentiškai ir vienpusiš- 
kai, iškreipiant autoriaus intencijas; Vakarų liberalas gali įžvelg- 
ti joje pernelyg griežtą, dargi pernelyg „dešinįjį“ Marxo 
interpretavimą, o lenkų antikomunistas gali ginčyti pernelyg, 
pasak jo, švelnų LLR vertinimą ir mėginimą pateisinti M. Gor- 
bačiovo reformas. Tai, ko gero, neišvengiama ir kaip tik pateisi- 
na mano bandymą apibrėžti, kaip aš pats matau šios knygos 
vietą dabartinėse lenkų diskusijose ir jos galimą indėlį į šias 
diskusijas. 

Pirmiausia turiu atkreipti dėmesį į tiesiog stebinantį šiuolaiki- 
nės antikomunistinės literatūros Lenkijoje skurdumą. Lenkija 


1 Žr. ypač šiuos mano kūri- 
nius: Zniewolony umyst po la- 
tach, Warszawa, 1993; Czy 
PLR była państwem totalitar- 
nym?, „Polityka“, 1990, liepos 
21; Totalitaryzm i posttotalita- 
ryzm. Próba definicji, Spole- 
czeństwo posttotalitarne. Kierun- 
ki przemian, Z. Sadowski (red.), 
Warszawa, 1991, p. 13-26, 
Demony Peerelu, „Res Publi- 
ca“, 1993, nr. 3 (54), p. 4-9. 

"R. Legutko, Etyka absolutna i 
społeczeństwo otwarte, Krakow, 
1994, p. 22. 

gausiai dokumentuoja komunizmo nusikaltimus, bet vaizduo- 
dama komunistinę ideologiją dažniausiai slysta paviršiumi ir 
tampa bejėgė jos didžiulio ir ilgalaikio patrauklumo daugelyje 
pasaulio šalių akivaizdoje. Sutinku su Ryszardo Legutkos tei- 
giniu, kad lenkų antikomunizmas „nepasižymi pernelyg dide- 
le apmąstymų gausa“ ir kad „kol kas nelaukiama protrūkio 
veikalų, kuriuose būtų tiriamas į praeitį nueinantis reiškinys“. 
Šiuolaikinei lenkų tautos liberaliai ir konservatyviai ideologi- 
jai, pasak cituoto autoriaus, būdingas stebinantis bruožas: „ne- 
paisant ugningos antikomunistinės frazeologijos, ji sudaro įspū- 
dį, tarsi būtų ne iš komunistinės epochos pabaigos, bet iš jos 

atsiradimo laikų“!. Kitaip tariant, didžiosios komunizmo pa- 
mokės pas mus kaip reikiant neapmąstė net ir tie, kurie manoją 
geriausiai apmąstę. 

Viena pagrindinių tokios padėties priežasčių yra atkaklus 
polonocentrizmas, ir netgi polonocentrizmas, absoliutinąs pa- 
tirtį kartos, tapatinusios komunizmą su nuideologinta septin- 
tojo ir aštuntojo dešimtmečių LLR partokratija. Šis nepamatuo- 
tas pažinimo perspektyvos ribojimas ir siaurinimas paprastai 
lemia atkaklų nenorą rimtai traktuoti komunistinę ideologiją. 
Juk šios ideologijos rimtai netraktavo korumpuoti E. Giereko 
laikų aparatininkai, bet negalima manyti, kad 1980 metų rug- 
pjūčio lūžio laiku LLR jau buvo toli pažengusios detotalitariza- 
cijos ir faktinio dekomunizavimo šalis. Tokios mąstymo nukry- 
pimo psichologinės priežastys yra gana aiškios. Daugeliui 
aktyvių LLR režimo priešininkų atrodė, kad komunizmo pri- 
pažinimas didžiausia naujųjų laikų utopija ir galingu XX am- 
žiaus Naujuoju Tikėjimu (Cz. Mitoszo posakis) monumentali- 
zuoja komunizmą ir sunkina jo, kaip moralinės menkystės, 
demaskavimą. Antra vertus, šie žmonės pretendavo į nuopel- 
nus už „totalitarinio komunizmo“ žlugimą, todėl nenorėjo rea- 
listiškiau apibūdinti savo priešininko. „Totalitarizmo“ ir „ko- 
munizmo“ terminai tikrai palengvino delegitimuoti režimą, su 
kuriuo jie kovojo; o jį įveikus, fechtuotis šiais terminais tapo 
reikalinga savo nuopelnams padidinti. 

Šiaip ar taip, požiūrio į komunizmą modeliavimas pagal 
„realiojo socializmo“ nuosmukio laikotarpį, be to, pagal jo spe- 
cifiškai lenkišką variantą, gerokai sunkino galimybes supras- 
ti komunizmą, kai jo įtaka buvo didžiausia, - kaip galingą 
revoliucinio-totalitarinio judėjimo idėjinį įkvėpėją ir grynos to- 

talitarinės valstybės ideologinį įteisinimą. Jaunesniajai lenkų kar- 
tai, įpratusiai tapatinti komunizmą su politinės valdžios mono- 
polizavimu nuideologintos nomenklatūros privačių interesų la- 
bui, vis sunkiau suprasti didžiausių laimėjimų ideologiniuose 
kryžiaus karuose laikotarpio komunizmą. Dar daugiau sunku- 
mų turės jauniausieji, kurie semiasi Žinių apie komunistinį an- 
gažuotumą iš tokios oficialiai rekomenduojamos mokyklinės lek- 
tūros, kaip Jacko Trznadlo Hańba domowa („Namų gėda“). Nes 
tai, ką jie sieja su komunizmu, nesutaikoma su Žiniomis apie 
komunizmą, esančiomis tokiuose kūriniuose, kaip, pavyzdžiui, 
Tony'o Judt'o veikalas apie 1944-1956 metų prancūzų intelektu- 
alų žavėjimąsi komunizmu arba Jaffo Schatzo knyga apie žydų 
kilmės lenkų stalinistus, kuriuos autorius vadino „paskutiniais 
tikrais komunistais“ Lenkijoje’. Specialiai vardiju palyginti ne- 
seniai išleistas knygas, nes jos rodo, kad Vakarų moksle išlieka 
tradicija vertinti komunistinę ideologiją rimtai - Lenkijoje tai, de- 
ja, nepopuliaru ir dažnai laikoma naivumu. Tony Judt'as kalba 
apie didžiulę komunistinės ideologijos įtaką pirmojo pokario de- 
šimtmečio prancūzų intelektualams, teigia, kad tarybinis komu- 
nizmas buvojiems pasaulio viltimi, kovos su amerikanizmu są- 
jungininkas, vakarietiškos svajonės apie filosofų valdžią 
įsikūnijimas“. Jaffas Schatzas aistringai rekonstruoja Stalino lai- 
kų lenkų žydų kartos patyrimą, vertindamas lenkų žydus kaip 
revoliucinius milenaristus, o jų visiško pralaimėjimo metus — 
1968-uosius —- apibūdina kaip autentiško komunizmo Lenkijoje 
pabaigą. Judt'o knyga padeda suprasti lenkų intelektualų prisi- 
jungimą prie komunistinės ideologijos — labai lengvai šiandien 
išjuokiamą prisijungimą, redukuojamą iki gyvenimiškojo opor- 
tunizmo ir paprasčiausios baimės. Schatzo knyga padeda su- 
vokti faktinės LJDP (Lenkijos jungtinės darbininkų partijos) de- 
komunizacijos procesą; mums turi būti labai svarbus sugebėjimas 
pakilti iki empatiškojo autoriaus pozicijos supratimo, nes be tojo 
analizavimas būtų vien vandens pylimas antisemitizmo malū- 
nui. Abi knygas verta rekomenduoti jauniems lenkams kaip prieš- 
nuodį lojalumo liaudies valstybei absoliutinimui ir visų kitų lo- 
jalumų laikymui paprasta „išdavyste“. 

Po 1993 metų rugsėjį įvykusių rinkimų pasigirdo balsų, kad 
komunistinės ideologijos priešininkai Lenkijoje pralaimėjo „mū- 
šį už atminimą“: nes Žmonių, susijusių su senos LLR politiniu 
elitu, grįžimas į valdžią buvo laikomas „komunistų“ pergale ir 


! Žr. T. Judt, Past Imperfect: 
French Intellectuals, 1944-1956, 
Berkeley, 1992; J. Schatz, The 
Generation: The Rise and Fall of 
the Generation of Jewish Com- 
munists of Poland, Berkeley, 
1991; J. Schatz, The Last True 
Communists, „Nationalities 
Papers”, 1994, vasara, 22 t. 
priedas Nr. 1: Ethnoeconomics 
in Poland. 


2 Žr. T. Judt, Past Imperfect, 
p. 165-166. 

! Tai patvirtina J. Tarkowski, 
žr. Ryzyka prywatyzacji a pols- 
ka nomenklatura — nowa klasa 
przedsiębiorców knygoje Socjo- 
logia šwiata polityki, t. 1: 
Wiadza i społeczeństwo w syste- 
mie autorytarnym, Warszawa, 
1994, p. 252. 

įrodymu, kad Lenkijos visuomenė jaučia kažkokią „komunis- 
tinę“ nostalgiją. Bet norint suprasti, kas buvo komunistinė ide- 
ologija, nepakanka tik prisiminti LLR istoriją - istorinė atmin- 
tis turi siekti žymiai tolesnę praeitį ir būti išsilaisvinusi iš 
nacionalinio egocentrizmo ydų. Ojei esama tokios atminties, jei 
suvokiama, kuo turėjo būti komunizmas ir kuo iš tikrųjų buvo 
savo didžiausių pergalių metais universaliuoju mastu, tada ne- 
galima vartoti būdvardžio „komunistinis“ vien siejant jį su LLR. 
V. Gomulkos ir E. Giereko laikų „realiojo socializmo“ tapatini- 
mas su komunizmu yra politiškai motyvuotas piktnaudžiavi- 
mas kalba, nes iš tikrųjų nei teoriškai, nei praktiškai tai nebuvo 
komunizmas. Nesuklysime teigdami, kad komunizmo atžvil- 
giu LLR rezultatas iš tikrųjų buvo labai nekoks. Nuo 1956 metų 
LLR istorija - nepaisant visų juodųjų sutarčių, vingių ir nevie- 
nareikšmiškumų —buvo pasitraukimo nuo komunistinių idėjų, 
„Socializmo statybos“ užduočių vengimo istorija. Santvarkos 
įteisinimas ideologinėmis tiesomis kriko net ir partiniame elite; 
Giereko laikais šis procesas jau visiškai baigėsi’. Tad LLR gene- 
alogija nėra tas pat, kas komunistinė genealogija, o LLR gyni- 
mas neturi būti ir komunizmo gynimu. 

Bet tai nereiškia LLR palikimo „ideologinio nekaltumo“ inte- 
gralios gynybos. Toli siekiančios istorinės atminties nauda yra ne 
tiktai detotalitarizavimo proceso ir lenkiškos laidos „realiojo so- 
cializmo“ faktinio dekomunizavimo aiškus įžvelgimas, bet ir gali- 
mybė aiškiai suvokti LLR santvarkos totalitarinę-komunistinę ge- 
nezę, grindžiamą centralizuota planine įsakymine-skirstomąja 
ekonomika ir autoritarine partokratijos sistema. Negalima mode- 
liuoti supratimo apie komunizmą remiantis LLR patirtimi, bet ne- 
galima vertinti LLR laimėjimų pamiršus, kas buvo ir kas turėjo 
būti komunizmas pasauliniu mastu. Visumos atžvilgiu ir viena, ir 
kita yra polonocentristinis perspektyvos iškraipymas, neleidžian- 
tis intelektualiai atsiskaityti su komunizmu amžiaus ir pasaulio 
mastu. 

Pirmoji iš tų klaidų, paplitusi antikomunistinės dešinės, ypač 
tautinės ir klerikalinės, pažiūrose, įgijo stačiai karikatūrišką pa- 
vidalą. Šios daugiasrovės orientacijos atstovai tapatina komu- 
nizmą ne su apibrėžta ideologija ar sistema, o su grupe asmenų 
iš LLR nomenklatūros, turinčių galimybių realizuoti savo grupi- 
nius interesus visiškai pakitusių žaidimo taisyklių sąlygomis. 
Šioje perspektyvoje komunistas neprivalo būti kapitalizmo prie- 

šininkas; aiškiai daug svarbesnis yra grupinės tapatybės tęsti- 
numas ir galimybė valdyti. Sutikus su tokiu požiūriu galima 
rimtai dvejoti, ar 1993 metų rinkimų rezultatai faktiškai neres- 
tauravo LLR. Pacituokime Lenkijos primo Jėzefo Glempo 
žodžius: „Reikia savęs paklausti: ar iš tikrųjų šiandien Lenkiją 
valdo komunistai? Nesama elementų teisingam atsakymui. [...] 
Vien kapitalizmo aprobavimas dar nėra atsisakymas nuo Mar- 
xo dėsnių“'. 

Pagrindinio, aiškaus prieštaravimo tarp Marxo komuniz- 
mo ir kapitalizmo neigimas yra labai paplitusio ir turinčio tam 
tikrą vidinę logiką protavimo pavyzdys. Nes jei samprata apie 
komunizmą grindžiama LLR patirtimi ir visų pirma iš laikotar- 
pio prieš pat „Solidarumo“ revoliuciją, tai iš esmės nėra pras- 
mės išeities tašku imti ideologiją: juk Giereko laikų nomenkla- 
tūra buvo labai nuideologinta. Atsisieti nuo sistemos bruožų 
sunkiau, bet ir tai įmanoma: juk žinoma, kad tuometiniai „ko- 
munistai“ buvo visų pirma susaistyti tam tikrų bendrų intere- 
sų, one ypatingo prisirišimo prie santvarkos principų, kurie ir 
jiems patiems vis labiau atrodė abejotini. Galima net įrodinėti, 
jog inteligentiškiausia ir versliausia ekonominės nomenklatū- 
ros dalis vis labiau jautė, kad „realiojo socializmo“ dėsniai ją 
riboja ir varžo. Taip buvo ne vien LLR, bet ir Brežnevo Tarybų 
sąjungoje. 

Bet šios išvados logika nekeičia fakto, kad ji veda prie absur- 
diškų ir intelektualiai itin žalingų išvadų. Jos pašalina iš ko- 
munizmo, par exellence ideologinės sąvokos, idėjinį turinį, men- 
kina jį, nukreipia dėmesį nuo jo tradicijos ir įsišaknijimo 
europiniame mąstyme, darydamos neįmanomą jo šaltinių pa- 
žinimą irjo istorijos supratimą; taip supaprastina ir antikomu- 
nizmą, pašalina jo intelektualinį turinį ir redukuoja iki kovos 
su tam tikra asmenų grupe, nepriklausomai nuo to, ar jie yra 
tikrieji komunistai, ar tik „postkomunistai“. Tai paprastai kyla 
iš politinio įkarščio, bet šiame kontekste visų pirma svarbi pa- 
grindinė epistemologinė klaida, sąlygota devintojo dešimtme- 
čio politinio susiskirstymo: komunizmo apibrėžimo tiesioginio 
tuometinio santvarkos priešininko bruožais. Bet reikalas tas, kad 
tas priešininkas buvo ne didžiausio režimo įsigalėjimo laikų ko- 
munistai, o vien atstovai LLR baigiamosios fazės „realiojo socia- 
lizmo“ arba santvarkos, kurios bruožai buvo išskydę, nusilpę, 
susiformavę faktinio pasitraukimo nuo komunistinių idealų 

! Cit. Czy PLR trwa?, Gazeta 
wyborcza, 1995, kovo 16, p. 3. 
Kraštutine tokios komuniz- 
mo supratimo tendencijos 
išraiška buvo buvusio statybų 
ministro Adamo Glapinskio 
pasisakymas, kur jis apibū- 
dino Leszeką Balcerowiczių 
kaip komunistą, Žr. šešto 
skyriaus ketvirtą skyrelį. 

procese. Šios santvarkos vadinimas komunistine arba komu- 
nistiniu totalitarizmu gal pridėdavo prestižo tiems, kas prisi- 
dėjo prie jos įveikimo. Bet šia knyga stengiamasi įrodyti, kad 
pažintiniu, istoriniu ir politologiniu požiūriu tai buvo nesusi- 
pratimų dauginimas. 

Antrą iš šių klaidų, kuri yra LLR laimėjimų gynimas aiškiai 
neatskiriant LLR nuo komunizmo, daro „postkomunistinė“ 
kairė. Nepaisant priešingos politinės intencijos, diagnostiniu 
požiūriu tai yra klaida, esme panaši į jau aptartą dešiniųjų 
klaidą: nes ir čia, ir ten susiduriame su negebėjimu atskirti 
LLR palikime to, kas jame buvo specifiškai komunistinio, nuo 
to, kas ne, kas buvo iš bendrosios kairės genezės; ir čia, ir ten 
esama nepakankamo suvokimo, kad komunistiniai bruožai 
LLR buvo ryškūs tik stalinizmo laikotarpiu, o vėliau bluko 
nuo įsigalinčio plovimo, visą laiką vykusios kovos dėl jos pa- 
keitimo, ir kad buvo galima išsilaikyti ant LLR pagrindo nesi- 
tapatinant su komunistine ideologija. O kartu negalima 
užtušuoti fakto, kad komunizmo virusas gyvavo LLR struktū- 
rose partokratijos ir priešiškos rinkai komandinės ekonomi- 
kos pavidalu ir kad tos struktūros, nepaisant ideologizavimo 
mažėjimo ir detotalitarizavimo procesų, buvo pagrindinė ša- 
lies plėtros kliūtis. Kairė, vadinama „postkomunistine kaire“, 
per mažai naudojasi galimybe derinti savo tapatybę su ryžtin- 
gu atsiribojimu nuo komunizmo: juk ji galėjo tiesiog ginti tezę, 
kad LLR buvo vienintelė galima lenkų valstybingumo forma 
ir kad sąžiningas ir konstruktyvus darbas tos valstybės labui 
(net nekalbant apie opoziciją sistemos viduje) negali būti pai- 
niojamas su komunistiniu angažuotumu. Tai sukeltų pasi- 
priešinimą iš įvairių pusių, bet išryškintų Demokratinės kai- 
riųjų sąjungos pozicijas. Tokios pozicijos užėmimas reikalautų 
apibūdinti save kaip „postLLR kaire“ ir ryžtingai priešintis 
šios sąvokos tapatinimui su „postkomunistine“ kaire. Bet De- 
mokratinė kairiųjų sąjunga SLD tarsi neteikia reikšmės tam 
skirtumui, kas yra dviprasmiška ir sunkina nuoseklų, įtikina- 
mą atsiribojimą nuo buvusios LJDP komunistinių tradicijų. 

Kitaip tariant, ir lenkų dešinieji, ir lenkų kairieji yra linkę 
tapatinti - arba bent pernelyg suartinti - ginčą dėl LLR su gin- 
ču dėl komunizmo. O štai visuotinė komunistinių idėjų istorija 
byloja, kad tai yra skirtingi, nors ir tarpusavyje susiję reikalai ir 


ginčai. 

Marxo komunizmas ir procesai, vykę LLR po atšilimo, buvo 
tarpusavyje nesuderinami. Neseniai į tai atkreipė dėmesį Le- 
szekas Nowakas. Jis įrodinėja, kad komunistinė ideologija švel- 
nino represinį LLR „realiojo socializmo“ pobūdį ir jos dėka jis 
baigėsi anksčiau, negu turėjo baigtis'. O aš ginu tezę, kad buvo 
tiesiog atvirkščiai: kad ir kokių buvo fundamentalių ydų, LLR 
sukūrė pilietinę tikrovę, kurioje vyko komunizmo prijaukini- 
mo, švelninimo ir išplovimo procesas. Kaip žinoma, šiame pro- 
cese būta stabčiojimų ir atsitraukimų, visiškai pagrindžiančių 
visuomenės nusivylimus. Tačiau verta pažymėti, kad nebuvo 
bandymų restauruoti doktrinierišką komunizmą ir netgi blo- 
giausiais laikais nebuvo galimybių sustabdyti bendrą detotali- 
tarizavimo prosesą. 

Ši knyga, kaip aiškinu jos angliško leidimo įžangoje, vaiz- 
duoja komunizmą kaip gigantišką bandymą suformuluoti ir 
įgyvendinti tam tikrą laisvės koncepciją — alternatyvią libera- 
lizmui, paradigmiškai jai priešingą, nesutaikomą su individo 
laisve arba (kaip tai apibrėžė Leszekas Kotakowskis) su „tie- 
siog laisve“?. Šios koncepcijos esmė buvo sumanymas išva- 
duoti žmogų iš rinkos ekonomikos „aklųjų jėgų“, visiškai eli- 
minuoti rinkos tipo spontaniškų prisitaikymų tvarką, pakeisti 
ją viską apimančios, tikslinės organizacijos racionalia tvarka. 
Lenkų intelektualiame gyvenime šitaip suprastas komuniz- 
mas — pirmine ir tikrąja to žodžio prasme, vartojama marksiz- 
mo,- tapo kažkuo nežinomu, traktuojamu su didžiu nepasiti- 
kėjimu, visiškai nesančiu antikomunistinėje publicistikoje. Ir 
tai nestebina: juk jis netiko Lenkijos „komunai“ iš laikotarpio 
prieš santvarkos pasikeitimą, neaiškino postkomunistinio lai- 
kotarpio nomenklatūrinių interesų bendrumo. O jei taip, tai 
gilinimasis į komunistinės ideologijos slaptavietes yra berei- 
kalingas užsiėmimas, nukreipiąs dėmesį nuo tikrųjų dekomu- 
nizavimo problemų. 

Tokie samprotavimai, mano galva, byloja apie gėdingą šiuo- 
laikinio lenkų antikomunizmo lėkštumą. Bet tai yra ir tarsi kita 
pusė fakto, užtikrinančio Lenkijai svarbią vietą pasaulinio mas- 
to komunistinio eksperimento istorijoje, kaip tik to fakto, kad ji 
neabejotinai buvo silpniausia tarptautinio komunizmo grandis. 
Šioje šalyje socialistinė santvarka, kaip įžanga į „komunizmo 
statybą“, susidūrė su ypač stipriu pasipriešinimu ir buvo įgy- 
vendinta tik iš dalies. Čia „realiojo socializmo“ vidinis irimas 

1 Žr. L. Nowak, Mit demokra- 
tycznego kapitalizmu, „Polity- 
ka“, 1995, balandžio 22, p. 20- 
21; 


2? L. Kołakowski, Główne nur- 
ty marksizmu, Londyn, 1988, 
p. 354. 

! Puiki šio buvusios LJDP 
deideologizacijos proceso 
iliustracija yra buvusio prem- 
jero J. Oleksio prisipažinimas, 
kad jis partijoje veikė be ideo- 
loginės motyvacijos, nesigili- 
no į teorines problemas, nebu- 
vo susipažinęs nė su vienu 
Stalino veikalu, o iš Lenino 
veikalų buvo skaitęs kažko- 
kių fragmentų (žr. Dlaczego 
jadę do Rosji, J. Szczęsnos ir 
A. Michniko pokalbis su prem- 
jeru J. Oleksiu, „Gazeta wy- 
borcza“, 1995, gegužės 6-8, 
p. 10-12. 


* Manau, verta pažymėti, kad 
E. Gellneris vienoje naujausių 
knygų (žr. Conditions of Liber- 
ty: Civil Society and Its Rivals, 
New York, 1994) ideokratijos 
koncepciją pavertė totalitari- 
nio fenomeno supratimo rak- 
tu. 


` Ir aš ilgai buvau veikiamas 
tos įsigalėjusios minties; siūlau 
paskaityti: A. Walicki, Zniewo- 
lony umyst po latach, p. 232. 


LENKIŠKOJO LEIDIMO PRATARMĖ 


pasireiškė ypač ryškiai ir šalis susikūrė sau ypač gausių priemo- 
nių tai santvarkai įveikti ir su ja kovoti - nuo prisitaikymo me- 
chanizmų, susijusių su instinktyviu pasipriešinimu, tolydžio vis 
sąmoningesnėmis sistemos vidaus opozicijos formomis, iki atvi- 
ros opozicinės politinės kovos. Deideologizacijos ir faktinio de- 
komunizavimo procesas LLR taip pat neaplenkė ir valdžios žmo- 
nių: tie žmonės, kurie stojo į LJDP po 1956 metų, su komunizmu 
turėjo vis mažiau bendro, vis mažiau identifikavosi su jo tikslais 
ir vis prasčiau buvo susipažinę su marksizmo klasika’. 

Tad galima teigti, kad lenkų paviršutiniškas komunistinės 
ideologijos diegimas padėjo greičiau nei kur kitur išsivaduoti iš 
jos hipnotizuojančios įtakos. Bet tai nereiškia, kad galima leisti 
sau atsisakyti esmingesnio — intelektualinio atsiskaitymo su 
komunizmu. Tiesiog atvirkščiai. 

Tokiam atsiskaitymui labai gali pagelbėti darbai tų lenkų in- 
telektualų, kurie skaudžiai išgyveno kelerių metų smarkios ko- 
munistinio ideologinio puolimo įsigalėjimo laikmetį - staliniz- 
mo laikotarpį. Svarbiausi iš jų, žinoma, yra Czestawas Mitoszas 
ir Leszekas Kotakowskis. Mitoszo Zniewolony umysł ( „Pavergtas 
protas“) yra viena geriausių iš totalitarinių-komunistinių 
ideokratijos analizių*. Revizionistinė Kotakowskio publicistika 
puikiai išreiškia tam tikrą išsilaisvinimo iš komunistinės hipno- 
zės momentą, kažkiek bendrą Rytų ir Vakarų intelektualams. Ir 
pagaliau Kotakowskio veikalas Główne nurty marksizmu („Pagrin- 
dinės marksizmo srovės“) - puiki, pasaulio literatūroje unikali 
visuminė marksistinės minties istorinė apžvalga. Šiuo veikalu 
remiuosi labai dažnai. Bet, mano nuostabai, kaip paaiškėjo, daug 
tų nuorodų yra kritinio pobūdžio. Tad verta valandėlę pamąstyti 
apie tuos užfiksuotus interpretacinius skirtumus. 

Iš esmės jie susiję su dviem dalykais: skirtingu jaunojo Marxo 
ir Antonio Gramsci'o kūrinių vertinimu (kuriuos vertinu gerokai 
griežčiau) ir gerokai platesniu komunistinės ateities, kaip visiško 
rinkos ekonomikos panaikinimo vizijos, pabrėžimu (Kotakow- 
skis šią problemą aiškiai ignoravo, apėjo net nagrinėdamas Mar- 
xo „Gotos programos kritiką“). Tai paaiškinama šių knygų atsi- 
radimo laiko skirtumu. Kotakowskis rašė savo veikalą tuo 
laikotarpiu, kai buvo populiari mintis apie laisvės galimybę, an- 
titotalitarinę marksizmo rein-interpretaciją?; pažangieji inteligen- 
tai tuomet nė negalvojo apie klasikinio liberalizmo įtakų rene- 
sansą, kuris keliolika metų vėliau atsirado dėl domėjimosi 

Friedricho von Hayeko darbais pagyvėjimo visame pasaulyje. 
Vienokiu ar kitokiu pavidalu dėtas į demokratinį socializmą 
viltis palaidojo tik didelė ir mirtina (kaip paaiškėjo) devintojo 
dešimtmečio „realiojo socializmo“ krizė. Ta kryptimi evoliucio- 
navo visos lenkų liberalų demokratų aplinkos, įskaitant ir Les- 
zeką Kolakowskį, ir čia pasirašantįjį. Tas perspektyvos pokytis 
leido man aiškiai pastebėti, kad jaunamarksistinė žmogaus rū- 
šinės esmės susvetimėjimo (vėliau ir jo nykimo) koncepcija yra 
iš esmės priešinga liberaliai individualios laisvės, be kita ko, 
sąlygotos spontaninės rinkos ekonomikos, idėjai. 

Šios knygos temos požiūriu tai turi ypač didelę reikšmę- čia 
kaip tik ir nagrinėjama Marxo komunizmo istorija kaipo alter- 
natyva liberaliam laisvės supratimui. Ši knyga yra kitokios te- 
matikos negu Kotakowskio veikalas. Nerėčiau, kad ji būtų skai- 
toma kaip tos didelės sintezės papildymas, kad ji padėtų skatinti 
domėtis marksizmo istorija ir galimais jos interpretavimo skir- 


tumais. 
%* 


+ + 


Ši knyga buvo parašyta anglų kalba ir išleista pavadinimu 
Marxizm and the Leap to the Kingdom of Freedom. The Rise and Fall 
of the Communist Utopia (Stanford University Press, 1995). Vers- 
damasją i lenkų kalbą, įtraukiau į tekstą ir prierašus tam tikrų 
smulkių aktualijų ir papildymų. Penktojo skyriaus 3 poskyrį 
(paskelbtas „Przegląd Humanistyczny“, 1992, nr. 5) išvertė Ma- 
rekas Szopskis. 

Galimybė versti atsirado apsilankius Varšuvoje, kur pralei- 
dau 1994-1995 akademinius metus kaip Varšuvos universiteto 
Filosofijos instituto svečias. Neįkainojamą pagalbą šiame dar- 
be man suteikė instituto biblioteka. Jos personalui, ypač direk- 
toriui Januszui Siekui, už tai širdingai dėkoju. 


Andrzej Walicki 
Varšuva, 1995 metų gegužė 

! Šitaip apibrėžta tema turė- 
tųapimti ir komunistinių eks- 
perimentų Azijoje istoriją. Bet 
praktiškai tai buvo neįgyven- 
dinama. 


ĮŽANGA 


Šios knygos tikslas yra detali Marxo-Engelso laisvės koncepci- 
jos rekonstrukcija. Čia siekiama įrodyti, kad kaip tik tam tikra 
laisvės koncepcija sudaro komunistinės ateities visuomenės vi- 
zijos pagrindą; atskleisti komunistinės utopijos istoriją mark- 
sistinėje, o drauge marksistinėje-lenininėje mintyje ir pagaliau 
išsiaiškinti, kaip komunistinės visos žmonijos išvadavimo kon- 
cepcijos vidinė logika padarė marksizmą totalitarinės prakti- 
kos įteisinimu. 

Norint suprasti laisvės problemą marksizme, reikia suvokti, 
kad ši problema yra pagrindinė marksistinės doktrinos visu- 
moje. Marxui, kaip ir Hegeliui, kaip tik laisvė (o ne, pvz., visuo- 
meninis teisingumas) buvo galutinis istorinio proceso tikslas; 
visajo istorijos filosofija juk buvo komunizmo, suprantamo kaip 
„laisvės karalystė“, būtinybės pagrindimas. Tad marksistinės 
laisvės teorijos analizė reikalauja atskleisti marksizmo klasikų 
požiūrį į istoriją kaip į objektyvių Žmonijos išlaisvinimo prie- 
laidų formavimąsi, į tariamą komunizmo būtinumą ir, pagaliau, 
į patį komunizmą kaip į visuomenės laisvės realizaciją. Taigi 
tokios analizės teminė apimtis aprėpia visą marksizmo, kaip ko- 
munizmo, istoriją — kaip istorijos teorijos, grindžiančios komu- 
nizmo, kaip komunistinės ateities vizijos, būtinumą, kaip pseu- 
domokslinį revoliucinių bandymų įgyvendinti komunistinius 
idealus įteisinimą! Vidines tokios plačios temos sąsajas puikiai 
apibūdina garsūs Engelso žodžiai apie „šuolį iš būtinybės kara- 
lystės į laisvės karalystę“. Apie „būtinybės karalystę“ kalba Mar- 

xo istorinės būtinybės, kuri suvokiama kaip objektyvių laisvės 
prielaidų kūrimas, teorija; „šuolis į laisvės karalystę“ sudaro 
„mokslinio socializmo“ doktrinos ir susijusios su ja proletaria- 
to diktatūros koncepcijos turinį: „laisvės karalystė“ yra mark- 
sistinė komunizmo vizija, kurią mėginta įgyvendinti Tarybų 
Sąjungoje. 

Reikia pabrėžti, kad ši tematika neapima visų marksistinės 
teorijos aspektų ir atšakų. Marksizmas, kaip komunizmo teori- 
ja, yra tradicinis, senamadiškas, dogmatiškas ir utopinis vienu 
kartu, aiškiai kitoks nei visa tai, ką dar visai neseniai Vakaruo- 
se vertino kaip „gyvąjį marksizmą“ ir kas iš esmės apsiriboda- 
vo radikaliąja kapitalistinės santvarkos kritika. Bet reikalas tas, 
kad komunistinio totalitarizmo supratimo raktas yra Marxo pa- 
likimo dogmatinė-utopinė dalis; jos istorinė reikšmė yra tokia 
didelė, kad jokia redukcionistinė marksizmo supaprastinimo 
baimė nepateisina jos nutylėjimų ir pasmerkimo užmarščiai. 
Daugumą vadinamųjų akademinių marksistų Jungtinėse Vals- 
tijose sudaro radikalių kairiųjų pažiūrų atstovai, vis dėlto toli- 
mi nuo komunizmo, juo labiau nuo komunistinio dogmatišku- 
mo. Bet tas faktas nepateisina komunistinio totalitarizmo 
marksistinių šaknų ignoravimo ir mūsų šimtmečio komunisti- 
nių režimų laikymo specifiškai rusišku produktu ar Rytų Euro- 
pos raidos keliu, o kaip tik toks požiūris dar neseniai tebedomi- 
navo „Vakarų marksistų“ ir poststalinistinės epochos 
marksistuojančių radikalų gretose. Dauguma „Vakarų mark- 
sistų“, ypač angliškai kalbančiuose kraštuose, kuriuose mark- 
sizmas išplito gerokai vėliau, menkai domėjosi komunistine uto- 
pija ir nesiekė jos propaguoti; priešingai, veikiau siekė įrodyti, 
kad marksizmas atitinka demokratijos dėsnius ir sveiką protą, 
o tas lėmė gėdingą akivaizdžiai utopinių marksistinės doktri- 
nos aspektų nutylėjimą. Radosi net bandymų įrodinėti, kad 
marksizmas „iš esmės“ neturi nieko bendra su tokiomis fantas- 
tinėmis idėjomis kaip nerinkos ekonomikos ir pinigų panaiki- 
nimo koncepcija’. Šią tendenciją smarkiai rėmė įvykių raida 
„Tealiojo socializmo“ kraštuose; nes ilgametės diskusijos apie 
„rinkos socializmą“ ir „reformuotą komunizmą“ lėmė, kad 
net ir valdžiusioms tuos kraštus komunistų partijoms buvo 
patogu pamiršti, kad Marxo koncepcijoje socializmas buvo (net 
ir pradinėje fazėje) tolygus rinkos ekonomikos visiškam panai- 
kinimui. Taip marksistinė ideologija buvo savaip iškastruota , 

' Gera šios tendencijos iliust- 
racija yra vienas pagrindinių 
britų marksizmo teoretikų 
P. Andersonas, su neslepia- 
mu palengvėjimu parėmęs 
A. Nove'o požiūrį į „galimo 
socializmo ekonomiką“ (žr. In 
the Tracs of Historical Materia- 
lism, London, 1983, p. 100- 
101). Kitas mėginimas suabe- 
joti pozicija dėl centrinės 
antirinkos vietos integraliame 
socializme yra A. Vincento 
knyga Modern Political Ideolo- 
gies, Oxford, 1992, rekomen- 
duojama kaip politinių idėjų 
istorijos daugiamečio moky- 
mo produktas. Šio autoriaus 
manymu, požiūris į socializ- 
mo priešiškumą laisvai rinkai 
yra „keistas“, priklausantis 
„populiariam mitui“ (p. 109). 

! E. Balibar, Europe After Com- 
munism, „Rethinking Mar- 
xism“, 1992, ruduo, t. 5, nr. 3, 
p. 33 ir 36. 

intelektualiai praskiesta, eklektiškai pamaloninta. Bet kaip tik 
todėl reikia šiandien prisiminti kraštutinius utopinius, milenaris- 
tinius marksistinio komunizmo bruožus. Nes kitaip neįmanoma 
suvokti dviejų bolševikų revoliucijos aspektų: jos marksistinio ide- 
ologinio įteisinimo ir totalitarinio rezultato. 

Marksistinė bolševizmo genezė, suprantama, neatskleidžia 
visų Rusijos komunistinio totalitarizmo bruožų; iš jos aiški vien 
ideologinė bolševikų diktatūros motyvacija, tai yra jos specifiš- 
kai „ideokratinis“ aspektas. Neturiu intencijų neigti ar labai 
menkinti neideologinius, istorinius ir socialinius tarybinės sis- 
temos formavimosi veiksnius. Tačiau trokštu pateikti argumen- 
tų paremti tezei, kad ideologinių veiksnių vaidmuo šiame pro- 
cese buvo santykinai nepriklausomas ir svarbus - pradiniame 
etape tiesiog lemiamas. Didžiulį komunistinį eksperimentą Ru- 
sijoje interpretuoti kaip specifiškai rusiškos politinės kultūros 
rezultatą reiškia vengti atsakyti į svarbiausią klausimą: ar Ru- 
sija būtų susikūrusi totalitarizmą — patį nuosekliausią, kadan- 
gi komunistinį, - jei nebūtų pasidavusi Vakaruose gimusios 
komunistinės ideologijos, turėjusios mokslo autoritetą ir žmo- 
nijos pažangos lemiamo žodžio reputaciją, dominuojančiai įta- 
kai. Atsakyti į šį klausimą teigiamai būtų tolygu marksizmą 
„išteisinti“, rusiškąjį komunizmą aiškinti marksizmo atžvilgiu 
išoriniais veiksniais, nesančiais Vakaruose. Bet ar ne sąžinin- 
giau pripažinti, kaip tai padarė Etienne Balibar, kad „komu- 
nizmas kaip idėja, kaip ideologija buvo pačioje europinės min- 
ties širdyje“ ir kadjo žlugimas Tarybų sąjungoje yra ne lokalus 
įvykis, o universalios reikšmės pasaulinis faktas'? Carinės im- 
perijos ir vėliau Rusijos dominuotos Rytų ir Vidurio Europos 
istorinė raida be marksistinės komunistinės ideologijos versijos 
neabejotinai būtų visiškai kitokia. Porevoliucinė Rusijos tikro- 
vė tikriausiai nebūtų demokratinė, bet nebūtų ir totalitarinė. Be 
didžiulio marksizmo autoriteto, be tvirčiausio tikėjimo, kad jam 
priklauso pažangos ir tiesos monopolis, Rusija nebūtų įsi- 
traukusi į beprecedentiškai žiaurų „komunizmo statybos“ eks- 
perimentą, nebūtų prisivertusi realizuoti utopinį planą. Tai bu- 
vo išimtinai ilgalaikis eksperimentas, o jo institucionalizacija 
buvo nuosekliai totalitarinė. Utopinių siekių būta per visas dide- 
les revoliucijas, bet komunistinė revoliucija Rusijoje buvo pirmo- 
ji, kai jie tapo institucionalizuoti, dešimtis metų lėmė visą didelio 
krašto raidą nuo ekonomikos ligi kultūros. Galima drąsiai teig- 

ti, kad toji istorinė anomalija, prieštaraujanti visoms istorinio 
materializmo prielaidoms, būtų buvusi neįmanoma be stipraus 
tikėjimo Marxo komunizmo „moksliniu“ pobūdžiu ir be tokio 
pat stipraus įsitikinimo to komunizmo neišvengiamumu pa- 
sauliniu mastu. 

Kaip tik todėl marksistinės laisvės koncepcijos, tai yra mark- 
sizmo, kaip aksiologinio komunizmo pagrindimo, studijoje ne- 
galima nekalbėti arba vien tik bendromis frazėmis kalbėti apie 
ryšio tarp Marxo laisvės idealo ir jo lenininio-stalininio įgyven- 
dinimo problemą. Gali atrodyti, kad šios užduoties teisėtumas 
yra akivaizdus; bet iš tikrųjų įdėta daug pastangų, siekiant pa- 
vaizduoti „autentiškąjį marksizmą“ ir komunistinį totalitariz- 
mą kaip visiškai skirtingus reiškinius, susijusius tik paviršuti- 
niškai. Dominavusios iki pastarųjų laikų amerikietiškos 
sovietologijos srovės darbuose ryšys tarp tarybinės sistemos ir 
marksistinės ideologijos buvo menkinamas ir netgi tiesiog nei- 
giamas; tarybinę sistemą vaizduoti kaip iš tiesų ydingą, bet au- 
tentišką bandymą įgyvendinti Marxo idealą reiškė rizikuoti su- 
silaukti priekaištų už dešinįjį apakimą ir intelektualinį skurdą. Ir 
dauguma Vakarų marksologų vengė Marxo idėjas analizuoti at- 
sižvelgdami įjų rezultatus, kurie atsiskleidė kaip marksizmo ins- 
piruoti totalitariniai režimai. Tokios analizės vis dažniau buvo 
traktuojamos kaip šaltojo karo mentaliteto apraiškos, tai yra kaip 
kažkas anachroniška, nedora, negarbinga. Tad nieko keista, kad 
daugelis Vakarų marksistų dabar apie „realiojo socializmo“ žlu- 
gimą Tarybų sąjungoje ir Vidurio bei Rytų Europoje rašo taip, 
tarsi šis įvykis iš esmės visiškai nereikšmingas jų pačių „tikra- 
jam“ marksizmui!. 

Manau, šią situaciją paaiškina dvi tarpusavyje glaudžiai 
susijusios priežastys. Visų pirma tai Vakarų kraštuose mark- 
sizmas, vis labiau jaučiąs savo atskirumą ir todėl besivadinan- 
tis „Vakarų marksizmu““, liovėsi laikyti Marxo teoriją neatsie- 
jama nuo komunistinių idealų; antra, kai Rytų Europos 
komunistiniai režimai pradėjo vadintis „realiai egzistuojančiu 
socializmu“ (kuo veikiau akcentavo status guo išsaugojimą ne- 
gu revoliucinį pasaulio keitimą), Vakaruose čia yra įžvelgia- 
mas naujas argumentas deideologizuotos, pragmatiškos komu- 
nistinio fenomeno interpretacijos naudai. Suprantama, tai 
nepadėjo sutelkti dėmesio į marksistinės utopijos problematiką. 
Dauguma Vakarų radikalų marksizmą laikė patogiu įrankiu 

! Tipiškas tokios pozicijos pa- 
vyzdys yra K. Grahamo kny- 
ga Karl Marx, Our Contempo- 
rary: Social Theory for a 
Post-Leninist World, Toronto, 
1992. Ji mėgina įrodyti, kad 
Marxo politinė filosofija ir to- 
liau yra visiškai aktuali, nes 
komunizmo žlugimas buvęs 
vien leninizmo žlugimas. Pa- 
našias pažiūras plėtoja R. 
Gottliebas knygoje Marxism, 
1844-1990: Origin, Betrayal, 
Rebirth, New York, 1992, tačiau 
lyg rodydamas paprasčiausią 
nemokšiškumą. Grahamas, 
reprezentuojantis vadinamą- 
jį analitinį marksizmą, suvo- 
kia, kad Marxo ateities vizi- 
joje yra numatyta atsisakyti 
pinigų (žr. p. 118-119). O 
Gottliebas vaizduoja Marxo 
socialinį idealą kaip „teisin- 
gus darbo mainus į pinigus“, 
ir tuo išsiduoda esąs visiškai 
nesusipažinęs su pagrindinė- 
mis Marxo komunistinėmis 
idėjomis. 


2 Žr. I. G. Merguior, Western 
Marxism, London, 1986. 

kapitalistinei santvarkai kritikuoti, o ne pozityviu naujos san- 
tvarkos projektu, visais atžvilgiais priešingu kapitalizmui; ki- 
taip tariant, kritinės marksizmo funkcijos absoliutinimas vyko 
drauge su tiesiog stebinančiu „mokslinio socializmo“ diagno- 
zių ir prognozių bei marksistinės ateities komunistinės visuo- 
menės vizijos ignoravimu. Galų gale mažai kas suvokė, kad 
komunistinėje „laisvės karalystėje“ numatoma visiškai panai- 
kinti pilietinę visuomenę ir rinkos ekonomiką, nes postuluojama 
visiška visuomenės jėgų kontrolė totaliai valdomos planinės 
ekonomikos sistemoje. Pačią komunizmo sąvoką imta sieti ne 
tiek su komunistine ideologija, kiek su konkrečiais politiniais 
režimais; tad šia prasme „komunistais“ galėjo būti žmonės vi- 
siškai be idėjų, remiantys egzistuojančią valdžią oportunisti- 
niais sumetimais ir visiškai netrokštantys komunistinių idealų 
įgyvendinimo. Šie ženklūs prasminiai poslinkiai atspindėjo per- 
mainas, vykusias poststalininėje Tarybų sąjungoje ir Vidurio 
bei Rytų Europos šalyse — ypač Vengrijoje ir Lenkijoje. Pasaulis 
nebesistebi matydamas de nomine komunistines partijas, mėgi- 
nančias išsinarplioti iš savo ideologinio paveldo, vis aiškiau 
tolstančias nuo komunistinių antirinkos dogmų. Tad supran- 
tama, kad „komunizmas“ įprasta šio žodžio prasme liovėsi sie- 
tis su kova už komunistinių idealų įgyvendinimą. Tačiau įsiga- 
lėjo komunizmo tapatinimas su „realiuoju socializmu“, arba 
su tokia santvarka, kuri remiasi gamybos priemonių suvalsty- 
binimu ir valdžios monopoliu. 

Šis drastiškas pasitraukimas nuo komunizmo apibrėžimo 
marksistinėmis kategorijomis palengvino uždavinį Vakarų kai- 
riesiems, kai jiems parūpo išlaisvinti marksizmą nuo bet kokios 
atsakomybės už tarybinio tipo režimus. Kartu jis sustiprino de- 
šiniąją tendenciją ignoruoti permainas „realiojo socializmo“ 
šalyse: faktinis nusigręžimas nuo „komunizmo statybos“ pro- 
gramos liovėsi buvęs svarbiu dalyku, jei komunizmo esme imta 
laikyti tiesiog monopolinę valdžios sistemą. 

Mano nuomone, toks mąstymo būdas dabar yra viena pa- 
grindinių kliūčių teisingai suprasti tiek komunizmą, tiek mark- 
sizmą. Vertindami komunizmą, neturime laikyti išeities tašku 
žinių apie „realaus socializmo“ kraštus, kur gerokai pažengusi 
deideologizacija, atvirai arba užmaskuotai tolstančius nuo ko- 
munistinio angažavimosi. Mūsų požiūrio į marksizmą neturi 
formuoti šiuolaikinis akademinis marksizmas, o ypač „Vakarų 

marksizmas“. Nes marksizmas, kaip kovingojo komunistinio 
judėjimo ideologija, neapsiribodavo kritiniu pažintiniu meto- 
du, turėjusių demaskuoti visas racionalizacijas ir ideologines 
iliuzijas; jis veikiau buvo totalinis Naujasis Tikėjimas, siejantis 
iracionalią viltį su kvazimoksliniu įsitikinimu, - pajėgus diegti 
išpažintojams ypač stiprų savo teisumo jausmą ir tvirtą tikėji- 
mą galutine pergale. Tad tai buvo galingiausias, įtakingiausias 
supasaulietintas milenarizmas ir utopiškiausia (nors ir atsižeg- 
nojanti nuo utopiškumo) iš šiuolaikinių ideologijų. Utopinis 
marksizmo aspektas buvo ne tik komunistinės ateities vizija, 
betir- kokia ironija - „mokslinio socializmo“ koncepcija, turė- 
jusi įveikti visų formų utopinį socializmą. Istorinė „mokslinio 
socializmo“ - tiek socialistų sąmoningo tikslo, tiek neišvengia- 
mo istorijos dėsnių rezultato — užduotis turėjo būti „šuolis į 
laisvės karalystę“. Aišku, tam reikėjo ypatingos laisvės inter- 
pretacijos, iš esmės kitokios, negu liberali koncepcija, jai alter- 
natyvios. Bet svarbu aiškiai suvokti, kad, pirma, didžiausias 
komunizmo tikslas turėjo būti laisvės realizavimas, o antra, lais- 
vė, pasak tos koncepcijos, buvo įmanoma tik komunizmo sąly- 
gomis. Kitaip tariant, pasak marksizmo kūrėjų, komunizmas ir 
laisvė buvo iš esmės tas pat. Tuo paaiškinamas komunizmo 
susiejimas su laisve šios knygos pavadinime. 

Marxo laisvės koncepcijos svarba komunistiniam totalita- 
rizmui suprasti kyla iš tokio fakto, kad totalitarinis pavergimas 
yra genetiškai susijęs su sąmoningomis, atkakliomis pastango- 
mis realizuoti marksistinę laisvę. Rusų revoliucija pasmaugė 
„buržuazinę laisvę“ tam, kad nutiestų kelią „tikrajai“ laisvei. 
Totalitarizmas buvo šalutinis šio siekio produktas. F. Dostojev- 
skio Velnių herojus Šigalevas išpažino: „pradedu neribota lais- 
ve, bet baigiu neribotu despotizmu !. Nebus perlenkimas pri- 
pažinti, kad kaip tik taip ir įvyko Rusijoje. 

Akivaizdžiausia ir matomiausia grandis, siejusi Marxo lais- 
vės koncepciją su bolševikų revoliucija, buvo nesutaikomas bol- 
ševikų priešiškumas rinkai. Leninas kapitalistiniam paskirsty- 
mo būdui, arba rinkos mainams, buvo priešiškesnis negu 
kapitalistiniam gamybos būdui: kapitalistinis gamybos būdas 
jam atrodė esąs centralizuota darbo organizacijos forma galinti 
įgyti racionaliai kontroliuojamo valstybinio kapitalizmo pavi- 
dalą, o rinka buvo jam anarchijos, nekontroliuojamumo, priklau- 
somumo nuo aklos stichijos sinonimas. Tas pat pasakytina ir 

! F. Dostojewski, Biesy, vertė 
T. Zagórski, Warszawa, 1958, 
p. 384. 

! Žr. T. H. Rigby, Stalinism and 
Mono-Organizational Society 
knygoje Stalinism: Essays in 
Historical Interpretation, R. Tuc- 
ker (red.), New York, 1977. 

apie marksizmo kūrėjus. Trumpiausiai tariant, Marxas suvokė 
laisvę kaip sąmoningą, racionalią socialinių-ekonominių jėgų 
kontrolę, kaip kolektyvinį „viešpatavimą savo likimui“. Di- 
džiausias tokios laisvės priešas, suprantama, buvo rinkos „ak- 
losios jėgos“; tad laisvės įgyvendinimo priemonė turėjo būti ra- 
cionalus planavimas, išvaduojantis žmones nuo objektyvios 
priklausomybės nuo daiktų ir susvetimėjusių visuomenės so- 
cialinių jėgų. Todėl tad Marxas, kaip ir Leninas, buvo priešiškes- 
nis rinkai negu kapitalistinei stambios pramoninės gamybos sistemai: 
fabrikas buvo jam didelis žingsnis į racionalaus, planinio dar- 
bo organizavimą, o rinka įkūnijo anarchiją ir aklą būtinybę. 
Engelsui antirinkos utopija net virto įsitikinimu, kad piniginė 
mainų ekonomika išnyks kapitalizmo rėmuose dėl prieštaravimų 
tarp centralizuotos gamybos sistemos racionalumo ir decentra- 
lizuotos rinkos mainų anarchijos. Komunistinę visuomenę En- 
gelsas įsivaizdavo kaip „didžiulį fabriką“, kuriame socialinės- 
ekonominės jėgos bus kontroliuojamos ir todėl iš „demoniškų 
valdovų“ virs „klusniais tarnais“. Tai buvo „monoorganizaci- 
nės“ visuomenės vizija, arba rusų komunistų sąmoningai die- 
giamo idealo vizija!. 

Utopinė nerinkos ekonomikos idėja, sąmoningai siejama su 
natūriniu ūkiu ir visiškai priešinga šiuolaikinės stambiosios pra- 
monės sudėtingumui, gerokai paaiškina socialistinio eksperimen- 
to Rusijoje likimą. Tačiau ji nėra vienintelis bolševikų totalitariz- 
mo paaiškinimas. Bolševikų partija, siekdama pagrįsti visišką 
individualios ir grupinės laisvės eliminavimą, turėjo apeliuoti ir 
į kitus socialinio išlaisvinimo aspektus Marxo teorijoje. Šioje kny- 
goje tas detaliai analizuojama ir iš to daroma išvada, kad mark- 
sizmas-leninizmas iš esmės buvo teisėtai išplėtotos tam tikros 
fundamentdlios klasikinio marksizmo idėjos. Kaip ir visos dide- 
lės ir sudėtingos ideologinės sistemos, marksizmas akivaizdžiai 
turėjo daug veidų ir galėjo būti labai įvairiai interpretuojamas 
priklausomai nuo interpretatorių istorinių pozicijų. Kaip žino- 
ma, prieš Pirmąjį pasaulinį karą marksistinė ideologija buvo 
įtakingiausia dviejuose kraštuose: Vokietijoje ir Rusijoje. Bet tik 
Rusijoje ji nuvedė iki totalitarinės partijos sukūrimo ir totalita- 
rinės valstybės sukūrimo ant monarchijos griuvėsių. Kaip jau 
minėjau, daug tyrinėtojų čia įžvelgia įrodymų, kad yra savo- 
tiška „giminystė iš pasirinkimo“ tarp totalitarizmo ir rusų kul- 
tūros bei tautinės tradicijos, bet atrodo, kad čia svarbesnį vaid- 

menį suvaidino išoriniai veiksniai, susiję su kariniu pralaimė- 
jimu, taigi nepaaiškinami kultūrinio determinizmo kategorijo- 
mis!. Šiaip ar taip, reikia atmesti požiūrį, kad vokiečių socialde- 
mokratai, esą, liko ištikimi tikrajam marksizmui, kai tuo tarpu 
bolševizmas suteikė marksizmui svetimų elementų, savotiškai 
ji „rusifikavo“. Su komunizmo problema —o kaip tik toji proble- 
ma tuomet turėjo didžiausią praktinę reikšmę - buvo kaip tik 
atvirkščiai. Demokratinė parlamentinė Vokietijos socialdemok- 
ratijos praktika nevedė komunizmo link; tai veikiau buvo dar- 
bininkų partija, vis aiškiau atsisakanti komunistinių dogmų, 
nors vis dar mokėjusi jai tam tikrą verbalinę duoklę. E. Bernstei- 
nas teisingai nurodė aiškų prieštaravimą tarp praktinės parti- 
jos veiklos ir Marxo revoliucinio komunizmo teorinio pripažini- 
mo. Kaip Žinoma, po karo vokiečių socialdemokratija išgyveno 
nuoseklaus dekomunizavimo procesą ir galop visiškai nutrau- 
kė santykius su marksizmu. Bolševikai, priešingai, tam tikra 
prasme pagrįstai pasiskelbė vieninteliais marksistinio komu- 
nizmo paveldėtojais, traktavo jį kuo rimčiausiai ir daugelį metų 
stengėsi jį įgyvendinti didžiausių aukų kaina. 

Komunistinis totalitarizmas atsirado dėl „politiškai privers- 
tinės plėtros“ (R. Lowenthalio posakis)?, kuri turėjo įgyvendinti 
komunistinę utopiją. Aiškus dalykas, kad dėl to galima įžvelgti 
reikšmingų skirtumų tarp tarybinio totalitarizmo ir nacistinio 
totalitarizmo“. „Totalitarizmo“ terminas šiame kontekste reiškia 
tam tikros rūšies diktatūrą, kuria ne tik buvo faktiškai atimtos iš 
gyventojų politinės ir pilietinės teisės, bet ir siekta griežčiausiai 
kontroliuoti protus ir sąžines; reikalauta ne tik pasyvaus kon- 
formizmo, bet ir aktyvaus dalyvavimo, nepaliaujamai vykdytas 
brutalus ideologinis spaudimas ir stengtasi savo šalininkus iš- 
laikyti nuolatinės mobilizacijos būklės. Tobuliausias priartėji- 
mas prie šio idealaus tipo, žinoma, buvo tarybinis stalinizmas. 
Nors skamba paradoksaliai, svarbus stalininio despotizmo ide- 
ologinio įteisinimo elementas buvo Marxo laisvės, kaip sąmo- 
ningos, racionalios kontrolės, koncepcija: juk ji grindė iš centro 
valdomą socialinę inžineriją, o tai savo ruožtu reikalavo verti- 
kalaus pavaldumo, „geležinės drausmės“ ir „vieningos valios“. 
Stalinizmui būdingas totalinės indoktrinacijos akcentavimas 
rėmėsi laisvės, kaip „įsisąmonintos būtinybės“, teorija ir 
„moksliniu socializmu“, kuris skelbė, kad geras marksistinis 
istorijos dėsnių išmanymas yra būtina socialinio išsilaisvinimo 

' Visapusiškai įrodau tezę, 
kad nėra esminių ryšių tarp 
rusų intelektualios tradicijos 
ir totalitarizmo, savo esė The 
Intellectual Tradition of Pre-Re- 
volutionary Russia: A Re-Exa- 
mination knygoje The Soviet 
Union and the Challenge of the 
Future, A. Shtromas, M. Kap- 
lan (red.), t. 3, New York, 1989 
(rusiškas vert.: Intelektualnaja 
tradicija dorevoliucijonnoj Ros- 
sii, „Obščestvennyje nauki i 
sovremennost“, 1991, nr. 7). 


2 Žr. R. Löwenthal, Develop- 
ment vs. Utopia in Communist 
Policy knygoje Change in Com- 
munist Systems, C. Johnson 
(red.), Stanford, 1970. 


3 Termino „totalitarizmas“ 
vartojimas be būdvardžio 
(pvz., „Komunistinis“ arba 
„Nacistinis“ totalitarizmas), 
mano nuomone, yra rizikingas 
ir tik tada pateisinamas, kai 
kalbama apie bendrus bruo- 
žus įvairių totalitarinių reži- 
mų, opozicinių liberalų de- 
mokratų sistemų atžvilgiu. 
Socialiniu ir ekonominiu po- 
žiūriu skirtumų tarp TSRS ir 
hitlerinės Vokietijos buvo la- 
bai esminių. Šių skirtumų 
menkinimo tendencija, labai 
matoma kraštutinių dešinių- 
jų antikomunistiniuose kry- 
žiaus karuose, man atrodo iš- 
imtinai kvaila ir žalinga. 

! „Detotalitarizacijos“ termi- 
ną panaudojo H. Arendt sa- 
vo klasikinio veikalo Korzenie 
totalitaryzmu (vertė M. Sza- 
wiel, D. Grinberg, Warszawa, 
1993, t. 2) įžangai naujai tre- 
čios dalies laidai (1966). Šis 
faktas atskleidžia, kaip kly- 
do tie politiniai komentatoriai 
(kurių buvo gausu Lenkijoje 
karinės padėties laikotarpiu), 
kurie apeliavo į Arendt taria- 
mą totalitarinių santvarkų 
„nepakeičiamumą“. 

sąlyga. Tad tikėjimas šia bemaž magiška „vienintelės teisingos 
teorijos“ galia rėmė įsitikinimą, kad visuotinė indoktrinacija 
yra tikriausias kelias į socialinę laisvę. Taip Engelso „moksli- 
nės pasaulėžiūros“, kaip būtinos išsilaisvinimo sąlygos, kon- 
cepcija tiesė kelią ideokratinei tironijai. Laisvoji rinka šiai idėjai 
atrodė kaip anachronizmas, anarchija, panaši į rinkos anarchi- 
ją ir drauge su ja pasmerkta žlugti. 

Tad komunistinis totalitarizmas buvo esmingai ideologizuo- 
ta sistema dėl dviejų priežasčių: dėl ideokratinių aspiracijų ir 
dėl priklausomybės nuo ideologinio įteisinimo. Jis neįstengė 
sukurti savireguliacinių ekonominių mechanizmų; taip pat ne- 
galėjo išsiversti be ideologinio įteisinimo. Kaip tik todėl jis ir 
neatlaikė neišvengiamo deideologizacijos proceso. 

Paskutinis knygos skyrius yra glausta etapiško stalininės 
sistemos suirimo analizė. Stengiuosi parodyti, kad įvyko ne vien 
atsitraukimas nuo totalitarizmo, o ir tam tikro masto pasitrau- 
kimas iš „kovos dėl komunizmo“, o dėl to negalėjo neįvykti ir 
faktinė „realaus socializmo“ dekomunizacija. Dėl šios proble- 
mos išdėstau savo požiūrį į reikšmingą amerikietiškos sovieto- 
logijos ginčą tarp „totalitarinio modelio“ šalininkų ir prieši- 
ninkų, apibūdinamų „revizionistų“ vardu. Daugelis pirmosios 
šių mokyklų atstovų mėgino įrodyti, kad visos permainos Tary- 
bų sąjungoje tebuvo kosmetinio pobūdžio, nes sistemos „totali- 
tarinė esmė“ liko nekintama. Tų pastangų dėka totalitarizmo 
sąvoka darėsi vis platesnė ir vis miglotesnė, prarado pirminį 
turinį ir analitinį naudingumą. Daug „revizionistų“ savo ruož- 
tu visiškai kratėsi totalitarizmo sąvokos, įrodinėjo, kad ji truk- 
danti pastebėti pozityvią tarybinės santvarkos evoliuciją ir stip- 
rinanti šaltojo karo pozicijas. Abiem šioms mokykloms buvo 
bendras (tas buvo nepakankamai suvokiama) klaidingas įsiti- 
kinimas, kad sistema stabili. Vieni manė, kad tarybinė sistema 
yra stabili todėl, kad totalitarinė, o totalitarizmas nekinta ir jo 
neįmanoma nuversti be karo. Kiti įrodinėjo, kad tarybinė valsty- 
bė yra stabili dėl to, kad plėtojasi organiškai ir tinkama kryptimi. 

Mano asmeninė pozicija šiame ginče, suformuluota jau de- 
vintojo dešimtmečio viduryje, remiasi „totalitarinio modelio“ 
pripažinimu ir kartu pabrėžia būtinumą papildyti ją detotalita- 
rizavimo teorija arba neišvengiamos totalitarinės sistemos dez- 
integracijos (o ne organinio, pažangaus plėtojimosi) teorija.’ Šia 
pozicija ginu „totalitarinį modelį“ ir kartu nurodau, kad kiek- 

vienoje totalitarinėje sistemoje glūdi jos žlugimo užuomazgos. 
Totalitariniai režimai yra veikiau totalinės mobilizacijos reži- 
mai negu stabilios visuomeninės santvarkos, kurios gebėtų sa- 
vaime atsinaujinti organinės evoliucijos procese. Totalitarinio 
režimo stabilizacija yra dinamikos praradimas ir neišvengia- 
ma irimo pradžia. Taigi ginant galimybę taikyti „totalitarinį 
modelį“ analizuojant komunistinius judėjimus ir valstybes, ne- 
reikia atkakliai laikytis rizikingos tezės, kad iki pat 1989-ųjų 
(arba TSRS net iki 1991-ųjų) turėjome reikalų su totalitarinėmis 
santvarkomis. 

Šias įžangines pastabas noriu baigti dviem asmeniniais pri- 
sipažinimais. Pirmasis yra papildomas paaiškinimas, kodėl tiek 
daug dėmesio skyriau įvykiams Lenkijoje. Esu įsitikinęs, kad 
Lenkijos totalitarizmo lyginimą su TSRS „realaus socializmo“ 
likimu galima paaiškinti faktu, kad Lenkija visada buvo sil- 
pniausia tarptautinio komunizmo grandis, „laisviausia tarybi- 
nio bloko šalis“'. Todėl kaip tik Lenkijoje anksčiausiai prasidė- 
jo ir toliausiai pažengė, nors ir sunkus, kupinas vingių, 
detotalitarizavimo procesas. Tad pokyčių LLR lyginimas su po- 
kyčiais TSRS, manau, labai padeda atskleisti skirtumų tarp įvai- 
rių „bloko“ šalių diapazoną ir ištaisyti dažną Vakarų politolo- 
gų klaidą, kurios esmė — „realaus socializmo“ aiškinimas 

pasiremiant vien tarybine medžiaga. Tačiau negaliu paneigti, 
kad tam tikrą vaidmenį čia suvaidino ir mano biografija. Pro- 
blemas, kurias nagrinėju šioje knygoje, aš pats išgyvenau per 
visą savo, kaip suaugusio žmogaus, gyvenimą. Išgyvenau jas 
Lenkijoje, bet nuolat lyginau situaciją Lenkijoje su padėtimi Ru- 
sijoje. Manau, kad dėl to plėtėsi mano pažinimo perspektyvos ir 
išvengiau lengvų paaiškinimų ieškojimo antirusiškuose stere- 
otipuose. Vėlesniais metais turėjau galimybę Žiūrėti į šiuos rei- 
kalus iš Vakarų perspektyvos, o tas irgi labai turtino. Šiaip ar 
taip, mano pažiūras lėmė visų pirma asmeninė socialistinė pa- 
tirtis, o ne mokslai kurioje nors sovietologinėje mokykloje. Ma- 
nau, kad šį autobiografinį elementą verta pabrėžti“. 

Antras mano prisipažinimas - dėl politinių šios knygos nuo- 
statų. Pirmieji mano darbai marksizmo ir laisvės temomis atsi- 
rado tada, kai komunistiniai režimai dar buvo tvirti ir kai greito 
komunizmo žlugimo idėja atrodė visiškai nereali?. Šiandien si- 
tuacija iš esmės kita. Rytų Europos ir tarybinis komunizmas 
(arba veikiau „realusis socializmas“, nes nė viena valstybė dar 

1 Žr. J. Rupnik, The Other Eu- 
rope, New York, 1989, p. 210. 
Kitoje vietoje autorius apibrė- 
žia Lenkiją kaip „politinių 
pokyčių visoje kitoje Europo- 
je laboratoriją“ (p. 150). 


? Apie savąją patirtį marksiz- 
mo, stalininio totalitarizmo ir 
postalininio laikotarpio „rea- 
laus socializmo“ srityse rašau 
knygoje Zniewolony umyst po 
latach, Warszawa, 1993. 


3 Žr. šiuos mano straipsnius: 
The Marxism Conception of Fre- 
edom knygoje Conceptions of 
Liberty in Political Philosophy, 
Z. Pełczyński, J. Gray (red.), 
London, 1984 (parašytas 
Z. Petczynskio užsakymu 
1981 m., vert. japonų kalba 
leidinyje „Shiso“ 1983, nr. 3); 
Marx and Freedom, „New York 
Review of Books“, 1983 lap- 
kričio 24 d. (vert. į lenkų kal- 
bą: Karol Marks: emancypacja 
ludzkości a wolność indywidual- 
na, „Zdanie“, 1984 nr. 2); Karl 
Marx as Philosopher of Freedom, 
„Critical Review“, 1988, t. 2, 
nr. 1. 

nesukūrė komunistinės santvarkos) virto griuvėsiais. Komu- 
nistinės partijos, tiesą sakant, pakeitė savo tapatumą, bet jas 
vis dažniau globaliai kaltina už nusikalstamą praeitį. Šiame 
kontekste, manau, reikia aiškiai pareikšti, kad mano komu- 
nistinės teorijos ir praktikos kritika nepaverčia komunizmo 
istorijos nusikaltimų istorija. Neneigdamas tos istorijos nusi- 
kalstamo aspekto, matau ją visų pirma kaip didelę istorinę 
tragediją. Laikau komunizmą susikompromitavusia ideologi- 
ja, bet, nepaisant to, vertą įžvelgti ir kai ką neišmatuojamai svar- 
baus, kad būtų pamoka ir įspėjimas: įžvelgti jo ūmią, perdėtą ir 
tragiškai klaidingą reakciją į įvairias kuo tikriausias kapitalistinių 
visuomenių ir liberalios tradicijos ydas. Kitaip nevertėtų taip smul- 
kiai atsiskaitinėti su tos ideologijos minties įdirbiu. 


Notre Dame, Indiana 
1992-ųjų rugsėjis 

Šią knygą, užbaigtą 1992-ųjų metų rugsėjo mėnesį, parašyti la- 
bai pagelbėjo mano pedagoginis ir tiriamasis darbas Notre Da- 
me University Indianoje. Kūriniui atsirasti taip pat padėjo šios 
institucijos: Bowling Green universiteto Social Philosophy and Po- 
licy Center, kur praleidau 1989 metų pavasario semestrą; J. S. 
Guggenheim Memorial Foundation, įgalinęs kelis mėnesius pabū- 
ti Rusijoje nepaprastai įdomiu metu - 1991 metų pirmoje pusė- 
je; taip pat Humanities Research Centre Australian National Uni- 
versity Kanberoje, sudaręs man - 1992 metais (nuo gegužės iki 
rugpjūčio) optimalias darbo sąlygas galutiniam šio veikalo re- 
dagavimui. Visoms šioms institucijoms nuoširdžiai dėkoju. 

Iš bičiulių, padėjusių man galynėtis su plačia ir labai nedė- 
kinga šios knygos tema, labiausiai esu dėkingas keturiems as- 
menims: Zbigniewui Petczynskiui iš Oksfordo Pembbroke Colle- 
ge, kuris 1980 metais prikalbino mane parašyti esė apie Marxo 
laisvės koncepciją, ir ta esė įėjo į kolektyvinį darbą Conceptions 
of Liberty in Political Philosophy (London, 1984); Leszekui 
Kotakowskiui, kuris perskaitė esė 1981 metais ir paskatino ma- 
ne tęsti šios marksistinės minties laisvės problematikos darbus; 
Isajah'ui Berlinui, su kuriuo nuo 1960 metų diskutavome mark- 
sizmo temomis tiek tiesioginiuose pokalbiuose (Oksforde 1960, 
1966-1967 ir 1973 metais), tiek per laiškus, ir kuris lėmė, kad 
viena sutrumpinta šios knygos pirmosios dalies versija pasi- 
rodė „New York Review Books“ puslapiuose (1983, lapkričio 
24); Harry'ui Rigby, Australian National University profesoriui, 

kuris diskutavo su manimi apie sovietologinę knygos dalį (V ir 
VI skyriai) ir sutvirtino mano įsitikinimą, kad idėjų istorija gali 
būti naudinga politikos mokslams. 

Ir pagaliau reiškiu padėką už paakinimą, sudominimą ir įvai- 
rią psichologinę pagalbą savo ištikimai skaitytojai ir žmonai Mar- 
zenai. 


I 


MARXAS KAIP 
LAISVĖS FILOSOFAS 


1. Įžanginės pastabos 


Marxo „laisvės“ terminas yra daugelyje kontekstų - tiek pozi- 
tyvių, tiek negatyvių. Jo darbuose esanti laisvės problematika 
turi daug matavimų ir daug dėmenų. Juos būtina aiškiai skir- 
ti, bet negalima ignoruoti ir jų tarpusavio ryšio. Juk dauguma 
Marxo laisvės koncepcijos interpretavimo klaidų kyla dėl dė- 
mesio sutelkimo į vienintelį jos aspektą, deramai neatsižvel- 
giant į kitus. 

Pagrindinė tokių klaidų priežastis yra ypatingas laisvės kon- 
cepcijos statusas Marxo mąstyme. Marksizme ši koncepcija yra 
centrinė ir kartu marginalinė - centrinė filosofine prasme, bet 
marginalinė politiniu ir teisiniu požiūriu. Visa Marxo istorijos 
filosofija, priešingai paplitusiai nuomonei, drauge su ją grin- 
džiančia žmogaus filosofija ir žmonijos raidą vainikuojančia 
komunistinės visuomenės vizija sukasi apie laisvės problemą; 
paskirstomojo teisingumo problema joje yra antrinė, aksiologiš- 
kai mažiau reikšminga’. Jei nagrinėjant marksizmą galima kal- 
bėti apie istorijos prasmę, tai Marxui, panašiai kaip ir G. Hege- 
liui, ta prasmė yra laisvės realizavimas. Bet Marxo laisvės 
filosofijos neįmanoma tiesiogiai išversti į teisės ir politikos kal- 
bą. Teisinės-politinės laisvės garantijos Marxui yra antrinis da- 
lykas, nes laisvę, pasak jo, reikia matuoti kitais kriterijais: žmo- 
nijos viešpatavimu gamtai ir racionalios, sąmoningos socialinių 
santykių kontrolės mastais. 

Kalbant apibendrintai, Marxo požiūryje į laisvės klausimą 
galima išskirti keturias problemų grupes. 


1! E. Kamenka, The Ethical 
Foundation of Marxism, Lon- 
don, 1962, p. XII. 

! Žr. antro skyriaus pirmą sky- 
relį. 


2 Žr. S. Moore, Marxon the Choice 
Between Socialism and Commu- 
nism, Cambridge, 1980, p. 56. 

Pirma, Marxas yra žinomas kaip griežtas klasikinės libera- 
lios laisvės koncepcijos kritikas. Jis neigė kapitalisto ir darbi- 
ninko „laisvo kontrakto“ sąvoką, kritikavo „apgaulingą“, grynai 
formalų ir negatyvų „buržuazinės laisvės“ pobūdį, nesigailėjo ir 
liberalių neįgyvendinamų Žmogaus teisių idėjos. „Demaskavo“ 
klasinį liberalizmo pobūdį, kategoriškai neigdamas universalią jo 
idealų reikšmę. (Nors pasitaikydavo, kad, tegu nenoriai, pripažin- 
davojų santykinę vertę.) 

Antra, Marxas sukūrė istorinio materializmo teoriją, arba de- 
terministinę (arba kvazideterministinę)! visuomenės raidos teori- 
ją, pabrėžiančią klasinį visų Žmonijos idealų pobūdį. Pasak šios 
teorijos, idealai yra priklausomi nuo ekonominių interesų, o socia- 
linės-ekonominės sistemos negali būti laisvo pasirinkimo daly- 
kas: jų laikinė seka (diachronijos aspektas) ir vidinė logika (sin- 
chroninis aspektas) yra sąlygoti objektyvios būtinybės, 
nepriklausomo nuo žmogaus valios. 

Trečia, Marxas paveikė istorijos vyksmą kaip komunizmo 
pranašas — kaip utopinės vizijos reiškėjas, kuriam „tikroji žmo- 
nijos laisvė“ buvo kaip tik komunizmas. Šios laisvės subjektas 
buvo žmogus, kaip rūšinė būtybė, siekianti sutaikyti savo eg- 
zistenciją su esme. Tad tai buvo spekuliatyvi galutinio išsilais- 
vinimo koncepcija, turėjusi ištesėti biblinio žalčio pažadą: „bū- 
site kaip dievai“. Marxo supratimu, jos įgyvendinimo sąlyga 
esanti privačios nuosavybės ir mainų ekonomikos „pozityvus 
įveikimas“. Kaip pamatysime, šioje vizijoje rinkos panaikini- 
mas buvo svarbesnis net už nuosavybės suvisuomeninimą. Nes 
galėjo būti pašalintas nuosavybės susvetimėjimas. Kapitale, pa- 
vyzdžiui, jis vartojo posakį „individuali nuosavybė“ pozityvi- 
ąja prasme kaip priešingybę susvetimėjusiai ir dehumanizuo- 
tai „privačiai nuosavybei““. Bet Marxo veikaluose nerandame 
nesusvetimėjusios, humanizuotos rinkos sąvokos. Atvirkščiai: 
„aklosios rinkos jėgos“ jam buvo lyg ex definitione, žmogaus 
vergavimas savo gaminiams, žeminanti priklausomybė nuo 
daiktų, tai yra laisvės priešingybė. Marxo komunizmo idealas 
buvo sugrąžinti tiesioginę socialinę vienybę per sąmoningai 
planuojamą ir „tiesiogiai suvisuomenintą“ gamybą. Aišku, tai 
nepaliko jokios vietos susvetimėjimą skatinantiems rinkos me- 
chanizmams. 

Ir galop ketvirta, Marxas kūrė viską apimančią istorijos filo- 
sofiją, kuri turėjo sieti mokslinį istorinių procesų aiškinimo me- 

todą (istorinis materializmas) su kvazimilenaristine kolektyvinio 
žmonijos išganymo būsimoje komunistinėje visuomenėje vizija. 
Toji filosofija operavo kauzalinės būtinybės sąvoka, bet kartu ir 
interpretavo istoriją teleologiškai: kaip procesą, turintį prasmę ir 
neišvengiamai vedantį į visuotinį žmonijos išlaisvinimą - į visa- 
pusišką, niekuo nevaržomą žmonijos „rūšiniųjėgų“ plėtotę. Lais- 
vė šioje koncepcijoje buvo vienintelis bendras virš formacijų paki- 
lęs visos žmonijos pažangos matas!. Taigi galima daryti išvadą, 
kad Marxoistoriosofija, arba Marxo praeities istorijos koncepcija, 
sujungta su komunistinės ateities vizija, yra plačiausi visų jo lais- 
vės koncepcijos aspektų rėmai. 

Lengva pastebėti ryšį tarp Marxo liberalizmo kritikos ir isto- 
rinio materializmo, taip pat ryšį tarp Marxo komunizmo vizijos 
ir jo laisvės istoriosofijos. Kaip buržuazinio pasaulio kritikas ir 
„Materialistinis“ istorijos interpretatorius, Marxas ciniškai pa- 
sisakydavo laisvės tema, laikė jos ligtolines formas sąmonės 
iliuzijomis (jeigu ne sąmoninga apgaule) ir negailestingai de- 
maskavojų „klasinį turinį“. Bet kaip istoriosofas ir komunisti- 
nis utopistas, jis buvo linkęs laisvei skirti didžiausią reikšmę. 
Tatai nebuvo prieštaravimas, nes tai buvo nekonvencionalus 
laisvės apibūdinimo būdas, skirtingas ne tik nuo liberalios kon- 
cepcijos, bet ir nuo įprasto žodžio „laisvė“ supratimo. Trumpai 
tariant, laisvė Marxui buvo ne tiek išorinės prievartos priešin- 
gybė, kiek gebėjimas gyventi pagal žmonijos esmę, arba dehumani- 
zacijos priešingybė. Jis neapsiribojo valdžios kišimosi į privatų 
gyvenimą problema, nes pats faktas, kad egzistuoja privati sfera, 
kurioje individai vadovaujasi egoistiniais motyvais, jo suprati- 
mu buvo dehumanizavimo arba laisvės stygiaus simptomas. Jis 
neformulavo savo koncepcijos teisės ir politikos kalba, nes pilie- 
tinių ir politinių laisvių nepripažino esant svarbiausių žmonijos 
išlaisvinimui. Jis sutelkė dėmesį į žmogaus sugebėjimus kontro- 
liuoti savo objektyvizavimosi sąlygas daiktų pasaulyje, o šiuo 
požiūriu liberalios teisėkūros periodas akivaizdžiai buvo ne- 
kontroliuojamos ekonomikos „aklųjų jėgų“ dominavimo arba 
didžiausio žmonių priklausomumo nuo jų pačių gaminių peri- 
odas. Tačiau negalima pamiršti, kad jam rūpėjo ne individo lais- 
vė- tučtuojau, - o „rūšinė“ laisvė, arba žmogaus „bendruomeni- 
nės“ prigimties išlaisvinimas ir žmonių giminės galios 
maksimizavimas komunistinėje ateityje. Individuali laisvė jį do- 
mino vien kaip individo susvetimėjimo mažėjimas komunizme, 

1 Žr. A. W. Wood, Marx on 
Right and Justice knygoje Marx, 
Justice and History, M. Cohen, 
T. Nagel, T. Scanlon (red.), 
Princeton, 1980, p. 121-122. 

Marx's Ethics of Freedom, Lon- 
don, 1983. 

kaip individualus dalyvavimas „bendruomeninėje“ laisvėje, 
kaip nevaržoma visų žmonių rūšinių gabumų plėtotė per kiek- 
vieną atskirą individą (tas lėmė, aišku, grynai individualių bruo- 
žų redukciją). Jam neatėjo į galvą, kad realūs individai gali ne- 
norėti išsilaisvinti iš egoizmo ir partikuliarizmo ir pavirsti 
„rūšinėmis būtybėmis“. Taigi neužtenka pasakyti, kad jo žmo- 
nijos išlaisvinimo idealas skyrėsi nuo liberalaus individualios 
laisvės idealo: šie du idealai buvo ne tik skirtingi, bet ir paradig- 
miškai nepalyginami, vienas kitą neigiantys. 

Tai puikiai suprato György Lukacsas - mąstytojas, ypač gi- 
liai persismelkęs Marxo utopijų prometėjiška ir romantiška dva- 
sia. Jis rašė: 


„Visų pirma reikia pripažinti štai ką: laisvė čia nereiškia individo 
laisvės. Ir reikalas ne tik tas, kad išsivysčiusi komunistinė visuome- 
nė neturėtų žinoti jokios individo laisvės. Atvirkščiai, ji bus pirma 
žmonijos istorijoje visuomenė, kuri į šį postulatą Žiūri rimtai ir jį 
įgyvendina. Tačiau toji laisvė taip pat visai nebus laisve, kurią šian- 
dien turi omenyje buržuazijos klasės ideologai. Norint iškovoti 
tikras laisvės socialines prielaidas, reikia susigrumti mūšiuose, ku- 
riuose žus ne tik dabartinė visuomenė, bet ir jos pagimdyta žmo- 
gaus rūšis. Marxas rašo: „Dabartinė karta primena žydus, kuriuos 
Mozė vedė per dykumą. Ji turi ne tik užkariauti naują pasaulį, bet ir 
pasitraukti nuo scenos ir užleisti vietą tiems, kurie priaugo iki nau- 
jo pasaulio.“ Nes šiuolaikinio žmogaus laisvė yra laisvė individui, 
kuris yra išskirtas sudaiktinto ir sudaiktinančio turėjimo: tai yra 
laisvė kitų (taip pat susvetimėjusių) individų atžvilgiu. Egoizmo, 
užsisklendimo savyje laisvė [..] Taigi sąmoningai norėti laisvės kara- 
lystės gali reikšti tik: sąmoningai žengti žingsnius, kurie iš tikrųjų 
veda jos link. O kai suprantama, kad individuali laisvė dabartinia- 
me buržuazinės visuomenės gyvenime gali būti korumpuota ir 
korumpuojančia laisve, nes ji yra privilegija, nesolidariai besiba- 
zuojanti ant kitų ne-laisvės, tai tiesiog reiškia individualios laisvės 
rezignaciją. Reiškia sąmoningą priklausomybę nuo kolektyvinės 
valios (Gesamtwille), kurios paskirtis yra tikros laisvės atgaivinimas 
[...] Toji sąmoninga kolektyvinė valia yra komunistų partija.” 


Paskutinis sakinys siunčia skaitytoją į Lenino inovaciją: į par- 
tijos-avangardo koncepciją. Bet kita citatos dalis yra puikus Mar- 
xo pažiūrų susumavimas. Tikslaus loginio ryšio tarp Marxo lais- 
vės filosofijos ir Lenino „organizacinės problemos“ sprendimo 
nurodymas yra neginčijamas Lukácso nuopelnas. 

Tačiau neskubėkime neigti galutinių išvadų. Pirmiausia su- 

formuluokime kelis įžanginius komentarus Marxo minčių apie 
laisvę keturių dėmenų tema. 

„Buržuazinę laisvę“ Marxas suprato pirmiausia kaip indi- 
vidų laisvę privačioje sferoje — pilietinės visuomenės sferoje. 
Socialinę visuomenę, kaip ir G. Hegelis, jis apibrėžė kaip sferą 
konfliktuojančių partikuliarinių interesų, prieštaraujančių tar- 
pusavyje teisinės tvarkos rėmuose, iš tikrųjų esančių rinkos mai- 
nų pagrindų atspindžiu ir sankcionavimu. Apie tai jis rašė: 
„Pirmiausia yra prekyba, o paskui iš jos pasirodo juridinė tvar- 
ka [...] Išplitusių prekybinių mainų dalyviai atpažįsta ir tyliai 
pripažįsta lygiais sau asmenis, pardavimui skirtų prekių savi- 
ninkus [...] Šis praktiškas ryšys, išaugęs iš mainų ir mainuose, 
vėliau kontraktų ir kitko pavidalu įgyja teisinę formą’. Kitaip 
tariant, „buržuazinė laisvė“ apsiriboja laisve pardavinėti ir pirk- 
ti. Labai kilnūs jos aspektai, tokie kaip liberali žmogaus teisių 
koncepcija, tėra tik patogi „kapitalo laisvės išnaudoti darbinin- 
kus“ kaukė. Tad Marxas su tikru įniršiu atakavo liberalus, lai- 
kydamas juos begėdiškais kapitalistinio išnaudojimo apologe- 
tais. Jis nesutiko, kad ekonominę prievartą, skirtingai nei 
tiesioginę, galima sutaikyti su laisve; atsisakė pripažinti „lais- 
vais“ kontraktus, sudaromus spaudžiant badui. „Pasisakyme 
laisvos prekybos klausimu“ jis įspėjo darbininkus: „Ponai, ne- 
sileiskite mulkinami žodžio „laisvė“! Laisvė kam? Čia nėra kal- 
bos apie individo laisvę kito individo atžvilgiu. Čia kalbama 
apie kapitalo laisvę - laisvę naikinti darbininką. 

Laisvoji prekyba, kaip tęsė Marxas, nebus palanki darbinin- 
kų laisvei ir gerovei. Atvirkščiai, ji padidins jų tarpusavio kon- 
kurenciją ir kartu suintesyvins jų išnaudojimą. Bet, nepaisant 
šito, darbininkai privalo remti laisvos prekybos sistemą kaip 
kelią į būsimąjį savo klasės išsilaisvinimą. Apsauginių muitų 
sistema, kaip įrodinėjo Marxas, „yra konservatyvi, o štai lais- 
vos prekybos sistema veikia destrukciškai. Ji skaldo senas tau- 
tas ir iki aukščiausio lygio piveda prieštaravimus tarp buržua- 
zijos ir proletariato. Žodžiu, prekybos laisvės sistema spartina 
socialinę revoliuciją. Ir tik šia revoliucine prasme, ponai, ati- 
duodu balsą už laisvą prekybą“*. 

Laikas, kada turėjo įvykti socialinė revoliucija ir proletaria- 
to išsivadavimas, šiame išmąstyme nebuvo esminis dalykas. 
Taigi galima paklausti, apie „kieno laisvę“ čia kalbėta. Atsaky- 
mas į šį klausimą reikalauja pereiti nuo kritinės Marxo pažiūrų 

dalies prie jų pozityvios dalies, formuluojančios būsimosios lais- 
vės karalystės ir į ją vedančių kelių koncepciją. 

Deja, akivaizdu, kad Marxas veikiau buvo abejingas darbi- 
ninkų, kaip realiai egzistuojančių žmonių, likimui. Jis buvo 
pasirengęs aukoti tuometinę darbininkų kartą būsimo jų kla- 
sės išvadavimo labui; klasės, suvokiamos kaip viršindividua- 
li visuma, kurios misija — visuotinis žmonijos išlaisvinimas. 
Taigi proletarinis Marxo angažuotumas buvo universalizmo 
forma. Jis neturėjo nieko bendro su etiniu individualizmu. Jis 
nepripažino dėsnio, kad „visuomenės įsipareigojimai liečia 
visų pirma visus gyvuosius visuomenės narius“'; jis taip pat 
nepripažino I. Kanto požiūrio, pasak kurio kiekvienas indivi- 
das turi būti traktuojamas kaip tikslas ir niekada negali būti 
traktuojamas kaip priemonė. Stačiai atvirkščiai: jis traktavo 
individus ir net ištisas klases ir tautas kaip istorijos instru- 
mentus, pateisindamas tą instrumentalizmą galutinio tikslo 
didingumu - universaliuoju žmonijos išvadavimu, kurį su- 
prato kaip išlaisvinimą aukštesniųjų jėgų, potencialiai slypin- 
čių Žmogaus prigimtyje. Kitaip tariant, jo širdžiai buvo arti- 
mesnė nauja, tobulesnė žmonių atmaina, kurią turėjo 
pagimdyti komunistinė santvarka, negu dabartiniai žmonės, 
jo paties amžininkai. Vartojant F. Nietzsche's terminologiją, 
reikia pasakyti, kad jam buvo būdinga meilė tam, kas yra toli 
(Fernstenliebe), ir krito į akis meilės artimajam (Nachstenliebe) 
stygius. Šiame programiniame „istoriosofiniame instrumen- 
talizme“ būta daug bendro su Hegelio istorijos filosofija: juos 
siejo panieka „sentimentaliam“ susirūpinimui dėl pažangos 
kainos ir nepajudinamas įsitikinimas, kad atskirų individų ir 
grupių likimas negali būti argumentu lyginant su pergalingu 
istorijos žengimu?. 

Žmonijos išlaisvinimo kaip ilgo ir žiauraus istorinio proce- 
so, kuriame ištisos klasės ir kartos aukojamos būsimam komu- 
nizmo triumfui, supratimas yra viena būdingiausių, nors - ypač 
Vakaruose - ne visada deramai eksponuojamų Marxo mąsty- 
mo bruožų. Darbininkų atveju dabarties aukojimas ateities la- 
bui galėjo būti kompensuojamas didingumu misijos, kuri, pa- 
sak Marxo, turėjo būti jų klasės dalia. O kaip su vergais? Marxo 
istorijos filosofija grindė vergovės būtinumą, bet nežadėjo ver- 
gams už patirtas kančias jokios kompensacijos būsimose karto- 
se. Ji pripažino objektyvų ekonominį vergovės būtinumą drau- 

ge su šiuolaikine vergove Jungtinių Valstijų pietuose, bet ne- 
skyrė žmonijos istorijoje vergams jokios didingos misijos. Laiš- 
ke P. Anenkovui (1846 metų gruodį) Marxas tai vaizdavo labai 
brutaliai: 


„Tiesioginė vergija yra toks pat mūsų dabartinės pramonės pa- 
grindas, kaip mašinos, kreditas ir kt. Be vergijos nėra medvilnės, 
be medvilnės nėra dabartinės pramonės. Vergija suteikė vertę ko- 
lonijoms, kolonijos sukūrė pasaulinę prekybą, o pasaulinė preky- 
ba - būtina stambiosios mašininės pramonės sąlyga. Prieš prade- 
dant prekybą negrais, kolonijos Senajam pasauliui davė labai maža 
produktų ir bent kiek žymiau nepakeitė pasaulio veido. Vadinasi, 
vergija yra labai svarbi ekonominė kategorija. Be vergijos Šiaurės 
Amerika - pažangiausia šalis — pavirstų patriarchaline šalimi. Iš- 
braukite tiktai Šiaurės Ameriką iš pasaulio žemėlapio ir pama- 
tysite, kaip įsivyraus anarchija, visiškai žlugs prekyba ir šių laikų 
civilizacija. Tačiau vergijos panaikinimas reikštų, kad Amerika iš- 
braukiama iš pasaulio žemėlapio. Taigi vergiją kaip tik todėl, kadji 
yra ekonominė kategorija, randame visose tautose nuo pasaulio 
pradžios.“ 


Tiek apie sunkius kelius į laisvę. O dabar užmeskime akį į 
jos realizavimą komunizme. 

Pasak Marxo, liberali laisvės koncepcija buvo negatyvi ir 
formali. Ši pažiūra mūsų laikais neturi būti siejama su marksiz- 
mu.Juk labai daug nemarksistinių mąstytojų skelbia, kad laisvė 
turi būti suvokiama „pozityviai“ - kaip mūsų galimybių mak- 
simalizavimas, sugebėjimas pasiekti geidžiamų tikslų. Ši kon- 
cepcija, išaugusi iš senos ir garbingos filosofinės tradicijos, bu- 
vo pripažįstama daugelio liberalios demokratijos ideologų. 
Pavyzdžiui, Johnas Dewey apibrėžė laisvę kaip „efektyvią ga- 
lią daryti konkrečius dalykus“. Tačiau atrodo, kad čia slypi 
tam tikras semantinis nesusipratimas, kurį paprastai palaiko 
pernelyg didelis pasišovimas nuolaidžiauti socialistiniams li- 
beralios tradicijos kritikams. Tad nieko nuostabaus, kad ne tik 
F. fon Hayekas, kuris galėtų būti kaltinamas perdėtu konserva- 
tyvumu, bet ir Isaiah Berlinas manė esant būtina atkreipti dė- 
mesį, kad „negatyvi laisvė“ yra įžanginė laisvės sąlyga ir šer- 
dis, kad laisvės sąvokos apimtis gali būti išplėsta, bet jos nevalia 
painioti su „galia“ arba „galimybe“. 

Nepaisant to, reikia pabrėžti, kad liberalų-demokratų „po- 
zityvios laisvės“ supratimas labai esmingai skiriasi nuo Marxo 
supratimo. Marxo laisvės koncepcijos neįmanoma atskirti nuo 


35 


' K. Marksas, F. Engelsas, 
Rinktiniai laiškai, Vilnius, 1983, 
p. 29. 


2? J. Dewey, Liberty and Social 
Control, „Social Frontier“, 
1935, lapkritis. 


36 


! Žr. F. Bergmann, On Being 
Free, Notre Dame, 1977, p. 64. 


2 R. T. Osborn, Freedom in Mo- 
dern Theology, Philadelphia, 
1967, p. 13. 


* G. Simmel, On Individuality 
and Social Forms, Chicago, 
1971, p. 220. 


t Ten pat, p. 221. 


` Ten pat, p. 221 ir 286. 


* K. Marksas, Ankstyvieji fi- 
losofijos raštai, Vilnius, 1986, 
p. 389-390. 


I MARXAS KAIP LAISVĖS FILOSOFAS 


jo laisvės istoriografijos kulminacijos komunistinio žmogaus 
vizijoje. Tai yra eschatologinė koncepcija, o ne vien socialdemok- 
ratinė liberalizmo korekcija. 

Norint suprasti tą koncepciją, reikia aiškiai suvokti, kad ji susi- 
jusi su egzistencijos modusu, užtikrinančių Žmonėms jų rūšinės 
tapatybės atgavimą ir galimybę reikšti ją veikimu! Šio „egzistenci- 
nio“ laisvės supratimo (priešingo teisiniam-politiniam supratimui) 
šaknys slypėjo senoje helėnų tradicijoje, apibrėžiančioje išlaisvini- 
mą ir išganymą kaip „grįžimą prie tikrojo aš ir savikontrolės įgiji- 
mą“?. Šios senos tradicijos Marxo varianto esmė buvo ypatingas 
abiejų pagrindinių sąvokų - „tikrojo aš“ ir „savikontrolės“ — inter- 
pretavimas. 

Kaip „tikrąjį aš“, arba tinkamą tapatybės sferą, Marxas, ži- 
noma, suprato rūšinę Žmogaus esmę. Taigi darė prielaidą, kad 
visi kiti, siauresni ir konkretesni tapatybės determinantai, tokie 
kaip grupinė sąmonė, religija, istorinė tradicija, tautybė ir pa- 
našiai, - iš tikro yra susvetimėjimo formos, atskiriančios žmo- 
nių egzistavimą nuo jų giliausios esmės. Šia prasme jis išpažino 
aštuonioliktojo amžiaus požiūrį, kurį G. Simmelis suformulavo 
žodžiais: „Kai žmogus yra laisvas nuo visko, kas nevisiškai yra 
jis pats, nuo to, kas lieka aktualioje jo egzistavimo substancijoje, 
nuo to [...] yra tik žmogus apskritai, žmonija, kuri gyvena jame 
ir visuose kituose žmonėse“. Bet šis panašumas buvo tik dali- 
nis. Klasikinė švietėjiška laisvės koncepcija pasižymėjo indivi- 
dualizmu; joje laisvės subjektais buvo individai, kurių kiekvie- 
nas (tariant Kanto žodžiais) turi būti traktuojamas kaip tikslas, 
one vien kaip priemonė“. Be to, rūšinio universalizmo akcenta- 
vimas joje buvo nukreiptas prieš feodalinius luominius barje- 
rus, one prieš laisvą emancipuotų individų konkurenciją?. Mar- 
xas vietoj to išplėtojo komunistinę laisvės koncepciją, nukreiptą 
prieš kapitalizmą ir bet kokias individualaus egoizmo formas. 
Todėl tad jam tikrasis laisvės subjektas buvo ne individai, o 
žmonija kaip visuma. Jo komunizmas, suprantamas kaip „žmo- 
giškosios esmės įgijimas, - kai ją įgyja žmogus ir ji įgyjama žmo- 
gui“, „visiškas, sąmoningas ir visą ligšiolinės raidos turtingumą 
išlaikantis Žmogaus grįžimas sau — visuomeninio, t. y. žmogiškojo 
žmogaus grįžimas“, turėjo būti žmonių išlaisvinimas nuo įkali- 
nimo partikuliarinėse, tai yra ex definitione atskirtose nuo visuo- 
menės, nužmogintose egzistencijos sferose. Tai turėjo įvykti ant 
kapitalistinės visuomenės griuvėsių, nes kapitalizmo sąly- 

gomis laisvė tėra tik iliuzija. Padaryti šį „šuolį į laisvės karalys- 
tę“ Marxas pavedė proletariatui — neįsišaknijusiai klasei, lais- 
vai nuo sąsajų su praeities institucijomis ir tradicijomis, api- 
plėštai nuo visko, išskyrus elementarų žmoniškumą, ir 
neturinčiai ko prarasti revoliucijos kataklizme. Proletariatas, 
kaip rašė jaunasis Marxas, yra „radikaliomis grandinėmis sukaus- 
tyta klasė, tokia piliečių visuomenės klasė, kuri nėra buržuazi- 
nės visuomenės klasė [...], kuri dėl savo universalių kančių yra 
universali ir nepretenduoja į kokią nors ypatingą teisę, - nes ją 
slegia ne ypatingas beteisiškumas, bet apskritai beteisiškumas, - ku- 
rijau negali remtis istorine teise, bet tik žmogiškąja teise [...], kuri 
negali emancipuotis, nesiemancipuodama iš visų kitų visuo- 
menės sferų ir kartu jų neemancipuodama, - žodžiu, tokia sfe- 
ra, kuri reiškia visišką žmogaus netekimą ir todėl gali atsikurti tik 
visiškai atkurdama žmogų“. 

Marxo proletariato išlaisvinamosios misijos koncepcija sie- 
josi su prielaida, kad komunizmas dėl savo universalumo ne- 
gali laimėti vienoje atskiroje šalyje. Neišvengiama komunizmo 
prielaida, kaip protavo Marxas, yra visapusiškas, universalus 
žmonių tarpusavio priklausomumas, nulemtas pasaulio rin- 
kos. Proletariato, kaip universalios klasės, uždavinys yra pa- 
keisti tą susvetimėjusią tarpusavio priklausomumo formą są- 
moninga, racionalia žmonių vienybe. Todėl tad komunizmas, 
pasak Marxo, „empiriškai yra galimas tik kaip viešpataujančių 
tautų veiksmas, atliktas „iš karto“, vienu metu [...] Taigi prole- 
tariatas gali egzistuoti tik pasauline istorine prasme, kaip kad ko- 
munizmas -jo veikimas - apskritai yra galimas tik kaip „pa- 
saulinis istorinis“ egzistavimas“. 

Antrą helėnų laisvės koncepcijos dėmenį - „savikontrolę“ — 
Marxas aiškino pagal savo bendrą požiūrį į materialiosios pro- 
dukcijos vaidmenį žmogaus vystymosi procese. Jam savikon- 
trolės sąlyga buvo asmeninių objektivizacijų gamybos procese 
kontrolė“. Tai jis suprato kaip sąmoningos, planinės ekonomi- 
nių jėgų kontrolės įvedimą, „aklo“, „prigimtinio“ rinkos eko- 
nomikos būtinumo pakeitimą laisvu, teleologišku kolektyviniu 
aktyvumu, sutampančiu su žmonijos esme ir užtikrinančiu žmo- 
nėms viešpatavimą savo likimui“. Taip suprantama laisvė þu- 
vo tad rinkos „spontaninės tvarkos“ priešingybė; jos įgyven- 
dinimas turėjo būti būtent žmonių, kaipo protingų būtybių, 
išlaisvinimas iš žeminančios „nematomos rankos“ valdžios. Tam, 

aišku, reikėjo įvesti komunistinį gamybos ir mainų pasaulio 
mastu reguliavimą. 

Kitas specifinis Marxo laisvės koncepcijos bruožas buvo jos 
nuoseklus istorizmas, radikaliai priešingas neistoriniam klasi- 
kinio liberalizmo stiliui. Komunizmas jam buvo skaudžių prie- 
šingybių kupino ilgo istorinio proceso su tam tikra fazių seka 
galutinis rezultatas. Tačiau jo vartojama „istorinės būtinybės“ 
sąvoka nebuvo visiškai vienareikšmiška. Marxo istorinis mate- 
rializmas paprastai yra interpretuojamas kaip kraštutinė deter- 
ministinė istorijos teorija, net kaip vadinamojo technologinio 
determinizmo variantas!; tačiau Marxo komunizmas darė prie- 
laidas dėl galimybių valdyti istorinius procesus, tai yra žmo- 
nių išlaisvinimą nuo nepriklausomų nuo jų valios, tariamai 
„objektyvių“ ekonominės ir socialinės raidos dėsnių. Tai pa- 
gimdė dvi priešingas marksizmo interpretacijas: „mokslinį“ 
marksizmą ir humanistinį neomarksizmą?. Moksliniai mark- 
sistai pabrėžė, kad Marxas atrado objektyvius ir būtinus istori- 
jos dėsnius; humanistiniai neomarksistai tam priešpriešino te- 
zę, kad scientistinis klasikinio marksizmo determinizmas iš 
tikrųjų buvo Engelso kūrinys, vulgarizuojantis ir iškreipiantis 
autentišką Marxo filosofijos turinį?. Reikia pripažinti, kad abu 
marksistai turėjo rimtų argumentų savo pozicijoms pagrįsti. Pa- 
skelbtieji Marxo jaunystės kūriniai sustiprino „humanistinę“ 
interpretaciją, bet perdėtume teigdami, kad klasikinė, Engelso 
interpretacija dėl to prarado prasmę egzistuoti. Visa tai ne taip 
paprasta. Teisingai pažymėta, kad Marxas buvo suinteresuo- 
tas išaiškinti kolektyvinio elgesio priežastingumą, bet anaiptol 
nedarė prielaidų dėl atskirų individų visų veiksmų išimtinio 
determinizmo“. Tačiau turime paaiškinti, kodėl jis kartais var- 
tojo ne tik būtinybinę hėgelizmo kalbą, taip pat posakius iš na- 
tūralistinio determinizmo žodyno, ir kodėl, pavyzdžiui, Kapita- 
lo pratarmėje socialinę raidą apibūdino kaip „gamtinį-istorinį 
procesą“, priklausantį nuo „geležinės būtinybės“ ir vedantį į 
neišvengiamus rezultatus“. 

Tačiau šio paaiškinimo negalima sutalpinti į kelis sakinius. 
Šiose įžanginėse pastabose tad apsiribosiu nurodęs, kad šios dvi 
interpretacijos - deterministinė ir voliuntaristinė - yra tam tikra 
prasme viena kitą papildančios dvi Marxo laisvės istoriografijos 
pusės. Marxas pasitelkė mokslo autoritetą: Engelsas ir kiti 
„klasikinio marksizmo“ teoretikai net mėgino vaizduoti mark- 

sizmą kaip vienintelę tikrai mokslinę socialinę teoriją; tačiau 
verta atminti, kad ir Engelsas siejo „istorinės būtinybės“ sąvo- 
ką su istorijos, kaip prasmingos struktūros, koncepcija, o ne su 
grynai mechanistine natūralistinio scientizmo būtinybe. Net ga- 
lima rizikuoti teigti, kad „klasikinių marksistų“ tikėjimas, kad 
yra imanentinės istorijos prasmė, dažnai buvo stipresnis negu 
voliuntaristinių neomarksistų ir kad tai sekė kaip tik išjų įsiti- 
kinimų apie komunizmo pergalės „objektyvią būtinybę“. Pa- 
skelbtieji jaunojo Marxo darbai susilpnino scientistinę mark- 
sizmo tendenciją, bet kartu išryškino eschatologinį Marxo 
būtinybės sąvokos mastą, drauge sutvirtino tam tikrą klasiškai 
marksistinį determinizmo aspektą. Šis determinizmas buvo pa- 
remtas aksiologija, remiančia tikėjimą istorijos turiningumu, ir 
kaip tik tai darė jį patrauklesnį tiek Rytuose, tiek Vakaruose. M. 
Merleau-Ponty nedvejodamas teigė, kad tikėjimas istorijos pras- 
me yra marksizmo esmė, kad tik marksizmas leidžia tikėti isto- 
rijos išmintingumu visuotinio skepticizmo ir nevilties epocho- 
je: „Šia prasme marksizmas nėra vienintelė galima istorijos 
filosofija; jis yra vienintelė istorijos filosofija, kurios išsižadėti 
tolygu iškasti kapą istorijos išminčiai'. Panašiai pasisakė jau- 
nystėje L. Kotakowskis, kai rašė apie komunizmą kaip priemo- 
nę įveikti „gyvenimo beprasmiškumo suvokimą“: „Komuniz- 
mas, išgyventas individo sąmonėje ir asimiliuotas ne kaip viena 
iš individualaus egzistavimo dalelių, o kaip jo integrali sudėti- 
nė dalis, iš esmės keičianti asmenybės chemizmą, kiek tik įmano- 
ma intensyviausiai suteikia gyvenimui prasmingumo pojūtį’. 
Tokių liudijimų skaičius yra praktiškai begalinis, ojų iškalbin- 
gumas yra visiškai vienareikšmiškas. Čia pateiktieji pasisaky- 
mai yra parinkti atsižvelgiant į tai, kad jie priklauso profesio- 
naliems filosofams, kuriuos sunku apkaltinti intelektualiu 
naivumu. 

Taigi matome, kad istorijos prasmės tikrumo paieška buvo 
esminis marksistinės pasaulėžiūros bruožas ir jo „mokslinėje“, 
ir „humanistinėje“ versijose. Šiuo požiūriu marksistinių „de- 
terministų“ ir „voliuntaristų“ skirtumai traukėsi į tolesnį pla- 
ną, palyginti su jų tikėjimu komunizmu kaip Žiauraus istorijos 
proceso įprasminimu ir atpirkimu. O pateikti liudijimai rodo, 
kad toks tikėjimas galėjo egzistuoti net ir didžiausių jos vardu 
padarytų nusikaltimų laikotarpiais. 

I MARXAS KAIP LAISVĖS FILOSOFAS 


2. Pilietinė ir politinė laisvė: 
konfrontacija su liberalizmu 


Sustokime dabar prie kritinės Marxo požiūrio į laisvės proble- 
mą dalies. 

Pasak Marxo, vergovei ir feodalizmui būdingų priklauso- 
mybės formų panaikinimas negali būti suprantamas kaip lais- 
vės padidėjimas. Nes asmeninės priklausomybės silpnėjimas 
ir panaikinimas sukėlė depersonalizuotų ir sudaiktintų pri- 
klausomybės formų stiprėjimą, kas nebuvo laisvės siekio pa- 
žanga. Kapitalizmas išlaisvino darbininkus tik ta prasme, kad 
neekonominę prievartą pakeitė dar negailestingesne ekono- 
mine prievarta. Prisidėjo prie žmonijos išvadavimo iš priklau- 
somybės nuo nežmogiškos gamtos, bet pasiekė to per Žmonių 
pajungimą negailestingai valdžiai ekonominių jėgų, nepriklau- 
somų nuo Žmonių valios ir įgyjančių „antrosios prigimties“, 
arba Žmonėms svetimos ir priešiškos jėgos pavidalą. Tad tai 
nepadidino laisvės kaip tikros galimybės kontroliuoti savąjį 
likimą. Atvirkščiai: už kapitalizmo triumfą sumokėta tuo, kad 
žmones maksimaliai pavergė atskirtos nuo visuomenės eko- 
nominės jėgos, kas Marxo laisvės supratimu buvo neabejoti- 
nas regresas. 

Šio liberalaus požiūrio pritaikymas kapitalizmo ir lais- 
vės sąsajoms padarė Marxo amžininkams didelį įspūdį. Tai 
yra centrinis visos Marxo kapitalizmo plėtros teorijos moty- 
vas. Jį aptinkame Marxo pirminio kaupimo eksproprijuojant 
smulkius gamintojus teorijoje; Marxo požiūryje į proletaria- 
to padėtį, kurią jis ironiškai apibūdino kaip „laisvę nuo ga- 
mybos priemonių“; pagaliau Marxo visuomeninio darbo pa- 
sidalijimo istorinio vaidmens ir atskyrimo nuo visuomenės 
funkcijos analizėje. Tai verta pailiustruoti dviem būdingo- 
mis citatomis. 

Komunistų partijos manifeste skaitome: 


„Šių laikų pramonė patriarchalinio meistro dirbtuvėlę pavertė stam- 
biu pramonės kapitalisto fabriku. Į fabriką sugrūstos darbininkų 
masės organizuojamos kareiviškai. Kaip eiliniai pramonės kareiviai, 
jie atiduodami ištisos puskarininkių ir karininkų hierarchijos priežiū- 
rai. Jie yra ne tik buržuazijos klasės, buržuazijos valstybės vergai, jie 

sia paties atskiro buržua fabrikanto. Ši despotija yra tuo smulkme- 
niškesnė, nepakenčiamesnė, tuo labiau piktina, kuo atviriau jos tiks- 
lu yra skelbiamas pasipelnymas[...]! 

„Buržuazinėje visuomenėje kapitalas yra savarankiškas ir in- 
dividualus, o dirbantysis individas yra nesavarankiškas ir nuas- 
menintas. Ir šių santykių panaikinimą buržuazija vadina asmeny- 
bės ir laisvės panaikinimu! Ji teisi. Iš tikrųjų čia kalbama apie 
buržuazinės asmenybės, buržuazinio savarankiškumo ir buržu- 
azinės laisvės panaikinimą.“ 


O štai atitinkama citata iš Kapitalo: 


„Taigi pinigų savininkas gali savo pinigus paversti kapitalu tik 
tuo atveju, jeigu jis prekių rinkoje ras laisvą darbininką, laisvą 
dvejopa prasme: ta prasme, kad darbininkas yra laisvas žmogus 
ir disponuoja savo darbo jėga kaip savo preke ir kad, antra ver- 
tus, jis pardavimui neturi jokių kitų prekių, yra plikas kaip tilvi- 
kas, laisvas nuo visų daiktų, kurie yra būtini jo darbo jėgai prak- 
tiškai pritaikyti.'“ 


Kitaip sakant, būtina kapitalistinio vystymosi sąlyga buvo 
ne tik priklausomybės panaikinimas, bet taip pat smulkiųjų ga- 
mintojų „išlaisvinimas“ nuo jiems priklausančių gamybos prie- 
monių. Toks išlaisvinimas, žinoma, pagimdė naują išnaudoji- 
mo formą. Pasak Marxo, tai buvo ypač intensyvus ir žiaurus 
išnaudojimas - niekuo nepridengtas, netekęs asmeninio ryšio 
tarp darbuotojo ir darbdavio elementų, nešvelninamas religijos 
ir moralės. Bet kaip tik šio išnaudojimo „plikumas“ buvo pa- 
žangus veiksnys -jis sugriovė iliuzijas, atskleidė pačią ekono- 
minio išnaudojimo esmę ir taip pirmąkart istorijoje įgalino iš- 
naudojamuosius suvokti savo padėtį ir įsisąmoninti, kad jie 
neturi ko prarasti, išskyrus tik savo grandines. 

Analogiškai Marxas vertino institucinį ir ideologinį ka- 
pitalistinės santvarkos antstatą. „Šių laikų atstovaujamąją 
valstybę“ jis laikė „išimtinio buržuazijos politinio viešpata- 
vimo“ forma. „Šių laikų valstybės valdžia tėra tik komitetas, 
tvarkantis bendruosius visos buržuazijos klasės reikalus“*, - 
rašė jis. Panašiai vertino „buržuazijos vaizdinius apie lais- 
vę, išsilavinimą, teisę“. Komunistų partijos manifesto autoriai 
kreipėsi į buržuaziją šiais žodžiais: „Pačios jūsų idėjos yra 
buržuazinių gamybinių santykių ir buržuazinių nuosavy- 
bės santykių padarinys, kaip ir jūsų teisė yra tiktai įstatymu 

paversta jūsų klasės valia, kurios turinį lemia jūsų klasės mate- 
rialinės gyvenimo sąlygos“. 

Taip tad Marxas ir Engelsas griovė pagrindinę liberalizmo 
prielaidą - įsitikinimą dėl autonominės politinių ir teisinių lais- 
vės garantijų vertės. Jų teorija piršo išvadą, kad pilietinė ir poli- 
tinė laisvė tėra tik iliuzija, tarnaujanti egoistiniams buržuazijos 
interesams. Bet veřta dėmesio tai, kad jie nesiekė pasinaudoti 
šia diagnoze ikikapitalistiniams santykiams idealizuoti. At- 
virkščiai: Komunistų partijos manifeste buvo aiškiai įspėjama, kad 
komunistinė kapitalizmo kritika negali remti patriarchalinio- 
feodalinio absoliutizmo šalininkų. Vokietijos sąlygomis darbi- 
ninkų judėjimas turi būti liberalios buržuazijos sąjungininku 
kovoje su feodaline aristokratija ir absoliučia monarchija. Tai 
buvo ryžtingas atsiribojimas nuo vadinamojo tikrojo socializ- 
mo,smerkiančio „liberalizmą, atstovaujamąją valstybę, buržu- 
azinę konkurenciją, buržuazinę spaudos laisvę, buržuazinę tei- 
sę, buržuazinę laisvę ir lygybę“ ir skelbiančio liaudies masėms, 
kad „jos iš šio buržuazinio judėjimo nieko negali laimėti, net priešin- 
gai, gali viską pralaimėti”. 

Šis „tikrojo socializmo“ kaip de facto feodalinės reakcijos są- 
jungininko pasmerkimas anaiptol nereiškė liberalių idėjų auto- 
nominės vertės pripažinimo. Komunistų partijos manifesto auto- 
riai teigė taktinės sąjungos su liberaliąja buržuazija būtinumą, 
bet nedarė jokių nuolaidų liberaliųjų principų naudai. Jų pasi- 
sakymas už sąjungą su liberalizmu nesiskyrė nuo paramos, jų 
teiktos laisvos prekybos sistemai: rėmė liberalizmą kaip judėji- 
mą, griaunantį patriarchalines-feodalines iliuzijas, apnuogi- 
nantį antagonizmo tarp proletariato ir buržuazijos esmę ir taip 
greitinantį socialinės revoliucijos atėjimą. 

Kaip jau minėjau, Marxas kritikavo liberalizmą iš grynai 
išorinių pozicijų. Jo asmeninė laisvės koncepcija paradigmiš- 
kai skyrėsi nuo liberaliosios. Priešingai nei liberalai, jis domėjo- 
si ne individo laisve privataus gyvenimo sferoje, o žmonių vi- 
sumos laisve, pasireiškiančia istorijoje per racionalios kontrolės 
didinimą gamtos ir visuomenės jėgoms. O ta prasme liberalusis 
kapitalizmas buvo didžiausio visuomenės jėgų susvetimėjimo 
ir sudaiktinimo laikotarpis, žmonijos vergystės akloms rinkos 
jėgoms kulminacija. Istorinio materializmo šviesoje „buržuazi- 
nė laisvė“ buvo iliuzija, veidmainystė arba sąmoningas mani- 
puliavimas. Tad nieko nuostabaus, kad Marxas gana ciniškai žiū- 

rėjo į pilietines teises ir demokratines valdžios formas. Reikia 
pabrėžti, jog šiuo klausimu jis nebuvo visiškas nihilistas; skir- 
tingai nei kai kurie jo mokiniai (pvz., Leninas), jis neteigė, kad 
visos buržuazinės valdžios formos „iš esmės yra tokios pačios“ 
ir kad komunistiniu požiūriu nėra skirtumo tarp, pavyzdžiui, 
karinės diktatūros ir parlamentinės respublikos. Bet neįmano- 
ma paneigti, kad liberaliąją demokratiją jis kritikavo su įniršiu 
ir įsiūčiu, o gynė ją tik sąlyginai ir labai santūriai. Richardas 
Huntas, autorius, padaręs ką tik įmanoma, kad priartintų Mar- 
xą prie liberaliojo-demokratinio srauto europinės tradicijos, šį 
santūrumą aiškino ypatingąja „moraline obstrukcija“!. Šiaip 
ar taip, sunku nesutikti, kad Marxas teikė pirmenybę parlamen- 
tinei respublikai (palyginus su klasikine diktatūra) tikrai ne 
absoliučiai ir be gilesnio pagrindo savo komunistinėje laisvės 
koncepcijoje. Nes ši koncepcija buvo paradigmiškai nepalygi- 
nama su liberaliąja koncepcija. 

Tačiau tai nereiškia, kad nėra prasmės lyginti šias koncep- 
cijas. Aiškus liberaliojo ir marksistinio laisvės paradigminių 
skirtumų suvokimas būtinas išsivadavimui iš iliuzijų apie ga- 
limybę jas sutaikyti. Kaip parodė patirtis, marksizmo liberali- 
zavimas neišvengiamai veda arba į faktinį marksizmo 
dekomunizavimą, arba į pavojingą liberaliosios tradicijos ta- 
patumo išplovimą. | 

Pasak klasikinės liberaliosios koncepcijos, įtikinamai re- 
konstruotos Hayeko“, individo laisvę riboja beatodairiška kitų 
žmonių valia; tad laisvės priešybė yra ne priklausomybė nuo 
vieno ar kito būtinumo, valdančio daiktų pasaulį (pvz., ano- 
niminių rinkos mechanizmų), o vien nuo kliūčių, žmogui, kaip 
individui, primestų svetimos arbitralinės valios’. „Būti lais- 
vam“ reiškia laisvę nuo fizinės prievartos arba psichinio spau- 
dimo; bet negalima būti laisvam nuo to, kas būtina. Laisvės 
siekimas - tai kova su arbitraliniais draudimais ir reikalavi- 
mais, o ne priešinimasis gamtos dėsniams arba noras išlais- 
vinti savo valią nuo visokių determinacijų. Tad liberali kon- 
cepcija neturi remtis teze apie valios laisvę - ji susijusi ne su 
pačia valia, o su jos subjektu arba su apdovanotu valia ir vei- 
kiančiu žmogumi. J. Locke'as apie tai rašė: „[...] taikliai iškel- 
tas klausimas yra ne: ar valia yra laisva; svarbu, ar yra laisvas 
žmogus“*. Valios subjektui (individui) svarbu tai, ar jis veikia 
savo valia, o ne tai, ar jo valios turinys yra determinuotas 

visuomenės ir istorijos bei kokiu mastu. Jis jaučiasi laisvas tuo- 
met, kai veiksmais išreiškia savo giliausią ypatybę, taigi kaip 
tik tada, kai jo veiksmai yra determinuoti viso to, kas jį apibrė- 
žia ir kuria. Autodeterminacija juk nereiškia, kad nėra jokios 
determinacijos; netgi galima teigti, kad valios determinacijos 
stoka mažina laisvės vertę, nes daro ją priklausomą nuo atsitik- 
tinumo, nuo užgaidos. Garsūs Lutherio žodžiai — „čia stoviu, 
negaliu kitaip“ — išreiškė ir sąmoningą, laisvą pasirinkimą, ir 
vidinį kaip tik tokio, o ne kitokio pasirinkimo būtinumą. 

Kitas klasikinės liberaliosios laisvės koncepcijos bruožas yra 
(arba turi būti) aiškus laisvės atskyrimas nuo galios, veikimo 
laisvės atskyrimas nuo sugebėjimo arba galėjimo pasiekti numa- 
tytus rezultatus. Individai yra laisvi, kai niekas nedraudžia jiems 
veikti savo valia, nepriklausomai nuo to, ar sugebės pasiekti 
tai, ko siekia. Laisvės nebuvimo nereikia painioti su gabumų 
stoka. Kiekvieno individo laisvę riboja jo gabumų siekti užsi- 
brėžtų tikslų apimtis. Jei man galima realizuoti savo tikslus, bet 
nesugebu jų pasiekti, tai turėčiau skųstis savo ribotumu, o ne 
laisvės stoka. Nesu vergas, jei man imtis tam tikrų dalykų nelei- 
džia jėgų stygius; o esu vergas tuomet, kai man jėgų nestinga, 
bet man negalima jomis disponuoti. Jei negaliu bėgioti dėl su- 
laužytos kojos — tai nelaimė, bet ne nelaisvė; laisvė būtų apribo- 
ta tuomet, jei būčiau pajėgus bėgioti, bet negalėčiau tuo pasi- 
naudoti dėl arbitralinio draudimo. Analogišką protavimą 
galima pritaikyti ir mąstymo laisvei: nesu pavergtas, kai nesuge- 
bu mąstyti kūrybiškai, o esu pavergtas, jei mano mintis buvo 
prievarta sterilizuotai indoktrinuota. Taip tad suprasta laisvė 
nėra pozityvi laisvė arba galimybė (sugebėjimas) siekti trokšta- 
mų tikslų. Tai yra negatyvi laisvė — laisvė nuo arbitralinių nuro- 
dymų ir draudimų, primetamų individui kitų žmonių’. Prie to 
reikia pridurti, kad šiai laisvei neprieštarauja beasmenės ir vi- 
suotinai privalomos teisės normos. Teisės valdžia eliminuoja 
beatodairiškumą ir kartu garantuoja teisės saugomą laisvę; tei- 
sė iš teisybės nustato tam tikras laisvės ribas, bet iki šių ribų 
garantuoja individui nepažeidžiamą privatumo sferą. Tokia eg- 
zistuojanti sfera, išjungta iš visokių valdžių ingerencijos, yra 
liberalios laisvės pagrindas. 

Suprantama, marksistinė laisvė neturi nieko bendra su 
„negatyvia laisve“. Ji yra „pozityvios laisvės“ variantas, arba (Isai- 
ah Berlino žodžiais) laisvės, grįstos tuo, kad esame „savo likimo 

viešpačiai“! 
didžiausia grėsmė galimybei tvarkyti savo likimą yra priklau- 
somybė nuo daiktų pasaulio, taip pat ir nuo sudaiktintų visuo- 
meninių santykių. Tokia mintis buvo giliai įsišaknijusi vokie- 
čių klasikinės filosofijos tradicijose, traktuojančiose žmogaus 
priklausomybę nuo daiktų (subjekto nuo objekto, sąmoningu- 
mo nuo gaivališkų ir nekontroliuojamų procesų) kaip giliai že- 
minančią ir neprideramą racionaliai būtybei. Antiliberalios to- 


„Marxo varianto išskirtinis bruožas yra tezė, kad 


kios vertybių hierarchijos implikacijos akivaizdžiausios yra ne 
nesubrendusio Hegelio, pripažinusio privačių, partikuliarinių 
interesų sferos buvimą, o jaunojo Hegelio, ypač J. G. Fichte's. 
Fichte's supratimu, laisvė neturėjo nieko bendra su laisvu indi- 
vidualių troškimų tenkinimu, lemiančiu, pasak jo, atsitiktinu- 
mų viešpatavimą. Jį domino ne negatyvi empirinio individo lais- 
vė, o vien transcendentinio ego pozityvi laisvė (arba galios 
maksimumas). Savo „uždarosios valstybės“ utopijoje (kai ku- 
rių II Internacionalo marksistų laikytoje socialistine) racionali, 
autoritarinė valstybė buvo laikoma laisvės instrumentu - in- 
strumentu kolektyvinio racionalaus ego, kuris pats save kontro- 
liuoja ir apibrėžia ir šitaip išsivaduoja iš aklo būtinumo galios, 
valdančios daiktų pasaulį. 

Fichte's pavyzdys išryškina dar vieną skirtumą, skiriantį 
Marxo intelektualinę tradiciją nuo liberalios tradicijos. Ji siejasi 
su laisvės subjekto problema. Liberalioje tradicijoje tas subjek- 
tas yra individas, paprastai anaiptol ne tobulas, siekiantis sa- 
vų, partikuliarinių tikslų ir neišvengiamai susikertantis su ki- 
tais individais (kas grindė teisės ir valstybės būtinumą). O 
Marxas, panašiai kaip Fichte, domėjosi kuo kitu: žmogaus, kaip 
rūšinės būtybės, laisve, nevaržoma, optimalia žmonių rūšinės 
suomenės“ užtikrinamą individų laisvę: ši laisvė buvo jam ne- 
varžomas egoizmas, realizuojantis savo tikslus per privačios 
nuosavybės įgijimą ir rinkos mainus. Pozityvi termino „indivi- 
das“ konotacija Marxo raštuose yra visai kitame kontekste: svars- 
tymuose apie susvetimėjimo naikinimą, apie kiekvieno indivi- 
do virtimą visapusiškai išsivysčiusia „rūšine būtybe“, kas turėjo 
įvykti būsimoje komunistinėje visuomenėje. 

Daug marksologų teikia didelę reikšmę jaunojo Marxo sim- 
patijai demokratiniam radikalizmui, labai aiškiai skiriančiam 
jį nuo „tikrųjų socialistų“. Tam esama tam tikro pagrindo. 

Iki savo pervirtimo į komunizmą Marxas buvo susijęs su ra- 
dikaliųjų demokratų aplinka ir nesiliovė ją rėmęs kaip ko- 
munistas: Komunistų partijos manifesto paskelbimas nesukliudė 
jam atlikti vyriausiojo redaktoriaus pareigų radikalų- 
demokratų laikraštyje „Neue Rheinische Zeitung“ (jis jį be 
sąžinės graužimo panaudojo komunistinių idėjų propagavi- 
mui). Nepaisant vienokių ar kitokių pažiūrų įjaunamarksis- 
tinio demokratizmo autentiškumą ir gylį, yra aišku, kad tai 
nebuvo liberalusis demokratizmas. Šiandien paplitęs įprotis 
tapatinti demokratiją su jos liberaliuoju variantu neturi 
užgožti fakto, kad Marxo laikais demokratija ir liberalizmas 
buvo skirtingos politinės doktrinos, turėjo skirtingus šalti- 
nius ir atsakė į visiškai skirtingus klausimus. Šis skirtumas 
aiškiai suvokiamas ne tik istoriniu, bet ir grynai analitiniu 
požiūriu. Demokratijos problema yra politinės valdžios šal- 
tinis (t. y. „Kas mane valdo?“), o štai liberalizmas telkia dė- 
mesį į valdžios ribų problemas, leistinos valdžios kišimosi 
apimtį!. Pagrindinė demokratijos sąvoka yra liaudies, kurios 
užtarėju buvo J.-J. Rousseau, suverenitetas, kai tuo tarpu li- 
beralizmas visų pirma apeliuoja į neįgyvendinamų Žmogaus 
teisių sąvoką - teisių, ribojančių valdžios, taip pat demokra- 
tinės valdžios, galių apimtį ir šitaip griaunančių absoliu- 
taus liaudies suverenumo koncepciją“. Iš teisybės, kovos su 
absoliučiomis monarchijomis laikotarpiu liaudies suvereni- 
teto idėja paprastai siejosi su Žmogaus teisių idėja: tad neat- 
sitiktinai prancūzų revoliucija abi šias koncepcijas kartu 
skelbė savo Žmogaus ir piliečio teisių deklaracijoje. Bet gana 
greitai paaiškėjo, kad tai skirtingos idėjos, galinčios vesti į 
labai skirtingus rezultatus. Tai labai aiškiai parodė Benjami- 
nas Constant'as garsioje paskaitoje Apie šiuolaikinę laisvę pa- 
lyginus su senovės laisve (1819). Jis apibūdino senovės (demo- 
kratinę) laisvę kaip dalyvavimą politinėje valdžioje, aktyvų 
dalyvavimą bendrame suverenitete - kitaip tariant, kaip po- 
litinę demokratiją, savo valdžia aprėpiančią įvairias žmonių 
gyvenimo sritis. O naujųjų laikų (liberaliosios) laisvės esmė, 
kaip įrodinėjo jis, priešingai, yra buvimas privačios sferos, į 
kurią neturi teisės brautis jokia valstybė, net ir suverenios liau- 
dies valstybė. Taip tad senovės laisvė, arba neribotas liaudies 
suverenitetas, iš esmės nesutampa su naujų laikų laisve - pri- 
vataus individo laisve. Prancūzų revoliucijos jakobinų fazė pa- 

rodė šį kontrastą net pernelyg aiškiai. Constant'as iš to darė 
išvadą, kad liaudies valdžia, arba daugumos valdžia, gali 
būti liberalų pripažįstama tik tuo atveju, jeigu ji gerbia žmo- 
gaus teises kaip antipolitines ir neįgyvendinamas, ribojančias 
valstybės valdžią, kad ir kokie yra jos šaltiniai. Jei privačios 
sferos autonomija yra pakankamai apsaugota, tai politinė de- 
mokratija atlieka naujų laikų laisvės vaidmenį; jei taip nėra, tai 
nedemokratiška, bet turinti ribotus įgaliojimus valdžia yra ge- 
rokai geresnė nei demokratinės valstybės visagalybė. 

Marxas naujų laikų liberalizmo ir senovės demokratijos skir- 
tumus suvokė, bet vertino visiškai kitaip, negu Constant'as. Jo 
ankstyvuosiuose darbuose dažnai apgailestaujama dėl senovės 
laisvės praradimo - „bendruomeninės“ laisvės, grįstos tikslų ir 
vertybių bendrumu!. Prieš perėjimą prie komunizmo apie tai jis 
rašė „Deutsch-Franzėsische Jahrbücher“ (1843 metų gegužė): 


„Žmogaus orumo, laisvės pojūtį reikėtų tik pažadinti šių žmonių 
širdyse. Tik tas pojūtis, kartu su graikais palikęs pasaulį, o krikš- 
čionybei atsiradus pasklidęs ūkanotuose dangaus karalystės ūkuo- 
se, gali vėl paversti visuomenę [Gesellschaft] žmonių bendrija [Ge- 
meinschaft], suburta į demokratinę valstybę jos aukščiausiems 
tikslams pasiekti."“ 


Gesellschaft visuomenės priešpriešinimas Gemeinschaft visuo- 
menei - ši tema vėliau išplėtota klasikiniame F. Tonnieso veika- 
le - buvo tipiška visiems Vakarų Europos išsivysčiusių kraštų 
vokiečių kapitalizmo ir liberalizmo kritikams. Vokiečių konser- 
vatyvieji romantikai sutarė su vokiečių socialistais kritikuoda- 
mi Gesellschaft kaip atskirtą nuo visuomenės visuomeninių ry- 
šių formą, praradusią dvasinius bruožus, redukuotą beveik iki 
komercinių interesų žaidimo. Bet jie skirtingai apibrėžė pozity- 
vųjį idealą: konservatoriai jo ieškojo apreikštoje religijoje ir ne- 
kritiškai pripažintoje tradicijoje, o socialistai svajojo apie racio- 
nalią visuomenę, realizuojančią laisvai pasirinktus tikslus, 
sutampančius su bendražmogiškomis vertybėmis. Šis raciona- 
lumo (priešpriešinimo rinkos „aklosioms jėgoms“) ir sąmonin- 
gai pasirinktų tikslų reikalingumo (priešpriešinimo chaotiškam 
partikuliarinių tikslų pliuralizmui) akcentavimas darė socialis- 
tus nesutaikomais bürgerliche Gesellschaft priešais. Šios pažiūrės 
radikalizavimas logiškai piršo mintį apie visišką piniginio ūkio 
likvidavimą, o tai reiškė perėjimą į komunistinės pozicijas. 

Jaunasis Marxas yra labiausiai Žinomas šios evoliucijos pavyz- 
dys. Jo antikapitalistinis radikalizmas vertė jį griežtai kritikuoti 
„civilinę visuomenę“ (arba „pilietinę visuomenę“) kaip dehuma- 
nizuoto, atskirto nuo visuomenės gyvenimo formą. O tikrosios vi- 
suomenės sąlyga jam tapo rinkos ūkio pakeitimas sąmoningu tiek 
gamybos, tiek vartojimo reguliavimu. 

Ypač reikšmingas šiuo požiūriu yra Marxo kūrinys Žydų 
klausimu (1844). Tai buvo ataka prieš „civilinės visuomenės“ 
pagrindus demokratinių liaudies suvereniteto principų labui; 
ataka prieš „privačią laisvę“ (arba B. Constant'o „naujų laikų 
laisvę“) „viešosios laisvės“ (Constant'o vadintos „senovine“ ) 
labui. Tam tarnavo griežtas Žmogaus teisių priešpriešinimas 
piliečio teisėms. Žmogaus teisės yra teisės privačių individų, 
siekiančių garantijų savo negatyviai laisvei; o piliečio teisės yra 
politinės teisės, teisės dalyvauti ir kartu spręsti viešuosius rei- 
kalus. Marxas nedvejodamas pasmerkė pirmą teisių kategoriją. 
Rašė apie tai taip: 


„vadinamosios žmogaus laisvės, droits de l’homme, skirtingai nuo 
droits du citoyen, yra ne kas kita, kaip civilinės visuomenės nario tei- 
sės, t.y. egoistiško Žmogaus, nuo žmonių ir nuo bendrijos atsisky- 
rusio žmogaus teisės [...]. Tačiau Žmogaus laisvės teisė remiasi ne 
žmogaus ryšiais su kitais žmonėmis, o atvirkščiai - Žmonių atsi- 
skyrimu vienų nuo kitų [...]. Praktinis žmogaus laisvės teisės pa- 
naudojimas reiškia žmogaus privatinės nuosavybės teisę. Tai sava- 
naudiškumo teisė. Ja naudodamasis, kiekvienas žmogus kitą žmogų 
gali laikyti ne savo laisvės įgyvendinimo veiksniu, bet veikiau jos 
susiaurinimu. | 


Šis griežtas pačios žmogaus teisių idėjos, tai yra paties libera- 
lios pasaulėžiūros pagrindo, kaip taikliai pažymi Buchananas, 
vertinimas radosi iš suvokimo tų teisių kaip ribų, turinčių atskirti 
tarpusavyje konkuruojančius savanaudžius“. Individą, kaip sub- 
jektą, nuolat siekiantį savo teisių, Marxas matė kaip radikaliai ne- 
tobulą būtybę, radikaliai nužmogintos visuomenės bendrabūvio 
formos vaisių. 

Marxo santykis su antra teisių grupe - piliečio teisėmis — 
buvo gerokai sudėtingesnis. Kaip ir daugelį kitų vokiečių mąs- 
tytojų, jį buvo sužavėjęs senovės graikų polis; jis apgailestavo 
dėl gyvenimo suprivatėjimo naujaisiais laikais ir griežtai 
priešpriešino viešą senovės Graikijos piliečio laisvę egoistinei 

naujųjų laikų buržua laisvei. Savo ankstyvajame darbe Dėl Hege- 
lio teisės filosofijos kritikos (1843) jis net reiškė viltį, kad visuotinės 
rinkimų teisės įvedimas padarys privačios sferos autonomiją ne- 
reikšmingu dalyku palyginus su galimybe aktyviai dalyvauti vi- 
suomenės gyvenime ir kartu panaikins ir „abstrakčią politinę vals- 
tybę“, ir nugrimzdusią į partikuliarinius egoizmus „pilietinę 
visuomenę“. 

Tikroje demokratijoje, kaip teigė Marxas, valstybės konstitu- 
cija neturi autonominės būties - tėra tik „liaudies saviraiška ir 
jos apibrėžtas turinys“. Nereikia tapatinti demokratijos su res- 
publika, nes ši tėra tik valstybės forma, panašiai kaip monar- 
chija. Teisės turinio ir valstybės atžvilgiu Prūsija tik nežymiai 
skiriasi nu Šiaurės Amerikos, nors pirmuoju atveju valstybės 
forma yra monarchija, o antruoju respublika’. Iš to išeina, kad 
gali būti prieštaravimas tarp valstybės formos ir turinio. Norint 
eliminuoti prieštaravimą tarp demokratinės formos ir nedemok- 
ratinio (kapitalistinio) turinio, reikia išplėsti demokratines liau- 
dies suverenumo taisykles į ekonominę sferą per jos sąmonin- 
gą, kolektyvinę kontrolę. Toji kontrolė turi apimti visas gyvenimo 
sritis, kartu likviduoti privačią sferą, laisvą nuo valstybės inter- 
vencijos. 

Taigi matome, kaip buvo nusistatęs Marxas prieš liberalias 
vertybes net ir savo ikikomunistinio idėjinio vystymosi etape. 
Jis nematė nieko pozityvaus privatume. Postulavo politinių 
sprendimų išplėtimą į visas gyvenimo sritis, tai yra visišką eko- 
nomikos autonomijos panaikinimą. Pripažino politinę demo- 
kratiją tik su sąlyga, kad ji nesiejama su Žmogaus teisėmis, ribo- 
jančiomis valdžios suverenumą. Jei sutiksime su F. Hayeku, 
apibrėžiančiu totalitarizmą kaip logišką priešingybę ne demo- 
kratijai (kaip valdžios šaltiniui), o liberaliai ribotos valdžios 
koncepcijai (limited government), turime pripažinti, kad jaunojo 
Marxo radikalizmas buvo artimas demokratinio totalitarizmo 
koncepcijai. 

Iškalbingas šios diagnozės patvirtinimas yra Marxo Žmogaus 
ir piliečio teisių deklaracijos komentaras. Jame skaitome: 


„Mislė yra jau tai, kad tauta, vos pakilusi išsivaduoti, sugriauti visas 
pertvaras, skiriančias įvairius jos elementus, ir sukurti politinę ben- 
driją, kad tokia tauta iškilmingai paskelbia (1791 m. Deklaracija), 
jog įteisinamas egoistiškas, nuo kitų žmonių ir nuo bendrijos at- 
skirtas žmogus. Be to, tai dar kartą paskelbiama tokiu momentu, kai 

naciją gali išgelbėti vien nepaprastai herojiškas pasiaukojimas ir to- 
dėl išjo įsakmiai reikalaujama, - tokiu momentu, kai pirmiausia turi 
būti aukojami visi civilinės visuomenės interesai ir kai už egoizmą 
turi būti baudžiama kaip už nusikaltimą (1793 m. Žmogaus ir t. t. 
teisių deklaracija). Tas faktas tampa dar mįslingesnis, kai matome, 
kad politinės emancipacijos šalininkai sumenkina valstybinį pilietiš- 
kumą, politinį bendrumą ir net paverčia juos paprasta priemone 
toms vadinamosioms Žmogaus teisėms išsaugoti, kad citoyen pa- 
skelbiamas egoistiško homme tarnu, o sritis, kurioje žmogus elgiasi 
kaip visuomeninė būtybė, laikoma menkesne už sritį, kurioje jis 
elgiasi kaip privati būtybė, ir kad pagaliau tiesiog žmogumi, tikruoju 
žmogumi pripažįstamas ne žmogus citoyen, bet Žmogus bourgeois.” 


Jaunasis Hegelis dėstė labai panašias mintis. Jis irgi apgai- 
lestavo dėl gyvenimo privatėjimo naujaisiais laikais, prieš- 
priešino taurią senovės „piliečių“ laisvę filisteriškai šiuolaiki- 
nių bourgeois laisvei, o prancūzų revoliuciją įžvelgė esant 
nepavykusį bandymą atgaivinti herojišką „senovės laisvę“. Bet 
vėliau Hegelis išplėtojo kiek sudėtingesnę koncepciją, gerbian- 
čią naujų laikų „pilietinės visuomenės“ autonomiją ir kartu ar- 
timesnę liberalioms teorijoms. Bet kaip tik todėl jaunasis Mar- 
xas kritikavo Hegelio Teisės filosofiją ne tik už jos biurokratinį 
autoritarizmą ir tolerantišką santykį su feodalizmo reliktais, 
bet taip pat - o gal pirmiausia — už visa tai, kas artino ją prie 
liberalizmo. 

Marxo kūrinys Žydų klausimu neleidžia abejoti jo idėjų nuo- 
sekliai antiliberaliu pobūdžiu. Paimkime kad ir jo revoliucinės 
valstybės kritikavimą už nepakankamą ryžtingumą jėga tram- 
dyti civilinę visuomenę: 


„Tiesą sakant, tokiais laikais, kai politinė valstybė iš civilinės vi- 
suomenės prievartos būdu atsiranda kaip politinė valstybė, kai 
žmogus išsivaduoti siekia politinio išsivadavimo forma, tuomet 
valstybė gali ir turi pagaliau atsisakyti religijos, panaikinti religiją, 
bet tik tuo atveju, kai valstybei ateina privatinės nuosavybės pa- 
naikinimo, kainų maksimumo, konfiskavimo, progresyvinių mo- 
kesčių įvedimo, gyvybių naikinimo - giljotinos metas. Ypatingo 
pasitikėjimo savo jėgomis akimirkomis politinis gyvenimas sie- 
kia nuslopinti savo prielaidas - civilinę visuomenę bei jos elemen- 
tus - ir įsitvirtinti tikro, neprieštaringo rūšinio Žmonių gyvenimo 
forma. Tačiau tai politinis gyvenimas gali padaryti tik jėga priešin- 
damasis savo paties egzistavimo sąlygoms, tik paskelbęs revoliu- 
ciją permanentine, ir dėl to politinė drama taip pat būtinai baigiasi 

religijos, privatinės nuosavybės, visų civilinės visuomenės elementų 
grąžinimu, kaip ir po karo ateina taika.” 


Taip Marxas pavaizdavo valstybės civilinės visuomenės 
sutramdymą kaip „tikro, netekusio priešingumų rūšinio gy- 
venimo“ triumfą ir pasmerkė prancūzų revoliuciją už nesuge- 
bėjimą virsti permanentine revoliucija, kuri galėtų realizuoti 
šį tikslą. 

Plėtodamas šias mintis Marxas padarė išvadą, kad grynai 
politinė emancipacija, nelikviduojanti pilietinės visuomenės au- 
tonomijos, negali būti tikrąja Žmogaus emancipacija. Grynai po- 
litinė revoliucija neišlaisvina žmogaus nuo religijos ir nuosavy- 
bės — suteikia jam tik religijos laisvę ir nuosavybės laisvę“. 
Neišvaduoja jo iš egoistinių interesų, atvirkščiai - suteikia jam 
galimybę visiškai angažuotis į tuos interesus. Vadinasi, tai nėra 
žmogaus, kaip nesavanaudiškos rūšinės būtybės, išlaisvinimas. 

Labai būdinga, kad šiame samprotavime neskirta dėmesio 
pagrindiniam dalykui: individų išlaisvinimui iš politinio des- 
potizmo. Šis stebėtinas nejautrumas klasinei tironijos proble- 
matikai logiškai kilo iš tezės, kad didžiausias žmonių laisvės 
priešas yra atskirtos nuo visuomenės ekonominės jėgos, o ne 
vienokia ar kitokia valdžios forma. 

Ne mūsų uždavinys gilintis, kokia konkreti veiksmų pro- 
grama kilo iš Marxo „politinės emancipacijos“ kritikos. Nepri- 
skirsime Marxui neatidėliojamos ir visiškos savininkų klasių 
eksproprijavimo ir prievartinės ateizacijos siekio. Bet tai nekei- 
čia fakto, kad „praradusio priešingumus rūšinio gyvenimo“ 
kūrimo ant pilietinės visuomenės griuvėsių koncepcija buvo 
totalitarinis idealas ir kad bandymas jį realizuoti „permanenti- 
nės revoliucijos“ būdu negalėtų apsieiti be masinės prievartos. 

Marxas, parašęs cituotąjį veikalą, netrukus baigė evoliu- 
cionuoti komunizmo link ir liovėsi stebėtis Žmogaus teisių ka- 
pitalistinėse šalyse likimu. Istorinis materializmas sustiprino 
jo įsitikinimus, kad kapitalizmo sąlygomis politika turi tar- 
nauti egoistiniams Žmogaus, kaip bourgeois, interesams ir kad 
bet kokie bandymai pakeisti tokią padėtį yra smulkiaburžua- 
zinių iliuzijų vilionė. Nes kol egzistuoja kapitalizmas, tol pi- 
lietinė visuomenė yra stipresnė už valstybę, o politinė sfera 
yra tik antstatas, kurio autonomija ekonominės sferos atžvil- 
giu gali būti tik reliatyvi. 

Drauge su šia išvada Marxo pozicija politinės demokratijos 

atžvilgiu patyrė vertų dėmesio pokyčių. Politinė laisvė jam lio- 
vėsi buvusi savitikslė. Ji tapo jam kovos priemone; tokia prie- 
mone, kurios vertė priklausė nuo daugelio kitų veiksnių. Jis jau 
nemanė, kad ji gali grąžinti viešąsias senovės dorybes ir paža- 
boti buržuazinį egoizmą; atvirkščiai, iš jo kapitalistinės siste- 
mos analizės sekė, kad ji visuomet veikiau buvo formali negu 
reali, tarnavo turtingųjų klasių interesams, o dėl to nusipelno 
veikiau demaskavimo negu glorifikacijos. Jaunasis Engelsas su- 
formulavo šią išvadą anksčiausiai ir drastiškai aštriai: „Politi- 
nė laisvė yra pseudolaisvė, blogiausia vergovės rūšis; ji yra lais- 
vės iliuzija ir todėl faktinė vergovė '. 

Rusų narodnikai, buvę tarp uoliausių Marxo ir Engelso 
skaitytojų, iš to darė išvadą, kad konstitucija ir parlamentariz- 
mas yra apgaulė, buržuazijos viešpatavimo įrankiai, todėl ne- 
verta kovoti dėl jų įvedimo. Toks požiūris nebuvo išimtinis: 
analogiškas mintis pirmoje XIX amžiaus pusėje skelbė vokie- 
čių „tikrieji socialistai“, o vėliau anarchistai ir sindikalistai, 
kurie šiuo klausimu rėmėsi Marxu. Pats Marxas stengėsi to- 
kių idėjų šalintis. Jis neneigė reliatyvių parlamentarizmo pri- 
valumų, smarkiai neapkentė „patriarchalinio feodalinio ab- 
soliutizmo“ ir dažnai pabrėždavo, kad kapitalizmas drauge 
su politine demokratija paprastai yra gerokai geresnis, pažan- 
gesnis, negu kapitalizmas, susisaistęs su kitomis antstato for- 
momis. Luji Bonaparto Briumerio aštuonioliktoje net įrodinėjo, 
kad atstovaujamosios valdžios, nors ir buržuazijos sukurtos, 
gali tapti socialistų įrankiu, o buržuazija bus priversta ginti 
savo viešpatavimą klasikine diktatūra. 

Dar vienareikšmiškesnis politinės laisvės palaikymas yra 
Engelso pasisakyme, smerkiančiame lenkų marksizmo pionie- 
rius už atsiribojimą nuo kovos dėl Lenkijos nepriklausomybės. 
Laiške K. Kautsky'ui 1882 metų vasario 7 dieną jis apie tai rašė: 


„Kiekvienas lenkų valstietis ir darbininkas, bundantis iš abejingu- 
mo ir pradedantis dalyvauti bendruose reikaluose, visų pirma 
susiduria su tautinės priespaudos faktu, kaip pirmąja kliūtimi sa- 
vo kelyje. Šios kliūties pašalinimas yra sveiko ir laisvo vystymosi 
sąlyga. Lenkų socialistai, kurie nekelia krašto išlaisvinimo į svar- 
biausią savo programos vietą, man primena vokiečių socialistus, 
kurie nereikalautų pirmiausia atšaukti įstatymą prieš socialistus, 
įvesti spaudos, jungimosi į draugijas ir susirinkimų laisvę. Norint 
galėti kovoti, pirmiausia reikia turėti žemę po kojomis, orą, švie- 
są ir erdvę. Priešingu atveju viskas lieka tuščiais plepalais.“? 

Kad išvengtume neteisingų apibendrinimų, turime pažymė- 
ti, kad ir rusų narodnikai laikui bėgant atsisakė nihilistinio po- 
žiūrio į politinę demokratiją. Pirmasis jiems šį kelią nurodė Ni- 
kolajus Černyševskis, narodnikų laikytas jų „dvasiniu tėvu“. 
Jo tremties draugai narodnikai labai nustebo, išgirdę jo štai tokį 
pasisakymą: 


„Jūs, ponai, sakote, kad politinė laisvė negali pamaitinti alkano 
žmogaus. Teisingai. Bet ar, pavyzdžiui, oras gali pamaitinti žmo- 
gų? Žinoma, ne. Bet be valgio žmogus gali išgyventi kelias die- 
nas, o be oro neišgyvens nė dešimties minučių. Kaip oras būtinas 
atskiro žmogaus gyvybei, taip politinė laisvė būtina teisingam 
žmonių visuomenės funkcionavimui.“! 


Šių protingų žodžių panašumas į anksčiau pateiktą Engel- 
so pasisakymą atrodo pribloškiantis. Bet iš tikrųjų Černyšev- 
skio pritarimas politinei laisvei buvo daug gilesnis ir autentiš- 
kesnis negu Engelso ir Marxo. Iš marksizmo pozicijų politinės 
demokratijos istorinės pažangos pripažinimas buvo įmanomas, 
bet tai nereiškė jos pripažinimo kaip tikros laisvės formos: nes ji 
buvo rezervuota beklasėms visuomenėms, kuriančioms žmo- 
nėms „rūšinį gyvenimą“ be konfliktų ir išsiverčiantį be politi- 
nės valdžios. 

Tad rusų narodnikai neklydo, kai matė Marxą esant nesu- 
taikomą „buržuazinės laisvės“ demaskuotoją. Tiesą sakant, jie 
klydo priskirdami Marxui mintį, kad rusų socialistai neturi ko- 
voti dėl politinės laisvės ir kad tos laisvės iškovojimas iš tikrųjų 
pasunkintų rusiško ūkio perkėlimą į socialistines vėžes. Bet rei- 
kia pripažinti, kad marksistinė „buržuazinės laisvės“ kritika 
savaime teigė tokią mintį. 

Bet grįžkime prie jaunojo Marxo. Jo kūrinys Žydų klausimu 
ilgai buvo visiškai pamirštas; į platesnę apyvartą jis įėjo tik 1902 
metais perspausdintas F. Mehringo publikacijoje Aus dem litera- 
rischen Nachlass dėka. Ši publikacija leido marksistams ir mark- 
sologams suprasti, kad Marxas aiškiai skyrė du „buržuazinės 
laisvės“ aspektus: politinę laisvę, realizuojamą per atstovavi- 
mo organus, ir „politikos laisvę“, privačią laisvę, dažnai ne- 
gatyvią, kurios esmė yra ne dalyvavimas, o prievartos nebuvi- 
mas. Kaip jau žinome, negatyvią laisvę, arba žmogaus kaip 
bourgeois laisvę Marxas kritikavo daug smarkiau negu politi- 
nę laisvę, pretenduojančią bent į bendruomenės aspiracijų ir 

interesų realizavimą. Marxo požiūriu negatyvi laisvė buvo ne 
tik antivisuomeninio egoizmo išraiška; ji buvo ir grynai formali 
laisvė, neaprūpinanti žmonių būtinomis priemonėmis realizuoti 
tikslams. 

Šios rūšies negatyvios laisvės kritika buvo kažkas specifiš- 
kai marksistinio; ji buvo tiek socialistinės, tiek konservatyvios 
liberalios ideologijos apyvartinis motyvas. Černyševskis (na- 
rodnikų fazėje) ta prasme palygino laisvę su teise valgyti iš auk- 
sinių pusdubenių: „kokia nauda iš tokios teisės žmogui, kuris 
negali sau leisti nusipirkti auksinių pusdubenių?“!. Bet toks 
palyginimas įrodo daugiau, negu turėjo įrodyti: parodo klasiki- 
nės liberalios laisvės koncepcijos ne tik silpnumą, bet ir jėgą. 
Įsivaizduokime atvirkščią situaciją - Žmogus, kuris turi už ką 
nusipirkti auksinių pusdubenių, negali to padaryti, nes tokių 
daiktų turėjimas yra išskirtinė valdančiosios kastos privilegija. 
Atrodo akivaizdu, kad tokio draudimo arbitralumas būtų di- 
desnis Žmonių laisvės ir orumo pažeidimas, negu paprastas 
lėšų stygius. 

Marxo pateikti pavyzdžiai yra įtikinamesni, bet ir tuo atveju 
argumentacijos jėga buvo ir jos silpnumu. Tuo metu, kai darbi- 
ninkai sudarinėjo kontraktus tikrai be prievartos, bet gresiant 
badui, liberalios laisvės koncepcijos ribojimus minėti buvo pa- 
grįsta ir būtina. Taip pat galima sutikti su Marxu, kad grynai 
negatyvus laisvės vertinimas kirtosi su aktyvistine, prometėjiš- 
ka žmogaus vizija. Tai, kad Marxas akcentavo ekonominę prie- 
vartą, neleidžia kaltinti jo už visišką tiesioginių, neekonominių 
prievartos formų niekinimą. Labiau pagrįsta yra prielaida, kad 
jis laikė neekonominę prievartą besitraukiančiu į praeitį reiški- 
niu, tai yra nelabai tinkama kategorija apibūdinti kapitalisti- 
nėms visuomenėms, kurias jis kritikavo ir laikė savo visuome- 
nės teorijos centru. 

Tačiau, jei buvo kaip tik taip, reikia pripažinti, kad neekono- 
minės prievartos eliminavimo ekonomine prievarta tezė pasi- 
rodė esanti pernelyg optimistiška. XX amžius išryškino grėsmių 
laisvei problemą Marxo neapibrėžtoje perspektyvoje. Išsivysčiu- 
siose kapitalistinėse šalyse darbininkai liovėsi buvę beginkliais 
prieš darbdavius, diktuojančius savo sąlygas. Antra vertus, ko- 
munistinių režimų istorija neabejotinai parodė, kad pinigų val- 
džia, net ir pati brutaliausia, nepaisant visko, nėra pati blo- 
giausia despotizmo forma. Tapo akivaizdu, kad visuomeninė 

masių emancipacija gali egzistuoti drauge su vis reikšmin- 
gesne politine ir visuomenine prievarta; kad darbininkų eko- 
nominių teisių užtikrinimo prasme totalitarinės santvarkos 
gali būti pranašesnės nei liberalios, bet kad tai neįmanoma 
pavadinti laisvės didinimu. Tad buvo teisus Isaiah Berlinas, 
priešinęsis painiojimui laisvės su saugumu, galybe, gerove 
arba lygybe. Įteisintas yra pripažinimas, kad tam tikromis 
aplinkybėmis lygybė nusileidžia kitoms vertybėms, bet tai 
nėra dingstis būtinybę paversti dorybe ir laisvės mažėjimą 
vaizduoti kaip laisvės įgyvendinimo laimėjimą!. 

Radikalių Vakarų kairuolių, dažnai paveiktų marksizmo, idė- 
jos taip pat yra netiesioginis įrodymas, kad klasikinė liberali kon- 
cepcija, apibrėžianti laisvę kaip priklausomybę nuo svetimos, 
beatodairiškos valios, yra teisinga. Nes kodėl gi kairuoliški kapita- 
lizmo kritikai iš turtingų Vakarų kraštų taip karštai įrodinėja, kad 
rinkos mechanizmai anaiptol nėra kažkas „objektyvu“ ,nepriklau- 
soma nuo kažkieno ketinimų, kad iš tikrųjų jie yra vaisius sąmo- 
ningo manipuliavimo daugumos poreikiais (kartu su „dirbtinių“ 
poreikių kūrimu), gerai iškalkuliuotais nedidelės, bet puikiai or- 
ganizuotos mažumos interesų labui? Tokiomis išvadomis, aišku, 
siekiama įtikinti skaitytojus, kad už anoniminių rinkos „teisių“ iš 
tikrųjų slypi sąmoninga monopolistų saujelės valia, o taigi pri- 
klausomybė nuo rinkos iš tikrųjų yra priklausomybės nuo sveti- 
mos, beatodairiškos valios forma. Jei laisvė būtų apibrėžiama ki- 
taip, pavyzdžiui, kaip priešingybė dehumanizuojančiai 
priklausomybei nuo daiktų, tai šio tipo išvados, peršančios mintį, 
kad yra sąmoningas kapitalistų sąmokslas prieš visuomenę, būtų 
visiškai nereikalingos. 

Verta pažymėti, kad pats Marxas vienareikšmiškai šalinosi to- 
kių koncepcijų. Kapitalo pirmojo leidimo pratarmėje jis rašė: 


„Čia apie asmenis kalbama tik tiek, kiek jie yra ekonominių katego- 
rijų įkūnijimas, tam tikrų klasinių santykių ir interesų atstovai. Mano 
požiūris yra tas, kad į ekonominės visuomeninės formacijos raidą aš 
žiūriu kaip į natūralų-istorinį procesą; todėl mano požiūriu, mažiau 
negu kuriuo nors kitu požiūriu, galima atskirą asmenį laikyti atsa- 
kingu už tas sąlygas, kurių produktas socialine prasme jis lieka, kad 
ir kaip subjektyviai jis būtų iškilęs viršum jų.“ 


Reikia pasakyti dar keletą žodžių apie ryšį tarp Marxo 
palikimo ir liberalios minties evoliucijos - tos, kuri klasikinį 

liberalizmą pavertė socialiniu liberalizmu, susiejamu su gerovės 
valstybės idėja (welfare state). 

Šioje evoliucijoje marksistinė liberalizmo kritika atliko katali- 
zatoriaus vaidmenį -nebuvojos priežastimi, bet neabejotinai spar- 
tinojos eigą, didindama liberalių mąstytojų jautrumą dramatiniams 
visuomeninės problemos aspektams. 

Pagrindinis dalykas, privertęs liberalus revizuoti klasikinius 
savo doktrinos teiginius, buvo, aišku, žymus valstybės vaid- 
mens padidėjimas kapitalistinių kraštų ekonomikoje. Didėjanti 
ekonomikos priklausomybė nuo vienokios ar kitokios vyriau- 
sybės ūkinės politikos neleido suvokti ekonominių procesų kaip 
visiškai objektyvių, nepriklausomų nuo žmonių valios, vairuo- 
jamų vien rinkos „nematomos rankos“. Taip pat vis sunkiau 
buvo aiškinti pribloškiančią socialinę nelygybę kaip kažką na- 
tūralaus, radosi vis didesnė pagunda interpretuoti ją kaip tam 
tikrų grupių sąmoningų sprendimų rezultatą; o tai savo ruožtu 
piršo išvadą, kad kažkas yra atsakingas už skurdą ir nedarbą, 
kad tai nėra „gamtiniai“ reiškiniai, kad lėšų gyvenimui stygius 
kyla ne vien dėl gabumų stokos ar aklo atsitiktinumo, kad tai 
lėmė kažkieno valia, tai yra kad galima įžvelgti laisvės riboji- 
mą. Šie konstatavimai suteikė nemažai komplikacijų klasiki- 
niam liberalios laisvės apibrėžimui ir skatino kairiuosius libe- 
ralus uoliai studijuoti jos marksistinę kritiką. Savaime 
suprantama, kad net kairiausieji liberalizmo atstovai negalėjo 
ir net nemėgino savintis Marxo minčių, kad laisvės subjektas 
yra žmonių giminė kaip visuma ir kad tikra individo laisvė 
įmanoma tik komunizme. Bet, nepaisant šito, marksistinė „bur- 
žuazinės laisvės“ kritika skatino liberalus palengva pripažinti 
požiūrį, kad plačiai suprantama individo laisvė reiškia ne tik 
besąlygiškai primetamų apribojimų nebuvimą, bet ir galimybę 
kiekvienam Žmogui laisvai ugdyti gabumus. Tai buvo labai es- 
minga liberalios laisvės koncepcijos pataisa, nes ji aiškino, kad 
laisvės idealo realizavimas reikalauja ne tik minimalizuoti vi- 
suomeniniame gyvenime išorinę prievartą, bet taip pat sudary- 
ti sąlygas, kuriomis kiekvieno individo potencialas turėtų gali- 
mybių aktualizuotis ir optimaliai plėtotis. 

Evoliuciją ta kryptimi lengvino faktas, kad aristoteliškas vi- 
sų žmogiškosios prigimties aktualizacijos ir visiško išsivysty- 
mo supratimas! nebuvo svetimas daugeliui žymių liberalios tra- 
dicijos atstovų. Pakanka priminti humanistinį Wilhelmo 

Humboldto liberalizmą ir jo sekėją Johną Stuartą Millį. Taigi 
šalia klasikinės negatyvios laisvės koncepcijos liberalioje tradi- 
cijoje egzistavo laisvės, kaip laisvos savirealizacijos, suvoki- 
mas. Ir kaip tik jis sudarė vadinamojo naujojo liberalizmo pa- 
grindą. Pagrindinis šios krypties teoretikas Thomasas Hillas 
Greenas primygtinai pabrėžė, kad negatyvi laisvė yra būtinas 
bet kokios laisvės pagrindas, bet kartu pasiūlė terminą „laisvė“ 
vartoti „metaforine“ prasme, reiškiančia „[...] pozityvią galią ar- 
ba gabumą daryti ką nors, ką verta daryti, naudotis kuo nors, kuo 
verta naudotis ir kuo galime džiaugtis drauge su kitais“. Kitas 
„Naujojo liberalizmo“ teoretikas Bernardas Bosanguetas apibrė- 
žė negatyvią laisvę kaip būtiną laisvės sąlygą, bet kartu nubrėžė 
platesnę koncepciją laisvės, kuri nesileidžia redukuojama iki iš- 
orinės prievartos arba jos panaudojimo grėsmės nebuvimo. Ši- 
taip suprastą laisvę - pozityvią laisvę -jis apibrėžė kaip „buvi- 
mą pačiu savimi“, „laisvą savo esmės realizavimą“, iš ko sekė, 
kad laisvės maksimumo įgyvendinimas reikalauja optimalių sa- 
virealizacijos sąlygų’. Po šia teze marksistai galėtų pasirašyti. 

Nepaisant šio sutapimo, marksistinės laisvės koncepcijos 
panašumas į neoliberalią koncepciją yra greičiau išorinis ir ne- 
turėtų užgožti esmingesnių skirtumų. Pamėginkime juos sudė- 
lioti papunkčiui. 

Pirma, „naujojo liberalizmo“ teorijose pozityvi laisvė buvo 
nepriklausoma nuo tikslo (aim-independent), nediktuojanti žmo- 
nėms apibrėžtos veiklos krypties, tai yra visiškai gerbianti jų 
negatyvią laisvę“. Ji įpareigojo vyriausybę užtikrinti piliečiams 
optimalias raidos sąlygas, bet nenurodinėjo pageidaujamų rai- 
dos krypčių; neteikė vyriausybei nei kitai visuomeninei institu- 
cijai paternalistinės galios spręsti, kas yra gera žmonėms, ką 
jau kalbėti apie galią primesti tokius sprendimus administraci- 
nėmis priemonėmis. Neformulavo universalių laisvės receptų; 
nesakė, pavyzdžiui, kad individai turi tapti „rūšinėmis būtybė- 
mis“, nereikalavo iš jų elgtis pagal vienokią ar kitokią filosofi- 
nę „Žmogiškumo esmės“ koncepciją. Gerbė negatyvią laisvę, 
nes ji neatiminėjo iš individų teisės laisvai rinktis asmeninius 
poreikius ir troškimus. Postulavo organizuotą pagalbą šalinti 
kliūtims, atimančioms iš Žmonių savirealizacijos galimybes, 
bet to nepainiojo su valstybine globa ir žmonių auklėjimu 
kolektyvizmo dvasia. Kitaip tariant, tai buvo koncepcija, vi- 
siškai pripažįstanti pliuralistinę visuomenę, pripažįstanti 

žmonių interesų ir poreikių svarbą, taigi ryžtingai priešinga ko- 
munistinei laisvės įgyvendinimo programai per kolektyvinę, ra- 
cionalią visų gyvenimo sričių kontrolę. 

Antra, „naujojo liberalizmo“ ideologams buvo akivaizdus 
dalykas, kad tikrasis savirealizacijos subjektas yra konkretus 
individas, o ne kolektyvinis žmogus, žmogus rūšine prasme. 
Taigi jiems rūpėjo ne Žmonių giminės savirealizacija istorinia- 
me procese, o individo savirealizacija jos gyvenimo laikotarpy- 
je. Sekdami Millu, jie darė prielaidą, kad kiekvienas individas 
turi savo asmeninę, individualią esmę, nesupaprastintiną iki rū- 
šinės esmės, taigi kad laisva raida drauge yra laisva individua- 
lizacija'. Tai aiškiai darė nepriimtinas mintis apie gyvų, kon- 
krečių Žmonių aukojimą tam, kad ateityje būtų suformuotas 
aukštesnio tipo Žmogus, kuris tinkamai reprezentuotų rūšies 
„bendruomeninę esmę“. Taip pat darė nepriimtiną idėją pa- 
jungti individualius gyvenimo planus visuomeniniam plana- 
vimui, racionalumo labui eliminuojančiam partikuliarinių tikslų 
pliuralizmą ir nekoordinuotą veiksmų spontaniškumą. 

Pagaliau trečia - kas yra vien dviejų ankstesnių punktų kon- 
sekvencija - „naujojo liberalizmo“ teoretikai jokiu būdu nelai- 
kė rinkos pikčiausiu žmonių laisvės priešu. Atvirkščiai: buvo 
įsitikinę, kad spontaniška rinkos tvarka yra vienintelė bendra- 
visuomeninė kooperacijos forma, kuri (Millo žodžiais) suteikia 
individams galimybę „susidaryti savo gyvenimo planą pagal 
[...] charakterį“, „siekti savo asmeninės gerovės savo būdu'“*. 
Taip pat neabejojo tuo, kad kaip tik rinkos ekonomika geriau- 
siai tarnauja bendrai gerovei. Šis įsitikinimas buvo grįstas Mil- 
lo mintimi, kad skirtingų gyvenimo kelių pasirinkimo gerbimas 
geriau tarnauja Žmonijai nei individų vertimas gyventi pagal 
vienokį ar kitokį bendros gerovės įsivaizdavimą?. Tai, aišku, 
visiškai prieštaravo idealui komunistinės laisvės, pasiekiamos 
likvidavus visas ekonominio susvetimėjimo formas - privačią 
nuosavybę, pinigus ir rinkos mainus. 

Vadinasi, geranoriško kairiųjų liberalų domėjimosi Marxo 
koncepcijomis esmė visų pirma buvo nesusipratimas. Marxas 
nėra mąstytojas, tinkamas į sąjungininkus liberalų kairiesiems, 
kovojantiems su liberaliąja dešine. Jo žmonijos emancipacijos 
vizija iš esmės skiriasi nuo liberalaus individualios laisvės ide- 
alo, tiek nuojo „senojo liberalumo“, tiek nuo „naujojo liberalu- 
mo“ atmainų. 

Dabar pereikime prie Marxo „laisvės istoriosofijos“, arba laisvės 
kaip imanentinės istorijos prasmės filosofijos. 

Formaliai žiūrint, kalbėjimas apie „istorijos prasmę“ leisti- 
nas tik tuomet, kai daroma prielaida, kad egzistuoja kažkoks 
absoliutus, viršistorinis atspirties taškas, iš kurio galima maty- 
ti ir vertinti istorinį procesą kaip visumą. Pavyzdžiui, krikščio- 
nybėje istorijos turinį apibrėžė eschatologinė perspektyva -is- 
torijos pabaigos, kūno prisikėlimo ir Paskutiniojo teismo 
perspektyva. Hegelio filosofijoje istorijos prasmė realizavosi tur- 
tėjančio susvetimėjimo procese; absoliuti dvasia eksteriorizuo- 
ja laike, o vėliau, pasiekusi savisusvetimėjimo viršūnę, įgyja 
atskirtą nuo visuomenės turinį ir pakyla į savęs pažinimo lygį. 
Tad istorija randasi iš Absoliuto ir į jį sugrįžta; jos finalas iš 
anksto nulemtas jos pradžios. Kaip teigė L. Kotakowskis, dau- 
gybę šios Hegelio schemos antecedencijų galima aptikti neop- 
latoniškoje krikščioniškos minties srovėje!. Jis plėtojo idėją, kad 
Absoliutas, atsiskiriantis nuo visuomenės baigtame pasaulyje, 
degraduoja tarsi dėl to, kad išskiria iš savęs į pasaulį, bet vėliau 
turtėja savo kūrinį asimiliuodamas ir taip pasiekia visišką ak- 
tualizavimąsi. Ta koncepcija inspiravo ne tik hėgelizmą ir kla- 
sikinį vokiečių idealizmą, bet ir idėjas romantinių rašytojų, daž- 
nai siejusių ją su chiliastinėmis temomis. Visais šiais atvejais 
turime reikalą su mitologinėmis konstrukcijomis, kurių pagrin- 
du klausimas apie transcendentinę istorijos prasmę yra visiš- 
kai pagrįstas ir randa vienareikšmišką atsakymą. 

Marksizmo atveju šis dalykas gerokai komplikuotesnis. 
Marxo filosofija juk išsikristalizavo po Feuerbacho atradimo, 
kad Hegelio filosofijos paslaptis yra teologija kaip antiteologi- 
nių feuerbachizmo postulatų radikalizacija. Tai buvo ne tik te- 
ologijos, bet ir metafizikos, o kartu ir klausimo apie metafizinę 
istorijos prasmę pašalinimas. Marxas negalėjo pakilti virš isto- 
rijos, negalėjo pasinaudoti sąvoka absoliuto, iš kurio istorija 
atsirado ir į kurį kada nors sugrįš. Jis galėjo klausti vien apie 
istorijos turinio egzistavimą istorijos viduje, tai yra apie jos gry- 
nai imanentinį turinį: apie tai, ar istorijos vyksmas turi kokią 
nors apibrėžtą kryptį, ar chaotiškoje įvykių daugybėje įmano- 
ma atskleisti kokią nors prasminę struktūrą. 

Atsižvelgę į tas išlygas galime drąsiai teigti, o tiksliau - pa- 
tvirtinti, kad Marxo istorijos vizija teikė istorijai prasmę ir darė 
tai būdu, stebėtinai sutampančiu su nubrėžtais idealais. Sek- 
damas Hegelio pėdomis Marxas matė istoriją kaip dialektinį 
laisvės plėtros prasmingą procesą, turintį kryptį ir tikslą. Šioje 
koncepcijoje laisvė buvo suprantama kaip visapusiškiausia, lais- 
viausia žmogaus rūšinės esmės aktualizacija, leidžianti išreikšti 
visą žmogiškosios prigimties turtingumą. Raidos procesas, tu- 
rėjęs atvesti iki šio rezultato, buvo suprastas kaip turtėjančio 
susvetimėjimo dialektika. Tai buvo centrinė Marxo istoriosofi- 
jos idėja. Trumpiausiai tariant, ji skelbė, kad susvetimėjimas 
yra raidos sąlyga: norint visiškai išlavinti savo jėgas, reikia pir- 
miausia atskirti jas nuo visuomenės, nes tik tuo būdu visa, kas 
yra potencialu ir nesąmoninga, pasiekia visišką ir sąmoningą 
aktualizavimąsi. 

Terminas „susvetimėjimas“ — iš pradžių teologinis termi- 
nas, kurį perėmė ir išplėtojo Hegelis, Feuerbachas ir kiti vokie- 
čių filosofai, - reiškia, pirma, išėjimą už savęs ribų, tapimą kaž- 
kuo skirtingu nuo savo esmės ir svetimu jai, ir antra, kažko 
praradimą, pasidavimą savotiškai amputacijai. Šia prasme Įsi- 
kūnijimas buvo Dievo susvetimėjimas, nes kūniškos formos įgi- 
jimas turėjo sukelti daugelio dieviškųjų atributų praradimą. Pa- 
našia prasme Hegelis rašė apie susvetimėjimą Dvasios, 
turėjusios iškilti aikštėn, kad išskirtų iš savęs materialųjį pa- 
saulį'. Save turtinantis susvetimėjimas yra dialektinio judėjimo 
per susvetimėjimą į turtėjimą sąvoka. Taip tad visa istorija — 
kaip žmogaus atsiskyrimo nuo Dievo dėl nusidėjimo laikotar- 
pis - gali būti interpretuojama kaip kelionė iš prarastojo Rojaus 
į Rojų ne tik atgautą, bet ir praturtintą žiniomis apie tai, kas 
gera ir kas bloga, praturtintą laisve ir sąmoningumu. Analogiš- 
kai Hegelio filosofijoje absoliuti dvasia susvetimėja laike tam, 
kad pasiekusi susvetimėjimo viršūnę įtrauktų į save susvetimė- 
jusį turinį ir per tai praturtėtų, pakiltų į savęs pažinimą. 

Kaip žinoma, jaunajam Marxui padarė didelį įspūdį Feuer- 
bacho nusigręžimas nuo Hegelio ir krikščioniškojo požiūrio į 
susvetimėjimą. Pasak Feuerbacho, Hegelio absoliuti dvasia ir krikš- 
čionių Dievas yra žmogaus kūriniai, rezultatas susvetimėjimo žmo- 
nių rūšinės esmės, kuri atitrūko nuo Žmogaus ir įgijo dominuo- 
jančios jam absoliučios būties pavidalą. Šio dalyko literatūroje 
yra paplitęs požiūris, kad Feuerbachas, priešingai negu He- 

gelis, šį religinį susvetimėjimą vertino išimtinai neigiamai, ne- 
priskirdamas jam jokios pozityvios funkcijos!. Tačiau toks po- 
žiūris yra neteisingas. Tiesa, kad Feuerbachas akcentavo nei- 
giamas susvetimėjimo pasekmes, bet tai nereiškia, kad neįžvelgė, 
jog susvetimėjimas yra priemonė tobulėti. Kaip jis teigė, žmo- 
gus, sukūręs Dievą, nusiskurdino ir pateko savo kūrinio nelais- 
vėn; tačiau tolesnės raidos stadijos esmė bus turtėjimas - pozi- 
tyvus religinio (Dievo idėjos) susvetimėjimo įveikimas per tai, 
kad žmogus perims dieviškus atributus, tai yra per Žmonių pa- 
virtimą dieviškomis būtybėmis. 

Marxas, kiek tai susiję su susvetimėjimo teorijos santykiu su 
žmogaus rūšine esme, buvo Feuerbacho tęsėjas, bet pats nagri- 
nėjo socialinį-ekonominį susvetimėjimą, sukeltą visuomeninio 
darbo pasidalijimo privačios gamybos priemonių nuosavybės 
sąlygomis, - procesą, kuris pasiekė savo kulminacijos fazę kar- 
tu su šiuolaikinio kapitalizmo išsivystymu. Marxas manė, kad 
kapitalistinė rinka yra žmogaus sukurta jėga, bet svetima žmo- 
gui, turinti savo kvazinatūralius raidos dėsnius, priešinasi žmo- 
gui ir dominuoja jam, ardo visus žmonių planus, užuot paklu- 
susi susivienijusių gamintojų sąmoningai kontrolei. Taip 
žmogus pateko savo produktų, daiktų nelaisvėn; net ir santy- 
kiai tarp Žmonių buvo sudaiktinti, mainų procese įgavo objek- 
tyvių tarpprekinių santykių, visiškai nepriklausomų nuo 
žmonių valios, pavidalą. Šis „prekinis fetišizmas“, arba 
sudaiktinimas, pasak Marxo, buvo blogiausia, specifiškai ka- 
pitalistinė susvetimėjimo forma. 

Priešingai tam komunizmas, anot Marxo aprašymo, yra „tei- 
giamas privatinės nuosavybės, žmogaus susvetimėjimo, panaikini- 
mas“, „tikras žmogiškosios esmės įgijimas, - kai ją įgyja žmogus 
ir ji įgyjama Žmogui“, „visiškas, sąmoningas ir visą ligšiolinės 
raidos turtingumą išlaikantis žmogaus grįžimas sau - visuome- 
ninio, t. y. žmogiškojo žmogaus grįžimas“, kaip „Žmogaus ir 
gamtos, Žmogaus ir žmogaus prieštaravimo tikras įveikimas, 
egzistavimo ir esmės, sudaiktinimo ir savęs įtvirtinimo, laisvės 
ir būtinybės, individo ir rūšies ginčo tikras sprendimas“. Toks 
komunizmas yra „įminta istorijos mįslė, ir jis suvokia, kad jis 
pats yra tas įminimas'“. 

Ši jaunojo Marxo citata pasako labai daug. Ji visiškai tinka 
būti turtėjančio susvetimėjimo pavyzdžiu, nes Žmogaus grįŽi- 
mas į save patį laikomas turtėjimu, grįžimu į aukštesnę pakopą. 

Ji rodo komunizmą esant iš anksto nulemtu istorijos tikslu, eks- 
ponuodama teleologinę Marxo istorijos filosofijos struktūrą. Ga- 
lop aprašo komunizmą kaip kažką būtiną ne lygybei, o visiškai 
žmogiškosios esmės savirealizacijai, tai yra laisvei, kaip ją su- 
prato Marxas. Ir taip pat reikia pridurti, kad, nepaisant dauge- 
lio išlygų, nepaisant vėliau išaiškėjusios natūralistinio scien- 
tizmo įtakos, tos pačios mitologemos esama subrendusio Marxo 
darbuose, Kapitale. 

Tačiau kaip Marxas įsivaizdavo laisvės įgyvendinimą vi- 
suotinėje istorijoje? 

Žmogiškosios esmės savirealizacija istorijoje, tai yra laisvės 
realizacija, pasak Marxo, buvo tiek žmonių išlaisvinimas iš daik- 
tų valdžios kaip fizinės būtinybės, tiek sudaiktintų visuomeni- 
nių santykių forma. Žmogus, kad išsilaisvintų, išplėtotų visus 
gabumus, potencialiai slypinčius jo rūšinėje esmėje, turi suge- 
bėti sąmoningai, racionaliai kontroliuoti savo gamtinę aplinką 
ir savo nuosavas socialines jėgas. Taip tad laisvė šioje koncep- 
cijoje turi du aspektus. „Žmogaus su gamta“ santykių rėmuose 
jų esmė yra Žmonijos rūšinės galios stiprinimas per gamybinių 
jėgų raidą. „Individo su visuomene“ santykių rėmuose laisvė 
Marxui reiškia žmonių sąmoningą savo egzistencijos formavi- 
mą ir, tuo būdu, beasmenių, susvetimėjusių socialinių-ekono- 
minių jėgų valdžios panaikinimą, rinkos „nematomos rankos“ 
pakeitimą sąmoningu visuomeninio gyvenimo valdymu. Pir- 
muoju atveju laisvės subjektas yra rūšis, kuri išsilaisvina iš gam- 
tos valdžios vis didesnio susvetimėjimo ir individų pavergimo 
kaina. Antruoju atveju laisvė turėjo tapti dalia individualiems 
žmonijos nariams, kaip rūšies atstovams, pradedantiems kon- 
troliuoti savas, bet susvetimėjusias socialines jėgas ir taip aukš- 
tesnėje pakopoje grįžtantiems į savo esmę arba į tikrąją Žmoni- 
jos tapatybę. Abiem atvejais laisvė apibrėžiama kaip sugebėjimas 
kontroliuoti savo likimą, tai yra kaip pozityvi laisvė; abiem at- 
vejais ji buvo priešpriešinama ne išorinei, arbitraliai prievartai, 
onekontroliuojamam „aklųjų jėgų“ objektyvumui - tiek gamtos 
jėgų, tiek istoriškai suformuotoms „antrosios natūros“ jėgoms 
arba kvazinatūraliems rinkos mechanizmams. 

Nepaisant šio bendro vardiklio, Marxas aiškiai skyrė šiuo- 
du laisvės aspektus tiek sąvokiniu, tiek istoriniu atžvilgiu. Jų 
tarpusavio santykis ligtolinėje istorijoje buvo atvirkščiai propor- 
cingas: „Žmonija vis labiau apvaldo gamtą, tuo metu kai atski- 

ras žmogus virsta kitų Žmonių arba savo paties niekšiškumo 
vergu“!. Žmogaus valdžios gamtai atžvilgiu kapitalizmas, aiš- 
ku, buvo laisvės triumfas, kulminacinis ligtolinės pažangos 
punktas. Bet sąmoningų socialinių santykių kontrolės atžvil- 
giujis reprezentavo didžiausią laisvės neigimą, visišką susve- 
timėjusių ir sudaiktintų jėgų dominavimą. Todėl tad, kaip skai- 
tome Vokiečių ideologijoje, nuomonė, kad kapitalizmas išlaisvino 
individą, yra vien buržuazinė iliuzija; o iš tikrųjų tai, ką buržu- 
azija vadina asmenine laisve, yra individų priklausomybė nuo 
atsitiktinumų žaismo, kuris yra aklos būtinybės, valdančio so- 
cialinių santykių visumą, atvirkščioji pusė. „Teisė tam tikromis 
sąlygomis nekliudomai naudotis atsitiktinumu lig šiol buvo va- 
dinama asmenine laisve“. Feodalizmo sąlygomis kiekvienas 
individas pirmiausia buvo tam tikro luomo narys ir kaip tik tai 
saugojo jį nuo aklo sudaiktintų visuomeninių jėgų gaivalo. Bet 
kapitalizme luominiai arba asmeninės priklausomybės ryšiai 
buvo pakeisti visuotiniu priklausomumu nuo beasmenių, aklų 
ekonominių jėgų. „Todėl, viešpataujant buržuazijai, individai 
vaizduojasi esą laisvesni, negu anksčiau, nes jų gyvenimo sąly- 
gos yrajiems atsitiktinės, o iš tikrųjų jie, aišku, yra mažiau lais- 
vi, nes labiau yra pajungti daiktų valdžiai”. 

Kaip matome iš to, kas pasakyta, Marxo koncepcijoje laisvė 
buvo neatskiriamai susieta su racionalumu ir numatomumu;ji 
buvo iracionalumo ir atsitiktinumų neprognozuotumo visiška 
priešingybė. Kapitalizmas buvo išpeiktas už nepakankamą ra- 
cionalumą, o visišką laisvės pergalę turėjo garantuoti rinkos 
mechanizmų gaivališkumo pakeitimas laisvai susivienijusių 
gamintojų sąmoningai reguliuojama ir racionaliai planuojama 
gamyba. 

Marksistinis kapitalizmo vertinimas liudija Marxo priklau- 
somybę nuo Hegelio: ta priklausomybė reiškėsi ne tik laisvės ta- 
patinimo su racionalumu tendencija, bet ir pirmiausia trijų dalių 
turtėjančio susvetimėjimo schema. Sekdamas Hegelio Dvasios fe- 
nomenologija Marxas vertino kapitalizmo epochą kaip labiausiai 
susvetimėjusią ir kaip tik todėl pažangiausią* — nes praeityje už 
pažangą teko mokėti susvetimėjimu. Pasak Hegelio, absoliuti 
dvasia jau tik pasiekusi aukščiausią susvetimėjimo stadiją pra- 
dėjo „kelią atgal“, vedantį į susvetimėjimo įveikimą išsaugant 
ligtolinės raidos rezultatus. Jaunasis Marxas išvertė tą mintį į 
socialinę-ekonominę kalbą. Tai leido jam aiškinti du laisvės 

aspektus kaip dvi eilines turtėjančio susvetimėjimo stadijas: rū- 
šies gamybinių jėgų maksimalizavimą susvetimėjimo kaina (ka- 
pitalizmas) ir tų jėgų susvetimėjimo pašalinimą per racionalų 
planavimą (socializmas). 

Taigi taip atrodo bendras vaizdas, trietapė Marxo laisvės 
istoriosofijos schema: pirminė harmonija, paskui raida per su- 
svetimėjimą ir galop grįžimas į aukštesnę harmonijos pakopą, 
išsaugant ankstesniojo periodo laimėjimus. Šios schemos esa- 
ma faktiškai visuose Marxo darbuose, bet aiškiausiai, išplėstai, 
jį formuluoja ankstyvieji filosofiniai raštai. Vėlesniuose Marxo 
darbuose skaidrų šios koncepcijos aiškumą padaro neryškų 
daugybė išlygų, susijusių su troškimu tolti nuo hėgelizmo. Mar- 
xas gerai suprato, kad aiškiai teleologinė istorijos interpretacija 
nesutaikoma su istoriniu materializmu. Todėl tad Šventojoje šei- 
moje ir Vokiečių ideologijoje jis mėgino aiškiai atsiriboti nuo spe- 
kuliatyvaus teleologizmo. Istorija, kaip įrodinėjo jis, pati neda- 
ro nieko; žmogus kartu yra aktorius ir autorius — vienintelis 
istorinės dramos autorius. Atitinkamai pakito net ir komuniz- 
mo definicija: „Komunizmas yra mums ne būklė, kuri turi būti 
sukurta, ne idealas, prie kurio turi prisiderinti tikrovė. Komu- 
nizmu mes vadiname tikrąjį judėjimą, kuris panaikina dabarti- 
nę būklę“'. 

Bet, nepaisant visų šių išlygų, neįmanoma paneigti, kad Mar- 
xo požiūris į istorinį procesą implikavo stiprų įsitikinimą, jog 
istorija yra prasminga struktūra, kurioje glūdi teleologinis ele- 
mentas. Atmesdamas transcendentinę „istorijos prasmę“, Mar- 
xas tuo pat metu ieškojo imanentinės, dialektinės istorijos pras- 
mės. Jis buvo tikras, kad istoriniai būtinumai nėra vien 
atsitiktinumų susikaupimo rezultatas, kad jie išreiškia raidos 
teisingumą ir garantuoja sėkmingą istorijos veiklos finalą. Ki- 
taip tariant, Marxas įžvelgė istorijoje racionalią būtinybę, o ne 
vien „gamtinę“ būtinybę, apie kurią jis rašė Kapitalo pirmosios 
laidos pratarmėje. Nepaisant jo energingo neigimo (ypač Šven- 
tojoje šeimoje ir Vokiečių ideologijoje), ši būtinybė priminė supa- 
saulietintą Apvaizdą arba Hegelio Istorijos protą. Panašiai kaip 
ir Hegelis, Marxas suprato istoriją kaip istorinį procesą, nepri- 
klausomą nuo kieno nors subjektyvios valios, bet galutiniu re- 
zultatu užtikrinantį protingumo ir laisvės triumfą. 

Visame tame nebuvo šimtaprocentinio nuoseklumo. Visuo- 
met išliko įtampa tarp filosofinės prasmės paieškų ir baimės 


3. Turtėjančio susvetimėjimo istorija. Bendri bruožai 


įstrigti spekuliatyvinėse konstrukcijose. Kai kuriuose Marxo dar- 
buosejo minties antiteleologines temas stiprino raidos daugia- 
variantiškumo pripažinimas: štai, pavyzdžiui, Grundrisse atsi- 
randa „azijinio gamybos būdo“ sąvoka, o Marxo laiško Verai 
Zasulič apmatuose (1881 vasaris-kovas) numatyta ir nekapita- 
listinio Rusijos ir kitų atsilikusių kraštų raidos kelio galimybė!. 
Bet tai nekeičia fakto, kad visuotinę, globalią istoriją Marxas 
matė kaip gigantišką susvetimėjimo ir paskui - susvetimėjimo 
panaikinimo procesą, iš teisybės, leidžiantį atskirose fazėse san- 
tykinį daugiavariantiškumą, bet tik su sąlyga, kad iš esmės tie 
variantai nenukryps nuo to vienintelio kelio, vedančio per su- 
svetimėjimą į komunistinės ateities visuomenę. Taigi Isaiah Ber- 
linas buvo teisus teigdamas, kad istorija pagal Marxą buvo vie- 
nos krypties neišvengiamas procesas, nukreiptas į etapišką 
žmonijos išlaisvinimą. 

Tačiau esminis Marxo laisvės istoriografijos schemos ne- 
kintamumas neturi užgožti neabejotinos jo minties evoliucijos. 
Juk viena yra 1844 metų ekonominiai-filosofiniai rankraščiai, ku- 
riuose Marxas dar buvo tolimas istoriniam materializmui, ir 
kas kita Kapitalas - kuriuo mėginta paslėpti turtėjančio susve- 
timėjimo idėją už natūralistinio-scientistinio fasado. Todėl at- 
rodo teisingas įvairių Marxo laisvės koncepcijos aspektų vaiz- 
davimas chronologine tvarka. Kad nereikėtų detaliai analizuoti 
viso milžiniško Kapitalo autoriaus palikimo, sutelkime dėmesį 
tik į tuos Marxo veikalus, kuriuos pažinti reikia norint suprasti 
jo požiūrį į čia jau nužymėtą laisvės problematiką. 


4. Paryžiaus rankraščiai: žmonijos esmės 
praradimas ir atgavimas 


Ankstyvojoje Marxo kūryboje patys svarbiausi, žinoma, Ekono- 
miniai ir filosofiniai 1844 metų rankraščiai. Kaip pasistengsiu įro- 
dyti, juose slypi vėlesnių, geriau žinomų jo veikalų supratimo 
raktas. 

Rankraščiuose išreikštos turtėjančio susvetimėjimo koncepci- 
jos analizė reikalauja palyginti ją su atitinkamomis Hegelio ir 
Feuerbacho koncepcijomis. 

Susvetimėjimo procesas, kaip įrodinėjo Marxas, privalo tu- 
rėti realų nešiotoją, realų subjektą. Bet hėgelizme tas subjektas 

yra ne žmogus, o absoliuti dvasia, absoliuti idėja, susvetimė- 
janti gamtoje (statinis susvetimėjimas), o vėliau žmonijos istori- 
joje pakylanti į savęs pažinimo pakopą. Taip „tikrasis žmogus 
ir tikroji gamta tampa tik šio paslėptinio netikro žmogaus ir 
šios netikros gamtos predikatais, simboliais. Tad subjekto su 
predikatu santykis yra absoliučiai iškreiptas: tai - mistinis sub- 
jektas-objektas, arba objektą apimantis subjektyvumas, absoliutinis 
subjektas — procesas, susisvetiminantis ir iš to susisvetiminimo į 
save grįžtantis“'. Aišku, toks subjektas negali dalyvauti gamy- 
binėje veikloje, reikalaujančioje fizinių pastangų, jo vienintelė 
aktyvumo forma yra mąstymas, jo vienintelis darbas yra abst- 
raktus, protinis darbas. Susvetimėjimas yra sutapatintas su su- 
daiktinimu ir visas objektyviai egzistuojantis pasaulis yra trak- 
tuojamas kaip savęs pažinimo objektifikacija. Žmogus yra 
lygiavertis savęs pažinimui, tad Žmogaus susvetimėjimas tėra 
tik savęs pažinimo susvetimėjimas. Kitaip tariant, Hegelio api- 
brėžtas Žmogus yra „nedaiktiška, dvasinė būtybė“. Tad susveti- 
mėjimo esmė, kuri yra suponuota ir paneigtina, „yra ne tokia, 
kad Žmogaus esmė sudaiktėja nežmoniškai, priešingai pati sau, o 
tokia, kad ji sudaiktėja skirtingai nuo abstrakčiojo mąstymo ir 
jam priešingai ?. Be to, žmogaus išlaisvinimo problema supap- 
rastėja iki savęs pažinimo, pasiekto per mintį ir minties sferoje, 
susvetimėjimo naikinimo. 

Sekdamas Feuerbachu, Marxas priešpriešino Hegelio idea- 
lizmui visiškai kitokią susvetimėjimo subjekto koncepciją: jis 
yra „tikras, kūniškas, ant tvirtos apvalios žemės stovintis žmo- 
gus“*. Taigi tai buvo ne „grynas subjektyvumas“, o „daiktinė 
būtybė“, kūniška ir aistringa, su „gamtos jėgomis“. Ši būtybė 
„tik todėl kuria, suponuoja daiktus, kad ją yra suponavę daik- 
tai, kad ji iš prigimties yra gamta”. 

Tačiau, tęsė Marxas, „žmogus - ne tik gamtos būtybė, bet ir 
žmogiškoji gamtos būtybė, t. y. pačiai sau egzistuojanti būtybė, 
todėl rūšinė būtybė; būdama tokia, ji turi patvirtinti save ir reikštis 
tiek savo būtimi, tiek žiniomis“. Jis yra būtybė, siekianti savaran- 
kiškumo, o „kokia nors būtybė pati sau atrodo savarankiška tik 
tada, kai stovi savo kojomis, o savo kojomis ji stovi tik tada, kai 
egzistuoja savo pačios dėka“. Tad savarankiškumas numatė au- 
tokreacijos sugebėjimą ir kaip tik tai skyrė žmogų nuo kitų gam- 
tinių būtybių. Šis protavimas įvedė į Žmogaus definiciją istoriš- 
kumą, kuo Marxo filosofija aiškiai skyrėsi nuo Feuerbacho 


4. Paryžiaus rankraščiai: žmonijos esmės praradimas ir atgavimas 


natūralizmo. Žmonių rūšies humanizacija, turėjusi visiškai 
realizuotis socializme, Marxui buvo ilgo istorinio autokreaci- 
jos per darbą proceso produktas: „Kadangi socialistiniam 
žmogui visa vadinamoji pasaulio istorija tėra Žmogaus atsira- 
= 111 


dimas žmogaus darbo dėka, gamtos tapsmas žmogui 
ta, Marxo supratimu, nebuvo kažkas baigta, duota žmogui 


. Gam- 


kaip pasyvios kontempliacijos dalykas; ji buvo „žmonijos 
tapsmo apimta gamta, kokia ji tampa - nors ir susvetimėjusia 
forma - pramonės dėka“*. Pramonė, kaip rašė Marxas, „yra 
tikrasis istorinis gamtos, todėl ir gamtos mokslo, santykis su 
žmogumi“, šia prasme jis yra „egzoterinis žmogaus esmės jėgų 
atskleidimas“. Gamybinis žmonių darbas formuoja ne tik 
išorinę gamtą, bet ir patį Žmogų, jo pojūčius ir jėgas: „Penkių 
pojūčių susiformavimas yra visos ankstesnės pasaulio istori- 
jos darbas“*. Gamtos mokslas yra įrankis ir kūrinys gamy- 
bos praktikos, kuri „praktiškai įsiveržė į žmonių gyvenimą, jį 
pertvarkė ir parengė jų išsivadavimą, tuo labiau jis netiesio- 
giai turėjo baigti daryti žmonių santykius nežmoniškus“. Jie 
privalo įsisąmoninti savo istoriškumą ir taip pašalinti prie- 
šingumą tarp materializmo ir idealizmo. Jų atstovai turi su- 
prasti, kad gamtos Žinios yra susijusios su „gamta žmogui“, 
su gamta žmonių istorinės patirties rėmuose, kad „gamta pati 
sau“ yra materialistinė metafizika, kuri, kaip mokslas, ati- 
trūkęs nuo praktikos, siekiąs grynai teorinės, objektyvios tie- 
sos, yra vien idealistinė iliuzija. 

Šitaip Marxas mėgino atskirti savo filosofiją tiek nuo idealiz- 
mo, suvokiančio žmogų kaip „nedaiktinę būtybę“, tiek nuo me- 
tafizinio, kontempliacinio idealizmo, traktuojančio žmones kaip 
pasyvias, juntančias - kaip ir augalai ir gyvūnai -būtybes, nepa- 
jėgias kurti savęs istorijoje. Jis rašė: „Cia matome, kaip nuoseklus 
natūralizmas arba humanizmas skiriasi ir nuo idealizmo, ir nuo 
materializmo ir kartu yra juos abu jungianti tiesa““. Šios „jun- 
giančios tiesos“, pasak jo, esmė buvo matyti žmogų kaip ypač 
savitą gamtos elementą: kaip gamtinę būtybę, pajėgią pačią kur- 
tis per darbą, palengva tampančią nepriklausomą nuo gamtos, 
turinčią sąmoningos, racionalios autodeterminacijos galimybę. 
Šios galimybės realizavimas - laisvė - Marxui, panašiai kaip ir 
Hegeliui, buvo istorijos vidinis turinys ir tikslas. 

Tačiau Marxo istorijos pažangos vizija buvo toli nuo lengvo 
optimizmo: ji buvo tragiška koncepcija, nes darė prielaidą, kad 


67 


' K. Marksas, Ankstyvieji fi- 
losofijos raštai, Vilnius, 1986, 
p. 400. 


? Ten pat, p. 398. 


3 Ten pat, p. 397. 


* Ten pat, p. 396. 


` Ten pat, p. 397. 


é Ten pat, p. 413. 


68 


' K. Marksas, Ankstyvieji fi- 
losofijos raštai, Vilnius, 1986, 
p. 364. 


* Ten pat, p. 362. 


* Ten pat, p. 359. 


* Ten pat, p. 359-360. 


` Ten pat, p. 390. 


° Ten pat, p. 450. 


I MARXAS KAIP LAISVĖS FILOSOFAS 


raida susvetimėjimo rėmuose reikalauja nepaliaujamų aukų. 
Pasak tos koncepcijos, žmonių rūšis negali vystytis vien tik iš- 
skirdama į išorę savo jėgas, sudaiktindama savo veiklą ir pra- 
rasdama gebėjimą ją kontroliuoti; negali vystytis šitaip kurda- 
ma svetimą ir priešišką sau ekonominę tikrovę, kuri vystosi gyvų, 
konkrečių žmonių sąskaita. Šis susvetimėjęs žmonių gaminto- 
jų pasaulis yra žmogaus tam tikros formos autokreacija, išlais- 
vinanti žmoniją iš gamtos dėsnių jungo: kartu jis yra ir išimti- 
nai žeminanti, skaudi tam tikros formos prievarta. Žmogaus 
darbas tampa susvetimėjusiu darbu, arba tokia veikla, kuri da- 
ro žmogų svetimą gamtai, sau pačiam ir savo rūšinei esmei’. Ta 
veikla padidina žmonių rūšies valdžią gamtai, bet nuvertina 
žmonių individus, kaip apdovanotus protu ir sąmone. Tai visų 
pirma liečia darbininką, kuris „jaučiasi savimi tik ne darbo me- 
tu“ [...] tik atlikdamas gyvuliškas savo funkcijas: valgydamas, 
gerdamas ir pratęsdamas savo giminę“*. Santykis tarp darbi- 
ninko ir jo darbo produktų tampa atvirkščiai proporcingas: „Kuo 
daugiau darbininkas pagamina turto, kuo labiau didėja jo pro- 
dukcijos galia ir apimtis, tuo labiau jis nuskursta [...] kuo dau- 
giau darbininkas išsenka dirbdamas, tuo galingesnis tampa 
svetimas daiktų pasaulis, kurį jis kuria savo nenaudai, tuo var- 
gingesnis tampa jis pats ir vidinis jo pasaulis, tuo mažiau jam 
priklauso turto“. Tad ekonominis susvetimėjimo mechanizmas 
yra toks pat, kaip religinio susvetimėjimo mechanizmas Feuer- 
bacho apibrėžime: „Kuo daugiau Žmogus suteikia Dievui, tuo 
mažiau belieka jam pačiam'“*. Tačiau Marxas, priešingai negu 
Feuerbachas, pabrėžė, kad ekonominis susvetimėjimas yra pir- 
minis, o religinis - antrinis, išvestinis reiškinys: „Pats religinis 
susvetimėjimas vyksta tik sąmonėje, žmogaus viduje, o ekono- 
minis susvetimėjimas yra tikrojo gyvenimo susvetimėjimas, - to- 
dėl jo panaikinimas apima ir viena, ir antra”. 

Vienintelis ryšys tarp svetimų vienų kitiems, gamtai, jų dar- 
bo vaisiams ir savo rūšinei esmei žmonių yra tos pačios jėgos, 
kurios sukėlė šį visuotinį susvetimėjimą: visuomeninį darbo pa- 
sidalijimą ir piniginius mainus. Kaip tik jų sukurti galingi išori- 
niai, grynai funkcionalūs tarpusavio priklausomybės ryšiai įsi- 
šaknijo bendruomeninėje Žmogaus prigimtyje. Ypatingo 
susižavėjimo objektas Marxui buvo pinigo „dieviška galia“ pa- 
versti viską viskuo ir taip tapti „susvetiminta žmonių galia“. Jis 
vadino pinigus „visuotine skyrimo priemone” ir kartu „visų 

saitų saitu 
bių iškraipymas, pavertimas priešingybėmis“. Ji buvo jėga, lei- 
džianti viską pirkti ir todėl teikianti kvailiems individams 
pranašumą prieš išmintingus, bjauriems - prieš gražius, nedo- 


„Pinigų valdžia jam buvo „visuotinis individualy- 


riems -prieš dorus ir t. t. Be abejo, jis vertino tai kaip kraštutinį 
dehumanizacijos, tai yra žmonių laisvės ir orumo degradacijos 
pasireiškimą. 

Šio ekonominio susvetimėjimo rezultatas, pasak Marxo, bu- 
vo ne tik visuotinė žmonių priklausomybė nuo daiktų, bet ir 
darbininkų priklausomybė nuo privačių gamybos priemonių 
savininkų. Jam atrodė, kad iš esmės visos žmonių pavergimo 
formos yra nuosavybės atskyrimo nuo darbo pasekmė; todėl 
tad privačios nuosavybės panaikinimą jis laikė būtina sociali- 
nės emancipacijos sąlyga. Bet privačios nuosavybės panaikini- 
mas neturėjo būti grįžimas į „primityvųjį komunizmą“ arba „grį- 
žimas prie skurstančio ir neturinčio poreikių žmogaus nenatūralaus 
paprastumo, - tas žmogus ne tik nepranoko privatinės nuosa- 
vybės, bet iki jos netgi dar nepriaugo“*. Atvirkščiai: tai turėjo 
būti privačios nuosavybės „pozityvus panaikinimas“, „visiš- 
kas, sąmoningas ir visą ligšiolinės raidos turtingumą išlaikan- 
tis žmogaus grįžimas sau - visuomeninio, tai yra žmogiškojo 
žmogaus grįžimas“ atsižvelgiant į poreikių aukštą lygį ir uni- 
versalumą. Privati nuosavybė turėjo būti panaikinta, bet tai reiš- 
kė, kad nuosavybė darbininkų darbo produktų pasisavinimo 
prasme bus sugrąžinta ir pastatyta ant tvirtų pagrindų. Kitaip 
sakant, privačios nuosavybės panaikinimas bus pozityvus ko- 
vos „tarp sudaiktinimo ir apsisprendimo“ išsprendimas, žmo- 
nių išlaisvinimas iš valdžios daiktų, kuriuos jie pagamino, ga- 
mybinių jėgų pavertimas klusniais išplėsto žmonijos kūno 
organais. 

Taigi taip suprastas komunizmas buvo turtėjančio susveti- 
mėjimo finalinis aktas: „tikras žmogiškosios esmės įgijimas, - kai 
ją įgyja žmogus ir ji įgyjama žmogui“*. Tai lyg neigtų Marxo 
žodžius, kad „komunizmas yra būtina artimiausios ateities for- 
ma ir energijos principas, bet pats komunizmas nėra žmogaus 
raudos tikslas“. Tą tariamą prieštaravimą paaiškina įvairios 
termino „komunizmas“ reikšmės Marxo tekste. Nes Rankraščiai 
aiškiai skiria tris komunizmo formas: pirmoji yra „primityvus 
komunizmas“, iš esmės esąs pavydo universalizacija; antroji 
forma yra šiuolaikiniai politinio pobūdžio komunistiniai 

judėjimai, smarkiai pranokstantys „primityvųjį komunizmą“, 
bet vis dar pasitenkinantys paprastu privačios nuosavybės nei- 
gimu vietoje jo pozityvaus įveikimo); kaip tik jiems yra taikyti 
žodžiai, kad komunizmas (arba Marxo numatyta egzistuojan- 
čių komunistinių judėjimų pergalė netolimoje ateityje) nėra is- 
torijos tikslas. Bet lieka trečia, aukščiausia komunizmo forma: 
komunizmas, kaip galutinis žmonijos sutaikymas su savo es- 
me, dėl to „istorijos mįslės“ išsprendimas. Komunizmas šiuo 
trečiuoju pavidalu Marxo koncepcijoje, žinoma, buvo istorijos 
tikslas. Marxas be dvejonių teigė, kad „visas istorijos judėjimas 
yra ir tikrasis komunizmo pradėjimo aktas - empirinės jo esaties 
gimimo aktas“. 

Be to, Marxas pabrėžė, kad ta aukščiausia komunizmo 
forma negali būti apibrėžiama kaip privačios nuosavybės nei- 
gimas. Dėl privačios nuosavybės panaikinimo išnyksta ko- 
munizmas, suprantamas kaip jos neigimas. Panašiai atsitin- 
ka su ateizmu, kaip religinio susvetimėjimo neigimu: 
panaikinus šią susvetimėjimo formą, ateizmas praranda eg- 
zistavimo prasmę. Žmonėms, kurie pasisavino savo rūšinę 
esmę, jau nėra reikalo neigti tos esmės susvetimėjimo per Die- 
vo sąvoką". 

Komunizmas, kaip pozityvus privačios nuosavybės panai- 
kinimas arba kaip žmonių grįžimo prie jų tikrosios esmės fina- 
linis aktas, bus neįsivaizduojamai nuostabi visuotinio išsilais- 
vinimo ir atgimimo šventė. Ji atneš visišką visų žmogaus pojūčių 
emancipaciją: ateities žmonių akys ir ausys iš esmės skirsis nuo 
primityvių, nežmoniškų kapitalizmo epochos dehumanizuotų 
žmonių akių ir ausų“. Individai, iš teisybės, liks mirtingi, bet tai 
nebus rimta problema. Individas, kaip protavo Marxas, „yra 
visuomeninė būtybė [...] Individualus ir rūšinis Žmogaus gyveni- 
mai nėra skirtingi, nors - ir to būtinai reikia - individualaus 
gyvenimo esaties būdą išreiškia ypatingesnis ar bendresnis gyve- 
nimo būdas, o rūšies gyvenimą išreiškia ypatingesnis ar bendres- 
nis individualus gyvenimas'“. Tad individo mirtis nėra labai 
svarbi, jei išlieka rūšis, kuriai ji priklausė ir su kuria tapatinosi. 
Taigi Marxas vylėsi, kad individų susvetimėjimo jų rūšinės es- 
mės atžvilgiu panaikinimas arba visiškas komunistinis indivi- 
dų suvisuomeninimas pašalins iš asmeninio mirtingumo tra- 
giškumo lygmenį. Be kita ko, kaip tik tai turėjo būti „individo su 
rūšimi ginčo tikras sprendimas“. 

Galima neperlenkiant pasakyti, kad taip suprantamas ko- 
munizmas buvo supasaulietinta, imanentizuota kolektyvinio 
išganymo žemėje milenaristinės vizijos versija. Jis turėjo įtvir- 
tinti ne tik tobulą asmeninio ir visuomeninio gyvenimo vieny- 
bę, bet ir tobulą žmogaus esencijos ir egzistencijos harmoniją, 
kas būtų tolygu suteikimui žmonėms Dievo atributų. Tad Ran- 
kraščių turinio esmę sudaro soteriologinis mitas, supasaulietin- 
tas gnozės variantas, įvadas į žmogaus sudievinimą. Rusų reli- 
ginis filosofas Sergejus Bulgakovas buvo teisus teigdamas, kad 
ankstyvieji Marxo darbai turi būti vertinami kaip Feuerbacho 
žmogaus, kaip dieviškos būtybės, koncepcijos praturtinimas!. 
Marxas sutiko su Feuerbachu, kad „Dievas yra žmogaus esmė, 
matoma kaip aukščiausia tiesa“ ir kad „Dievo apibrėžimai nė- 
ra niekas kita, kaip esminiai paties žmogaus bruožai“. Rašyda- 
mas Ekonominius ir filosofinius rankraščius, Marxas buvo Feuer- 
bacho filosofijos entuziastas; 1844 metų rugpjūčio mėnesį Marxas 
laiške Feuerbachui tikino jaučiąs jam „ypatingą meilę“ ir pri- 
skyrė jam nuopelnus už „socializmo filosofinių pagrindų“ su- 
kūrimą’. Jo paties asmeninio Feuerbacho koncepcijos praturti- 
nimo esmė buvo susvetimėjimo istorinių-ekonominių šaltinių 
išaiškinimas ir iš to padaryta išvada, kad išsilaisvinimas iš su- 
svetimėjimo negali būti vien intelektualinis aktas; jis turi išplauk- 
ti iš socialinės emancipacijos, kuri inauguruota proletarinės re- 
voliucijos ir išsipildo komunistiniame mileniume. Taigi matome, 
kad šios „istorinės-materialistinės“ feuerbachizmo reinterpre- 
tacijos išdava buvo prometėjiškos „žmogaus religijos“ susieji- 
mas su mesianistine-milenaristine schema, skiriančia proleta- 
riatui kolektyvinio Mesijo vaidmenį. 

Savotišką „pozityvią priešingybę“ Rankraščiuose aprašytam 
darbo susvetimėjimui Marxas pateikė savo Užrašuose apie 
Džeimsą Milį (1844). Jie prasideda smarkia ataka prieš pinigus 
ir rinkos ekonomiką kaip „visišką daiktų viešpatavimą žmo- 
gui“ irjų bendrą Žmonių pavergimą; bet, kitaip nei Rankraščiuo- 
se, daugiau vietos skiria pozityviam idealui - „tikrai žmogiškai“ 
gamybai, esančiai laisva gyvenimo ekspresija, afirmuojančiai 
tiek gamintoją, tiek visus žmones, besinaudojančius jo darbo 
vaisiais. Šios idėjos keturių punktų reprezentacija parodo, koks 
artimas tada buvo Marxas vokiečių „tikriesiems socialistams“, 
kuriuos jis vėliau negailestingai kritikavo už sentimentalumą 
ir pompastiškas frazes. Štai, pavyzdžiui, kaip aprašė jis „tikrai 

žmoniško“ gamintojo jausmus savo gaminių vartotojo atžvil- 
giu: „Būčiau tau tarpininkas tarp tavęs ir rūšies, taigi pajustum 
ir pripažintum mane kaip asmeninės būties papildymą, būtiną 
asmeninės tapatybės dalį, o aš patvirtinčiau save tavo mintyse 
ir tavo meilėje. Reikšdamas savo gyvenimą formuočiau tavo gy- 
venimo ekspresiją ir taip mano veikimas realizuotų mano as- 
meninę, žmogišką, bendruomeninę būtybę“ '. 

Nepaisant šių minčių drumstumo, Užrašai apie Džeimsą Milį 
yra svarbus dokumentas, išryškinantis aksiologines Marxo te- 
orijos prielaidas. Jos atakuoja ne tik kapitalizmą, bet ir visas 
prekinių mainų formas. Mainų ekonomikoje, kaip įrodinėjo mąs- 
tytojas, tas, kas vienija mus, kaip gamintojus, yra ne mūsų žmo- 
giška esencija [...] Kiekvienas mato savo gaminyje sudaiktintą 
savo egoistinį poreikį ir kaip tik todėl kitų pagaminti produktai 
mūsų akyse tampa sudaiktintais svetimais egoistiniais porei- 
kiais, mums svetimais ir nepriklausomais nuo mūsų valios“. 
Todėl darbas nustoja būti savirealizacija arba tikslu, tampa vien 
uždarbiavimo būdu, gyvenimo priemone. Nesusvetimėjusi in- 
dividuali nuosavybė arba teisėtas savojo „aš“ išplėtimas tam- 
pa susvetimėjusia privačia gamybos priemonių nuosavybe, su- 
kurdama samdomąjį arba susvetimėjusį darbą. Abipusiškai 
turtinantis bendradarbiavimas bendruomenėje pakeičiamas ob- 
jektyvia tarpusavio priklausomybės sistema, kurios rėmuose 
kiekvienas gamintojas be sąžinės graužimo siekia visuomenės 
priklausomybės nuo jo gaminių. Taip asmeninio pobūdžio pri- 
klausomybę pakeičia priklausomybė nuo daiktų, produkto val- 
džia gamintojui. Puikiausia šio „susvetimėjusių daiktų visiško 
dominavimo Žmogui“ manifestacija yra pinigai". 

Ekonominis susvetimėjimas (glaudžiai susijęs su religiniu 
susvetinėjimu) taip pat yra pagrindinė Marxo kūrinio Žydų klausi- 
mu tema. Analizuoti ją verta žymiausio „tikrojo socializmo“ teore- 
tiko Moseso Hesso idėjų kontekste. 

Ekonominiuose ir filosofiniuose rankraščiuose Marxas minėjo Hes- 
są ir Engelsą kaip vienintelius vokiečių socialistus, kurių darbus 
verta lyginti su prancūzų ir anglų socialistų veikalais. Šiame kon- 
tekste jis citavo straipsnių rinkinį Einundzwanzig Bogen aus der 
Schweiz (1843), kuriame buvo Hesso kūriniai Socializmas ir komu- 
nizmas, Laisve viena ir nedaloma ir Veiksmo filosofija. 

Pastarajame iš šių darbų yra plėtojama „veiksmo filosofijos“ 
idėja, kurią Augustas Cieszkowskis suformulavo veikale Prole- 

gomeny do historiozofii. Tiksliau tariant, tai buvo mėginimas 
reinterpretuoti šią idėją Feuerbacho „antropologinio materia- 
lizmo“ dvasia iš vienos pusės ir prancūzų utopinio socializmo — 
iš kitos. Tai buvo įmanoma dėl daugelio bendrumų tarp šių 
mąstytojų. Cieszkowskis, kaip ir Feuerbachas, šiuo klausimu 
sekė prancūzų furjeristais ir sensimonistais, postulavo materi- 
jos, gamtos ir aistringumo reabilitavimą. Tiek Feuerbacho „ant- 
ropologija“, tiek Cieszkowskio „veiksmo filosofija“ turėjo su- 
taikyti prigimtį su logika, jausmą su mintimi, realumą su 
idealumu. Abu mąstytojai vertino senovę kaip epochą, kurioje 
žmogus dar nebuvo atitrūkęs nuo gamtos; abu jie, nors ir kiek- 
vienas savaip, pabrėžė Hegelio idealizmo ryšį su krikščioniš- 
kuoju spiritualizmu; abu priešinosi vienašališkam hėgelizmo 
ir krikščionybės idealizmui, trokšdami taip įveikti skaudų dua- 
lizmą, pasak jų apibūdinantį krikščioniškosios epochos gyve- 
nimo visumą. Hessas, pakartojęs šias pažiūras, pridūrė prie jų 
ekonominę problematiką: darbo ir nuosavybės temas. Dvasios 
filosofija, kaip įrodinėjo jis, turi tapti Veiksmo filosofija, taip 
užsimodamas įveikti dualizmą tarp materijos ir minties. Toje 
reintegracijos stadijoje darbas, kaip vargas, turėjo pavirsti į dar- 
bą, kaip laisvą savirealizacijos aktyvumą. Pakeitus išorinį, trans- 
cendentinį Dievą vidiniu, imanentiniu dieviškumu, materiali 
nuosavybė virs „dvasine nuosavybe“*, kuri bus aktyvumas, o 
ne daiktas, veiksmažodis, o ne daiktavardis. Materiali nuosa- 
vybė yra dvasios susvetimėjimas, tad jos panaikinimas yra bū- 
tina laisvės sąlyga. Nes laisvė yra „gamtinės determinacijos 
panaikinimas apsisprendimu“. Tikra dvasios istorija praside- 
da tik tada, kai baigiasi bet kokia gamtinė determinacija, kai 
įsigalėja dvasia, subręsta savęs suvokimas, o dvasios veiksmas 
būna aiškiai suvokiamas. Kartu su šiuo savęs suvokimu prasi- 
deda laisvės karalystė, prie kurios vartų belsdamiesi stovime“. 

Kūrinyje Laisvė viena ir nedaloma Hessas išplėtojo Cieszkow- 
skio mintį, kad filosofija privalo supopuliarėti ir tapti praktiš- 
kesnė, kad galėtų būti taikoma visuomeniniame gyvenime. Prie- 
šingai negu Cieszkowskis, kuris buvo suinteresuotas vien 
sutaikinimo mediacija, Hessas siejo „filosofijos perėjimo į gy- 
venimą“ postulatą su religiniu ir politiniu radikalizmu. Daug 
jo minčių labai primena jaunojo Marxo pasisakymus. Radika- 
liuoju, kaip įrodinėjo jis, gali būti tik tas, kas „kerta nelaisvę iš 
pašaknių“?. O nelaisvės šaknys yra religija, dvasinė nelaisvė, 

opiumas, kurie apkvaišina žmones, drumsčia jiems sąmonę ir 
užmuša valią būti laisviems. Skirtumas tarp dvasinės nelaisvės ir 
socialinės-politinės nelaisvės yra grynai formalus: abi jos naikina 
bet kokią laisvę, nutraukdamos jos „gyvybinį nervą“ — darbo ir 
malonumo vienybę; abi vienodai sėkmingai „dalija žmogų į dvi 
būtybes: dirbantį vergą ir trokštantį gyventi gyvulį '. Tad kova už 
laisvę reiškia kovą tiek su Bažnyčia, tiek su valstybe. 

Kitas Hesso minties plėtojimo žingsnis buvo jo kūrinys Apie 
pinigų esmę. Jis apibrėžė pinigus kaip žmogaus susvetimėjimo 
kvintesenciją, „žmonių gyvybinės veiklos atsargų atskyrimą“, 
„Nneištrinamą mūsų priklausomybės žymę“, „sukrešusį, kruvi- 
ną varguolių prakaitą“*. Savanoriškas parsidavimas yra blo- 
giau nei priklausomybė ir vergovė. Senovės vergovė buvo „na- 
tūrali plėšikavimu grįsta Žmonių tarpusavio bendravimo 
forma““, o štai samdomasis darbas ir jį sankcionuojanti krikš- 
čionybė yra Žmogaus atsiskyrimas, pakeltas iki dėsnio lygio. 
Senovei buvo būdingas palaimintas naivumas, o krikščionybė 
yra „beteisės žmonijos prabudusios, nešvarios sąžinės sofisti- 
ka“*. Ji padaro šventuoju nemoralų dualizmą, skiriantį žmogų 
į laisvą, nematerialią sielą ir į pavergtą sielą. „Realizuota krikš- 
čionybės esmė“ arba „šiuolaikinio sukčių pasaulio esmė“ yra 
pinigai". „Dievas yra vien idealizuotas kapitalas, o dangus — 
vien teorinis vertelgų pasaulis.“ Tiesioginė vergovė ir priklau- 
somybė buvo geriau nei naujųjų laikų netiesioginė priklauso- 
mybė, kuri izoliuoja ir užmuša visus žmones „taikomu loginio 
egoizmo dėsniu“. Nes šis dėsnis reiškia visišką bendrumo pa- 
naikinimą, pliko realios tikrovės fakto pakėlimą iki dėsnio ly- 
gio, privataus žmogaus ir socialinės būtybės atribojimą ir pri- 
pažinimą, kad „vien pinigai sudaro visuomenės esmę“. 

Viduramžiais, kaip teigė Hessas, šia prasme buvo nepalyginti 
geriau. „Luomai ir korporacijos, nors ir buvo vien egoistiniai su- 
sivienijimai, buvo visuomeninio pobūdžio, juose, nors ir ribota 
apimtimi, buvo socialinės dvasios; individas galėjo vystytis savo 
visuomeninės veiklos srityje, galėjo, nors ir ribotai, - susilieti su 
visuomene““*. O šiandien pavergimas yra tapęs universalus ir 
abipusis: nes visi paversti „sąmoningais egoistais“, „visuome- 
niniais plėšrūnais“, savo rūšinę esmę realizuojantys vien pini- 
guose arba „susvetimėjusiame, išlietame socialiniame krauju- 
je”. Taip krikščionybė įvykdė plėšrų istorinį žydų uždavinį: 
„Žydijos ir krikščionybės misterija apsireiškė šiuolaikiniame žy- 

dų-krikščionių vertelgų pasaulyje 
ka buvo vien prototipas; krikščionybėje, toje „plėšrūnų religijo- 
je“, ji įgavo mistinį Dievo-Žmogaus kraujo vartojimo pavidalą; 
šiuolaikiniame pasaulyje mistinė teofagija tapo atvira antropo- 
fagija - lygiateisių plėšrūnų tarpusavio rijimu. Taip visi tapo 
„kraugeriais, žydais, pinigų rykliais“*. 

Bet pinigai nėra vien naikinanti jėga — jie yra ir integruojanti 
nužmogėjusio pasaulio jėga. Jie yra socialinio ryšio pakaitalas, 
nežmoniška žmonių tarpusavio komunikacijos priemonė, sudaik- 
tinta socialinė jėga. Be šios „nežmoniško kontakto priemonės“ izo- 
liuoti individai apskritai neužmegztų tarpusavio santykių“. Ta- 
čiau nuo tada, kai žmonės tikrai susivienys, „kai tarp jų bus 
užmegzti tiesioginiai kontaktai, būtinai reikės likviduoti šią nežmo- 
nišką, išorinę ir negyvą kontakto priemonę“. Kartu su prekybinė- 
mis spekuliacijomis (ekonominiu susvetimėjimu) nustos egzista- 
vusios politika ir religija. Žmonės susivienys į organinę bendriją, 
atmesdami, tarsi svetimas skiedras, bet kokias išorines ryšio prie- 
mones. Tai bus galutinis bet kokio susvetimėjimo panaikinimas 
komunistinėje visuomenėje, tame „sunokusiame žmonijos raidos 
vaisiuje“. 

Marxo veikale Žydų klausimu randame tą pačią leksiką ir labai 
panašių minčių. 


„Senovės žydų kruvina au- 


„Kas yra pasaulietiškas judėjų pagrindas? Praktinis poreikis, savanau- 
diškumas. 

Kas yra žydo pasaulietiškas kultas? Verteivystė. Kas yra jo pasau- 
lietiškas dievas? Pinigai. 

Štai kaip! Išsivadavimas iš verteivystės ir pinigų, vadinasi, iš prak- 
tiškojo, realaus judaizmo ir būtų mūsų laikais savo paties emancipa- 
cija. [...] 

Krikščionybė yra atsiradusi iš judaizmo. Ji vėl pavirto judaizmu. 
[...] 

Krikščionybė yra rafinuota judaizmo idėja, judaizmas yra vulga- 
ri krikščionybės panaudojimo forma, bet ši panaudojimo forma ga- 
lėjo tapti visuotine tik tuomet, kai krikščionybė, būdama visai susi- 
formavusi religija, teoriškai galutinai padarė Žmogų svetimą sau 
pačiam ir gamtą - svetimą žmogui. 

Tik tada judaizmas galėjo visuotinai įsigalėti ir susvetimintą žmo- 
gu, susvetimintą gamtą padaryti perkamais, parduodamais, nuo egois- 
tinių poreikių, verteivystės visiškai priklausomais daiktais. 

Perkamumas yra žmogaus susvetimėjimo praktika. Kaip žmo- 
gus, kol jis yra saistomas religijos, savo esmę sukonkretinti geba 

tiktai paversdamas svetima fantastiška esme, taip jis, turėdamas 
paklusti egoistiniams poreikiams, gali veikti vien iš tikrųjų, vien iš 
tikrųjų gaminti daiktus, ir yra priverstas savo gaminius, taip pat 
savo veiklą atiduoti svetimos esmės valdžion bei leisti jiems įgyti 
svetimos esmės — pinigų - reikšmę.“! 


Hesso ir Marxo minčių panašumas tiesiog pribloškiantis. Ma- 
tome tą pačią paralelę tarp religinio susvetimėjimo ir socialinio- 
ekonominio susvetimėjimo, tarp Dievo ir pinigų, taip pat įsivaiz- 
duojamą plėšrią, vertelgišką judaizmo prigimtį, tokią pačią 
judaizmo, krikščionybės ir šiuolaikinio kapitalistinio pasaulio 
tarpusavio ryšio koncepciją. Tas pat keistas romantinio antika- 
pitalizmo, sentimentalaus utopinio socializmo, antireliginės Feu- 
erbacho filosofijos ir hėgeliško kairiojo politinio radikalizmo mi- 
šinys. Abiem atvejais socialistinių idėjų susilietimas su 
intelektualia vokiškąja tradicija pagimdė romantiškai neskaid- 
rią (nors įskaitomą savo intencijomis) filosofinę spekuliaciją. Ga- 
lop abiem atvejais yra matomos stiprios liaudinio antisemitizmo 
priemaišos, paplitusios tuometinėje vokiečių kultūroje“. 

Hessas išspausdino savo pinigų filosofiją 1845-1846 me- 
tais, tai yra po Marxo esė Žydų klausimu paskelbimo. Nepaisant 
to, Hesso ekonominio susvetimėjimo koncepcijos įtaka Marxui 
yra labai tikėtina, nors ir atvirkščia - Marxo įtaka Hessui - irgi 
yra galima. Auguste Cornu pabrėžia, kad Marxas, lankydama- 
sis Paryžiuje (1843 spalio — 1845 vasario mėnesiais), artimai 
kontaktavo su Hessu ir kad juodviejų pažiūrų į piniginę ekono- 
miką panašumas gali būti aiškinamas tuo, kad jie intensyviai 
dalijosi mintimis’. 

Į tuos panašumus šioje knygoje atkreipiu dėmesį ne 
siekdamas išryškinti Hesso, kaip tiesioginio Marxo pirmtako, 
vaidmenį. Man veikiau rūpi išsklaidyti paplitusią apgaulin- 
gą nuomonę apie tariamą beveik absoliutų ankstyvųjų Marxo 
darbų originalumą ir išimtinę filosofinę vertę. Iš tikrųjų jauna- 
sis Marxas, panašiai kaip Hessas, organiškai išaugo iš „tikro- 
jo socializmo“, t. y. iš tokios krypties, kurią jis vėliau apibrėžė 
(aišku, ne visai teisingai) kaip prancūzų socialistų idėjas, 
išverstas į spekuliatyvaus vokiečių idealizmo filosofinių non- 
sensų kalbą‘. 

Marxas nutolo nuo „tikrųjų socialistų“ 1845 metais, formu- 
luodamas istorinio materializmo pagrindus. Kaip pasistengsiu 
įrodyti, tai buvo dalinis ir ne visiškai nuoseklus nutolimas. Tie- 


4. Paryžiaus rankraščiai: žmonijos esmės praradimas ir atgavimas 


sa, kad istorinio materializmo metodologija ir terminologija ra- 
dikaliai atskyrė Marxą nuo „tikrojo socializmo“. Bet ne mažes- 
nė tiesa buvo tai, kad savoje istorijos teorijos problematizacijoje, 
ypač komunizmo vaidmens sprendžiant istorinės raidos prieš- 
taravimus vizijoje, Marxas iš esmės liko ištikimas XIX a. penk- 
tojo dešimtmečio pirmos pusės vokiečių spekuliatyviam komu- 
nizmui, Mėginusiam sujungti prancūzų ir anglų socialistų 
idėjas su Feuerbacho filosofine antropologija. Ši kryptis buvo 
natūralus bendras vardiklis, siejęs Hesso idėjas su būsimojo 
Kapitalo autoriaus ankstyvosiomis koncepcijomis. 


5. Vokiečių ideologija: 
darbo pasidalijimas ir 
žmonių identiškumo mitas 


Dar vienas Marxo požiūrio į laisvės problemą evoliucijos žings- 
nis buvo jo Vokiečių ideologija — drauge su Engelsu 1845-1846 
metais parašytas didelis rankraštis. Leidėjų atmestas ir autorių 
paliktas „kandžiai pelių kritikai“, rankraštis buvo paskelbtas 
tik 1932 metais. 

Vokiečių ideologija daugeliu atžvilgiu yra kritinė reakcija į 
M. Stirnerio veikalą Vienintelis ir jo nuosavybė - radikalaus fi- 
losofinio egoizmo manifestą, paskelbtą 1844 metais. Stirnerio 
išeities taškas buvo provokuojamai aštri Feuerbacho kritika. Jo 
nuomone, Krikščionybės esmės autorius buvo teisus teigdamas, 
kad filosofijos paslaptis yra teologija ir kad Dievas tėra tik su- 
svetimėjusi žmogaus esmė. Tačiau jis giliai klydo tikėdamas, 
kad Dievo religijos pakeitimas Žmogaus religija bus tikras žmo- 
nių išlaisvinimas. Žmogaus religija, arba žmonių rūšinės būty- 
bės dievinimas, Stirnerio nuomone, esąs dar vienas būdas įveikti 
egoizmui ir taip realiai pavergti egzistuojantiems individams. 
Negalėjo būti kitaip, nes visos universalizmo ir esencializmo at- 
mainos yra tik efektyvios ideologinės priespaudos priemonės. 
Individai neturi jokios „esencijos“ ir todėl visiškai neįpareigoti 
pajungti savo natūralų egoizmą fikcinės „Žmonių giminės“ inte- 
resams. Todėl privalo kovoti su bet kokių formų „tironija to, kas 
bendra“, tokia kaip Dievo religija ar Žmogaus religija, krikščio- 
niškoji moralė ir valstybės teisė, Hegelio Absoliuti dvasia ir 

Feuerbacho „antropoteizmas“. Kitaip tariant, kiekvienas indi- 
vidas privalo tapti egoistu be sąžinės graužimo ir taip įtvirtinti 
savo suverenų orumą, savo absoliučią laisvę. 

Marxas, kaip komunistas, negalėjo simpatizuoti egoizmo 
glorifikavimui. Bet, nepaisant to, Stirneris įtikino jį, kad Feuer- 
bacho filosofija pernelyg primena christianizmą ir kad jos esen- 
cialistinė terminologija daro ją geru taikiniu pulti'. Tad Stir- 
kritiškiau ir liovėsi manyti esąs jo mokinys. Jis, kaip rašė En- 
gelsas, įsisąmonino, kad „žingsnis, kurio nežengė Feuerba- 
chas, vis dėlto turėjo būti žengtas; abstraktaus Žmogaus kultą, 
kuris sudarė naujosios Feuerbacho religijos branduolį, turėjo 
pakeisti tikrųjų Žmonių ir istorinės jų raidos mokslas“*. Tai 
tiesa, kad tam tikra evoliucija šia kryptimi matoma jau Ekono- 
miniuose-filosofiniuose rankraščiuose. Bet aiškus perėjimas į nau- 
jas pozicijas įvyko tik 1845 metais Tezėse apie Feuerbachą ir Vo- 
kiečių ideologijoje, kur buvo suformuluotos pagrindinės 
istorinio materializmo tezės. 

„Ne sąmonė nulemia gyvenimą, o gyvenimas nulemia są- 
monę“*. Marxas tikėjosi, kad šis aforizmas pastatys ant visai 
kitų bėgių pohėgelišką diskusiją apie Žmogaus išlaisvinimą. 
Jaunahėgelininkai ir net Feuerbachas matė žmones pavergtus 
įvairių ideologinių susvetimėjimų arba sąmonės iliuzijų, įgiju- 
sių nepriklausomos būties pavidalą; todėl tad jiems svarbiau- 
sia problema buvo ideologinis išsilaisvinimas, maištas prieš 
susvetimėjimo fikcijas ir jų pakeitimas „mintimis, atitinkančio- 
mis žmogaus rūšinę būtybę“. Na, o štai Marxas priėjo prie išva- 
dos, kad taip buvo išreikšta idealistinė iliuzija, naivus tikėji- 
mas, kad grynai intelektuali kritika gali sukelti protinį 
išsilaisvinimą, o įkandin jos visuotinę socialinę emancipaciją. 
Iš tikrųjų, kaip įrodinėjo jis, kelias į išsilaisvinimą yra žymiai 
sunkesnis: sąmonės iliuzijos įsišaknijusios kooperacijos formo- 
se, susvetimėjusios idėjos atspindi susvetimėjusias socialinio 
gyvenimo formas, tad tik socialinė masių emancipacija gali su- 
kelti intelektualinį išsilaisvinimą, o ne atvirkščiai. Be to, masių 
emancipacijos lygis, kurį įmanoma pasiekti, priklauso ne tik 
nuo revoliucinės energijos, bet taip pat ir visų pirma nuo ekono- 
mikos ir technologijų lygio. Tad žmogaus „realus išlaisvini- 
mas“ turi būti paremtas „realiomis prielaidomis“. Marxas apie 
tai rašė taip: 

„Žmogaus išvadavimas dar nė žingsnio nėra pažengęs į priekį, 
jeigu jie filosofiją, teologiją, substanciją ir visą kitokį šlamštą iš- 
tirpdė „savimonėje“, jeigu jie išvadavo „Žmogų“ nuo šių frazių 
viešpatavimo [...] tikras išvadavimas yra galimas tik realiame pa- 
saulyje ir realiomis priemonėmis [...] Vergovės negalima pašalin- 
ti be garo mašinos ir miul-dženės, baudžiavos — be pagerintos 
žemdirbystės, kad iš viso negalima žmonių išvaduoti, kol jie ne- 
įstengs kokybiniu ir kiekybiniu atžvilgiu pilnutinai apsirūpinti mais- 
tu ir gėrimu, butu ir drabužiais. „Išvadavimas“ yra istorinis, o ne 
minties dalykas, ir prie to atves istoriniai santykiai, pramonės, 
prekybos, žemdirbystės, bendravimo būklė.” 


Plėtodamas tas mintis Marxas išaiškino, kad „visuomeni- 
nis santykis“ yra „bendra daugelio individų veikla, vis tiek, 
kokiomis sąlygomis, kokiu būdu ji reikštųsi ir kokį tikslą turė- 
tų“,ir kad „gamybos būdas“ visada yra susijęs „su tam tikru 
bendros veiklos būdu, su tam tikra visuomenės pakopa“. Iš to 
išeina, kad socialinės ir ekonominės raidos toje šalyje pagrin- 
dinis rodiklis yra darbo pasidalijimas. Bet darbo pasidalijimo 
lygis šioje koncepcijoje kartu buvo ir žmogaus susvetimėjimo 
matas. 

Pagrįsdamas šį požiūrį, Marxas pasinaudojo klasikine A. Fer- 
gusono ir A. Smitho veikaluose esančia darbo pasidalijimo nei- 
giamų pasekmių analize ir susiejo ją su savo bet kokios preki- 
nės gamybos susvetimėjimo pobūdžio analize’. Žmonių sąveika 
mažose ir primityviose natūralaus ūkio įmonėse nesukėlė su- 
svetimėjimo, bet jo apimtis buvo labai ribota, neleido išplėtoti 
žmonių gamybinių galių. Iš to radosi tragiškas būtinumas plė- 
totis per susvetimėjimą: žmonių rūšis, kad išplėtotų savo gamy- 
bines jėgas ir taip įgautų viešpatavimą gamtai, turi prarasti sa- 
vo socialinių jėgų kontrolę. 

Gentinėje visuomenėje, kaip įrodinėjo Marxas, darbo pasi- 
dalijimas dar yra labai menkas, čia tik išplečiamas šeimoje 
esantis natūralus darbo pasidalijimas; taigi patriarchalinis 
despotizmas egzistuoja greta sąmoningos gamybos, atsargų 
ir vartojimo kontrolės*. Feodalizmo sąlygomis formuojasi pa- 
sidalijimas į luomus, bet, nepaisant to, visuomeninis darbo 
pasidalijimas tebėra menkas: „pramonėje, atskiruose amatuo- 
se darbo pasidalijimo iš viso nebuvo, o tarp atskirų amatų jis 
tebuvo labai nežymus“. Visiškas visuomeninis darbo pasi- 
dalijimas atsiranda tik kapitalizmo stadijoje dėl vis didesnės 

gamybos specializacijos ir didesnio gaminių pardavimo ano- 
niminėje rinkoje, užimančioje vis didesnę erdvę ir vis labiau 
išsprūstančioje iš bet kokios kontrolės. Marxas aprašė tai kaip 
ekonominio susvetimėjimo procesą: 


„Darbo pasidalijimas mums iš karto duoda tokį pirmąjį pavyz- 
dį: kol žmonės gyvena gaivališkai susidariusioje visuomenėje, 
taigi kol atskiras ir bendras interesai yra vienas nuo kito atitrū- 
kę, t. y. kol veikla padalyta ne valingai, o gaivališkai, - žmogaus 
veikla pasidaro jam pačiam svetima, priešiška jėga, ir jis tampa 
jos pavergiamas, užuot jai viešpatavęs. [...] tas mūsų pačių pro- 
dukto konsolidavimasis į kažkokią daiktinę jėgą, kuri viešpa- 
tauja mums, išsprūsta iš mūsų kontrolės, prieštarauja mūsų lū- 
kesčiams ir niekais paverčia mūsų apskaičiavimus, ir yra vienas 
pagrindinių ligšiolinės istorijos raidos momentų [...]“! „Ligšioli- 
nėje istorijoje taip pat neabejotinai empirinis faktas yra ir tas, 
kad atskiri individai, plečiantis jų veiklai į pasaulinę istorinę veik- 
lą, vis labiau buvo pavergiami jiems svetimos jėgos (kurios spau- 
dimą jie taip pat vaizdavosi kaip vadinamosios pasaulinės dva- 
sios ir kt. pinkles), kuri darėsi vis masiškesnė ir pagaliau pasireiškė 
kaip pasaulinė rinka.“ 


Tačiau dialektinė Marxo istoriosofija vertė interpretuoti su- 
svetimėjimo procesą kaip save turtinantį, sudarantį sąlygas bū- 
simam išsilaisvinimui. Pasaulinė rinka, kaip įrodinėjo Marxas, 
išvaduoja atskirus individus iš įvairių nacionalinių ir lokalinių 
varžtų, padeda užmegzti praktinius ryšius su viso pasaulio ga- 
myba (taip pat ir su dvasine) ir įgalina naudotis ta visapusiška 
viso žemės rutulio gamyba’. Taip gaivalinė (rinkos) individų są- 
veika pasaulio mastu sukuria ne tik visapusišką priklausomybę, 
bet ir galimybę kiekvienam individui visapusiškai tobulėti. Šią 
galimybę realizuos komunistinė revoliucija, pakeisianti visapu- 
sišką priklausomybę į sąmoningos, racionalios sąveikos siste- 
mą, padarysianti galą žmogaus susvetimėjimui. Laisvai susivie- 
niję individai įgys valdžią savo socialinėms jėgoms; komunistinis 
gamybos ir mainų reguliavimas išlaisvins žmones iš daiktų val- 
džios, grąžins jiems orumą protingų ir sąmoningų būtybių, 
mokančių tvarkyti savo likimą. Asmeninė laisvė jau nebus ta- 
patinama su „teise tam tikromis sąlygomis nekliudomai nau- 
dotis atsitiktinumu“*. Komunizmas padarys ją tuo, kuo turi 
būti sutinkamai su Žmonijos rūšine esme: racionaliu, sąmonin- 
gu savęs suvokimu, numatančiu ekonomikos kontrolę ir har- 

moningą individų bendradarbiavimą sąmoningai realizuojant 
visuomenės tikslus’. 

Kaip matome iš to, kas pasakyta, Marxui laisvė asocijavosi 
su sąmoningu racionaliu reguliavimu, o ne su veiksmų sponta- 
niškumu ir „natūralumu“. „Spontaniška raida“ jam buvo to- 
kia, kai „jokia visuomeninė organizacija negali jiems duoti gali- 
mybės tai kontroliuoti“, tai yra ne laisvė, o akla, gamtinė 
būtinybė. Šiuo atžvilgiu Marxas buvo artimesnis Hegeliui negu 
Feuerbachui: panašiai kaip Hegelis (ir priešingai negu Feuer- 
bachas), jis tapatino laisvę su racionaliu sąmoningumu, tai yra 
radikaliu „natūralaus spontaniškumo“ įveikimu. 

Kitas Marxo koncepcijos hėgeliškas bruožas buvo laisvės 
tapatinimas su kūrybinio subjekto, realizuojančio savo poten- 
cialą per išorinio pasaulio, iš esmės esančio jo paties susveti- 
mėjusiu turiniu, įveikimą ir pasisavinimą, tobulėjimu?*. Marxo 
supratimu, tas subjektas, aišku, buvo ne Hegelio Absoliuti dva- 
sia, o žmonija, besigalinėjanti su gamta ir susvetimėjusiu savo 
gaminių pasauliu. Šioje koncepcijoje laisvės įgyvendinimas bu- 
vo žmonių rūšies susvetimėjimo jėgų įveikimas taip, kad visais 
istorinės raidos rezultatais pasinauduotų visi individai. Kitaip 
sakant, komunistinis susvetimėjimo įveikimas turėjo užtikrinti, 
kad visi žmonijos laimėjimai taptų kiekvieno žmogaus pajumi. 
Komunizmas, rašė Marxas, „su visomis natūraliomis prielai- 
domis pirmą kartą sąmoningai elgiasi kaip su ligšiolinių žmo- 
nių kūriniais, pašalina tų prielaidų gaivališkumą ir pajungia 
jas susivienijusių individų valdžiai. [...] Tai, ką kuria komuniz- 
mas, kaip tik ir yra toji tikroji bazė, kuri daro negalimą nuo 
individų nepriklausomą esamybę, nes ji vis dėlto yra ne kas 
kita, kaip ligšiolinio pačių individų bendravimo produktas'*. 

Tad individo išlaisvinimas iš „aklų“ ir „iracionalių“ rin- 
kos ekonomikos jėgų, pasak Marxo, buvo tikras individo lais- 
vės triumfas. Bet, norint išvengti semantinių spąstų, reikia su- 
vokti, kad čia individas buvo vien egzempliorius, vienetinis 
rūšies reprezentantas. Marxo visapusiško kiekvieno individo 
išsivystymo koncepcija numatė panaikinti darbo pasidaliji- 
mą ir taip užtikrinti kiekvieno Žmogaus visų rūšinių potenci- 
jų maksimalų priartėjimą prie raidos idealo; taip pat ji neigė 
individualizaciją rūšies viduje. Taigi tai buvo individo laisvės 
rūšinio kolektyvizmo rėmuose, o ne liberalaus individualiz- 
mo, koncepcija. 

Pagrindinį skirtumą tarp taip suprantamos individo laisvės ir 
individualios laisvės, arba individualizacijos laisvės, gerai iliust- 
ruoja Marxo visuomeninio darbo pasidalijimo koncepcijos paly- 
ginimas su Jameso Madisono pažiūromis į tą pačią temą. Pasak 
Madisono, darbo pasidalijimo šaltiniai yra „įvairūs ir nevienodi 
gabumai“, tai yra pirmykštė ir neredukuotina žmonių būtybių 
įvairovė; o pasak Marxo, žmonių skirtingumas yra ne priežastis, o 
visuomeninio darbo pasidalijimo rezultatas - žmonių rūšinės es- 
mės atskyrimo rezultatas, tai yra kai kas tokio, kas bus įveikta 
komunistinės reintegracijos stadijoje. 

Tezė, kad komunizmo įvedimas reikalauja panaikinti visuo- 
meninį darbo pasidalijimą, buvo pagrindinė Vokiečių ideologi- 
jos teorinė išvada. Šios tezės pasekmė turėjo būti pripažinimas, 
kad tikra laisvė yra ne laisva individualizacija, o visiems indi- 
vidams bendros rūšinės esmės laisva plėtotė. Žmogus, kaip įro- 
dinėjo Marxas, turi bendruomeninę prigimtį ir tik bendruome- 
nė teikia jam galimybę visapusiškai tobulėti įvairiomis 
kryptimis. Savo ruožtu tobulėjimo įvairiapusiškumas yra ne- 
priklausomybės poreikių tenkinimo arba asmeninių darbo re- 
zultatų būtina sąlyga: 


„Kai tik atsiranda darbo pasidalijimas, kiekvienas gauna tam tik- 

rą, išimtinę veiklos sferą, kuri jam primetama ir iš kurios jis negali 
ištrūkti [...] Tuo tarpu komunistinėje visuomenėje, kur niekas ne- 
turi išimtinės veiklos sferos ir dėl to kiekvienas gali lavintis bet 
kurioje šakoje, visuomenė reguliuoja visą gamybą ir kaip tik tuo 
žmogų įgalina šiandien daryti viena, o rytoj kita, iš ryto medžioti, 
popiet žvejoti, vakare prižiūrėti gyvulius, po vakarienės - kriti- 
kuoti, - kaip širdis geidžia, - nepasidarant dėl to medžiotoju, žve- 
ju, piemeniu nei kritiku.“ 


Nepaisant šio pasisakymo juokaujamos formos, visiško dar- 
bo pasidalijmo panaikinimo idėją jaunasis Marxas traktavo vi- 
siškai rimtai. Aišku, jam nerūpėjo grįžti prie primityvaus natū- 
ralaus ūkio, kuris dar nepažino darbo pasidalijimo - šio tipo 
retrospektyvi utopija aiškiai nesutaptų su jo bendrąja istorijos 
teorija. Marxo utopiškumas buvo labiau rafinuotas ir aiškiai 
„prospektyvus“. Tačiau, nepaisant visko, idealizuotas natūra- 
laus ūkio vaizdas buvo svarbus Marxo komunizmo vizijos kon- 
stitutyvus elementas: nes komunistinė visuomenė turėjo būti 
dialektinis grįžimas prie natūralaus ūkio arba grįžimas į aukštesnę 

pakopą ir makroskalę. Šia prasme Marxas galėtų sutikti su savo 
rusiškuoju mokiniu ir kritiku Nikolajumi Michailovskiu, pasak 
kurio archaiškas natūralus ūkis ir socializmas reprezentavo to 
paties tipo ūkio dvi skirtingas pakopas’. Juk turtėjančio susveti- 
mėjimo koncepcija, esanti jo istorijos filosofijos ezoteriniu turi- 
niu, teigė, kad po atskyrimo fazės turi sekti atskirto turinio pasi- 
savinimo fazė, tai yra grįžimas į autentiškos nesuskaidytos 
bendrijos vienybės aukštesnę pakopą. 

Kaip jau minėjome, komunizmo epochos žmonės turėjo visais 
atžvilgiais pranokti visuotinio susvetimėjimo laikų dehumanizuo- 
tus ir sužalotus individus. Jie turėjo būti ištobulėję iki „vientisų 
individų ir bet kurio gaivališkumo įveikimo“, tai yra sugebantys 
racionaliai tvarkyti savo bendrą likimą. Dėl gamybos priemonių 
suvisuomeninimo turėjo išsiugdyti jų „sugebėjimų visuma““, žmo- 
nijos gamybinės jėgos turėjo reaproprijuotis ir virsti individų jėgo- 
mis. Taip būtų įveiktas jų susvetimėjimas. Kitaip tariant, turėjo 
visiems laikams išnykti situacija, kurioje žmonių sukurtas pasau- 
lis juos perauga ir jiems dominuoja. 

Ką dar galima pridurti prie šios fantastinės utopijos, kurią nu- 
piešė autoriai, teigdami esą utopizmo kritikais? Valstybės panai- 
kinimas, profesionalaus meno panaikinimas (nes artistais bus vi- 
si), net padėties, kurioje „individualybė yra pajungta 
atsitiktinumui“*, panaikinimas. Tai yra ne mažiau ir ne daugiau, 
kaip „tikras kovos tarp egzistencijos ir esencijos užbaigimas“, kas 
anksčiau žadėta Paryžiaus rankraščiuose. 

Visa ši neįtikėtinai utopiška konstrukcija turėjo būti Marxo lais- 
vės koncepcijos įgyvendinimas. Tad kiek stebina tai, kad marksis- 
tiniai revizionistai, drąsiai kritikavę praktines komunistinio uto- 
pizmo pasekmes, vertino „jaunojo Marxo“ idėjas kaip įdomias ir 
propaguotinas. Dar keisčiau yra tai, kad to sentimento pėdsakųjjie 
neatsikratė ir nutraukę santykius su marksizmu. Štai, pavyzdžiui, 
ką šia tema rašo Leszekas Kotakowskis: 


„Žmogaus grįžimas į žmonijos pilnatvę, panaikinančią įtampą tarp 
asmeninių aspiracijų ir bendro intereso, Marxui visai nėra atsisaky- 
mas individualaus gyvenimo ir individo laisvės. Laisvės ir žmogaus 
individualumo problema interpretaciniai, be kita ko, svarbi akivaiz- 
doje paplitusios iliuzijos, neva Marxas atskirus žmones traktavo tik 
kaip socialinių klasių egzempliorius ir kad „grįžimas į rūšinę esmę“ 
jam atrodė asmeninio gyvenimo panaikinimu, asmenybių reduka- 
vimu iki visuomeninės „bendros prigimties“. Pagal tą interpretaciją, 

! Žr. A. Walicki, Rosyjska filo- 
zofja i myšl spoleczna od 
Ošwiecenia do marksizmu, 
Warszawa, 1973, p. 376-377. 
Michailovskio socialinę filoso- 
fiją smarkiai veikė Marxas, 
ypač neigiamos kapitalistinės 
raidos poveikio bendruomeni- 
niams ryšiams ir žmonių as- 
menybėms klausimais (žr. ten 
pat, p. 380-383 ir 590-593). 
Tam tikra prasme visus rusų 
narodnikus galima traktuoti 
kaip savotišką marksizmo 
reinterpretaciją ir reakciją į 
marksizmą (žr. A. Walicki, 
The Controversy over Capita- 
lism. Studies in the Social Philo- 
sophy of the Russian Populists, 
Oxford, 1969, p. 132-133). 


* K. Marksas, F. Engelsas, Vo- 
kiečių ideologija, Vilnius, 1974, 
p. 62. 

> Ten pat, p. 61. 


* Ten pat, p. 343. 


84 


"L. Kołakowski, Główne nurty 
marksizmu, p. 134-135. 


I MARXAS KAIP LAISVĖS FILOSOFAS 


aptinkamą tiek marksizmo kritikų, tiek jo sekėjų darbuose, pati 
individualumo kategorija šioje srityje yra nekonstruojama arba 
individualumas atsiranda tik kaip kliūtis visuomenės homogeni- 
nei vienybei pasiekti. Bet Vokiečių ideologija nepasiduoda tokiam 
protavimui.“ 


Marxas, pasak Kotakowskio, šiame veikale pasirodė esąs indi- 
vidualumo gynėjas. Juk jis kritikavo situaciją, kurioje: 


„Asmeniniai žmonių tarpusavio ryšiai virto daiktiniais ryšiais, tai 
yra žmonės tarpusavio santykiuose reiškėsi kaip reprezentantai 
viešpataujančių pasaulyje beasmenių jėgų — kaip prekės, pinigų 
ar valdžios nešėjai, o laisvė reiškėsi kaip pavienio Žmogaus nega- 
lėjimas kontroliuoti savo gyvenimo sąlygų, tai yra kaip asmens 
bejėgiškumas pasaulio akivaizdoje. Šio sudaiktinimo panaikini- 
mas, tai yra daiktinių jėgų perdavimas žmonių valdžiai, pasak 
Marxo, taip pat yra grąžinimas Žmogui asmeninio gyvenimo, nes 
sudaiktintų santykių tarp žmonių išnykimas suteikia individui 
galimybę visapusiškai lavinti savo asmeninius, individualius ga- 
bumus ir talentus.“! 


Pagalvokime apie šio samprotavimo pagrįstumą. 

Laisvė, suvokiama kaip viską apimanti, sąmoninga žmonių 
likimo kontrolė, leidžia daryti prielaidą, kad egzistuoja gebėjimas 
atlikti tokią kontrolę. Tokio gebėjimo nešėja gali būti tik viešoji 
valdžia (nesvarbu, ar ją pavadinsime valstybe, ar „laisvąja są- 
junga“), efektyviai valdanti visas visuomeninio gyvenimo sri- 
tis. Aiškus dalykas, tai būtų tolygu nekontroliuojamų sričių, 
taigi kartu ir „negatyvios“ individualios laisvės, panaikinimui. 
Be to, rinkos beasmenių, savireguliuojančių mechanizmų pa- 
keitimas organizuoto kolektyvo sprendimais taip pat būtų la- 
bai rimtas individo „pozityvios“ laisvės — kaip laisvo savęs 
realizavimo — apimties apribojimas. Juk apie raidos kryptis 
spręstų ne individualūs žmonės, o „gamintojų sąjunga“; indi- 
vidų priklausomybė nuo jų gyvenimo planus ardančių rinkos 
„nematomos rankos“ būtų pakeista priklausomybe nuo viešo- 
sios valdžios, primetančios jiems savo planus, tai yra priešin- 
gos pačiam asmeninio apsisprendimo dėsniui. Žiūrint iš libe- 
ralaus matymo taško tai tikrai nebūtų asmeninės laisvės 
padidėjimas. 

Bet gal tai sumažintų priklausomybę nuo daiktų, tai yra padi- 
dintų Žmogaus laisvę sąmoningai kontroliuoti savo darbo pro- 

duktus? Bet labai abejotina, ar šios rūšies laisvę iš viso įmano- 
ma pasiekti. Masiniu mastu gaminamiems produktams, įskai- 
tant ir mokslinės bei kultūrinės veiklos produktus, būdinga na- 
tūrali tendencija autonomizuotis, gyventi savo gyvenimą, sukelti 
nelauktų rezultatų, lemiančių įvairioms gyventojų grupėms skir- 
tingas pasekmes. Ar padaugėtų laisvės, jei to galima būtų iš- 
vengti, viską padarius tiksliai numatoma ir griežtai kontroliuo- 
jama? Tokiame visiškai kontroliuojamame pasaulyje neliktų 
vietos ne tik atsitiktinumui ir rizikai, bet ir individualiam pasi- 
rinkimui, savam keliui siekti laimės. Šia prasme F. Hayekas, ko 
gero, buvo teisus, kai rašė: „Laisvė reiškia kaip tik tai, kad tam 
tikru mastu patikime savo likimą jėgoms, kurių nekontroliuoja- 
me“! 

Galop Marxo kolektyvinės laisvės idealo neįmanoma su- 
derinti su socialiniu pliuralizmu ir diferenciacija“. Darbo pa- 
sidalijimo panaikinimas turi nulemti specializuotų, tai yra in- 
dividualizuotų žmonijos individų su skirtingais gabumais ir 
interesais likvidavimą. Tai tiesa, kad Marxas, priešingai negu 
F. Babeufas primityviame komunizme, atsisakė lyginimo pa- 
gal žemiausią lygį ir kareivinių tipo visuomenės organizacijų 
idėjų. Taip pat tiesa tai, kad pasisakė ne už apsišvietusio elito 
diktatūrą, o už dalyvaujamąją demokratiją. Juk jis aiškiai tei- 
gė, kad „šiuolaikinis universalus bendravimas negali būti pa- 
jungtas individams jokiu kitu būdu, kaip tik pajungiant jį vi- 
siems jiems kartu’. 

Nemanau. Universali dalyvaujamoji demokratija yra idealas, 
neįgyvendinamas šiuolaikinėse sudėtingose, pliuralistinėse visuo- 
menėse. Ir Kotakowskis (kitame kūrinyje apie marksizmą) teisin- 
gai pabrėžė, kad dėl grynai techninių priežasčių dalyvaujamoji 
demokratija negali funkcionuoti visuomenėse, kurios yra dides- 
nės nei viduramžių šveicarų kaimas*. Tad kaip galima įsivaiz- 
duoti, kad komunistinė visuomenė, besiremianti „universalia šiuo- 
laikine sąveika“, tai yra esanti globalaus diapazono, galėtų 
užtikrinti visiems savo nariams lygų dalyvavimą priimant spren- 
dimus? Iš kur atsirado Marxo įsitikinimas, kad didžiulės žmonių 
masės harmoningai sąveikaus, sieks tų pačių tikslų, priims tokius 
pačius racionalizmo kriterijus ir, svarbiausia, sutars dėl vertybių 
hierarchijos? 

Vienintelis įmanomas šio įsitikinimo paaiškinimas yra kaip 
tik tas, ką Kolakowskis mėgino kvestionuoti čia jau pateiktame 

! F. Hayek, Law, Legislation and 
Liberty, p. 30. 


* Taip pat ir Feuerbacho dar- 
buose laisvės tapatinimas su 
žmonių „rūšinės esmės“ išlais- 
vinimu (Gatungswesen) grindė 
kraštutinai kolektyvistinės vi- 
suomenės, nepaliekančios vie- 
tos jokiam privatumui, idea- 
lą, žr. R. Panasiuk, Feuerbach, 
Warszawa, 1969, p. 59—61. 


* K. Marksas, F. Engelsas, Vo- 
kiečių ideologija, Vilnius, 1974, 
p. 62. 


t L. Kołakowski, The Myth of 
Human Self-Identity, knygoje 
L. Kołakowski, S. Hampshi- 
re, The Socialist Idea: A Reap- 
praisal, London, 1974, p. 33. 

jo pasisakyme apie Vokiečių ideologiją: kaip tik tai, kad Marxas 
traktavo žmones ne kaip atskirus individus, neredukuotinus 
iki bendros „rūšinės esmės“, o kaip rūšies egzempliorius, tu- 
rinčius visuomeninę „bendrą prigimtį“, tai yra iš esmės vieno- 
dus poreikius ir siekius. Jis apibrėžė laisvę kaip autodetermina- 
ciją, tai yra veiksmų atitikimą savo vidinei esmei, bet visai kitaip 
negu individualistinis liberalizmas suprato tai, kas yra mūsų 
vidinė esmė, mūsų „tikrasis aš“. Jis negalėtų sutikti su teigimu, 
kad „individuali laisvė yra laisvė, apibrėžta individualumo“, 
tai yra kad ji suvaržo plėtrą to, kas individų yra individualaus 
arba to, kuo skiriasi jų poreikiai ir interesai. Jo nuomone, mūsų 
„tikrasis aš“, mūsų autentiška asmeninė tapatybė negalėjo skir- 
tis nuo visiems žmonėms bendros Žmonijos esmės. Kai tik žmo- 
nės išsilaisvins nuo visko, kas jiems svetima, jiems beliks tik tai, 
kas juos jungia, - jų, kaip tos pačios rūšies atstovų, būtybinė 
tapatybė. O tada - ir tik tada - galima tikėtis, kad juos suvienys 
vienmintiškumas, kad jie vadovausis tomis pačiomis vertybė- 
mis, sieks tų pačių tikslų, tarpusavyje sąveikaus be konfliktų, 
be daiktų (tokių kaip pinigai) tarpininkavimo ir be susvetimėju- 
sių politinių institutų. 

Kokį pavojų kelia šios stebėtinai utopiškos vizijos, labai aiš- 
kiai įžvelgė rusų liberalas Pavelas Novgorodcevas, kuris rašė 
šia tema mūsų amžiaus pradžioje, tai yra iki Vokiečių ideologijos 
paskelbimo. Remdamasis Marxo esė Žydų klausimu, jis rekonst- 
ravo Marxo Žmogaus, kaip rūšinės būtybės, teoriją ir interpreta- 
voją kaip kolektyvizmo manifestą, reikalaujantį visiškos žmo- 
gaus socializacijos. Marxo kritikuotas privačios ir viešosios sferų 
( „Žmogaus“ ir „piliečio“ ) atskyrimas, pasak jo, yra būtina indi- 
vidualumo ir laisvės sąlyga. Tapdami rūšinėmis būtybėmis ar- 
ba tiesiogiai ir totaliai suvisuomeninti, individai turi prarasti 
individualizaciją ir autonomiją. To dėka jie gal taps moraliai 
tobulesni, gal net reprezentuos aukštesnį rūšies raidos galimy- 
bių realizavimo lygį. Bet, šiaip ar taip, jie bus vien rūšies egzem- 
plioriai, visiškai suaugę su bendruomene ir nejaučiantys indi- 
vidualios laisvės poreikio*. 

Verta pažymėti, kad labai panašias pažiūras randame 
Kotakowskio straipsnyje The Myth of Human Self-Identity. 
Kotakowskis čia įrodinėja, kad „svajonė apie tobulai susivieni- 
jusią žmonių visuomenę“ - giliai įsišaknijusi europinėje kul- 
tūroje ir esanti komunistinės ideologijos pagrindas - yra šalti- 

nių šaltinis totalitarinių utopijų, kurių praktiška pasekmė visa- 
da yra laisvės sunaikinimas. Taip yra todėl, kad ši svajonė gali 
išsipildyti tik despotizmo, beviltiškai apsimetančio rojumi, pa- 
vidalu’. 

Visiškai sutinku su šiuo požiūriu; noriu tik pridurti, kad su 
žmonių tapatybės mito egzemplifikacija Kołakowskis, be kita 
ko, gina (kitoje vietoje) Vokiečių ideologijos komunizmo viziją. 
Nes, kaip manau, egzistuoja tik dvi galimybės interpretuoti šią 
utopiją, besiskiriančią vien radikalizmo lygiu. Pirmąja inter- 
pretacija tai yra rinkos savireguliacijos mechanizmų eliminavi- 
mo ir jų pakeitimo visų gyvenimo sferų sąmoningu reguliavi- 
mu, kurį vykdys „susivieniję gamintojai“, programa; o kita, 
radikalesne interpretacija - tobulo žmonijos suvienijimo vizija. 
Pirmuoju atveju tai būtų koncepcija visuomeninės santvarkos, 
galinčios funkcionuoti tik visuotinio vienmintiškumo, bent jau 
visuotinio pasirengimo paklusti kolektyviniam spaudimui są- 
lygomis; antruoju atveju turėtume reikalą su supasaulietinto 
varianto mistiniu-metafiziniu ilgesiu, skirtu išsilaisvinti iš nuo- 
dėmingojo principium individuationis ir grįžti prie pirmykštės 
Vienybės. Bet abiejose interpretacijose individuali laisvė - lais- 
vė kaip individualizacija, kaip įvairovė ir pliuralizmas, kaip 
individo autonomija ir galimybė bei teisė „būti skirtingam, kito- 
kiam“, - būtų, aišku, visiškai neįmanoma. Galima net drąsiai 
teigti, kad taip suprantama laisvė Marxui buvo ne pozityvi ver- 
tybė, oantivertybė. Ir kaip tik tai paaiškina Marxo priešiškumą 
darbo pasidalijimui, kuris daro žmones skirtingus, ir jo svajonę 
sugrąžinti (aišku, „aukštesnėje pakopoje“) socialinę vienybę be 
skirtumų. 


6. Grundrisse: pasaulinė rinka kaip 
susvetimėjusi universalizmo forma 


Grundrisse der Kritik der politischen Ökonomie - serija rankraš- 
čių, Marxo parašytų 1857-1858 metų žiemą, bet paskelbtų tik 
1953 metais, - yra sunkesnis, bet intelektualiai gerokai bran- 
desnis tekstas, negu Vokiečių ideologija. Teisingai pastebėta, kad 
tai yra svarbiausias iš Marxo tekstų, paskelbtų mūsų šimtmetyje 
(XX amžiuje - vert. pastaba), palygintinas tik su Pridėtinės vertės 

teorijomis ir Ekonominiais-filosofiniais rankraščiais. Laisvės pro- 
blematikos atžvilgiu šios blogai parašytos ir neužbaigtos kny- 
gos reikšmė yra išties išimtinė. Ji yra savotiškas tiltas tarp Mar- 
xo filosofo ir Marxo ekonomisto, atskleidžia artimą loginį ryšį 
tarp Marxo laisvės filosofijos ir Kapitale išdėstytos kapitalisti- 
nės formacijos teorijos. 

Grundrisse įžangoje esama šio dažnai cituojamo apibendri- 
nimo: 


„Kuo giliau pasineriame į istoriją, tuo labiau reiškiasi individas 
kaip individas gamintojas, nesavarankiškas, priklausomas nuo 
didesnės visumos: pirmiausia dar visai natūraliu būdu ir papras- 
toje šeimoje, ir išplitusioje iki genties; paskui įvairiose formose 
bendrijos, atsiradusios gentims susiliečiant ir jungiantis. Tik XVIII 
amžiuje, „pilietinėje visuomenėje“ įvairios visuomeninės sąjun- 
gos formos individo atžvilgiu pasireiškia tiesiog kaip jo privačių 
tikslų priemonė, kaip išorinė būtinybė. Bet epocha, gimdanti tą 
nuostatą, atsiskyrusio individo nuostatą, yra kaip tik lig tol la- 
biausiai išplėtotų (šiuo požiūriu bendrų) visuomeninių santykių 
epocha.“ 


Šios mintys tarsi patvirtina liberalų požiūrį į kapitalizmo vaid- 
menį individo išlaisvinimo iš gentinių ir bendruomeninių saitų 
tema. Marxas kartu atsiriboja nuo konservatyvių romantikų ir „fe- 
odalinių socialistų“ (T. Carlyle), kurie matė socialinę visuomenę 
kaip visiškai dezintegruotą, suskilusią į atomus. Jo nuomone, „bur- 
žuazinė visuomenė yra labiausiai išsivysčiusi ir sudėtingiausia 
istorinė gamybos organizacija“. Tai yra stiprios struktūros visuo- 
menė, sukurta labai ištobulinto darbo pasidalijimo ir skirtingų po- 
reikių sistemos, arba stiprios individų priklausomybės tiek gamy- 
bos, tiek vartojimo sferoje. Tokios visuomenės nariai neprimena 
atomų, nes atomai neturi poreikių ir negali angažuotis į produktų 
ir paslaugų mainus. 

Tačiau tuo pat metu toje visuomenėje „įvairios socialinio ry- 
šio formos individo atžvilgiu pasireiškia tiesiog kaip priemonės 
jo asmeniniams tikslams įgyvendinti“. Po šiuo pastebėjimu galė- 
tų pasirašyti konservatyvūs-romantiniai kapitalizmo kritikai ir 
kiti mąstytojai, priešpriešinantys industrinei civilizacijai organi- 
nės bendrijos idealą. Marxo „pilietinės visuomenės“ (biirgerli- 
che Gesellschaft) apibūdinimas primena Gesellschaft (priešprie- 
šinamą organiškai Gemeinschaft) klasikiniame F. Tėnnieso 

veikale. Tačiau panašumai neturėtų užgožti Marxo koncepci- 
jos, kurios esmė yra buržuazinės visuomenės interpretacijos su- 
siejimas su turtėjančio susvetimėjimo dialektika, specifikos. 

Buržuazinė visuomenė kūrinyje Grundrisse pavaizduota kaip 
didžiulė pažanga ir kartu kaip didžiulis regresas. Ji yra pažan- 
ga, nes išplėtojo — nors ir susvetimėjimo pavidalu — „Žmonių 
poreikių, gabumų, malonumų ir gamybinių jėgų universalu- 
mą“. Senovinis požiūris, pagal kurį gamybos tikslas yra žmo- 
gus, atrodo labai kilnus, palyginanti su naujų laikų požiūriu, 
pagal kurį žmonijos tikslu tampa gamyba ir turtai!'. Bet iš tikrų- 
jų kapitalistinės gamybos sukurti turtai nėra vien daiktų rinki- 
nys; jie yra raida, pasiekta per absoliutų vidinių žmonių rūšies 
galimybių atskleidimą. Tai yra skaudi raida, neteikianti pasi- 
tenkinimo (Befriedigung). Žmonių prigimties vidinis turtas plė- 
tojasi ir objektyvizuojasi individų „visiško ištuštinimo“ (Vėlli- 
ge Entleerung) ir „totalaus susvetimėjimo“ (totale Entfremdung) 
sąskaita. Poreikių, tikslų universalizacija pasiekiama per žmo- 
nių aukojimą tikslams, kurie jų atžvilgiu yra išoriniai“. Šiuo 
atžvilgiu Marxas labiau vertino senovės laikus, kai žmogus bu- 
vo traktuojamas kaip tikslas pačiam sau. Tačiau kartu jis pa- 
brėžė, kad senovės harmonija buvo įmanoma vietiniu mastu, 
tai yra stabdė raidą ir turėjo būti panaikinta? . Tai sutapo su 
Hegelio tėze, kad istorija nėra laimės arena. 

Tad dar sykį paaiškėjo, kad Žmonių giminė vystosi per susve- 
timėjimą ir susvetimėjimo viduje. Ezoterinė Marxo minties pusė 
dar kartą išreiškė čia savo priklausomybę nuo seno, gnostinio pa- 
sakojimo apie pirmykštės, harmoningos vienybės sunaikinimą ir 
apie ilgą, sunkų ir skausmingą kelią į reintegraciją. Marxo versijoje 
tai buvo pasakojimas apie žmoniją, besivystančią individualių as- 
menų sąskaita ir tik paskutinėje raidos fazėje suderinančią rūšies 
tikslus su individų tikslais. Įžymi Luk4cso mokinė Agnes Heller 
tai apibendrino taip: 


„Žmonija savo raidos procese realizuoja tik tas galimybes, kurios 
sutampa su jos rūšine esme [...] Žmonės realizuoja savo potencia- 
lą pagal rūšies poreikius visos visuomenės plotmėje; bet kaip in- 
dividai jie nesidalija visuomenės turtais. Kai darbo pasidalijimui 
pajungtas individas išlieka neturtingas (plačiąja šio žodžio pras- 
me), žmonių rūšis turtėja. Aukščiausias lig tol pasiektas rūšies 
turtėjimo lygis - kapitalizmas - kartu yra individo nuskurdinimo 
kulminacija.“* 

Ši diagnozė buvo tolygi pripažinimui, kad raidos per susveti- 
mėjimą galimybės buvo išsemtos. Nuo to laiko susvetimėjimo pa- 
naikinimo idėja liovėsi buvusi retrospektyvine utopija ir tapo tei- 
sėtu ir būtinu tolesnės pažangos tikslu. Kitaip sakant, 
susvetimėjimo nuvedimo į pabaigą dėka dialektinis istorijos judė- 
jimas sutapo su finalinio žmonijos išlaisvinimo idealu. 

Pagrindinį skirtumą tarp Grundrisse ir Vokiečių ideologijos su- 
darė akcento perkėlimas analizuojant laisvės problemą kapitalis- 
tinėje santvarkoje. Vokiečių ideologijoje pagrindinę grėsmę laisvei 
sudaro darbo pasidalijimas, Grundrisse - piniginis-prekinis ūkis, 
numatantis konkurencijos ir mainų laisvę. Dėl to kapitalizmo vaiz- 
das tapo dar niūresnis, ojo kritika dar radikalesnė: nes pripažini- 
mas, kad siaura specializacija riboja veiklos rinkimosi laisvę ir 
galimybę visapusiškai lavinti gabumus, yra mažiau paradoksali 
ir mažiau radikali tezė, negu ekonominės laisvės pripažinimas 
pikčiausiu individualios laisvės priešu. O Grundrisse išplėtota kaip 
tik tokia koncepcija. Pacituokime: 


„Laisva konkurencija individų neišlaisvina; juos išlaisvina kapita- 
las. Kol kapitalistinė gamyba yra būtina, taigi yra tinkamiausia vi- 
suomenės gamybinių galių raidos forma, tol individų judėjimas 
pagal kapitalų apyvartą atrodo esąs jų laisvė [...] Kapitalo domina- 
vimas yra laisvos konkurencijos sąlyga taip pat, kaip Romos impe- 
ratorių despotizmas buvo sąlyga laisvės, kurią užtikrino romėnų 
„privati teisė“ [...] Taigi ta individualios laisvės rūšis kartu yra visiš- 
kas individualios laisvės atėmimas, visiškas individo pajungimas 
socialinėms sąlygoms, kurios įgijo objektyvių jėgų, pavergiančių 
daiktus, egzistuojančius visiškai nepriklausomai nuo santykių tarp 
individų, pavidalą.“! 


O dabar savo ruožtu apie pinigų vaidmenį: 


„Visų gaminių ir veiksmų perlydymas į mainų vertes reiškia visų 
pastovių (istorinių) asmenybės priklausomybės formų gamybos pro- 
cese iširimą ir jų pakeitimą įvairiapuse tarpusavio priklausomybe 
[...] Abejingų vienas kitam individų tarpusavio priklausomybė yra 
jų socialinis ryšys. Šis socialinis ryšys pasireiškia mainų verte, nes tik 
ji lemia, kad kiekvieno individo veikla arba gaminys tampa veikla ir 
gaminiu jam; nes individas turi gaminti bendrą produktą, mainų ver- 
tẹ, kurios izoliuotas ir individualizuotas pavidalas yra pinigai. Antra 
vertus, individų valdžia kitiems ir visuomeniniam turtui egzistuoja 
mainų nuosavybės — pinigų turėjimo pavidalu. Individas nešiojasi sa- 
vo socialinę galią, taip pat ryšį su visuomene, savo kišenėje [...] Tai iš 

esmės skiriasi nuo sąlygų, kuriose individas arba individualus šei- 
mos arba genties (vėliau bendruomenės) narys atsigamina tiesiogi- 
niu ir natūraliu būdu, kuriame jo gamybinė veikla ir jo prisidėjimas 
prie produkcijos priklauso nuo apibrėžtos gamybinio darbo formos 
ir apibrėžtų rezultatų, kurie kaip tik taip apibrėžtu būdu nulemia to 
individo vietą visuomenėje. 

Visuomeninė veiklos forma, taip pat visuomeninė produktų 
ir individų dalyvavimo jų pasidalijime forma individų atžvilgiu 
čia pasireiškia ne kaip jų tarpusavio santykis, o kaip jų pajungi- 
mas nepriklausomiems nuo jų santykiams, kylantiems iš kolizijų 
tarp jų. Visuotiniai veiksmų ir produktų mainai, esantys kiekvie- 
no individo gyvenimo sąlyga, jų tarpusavio santykiais, reiškiasi 
jiems kaip kažkas svetima, nuo jų nepriklausoma - kaip daik- 
tas.” 


Taip tad, pasak Marxo, ekonominės laisvės rezultatas yra 
žmonių pajungimas daiktų valdžiai, kurią simbolizuoja pini- 
gai. Be to, reikia pabrėžti, kad Marxas suvokė, kad asmeninė 
priklausomybė ir beasmenė sudaiktinta priklausomybė tarpu- 
savio santykyje yra atvirkščiai proporcingi: „Juo mažiau visuo- 
menės jėgų mainų priemonei [...], tuo didesnė turi būti bendruo- 
menės jėga, jungianti individus, — patriarchalinių santykių, 
senovės bendruomenės, feodalizmo arba gildijinės sistemos [...] 
Kai iš daikto atimsime valdžią visuomenei, turime perduoti tą 
valdžią [Macht] asmenims, kad jie naudotų ją kitų asmenų at- 
žvilgiu“*. 

Radoslavas Selucky atkreipė dėmesį į šią mintį ir labai taikliai 
pakomentavo: 


„Štai kas išplaukia iš Marxo logikos: viena vertus, rinka (arba 
objektyvi priklausomybė) naikina asmeninę priklausomybę; an- 
tra vertus, asmeninės nepriklausomybės pagrindas yra objekty- 
vi priklausomybė. Laisva individualybė gali atsirasti tik individų 
visapusiško tobulėjimo sąlygomis, o tai sąlygoja objektyvios (rin- 
kos) priklausomybės panaikinimą. Bet Marxas nepastebi fakto, 
kad žmonių objektyvios priklausomybės įveikimas per rinkos panai- 
kinimą būtų tolygus asmeninės nepriklausomybės sąlygų panai- 
kinimui. 

Jeigu vienintelė asmeninės priklausomybės alternatyva yra ob- 
jektyvi priklausomybė, tai kiekvienas turi pasirinkti. Nesugebėji- 
mas susitapatinti su kuriuo nors iš tų pasirinkimų lėmė, kad daug 
visuomeninių mokslų atstovų rasdavo išeitį utopijoje. Prie tokių 
priklausė Marxas. Jo sintezė rėmėsi prielaida, kad kai išnyks darbo 
pasidalijimas ir produktų stygius, tai išnyks ir prekinė gamyba, ir 

rinkos paskirstymas, o kartu bus išsaugota autonominė individų 
pozicija, jų asmeninė nepriklausomybė, lygybė ir laisvė.” 


Atrodo, kad šių žodžių autorius nepakankamai įsisąmoni- 
no, kaip smarkiai Marxas niekino asmeninę laisvę apskritai ir 
ypač jos teisines garantijas. Pasak Marxo, dėmesio telkimas į 
asmeninę laisvę buvo buržuazinio liberalizmo, tai yra pasaulė- 
žiūros, kurią jis ryžtingai neigė, tipiškas bruožas. Jis, remdama- 
sis asmenine koncepcija, priešinga liberaliajai, laikė objektyvią, 
sudaiktintą priklausomybę gerokai blogesne už asmeninę pri- 
klausomybę. Juk jau Vokiečių ideologijoje jis teigė, kad buržuazi- 
nėje visuomenėje individai yra mažiau laisvi negu feodalinėje, 
nes „labiau pajungti daiktų valdžiai“; tiesa, jie vaizduojasi „esą 
laisvesni negu anksčiau“, bet tai tėra tik iliuzija, kylanti iš klai- 
dingo laisvės tapatinimo su atsitiktinumu. Grundrisse kartoja ir 
toliau plėtoja šias mintis. Sudaiktintos priklausomybės santy- 
kiai, kaip jis aiškino, tiesa, gali atsitiktinai padidinti atskirų 
individų laisvę, bet negali pakeisti pagrindinio santykio tarp 
išnaudotojų klasės ir išnaudojamųjų; be to, juose esama tam tik- 
ros rūšies asmeninės priklausomybės, netekusios iliuzijų ir su- 
tvirtintos tariamo objektyvumo, arba natūralumo ir pastovumo”. 
Nes iš tikrųjų objektyvi priklausomybė yra tik visuomeninių 
santykių sudaiktinimas; be to, jos „objektyvumas“ yra sąmonės 
iliuzija — iliuzija, kuri padeda išnaudojamiesiems susitaikyti 
su savo likimu kaip su kažkuo tariamai natūraliu ir objektyviai 
būtinu. Kaip tik todėl viešpataujančios klasės palaiko šią iliu- 
ziją visomis įmanomomis priemonėmis“. 

Pamėginkime paanalizuoti šį išprotavimą. Iš esmės neaiškina- 
ma, kodėl laisvės požiūriu objektyvi priklausomybė turėtų būti 
kažkas blogiau negu asmeninė. Autorius veikiau nenoriai pripa- 
žįsta, kad dauguma kaip tik asmeninę laisvę mano esant bloges- 
nę, kad tikėjimas objektyvia priklausomybės prigimtimi daro ją 
lengviau pakenčiamą ir tuo sunkina revoliucionierių uždavinį. 
Kaip tik todėl Marxas mėgino įrodyti, kad šiuo atveju „objektyvu- 
mas“ tėra tik sąmoningumo iliuzija. Sunku nepastebėti, kad šitaip 
vaizduodamas reikalą jis artėjo prie jaunahėgelininkų, kuriuos 
taip aštriai kritikavo Vokiečių ideologijoje už realių problemų redu- 
kavimą iki sąmonės iliuzijų. 

Bet ir toliau nežinome, kodėl asmeninė priklausomybė, tar- 
pininkaujama daiktų arba prisidengianti priklausomybėmis, 

vertinamomis kaip objektyvios ir natūralios, turėtų būti blogesnė 
nei tiesioginė asmeninė vergovinė arba baudžiavinė priklauso- 
mybė. Atrodo, kad tai buvo apriorinė išvada, kylanti iš turtėjančio 
susvetimėjimo schemos taikymo istorijai. Pagal tą schemą susveti- 
mėjimo maksimalizavimas negalėjo ex definitione būti individua- 
lios laisvės apimties didinimas; tokia laisvė galėjo atsirasti tik įvei- 
kus susvetimėjimą, tai yra trečioje, finalinėje dialektikos raidos 
stadijoje. 
Marxas šią koncepciją reziumuoja taip: 


„Asmeninės priklausomybės santykiai (iš pradžių visiškai sponta- 
niški) yra pirmosios socialinės formos; formos, kurios įgalina žmo- 
nių gamybinių jėgų raidą tik nedideliu mastu ir izoliuotuose punk- 
tuose. Objektyvia (sachlicher) priklausomybe paremta asmeninė 
nepriklausomybė yra antra socialinė forma; forma, kurioje pirmą 
kartą susikuria visuotinio socialinio metabolizmo, universalių visa- 
pusiškai išsivysčiusių žmonių tarpusavio santykių, universalių po- 
reikių ir gabumų sistema. Laisva individualybė, besiremianti uni- 
versaliu individų išsivystymu ir pajungimu (jiems) jų 
bendruomeninių (gemeinschaftlich) socialinių gamybinių jėgų kaip 
jų socialinio turto, sudaro trečią laipsnį. Antras laipsnis sudaro sąly- 
gas trečiajam.“ 


Tobulas darbo pasidalijimas ir piniginiai mainai, apibūdi- 
nantys antrą raidos laipsnį, eliminuoja tiesiogiai visuomeninę 
gamybą. Individaijau nepajėgia kontroliuoti susvetimėjusių ga- 
mybinių mechanizmų ir bendradarbiauti tarpusavyje bendram 
labui. Pati mintis, kad piniginis ūkis gali būti racionaliai kon- 
troliuojamas atsižvelgiant į visos visuomenės interesus, atrodė 
Marxui „apgaulinga ir kvaila“*. Tai tiesiog išplaukė iš dogma- 
tinės prielaidos, kad „buržuazinės visuomenės esmė kaip tik ir 
yra tokia, kad jos gamyba iš anksto sąmoningai visuomeniškai 
visai nereguliuojama““. Šitaip suprasta buržuazinė visuomenė 
buvo priešpriešinama dviem kitoms gamybos ir paskirstymo 
formoms: ikikapitalistinėms visuomenėms (patriarchalinei, se- 
novės ir feodalinei), besiremiančioms spontaniniu arba politi- 
niu vienų individų pajungimu kitiems ir, antra vertus, - komu- 
nistinei ateities visuomenei, kurioje laisvi individai bendrai 
valdys suvisuomenintas gamybos priemones, sąmoningai kon- 
troliuodami tiek gamybą, tiek mainus“. Šios visuomenės ūkis 
bus rinkos ūkio antitezė, nes darbo produktų mainai jame ne- 
bus privatūs ir tarpininkaujami pinigų. 


93 


"K. Marx, Grundrisse der Kri- 
tik der politischen Ökonomie, 
p. 75 psl. 


* Ten pat, p. 76. 


? K. Marksas, F. Engelsas, 
Rinktiniai laiškai. K. Markso 
laiškas L. Kūgelmanui, Vilnius, 
1983, p. 197. 


*K. Marx, Grundrisse der Kri- 
tik der politischen Ökonomie, 
p. 76-77. 


94 


"K. Marx, Grundrisse der Kri- 
tik der politischen Ökonomie, 
p. 78-79. 


? Ten pat. 


* Ten pat, p. 79. 


I MARXAS KAIP LAISVĖS FILOSOFAS 


Buržuazinė laisvė, kaip įrodinėjo Marxas, iš esmės yra izo- 
liuotų, privačių individų abejinga tarpusavio priklausomybė. 
Privačiės nepriklausomybės, kuri yra privačių mainų rezulta- 
tas, atvirkščioji pusė yra absoliuti priklausomybė nuo pasauli- 
nės rinkos. Aprašydamas tą priklausomybę Marxas naudojosi 
ne tik „susvetimėjimo“ (Entfremdung) terminu, bet ir terminu 
„Sudaiktinimas“ (Versachlichung); jis, pavyzdžiui, rašė, kad „pi- 
nigai sąlygoja socialinių ryšių sudaiktinimą [Versachlichung |. 
Tiesa, jis vertino informacinį rinkos vaidmenį, bet, kas būdinga, 
redukavo tai ligi informacijos, gaunamos sąmoningai stebint 
rinkos procesus, kartu ignoruojant daug reikšmingesnę proble- 
mą: reikšmę „tylinčių žinių“ (F. fon Hayeko posakis), inheren- 
tiškai slypinčių rinkos mechanizmuose ir be galo pranokstan- 
čių Žinias, prieinamas sąmoningiems stebėtojams. Praktinis 
žinių taikymas jam ex definitione buvo tarsi sąmoningas regulia- 
vimas, kai savireguliacija jam reiškė susvetimėjimą; iš to sekė, 
kad rinka yra susvetimėjimo sfera, kai tuo tarpu sąmoningas 
informacijos apie jos mechanizmus, tokios kaip kainų suvesti- 
nės, statistiniai biržų svyravimų tyrimai, valiutų santykiai ir 
kt., rinkimas yra bandymai pralaužti susvetimėjimą per kontro- 
lės ekonominiams procesams įgijimą*. Marxo nuomone, aišku, 
tokie bandymai buvo pasmerkti nesėkmei, nes piniginių mainų 
sąlygomis susvetimėjimas neišvengiamas. 

Bet Marxo pasaulinės rinkos vertinimas nebuvo vienpusiš- 
kai negatyvus. Jam pasaulinė rinka buvo universalus susveti- 
mėjimas, bet kartu ir universalaus susisaistymo ir sąveikos for- 
ma. Verta sakinį po sakinio išanalizuoti tai, ką jis rašė šia tema 
Grundrisse: „Sakoma, kad kaip tik tai sudaro šio reiškinio svar- 
bą ir mastą: to spontaniško susisaistymo, materialaus ir proti- 
nio metabolizmo, nepriklausomo nuo individų Žinių ir valios, 
tai yra sudarančio pagrindą jų tarpusavio nepriklausomumui 
ir abejingumui'“. Aiškus dalykas, kad Marxas čia teikia ne sa- 
vąjį rinkos vertinimą, o suformuluotą liberalios politinės eko- 
nomijos klasikų: juk pats jis „spontanišką susisaistymą“ laikė 
žeminančia alienacija, sąmoningos, racionalios laisvės priešy- 
be. Kontrastas tarp Marxo rinkos vertinimo ir liberalios pažiū- 
ros, „grožio ir didybės“ įžvelgimo spontaniškoje rinkos tvarkoje 
dar kartą rodo, kaip klaidingai klasikinis liberalizmas priski- 
riamas prie kraštutinių racionalistinių visuomenės koncepcijų. 
Marxas buvo gerokai nuoseklesnis visuomeninio gyvenimo ra- 
cionalizavimo šalininkas. 


6. Grundrisse: pasaulinė rinka kaip susvetimėjusi universalizmo forma 


„Šis sudaiktintas susiejimas, aišku, yra geriau negu bet kokio 
susiejimo stoka, taip pat negu vien lokalinis susiejimas, besire- 
miantis vien kraujo ryšiais arba ryšiais tarp pono ir vergo“'. Šis 
sakinys iš pirmo žvilgsnio prieštarauja Marxo tezei, kad kaip tik 
kapitalizmas sudaro žmogaus pavergimo kulminaciją, nes sudaik- 
tinta priklausomybė yra didesnis pavergimas negu asmeninė. Bet 
iš esmės Marxas yra ištikimas savajai turtėjančio susvetimėjimo 
dialektikai. Visapusiška individų priklausomybė nuo kapitalisti- 
nės pasaulinės rinkos jam yra universalizmo, nors ir susvetimėju- 
sio, pergalė: nes visapusiška, sudaiktinta kapitalizmo aukų tarpu- 
savio priklausomybė jam yra būtina komunistinės visuomenės 
išlaisvintų individų visapusiško išsiugdymo ir tarpusavio sąvei- 
kos sąlyga. 


„Taip pat tikra yra tai, kad individai negali įgauti valdžios savo visuo- 
meniniams susisaistymams iki tų susisaistymų atsiradimo. Bet ne- 
protinga suprasti šį daiktinį ryšį vien kaip kažką spontanišką, natū- 
ralų, imanentiškai slypintį individuose ir neatsiejamą nuojų prigimties 
(skirtingai negu jų sąmoningos žinios ir valia). Šis ryšys yra jų pačių 
kūrinys. Jį sukūrė istorija. Individų svetimumas ir nepriklausomybė 
tik rodo, kad individai nepaliaudami kuriasi visuomeninio gyveni- 
mo sąlygas ir dar nepradėjo gyventi visuomeninio gyvenimo tų 
pačių sąlygų pagrindu.“ 


Ši ištrauka neigia samprotavimą, kad istorinis teisingumas yra 
gamtiniai procesai, kurie dėl pačios daiktų prigimties negali pri- 
klausyti nuo žmonių žinių ir valios. Žmonijos istorija, kaip teigia 
Marxas, yra žmogaus autokreacijos procesas net ir didžiausio vi- 
suomeninių santykių sudaiktėjimo laikotarpiu. Tad tas sudaiktė- 
jimas yra žmonių kūrinys, istorinės raidos fazė, o ne nekintamas ir 
visuotinai privalomas gamtos dėsnis. 

Cituotos ištraukos tęsinys patvirtina tą interpretaciją, pakylė- 
damas ją į aukštesnę istoriozofinės abstrakcijos pakopą: 


„Universaliai išsivystę individai, kurių visuomeniniai santykiai [ge- 
sellschaftliche Verhältnisse] ir santykiai, siejantys juos į bendriją [ge- 
meinschaftliche Beziehungen] kontroliuojami visuomenės, yra istori- 
jos, o ne gamtos kūrinys. Žmonių galimybių [Vermögen] 
išsi-plėtojimo lygis ir universalumas, dėl kurių gali atsirasti toks 
individualumas, kaip įžanginę sąlygą numato mainų ūkį, kurio 
universalumas lemia ne tik individo susvetimėjimą su pačiu savi- 
mi ir kitais žmonėmis, bet ir jo gabumų ir visuomeninių santykių 

universalumą ir visapusiškumą. Ankstesnėse raidos stadijose indi- 
vidai atrodė tobulesni, nes dar nebuvo visiškai suformavę savo vi- 
suomeninių santykių ir nepriešpriešino jų sau kaip nepriklausomų 
visuomeninių galių. Grįžimo į pirmykštę pilnatvę ilgesys yra toks 
pat juokingas kaip įsitikinimas, kad istorija sustos visiškos vidinės 
tuštumos [Entleerung] stadijoje.“ 


Taip tad mainų ūkis pasaulio mastu - pasaulinė rinka — 
nuveda iki galo žmogaus susvetimėjimą ir taip sukuria indivi- 
dui prielaidas susvetimėjimui panaikinti, susvetimėjusioms rū- 
šinėms jėgoms reaproprijuoti. Be to, istorinė žmonijos raida yra 
trifazis dialektinis judėjimas. Pirmoji jos fazė yra pirmykštė ne- 
diferencijuota pilnatvė natūralaus ūkio bazėje; antroji fazė yra 
raida per susvetimėjimą, pasiekianti kulminaciją susikūrus pa- 
saulinei rinkai arba universaliai sudaiktintų ryšių sistemai; ga- 
lutinė fazė yra susvetimėjimo panaikinimo fazė, kurioje indivi- 
dai susigrąžina savo prarastą „pilnatvę“, kartu išsaugodami 
savo visuomeninių santykių universalumą ir visapusiškumą, 
pasiektą per visą ligtolinę raidą. Šioje trečioje fazėje - komuniz- 
mo fazėje - pasaulinė ekonomika bus sąmoningai kontroliuoja- 
ma: pasaulinės rinkos sukurti ūkiniai ryšiai bus išsaugoti, bet 
susvetiminantys rinkos mechanizmai bus pakeisti sąmoningu 
planavimu. Tokio planavimo sine gua non sąlyga, aišku, turėjo 
būti bet kokių piniginių mainų panaikinimas. 

„Visuomeninės kontrolės“ termino vartojimas rodo, kad 
Marxas troško likti ištikimas dalyvaujamosios demokratijos ide- 
alui. Jis nežinojo ar nenorėjo Žinoti, kad planavimo organas 
„turi būti organizuotas hierarchiškai, nes kitaip jis nebus pajė- 
gus kontroliuoti ir kartu neteks egzistavimo prasmės“. Tačiau 
jis žinojo - pacituokime dar sykį tą svarbų konstatavimą, kad 
„kuo mažiau visuomenės jėgų mainų priemonei [...], tuo didesnė 
turi būti bendrijos jėga, jungianti individus“. Todėljis irgi turėjo 
suvokti, kad jo universalaus išlaisvinimo vizijai realizuoti reikės 
milžiniškai sustiprinti visuomenės vieningumą ir kolektyvo val- 
džią individui. Tai nedarė negalimos dalyvau-jamosios demo- 
kratijos, bet darė neįmanomą individualistinį pliuralizmą; „lais- 
vi individai“, apie kuriuos rašė Marxas, turėjo būti laisvi kaip 
rūšies egzemplioriai, bet ne kaip individualizuotos būtybės su 
savo skirtingais tikslais ir planais; jų išlaisvinimo esmė turėjo 
būti susvetimėjimo ir sudaiktinimo panaikinimas, o ne individu- 
alistinė nepriklausomybė nuo bendrijos. Atvirkščiai: Marxo aky- 

se tikroji laisvė buvo laisvė bendrijoje, individų, kaip „bendruo- 
meninių būtybių“, laisvė, tai yra bendrijos susigrąžinimas ir 
sustiprinimas. Kaip tik tam turėjo tarnauti individų interesus 
partikuliarizuojančio rinkos ūkio panaikinimas. 

Marxo protavimas sutapo su laisvės kaip „savo vidinę esmę 
atitinkančio gyvenimo“, definicija. Jei visų individų svarbiau- 
sia esmė yra bendra jiems rūšinė esmė, tai tikra laisvė turi būti 
išsilaisvinimas iš skiriančio Žmones partikuliarizuojančio in- 
dividualizmo. Kitaip negu daugelis kolektyvistų, Marxas po- 
stulavo „individo išlaisvinimą“, kas buvo interpretuojama kaip 
pasisakymas už individualistines vertybes. Tačiau tai, kaip jau 
anksčiau minėjau apie Vokiečių ideologiją, yra giliai klaidinga 
interpretacija. Marxo supratimu, „laisvieji individai“ nėra in- 
dividualistai, suprantantys apsisprendimą kaip sutapimą su 
savo nepakartojamu individualumu, o ne kaip sutapimą su an- 
tiindividualia „žmonijos esme“. Grundrisse terminologija šiuo 
atžvilgiu tęsia Feuerbacho terminologiją Ekonominiuose-filosofi- 
niuose rankraščiuose, kur „individo laisvė“ buvo sutapatinta su 
susvetimėjimą įveikiančiu „humanizmu“, arba rūšiniu univer- 
salizmu. Kitaip sakant, Marxo terminas „laisvas individas“ ne- 
turėjo antikolektyvistinės konotacijos. Atvirkščiai: laisvė nuo 
susvetimėjimo turėjo būti visiškas individualistinio privatumo 
panaikinimas. Tad nieko keista, kad Marxo komunizmo vizija 
nutylėjo individų apsaugos nuo viešosios valdžios užmačių ir 
kolektyvo spaudimo problematiką. Marxas telkė visą savo dė- 
mesį į žmonių išlaisvinimą iš beasmenių, sudaiktintų visuome- 
ninių jėgų, nuo kapitalo galybės ir rinkos „nematomos rankos“, 
bet ignoravo ir sąmoningai menkino klasinę asmeninės laisvės — 
laisvės nuo prievartos, tironijos, valdžios (įskaitant ir demokra- 
tinę valdžią) arbitralumo - problematiką. Jam neatėjo į galvą, 
kad siekiant laisvės, suprantamos kolektyvistiškai, kaip sąmo- 
ningo kolektyvinio likimo valdymo, gali kilti beprecedentė 
valdžios koncentracija, tai yra susidaryti tokia padėtis, kai in- 
divido laisvės garantijos bus reikalingesnės nei kada nors. 

7. Save turtinantis susvetimėjimas Kapitale. 
Jaunatviško optimizmo atsisakymas 


Kapitalo filosofinis turinys, lyginamas su Grundrisse ir Vokiečių ide- 
ologija, nė nekalbant apie 1844 metų Rankraščius, neatrodo labai 
turtingas. Todėl nelabai stebėtina, kad aiški dauguma II Interna- 
cionalo laikotarpio marksistų nepriskyrė šio veikalo prie filosofi- 
jos. Bet, jei to nepaisysime ir palyginsime Kapitalą su jaunojo Mar- 
xo kūriniais, kurių nelabai žinojo „marksizmo aukso amžiaus“ 
atstovai, tai galėsime įžvelgti jame atskirą Marxo apmąstymų žmo- 
gaus turtėjančio susvetimėjimo tema etapą. 

Visų pirma Kapitalas nurodo ir analizuoja ligtolinės pažan- 
gos kainą. Jis pabrėžia, kad perėjimas nuo natūralaus prie pre- 
kinio ūkio privalėjo sukelti tiesioginių gamintojų eksproprija- 
vimą; kad šis klasikinio pavidalo eksproprijavimas buvo atliktas 
„Su negailestingiausiu vandalizmu, skatinamas niekšiškiau- 
sių, bjauriausių, smulkmeniškiausių ir pasiučiausių aistrų“!. 
Bet ir be šių aistrų kapitalistinė pažanga turėtų būti Žiauri, ne- 
gailestinga. Negalima buvo išvengti pirminio kaupimo bjauru- 
mo; smulkūs gamintojai turėjo būti eksproprijuoti, kad būtų iš- 
laisvintos ir ištrūktų iš „visuotinio vidutiniškumo“* valdžios 
visuomenės gamybinės jėgos. Smulki gamyba turėjo būti sunai- 
kinta, kad individualios ir suskaidytos gamybos priemonės ga- 
lėtų pavirsti visuomeniškai koncentruotomis“. „Šis baisus ir sun- 
kus liaudies masių eksproprijavimas sudaro kapitalo istorijos 
prologą“*. Tolesnė kapitalo istorija, kurios esmę sudaro pinigi- 
nio ūkio ir darbo pasidalijimo raida, atvedė iki maksimalios ga- 
mybinių jėgų galios; bet viso to kaina buvo maksimalus darbo 
susvetimėjimas, kraštutinis visuomeninių santykių 
sudaiktinimas („prekinis fetišizmas“) ir žmogaus asmenybės dez- 
integracija. Suskaidžius darbo procesą į kelis dalinius veiksmus, 
„jungtinis darbininkas“ ėmė vystytis „individualaus darbinin- 
ko“ sąskaita, pasmerkdamas jį vis monotoniškesniam, vienpu- 
siškam, atliekamam automatiškai visą gyvenimą darbui. „Suvi- 
suomeninto“ arba išskaidyto ir specializuoto darbo produktai 
yra visų ir tuo pat metu niekieno produktai - visiškai beasmeniai 
daiktai, gyvenantys nepriklausomą gyvenimą anoniminėje rin- 
koje ir pajungiantys sau savo gamintojus. Kuo labiau skurdėja ir 
nužmogėja individualaus darbininko gyvenimas, tuo galinges- 
nė ir sutelktesnė darosi visuomeninė (nors atskirta) kapitalo 

jėga. Bet imanentiniai kapitalistinės gamybos dėsniai taip pat 
sudaro objektyvias prielaidas ir istorinę būtinybę kapitalizmui 
žlugti: 


„Lygia greta su šia centralizacija, arba nedaugelio kapitalistų vyk- 
domu daugelio kapitalistų eksproprijavimu, vis labiau plėtojasi 
kooperatinė darbo proceso forma, sąmoningas mokslo panau- 
dojimas technikoje, planingas žemės eksploatavimas, darbo prie- 
monių vertimas vien tik bendrai naudotis tinkamomis darbo prie- 
monėmis, vis ekonomiškiau naudojamos visos gamybos 
priemonės — kaip kombinuoto, visuomeninio darbo gamybos 
priemonės, vis plačiau įtraukiamos taūtos į pasaulinės rinkos tin- 
klą, o kartu plėtojasi tarptautinio pobūdžio kapitalistinis režimas. 
Nuolat mažėjant kapitalo magnatų, kurie uzurpuoja ir monopo- 
lizuoja visą šio kitimo proceso naudą, kartu masiškai auga skur- 
das, priespauda, pavergimas, išsigimimas, išnaudojimas, bet kar- 
tu vis labiau tuo piktinasi vis gausėjanti darbininkų klasė, kurią 
moko, vienija ir organizuoja pats kapitalistinės gamybos proceso 
mechanizmas. Kapitalo monopolis virsta pančiais tam gamybos 
būdui, kuris suklestėjo kartu su juo ir jo prieglobstyje. Gamybos 
priemonių centralizacija ir darbo suvisuomeninimas pasiekia tokį 
tašką, kada šie dalykai pasidaro nesuderinami su savo kapitalisti- 
niu kevalu. Jis susprogsta. Išmuša paskutinė kapitalistinės priva- 
tinės nuosavybės valanda. Ekspropriatoriai eksproprijuojami.“! 


Šis ekspresyvus Kapitalo analizių apibendrinimas buvo įta- 
kingiausias Marxo palikimo tekstas. Jis inspiravo visą revoliu- 
cionierių kartą, suteikdamas jiems tvirtą, paremtą „moksliniu 
pagrindu“ įsitikinimą apie neišvengiamą kapitalizmo žlugimą 
pasauliniu mastu (garsi Zusammenbruchstheorie) ir tarptautinės 
darbininkų klasės triumfą. Jis jiems buvo vizija - Apokalipsė ir 
Paskutinis teismas, po kurio turėjo prasidėti komunistinis mi- 
leniumas. 

Lengva pastebėti, kad tame mite būta dviejų pranašysčių: 
autoritetingas pripažinimas, neva yra neišvengiamas darbinin- 
kų nuskurdimas (vadinamoji Verelendungstheorie) ir pažadas 
išganyti juos finaliniame istorijos laikotarpyje. Čia atsispindėjo 
vidinė milenarizmo logika, pagal kurią iki žemiškojo išganymo 
turi būti katastrofų ir nelaimių periodas. Tai sutapo ir su triadi- 
ne turtėjančio susvetimėjimo schema. Pats Marxas kapitalisti- 
nės nuosavybės atsiradimo ir išnykimo koncepciją dėstė taip 
pat, kaip ir Hegelis savąjį tos schemos variantą. Marxas rašė 
štai taip: 

„Iš kapitalistinio gamybos būdo išplaukiantis kapitalistinis pasisavi- 
nimo būdas, taigi ir kapitalistinė privatinė nuosavybė, yra pirmutinis 
individualinės, savo darbu pagrįstos privatinės nuosavybės neigi- 
mas. Bet kapitalistinė gamyba natūralaus-istorinio proceso būtinu- 
mu paneigia pati save. Tai yra neigimo neigimas. Jis iš naujo sukuria 
individualinę nuosavybę, bet besiremiančią kapitalistinės eros lai- 
mėjimais - laisvų darbo žmonių kooperacija ir jų bendru žemės ir jų 
pagamintų gamybos priemonių valdymu.“ 


Marxo Kapitalas tamsiomis spalvomis tapė ne tik pradinę kapi- 
talistinę stadiją, arba pirminės akumuliacijos laikotarpį, bet ir dar- 
bo „suvisuomeninimo“, arba pozityvių socializmo prielaidų su- 
kūrimo procesą. Jo interpretacijoje tai buvo ekonominės pažangos 
procesas, kuris pasiekiamas augančios dehumanizacijos kaina. 
Bendrą šios raidos dėsnį jis formulavo taip: 


„Dalinio darbininko vienpusiškumas ir net tiesioginiai jo trūkumai 
sudaro jo pranašumą, kai tik jis tampa visuminio darbininko orga- 
nu. Pripratimas prie vienpusiškos funkcijos paverčia jį tvirtai vei- 
kiančiu organu, o visuminio mechanizmo sąryšis verčia jį veikti taip 
taisyklingai, kaip veikia atskira mašinos dalis. 

[...] Manufaktūroje visuminis darbininkas, vadinasi, ir kapitalas, 
visuomeninio gamybinio pajėgumo atžvilgiu darosi turtingesnis dėl 
to, kad individualus darbininkas gamybinio pajėgumo atžvilgiu da- 
rosi vis skurdesnis. 

[...] Tam tikras dvasinis ir fizinis suluošinimas yra neišvengia- 
mas net esant darbo pasidalijimui visuomenės, kaip visumos, vidu- 
je. Bet kadangi manufaktūriniu laikotarpiu šis visuomeninis įvairių 
darbo šakų skaidymasis yra žymiai smulkesnis ir kadangi, kita 
vertus, tik specifiškai manufaktūrinis darbo pasidalijimas paveikia 
individą iš pat gyvybinių jo pašaknų, tai pramoninei patologijai 
medžiagą ir akstiną pirmą kartą teikia taip pat manufaktūrinis lai- 
kotarpis.“* 


Panašiai kapitalizmą kaltino konservatyvūs romantiniai 
naujų laikų civilizacijos kritikai ir „ekonominio romantizmo“ 
(Lenino terminas) atstovai, tokie kaip J. Sismondi. Po Marxo šią 
tematiką perėmė rusų narodnikai, kurie, beje, žinių apie kapita- 
lizmo raidos dehumanizuojančias pasekmes sėmėsi kaip tik iš 
Kapitalo. Iš to jie darė išvadą, kad individų integralumo ir as- 
meninio, nesudaiktinto visuomeninio ryšio pobūdžio gynimas rei- 
kalauja priešintis kapitalizmui, stabdyti jo dinamiką. Narodni- 
kai ir „ekonominio romantizmo“ atstovai (skirtingai nei 

romantizuojantys konservatoriai) prie to pridurdavo egalitarinių 
argumentų, priešpriešindami plėšriam kapitalizmui harmonin- 
gos egalitarinės tiesioginių gamintojų bendrijos viziją. 

Marxas formulavo visiškai kitokias išvadas. Jis įrodinėjo, 
kad susvetimėjimas ir sudaiktėjimas bus įveikti tik tada, kai 
„Visuomeninio gyvenimo procesas, t. y. gyvenimo gamybos ma- 
terialinis procesas“ ,nusimes prekinio fetišizmo skraistę ir „pa- 
sidarys laisvos visuomeninės žmonių sąjungos produktu“ bei 

bus „sąmoningai, planingai jų kontroliuojama“ !. Tuo pat metu 
jis ryžtingai neigė mintį apie šio tikslo įgyvendinimą per gamy- 
bos dinamikos stabdymą arba silpninimą. Pasak jo, sąmonin- 
ga, planinė gamybos kontrolė makrovisuomenės mastu įmano- 
ma tik užbaigus spontaninį darbo suvisuomeninimo procesą, 
taigi pasiekus tokį savireguliacijos tobulumą, kuris paverstų 
ūkį puikiai sureguliuota ir sklandžiai funkcionuojančia gamy- 
bos sistema. Kitaip sakant, konflikte tarp preindustrinės har- 
monijos ir disharmoniško, susvetiminančio industrializmo Mar- 
xas pasisakė už industrializmą; konflikte tarp egalitarizmo ir 
produktyvizmo jis pasirinko produktyvizmą. Nedvejojo net pa- 
girti Deividą Ricardo už dėsnio „produkcija produkcijai“ skel- 
bimą: nes tas dėsnis jam reiškė „Žmogaus prigimties turtingu- 
mo plėtotę kaip savitikslę“. Taigi rusų marksistas Anatolijus 
Lunačarskis buvo teisus, kai skelbė, kad ginče tarp „Dievo“, 
arba teisingumo dėsnio, ir „Šėtono“, arba „galios valios“, tai 
yra intensyvios raidos valios, Kapitalo autorius atsistojo „Šėto- 
no“ pusėje“. 

Pasiekus maksimalų žmonijos gamybinių jėgų lygį, aišku, 
turėjo būti visiškai įveiktas susvetimėjimas, tai yra tokia istori- 
nės raidos fazė, kai nusavinti visuomenės turtai bus individų 
reaproprijuoti ir kooperuotų gamintojų sąmoningai kontroliuo- 
jami. Anksčiau cituotoje pastaboje apie Ricardo Marxas griežtai 
kritikavo Jeaną Sismondi, priskirdamas jam norą sustabdyti rū- 
šies raidą individų gerovės interesais. Individų interesai, kaip 
įrodinėjo jis, sutaps su rūšies interesais tik galutinėje istorijos 
stadijoje, ne anksčiau: „šitaip žiūrint į klausimą, nesupranta- 
ma, kad šis žmonių giminės gabumų išsivystymas, nors jis iš 
pradžių vyksta žmonių individų daugumos ir net ištisų žmo- 
nių klasių nenaudai, galiausiai sugriaus šį antagonizmą ir su- 
taps su kiekvieno atskiro individo vystymusi; vadinasi, kad aukš- 
tesnis individualybės išsivystymas pasiekiamas tik tokiame 

istorijos procese, kuriame individai yra paaukojami. Mes jau 
nekalbame apie tokių pamokomų samprotavimų tuštumą, nes 
žmonių pasaulyje, kaip ir gyvūnų bei augalų pasaulyje, gimi- 
nės interesai visuomet prasiskina sau kelią, paaukodami indi- 
vidų interesus, ir taip įvyksta dėl to, kad giminės interesas su- 
tampa su atskirų individų interesu, ir tai sudaro pastarųjų jėgą, jų 
pranašumą“. 

Sunku priskirti šiai tezei per didelę reikšmę, nes joje nėra stip- 
rių argumentų prieš Sismondi. Jis rūpinosi konkrečių, gyvų žmo- 
nių likimu, taigi sunku įsivaizduoti, kad jį tenkintų idėja, kad jų 
paaukojimas rūšies labui bus tolimoje ateityje mažiau ar dau- 
giau naudingas. Jis taip pat tikrai nepritartų minčiai apie taria- 
mą būtinumą aukoti paprastus individus istoriškai privilegijuo- 
tų individų interesams; net atmestų idėją aukoti juos raidai, kuri 
turėtų ateityje išplėtoti visų žmonių individualumą. Visi šie Mar- 
xo samprotavimai prieštaravo etinio individualizmo pagrindams, 
nes skelbė, ir net stebėtinai brutaliai, absoliutų rūšies interesų 
prioritetą. Marxo žmonių asmenybės tobulėjimo, kaip savitiks- 
lio, idealas buvo taikomas vien būsimajai komunistinei visuo- 
menei, taigi neturėjo nieko bendra su I. Kanto nuostata, kad kiek- 
vienas šiandien gyvenantis individas turi būti traktuojamas kaip 
savitas tikslas ir nieku būdu negali būti traktuojamas kaip prie- 
monė; rusų filosofas Nikolajus Berdiajevas tai pabrėžė teigda- 
mas, kad netobulos dabarties atžvilgiu Marxui individas visada 
buvo tik priemonė ir niekada nebuvo tikslas“. Marxas nebuvo 
„kolektyvistas“, pilkos, anoniminės žmonių masės garbinimo 
prasme; galvodamas apie komunistinės ateities „naująjį žmo- 
gų',jis įsivaizdavo jį kaip pačių geriausių Žmonijos rūšinių 
bruožų įsikūnijimą, kaip prometėjiško idealo realizaciją, kaip 
rūšį „antžmogio“, visais atžvilgiais pranokstančio kapitalisti- 
nio susvetimėjimo epochos degraduotas žmogiškąsias būtybes. 
Bet jei „kolektyvizmą“ suprantame kaip rūšies gerovės absoliu- 
taus prioriteto pripažinimą ir pasirengimą aukoti jam indivi- 
dus, klases ir ištisas tautas, jei būdingu kolektyvizmo bruožu 
pripažinsime niekinamą požiūrį į privatumą bei pabrėžimą, 
kad „tikra laisvė“ realizuojama tik bendrijos gyvenime, tai to- 
kiu supratimu Marxo pasaulėžiūra iš tikrųjų yra kraštutinis ko- 
lektyvizmo variantas. Šios pasaulėžiūros kvazinyčiški bruožai 
darėjį itin pavojingą humanitarinėms vertybėms, nes jos lengvai 
teisino visus istorinės raidos Žiaurumus tiek praeityje, tiek 

dabartyje ir revoliucinio pasaulio pertvarkymo programoje. Pro- 
metėjiškos autokreacijos akcentas grindė ir kilnino voliuntaris- 
tinį eksperimentavimą su žmonėmis. Vidinė autokreacijos ide- 
alo logika taip pat galėjo teikti argumentų eugenikai, į ką vėliau 
atkreipė dėmesį L. Trockis’. Biologinės rūšies kokybės kontro- 
liavimas juk irgi tilpo į laisvės, kaip sąmoningos kolektyvinio 
likimo kontrolės, idealą. 

Bet grįžkime prie Kapitalo. Pagrindinė šio veikalo tema yra ne 
laisvė, o būtinybė- aišku, „turininga“ būtinybe, tiesianti kelią lais- 
vei. Todėl tad laisvės problemos analizė Kapitale turi koncentruo- 
tis į būtinybės santykį su laisve istorijoje, ypač kapitalizmo epo- 
choje. 

Marxo pratarmės pirmam ir antram Kapitalo vokiškiems leidi- 
mams labai padėjo pasklisti požiūriui, kad jis buvo kietas scientis- 
tinis deterministas, tikėjęs istorijos „geležiniais dėsniais“ ir jų vi- 
siška nepriklausomybe nuo Žmogaus valios, sąmoningumo ir 
ketinimų. Žinoma, pažodinė tokių tezių interpretacija sumenkin- 
tų autokreacijos idėją; nepavyktų suderinti jos su Vokiečių ideologi- 
jos teiginiu, kad visuomenė yra „ne kas kita, kaip ligšiolinio pačių 
individų bendravimo produktas“, taigi tai „daro negalimą nuo 
individų nepriklausomą esamybę“'*. Priešingai nei atrodo, tai nė- 
ra prieštaravimas vien tarp „jauno“ ir „subrendusio“ Marxo. Jau- 
no D. Lukacso ir kitų „neomarksistų“ (Lenkijoje S. Brzozowskio) 
darbų dėka, marksologijos išsiplėtojimo pasirodžius Marxo anks- 
tyviesiems kūriniams dėka tapo aišku, kad Kapitalo autorius liko 
ištikimas istorijos apibrėžimui susvetimėjimo ir sudaiktinimo ka- 
tegorijomis. Tačiau yra faktas, kad Kapitale jis pasirinko natūralis- 
tinio determinizmo kalbą. Tas labai paveikė visą jo minties 
supratimą. 

Daug teoretikų mano, kad įsitikinimas apie determinizmo 
egzistavimą istorijoje niekuo negresia laisvei. Ginčas tarp de- 
terminizmo ir indeterminizmo siejasi su valios laisve, o žmo- 
gaus laisvės problema, priešingai, siejasi su išoriniais laisvės 
apimties ribojimais, taigi nepriklauso nuo vienokio ar kitokio 
problemos teorinio sprendimo liberum arbitrium. Juk kalbama 
apie laisvę veikti pagal mūsų valią, o ne apie abstrakčią „lais- 
vę norėti to, ko norime“ problemą. Šios problemos logiškai ne- 
susijusios: tarnaujančios laisvei institucijos gali būti remia- 
mos arba naikinamos tiek indeterministiniais, tiek 
deterministiniais sumetimais. Žinoma, tą patį galima pasakyti ir 

apie institucijuotas despotijos formas. Bet, nepaisant to, istori- 
nis determinizmas psichologinėje plotmėje gali atrodyti prieš- 
taraujantis laisvės supratimui. Viskas priklauso nuo to, kaip 
suprantame tariamus „istorijos dėsnius“. Svarbu tai, ar juos 
matome kaip „natūralius“, ar kaip primestus, ar identifikuoja- 
mės sujais, ar suvokiame juos kaip svetimą jėgą. Identifikacijos 
atveju pojūtis, kad mūsų valia yra determinuota istorijos, tai 
yra kad reprezentuoja kokią nors istorinę jėgą, prideda svorio ir 
vertės apsisprendimo aktui. Suvokimas, kad laisvėje esama ir 
būtinumo, neredukuoja mūsų iki marionečių vaidmens; tai vei- 
kiau suteikia mums misijos pojūtį, daro mūsų laisvę mūsų ta- 
patybės išraiška, o ne kuo nors atsitiktiniu, užgaidos pasekme. 
Bet taip yra tik tuomet, kai žmonių veiksmų galutinis rezultatas 
nėra iš anksto Žinomas ir neišvengiamas; kai stebime tuos veiks- 
mus determinuotus priežastingai, bet ne teleologiškai, taigi kai 
galvojame apie jų rezultatą kaip veikėjų tapatybėje įsišakniju- 
sių jėgų atsitiktinumą, o ne kaip apie kažką iš anksto nulemtą 
nepavaldžių žmogui veiksnių. Kitaip sakant, jei kažkam pa- 
vyks įtikinti mus, kadjudėdami viena kryptimi esame pasmerk- 
ti nesėkmei, o veikiant kita kryptimi garantuota sėkmė, tai mū- 
sų laisvės pojūtis, istorinės alternatyvos turėjimo pojūtis, aišku, 
drastiškai sumažės. 

Teisingai pastebėta, kad raidos „geležinės būtinybės“ sąvo- 
ka Marxo raštuose yra susijusi ne su individais, o su socioeko- 
nominėmis formacijomis!. Marxas tarsi darė prielaidą, kad išsi- 
lavinę individai gali daryti savo asmeninius gerus arba blogus 
istorinius pasirinkimus. Kaip tik todėl jis buvo pasitelkęs „isto- 
rinės būtinybės“ sąvoką savo priešininkų teiginiams griauti, 
sukaustyti jiems pojūčiu, neva jie padarė blogą pasirinkimą. 
Suprantama, tą pačią retoriką vartojo jis paremti savo šalinin- 
kų teiginiams, manipuliuodamas „būtinybės“ sąvoka kartais 
labai demagogiškai. Šio moraliai gana abejotino meno jis išmo- 
ko ne iš pozityvistinių scientistų, o iš Hegelio. Jau 1846 metais 
jis rašė P. Anenkovui: „Ar gali žmonės laisvai pasirinkti tą ar 
kitą visuomenės formą? Jokiu būdu ne“. 

Marxo Kapitalo prūtarmės tik tiksliai pakartoja tą požiūrį. 
Marxas įspėjo savo skaitytojus vokiečius, kad jie negali puose- 
lėti iliuzijų dėl Vokietijos nekapitalistinės raidos galimybių. Ka- 
pitalizmo raidos Anglijoje aprašymas yra Vokietijos ateities ap- 
rašymas, nes „pramoniniu atžvilgiu pažangesnė šalis parodo 
ne tokiai pažangiai šaliai tiktai jos pačios ateities vaizdą““. 

Kiekviena nacija turi ir gali mokytis iš kitų. Bet istoriškai vėluo- 
jančios tautos turi atsikratyti iliuzijų apie galimybę „peršokti per 
natūralias raidos fazes“. Kapitalizmo išvengti nepavyks: galima 
tik sutrumpinti ir palengvinti gimdymo kančias!. 

Geras šio samprotavimo komentaras yra rusų narodnikų 
teoretiko Nikolajaus Michailovskio straipsnis (išspausdintas 
1877 metais), kuriame jis svarsto šios tezės pasekmes atsiliku- 
sių kraštų socialistams. Vakarų Europos socialistams Marxo 
visuomenės raidos teorija yra praeities aiškinimas; jie pripažįs- 
ta šią teoriją be moralinės sumaišties, dvasinio skilimo tarp tik- 
rovės ir idealo. Tačiau pagalvokime, kaip pasijustų socialistas 
iš atsilikusios šalies, tokios kaip Rusija: Marxo Anglijos anks- 
tyvojo kapitalizmo aprašymas jam būtų jo krašto artimiausios 
ateities paveikslas, o Marxo istorinis determinizmas verstų jį 
susitaikyti su liaudies masėms žiauriais, skaudžiais kapitalis- 
tinės pažangos aspektais. Michailovskis tai formulavo kaip 
skaudžią dilemą: 


„Visus šiuos „mažamečių ir moterų organizmų luošinimus“ ir 
panašiai dar turime priešakyje ir Marxo istorinės teorijos požiū- 
riu privalome ne tik prieš juos neprotestuoti, kas būtų tolygu 
veikimui savo nenaudai, bet netgi su džiaugsmu sveikinti juos 
kaip būtinas, nors ir aukštas pakopas į laimės šventovę. Sunku 
sutalpinti savyje tokį prieštaravimą, kuris vienoje ar kitoje situa- 
cijoje turėtų su kiekvienu žingsniu draskyti rusiškojo Marxo mo- 
kinio sielą. Jam belieka gal tik vaidmuo stebėtojo, kuris su Pime- 
no abejinga ramybe fiksuoja analuose dviašmenės pažangos 
faktus. Bet dalyvauti joje, deja, jis negali. Nes absoliučiai netinka 
tam, kad stumtų pirmyn niekšiškas proceso puses, o bet kokia 
veikla, sutampanti su jo moralumo suvokimu, tik stabdytų, už- 
delstų šį procesą. Jei jis yra Marxo mokinys, tai jo idėjos esmė, be 
kita ko, yra ta, kad darbas eitų poroje su nuosavybe, kad žemė, 
įrankiai ir gamybos priemonės priklausytų darbininkui. Bet kar- 
tu, jei jis yra Marxo mokinys ir sutinka su jo filosofinėmis-istori- 
nėmis pažiūromis, jis privalo džiaugtis darbo atskyrimu nuo nuo- 
savybės, ryšių tarp darbininko ir gamybos sąlygų nutraukimu 
kaip pirmais būtino ir galų gale labdaringo proceso žingsniais. 
Taigi jis turi susitaikyti su savo idealo pagrindų sugriovimu. Aki- 
vaizdu, kad ta kolizija tarp moralės jausmo ir istorinės būtinybės 
turi būti išspręsta būtinybės naudai.“ 


Savo atsakyme Michailovskiui“ Marxas išsigynė ketinimo 
„paversti istorinę filosofinę visuotinės raidos teoriją [...] lemta 

visoms tautoms“. Pažymėjo, kad Kapitale aprašyti kapitalisti- 
nės akumuliacijos teisingumai taikomi vien Vakarų Europai ir 
neturi būti mechaniškai perkelti į kitus pasaulio kraštus. Jis 
pasipiktinęs atmetė Michailovskio sugestiją, kad iš Kapitalo 
išplaukia tariamai negatyvus požiūris į rusų socialistus narod- 
nikus, besistengiančius rasti savo kraštui kitą raidos kelią negu 
tas, kuriuo žengė ir žengia Vakarų Europa. 

Sunku patikėti, kad Marxas parašė tai pats tuo įsitikinęs. Be 
abejo, jis netroško silpninti rusų radikaliųjų inteligentų tikėji- 
mo socializmu, nes gerai žinojo, kad tai susilpnintų revoliuci- 
niojudėjimo Rusijoje energiją, kartu sustiprintų konservatyvias 
jėgas Europoje. Bet būdinga, kad jis ignoravo Michailovskio rū- 
pestį mažinti žmonių masėms kančias: tik pažymėjo, kad Kapi- 
talas neteikia ekonominės raidos universalaus recepto ir kad 
tam tikromis ypatingomis aplinkybėmis tikriausiai galima iš- 
vengti kapitalistinės raidos fazės. Tuos paaiškinimus ir išlygas 
galima traktuoti rimtai - kaip įspėjimą dėl galimo dogmatinio 
teorijos absoliutinimo. Bet nedera tikėti Marxo patikinimu, kad 
jis neturėjęs intencijų formuluoti bendrą istorinę-filosofinę rai- 
dos teoriją. Toks teiginys buvo vien taktinis manevras, o tikrąja 
žodžio prasme - paprastas melas. Marxo turtėjančio susveti- 
mėjimo teorija be jokių abejonių yra „bendra istorinė-filosofinė 
teorija“ — tokia teorija, kuri liepia taikytis su dabarties blogiu 
puikaus istorijos finalo labui, taigi turi kaip tik tų bruožų, ku- 
riuos joje įžvelgė Michailovskis. Ji nebuvo absoliučios kapita- 
lizmo būtinybės visuose pasaulio kraštuose teorija, nors kaip 
tik taip ją suprato pirmoji marksistų karta. Bet tai buvo raidos 
per susvetimėjimą, tai yra per kančias ir dehumanizaciją teori- 
ja, buvo tai savotiška istoriosofinė rūšies teodicėja, pateisinanti 
neišvengiamus pažangos žiaurumus. Jos reikšmę atsiliekan- 
čioms šalims gerai parodo Marxo straipsnis „Būsimieji britų 
viešpatavimo Indijoje rezultatai. Žmonijos pažanga, - skaitome ja- 
me, — tik tada nustos buvusi panaši į šlykštų pagonių stabą, 
geriantį nektarą iš užmuštojo kaukolės, „kai didžioji socialinė 
revoliucija apvaldys buržuazinės epochos laimėjimus, pasau- 
linę rinką ir šiuolaikines gamybines jėgas ir atiduos jas bendrai 
pažangiausiųjų tautų kontrolei. 

Susvetimėjimo, arba būtino blogio, per kurį žmonija, kaip 
visuma, turi pereiti, kad pasiektų visišką savo rūšinės esmės 
tobulybę, Marxo istoriosofijoje išraiška buvo darbo pasidalijimas 

ir prekinė gamyba. Darbo pasidalijimo kritika yra pagrindinė 
Vokiečių ideologijos tema. Bet verta atkreipti dėmesį, kad laikui 
bėgant Marxo požiūris į darbo pasidalijimą darėsi vis dvily- 
piškesnis, rodąs vis daugiau niuansų, kai tuo tarpu jo santykis 
prekinės gamybos atžvilgiu liko nesutaikomai priešiškas: pini- 
ginį ūkį ir jo pasekmę - „atomistinę laisvę“ — jis matė kaip la- 
biausiai nužmoginančias susvetimėjimo formas. Taigi jis pra- 
dėjo taikytis su darbo pasidalijimu kaip su būtina gamybos 
racionalizacijos forma, kartu pabrėždamas, kad ji neturi sietis 
su piniginiais mainais ir racionaliai nekontroliuojamu rinkos 
jėgų žaismu. Kapitale apie tai jis rašė taip: 


„Visuomeninis darbo pasidalijimas yra prekinės gamybos sąlyga, 
nors, atvirkščiai, prekinė gamyba nėra darbo visuomeninio pasida- 
lijimo sąlyga. Senovės indų bendruomenėje darbas visuomeniškai 
padalytas, bet jų produktai nepasidaro prekėmis. Arba paimkime 
artimesnį pavyzdį: kiekviename fabrike darbas sistemingai padaly- 
tas, bet tas padalijimas vyksta darbininkams nemainant savo indivi- 
dualinio darbo produktų. Tiktai savarankiškų, vienas nuo kito ne- 
priklausomų privačių darbų produktai atsiranda vienas priešais kitą 
kaip prekės.” 


Vienas Kapitalo pirmojo tomo poskyris turi pavadinimą Darbo 
pasidalijimas manufaktūros viduje ir darbo pasidalijimas visuome- 
nės viduje. Pasak Marxo, kiekviena ši darbo pasidalijimo forma 
sukelia darbininkų, kaip individų, „tam tikrą dvasinį ir fizinį 
išsigimimą“; nepaisant to, jis pripažino, kad tarp jų esama es- 
minio skirtumo. Darbo pasidalijimas vienos gamybinės įmonės 
mastu yra darni organizacija ir racionalus darbo planavimas; 
darbo pasidalijimas visuomenėje yra atsisakymas kontroliuoti 
gamybą ir mainus, pasidavimas aklų jėgų valdžiai, žmogaus 
kapituliacija prieš daiktą. Šio skirtumo svarbą grindžia iliust- 
ruojančios jį citatos. Marxas rašė: 


„Darbo manufaktūrinio pasidalijimo prielaida yra gamybos prie- 
monių koncentracija vieno kapitalisto rankose, darbo visuomeni- 
nio pasidalijimo prielaida yra gamybos priemonių susiskaidymas 
tarp daugelio vienas nuo kito nepriklausomų prekių gamintojų. 
Manufaktūroje geležinis kiekybinio santykio arba nustatytų pro- 
porcijų dėsnis paskirsto tam tikras darbininkų mases tarp tam tikrų 
funkcijų; atvirkščiai, įnoringas atsitiktinumo ir savivalės žaismas nu- 
lemia prekių gamintojų ir jų gamybos priemonių pasiskirstymą tarp 

įvairių visuomeninio darbo šakų. [...] Norma, kuri, esant darbo 
pasidalijimui dirbtuvės viduje, taikoma a priori [iš anksto] ir planin- 
gai, esant darbo pasidalijimui visuomenės viduje, veikia tik a poste- 
riori [atgaline data], kaip vidinė, akla gamtos būtinybė, įveikianti 
chaotišką prekių gamintojų savivalę ir suvokiama tik rinkos kainų 
barometrinių svyravimų pavidalu. Darbo manufaktūrinio pasida- 
lijimo prielaida yra visiškas kapitalisto autoritetas darbininkams, 
kurie tesudaro paprastus jam priklausančio visuminio mechaniz- 
mo narius; visuomeninis darbo pasidalijimas priešpriešina vieną 
kitam nepriklausomus prekių gamintojus, nepripažįstančius jokio 
kito autoriteto, išskyrus konkurenciją, išskyrus tą prievartą, kuri 
yrajų tarpusavio interesų kovos rezultatas, - panašiai kaip gyvūni- 
jos pasaulyje bellum omnium contra omnes [karas visų prieš visus] 
didesniu ar mažesniu mastu yra visų rūšių egzistavimo sąlyga. 
Todėl ta pati buržuazinė sąmonė, kuri manufaktūrinį darbo pasi- 
dalijimą, darbininko pritvirtinimą visam gyvenimui prie vienos 
kurios nors operacijos ir visišką dalinio darbininko pajungimą ka- 
pitalui garbina kaip darbo organizaciją, keliančią jo gamybinį pajė- 
gumą, - ta pati buržuazinė sąmonė vienodai karštai koneveikia bet 
kurią sąmoningą visuomeninio gamybos proceso visuomeninę 
kontrolę ir reguliavimą kaip pasikėsinimą į neliečiamas individua- 
linio kapitalisto nuosavybės teises, jo laisves ir apsisprendžiantį 
„genialumą“. Labai būdinga, kad entuziastingi fabrikinės sistemos 
apologetai neranda didesnio prieštaravimo visuotinei visuomeni- 
nio darbo organizacijai negu nurodymas, kad tokia organizacija 
visą visuomenę paverstų fabriku.“! 


Požiūrio, kad gamybos priemonių koncentracija suteikia in- 
dividualiam kapitalistui visišką valdžią darbininkams, veid- 
mainingumas istoriniu atžvilgiu yra toks akivaizdus, kad nė 
nereikia komentaro. Tačiau verta pažymėti, kad „fabrikinio dar- 
bo pasidalijimo despotizmas Marxui, nepaisant visko, buvo 
kažkas nepalyginti geresnio negu „rinkos anarchija“ ir kad jis 
neketino neigti, jog būsimoji socialistinė visuomenė darbo or- 
ganizavimo atžvilgiu bus panaši į „vieną didelį fabriką“. Iš 
esmės kažką panašaus jis jau rašė Filosofijos skurde (1847). Ten 
skaitome: 


„Visuomenei kaip visumai ir vidinei fabriko struktūrai būdingas tas 
bendras bruožas, kad ir joje esama savo darbo pasidalijimo. Jeigu 
imsime pavyzdžiu darbo pasidalijimą šiuolaikiniame fabrike, kad 
pritaikytume jį visai visuomenei, tai turtų gamybai organizuota vi- 
suomenė neabejotinai geriausia būtų ta, kuriai vadovautų tiktai vie- 
nas verslininkas, skirstantis darbą bendruomenės nariams pagal iš 

anksto nustatytą tvarką. O tikrovėje yra visiškai kitaip. Jeigu šiuolai- 
kiniame fabrike darbo pasidalijimą tiksliai reguliuoja verslininko val- 
džia, tai šiuolaikinė visuomenė nežino kitos taisyklės, kito darbo 
padalijimo autoriteto, kaip tiktai laisvą konkurenciją.” 


Šį stebėtinai naivų ūkio (kurį vėliau pavadino komandiniu- 
skirstomuoju) idealizavimą taip pat randame ir Marxo požiūryje į 
vidinį kapitalistinių įmonių darbo organizavimą. Šio fakto neturi 
užgožti Marxo neigiamų industrializacijos aspektų kritika. Tai, 
kas nebuvo iki galo pasakyta Kapitale, aiškiai pasakė Engelsas, 
ypač veikale Socializmo išsivystymas iš utopijos į mokslą. Čia randa- 
me aiškų „gaivališko, neplaningo darbo pasidalijimo“ atskyrimą 
nuo „darbo pasidalijimo, planingai organizuoto kiekviename at- 
skirame fabrike“*. Engelsas pabrėžė, kad antras darbo pasidaliji- 
mo tipas stiprėja ir plečiasi pirmojo sąskaita, taip tiesdamas kelią 
socializmui. Monopolistinis kapitalizmas toje perspektyvoje rodė- 
si kaip perėjimas iš laisvosios rinkos kapitalizmo į socialistinę 
planinę ekonomiką. „Trestuose, kaip rašė Engelsas, laisva konku- 
rencija virsta monopoliu, o neplaninga kapitalistinės visuomenės 
gamyba kapituliuoja prieš planingą ateinančios socialistinės vi- 
suomenės gamybą“. 

Marxas buvo santūresnis, reikšdamas pozityvias pažiūras ka- 
pitalistinių fabrikų ir korporacijų tema. Juk pati jo laisvės koncep- 
cijos esmė reikalavo pripažinti „fabriko despotizmo“ pranašumą 
„rinkos laisvės“ atžvilgiu. Laisvė, suprantama kaip sąmoningas 
visuminio likimo valdymas, juk reikalavo visiškai kontroliuoti ūkį, 
taigi likviduoti savarankiškus ekonominės veiklos subjektus, pa- 
keisti rinkos savireguliacijos mechanizmus „tiesiogiai suvisuo- 
meninta“ gamyba, arba gamyba pagal iš anksto nustatytą planą. 
Taigi Marxas privalėjo smerkti „atomistinę“ laisvę, matyti ją kaip 
pagrindinį visuomeninių santykių sudaiktinimo, taigi žmogaus 
dehumanizacijos, šaltinį. Laisvos rinkos ūkis jam buvo tolygus 
visuomenei, kurioje „Žmonių santykiai visuomeniniame gamybos 
procese yra grynai atomistiniai“, o jų „gamybiniai santykiai įgau- 
na daiktinį pobūdį, nepriklausomą nuo jų kontrolės ir sąmonin- 
gos individualinės veiklos“*. Šia prasme ekonominė laisvė, kaip 
privačios ūkinės veiklos laisvė, jam buvo priešingybė individua- 
liai laisvei, kaip sąmoningo apsisprendimo laisvei. Todėl ir jo so- 
cializmo idealas turėjo būti visiška prekinio-piniginio ūkio priešy- 
bė. Gotos programos kritikoje Marxas šia tema pasisakė labai 
nedviprasmiškai: 

„Kolektyvizmo principais organizuotoje, bendra gamybos priemo- 
nių nuosavybe pagrįstoje visuomenėje gamintojai savo gaminių ne- 
maino; darbas, sunaudotas produktams pagaminti, tiek pat maža 
čia pasireiškia kaip šių produktų vertė, kaip tam tikra jų turima daik- 
tinė ypatybė, nes dabar, priešingai kapitalistinei visuomenei, indivi- 
dualinis darbas jau ne aplinkiniu keliu, o tiesiogiai egzistuoja kaip 
sudėtinė visuminio darbo dalis.“ 


Akivaizdu, kad piniginių mainų likvidavimas lemtų ne tik ne- 
planingo vartojimo pabaigą, taigi individualios laisvės vartojimo 
srityje pabaigą. Kai kurie Marxo amžininkai labai aiškiai matė, 
kad tai būtų individualios laisvės pagrindų griovimas. Pavyzdžiui, 
Franzas Mehringas (kol pats tapo marksistu) kaltino Marxą už 
norą realizuoti laisvę ant subyrėjusio „individualaus poreikių api- 
brėžimo“ ,to „nepakeičiamo bet kokios žmonių laisvės liudijimo, 
kurio nuo senų senovės dar nedrįso atakuoti jokia kita labiausiai 
laukinė tironija““. 

Marxo manymu, kapitalistinio susvetimėjimo ir sudaiktini- 
mo sukeltas laisvės stygius neturėjo atitikmens ikikapitalisti- 
nėse visuomeninėse formacijose nepriklausomai nuo jų repre- 
syvumo lygio kitais atžvilgiais. Individų laisvės stygius, 
būdingas pirmykštėms visuomenėms - tokioms kaip indų ben- 
drija arba Peru inkų valstybė, - Kapitale buvo idealizuojamos 
kaip tarpusavio susvetimėjimo (Fremdheit) nebuvimas, taigi kaip 
bendruomeninės laisvės forma, kaip būklė, kurioje žmonių ga- 
miniai neišsprūsdavo iš jų gamintojų kontrolės. Taip pat vidu- 
ramžiais visi visuomeniniai santykiai buvo pagrįsti asmenine 
priklausomybe, bet kaip tik todel, pasak Marxo, darbai ir jų pro- 
duktai neprivalėjo „įgauti besiskiriančios nuo jų realumo fan- 
tastinės formos [...] Todėl, kad ir kaip vertintume tas charakteri- 
nes kaukes, su kuriomis viduramžių žmonės pasirodo vienas 
kito atžvilgiu, šiaip ar taip, neabejotina, kad visuomeniniai žmo- 
nių santykiai jų darbe čia pasireiškia kaip jų pačių asmeniniai 
santykiai ir nėra apvelkami daiktų, darbo produktų, visuome- 
ninių santykių drabužiu““. 

Taigi viduramžiais nebuvo „prekinio fetišizmo“ , kuris nu- 
lemia, kad Žmonių tarpusavio santykiai žmonių akyse įgauna 
„fantastinę santykio tarp daiktų formą“*. Taip pat ten neliko 
vietos visuomeninių ryšių realizavimui. Asmeninė priklauso- 
mybė hierarchinėje autoritarinėje sistemoje dar nebuvo pakeis- 
ta objektyvia, sudaiktinta (sachlicher) priklausomybe. O Mar- 

xas manė, kad laisvė yra atvirkščiai proporcinga susvetimėjimui 
ir sudaiktinimui. Tad jis, priešingai negu liberalai, įrodinėjo, kad 
sudaiktintos visuomeninių santykių formos, arba tokios formos, 
kurias žmonės suvoks kaip „objektyvias“ ir „natūralias“, iš esmės 
yra destruktyvesnės žmonių laisvės atžvilgiu, negu asmeninė pri- 
klausomybė. Vokiečių ideologijoje jis teigė, kad įsitikinimas apie lais- 
vės padidėjimą perėjus iš feodalizmo į kapitalizmą yra iliuzija, 
nes iš tikrųjų yra atvirkščiai’. Išplėtota Kapitale prekinės ekonomi- 
kos ir „prekinio fetišizmo“ koncepcija grindė tą laisvės koncepciją 
naujais argumentais. 

Savaime suprantama, Marxas neleido sau pernelyg ideali- 
zuoti natūralų feodalizmo ūkį. Gerokai toliau jis pasistūmėjo 
idealizuodamas natūralų ūkį pirmykštės visuomenės sąlygo- 
mis. Laiške Engelsui 1868 metų kovo 25 dieną jis įrodinėjo, kad 
pažvelgti „dar toliau nei viduramžiai - į pirmykščius kiekvie- 
nos tautos laikus“ ir rasti „Žiloje senovėje naujausių laikų reiš- 
kinių“ iš esmės yra kas kita, negu konservatyvi-romantinė ret- 
rospekcija, ir „atitinka socialistinę kryptį“. Vėlesniais metais 
jis entuziastingai pripažino H. Morgano knygą Pirmykštė visuo- 
menė. Pritarė Morganui, kad ateities socialistinė visuomenė bus 
grįžimas į aukštesnę pirmykštės gentinės visuomenės lygybės, 
laisvės ir brolybės pakopą’. Gyvenimo pabaigoje savo garsaus 
laiško Verai Zasulič* apmatuose jis citavo Morganą, pagrįsda- 
mas mintį, kad komunizmas bus aukštesnė archainio tipo ko- 
lektyvinės nuosavybės atgimimo forma. 

Ernesto Gellnero nuomone, Morganas „išgelbėjo marksiz- 
mą“,pagelbėjęs Marxui „pakeisti linijinę istorijos filosofiją, bū- 
dingą hėgelizmui, suvokiančią istoriją kaip perėjimo iš nelais- 
vės į laisvę procesą, į naują, specifinę Marxo koncepciją, kurią 
galima pavadinti „aplinkkelio“ soteriologija: koncepcija, pasak 
kurios istorija yra kelias iš laisvės į laisvę per susvetimėjimą”. Iš 
tikrųjų, kaip stengiausi pažymėti, ta „aplinkkelio soteriologija“ 
glūdėjo turtėjančio susvetimėjimo idėjoje, kuri nuo pat pradžių 
buvo Marxo laisvės istoriosofijos kertinis akmuo. Todėl tad Mor- 
gano reikšmę Marxo minčiai iš esmės ribojo tai, kad jis suteikė 
Marxui naujų argumentų jo senos koncepcijos labui ir šios kon- 
cepcijos siformulavimo evoliucionistinės antropologijos kalba 
būdą. 

Marxo požiūris į „archainę visuomenę“ gana aiškiai skyrėsi 
nuo pirmykščių bendruomenių idealizavimo rusų narodnikų 

ideologijoje. Tai buvo aksiologinis skirtumas: narodnikai ar- 
chainėse struktūrose matė lygybės idėjos realizaciją, o Marxas 
jose visų pirma vertino tam tikrą esminį laisvės aspektą - dar- 
bo produktų kontroliavimą. Engelsas šią mintį išplėtojo kny- 
goje Šeimos, privačios nuosavybės ir valstybės kilmė, įrodinėda- 
mas, kad šiuo atžvilgiu „barbariškumo“ laikotarpis buvo daug 
pranašesnis už visą „civilizacijos“ laikotarpį. Tą lėmė visų 
natūralaus ūkio formų pranašumas visų mainų ūkio formų 
atžvilgiu. Nes natūraliame ūkyje „gamintojai Žino, kas atsi- 
tinka su jų gaminiu: jie jį suvartoja, jis lieka jų rankose ir, kol 
tebėra toks gamybos pagrindas, tol negali peraugti gamintojų, 
negali sukurti paslaptingų, jiems svetimų jėgų, kaip paprastai 
ir neišvengiamai esti civilizacijos epochoje“!. 

Šie žodžiai priklauso Engelsui, bet jais išreikštas kraštutinis 
nusistatymas prieš mainus ne mažiau buvo būdingas Marxui, 
ką išraiškingai liudija įvairūs Kapitalo fragmentai. Šiuo pagrin- 
du daug socializmo teoretikų - įskaitant ir tokius garsius moks- 
lininkus, kaip Otto Neurathas ir Otto Baueris - išplėtojo socia- 
listinio ūkio, kaip pasaulinio masto natūralaus ūkio, koncepciją. 
Neurathas apie tai rašė: „Kiekvienas griežtai kontroliuojamas 
ūkis galų gale yra natūralus ūkis. Tad suvisuomeninimas reiš- 
kia natūralaus ūkio rėmimą. Laikytis piniginės santvarkos, ku- 
rios neįmanoma suvaldyti, ir tuo pat metu visuomeninti, štai 
kur vidinis prieštaravimas“. 

Marxo santykis su šia problema, žinoma, buvo dialektinis. 
Turtėjančio susvetimėjimo idėja leido jam sieti principinį, ak- 
siologiškai pagrįstą priešiškumą prekybiniams mainams su 
žmonijos „universalių ryšių“ per pasaulinę prekių apyvartą 
aspektų pozityviu vertinimu. Bet nėra abejonių, kad „laisvi“, 
neplanuoti mainai jam buvo ne laisvės aspektas, ojo neigimas. 
Tikra laisvė ekonomikos sferoje jam buvo liberalaus „laisvojo 
ūkio“ antitezė; nes laisvė, kaip jis įrodinėjo, turi remtis gamy- 
bos ir mainų kontrole. O šiuo požiūriu natūralus ūkis nusipel- 
no gero įvertinimo ir galėjo būti sektinu pavyzdžiu - žinoma, 
aukščiausioje dialektinės raidos pakopoje. 

Kraštutinė, bemaž karikatūriška šio požiūrio išraiška yra 
nubrėžtoji Kapitale paralelė tarp ateities socialistinės ekonomi- 
kos ir Robinzono Kruzo veiklos. Abiem atvejais susiduriame su 
pavieniu ūkininkaujančiu subjektu, nors vienu atveju tai yra 
individas, o kitu - organizuotas kolektyvas su „vieninga valia“, 

dirbantis pagal nustatytą planą. Tad abiem atvejais nėra darbo 
pasidalijimo tarp nepriklausomų ekonominės veiklos subjektų, sie- 
kiančių skirtingų tikslų ir turinčių priešingų interesų. Galop abiem 
atvejais nėra rinkos, arba „privačių“, „laisvų“ produktų mainų be 
išankstinio planavimo su mintimis apie bendrą gerovę. Taigi gali- 
me teigti, kaip reziumavo Marxas, kad „visi robinzoninio darbo 
apibrėžimai čia pasikartoja, bet visuomeniniu, o ne individuali- 
niu mastu“! 

Bet kaip pasiekti, kad „laisvai susivieniję individai“ veiktų kaip 
vienas žmogus? Pati mintis apie tokią galimybę rėmėsi dviem la- 
bai rizikingomis prielaidomis. Pirma, kad visi individai gali pakil- 
ti (arba redukuoti) iki savo bendros rūšinės esmės; antra, kad žmo- 
giškoji rūšinė esmė gali visiškai pasireikšti kiekviename individe. 
Iš tų prielaidų pirmoji Marxui buvo aksioma: jis buvo įsitikinęs, 
kad žmonių priklausymas vienai rūšiai daro jų tikrus interesus iš 
esmės sutampančius ir kad tik padalijimas į klases neleidžia indi- 
vidams sutartinai veikti bendram labui. Bet antra prielaida, kurio- 
je kalbama apie galimybę pasiekti visišką harmoniją tarp Žmogiš- 
kosios egzistencijos ir esencijos, metams bėgant pradėjojam rodytis 
vis labiau abejotina. Tai atsispindėjo Marxo požiūrio į darbo pro- 
blemą evoliucijoje. 

Ekonominiuose-filosofiniuose rankraščiuose ir Vokiečių ideologi- 
joje Marxas reiškė įsitikinimą, kad komunistinėje visuomenėje 
žmonių gamybinė veikla bus visai nesusvetimėjusi; jis net rašė 
apie darbo panaikinimą, nes žodis „darbas“ jam asocijavosi su 
susvetimėjusia veikla, laisvos savęs realizacijos priešybe*. Vė- 
lesniuose Marxo kūriniuose ši superoptimistinė vizija užleido 
vietą realistiškesnei koncepcijai, labiau atitinkančiai Kapitale 
aprašytus bet kokios materialinės produkcijos dėsnius. Marxas 
priėjo prie išvados, kad laisvė, kaip sąmoninga, racionali ko- 
lektyvinio gyvenimo sąlygų kontrolė, nesutaikoma su darbo pa- 
keitimu laisva, iš išorės nekontroliuojama saviraiška ir savirea- 
lizacija; kad racionalus planavimas negali vykti kartu su darbo 
pasidalijimo naikinimu ta prasme, kad individams būtų leista 
daryti tik tai, ką jie nori, ir tobulėti visomis kryptimis. Taigi jis 
pripažino padalintą ir vienpusiškai specializuotą darbą, o kar- 
tu atskyrė dvi darbo pasidalijimo rūšis: visuomeninį darbo pa- 
sidalijimą, numatantį nekontroliuojamą ir decentralizuotą 
daugelio nepriklausomų ūkio subjektų veiklą, bei darbo pa- 
sidalijimą fabriko viduje su nustatytu gamybos planu ir tikslia jo 

vykdymo kontrole. Neigdamas pirmą darbo pasidalijimo rūšį, 
jis visiškai priėmė antrą: planinis darbo organizavimas kapita- 
listiniame fabrike jam tapo visos visuomenės planinio ūkio mo- 
deliu. 

Kitaip nei Engelsas, paprastai pernelyg linkęs žavėtis sensi- 
moniniu racionalios organizacijos idealu', Marxas nereduka- 
vo laisvės iki racionalios kontrolės ir kontrolę įžvelgė esant lais- 
vės pagrindu, bet ne jos įgyvendinimu, apibūdinamu kaip 
nevaržoma savęs realizacija. Jo evoliucijos esmė buvo pripaži- 
nimas, kad tokia savęs realizacija gamybos sferoje yra negali- 
ma. Jam gyvam esant nepaskelbtame trečiajame Kapitalo tome 
jis pavaizdavo įdomų tikros laisvės skirtumą nuo „laisvės būti- 
nybės rėmuose“. 


„Laisvės karalystė, — rašė jis, - iš tikrųjų prasideda tik ten, kur pasi- 
baigia vargo ir išorinio tikslingumo diktuojamas darbas, vadinasi, iš 
esmės ji yra anapus tikrosios materialinės gamybos sferos. Lygiai 
kaip laukinis, norėdamas patenkinti savo poreikius, palaikyti ir atga- 
minti savo gyvenimą, turi kovoti su gamta, taip ir civilizuotas žmo- 
gus turi kovoti, turi kovoti esant bet kurioms visuomeninėms for- 
moms ir bet kuriems galimiems gamybos būdams. Jam besivystant, 
plečiasi ši natūralinės būtinybės karalystė, nes plečiasi jo poreikiai; 
bet kartu plečiasi ir gamybinės jėgos, kurios tenkina tuos poreikius. 
Laisvė šioje srityje gali būti tik ta, kad suvisuomenintas žmogus, 
asocijuoti gamintojai racionaliai reguliuoja šią savo medžiagų apy- 
kaitą su gamta, nustato tai medžiagų apykaitai savo bendrą kontro- 
lę, užuot leidę jai kaip aklai jėgai viešpatauti jiems; atlieka ją sunaudo- 
dami kuo mažiausiai jėgos ir tokiomis sąlygomis, kurios labiausiai 
atitinka jų žmogiškąją prigimtį ir yra jai visai adekvačios. Bet vis 
dėlto tai lieka būtinybės karalystė. Anapus jos prasideda žmogaus 
jėgos vystymasis, kuris yra savitikslis, tikroji laisvės karalystė, bet 
kuri gali suklestėti tik šios būtinybės karalystės, kaip savo bazės, 
pagrindu. Darbo dienos sutrumpinimas yra pagrindinė sąlyga.“ 


Taip tad pasiekta būtinybės karalystėje laisvė sudarys žmo- 
gui galimybę turėti materialinių priemonių ir laisvo laiko, rei- 
kalingų platiems, „turtingiems“, tikrai žmogiškiems poreikiams 
tenkinti, ir kartu sudarys sąlygas tikrai laisvei - nevaržomai 
realizuoti visas galimybes, slypinčias rūšinėje Žmogaus esmė- 
je. Marxas, kaip matome, numatė, kad žmonės savo laisvą laiką 
skirs kūrybiniam savęs realizavimui; šiuo atžvilgiu jis liko ištiki- 
mas savo jaunatviškam optimizmui ir net nemėgino jo pagrįsti. 


7. Turtėjantis susvetimėjimas Kapitale 


Jam neatėjo į galvą, kad visuotinės gerovės - žinoma, socialisti- 
nės gerovės, nes jis neigė visuotinę gerovę kapitalizme, - sąly- 
gomis gali prasidėti dirbtinių poreikių, tenkinamų pasyviai ir 
skurdinančių vidinį žmonių gyvenimą, lenktynės. Prometėjiš- 
ka Žmogaus, kaip kūrėjo, vizija vertė jį tikėti, kad dėl gamybos 
priemonių masinio suvisuomeninimo atsiras naujos, aukštes- 
nės rūšies žmogiškų būtybių, visiškai kitokių, nei degraduoti, 
egoistiški kapitalistinės dehumanizacijos laikotarpio individai. 

Bet tai buvo tik vienas Marxo utopijos aspektas; žinoma, 
naivus, bet humaniškas, giliai įsišaknijęs vokiečių idealizmo 
tradicijoje. Jei Marxo laisvės koncepcijos esmė tebūtų vien tik 
sumanymas sutrumpinti darbo dieną žmogaus kūrybinių jėgų 
išlaisvinimui, tai būtų lengva įrodinėti, kad Marxas visiškai 
neatsakingas už savo palikimo totalitarinės interpretacijas. Bet 
reikia nepamiršti, kad Marxui „tikros“ laisvės sąlyga buvo „lais- 
vė būtinybės karalystėje“ arba totali ekonomikos kontrolė, vi- 
siškas gamybos, mainų ir vartojimo laisvės panaikinimas. Tie- 
sa, Marxas modifikavo savo požiūrį į darbo pasidalijimą, bet 
dėl to nepasikeitė jo požiūris į laisvus mainus ir privačią gamy- 
bą pardavimui arba į rinkos savireguliacijos mechanizmus. Jo 
socializmo vizija buvo modeliuojama kaip „darbo manufaktū- 
rinio pasidalijimo despotija“ bei „planingo ir autoritarinio vi- 

suomeninio darbo organizacija“!. Tai reiškė atsisakyti vilties 
sujungti gamybinį darbą su visapusišku tobulėjimu, tuo pat 
metu akcentuojant autoritarinį planinės ekonomikos struktūrų 
pobūdį. Engelsas, kaip paprastai, šiuo klausimu buvo dar vie- 
nareikšmiškesnis. Jis pabrėžė autoriteto pagrindo svarbą viso- 
se visuomeninėse organizacijose, o ypač pramonėje, kur nė ne- 
įsivaizduojama kokia nors individuali autonomija. Nes, 
nepriklausomai nuo to, kas sprendžia, „atskirų asmenų valia 
visados turi paklusti, o tai reiškia, kad klausimai sprendžiami 
autoritariškai. Automatinis didelio fabriko mechanizmas pasi- 
rodo kur kas despotiškesnis, negu smulkieji kapitalistai, ku- 
riems dirba darbininkai [...] Norėti panaikinti autoritetą stam- 
bioje pramonėje reiškia norėti panaikinti pačią pramonę“. 

Šis teiginys daug pasako apie socializmą kaip „laisvųjų ga- 
mintojų susivienijimą“. Bet tai dar ne viskas. Nei Marxas, nei 
Engelsas negalėjo įsivaizduoti siekio įgyvendinti utopinį tota- 
liai kontroliuojamos ekonomikos idealą pasekmių. Jei tokia eko- 
nomika turėtų plėtotis pagal racionalų, „autoritarinį“ planą, 

* K. Marksas, F. Engelsas, 
Rinktiniai raštai, t. 1, Vilnius, 
1949, p. 555. 

būtų būtina užgniaužti ne tik individualią laisvę, bet ir grupinę 
laisvę, o ypač visas tiesioginės demokratijos formas. (Nors tie- 
sioginės demokratijos idealas, įkūnytas per graikiškąjį polis ir 
kitas „senovės visuomenės“ formas, tam tikra prasme buvo toks 
artimas abiem autoriams.) Norint išvengti nepageidaujamų re- 
zultatų, ši kontrolė iš viršaus turėjo būti tikrai totali ir negailes- 
tinga. Rinka kartu su pinigais turėtų būti likviduojama, o laisvė 
priiminėti sprendimus vartojimo reikaluose turėtų būti pakeis- 
ta autoritariniais sprendimais planavimo organų, kurie spręs- 
tų, ko žmonėms iš tikrųjų reikia, kokiais kiekiais, kokiu eilišku- 
mu ir taip toliau. Ojei tokie sprendimai turėtų remtis visuotinai 
pripažinta vertės skale, jų įgyvendinimą turėtų lydėti nepaliau- 
jamos pastangos kurti arba primesti intelektualinį ir moralinį 
vieningumą. Visa kita galime įsivaizduoti patys. 

Visos šios pasekmės labai logiškai išplaukia iš suvokimo, 
kad laisvė, arba ir būtina laisvės sąlyga, yra „sąmoninga istori- 
jos kontrolė“. Ojuk kaip tik ši koncepcija inspiravo ir formavo 
komunizmą kaip visuomeninį-politinį judėjimą. Visiško, visa- 
pusiško Žmogaus tobulumo idealas buvo bendras visai europi- 
nio humanizmo tradicijai, o totalios ekonominio gyvenimo kon- 
trolės koncepcija buvo kažkas specifiška Marxo komunizme. 
Paprasti komunistai retai suvokdavo, kad Kapitalo trečiame to- 
me Marxas „tikrąją“ laisvę daro priklausomą nuo maksima- 
laus darbo dienos sutrumpinimo. Bet kol komunizmas buvo 
vertinamas rimtai, visi komunistai buvo įsitikinę, kad darbi- 
ninkų klasės, taip pat visos žmonijos išlaisvinimo sąlyga yra 
totali ekonomikos kontrolė, spontaninės rinkos tvarkos pakeiti- 
mas sąmoningu centriniu planavimu. Taip pat jie negalėjo abe- 
joti, kad ekonomikos kontrolė neįmanoma be „moralinės-politi- 
nės vienybės“, kurios vienintelė garantija yra visės 
visuomeninio gyvenimo visumės kontrolė. 

Marxui iš to nekilo minčių apie tai, kad visą visuomeninį 
gyvenimą turi vairuoti „sąmoninga“ mažuma - jis pernelyg 
tikėjo giluminiu komunizmo sutapimu su pačia žmonijos es- 
me. Bet nekantriems jo utopijos šalininkams tokia mintis turėjo 
būti primetama neatremiamai. Lenkų marksistas tokią jų mąs- 
tymo logiką išreiškė taip: 


„Socialistinė visuomenė yra visuomeninis eksperimentas visos 
istorijos mastu. Pirmą sykį savo rūšies istorijoje žmogus drįso val- 

dyti savo globalią istoriją — ne vienus ar kitus įvykius istorijos 
viduje, o visut visą istoriją. O tai tučtuojau implikuoja dvi išvadas. 
Nėra eksperimento, kuris nebūtų valdomas ir organizuotas. Taip 
pat nėra eksperimento, jei pirmiausia nėra teorijos. Socialistinio 
eksperimento organizatorius yra darbininkų klasės partija, o te- 
orija, kuria vadovaujamasi šiame eksperimente, yra marksistinė- 
lenininė teorija.“! 


Tad kaip tik taip: monopolistinis vienos partijos valdymas, 
vadovavimasis viena teorija. Marxas, kaip pamatysime, nebu- 
vo pasirengęs priimti šios išvados. Bet sunku neigti, kad jis 
priėjo priejos labai arti, postuluodamas - laisvės labui - isto- 
rijos lauko pavertimą visiškai sąmoningos kolektyvinės auto- 
kreacijos lauku, taigi jos ištrūkimą iš pliuralistinio chaoso 
valdžios. 


8. Ateities vizija: 
pereinamasis laikotarpis ir 
galutinis tikslas 


Daugelį metų, stebėtinai ilgai Marxo socializmas buvo prieš- 
priešinamas utopinėms vizijoms. Privaloma schema vertė tikė- 
ti, kad Marxas ir Engelsas, priešingai nei utopiniai socialistai, 
neturėjo jokio „ateities idealo“; kad jų teorija teikė vien grynai 
mokslinių Žinių apie nepermaldaujamus istorijos dėsnius, ne- 
palikdama vietos utopinėms fantazijoms. Šio požiūrio kodifi- 
kacija, aišku, buvo Engelso Socializmo išsivystymas iš utopijos į 
mokslą. Marxo utopinių socialistų kritika, palyginti su šia kuo 
aiškiausiai propagandine brošiūra, buvo tikrai ne visai siste- 
minga, o gal ir ne visai nuosekli. Tačiau taip pat neabejotina, 
jog ir Marxas nenorėjo būti suprastas kaip utopistas arba mąs- 
tytojas, susisiejęs su tam tikru ateities idealu. Pasak jo, subren- 
dusiai darbininkų klasei utopinės sistemos buvo svetimos. Sa- 
vo Paryžiaus komunos analizėje jis apie tai rašė: „Darbininkų 
klasė nelaukė iš Komunos stebuklų. Ji neketina liaudies nutari- 
mu įgyvendinti gatavų ir išbaigtų utopijų [...] Darbininkų klasei 
tenka ne įgyvendinti kuriuos nors idealus, o tiktai duoti laisvę 
naujosios visuomenės elementams, kurie jau yra atsiradę seno- 
sios griūvančios visuomenės gelmėse“ *. 

Tačiau iš tikrųjų (kaip mėginau įrodyti) Marxo mintys bu- 
vo gerokai prisisunkusios komunistinės utopijos. Nepaisant 
visų neigimų, jose būta tam tikros ateities vizijos. Tiesa, Mar- 
xas susilaikydavo nuo jos detali4 apibūdinimų, bet, nepai- 
sant to, ji yra lengvai ir aiškiai atpažįstama. Ogi tai yra preki- 
nės produkcijos ir piniginių mainų panaikinimo, arba 
nerinkos ekonomikos įtvirtinimo, vizija. Pastaruosius tris de- 
šimtmečius prisiminti tai darėsi vis nepatogiau, taigi dabar 
mažai kas, netgi iš tų, kurie mano (ar manė) esą marksistai, 
apie tai prisimena. Vakaruose to momento nutylėjimas (aišku, 
palengvintas įsigalinčios istorinės atminties erozijos) daugiau- 
sia išplaukė iš suprantamos baimės diskredituoti socializmą 
kaip realią kapitalistinės santvarkos alternatyvą!. Europos „re- 
aliojo socializmo“ šalyse labiausiai apsišvietę ir atviro proto 
marksistai darė, ką galėjo, kad „pamirštų“ šią dogmą ir įtei- 
sintų bent ribotas direktyvinės-skirstomosios ekonomikos re- 
formas. Tiesa, komunistinės utopijos kėlė galvas Azijoje (kinų 
„Aidysis šuolis“, Pol Poto Kambodža), bet Tarybų sąjungoje 
biurokratizuotas valdžios elitas jau nenorėjo jokių didelių eks- 
perimentų. Net „kiečiausi“ jos atstovai buvo labiau linkę iš- 
saugoti status guo, negu angažuotis į tolesnį Marxo idealo rea- 
lizavimą. Paskutinis tarybinis vadovas, rimtai priėmęs šį 
idealą, buvo N. Chruščiovas - ir kaip tik todėl jis buvo pa- 
smerktas žlugti. 

Tačiau istorinių faktų neįmanoma pakeisti. Be to, turime su- 
tikti su Ernestu Mandelu, štai taip reziumavusiu Marxo požiū- 
rį į socialistinės ekonomikos esmę: 


„Marxo ir marksistinės tradicijos pozicija šiuo klausimu yra viena- 
reikšmiška: socializmas, kaip „pirmoji komunizmo fazė“, yra eko- 
nomika be prekinės produkcijos [...] Pasak Marxo ir marksistų, 
tėra tik du visuomeninių poreikių tenkinimo ir visuomenės išteklių 
valdymo būdai: arba apriorinis metodas, sąmoningas reguliavimas 
(nepriklausomai nuo to, ar sprendimai priimami demokratiškai ar 
despotiškai; remiantis prietarais, maginiu ritualu, religija, papro- 
čiais, tradicijomis ar mokslais; „iracionaliai“ ar „racionaliai“); arba 
aposteriorinis metodas, taigi ūkio valdymas remiantis vertybių dės- 
niais arba objektyviais dėsniais, veikiančiais slapta nuo „ekonomi- 
nių subjektų“. Schemiškai ir paskutinėje instancijoje apriorinė vi- 
suomenės išteklių adaptacija prie visuomenės poreikių implikuoja 
visuomeninę gamybos priemonių nuosavybę ir tiesiogiai suvisuo- 
menintą darbą. O aposteriorinė adaptacija implikuoja privačią nuo- 

savybę ir privačią darbo formą, kuri neatpažįstama tuojau pat ir 
tiesiogiai kaip visuomeninis darbas.'! 


Ši citata leidžia aiškiai pamatyti du Marxo idealo aspektus. 
Pirmasis yra retrospektyvinis, matomas pozityviame Marxo po- 
žiūryje į primityvias gentines visuomenes, kuriose išteklių san- 
tykių su poreikiais „sąmoningas reguliavimas“ buvo pagrįstas 
religija, tradicija arba net maginiais ritualais ir prietarais. Ant- 
ras aspektas yra galimybė susieti šį idealą tiek su demokratija, 
tiek su despotizmu. 

Kai kalbu apie demokratiją, žinoma, turiu omenyje ne libe- 
ralią demokratiją, neatskiriamą nuo rinkos, o tokį demokratinį 
kolektyvizmą, kuris pajėgtų visiškai pajungti individų planus 
ir tikslus bendruomenės tikslams. Kaip tik tokią demokratiją — 
individų teisėmis neribojamą demokratiją, įgalinančią 
dalyvavimą, bet ne autonomiją, - Marxas postulavo savo jau- 
nystės esė Žydų klausimu. Vėlesniais metais šitaip suprantamą 
demokratiją jis susiejo su „proletariato diktatūros“ idėja. Api- 
brėžė ją gana miglotai, bet, pasak Engelso, pirmą jos istorinį 
įkūnijimą įžvelgė esant Paryžiaus komuną. Tad Marxo pasisa- 
kymai yra ypač svarbūs jo pereinamojo laikotarpio koncepcijai 
suprasti. 

Marxas kritikavo Komuną už revoliucinės drąsos stygių, bet 
kartu labai vertino kaip tiesioginės dalyvaujamosios demokra- 
tijos formą, jungiančią įstatymų leidybos funkcijas su vykdo- 
mosiomis, užbaigiančią buržuazinį parlamentarizmą ir teismi- 
nės valdžios „tariamą nepriklausomybę“, keičiančią armiją 
visuotiniu liaudies apginklavimu. Jis nepraleido progos pabrėž- 
ti, kad ta tiesioginės liaudies valdžios forma iš esmės skiriasi 
nuo atstovaujamosios demokratijos, ypač visų valstybės funk- 
cijų „deprofesionalizacijos“ ar mokėjimo išsiversti be parazi- 
tuojančios biurokratijos, atžvilgiu. Su pasitenkinimu pažymėjo 
net tokią archaišką detalę kaip „formalias instrukcijas“ (man- 
dat impėratif), įpareigojančias delegatus griežtai vykdyti raštu 
išdėstytą jų rinkėjų valią“. 

Suprantamas dalykas, kad nepaprastą Marxo entuziazmą 
žadino komunarų mėginimai panaikinti kapitalistinę privačią 
nuosavybę ir paversti gamybos priemones „paprastais laisvo ir 
suvienyto darbo instrumentais“. Jis laikė juos žingsniais ko- 
munizmo link, nes tik komunizmas sudaro solidų pagrindą 
kooperatinei gamybai. Rašė apie tai: 

„Jeigu kooperatinė gamyba neturi palikti tuščias garsas arba apgau- 
lė, jeigu ji turi išstumti kapitalistinę sistemą, jeigu asociacijos organi- 
zuos nacionalinę gamybą pagal bendrą planą, paims ją savo žinion ir 
tuobūdu padarys galą nuolatinei anarchijai ir periodinėms konvulsi- 
joms, kurios yra neišvengiamos kapitalistinėje gamyboje, ar tai ne- 
bus, - klausiame mes jus, ponai, - komunizmas, „galimas“ komu- 
nizmas?“! 


Tačiau kyla klausimas: kaip įmanoma sutaikyti tiesioginę 
dalyvaujamąją demokratiją, arba labiausiai decentralizuotą, la- 
biausiai anarchizuojančią sprendimų priėmimo formą, su vi- 
suminiu racionaliu planavimu ir efektyvia gamybos ir paskirs- 
tymo kontrole? Neabejotina, kad Marxo idealas buvo 
demokratinis planavimas su išankstine diskusija, reiškiantis 
racionalų konsensusą. Bet lygiai taip pat akivaizdu tai, kad 
planinės ekonomikos vidinė logika skatino jį pripažinti autori- 
teto pagrindą gamybos sferoje, įsivaizduoti ateities visuomenę 
kaip „vieną didelį fabriką“, kuriame nėra vietos tikrai „laisvės 
karalystei“. Ir Marxas nusikratė vilčių, kad pasiekęs tam tikrą 
lygį gamybinis darbas virs laisvu savęs realizavimu. Jis pabrė- 
žė, kad žmonių poreikiai be paliovos plečiasi, taigi jų spaudi- 
mas niekada nesiliauja“. Taigi žmonės neturi galimybių išsi- 
laisvinti iš griežtos gamybinės drausmės. Gamybos srityje 
laisvės esmė gali būti tik instrumentinis racionalumas arba mak- 
simalus pastangų taupymas bei, visų pirma, ūkio sąmoningos 
kontrolės, pašalinančios „aklųjų jėgų“ valdžią, įvedimas. 

Taigi, kaip matome, Marxo požiūris nesiderino su komuni- 
nės demokratijos idealu. Iš tikrųjų sunku įsivaizduoti, kad tie- 
sioginis visuotinis dalyvavimas vestų į gamybos maksimaliza- 
vimą, kontrolės efektyvumą ir racionalumą. Net jei drauge su 
Marxu darysime prielaidą, kad neklasinėje visuomenėje visų 
žmonių interesai iš esmės sutaps, iš to visai neišeina, kad atski- 
ri individai gebės vienodai suprasti tuos interesus. Ojei taip, tai 
neišnyks potencialus konfliktas tarp dviejų laisvės atmainų: 
laisvės kaip „racionalios kontrolės“ ir laisvės kaip visuotinio 
dalyvavimo. Marxo raštuose aptinkame argumentų abiejų šio 
konflikto šalių naudai. Viena vertus, jis troško radikalizuoti de- 
mokratiją per liaudies suvereniteto išplėtimą ekonomikos sričiai: 
„proletariato diktatūrą“ suprato kaip darbininkų klasės, kaip 
visumos, valdžią, vertino kaip natūralų dalyką, kad ji turi turėti 
įvairių demokratinių teisių, tarp jų ir teisę susiskirstyti į įvai- 

rias partijas’. Bet, antra vertus, aišku tai, kad socializmo esmė 
jam buvo visiška ekonomikos kontrolė ir kad konflikto atveju jis 
nebūtų linkęs socializmo atsisakyti „liaudies valios“ — dažnai 
kintančios, vidujai prieštaringos ir tolimos nuo ekonominio ra- 
cionalumo - labui. Žinoma, jis darė prielaidą, kad šis konflik- 
tas išnyks, kai Žmonės, išsilaisvinę iš susvetimėjimo, pakils iki 
„rūšinių būtybių“ lygio. Bet gal nereikia įrodinėti, kad tai buvo 
kraštutinio utopisto viltis. 

Kitas svarbus Marxo požiūrio į ateities visuomenę šaltinis 
yrajo 1875 metais parašytos Pastabos Vokietijos darbininkų parti- 
jos programos paraštėse, Engelso išleistos pavadinimu Gotos pro- 
gramos kritika. Šis aiškiai programinio pobūdžio dokumentas 
padarė didelę įtaką II Internacionalo partijoms (ypač Vokietijos 
socialdemokratams), taip pat rusiškojo komunizmo teorijai ir 
praktikai. 

Analizuodamas partijos programos paskirstymo proble- 
mą, Marxas išskyrė dvi komunistinės visuomenės fazes: že- 
mesnę, pereinamąją fazę, kurioje komunizmas tik išsirutuliuoja 
iš kapitalistinės visuomenės ir turi ant savęs jos antspaudą, 
bei aukštesnę fazę, arba visišką komunistinio idealo įgyven- 
dinimą. V. Leninas (sekdami juo ir kiti tarybiniai marksistai) 
pavadino pirmą iš šių fazių „socializmu“, rezervuodamas „ko- 
munizmo“ pavadinimą antrai fazei“. Išsaugome šią termino- 
logiją kaip patogią ir gana plačiai pripažįstamą šio dalyko 
literatūroje. 

Pirmoje naujos visuomenės fazėje, kaip įrodinėjo Marxas, 
išliks nelygybė, kylanti iš buržuazinės „lygios teisės“ principo 
taikymo, bet išnyks piniginiai mainai, todėl bus galima suly- 
ginti kainas su darbo išlaidomis. Kitaip sakant, tai bus visuo- 
menė, radikaliai ribojanti mainų vaidmenį keičiant pinigus į 
darbo sertifikatus. Tai turėjo atrodyti štai taip: 


„Visuomeninė darbo diena susideda iš individualinių darbo va- 
landų sumos; kiekvieno atskiro gamintojo individualinis darbo 
laikas - tai jo atlikta visuomeninės darbo dienos dalis, jo įdėtoji į ją 
dalis. Jis gauna iš visuomenės kvitą, kad jis atliko tiek ir tiek darbo 
(atskaičius jo darbą visuomeninių fondų naudai), ir pagal šį kvitą 
jis gauna iš visuomenės atsargų tokį vartojimo reikmenų kiekį, 
kuriam pagaminti sunaudota tiek pat darbo. Tą patį darbo kiekį, 
kurį jis davė visuomenei viena forma, jis atgauna kita forma.” 

Šioje santvarkoje nelygybė jau nėra klasinė: ji tik atspindi 
skirtumus tarp individų ir jų gyvenimo situacijų. Tačiau griež- 
tas „lygios teisės“ principo taikymas daro šiuos skirtumus la- 
bai aiškius. 


„Lygi teisė, teigė Marxas, yra nelygi teisė nelygiam darbui. Ji ne- 
pripažįsta jokių klasinių skirtumų, nes kiekvienas tėra darbinin- 
kas, kaip ir visi kiti; tačiau ji patylomis pripažįsta nelygius indivi- 
dualius gabumus, o kartu ir nelygų darbingumą natūraliomis 
privilegijomis. Todėl ji, kaip ir kiekviena teisė, savo turiniu yra nelygy- 
bės teisė. Pagal savo prigimtį teisė gali būti tik tada, kai pritaiko- 
mas lygus matas; tačiau nelygūs individai (o jie nebūtų skirtingi 
individai, jeigu jie nebūtų nelygūs) gali būti matuojami tuo pačiu 
matu tik tiek, kiek jie vertinami vienodu požiūriu, kiek jie imami 
iš tam tikros vienos pusės, pavyzdžiui, tuo atveju, kai į juos Žiūri- 
ma tik kaip į darbininkus, o daugiau nieko nematoma, viso kito 

nepaisoma. 


Taigi komunistinė visuomenė pirmoje (socialistinėje) raidos 
fazėje turėjo likti griežtai nomokratine sistema, tai yra veikian- 
čia pagal bendras, abstrakčias ir formalias taisykles. Vartojant 
F. von Hayeko terminologiją, galima sakyti, kad tai turėjo būti 
taisyklėmis susaistyta visuomenė (rule-bound society), o ne tiks- 
lų suvienyta bendruomenė (end-connected community). Kaip su- 
prato Marxas, kuris jau 1843 metais savo idealą apibrėžė kaip 
„Žmonių bendruomenę, suvienytą aukščiausiems tikslams pa- 
siekti“*, tai buvo rimtas defektas. Bet jis manė, kad pirmoje ko- 
munizmo fazėje tokie defektai neišvengiami. Nes teisė „nieka- 
dos begali būti aukštesnė už visuomenės ekonominę santvarką 
ir jos sąlygojamą kultūrinį išsivystymą”. 

Šis sakinys lyg perša mintį, kad socializmo sąlygomis vei- 
kianti teisė, arba „buržuazinių rėmų ribojama“ teisė, grynai ko- 
munistinėje fazėje bus pakeista aukštesne teise, kuri jau nebe- 
bus „nelygybės teisė“. Bet tai prieštarautų Marxo tezei, kad bet 
kokia teisė yra nelygybės teisė, nes teisės esmė yra vienodo mato 
taikymas, visiems visiškai abstrahuojantis nuo individų gabu- 
mų irjų gyvenimo situacijų skirtumų. Tačiau jei tai yra bet ko- 
kios teisės defektas, tai laisva nuo šio defekto teisė būtų kažkuo 
vidujai prieštaringa. 

Vienoje geriausių knygų apie Marxo komunizmo viziją mė- 
ginama paaiškinti tą prieštaravimą tuo, kad Gotos programos 
kritikoje Marxas vartoja žodį „teisė“ dviem skirtingomis pras- 

mėmis: bendrų, formalių civilinės teisės taisyklių prasme bei ta 
prasme, kuria šį terminą vartojo Hegelis, kai rašė apie „aukštes- 
nę teisę“, apimančią ne tik formalizuotas pilietinės visuomenės 
taisykles, o ir aktyvaus solidarumo modelius, vairuojančius, 
viena vertus, šeimyninių bendrijų veiklą, kita vertus, valstybi- 
nės bendrijos veiklą’. Tai yra tikėtina, bet neprieštarauja tradi- 
cinei interpretacijai, pagal kurią komunizme teisė turėjo sunyk- 
ti. Marxo mąstymui smarkiai atsiliepė teisės supratimo 
„paradigma Gessellschaft”, skelbdama, kad teisės deivė turi bū- 
ti su raiščiu ant akių, kad nematytų aplinkybių, grindžiančių 
nukrypimus nuo griežtos lygybės teisės atžvilgiu principo. An- 
tra vertus, Marxas, aišku, išaugo iš socialistinės tradicijos, taigi 
tradicijos, kvestionuojančios legalistinį teisingumo supratimą, 
matančios teisę kaip dominavimo įrankį ir siekiančios pakeisti 
jį brolišku solidarumu. Todėl tad nėra abejonių, kad išsivysčiu- 
sios komunistinės visuomenės „aukštesnioji teisė“ jam buvo ne 
tiesiogine prasme teisė, o bendruomeninis principas, kuris tu- 
rėjo pakeisti šaltojo legalizmo viešpatiją. 

Šiaip ar taip, išsivysčiusio komunizmo fazė turėjo kokybiškai 
skirtis nuo socialistinės fazės. Marxas jos paveikslą tapė taip: 


„Aukščiausioje komunistinės visuomenės fazėje, po to, kai išnyks 
žmogų pavergiąs jo pajungimas darbo pasidalijimui; kai išnyks 
kartu su tuo protinio ir fizinio darbo priešingumas; kai darbas 
liausis buvęs tik priemonė pragyventi, o pats taps pirmąja gyve- 
nimo reikme; kai kartu su visapusišku individų išsivystymu iš- 
augs ir gamybinės jėgos ir visi visuomeninio turto šaltiniai ims 
lietis pilna srove, — tik tada tebus galima visiškai įveikti siaurą 
buržuazinės teisės akiratį, ir visuomenė galės savo vėliavoje įra- 
šyti: Kiekvienas pagal sugebėjimus, kiekvienam pagal reikmes!” 


Tad abiejų komunizmo fazių bendras bruožas buvo visuo- 
meninė gamybos priemonių nuosavybė ir rinkos mainų panai- 
kinimas. Tai turėjo pasitarnauti tam, kad būtų įvykdyta pagrin- 
dinė laisvės sąlyga — kad būtų įvesta: visiška ūkio kontrolė ir 
žmonės būtų išlaisvinti iš savo darbo produktų valdžios. Bet 
visiška laisvė — kaip susvetimėjimo panaikinimas ir visų indi- 
vidų aktyvus dalyvavimas Žmonijos rūšinės esmės turtinime — 
turėjo būti pasiekta tik antroje fazėje, tai yra komunizme, išsi- 
laisvinusiame nuo senos visuomenės žymės ir besiremiančia- 
me savo pagrindu. 

Tos koncepcijos komentarus šio kūrinio naudai galima 
išdėstyti trimis punktais. 

Pirma, reikia labai pabrėžti, kad rinkos panaikinimas turėjo 
įvykti jau pirmoje, „Socialistinėje“ fazėje. Pinigai turėjo būti pa- 
keisti darbo sertifikatais, kurie būtų kapitalo priešybė: jų nebū- 
tų galima investuoti nei nustatyti procentus, jų apyvarta netu- 
rėtų ištrūkti iš kontrolės, jie nepagimdytų didelių turtų, infliacijų, 
krizių ir panašiai. Taigi Leninas buvo teisus, kai įrodinėjo, kad 
rinkos panaikinimas Marxui buvo pirmas žingsnis komunizmo 
link, o ne galutinė komunistinės raidos pasekmė. 

Šia interpretacija vėliau suabejojo (arba veikiau ją ignoravo) 
tie marksistai ir marksologai, kuriems rūpėjo įteigti, kad Marxo 
socializmas tariamai nereikalauja eliminuoti rinkos. Stanley Mo- 
ore'as mėgino paremti tezę nurodymu, kad Komunistų partijos 
manifeste kalbama apie mišrią socialistinę ekonomiką, kurioje 
yra leistinos įvairios nuosavybės formos ir kurioje planavimas 
jungiasi su rinkos ekonomika’. Bet iš tikrųjų tai yra ne socializ- 
mo, o vien trumpo laikotarpio tarp proletarinės revoliucijos per- 
galės ir socialistinės visuomenės kūrimo pradžios vizija. Gotos 
programos kritikoje Marxas aiškiai atskyrė šį pereinamąjį laiko- 
tarpį nuo pirmos (socialistinės) komunizmo fazės. Jis rašė: 
„Tarp kapitalistinės ir komunistinės visuomenės yra revoliuci- 
nio pirmosios pavertimo antrąja laikotarpis. Šį laikotarpį ati- 
tinka ir pereinamasis politinis laikotarpis, ir šio laikotarpio vals- 
tybė negali būti niekas kita, kaip revoliucinė proletariato diktatūra”. 

Vadinasi, prieš visišką komunizmo pergalę, pasak Marxo, 
turėjo būti du pereinamieji laikotarpiai: trumpas, įžanginis re- 
voliucinės proletariato diktatūros periodas ir pirmos (socialis- 
tinės) komunistinės raidos fazės laikotarpis. Marxas darė aiš- 
kiausią prielaidą, kad proletariato diktatūra neigia socializmą, 
o socializmas (skirtingai nei proletariato diktatūra) negali tole- 
ruoti rinkos ekonomikos. 

Mano antrasis punktas pažymi pribloškiantį kontrastą tarp 
Marxo niūraus pesimizmo kapitalizmo vidaus reformų klausi- 
mu ir netikėto posūkio į ultraoptimizmą jo išsivysčiusios ko- 
munistinės visuomenės vizijoje. Viena vertus, jis troško, kad 
Vokietijos darbininkai atsisakytų bet kokių vilčių dėl taikių refor- 
mų ir liautųsi simpatizavę reformatorių intencijoms. Jis neigė netgi 
tokią reformą, kaip vaikų darbo uždraudimas. „Visiškai uždrausti 
vaikų darbą yra nesuderinama su stambiosios pramonės buvi- 

mu ir todėl tai tėra tuščias, geranoriškas pageidavimas. Šios 
priemonės įgyvendinimas -jeigu jis būtų galimas - būtų reak- 
cinis, nes, griežtai reguliuojant darbo laiką pagal įvairų amžių 
ir vartojant kitas profilaktines priemones vaikams apsaugoti, 
ankstyvas gamybinio darbo sujungimas su mokymu yra viena 
iš galingiausių priemonių šiuolaikinei visuomenei pertvarky- 
ti“!. O kita vertus, jis darė prielaidą, kad aukštesnėje komuniz- 
mo fazėje didžiosios pramonės egzistavimą (būtiną kaip gam- 
tos įveikimo priemonę) bus galima suderinti ne tik su žmogaus 
pavergimu per darbo pasidalijimą, bet ir su visišku darbo su- 
svetimėjimo panaikinimu (jo pavertimu „gyvenimo poreikiu“) 
ir visišku nepriteklių eliminavimu. Žinoma, tai prieštaravo blai- 
vesnei koncepcijai iš Kapitalo trečiojo tomo, kuri teigė, kad ga- 
mybos sfera visuomet išliks „būtinybės karalyste“; bet taip pat 
priminė milenaristinę Ekonominių-filosofinių rankraščių viziją, ku- 
ri apibūdino komunizmą kaip „istorijos mįslės įminimą“, pozi- 
tyvų visų formų susvetimėjimo įveikimą. 

Kaip paaiškinama ta nuoseklumo stoka? Į šį klausimą pa- 
mėginsiu atsakyti trečiame punkte. 

Kapitale (ir jo nebaigtuose tomuose) Marxas visų pirma buvo 
mokslininkas, mėginęs pritaikyti istorinio materializmo meto- 
dą istoriniam kapitalistinės sistemos praeities ir dabarties aiš- 
kinimui; o Gotos programos kritikoje jis gilinosi į galutinį darbi- 
ninkų judėjimo tikslą ir ši orientacija į ateitį dar sykį atskleidė jo 
minties utopinį mastą. Tai buvo ne vien akcentų išdėstymo skir- 
tumai. Tiesa, Marxas manė, kad jo istorinis materializmas yra 
mokslinis komunizmo pagrindimas; o iš tikrųjų jo komunisti- 
nis idealas, susiformavęs dėl Feuerbacho įtakos, negalėjo būti 
kildinamas iš istorinio materializmo kaip istorijos teorijos, o 
juo labiau iš kritinio istorinio pažinimo metodų. Priešingai: Stan- 
ley Moore'as buvo teisus, atkreipęs dėmesį į „įtampą tarp filo- 
sofinių komunizmo pagrindų ir istorinio materializmo“. Jis bu- 
vo teisus ir formuluodamas šią tezę stipriau, kaip teiginį, kad 
„konfliktas tarp komunizmo ir istorinio materializmo yra rak- 
tas į marksistinę dialektiką'*. 

Tačiau Moore'as siekia įrodyti, kad istorinis materializmas 
moksliškai grindė socializmo plačiąja prasme koncepciją - kaip 
neklasinės visuomenės, kurioje planavimas iš centro kažkaip 
bus susietas su rinka, koncepciją. Kitaip tariant, Moore'as ma- 
no, kad Marxo kapitalistinės raidos analizė pagrindžia Kapitalo 


125 


! K. Marksas, Gotos programos 
kritika, Vilnius, 1952, p. 30. 


2 S. Moore, Marx on the Choice, 
p. 18 ir 90. 


126 


! K. Marksas, Kapitalas, t. 1, 
Vilnius, 1957, p. 681. 


2 S, Moore, Marx on the Choice, 
p. X. 


3 Ten pat. 


* Tai pabrėžė S. Rainko kny- 
goje Świadomość i determinizm, 
Warszawa, 1981, p. 105-106. 


I MARXAS KAIP LAISVĖS FILOSOFAS 


tezę apie neišvengiamą kapitalizmo laisvos konkurencijos pa- 
keitimą sistema, besiremiančia „laisvų darbo žmonių koopera- 
cija ir jų bendru Žemės ir jų pagamintų gamybos priemonių 

valdymu“. Tuo pat metu, žinodamas baisingas revoliucinių 
mėginimų „panaikinti rinką“ pasekmes (ypač Kambodžoje), 
Moore'as pasirašo po eurokomunistų teze apie būtinumą „pro- 
tingai atsisakyti komunizmo kaip galutinio idealo“*. Todėl jis 
tolinasi nuo Gotos programos kritikos, priešpriešindamas jai Ko- 
munistų partijos manifestą, kuriame, pasak jo, būta realistiškes- 
nės socializmo koncepcijos. Taip pat nurodo čia jau cituotą Ka- 
pitalo trečiojo tomo fragmentą (apie „būtinybės karalystę“ ir 
„laisvės karalystę“) kaip įrodymą, kad pats Marxas supratęs, 
jog komunistinio idealo įgyvendinti neįmanoma“. Taigi įtampa 
tarp komunizmo ir istorinio materializmo būtų pašalinta elimi- 
navus komunistinę utopiją. 

Toji knyga patvirtina pagrindinę Moore'o tezę, bet išplečia 
ją ir į žemesnę komunizmo fazę, arba „socializmą“ (Gotos pro- 
gramos kritikos suvokimu). Nes ne tik milenaristinė galutinio 
idealo koncepcija, bet taip pat socializmo, kaip totalios ekono- 
mikos kontrolės („laisvės karalystės būtinybės karalystėje“), vi- 
zija negali būti kildinama iš istorinio materializmo kaip moks- 
linio metodo. Marxo socializmo pripažinimas atmetant 
komunizmą yra nepakankamas sprendimas, nes rinkos panai- 
kinimas turėjo būti abiejų, žemesnės ir aukštesnės, komunizmo 
fazių bruožas, o kitos Marxo socializmo koncepcijos nėra. 

Prieštaravimas tarp idėjos pakeisti rinką sąmoningu regu- 
liavimu ir istorinio materializmo kyla iš pačios pastarojo es- 
mės. Istorinis materializmas traktuoja istoriją kaip Žmonių ku- 
riamą, betjų nekontroliuojamą, neplanuojamą dalyką. Taigi jis 
yra žmonių veiksmų neplanuotų pasekmių teorija, istorijos kūri- 
mo susvetimėjimo struktūroje teorija, kai istorijos nebekontro- 
liuoja ir nebesupranta dalyvaujantys joje subjektai“. Priešingai, 
Marxo komunizmo teorija (drauge su socializmo, kaip žemes- 
nės fazės, teorija) postulavo kai ką visai priešingo -sąmoningą 
istorijos kūrimą remiantis racionaliomis žiniomis, mūsų ne- 
susvetimėjusios rūšinės esmės iškeltų tikslų laisvą įgyvendi- 
nimą. Tai akivaizdžiai reiškė, kad sąmonė nebus priklausoma 
nuo būties, kad žmonės bus ne tik istorijos scenarijaus aktoriai, 
bet ir to scenarijaus autoriai. Todėl tad komunizmo teorija ne- 
galėjo „rastis“ iš istorinio materializmo ir netvirtino jo tezių; 

priešingai, joje būta pažado, kad tos tezės ateityje nebus priva- 
lomos. Kaip tik tas mintis turėjo omenyje jaunasis Lukdcsas, kai 
vaizdavo istorinį materializmą kaip „kapitalistinės visuome- 
nės savęs pažinimą“ — kaip žmonių pavergimo daiktais teorinį 
paaiškinimą, bet ne kaip komunistinės laisvės teoriją’. 

Jei taip, tai kaip galima paaiškinti atkaklų ir visą gyvenimą 
trukusį Marxo prisirišimą prie komunistinio idealo? Moore'as 
mano, kad tai neturėjo nieko bendra su Marxo požiūriu į isto- 
riją ir vieninteliu pagrindu tam buvo Marxo įsitikinimas apie 
„Komunizmo, kaip distributyvinio teisingumo idealo, prana- 
šumą““. Taip pat žinome, su kokia didžia panieka Marxas 
žiūrėjo į visą socialistinės moralistikos repertuarą, įskaitant ir 
„teisingo padalijimo“ supratimą. Negalime taip pat abejoti, 
kad jis buvo „istoristas“ ta prasme, kad viską interpretavo 
savo požiūrio į istorinės raidos procesus šviesoje. Bet reikalas 
tas, kad Marxo bendra tos raidos teorija ne visiškai sutampa 
su teorija tos istorinio proceso dalies, kurios paaiškinimu isto- 
rinis materializmas privalėjo būti. Kaip tik todėl Įžanginėse pa- 
stabose aiškiai atskyriau istorinį materializmą nuo Marxo isto- 
riografijos visumos, besiremiančios mitine turtėjančio 
susvetimėjimo koncepcija ir pasiekiančios kulminaciją komu- 
nistinėje soteriologijoje. Istorinis materializmas buvo susijęs 
tik su antru šios istoriozofinės dramos aktu - su raida susve- 
timėjimo rėmuose ir per susvetimėjimą. O Marxo komunizmo 
vizija bylojo apie trečią, paskutinį aktą - apie žmonių susveti- 
mėjimo pašalinimą ir Žmonijos reintegraciją. Abu šie aktai bu- 
vo struktūriškai susisaistę su vienu dideliu mitu, bet ne kaip 
su viena mokslinės teorijos dalimi. 

Aiškus dalykas, Marxas to nesuvokė ir tuo paaiškinama daug 
jo melagingų pranašysčių, nenuoseklumų ir svyravimų. Tą pa- 
tį galima pasakyti ir apie daugumą jo šalininkų. Bet iš dabarties 
perspektyvos paradoksalus Marxo intelektinio palikimo dua- 
lizmas, mano nuomone, gana akivaizdus. Viena vertus, jis bu- 
vo neišsenkamas komunistinės mitologijos su visomis liūdniau- 
siomis jos apraiškomis šaltinis; bet, antra vertus, jis apvaisino 
daug žymių visuomeninių mokslų protų, suteikė intelektualams 
įvairių sąmonės iliuzijų, įskaitant ir komunistinės, suteikė kri- 
tinės analizės įrankį. Ilgą, labai jau ilgą laiką istorinis materia- 
lizmas buvo traktuojamas kaip komunistų partijų valdžios ne- 
klystamumo ir monopolio mokslinis pagrindimas; bet kartu — 

1 Žr. G. Lukács, Historia i świa- 
domość klasowa, vert. M. J. Sie- 
mek, Warszawa, 1988, p. 427. 
Radikalų prieštaravimą tarp 
istorinio materializmo ir Mar- 
xo komunizmo vizijos taip 
pat pabrėžė J. Calvez, atskir- 
damas le communisme comme 
acte nuo le communisme comme 
société communiste. Pirmasis 
(komunizmas kaip veiksmas, 
panaikinantis susvetimėjimą) 
įeina į istoriją kaip istorinio 
materializmo dalykas. O ant- 
rasis (įgyvendintas komunis- 
tinės visuomenės idealas) 
pradeda kokybiškai naują erą; 
iš jo perspektyvos visa klasi- 
nių visuomenių istorija (esan- 
ti istorinio materializmo ob- 
jektas) yra tik Žmonijos 
„priešistorė“ (žr. La pensėe de 
Carl Marx, p. 533-534). Ta 
analizė dar kartą patvirtina 
turtėjančio susvetimėjimo 
schemos parankumą marksiz- 
mui aiškinti. Nes ši schema 
leidžia išryškinti egzistuojan- 
tį ryšį tarp istorinio materia- 
lizmo (kaip istorijos susveti- 
mėjimo fazėje teorijos) ir 
komunizmo, kaip pozityvaus 
susvetimėjimo įveikimo, vizi- 
jos. 


2 S. Moore, Marx on the Choice, 
p. 36. 

nereikėtų to pamiršti -jis žadino kritinę, „revizionistinę“ mintį 
sistemos atžvilgiu ir dėl to ją visiškai neigiančią. Komunizmo, 
arba, teisingiau sakant, „realaus socializmo“, žlugimą galima pa- 
aiškinti marksistinės minties kategorijomis. Bet toks paaiškinimas, 
jei jis turi būti pakankamai sąžiningas ir išsamus, neturi apeiti 
Marxo intelektinės atsakomybės už komunistinio eksperimento 
praktines pasekmes problemos. 


9. „Kapitalizmas ir laisvė“ 
pomarksistinėje sociologinėje tradicijoje: 
Marxas ir Simmelis 


Du Marxo minties poliai — istorinis materializmas ir istorioso- 
finė soteriologija, žinoma, nėra aiškiai atskirti vienas nuo kito: dau- 
gelyje Marxo kūrinių jie eina greta irjiems atskirti reikia tyrinėtojo 
analitinių pastangų. 

Tai ypač susiję su Marxo kapitalizmo ir laisvės santykio 
koncepcija. Ji yra viena iš pagrindinių temų ir istoriniame mate- 
rializme, ir Marxo istoriografijoje, besiremiančioje turtėjančio 
susvetimėjimo schema. Komunizmo vizijos atžvilgiu istorioso- 
finis-soteriologinis šios temos aspektas, žinoma, yra svarbiau- 
sias; todėl kaip tik jam lig šiol skyrėme daugiausia dėmesio. 
Tačiau verta atskirti Marxo soteriologiją nuo Marxo sociologi- 
jos ir pagalvoti apie Marxo laisvės problemos kapitalizme ana- 
lizės vietą sociologinės minties laimėjimuose. 

Mūsų laikų patirtis vienareikšmiškai byloja, kad viską 
apimantis planavimas nėra geras darbo našumo didinimo me- 
todas. Taip pat išryškėjo konfliktas tarp centrinio planavimo ir 
individualios laisvės: kuo platesnė yra socialinio planavimo 
apimtis, tuo mažiau vietos lieka individualiems gyvenimo pla- 
nams ir individualiems poreikių tenkinimo būdams. Bet pir- 
miausia tapo akivaizdu, kad „realiojo socializmo“ šalių gyven- 
tojai neįstengė pajusti, kad planavimas būtų racionalumo 
įkūnijimas ir vaistas nuo susvetimėjimo. Netgi tiesiog atvirkš- 
čiai: planavimo organų įsakymai ir draudimai buvo visuotinai 
juntami kaip arbitraliniai valdžios sprendimai, taigi kaip kaž- 
kas labiau erzinančio ir žeminančio, nei priklausomybė nuo 
anoniminių rinkos mechanizmų. 

Tačiau Marxas „asmeninės priklausomybės“ ir „objektyvios 
priklausomybės“ problemą matė visiškai kitoje šviesoje. Pasak 
jo, baisiausia dehumanizacijos, tai yra pavergimo forma, esanti 
priklausomybė nuo daiktų; kaip tik todėl jis nedvejodamas tei- 
gė, kad būdinga kapitalizmui žmonių tarpusavio santykių 
sudaiktinimas pavergė žmones labiau, nei visos ikikapitalisti- 
nių formacijų asmeninės priklausomybės formos. Tik stipriai 
nusistatęs prieš liberalią laisvės koncepciją žmogus galėjo skelb- 
ti, kad feodalinėje santvarkoje buvo iš esmės daugiau laisvės, 
negu kapitalizme. Ir kaip tik taip skelbė Marxas. Jam pakako 
drąsos įrodinėti, kad priklausomybė nuo rinkos „aklųjų jėgų“ 
yra blogiau negu neekonominės prievartos viešpatavimas. 
Spontaniška rinkos tvarka jam atrodė kaip susvetimėjusių jėgų, 
atimančių iš individų jų subjektyvumą, redukuojančių juos iki 
bevalių marionečių vaidmens, triumfas. Tad nieko keista, kad 
tas jėgas sutramdyti per socialistinį planavimą jam reiškė at- 
gauti ir sutvirtinti laisvę. 

Neketinu neigti, kad čia būta tam tikros logikos. Bet būta ir 
nemenko aklumo, nemokėjimo pažvelgti į problemą iš priešin- 
gos pusės. Norint suprasti tą „priešingą pusę“, verta palyginti 
Marxo požiūrį į „kapitalizmą ir laisvę“ su atitinkamomis po- 
marksistinių sociologijos klasikų pažiūromis. Tokio palygini- 
mo reikalingumą rodo faktas, kad klasikinė sociologija telkėsi 
kaip tik į tą problematiką. „Sociologija, - rašė apie tai J. Haber- 
masas, - atsirado kaip kapitalistinės santvarkos teorija; taigi jai 
teko užduotis paaiškinti tradicionalistinių visuomenių kapita- 
listinį modernizavimą ir anomalias tos modernizacijos išda- 

vas“!. Šie žodžiai leidžia mums įžvelgti Marxo vaidmenį pra- 
dedant klasikinės sociologijos tradiciją. Jis buvo pirmos, labai 
įtakingos, buržuazinės visuomenės ir buržuazinės pažangos 
teorijos kūrėjas. Nesiliaujantis grįžimas prie jo suformuluotų 
problemų buvo esminis sociologinės minties elementas. Bet kaip 
tik todėl reikia susigundyti pažvelgti į Marxo kapitalizmo teori- 
ją iš vėlesnių teorijų, nagrinėjusių tas pačias problemas, bet 
sprendusių jas kitaip, pozicijų. 

Visapusiškai tos problemos analizei, aišku, reikėtų atskiros 
knygos. Šiame kontekste galiu tą problemą vien paliesti. Man 
atrodo tikslinga sutelkti dėmesį į dvi pagrindines Marxo „kapi- 
talizmo ir laisvės“ teorijos problemas: darbo pasidalijimą ir pre- 
kinę-piniginę ekonomiką. Pirma iš šių problemų tapo klasikinio 

! J. Habermas, The Theory of 
Communicative Action (orig. 
leid. 1981), vert. T. McCarthy, 
t. 1, Boston, 1984, p. 5. 

E. Durkheimo veikalo tema; antra buvo išanalizuota G. Simme- 
lio veikale Pinigų filosofija. Kaip matysime, tų veikalų išvados 
radikaliai paneigė niūrų Marxo požiūrį į žmonių laisvės kapi- 
talistinėje sistemoje likimą. 

Marxo „asmeninės priklausomybės santykių“,būdingų iki- 
kapitalistinėms formacijoms, atskyrimas nuo „asmeninės ne- 
priklausomybės, besiremiančios objektyvia priklausomybe“, 
būdingos kapitalizmui, sulaukė atitikmens Durkheimo „me- 
chaninio“ solidarumo atskyrimo nuo „organinio“ solidarumo 
pavidalu. Mechaninis solidarumas yra būdingas visuomenėms, 
neturinčioms tobulo darbo pasidalijimo, vieningoms būtinų įsi- 
tikinimų rinkiniais (kolektyvinių vaizdinių tvarka) ir griežtomis 
bausmėmis už individualius privalomų normų pažeidimus. Vi- 
suomeninio darbo pasidalijimo stoka ar netobulumas verčia 
tokių visuomenių narius imtis daugelio funkcijų, lavinti gabu- 
mus keliomis kryptimis, todėl jie visokeriopai tobulėja, bet kar- 
tu ir panašėja vieni į kitus; taigi jų tarpusavio solidarumas re- 
miasi panašumu ir ideologiniu vieningumu. Tokiomis 
sąlygomis individuali laisvė nei įmanoma, nei reikalinga. Ne- 
įmanoma ji yra dėl viską apimančios kolektyvinės individua- 
laus elgesio kontrolės; nereikalinga todėl, kad individuali są- 
monė susitapatina su kolektyvine, todėl ideologinis 
konformizmas yra kai kas natūralaus, o individualūs nukrypi- 
mai yra pernelyg reti ir pernelyg menki, kad galėtų pagrįsti pliu- 
ralizmo institucionalizavimą. Priešingai tam organinis solida- 
rumas, besiremiantis darbo pasidalijimo sukurta funkcionalia 
tarpusavio priklausomybe, minimalizuoja poreikį turėti indivi- 
dų kolektyvinę kontrolę ir jų auklėjimą vieningumo dvasia. Vi- 
suomeninį ryšį, kylantį iš vienodumo ir vieningumo, pakeičia 
specializuotų funkcijų komplementarumas, todėl atsiveria erd- 
vė pliuralizmui, individo autonomijai bei sąmonės individua- 
lizacijai ir racionalizacijai tiek intelektualiu, tiek moraliniu 
atžvilgiu. Kitaip sakant, kapitalistinė modernizacija individu- 
alią laisvę ne naikina, o sudaro sąlygas jai atsirasti. 

Be to, Durkheimas neignoravo Marxo nurodytų problemų. Jis 
mielai pripažino, kad šiuolaikinė, „organinė“ solidarumo forma 
yra neatsiejama nuo prekių apyvartos, taigi nuo daiktų, dėl to 
praranda moralinį pagrindą ir bendrą tikslą. Taip pat suvokė 
faktą, kad laisvė, kaip individualizacija, arba laisvė būti kito- 
kiam, plėtotis viena pasirinkta kryptimi, nesiderina su plėtotės 

visapusiškumu, taigi su integralios asmenybės idealu. Jo soli- 
darumo, besiremiančio darbo pasidalijimu, kritika dažnai pri- 
mena Marxo diatribes prieš egoistinius individus sudaiktinta- 
me pasaulyje. Pavyzdžiui: 


„Taigi matome, kas sudaro šį solidarumą: jis jungia daiktus su 
asmenimis, o ne asmenis tarpusavyje [...] Todėl tad asmenys yra 
įtraukti į visuomenę per daiktus ir iš to kylantis solidarumas dažnai 
yra negatyvus. Jis ne jungia žmones bendram tikslui, o tik nule- 
mia, kad daiktai juda aplink individus tvarkingai. Realios teisės 
tuo yra apribotos, todėl nesukelia konfliktų; tiesa, nėra priešišku- 
mo, bet nėra ir aktyvių ryšių, nėra konsensuso.Tarkime, kad to- 
kio pobūdžio santarvė yra įmanomai tobuliausia: visuomenė, ku- 
rioje egzistuotų ta santarvė (jei ji būtų vienintelė), primintų 
milžinišką žvaigždžių konsteliaciją, kurioje kiekviena žvaigždė 
judėtų savo orbita, nepriklausydama nuo kitų žvaigždžių judėji- 
mo. Toks solidarumas jungia jį sudarančius elementus, bet nepa- 
daro jų sugebančių bendradarbiauti; todėl niekuo neprisideda prie 
visuomenės suvienijimo.“! 


Nepaisant tokios kritikos, Durkheimas, priešingai nei Mar- 
xas, nemėgino neigti, kad perėjimas iš tradicionalistinės visuo- 
menės į kapitalizmą lėmė didžiulį individo laisvės padidėjimą. 
Jis baiminosi galimų destruktyvių pasekmių (visuomenei), bet 
vis tiek vertino individo laisvę kaip autonominę vertybę ir neįne- 
šė sąvokų sumaišties laisvės tapatinimu su kitomis vertybėmis, 
tokiomis kaip moralinis konsensusas, visuomeninė integracija ir 
panašiai. Kitaip nei Marxas, jis nepainiojo laisvės problemos su 
susvetimėjimo problema, taigi netapatino susvetimėjimo stiprėji- 
mo su laisvės mažėjimu. Todėl jis neabejojo, kad visuomeninio 
ryšio tarp asmenų pavertimas ryšiu tarp daiktų daro individus 
laisvesnius. Pabrėžė, kad funkcionali tarpusavio priklausomy- 
bė, išaugusi tobulo darbo pasidalijimo dirvoje, minimalizuoja 
prievartos vaidmenį visuomeniniame gyvenime ir išlaisvina in- 
dividus nuo priklausomybės nuo moralinio ir intelektualinio ko- 
lektyvizmo. Tai anaiptol nereiškė susvetimėjimo problemos ig- 
noravimo. Iš tikrųjų Durkheimas susvetimėjimui skyrė labai daug 
dėmesio, stengdamasis padėti išvengti jos destrukcinių padari- 
nių. Tačiau jis manė, kad tam tikras susvetimėjimas yra neišven- 
giama individualios laisvės kaina. 

Marxo palyginimas su Simmeliu yra dar vertesnis pamo- 
kymas. Simmelio požiūris į pinigų vaidmenį yra tiesiogiai 

talistyczna. Pięćdziesiąt tez o 
dobrobycie, równości i wolności, 
vert. Z. Simbierowicz, War- 
szawa, 1995, p. 193. Panašių 
pastebėjimų aptinkame tary- 
binio sociologo L. G. Jonino 
knygoje, žr. Georg Simmel - so- 
ciolog, Maskva, 1981, p. 87, 

? G. Simmel, The Philosophy of 
Money (orig. leid. 1900), vert. 
T. Bottomore ir D. Frisby, Bos- 
ton, 1978, p. 285. [žr. Filozofia 
pieniądza, vert. L. Belmont, 
Warszawa, 1903]. 


* Ten pat, p. 285-286. 


* Ten pat, p. 288-289. 

priešingas Marxo požiūriui: jo analizė seka Marxo perėjimo iš 
asmeninės priklausomybės į objektyvią priklausomybę koncep- 
cijos pėdomis, bet šių mąstytojų išvados visiškai išsiskiria. Pe- 
teris L. Bergeris apie tai rašė: „Sumaniai pasukdamas Marxo, 
kuriam pinigai yra priespaudos „sudaiktinimo“ įrankis, po- 
žiūrį, Simmelis teigia, kad pats pinigų abstraktumas (apiben- 
drintas piniginėje ekonomikoje) išlaisvina individus iš konkre- 
čių socialinių suvaržymų [...] Tai reiškė socialinį, ekonominį, 
galiausiai ir politinį išlaisvinimą“'!. 

Pamėginkime pailiustruoti šią mintį keliais pavyzdžiais. 

Marxas pinigus matė kaip atgrasų visuotinio susvetimėjimo, 
priklausomybės nuo daiktų simbolį, o Simmelis daugiausia pa- 
brėžė milžinišką piniginės ekonomikos vaidmenį individua- 
lios laisvės atgavimui ir įtvirtinimui. Priklausomybė nuo tam 
tikrų asmenų, kaip įrodinėjo jis, visuomet yra daug blogiau ne- 
gu priklausomybė nuo objektyvios organizacijos*. Individo lais- 
vės didėjimą galima matuoti jo įsipareigojimų depersonalizaci- 
jos didėjimu. Tiesioginė vergovė yra asmeniškiausia ir labiausiai 
viską apimanti priklausomybės forma. Baudžiavos laikų vals- 
tietis, privalėjęs atiduoti savo ponui atitinkamą darbo laiką, tu- 
rėjo daugiau laisvės negu vergas, bet mažiau negu dvaro paval- 
dinys, privalėjęs atiduoti tam tikrą kiekį savo produktų; o šis 
turėjo mažiau laisvės negu činšinis valstietis, galėjęs gaminti, 
ką tinkamas, bet su sąlyga, kad mokės piniginius mokesčius. 
Taip yra todėl, kad mokestis natūra dar yra asmeninės priklau- 
somybės forma, o piniginis mokestis yra palyginti labiau sude- 
rinamas su asmenine laisve’. Feodalas, galėjęs reikalauti, kad 
valdiniai atiduotų jam nustatytą kiekį alaus, paukščių arba me- 
daus, turėjo valdžią nustatyti jų darbo kryptis; o kai tik jis suti- 
ko su mokėjimu pinigais, jo kaimo valstiečiai tapo asmeniškai 
laisvi, galėjo savarankiškai spręsti, ką ir kada gaminti. Patarna- 
vimų natūra pakeitimas piniginiais mokėjimais taip pat padi- 
dino pono laisvę, nes disponuojantis pinigais asmuo turi di- 
desnę pasirinkimo laisvę negu tas, kuriam priklauso apibrėžti 
asmeniniai patarnavimai*. Taip abstraktus, nuasmenintas pi- 
nigų pobūdis, jo „magiškas“ sugebėjimas pakeisti kiekvieną 
daiktą kitu daro piniginę ekonomiką galingu individo emanci- 
pacijos veiksniu. 

Kaip mainai apskritai, taip ir piniginiai mainai nebūtinai reiš- 
kia ko nors paėmimą iš ko nors; daugeliu atvejų jie primena in- 

telektualius mainus, kai turtėja abi šalys. Tai gerokai sumažina 
konkurencijos tragediją. Priešingai negu davimas ir atėmimas, 
jie sąlygoja objektyvų įvertinimą, protingą apsvarstymą, tarpu- 
savio pripažinimą! Jie yra puiki priemonė jungti nuosavybės 
keitimams su teisingumo principu. Dalumo ir keičiamumo į vis- 
ką atžvilgiu pinigai yra tobuliausia mainų priemonė. Dėl to 
„piniginė ekonomika yra pajėgi maksimaliai didinti individu- 
alią laisvę“. 

Aiškus dalykas, Simmelis gerai žinojo, kad tobula piniginė 
ekonomika be paliovos didina mūsų poreikius, taigi skatina 
nepaliaujamą tarpusavio priklausomybės didėjimą. Tačiau Sim- 
melis pabrėždavo, kad priklausomybė nuo daugelio sudaro są- 
lygas nepriklausomybei. Rinkos ekonomikoje Žmonių tarpusa- 
vio priklausomybė didėja apimties, bet mažėja intensyvumo 
atžvilgiu. O visų pirma ji depersonalizuojasi. Kai ankstesnėse 
raidos stadijose mažesnio priklausomybių kiekio kaina buvo 
asmeninė priklausomybė, dažniausiai neturinti jokių alterna- 
tyvų, dabar turime reikalą su didesniu kiekiu priklausomybių, 
kompensuojamų abejingumu asmenų atžvilgiu ir gebėjimu vie- 
nas priklausomybes keisti į kitas. Tad esame labiau nepriklau- 
somi nuo atskirų visuomenės narių, nors tuo pat metu dėl mū- 
sų poreikių sudėtingumo ir užduočių specializacijos esame 
labiau priklausomi nuo visuomenės kaip visumos. Simmelio 
nuomone, tai yra „Situacija, naudingiausia vidinės nepriklau- 
somybės, individualaus ekonominės nepriklausomybės pojū- 
čio atžvilgiu“. Tokia nepriklausomybė neturi būti painiojama 
su abejingumu ir izoliacija, nes distancija nėra tas pat, kas tar- 
pusavio atskyrimas: „Jei kiekvienas Žmonių tarpusavio santy- 
kis turi artumo elementų ir distancijos elementų, tai nepriklau- 
somybė reiškia tik distancijų maksimalizaciją, o ne visišką 
traukos elemento išnykimą“. 

Visais šiais punktais Simmelio pozicija buvo Marxo pozici- 
jos priešybė. Simmelis sutiko su liberalų požiūriu, kad baisiau- 
sio pavidalo pavergimas yra asmeninė priklausomybė, būdin- 
ga ikikapitalistinėms formacijoms; Marxas, priešingai, manė, 
kad baisiausias žmonijos, kaip kolektyvinio subjekto, pavergi- 
mas yra kapitalistinis žmonių tarpusavio santykių sudaiktini- 
mas. Simmeliui depersonalizacija buvo laisvės padidinimas, o 
Marxas, priešingai, laikė ją mirtinai žalinga subjektyvumui, taigi 
laisvei. Simmelis įžvelgė piniginę ekonomiką esant palankią 

individo išlaisvinimui, didinančią laisvę ir tai santykio šaliai, 
kuri įpareigota atlikti prievolę, ir tai, kuriai tos prievolės pri- 
klauso; o Marxas pinigus laikė pavergimo ir susvetimėjimo sim- 
boliu, visuotinės tarpusavio priklausomybės sudaiktintų ben- 
druomeninių ryšių griovėju. Simmelis mielai pripažino, kad 
piniginė ekonomika didina priklausomybių apimtį, tačiau pa- 
brėžė, kad laisvei didesnę reikšmę turi tų priklausomybių in- 
tensyvumo sumažėjimas. Marxas į tai nekreipė dėmesio, nepa- 
kankamai vertino visuomeninio mobilumo ir individualaus 
pasirinkimo laisvės didėjimą; jis traktavo tai veikiau kaip didė- 
jančią individų priklausomybę nuo atsitiktinių gyvenimo ap- 
linkybių. Tiesa, jis pripažino pažangų žmonijos „universalaus 
susisaistymo“ per pasaulinę rinką pobūdį, bet labai pabrėžė, 
kad tos pažangos kaina esanti susvetimėjimo maksimalizavi- 
mas, taigi laisvės griovimas; laisvės triumfas bus tik rinkos ga- 
mybos pakeitimas viso pasaulio mastu „tiesiogiai suvisuome- 
ninta gamyba“, arba socialistiniu planavimu. Simmeliui 
piniginiai sandoriai implikavo abiejų šalių pripažinimą nepri- 
klausomais subjektais; Marxui jie buvo individų priklausomy- 
bės rinkos anarchijos „aklosioms jėgoms“ išraiška. Tarpusavio 
distancija, Simmelio vertinta kaip kolektyvinio spaudimo su- 
mažinimas ir individo autonomijos galimybė, Marxo akyse bu- 
vo bendrijos sunaikinimas, individų pavertimas tarpusavyje 
izoliuotais egoistais, taigi žmonių rūšinės esmės susvetimėji- 
mas. O jeigu laisvę sudaro „gyvenimas pagal savo esmę“ (su 
tuo sutiko ir Simmelis)', tai, vadinasi, toks susvetimėjimas toly- 
gus laisvės praradimui. 

Kaip matome iš to, kas pasakyta, pagrindinis Marxo ir Sim- 
melio pažiūrų laisvės klausimu skirtumas yra visiškai kitoks 
žmonių tarpusavio santykių sudaiktinimo vertinimas. Pana- 
šiai kaip Marxas, Pinigų filosofijos autorius teikė didelę reikšmę 
objektyvizacijos ir sudaiktinimo procesams, bet, kitaip nei Mar- 
xas, vertino juos kaip apskritai palankius laisvės reikalui. Tą jis 
formulavo taip: 


„Taip tad pastaruosius tris šimtus metų stebime dvi lygiagrečias 
raidos eigas. Viena vertus, vis aiškiau ir raiškiau mūsų akims atsi- 
skleidžia gamtos dėsniai, materiali daiktų tvarka ir objektyvus įvy- 
kių būtinumas; antra vertus, vis ryškiau ir smarkiau akcentuojama 
individuali nepriklausomybė, asmeninė laisvė ir autonomijos 
(Fiirsichsein) siekimas santykiuose su išoriniu pasauliu ir gamtos 

jėgomis [...] Kartu su gamtos objektyvinimo ir realinimo mūsų 
sąmonėje procesu, taip pat ekonominio pasaulio objektyvizacijos 
ir depersonalizacijos procesu randasi individualios laisvės didėji- 

mas. 


Taip pat svarbus yra skirtumas tarp Marxo ir Simmelio po- 
žiūrių į pinigų reikšmę Žmonių ryšio su jų nuosavybe keitimui- 
si. Marxas skyrė kapitalistinę privačią nuosavybę nuo tiesiogi- 
nių gamintojų nuosavybės —besiremiančios asmeniniu darbu, 
taigi nesusvetimėjusios, esančios tarsi žmogaus individo išplė- 
timu. Šiuo požiūriu kapitalistinio ūkio plėtra, žinoma, buvo nuo- 
savybės dehumanizavimas, tiesioginių gamintojų eksproprija- 
vimas ir darbuotojų atskyrimas nuojų darbo produktų. Simmelis 
matė šį procesą visiškai kitaip: ogi jis manė, kad kapitalistinės 
piniginės ekonomikos raida padarė savininkus nepriklauso- 
mus nuo jų nuosavybės, laisvus nuo domėjimosi ja kiekvieną 
gyvenimo akimirką. Turimas valstietiškas ūkis ar daržas, kaip 
protavo jis, daro savininką priklausomą nuo jo nuosavybės, o 
turimi pinigai daro jį nepriklausomą, galintį kiekvieną akimir- 
ką daryti kas patinka. Todėl tad „sužmoginta“ nuosavybė, ar- 
ba asmeninis rūpinimasis apibrėžtu daiktų rinkiniu, apspren- 
džia savininko sąmonę žymiai labiau, negu turėjimas kažko 
abstraktaus, nuasmeninto ir lengvai keičiamo. Šiame kontekste 
Simmelis tiesiogiai nustatė santykį su „Marxo klausimu, ar są- 
monė apsprendžia buitį, ar buitis apsprendžia sąmonę“. Į šį 
klausimą jis atsakė teiginiu, kad „Kuo intensyviau turime tam 
tikrą daiktą, kuo labiau juo naudojamės ir džiaugiamės, tuo 
raiškiau ir stipriau turėjimas lemia savininko valios subjekty- 
vumą. Tad egzistuoja grandinė, jungianti buitį su turėjimu ir 
turėjimą su buitimi“. Pinigai labai sumažina tą sąmonės pri- 
klausomybę nuo daiktų. Jie sudaro galimybę „panaikinti bui- 
ties priklausomybę nuo turėjimo ir turėjimo nuo buities“, taip 
didindami žmonių laisvę santykiuose su daiktais“. 

Simmelis Pinigų filosofijoje plėtojo priežastinio ryšio tarp pi- 
niginės ekonomikos raidos ir naujųjų laikų racionalizmo kon- 
cepciją. Pinigai, kaip įrodinėjo Simmelis, „išreiškia tik tai, kas 
yra bendra viskam, tai yra mainų vertę, kuri bet kokią kokybę ir 
individualumą aiškina grynai kiekinu lygiu“. Tas pat siejasi su 
racionalizmu ir kaip tik todėl tarp „piniginės ekonomikos ir 
intelekto dominavimo išlieka glaudus tarpusavio santykis“. 
Kaip Lebensphilosophie, kuri rūpinosi iracionalių, kokybiškų 

gyvenimo pradų likimais, atstovas, Simmelis dėl to labai sielo- 
josi; tačiau kaip intelektualistas gynė intelektą ir racionalumą 
laikė laisvės padidėjimu. Kaip žinoma, tų pačių problemų esa- 
ma M. Webero racionalizmo raidos Vakaruose teorijoje - siejan- 
čioje racionalizmą ne tiek su piniginiais mainais, kiek su au- 
gančia biurokratizacija ir todėl pesimistiškesne, apibūdinančia 
ateitį kaip „geležinį narvą“ be erdvės individualiai laisvei. 
Webero pesimistinis požiūris į laisvę racionalizuotose in- 
dustrinėse visuomenėse padarė didžią įtaką vadinamiesiems 
„Vakarų marksistams“. Sekdami Lukacso pėdomis, jie mėgino 
tapatinti Webero „racionalizaciją“ su Marxo sudaiktinimu, „rei- 
fikacija“!. Bet dėl šito galima pateikti rimtų pastabų. Marxo 
sudaiktinimo teorija visų pirma buvo nukreipta prieš prekinę 
gamybą, arba rinkos ekonomiką, o ne prieš racionalų visų gyve- 
nimo sričių reguliavimą (arba biurokratizaciją - Webero šio ter- 
mino prasme).Kitaip nei Frankfurto mokyklos marksistai, Mar- 
xas protestavo prieš sudaiktinimą ir liko ištikimas 
racionalizmui. Jis kaltino kapitalizmą nepakankamai racionali- 


zuojant gyvenimą ir skyrė socializmui užduotį įgyvendinti ra- 


cionalizaciją iki galo. Tai turėjo būti pasiekta eliminuojant rin- 
ką ir paverčiant visuomenę vienu ekonominiu subjektu, vienu 
dideliu fabriku. Taigi sąmoningos, racionalios kontrolės idėja 
Marxo akyse buvo ne sudaiktinimo šaltinis, naikinantis iracio- 
nalius gyvenimo pagrindus (kaip manė Lebensphilosophie atsto- 
vai), o vaistas nuo sudaiktinimo, išsilaisvinimas iš daiktų val- 
džios. Tik Marxas nepaaiškiho, kaip tokią kontrolę gali vykdyti 
„laisvai susivieniję gamintojai“, kaip ją galima apsaugoti nuo 
biurokratinės degeneracijos. Jis nenumatė, kad tikslinė visumi- 
nė socialinio-ekonominio gyvenimo racionalizacija sukels fa- 
tališkų padarinių pačiam protui. Kaip visi racionalistai, jis at- 
kakliai pabrėžė, kad iš pačios proto prigimties kyla siekis 
kontroliuoti ir numatyti, nesuvokiant, kad „proto vystymosi pro- 
cesas yra priklausomas nuo laisvės veiklos nenuspėjamumo“. 
Komunistinis angažuotumas darė jį nepajėgų suprasti, jog pro- 
to vystymuisi būtina, kad „visuomeninis procesas, iš kurio pro- 
tas keroja, liktų laisvas nuo racionalios kontrolės“ *. 

Čia cituotų žodžių autorius yra Friedrichas von Hayekas, 
betjie pateikia vieną iš pagrindinių Simmelio minčių. Kaip libe- 
ralas ir Lebensphilosophie atstovas, Simmelis energingai gynė gy- 
venimo spontaniškumą nuo racionaliai-biurokratinio reglamen- 

tavimo. Jo piniginės ekonomikos ir laisvų mainų gynimas buvo 
šios strategijos esmė. 

Reikia pabrėžti, kad Simmelio mintys nuolat siejosi su Mar- 
xo santykių „Žmogus-daiktas“ istorijos problematika. Marxo 
išanalizuotas kapitalistinis fabrikas, plėtojantis Žmogaus rūši- 
nes jėgas darbininko, kaip individo, sąskaita, Simmeliui iliust- 
ravo labiau apibendrintą reiškinį, kurį jis vadino „kultūros tra- 
gedija“. Tą tragediją jis vaizdavo kaip tokią padėtį, kada 
subjektyvi kultūra (tai yra individų kultūrinis išprusimas) ne- 
gali iškilti iki objektyvios kultūros, arba objektyvizuoto kultū- 
ros pasaulio, sukurto žmonių, bet išsprūstančio iš jų kontrolės. 
Tai, aišku, buvo Marxo susvetimėjimo problematikos pakylėji- 
mas ir pritaikymas kultūrai: objektyvi kultūra pasirodė esanti 
subjektyvios kultūros susvetimėjimas, gyvenančių savo gyve- 
nimą gaminių pasaulis, kuris vystosi individualių kultūros ne- 
šėjų sąskaita!. Tačiau Simmelis nesutiko su Marxo mintimi apie 
atskirtų nuo Žmogaus turtų reabsorbcijos, reapropriacijos gali- 
mybe. Susvetimėjimas jam buvo neatskiriamas nuo Žmonių eg- 
zistavimo sąlygų, jis esąs sudėtingo, civilizacinio-kultūrinio da- 
rinio, taip pat individualios laisvės būtina kaina. Simmelio 
manymu, Marxo „tiesiogiai suvisuomenintos gamybos“, taigi 
ekonomikos, kur santykiai tarp Žmonių bus paprasti ir skaid- 
rūs, idealas buvo tik retrospektyvi utopija, fantastiška svajonė 
apie grįžimą (aišku, į „aukštesnę pakopą“) į paprastą natūralų 
ūkį. Suprantama, jis vertino šį idealą kaip iš esmės prieštarau- 
jantį individų individualizacijai ir jų laisvei. 

Kontrastas tarp Marxo ir Simmelio pažiūrų galiausiai kilo iš 
aksiologiškai sąlygoto nuomonių skirtumo dėl to, kas sudaro di- 
džiausią grėsmę laisvei: asmeninė priklausomybė ar objektyvi, 
svetima, nemotyvuota valia, ar daiktų dominavimas. Istorinė pa- 
tirtis, empiriniai socialinės psichologijos tyrimai suteikė daug 
argumentų Simmelio pozicijos naudai. Šiame kontekste net nėra 
reikalo minėti totalitarizmo eksperimentų. Nepalankumas asme- 
ninei priklausomybei, didesnis pasirengimas pripažinti objekty- 
vų arba kvaziobjektyvų būtinumą negu nepagrįstus draudimus 
ir nurodymus tam tikrame raidos etape yra visos žmonijos masto 
reiškinys. Patriarchalinėje visuomenėje asmeninė priklauso- 
mybė galėjo būti pripažinta, galėjo net pavirsti giliu asmeni- 
niu prieraišumu, o dabar grįžti prie to nebeįmanoma. Argu- 
mentai už asmeninės priklausomybės pranašumą, palyginti 

su depersonalizuotomis priklausomybėmis, dabar labai priešta- 
rauja sveikam protui: ne protui trivialia šio žodžio prasme, o 
sveikam protui, kaip akumuliuotos žmonijos patirties produk- 
tui. 

Ar tai reiškia, kad Marxo laisvės koncepcija yra tiesiog vi- 
siškai klaidinga ir neturi nieko verta dėmesio? Nemanau. Ste- 
venas Lukesas yra teisus, kai rašo, kad tos koncepcijos „negali 
„Kaip plika akimi nema- 
tomų pavergimo šaltinių analizė, ji iškėlė daug svarbių šiuolai- 

ignoruoti traktuojantieji laisvę rimtai 


kinių problemų. Jos ryšys su komunistine utopija lėmė, kad ji 
sprendė tas problemas išimtinai vienpusiškai, bet tai juk ne- 
reiškia (kaip liudija Simmelio atvejis), kad jos apibrėžimų nega- 
lima panaudoti kitos aksiologijos ir kitų teorinių prielaidų rė- 
muose. Apskritai galima pasakyti, kad paviršutiniška pažintis 
su Marxo laisvės teorija kelia grėsmę liberalioms demokratinėms 
vertybėms. Artimesnė pažintis su jos turiniu, ypač su jos istori- 
niu likimu, labai padeda geriau suprasti ir labiau įvertinti jos 
kritikos objektą - liberalią tradiciją. 

Komunizmo patirtis kelia būtinybę nuosekliai kritikuoti Mar- 
xo laisvės koncepciją, bet negalima pateisinti nihilistiško po- 
žiūrio į Marxo palikimą. Sunku būtų paneigti, kad istorinis ma- 
terializmas, kaip paaiškėjo, buvo efektyvus kapitalistinių 
visuomenių, įskaitant ir turtingiausias bei demokratiškiausias, 
kritikos įrankis. Tokioms visuomenėms ignoruoti marksizmą, 
taip pat Marxo laisvės teoriją, reikštų atsiduoti lėkštam ir pavo- 
jingam pasitenkinimui savimi. Todėl tad suprantama, kad daug 
Vakarų nonkonformistinių intelektualų ir toliau marksizmą laiko 
sudaiktintų visuomeninių santykių kritikos inspiravimo šalti- 
niu. Bet dar lengviau suprantamas turi būti faktas, kad „rea- 
laus socializmo“ šalių nonkonformistiniai intelektualai laikė 
marksizmą ideologinės priespaudos įrankiu ir politinės dikta- 
tūros įteisinimu. 

Dažnai sakoma, kad liberalizmas yra „eurocentristinė“ dok- 
trina, absoliutinanti tam tikras europines idėjas ir mažai tinka- 
ma plačiajam pasauliui. Čia yra šiek tiek tiesos, jei liberalizmą 
suprantame kaip tam tikrą ekonominės raidos strategiją - kuri 
ne visur davė vienodai pozityvių rezultatų. Bet net ir didžiau- 
sias skepticizmas universalaus ekonominio liberalizmo pritai- 
kymo atžvilgiu, mano nuomone, neleidžia laikyti liberalios kon- 
cepcijos esant tinkamos vien Vakarams. Atvirkščiai: ji ypač 

reikalinga toms šalims, kurios pamėgino modernizuoti savo eko- 
nomiką autoritariniais arba totalitariniais metodais. Nes iš tik- 
ro būtų didelė arogancija teigti, kad liberalizmas esąs geras tik 
turtingiems Žmonėms, kurie gali sau leisti tokią prabangą. Iš 
tikrųjų veikiau atvirkščiai: liberali laisvės koncepcija byloja apie 
esminius dalykus ir turi universalią reikšmę, ojos Marxo alter- 
natyva dabar iš esmės yra prabangos poreikis turtingiems 
kraštams, kuriuose liberalios laisvės nereikia ginti ir kurie kaip 
tik todėl gali sau leisti jos kritiką. 

ENGELSAS IR 
„MOKSLINIS SOCIALIZMAS“ 


1. „Engelso marksizmo“ problema 


Šioje knygoje pateikta Marxo laisvės filosofijos rekonstrukcija 
daugiausia yra paremta Ekonominiais-filosofiniais rankraščiais, 
Vokiečių ideologija ir Grundrisse, taigi kūriniais, kurie buvo 
nežinomi II Internacionalo epochos marksizmo teoretikams. Jie 
paskelbti tik 1927-1932 metais, o jų įtaką pradėta jausti po Ant- 
rojo pasaulinio karo. Taip tad jie negalėjo būti „klasikinio mark- 
sizmo“ kanonais. II Internacionalo laikotarpiu Marxas visų pir- 
ma buvo siejamas su Kapitalu. Šiame veikale, kaip stengiausi 
teigti, esama tam tikro filosofinio turinio, bet jo neįmanoma su- 
prasti nesusipažinus su susvetimėjimo filosofija, išplėtota anks- 
tyvuosiuose Marxo kūriniuose. „Klasikiniams marksistams“ 
net nebuvo žinomi „susvetimėjimo“ ir „sudaiktinimo“ termi- 
nai. Jie neįtarė, kad prie marksizmo pagrindų galima atrasti 
seną turtėjančio susvetimėjimo mitą - prarastojo ir susigrąžin- 
to rojaus istoriją. 

Daug „klasikinių marksistų“ pernelyg nesidomėjo filosofija 
ir nesuvokė, kokie esminiai yra marksizmo ryšiai su klasikine 
vokiečių filosofija. Marxas jiems buvo visų pirma žymus ekono- 
mistas, kapitalizmo raidos teoretikas ir istorinių įvykių klasi- 
nės analizės meistras. „Moksliškumas“, priskiriamas Marxo 
socializmui, šia prasme siejosi su pozityvistine mokslo kon- 
cepcija: tai sietina su nuostata, kad „mokslinis socializmas“ 
yra ne vien spekuliatyvi visuomeninė filosofija, o pozityvios 
žinios apie visuomenės raidos dėsnius, taigi kad socialistinė 
partija turi teisę atstovauti aukščiausiam scientizmo epochos 

autoritetui - Mokslo autoritetui. Marksizmas tenkino tikrumo 
dėl tikslo poreikį, nepavirsdamas visumine filosofija, viską 
apimančia pasaulio vizija. 

Nepaisant to, taip pat egzistavo tendencija tapatinti „moksli- 
nį socializmą“ su visumine pasaulėžiūra - ši tendencija nulėmė 
fatališkus padarinius, nes vedė totalinio minties ideologizavimo 
link. Ją reprezentavo Engelsas, kuris po Marxo mirties beveik 
automatiškai buvo pripažintas žymiausiu marksizmo teoretiku!. 
Kaip tik jis ir įvedė kanonišką interpretaciją, pagal kurią imta 
dalyti marksizmą į du didelius skyrius: „istorinį materializmą“, 
aiškinantį praeitį ir dabartį, bei „mokslinį socializmą“, preten- 
duojantį į mokslinį ateities pažinimą. Gerokai mažiau sėkmin- 
gas buvo Engelso bandymas suteikti marksizmui ontologinį pa- 
grindą kaip Hegelio dialektikos materialistinės reinterpretaciją. 
Tai suprantama: paskutiniame XIX amžiaus ketvirtyje hėgeliz- 
mo tendencijos Vokietijoje buvo vertinamos kaip anachronizmas, 
nesuderinamas su natūralistinio scientizmo dvasia. Bet ir šis En- 
gelso marksizmo aspektas susilaukė tęsimo, sisteminimo ir kodi- 
fikavimo. Čia pagrindinį vaidmenį suvaidino Georgijus Plecha- 
novas, „rusų marksizmo tėvas“. Jo kūriniuose „dialektinis 
materializmas“ įgijo absoliučiai būtino visų marksistinės min- 
ties atšakų ir pritaikymų filosofinio pagrindo rangą. Ši pozicija 
sulaukė daug entuziastingų sekėjų iš kairiosios rusų inteligenti- 
jos, kuri uoliai ieškojo integralių pasaulėžiūrų atsakymams į vi- 
sus galimus klausimus. Poziciją parėmė Leninas. Jo dėka ji tapo 
išskirtiniu „marksizmo-leninizmo“ bruožu. 

Tačiau grįžkime į marksistinės minties „aukso amžių“. Ne- 
bus perlenkimas teigti, kad Engelso kūriniai tuomet buvo daž- 
niau skaitomi ir geriau žinomi negu Marxo. Juk kaip tik Engel- 
sas buvo parašęs įtakingiausių marksistinės tradicijos tekstų, 
tokių kaip Anti-Diuringas, Socializmo išsivystymas iš utopijos į 
mokslą, Liūdvigas Fojerbachas ir klasikinės vokiečių filosofijos pa- 
baiga. Anglijoje išleistas marksistinės minties Žodynas prime- 
na, kad šie kūriniai, taip pat Šeimos, privačios nuosavybės ir valsty- 
bės kilmė įtvirtino Engelso, kaip marksistinio filosofo, pozicijas. Jo 
reikšmė buvo didesnė negu paties Marxo“. Tą konstatuoja ir Ko- 
lakowskis. Jis rašo, kad panašiai kaip iš Kapitalo, taip ir iš Engel- 
so kūrinių „kelios socialistų kartos sėmėsi žinių apie mokslinį 
socializmą ir jo filosofinius pagrindus“*. Kitoje klasikinėje kny- 
goje apie marksizmą pagrindinių Engelso kūrinių istorinis vaid- 
muo buvo pripažintas didesniu negu Marxo Kapitalo: „Kaip tik 

! Zr. T. Carver, Marx and En- 
gels: The Intellectual Relation- 
ship, Bloomington, 1983. Car- 
verio teigimu, Engelsas troško 
tapti didžiausiu autoritetu 
marksizmo, suprantamo kaip 
viską apimanti ir visuotinai 
svarbi pasaulėžiūra, klausi- 
mais (ten pat, p. 157). 


2 Žr. antraštinį žodį Engels 
žodyne A Dictionary of Mar- 
xist Thought, T.Bottomore 
(red.), Oxford, 1983, p. 151 
(šio straipsnio autorius yra 
G. S. Jones). 


*L. Kotakowski, Główne nurty 
marksizmu, Londyn, 1988, 
p. 218. 

! G. Lichtheim, Marxism. A 
Historical and Critical Study, 
New York, 1961, p. 241. 


2 P. Anderson, Considerations 
on Western Marxism, London, 
1976, p. 60. 

išjų, o ne iš Kapitalo (ką dar kalbėti apie ankstyvuosius Marxo 
kūrinius, kurie tuomet buvo daugiausia nežinomi), dauguma 
socialistų sėmėsi tada savo pasaulio vaizdą“!. 

Jei taip, tai esama pagrindo tvirtinti, kad istorinė Engelso 
veikalų reikšmė buvo nepaprastai didelė visiškai nepriklauso- 
mai nuojų filosofinės vertės. Todėl galima stebėtis, kodėl dabar- 
tiniai marksizmo istorikai, tarp jų ir Kotakowskis, taip menkai 
vertina Engelsą ir pabrėžia ankstyvųjų Marxo veikalų svarbą. 
Istoriniu požiūriu pagrįstesnė būtų priešinga pozicija. Juk En- 
gelso marksizmo interpretacijos inspiravo galingus revoliuci- 
nius judėjimus, ojaunojo Marxo kūriniai tedomino vien tik kai- 
riuosius intelektualus. 

Tyčinis menkinimas ir net demonstratyvus Engelso indėlio 
į marksizmą ignoravimas tapo išskirtiniu vadinamojo Vakarų 
marksizmo bruožu. Perry Andersonas taikliai pažymėjo, kad 
„Vakarų marksizmui [padarė pradžią] Engelso filosofinio pali- 
kimo ryžtingas ir dvigubas - K. Korscho ir G. Lukdcso - neigi- 
mas veikaluose Marksizmas ir filosofija ir Istorija ir klasinė sąmo- 
nė. Vėlesniais metais pasibjaurėjimas Engelsu suvienijo visas 
Vakarų marksizmo sroves nuo J. P. Sartre'o iki L. Coletti ir nuo 
L. Althussero iki H. Marcuse'o“*. Daugeliu atveju pasibjaurėji- 
mo priežastys buvo gana akivaizdžios. Norėta apsaugoti mark- 
sistinę filosofiją, kad jos nemonopolizuotų tarybiniai filosofai, 
kurie pavertė ją beviltiškai schemišku ir filosofiškai persenusiu 
„Aialektiniu materializmu“, daugiausia besiremiančiu Engel- 
so tekstais. Vis didesnės „klasikinio“ marksizmo deaktualiza- 
cijos ir „marksizmo-leninizmo“ skurdumo ir totalitarinio po- 
būdžio suvokimas teikė argumentų prieš Engelsą, nes kaip tik 
jis daugiausia padėjo atsirasti šioms abiem marksistinės „or- 
todoksijos“ formoms: II Internacionalo laikotarpio klasikinei or- 
todoksijai ir „marksistinei-lenininei“ neoortodoksijai. Marxo pa- 
dėtis šiuo atžvilgiu buvo daug geresnė. Jis nebuvo populiarintojas, 
vengė didaktinių schemų, buvo žinomas kaip besilaikantis kriti- 
nės distancijos nuo besivadinančių „marksistais“. Bet kaip tik 
pasirodę ankstyvieji Marxo veikalai naujai nušvietė jo kūry- 
bos visumą, parodė jį kaip rafinuotą filosofą, kurio idėjų nepa- 
sisavino institucionalizuotų formų komunistiniai judėjimai ir 
todėl išvengė kompromitacijos. Tai sudarė galimybę įrodinė- 
ti, kad Marxo idėjos buvo faktiškai nesuprastos, taigi jis nėra 
intelektualiai atsakingas už ligšiolines savo mokslo prakti- 

nes pasekmes; kad jo idėjas supratus teisingai, galima bus indi- 
vido laisvę marksizmu pagrįsti naujai, išsamiau ir įtikinamiau 
už liberalųjį pagrindimą. Tokie teiginiai nebuvo pagrįsti, nes 
(kaip stengiausi parodyti) ankstyvuosiuose Marxo kūriniuose 
buvo vien labiau sufilosofinta komunistinės utopijos versija. 
Nepaisant to, N. Chruščiovui 1956 metais atskleidus ir pasmer- 
kus stalininius nusikaltimus, pasklido nepagrįsta viltis abiejo- 
se dirbtinai padalytos Europos dalyse. „Jaunasis Marxas“ tada 
buvo įkvėpimo šaltiniu tiek Vidurio ir Rytų Europos revizionis- 
tiniams marksistams (ir Leszekui Kotakowskiui), tiek Vakarų 
marksistuojantiems intelektualams. Reikšmingas ir simboliškas 
yra tas faktas, kad Lenkijos 1956 metų „atodrėkis“ išjudino pran- 
cūzų protus ir paskatino Sartre'ą paskelbti esė Marksizmas ir 
egzistencializmas pirmąjį variantą Varšuvoje leistame leidinyje 
„Twórczość“ („Kūryba“)! 

Bet toji situacija truko neilgai. Po 1968 metų Čekoslovakijos 
ir Lenkijos įvykių dauguma Vidurio Europos revizionistų vi- 
siškai pasitraukė nuo marksizmo ir Vakarų marksistai neslėpė 
apmaudo“. Tiesa, atsirado naujų marksistinių dogmų revizijų 
formų, bet jų reikšmė buvo nepalyginti menkesnė: nes neorevi- 
zionistai vengė tiesioginio politinio angažuotumo, marksizmo 
prestižas inteligentų aplinkoje (o kartu ir mėginimų jį revizuoti 
kokybinis svoris) smarkiai smuko, ir tai paveikė net ir valdan- 
čiąsias partijas, paspartino jų faktinės deideologizacijos proce- 
są. Tačiau Vakaruose marksizmo prestižas augo, marksistines 
idėjas pripažino vis daugiau intelektualų - sociologų, istorikų, 
literatūrologų, politologų. Vis dėlto Vakarų marksistai nenorė- 
jo apsiriboti jokia ortodoksija: jie plėtojo marksizmą visomis 
kryptimis, dažnai itin laisvai, panaudodami visus Marxo min- 
ties neaiškumus, dviprasmybes ir neapibrėžtumus. Engelso 
marksizmo kodifikavimas jiems buvo pernelyg aiškus ir vien- 
pusiškas, pernelyg „totalinis“savo aspiracijomis, paliekantis 
nedaug erdvės kūrybinėms reinterpretacijoms. Be to, tai buvo 
marksizmo interpretacija su aiškia Viktorijos epochos dvasios 
žyme, savo autoritetu remianti viską, nuo ko „Vakarų marksis- 
tai” troško išsivaduoti: natūralistinį evoliucionizmą, istoriog- 
rafinį eurocentrizmą, pozityvistinį scientizmą, taip pat - pas- 
kutinį, bet ne mažiau svarbų - dogmatinį tarybinį marksizmą. 
Taigi Engelso nepatrauklumas postalininės epochos Vakarų 
marksistams yra lengvai suprantamas ir pagrįstas dalykas. 

1 Žr. „Twórczość“, 1957, nr. 
4, p. 33-71. Ši esė vėliau buvo 
įtraukta į Sartre'o Dialektinio 
proto kritiką. 


? Britų marksistinis istorikas 
E. P. Thomson į tai reaguoda- 
mas parašė L. Kotakowskiui 
atvirą laišką (žr. An Open Let- 
ter to Leszek Kotakowski, „So- 
cialist Register“, 1973). Šis 
laiškas baigiasi žodžiais: 
„Šiaip ar taip, ar galėtume ka- 
da nors susitikti prie taurelės? 
Esu Jums skolingas daugiau 
negu vieną taurelę. Ir ar galė- 
tume išgerti už išsipildymą 
vilčių, kurios kadaise mus su- 
artino — už 1956 metus?“ (ten 
pat, p. 75). 

! Tokio marksizmo istorijos 
pateikimo pavyzdžiu yra, be 
kita ko, žinomas Kotakowskio 
veikalas. 


2 Žr. T. Carver, Marx and En- 
gels, p. 118-132. 


3 Leon Trotsky on Engels and Kaut- 
sky, New York, 1969, p. 24. 


4 Žr. M. Jay, Marxism and To- 
tality: The Adventures of a Con- 
cept from Lukács to Habermas, 
Berkeley, 1984, sk. 2 ir J. G. Mer- 
quior, Western Marxism, Lon- 
don, 1986, p. 87. Abiejose šiose 
knygose, panašiai kaip P. An- 
dersono kūrinyje, „Vakarų 
marksizmas“ yra sąvoka, 
reiškianti atskirą srovę mark- 
sizmo viduje, gimusią XX 
amžiaus trečiąjį dešimtmetį 
kaip intelektinę reakciją į II In- 
ternacionalo žlugimą ir rusų 
revoliuciją. Šiai srovei, pasi- 
dalijusiai į įvairias mokyklas, 
iš pat pradžių buvo būdinga 
antipozityvistinė orientacija, 
posūkis nuo ekonomikos į fi- 
losofiją ir egzistuojančių mark- 
sistinių „ortodoksijų“ ignora- 
vimas. „Vakarų marksizmo“ 
iniciatoriais ir klasikais laiko- 
mi G. Lukdcsas ir A. Gramsci, 
tai yra mąstytojai, labai susiję 
su institucionalizuotu komu- 
nistiniu judėjimu. Po Antrojo 
pasaulinio karo, ypač anglo- 
saksų šalyse, „Vakarų mark- 
sizmas“ įsitvirtino universite- 
tuose, prisidėjo prie jų 
politizavimo kairuoliško (bet 
dažniausiai nekomunistinio) 
radikalizmo dvasia. Kai kurie 
jo atstovai, pvz., H. Marcuse, 
tapo šių kairiųjų žymiausiais 
ideologais. 

Sunku suprasti, kodėl tai paskatino bandymus vaizduoti visą 
marksizmo istoriją taip, tarytum joje pagrindinį vaidmenį būtų 
atlikusios ezoterinės ir ilgą laiką visiškai nežinotos jaunojo Mar- 
xo koncepcijos, o ne plačiai Žinotos ir visuotinai pripažintos 
Engelso populiarizacijos!. 

Nemanau, kad Engelsui priklausančio istorinio rango su- 
grąžinimas yra lygiavertis naiviam požiūriui, kad Marxas su 
Engelsu esą visiški vienminčiai, jų laikymui „viena siela dvie- 
juose kūnuose“. Atvirkščiai, pritariu nuomonei, kad Engelso 
veikalai turi būti skelbiami ir studijuojami atskirai nuo Marxo 
veikalų, kad skirtumai tarp šių mąstytojų, nors jų pačių dau- 
giausia nesuvokti, turėjo svarbią teorinę reikšmę ir jų aiškus 
apibrėžimas būtinas XX amžiaus marksizmo istorijai suprasti. 

Detali intelektualinių santykių tarp Marxo ir Engelso istori- 
jos analizė, žinoma, netelpa į mūsų temos rėmus. Tačiau reikia 
modelinės „Engelso marksizmo“ rekonstrukcijos atskirai nuo 
„Marxo marksizmo“. Atlikti tokią rekonstrukciją pagelbės trum- 
pa marksistinėje ir marksologinėje literatūroje šia tema išdėsty- 
tų pozicijų pristatymas. 

Naivus Marxo minčių tapatinimas su Engelso mintimis la- 
bai ilgai buvo dominuojantis, o partinėje aplinkoje net privalo- 
mas požiūris. Taikliai pažymėta, kad prie to prisidėjo pats En- 
gelsas: jo demonstratyvus kuklumas vertinant asmeninį indėlį 
į „mokslinį socializmą“ nukreipdavo dėmesį nuo šio indėlio 
savitumo. Problemą galima suprasti ir kitaip: priskirdamas Mar- 
xui visų savo idėjų autorystę, Engelsas savo mintis pateikdavo 
Marxo pavarde“ . Jei tai buvo sąmoninga taktika, tai reikia pri- 
pažinti, kad ji davė įspūdingų rezultatų. Jos sėkmę liudija kad 
ir toks L. Trockio teiginys: 


„Marxą ir Engelsą sieja keturiasdešimt metų titaniško protinio 
darbo. Kompetentingiausi ir į;žvalgiausi marksizmo žinovai, pa- 
vyzdžiui, D. Riazanovas, nesugeba - nes tai apskritai neįmano- 
ma - nubrėžti aiškios demarkacinės linijos, kuri atskirtų jų kūri- 
nius.“ 


Esminių skirtumų tarp Marxo ir Engelso atradimas papras- 
tai priskiriamas garsiam vengrų marksistui György Lukácsui. 
„Eretiška“ Lukácso knyga Istorija ir klasinė sąmonė (1923) yra 
vertinama kaip pagrindinis „Vakarų marksizmo paradigmos“ 
šaltinis, specifiškai vakarietiškos marksistinės minties fons et 
origo*. Lukacsas paprastai retai mini Engelso pavardę, kriti- 

kuoja jį veikiau implicite negu explicite. Nepaisant atsargios for- 
mos, kritika labai esminga. Lukacso nuomone, Anti-Diuringo 
autorius nesuprato Marxo dialektikos ir Marxo praktinės teori- 
jos. Tiesa, jis priešpriešino dialektinę sąveiką mechaniniam prie- 
žastingumui, bet nė nepagalvojo paminėti „esmingiausią tar- 
pusavio sąveikos formą - dialektinį objekto santykį su subjektu 
111 


istoriniame procese 
ti pagrindinio dalyko, ogi kad „kiekvienu <metafiziniu> po- 


. Lukácso supratimu, tai tolygu nesupras- 


žiūriu jo objektas, tai yra nagrinėjamas dalykas, turi tvirtai iš- 
likti nepaliestoje ir nekintamoje padėtyje, be to, ir pats tas 
požiūris tėra kontempliacinis ir niekada netampa praktiniu“. 
Kitame skyriuje Lukácsas apkaltino Engelsą netinkamai inter- 
pretuojant tiek Hegelį, tiek Marxą, nes jis ignoravo aktyvų sub- 
jekto vaidmenį, Žinių įsigijimo procesą vaizdavo kaip pasy- 
vią, stebėtojišką išorinio pasaulio kontempliaciją. Pasak 
Lukacso, tai reiškė visišką Marxo istorinės praktikos sąvokos 
epistemologinių implikacijų nesupratimą, šio supratimo pa- 
keitimą pozityvistine „mokslinio eksperimento“ koncepcija. 
O iš tikrųjų, įrodinėjo Lukacsas, „kaip tik eksperimentas yra 
gryniausiai kontempliacinis elgesio būdas. Eksperimentuoto- 
jas sukuria dirbtinę, abstrakčią aplinką, kad be kliūčių, paša- 
linęs visus stabdančius iracionalius elementus tiek objekto, 
tiek subjekto pusėje, galėtų stebeti niekuo netrikdomą savo ti- 
riamų dėsnių veikimą”. Praktika - aktyvios objekto su sub- 
jektu sąveikos prasme - nėra (priešingai nei manė Engelsas) 
kapitalistinės pramoninės gamybos procedūros: nes kapita- 
listinio sudaiktinimo sąlygomis pramonė „pagrindine, dia- 
lektine-istorine prasme yra tik visuomeninių gamtinių dėsnių 
objektas, o ne subjektas“*. 

Engelso kritika buvo neišvengiama Lukdcso kovoje dėl mark- 
sizmo išvalymo nuo natūralistinio scientizmo nuosėdų ir dėl 
sugrąžinimo jam esminio Marxo filosofijos turinio. Priešingai 
paplitusiam požiūriui, pagrindinis Lukacso kritikos objektas 
buvo ne tarybinis marksizmas (nors Lenino Materializmas ir em- 
piriokriticizmas buvo ryškiausias subjekto aktyvistinės koncepci- 
jos ignoravimo pasireiškimas), o II Internacionalo marksizmas“. 
Lukacsas siekė pasipriešinti „objektyvių istorijos dėsnių“ kon- 
cepcijai, „natūralių vystymosi fazių“, per kurias nei peršoksi, nei 
jų panaikinsi dekretais, koncepcijai“; koncepcijai, griaunan- 
čiai istorinį bolševikinės revoliucijos teisėtumą, traktuojančiai 

! G. Lukács, Historia i šwiado- 
mošč klasowa, vert. M. J. Sie- 
mek, Warszawa, 1988, p. 71. 


* Ten pat. 


? Ten pat, p. 285-286. Lukac- 
sas gal pamiršo, kad pats 
Marxas (Pratarmėje pirmajam 
Kapitalo leidimui) lygino savo 
metodą su metodu fiziko, ku- 
ris „Stebi gamtos procesus ten, 
kur jie pasireiškia aiškiausia 
forma ir yra mažiausiai už- 
temdomi juos trukdančių įta- 
kų“ (K. Marksas, Kapitalas, 
t. 1, Vilnius, 1957, p. 4). 


* Ten pat, p. 286. 


` Požiūrį, kad Vakarų mark- 
sizmas gimė kaip kritinė re- 
akcija į tarybinį marksizmą, 
aptinkame ir cituotame anks- 
čiau Dictionary of Marxist 
Thought, straipsnyje Western 
Marxism, p. 523. 


* K. Marksas, Kapitalas, t. 1, 
Vilnius, 1957, p. 7. 

1 G. Lukács, Historia i šwiado- 
mošč klasowa, p. 281. 


? Ten pat, p. 103. 


? Ten pat, p. 91. 


* Ten pat, p. 143. 


` Ten pat. 


° Ten pat, p. 84. 

ją kaip pasmerktą žlugti voliuntaristinį eksperimentą. Tuo pat 
metu Lukacsas ketino filosofiškai modernizuoti marksizmą an- 
tipozityvistinio lūžio europinėje kultūroje dvasia. Norėdamas 
pasiekti šių tikslų, Lukacsas privalėjo išlaisvinti marksizmą iš 
Engelso „dialektinio materializmo“ ,tapatinusio dialektikos dės- 
nius su gamtos dėsniais ir pabrėžusio gamtos evoliucijos ir žmo- 
nijos istorijos tęstinumą. 

Materializmas, Luk4cso manymu, negali būti dialektinis, o 
dialektika — materialistinė; nes materializmas daro prielaidą 
apie gamtos „objektyvumą“, o dialektika nagrinėja gamtą kaip 
„Socialinę kategoriją“! 
jekto ir subjekto produktą. Klaidinanti yra ir tezė apie ekonomi- 
nių kapitalizmo dėsnių „objektyvumą“ ir „gamtinę būtinybę“, 


„sąveikos tarp socialinės praktikos ob- 


nes iš esmės tai yra „fetišistinės iliuzijos“, atspindinčios žmo- 
nių tarpusavio santykių sudaiktinimas tobulos prekinės pro- 
dukcijos sąlygomis; kitaip sakant, tai yra tik sąmonės sudaikti- 
nimo išraiška, būdinga tiksliai apibrėžtai ir pereinamajai 
žmonijos istorijos stadijai. Šiuos dėsnius tirti „moksliškai“, tai- 
gi iš „nešališko stebėtojo“ pozicijų“ (kaip, Lukacso nuomone, 
buvo Engelso atveju), reiškia palaikyti tas „objektyvumo“ iliu- 
zijas, įteisinti sudaiktintą požiūrį į visuomenę - tokį, kai visuo- 
menė laikoma „antrąja gamta“, svetima žmogui ir priklausoma 
nuo nepermaldaujamos būtinybės dėsnių. Kaip tik dėl tos prie- 
žasties gamtinių mokslų pažinimo idealo taikymas visuomeni- 
niams mokslams „tampa ideologinės kovos įrankiu buržuazi- 
jos rankose“?. Priešingai nei pozityvistinis scientizmas, 
dialektinis metodas įveikia sudaiktėjimą ir susvetimėjimą, nu- 
plėšdamas nuo ekonominių reiškinių „daiktiškumo skraistę“ *. 
Kitaip sakant, pasak dialektinio metodo, „objektyvių raidos dės- 
nių“ sąvoka atspindi vien „visišką žmogaus priklausomybę 
buržuazinėje visuomenėje nuo gamybinių jėgų'*; kartu ji redu- 
kuoja „socialinių gaminių daiktiškumą (Sachlichkeit), susveti- 
mėjusį žmonių atžvilgiu, iki santykių, kuriuos žmonės užmez- 
ga su žmonėmis“, taip įteisindama visuomeninių santykių 
socialinę kritiką ir revoliucinę pertvarką. Taigi dialektikos svar- 
bos akcentavimas turėjo padėti įveikti socialdemokratinį opor- 
tunizmą, kuris veikimą darė priklausomą nuo tariamai objekty- 
vių būtinumų pažinimo. 

Bet Lukacso pirmumas tarp suabejojusių „objektyvistiniu“ 
ir „būtinybiniu“ marksizmo interpretavimu, būdingu II Inter- 


1. „Engelso marksizmo“ problema 


nacionalo laikotarpio marksistinei „ortodoksijai“,iš esmės yra 
sąlyginis ir abejotinas. Italijoje tam tikrų skirtumų tarp Marxo ir 
Engelso suvokimas atsirado keliolika metų anksčiau tokių mark- 
sistų arba marksizmu susidomėjusių mąstytojų, kaip Rodolfo 
Mondolfo, Arturo Labriolos, Giovanni Gentile ir Benedetto Cro- 
ce, kūriniuose’. Ikirevoliucinėje Rusijoje aktyvistinė marksizmo 
interpretacija, kuri išeities tašku laikė Tezes apie Feuerbachą ir 
aiškiai skyrė Marxą nuo Engelso, išsikristalizavo Aleksandro 
Bogdanovo ir Anatolijaus Lunačarskio veikaluose. (Pastarąją 
pavardę paminėjo pats Lukacsas naujo Istorijos ir klasinės sąmo- 
nės 1967 metų leidimo pratarmėje.) Svarbių minčių apie mark- 
sizmo kūrėjų skirtumus išsakė žymus „austromarksizmo“ at- 
stovas Maxas Adleris. Bet visų pirma reikia paminėti Stanistawą 
Brzozowskį. Pasak Kotakowskio, Idėjų autorius buvo bene pir- 
masis mąstytojas, kuris „atakavo Engelsą kaip visiškai kitokios 
orientacijos filosofą, negu Marxas“*. Jis neabejotinai sukūrė pir- 
mąją nuoseklią antiengelsišką marksizmo interpretaciją, dau- 
geliu aspektų sutampančią su klasikiniu Lukacso veikalu. 

Šioje interpretacijoje, Brzozowskio suformuluotoje jau 1905 
metais, marksizmas iš esmės buvo antinatūralistinė „veiklos 
filosofija“, giliai įsišaknijusi idealistinės vokiečių filosofijos tra- 
dicijoje, nors vėliau deformuota pozityvistinio scientizmo dva- 
sia. Užbėgęs už akių Lukacsui, lenkų mąstytojas „objektyvių 
istorijos dėsnių“ sąvoką pavaizdavo kaip sąmonės iliuziją, su- 
sidariusią tokiomis aplinkybėmis, kai gamintojai prarado gali- 
mybę kontroliuoti savo veiklos produktus. Jis atskleidė mark- 
sizmo sudaiktinimo ir susvetimėjimo problematiką, ir dėl to 
keitėsi marksistinės istorijos filosofijos turinys: „būtinų ekono- 
minės raidos stadijų“ teorija virto raidos per žmonijos kūrybi- 
nių jėgų susvetimėjimą, o vėliau reapropriaciją, koncepcija. Brzo- 
zowskis čia įžvelgė aiškų ryšį su L. Feuerbacho susvetimėjimo 
ir reintegracijos koncepcija. Jis teigė, kad Marxas „iki galo liko 
ištikimas iš esmės fojerbachiškai minčiai apie reintegraciją. Šios 
minties esmė buvo tokia: Žmogus atskiria nuo savęs savo kūry- 
bos rezultatus - religiją, meną, teisę ir taip toliau bei traktuoja 
juos kaip nepriklausomas būtis, kurioms jis tarnauja; bet iš es- 
mės visada tarnauja sau, ne tam, ką pats sukūrė. Toks pripaži- 
nimas yra suvokimas savo turtų, įkūnijimas iš naujo į žmogų 
to, ką jis išskyrė iš savęs, o kartu ir jo išlaisvinimas“. 

Dvejais metais vėliau, 1907-aisiais, Brzozowskis priėjo prie 

išvados, kad atsakomybė už marksizmo scientistinę deformaci- 
ją tenka Engelsui. Straipsnyje Istorinis materializmas kaip kultū- 
ros filosofija (vertimas į vokiečių kalbą išspausdintas „Neue Zeit“ 
puslapiuose) jis priešpriešino Marxo „istorijos dialektiką“ En- 
gelso „kosmoso dialektikai“, faktiškai sutapatintai su gamtine 
evoliucija. Marxas, kaip įrodinėjo jis, peržengė Hegelio ribas, o 
Engelsas pasitraukė už Kanto; Marxas matė istoriją kaip žmo- 
gaus aktyvios saviraiškos procesą, o Engelsas redukavo ją iki 
„Natūralių“, „objektyvių“ procesų. Taip buvo todėl, kad Engel- 
sas traktavo gamtą kaip kažką objektyviai „duotą“, apimantį ir 
žmoniją, Marxas, žinodamas apie Kanto filosofijos lūžį, priėmė 
antropocentrinę prielaidą, taigi suvokė, kad gamta, arba, tiks- 
liau sakant, gamta žmogaus patyrimo srityje (nes beveik nieko 
nežinome apie gamtą „pačią savaime“), iš esmės yra mūsų pa- 
čių kūrinys; kad pats žodis „gamta“ pažinimo kritikos atžvil- 
giu reiškia vien „valdžią užžmogiškam pasauliui, įgytą žmoni- 
jos technika“! 
sąlygotas, nes mūsų žinios apie gamtą tėra „tikslingos veiklos 
taisyklių ir formų suma“, sukaupta per istorinę žmonijos prak- 
tiką?. Šiame istorijos prioritete gamtos atžvilgiu Brzozowskis 
įžvelgė didžią Marxo filosofinę intuiciją. Šios intuicijos nesu- 
prato Engelsas, kuris istorijos dialektiką priskyrė „kosminei dia- 
lektikai'*. 

Brzozowskio supratimu, pati „kosminės dialektikos“ sąvo- 


. „Gamtos“ sąvokos turinys yra istoriškai 


ka buvo iš esmės prieštaringa ir filosofiškai neteisėta. Tai buvo 
aiškus užbėgimas už akių Lukūcsui, kuris ryžtingai paneigė 
Engelso „gamtos dialektikos“ filosofinį teisėtumą. Jau 1906 me- 
tais Brzozowskis įrodinėjo, kad „gamta“ iš esmės yra istorijos 
kūrinys, kad jos turinį sukūrė kolektyvinė istorinė žmonijos 
praktika. Taip suprantamas autentiškas marksizmas (tai yra 
Marxo marksizmas, kitoks negu Engelso marksizmas) tapdavo 
suistorinta ir suvisuomeninta Kanto subjekto aktyvumo kon- 
cepcija. Apie užžmogišką būtį (Kanto „daiktas pats savaime“) 
nieko nežinome, visada turime reikalą su kuo nors tokiu, ką 
sukūrė žmonija: „Taigi visas Žmonių tiek teorinio, tiek prakti- 
nio gyvenimo turinys yra istorijos materija. Istorija nepraranda 
savarankiškumo gamtos atžvilgiu, nes ją aprėpia. Pasaulis ki- 
tapus istorijos pats yra istorijos gaminys [...] Istorija - žmogaus 
ir jo veiklos atsakomybės pasaulis — yra logiškai pirmesnė tik- 


rovė, negu gamta“. 


1. „Engelso marksizmo“ problema 


Taip Engelso „istorijos dialektikos ištirpdinimui gamtos dia- 
lektikoje“! buvo priešpriešinama „būties išlydymo istorijoje“ 
koncepcija. Šiame taške sutapimas su Lukdcsu yra pribloškian- 
tis. Gamta, kaip įrodinėjo Lukacsas, yra „socialinė kategorija“, 
nes visas gamtos sąvokos turinys yra žmonijos istorijos kūri- 
nys. Kaip teigė Lukácsas, „marksistui ir pati gamta, ir visos te- 
orinio ir praktinio viešpatavimo joje formos yra socialinės katego- 
rijos; kas tiki, kad čia turime reikalą su kažkuo, esančiu virš 
istorijos ir virš visuomenės, tas diskvalifikuoja save kaip mark- 
sistą“?. 

Brzozowskis išplėtojo savąją Engelso kritiką didelėje studi- 
joje Anty-Engels (1910). Rašydamas ją, jis nutolo ir nuo Marxo 
kūrybos, taigi netraktavo jos kaip kritinių marksistų progra- 
mos. Nepaisant to, ir šioje studijoje randame daug minčių, ste- 
bėtinai, visiškai ar iš dalies, sutampančių su Lukacso vėliau 
išplėtotomis koncepcijomis. Prie jų visų pirma priskirtina inte- 
lektualizmo ir scientizmo, kaip kontempliacinio pagrindo, bū- 
dingo atsiskyrusiems nuo visuomenės, neangažuotiems stebė- 
tojams, kritika. Brzozowskio supratimu, Engelsas reprezentavo 
ypač atgrasų tokio mentaliteto variantą. Marxui išeities taškas 
buvo prometėjiška valia, Engelsui - būtinybės pažinimas; Mar- 
xas jautėsi esąs atsakingas už pasaulį, o Engelsui buvo būdin- 
gas „tam tikros rūšies grynas pasitenkinimas“, kilęs iš iliuzi- 
jos, kad „pasaulio gyvenimas yra brendimas iki Engelso“. Jis 
įprato žvelgti į pasaulį iš „objektyvaus“ pažinimo olimpinių 
aukštumų, taigi traktuoti gyvenimą kaip kažką tokio, kas „kiek- 
vienam turi būti taip nereikšminga ir svetima, kaip gamtinis 
procesas“. „Engelsizmo“ pagrindą sudarė Marxo įveikta re- 
ceptyvi pažinimo koncepcija, vedanti į gyvenimo apibrėžimą 
nepriklausomų nuo žmonių, „objektyvių“ būtinybių kategori- 
jomis. Ši diagnozė, sujungta su G. Sorelio intelektualizmo kriti- 
ka, įteigė Brzozowskiui išvadą, kad „engelsizmas“ puikiai iš- 
reiškia inteligentijos — gyvenimiškai bevaisio sluoksnio, savo 
pasyvumą substancializuojančio tariamo istorinio proceso sa- 
vieigos pavidalu, - pasaulėžiūrą. Iš to sekė, kad Engelso mark- 
sizmo interpretacija daro žalingą įtaką darbininkų klasei, nes 
numarina jos kovinę dvasią ir atsakomybę už savo likimą. 

Kaip matome iš to, kas pasakyta, Brzozowskis ir Lukacsas 
interpretavo Marxo dialektinį istorizmą kaip bet kokių žmo- 
nių Žinių istoriškumo teoriją, taigi kaip neišvengiamą rūšinį 

subjektyvizmą. Labai panašių minčių suformulavo ir A. Grams- 
ci, kuriam marksizmas, kaip „praktikos filosofija“, buvo „sub- 
jektyvistinės tikrovės koncepcijos“,suformuluotos šiuolaikinės 
europinės filosofijos, istoristinė reinterpretacija. Žodis „objek- 
tyvus“, pasak Gramsci, „visada reiškia <žmogiškai objektyvus>, 
o tai gali tiksliai atitikti apibrėžimą „istoriškai subjektyvus“; 
tad <objektyvus> reikštų tą patį, ką <visuotinai subjektyvus>"!. 
Taigi „objektyvus“ pažinimas reiškia ne kokio nors „užistori- 
nio ar užžmoniško objektyvumo“ pažinimą: „tikrovę pažįsta- 
me tik susietą su žmogumi, o jei Žmogus yra istorinis tapsmas, 
tai ir pažinimas bei tikrovė yra tapsmas, taip pat ir objektyvu- 
mas yra tapsmas“. Be to, marksizmas nėra objektyvių, nuo žmo- 
gaus nepriklausomų raidos dėsnių teorija; tokia teorija yra Mar- 
xo minčių iškraipymas natūralistinio evoliucionizmo dvasia. 
Marxo pažinimo antstatinio pobūdžio teorija (panašiai kaip 
idealistinis subjektyvizmas) numato subjektyvų išankstinį fak- 
tų formavimą, taigi yra nesuderinama su fakto, kaip kažko išori- 
nio, duoto, gatavo, koncepcija. Marxas suvokė istorinio mate- 
rializmo ryšį su „subjektyvistine“ (idealistine) tikrovės 
koncepcija, nes paaiškino veiklią, subjektyvią pažinimo pusę 
(plg. Tezes apie Feuerbachą), priskirdamas ją „socialinės grupės 
istoriniam subjektyvumui“?. Gramsci stebėjosi, kad tas ryšys 
tarp „idealistinio teiginio, kad pasaulio tikrovė yra žmogaus 
proto kūrinys, ir marksistinės praktikos filosofijos taip ir nebu- 
vo patvirtintas ir deramai ištirtas“. 

Suprantama, Gramsci suvokė, kad objektyvių dėsnių ir būti- 
nų istorinės raidos stadijų koncepcija taip pat yra suformuluo- 
ta Marxo. Tąjis išreiškė viename iš savo ankstyvųjų straipsnių, 
apibrėždamas bolševikinę revoliuciją kaip „revoliuciją prieš 
Marxo Kapitalą . Jis teigė, kad Rusijoje Marxo Kapitalas buvo 
veikiau buržuazijos negu proletariato knyga. Juo buvo kritiškai 
grindžiama tezė, kad įvykiai turi klostytis pagal iš anksto nu- 
statytą eiliškumą: teigė, kad Rusija turi išsiugdyti savo buržua- 
ziją, įžengti į kapitalizmo epochą ir sukurti vakarietišką civili- 
zaciją, ir kad tik tada rusų proletariatas gali galvoti apie maištą, 
apie savo klasinius siekius, apie savo revoliuciją. Bet tikroji įvy- 
kių raida šią schemą sugriovė. „Bolševikai atsisako Karlo Mar- 
xo; jų veiksmai, jų laimėjimai liudija, kad istorinio materializ- 
mo kanonai nėra tokie nelankstūs, kaip galima buvo manyti ir 

kaip iš tikrųjų manyta". 


1. „Engelso marksizmo“ problema 


Taigi Gramsci suvokė, kad jo atlikta „praksistinė“ istorinio 
materializmo reinterpretacija yra kai kas daugiau, negu Engel- 
so klaidų ir supaprastinimų ištaisymas. Kitaip negu Lukácsas, 
jis nemėgino užtušuoti fakto, kad ir pačiam Marxui tenka ne- 
maža atsakomybė už Engelso atliktą jo minčių interpretavimą. 
Atvirkščiai, jis stengėsi paaiškinti fatališkų marksizmo defor- 
macijų priežastis iš esmės. „Fatalistinė koncepcija“, kaip įrodi- 
nėjo jis, buvo reikalinga darbininkų judėjimui kaip tikėjimo per- 
galės neišvengiamumu šaltinis. Ji gerai susidorojo su šiuo 
uždaviniu ir todėl reikia ją palaidoti „su visa derama pagar- 
ba“!. „Jos vaidmenį galima palyginti su tuo, kurį naujųjų laikų 
istorijos pradžioje suvaidino malonės ir predestinacijos teorija, 
kuri vėliau pasiekė savo aukščiausią tašką klasikinėje vokiečių 
filosofijoje kartu su jos laisvės, kaip suvokimo to, kas būtina, 
koncepcija. Ta koncepcija buvo šūkio „Taip Dievas nori!“* po- 
puliarus pakaitalas. 

Kitaip sakant, būtinybinis marksizmo aiškinimas tam tikru 
metu atliko naudingą, mobilizuojantį vaidmenį. Bet dabar - po 
antipozityvistinio lūžio filosofijoje ir proletarinės revoliucijos 
pergalės atsilikusioje Rusijoje — reikia pripažinti jį esant perse- 
nusį, prieštaraujantį esminiam marksistinės „praktikos filoso- 
fijos“ turiniui. 

Akivaizdu, kad ši išvada griovė visą Engelso marksizmo 
kodifikaciją. Gramsci'o „praktikos filosofija“ nesiderino su En- 
gelso „dialektiniu materializmu“ ,ontologizuojančiu būtinybės 
sąvoką. Engelso laisvės, kaip įsisąmonintos būtinybės, koncep- 
cija Gramsci'o akyse buvo „fatalistinė“, prieštaraujanti naujų- 
jų laikų filosofiniam „subjektyvizmui“, pripažinta vien „liau- 
dies tikėjimo“ lygiu’. Taigi neabejotina, kad Gramsci'o 
marksizmas buvo toks pat antiengelsiškas, kaip ir Lukacso. 

Po Antrojo pasaulinio karo Lukacsas ir Gramsci buvo pri- 
pažinti pagrindiniais „Vakarų marksizmo“ patronais. Domėji- 
masis jų darbais augo drauge su jaunojo Marxo filosofinio pali- 
kimo atradimais ir panaudojimais. Dėl to susiklostė visiškai 
priešinga padėtis negu ligtolinė, kai netir didžiausi specialistai 
negalėjo nurodyti kokių nors skirtumų tarp Engelso ir Marxo. 
Dabar kiekvienas prijaučiantysis „Vakarų marksizmui“ bent iš 
nuogirdų žino, kad Engelso negalima tapatinti su Marxu, ir iš 
to daro išvadą, kad, norint išvengti klaidingų interpretacijų, 
Engelso veikalai turi būti tiesiog ignoruojami. Be jokio perlenkimo 


151 


! A. Gramsci, Pisma wybrane, 
p:.27. 


* Ten pat. 


3 Ten pat, p. 21-22. 


152 


"L. Kołakowski, Główne nurty 
marksizmu, p. 341. 


? Ten pat, p. 338. 


* Skyrius apie Brzozowskį Pa- 
grindinėse marksiz:n0 srovėse 
pavadintas: Stanistaw Brzo- 
zowski — marksizm jako subjek- 
tywizm historyczny. Terminu 
„istorinis subjektyvizmas“ 
Kotakowskis apibrėžė ir Lu- 
kacso bei Gramsci o pažiūras. 


1 Ten pat, p. 339-340. 


` Ten pat, p. 339. 


II ENGELSAS IR „MOKSLINIS SOCIALIZMAS“ 


galima teigti, kad Vakaruose daug akademinių marksistų apie 
Engelsą žino labai mažai. Marxą jie traktuoja neistoriškai: su- 
šiuolaikina jo mintį, atplėšdami nuo epochos, jai būdingo 
suvokimo, viso „klasikinio marksizmo“. Marxo veikalų publi- 
kavimą kartu su Engelso veikalais, tarsi visi kūriniai priklausy- 
tų vienam autoriui, pavarde Marxas-Engelsas, pakeitė tenden- 
cija visiškai apeiti Engelso tekstus; todėl net Engelso Anti-Diuringas 
angliškai šiandien prieinamas vien iš Kinijoje arba Tarybų są- 
jungoje atliktų vertimų. 

Nepaisant to, o gal dėka to atsiradusiuose keliuose darbuo- 
se buvo detaliai ir išsamiai išnagrinėta Engelso minties santy- 
kio su Marxo mintimi problema. Ypač vertingi šios srities dar- 
bai priklauso dviem autoriams: Leszekui Kolakowskiui ir 
Normanui Levine'ui. 

Kotakowskis savo poziciją šiuo reikalu išdėstė straipsnyje 
Le marxisme de Marx, le marxisme d Engels ir savo Pagrindinių 
marksizmo srovių pirmos dalies pabaigoje. Skirtumus tarp dvie- 
jų mąstytojų apibendrindamas apibūdino keturiais punktais: 
„Pirma, natūralistinis evoliucionizmas ir antropocentrizmas; 
antra, techninė žinių interpretacija ir praktikos epistemologija; 
trečia, filosofijos saulėlydžio idėja ir mintis apie filosofijos pa- 
naikinimą per jos įdiegimą į gyvenimą; ketvirta, begalinės pa- 
„(Engelsui priklauso 

žangos idėja ir revoliucinė eschatologija 
šių keturių priešingybių pirmos dalys.) 

Plėtodamas šiuos punktus, Kotakowskis sekė Brzozowskio, 
Lukacso ir Gramsci'o pėdomis. Jis atkreipė dėmesį į Engelso 
gamtos dialektikos „paslėptą transcendentalizmą“, kontrastuo- 
damas jį su Marxo požiūriu, kad „gamta, kokia mums yra žino- 
ma, sudaro Žmogaus tąsą, jo praktinį organą“. Panašiai kaip 
Brzozowskis, jis apibūdino Marxo filosofiją kaip „istorinį rūši- 
nį subjektyvizmą“ ir smarkiai priešpriešino šią poziciją Engel- 
so materializmui?. Jis Lukácso pavyzdžiu pabrėžė Hegelio dia- 
lektikos revoliucinį-eschatologinį pobūdį, suradęs tų pačių 
bruožų Marxo darbuose (istorijos nuvedimo iki visiško žmogaus 
vieningumo, tai yra iki situacijos, kurioje esmė sutaps su egzis- 
tencija arba bus panaikintas žmogiškosios egzistencijos atsitiktinu- 
mas, idėja)* ir jų pasigedęs Engelso, kuriam dialektika reiškė vien 
„amžiną vystymąsi ir amžiną neigimo judėjimą“, darbuose“. 
Ankstesniame Kotakowskio kūrinyje tai buvo interpretuota po- 
litiškai: Marxo eschatologija buvo traktuota kaip revoliucinės 

pasaulėžiūros išraiška, Engelso evoliucionizmas - kaip social- 
demokratinio reformizmo koreliatas!'. Tą patį pažymėjus ran- 
dame ir N. Levine, kuris tiesiog pavadino Engelsą „pirmuoju 
revizionistu“, ir G. Lichtheimą, kuris apgailestavo, kad Engel- 
sas, O „paskui jį Kautsky ir visa ortodoksinė mokykla“ perfor- 
mavo marksizmą „iš vienkartinio istorinio lūžio vizijos į prie- 
žastimi determinuoto proceso, analogiško Darwino evoliucijai, 
doktriną“. Galima buvo tikėtis, kad Kotakowskis, suvokęs re- 
voliucinės eschatologijos pavojingumą, įvertins šį pokytį kitaip. 
Bet pagrindinių Marxo ir Engelso skirtumų atskleidimas Pa- 
grindinėse marksizmo srovėse pranoksta eschatologijos politinių 
implikacijų reikalą. Autoriaus palankumas net ir šiuo klausi- 
mu, regis, lieka Marxo, kaip filosofo, mažiau sužaloto natūra- 
listinio scientizmo įtakos, pusėje. 

Normanas Levine apibrėžė Marxo filosofiją kaip „natūra- 
listini humanizmą“, bet tai nebuvo pasisakymas už natūra- 
listinį marksizmo aiškinimą. „Natūralizmo“ terminą Levine 
vartoja jaunojo Marxo supratimu, o ne kaip turintį ką nors 
bendra su pozityvistiniu scientizmu arba Darvino evoliucio- 
nizmu. Levine supratimu, Engelsas skyrėsi nuo Marxo kaip 
tik tuo, kad pasidavė pozityvizmo, evoliucionizmo, technolo- 
ginio determinizmo, nekritinio scientizmo, naivios atsispin- 
dėjimo epistemologijoje teorijos ir naivaus, redukcionistinio 
materializmo įtakoms. Visi šie pastebėjimai (o čia tik dalis ge- 
rokai ilgesnio sąrašo) sutampa su standartiniu „antiengelsiško 
marksizmo“ modeliu. Levine ryžtingai rėmė šį modelį teigi- 
niu, kad „Marxo pasaulis buvo antropocentriškas“ (kitaip nei 
„Engelso kosmocentrinis pasaulis“), kad Marxui egzistavo ne 
gamtos pačios savaime dialektika, o tik „sąveikos tarp žmo- 
gaus ir gamtos dialektika“*. Iš to jis darė išvadą, kad Marxas, 
kitaip negu Engelsas, negali būti traktuojamas kaip „dialekti- 
nis materialistas“; Levine net pasistūmėjo iki teiginio, kad ir 
„Astorinio materializmo“ terminu negalima adekvačiai apibrėž- 
ti Kapitalo autoriaus pozicijos. Vietoje jo Levine siūlė „dialek- 
tinio natūralizmo“ terminą, rezervuodamas „materializmo“ 
terminą išimtinai Engelsui. 

„Natūralizmo“ apibrėžimas (visiškai svetimas Brzozow- 
skiui, Lukácsui ir Gramsci'ui, kurie šį terminą siejo su gamtos 
mokslų metodu) yra originalus Levine interpretacijos bruo- 
žas. Bet jo vartojamas „natūralizmo“ terminas sukėlė tam 

tikrą painiavą ir reikalauja tikslesnių paaiškinimų. Nepakan- 
ka pažymėti, kad „natūralizmas“, Levine supratimu, yra kažkas 
kita negu Darwino natūralizmas, - reikia pridurti, kad tai yra 
du vienas kitą neigiantys, priešingi natūralizmai. Taip pat ne- 
pakanka paaiškinti tą skirtumą nuoroda į L. Feuerbacho arba 
jaunojo Marxo tekstus: juk Feuerbacho „natūralizmas“ buvo 
priešingybė Hegelio idealizmui, žmogaus kūniškumo ir gam- 
tos materialumo gynimas, o ta prasme ryžtingas „natūralistas“ 
buvo ir Engelsas. Ojei Feuerbacho „natūralizmas“ iš esmės buvo 
materializmas (tą vėliau pabrėžė pats Feuerbachas), tai materia- 
listas buvo ir Marxas - tiek „brandusis“, tiek „jaunasis“. 

Norint teisingai suprasti Levine intenciją, veikiau reikia var- 
toti „esencializmo“ terminą. Nes „natūralizmas“, Levine su- 
pratimu, reiškia tokią poziciją, kai daiktams priskiriama tam 
tikra „natūra“ arba „esencija“. Šiuo atžvilgiu esama esminio 
skirtumo tarp esencialistinio materializmo (Feuerbacho ir Mar- 
xo) ir redukcionistinio materializmo arba atomizmo formos, nu- 
sakančios mechanistinį gamtinių mokslų materializmą.’ Ši po- 
zicija įteisina materializmo termino rezervavimą antrai iš šių 
prasmių, taigi kartu ir Marxo dialektikos materialistinio pobū- 
džio ir Engelso dialektikos dialektinio pobūdžio neigimą. Šiaip 
ar taip, tai yra perspektyva, atskleidžianti Marxo žmogaus, kaip 
rūšinės būtybės, koncepcijos „didžiai aristoteliškus“ bruožus“. 
Marxas šioje perspektyvoje apsireiškia kaip didysis esencialis- 
tinis mąstytojas, tikras Aristotelio ir Hegelio įpėdinis“. 

Šie paaiškinimai leidžia suprasti Levine požiūrį į pagrindi- 
nį skirtumą tarp Engelso ir Marxo. Engelsas, jo supratimu, vi- 
siškai ignoravo Feuerbacho rūšinės būtybės sąvoką‘. Todėl tad 
jis negalėjo išplėtoti filosofinės antropologijos. Marxas matė ne 
tik Žmogaus procesus, bet ir jo esencialistinį branduolį, o Engel- 
sas tirpdė žmogaus natūrą istorijoje", traktavo ją kaip evoliuci- 
jos produktą. Kaip tik šis požiūris leido Engelsui susieti socia- 
lizmą su Darwino evoliucionizmu“. 

Nedisponuodamas žmogaus, kaip rūšinės būtybės, koncep- 
cija, Engelsas, žinoma, negalėjo išplėtoti susvetimėjimo ir 
sudaiktinimo teorijos.Taip pat jis negalėjo vartoti tokių termi- 
nų, kaip „eksternalizacija“, „objektyvizacija“ ir „reapropriaci- 
ja“. Tad nekeista (šiame taške Levine analizė sutampa su 
Kolakowskio analize), kad jis nesuvokė žmonijos istorijos kaip 
proceso, kuris baigsis tada, kai žmogaus rūšinė esmė įveiks sa- 


1. „Engelso marksizmo“ problema 


vo atskirtumą, atliks savo sudaiktintų jėgų reaproriaciją ir taip 
pasieks egzistencijos ir esencijos susivienijimo būvį. 

Aštrios Levine tezių, taip pat visos Marxo priešpriešinimo 
Engelsui tradicijos kritikos randame Alvino Gouldnerio kny- 
goje The Two Marxisms. Pasak Gouldnerio, „mėginimai išaiš- 
kinti skirtumus tarp Marxo ir Engelso, priešpriešinant juos vie- 
ną kitam, remiasi visiškai nemarksistine prielaida: įsitikinimu, 
kad marksizmo esmė negali būti prieštaringa, taigi kad priešta- 
ravimai marksizmo viduje tegali būti iš esmės tik skirtumai tarp 
dviejų asmenų’. Neigdamas tokį požiūrį, Gouldneris skyrė du 
marksizmo modelius, egzistuojančius tiek Marxo, tiek Engelso 
veikaluose. Jis siūlė pavadinti juos „moksliniu (arba „struktū- 
ralistiniu“) marksizmu“ ir „kritiniu (arba „voliuntaristiniu“) 
marksizmu“. Tuos modelius laikė interpretacijos įrankiais, ku- 
riais aiškintinas marksistinės minties nesuderinamumų išsi- 
dėstymas, ypač tarp modernizmo ir antimodernizmo. Jis įrodi- 
nėjo, kad „mokslinis marksizmas supranta Žmones kaip 
būtybes, kurių pagrindas yra už jų [0ther-grounded), taigi kaip 
sukurtus daiktus, kaip visuomenės arba struktūralizuotų so- 
cialinių priešingybių ir išreiškiančių tuos prieštaringumus ak- 
lų jėgų produktus. Tačiau kritinis marksizmas pabrėžia žmo- 
nių aktyvų, kūrybišką vaidmenį. Pabrėžia jų asmeninį pagrindą 
[self-groundedness] ir taip siejasi su visuomeniniais judėjimais 
kultūrinės revitalizacijos naudai, su „romantiškąja“ opozicija 
šiuolaikinio pasaulio „mechanizacijos“ atžvilgiu, leidžiančia 
pasireikšti suvaržytiems „dvasiniams“ pradams.““ 

Tainterpretacija turi daug privalumų. Tai tiesa, kad negali- 
ma aiškiai atskirti Marxo pažiūrų nuo Engelso pažiūrų, kad 
daug Marxo autorystei priskirtų puslapių galėjo būti parašyti 
Engelso, ir atvirkščiai". Tai ypač pasakytina apie Marxo dar- 
bus, nes Engelsas buvo gana nuoseklus savuoju „scientizmu“ 
(bent jau todėl, kad jo filosofija buvo paprastesnė ir apskritai 
nelietė daugelio Marxo temų). Taip pat reikia pripažinti, kad 
Gouldnerio tipologija taikliai išskiria ir apibūdina dvi šiuolai- 
kinio „Vakarų marksizmo“ kryptis. 

Nepaisant to, ši knyga reikalauja aiškiai atskirti Engelsą nuo 
Marxo. Taip yra todėl, kad skirtumai tarp dviejų mąstytojų yra 
ypač susiję su jų laisvės koncepcijomis. Kaip stengiausi įteigti, 
Marxo laisvės filosofija priklauso žmonių rūšinės būtybės tur- 
tėjančio susvetimėjimo istorinei koncepcijai, tai yra tokiai kon- 

cepcijai, kuri yra svetima Engelso marksizmo scientistinėms as- 
piracijoms. Todėl, nors vartojo tas pačias „buržuazinės lais- 
vės“ kritikos formules, Engelsas skyrėsi nuo Marxo „tikrosios 
laisvės karalystės“ supratimu. Analogiškai dviejų mąstytojų de- 
terministinė frazeologija neturi užgožti skirtumų tarp jų požiū- 
rių į „būtinybės karalystę“. 


2. Nuo panteizmo iki komunizmo 


Ypač ryškus „būtinybės“ vaidmuo Engelso pasaulėžiūroje, o 
ypačjo laisvės koncepcijoje, buvo susijęs su jo šeimos aplinkos 
kalvinistine tikyba. 

Kaip žinome, Marxo aplinka buvo visiškai kitokia. Marxo 
tėvas, išsilavinęs ir garsus teisininkas, buvo tipiškas švietimo 
epochos racionalistas; jo perėjimas iš judaizmo į protestantiz- 
mą, palengvintas Kanto religinės filosofijos, buvo pragmatiš- 
kas sprendimas, siekiant parodyti visišką kultūrinę asimiliaci- 
ją į vokiečių visuomenę. O Engelso tėvas atstovavo 
fundamentalistinei, pietistinei ir tradiciškai puritoniškai kalvi- 
nizmo formai. Tad nieko keista, kad Engelso idėjų evoliucija iš 
pradžių vyko pagal religinę pasaulėžiūrą. Tai buvo tipiška tuo- 
metiniams vokiečių intelektualams, ypač tiems, kurie domėjosi 
filosofija’. Spekuliatyvinį idealizmą, o ypač hėgelizmą, jie daž- 
nai suvokė kaip pernelyg abstraktų, pernelyg nutolusį nuo gy- 
venimo problemų. Tai skatino troškimą susieti filosofiją su prak- 
tika plačiąja prasme, pritaikyti ją gyvybiškai svarbiems 
religinėms ir politinėms problemoms spręsti. Kaip tik todėl, kaip 
pažymėjo Engelsas Liudvike Fojerbache, vokiečių filosofija po He- 
gelio telkėsi į religijos ir politikos problemas*. Jaunasis Marxas, 
kritiškas religijos atžvilgiu bemaž nuo savo idėjinės evoliucijos 
pradžios, šia prasme buvo mažiau tipiškas posthėgelininkas, 
negu jaunasis Engelsas. 

Pamėginkime nubrėžti tų jaunojo Engelso minties aspektų, 
kurie turėjo įtakos jo būtinybės ir laisvės koncepcijai, evoliuciją. 

Šią evoliuciją pradėjo pasipriešinimas fundamentalistiniam- 
pietistiniam kalvinizmui. Pirmasis Engelso išspausdintas kū- 
rinys - 1839 metų Laiškai iš Vupertalio — buvo įspėjimas apie 
Vupertalio apylinkėse plintantį pietistinį religinį obskurantizmą. 
Laiške (1839 balandžio 8) savo mokyklos draugui, būsimajam 

pastoriui Friedrichui Graeberiui Engelsas pripažino tam tikrą 
laiką buvęs mistiku, bet visai nebuvęs pietistu; savo tuometines 
pozicijas religijos klausimais jis apibūdino kaip liberalų „su- 
pernatūralizmą“ su racionalizmo priemaiša, arba kaip simpa- 
tijas Davido Strausso pažiūroms!. Kiek vėliau, 1839 metų lie- 
pos 15 dienos laiške, jis aprašė savo dvasinį susidvejinimą tarp 
pozityvios krikščionybės ir racionalizmo, reprezentuojamo B. 
Spinozos, I. Kanto, D. Strausso, taip pat Jaunosios Vokietijos 
judėjimo atstovų - Ludwigo Börno ir Karlo Gutzkowo. Jis nega- 
lėjo susitaikyti su mintimi, kad net tie racionalistai, kurie karš- 
tai troško susivienyti su Dievu ir sutaikyti krikščionybę su pi- 
lietine kultūra, po mirties bus pasmerkti Dievo rūstybei ir 
baisingoms kančioms*. Nė nesutiko pasmerkti skeptiškus ra- 
cionalistus, nes ir jie paskyrė savo gyvenimą tiesos paieškoms. 
Bet, nepaisant to, jis deklaravo pasirengimą ginti krikščionybę 
nuo arogantiškų mėginimų ignoruoti jos svarbą. Savo poziciją 
dėstė tokiais žodžiais: „Ginu šį mokslą todėl, kad jis išplaukia 
iš giliausių žmogiškosios prigimties poreikių, iš troškimo išsi- 
vaduoti iš nuodėmės per Dievo malonę; bet kai reikia ginti pro- 
to laisvę, protestuoju prieš bet kokią prievartą [...] Turiu vilčių 
pamatyti religinės sąmonės transformaciją pasauliniu mastu — 
kad tik pats turėčiau aiškumą šiuo klausimu!'*. 

Šios skaudžios priešingybės tarp proto ir tikėjimo spren- 
dimu Engelsui tapo dviejų sferų atidalijimas, religijos pri- 
pažinimas iracionalaus, neredukuotino jausmo sfera. Taip 
įvyko Engelsą paveikus F. Schleiermacheriui, kuris religiją 
apibrėžė kaip absoliučios priklausomybės jausmą, gimusį iš 
„tiesioginio egzistencinio santykio“ ir neišvengiamai isto- 
rišką savo konkretizacijomis. Laiške W. Graeberiui 1839 metų 
liepos 12-27 dienomis Engelsas entuziastingai informavo — 
„Sujaudintas iki gelmių“ ir su ašaromis akyse, - kad jau ne- 
liko priešingybių jo pasaulėžiūroje, nes jis suprato, jog „reli- 
ginis įsitikinimas yra širdies reikalas“, įgyjantis dogmos pa- 
vidalą tik tada, kai dogma neprieštarauja jausmui“. Taip pat 
jis suprato, kad viskas, ką daro Dievas, yra gailestingumas ir 
kartu būtinybė, kad kaip tik šių dviejų priešingybių vienybė 
yra Dievo esmė". Nepakanka pasakyti, kad religija, kaip šir- 
dies reikalas, yra nesuprantama protu; iš tikrųjų religija ne- 
reikalauja jokio parėmimo protu, nes protavimu paremtas pa- 
maldumas nėra tikras pamaldumas. Religijos medis, kaip 

įrodinėjo Engelsas, „išauga iš širdies, apgobia visą Žmogų ir 
semiasi syvų iš proto aplinkos. Bet jo vaisiai, pilni brangiausio 
širdies kraujo, yra dogmos, o kas išeina už jų, tas kyla iš Pikto. 
Taip moko Schleiermacheris ir aš tai pripažįstu“. 

Šis liudijimas neabejotinai be galo svarbus. Jis rodo, kad jau- 
nasis Engelsas galop pasirinko apibrėžtą religinę poziciją: ro- 
mantinį panteizmą, suprantantį laisvę kaip išlaisvinimą iš eg- 
zistencijos atsitiktinumo, atradus visatoje dieviškąjį būtinybę. 
Šios pasaulėžiūros Schleiermacherio versija ypač kėlė būtinybės 
sąvoką, vaizduodama visuotinį determinizmą kaip visuotinę 
priklausomybę nuo Absoliuto ir visuotinį dalyvavimą jo gyve- 
nime. Engelsas galėjo to nežinoti, bet Hegelio laisvės sąvoka, 
kurią jis pasisavino, turėjo Schleiermacherio filosofijoje aiškių 
antecedentų. Nes Schleiermacheris, panašiai kaip Hegelis, pri- 
klausė tokiems mąstytojams, kuriems „laisvos būtinybės“ są- 
voka nebuvo vidujai prieštaringa. Jo supratimu, laisvė nereiš- 
kia būtinybės nebuvimo. Priešingai, jis apibrėžė laisvę kaip 
„įkūnytą būtinybę, suvoktą būtinybę“ *. 

Isaiah'as Berlinas savo klasikinėje esė apie „istorinę būti- 
nybę“ pabrėžė deterministinių pasaulėžiūrų grėsmę, bet nuro- 
dėirjų patrauklumo priežastis. Priklausomybė nuo viršasme- 
ninių jėgų, kurios slypi mumyse ir byloja per mus, išvaduoja 
mus nuo „įtampos, pralaimėjimo baimės ir frustracijos“, nes 
teikia mums pojūtį, kad priklausome sutvarkytai sistemai, ski- 
riančiai jam deramą poziciją?. Šis pastebėjimas apibrėžia aksio- 
loginį pasirinkimą, bendrą romantiškam panteizmui, Hegelio 
istorizmui ir scientistinėms istorinio determinizmo versijoms. 
Kartuji atkreipia dėmesį į visų Engelso intelektualinės evoliu- 
cijos fazių bendrą vardiklį. 

Ypatingo žavesio romantiniam panteizmui teikia gamtos 
dievinimas ir su tuo susijęs „okeaninis jausmas“ (Nietzsche's 
posakis). Šį jausmą išgyveno ir jaunasis Engelsas, stebėdamas 
gražų pajūrio kraštovaizdį. Jį išreiškė taip: 


„Išnyksta bet koks atminimas apie šviesos priešus ir jų klastingus 
antpuolius, kai stovi atsitiesęs ir išdidžiai suvokiąs egzistuojant lais- 
vą, beribį protą! Pažįstu tik vieną įspūdį, kurį galima su tuo palyginti: 
kai pirmą kartą mano sąmonėje sušvito paskutinio iš filosofų dieviš- 
ka idėja, tas didingas XIX amžiaus minties kūrinys, išgyvenau tokį 
pat palaimintą virpulį. Tai buvo taip, tarsi gaivaus jūrų oro gūsis 
padvelkė į mane iš giedro dangaus; spekuliacijų gelmė atsiskleidė 

prieš mane kaip neaprėpiama jūra, nuo kurios neįmanoma ati- 
traukti akių, trokštančių pamatyti po vandeniu slypintį dugną; 
Dievuje gyvename, Dievuje judame ir Dievuje esame! Jaučiame, 
kad Dievas alsuoja aplink mus ir per mus; jaučiame savo ryšį su 
visa gamta; bangos sklinda mūsų link, dangus su tokia meile ap- 
glėbia žemę. Saulė šviečia taip neapsakomai spindulingai, jog su- 
sidaro įspūdis, kad tuos spindulius galima pasigauti ranka.“ 


Engelsas tai parašė straipsnyje, kuris paskelbtas 1840 metų 
liepos mėnesį. Žinoma, jam „paskutinis iš filosofų“ buvo Hege- 
lis. Apie savo atsivertimą į hėgelizmą Engelsas rašė laiške Gra- 
eberui 1840 metų sausio 20 dieną: „Strausso dėka įžengiau į 
kelią, vedantį į hėgelizmą [...] Pasisavinau Hegelio Dievo idėją 
ir Štai taip prisijungiau prie „šiuolaikinių panteistų“*. 

Lyginant įspūdį, kurį jam padarė Hegelio sistema su pan- 
teistiniais ryšių su gamta išgyvenimais, jaunasis Engelsas vis 
dėlto įrodė, kad jo hėgelizmas iš esmės gana heterodoksiškas. 
Nuoseklus hėgelizmas neigė gamtos dievinimą, nes traktavo ją 
kaip atskirtą kitą dvasios būvį; gamtos, kaip „dvasios, kuri ta- 
po matoma“, garbinimas buvo būdingas F. Schellingui ir ro- 
mantikams, kurie, be kita ko, kaip tik tuo skyrėsi nuo Hegelio. 
Jaunojo Engelso požiūris į santykį tarp Dievo ir pasaulio taip 
pat nutolo nuo hėgeliškos ortodoksijos, nes nenumatė radika- 
laus Absoliuto imanentizavimo. Jo pateikti garsūs šv. Pauliaus 
žodžiai - In Deo vivimus, et movemur, et sumus - byloja, kad jo 
panteizmas iš esmės buvo artimas panenteizmui, arba pozicijai 
tų romantizmo epochos filosofų, kurie mėgino sutaikyti ima- 
nenciją su transcendencija?. Vadinasi, 1840 metais Engelso hė- 
gelizmas buvo labai paviršutiniškas, nepakankamai atsiskyręs 
nuo Schleiermacherio idėjų ir paplitusių romantinio religingu- 
mo koncepcijų. 

Tolesnė Engelso evoliucija buvo tokia sparti, kad jis neturėjo 
galimybių tapti nuosekliu hėgelininku. Intelektinę situaciją tuo- 
metinėje Vokietijoje charakterizavo Hegelio absoliutaus idea- 
lizmo krizės suvokimas. Hėgelizmas buvo puolamas iš visų 
pusių, kaltinamas už panlogizmą ir esencializmą, ontologinės 
gamtos nepriklausomybės neigimą redukuojant viską iki proto 
dialektikos, apsiribojimą grynomis sąvokomis, racionaliais bū- 
ties esmės apibrėžimais, visiškai abstrahuojantis nuo realios 
būties. Schellingas jau 1827 metais paskaitose Miunchene pava- 
dino hėgelizmą negatyvia filosofija ir priešpriešino jam pozityvios 

1 K. Marx, F. Engels, Landsca- 
pes, knygoje Collected Works, 
t. 2, p. 9. Didi, panteistiškai 
nuspalvinta meilė jūrai buvo 
būdinga Engelsui iki gyveni- 
mo pabaigos. Kai jis mirė, jo 
kūną, kaip nurodė testamente, 
sudegino krematoriume, urną 
su pelenais įmetė į jūrą. 


* Ten pat, p. 489. 


3 Šiomis mintimis rėmėsi P. Til- 
lichas; jis apibrėžė romantiz- 
mą filosofijoje kaip požiūrį, 
kad begalybėje esama ribotu- 
mo ir atvirkščiai (žr. Perspecti- 
ves on the 19th and 20th Centu- 
ry Protestant Philosophy, 
London, 1967, p. 77). 

1 Žr. K. Lėwith, From Hegel to 
Nietzsche, Garden City, 1967, 
p. 113-114, taip pat siūlau 
P. C. Hayner, Reason and Exis- 
tence: Schellinęg 's Philosophy of 
History, Leiden, 1967, p. 98- 
100. 


* F. Engelsas, Liudvigas Fojer- 
bachas ir klasikinės vokiečių filo- 
sofijos pabaiga, Vilnius, 1989, 
p.17. 


* Poema buvo paskelbta at- 
skira knygele: Die frech be- 
draiite, jedoch wunderbar befrei- 
te Bibel, oder der Triumph des 
Glaubens, Zūrich, 1842 (an- 
glų vert. Collected Works, t. 2, 
p. 313-351). 

filosofijos programą, kurios išeities taškas buvo pozityvus eg- 
zistavimas kartu su pozityvia krikščionybe, pozityvūs patyri- 
mo duomenys kartu su religine patirtimi. Panašias idėjas tuo- 
met skelbė vadinamojo vėlyvojo idealizmo atstovai - Immanuelis 
Hermannas Fichte („Fichte jaunesnysis“), Christianas Herman- 
nas Weisse ir Friedrichas Julius Stahlis, kurie J. Boehme's misti- 
nių koncepcijų pagrindu įrodinėjo, kad gamta yra neredukuoti- 
na iki dvasios ir kad Absoliuto esmei priklauso ir materialus 
pradas. Jaunahėgelininkai (su kuriais Engelsas susidėjo atvy- 
kęs į Berlyną 1841 metais), vertino tas idėjas kaip kraštutinės 
filosofinės dešinės išraišką, nes manė, kad kairioji pozicija įpa- 
reigoja pripažinti antireliginį racionalizmą. Bet iš tikrųjų racio- 
nalistinio idealizmo kritika, sujungta su savotiška „gamtos re- 
abilitacija“, taigi daugelyje punktų sutampanti su Schellingo 
pozityviąja filosofija, taip pat atsirado vokiečių „filosofinio par- 
lamento“ kraštutinėje kairėje. Žinoma, kalbame apie jaunąjį Feu- 
erbachą, kurio antropologinis materializmas buvo tiek pat nu- 
kreiptas prieš tradicinę Dievo (kaip Žmonių rūšinės esmės 
susvetimėjimo) koncepciją, kiek ir prieš Hegelio idealizmą (kaip 
„Proto tironiją“). Nepaisant akivaizdžių abiejų atakos prieš ab- 
soliutų idealizmą formų - Schellingo ir Feuerbacho -skirtumų, 
jas jungė aiškus bendras vardiklis: pripažinimas, kad nepa- 
vyks realios tikrovės redukuoti iki dialektinio proto, kad gam- 
tos pasaulis turi savo nepriklausomą ontologinį pagrindą ir 
kad negalima dedukcijos būdu kildinti tikrovės iš esmės, kaip 
tai darė Anzelmas". 

1841 metai atnešė filosofijai du įvykius: buvo paskelbtas Feu- 
erbacho veikalas Krikščionybės esme ir Schellingas buvo paskir- 
tas į filosofijos katedrą Berlyne su jo paskaitomis apie „apreiš- 
kimo filosofiją“. Feuerbacho knygos įtaka jaunahėgelininkų 
aplinkai buvo milžiniška; pasak Engelso, jie ją sutiko entuzias- 
tingai ir visi iš karto pasidarė feuerbachininkais*. Taip atsitiko 
todėl, kad Feuerbacho pozicija buvo suprasta kaip frontalinė 
ataka ne tik prieš „pozityviąją krikščionybę“, bet ir prieš religiją 
apskritai. Jaunasis Engelsas buvo sužavėtas panika konserva- 
torių gretose ir aprašė jų reakciją į Krikščionybės esmę juokingoje 
satyrinėje poemoje“. 

Su pakartotiniu Schellingo pasirodymu filosofijos scenoje 
buvo siejami nemaži lūkesčiai. Buvo Žinoma, kad prūsų valdžia 
skyrė jį į Berlyno katedrą tam, kad įveiktų kairiuosius hėgeli- 

ninkus, kad jis pats manė, jog jo misija yra įveikti hėgelizmą 
kaip filosofiją, priešišką krikščionybei. Susidomėjimas buvo di- 
delis; į senyvo filosofo paskaitas rinkosi labai daug klausytojų, 
tarp jų ir keli garsūs lenkai ir rusai. Daugelis jų suvokė, kad 
Hegelio Absoliuti dvasia jau negali pasigirti puikiausia sveika- 
ta, taigi buvo laukiama, kad Schellingui teks įveikti vokiečių 
filosofijos krizę ir pradėti naują filosofijos istorijos epochą. 
Tačiau Engelsas nepriklausė šiai grupei. Metais arba dviem 
anksčiau senojo Schellingo religinė filosofija būtų turėjusi 
galimybių atgaivinti jo romantinį panteizmą arba panenteiz- 
mą; bet 1841 metais Engelsas jau buvo pernelyg susisaistęs su 
kairiaisiais hėgelininkais ir pernelyg susipažinęs su Schellin- 
go „apreiškimo filosofijos“ politinėmis intencijomis. Jis iš anks- 
to numatė, kad ji reabilituos tai, kas yra pozityvu, pripažins tai, 
kas yra, ir rems konservatyvią lėtos, organiškos raidos koncep- 
ciją. Nenorėjo jis girdėti apie „pozityvią teologiją“, nes ji jam 
asocijavosi su institucionalizuotos krikščionybės dogmų gyny- 
ba. Todėl jis nuo pat pradžių buvo pasirinkęs Schellingo prieši- 
ninkų pusę, deklaruodamas pasirengimą ryžtingai pasiprie- 
šinti jo „apreiškimo filosofijai“. Vykdydamas šį pažadą, 1842 
metais išleido įdomią knygelę Schellingas ir apsireiškimas’. 
Detali tos brošiūros analizė nėra šios knygos tikslas. Reikia 
tik pabrėžti, kad tai buvo Hegelio gynyba iš pozicijos, įžvel- 
giančios Feuerbacho filosofijoje hėgelizmo pasekmes. Engelsas 
atkreipė dėmesį, kad Hegelį iškart puolė iš dviejų pusių - jo 
pirmtakas Schellingas ir jo įpėdinis Feuerbachas*. Traktuoda- 
mas Krikščionybės esmės autorių kaip Hegelio mokinį, jis tarsi 
nepakankamai vertino ryžtingą Feuerbacho opoziciją absoliu- 
taus idealizmo atžvilgiu. Tačiau pažymėjo, kad Feuerbachas 
pripažįsta gamtai savarankišką būties pagrindą, ir vertino tai 
kaip naujausią vokiečių filosofijos žodį. Rašydamas apie tai, jis 
nepraleido progos priminti, kad tas Feuerbacho „natūralizmas“ 
tam tikrais atžvilgiais priminė ankstyvojo Schellingo „gamtos 
filosofiją“. Pacituokime: „Šiuolaikinės filosofijos konkliuzija, 
esanti viena iš ankstyvosios Schellingo filosofijos prielaidų, bet 
visu aštrumu suvokta tik Feuerbacho, skelbia, kad protas gali 
egzistuoti tik kaip sąmonė, o sąmonė gali egzistuoti tik gamtoje 
ir kartu su gamta, o ne atskirai nuo jos, Dievas žino kur“. 
Dabar galime identifikuoti vieną filosofinių skirtumų tarp 
Engelso ir Marxo šaltinį. Priešingai negu Marxas, Engelsas 

! Tą knygelę paskelbė 1841 
metų gruodžio mėnesį Fried- 
richo Oswaldo slapyvardžiu. 


? K. Marx, F. Engels, Collected 
Works, t. 2, p. 237. 


* Ten pat, p. 209. 

! Šiuo pagrindu N. Levine'as 
priskyrė Engelsą prie dešinių- 
jų hėgelininkų (The Tragic 
Deception, p. 151-152). Ne- 
paisant šios klasifikacijos is- 
torinio klaidingumo, Engelso 
skirtumas nuo kairiųjų hėge- 
lininkų pagrindinės srovės bu- 
vo pažymėtas taikliai. 


? T. Carver, Marx and Engels, 
p. 22. 


* K. Marx, F. Engels, Collected 
Works, t. 2, p. 355. 

nesigalynėjo intelektualiai su Hegelio idealizmu. Ankstyvuoju 
savo protinės evoliucijos laikotarpiu jis domėjosi veikiau religi- 
nėmis negu grynai filosofinėmis problemomis; hėgelizmas jam 
buvo tiesiog perėjimas iš romantiško panteizmo į fojerbachišką 
ateizmą. Jo perėjimo nuo Hegelio pas Feuerbachą spartumą lė- 
mė tai, kad jam nereikėjo savarankiškai įveikti idealistinės po- 
zicijos -jis tiesiog perėmė gatavus Feuerbacho atliktos idealiz- 
mo kritikos rezultatus. Be to, Engelsas perskaitė Feuerbachą kiek 
kitaip negu Marxas. Marxui svarbiausia buvo Feuerbacho žmo- 
nių rūšinės esmės susvetimėjimo teorija, o Engelsui daug di- 
desnę reikšmę turėjo Feuerbacho ateizmas, visiškas religinės 
sąmonės įveikimas. 

Patvariausiu hėgelizmo elementu Engelso pasaulėžiūroje 
pasirodė esąs tvirtas tikėjimas istorine būtinybe. Tai skyrė En- 
gelsą nuo tų kairiųjų hėgelininkų, kurie, sekdami Bruno Baue- 
riu, ypač agitavo už kritinį savęs suvokimą, pasireiškiantį ne- 
paliaujamu nusistovėjusių socialinės tikrovės formų neigimu!. 
Šiuo atžvilgiu itin įdomus yra Engelso straipsnis Centralizacija 
ir laisvė, 1842 metų rugsėjo mėnesį paskelbtas liberaliame pe- 
riodiniame leidinyje „Rheinische Zeitung“. „Kaip ryžtingas li- 
beralas, Engelsas apgailestavo, kad François Guizot neliberali 
politika išdavė liepos revoliuciją“*. Ši nuomonė yra labai vien- 
pusiškas jau paminėto Engelso straipsnio komentaras. Jis iš 
tikrųjų prasideda apgailestavimu dėl fakto, kad „liaudies suve- 
renumo, spaudos laisvės, teismų nepriklausomybės ir parla- 
mentinės valdžios pagrindai Prancūzijoje praktiškai buvo su- 
griauti“? Jis ypač kritiškai Žiūri į centralizacijos tendencijas, 
įrodinėdamas, kad prancūzų valstybė šia kryptimi nuėjo per- 
nelyg toli. Bet šį požiūrį jis grindė ne liberalia valdžios ribojimo 
žmogaus teisėmis koncepcija, o Hegelio istorizmo koncepcija. 
Valdžios, kaip teigė Engelsas, turi žengti koja į koją su istorijos 
raida, nesisavindamos įgaliojimų primesti istorijai spartesnius 
permainų tempus, ojuo labiau keisti jos kryptį. Valstybė prie- 
vartauja individus, jei savinasi teises, priklausančias vien isto- 
rijai; O istorija individo atžvilgiu vykdo teisėtą valdžią, kurios 
nuosprendžiai yra neginčijami. 


„Istorija visada turėjo ir turės teisę disponuoti individo gyvybe, lai- 
me ir laisve, nesji yra visos žmonijos aktyvumas, rūšinis gyvenimas, 
taigi suvereni valdžia. Niekas negali maištauti prieš istoriją, nes ji 

visada absoliučiai teisi. Niekas negali istorijos apkaltinti [...] Juk 
kaip būtų juokinga, jei Nerono arba Domiciano valdiniai skųstųsi 
gimę tokiais laikais, kai neretai nukertama galva arba sudegina- 
ma ant laužo; kaip būtų juokinga, jei viduramžių religinio fanatiz- 
mo aukos turėtų pretenzijų istorijai už tai, kad jos gimė ne po 
reformacijos laikotarpio, kai valdžia jau buvo pakantesnė; tary- 
tum be vienų žmonių kančių būtų įmanoma kitų pažanga! Taigi 
anglų darbininkai, kurie dabar skaudžiai kenčia badą, turi teisę 
protestuoti prieš Roberto Peelo vyriausybę ir britų konstituciją, 
bet ne prieš istoriją, kuri padarė juos naujo juridinio pagrindo 
nešėjais. Bet tai, kas siejasi su istorija, nesisieja su valstybe. Kiek- 
viena valstybė yra partikuliarinio pobūdžio, taigi priešingai negu 
bendra Žmonijos istorinė raida, negali pretenduoti į teisę aukoti 
tai, kas yra individualu, tam, kas yra bendra.“! 


Kaip matome, jaunasis Engelsas pritarė Hegelio požiūriui, 
kad pasaulio istorija yra tam tikra teodicėja, sankcionuojanti 
žmonių kančias kaip būtiną pažangos kainą. Tiesa, jis pabrėžė, 
kad nė viena konkreti vyriausybė neturi teisės traktuoti savęs 
kaip istorijos išminties įkūnijimo. Bet, nepaisant to, požiūris, 
kad istorija visada yra absoliučiai teisi ir kad būtų juokinga 
maištauti prieš jos nuosprendžius, kėlė pavojingų padarinių 
grėsmę. Jaunajam Engelsui neatėjo į galvą, kad kažkokia vy- 
riausybė galėtų uzurpuoti sau monopolį į mokslinį istorijos dės- 
nių supratimą ir visos žmonijos interesų reprezentavimą. Ki- 
taip sakant, jis dar negalvojo apie valdžios istorijai įgijimą per 
mokslinį jos raidos dėsnių pažinimą. 

Orleano monarchijos kritika Engelsui nebuvo centralizaci- 
jos kritika apskritai. Priešingai, jis aiškiai teigė vertinąs centra- 
lizaciją kaip „esmę, gyvybinį valstybės nervą“. Kiekviena vals- 
tybė, kaip įrodinėjo jis, „privalo siekti centralizacijos; kiekviena 
valstybė yra centralizuota - tiek absoliuti monarchija, tiek res- 
publika, tiek Rusija, tiek Amerika“. Bet deramai suprasta cen- 
tralizacija neapima grynai vietinių reikalų, taigi palieka vietos 
individo laisvei. Be to, Engelsas, sekdamas Hegeliu, pabrėžė, 
kad valdžios centralizacija neturi būti painiojama su valdžios 
sutelkimu individo rankose, nes esminis dalykas yra „pats cen- 
tras, o ne asmuo centre“. Bet jo sutapimas su Hegeliu nebuvo 
visiškas: straipsnio pabaigoje atsirado minčių apie aukštesnę, 
užvalstybinę centralizacijos formą, paliekančią daugiau vietos 
„subjektyviai laisvei“. 

! K. Marx, F. Engels, Collected 
Works, t. 2, p. 356-357. 


? Ten pat, t. 2, p. 358-359. 

3 Žr. A. Walicki, August Ciesz- 

Šios mintys, išreikštos kiek paslaptingai, kilo dėl to, kad En- 
gelsas pritarė utopinį komunizmą gynusiam Mosesui Hessui — 
mąstytojui, troškusiam „susieti Spinozos dvasią su Saint-Si- 

mono dvasia“!. Minėdamas „aukštesnę centralizacijos formą“, 
Engelsas neabejotinai turėjo omenyje C. Saint-Simono ekono- 
minės centralizacijos koncepciją, pasak kurios vadovavimas 
žmonėms (arba valstybė kaip aukščiausia politinio dominavi- 
mo forma) pakeičiamas daiktų administravimu. Bet kartu En- 
gelso darbuose atsirado idėja pakeisti valstybę „kuo nors uni- 
versaliu, galutiniu ir aukščiausiu“, disponuojančiu autoritetu, 
kuris lig tol priklausė tik istorijai. Tai buvo M. Hesso komunis- 
tinio milenarizmo įtakos išraiška*: komunizmas privalėjo rep- 
rezentuoti bendrarūšinius interesus ir kaip tik todėl postulavo 
neišvengiamą valstybingumo partikuliarizmo panaikinimą. En- 
gelsas iš to darė išvadą, kad ateities komunistinė visuomenė 
disponuos Visuotinės Istorijos autoritetu ir mandatu, taigi įga- 
liojimais „disponuoti individų gyvenimu, laime ir laisve“. Taip 
neteisėta vyriausybių rankose valdžia nevalstybinio komunis- 
tinio kolektyvo rankose virsdavo visiškai teisėta. O nesunku 
pastebėti, kad smarkiai integruoto kolektyvo valdžia individo 
atžvilgiu yra totališkesnė negu kokia nors valstybinė valdžia. 

Hessas savo komunistines idėjas išdėstė knygoje Europinė 
triarchija. Priešingai negu pagrindinės kairiųjų hėgelininkų sro- 
vės reprezentantai, Hessas buvo mąstytojas, inspiruotas religi- 
jos: kaip tik šis jo pasaulėžiūros bruožas leido jam įvertinti ir 
pasisavinti mesianistinę Augusto Cieszkowskio istoriografiją, 
skelbiančią, kad vokiečių filosofijos sujungimas su prancūzų 
socializmu sukels visuotinį religinį žmonijos atgimimą". Kitas 
Hesso minties bruožas buvo pomėgis svarstyti atskirų tautų 
misijos temą. Anglijos, kaip didžiausios pramonės šalies, misi- 
ja, jo supratimu, buvo įvykdyti socialistinę revoliuciją, kuri su- 
sietų vokiškąją „minties laisvę“ (reformacijos produktą) su pran- 
cūziškąja „veiklos laisve“ (išreikšta revoliucijoje). Ši mintis labai 
sudomino jaunąjį Engelsą, kuris rengėsi išvykti į Angliją dirbti 
savo tėvo firmoje Mančesteryje. 

Atvykęs į Angliją (1842 metų pabaigoje), Engelsas patyrė 
virtinę nusivylimų. Paaiškėjo, kad tauta, kuriai, kaip jis manė, 
yra skirta susieti vokišką mintį su prancūzišku veiksmu, yra 
visiškai abejinga vokiškai filosofijai: nes anglų pasaulėžiūrą su- 
darė „vulgarus prakticizmas, laikąs visuomeninį gyvenimą tik 

interesų, o ne įsitikinimų kova!. Tačiau nuostaba, kurią sukėlė 
kontrastas tarp tikrovės ir lūkesčių, nesutrukdė Engelsui su- 
vokti, kiek daug jis gali išmokti stebėdamas tobulą industrinę 
visuomenę. Tad užmezgė kontaktų su britų ovenistais ir čartis- 
tais, laikydamas save savotiška jungtimi tarp Vokietijos ir An- 
glijos radikaliųjų judėjimų. 

Atlikdamas šį vaidmenį, Engelsas parašė daug straipsnių, 
ir jie tisiogiai siejasi su laisvės problema. Viena jų yra esė Vi- 
suomenės reformos pažanga kontinente, paskelbta 1843 metais ove- 
nistų „The New Moral World“ puslapiuose. Esė prasideda 
teiginiu apie „trijų didžiųjų ir civilizuotų Europos kraštų“ — 
Anglijos, Prancūzijos ir Vokietijos - bendradarbiavimo būti- 
numą įgyvendinant komunizmą, esantį jų visiška ir neišven- 
giama būtinybe. Engelso supratimu, visi šie kraštai skirtin- 
gais keliais priėjo prie bendros išvados apie komunistinės 
santvarkos būtinumą: 


„Anglai prie jos priėjo per praktiką dėl ūmaus skurdo, demoraliza- 
cijos ir pauperizmo išplitimo jų krašte. Prancūzai - per politiką; nes 
jie pradėjo nuo laisvės ir lygybės reikalavimų, o kai įsitikino, kad 
to nepakanka, prie savo politinių reikalavimų dar pridėjo visuo- 
meninės laisvės ir lygybės postulatą. Pagaliau vokiečiai priėjo iki 
komunizmo per filosofiją.“* 


Engelso atlikta situacijos Prancūzijoje analizė aiškiai bylo- 
ja, kad jo komunistinės idėjos įžengė į aštraus konflikto su de- 
mokratija stadiją. Apie tai jis rašė taip: 


„Demokratija, kaip, beje, mano supratimu, ir kitos valdžios for- 
mos, yra prieštaravimas pačiai sau, neteisybė, iš esmės niekas 
kita kaip veidmainystė (ar teologija, kaip mes, vokiečiai, tai vadi- 
name). Politinė laisvė yra pseudolaisvė, baisiausia vergovės rūšis; 
ji yra laisvės regimybė ir todėl faktinė vergovė. Tokie patys rei- 
kalai ir su politine laisve; todėl tad demokratija, panašiai kaip ir 
kiekviena kita valdžios forma, galop turės pavirsti griuvėsiais: 
veidmainystė negali trukti amžinai, joje slypintis prieštaravimas 
negali neatsiskleisti; gali egzistuoti arba aiški vergovė, tai yra ne- 
pridengtas despotizmas, arba tikra laisvė ir tikra lygybė, tai yra 
komunizmas. Prancūzų revoliucijoje buvo reprezentuojamos abi 
šios formos: Napoleonas reprezentavo pirmą, Babeufas antrą.'“ 


Engelso priešiškumas demokratijai vienijo jį su vadinamai- 
siais tikraisias vokiečių socialistais. Keleriais metais vėliau 


165 


! G. Mayer, Engels, p. 31-33. 


* K. Marks, F. Engels, Dzieta, 
t. 1, p. 729. 


* Ten pat, p. 729-730. 

! K. Marksas, F. Engelsas, 
Komunistų partijos manifestas, 
Vilnius, 1988, p. 121-124. 


* K. Marks, F. Engels, Dzieta, 
t. 1, p. 734. 


? Ten pat, p. 735. 


II ENGELSAS IR „MOKSLINIS SOCIALIZMAS“ 


Komunistų partijos manifeste Marxas su Engelsu pasmerkė „tik- 
rąjį socializmą“ kaip ideologiją, remiančią objektyviai vokišką 
atsilikimą, kai jam „pasitaikė lauktoji proga“ „smerkti libera- 
lizmą, atstovaujamąją valstybę, buržuazinę konkurenciją, bur- 
žuazinę spaudos laisvę, buržuazinę teisę, buržuazinę laisvę ir 
lygybę“, „tikrieji socialistai“ iš esmės tapo „ginklu vyriausybių 
rankose prieš Vokietijos buržuaziją, tiesiogiai reiškė reakcijos 

interesus, Vokietijos miesčionijos interesus“!. Tolesnė pažiūrų 
evoliucija sustiprino Komunistų partijos manifesto autorių įsitiki- 
nimą politinės demokratijos privalumais, o tai aiškiai skyrė jų 
poziciją nuo kitų socialistinės minties krypčių, tokių kaip, pa- 
vyzdžiui, tarptautinis anarchizmas arba rusų narodnikų judė- 
jimas. Tačiau perėjimas per aiškaus priešiškumo „išimtinai po- 
litiškai“ emancipacijai stadiją buvo būtinas jų komunizmo 
atskyrimui nuo nekomunistinių visuomeninio radikalizmo for- 
mų. 

Engelsas, supažindindamas su prancūzų socialistų ir ko- 
munistų idėjomis, jiems skyrė dvi kritines pastabas. Pirma, jis 
išreiškė pasišlykštėjimą tuo, kad jie kelia religines idėjas (tokias 
kaip Naujoji krikščionybė, Naujasis apreiškimas ir pan.), ir in- 
terpretavo tai kaip intelektinio nebrandumo išraišką, net lygin- 
damas juos su anglų socialistais. Antra, prikišo prancūzų ko- 
munistams pernelyg glaudžius ryšius su respublikoniškojo 
radikalizmo tradicija, pasireiškiančia „amžina slaptų sąjungų 
kūrimo politika“ “. Jis sukritikavo tą politiką teiginiu, kad „slap- 
tos sąjungos visada yra priešingos elementariems įžvalgumo 
principams, nes stumia savo narius į nereikalingo valdžių per- 
sekiojimo pavojų”. Taip Engelsas atskyrė savo komunizmą nuo 
konspiracinių revoliucinės veiklos formų, apibūdinamų „blan- 
kizmo“ pavadinimu. 

Kitoje esė, kurioje nagrinėjo situaciją Vokietijoje, Engelsas 
išreiškė mintį, kad filosofinis vokiečių komunizmo pobūdis bu- 
vo būtina tautinio vokiečių charakterio išdava. 


„Vokiečiai yra filosofiška tauta ir jie nenori, negali išsižadėti ko- 
munizmo, jei tik jis paremtas sveikais filosofiniais pagrindais, o 
ypač jei jis sudaro jų asmeninės filosofijos išdavą. Ir kaip tik šitą 
vaidmenį mums dabar belieka suvaidinti. Mūsų partija turi įrody- 
ti, kad arba visos vokiečių tautos, nuo Kanto iki Hegelio, pastan- 
gos buvo bevaisės — ir net blogiau negu bevaisės, - arba tas 
pastangas turi vainikuoti komunizmas; kad vokiečiai arba priva- 

lo nepripažinti savo didžiųjų filosofų, arba privalo priimti komu- 
nizmą. Ir tai bus įrodyta; vokiečiai turės stoti prieš dilemą, ir 
tikriausiai negali būti abejonių, į kurią pusę stos tauta. Perspekty- 
vos įsteigti komunistų partiją tarp apsišvietusių klasių Vokietijoje 
yra geresnės negu bet kur kitur. Vokiečiai yra labai nesavanau- 
diška tauta; kai Vokietijoje taisyklės ima kirstis su interesais, inte- 
resų reiškimui beveik visada tenka nutilti prieš taisykles. Ta pati 
abstrakčių taisyklių meilė, ta pati panieka tikrovei ir asmeninei 
naudai, kuri nuvedė Vokietiją iki politinės nebūties būklės, kaip 
tik tie patys bruožai užtikrina filosofiniam komunizmui sėkmę 
šiame krašte.” 


Esminis šio labai įdomaus Engelso pasisakymo turinys 
tiesiog yra reiškimas vilties, kad vokiečiai pasirinks komuniz- 
mą tautiniais sumetimais — ir netgi ne atsižvelgdami į tautinį 
interesą, o tautinės kultūros prestižo sumetimais. Taigi supran- 
tama, kad jis menkino prancūzų mąstytojų reikšmę, primesda- 
mas jiems filosofijos neigimą ir religijos įamžinimą, bei teigda- 
mas, kad Vokietijoje jų poveikis galėjo būti naudingas tik 
anksčiausioje vokiečių socializmo stadijoje*. Užtat anglų socia- 
listus jis galėjo girti nesibaimindamas, kad jie taps rimtais vo- 
kiečių konkurentais europinėje idėjų rinkoje. Anglų socializmo 
reikšmę Vokietijai jis apibrėžė taip: 


„Nors mūsų pagrindinės taisyklės teikia mums platesnę bazę, 
nes semiame jas iš filosofinės sistemos, aprėpiančios visas žmo- 
nių Žinių sritis, vis dėlto įsitikiname, kad visame tame, kas susiję 
su praktika, su faktais, susijusiais su dabartine visuomenine san- 
tvarka, anglai yra pažengę gerokai toliau už mus ir po jų labai 
nedaug belieka atlikti.” 


Tokie pat įdomūs yra Engelso straipsniai Situacija Anglijoje, 
parašyti 1844 metais ir skirti skaitytojams vokiečiams“. Pirma- 
sis iš jų yra susijęs su Thomaso Carlyle'o knyga Past and Present. 
Jis prasideda paaiškinimu, kodėl anglų konservatoriai, toriai, 
intelektualiai yra įdomesni už vigus ir kodėl „vigas niekaip 
negalėtų parašyti knygos, kuri būtų bent perpus tokia Žmoniš- 
ka, kaip Past and Present". Taip, žinoma, buvo todėl, kad aris- 
tokratinė Carlyle'o industrinės visuomenės „mamonizmo“ kri- 
tika daugeliu aspektų sutapo su komunistine kapitalizmo 
kritika. Be to, Carlyle pelnė jaunojo Engelso palankumą tuo, 
kad domėjosi vokiečių literatūra ir simpatizavo išplitusiam 

! K. Marks, F. Engels, Dzieła, 
t. 1, p. 745-746. 


? Ten pat, p. 746. 


* Ten pat. 


* Pirmasis straipsnis buvo 
išspausdintas „Deutsch- 
Franzėozische Jahrbücher“ 
(1844), du kiti - emigracinia- 
me žurnale „Vorwarts!“ (Pa- 
ryžius, 1844). 


* K. Marks, F. Engels, Dzieta, 
t. 1, p. 786. 

t. 1, p. 803. 


“ Ten pat, p. 808. 


3 Ten pat, p. 807. 


* Ten pat, p. 805. 


` Ten pat, p. 805-806. 


° Ten pat, p. 806-807. 


“ Įvairių milenarizmo tipų 
charakteristika ir tyrinėjimų 
šioje srityje pristatymas yra 
mano studijoje Millenaryzm i 
mesjanizm religijny a romanty- 
czny mesjanizm polski knygoje 
A. Walicki, Miedzy filozofią, re- 
ligią i polityką, Warszawa, 
1983, p. 8—44. 

Vokietijoje romantiniam panteizmui. Engelsas su pasitenkini- 
mu pabrėžė, kad toks panteizmas, kurio ištakos yra vokiečių 
romantinėje literatūroje ir filosofijoje (taip pat ankstyvojoje Schel- 
lingo gamtos filosofijoje) Anglijos sąlygomis yra pozityvus reiš- 
kinys!. Panteizmas, kaip teigė jis, „tėra tik paskutinė pakopa, 
vedanti į laisvą, žmonišką pasaulėžiūrą“. Vokiečių filosofiniai 
komunistai jau pasiekė aukščiausią paslapties įžvelgimo laips- 
nį: jie žino, kad „Dievas yra žmogus“, reikalauja grąžinti istori- 
jai jos turinį, bet istorijoje mato „ne <Dievo> apsireiškimą, o 
žmogų, tiktai žmogų“. Bet kaip tik todėl jie supranta Carlyle'o 
atakų prieš buržuazinės visuomenės ateizmą tikrąją prasmę. 
Simpatizuoja jo kovai su jo „epochos neryžtingumu, dvasine 
tuštuma, dvasine mirtimi ir klasta“. Jei kaip tik tai ir yra ateiz- 
mas, tai komunistai taip pat kovoja su ateizmu - tačiau taip, 
kad vieną iš šitaip suprantamo „ateizmo“ šaltinių įžvelgia kaip 
tik religijoje: kitaip sakant, jie trokšta suvesti sąskaitas su tokiu 
ateizmu, kokį aprašo Carlyle'as, grąžindami žmogui tą turinį, 
kurį jis prarado per religiją’. Nes religija labai prisidėjo prie to, 
kad iš žemiškos žmogaus istorijos būtų išplėšta prasmė. Čia 
ypačnusidėjo krikščionys, kurie, sukūrę atskirą Dievo karalys- 
tės istoriją, „atėmė iš tikros istorijos visą jos vidinę esybę“: 
„pasak jų, ta istorija pasiekia įsivaizduojamą tikslą per Žmonių 
rūšies Kristaus asmenyje tobulėjimą, paskui staiga istorijos vyks- 
mas nutrūksta, ir dėl pačių pasekmių paskui aštuoniolikos am- 
žių laikotarpį jiems tenka vaizduotis kaip laukinę beprasmybę 
ir visišką tuštumą“. Carlyle'o tipo Žmonės, beje, yra teisūs teig- 
dami, kad gyvenimas tampa vis tuštesnis ir beprasmiškesnis, 
tačiau klysta stengdamiesi tam pasipriešinti iš romantiškų me- 
dievistikos idealizavimo pozicijų. 

Taigi jaunojo Engelso pažiūros yra puiki iliustracija tezei, 
kad komunizmas buvo, pirma, savotiškas religijos pakaitalas, 
Dievo sąvoką pakeičiantis Žmogaus deifikacija, ir, antra, supa- 
saulietinta milenaristinio žmonių kolektyvinio išganymo že- 
mėje idealo versija”. Pirma šios tezės dalis apibrėžia Feuerba- 
cho tematiką Engelso mintyse: Engelsas Feuerbacho 
krikščionybės kritiką, vainikuotą teiginiu, kad „Dievas yra žmo- 
gus, o žmogus yra Dievas“, pripažino kaip galutinį visos vokie- 
čių filosofijos rezultatą. Antra dalis - kolektyvinio išganymo 
istorijoje idėja - buvo prancūzų mąstytojų minčių dėstymas. 
Prancūzų utopiniai socialistai, ypač sensimonistai ir Pierre Le- 

roux (Engelso vadintas „vienu iš žymiausių Prancūzijos pro- 
tų“)!, sąmoningai apeliavo į senas krikščioniškojo chiliazmo 
tradicijas. Visa jų „naujosios krikščionybės“ vizija buvo 
grindžiama milenaristine „dvigubo išganymo“ schema: jie skel- 
bė, kad po individualių sielų išganymo ano pasaulio danguje 
turi įvykti „antras išganymas“ — šį kartą žemiškas kolektyvinis 
išganymas, numatytas jų pačių doktrinoje. Sensimonistinė reli- 
ginės pažangos koncepcija plėtojo šią schemą įrodinėdama, kad 
Kristaus apsireiškimas buvo apribotas privataus gyvenimo sfe- 
ra, taigi turėjo būti papildytas nauju ir galutiniu apsireiškimu 
Saint-Simono - „naujojo Mesijo“, kurio mokiniai atliks visuo- 
meninių ir politinių santykių christianizacijos darbą*. Ta kon- 
cepcija sukėlė esminių Dievo ir sielos nemirtingumo supratimo 
pokyčių. Pasak sensimonistų, Dievas nėra gryna dvasia, jo es- 
mei priklauso ir materija, o tai grindė „kūno reabilitavimą“ ir 
aktyvų rūpinimąsi žemiškuoju gyvenimu. Savo ruožtu nemir- 
tingumas buvo suprantamas kaip progresyvi reinkarnacija, pa- 
liekanti kiekvienam individui galimybę asmeniškai dalyvauti 
(naujame įkūnijime) būsimosios visuomeninės harmonijos ge- 
radarybėse*. Tos idėjos, sąmoningai priešpriešinamos buržua- 
ziniam švietimo epochos racionalizmui, negalėjo atitikti vokie- 
čių kairiųjų hėgelininkų skonio; kaip tik dėl to „intelektualinės 
prancūzų-vokiečių sąjungos“ idėja patyrė nesėkmę“*. Nepai- 
sant to, socializmo (arba komunizmo), kaip savotiškos eschato- 
logijos terestrializacijos, idėja į Vokietiją atėjo kaip tik iš Pran- 
cūzijos. Mosesas Hessas reinterpretavo prancūzų socialistines 
idėjas Feuerbacho dvasia, paversdamas jas supasaulietinta ant- 
ropoteistine milenarizmo versija. Jaunasis Engelsas nusekė jo 
pėdomis. 

Kitame ciklo Situacija Anglijoje straipsnyje Engelsas išplėto- 
jo Hesso požiūrį į piniginius mainus kaip kraštutinę žmogaus 
krikščioniško susvetimėjimo išraišką. Anot jo, šiuolaikinė krikš- 
čioniška valstybė „germaniškai-krikščionišką subjektyvizmo ir 
izoliacijos taisyklę“ padarė šventą, todėl žmonių tarpusavio 
ryšiai redukavosi iki egoistinių interesų raizginio?. Tai neiš- 
vengiamai lėmė „visuotinį individų susmulkėjimą, susitelkimą 
į pačius save, jų izoliaciją, Žmonijos virtimą kits kitą atstumian- 
čių atomų rinkiniu". Feodalinės vergovės panaikinimas tokią 
padėtį dar labiau pablogino, nes nulėmė, kaip tai apibrėžė Car- 
lyle'as, kad „atlyginimas grynaisiais tapo vienintele žmonijos 


169 


! K. Marks, F. Engels, Dziela, 

? Žr. E. Rodrigues, Nouveau 
christianisme. Lettres sur la reli- 
gion et politigue, Paris, 1823, 
p. 154-155; A. Bazard, B. P. 
Enfantin, La Doctrine saint-Si- 
monienne knygoje Saint-Simon 
et d Enfantin, Oeuvres, t. 42, 

de son principe et son avenir, Pa- 
ris, 1840. Tų idėjų įtaką Vo- 

3 Žr. ypač P. Leroux (De l'hu- 
manité) ir sensimonistai (kurie 
perėmė šią idėją iš Lessingo). 
Progresyvios reinkarnacijos 
idėja taip pat buvo vienas iš 
esminių lenkų mesianizmo su- 
dėtinių dalių, žr. A. Walicki, 
Filozofia a mesjanizm, Warsza- 
wa, 1970, p. 28-29. 


* Žr. A. Cornu, Karol Marks i 
Fryderyk Engels. Życie i dzieto, 

sąsaja“. Taip krikščioniškas spiritualizmas nutiesė kelią be- 
širdiškam pasauliui: „Nuosavybė - žmoniškam, dvasingam 
elementui priešingas gamtinis bedvasis elementas - dėl to iške- 
liama i sostą ir galų gale, kad susvetimėjimas būtų visiškas, 
pasaulio valdovu tampa pinigai, toji susvetimėjusi, tuščia nuo- 
savybės abstrakcija. Žmogus liovėsi buvęs žmogaus vergu ir 
tapo daiktų vergų; santykiai tarp žmonių apvirto visai priešingai; 
šiuolaikinio prekeivių pasaulio vergovė, visapusiškai išplėtota 
ir ištobulinta visuotinė priešingybė yra labiau nežmoniška ir 
labiau viską apimanti negu feodalinio laikotarpio valstiečių pri- 
klausomybė“ “. 

Kaip iš to matome, jaunasis Engelsas, panašiai kaip jauna- 
sis Marxas, sekė Hesso pėdomis: susiejo religinio susvetimėji- 
mo teoriją (Dievas) su ekonominio susvetimėjimo teorija (pini- 
gai) ir taip priėjo iki totalinio savo dabarties pasmerkimo. 
Vienpusiškai negatyvus jo dabarties diagnozės pobūdis siejosi 
su tuo, kad, kitaip negu Marxas, jis neįžvelgė visuotinio susve- 
timėjimo turtėjimo elemento; jis matė vien blogio gausėjimą, tai- 
gi savo viltis grindė ne pozityviais raidos rezultatais (kaip, 
pavyzdžiui, Žmonijos susaistymas pasauline rinka), o tik teigi- 
niu, kad „jau neįmanoma toliau pastūmėti šios krikščioniškos 
pasaulio tvarkos“, taigi „ji privalo savaime sugriūti ir užleisti 
vietą protingai Žmoniškai tvarkai“. Toks protavimas priminė 
senovės gnostikų požiūrį, kad regeneracijos proceso sąlyga yra 
pasiekti žemiausią smukimo proceso tašką: „Visiškas Žmogaus 
susvetimėjimas, pasireiškiantis pinigų viešpatavimu, yra neiš- 
vengiama pereinamoji stadija sparčiai artėjant akimirkai, kai 
žmogus vėl atras save patj“. 

Visuotinį susvetimėjimą turėjo panaikinti socialinė revoliu- 
cija Anglijoje. Engelsas šį požiūrį grindė savo mėgstama trijų 
didžiųjų tautų — vokiečių, prancūzų ir anglų - tautinio charak- 
terio ir istorinės misijos koncepcija. „Vokiečiai, krikščioniškai 
spiritualistiška tauta, išgyveno filosofinę revoliuciją; prancū- 
zai, senovės pavyzdžiu materialistinė ir todėl politiška tauta, 
negalėjo neįvykdyti politinės revoliucijos; anglai, kurių tautiš- 
kumas yra vokiškų ir prancūziškų pradų mišinys ir todėl jie yra 
universalesni negu kiekvienas šis pradas savaime, buvo įtraukti 
į universalesnę revoliuciją, į socialinę revoliuciją”. 

Atkreipkime dėmesį, beje, kad tai kirtosi su Engelso teze apie 
visišką šiuolaikinių visuomenių dezintegraciją ir visišką pras- 


2. Nuo panteizmo iki komunizmo 


mės nebuvimą naujųjų laikų istorijoje. Engelsas, atrodo, tai pa- 
stebėjo, nes pridūrė: „Ši dalyką reikės išsamiau nagrinėti, nes 
tautiškumo vaidmuo - bent jau kiek tai susiję su naujesniais 
laikais — lig tol mūsų filosofijoje buvo nagrinėtas labai nepa- 
kankamai, veikiau visai nenagrinėtas“'. 

Paskutinis ciklo straipsnis baigiasi teiginiu, kad „artimiau- 
sia Anglijos ateitis bus demokratija“*. Engelsas pabrėžė, kad 
demokratija bus ne kaip „prancūzų revoliucijos, kurios prieši- 
ninkai buvo monarchija ir feodalizmas“; tai bus socialinė demo- 
kratija, priešiška vidurinei klasei ir nuosavybei. Bet šis atskyri- 
mas buvo su pastaba, kad net ir visuomeninė demokratija, 
nepaisant visko, yra valstybingumo forma, taigi negali būti ide- 
alas. „Vien tik demokratija, kaip teigia Engelsas, nepajėgi išgy- 
dyti to, kas yra bloga visuomenėje. Demokratinė lygybė - tai 
chimera, o skurdžių kova su turtingaisiais negali įvykti demo- 
kratijos nei politikos apskritai pagrindu. O dėl to ir ši pakopa 
tėra tik perėjimas, paskutinė grynai politinė priemonė, kurią 
dar reikia išbandyti ir iš kurios tučtuojau turi išsirutuliuoti nau- 
jasis elementas, taisyklė, peržengianti bet kokią politiką. 

Toji taisyklė yra socializmo taisyklė. 


3. Politinė ekonomija ir 
komunistinė utopija 


Anglijoje įgyta patirtis Engelsą įtikino, kad yra būtina išversti 
tas idėjas į politinės ekonomijos kalbą. Jis pamėgino atlikti tai 
Politinės ekonomijos kritikos metmenyse. Jie buvo paskelbti 1844 
metais „Deutsch-Franzozische Jahrbücher“. Kūrinys padarė di- 
delį įspūdį vokiečių radikalams; jaunasis Marxas pavadino jį 
„puikiu“ ir nedelsdamas perėmė pagrindines idėjas. Tiesa, po- 
litinės ekonomijos filosofinę reikšmę jam nurodė M. Hessas, bet 
tik Engelsui pavyko pereiti nuo grynai spekuliatyvinės ekono- 
minio susvetimėjimo analizės prie konkrečių ekonominių pro- 
blemų. Šiaip ar taip, 1844 metais Engelso įtaka Marxui buvo 
esmingesnė negu atvirkščia įtaka“. 

Kritinė Metmenų dalis buvo įprastas „buržuazinės laisvės“ 
diskreditavimo žingsnis. Engelsas net teigė, kad liberalūs eko- 
nomistai patys netiki tuo, ką rašo, taigi nėra dori mokslininkai, 

tik begėdiški egzistuojančios sistemos apologetai: „Kuo ekono- 
mistai yra arčiau mūsų laikų, tuo labiau tolsta nuo garbingu- 
mo. Sulig kiekviena laiko atnešama pažanga pagal aplinkybes 
stiprėja sofisterija, reikalinga tam, kad išlaikytų ekonomiją epo- 
chos lygio. Todėl, pavyzdžiui, D. Ricardo kaltė yra didesnė už 
Adamo Smitho kaltę, o J. M. MacCullocho ir J. Millo kaltė yra 
didesnė už Ricardo kaltę“'. Apologetinę liberalios ekonomijos 
funkciją Engelsui reiškė net ir tai, kad ji vadinosi „politine eko- 
nomija“ ir savo objektu laikė „tautos turtą“. Nes kol egzistuoja 
privati nuosavybė, apibrėžimas „tautos turtas“ neturi prasmės; 
anglų <tautos turtas> yra labai didelis, tačiau, nepaisant to, jie 
yra skurdžiausia tauta po saule“. Tas pat susiję su apibrėžimu 
„politinė ekonomija“: „šis mokslas turi vadintis privačia ekono- 
mija, nes jai visuomeniniai santykiai egzistuoja tik dėl priva- 
čios nuosavybės“. 

Prekybą - tiesioginę privačios nuosavybės išdavą - Engel- 
sas pavaizdavo kaip iš esmės nemoralią. Engelsas išjuokė po- 
žiūrį, kad prekyba esąs Žmoniškesnis turtėjimo būdas už „vi- 
duramžių atvirą plėšikavimą”. Pasak jo, iš tikrųjų prekyba 
išplatino nemoralias priemones nemoraliems tikslams pasiekti 
ir taip sugriovė bet kokį moralumą. Ekonomistų giriamas pre- 
kybos taikingumas iš esmės yra antagonistinių Žmonių tarpu- 
savio santykių skleidimas, tai yra socialinės taikos pagrindų 
griovimas. Vadinamieji humanistiniai prekybos metodai tėra 
draugiškos apgaulės būdas — nes „kuo santykiai draugiškesni, 
tuo naudingesni'*. Prekybos indėlio į tarptautinių santykių in- 
tensyvinimą rezultatu tapo ne tautų brolijos, o tik „vagių broli- 
jos“ atsiradimas". Taip liberali ekonomija padarė viską, ką ga- 
lėjo, kad „per tautų suskaidymą išplistų priešiškumas, kad 
žmonija virstų grobuonių minia“. 

Po šių įŽanginių pastabų Engelsas ėmėsi analizuoti pagrin- 
dines liberalios ekonomijos kategorijas, tokias kaip vertė, prekė, 
kapitalas, konkurencija, monopolis. Ši analizė visada vedė prie 
išvadų, kad liberalių ekonomistų aprašoma ir siūloma sistema 
iš esmės yra „šiuolaikinė vergovė“. Daugiausia dėmesio Engel- 
sas skyrė T. Malthuso teorijai, kurios dėka, kaip jis teigė, „paži- 
nome didžiausią žmonijos pažeminimą, jos priklausomybę nuo 
konkurencijos; ta teorija mums parodė, kaip privati nuosavybė 
galop pavertė žmogų preke, kurios gamyba ir naikinimas pri- 
klauso tik nuo paklausos““. Taip patjis neigė laisvos konkuren- 

cijos naudą, įrodinėjo, kad iš esmės ji yra baisesnė už monopolį: 
„Monopolis bent ketino -nors taip ir neįstengė įgyvendinti šio 
ketinimo - apginti vartotoją nuo apgaulės. O monopolio likvi- 
davimas atlapoja vartus apgaulei'!. 

Savo ateities prognozėje jaunasis Engelsas užbėgo už akių 
Marxo Kapitalo išvadai, visų „klasikinių marksistų“ laikomai 


„tikėjimo preke“: 


„Didelė nuosavybė apskritai didėja gerokai greičiau už smulkią, 
nes gerokai mažesnė pajamų dalis panaudojama savininko išlai- 
doms. Ta nuosavybės centralizacija yra tokia pati imanentinė pri- 
vačios nuosavybės teisė, kaip ir kitos teisės; vidurinės klasės yra 
priverstos vis labiau nykti, kol pasaulis bus padalytas į milijonie- 
rius ir pauperius, į stambiuosius žemvaldžius ir skurdžius padie- 
nius samdinius. Jokie įstatymai, jokie stambios žemės valdos iš- 
dalijimai, jokie galimi kapitalo padalijimai čia nieko negelbės - šis 
rezultatas turi būti pasiektas ir bus pasiektas, jei pirmiau nebus 
visiškai pakeisti visuomeniniai santykiai, jei priešingi interesai nesu- 
silydys į vieną, jei nebus panaikinta privati nuosavybė.“* 


"Kritinė Engelso studijos dalis buvo įžanga į pozityvią dalį, 
kurioje jis formulavo tikros laisvės ekonominėje sferoje kon- 
cepciją. Ir šiais klausimais Engelsas užbėgo už akių Marxo 
pažiūroms - ypač Marxo koncepcijai, pasak kurios viską 
apimantis planavimas yra priemonė išsilaisvinti iš „aklųjų 
jėgų“ valdžios ir užsitikrinti sąmoningą savo likimo tvarky- 
mą. Konkurencijos dėsnis, kaip įrodinėjo Engelsas, veda į be- 
galines krizes kaip tik todėl, kad „tai yra paprastas gamtos 
dėsnis, kylantis iš veikimo gaivalo, o ne dvasios dėsnis“. Tai 
yra dėsnis, kurio esmę „sudaro nesąmoningi konkurencinės 
kovos dalyvių veiksmai. Jei gamintojai žinotų, kiek reikia var- 
totojams, jei organizuotų gamybą ir dalintųsi tarpusavyje, kon- 
kurenciniai svyravimai ir jų polinkis į krizes būtų neįmanomi. 
Gaminkite sąmoningai, kaip žmonės, o ne kaip pasklidę ato- 
mai be rūšinės sąmonės, ir išsivaduosite iš tų visų dirbtinių ir 
nepagristų prieštaravimų“. 

Verta pažymėti, kad Engelsas, panašiai kaip didžiųjų XX am- 
žiaus „kalkuliacinių debatų“ dalyviai, planinės ekonomikos įve- 
dimo galimybes darė priklausomas nuo ekonominės kalkuliaci- 
jos problemos sprendimo. Jis apie tai rašė: „Konkurencijos esmę 
sudaro vartojimo pajėgumo santykis su gamybos pajėgumais. 

Santvarkoje, kuri bus verta žmonijos, nebus kitos konkurenci- 
jos, išskyrus šitą. Visuomenė turės užduotį apskaičiuoti, ką ji 
gali pagaminti turimomis priemonėmis, ir, atsižvelgdama į to 
gamybinio pajėgumo santykį su vartotojų skaičiumi, nuspręs, 
kiek reikia padidinti arba sumažinti gamybą, ar galima leisti 
sau prabangos dalykų, ar jų gamybą reikia apriboti“. 

Deja, Engelsas visiškai nesuvokė tokio skaičiavimo keblu- 
mo. Jis darė nuorodas į anglų socialistus, neminėdamas jų pa- 
vardžių, ir į Chourier, o iš to akivaizdu, kad jis pats šiuo klausi- 
mu neturėjo koncepcijos. Laisvės problemos atžvilgiu ypač kelia 
nerimą jo nerūpestingumas vartojant terminą „visuomenė“. Ne- 
gi jis nesuprato, kad visuomenė nėra subjektas, galįs apskai- 
čiuoti, ką ji gali ir privalo gaminti? Makroekonominę kalkulia- 
ciją (nepriklausomai nuo to, ką apie ją manome) gali atlikti tik 
individas arba individų grupė; iš visuomenės, kaip visumos, 
negalima tikėtis net ir kompetentingo planuotojų sprendimų 
vertinimo ir pripažinimo. Tuo labiau negalima tikėtis šiais rei- 
kalais vienmintiškumo: juk didelių, sudėtingų visuomenių žmo- 
nės turi labai skirtingų interesų ir preferencijų, demokratijos 
sąlygomis „prieštaringų interesų sulydymas į vieną“ yra tie- 
siog neįmanomas. Jei taip, planuotojų sprendimai turėtų būti 
primetami iš viršaus, o tai vestų į „poreikių diktatūrą“. Laisva 
konkurencija veda į krizes, bet kartu smarkiai padidina galimų 
pasirinkimų apimtį vartojimo sferoje, o į tai Engelsas visai neat- 
sižvelgė. Bet pirmiausia klaidinga buvo ta Engelso prielaida, 
kad priklausomybė nuo sprendimų, kuriuos priėmė kiti žmo- 
nės, yra mažiau žeminanti, labiau verta Žmogaus negu priklau- 
somybė nuo daiktų; kad asmeninė priklausomybė yra priimti- 
nesnė negu priklausomybė nuo depersonalizuotų santykių, 
įgyjančių kvaziobjektyvų pavidalą ir pasireiškiančių žmonėms 
kaip nepermaldaujami gamtos dėsniai. Kaip stengiausi įrodyti, 
ši prielaida buvo visos marksistinės laisvės filosofijos pagrin- 
das. 

Po 1844 metų Engelsas pripažino politinę ekonomiją bemaž 
išimtine Marxo veikimo dirva’. Taigi reikia paklausti: koks bu- 
vo Marxo indėlis į Engelso kapitalistinės raidos koncepciją ir 
tos raidos destrukcines pasekmes žmonių laisvei? 

Abu mąstytojai sutiko su tuo, kad kapitalistinė santvarka yra 
„Visuotinės žmonijos pažangos grandinės grandis“; ta grandis 
yra ypač svarbi, ji yra istorijos posūkio taškas, maksimalus su- 

svetimėjimas, tiesiantis kelią „Žmonijos susitaikymui su gamta 
ir su pačia savimi“, taigi ji yra visuotinė reintegracija. Tačiau 
jaunasis Engelsas daugiausia aprašinėjo grynai destrukcines 
kapitalizmo pasekmes: visuotinę atomizaciją, esančią, pasak 
jo, būtina visuotinio atgimimo sąlyga. Buvo sugriauti, kaip įro- 
dinėjo jis, net „paskutiniai bendrų interesų likučiai“, arba šei- 
myninis turto bendrumas - tai buvo būtina, nes tik „visuotinė 
interesų izoliacija leis individams išsilaisvinti iš bet kokių par- 
tikuliarinių-grupinių interesų, pastebėti bendros rūšinės pri- 
klausomybės viršenybę ir sąmoningai sutelkti pastangas žmo- 
nijos labui’. Pagrindinis šio destrukcinio, bet netyčia pažangaus 
proceso įrankis buvo prekyba. Eidamas Hesso ir Fourier pra- 
mintu keliu, jaunasis Engelsas buvo linkęs vaizduoti kapitaliz- 
mo raidą kaip visuotinės komercializacijos procesą. Keista, bet 
gamybinių jėgų raidos problematikos šiame vaizde nebėra. 

Jaunasis Marxas šias idėjas perėmė kritiškai, pagal turtėjan- 
čio susvetimėjimo koncepciją. Jo interpretacijoje kapitalistinė 
raida buvo ne tik neišvengiamos griovimo procesas - kartu kū- 
rėsi pozityvios komunizmo prielaidos: technologinis viešpata- 
vimas gamtai; pasaulinės ekonominio susisaistymo sistemos ir 
galop, ne mažiau svarbu, gamybinių jėgų galios, leidžiančios 
pasiekti visuotinę gerovę. Kitaip tariant, Marxas matė kapita- 
lizmo raidą kaip kolosalų žmonijos turtėjimą, nors ir maksima- 
laus žmonių susvetimėjimo kaina*. Jo supratimu, susvetimėji- 
mas esąs žmogiškosios esmės raidos forma: tam, kad galėtų 
lavinti savo galias, žmonija privalėjo jas eksternalizuoti, savo 
veiksmus padaryti priklausomus nuo nužmoginančio sudaik- 
tinimo proceso ir prarasti savo gaminių kontrolę. 

Kapitalizmo, kaip visuotinės atomizacijos ir „interesų izo- 
liacijos“ būvio, koncepcija buvo pataisyta jau Vokiečių ideologi- 
joje, kurios teorinę dalį daugiausia apdorojo Marxas. Ji teigė, 
kad darbo pasidalijimas sukuria naują visuomeninio ryšio for- 
mą - tiesa, susvetimėjimo formą, bet viską apimančią ir nepalie- 
kančią daug vietos „atomistinei“ laisvei. Vėlesniuose Marxo 
darbuose, ypač Grundrisse, visuotinės atomizacijos vizija trak- 
tuojama kaip romantinis tikrosios kapitalizmo prigimties iš- 
kreipimas. Juk atomai neturi poreikių; tiesa, kapitalizmas nai- 
kina asmeninės priklausomybės santykius, bet visos visuomenės 
ir net viso pasaulio mastu pakeičia juos tvirta objektyvios tar- 
pusavio priklausomybės struktūra. 

Engelso darbininkų klasės pa- 
dėties Anglijoje kritika negali 
būti pritaikyta Vokietijos są- 
lygoms (žr. A. Cornu, Karol 
Marks i Fryderyk Engels, 3 sky- 
rius). Verta pažymėti, kad ru- 
sų valdžios reakcija į Marxo 
Kapitalo vertimą į rusų kalbą 
buvo identiška. Carinė cenzū- 
ra leido jį spausdinti įrodinė- 
dama, kad Marxo kapitalizmo 
kritika yra nukreipta išimtinai 
prieš Vakarų kapitalistinės 
valstybes ir visiškai nesusi- 
jusi su Rusija (Žr. A. Jl. Pey- 
en, Pycckaa 3K0HOMUUECKAA 
MbIC/lib 60-70-bIx 20006 XIX 
eeka u MapKcu3mM, Mockaa, 
1956, p. 234-235). 


* K. Marksas, F. Engelsas, 
V. Leninas, Apie mokslinį ko- 
munizmą, Vilnius, 1966, p. 30. 

Bet šis pozityvesnis kapitalizmo laimėjimų įvertinimas ne- 
nulėmė pozityvesnio laisvės kapitalistinėje santvarkoje šansų įver- 
tinimo, tik darė jį dialektiškesnį. Santykio „Žmogus-gamta“ po- 
žiūriu kapitalizmas, pasak Marxo, smarkiai padidino laisvę; 
santykio „Žmogus-visuomenė“ požiūriu jis nuvedė iki galo su- 
svetimėjimo procesą, taigi maksimalizavo nužmoginimą ir paver- 
gimą. Ir todėl subtilesnis kapitalizmo įvertinimas niekuo nepakei- 
tė kraštutinio neigiamo Marxo ir Engelso santykio su liberaliąja 
laisvės koncepcija. 

Marxo su Engelsu draugystė prasidėjo 1844 metų rugpjūčio 
mėnesio pabaigoje, kai Engelsas pakeliui iš Anglijos į Vokietiją 
kelias dienas praleido Paryžiuje. Pirmasis jų bendradarbiavimo 
vaisius buvo Šventoji šeima, o paskui Vokiečių ideologija. 1845 me- 
tais Engelsas išleido savo pirmą knygą Darbininkų klasės padėtis 
Anglijoje, ir dėljos Vokietijoje gerokai išgarsėjo!. Marxas, kurio pa- 
žiūros tais metais galutinai išsikristalizavo, šią knygą traktavo 
kaip tų pačių pozicijų pasiekimo kitais keliais įrodymą. Perėjimas 
nuo teorijos į praktiką įvyko labai greitai: 1845 metais abu bičiuliai 
jau dalyvavo vokiečių komunistiniame judėjime. 

Tapydamas būsimosios komunistinės visuomenės vaizdą En- 
gelsas pasidarbavo nepalyginti daugiau negu Marxas. Pirmas 
visapusiškai užbaigtas komunistinio idealo eskizas buvo jo 1845 
metų vasario mėnesio Du pasisakymai Elberfelde. Jie verti dėmesio 
dėl problemos apibrėžimo detalumo ir konkretumo. 

Pateikęs pasibaisėtiną laisvosios konkurencijos padarinių vaiz- 
dą, Engelsas patikino savo klausytojus, kad ta konkurencija be 
pėdsakų išnyks komunizmo sąlygomis. Kapitalizmo sukeltos „vi- 
suotinės netvarkos“ likvidavimas, kaip įrodinėjo jis, bus lengvas ir 
paprastas uždavinys: 


„Komunistinėje visuomenėje bus lengva apskaičiuoti ir gamybą, ir 
vartojimą. Žinant, kiek vidutiniškai kiekvienam žmogui reikalinga, 
lengva apskaičiuoti, kiek reikės tam tikram Žmonių skaičiui, o ka- 
dangi gamyba tuometjau nebebus atskirų privačių įmonininkų ran- 
kose, obus bendruomenės rankose ir bus jos tvarkoma, tai nesunku 
bus reguliuoti gamybą, atsižvelgiant į poreikius. 


Taip pat nesunku bus pašalinti nereikalingus tarpininkus — 
spekuliantus, komisionierius, ekspeditorius, didmenininkus ir 
mažmenininkus: 


„Taip pat nesunku sužinoti, kiek medvilnės arba medvilninių ga- 

minių sunaudoja viena gyvenvietė, taip pat nesunkiai centrinė 
valdyba nustatys, kiek jų sunaudoja visos šalies vietovės ir ben- 
druomenės. Vieną sykį suorganizavus tokią statistiką - tai be 
vargo galima atlikti per vienerius arba dvejus metus, - vidutinis 
metinis sunaudojimas keisis tik proporcingai gyventojų skaičiaus 
didėjimui. Taigi nesunku atitinkamu laiku iš aukščiau nustatyti, 
kokie atskirų gaminių kiekiai bus reikalingi visiems gyventojams 
— visas šis didelis kiekis bus užsakytas gamintojui, galima bus jį 
pristatyti tiesiai, be tarpinių grandžių, be didesnių prastovų ir 
perkrovimų, negu to reikalauja komunikacijų pobūdis, ir todėl su 
didele darbo jėgos ekonomija.“! 


Toks yra pirmasis marksistinis vadinamosios „tiesiogiai su- 
visuomenintos ekonomikos“ koncepcijos apibrėžimas; nerin- 
kos ekonomikos, kuri prekinę produkciją (arba gamybą rinkai) 
pakeičia „vartojimo“ produkcija, skirta tiesioginiam visuome- 
ninių poreikių tenkinimui, apibrėžimas. Engelsas tylomis darė 
prielaidą, kad Žmonių poreikiai neaugs — kaip primityviame 
natūraliame ūkyje. Žinoma, tai stebėtinai prieštaravo marksis- 
tiniam istorizmui. Bet, nepaisant to, marksologai sutinka su tuo, 
kad nuo 1845 metų visi Marxo ir Engelso tekstai reprezentuoja 
marksizmą - tiesa, ne visada brandų, tačiau vis dėlto marksiz- 
mą. Engelso Du pasisakymai Eberfelde yra klasikinis marksisti- 
nio komunizmo dokumentas, be pastabų perspausdintas tary- 
binėse marksizmo-leninizmo klasikų tekstų antologijose“. 
Galima drąsiai teigti, kad jie buvo vienas iš pagrindinių bolše- 
vikinių komunizmo vizijų šaltinių nuo Lenino iki Chruščiovo 
imtinai. 

Viešuose pasisakymuose, kurie buvo skirti publikuoti, En- 
gelsui teko vengti delikačios valstybės panaikinimo problemos. 
Bet jis sugebėjo netiesiogiai ją paliesti, siūlydamas likviduoti, jo 
supratimu, pernelyg išvešėjusią ir sudėtingą administravimo ir 
teismų sistemą. „Komunistinėje visuomenėje, kaip įrodinėjo jis, 
ir tai smarkiai supaprastėtų kaip tik todėl - nors skamba labai 
keistai — kaip tik todėl, kad šioje visuomenėje administracija 
valdytų ne tik atskiras visuomeninio gyvenimo sferas, o ir visą 
visuomenės gyvenimą visose jos gyvenimo srityse, visus jo as- 
pektus“*. 

Tai iš tikrųjų skamba gana keistai - totaliai administruoja- 
ma visuomenė kaip pozityvus idealas! Bet tai buvo logiška ir 
visiškai sutapo su visuomenės padalijimo į dvi atskiras sferas — 


177 


! K. Marks, F. Engels, Dzieta, 
t. 1, p. 636. 


2 Žr., pvz., K. Marx, F. Engels 
i V. I. Lenin, On Communist 
Society, Moskva, 1981, p. 10- 
16. 


* K. Marks, F. Engels, Dzieta, 
t. 2, p. 637. 

! K. Marks, F. Engels, Dzieta, 
t. 2, p. 631. 


? K. Marksas, F. Engelsas, 
V. Leninas, Apie mokslinį ko- 
munizmą, Vilnius, 1969, p. 30. 


° Ten pat, p. 31. 


* Ten pat. 


` Ten pat, p. 31-32. 

„viešą“ ir „privačią“ - panaikinimo koncepcija. Šio dualizmo 
likvidavimas turėjo reikšti politinio susvetimėjimo įveikimą, taigi 
atskiros valstybinės-politinės sferos panaikinimą. Engelsas, bu- 
vęs visai svetimas anarchizmui, neturėjo jokių abejonių iš cen- 
tro valdomos viešosios administracijos tolesnio egzistavimo 
klausimu. Ir šiuo klausimu jam neįmanoma prikišti stokojant 
logikos ar nuoseklumo. Dualizmo likvidavimas neturėjo reikšti 
spontaniško administracinių struktūrų pakeitimo pilietinės vi- 
suomenės tvarka; taip pat logiška jam atrodė tai, kad pilietinę 
visuomenę absorbuoja administracija. Engelsas, suvokęs pilie- 
tinę visuomenę kaip „visų karą prieš visus“ ir kokios nors „pro- 
tingos organizacijos“ nebuvimą!, aišku, pasisakė už šį antrą 
sprendimą. Tai, kad tai jam buvo valstybės panaikinimas (nors 
veikiau reikėtų kalbėti apie visuomenės panaikinimą), jam bu- 
vo visų pirma definicijos klausimas; Marxo ir Engelso suprati- 
mu, valstybė ex definitione buvo kažkas išorinio ir svetima, reiš- 
kė supriešintos pilietinės visuomenės egzistavimą ir 
pasidalijimą į „privačią“ ir „viešą“ sferas. Pagal tokią logiką 
klasinių konfliktų eliminavimas reikštų viešosios administra- 
cijos atskirtumo įveikimą, valstybingumo panaikinimą. 

Tai turėjo būti taikoma taip pat ir teisei bei kariuomenei. 
Civilinė teisė išnyks drauge su privačios nuosavybės panaiki- 
nimu. Individų tarpusavio konfliktai, dabar esantys „natūrali 
visuotinio priešiškumo išdava“, bus „tik reta išimtis, ir juos 
lengvai išspręs trečiųjų teismai“. Situacija, kurioje „visuome- 
ninis interesas jau nebesiskiria nuo kiekvieno atskiro asmens 
intereso“, likviduos nusikaltimų priežastis ir nebereikės profe- 
sionalios policijos. Nuolatinė armija, kuri dabartinei visuome- 
nei yra didžiulė našta, taip pat taps nereikalinga. Laisvoje nuo 
konfliktų, išnaudojimo ir priespaudos visuomenėje „lengva bus 
išmokyti kiekvieną tinkamą karui visuomenės narį, be kitų jo 
užsiėmimų, valdyti ginklą, kiek reikia šalies gynimui“. Be to, 
reikia turėti galvoje, kad „kilus karui, kuris, žinoma, gali būti 
kariaujamas tik prieš antikomunistines nacijas, tokios visuome- 
nės narys turi ginti tikrąją tėvynę, tikrąjį židinį, vadinasi, kad jis 
kovos su entuziazmu, ištvermingai, narsiai, ir nuo to mecha- 
niškas šiuolaikinės kariuomenės išmokymas turi subyrėti kaip 
šiaudai". 

Kaip matome, Engelsas nenumatė komunizmo pergalės 
pasauliniu mastu būtinumo; jis neneigė galimybės sukurti komu- 

nizmą tautiniu mastu, priešiškos išorinės apsupties sąlygomis. 
Be kitų pilietinės energijos taupymo būdų, Engelsas skyrė 
daug dėmesio šeimyninio gyvenimo reorganizavimui. Šiuo klau- 
simu jis prisidėjo prie Roberto Oweno išvadų kaip „praktiš- 
kiausių ir preciziškiausių“!. Jis apibendrino taip: 
„Owenas siūlo vietoje dabartinių miestų ir kaimų su atskirais gy- 
venamaisiais namais, kliūvančių kits kitam, pastatyti didelius rū- 
mus. Jie užimtų kvadratinius plotus, kurių ilgis ir plotis būtų apie 
1650 pėdų, su dideliu sodu viduryje, juose patogiai tilptų nuo 2iki 
3 tūkstančių Žmonių [...] Juk kiek daug darbo ir medžiagų praran- 
dama šiandieniniame išsklaidytame ūkyje - pavyzdžiui, apšildy- 
mui! [...] O valgio ruošimas - kiek čia prarandama ploto, medžia- 
gų ir darbo jėgos dabartiniame išsklaidytame ūkyje, kur kiekviena 
šeima atskirai verdasi po truputėlį maisto, turi atskirus indus, 
įdarbina atskirą virėją, o maisto turi atskirai atsinešti iš turgaus, 
sodo, mėsininko ir kepėjo! [...] Na ir galop pati namų ruoša! Argi 
nebus nepalyginti lengviau valyti ir išlaikyti geros būklės tokį 
pastatą negu du ar tris šimtus atskirų namų, kuriuose dabartinė- 
mis sąlygomis gyvena tiek pat žmonių, jeigu — o tai čia irgi įmano- 
ma - šis darbas irgi bus organizuotas ir tinkamai paskirstytas?“ 


Engelsas nenumatė neatidėliotinos fabrikų savininkų eks- 
propriacijos. Atvirkščiai, jis teikė savo idėjas kaip programą tai- 
kioms reformoms, kurias remtų visos tautos, kartu ir kapitalisti- 
niai pramonininkai. Jis teigė, kad komunistai neketina „tuojau 
pat ir prieš tautos valią įvesti turtų bendrumą;; jis pasisakė už 
visuotinai priimtiną programą, pagal kurią visuomenė būtų pa- 
lengva paruošta santvarkai pakeisti, ir už finansinį reformų 
rėmimą per „visuotinio progresyvinio kapitalo mokesčio įvedi- 
mą“*. Net mėgino išsklaidyti turtingųjų klasės nuogąstavimus, 
vaizduodamas komunizmą kaip organišką šiuolaikinių visuo- 
menių kūrinį, kurio embrioninės formos būsiančios visuotinai 
pripažįstamos. 


„Apmokestinimo principas iš esmės yra grynai komunistinis 
principas, nes mokesčių rinkimo teisė visuose kraštuose kildi- 
nama iš vadinamosios liaudies nuosavybės. Nes jei privati nuo- 
savybė yra šventa, tai nėra liaudies nuosavybės, o valstybė 
neturi teisės rinkti mokesčius; o jei valstybė turi tokias teises, 
tai privati nuosavybė nėra šventa, ojos tikrasis savininkas yra 
valstybė. Šis principas yra visuotinai pripažintas, o mes, mano 
ponai, kol kas juk reikalaujame tik tiek, kad šis principas pagaliau 

būtų traktuojamas rimtai, kad valstybė pasiskelbtų visko savi- 
ninke ir tokiu statusu valdytų visuomeninę nuosavybę visuome- 
nės naudai.” 


Ta paskata vokiečių pramonininkams finansiškai remti eta- 
pišką komunistinės santvarkos įvedimą, Engelso supratimu, 
buvo vokiečių tautinis interesas. Laisvos prekybos sistema nu- 
vestų į Vokietijos žlugimą, nes vokiečių pramonė nepajėgtų kon- 
kuruoti su Anglija. Savo ruožtu protekcionistinė sistema net ir 
susilaukus ūkinės sėkmės (ją Engelsas vertino kaip mažai tikė- 
tiną), vestų prie to, kas buvo Anglijoje: prie tiesioginės sociali- 
nės revoliucijos grėsmės situacijos’. Todėl tad Vokietijai belieka 
tik vienas bekraujis raidos kelias: „taikus komunizmo įvedi- 
mas ar bent pasirengimas jį įvesti'*. 

1847 metais prisidėjusiam prie naujai įkurtos Komunistų 
sąjungos Engelsui teko parengti kitą programą -bent jau todėl, 
kad teko atsižvelgti į ryžtingų revoliucinio kelio šalininkų, bu- 
vusiųjų Teisingųjų sąjungos narių pozicijas. Energingos dis- 
kusijos, vykusios iki Komunistų sąjungos įsteigimo, tiesiogiai 
siejasi su laisvės problematika. Marxas ir Engelsas matė grės- 
mę laisvei blankistinio tipo revoliucinės konspiracijos tenden- 
cijose ir per anksti, prieš daugumos gyventojų valią įvykdytoje 
revoliucijoje. Ojų oponentai, revoliuciniai amatininkai iš buvu- 
sios Teisingųjų sąjungos, baiminosi įsitvirtinsiant „tam tikrai 
intelektualistų aristokratijai“ (Gelehrten-Aristokratie) „kuri val- 
dytų liaudį iš savo „dieviškų sostų'". Kaltinimai, kuriuos šalys 
kėlė viena kitai, nebuvo visiškai nepagrįsti. Wilhelmas Weitlin- 
gas iš esmės buvo įsitikinęs, kad komunistiniam judėjimui rei- 
kia visagalio diktatoriaus, o Marxas pademonstravo neabejoti- 
ną aroganciją, kai daužė kumščiu stalą šaukdamas: 
„Nemokšiškumas niekada neatnešė nieko gero!“*. Po Weitlin- 
go susidūrimo su Marxu, vėlesnėje revoliucinio judėjimo istori- 
joje, sekė daug tokių konfliktų". 

Engelsui teko parengti Sąjungos programos projektą. Jis su- 
sidorojo su šia užduotimi —- parašė katekizminius Komunizmo 
principus (1847 metų spalio mėnesį). Čia Engelsas pabrėžė, kad 
esanti būtina nauja visuomeninė organizacija, kurioje „pramo- 
nės ir apskritai visų gamybos šakų valdymas bus atimtas iš 
atskirų, tarpusavyje konkuruojančių individų. Vietoj to visos ga- 
mybos šakos bus visos visuomenės žinioje, t.y. bus tvarkomos, 

vadovaujantis visuomenės interesais, pagal bendrą planą ir da- 

lyvaujant visiems visuomenės nariams“ !. Jis padarė išvadą, kad 
tai reikalauja visapusiškai išlavinti individus ir panaikinti lig- 
šiolinį darbo pasidalijimą: nes bendras gamybos valdymas „ne- 
galės būti atliekamas tokių žmonių, kaip dabartiniai, kurių kiek- 
vienas yra pajungtas vienai gamybos šakai, prirakintas prie 
jos, jos išnaudojamas, ugdo tiktai vieną savo gabumą visų kitų 
nenaudai ir pažįsta tiktai vieną visos gamybos šaką arba kurios 
nors šakos dalį“. Jis apibrėžė komunizmo viziją kaip santvar- 
ką, kurioje „bus tiek daug gaminama visiems gyvenimo porei- 
kiams patenkinti, jog kiekvienas visuomenės narys galės visiš- 
kai laisvai ugdyti ir pritaikyti visas savo jėgas ir gabumus“. 
Taip pat minėjo pastatymą nacionalinėse žemėse „didelių rū- 
mų, kaip bendrų namų piliečių komunoms, kurios dirbs tiek 
pramonėje, tiek žemės ūkyje ir sujungs miesto ir kaimo gyveni- 
mo pranašumus“. Su privačios nuosavybės ir piniginių mai- 
nų panaikinimu jis susiejo visuomeninio vaikų auklėjimo idė- 
ją;jo laisvės aspektas turėjo būti „žmonos priklausomybės nuo 
vyro ir vaikų nuo tėvų“ pašalinimas". Naujasis programos ele- 
mentas buvo puikus buržuazijos laimėjimų įvertinimas ir kon- 
statavimas, kad komunistinė revoliucija negali laimėti viename 
atskirame krašte“. Tai turėjo paremti antiblankistinę, antivoliun- 
taristinę programos tendenciją. Engelsas (panašiai kaip Mar- 
xas) ryžtingai neigė Weitlingo tezę, kad „Žmonija yra pribren- 
dusi komunizmui visada arba niekada“. Jis priešpriešino jai 
mintį, kad „kiekvieną visuomenės santvarkos pasikeitimą, kiek- 
vieną nuosavybės santykių perversmą sąlygojo sukūrimas nau- 
jų gamybinių jėgų, kurios nebeatitiko senųjų nuosavybės san- 
tykių“. Todėl tad komunistinė revoliucija bus galima tik tuomet, 
kai kapitalizmas sukurs jai būtinas prielaidas. Engelsas nė kiek 
nedvejojo dėl aiškios išvados, kad gamybinių jėgų raidos būti- 
numas pateisina praeityje buvusį pasidalijimą į klases ir socia- 
linę nelygybę: „Kol negalima gaminti tokiu mastu, kad ne tik 
visiems užtektų, bet dar liktų produktų perteklius visuomeni- 
niam kapitalui didinti ir gamybinėms jėgoms toliau vystyti, tol 
visuomet turės būti viešpataujanti klasė, kurios žinioje yra vi- 
suomenės gamybinės jėgos, ir neturtinga, engiama klasė. Ko- 
kios yra tos klasės — tai priklauso nuo gamybos išsivystymo 
laipsnio“. 

Engelso požiūris į revoliuciją ir iš to kilusios praktinės nuo- 

rodos taip pat buvo antiblankistinio pobūdžio. Komunistai, kaip 
teigė jis, „labai gerai žino, kad visokie sąmokslai yra ne tik ne- 
naudingi, bet dargi žalingi. Jie labai gerai Žino, kad revoliucijų 
negalima daryti iš anksto sugalvojus ir savavališkai, kad visur ir 
visuomet revoliucijos buvo neišvengiama susidariusių aplinky- 
bių pasekmė, o tos aplinkybės visiškai nepriklausė nuo atskirų 
partijų ir ištisų klasių valios bei vadovavimo“. Komunistinė revo- 
liucija yra istorinė būtinybė, bet įvykdyti ją galima palengva ir tai- 
kiomis priemonėmis. Vokietija vis dar yra atsilikęs kraštas, taigi 
komunizmo įvedimas negali būti tiesioginis vokiečių darbininkų 
tikslas; „Vokietijoje lemiamoji kova tarp buržuazijos ir absoliuti- 
nės monarchijos dar tebėra priešakyje. Bet kadangi komunistai 
negali tikėtis stoti į lemiamąją kovą prieš buržuaziją, kol buržuazi- 
ja nėra atėjusi į valdžią, tai jie yra suinteresuoti padėti buržuazijai 
kuo greičiau paimti valdžią, kad paskui kuo greičiau galėtų ją 
nuversti“. 

Komunistų partijos manifestas (kurio galutinę versiją parašė 
Marxas)* nepalieka abejonių, kad Marxas visiškai sutiko su to- 
kia pozicija. Komunistai, kaip skaitome ten, „nėra ypatinga par- 
tija, priešinga kitoms darbininkų partijoms. Ji neturi jokių intere- 
sų, kurie skirtųsi nuo viso proletariato interesų“*. Sunku 
įsivaizduoti labiau antiblankistinę arba - visų pirma - antileni- 
ninę tezę. Ją stiprino pabrėžtas poreikis užmegzti ryšį su libera- 
lia buržuazija, o ne su smulkiąja buržuazija (Kleinbiirgerei), besi- 
priešinančia kapitalizmui iš „reakcijos interesų“ pozicijų". 
Galutinis judėjimo tikslas - komunizmas - nebuvo net ir pami- 
netas. 

Tačiau egzistuoja dokumentas, kuriame Marxas su Engelsu 
suformulavo savo pozicijas kitaip — panašiai į savo priešininkų 
Komunistų sąjungoje požiūrį. Turiu omenyje jų 1850 metais para- 
šytą Centro komiteto kreipimąsi į Komunistų sąjungą, paprastai vadi- 
namą Kovo aplinkraščiu. Kai kurie marksologai traktavo jį kaip tik- 
rosios marksizmo kūrėjų pažiūrų esmės atsiskleidimą ir įrodymą, 
kad Leninas buvo ištikimas jų minčių interpretatorius ir teisėtas 
tęsėjas". Rimtų argumentų prieš tą poziciją pateikė Richardas N. 
Huntas. Jo nuomone, Kovo aplinkraštis buvo daugelio specifinių 
aplinkybių produktas, o ne dviejų bičiulių pagrindinės pozicijos 
išraiška. Huntas net priėjo prie išvados, kad „būtų geriausia visiš- 
kai ignoruoti šį dokumentą kaip klasikinio marksizmo politinės 
doktrinos pažinimo šaltinį". 

Šis dalykas vertas panagrinėti. Regis, geriausia padaryti tai 
skyriuje apie Engelsą, nes jis įnešė itin reikšmingą įnašą į 
„būtinybinę“ (taigi antiblankistinę) klasikinio marksizmo ten- 
denciją. 

Kovo aplinkraštis prasideda postulatu apie ligtolinių sąjun- 
gininkų pakeitimą. Vokiečių liberalioji buržuazija 1848 metais 
pasirodė esanti kontrrevoliucinė jėga; tapo akivaizdu, kad ko- 
munistų sąjungininke gali būti tik smulkioji buržuazija’. Bet 
sąjunga su smulkiąja buržuazija yra labai rizikinga ir reikalau- 
ja iš darbininkų ypatingo atsargumo. 

Kodėl? Marxo ir Engelso supratimu, smulkioji buržuazija 
reprezentavo atsilikusią, išskaidytą gamybos formą ir centristi- 
nės kapitalizmo raidos tendencijos buvo pasmerkta išnykti. Tai- 
gi objektyviai ji buvo reakcinga klasė, viduramžių reliktas. Dėl 
to būtų Žymiai geriau, jei revoliucijos logika sutaptų su moder- 
nizacijos logika: šiuolaikinės visuomenės klasės, tai yra buržu- 
azija ir proletariatas, privalo susivienyti prieš Senosios tvarkos 
jėgas, taip pat ir smulkiąją buržuaziją. Kaip prisimename, kaip 
tik toks scenarijus buvo apibrėžtas Komunistų partijos manifeste. 
Tačiau tikrovė paneigė kiek doktrinierišką logiką ir kartu pa- 
tvirtino komunistų ir nekomunistinių revoliucionierių sąjun- 
gos reikalingumą. Ši situacija paaiškina Marxo ir Engelso ne- 
norą jungtis su smulkiąja buržuazija, taip pat jų įspėjimus apie 
galimus tokios sąjungos pavojus. Smulkioji buržuazija, kaip 
įspėjo Aplinkraščio autoriai, mėgdžios prancūzų revoliuciją: „ati- 
duos feodalines žemes valstiečiams laisvos nuosavybės pavi- 
dalu'“. Tačiau darbininkai „privalo reikalauti, kad konfiskuo- 
toji feodalinė nuosavybė liktų valstybės turtu ir būtų paversta 
darbininkų kolonijomis, kurias apdirbtų susivienijęs į asocia- 
cijas kaimo proletariatas, panaudodamas visus stambiosios 
žemdirbystės pranašumus“? 
būti panaikinta kaip anachronizmas, prieštaraujantis naujųjų 


„Bendruomeninė nuosavybė turi 


laikų pilietinei teisei. Smulkiaburžuaziniai demokratai gins de- 
centralizaciją: 


„jie arba tiesiog; sieks įvesti federacinę respubliką, arba, jeigu jiems 
nepasiseks išvengti vieningos ir nedalomos respublikos, bent 
pasistengs centrinę vyriausybę padaryti bejėgę, suteikdami kuo 
daugiau savarankiškumo ir nepriklausomybės bendruomenėms 
ir sritims. Priešingai šiam planui darbininkai turi ne tiktai ginti 
vieningą ir nedalomą Vokietijos respubliką, bet taip pat siekti 

šioje respublikoje griežčiausio jėgos centralizavimo valstybinės 
valdžios rankose. Ji neturi leistis suklaidinama demokratiniais ple- 
palais apie bendruomenių laisvę, apie savivaldą ir panašiai.“! 


Taigi sąjunga su smulkiąja buržuazija pasirodė esanti dar- 
bininkams pavojingesnė už sąjungą su liberaliąja buržuazija. 
Bendrų tikslų apimtis buvo mažesnė (dėl iš esmės skirtingų 
dviejų jėgų santykių su centralizacija), išsaugoti darbininkų ju- 
dėjimo atskirą tapatumą buvo daug sunkiau: juk smulkiabur- 
žuaziniai elementai egzistavo Komunistų sąjungos viduje ir ne- 
buvo sunku įsivaizduoti, kad klasikiniu požiūriu sąmoningas 
proletariatas ištirps plačiame, amorfiškame liaudies judėjime. 
Todėl aišku, kodėl Aplinkraščio autoriai manė esant būtina „greta 
oficialiųjų demokratų sukurti savarankišką slaptą ir viešą dar- 
bininkų klasės organizaciją“*, kurios uždavinys būtų „padary- 
ti revoliuciją nenutrūkstamą““. Šiam tikslui privalėjo pasitar- 
nauti „revoliucinio nepasitenkinimo“ palaikymas ir 
„vadinamųjų ekscesų“ paėmimas į savo rankas arba „liaudies 
keršto neapkenčiamiems asmenims arba viešiems pastatams“ 
organizavimas*. Marxas ir Engelsas tikėjosi, kad tokie ekscesai 
išprovokuos komunistų konfliktą su smulkiaburžuaziniais de- 
mokratais ir padarys jų artimą bendradarbiavimą neįmanomą. 

Akivaizdu, kad Kovo aplinkraštis prieštarauja R. Hunto po- 
žiūriui, neva Marxas ir Engelsas iš esmės buvo ištikimi pagrin- 
dinėms liberaldemokratinėms vertybėms". Tačiau galima su juo 
sutikti, kad jų jakobiniškos simpatijos nebuvo susijusios su blan- 
kistų revoliucinio sąmokslo tikslu užimti valdžią idėja: jų pos- 
tuluota slapta darbininkų partija teturėjo tik suteikti galimybę 
diskutuoti proletariato politinės kovos taktiką be išorinių įtakų. 
Komunistų sąjungoje taip pat buvo autentiškų blankistų, bet 
Marxas ir Engelsas prie jų nepriklausė“. 

Kaip digresiją prie to reikia pridurti dvi pastabas. Pirma, Marxo 
ir Engelso požiūriai į darbininkų revoliucinio judėjimo sąjungi- 
ninkų problemą gana esmingai skyrėsi nuo Lenino pažiūrų: nes 
Leninas nuo pat pradžių pasisakė už sąjungą su valstietija (taigi, 
pagal marksistinius kriterijus, su kaimo smulkiąja buržuazija), 
kategoriškai neigdamas bet kokios formos sąjungą su buržua- 
ziniais liberalais. Antra, paleidus Komunistų sąjungą (o tai 
Marxo pasiūlymu įvyko 1852 metų pabaigoje), Marxas ir En- 
gelsas pasirinko nepriklausomų kritikų vaidmenį, o ne sutelk- 

tos neteisėtos avangardinės partijos vadovų vaidmenį’. Toks 
pasirinkimas buvo visiškai priešingas tam, ką pasirinko Le- 
ninas. 

Veikale Valstiečių karas Vokietijoje (1850) Engelsas apiben- 
drino Tautų pavasario laikotarpio radikalaus vokiečių revoliu- 
cionierių sparno patyrimą, palyginęs jį su 1525 metų valstiečių 
karo likimu. Čia jis susitelkė į problemą, kylančią dėl radika- 
laus revoliucinio vadovo, kuris, kaip tai įvyko Thomasui Mūnze- 
riui, pralenkia savo gyvenamą metą ir negali tikėtis savo klasės 
pergalės. Toks vadovas, kaip įrodinėjo Engelsas, 


„neišvengiamai susiduria su neišsprendžiama dilema: tai, ką jis 
gali padaryti, prieštarauja visiems jo pareiškimams, jo principams 
ir betarpiškiems jo partijos interesams; o tai, ką jis privalo padary- 
ti, yra neįgyvendinama. Trumpai tariant, jis priverstas atstovauti 
ne savo partijai, ne savo klasei, o tai klasei, kurios viešpatavimui 
judėjimas jau šiuo metu yra pakankamai pribrendęs. Paties judė- 
jimo naudai jis turi ginti jam svetimos klasės interesus, o savo 
paties klasę tenkinti frazėmis, pažadais, įtikinėdamas, kad kitos 
klasės interesai yra jos pačios interesai. Kas buvo patekęs į tokią 
keblią padėtį, tas būtinai pralaimėjo.“* 


Priešingai negu atrodo, ši analizė nebuvo įspėjimas dėl savo 
pilietinės bazės galimos išdavystės. Ji veikiau nurodė, kad mo- 
ralumas ir ideologiniai principai gali būti aukojami ilgalaikės 
istorinės pažangos labui. Mūnzeris nepajėgė vadovautis šia dia- 
lektine logika ir kaip tik tai nulėmė jo pralaimėjimą, ir dėl to 
buvo fatališkų padarinių Vokietijai: nes nugalėtojais tapo feo- 
dalų kunigaikščiai, o dėl to padidėjo ir įsitvirtino Vokietijos su- 
siskaidymas ir ilgus metus negalėjo susidaryti centralizuota 
vokiečių tauta“. Tačiau 1848-1850 metų revoliucijos rezultatai 
buvo visiškai kitokie. Prancūzijos ir Vokietijos darbininkų kla- 
sės vadovai nemėgdžiojo Mūnzerio herojiško nesutaikomumo; 
tai stūmė juos į nepatogią, diskredituojančią padėtį, bet padėjo 
bent išvengti vienareikšmiško reakcijos triumfo. Nes pirmalai- 
kio radikalizmo pralaimėjimas atnešė pergalę ne smulkiems ku- 
nigaikščiams, kaip buvo 1525 metais, o „stambiems kunigaikš- 
čiams“ — Austrijai ir Prūsijai. Tai buvo visiškai kitoks rezultatas, 
negu nelauktos valstiečių karo išdavos: „Už smulkiųjų kuni- 
gaikščių nugaros 1525 metais stovėjo smulkioji biurgerija, kuri juos 
rišo prie savęs mokesčiais, o už stambiųjų 1850 metų valdovų, 

už Austrijos ir Prūsijos, stovi šių laikų stambioji buržuazija, 
kuri sparčiai juos pasijungia su valstybės skola. O už stambio- 
sios buržuazijos nugaros stovi proletariatas“'. 

Kitaip tariant, akivaizdus vokiečių komunistų pralaimėji- 
mas pagreitino kapitalistinę Vokietijos raidą, o tai atitiko vokie- 
čių darbininkų interesus. Ar Engelsas nesuvokė, kad šitaip pro- 
taudamas ėmėsi „realizuoti jam svetimos klasės interesus ir savo 
klasę maitinti frazėmis ir pažadais“? 

Šiaip ar taip, Valstiečių karo autorius neišsidavė esąs „keb- 
lioje padėtyje“ ir „būtinai pralaimėjęs“. Tai liudija, kad jis visiš- 
kai teisingai manė esąs vokiečių komunizmo teoretikas, o ne ko- 
munistinio judėjimo vadovas. O kaip teoretikas, jis buvo labai 
prisirišęs prie Hegelio istorinės būtinybės koncepcijos, kuri klojo 
sau kelią nekreipdama dėmesio į savo Žmogiškųjų įrankių iliu- 
zijas ir tragedijas. Jis didžiavosi ypatingais vokiečių tautos filo- 
sofiniais gabumais ir traktavo vokiečių darbininkų judėjimą kaip 
teisėtą vokiečių filosofijos paveldėtoją. Todėl tad po ketvirčio 
amžiaus naujo Valstiečių karo leidimo pratarmėje su dėkingu- 
mu minėjo Hegelį ir su pasitenkinimu pripažino: „Be prieš ją 
buvusios vokiečių filosofijos, ypač be Hegelio filosofijos, nie- 
kaip nebūtų susikūręs vokiečių mokslinis socializmas — vie- 
nintelis mokslinis socializmas, kuris kada nors egzistavo“ *. 

Priešingai negu utopinis socializmas, „mokslinis socia- 
lizmas“ turėjo programiškai susilaikyti nuo detalaus atei- 
ties visuomenės vaizdo piešimo. Bet iš tikrųjų taip buvo ne 
visada. Marxas, kaip stengiausi parodyti, iš esmės buvo kraš- 
tutinis utopistas: nes jo komunizmo koncepcija numatė ne 
tik nuosavybės suvisuomeninimą ir totalų planavimą, bet ir 
visišką rinkos mainų panaikinimą, kas iš esmės visiškai ne- 
grindė jo istorinės raidos mechanizmų moksline teorija’. En- 
gelso, kuris taip ir neišsižadėjo savo jaunatviškų, itin detalių 
komunistinės visuomenės vizijų, atveju skirtumas tarp pro- 
graminio scientizmo ir faktinio utopizmo reiškėsi dar akivaiz- 
džiau. Jo Pasisakymuose Eberfelde nubrėžtų koncepcijų neištiko 
Oweno ir Fourier utopinių sumanymų likimas; atvirkščiai, ru- 
sų komunistai juos pripažino „moksline“ komunizmo staty- 
bos programa. Engelso priešingybių tarp miesto ir kaimo pa- 
naikinimo idėja (beje, įeinanti į klasikinį socialistinių utopistų 
repertuarą)“ Tarybų sąjungoje gyvavo dar valdant Chruščiovui, 
kuris troško ją realizuoti „agrarinių miestų“ (agrogoroda) pavi- 

dalu. Engelso fantazijas apie komunalinius „didžiulius rū- 
mus“, kuriuose tilptų tūkstančiai šeimų, kurie išlaisvintų iš na- 
mų ūkio tvarkymo naštos, entuziastingai plėtojo vienas pagrin- 
dinių Chruščiovo laikų tarybinių ekonomistų Stanislavas 
Strumilinas!. Suprantama, Strumilino rūmai turėjo sudaryti „tik- 
rai žmoniško gyvenimo“ sąlygas per faktinį šeimų panaikini- 
mą - per šeimų pakeitimą „pagrindiniais visuomeniniais vie- 
netais“, kuriuos sudarytų išimtinai vyrai ir žmonos. Tokie 
sutuoktiniai turėjo būti visiškai laisvi nuo namų darbų ir rūpi- 
nimosi palikuonimis, ir dėl to susidarytų sąlygos daugumą lai- 
ko skirti veiklai „darbininkų klubuose, bibliotekose, sporto or- 
ganizacijose ir meno kolektyvuose“. Taigi matome, kad Engelso 
„mokslinis socializmas“ anaiptol neatsisakė utopizmo mokslo 
labui: iš tikrųjų jis veikiau buvo pseudomokslinis senų utopi- 
nio kolektyvizmo idėjų įteisinimas. 

Neabejotina, kad utopijos gali atlikti naudingą vaidmenį la- 
vindamos žmonių vaizduotę, teikdamos visuomenei reguliaty- 
vinių arba alternatyvių santvarkos modelių idėjų. Bet Engelso 
„Mokslinis socializmas“ buvo kažkas kita, ir kaip tik todėl, kad 
pretendavo į „moksliškumą““. Jis kratėsi bet kokios giminystės 
su utopizmu, tačiau pripažino Hegelio tikėjimą nepermaldau- 
jamais istorijos dėsniais ir pasisavino jų „mokslinio pažinimo“ 
monopolį. Tai suteikė jam arogantiško pasipūtimo ir pavojingo 
autoritarizmo bruožų. Tapatindamasis su mokslu, išsilaisvi- 
nusiu nuo buržuazinių apribojimų ir prietarų, „mokslinis so- 
cializmas“ teigė tariamą savo neklystamumą ir sėkmingai ap- 
sidraudė nuo bet kokios kritikos. Traktuodamas savo tikslus 
kaip visiškai sutampančius su objektyviais istorijos dėsniais, 
jis darėsi programiškai „antisentimentalus“, olimpiškai abe- 
jingas žmonių kančioms, jas pripažindamas neišvengiama is- 
torinės pažangos kaina ir sąlyga. Šis Engelso socializmo hėge- 
liškas bruožas labai ryškiai pasireiškė jo straipsniuose, 
parašytuose tautiškumo Tautų pavasario laikotarpiu tema. 


4. „Istorinė būtinybė“ tautų gyvenime 
Komunistų partijos manifestas Tautų pavasario išvakarėse 


skelbė, kad „visų ligšiolinių visuomenių istorija buvo klasių 
kovos istorija“ ir kad „darbininkai neturi tėvynės“*. Bet 

? Cit. Iš J. M. Gilison, The So- 
viet Image of Utopia, Baltimo- 
re-London, 1975, p. 106-107. 


* K. Marksas, F. Engelsas, 
Komunistų partijos manifestas, 
Vilnius, 1988, p. 63 ir 103. 

1 Tai įrodo, kad Marxo ir En- 
gelso pozicija klasių kovos 
prioriteto tautinių konfliktų 
atžvilgiu neturėjo nieko bendra 
su doktrinieriškumu, buvusiu 
būdingu II Internacionalo lai- 
kotarpio marksistiniams kai- 
riesiems, kuriems daugumos 
vokiečių socialdemokratų elge- 
sys 1914 metų karo atžvilgiu 
buvo ideologinė katastrofa, 
visiško santykių su marksis- 
tiniu internacionalizmu nu- 
traukimo įrodymas. 


2 Žr. B. Nicolaevskii, O. Ma- 
enchen-Helfen, Karl Marx: Man 
and Fighter, Philadelphia, 
1986, p. 167. 


* K.Marks, F. Engels, Dzieta, 
t. 6, p. 195, 198. 


t Ten pat, p. 200. 

revoliuciniai įvykiai sukėlė tautinių emocijų proveržį: jie įgijo 
veikiau kovos tarp tautybių negu tarp klasių pavidalą. Bet Ko- 
munistų partijos manifesto autoriai neatrodė dėl to šokiruoti nei 
labai nustebę’. Jie nemėgino švelninti tautinių antagonizmų, 
versti tautinių konfliktų tarptautine socialine revoliucija. At- 
virkščiai, jie rėmė vienas tautas prieš kitas, manydami, kad ši- 
taip remia bendraeuropinės revoliucijos interesus. Jie atvirai 
neigė tautų lygybės idėją, išjuokė romantinį visuotinės tautų 
brolybės idealą, ryžtingai priešinosi universaliam tautų apsi- 
sprendimo principo taikymui. O propagavo jie suskirstymą į 
dvi grupes: į „istorines nacijas“, turinčias teisę į nepriklauso- 
mybę, ir į „neistorines nacijas“, kurių tautinės aspiracijos reak- 
cingos ir absurdiškos. Be to, jie pasirodė stebėtinai pasiduo- 
dantys vokiško nacionalizmo įtakai ir pernelyg greitai pavertė 
savo revoliucinį įkarštį kryžiaus Žygiu prieš slavus (išskyrus 
lenkus) kaip tariamus europinės pažangos priešus ir ištikimus 
carinės Rusijos sąjungininkus. Jų savaitraštis „Neue Rheinis- 
che Zeitung“ („Naujas Reino laikraštis“) nepropagavo idėjos 
karą tarp tautų paversti karu tarp klasių; tačiau rėmė idėją spręs- 
ti vokiečių problemą per sąjungą su lenkais ir vengrais - Vidu- 
rio ir Rytų Europos „revoliucinėmis nacijomis“ sudaryti jung- 
tinę vokiečių demokratinę respubliką ir kariauti revoliucinį karą 
su Rusija. 

Leidinio „Neue Rheinische Zeitung“ politinę liniją nusta- 
tė Marxas, bet jo pagrindinis specialistas tautiniais reikalais 
buvo Engelsas“. Jo straipsniai šia tema išryškina tam tikrus 
laisvės ir būtinybės istoriniame procese marksistinės dialekti- 
kos esminius bruožus. Ypatingo dėmesio yra verti du 1849 
metais parašyti straipsniai: Kovos Vengrijoje ir Demokratinis 
panslavizmas. 

Pirmame iš šių straipsnių Engelsas padalijo nacijas į dvi ka- 
tegorijas: į „istorines nacijas“, aktyviai dalyvaujančias istorinia- 
me procese ir esančias „revoliucines“, ir į neistorines, kontrrevo- 
liucines nacijas. Habsburgų imperijoje „istorinės nacijos“ tėra 
tik vokiečiai, lenkai ir vengrai; antrai grupei priklauso visos dvie- 
jų daugiataučių Habsburgų ir Otomanų imperijų „mažos naci- 
jos ir slavų tautelės'*. Remdamasis Hegeliu, Engelsas pavadino 
tas nacijas „liekanomis liaudies“, „negailestingai sutryptos isto- 
rijos vyksmo“, neturinčiomis ateities ir todėl fanatiškai priešiš- 
komis istorinei pažangai“. Prie šios kategorijos jis priskyrė Ško- 


4. „Istorinė būtinybė“ tautų gyvenime 


tijos gėlus, Prancūzijos bretonus ir Ispanijos baskus. Kadangi 
istorija visada teisi, tos tautos nusipelnė savo likimo ir tegali 
laukti vien „visiškos pražūties arba nutautimo““. 

Ryškus „slavų barbarų“ fanatiško reakcingumo pavyzdys, 
Engelso supratimu, buvo Galicijos skerdynės, už kurias jis klai- 
dingai apkaltino rusų valstiečius. Rusai, kaip įrodinėjo jis, vi- 
sada buvo klusnus reakcingos K. Metternicho antilenkiškos po- 
litikos įrankis; „tik iš Metternicho sužinojo, kad lenkai yra jų 
engėjai'!. 1846 metais „Metternichas religinio ir tautinio fana- 
tizmo apsėstų rusų valstiečių rankomis pasmaugė demokra- 
tinį, valstiečių interesais sukeltą lenkų judėjimą“ *. 

Kiek sakinių, tiek klaidų. Ir ne atsitiktinių, o sąlygotų aprio- 
rinių nuostatų ir jų mechaninio taikymo. 

Šios nuostatos neleido Engelsui abejoti, kad slavų ir vengrų 
konflikte istoriškai teisūs yra vengrai, kuriuos prieš jų Habs- 
burgų valdovus rėmė lenkų savanoriai. Tas faktas, kad vengrų 
slavai pasinaudojo proga ir priminė savo teises, sukėlė Engel- 
sui didžiulį pasipiktinimą. Jo straipsnis baigėsi neslepiamu gra- 
sinimu: 


„[...] pirmajame pergalingame prancūzų proletariato sukilime — 
Liudvikas Napoleonas daro viską, ką tik gali, kad jį sukeltų, — 
austrų vokiečiai ir vengrai išsivaduos ir kruvinai atkeršys slavų 
barbarams. Visuotinis karas, kuris tada kils, sutriuškins tą slavų 
Sonderbundą, o tų visų mažų, užsispyrusių nacijų nebeliks nė 
vardo. 

Artimiausias pasaulinis karas nušluos nuo žemės paviršiaus 
ne tik reakcingas klases ir dinastijas, o ir ištisas reakcingas nacijas. 
O tai taip pat yra pažanga.” 


Sunku paneigti, kad tai buvo skatinimas naikinti žmones“. 
Tačiau pereikime prie antro minėto straipsnio, kuris buvo pole- 
mika su M. Bakuninu. 

Jį pradeda pašiepdamas „gerus prasimanymus“ „visuoti- 
nio tautų broliavimosi, europinės federacinės respublikos ir am- 
žinosios taikos“ tema”. Iš tikrųjų, kaip teigė Engelsas, tokia idilė 
neįmanoma: nacijos skirstomos į revoliucines ir reakcingas, is- 
torijos pažanga vyksta per kruvinas revoliucijos jėgų kovas su 
reakcijos jėgomis. Šioje kovoje pusės pasirinkimą lemia civili- 
zacijos lygis. Bakuninas ir kiti romantiniai „europinio tautų bro- 
liavimosi evangelijos“* skelbėjai neatsižvelgia į „labai skirtingą 

! K.Marks, F. Engels, Dzieta, 
t. 6, p. 195. 


* Ten pat, p. 194. 


* Ten pat, p. 204. 


* Dėl šios priežasties G. Wat- 
sonas pripažino Engelsą Hit- 
lerio pirmtaku, žr. The Idea 
of Liberalism, London, 1985, 
p. 100-124 (skyrius Hitler's 
Marxism). Watsono suprati- 
mu, galima kalbėti apie tie- 
sioginę marksizmo įtaką Hit- 
lerio idėjoms. 


` K. Marks, F. Engels, Dziela, 
t. 6, p. 310. 


° Ten pat, p. 311. 

! K.Marks, F. Engels, Dzieła, 
t. 6, p. 312. 


? Ten pat, p. 313. 


* Ten pat, p. 314. 


* R. Rosdolsky, Engels and the 
„Non-Historic“ Peoples: The Na- 
tional Question in the Revolution 
of 1848, vert.J. P. Himka, Criti- 
gue Books, 1986, p. 160. 


` K. Marks, F. Engels, Dziela, 
t. 4, p. 616. 

civilizacijų lygį“ ir „pernelyg skirtingus įvairių nacijų politi- 
nius poreikius“! 
„laisvę“, „lygybę“ ir „brolybę“, bet šios moralinės kategorijos 


„istorijos ir politikos srityje visiškai nieko neįrodo *. Iliustruoda- 


„Jie apeliuoja į „teisingumą“, „žŽmoniškumą“, 


mas šį teiginį Engelsas apeliavo į JAV karą su Meksika ir užda- 
vė šia tema štai tokių retorinių klausimų: 


„Ar Bakuninas priekaištaus amerikiečiams už „grobikišką karą“, 
kuris, tiesa, suduoda skaudų smūgį jo teorijai, pagrįstai teisingu- 
mu ir žMoniškumu, bet vyko išimtinai vien tik civilizacijos intere- 
sais? Argi tai nelaimė, kad nuostabiąją Kaliforniją atėmė iš tingių 
meksikiečių, apskritai nežinojusių, ką su ja daryti, kad energingi 
jankiai spartesnio tenykščių aukso kasyklų eksploatavimo dėka 
padidins apyvartines lėšas, per keletą metų sutelks patogiausioje 
Ramiojo vandenyno pakrantės dalyje daug gyventojų ir smar- 
kiai išplėtos prekybą, pastatys didelius miestus, atidarys garlaivių 
linijas, nuties geležinkelį iš Niujorko į San Franciską, tuomet iš 
esmės nuties civilizacijai kelią iki Ramiojo vandenyno ir trečią 
sykį istorijoje pasuks pasaulinę prekybą nauju keliu? Saujelės is- 
panų kaliforniečių ir Teksaso gyventojų „nepriklausomybė“ nuo 
to gal nukentės, „teisingumas“ ir kiti moraliniai principai galbūt 
šen bei ten bus pažeisti; bet ką tai reiškia lyginant su tokios pasau- 
linės istorinės reikšmės faktais?” 


Romanas Rosdolskis, geriausias Engelso pažiūrų „tautiniais 
klausimais“ žinovas, šią citatą komentuodamas priminė, kad 
iš esmės JAV konflikto su Meksika priežastis buvo amerikiečių 
kolonistų Teksase sukilimas; jie, kaip vergų savininkai, protes- 
tavo prieš tai, kad Meksikos valdžia panaikino vergovę. Kitaip 
sakant, Jungtinės Valstijos kariavo su Meksika gindamos ver- 
govę*. Tačiau šis primintas faktas Marxui ir Engelsui nesudarė 
keblumų - vergovės Jungtinėse Valstijose klausimu jų pažiūros 
buvo visiškai vienareikšmiškos ir kuo toliausios nuo „senti- 
mentalaus humanizmo“. Prisiminkime Marxo pasisakymą 1846 
metų pabaigje: 


„Be vergovės Amerika — pažangiausia tauta - pavirstų patriar- 
chaliniu kraštu. Prašau tik išbraukti Šiaurės Ameriką iš pasaulio 
žemėlapio, ir turėsite, gerbiamasis, anarchiją, visišką prekybos ir 
šiuolaikinės civilizacijos nuosmukį. O vergovės panaikinimas 
reikštų Amerikos išbraukimą iš pasaulio žemėlapio.” 

Tarptautinių santykių teorija Engelso straipsniuose iš es- 
mės yra Viktorijos laikų „aukštesnės civilizacijos istorinė tei- 
sė“. Konflikte tarp aukštesnės ir žemesnės civilizacijos aukštes- 
nė civilizacija turi laimėti, primesti savo viešpatavimą, ir tuo 
klausimu niekas neturi turėti jokių moralinių skrupulų: aukš- 
tesnės civilizacijos pergalė juk atitinka visos Žmonijos istorinės 
raidos interesus. Istorijoje „būti teisiam“ yra tas pat, kas „būti 
pažangos pusėje“, „būti civilizacijos įrankiu“. O civilizaciją 
Marxas ir Engelsas pagal Viktorijos amžiaus stereotipą tapati- 
no su vakarietiška, atlantine civilizacija, reprezentuojama Vaka- 
rų Europos ir Jungtinių Valstijų’. Taigi visas panslavizmo for- 
mas jie vertino kaip mirtiną istorinės pažangos tęstinumo 
grėsmę. 

Specifinis Engelso įnašas į šią teoriją buvo vulgarus hėge- 
lizmas ir jakobiniškas-sensimonistinis tikėjimas centralizaci- 
ja“. Abu šie elementai drauge su demonstratyviu abstraktaus 
moralizmo niekinimu, beje, reiškėsi ir Marxo darbuose. Pailiust- 
ruokime šią poziciją trimis citatomis iš Demokratinio panslaviz- 
mo. Jų privalumas yra tas, kad tokias pažiūras perteikia sufor- 
muluotas ypač raiškiai, tiesiog drastiškai. 

Apie „neistorines nacijas“: 


„Tokios nacijos, kurios visai neturėjo savo istorijos ir kurios vos 
pasiekusios pirmą, elementariausią civilizacijos pakopą, tampa 
priklausomos nuo svetimos valdžios, arba kurias tik svetimas 
jungas priverčia įžengti į pirmą civilizacijos pakopą, - tokios naci- 
jos nepajėgios plėtotis ir niekaip negalės pasiekti jokio savaran- 
kiškumo. 

O kaip tik toks buvo Austrijos slavų likimas.'* 


Apie istorinę būtinybę: 


„koks „nusikaltimas“, kokia „prakeikta politika“, kad kai didžio- 
sios monarchijos Europoje apskritai tapo „istorine būtinybe“, vo- 
kiečiai ir vengrai sutelkė tas mažas, iškaršusias, bejėges tautelės 
vienos didžiosios valstybės rėmuose, ir taip suteikė joms galimy- 
bę dalyvauti istorinėje raidoje, kurioje jos likusios savarankiškos 
visiškai nedalyvautų! Tiesa, kartu sumindė ne vieną gležną tauti- 
nį žiedą; kitaip tokie dalykai nerealizuojami. Juk be prievartos ir 
tvirto negailestingumo istorijoje nieko nepasiekiama.'* 


Ir galop apie centralizaciją: 

1 Žr. M. Molnár, Marx, Engels 
et la politique internationale, Pa- 
ris, 1975. | 


* Engelso hėgelizmas buvo 
„Vulgarus“, nes Engelsas, ki- 
taip negu Marxas, nemėgino 
suprasti ir kritiškai įveikti 
epistemologinių absoliutaus 
idealizmo pagrindų. 


> K. Marks, F. Engels, Dzieta, 
t. 6, p. 316. 


* Ten pat, p. 320. 

! K.Marks, F. Engels, Dziela, 
t. 6, p. 320. 


2 Jakobinų suformuluotos 
tautos koncepcijos ir „jakobi- 
nų nacionalizmo“ klausimu 
žr. C. J. Hayes, The Historical 
Evolution of Modern Nationa- 
lism, New York, 1931. Taiko- 
ma Vengrijai ir Lenkijai „ja- 
kobinų tautos koncepcija“ 
(arba tiesiog „prancūzų kon- 
cepcija“) reiškė pasisakymą 
už centralizaciją ir unitarizmą, 
priešingus federalizmui ir 
multikultūrizmui. E. Gellnerio 
supratimu, toks pasirinkimas 
iš esmės sutapo su naciona- 
lizmu, kaip su „patriotizmo 
atmaina“, teikiančia pirmeny- 
bę „homogeninėms grupėms 
[...] besiremiančioms bendra 
kultūra“ (žr. Narody i nacjo- 
nalizm, vert. T. Hotėwka, 
Warszawa, 1991, p. 165). 


*Marksi Engels o Polsce, H. Mich- 
nik (pareng.), t. 2, Warszawa, 


1960, p. 96. 


* K. Marks, F. Engels, Dzieta, 
t. 6, p. 325. 


` Ten pat, p. 326. 

„Tačiau dabar, dėl pramonės, prekybos ir susisiekimo priemonių 
milžiniškos pažangos politinė centralizacija tapo dar karštesniu 
poreikiu, negu tada, XV ir XVI amžiais. Centralizuojasi visa, kas 
dar turi centralizuotis.“! 


Bet kodėl vengrų arba lenkų nepriklausomybė, pasak Mar- 
xo ir Engelso, sutampa su centralizacine politinės ir ekonomi- 
nės raidos tendencija? Taip buvo dėl daugelio priežasčių. Pir- 
ma, tos nacijos turėjo savo nuosavą, sąmoningą „istorinį 
sluoksnį“ (arba bajoriją) ir ilgą, gyvą savo valstybingumo tra- 
diciją; taigi buvo sąmoningi istorijos subjektai, „istorinės na- 
lės tautos, todėl centralizacijos procesas galėjo vykti jų 
tautinėse teritorijose per „neistorinių tautybių“ madjarizavi- 
mą ir polonizavimą (o tai visiškai sutaptų su jakobinų centra- 
lizuotos ir kalbiniu atžvilgiu tautiškai homogeniškos valsty- 
bės idealu)’. Galop -o tai, be abejo, buvo lemiamas veiksnys, — 
vengrai ir lenkai buvo vertingi vokiečių revoliucionierių są- 
jungininkai, ypač dėl revoliucinio karo su Rusija tikimybės. 
Lenkijos padėtis buvo papildomai pastiprinta tuo, kad trys 
absoliutinės monarchijos, pasidalijusios Lenkiją, kartu buvo 
Šventosios sąjungos ramsčiai, taigi pagrindiniai europinės re- 
voliucijos priešai ir todėl Lenkija atsidūrė alternatyvos „būti 
revoliucine arba pražūti“ akivaizdoje ir todėl padarė tinkamą 
pasirinkimą?. Engelsas buvo sužavėtas lenkų patriotų revo- 
liucine ir internacionalistine dvasia; jis pabrėžė, kad jie daly- 
vavo „visose revoliucijose ir revoliuciniuose karuose, Paryžiu- 
je, Vienoje, Italijoje, Vengrijoje“*. Iš to padarė toli siekiančias 
išvadas: „kaip tik todėl, kad Lenkijos išlaisvinimas yra neat- 
skiriamas nuo revoliucijos reikalų, kad žodžiai „lenkas“ ir 
„Tevoliucionierius“ tapo sinonimais, lenkai pelnėsi visos Eu- 
ropos simpatijas, savo tautinės būties atkūrimą, o čekai, kroa- 
tai ir rusai užsitikrino visos Europos neapykantą ir kruviniau- 
sią visų Vakarų karą prieš juos“". 

Lenkijos atkūrimas jos istorinėse žemėse, aišku, sukeltų Vo- 
kietijai didelių teritorinių praradimų. Bet 1848 metais Engelsas 
buvo pasirengęs sumokėti tokią kainą. Jis rašė apie tai: „Žino- 
ma, tai reiškia ne kokio nors Lenkijos pavidalo sukūrimą, tai 
reiškia gyvybingos valstybės sukūrimą. Lenkija turi užimti ne 
mažesnį, negu 1772 metais, plotą, jai turi priklausyti ne tik jos 

didžiųjų upių baseinai, bet ir jų Žiotys, jai bent prie Baltijos 
jūros turi priklausyti didelė pajūrio juosta“. 

Kai nuslūgo revoliucinė banga, Engelso polonofiliški jaus- 
mai gerokai atvėso. Straipsnyje Revoliucija ir kontrrevoliucija Vo- 
kietijoje (1852) jis išsakė nemažai lenkams labai nemalonių min- 
čių. Aprobavo vokiečių Drang nach Ost, teigdamas, kad „nuo 
Karolio Didžiojo laikų Vokietija atkakliai ir nepaliaujamai sie- 
kė užkariauti, kolonizuoti ar bent civilizuoti Rytų Europą “*. 
Čia jam tilpo ir pozityviai jo vertinti Prūsų ir Livonijos riterių 
ordinai, kurie „sudarė pagrindą daug platesnei ir veiksminges- 
nei germanizacijos sistemai, kuria naudojosi prekybinė ir pra- 
moninė buržuazija“. Septyniasdešimt metų trukusios kapita- 
listinės permainos pagreitino tą procesą ir visiškai pakeitė 
sienos tarp vokiečių ir lenkų nacijų liniją. Tai sudarė sunkią 
situaciją vokiečių revoliucionieriams, reikalavusiems atkurti 
lenkų valstybę su sienomis iki jos padalijimo. Jie suprato, jog 
lenkai lauks, kad vokiečiai visų pirma atsisakytų savo „grobio 
dalies“. Bet ar reikėjo tenkinti šį reikalavimą? „Ar reikėjo ati- 
duoti ištisas krašto sritis, daugiausia gyvenamas vokiečių, di- 
delius ir visiškai vokiškus miestus tautai, kuri lig šiol niekuo 
neįrodė esanti pajėgi išsilaisvinti iš feodalinių santykių, besire- 
miančių baudžiavine žemdirbyste?'* 

Engelsas laiške Marxui 1851 metų gegužės 23 dieną su bru- 
taliu atvirumu pareiškė, kad Tautų pavasario metu vokiečiai 
privalėjo įsitvirtinti Poznanėje ir neatiduoti lenkams nė sprin- 
džio žemės į vakarus nuo Klaipėdos ir Krokuvos". Revoliucijoje 
ir kontrrevoliucijoje Vokietijoje jis gynė vokiečių sąjungos su len- 
kais be teritorinių nuolaidų Lenkijos naudai idėją. Įrodinėjo, 
kad pergalė kare su Rusija sudarytų galimybę susitarti sienų 
klausimu rekompensuojant lenkams jų praradimus vakaruose 
žemėmis rytuose: „Sienų tarp revoliucionizuotų tautų nustaty- 
mo problema būtų antrinė, palyginti su užduotimi sudaryti sau- 
gią nuo bendrų priešų sieną. Jei lenkai gautų plačias žemes 
rytuose, būtų lengviau kalbėtis su jais vakarų tema ir galop gal 
paaiškėtų, kad Ryga ir Mintauja jiems yra tokios pat svarbios, 
kaip Gdanskas ir Elbliongas““. 

Vaizdui papildyti reikia pridurti, kad Engelsui „žemesnę 
civilizaciją“, palyginti su vokiečių, reprezentavo ne tik slavai. 
Jis taip pat labai paniekinamai vertino, pavyzdžiui, danus. Tei- 
gė, kad ši tauta „visiškai priklausoma nuo Vokietijos prekyboje, 

! K.Marks, F. Engels, Dzieła, 
t. 6, p. 393. 


? Ten pat, t. 8, p. 54. 


* Ten pat, p. 54-55. 
* Ten pat, p. 56. 


5 Žr. Marks i Engels o Polsce, t. 1, 
p. 253-254. Cituojamame laiš- 
ke taip pat išreikšta labai ne- 
pagarbi nuomonė apie lenkus: 
„Kuo daugiau mąstau apie is- 
toriją, tuo labiau matau, kad 
lenkai yra une nation foutue, kad 
galima naudotis jais kaip įran- 
kiais tik tol, kol pati Rusija bus 
įtraukta į agrarinės revoliucijos 
verpetą. Nuo tos akimirkos 
Lenkija jau nebeturės absoliu- 
čiai jokio raison d'être. Lenkai 
niekada nenuveikė istorijoje 
nieko kita, išskyrus kvailioji- 
mą savo kovingumu ir greitu- 
mą vaidytis [...] O štai Rusija 
yra iš tikrųjų pažangi, paly- 
ginti su Rytais. Rusijos vieš- 
patavimas, nepaisant visos jos 
niekšiškumo, nepaisant visos 
slaviškos bjaurasties, yra civi- 
lizacijos veiksnys sritims prie 
Juodosios ir Kaspijos jūrų ir 
Centrinei Azijai, baškirams ir 
totoriams. Rusija taip pat pe- 
rėmė gerokai daugiau civiliza- 
cijos pradų, ypač pramonės ele- 
mentų, negu riteriškos tuštybės 
apimta Lenkija [...] Lenkija vi- 
sai nemokėjo polonizuoti sve- 
timų elementų. O apie tai, kaip 
Rusija sugeba rusifikuoti vokie- 
čius ir žydus, iškalbingai bylo- 
ja kiekvienas antros kartos ru- 
sų vokietis. Net ir Žydai ten 
įgyja slaviškus skruostikaulius 
(ten pat, p. 251-252). 


° K. Marks, F. Engels, Dziela, 

t. 8, p. 56. Kaip žinoma, Stali- 
nas pakeitė tą pasiūlymą, 
davė lenkams „plačias žemes 
vakaruose“, kompensuoda- 
mas jų praradimus rytuose. 


! K. Marks, F. Engels, Dzieta, 
t. 5, p. 462 ir 464. 


? R. Rosdolsky, Engels and the 
„non-Historic“ Peoples, p. 129. 


3 Ten pat, p. 159. 


* M. Molnár, Marx, Engels et la 
politigue internationale, p. 10. 

pramonėje, politikoje ir kultūroje“. Į klausimą, kokia teise vokie- 
čiai aneksavo Šlėzvigą ir Holšteiną, jis atsakinėjo taip: „Tokia 
pat teise, kokia prancūzai pasiėmė Flandriją, Lotaringiją ir 
Elzasą bei anksčiau arba vėliau užims Belgiją, tokia pat teise 
vokiečiai pasiima Šlėzvigą: civilizacijos teise barbariškumo 
atžvilgiu, pažangos teise sustingimo atžvilgiu. Ir netjei sutar- 
tys bylotų už Daniją, o tai dar yra labai abejotina, tai toji teisė 
reiškia daugiau nei visos sutartys, nes ji yra istorinės raidos 
dėsnis.“! 

Todėl nestebėtina, kad mokslininkai, nagrinėję Engelso pažiū- 
ras nacionaliniais klausimais, pasidavė pagundai neigti jų mark- 
sistinį pobūdį. Pavyzdžiui, Romanas Rosdolskis traktavo Engel- 
so „neistorinių nacijų“ koncepciją kaip „idealistinio istorijos 
supratimo reliktą“, nesutaikomą su marksizmu. Šiame kontekste 
pagrįstai pabrėžė, kad ginče dėl Austrijos slavų ateities istorija 
pripažino teisiuoju ne Engelsą, o Bakuniną; nuo savęs pridūrė, 
kad sunku suprasti, kodėl toks žmogus, kaip Engelsas, taip smar- 
kiai angažavosi ginti „istorinių, geografinių, komercinių ir strate- 
ginių būtinybių“ ir kitokių „tūkstantmečių raidos“ rezultatų’. Kiti 
marksologai, pavyzdžiui, Miklosas Molnaras, nemėgino skirti En- 
gelso nuo Marxo, įrodinėjo, kad abu mąstytojai paliko abejotinos 
vertės embrioninę tarptautinių santykių teoriją - labai keblią vė- 
lesniems marksistams (jie arba stengėsi jos šalintis, arba tiesiog 
ignoravo tokią esant)*. Taigi reikia paklausti: ar tokia teorija buvo, 
ojei taip, tai ar ji buvo susijusi su kitomis marksistinės doktrinos 
dalimis? Priešingai negu atrodo, tos problemos, arba veikiau tam 
tikrijų aspektai, turi esminį ryšį su marksistine laisvės koncepcija. 
Pamėginkime panagrinėti tris dalykus: pirma, „europocentristi- 
nį“ ir kraštutinai okcidentinį marksistinės istorijos teorijos pobū- 
dį; antra, glaudų marksizmo kūrėjų teorinių taisyklių ryšį su jų 
1848-1849 metų politine linija; trečia, „istorinių ir neistorinių na- 
cijų“ problemą bei Engelso išplėtotą požiūrį į nacionalinę proble- 
mą. 

1. Visiškai nepriklausomai nuo žmonijos ikikapitalistinės rai- 
dos vienalinijinės ar daugialinijinės koncepcijos klausimo Mar- 
xas ir Engelsas buvo įsitikinę, kad kapitalizmo pergalė Vakarų 
šalyse pradėjo būtiną ir pažangų „pasaulio unifikacijos“ procesą. 
Komunistų partijos manifeste tai suformuluota vienareikšmiškai: 


„Sparčiai tobulindama visus gamybos įrankius ir be galo lengvinda- 

ma susisiekimą, buržuazija įtraukia į civilizaciją visas, net barbariš- 
kiausias nacijas. Pigios jų prekių kainos - štai ta sunkioji artilerija, 
kuria ji griauna visas kinų sienas ir priverčia kapituliuoti atkakliausią 
barbarų neapykantą svetimšaliams. Grasindama pražūtimi, ji verčia 
visas nacijas priimti buržuazinį gamybos būdą, ji verčia jas įsivesti 
vadinamąją civilizaciją, t. y. tapti buržua. Žodžiu, ji kuriasi pasaulį, 
panašų į save pačią. 

Buržuazija pajungė kaimą miesto viešpatavimui. Ji sukūrė milži- 
niškus miestus, labai padidino miesto gyventojų skaičių, palyginti su 
kaimo gyventojų skaičiumi, ir taip didelę gyventojų dalį išplėšė iš 
kaimo gyvenimo idiotizmo. Kaip buržuazija padarė kaimą priklau- 
somą nuo miesto, taip barbariškas ir pusiau barbariškas šalis ji pada- 
rė priklausomas nuo civilizuotų šalių, valstiečių tautas — priklauso- 
mas nuo buržuazinių tautų. Rytus - nuo Vakarų.” 


M. Molnaras buvo teisus, atkreipęs dėmesį į didelę tų Žo- 
džių reikšmę. Jie juk grindžia viso pasaulio vesternizaciją*. Jie 
paaiškina, kodėl jų autoriai, priešingai negu mūsų laikų Vaka- 
rų marksistai, atsilikusių šalių kolonizavimo procesą laikė esant 
dialektiškai pažangų ir istoriškai būtiną’. Pateiktoji citata, tie- 
sa, liečia tik taikų ekonominį užkariavimą, bet juk žinome, kad 
Marxas nei Engelsas neneigė prievartos vaidmens ekonominė- 
je veikloje. Pasak klasikinės Marxo formulės, „prievarta yra kiek- 
vienos senosios visuomenės pribuvėja, kai ji yra nėščia nauja 
visuomene“, taigi „pati prievarta yra ekonominė potencija“*. 
Jeigu pasaulio paskirtis buvo visuotinė vesternizacija, tai ši for- 
mulė buvo taikoma ir tarptautiniams santykiams. Tad nieko 
keista, kad abstraktus moralistinis kolonijinių užkariavimų 
smerkimas Marxo ir Engelso akyse buvo sentimentali kvailys- 
tė”. Imkime, pavyzdžiui, garsų Marxo straipsnį apie britų vieš- 
patavimą Indijoje. Anglijos vaidmuo Indijoje, Marxo suprati- 
mu, buvo analogiškas buržuazijos vaidmeniui visuotinėje 
istorijoje: abiem atvejais žemiški interesai ir brutalūs metodai 
tarnavo istorinės pažangos reikalui. Šios pažangos kaina buvo 
labai didelė, o sumokėti reikėjo neišvengiamai. Marxas čia įžvel- 
gė tam tikro bendro dėsnio patvirtinimą. Žmonijos pažanga, 
kaip jis teigė, tik tada nustos buvusi panaši į šlykštų kraugeriš- 
ką pagonių stabą, „kai didžioji socialinė revoliucija apvaldys 
buržuazinės epochos pasiekimus, pasaulinę rinką ir šiuolaiki- 
nes gamybines jėgas ir atiduos jas bendrai pažangiausiųjų tau- 
tų kontrolei“. 

Tai reiškė, kad ir po socialistinės revoliucijos pergalės viso 

! K. Marxas, F. Engelsas, Ko- 
munistų partijos manifestas, 
p. 72. 


? M. Molnár, Marx, Engels et la 
politique internationale, p. 320- 
321; 


? Ten pat, p. 324. Laiške En- 
gelsui Marxas 1858 metų spa- 
lio 8 dieną teigė, kad buržua- 
zinės visuomenės paskirtis 
yra pasaulinės rinkos ir gamy- 
bos tai rinkai sukūrimas. Tas 
užduotis sėkmingai vykdė ko- 
lonijniai užkariavimai. 


* K. Marksas. Kapitalas, t. 1, 
Vilnius, 1957, p. 671. 


5 Žr. S. F. Bloom, The World of 
Nations. A Study of the Natio- 
nal Implications in the Works of 
Karl Marx, New York, 1941, 
p. 49. 


e K. Marksas, F. Engelsas, 
Rinktiniai raštai, t. 1, 1949, 
p. 298. 

"K. Marks, Szkice listu do Wie- 
ry Zasulicz knygoje Filozofia 
społeczna narodnictwa rosyjskie- 
go, A. Walicki (reng. ir jžan- 
ga), t. 2, Warszawa, 1965, 
p. 658-692. 


* F. Engels, Postowie do arty- 


kutu „Sprawy społeczne w Ros- 
ji“, ten pat, p. 722-724. 


* Ten pat, p. 787. 

pasaulio mastu pasaulio ekonomiką kontroliuos „pažangiau- 
sios tautos“, taigi Vakarų šalys. Be to, negalima abejoti, kad 
Marxas pripažino Engelso požiūrį į „aukštesnės civilizacijos 
istorinę teisę“. Nagrinėdami tarptautinius konfliktus, nei vie- 
nas, nei kitas neleido sau vadovautis „abstrakčiais“ morali- 
niais principais. Užuot tokiais vadovavęsi, jie klausė: kieno per- 
galė atitinka universalios pažangos interesus? Tai sutapo su jų 
istorijos teorija, keliančia „civilizuotas“ šalis virš „barbariškų 
ir pusiau barbariškų šalių“, buržuazines tautas virš valstietiš- 
kų tautų, Vakarus virš Rytų. 

Gal čia reikėtų įterpti vieną pastabą. „Neatsitiktinai“ 
(kaip pratę sakyti marksistai) šokiruojantys brutalumu Aust- 
rijos slavų užsipuolimai priklauso Engelso plunksnai. Iš tei- 
sybės, Marxas sutiko su tomis pažiūromis, bet jis nebuvo toks 
doktrinieriškas, atsargiau formulavo idėjas ir buvo mažiau 
užsikrėtęs vokišku nacionalizmu. Jo teorinis lankstumas pa- 
sireiškė, pavyzdžiui, socializmo Rusijoje klausimu: jis pri- 
pažino rusų narodnikų požiūrį, kad socialinė revoliucija su- 
teiks Rusijai teisę tiesiogiai pereiti iš rusų gimininės 
bendruomenės į šiuolaikinį socializmą“!. Engelsas prieš tai 
neprotestavo, bet po Marxo mirties grįžo į doktrinierišką po- 
ziciją, skelbiančią, kad „istoriškai neįmanoma, kad ekono- 
miškai žemesnė raidos pakopa galėtų išspręsti problemas ir 
konfliktus, kurie iškilo ir galėjo iškilti tik daug aukštesnėje 
pakopoje'“. Būdingas tokio dogmatizmo bruožas buvo olim- 
piškai abejingas požiūris į žmonių kančias, turėjusias būti 
pažangos kaina. Engelsas nemėgino guosti savo korespon- 
dento narodniko Nikolajaus Danielsono teiginiu apie gali- 
mybę kovoti dėl švelnesnio kapitalistinės raidos vyksmo Ru- 
sijoje; atvirkščiai, tikino, kad „Rusijos perėjimas per 
kapitalistinę fazę įvyks baisių kančių ir sukrėtimų kaina“. 
Jis tai vertino kaip visiškai normalų reiškinį. Istorija, kaip 
rašė jis apie tai, „yra Žiauriausia iš visų deivių, ji traukia 
savo vežimą per lavonų rietuves ne tik karo metu, o ir „tai- 
kios“ ekonominės raidos laikotarpiais“*. 

2. Entuziastinga leidinio „Neue Rheinische Zeitung“ pa- 
rama vengrų ir lenkų revoliuciniams patriotams gali atrodyti 
kiek keista atsižvelgiant į faktą, kad abiejų šių šalių elitą suda- 
rė bajorai, taigi sluoksnis, giliai įsišaknijęs feodalinėje sistemo- 
je'. Be to, Vengrija ir Lenkija neabejotinai buvo atsilikusios 

šalys, o štai Čekija, kurią Engelsas įvertino kaip reakcingą re- 
liktą, reprezentavo labiausiai pažengusią Habsburgų monar- 
chijos dalį. Marxo ir Engelso supratimu, Vidurio ir Rytų Euro- 
pai reikėjo agrarinės revoliucijos, kuri nuverstų Šventosios 
sutarties „patriarchalinį-feodalinį absoliutizmą““. Kaip tai su- 
derinama su „valstietiškų tautų“ laikymu beviltiškai reakcin- 
gomis, barbariškomis, pasmerktomis pražūčiai? Negi agrari- 
nės revoliucijos reikalas buvo bajorų patriotų, o ne pačių 
valstiečių rūpestis? 

Marxo ir Engelso pozicija, kad ir kokia atrodo paradoksali, 
yra paaiškinama tiek politiškai, tiek istoriškai. Jie mąstė Euro- 
pos, kaip visumos, kategorijomis, tai yra telkė dėmesį į tas jėgas, 
kurios galėjo pakeisti situaciją dideliuose regionuose, tokiuose 
kaip Vokietija (turėjusi, pasak jų scenarijaus, susivienyti demo- 
kratinės respublikos pavidalu) arba istorinė Lenkija (kurios rai- 
dą, pasak jų, sustabdė grobikiškos valstybės). Šioje perspekty- 
voje Vokietijos ir Lenkijos revoliucinės jėgos turėjo bendrą 
interesą ir bendrus priešus. Svarbiausias jų priešas buvo carinė 
Rusija, angažuota remti reakcingas jėgas Vokietijoje, ypač prū- 
sų monarchijoje, kuri buvo pagrindinis rusų įtakos Vokietijoje 
ir Europoje ramstis. Lenkų valstybės atkūrimas atrodė kaip efek- 
tyviausia priemonė išlaisvinti Vokietiją iš Prūsijos dominavi- 
mo ir Šventosios sutarties globos. Taigi „Neue Rheinische Zei- 
tung” programą (pasak Engelso) sudarė du punktai: „Suvienyta, 
nedaloma demokratinė respublika ir karas su Rusija drauge su 
Lenkijos restauravimu'“*. 

Kai tokia programa, tai siekti vokiečių revoliucinių jėgų 
sąjungos su lenkų nepriklausomybės judėjimu buvo kuo na- 
tūraliausias dalykas. Vienas po kito sekę lenkų sukilimai, taip 
pat lenkų politinės minties raida neleido abejoti, kad lenkų 
bajoriškieji revoliucionieriai suprato nacionalinio išsivadavi- 
mo ryšį su revoliuciniu agrarinės problemos sprendimu. An- 
tra vertus, naujausio ir demokratiškiausio lenkų sukilimo — 
1846 metų Krokuvos revoliucijos, kruvinai nuslopintos vals- 
tiečių žakerijos - likimas rodė, kad lenkų valstiečiai nėra tau- 
tiškai susipratę ir gali tapti klusniu reakcingos monarchijos 
įrankiu. Be to, Marxo ir Engelso teorija reikalavo remti „civiliza- 
cijos“ jėgas ir vesternizaciją, o kas gi reprezentavo Vakarų civi- 
lizaciją plačiose buvusios Lenkijos respublikos teritorijose, jei 
ne išsilavinusi ir pažangi bajorijos dalis? Šios teorijos rėmuose 

! Siūlau ironišką E. Molnaro 
pastebėjimą: „Les <nations his- 
torigues> les plus exemplaires se- 
lon Engels étaient donc celles où 
la noblesse sauvegardait les plus 
ses privilèges seigneuriaux” 
(Marx, Engels et la politique in- 
ternationale, p. 82). Tačiau šis 
pastebėjimas nėra toks taik- 
lus, kaip galėtų atrodyti. Pir- 
ma, centrinės Lenkijos terito- 
rijoje valstiečių priklausomybę 
panaikino Napoleonas, taigi 
santykiai tarp valstiečių ir ba- 
jorų prarado feodalinį-senjo- 
rinį pobūdį. Antra, dauguma 
lenkų bajorų buvo nuskurdę, 
dažnai bežemiai, tai yra ne- 
turėję ko prarasti, bet galį lai- 
mėti viską kovoje dėl nepri- 
klausomybės. 


? Marks i Engels o Polsce, t. 1, 
p. 95. 


? F. Engels, Marx und <Die 
Neue Rheinische Zeitung> 
(1884), cit. iš K. Marx ir F. En- 
gels, Selected Works, t. 3, Mosk- 
va, 1977, p. 167. 

neraštingos, atsilikusios valstiečių masės negalėjo būti vertina- 
mos kaip pažangi jėga.Vidutinį bolševiką tikrai nustebintų in- 
formacija, kad sukilusių Galicijos valstiečių vadas Jakubas Szela, 
žvelgiant iš „Neue Rheinische Zeitung“ pozicijų, buvo papras- 
tas „banditas“!. 

Tačiau ši klasifikacija visiškai sutapo su Marxo ir Engelso 
pažiūromis. Tomis pačiomis teorinėmis ir politinėmis priežas- 
timis paaiškinamas paniekinamas marksizmo kūrėjų požiūris 
į nacionalines Galicijos ukrainiečių aspiracijas - juk slavų vals- 
tiečiai nereprezentavo Vakarų civilizacijos ir netiko į antiabso- 
liutinės vokiečių revoliucijos politinius sąjungininkus. 

Tą pačią logiką jie pritaikė ir vengrų klausimu. „Neue Rhei- 
nische Zeitung“ pasisakė už didžiavokišką (grossdeutsche) jos 
sprendimą, taigi už Austrijos įjungimą į suvienytos Vokietijos 
sudėtį?. Vengrų sukilėliai buvo natūralūs Vienos revoliucionie- 
rių sąjungininkai, o kroatai ir slovakai aktyviai rėmė Habsbur- 
gus, o Slavų kongresas Prahoje proklamavo „austroslavizmo“ 
programą, numatančią Austrijos atskyrimą nuo Vokietijos ir 
pavertimą decentralizuota daugianacionaline valstybe. Marxas 
ir Engelsas neigė „austroslavizmą“ ne tik kaip vokiečių politi- 
kai, o ir kaip teoretikai: jų supratimu, jis teikė mažoms tautoms 
per daug autonomijos ir nesiderino su universalios pažangos 
centralizacijos tendencija. Jei Habsburgų imperija negalėjo būti 
įjungta į Vokietiją, tai privalėjo būti pasidalyta dviejų „istorinių 
nacijų“ — Vokietijos ir Vengrijos. Čekija, iš trijų pusių apjuosta 
vokiečių žemių, prarado nacionalinį gyvybingumą ir galėjo eg- 
zistuoti „tik kaip Vokietijos sudėtinė dalis“. Kitos imperijai pri- 
klausančios slavų nacijos privalėjo įeiti į integruotą vengrų na- 
ciją. 

Šios mintys sutapo su istoriniu politinės centralizacijos dės- 
niu. Šio dėsnio veikimas Vakarų istorijoje lėmė, kad „nepriklau- 
somos, beveik tik sąjungos santykių tesiejamos sritys, turinčios 
skirtingus interesus, įstatymus, vyriausybes ir muitus, buvo su- 
jungtos į vieną naciją, turinčią vieną vyriausybę, vienus įstaty- 
mus, vienokius nacionalinius klasinius interesus, vieną muitų 
sieną“. 

Vengrų ir lenkų bajorų patriotų rėmimas gali atrodyti ma- 
žai susijęs su Komunistų partijos manifeste proklamuojama kla- 
sine pozicija. Tačiau reikia suvokti, kad, Manifesto autorių su- 

pratimu, revoliucinė bajorija buvo pažangi jėga ne tik palyginti 
su ukrainiečių arba slovakų valstiečiais, o ir palyginti su smul- 
kiąja buržuazija, sudarančia čekų nacionalinio judėjimo socia- 
linę bazę. Komunistų partijos manifestas tuo klausimu skelbė vie- 
nareikšmišką poziciją: „Viduriniai luomai: smulkieji 
pramonininkai, smulkieji pirkliai, amatininkai ir valstiečiai — 
visi jie kovoja su buržuazija, norėdami išsigelbėti nuo žlugimo — 
išlikti viduriniais luomais. Taigi jie yra ne revoliucingi, o kon- 
servatyvūs. Negana to, jie yra reakcingi: jie stengiasi istorijos 
ratą pasukti atgal“! 

3. Engelso „istorinių“ ir „neistorinių“ nacijų teorija buvo 
svarbus politinių teorijų ir diagnozių elementas. Ta terminija 
kilo iš Hegelio. Ir iš tikrųjų gana keista, kad Engelsas nemėgino 
jos keisti: kaip istorinis materialistas, jis veikiau privalėjo pa- 
brėžti, kad istoriškumas yra neatsiejamas žmonijos būklės po- 
žymis, o ne savarankiškų politinės istorijos subjektų privilegi- 
ja. Tačiau terminologijos netobulumo problema neturi užgožti 
reikalo esmės. 

Pasak Rosdolskio, „istorinių“ ir „neistorinių“ nacijų teorija 
yra seniai nebegyva ir niekas (marksistai tai jau tikrai) neketina 
jos gaivinti'*. Tačiau tai nėra tiesa: kiti ukrainiečių mokslinin- 
kai pateikė rimtų argumentų šioje teorijoje esančio tipologinio 
suskirstymo naudai. Ivanas L. Rudnickis teigė, kad padaliji- 
mas į „istorines“ ir „neistorines“ nacijas, sankcionuotas Habs- 
burgų monarchijos administracinės praktikos ir teisės, buvo la- 
bai naudingas ir praktiškai būtinas: juk reikėjo matyti skirtumą 
tarp plebėjiškų nacijų, neturinčių savo „istorinių sluoksnių“, ir 
tokių, kurios dar neseniai turėjo savo valstybingumą, neprara- 
do savo nuosavų aukštesniųjų klasių, išsaugojo politinės ir kul- 
tūrinės tradicijos tęstinumą ir gebėjimą veikti kaip aiškiai susi- 
formavusios, atskiros nacijai. Galima sutikti, kad čekai ir 
slovakai šiuo atžvilgiu reprezentavo ribinę padėtį, bet sunku 
paneigti, kad slovakai ir ukrainiečiai gerai tiko šios tipologijos 
vienai pusei, o lenkai ir vengrai — kitai pusei. Rudnickis tai 
apibendrino taip: 


„Kalbant apie vadinamąsias istorines nacijas, lemiamas bruožas, ne- 
paisant nepriklausomybės praradimo, buvo aukštesnio reprezenta- 
cinio sluoksnio, kaip politinio sąmoningumo ir „aukštesnės“ kultū- 
ros nešimo, išsaugojimas [...] Ir atvirkščiai: prie neistorinių nacijų 

Modern Ukrainian History, 
Cambridge, 1987, p. 40-42. 

Emergence of Polish Social-De- 

tral Europe Durig World War I: 
From Foreign Domination to 
National Independence, t. 1, 
New York, 1984, p.12 ir 28. 


II ENGELSAS IR „MOKSLINIS SOCIALIZMAS“ 


priklausė tautos, kurios prarado savo reprezentacinę klasę arba 
jos visai nė neturėjo ir kurios dėl to buvo redukuotos iki nebylios 
liaudies masės su minimalia nacionaline sąmone ir daugiausia fol- 
klorine kultūra. Šis suskirstymas nebuvo arbitralinė teorinė kon- 
strukcija, nes jis buvo pagrįstas empirine istorijos realybe.” 


Šie paaiškinimai labai taiklūs. Jie rodo, kad kategorijos „is- 
torinės nacijos“ ir „neistorinės nacijos“ tinka Vidurio Europos 
Tautų pavasario revoliucinių įvykių analizei. Engelso klaidin- 
gos diagnozės ir prognozės bei užgauli jo straipsnių kalba tau- 
tiniu klausimu yra visiškai skirtingi dalykai. 

Kitokį, labiau apibendrintą Habsburgų monarchijos tautų 
topologinių skirtumų paaiškinimą pateikia termino „nacija“ 
istorija Europoje. Ilgą laiką šis terminas buvo vartojamas politi- 
ne, o ne etnine-kalbine prasme: reiškė visumą valstybės pilie- 
čių, jungiamų teisių ir pareigų bendrumo, suvokiančių savo 
bendrą politinę istoriją*. Etniškumas ir kalba nebuvo esminis 
šios definicijos elementas: ikirevoliucinę prancūzų tautą suda- 
rė ne tik prancūzakalbiai, o ir vokiečių, italų, baskų, provansa- 
lų ir bretonų kalbų atstovai. Panašiai buvo ir Lenkijoje bei Veng- 
rijoje: „politinė nacija“, kurią sudarė bajorai, ten nesutapo su 
etnine-kalbine tauta. Lenkų valstybės žlugimas nesukėlė auto- 
matiško pasitraukimo iš „politinės“ nacijos koncepcijos: lenkai 
ir toliau laikė save tauta, suformuota bendros politinės istori- 
jos, apeliuojančia į „tebegaliojančias politines teises“ ir tik lai- 
kinai praradusia savo valstybingumą. Taip pat ir kitų nacijų 
atstovai — ir Vienos sutarties signatarai - lenkų tautą apibrėži- 
nėjo veikiau politinėmis-teritorinėmis negu etninėmis-kalbinė- 
mis kategorijomis?. Etninis-kalbinis tautos supratimas paplito 
tik antroje XIX amžiaus pusėje dėl Vidurio Europos „neistori- 
nių nacijų“ „tautinio nubudimo '. 

Termino „nacija“ reikšmės pasikeitimai neapsiėjo be politi- 
nių pasekmių, taigi nebuvo pripažinti be pasipriešinimo. Etni- 
nę-kalbinę tautos koncepciją sunkiai pripažino vengrų ir lenkų 
patriotai, nes ji reiškė drastišką vengrų ir lenkų teritorijų maži- 
nimą. Nenuostabu, kad net socialiai radikalūs lenkų patriotai 
laikėsi tvirtų politinio įteisinimo pozicijų. Atsisakyti sienų, bu- 
vusių iki valstybės padalijimo, jiems atrodė kaip baili išdavys- 
tė. Lietuvių, ukrainiečių ir baltarusių valstiečių problema, jų 
supratimu, priklausė bendrai Lenkijos valstiečių problemai: nes 
visus buvusios Lenkijos respublikos valstiečius reikėjo „sutau- 

tinti“ ir supilietinti per paleidimą iš baudžiavos ir išmokslini- 
mą. Išmokslinimą, aišku, lenkų kalba. 

„Politinę“ nacijos koncepciją skelbė ir Engelsas. Kaip beato- 
dairiško unitarizmo ir centralizacijos šalininkas, jis šiuo klau- 
simu buvo gerokai doktrinieriškesnis negu lenkų patriotai, ne- 
neigę federalizmo arba multikultūralizmo galimybių. Jo 
pažiūras gerai atskleidžia Darbininkų klasė ir lenkų problema. 
Dingstis parašyti šį straipsnį buvo prudonistų pozicija. Jie prie- 
šinosi prolenkiškoms I Internacionalo deklaracijoms argumen- 
tuodami, kad vadinamasis tautinis principas yra „bonapartis- 
tų išradimas“, kuris pasitelkiamas ir kuriuo piktnaudžiaujama 
visai ne darbininkų klasės interesais. Engelsas, atsakydamas į 
šį argumentą, griežtai atskyrė dvi sąvokas: „nacija“ ir „tauty- 
bė“. „Tautybė“ — tai etninė-kalbinė bendrija, o „nacija“ — vals- 
tybės istorijos produktas, organizuota politinė bendrija, kurios 
ribos yra priklausomos nuo vidinio gyvybingumo ir civilizaci- 
jos pajėgumo. Kiekvieną europinę naciją kadaise sudarę daug 
tautybių, daugumos nacijų gyventojai netgi tebesą išlikę skir- 
tingi etniniu-kalbiniu atžvilgiu. Etninių tautybių separatizmai 
— o kaip tik tai reiškiąs „tautinis principas“ — vedą į didžiųjų 
istorinių nacijų dezintegracijos, taigi į istorinės pažangos re- 
zultatų nubraukimą. Todėl tad „tautybės principas“ neturi nie- 
ko bendra „su senu demokratijos ir dirbančiųjų klasės princi- 
pu, kiek tai susiję su didžiųjų europinių nacijų teise į atskirą ir 
nepriklausomą būtį“. „Didelių europinių tautinių grupių teisė 
į politinę nepriklausomybę tesanti „vien tik“ viena iš funda- 
mentalių vidinės laisvės apskritai sąlygų“. Tačiau tai netaiky- 
tina „tam daugeliui smulkių nacijų reliktų, kurie atsiranda is- 
torijos arenoje ilgesniam arba trumpesniam laikui, bet galop 
buvo absorbuoti vienų arba kitų galingesnių nacijų kaip inte- 
gralios dalys“. 

Šios teorijos taikymas lenkų problemai, Engelso manymu, 
vedė prie akivaizdžių išvadų. Lenkija nėra „tauta“ „bet ji viena 
iš didelių istorinių Europos nacijų. Panašiai kaip daugelis ki- 
tų nacijų, ji yra daugiaetninė ir daugiakalbė; todėl tad „tauti- 
nis principas“, remiantis mažumų separatizmą, yra labai pa- 
vojingas lenkų interesams. Engelsas nė nedvejojo teigti, kad 
„tai yra tiesiog rusų išradimas, nukaltas Lenkijos pražūčiai“, 
nes kaip tik tuo pretekstu Rusija teisina daugumos buvusios 
Lenkijos respublikos teritorijų pasisavinimą. Taigi Lenkijos 

* R. Rosdolsky, Engels and the 
„hon-Historic“ Peoples, p. 133. 

valstybės atkūrimas, kartu priešinantis „tautiškumo principui“, 
yra logiškas ir nuoseklus: „žmonės, kurie mano, kad reikalauti 
Lenkijos atkūrimo reiškia apeliuoti į tautiškumo principą, tik pa- 
rodo nežinantys, apie ką kalba: nes atkurti Lenkiją reikštų sugrą- 
žinti valstybę, kurią sudarytų mažiausiai keturios įvairios tauty- 
bės“. 

Teisingumo Engelso atžvilgiu dėlei reikia pridurti, kad jis prie- 
šinosi etninių mažumų pretenzijoms ir tuomet, kai tai buvo susiję 
su vokiečiais. Vokiškai kalbantys gyventojai, kurių kartų kartos 
gyveno grynai lenkiškose žemėse, jo supratimu, priklausė lenkų, o 
ne vokiečių nacijai. Dar kritiškiau jis vertino šiaurinės Italijos vo- 
kiečių mažumos tautines pretenzijas. Apie tai jis rašė brošiūroje 
Padas ir Reinas (1859), įrodinėdamas, kad vokiečių etninė mažuma 
Italijoje tėra tik „etnografinis paminklas, visai netekęs politinės 
reikšmės“. 

Puikus Engelso straipsnio apie Lenkiją komentaras yra tiek 
sykių cituoto Romano Rosdolskio žodžiai: 


„Istorinis kontekstas leidžia lengvai suprasti Engelso kovą su „tau- 
tiškumo principu“ kaip su Rusijos ir bonapartizmo įrankių; taip pat 
galima įsivaizduoti, kad tuometiniai ukrainiečiai, lietuviai ir balta- 
rusiai iš tikrųjų dar buvo nesubrendę iki savo valstybingumo. Ta- 
čiau nereiškia, kad šios tautos buvo pasmerktos išnykti. Vis dėlto En- 
gelsas reiškė kaip tik tokį požiūrį, kai kalbėjo apie „reliktus“ ir 
„tautų likučius“, kai lygino serbus, kroatus, rusinus, čekus ir slova- 
kus su valais ir Mano salos gyventojais [...] Jo pažiūros priminė 
tarsi lentelę su užrašu: <Neistorinėms nacijoms įeiti draudžiama>! 
Jis smerkė tų tautų nacionalinius judėjimus kaip naikinančius tūks- 
tantmečių istorijos rezultatus, šluojančius nuo pasaulio žemėlapių 
istorines Vengriją, Turkiją ir didesnę dalį Vokietijos. Nesuvokė, 
kad šias valstybes nušluoti nuo žemėlapio buvo objektyviai būtina 
ir istoriškai pažangu.'“ 


Pamėginkime suformuluoti tam tikras bendras išvadas. Kaip 
Engelso požiūris į nacionalines problemas susijęs su laisvės pro- 
blema? 

Engelso (Marxui pritariant) išplėtotas nacionalinės problemos 
Europoje teorinis apibrėžimas itin raiškiai atskleidė prieš laisvę 
nukreiptus marksistinės istorijos teorijos aspektus. Taip pat išryš- 
kino politinį pavojingumą istorinės frazeologijos, kiekvienu klau- 
simu apeliuojančios į nepermaldaujamus istorijos dėsnius ir ne- 
ginčijamus istorijos nuosprendžius. 

Liberalūs Vakarų intelektualai kartais traktuoja revoliucinę 
retoriką pernelyg tolerantiškai. Reakcingų socialinių klasių ne- 
išvengiamos pražūties ir net fizinės eksterminacijos paskelbi- 
mai dažnai nekelia pasipiktinimo, kokio jie nusipelno.Tačiau 
liberali tolerancija šiandien netaikoma žmonėms, grasinantiems 
ištisų nacijų pražūtimi ir fizine eksterminacija: po holokausto 
patirties tai tapo neįsivaizduojama. Bet kaip tik todėl verta pri- 
minti, jog Marxo-Engelso istorija traktavo nacijas taip pat, kaip 
klases: skirstė jas į pažangias ir reakcingas, turinčias ateitį ir 
pasmerktas „nušlavimui nuo žemės paviršiaus“. Engelsas bu- 
vo ištikimas marksizmo dvasiai ir logikai, kai traktavo ištisas 
nacijas kaip Žmonijos raidos kliūtis, kai teikė „civilizuotoms 
nacijoms“ teisę pasisavinti ir nutautinti „barbariškas nacijas“, 
kai vartojo „istorinės būtinybės“ sąvoką įrodinėdamas, jog jėga 
yra įstatymas ir kad silpni turi žūti. 

Laisvės etosas neturi būti siejamas su humanitarizmu - ir 
atvirkščiai. Bet dalykas tas, jog marksistinė koncepcija istorinės 
būtinybės, įgyvendinamos per negailestingą kovą ir silpnes- 
niųjų eliminavimą, jungė tiesiog demonstratyvų antihumaniz- 
mą su elementaria nepagarba laisvės aspiracijoms visų, kuriems 
skyrė „reakcingą“ vaidmenį. Būsimojo „šuolio į laisvės kara- 
lystę“ labui marksizmo kūrėjai buvo pasirengę aprobuoti visus 
tariamai nepermaldaujamus būtinumus - su ištisų nacijų eks- 
terminavimu imtinai, jei jų siekiai kirtosi su Didžiuoju istorijos 
žygiu. 

Mėginimai įžvelgti istorinę būtinybę praeities įvykiuose (kad ir 
kaip vertintume tokio mėginimo filosofinį pagrįstumą) nekėlė pa- 
vojaus laisvei, nes praeities vis vien nepakeisi. Tačiau situacija iš 
esmės keičiasi, jei tariamai atrasta istorinė būtinybė siejama su 
ateitimi — tada apeliavimas į „būtinybę“ tampa prievartos prieš 
nesutinkančius su ja priemone, apeliavimu į mokslo autoritetą sie- 
kiant suvaržyti priešininkų valią, pasisavinimu teisės įgyvendinti 
savo valią be jokio demokratinio sąžinės graužimo. Tas, kas gavo 
pačios Istorijos mandatą, juk turi teisę ir pareigą realizuoti istorinę 
būtinybę visomis įmanomomis priemonėmis, nepaisant jokių de- 
mokratinių žaidimo taisyklių, jaučiant absoliutų savo reikalo tei- 
singumą. 

Nežinome, kaip elgtųsi pats Engelsas, jei jo rankose atsidurtų 
politinė valdžia. Tarkime, kad būtų atsargesnis ir humaniškesnis 
negujo žodžiai. Bet ir tuometjo autoritarinė mąstysena keltų rimtą 

pavojų politinei ir intelektinei laisvei. Taip būtų todėl, kad ape- 
liavimas dėl politinių reikalų į moksliškai nustatytą būtinumą 
lengvai virsta arogantišku mėginimu spręsti problemas autori- 
tariniu būdu - piktnaudžiaujant mokslo autoritetu. Pretenda- 
vimas į tariamai neatšaukiamų Istorijos nuosprendžių pažini- 
mą likviduoja politinį gyvenimą, pakeičiant politinius 
argumentus savo gretų ideologinio mobilizavimo technika ir 
moraliniu (nepaisant programinio moralizmo neigimo) šanta- 
žu prieš savo priešininkus, kuriems grasinama priežodiniu „Is- 
torijos šiukšlynu“. Marxas ir Engelsas galėjo nesuvokti tų grės- 
mių masto; tačiau marksizmo istorija tai patvirtino net pernelyg 
įtikinamai. 


5. Laisvė kaip „suvokta būtinybė“ 


G. Hegelio sintezė buvo vokiečių klasikinės filosofijos kul- 
minacija. Kairieji hėgelininkai ir L. Feuerbachas bei iš kitos pu- 
sės F. Schellingo „apsireiškimo filosofija“ buvo Hegelio „abso- 
liutaus idealizmo“ irimo produktai. Tą patį iš esmės galima 
pasakyti ir apie ankstyvuosius Marxo ir Engelso darbus. Jie 
priklausė ideologinei situacijai, sukurtai Hegelio idealizmo, jo 
priklausė laikotarpiui, kuriuo intelektualiniame Vokietijos gy- 
venime vis dar dominavo filosofai, nors tą jau neigė patys filo- 
sofai, įrodinėdami abstraktaus mąstymo nepakankamumą ir 
poreikį pereiti nuo teorijos prie praktikos. 

Definityvine filosofijos hegemonijos laikotarpio pabaiga ta- 
po 1848 metų revoliucija. Engelsas apie tai rašė: „1848 metų 
revoliucija irgi nesivaržydama nustūmė į šalį visokią filosofiją, 
kaip Feuerbachas savo Hegelį. O kartu į šalį buvo nustumtas ir 
pats Feuerbachas“'!. 

Ta „filosofijos pabaiga“ (arba, tiksliau sakant, vokiečių sti- 
liaus spekuliatyvios filosofijos) Engelso supratimu buvo negrįž- 
tamas reiškinys. Tačiau tai nebuvo tolygu pozityviam naujos 
„postfilosofinės“ situacijos Vokietijos intelektualiame gyveni- 
me vertinimui. Atvirkščiai, 1859 metais (Marxo Politinės ekono- 
mijos kritikos metmenų recenzijoje)? Engelsas vaizdavo šią situa- 
ciją veikiau kaip regresą negu autentišką pažangą. Intensyvią 
buržuazijos raidą po 1848 metų, tiesa, lydėjo didelė gamtos 

mokslų pažanga, bet šios pažangos teoretikai - L. Būchneris, C. 
Vogtas ir J. Moleschott'as - reprezentavo beviltiškai nusenusią, 
vulgarią XVIII amžiaus mechaninio materializmo formą. Pasak 
Engelso, tai buvo grįžimas į „ligi didžiausio lėkštumo privestą 
tą siaurą ikikantinių laikų galvojimo būdą“, taigi į „metafizinį 
galvojimo būdą ligi pat kraštutiniausio Wolffo lėkštumo'. Me- 
tafiziką Engelsas suprato kaip mąstymą neistorinėmis „sustin- 
gusiomis kategorijomis“, priešingą istorizmui ir proteistiškam 
dialektinio metodo lankstumui. Grįžimas į taip suprantamą „me- 
tafiziką“, pasak jo, buvo milžiniškas intelektinis regresas ir kartu 
liūdna būtinybė: nes dialektinis metodas buvo susijęs su spe- 
kuliatyviuoju idealizmu, kai gamtos mokslams buvo reikalin- 
gas materializmas, kuris tada siejosi su „metafizinių“ metodu. 
Iš to išplaukė, kad dialektika, esanti neįkainojamas hėgelizmo 
palikimas, reikalauja materialistinės reinterpretacijos. Engelso 
supratimu, šią užduotį įvykdė vokiečių proletariato partijos per 
„materialistinį istorijos supratimą“. 

Analogiškai turi pasikeisti ir gamtos pažinimas. Gamtos 
mokslai privalo išsivaduoti iš nedialektinių, mechanistinių, an- 
tiistorinių materializmo formų; materializmas, neatskiriamas 
nuojų esmės, privalo būti sudialektintas. Minėtame straipsnyje 
Engelsas, tiesa, nepavartojo termino „dialektinis materializ- 
mas“, bet, nepaisant to, aiškiai suformulavo idėją sudialektinti 
gamtos mokslus išsaugant jų materialistinį pagrindą. 

Vėlesniais metais Engelsas priėjo prie išvados, kad gamtos 
mokslai nenuvylė realizuojant šią programą - nors jų atstovai 
tą ne visiškai suvokė. Pagrindiniai žingsniai šia kryptimi, kaip 
jis manė, buvo ląstelės atradimas, energijos transformacija ir, 
svarbiausia, Darvino evoliucijos teorija*. Nei G. Hegelis, nei L. 
Feuerbachas neįstengė išplėtoti „istorinio“ požiūrio į gamtą: 
nes Hegeliui gamta buvo vien absoliučios idėjos susvetimėji- 
mas (taigi degradacija), o Feuerbachas nepajėgė išeiti už aštuo- 
nioliktojo amžiaus materializmo ribų. „Istorinė“ (tai yra dialek- 
tinė) gamtos koncepcija atsirado tik darvinizme. Ch. Darwinas 
įrodė, kad gamtoje „viskas vyksta dialektiškai, o ne metafiziš- 
kai“*. Šiuo atžvilgiu Marxo moksliniai laimėjimai (visuomeni- 
nių mokslų suistorinimas) ir Darwino moksliniai laimėjimai 
(gamtos pažinimo suistorinimas) pasirodė esą palyginami ir 
vienas kitą papildantys. Engelsas tai pabrėžė savo kalboje prie 
Marxo kapo: „kaip Čarlzas Darvinas atrado organinės gamtos 

vystymosi mūsų planetoje dėsnius, taip Marksas atrado žmo- 
gaus istorijos vystymosi dėsnį. 

Taip radosi „dialektinio materializmo“ koncepcija. Ji buvo 
tikrų tikriausias vokiškas produktas, nes sunku įsivaizduoti 
nevokietį mąstytoją, kuris imtųsi Hegelio dialektiką lupti iš 
jos „idealistinio apvalkalo“ ir jungti su gamtos mokslų mate- 
rializmu. Todėl tad neatrodo teisingas Engelsui priskiriamas 
pozityvistinis scientizmas; veikiau pabrėžtina, kad jis apie po- 
zityvizmą žinojo labai nedaug, o „mokslo“ terminą vartojo 
plačiąja, ikipozityvistine prasme (apimančia ir hėgelišką šio 
žodžio reikšmę). Neabejotina, kad gamtos mokslais jis domė- 
josi labiau už Marxą, bet tai netrukdė jam nuolat pabrėžti vo- 
kiečių filosofinės tradicijos reikšmingumo ir nepaliaujamo ak- 
tualumo. Jo sukurtos dialektinio materializmo formos intencija, 
be kita ko, buvo Hegelio palikimo gynimas nuo Vogto, Būchne- 
rio ir Moleschotto „vulgariojo materializmo“ — materializmo, 
pridurkime, specifiškai vokiško, atsiradusio kaip reakcija į 
daugiametį spekuliatyviojo idealizmo dominavimą. Darwino 
įtaka Engelso mąstymui taip pat turi būti matoma tinkamomis 
proporcijomis.Ta įtaka iš esmės nekeitė Engelso minties kryp- 
ties. Priešingai: Engelsas traktavo darvinizmą kaip savo anks- 
čiau suformuluotos istorinės gamtos dialektikos teisingumo 
patvirtinimą. 

Pasak Carverio, dėmesio sutelkimas į metodą buvo būdin- 
gas Engelso bruožas, bet svetimas Marxui, kuris neva buvo me- 
todologinis eklektikas ir niekada, nei aiškiai, nei numanomai 
savo darbuose netaikė dialektinio metodo“. Kiti autoriai mano, 
kad buvo kaip tik atvirkščiai: kaip tik Engelsas ir nesuprato 
dialektikos ir praktikoje ją keitė eklektine metodologija, sufor- 
muota gamtos mokslų empirizmo įtakoje. Šis dalykas reikalau- 
ja trumpo komentaro. 

Abi interpretacijos ignoruoja faktą, kad Marxas apskritai ne- 
suvokė savo skirtumų nuo Engelso. Kapitalo antrojo vokiško 
leidimo pabaigos žodyje jis pripažino materialistinės dialekti- 
kos sąvoką ir jos bruožus apibūdino taip pat, kaip Engelsas: 
kaip istorinį ir kritinį metodą, kuris „į pozityvų dabarties supra- 
timą kartu įjungia ir jos neigimo, jos būtino žlugimo supratimą“. 
Panašiai kaip Engelsas, jis pasipriešino tam, kad Hegelis būtų 
traktuojamas kaip „negyvas šuo“. Kartu paaiškino, kad dialekti- 
ka Hegelio rankose patyrė mistifikaciją ir buvo pastatyta ant gal- 
vos: tad „reikia ją pastatyti ant kojų, kad po mistiniu apvalkalu 

būtų galima atskleisti racionalųjį grūdą“'. Kaip tik šį uždavinį 
turėjo išspręsti materialistinė dialektika, kurią Marxas apibū- 
dino štai taip: 


„mano dialektinis metodas ne tiktai iš pagrindų skiriasi nuo hėge- 
linio, bet yra tiesioginė jo priešybė. Hegeliui mąstymo procesas, 
kurį jis, pavadinęs idėja, paverčia net savarankišku subjektu, yra 
demiurgas [kūrėjas, sutvėrėjas] tikrovės, kuri yra vien jo išvirši- 
nis pasireiškimas. O man, atvirkščiai, idealybė yra ne kas kita, 
kaip materialybė, perkelta į žmogaus galvą ir joje pertvarkyta.““ 


Ši citata paneigia lengvabūdišką Carverio teiginį, neva dia- 
lektika buvo svetimas Marxui Engelso prasimanymas. Bet kar- 
tuji griauna požiūrį, pasak kurio Marxas aiškiai supratęs, kad 
dialektika dėl savo pačios esmės negali būti materialistinė ir 
taikoma gamtai. Juk tai faktas, kad kaip tik Marxas parašė čia 
cituotus žodžius, kurie gali būti vertinami kaip Engelso mark- 
sizmo deformavimo kvintesencija. Faktas yra ir tai, kad ir Mar- 
xas žavėjosi Darwinu ir net ketino skirti jam pirmą Kapitalo 
tomą. Pagaliau faktas yra tai, kad su pritarimu atsiliepė apie 
Anti-Diuringą. Net ir didžiausias interpretatorių išradingumas 
nekeičia tų faktų ir neįgalioja juos ignoruoti. 

Tačiau šiuo įspėjimu neketinama menkinti „Engelso mark- 
sizmo“ problemos. Marxo „praktikos filosofijos“ ir Engelso „dia- 
lektinio materializmo“ interpretavimo galimybių skirtumai tapo 
esminiai ir svarbūs nepaisant fakto, kad Engelso interpretacija 
tapo dviejų bičiulių firmine doktrinos sudėtine dalimi. Taip at- 
sitiko todėl, kad po 1859 metų (Marxo Politinės ekonomijos kriti- 
kos metmenų Engelso recenzijos data, taip pat paskelbtas Darwi- 
no Rūšių atsiradimas) Engelsas perėmė ir sėkmingai 
monopolizavo marksistinės filosofijos plėtros iniciatyvą. Sta- 
nistawas Brzozowskis pažymėjo, kad Marxas kaip I Interna- 
cionalo idėjinis vadovas, gana esmingai skyrėsi nuo penktojo 
dešimtmečio Marxo. Jo pažiūros žengtelėjo atgal: bendrauda- 
mas su filosofiškai neišprususia aplinka (be kita ko, ir pasi- 
duodamas Engelso įtakai) jis tapo nejautrus savo paties ugdy- 
mosi subtilybėms:. 

Ši diagnozė atrodo labai taikli. Tik galima pridurti, kad 
Marxo filosofinis regresas atspindėjo bendrą Vokietijos inte- 
lektualinę situaciją po 1848 metų revoliucijos: tokią, kai, kaip 
pripažino pats Engelsas, visa filosofija buvo „be skrupulų nu- 
stumta į šalį“. 

Norint suvokti skirtumą tarp pirminės Marxo filosofinės vi- 
zijos ir Engelso marksizmo interpretacijos, pakanka prisiminti 
Marxo žmonijos raidos per save turtinantį susvetimėjimą kon- 
cepciją. Kaip stengiausi parodyti, šios koncepcijos esama vi- 
suose pagrindiniuose Marxo veikaluose, tarp jų ir Kapitale. Ta- 
čiau reikalas tas, kad to paties negalima pasakyti apie Engelsą. 
Žmonių rūšinės esmės susvetimėjimo koncepcija, tiesa, buvo 
jaunojo Engelso filosofinio komunizmo pagrindas, bet iš jo vė- 
lesnių kūrinių - ypač tų, kuriuos amžininkai vertino kaip mark- 
sizmo kodifikaciją ir autoritetingiausią „mokslinio socializmo“ 
pagrindų aiškinimą, - ji buvo eleminuota (o ne vien nustumta į 
tolesnį planą). 

Pagrindinė to priežastis buvo Engelso maksimalaus „moks- 
liškumo“ siekimas. Po Darwino atradimų Aristotelio „rūšinės 
būtybės“ sąvoka atrodė nusenusi ir Engelsas neketino ginti; 
atvirkščiai, demonstratyviai jos atsisakė straipsnyje Darbo vaid- 
muo beždžionės sužmogėjimo procese. To rezultatas buvo finalinio 
žmonijos istorijos raidos tikslo idėjos atsisakymas, jo pakeiti- 
mas begalinės pažangos idėja. Ir pagaliau moksliškumo tapati- 
nimas su gamtos mokslų požiūriu pakišo Engelsui gamtos dia- 
lektikos idėją. Ta idėja išplėtota pavertė Hegelio dialektiką jos 
pačios priešingybe. Hegelio dialektika buvo epistemologinė, nes 
buvo susijusi su santykiais tarp žinių objekto ir subjekto arba, 
tiksliau sakant, tarp subjekto ir įvairių jo įsikūnijimų. Marxas 
pavertė ją istorinės praktikos dialektika: atsisakė transcenden- 
tinio subjekto sąvokos, bet pakeitė ją kita subjekto koncepcija — 
žmonijos, kaip rūšinio subjekto, istoriškai besivystančio turtė- 
jančio susvetimėjimo procese, koncepcija. Engelsas, užuot taip 
daręs, redukavo dialektiką iki raidos proceso be subjekto: dia- 
lektika, kaip teigė jis, „yra ne kas kita, kaip mokslas apie visuo- 
tinius gamtos, žmonių visuomenėsir mąstymo judėjimo bei vys- 
. Šitaip sąvokų dialektika pati tapo tik 


41] 


tymosi dėsnius 
sąmoningu tikrojo pasaulio dialektinio judėjimo atspindžiu, o 
kartu Hegelio dialektika buvo apversta, arba, teisingiau tariant, 
pastatyta ant kojų, nes anksčiau ji stovėjo ant galvos“. 
Pakeitimas ko nors jo priešingybe, kaip žinoma, yra dialekti- 
nė procedūra. Šiek tiek ironiška, kad tokia procedūra buvo atlik- 
ta pačios dialektikos atžvilgiu. Nes dialektika be subjekto, redu- 
kuota iki mokslo apie objektyvius judėjimo dėsnius, yra vidujai 
prieštaringa sąvoka. Ji nustoja buvusi metodu, įgyja spekuliaty- 

vios „visko teorijos“, viską apimančios viso pasaulio filosofinės 
koncepcijos bruožų. Taip Engelsas faktiškai ignoravo savo pa- 
ties tezę apie neišvengiamą spekuliatyvinės filosofijos pabaigą. 

Nepaisant čia apibūdintų esminių tikrosios (taip pat hėge- 
liškos) dialektikos prasmės iškraipymų, Engelso dialektika bu- 
vo akivaizdus mėginimas kritiškai panaudoti hėgelizmo pali- 
kimą. Hegelio įtaka Engelsui aiškiausiai pasireiškė filosofijos 
istorijoje. Anti-Diuringe Engelsas gyrė Hegelį už įrodymą, kad 
istorija nėra „surizgusi painiava beprasmiškų smurto veiks- 
mų“! 
dabar - susekti nuoseklias šio proceso pakopas tarp visų jo 
klaidžiojimų ir įrodyti jo vidinį dėsningumą tarp visų tariamų 


. Hegelio dėka, kaip įrodinėjo jis, „mąstymo uždavinys 


atsitiktinumų“. Kitaip sakant, Engelsas pasitelkė Hegelio au- 
toritetą paremti tezei apie imanentinę istorinių procesų pras- 
mę. Jis kratėsi finalistinio, teleologinio-eschatologinio istorijos 
supratimo, teikimo istoriniams procesams transcendentinės 
prasmės; bet neatsisakė prasmės paieškų istorijos viduje, žvelg- 
damas į istoriją kaip vidujai racionalų procesą, priklausomą 
nuo pažangos dėsnio, o ne vien nuo atsitiktinumo ar aklos būti- 
nybės valdžios. Tačiau gamtos mokslų nepakako imanentinės 
istorijos prasmei atkurti. Daugiau pagelbėjo klasikinė politinė 
ekonomija, nes „nematomos rankos“ idėja dideliu mastu suta- 
po su Hegelio „proto gudrumo“ koncepcija. Kartu būdinga, kad 
ekonominių motyvų vaidmenį žmonių veikloje Engelsas tapa- 
tino su moralinio blogio vaidmeniu istorijoje. Anti-Diuringo au- 
torius pasirašė po Hegelio mintimi, kad „blogis yra forma, ku- 
ria pasireiškia istorinės raidos varomoji jėga“. Paaiškino ją taip: 


„Tai turi dvejopą prasmę. Viena, kiekvienas naujas žingsnis į priekį 
būtinai yra kokios nors šventenybės pažeidimas, maištas prieš 
seną, mirštančią, be įpročio pašventintą tvarką. Kita vertus, atsi- 
radus klasių priešingumams, kaip tik blogosios žmonių aistros — 
gobšumas ir valdžios troškimas — tampa istorinės raidos svertai. 
Pavyzdžiui, feodalizmo ir buržuazijos istorija tai nuolat įrodo.“ 


Dabar galime pereiti prie Engelso laisvės koncepcijos. Jos 
analizė reikalauja ištisai pacituoti atitinkamą Ant-Diuringo frag- 
mentą: 


„Hegelis pirmas teisingai atvaizdavo laisvės ir būtinybės santykį. 
Jam laisvė yra būtinybės pažinimas. „Būtinumas tėra aklas tik tiek, 

kiek jis yra nesuprastas.“ Ne tariama nepriklausomybė nuo gam- 
tos dėsnių sudaro laisvę, o šių dėsnių pažinimas ir tuo žinojimu 
pagrįstas galimumas planingai priversti gamtos dėsnius veikti tam 
tikriems tikslams. Tai liečia tiek išorinės gamtos dėsnius, tiek ir 
dėsnius, kurie tvarko kūninę ir dvasinę paties žmogaus būtį, - dvi 
dėsnių klases, kurias mes daugių daugiausia tegalime vieną nuo 
kitos atskirti savo vaizduotėje, bet anaiptol ne tikrovėje. Vadinasi, 
valios laisvė reiškia ne ką kita, kaip sugebėjimą daryti sprendimus 
žinant dalyką. Tuo būdu, kuo Iaisvesnis yra žmogaus sprendimas 
tam tikro klausimo atžvilgiu, su tuo didesniu būtinumu bus nule- 
miamas šito sprendimo turinys; tuo tarpu kai abejojimas, kurio 
pagrindas yra nežinojimas ir kuris lyg ir laisvai renkasi tarp dauge- 
lio įvairių ir vienas kitam prieštaraujančių galimų sprendimų, tuo 
pačiu įrodo savo nelaisvę, savo pajungtumą tam dalykui, kurį jis 
kaip tik turėtų pajungti sau. Vadinasi, laisvė yra gamtos būtinumo 
(Naturnotwendigkeiten) pažinimu pagrįstas viešpatavimas ant mū- 
sų pačių ir ant išorinės gamtos, todėl jis yra būtinas istorinio vysty- 
mosi produktas.'! 


Šios išvados tiesioginis kontekstas yra Engelso polemika su 
Dūhringo pažiūromis į teisę. Nepaisant to, Engelsas visiškai igno- 
ravo laisvės problematiką teisės, tai yra teisinių pilietinės ir politi- 
nės laisvės garantijų, rėmuose. Toks itin būdingas, reikšmingas 
atsisakymas sukėlė tam tikrų pasekmių. Tad negalima jo nepako- 
mentuoti. 

Paprasčiausias paaiškinimas, žinoma, būtų apeliavimas į 
marksistinę „buržuazinės laisvės“ kritiką kaip formaliai vie- 
nintelę ir apgaulingą. Bet toks komentaras būtų pernelyg ben- 
dras ir dėl to viską supaprastinantis. Negalima pamiršti, kad 
Marxas ir Engelsas skyrė buržuazinę laisvę tiesiogine prasme 
arba negatyvią laisvę privačioje individo gyvenimo sferoje, nuo 
politinės laisvės, arba kolektyvinio apsisprendimo ir aktyvaus 
dalyvavimo viešojoje sferoje laisvės; pirmąją jie didžiai niekino, 
redukuodami ligi savininkų egoistinių laisvių, o antrąją verti- 
no su tam tikra pagarba kaip atskirtą pozityvią realizavimosi 
formą ir būtiną klasinės kovos įrankį. Ši pozicija aiškiai skyrė 
juos nuo prudonistų, bakunistų, rusų narodnikų ir kitų socia- 
listinės minties programiškai „antipolitinės“srovės atstovų. 
Taigi jų „buržuazinės laisvės“ kritikos nepakanka Engelso lais- 
vės problemos „nupolitinimui“ paaiškinti. 

Šį dalyką geriau nušviečia Engelso „teisinės pasaulėžiūros“ 
kritika. Šiuo terminu Engelsas apibūdino „klasikinę buržuazi- 

jos pasaulėžiūrą“, iš esmės esančią „teologijos sekuliarizaci- 
ja“!. Jis apėmė dvi skirtingas švietimo epochos tikėjimo racio- 
nalia teise versijas: tikėjimą racionalios legislatūros visagalybe, 
susijusia su valstybinio absoliutizmo ideologijomis, ir tikėjimą 
universaliai privalomomis, neįgyvendinamomis žmogaus tei- 
sėmis, arba liberalia teisės prigimties versija. Bendras šių dvie- 
jų „teisinės pasaulėžiūros“ formų bruožas, pasak Engelso, bu- 
vo neistorinis, utopinis naivaus racionalizmo idealizmas. Bet 
istorinės funkcijos atžvilgiu tai buvo pažangi pasaulėžiūra, an- 
gažuota į kovą su feodalinėmis privilegijomis ir iracionaliu tra- 
dicionalizmu. Dėl šios priežasties ją pripažino ir pirmieji dar- 
bininkų klasės ideologai. Jie mėgino panaudoti ją kovoje su 
buržuazija. Bet tokia galimybė buvo tik netobulų kapitalistinių 
santykių ir juos atitinkančio proletariato ideologinio nebran- 
dumo sąlygomis. Porevoliucinė prancūzų tikrovė nepaliko jo- 
kių abejonių, kad švietimo laikotarpio „proto viešpatija buvo 
ne kas kita, kaip idealizuota buržuazijos viešpatija'*. Didžiau- 
si ankstyvųjų socialistų protai - C. Saint-Simonas, C. Fourier ir 
R. Ovenas - į tai sureagavę visiškai atsisakė švietimo epochos 
tikėjimo teise ir programiniu indiferentiškumu politikos atžvil- 
giu’. Marxas, tai pakoreguodamas, pabrėžė politinių klasinės 
kovos formų būtinumą; bet kartu nuosekliai atsiribojo nuo abst- 
rakčiai normatyvinės, etinės arba teisinės pozicijos. Jo socialinė 
filosofija buvo „teisinės pasaulėžiūros“ abstraktaus raciona- 
lizmo priešingybė. Po Marxo, kaip teigė Engelsas, būtų juokin- 
ga kritikuoti buržuazijos viešpatavimą iš moralinių arba juridi- 
nių pozicijų; taip pat juokinga būtų formuluoti socialistinę 
programą teisinių pretenzijų kalba, pavyzdžiui, postuluojant 
„Socialistinių Žmogaus teisių“ chartiją“. 

Šią išvadą Engelsas taikė Antonui Mengeriui, „akademi- 
nio socializmo“ (Kathedersocialismus) atstovui, mėginusiam 
sukurti teisinę socialistinės santvarkos koncepciją. Engelsas 
priekaištavo Mengeriui, kad šis nesuvokiąs fakto, kad savi- 
ninkų klasės vykdo tam tikras funkcijas istoriniame procese 
ir jų egzistavimas yra istorinė būtinybė. Bet Marxas tai su- 
prato ir kaip tik todėl ryžtingai atmetė abstraktų bet kokio 
išnaudojimo ir priespaudos smerkimą. Marksistinis „moks- 
linis socializmas“ remiasi ekonominės raidos dėsnių supra- 
timu, o ne abstrakčiai legalistine teisingumo teorija. Be to, su- 
prantama, teisines problemas, visada kaip konkrečių 

ekonominių sąlygų atspindį, marksistai traktuoja kaip neesmi- 
nį, antrinį dalyką!. 

Pagrindinės marksistinės doktrinos prielaidos taip pat pa- 
aiškina atsisakymą nagrinėti laisvės problemą teisinėmis-poli- 
tinėmis kategorijomis. Engelsas tvirtai pabrėžė, kad laisvė pri- 
klauso ne nuo formalaus įteisinimo, o nuo pilietinės „galios“ 
arba efektyvaus gebėjimo realizuoti savo tikslus. Šį gebėjimą sa- 
vo ruožtu jis laikė priklausomu nuo istoriškai susiklosčiusių, 
būtinybės dėsnių nelemtų, ekonominių sąlygų. Iš to išplaukė, 
kad laisvė iš esmės priklauso nuo būtinybės supratimo ir 
gebėjimo racionaliai pasinaudoti įgytomis žiniomis. Tiesa, dėl 
to nesumažėjo rūpestis minimalizuoti politinę prievartą visuo- 
meniniame gyvenime, tačiau Engelsas teigė, kad laisvės atžvil- 
giu tai iš esmės yra marginalinis dalykas: juk buržuazinės vi- 
suomenės įrodė, kad neekonominės prievartos redukavimas gali 
vykti lygiagrečiai su žmonių priklausomybės nuo nekontroliuo- 
jamos rinkos ekonomikos „aklos būtinybės“ didinimu, ir žmo- 
nės yra paliekami nesuprantamų galybių valiai, taigi drastiš- 
kai redukuojama autentiška laisvė. 

Laisvės, kaip Žinių funkcijos, koncepcija, pasireiškianti ra- 
cionalia savo likimo kontrole, yra kilusi iš labai senos ir vertos 
pagarbos filosofinės tradicijos. Įvairius jos variantus plėtojo di- 
džiausi filosofai — nuo Platono ir stoikų iki Kanto ir Hegelio. 
Kai kurie iš jų teigė aiškiai, kad laisvė iš esmės yra būtinybės 
supratimas. Didžiausi ir žinomiausi šios koncepcijos atstovai 
buvo tiesioginiai Engelso mokytojai: B. Spinoza ir Hegelis. 

Spinozos supratimu, laisvė yra autodeterminacija, o ne išsi- 
veržimas iš būtinybės tvarkos. „Laisvu vadinamas daiktas, ku- 
ris egzistuoja iš savo prigimties būtinumo ir tik pats save deter- 
minuoja veikti“?. Šia absoliučia prasme laisvas buvo vien Dievas: 
nes tik Dievas yra causa sui, pats savęs priežastis. Žmogiškos 
būtybės, kaip visos baigtinės būtys, negali būti nepriklausomos 
nuo išorinės jų atžvilgiu priežastingumo tvarkos. Jų laisvė yra tik 
tam tikra ypatinga situacija visuotinio determinizmo rėmuose. 
Jos pagrindas yra racionalumas; veikimo laisvė yra prasimany- 
mas, bet protingos būtybės gali pasiekti stoiškai suprastą laisvę, 
grynai dvasinę laisvę — per savo paties esmės pažinimo ta- 
patybę su racionalia pasaulio esencija ir per sąmoningą būti- 
nybės pripažinimą. Taigi žmonių laisvė nėra nepriklausomybė 
nuo priežastingumo dėsnių: tokia nepriklausomybė yra ne tik 

negalima, bet ir nepageidaujama, nes būtų lygiavertė „nepri- 


4 


klausomybei“ nuo Dievo. Tikroji laisvė yra sąmoningai 
pripažįstama priklausomybė: eleminavimas visko, kas mus ski- 
ria nuo Dievo, visiška integracija su dieviškąja visata. 

Vokiečių romantikai interpretavo spinozizmą kaip išsilais- 
vinimo per mistinį susivienijimą su dieviškumu viziją; per su- 
sivienijimą, numatantį racionalios asmenybės anihiliaciją. Tai 
buvo klaida, nes spinoziškas panteizmas buvo racionalistinė 
pasaulėžiūra. Spinoza išsilaisvinimą suprato visai ne kaip ra- 
cionalumo griovimą per susivienijimą su iracionalia pasaulio 
visuma. Atvirkščiai, manė pasaulį (arba Dievą) esant racionalų 
iš esmės, taigi Žmonių laisvę laikė esant priklausomą nuo są- 
moningo savo racionalumo patvirtinimo ir sustiprinimo. Jam 
laisvė buvo harmonija tarp egzistencijos ir esencijos, o tokia 
harmonija reikalavo sąmoningos racionalumo afirmacijos pa- 
stangų (conatus). Tad ta koncepcija skelbė, kad laisvės sąlyga 
yra racionali aistrų ir afektų kontrolė. Tokios laisvės įgyvendi- 
nimas reikalavo, kad „Žmogus susikurtų sau antrą asmenybę, 
iš kurios galėtų būti stebėtoju savo kūno ir sielos, bejėgiškai 
blaškomų išorinių įtakų“. „Aukštesnioji“, racionali asmenybė 
dėl sugebėjimo vadovautis žiniomis ir slopinti impulsus turėjo 
valdyti „žemesniąją“ asmenybę. Taigi laisvė priklausė nuo ži- 
nių ir valdžios, nuo mūsų idėjų adekvatumo ir gebėjimo kontro- 
liuoti neracionalų spontaniškumą!. 

Hegelis, supratęs istoriją kaip manifestaciją Absoliuto (pa- 
siekiančio savęs pažinimą tarpininkaujant žmogui) sutelkė dė- 
mesį į poreikį suprasti istorijos dėsnius ir taip pasiekti „susitai- 
kymą su tikrove“ (die Versöhnung mit der Wirklichheit). 
Darydamas prielaidą apie Absoliuto imanenciją, arba dieviš- 
kojo prado buvimą žmonėse, jis apibrėžė Žmogų kaip raciona- 
lią būtybę, tai yra pajėgią būti laisvą. Netgi pripažino Žmogaus 
„laisvos valios“ idėją, suprasdamas per tai iš tikrųjų racionalią 
valią, laisvą nuo „prigimtinių determinacijų“: tokios valios ra- 
cionalumas būtų identiškas Absoliuto racionalumui, taigi iš 
esmės suprantamai laisvei. Tačiau ta racionali laisvė jam buvo 
ilgo ir skaudaus istorinio proceso rezultatas, kažkas užduota, o 
ne tiesiogiai duota. Visa žmonių istorija, pasak Hegelio, buvo 
laisvės ir racionalumo realizavimas, pasiekęs kulminaciją šiuo- 
laikinėje valstybėje. Tad ta koncepcija teikė istorijai vidinę pras- 
mę ir net absoliučią prasmę, susijusią su paties Absoliuto raida 

laike. Istorijos dėsniai šioje šviesoje tapdavo protingos būtinybės 
dėsniais, taigi kažkuo visiškai skirtingu nuo mechaninių fizi- 
nės gamtos dėsnių. Žmonės galėjo tuos dėsnius ne tik pažinti, 
bet ir suprasti, su jais tapatintis, atpažinti juose savo paties ra- 
cionalią būtybę ir to dėka įžvelgti juose savo racionalios laisvės 
manifestaciją (o ne ribojimą). 

Remdamasis tokia koncepcija, Hegelis suprato individua- 
lią laisvę kaip sąmoningą, racionalią autodeterminaciją „ob- 
jektyvios etikos“ (Sittlichkeit) sferoje, tai yra teisių ir papročių, 
atitinkančių pasiektą istorijos raidos stadiją sferoje!. Svarbus 
laisvės elementas buvo „susitaikymas su tikrove“, arba vidi- 
nė harmonija, išplaukianti iš istorijos racionalumo suprati- 
mo. To dėka Hegelio filosofija atliko terapinį vaidmenį: padėjo 
individams matyti tikrovę naujoje šviesoje ir suteikti savo gy- 
venimui gilią istorinę prasmę. Be to, prisišliejimas prie hėge- 
lizmo buvo kažkas daugiau negu grynai intelektualus spren- 
dimas: „Norint tapti mokyklos nariu, autentišku hėgelistu, 
reikėjo pereiti per egzistencialią transformaciją, filosofinį „at- 
gimimą“. 

Dabar galime grįžti prie anksčiau cituoto Anti-Diuringo frag- 
mento. L. Kotakowskis jį pakomentavo taip: 


„Engelsas su tam tikra esmine modifikacija pakartoja laisvės są- 
voką, kuri atsirado finstoikų mokykloje ir Spinozai tarpininkau- 
jant pateko į Hegelio mintis: laisvė yra būtinumo supratimas. 
Tačiau laisvės, kaip būtinumo, apibrėžimas Engelsui turi kitokią 
prasmę negu stoikams, Spinozai ir Hegeliui. Laisvas nėra tas žmo- 
gus, kuris suprato, kad tai, kas vyksta, vyksta su neišvengiamu 
būtinumu, o supratęs susitaikė su likimu. Laisvas esu tuo labiau, 
kuo labiau, pažinęs pasaulio, kuriame gyvenu, dėsnius, pajėgiu 
to dėka sukelti man pageidaujamas pasekmes. Taigi laisvė yra laips- 
niuojama -ji reiškia laipsnį valdžios, kuria individas arba kolekty- 
vas disponuoja savo gyvenimo sąlygų atžvilgiu [...] 

Kaip matome, Engelso suprastos laisvės charakteristika yra at- 
sakymas į kitokį klausimą negu tas, kuris buvo pateikiamas disku- 
sijose apie laisvą valią. Nes Engelsas neklausia, ar sąmoningas pasi- 
rinkimo aktas yra visada nulemtas nepriklausomų nuo sąmonės 
aplinkybių, o klausia, kokiomis sąlygomis žmonių pasirinkimai 
yra efektyvesni atsižvelgiant į siekiamą tikslą arba, jei tikslas yra 
pažintinio pobūdžio, kokiomis sąlygomis pažintinis elgesys pati- 
kimiausiai veda į žinias. Taigi laisvė yra sąmoningų veiksmų re- 
zultatyvumo laipsnis, o ne laipsnis poelgių ir pasirinkimų ne- 

priklausomybės nuo dėsnių, kurie valdo reiškinius nepriklauso- 
mai nuo to, ar jie yra, ar nėra įsisąmoninti. Nes klausimas apie 
tokią nepriklausomybę, kaip mano Engelsas, yra iš anksto nega- 
tyviai nuspręstas.” 


Šiuos žodžius vertinu kaip labai palankų Engelso laisvės 
koncepcijos komentarą. Net pernelyg palankų, nes juo neįspėjo 
apie pavojingus tos koncepcijos aspektus. 

Sutinku su Kolakowskiu, kad originalus Engelso koncepci- 
jos bruožas buvo „suvoktos būtinybės“ teorijos susiejimas su 
aktyvistine pozicija bei tai, kad jis pabrėžė Žinių, kaip valdžios 
gamtai ir sudaiktintoms socialinėms jėgoms instrumento, reikš- 
mẹ pagal maksimą Tantum possumus, quantum scimus (tiek suge- 
bame, kiek mokame). N. Levine ne be pagrindo čia įžvelgė „pu- 
ritonišką“ elementą: pabrėžimą kontrolės ir savikontrolės 
drausmės, sunkiai suderinamus su jaunojo Marxo laisvos kū- 
rybos idealu dalykus?. Tačiau iš liberalių pozicijų tai nėra es- 
minis priekaištas: juk daug kas byloja už tai, kad racionalios 
savidisciplinos puritoniškas etosas yra esminis gerai funkcio- 
nuojančios pilietinės ir politinės laisvės sistemos elementas“. 
Nes liberali visuomenė yra galima tik tuomet, kai vyraujanti 
individų dauguma sugeba elgtis racionaliai arba sugeba gauti 
Žinių ir vadovautis jomis gyvenime; kai tie individai tvarko sa- 
vo veiklos rezultatus, internacionalizuodami pilietinės teisės 
reikalavimus bei našaus gamybinio darbo etosą. Individų ra- 
cionalios autodisciplinos stoka gimdo išorinės disciplinos po- 
reikį, o nesugebėjimas racionaliai planuoti gyvenimą yra ge- 
riausias paternalistinės despotijos įteisinimas. 

Taigi individualios laisvės atžvilgiu Engelso koncepcija yra 
visiškai išmintinga ir net patraukli. Tiesa, ji apeina laisvės ga- 
rantijų politinę-teisinę problematiką, bet taip pat neapima pasi- 
rinkimo teisių autoritarizmo interesais. Pripažįsta visuotinio 
determinizmo principą, bet šis principas nesikerta su pilietinės 
laisvės postulavimu, ką, be kita ko, įrodo Spinozos filosofija. Jis 
neigia laisvės valios idėją, bet ta idėja, kaip jau nustatė Loc- 
ke'as“, anaiptol nėra būtina liberalios socialinės filosofijos su- 
dėtinė dalis: nes laisvė visuomeniniame-politiniame gyvenime 
yra žmonių, kaip valios subjektų, laisvė, o ne valios laisvė ir lais- 
vė nuo arbitralinių nurodymų ir draudimų, ne laisvė nuo būtino 
savo tapatybės sąlygotumo. Individo, kaip maksimaliai autono- 
miško, savavaldžio subjekto, laisvė numato autodeterminaciją, one 

bet kokios determinacijos nebuvimą. Netgi galima teigti, kad 
dėl valios determinavimo stokos (su tokios galimybės prielai- 
da) sutriktų individo tapatybė, o tas nebūtų naudinga laisvei. 

Nepaisant to, Engelso laisvės koncepcija buvo itin pavojin- 
ga ir antiliberali koncepcija. Taip buvo ne todėl, kad ji pripažino 
visuotinį determinizmą ir apibrėžė laisvę kaip „būtinybės su- 
vokimą“,o todėl (to Kotakowskis tarsi nepastebėjo), kad laisvės 
subjektu darė ne individą, o bendriją, kad kaip tik bendrija, one 
individas, joje įgavo subjektyvumo bruožų. Taigi tai buvo -su- 
tampanti su Marxo pozicija ir opozicinė liberaliai tradicijai — 
rūšinės, o ne individualios laisvės teorija. Taigi visuomenė, kaip 
visuma, turėjo „suprasti būtinybę“ ir planingai pasinaudoti jos 
dėsniais nustatytų tikslų labui. 

Norint įžvelgti ir deramai išryškinti šį esmingiausią apta- 
riamos koncepcijos aspektą, reikia patalpinti anksčiau cituotą 
Anti-Diuringo fragmentą Engelso komunizmo, kaip „šuolio į lais- 
vės karalystę“, vizijos kontekste. Nes tikroji Engelso minties es- 
mė atsiskleidžia perėjimo nuo bendrų filosofinių pamąstymų 
apie laisvę į laisvės idealo įgyvendinimą visuomeniniame gy- 
venime akimirką. Šitaip pereidamas Engelsas be jokios papil- 
domos argumentacijos suteikė savo laisvės teorijai visiškai naują 
mastą, pavertė ją kolektyvinės autodeterminacijos teorija. Tai bu- 
vo intelektualiai neteisėta procedūra: be papildomų argumentų 
laisvės, kaip racionalios savikontrolės ir viešpatavimo savo li- 
kimui, idėją taikė individui ir negrindė požiūrio, kad sociali- 
nėms jėgoms privalo būti taikoma racionali kontrolė, paneigianti 
pliuralizmą ir spontaniškumą. Tačiau Marxas ir Engelsas ma- 
nė esant neabejotina, kad autentiškos laisvės subjektas gali būti 
tik žmogus kaip „rūšinė būtybė“, kad „egoistinio individo“ lais- 
vė iš esmės yra susvetimėjimas ir dehumanizacija, taigi laisvės 
paneigimas. Šitaip protaudami jie privedė iki absurdiško kraš- 
tutinumo Hegelio visuomeninio gyvenimo racionalizacijos kon- 
cepciją: ogi kaip tik postulavo pilietinės visuomenės (Hegelis ją 
traktavo kaip teisėtą visuomeninių jėgų spontaniškumo sferą) 
likvidavimą ir viską apimančios socialinio-ekonominio gyve- 
nimo kontrolės įvedimą. Engelso laisvės teorija turėjo tarnauti 
kaip tik to didžiai antiliberalaus idealo pagrindimui. 

Marxo ir Engelso supratimu, spontaniškas socialinių jėgų 
veikimas, sutampantis su liberalia rinkos paradigma, buvo di- 
džiausias kolektyvinės laisvės priešas. Engelsas apie tai rašė: 

„Visuomeninės jėgos, kaip ir gamtos jėgos, veikia aklai, prievar- 
tingai, griaunamai, kol mes jų nepažįstame ir su jomis nesiskaito- 
me. Bet jei mes kartą jas pažinome, supratome jų veikimą, jų 
kryptį ir įtaką, tai tik nuo mūsų pačių priklauso vis labiau pajungti 
jas savo valiai ir, pasinaudojant jomis, pasiekti savo tikslus. Tai 
ypač liečia šiuolaikines galingas gamybines jėgas [...] Bet kartą 
supratus jų prigimtį, asocijuotų gamintojų rankose jos iš demo- 
niškų valdovų gali virsti paklusniais tarnais. Čia toks pat skirtu- 
mas, kokį mes pastebime palyginę naikinamąją elektros jėgą aud- 
ros žaibe ir pažabotą elektrą telegrafo aparate ir lanko lempoje; 
toks pat skirtumas, kaip tarp gaisro ir žmogaus reikalams tarnau- 
jančios ugnies. Kai su šiuolaikinėmis gamybinėmis jėgomis bus 
elgiamasi sutinkamai su jų pagaliau suprasta prigimtimi, visuo- 
meninė anarchija gamyboje bus pakeista visuomeniškai planin- 
gu gamybos reguliavimu, atsižvelgiant tiek į visos visuomenės, 
tiek ir į kiekvieno atskiro jos nario poreikius.“! 


Šios transformacijos sąlyga, žinoma, yra socialinė revoliuci- 
ja, kurios išdavoje „proletariatas ima valstybinę valdžią ir paverčia 
gamybos priemones visų pirma valstybės nuosavybe”. Kitame eta- 
pe valstybė „miršta“, nes „nebebus ko slopinti“. Galutinis re- 
zultatas yra nuostabus išsilaisvinimas ir totalus žmonijos atgi- 
mimas: 


„Visuomenei paėmus į savo rankas gamybos priemonių valdymą, bus 
panaikinta prekinė gamyba, o kartu ir prekių viešpatavimas gaminto- 
jams. Anarchija visuomeninėje gamyboje bus pakeista planinga, sąmonin- 
ga organizacija. Liausis kova už atskirą būvį. Tuo būdu žmogus dabar - 
tam tikra prasme galutinai — išsiskirs iš gyvulių pasaulio, iš žvėriškų 
gyvenimo sąlygų pereidamas į tikrai žmogiškąsias. Gyvenimo sąlygos, 
supančios žmones ir lig šiol jiems viešpatavusios, dabar bus valdomos ir 
kontroliuojamos žmonių, kurie pirmą kartą pasidarys tikrais ir sąmonin- 
gais gamtos valdovais, nes jie pasidarys savo visuomeninio gyvenimo 
viešpačiais. Pačių Žmonių visuomeninių veiksmų dėsniai, kurie lig šiol 
stovėjo prieš juos kaip svetimi, jiems viešpataujantieji gamtos dėsniai, 
bus Žmonių sumaniai panaudojami, vadinasi, bus jų valdomi. Visuome- 
ninė žmonių būtis, kuri lig šiol stovėjo prieš juos kaip gamtos ir istorijos iš 
aukščiau primesta, dabar bus laisvas jų pačių reikalas. Objektyvios, sve- 
timos jėgos, lig šiol viešpatavusios istorijai, dabar pereis į pačių Žmonių 
kontrolę. Ir tik tuomet žmonės patys visiškai sąmoningai pradės kurti 
savo istoriją, tik tuomet jų pačių paleidžiamos veikti visuomeninės prie- 
žastys turės žymiu ir vis didėjančiu mastu ir tas pasekmes, kurių jie nori. 
Tai yra žmonijos šuolis iš būtinybės viešpatijos į laisvės viešpatiją.“* 


Štai mitas, kuriuo rėmėsi kelių revoliucinių marksistų kartų 
milenaristinės viltys. Būdinga, kad kaip tik Engelsas suformulavo 

jį įtikinamiausiai. Madingų srovių šalininkai, redukuojan- 
tys Engelsą iki lėkšto populiarintojo vaidmens, turi suvokti, 
kad istoriniu atžvilgiu Anti-Diuringo fragmentas apie „šuolį 
į laisvės karalystę“ yra įtakingiausias ir klasiškiausias mark- 
sistinio komunizmo tekstas. Tačiau išsamesnė analizė rodo, 
kad tekstas anaiptol ne skaidrus, o kupinas paslėptų prieš- 
taravimų, skatinantis kelti klausimus ir gauti į juos įvairių 
atsakymų. Kodėl iš tikrųjų „aktyvios socialinės jėgos“ turėtų 
būti traktuojamos kaip destrukcinės ir demoniškos? Kas kon- 
krečiai turėtų tas jėgas suprasti ir užvaldyti? Ką reiškia teigi- 
nys, kad tas jėgas kontroliuos „visuomenė kaip visuma”? Ko- 
dėl „sistemingas, planinis reguliavimas“ ir viską apimanti 
sąmoninga kontrolė (kieno kontrolė?) turi reikšti žmonių lais- 
vės triumfą? Kokiu pagrindu spontaniška rinkos tvarka bu- 
vo sutapatinta su anarchija ir žŽeminančiu laisvės pralaimė- 
jimu? Kodėl valstybė buvo sutapatinta su priespaudos 
aparatu, o centriniam ekonomikos valdymui priskirta išlais- 
vinimo funkcija? Kas yra istorinė būtinybė, jei jos mokslinis 
pažinimas suteikia galimybę iš jos išsilaisvinti ir sąmonin- 
gai formuoti savo likimus? Kai kurie Engelso pasisakymai 
perša mintį apie visišką būtinybės dėsnių panaikinimą, kiti 
liečia tik tų dėsnių pažinimą ir panaudojimą, o tuo daroma 
prielaida apie galimą jų egzistavimą ir komunistinėje „lais- 
vės karalystėje“. 

Atsakymų į kai kuriuos iš šių klausimų reikia ieškoti Engel- 
so istorijos filosofijoje. 


6. Nuo prarastos laisvės į... atgautą? 


Panašiai kaip Marxas ir Hegelis, Engelsas apibrėžė istorijos 
turinį kaip laisvės raidos procesą. Komunistų partijos manifestas 
prasidėjo žodžiais: „Visų ligšiolinių visuomenių istorija buvo 

klasių kovos istorija“. Tačiau vėlesniais metais ši tezė buvo iš 
esmės pakoreguota. Prieraše angliškajam 1888 metų Komunistų 
partijos manifesto leidimui Engelsas padarė pastabą, kad tai tai- 
koma tik „istorijai, kuri mums Žinoma iš rašytinių šaltinių“ *. 
Kodėl tokios pastabos nėra Komunistų partijos manifesto origina- 
le, jis aiškino taip: 

„Visuomenės priešistorė, ta visuomenės organizacija, kuri buvo 
anksčiau, negu siekia rašytinė istorija, 1847 metais buvo dar be- 
veik visai nežinoma. Po to Haksthauzenas atrado bendruomeni- 
nę žemės nuosavybę Rusijoje, Maureris įrodė, kad ji buvo visuo- 
menės pagrindas, nuo kurio savo istoriją pradėjo visos germanų 
gentys, ir pamažu paaiškėjo, kad kaimo bendruomenė, bendrai 
valdanti žemę, buvo pirmykštė visuomenės forma visur, nuo 
Indijos iki Airijos. Pagaliau Morganas užbaigė šį darbą, atrasda- 
mas tikrąją giminės esmę ir jos padėtį gentyje ir šitaip išaiškinda- 
mas tipiškos formos vidinę tos pirmykštės komunistinės visuo- 
menės organizaciją. Yrant tai pirmykštei bendruomenei, prasideda 
visuomenės susisluoksniavimas į atskiras ir pagaliau į antagonis- 
tines klases.” 


Paaiškinime keistai apeitas faktas, kad Marxas juk turėjo sa- 
vo nuosavą neklasinės visuomenės teoriją; tokią, kuri, kaip nu- 
manoma, slypi jo žmogaus bendruomeninės esmės koncepcijo- 
je, detaliai išplėtotoje Grundrisse, tai yra gerokai anksčiau negu 
Morgano darbuose“. Taigi istorijos tapatinimas su klasių kovos 
istorija nebuvo žinių apie pirmykštę beklasę visuomenę stygiaus 
išraiška. Tai veikiau išreiškė paplitusį požiūrį, kad archaiška 
neklasinė visuomenė priklauso priešistorei, o istorija, aiškiai ta- 
riant, prasideda nuo visuomeninių skirtumų ir valstybinės 
valdžios susiformavimo momento. 

Haxthauseno ir Maurerio vaidmuo Marxo pažiūrų evoliu- 
cijoje buvo toks, kad jie atkreipė dėmesį į senų komunalinių 
struktūrų gyvybingumą ir jų dalinį išlikimą šiuolaikiniame „is- 
toriniame“ pasaulyje. Marxo vis didesnis domėjimasis šiomis 
problemomis, be kita ko, buvo susijęs su poreikiu atsakyti rusų 
revoliuciniams narodnikams, kurie valstiečių gentinę bendruo- 
menę traktavo kaip Rusijos socialistinės raidos išeities tašką“. 
Marxo 1868 metais Engelsui rašytuose laiškuose atkreipiamas 
dėmesys į „didžiulę reikšmę“ Maurerio darbų apie vokiečių 
markę teisingam rusų problemos supratimui: nes tie darbai ga- 
lutinai neleidžia rusams „pretenduoti į originalumą, bent jau 
in this line . Tai buvo tolygu atmesti narodnikų diagnozę. Ta- 
čiau dešimt metų vėliau didvyriška narodnikų revoliucionierių 
kova su carizmu paskatino Marxą padaryti tam tikrų nuolaidų 
narodnikų teorijų naudai. Tada kaip tik laiku pasirodė Morga- 
no knyga Senovės visuomenė (1877), kuri pateikė naujų argumentų 
tezės apie pirmykščių visuomeninių struktūrų panašumą į so- 
cialistinį idealą naudai. 

Engelsas — apie tai rašiau kitoje vietoje! - į narodnikų viltis 
žiūrėjo skeptiškiau negu Marxas. Radikalus okcidentalizmas 
ir europocentrizmas skatino jį remti požiūrį, kad „istoriškai ne- 
įmanoma, kad ekonomiškai žemesnė raidos pakopa galėtų iš- 
spręsti problemas ir konfliktus, kurie atsirado ir galėjo atsirasti 
žymiai aukštesnėje pakopoje“. Tačiau vis tiek Morgano knyga 
padarė jam didelę įtaką ir tam tikru mastu modifikavo jo žmoni- 
jos istorijos koncepciją. 

Knygoje Šeimos, privačios nuosavybės ir valstybės kilmė Engel- 
sas padarė išvadą, kad „Morganas Amerikoje iš naujo, savaip 
atrado materialistinį istorijos supratimą“. Istorinis materializ- 
mas, kaip įrodinėjo jis, skelbia, kad „lemiamas istorijos momen- 
tas galiausiai yra paties gyvenimo gamyba ir reprodukcija“*. Taip 
jis suprato dvi gamybos rūšis: gyvenimo priemonių gamybą bei 
„paties žmogaus gamybą, giminės tęsimą““. Šia prasme visuo- 
meniniai institutai atrodė sąlygoti ne tik gamybinių jėgų ir darbo 
pasidalijimo, bet ir šeimyninio gyvenimo formų, užtikrinančių 
rūšies reprodukciją. Šių dviejų gamybos rūšių reikšmė, pasak 
Engelso, atvirkščiai proporcinga: „Kuo menkiau tėra išsivystęs 
darbas, kuo ribotesnis jo gaminių kiekis, taigi ir visuomenės tur- 
tingumas, tuo labiau visuomenės santvarka priklauso nuo gimi- 
ninių ryšių“. Iš to radosi paralelė tarp Marxo ir Morgano laimė- 
jimų: Marxo tyrinėjimai buvo persilaužimas tyrinėjant civilizaciją, 
arba teritorines visuomenes, besiremiančias nuosavybės sistema 
ir klasiniu susiskirstymu, o Morgano tyrinėjimai turėjo tapačią 
reikšmę studijuojant ankstesnį, priešistorinį periodą, kuriame do- 
minuojantis vaidmuo teko gentinei struktūrai. 

Engelsas šiame kontekste galėtų apeliuoti į Vokiečių ideologi- 
ją, kurioje biologinio gyvenimo reprodukcijos formos buvo pri- 
skirtos prie svarbiausių istorinės raidos veiksnių“. Tačiau ta 
antecedencija nekeičia fakto, kad analogija tarp ekonominės ga- 
mybos ir žmonių individų „gamybos“ iš esmės gerokai dirbti- 
nė. Esminis Morgano patrauklumo šaltinis Engelsui veikiau 
buvo galimybė panaudoti jo idėjas visuminėje Žmonijos istori- 
jos, išeinančios už „rašytinės istorijos“ ribų, vizijoje. Bendras 
šios vizijos kontūras buvo šiame Engelso cituotame Morgano 
knygos fragmente: 


„Prasidėjus civilizacijos epochai, turtas ėmė taip smarkiai didėti, jo 
formos pasidarė tokios įvairios, jis buvo taip plačiai pritaikomas ir 

savininkų naudai taip sumaniai valdomas, kad tapo nenugalima 
jėga, priešinga liaudžiai. Žmonių protas yra bejėgis ir sutrikęs prieš 
savo paties kūrinį. Bet vis dėlto ateis laikas, kai žmogaus protas 
sutvirtės, kad galėtų valdyti turtus, kai nustatys ir valstybės san- 
tykį su nuosavybe, kurią ji saugo, ir savininkų teisių ribas. Visuo- 
menės interesai neabejotinai turi pirmenybę, palyginti su atskirų 
asmenų interesais, ir tarp jų turi būti nustatyti teisingi ir darnūs 
santykiai. Vien turtų vaikymasis nėra galutinė Žmonijos paskir- 
tis, jei tik pažanga bus ir ateities dėsnis, kaip yra buvę praeityje. 
Nuo civilizacijos pradžios praslinkęs laikas tėra maža praslinku- 
siojo žmonijos amžiaus dalelė, tik maža jos būsimojo amžiaus 
dalelė. Mūsų visuomenei gresia žlugimas, tai yra pabaiga tokio 
istorinio kelio, kurio vienintelis galutinis tikslas yra turtas, nes 
šiame kelyje yra jos pačios susinaikinimo elementų. Valdymo 
demokratija, visuomenės brolybė, teisių lygybė, visuotinis švieti- 
mas pradės tolesnę, aukštesniąją visuomenės pakopą, kurios nuo- 
lat siekia patirtis, protas ir mokslas. Ji reikš senovės giminių laisvės, 
lygybės ir brolybės atgimimą — bet aukštesne forma.” 


Šios vizijos patrauklumas Marxui ir Engelsui yra supranta- 
mas. Marxas joje įžvelgė savo mėgstamos raidos per save 
turtinantį susvetimėjimą patvirtinimą. Engelsas, troškęs susieti 
moksliškumo privalumus su tikėjimu hėgelišku istorijos vidi- 
niu prasmingumu, įžvelgė Morgano darbuose tokio mokslinio 
evoliucionizmo versiją, kuri atskleidė ne tik permainų mecha- 
nizmus, bet ir istorinės raidos prasmę. Abu entuziastingai 
pripažino Morgano požiūrį į žmonių priklausomybę nuo jų pa- 
čių gaminių ir į būsimą išsilaisvinimą iš to jungo. Šiuo klausi- 
mu Morganas iš esmės naujai atrado svarbiausią marksistinės 
istorijos filosofijos tezę. 

Šeimos, privačios nuosavybės ir valstybės kilmė yra bandymas 
organiškai susieti Morgano žmonijos priešistorės apžvalgą su 
Marxo vėlesnio laikotarpio, gavusio (Morgano pavyzdžiu) „ci- 
vilizacijos“ vardą, analize. Šios procedūros rezultatu tapo kraš- 
tutinis gentinių visuomenių idealizavimas, susietas su bemaž 
markusišku civilizacijos represinio pobūdžio išryškinimu?. Tą 
liudija, pavyzdžiui, Engelso komentaras apie Morgano pateik- 
tą irokėzų gentinės visuomenės vaizdą: 


„Ir kokia nuostabi organizacija yra ši labai naivi ir paprasta gimini- 
nė bendrija! Be kareivių, žandarų ir policininkų, be bajorų, karalių, 
vietininkų, prefektų ar teisėjų, be kalėjimų, be teismo bylų, - viskas 

klostosi taip, kaip turi būti. Visus vaidus ir ginčus kolektyviai 
sprendžia tie, kuriuos tai liečia, - giminė ar gentis, ar atskiros 
giminės tarpusavyje [...] Neturtėlių ir skurdžių negali būti, nes 
komunistinis namų ūkis ir giminė žino savo pareigas seniams, 
ligoniams ir kare suluošintiesiems. Visi yra lygūs ir laisvi, taip pat 
ir moterys.“! 


Bet ši idilė buvo įmanoma tik gentyje: genčių sąjunga reiškė 
jos pabaigą“. Taigi pirmykščio tribalizmo harmoningumas bu- 
vo sandariai uždarų visuomenių bruožas. Šio uždarumo pra- 
laužimas tapo „degradacija, puolimu į nuodėmę, palyginti su 
aukšta senosios giminės visuomenės morale“. 

„Moralinę aukštumą“, panašią į irokėzų, Engelsas matė 
esant būdingą ir kitiems „barbariškumo laikotarpio“ (arba aukš- 
tesnės priešistorės stadijos, sekusios po „laukinio laikotarpio“) 
atstovams: heroinės epochos graikams, ankstyviesiems romė- 
nams ir teutonų riteriams. Visais šiais atvejais „senąją laisvę“ 
sudarė tiesioginė demokratija, specializuoto priespaudos apa- 
rato nebuvimas, santykinė seksualinė laisvė ir moterų lygiatei- 
siškumas. Visur pirmoji klasinės priespaudos forma buvo ta, 
kad „vyriškoji lytis pavergia moteriškąją“, o to kulminacija bu- 
vo neperskiriama monogaminė santuoka, dominuojama vyro ir 
iš esmės reiškianti „Žmonos, o ne vyro monogamiją“?. Pagaliau 
visur laisvės, lygybės ir harmonijos sąlyga buvo gamybos už- 
darymas „kuo siauresnėse ribose“, o tas „leido gamintojams 
valdyti savo gamybos procesą ir savo gaminį“. Taigi privačios 
nuosavybės, pinigų ir prekinės mainų ekonomikos atsiradimas 
buvo revoliucija, ir ji reiškė perėjimą nuo barbariškumo į civili- 
zaciją. 

Civilizacija, kaip įrodinėjo Engelsas, „yra ta visuomenės rai- 
dos pakopa, kurioje darbo pasidalijimas, iš jo kylantys mainai 
tarp atskirų asmenų ir šiuos abu procesus vienijanti prekinė 
gamyba visiškai išsivysto ir tada įvyksta visos ankstesniosios 
visuomenės perversmas“. Civilizacijos atsiradimas yra pa- 
žanga, įvykusi didžiulio regreso kaina. Aprašydamas šį pro- 
cesą Engelsas naudojo kuo tamsesnes spalvas, tarsi iliustruo- 
damas Hegelio tezę apie moralinio blogio vaidmenį istorijoje. 
„Atviros visuomenės“ atsiradimą Atėnuose jis vaizdavo ne 
kaip „graikų stebuklą“, o kaip niūrų visuomenės dezintegra- 
cijos procesą, sukeltą godžių svetimšalių pirklių antplūdžio. 
Analogiškų reiškinių jis įžvelgė ir kitose šalyse, nes visur pre- 

kyba suvaidino destrukcinį vaidmenį, nors kartu skynė kelią 
žiauriai, tragiškai pažangai. Tai jis apibendrino taip: 


„Kai pinigai ir kartu su pinigais pirklys atsiranda kaip tarpininkas 
tarp gamintojų, mainų procesas pasidaro dar painesnis, galutinis 
gaminių likimas dar neaiškesnis. Pirklių daug, ir nė vienas jų neži- 
no, ką veikia kitas. Dabar prekės eina jau ne tik iš rankų į rankas, 
bet ir iš rinkos į rinką; gamintojai neteko valdžios visai savo gy- 
venimo sąlygų gamybai, bet ši valdžia neatiteko ir pirkliams. Ga- 
miniai ir gamyba pasidarė priklausomi nuo atsitiktinumo. 

Tačiau atsitiktinumas yra tik vienas sąryšio polius, o antrasis 
to sąryšio polius vadinamas būtinumu. Gamtoje taip pat tartum 
vyrauja atsitiktinumas, bet mes jau seniai įrodėme, kad kiekvie- 
noje atskiroje jos srityje esama vidinio būtinumo ir dėsningu- 
mo, kurie prasiskverbia pro šį atsitiktinumą. Tačiau kas galioja 
gamtai, galioja ir visuomenei. Kuo labiau kuri nors visuomeni- 
nė veikla, daugybė visuomeninių procesų išsprūsta iš sąmonin- 
gos žmonių kontrolės, yra jų nebesuvaldomi, kuo labiau ta veikla 
atrodo priklausanti nuo gryno atsitiktinumo, tuo labiau, kaip 
natūralus būtinumas, pro šį atsitiktinumą prasiskverbia jam bū- 
dingi vidiniai dėsniai. Tokie dėsniai būtinai galioja ir prekinės 
gamybos bei prekių mainų atsitiktinumams [...] Šie ekonomi- 
niai prekinės gamybos dėsniai keičiasi įvairiose šios gamybos 
formos raidos pakopose, bet apskritai jie vyrauja per visą civili- 
zacijos laikotarpį |. 


„Visą civilizacijos laikotarpį“ Engelsas suprato kaip tris di- 
deles epochas: vergovę, feodalizmą ir kapitalizmą. Civilizacijai 
besiplėtojant, priespauda darėsi vis labiau paslėpta, užmas- 
kuota ir veidmainiškai pagražinta“. O iš tikrųjų civilizacijos rai- 
da lėmė nepaliaujamą pavergimo: gaminių valdžios gaminto- 
jams dominavimo, jų sąmoningos valios priklausomybės nuo 
aklos būtinybės - didėjimą. 

Norint teisingai rekonstruoti Engelso požiūrį į istorinius lais- 
vės likimus, reikia skaityti Šeimos, privačios nuosavybės ir valstybės 
kilmę kartu su Anti-Diuringu, arba, tiksliau sakant, su tajo dalimi, 
kuri buvo paskelbta atskirai, pavadinta Socializmo išsivystymas iš 
utopijos į mokslą. Seimos, privačios nuosavybės ir valstybės kilmė atve- 
da mus iki civilizacijos slenksčio, arba iki „senovės laisvės“ su- 
naikinimo momento. Anti-Diuringe kalbama apie civilizacijos rai- 
dą ir baigiama žmogaus perėjimu iš būtinybės karalystės į laisvės 
karalystę. Lengva pastebėti, kad ši trijų elementų schema (pir- 
mykštė laisvė - būtinybė - atgauta laisvė) iliustruoja „neigimo 

nuosavybės ir valstybės kilmė, 

* Ten pat, p. 227. Atkreipki- 
me dėmesį, kad Komunistų 
partijos manifeste perėjimo iš fe- 
odalizmo į kapitalizmą laiko- 
tarpio civilizacijos pažanga 
buvo aprašyta visiškai kitaip — 
kaip „religinėmis ir politinė- 
mis iliuzijomis pridengto iš- 
naudojimo“ pakeitimas „at- 
viru, begėdišku, tiesioginiu, 
beatodairišku išnaudojimu“ 
(Komunistų partijos manifestas, 
p. 67.). 

neigimo“, arba grįžimo į raidos proceso išeities tašką aukštes- 
nėje pakopoje, dėsnį. 

Tačiau šia proga reikia pakalbėti apie du dalykus. Vienas jų 
susijęs su tuo, kaip Engelsas interpretuoja Morganą, antras — 
su Marxo ir Engelso istorijos padalijimo į tris elementus kon- 
cepcijų skirtumais. 

Engelso mintis, kad Morganas iš naujo atrado materialisti- 
nį istorijos supratimą, iš esmės yra trivialus pastebėjimas, jog 
žmonijos gyvenimo sąlyga yra ne tik pragyvenimo priemonių, 
o ir biologinių Žmonių individų gaminimas. Prie to vedė ben- 
dra evoliucionizmo tezė, skelbianti, kad žmonių istorinės rai- 
dos stadijos yra vienodos visai Žmonių rūšiai. (Engelsas, kaip 
žinoma, šios dogmos laikėsi daug pedantiškiau negu Mar- 
xas.) Tačiau sunku atsispirti įspūdžiui, kad Marxo su Morga- 
nu panašumai buvo iš esmės itin paviršutiniški. Pats Engel- 
sas labai pabrėžė, jog Marxo atrastieji „žmonių bendruomenės 
judėjimo dėsniai“ netaikomi priešistorei. Taigi aštrus kontras- 
to tarp civilizacijos ir ankstesnių Žmonijos evoliucijos laiko- 
tarpių pabrėžimas turėjo nuvesti iki nepageidaujamų rezulta- 
tų: prie aštraus Marxo tyrinėjimų priešpriešinimo Morgano 
tyrinėjimų apimčiai. Marxo „judėjimo dėsniai“ buvo ekono- 
miniai prekinės ekonomikos dėsniai, kurių nebuvo Morgano 
aprašytoje „senovės visuomenėje“, ojei taip, tai amerikiečių 
antropologo darbe buvo nurodomas istorinio materializmo ri- 
botas taikomumas. Engelsas nekalbėjo apie evoliucinį tęstinu- 
mą tarp priešistorės ir istorijos; veikiau pabrėžė revoliucinį 
tęstinumo nutraukimą, radikalų skirtumą tarp pirmykščių vi- 
suomenių ir „civilizuotų“ visuomenių. 

Šių skirtumų esmė, be kita ko, buvo tiesioginių ryšių su gam- 
ta nutraukimas. Nes ekonominiai dėsniai, valdantys civilizaci- 
jos epochos žmones, buvo gamybinės praktikos dėsniai, tai yra 
ne gamtos dėsniai, o veikiau panašūs į gamtos dėsnius. Engel- 
sas apie tai rašė kontekste vidinių dėsnių, kurie skynėsi kelią 
su „tartum“ gamtine būtinybe (setzen sich [...] wie mit Naturnot- 
wendigheit durch)'. Šis posakis implikavo ontologinį skirtumą 
tarp užžmogiškos prigimties dėsnių ir „antros prigimties“, ar- 
ba susvetimėjusių ir savo gyvenimą gyvenančių žmonių, gami- 
nių dėsnių. 

Laisvės tapatinimas su savo gaminių kontrole, tai yra su ne- 
leidimu jiems susvetimėti, paaiškina kraštutinį Engelso pesimiz- 

mą viso civilizacijos laikotarpio laisvės likimo atžvilgiu. Lais- 
vės ribojimas gentinėje visuomenėje, primetęs individams griež- 
čiausią konformizmą bendruomenės besąlygiškai pripažįsta- 
mų normų atžvilgiu, jam buvo nereikšminga smulkmena, 
palyginti su tuo, kaip žmones pavergė prekinės gamybos ano- 
niminės jėgos. Kaip tik todėl Engelso darbuose radosi aštrus 
kontrastas tarp barbariškojo tribalizmo idealizavimo ir niūraus 
atėniškos demokratijos vaizdo, kuriame dominavo pirkliai ir 
negailestingas pinigų viešpatavimas. 

Verta atkreipti dėmesį, kad tokio kontrasto nebuvo Marxo 
darbuose. Priežastis ta, kad Kapitalo autoriaus veikaluose svar- 
biausia ligtolinės Žmonijos raidos riba buvo kapitalistinės san- 
tvarkos atsiradimas, o ne perėjimas iš pirmykštės visuomenės į 
civilizaciją. Todėl tad Marxui nereikėjo pabrėžti skirtumo tarp 
senovės graikų gimininės visuomenės ir Atėnų polio. Jam ne 
tiktai visa senovė, bet ir viduramžiai buvo dar labai tolima epo- 
cha iki aklųjų prekinės ekonomikos dėsnių dominavimo. Dėl to 
Marxas galėjo išlikti ištikimas aukštam Atėnų miesto-valstybės 
vertinimui, būdingam vokiečių humanizmo tradicijai. 

Marxo Kapitale istorija suskirstyta į tris pagrindines epo- 
chas: ikikapitalistinį laikotarpį, kuriame gamybos priemonės 
buvo tiesioginių gamintojų nuosavybė, kapitalistinį smulkių 
gamintojų eksproprijavimo laikotarpį ir komunistinio neigimo 
neigimo, arba „ekspropriatorių eksproprijavimo“ , individualios 
(bet ne privačios!) nuosavybės restauravimo aukštesnėje pako- 
poje, arba gamybos priemonių grąžinimo tiesioginiams gamin- 
tojams, laikotarpį. Anti-Diuringe Engelsas mėgino interpretuoti 
šią trečiąją stadiją kaip „individualios nuosavybės“ sugretini- 
mą, bet aukštesne forma, pagrįsta bendru žemės ir darbo įran- 
kių valdymu; kitaip tariant, kaip visuomeninę gamybos prie- 
monių nuosavybę, sujungtą su individualia vartojimo reikmenų 
nuosavybe. Tačiau reikalas tas, kad Marxui visuomeninė nuo- 
savybė komunizmo sąlygomis turėjo būti individualios nuosa- 
vybės restauravimas ta prasme, kad atkuriamas tiesioginis, ne- 
susvetimėjęs gamintojų santykis su gamybos priemonėmis. Taigi 
individuali nuosavybė jam buvo priešinga ne visuomeninei 
nuosavybei, o „dehumanizuotai ir susvetimėjusiai nuosavybei“. 
Šią sąvoką, aiškiai kitokią negu „privati nuosavybė“, jis, beje, 
taikė ir pamąstymams apie Paryžiaus komuną: priskirdamas ko- 
munai intenciją „individualinę nuosavybę padaryti realybe“, 

paverčiant gamybos priemones laisvo asocijuoto darbo įran- 
kiais'. 

Taigi Marxo ir Engelso istorijos filosofijos skirtumams bū- 
dingi du aspektai. Pirma, istorijos padalijimas į tris elementus 
Marxo buvo padalijimas civilizacijos (arba „rašytinės istorijos“) 
viduje, o Engelso triada apėmė visą Žmonių rūšies evoliucijos 
vyksmą; kitaip tariant, Marxas pabrėžė visus ikikapitalistinių 
formacijų bendrus bruožus, o Engelsas pagrindinę istorinę ribą 
perkėlė į žilą praeitį, įžvelgdamas ją revoliuciniame (anot jo) 
perėjime iš pirmykštės visuomenės į civilizaciją (dėl ko komu- 
nizmas jam reiškėsi kaip dialektinis ne tik kapitalizmo, o ir civi- 
lizacijos neigimas). Antra, Marxo komunistinės laisvės koncep- 
cija pabrėžė raidos laisvę po susvetimėjimo įveikimo, o Engelsas 
telkė dėmesį beveik išimtinai į sąmoningos visuomeninio dar- 
bo produktų kontrolės įvedimą - kontrolės, galimos tik tam tik- 
romis sąlygomis, taigi arba mažoje, uždaroje gentinėje visuo- 
menėje, arba — „aukštesnėje pakopoje“ - kraštutinai 
centralizuotoje direktyvinėje-skirstomoje ekonomikoje. Todėl ir 
rinkos ekonomikos pakeitimas sąmoningu planavimu Engel- 
sui buvo laisvės įgyvendinimas, o ne vienjos sąlyga, arba (Mar- 
xo žodžiais) „laisvė būtinybės karalystėje“. 

Tačiau grįžkime prie Engelso požiūrio į istorinę Žmonijos 
evoliuciją. Įsitikinimas pirmykščių visuomenių moraliniais pra- 
našumais netrukdė jam pabrėžti, kad perėjimas į pirmą civili- 
zacijos laikotarpį - vergovės epochą - buvo būtinų ir galų gale 
pažangių instancijų procesų išdava. Jis buvo darbo našumo 
augimo rezultatas (nes mažesnio darbo našumo sąlygomis ver- 
gai turėjo būti tiesiog užmušami), o kartu ir tolesnės gamybinių 
jėgų raidos priežastis. Tik vergovė, kaip skaitome Anti-Diurin- 
ge, „padarė galimą stambesniu mastu darbo pasidalijimą tarp 
žemdirbystės ir pramonės ir tuo būdu sudarė sąlygas senojo 
pasaulio kultūrai - graikų kultūrai suklestėti. Be vergovės ne- 
būtų buvę graikų valstybės, graikų meno ir mokslo; be vergovės 
nebūtų buvę ir Romos valstybės. O be to pamato, kurį padėjo 
Graikija ir Roma, nebūtų ir šiuolaikinės Europos. Mes niekuo- 
met neturėtume pamiršti, kad viso mūsų ekonominio, politinio 
ir intelektualinio išsivystymo prielaidą sudarė tokia santvarka, 
kurioje vergovė buvo taip pat būtina, kaip ir visuotinai pripa- 
žinta. Šia prasme mes turime teisę pasakyti: be antikinės vergo- 
vės nebūtų ir šiuolaikinio socializmo.“ 

Šeimos, privačios nuosavybės ir valstybės kilmėje vergovė bu- 
vo įvertinta nepalyginti griežčiau; Engelsas netgi teigė, kad ji 
pagimdė panieką gamybiniam darbui ir tapo tikrąja Atėnų 
žlugimo priežastimi’. Tačiau tai buvo veikiau akcentų išdės- 
tymo pokyčiai negu esminis pažiūrų pasikeitimas. Engelso 
žavėjimasis L. Morgano archainės laisvės vizija buvo kuo au- 
tentiškiausias, bet tai negalėjo sugriauti jo hėgeliško tikėjimo 
racionaliuoju raidos būtinumu. Taigi jis neatsisakė požiūrio, 
kad gentinės visuomenės turėjo iširti, kad įgalintų gamybinių 
jėgų pažangą; tik jis suformulavo jį kiek kitaip, išryškindamas 
tragišką pažangos kainą. Viename iš paskutinių savo straips- 
nių jis tai pritaikė Rusijai, nubrėžęs paralelę tarp rusų ben- 
druomeninės visuomenės irimo ir Atėnų gimininės santvar- 
kos dezintegracijos, pabrėždamas abiejų šių procesų 
neišvengiamą būtinybę“. 

Svarbus Engelso pažiūrų dėl perėjimo į civilizaciją aspektas 
buvojo valstybės genezės ir funkcijų koncepcija. 

Komunistų partijos manifeste politinė valdžia buvo apibrėžta 
kaip „organizuota vienos klasės prievarta kitai klasei slopin- 
ti, pagal šį apibrėžimą naujų laikų valstybė buvo vien „komi- 
tetas, tvarkantis bendruosius visos buržuazijos klasės reika- 
lus“*. Anti-Diuringe Engelsas suteikė šiai koncepcijai kiek 
mažiau primityvų pavidalą: parėmė požiūrį, kad valstybingu- 
mas atsiranda kartu su visuomenės susiskirstymu į klases ir 
kaip paskutinė instancija tarnauja turtingosios klasės interesams, 
bet atsisakė tezės, redukuojančios politinę valdžią iki paprasto 
ekonominės valdžios instrumento. Polemizuodamas šiuo klau- 
simu su E. Dūhringu įrodinėjo, kad klasinė priespauda neturi 
remtis tiesiogine politine prievarta ir kad visuomenėje dominuo- 
janti klasė neturi būti tapatinama su politiškai valdančiąja klase 
(nes ekonominė valdžia gali priklausyti buržuazijai, o politinė 
valdžia - bajorams). Savo ruožtu Šeimos, privačios nuosavybės ir 
valstybės kilmėje jis pabrėžė, kad valstybinė organizacija pamažu 
išsirutuliuojo iš senos gimininės organizacijos, nes poreikis gin- 
tis vertė organizuoti gentinį gyvenimą teritoriniu pagrindu, taigi 
kraujo ryšius pakeisti teritoriniu susiskirstymu. Taip susiforma- 
vo viešoji valdžia, kuri tiesiogiai jau nesitapatino su gyvento- 
jais, ją sudarė „ne tik ginkluoti Žmonės, bet ir daiktiniai priedai, 
kalėjimai ir visokios prievartos įstaigos, kurios buvo nežino- 
mos gimininei visuomenės santvarkai“. Vidinė šios viešosios 

valdžios funkcija buvo „pažaboti klasių priešingumą“!; kaip 
tik todėl tos valdžios organai privalėjo būti aukščiau visuome- 
nės, taigi nebūti vien klusnus vienos klasės įrankis. Praktikoje 
vidinė valstybės funkcija, žinoma, tebūdavo egzistuojančios kla- 
sinės struktūros gynyba; šia tarpine prasme senovės valstybę 
galima pavadinti vergų savininkų valstybe, o naujųjų laikų vals- 
tybę - samdomojo darbo eksploatavimo kapitalu įrankiu. Ta- 
čiau Engelsas padarė išlygą, kad „kaip išimtis, pasitaiko laiko- 
tarpių, kai kovojančios klasės pasiekia tokią jėgų pusiausvyrą, 
kad valstybės valdžia, tariamoji tarpininkė, abiejų klasių at- 
žvilgiu laikinai įgyja tam tikrą savarankiškumą. Tokia yra XVII 
ir XVIII amžių absoliutinė monarchija, kuri išlaiko pusiausvy- 
rą tarp bajorų ir buržuazijos; toks yra pirmosios ir ypač antro- 
sios Prancūzijos imperijų bonapartizmas, kuris proletariatą 
siundė prieš buržuaziją ir buržuaziją - prieš proletariatą?. 

Be to, Engelso koncepcijoje valstybė buvo virš visuomenės 
esanti jėga (nors paprastai priklausoma nuo galingiausios vi- 
suomeninės jėgos), monopolizuojanti represijų priemones ir pa- 
naudojanti jas destrukcinių visuomeninio konflikto apraiškų 
pacifikacijai (paprastai stipresnės pusės interesams). Taigi ne- 
galima pasakyti, kad ta koncepcija ignoravo santykinę valsty- 
bės autonomiją. Jos silpniausia pusė buvo nutylėjimas fakto, 
kad valstybės biurokratija gali tarnauti visų pirma savo kon- 
kretiems interesams. 

Nors pabrėžė vergovės būtinumą ir pažangumą, savo argu- 
mentus socializmo būtinumo naudai Engelsas pradėjo nuo vi- 
duramžių gamybos sistemos analizės. Marxo pavyzdžiu En- 
gelsas aprašė ją kaip sistemą, kurios gamybos priemonės buvo 
„smulkios, nežymios, ribotos“? ir kaip tik todėl buvo smulkių 
gamintojų - amatininkų ir valstiečių - nuosavybė. (Stambiųjų 
dvarų, kuriuose žemę dirbo baudžiauninkai, bet ji priklausė 
bajorams, problema šioje koncepcijoje nepaaiškinta.) Kapitaliz- 
mas ir jam atstovaujanti buržuazija turėjo sustambinti šias iš- 
skaidytas, smulkias gamybos priemones. Buržuazija šią užduotį 
įvykdė: pavertė „atskiro žmogaus vartojamas gamybos priemo- 
nes visuomeninėmis, tik bendrai daugelio žmonių vartojamomis ga- 
mybos priemonėmis [...] Tiek gamybos priemonės, tiek ir pati 
gamyba iš eilės atskirų veiksmų virto eile visuomeninių veiks- 
mų, o produktai — iš atskiro žmogaus gaminių virto visuomeni- 
niais produktais.“ 

Šios išvados logika atrodo gana keista, taigi reikalauja ko- 
mentaro. Marxo ir Engelso supratimu, kapitalistinis fabrikas, 
nepriklausomai nuo nuosavybės problemos, buvo visuomeninė 
gamybos priemonė. Taip buvo todėl, kad fabrikinė gamyba rei- 
kalavo „bendro šimtų ir tūkstančių darbininkų darbo“'!. Fabri- 
kiniai produktai yra įvairių specialybių sąveikos bendro visuo- 
meninio darbo pasidalijimo rėmuose rezultatas, taigi apie juos 
niekas negali pasakyti: „Tai aš padariau, tai mano produktas“. 
Taigi gamyba fabrikuose tapo kolektyvine, suvisuomeninta, nors 
fabriko ir jos gaminių savininkai yra privatūs asmenys. Marxas 
ir Engelsas tai vadino prieštaravimu tarp „suvisuomenintos 
gamybos“ ir „kapitalistinės apropriacijos“. 

Būtina gamybos suvisuomeninimo prielaida tuvo tam tik- 
ras darbo pasidalijimo lygis. Viduramžių darbo pasidaliji- 
mas formavosi gaivališkai, neplaningai, pagal rinkos mainų 
dėsnius. O kapitalistiniuose fabrikuose šis „senas“, gaiva- 
liškas darbo pasidalijimas buvo pakeistas planiniu pasidali- 
jimu. Šitaip greta individualios gamybos atsirado planingai 
organizuota visuomeninė gamyba. Tačiau dviejų pagrindų — 
individualios ir visuomeninės gamybos - koegzistavimas 
anaiptol nebuvo harmoningas; tarp jų buvo konfliktas, kurį 
laimėti privalėjo našesnis darbo organizavimas. Dėl to indi- 
viduali gamyba traukėsi ir nyko, o visuomeninė gamyba bu- 
vo vis labiau koncentruojama ir centralizuojama; tai buvo 
„darviniška kova už būvį“, negailestingai eliminuojanti sil- 
pnesnius varžovus. 

Tačiau vis įsigalėdama „visuomeninė“ gamyba nepašalino 
pagrindinio kapitalizmo prieštaravimo - tarp suvisuomeninto, 
tai yra kolektyvinio ir planinio gamybos pobūdžio, ir nekontro- 
liuojamų, spontaniškų rinkos mainų; tarp „gamybos organizavi- 
mo atskiruose fabrikuose ir gamybos anarchijos visoje visuomenėje”. 

Piešdamas šį paveikslą Engelsas ėjo Marxo Kapitale nužymė- 
tu keliu. „Senojo“ (gaivališko) darbo pasidalijimo atribojimas nuo 
naujojo (planinio) buvo tikslus Marxo „darbo pasidalijimo vi- 
suomenėje“ atskyrimo nuo „darbo pasidalijimo fabriko viduje“ 
atitikmuo. Pažiūromis dėl vis didesnės centralizacijos istorinės 
būtinybės ir reakcingo smulkios individualios gamybos pobū- 
džio (taigi ir dėl smukiosios buržuazijos kaip klasės) Engelsas 
irgi niekuo nesiskyrė nuo Marxo. Tačiau tai nedarė neįmanomų 
tam tikrų skirtumų, kartais itin reikšmingų ir lemiančių tam tik- 
ras pasekmes. Verta į jas atkreipti dėmesį - juo labiau kad šio 

"Šių skirtumų nepastebėjimo 
priežastis buvo paprastas įsi- 
tikinimas, kad Engelsas griež- 
tai sekė Marxo Kapitalu. Prie 
tokio požiūrio išplitimo prisi- 
dėjo ir pats Engelsas. Laiške 
F. A. Sorge i 1882 metais jis 
netgi teigė, kad Socializmo išsi- 
vystymo iš utopijos į mokslą lek- 
tūra gali pavaduoti sunkų Ka- 
pitalo studijavimą (Žr. K. Marx, 
F. Engels, Werke, t. 35, Berlin, 
1967, p. 396.). 


? Sensimonistų idėjas puikiai 
apibūdina F. A. Hayekas kny- 
goje The Counter-Revolution of 
Science. Ten kalbama ir apie 
sensimonizmo įtaką Engelsui: 
Engelso centralizacijos kon- 
cepcija buvo inspiruota sen- 
simonistinės Prancūzijos pa- 
vertimo „vienu dideliu 
fabriku“ vizijos (p. 251). 

dalyko literatūroje, be mados priešpriešinti Marxą Engelsui, jų 
paprastai nepaisoma arba jos apskritai lieka nepastebėtos!. 

Pasak Engelso, prekinė gamyba buvo būdinga visam civili- 
zacijos laikotarpiui. Tiesa, jis pripažino, kad viduramžiais ūkio 
suprekinimas dar buvo labai neišplėtotas, bet kartu pabrėžė, 
kad tuomet dominavo spontaniškas darbo pasidalijimas, bū- 
dingas nekontroliuojamai rinkos ekonomikai. Kapitalizmo at- 
siradimas šiuo supratimu buvo visuomeniškai organizuoto ir 
planinio darbo principo įvedimas; tokio principo, kuris turėjo 
lemti individualių gamintojų eliminavimą ir vis labiau riboti 
spontaniškumo apimtį. Pagal šį supratimą, inspiruotą sensi- 
monistinių idėjų“, supramoninimas kuo glaudžiausiai siejosi 
su sąmoninga organizacija ir centralizacijos įsigalėjimu, vis la- 
biau ribojančiais rinkos mechanizmų veikimo apimtį. 

Marxo veikaluose matome kiek kitokį vaizdą. Jis netapatina 
kapitalistinės gamybos supramoninimo su planiniu darbo pa- 
sidalijimu fabriko viduje; taip pat jis pastebi ir smarkiai pabrė- 
žia suvisuomeninančią rinkos mainų funkciją, išlaisvinančią 
gamybą iš natūralaus arba pusiau natūralaus feodalinio ūkio 
saitų. Jo interpretacijoje gamybos suvisuomeninimas yra lais- 
vės didėjimo ir rinkos mainų veikimo apimties plitimo rezulta- 
tas, nes rinkos plitimas yra specializuotų ir visuomeniškai or- 
ganizuotų gamintojų gamybinės kooperacijos plitimas. Šioje 
perspektyvoje visuomeninis produktas, arba toks produktas, 
kurio joks individas negalėjo pavadinti savo nuosavu, neturėjo 
būti planingai organizuoto fabriko darbo rezultatas; paprastai 
tai buvo darbo rezultatas kelių fabrikų, kurie kartu nederino 
savo produkcijos, o kooperavo tarpusavyje, tarpininkaujant 
spontaniškiems rinkos mainams. Kitaip tariant, Marxas anaip- 
tol nemanė, kad kapitalistinė industrializacija sumažina spon- 
taniškų rinkos mechanizmų vaidmenį; priešingai, kapitalizmas 
jam buvo rinkos ekonomikos triumfas, jos išlaisvinimas iš vi- 
duramžiškų ribojimų, vietinių rinkų pakeitimas nacionalinė- 
mis, o paskui tarptautinėmis rinkomis. Tatai buvo tolygu pri- 
pažinimui, kad centralizacijos tendencija reiškiasi ne tik 
stambioje pramoninėje gamyboje, o ir tariamoje kapitalistinės 
rinkos anarchijoje. Negalima pamiršti, kad Marxui didžiausias 
kapitalizmo laimėjimas (nors drauge su susvetimėjimo maksi- 
malizavimu) buvo pasaulinė rinka - ekonominis Žmonijos su- 
vienijimas. 


6. Nuo prarastos laisvės į... atgautą? 


Kitas Marxo ir Engelso pažiūrų skirtumas susijęs su santy- 
kiu tarp kapitalistinės raidos ir „aklų būtinybės dėsnių“. Pasak 
Engelso, sąmoningos visuomeninių santykių kontrolės nebu- 
vimas buvo bendras visų civilizacijos epochos visuomenių bruo- 
žas. Taigi šiuo atžvilgiu kapitalizmas nebuvo nieko nauja; dėl 
planinio darbo pasidalijimo fabriko viduje jis veikiau buvo pir- 
mas žingsnis link sąmoningos organizacijos pergalės prieš gai- 
vališkumą. Tačiau Marxas tai matė kitaip, nes pabrėžė, kad vi- 
duramžių gamintojai išlaikė tam tikrą savo gaminių kontrolę ir 
išvengė situacijos, kai „visuomeninis pačių žmonių santykis 
įgauna fantastinę santykio tarp daiktų formą“. Viduramžių 
žmonės buvo priklausomi nuo įvairių asmeninės priklausomy- 
bės formų, bet kaip tik todėl jų visuomeniniai santykiai buvo 
„skaidrūs“ ,laisvi nuo fetišizacijos, kuri atsirado tik kapitalisti- 
nėje prekinėje ekonomikoje. Iš to išeina, kad kapitalizmas šiuo 
atžvilgiu iš esmės skiriasi nuo visų ikikapitalistinių formacijų. 
Engelsas (nota bene: nevartojęs „prekinio fetišizmo“ termino) vi- 
aspektą. 

Visi šie skirtumai logiškai siejosi su skirtingu „neigimo nei- 
gimo“ istoriniame procese supratimu. Marxas priešpriešino ka- 
pitalizmą viskam, kas buvo iki jo; kapitalistinė revoliucija jam 
buvo svarbiausia raidos riba, visos praeities paneigimas, nauja 
pradžia. O Engelsui kapitalizmas buvo tik naujausia civilizaci- 
jos fazė, tęsianti raidos tendencijas, atsiradusias pirmykštės 
bendruomenės išnykimo akimirką. Nes vietoje Marxo triados 
(ikikapitalistinės formacijos-kapitalizmas-socializmas) Engel- 
so darbuose turime istorijos skirstymą į pirmykščių bendruo- 
menių, civilizacijos ir pagaliau socializmo (kaip „neigimo nei- 
gimo“ ir dialektinio sugrįžimo į bendruomenę) epochas. 

Tendencija sutelkti dėmesį į procesų tęstinumą reiškėsi ir En- 
gelso apmąstymuose technologinių ir organizacinių socializmo 
prielaidų tema. Didesnis darbo našumas didelėse, planingai or- 
ganizuotose pramonės įmonėse, pasak jo, vedė į konkurencijos 
pašalinimą monopoliais: „visi vienos kurios šalies tos pačios pra- 
monės šakos stambieji gamintojai susijungia į vieną trestą - sąjun- 
gą gamybai reguliuoti. Jie nustato bendrą visos gamybos kiekį, 
pasiskirsto jį tarp savęs ir taip primeta iš anksto nustatytą parda- 
vimo kainą”. Engelsas čia įžvelgė gamybos būdo (stambioji pla- 
ninė pramoninė gamyba) maištą prieš mainų („anarchiška“ 

rinka) būdą. Vertindamas šį rezultatą, bemaž pajuto euforiją. 
Pavyzdžiui, jis rašė: „Trestuose laisva konkurencija virsta mo- 
nopoliu, o neplaninga kapitalistinės visuomenės gamyba kapi- 
tuliuoja prieš planingą ateinančios socialistinės visuomenės 
gamybą“!. 

Kitas žingsnis šia kryptimi turi būti tai, kad oficialus kapita- 
listinės visuomenės atstovas, arba vyriausybė, perima vadova- 
vimą gamybai“. Kaip numatė Engelsas, tai turėtų įvykti todėl, 
kad privatūs kapitalistai taps nereikalingi, neteks istorinės pras- 
mės. Patys kapitalistai, kaip įrodinėjo jis, vis aiškiau suvoks, 
kad gamybos visuomenėjimas atima išjų teisę valdyti pramo- 
nę. Taigi po akcinių bendrovių ateina trestai, o po jų - valstybė, 
o tai parodo „buržuazijos nereikalingumą tam tikslui. Visas 
visuomenines kapitalisto funkcijas dabar atlieka samdomieji 
tarnautojai“. 

Itin neįprastas šios analizės aspektas buvo požiūris, kad 
tolesnės monopolistinio kapitalizmo raidos kliūtimi taps ... pi- 
niginiai mainai. Engelsas tai aprašė kaip seriją smarkių krizių, 
pranašaujančių kapitalistinės formacijos žlugimą: 


„Krizių metu prieštaravimas tarp visuomeninės gamybos ir ka- 
pitalistinio pasisavinimo prieina iki prievartinio sprogimo. Prekių 
cirkuliacija kuriam laikui sustoja; cirkuliacijos priemonė - pinigai - 
darosi cirkuliacijos stabdžiu; visi prekių gamybos ir cirkuliacijos 
dėsniai apverčiami aukštyn kojomis. Ekonominė kolizija pasiekia 
savo aukščiausią tašką: gamybos būdas sukyla prieš mainų būdą, ga- 
mybinės jėgos sukyla prieš gamybos būdą, kurį jos peraugo.“ 


Šiandien toks scenarijus atrodo absurdiškas, bet negalima 
paneigti, kad koncepcijoje, kurioje gamybos racionalizacija bu- 
vo priešpriešinama tariamai rinkos anarchijai, jis buvo logiš- 
kas ir nuoseklus. Visos visuomenės planavimo požiūriu pini- 
giniai mainai, garantuojantys vartojimo laisvės „anarchiją“, iš 
tikrųjų buvo žalingas anachronizmas, darė neįmanomą racio- 
nalų vartojimo planavimą. 

Engelso valstybinio kapitalizmo koncepcijoje esama tam tik- 
rų neaiškumų. Nežinia, ar valstybinis kapitalizmas turėjo būti 
stadija, esanti pirma socialistinės revoliucijos, ar pereinamoji so- 
cializmo alternatyva. Šiaip ar taip, Engelso diagnozė vienareikš- 
miškai teigė, kad buržuazija tapo politiniu ir intelektualiniu ban- 
krotu, nepajėgi valdyti ir trukdanti tolesnei pažangai. Todėl tad 

artimiausia ateitis turėjo atnešti proletarinę revoliuciją ir galu- 
tinį laisvės triumfą. Šią viziją Engelsas tapė įžymiausiais 
žodžiais: 


„Proletariatas paima viešąją valdžią ir su šios valdžios pagalba 
slystančias iš buržuazijos rankų visuomenines gamybos priemo- 
nes paverčia visos visuomenės nuosavybe. Šiuo aktu jis atpalai- 
duoja gamybos priemones nuo viso to, kas lig šiol sudarė jų, kaip 
kapitalo, ypatybę, ir suteikia visišką laisvę jų visuomeniniam po- 
būdžiui pasireikšti. Dabar darosi galima visuomeninė gamyba 
pagal iš anksto apgalvotą planą. Gamybos išsivystymas daro to- 
lesnį įvairių visuomenės klasių egzistavimą anachronizmu. Tokiu 
pat laipsniu, kokiu nyksta visuomeninės gamybos anarchija, mirš- 
ta ir politinis valstybės autoritetas. Žmonės, pasidarę pagaliau 
savo visuomeninės būties valdovais, tuo pačiu darosi gamtos val- 
dovais, savo pačių valdovais - darosi laisvi.“ 


Tačiau Engelsas nepamiršo pabrėžti, kad tas „šuolis iš būti- 
nybės karalystės į laisvės karalystę“ nebus įmanomas be moks- 
liško būtinybės dėsnių supratimo. Laimė, kad su tuo uždaviniu 
susidorojo „mokslinis socializmas“, esąs paskutinis mokslo žo- 
dis ir kartu „teorinė proletarinio judėjimo išraiška“. 


Tačiau išsilaisvinimo iš būtinybės per jos dėsnių supratimą 
vizija nėra visiškai skaidri. „Šuolio į laisvės karalystę“ formulė 
perša mintį apie kokybinius pokyčius, egzistencionalistinę re- 
voliuciją, bet tam prieštarauja Engelso laisvės definicija, skel- 
bianti, kad, iš teisybės, galima išmokti naudotis būtinais dės- 
niais utilitariškai, bet jų panaikinti neįmanoma. Tačiau 
prisiminkime, kad Engelsas neteigė ontologinės gamtos dėsnių 
ir prekinės produkcijos dėsnių tapatumo, tik pabrėžė jų panašu- 
mą. Savojoje esė apie L. Feuerbachą jis visuomenės dėsnius apra- 
šė kaip „daugybės atskirų siekimų ir atskirų veiksmų susidūri- 
mus“, kurie istorijos srityje „sudaro būklę, visai analogišką tai, 
kuri vyrauja sąmonės neturinčioje gamtoje“. Tačiau „analogi- 
ja” nėra „tapatybė“, „panašus į gamtinį“ (naturwuechsię) nėra 
tas pat kas „gamtinis“; „antroji prigimtis“ - žmogaus susikurtas 
pasaulis, bet priklausomas nuo „panašių į gamtinius“ dėsnių — 
vis dėlto yra ontologiškai kitoks negu „pirmoji gamta”, arba fizi- 
nis ir organinis pasaulis. Ojei „antrosios prigimties“ autonomi- 
ja ir nekontroliuojamumas yra tik prekinės produkcijos nekon- 
troliuojamo pobūdžio rezultatas, tai prekinės gamybos 

panaikinimas per socializmą gali būti interpretuojamas kaip 
visuomenės dėsnių panaikinimas. Toks protavimas grindžia 
kraštutinį Engelso minčių interpretavimą, iš esmės labai prime- 
nantį jaunojo G. Lukacso idėjas. 

„Šuolio į laisvės karalystę“ koncepcija šia prasme pasiro- 
do nelauktai sudėtinga ir tikrai nevienareikšmiška. Geros šių 
nevienareikšmiškumų analizės esama nepaskelbtoje Steve- 
no M. Vogelio daktaro disertacijoje’. Ji veda prie išvados, kad 
Engelsas „antros prigimties“ dėsnius traktavo kaip susveti- 
mėjusios žmonių praktikos dėsnius, taigi kažką tokio, kas 
gali būti ne tik „suprasta“, bet ir revoliucijos „panaikinta“. 
Šitaip autorius grąžino Engelso mintims susvetimėjimo są- 
voką, suabejojo jo visuomeninės filosofijos materialistiniu de- 
terminizmu*. Tačiau kartu jis labai pabrėžė, kad tokia inter- 
pretacija prieštarauja Engelso gamtos dialektikos koncepcijai“. 
Iš tikrųjų jei dialektikos dėsniai yra bendri judėjimo, o ne 
subjekto ir objekto tarpusavio sąveikos dėsniai, tai susveti- 
mėjimo sąvoka netenka prasmės; o jeigu visuomenės dėsniai 
gali būti pašalinti, tai netenka prasmės tezė apie gamtos su 
visuomene vienybę. 

Kaip matome iš to, kas pasakyta, Engelso darbuose galima 
rasti labai esmingų priešingybių. Tačiau šios priešingybės su- 
sideda į išraiškingą raštą ir patvirtina pastebėjimą, kad vidinis 
pasaulėžiūros sąryšis neprivalo reikšti loginio rišlumo, nes kar- 
tais jį išreiškia rišli vidinių sąsajų struktūra. Engelso pasaulė- 
žiūros savotiškumą, kaip stengiausi parodyti, sudarė ypatin- 
gas sąsajų tarp hėgeliško racionalizmo ir gamtinio materializmo 
sindromas; taigi jo „neišvengiamumas“ turėjo svyruoti tarp 
scientistinio determinizmo (neigiančio racionalios būtinybės ir 
istorijos prasmės sąvokas) ir hėgeliškos koncepcijos, pabrėžian- 
čios racionalų ir prasmingą istorinės būtinybės pobūdį. Taigi 
priešingai nei visuotinai manyta, Engelsas nebuvo tipiškas po- 
zityvistas; jis buvo veikiau posthėgeliškas mąstytojas, neigęs 
Hegelio idealizmą, bet troškęs išsaugoti ištikimybę Hegelio įsi- 
tikinimui, kad istorinės būtinybės rengia proto ir laisvės trium- 
fą. Laisvė, kaip ir Hegeliui, jam buvo neatskiriama nuo raciona- 
lumo, o racionalumas numatė būtinybę. Žinoma, protingą 
būtinybę, o ne „aklą“ spontaniško proceso būtinybę. Kaip tik tai, 
atrodo, buvo pagrindinis Engelso laisvės idealo elementas: „šuo- 
lis į laisvės karalystę“ turėjo būti revoliucinis perėjimas iš ira- 

cionalaus spontaniškumo karalystės, kurioje visuomeniniai 
dėsniai veikia tarsi žmonėms „už akių“, į proto karalystę, įve- 
dančią aklo spontaniškumo kontrolę ir taip grąžinančią žmo- 
gaus subjektą. 

Pamėginkime atskleisti šią mintį. Istorinis materializmas 
skelbė, kad istoriniai procesai yra determinuoti gamybinių jėgų 
raidos, kurioje viešpatauja įsigalinčios centralizacijos dėsnis. 
Pagal tą dėsnį išskaidytą, individualią viduramžių gamybą pa- 
keitė kapitalistinė fabrikinė gamyba, o kapitalizmo fabrikų tar- 
pusavio konkurencija praskynė kelią gamybos centralizacijai 
trestuose ir koncernuose; tai savo ruožtu sudarė objektyvias prie- 
laidas užbaigti centralizacijos procesui socializme, kuris pa- 
vers visuomenę „vienu dideliu fabriku“. Ar Engelsas galėjo lai- 
kyti šį centralizacijos dėsnį susvetimėjusios praktikos dėsniu, 
kuris turėjo būti „panaikintas“ drauge su kapitalizmu? Tikrai 
ne. Centralizacijos dėsnis jam buvo neatskiriamas nuo šiuolai- 
kinės technologijos, nuo ekonominio racionalumo, taigi ir nuo 
socializmo. Jam buvo svetima idėja išlaisvinti darbininkus nuo 
maksimaliai racionalizuotos ir maksimaliai našios pramoni- 
nės gamybos fizinių, technologinių ir organizacinių būtiny- 
bių; jis visiškai suvokė, kad našus darbas reikalauja draus- 
mės, savikontrolės, ir todėl racionalią savikontrolę vertino kaip 
būtiną laisvės elementą. Nieko keista, kad su panieka atmetė 
anarchistų priekaištą dėl autoritarizmo. Apie tai jis rašė 
straipsnyje Apie autoritetą (1874), kaip pavyzdį rodydamas au- 
dimo pramonės darbą: 


„Kad mašinos veiktų be pertraukos, reikalingas inžinierius, prižiū- 
rįs garo mašiną, reikalingi mechanikai kasdieniniams pataisymams 
ir daug kitų darbininkų gaminiams nešioti iš vienos patalpos į kitą 
ir taip toliau. Visi šie darbininkai — vyrai, moterys ir vaikai — pri- 
versti pradėti ir baigti darbą tomis valandomis, kurias nustato garo 
autoritetas, kuriam nerūpi asmeninė autonomija. Taigi darbininkai 
visų pirma turi susitarti dėl darbo valandų; o kai tik šios valandos 
nustatytos, jos jau privalomos visiems be išimties. Po to kiekvieno- 
je patalpoje kas minutę kyla atskiri klausimai dėl gamybos būdo, 
dėl medžiagų paskirstymo ir t. t., kuriuos reikia tuoj išspręsti, kad 
staiga nesustotų visa gamyba. Ir kaip šie klausimai bebūtų spren- 
džiami, ar vieno išrinkto asmens, vadovaujančio kiekvienai darbo 
šakai, ar, jeigu taip galima, balsų daugumos, - atskirų asmenų valia 
visados turi paklusti, o tai reiškia, kad klausimai sprendžiami autori- 
„tariškai. Automatinis didelio fabriko mechanizmas pasirodo kur kas 


235 


236 


' K. Marksas, F. Engelsas, 
Rinktiniai raštai, t. 1, Vilnius, 
1949, p. 555. Šis straipsnis pa- 
rašytas dėl Internacionalo ski- 
limo kongrese Hagoje. 


2 Žr. J. S. Mill, Zasady ekonomii 
politycznej, vert. Z. Taylor, 
Warszawa, 1965, kn. 2, sk. 1, 
p. 321-322. 


II ENGELSAS IR „MOKSLINIS SOCIALIZMAS” 


despotiškesnis, negu smulkieji kapitalistai, kuriems dirba darbi- 
ninkai. Bent tiek, kiek tai liečia darbo valandas, ant šių fabrikų 
vartų galima parašyti: Lasciate ogui autonomia voi che entrate (Pali- 
kite bet kurią autonomiją, jūs, kurie čia įeinate). Jei žmogus mokslu 
ir kūrybiniu genijumi pajungė sau gamtos jėgas, tai jos jam kerši- 
ja, pajungdamos jį patį, kiek jis jomis naudojasi, tikram despotiz- 
mui, nepriklausomai nuo bet kurios socialinės organizacijos. No- 
rėti panaikinti autoritetą stambiojoje pramonėje reiškia norėti 
panaikinti pačią pramonę - panaikinti verpiamąją garo mašiną, 
kad grįžtume prie ratelio.“! 


Iš tikrųjų gal aiškiau nė nepasakysi, kad kaina, kuri turi būti 
sumokėta už gamybinių jėgų išplėtojimą ir dėl to pasiektą vieš- 
patavimą gamtai, turi būti fabriko despotizmas; despotizmas, 
nepriklausomas nuo bet kurios socialinės organizacijos, taigi ne- 
pašalinamas kartu su kapitalizmu. O jei taip, tai iš tikro kas 
turėtų sudaryti „šuolio į laisvės karalystę“ esmę? 

Paprasčiau sakant, šis šuolis turėtų būti prekinės gamybos 
panaikinimas, žmonių išlaisvinimas iš rinkos „nematomos ran- 
kos“, spontaniškų visuomeninio proceso dėsnių pakeitimas są- 
moningu visuomenės istorijos valdymu; tačiau tai neturėjo būti 
išsilaisvinimas iš technologinio gamybos determinizmo. Nes, 
pasak Engelso, materialinės gamybos dėsniai turėjo kitokį on- 
tologinį statusą negu rinkos mainų dėsniai. Beje, tai nebuvo 
išskirtinis požiūris. Panašias mintis plėtojo Johnas Stuartas Mil- 
las, atskyręs „turtų gamybos dėsnius ir sąlygas“ nuo „turtų 
paskirstymo dėsnių“. Skirtingai negu paskirstymo dėsniai, dau- 
giausia priklausantys nuo visuomeninės santvarkos, gamybos 
dėsniams, pasak Millo, buvo būdingi fizikos dėsnių požymiai: 
„Juose nėra nieko, ką galima būtų pasirinkti, arba laisvo“ “. 

Taigi „šuolis į laisvės karalystę“ neturėjo nieko bendra su 
žmonių išlaisvinimo iš materialinės gamybos dėsnių idėja. At- 
virkščiai, visuomenės pavertimas „vienu dideliu fabriku“ — tą 
Engelsas suvokė - padidintų žmonių priklausomybę nuo auto- 
ritarinio fabriko režimo. Socialistinio išlaisvinimo esmė turėjo 
būti kitkas: priklausomybės nuo rinkos „aklųjų dėsnių“ panai- 
kinimas, sudarymas situacijos, kurioje žmonių planų nesuar- 
do nelaukti ir nenumatyti veiksmų rezultatai. Taigi tokia laisvė 
reikštų visuomeninės veiklos racionalumą ir jos pasekmių nu- 
matomumą, arba sąmoningą viešpatavimą kolektyviniam liki- 
mui. Tačiau šio laimėjimo kaina būtų gyvenimas totaliai kon- 


6. Nuo prarastos laisvės į... atgautą? 


troliuojamoje visuomenėje, kurioje beliktų nedaug vietos lais- 
vam individų pasirinkimui. 

Galima pagrįstai abejoti, ar toks idealas vertas „laisvės ka- 
ralystės“ pavadinimo. Tiesa, Engelso vizija darė prielaidą apie 
represinės valstybinės valdžios nykimą, bet kartu tapė paveiks- 
lą visuomenės, priklausomos nuo centralizuotos „viešojo auto- 
riteto“ valdžios, planuojančios visuomeninio gyvenimo visu- 
mą, taigi negalinčios toleruoti spontaniškumo ir pliuralizmo; 
autoriteto, turinčio viską apimančios ir veiksmingos kontrolės 
valdžią, nes bet koks kontrolės susilpninimas grąžintų priklau- 
somybę nuo „aklųjų jėgų“ ir atsitiktinumų. Kitaip sakant, žmo- 
nių priklausomybės nuo beasmenių jėgų veikimo minimaliza- 
vimas būtų pasiektas priklausomybės nuo vienokių ar kitokių 
viešosios valdžios grandžių didinimo kaina. Toks idealas bu- 
vo ypač patrauklus žmonėms, vertinantiems tvarką labiau už 
laisvę, tapatinantiems tvarką su hierarchine organizacija, o 
spontanišką tvarką laikantiems tik chaosu ir anarchija. Taigi ar 
atsitiktinai (kaip pratę sakyti marksistai) Engelsas aktyviai do- 
mėjosi karyba ir jam patikdavo, kai jį vadino „generolu“? 

Verta prisiminti, kad Marxas nutapė kiek kitokį „laisvės ka- 
ralystės“ paveikslą!. Tai, ką Engelsas vadino laisve, jam buvo 
tik laisvės sąlyga, arba laisvė būtinybės karalystėje. Nes tikra 
laisvė nesiredukuoja iki viešpatavimo ekonominėms jėgoms; ji 
atsiranda ten, kur baigiasi materialinės gamybos sfera ir prasi- 
deda „žmonių jėgų išplėtojimas kaip tikslas pats savaime“. To- 
kia laisvė reikalauja laisvo laiko, kurį galima skirti laisvai as- 
menybės savirealizacijai. Bet ji gali suklestėti tik „savo būtinoje 
bazėje, kurią sudaro būtinybės karalystė". 

Be abejonės, ši koncepcija labiau sutapo su humanistinė- 
mis liberalizmo tradicijomis. Tačiau jos negalima izoliuoti nuo 
Marxo doktrinos visumos: tai grėstų ryšio tarp socializmo ir 
laisvės nutraukimu, todėl gerokai prieštarautų Kapitalo auto- 
riaus intencijoms. Marxas neteigė, kad laisvę sudaro laisvo 
laiko įgijimas nepriklausomai nuo santvarkos; būtinąja lais- 
vės sąlyga jis laikė rinkos ekonomikos panaikinimą, jos pakei- 
timą socialistine visuomenės gyvenimo organizacija, grąžini- 
mą individams „rūšinių būtybių“ pobūdžio. Šioje srityje jis 
nesiskyrė nuo Engelso, taigi tam tikras jo „tikrosios laisvės“ 
idėjos skirtingumas buvo tik teorinis niuansas, neturintis prak- 
tinės reikšmės. 

7. Dvejopas palikimas 


Engelso palikimo vaidmuo marksizmo ir marksizmo inspiruo- 
tų darbininkų judėjimų istorijoje būdavo labai skirtingas. Kar- 
tais net virsdavo visiškai priešingu. 

Kaip tarptautinio darbininkų judėjimo ideologas ir vokiečių 
socialdemokratijos teorinis patarėjas, Engelsas paliko kitokį pa- 
likimą, negu kaip filosofas, marksizmo kodifikatorius ir ištiki- 
mas komunistinės utopijos šalininkas. Pirmuoju iš šių vaidme- 
nų jis esmingai paveikė vokiečių socialdemokratiją, o antruoju 
tapo pagrindiniu rusiškojo komunizmo inspiratoriumi ir filo- 
sofiniu autoriumi. Šiame vaidmenų dualizme būta nemaža is- 
torinės ironijos. Viena vertus, Engelsas, kaip nepailstantis Mar- 
xo idėjų sistemintojas ir populiarintojas, daugiau negu kas nors 
kitas pasitarnavo „marksizmu“ vadintos doktrinos skleidimui 
ir jos neklystamumo auros sukūrimui. Antra vertus, jis rėmė 
Marxo skeptišką požiūrį į termino „marksizmas“ teisėtumą ir 
nenorėjo pelnyti sau nekritiškų šalininkų, ypač Rusijoje'. Alek- 
sejus Vodenas, rusų socialdemokratas, aplankęs Engelsą 1895 
metais, paliko šia tema štai tokią pastabą: „Engelsas nori, kad 
rusai, o ir visi kiti, liautųsi medžioję Marxo ir Engelso citatas, ir 
verčiau pradėtų savarankiškai mąstyti taip, kaip Marxas mąs- 
tytų jų situacijoje. Jei žodis, „marksistinis“ turi kokią nors teisę 
egzistuoti, tai tik kaip tik ta prasme“. 

Kai 1852 metais buvo paleista Komunistų sąjunga, Marxas 
ir Engelsas užėmė nuosekliai antiblankistinę poziciją. 1879 metų 
Aplinkraštyje, adresuotame vokiečių socialdemokratams, jie ryž- 
tingai protestavo prieš požiūrį, kad darbininkų klasė nepajėgi 
autoemancipuotis. Net pažymėjo, kad jie negali bendradarbiauti 
su tokių pažiūrų žmonėmis: 


„Vadinasi, mes negalime eiti drauge su žmonėmis, kurie viešai 
pareiškia, jog darbininkai yra per daug neišprusę, kad galėtų išsi- 
vaduoti patys, ir turi būti išvaduoti iš viršaus - stambiųjų ir smul- 
kiųjų buržua filantropų. Jeigu naujasis partijos organas laikysis 
krypties, kuri atitinka tų ponų pažiūras, jeigu jis bus buržuazinis, 
one proletarinis, tai mums, deja, neliks nieko kita, kaip viešai tam 
prieštarauti ir daugiau nebebūti solidariems su jumis, kaip mes iki 
šiol elgėmės atstovaudami Vokietijos partijai užsienyje.“* 

Nepaisant akivaizdaus situacijos konteksto skirtumo, šiuo- 
se žodžiuose galima įžvelgti avant la lettre Lenino nepasitikėji- 
mo savarankišku, iš išorės nevaldomu darbininkų judėjimu pa- 
smerkimą. Galima abejoti, ar ši pozicija atitinka „mokslinį 
socializmą“, kuris pabrėžia „teisingos teorijos“ būtinybę, taigi 
teigia vadovaujamą teoretikų vaidmenį (į tą teisingai atkreipė 
dėmesį anarchistai). Tačiau reikia pastebėti, kad darbininkų 
judėjimo teorijoje Marxo ir Engelso palikimas buvo neatskiriamės 
nuo teisėtai organizuoto masių judėjimo, taigi tolimos revoliu- 
ciniam voliuntarizumui, partijos koncepcija. Anarchistinė šios 
koncepcijos kritika buvo kritika iš kairuoliškų pozicijų. Anar- 
chistai ne be pagrindo manė, kad Paryžiaus komuna, jų vertin- 
ta kaip pirmoji tikrai proletarinė socialinė revoliucija, buvo arti- 
mesnė revoliuciniam anarchizmui negu socialdemokratų 
organizuotas teisėtas darbininkų judėjimas. 

Pirmoji vokiečių socialdemokratų reakcija į Paryžiaus ko- 
muną buvo entuziazmas, bet metams bėgant jie vis labiau linko 
prie anarchistų nuomonės. Net Marxas, nors tik privačiame laiš- 
ke, modifikavo savąjį puikų komunos įvertinimą, esantį veikale 
Pilietinis karas Prancūzijoje, teigdamas, kad „tai buvo tik vieno 
miesto sukilimas nepaprastomis sąlygomis“, ir pabrėždamas, 
kad „Komunos dauguma anaiptol nebuvo socialistinė ir nega- 
lėjo tokia būti“. Po Marxo mirties organizaciniai Vokietijos so- 
cialdemokratinės partijos II Internacionalo laimėjimai (ypač po 
O. Bismarko antisocialistinių įstatymų atšaukimo 1890 metais) 
paskleidė įsitikinimą, kad Europos revoliucinio judėjimo cen- 
tras iš Prancūzijos persikėlė į Vokietiją. Iš šios perspektyvos 
Paryžiaus komuna atrodė ne kaip „naujoji pradžia“, o veikiau 
kaip revoliucinių kovų barikadose romantiškojo laikotarpio pa- 
baiga“. 

Šioje situacijoje senasis Engelsas parašė tekstą, kuris verti- 
namas kaip jo testamentas - Marxo veikalo Klasių kova Prancū- 
zijoje 1895 metų laidos įvadą. Tautų pavasario laikotarpio lū- 
kesčiai, kaip įrodinėjo jis, paaiškėjo esantys iliuzija. Europa tada 
buvo nesubrendusi kapitalizmui nuversti, o senojo tipo gatvių 
mūšių su barikadomis revoliucija buvo gerokai pasenusi. Taip 
pat paaiškėjo, kad buržuazija kur kas labiau bijo teisėtų negu 
neteisėtų kovos būdų". 


„Pasaulio istorijos ironija viską verčia aukštyn kojomis. Mes, revo- 
liucionieriai, perversmininkai, daug daugiau laimime legaliomis 

priemonėmis, negu nelegaliomis, ir perversmu. Partijos, vadi- 
nančios save tvarkos partijomis, žūsta nuo jų pačių sukurtosios 
legalios būklės. Jos kartu su Odilonu Baro beviltiškai šaukia: /a 
legalitė nous tue, teisėtumas - mūsų mirtis, o tuo tarpu mes to 
teisėtumo dėka auginame stangrius raumenis ir raudonus skruos- 
tus ir žydime, kaip amžinas gyvenimas. Ir jeigu mes nebūsime 
tiek pamišę, kad, įsiteikdami toms partijoms, leistume save išvi- 
lioti į gatvių kovą, tad joms pagaliau nieko kito nebeliks daryti, 
kaip tik pačioms sulaužyti šį joms taip fatališką teisėtumą.” 


Tiesa, Engelsas neprisipažino esąs „legalistas bet kokia kai- 
na“. Jis neatsisakė buržuazijos valdžios nuvertimo idėjos; prie- 
šingai, priėjo prie išvados, kad pati buržuazija, laužydama sa- 
vo pačios įstatymus, išprovokuos revoliucinius veiksmus. 
Tačiau vis tiek nekyla abejonių, ar jo „testamentas“ nebuvo au- 
toritetingas teisėtų, parlamentinių kovos būdų pripažinimas. 
Tatai nebuvo jam kažkas priverstinio: juk jis negatyviau vertino 
jakobinų teroro valdžią, o demokratinę respubliką aprobavo jau 
Šeimos, privačios nuosavybės ir valstybės kilmėje, kur ją apibūdino 
kaip „neišvengiamą būtinybę“, „valstybės formą, kuriai esant 
ir tegali įvykti paskutinė, lemiamoji kova tarp proletariato ir 
buržuazijos“. 1895 metų tekstas buvo jo protinės evoliucijos, jo 
patriotinio pasididžiavimo vokiečių socialdemokratijos elekto- 
riniais laimėjimais ir - galiausiai, bet ne mažiau svarbu, - jo 
istorinių pažiūrų determinizmo logiškas rezultatas. 
„Būtinybinė“ pozicija neleido jam ginčytis su istorija: jei istori- 
ja įrodė, kad tam tikra teorija ir su ja susietos viltys pagrįstos 
iliuzija, tekdavo pripažinti, kad istorija teisi, o teorija buvo klai- 
dinga. Priešingu atveju istorija tebūtų atsitiktinumų žaismas, o 
ne procesas, priklausomas nuo būtinų dėsnių, turinčių nusta- 
tytą kryptį ir racionalią prasmę. 

Kita Engelso nuostatos dėl teisėtumo dingstis buvo jo di- 
dėjęs susirūpinimas dėl Vokietijos tautinio saugumo. Jam kėlė 
vis didesnį nerimą mintis apie visos Europos karą, kuriame 
Vokietija būtų puolama iš dviejų pusių - Rusijos ir Prancūzi- 
jos. Prancūzams su rusais pasirašius sutartį, jis straipsnyje 
Juleso Guesde'o ir Paulo Lafargue'o Prancūzijos darbininkų 
partijos organe „Almanac“ primygtinai įspėjo savo prancūzų 
skaitytojus: „Jeigu Prancūzijos Respublika stos tarnauti Jo 
Imperatoriškajai Didenybei, absoliučiam Rusijos valdovui, tai 
vokiečių socialistai su ja kovos - apgailestaudami, žinoma, bet 

kovos 
negalvojo jo paversti karu su vidiniais klasiniais priešais. Jam 


. Jis troško išvengti karo, bet, priešingai negu Leninas, 


taika buvo būtina sąlyga vokiečių proletariatui paimti valdžią, 
nes manė, kad karas suvienytų buržuaziją su darbininkais ben- 
drai tėvynės gynybai. Be to, pagal Tautų pavasario laikotarpio 
„Neue Reinische Zeitung“ poziciją, jis buvo įsitikinęs, kad kare 
su Rusija Vokietija reprezentuos visos pažangiosios Europos 
interesus. Puikiame straipsnyje Rusų carizmo užsienio politika 
(1890) jis šiuo klausimu apeliavo į Marxą, teigdamas: „Tai yra 
Marxo nuopelnas, kad jis pirmas nuo 1848 metų daug kartų 
pabrėžė, kad Vakarų Europos darbininkų partija turi nesutai- 
komai kovoti su rusų carizmu“'*. 

Tai anaiptol nebuvo išskirtinė pozicija - Engelsui gyvam 
esant šis požiūris buvo vokiečių demokratų plačiai remiamas. 
Pavyzdžiui, Augustas Bebelis daug sykių pareiškė, kad karo su 
Rusija atveju senatvė jam nesutrukdys „užsimesti ant peties 
šautuvą“. Erfurto kongrese jis pasakė delegatams, Engelsui da- 
lyvaujant: „Jeigu Rusija, žiaurumo ir barbariškumo atrama, vi- 
sos žmonijos kultūros priešas, užpuls Vokietiją, kad ją išdalin- 
tų ir sunaikintų [...] pripažinsime, kad tai liečia mus ne mažiau, 
o labiau negu tuos, kurie šiandien valdo valstybę, ir kausimės 
su užpuolikais“*. 

Engelsas nepareiškė pastabų. Atvirkščiai, jis galvojo apie 
karo grėsmę praktinių veiksmų kategorijomis ir patarė Bebeliui, 
tuomet vadovavusiam socialdemokratų deputatams Reichsta- 
ge,jei rusai pultų, balsuoti už skyrimą vyriausybei karinių kre- 
ditų. Laiške Bebeliui 1891 metų spalio 13 dieną mėgino api- 
brėžti savo poziciją taip, kad jo partijos neapkaltintų 
oportunizmu. Socialdemokratai, kaip įrodinėjo jis, privalo rem- 
ti finansavimą tik tokių priemonių, kurios priartintų dabartinę 
armiją prie liaudies milicijos, sustiprintų gynybą visų vyrų nuo 
septyniolikos iki šešiasdešimties metų apmokymu ir apginkla- 
vimu, tiesiogiai jų neįtraukiant į veikiančią armiją. Tačiau kar- 
tu tvirtai pabrėžė, kad taip organizuoto visuomeninio liaudies 
judėjimo tikslai turi būti ne revoliuciniai, o gynybiniai: 


„Jei karo pavojus padidės, mes pasakysime vyriausybei, kad jei pa- 
daryti tai suteiks galimybę deramas traktavimas, būsime pasirengę 
ją paremti prieš svetimą priešą —su nuostata kovoti atkakliai, naudo- 
jant visokias priemones, net ir revoliucines. Jei Vokietiją užpuls iš 

Rytų ir Vakarų, bus geros visos gynybos priemonės. Tuomet 
reikalas bus susijęs su pačiu nacijos egzistavimu, o mes taip pat 


turime narsia kova laimėti joje poziciją ir ateitį.“! 

Leninas, kuriam balsavimas už karo kreditus 1914 metais 
buvo gėdingas skandalas, nelaukta ir nesuprantama interna- 
cionalizmo išdavystė, žinojo apie tai, kokio požiūrio laikėsi En- 
gelsas 1891 metais analogišku reikalu. Laiške Inessai Armand 
1916 metų lapkričio 30 dieną jis mėgino ginti Engelsą įrodinė- 
damas, kad iš esmės tai nebuvo analogiška situacija: nes 1891 
metais karas su Rusija ir Prancūzija būtų ne imperialistinis ka- 
ras, 0 „savotiškas tėvynės karo variantas“. Krinta į akis nevy- 
kęs vertimas į lenkų kalbą, bet jį visiškai sugriauna faktas, kad 
keleriais metais vėliau oficialiame raporte „apie tarptautinio 
socializmo krizę 1914 metais“ Leninas kategoriškai teigė, kad 
paskutinis tėvynės karas Europoje įvyko 1870-1871 metais’. 
Geriausiai tai komentuoja jau minėto Engelso laiško Bebeliui 
išėmimas iš tarybinio Engelso korespondencijos leidimo ir sis- 
temingas jo egzistavimo nutylėjimas*. Tas pat pasakytina ir apie 
Engelso straipsnį Rusų carizmo užsienio politika: 1934 metais ke- 
tinta jį paskelbti leidinyje „Bolševik“, bet tai padaryti uždraus- 
ta Stalinui asmeniškai įsikišus“. 

Vokiečių socialdemokratų manymu, jų 1914 metais pažiūrų 
Vokietijos gynybos nuo carinės Rusijos klausimu pagrindi- 
mas Marxo ir Engelso pažiūromis buvo kažkas visiškai natū- 
ralaus“. Tokie žmonės, kaip Leninas, L. Martovas ir Rosa Lu- 
xemburg -visi tie, kurie Štutgarto kongrese 1907 metais apibrėžė 
socialistinių partijų „internacionalines pareigas“ kilus karui, — 
reprezentavo kitokį, Rytų pasaulį, iš esmės turintį nedaug ben- 
dro su Vokietijos socialdemokratinės minties pagrindine srove. 
Nei revoliucinis Lenino defetizmas (manifestuotas jau Rusijos ir 
Japonijos 1904-1905 metų karo metais), nei juo labiau Rosos Lu- 
xemburg, fanatiškai sektantiškai smerkusios visas „socialpatrio- 
tizmo“ formas, pozicija nebuvo tipiška Vakarų Europos (ir vo- 
kiečių) socializmui. Vokiečių socialdemokratai laikė proletariatą 
geriausiu vokiečių nacionalinio intereso reiškėju; kitaip sakant, 
traktavo jį Kaip „nacionalinę klasę“, nutolę šiuo klausimu nuo 
Komunistų partijos manifesto, kuris šį vaidmenį žadėjo priskirti 
darbininkams tada, kai jie pasieks „politinį dominavimą“. 
Šio požiūrio rezultatas buvo tas, kad darbininkų klasinis in- 

teresas buvo interpretuojamas kaip maksimaliai platus, gali- 
mai labiausiai bendranacionalinis, kas, žinoma, pasireiškė re- 
formistine politika, besiremiančia sąjunga su pažangiąja vidu- 
rinės klasės dalimi. Ši politika - dėl susilaikymo nuo marksizmo 
pagrindų teorinio revizavimo - rėmėsi Engelso parama ir ape- 
liavo įjo autoritetą. 

Engelso „testamentu“ galima laikyti ne tik jo Klasių kovos 
Prancūzijoje įžangą, bet ir kitus jo paskutinių gyvenimo metų 
raštus, įskaitant ir laiškus, kuriuose jis perspėjo savo korespon- 
dentus saugotis dogmatinio, pernelyg paraidinio istorinio ma- 
terializmo interpretavimo. Pagrįstas yra teiginys, jog kaip tik ši 
Engelso palikimo dalis harmoningiausiai atitiko vokiečių so- 
cialdemokratinės politinės minties raidą ir praktinę politiką. 
Tačiau pagrindinis šios knygos objektas yra ta Engelso paliki- 
mo dalis, kuri darė jį nuoseklaus komunizmo teoretiku ir kurios 
jis neatsisakė net ir savo didžiausių nuolaidų praktinio refor- 
mizmo naudai laikotarpiu. Šiuo atžvilgiu reikšmingiausia bu- 
vojo „mokslinio socializmo“ mitologija ir filosofinė laisvės kon- 
Cepcija. 

Po II Internacionalo žlugimo 1914 metais Leninas jautė di- 
delį poreikį atsiriboti nuo „socialdemokratijos“ termino. 1917 
metų balandžio mėnesį jis oficialiai pasiūlė, kad jo partija atsi- 
sakytų savo seno pavadinimo (Rusijos socialistinė darbininkų 
partija) ir pasirinktų Komunistų partijos (su žodžiu „bolševi- 
kų“ skliaustuose) pavadinimą. Pagrįsti šiam žingsniui jis ape- 
liavo į Engelso žodžius, pasakytus (tą primygtinai pabrėžė) gy- 
venimo pabaigoje!. Šie žodžiai, cituojant ištisai, skambėjo taip: 


„Skaitytojas tikriausiai atkreips dėmesį į tai, kad visuose šiuo- 
se straipsniuose, o ypač pastarajame, niekur nekalbu apie save 
kaip apie socialdemokratą, bet reiškiuosi kaip komunistas. Tai 
paaiškinama tuo, kad tuomet įvairiose šalyse kaip socialde- 
mokratai reiškėsi žmonės, kurie nenorėjo ant savo vėliavų ma- 
tyti šūkio, propaguojančio visų gamybos priemonių perdavi- 
mą visuomenei. Prancūzijoje socialdemokratais skelbėsi 
demokratiniai respublikonai, mažiau ar daugiau autentiškai, bet 
ne visiškai nuosekliai rėmę darbininkų klasę, taigi 1848 metų Led- 
ru-Rollino sukirpimo žmonės, bei 1874 metų prudonistinio at- 
spalvio „radikalūs socialistai“. Vokietijoje socialdemokratų pa- 
vadinimą vartojo lasalininkai, tačiau nors lasalininkų masės vis 
labiau suvokė gamybos priemonių suvisuomeninimo būtinybę, 

vienintelis oficialiai pripažintas jų programos punktas išliko spe- 
cifiniai lasališki gamybiniai kooperatyvai, besinaudojantys vals- 
tybės pagalba. Todėl Marxas ir aš, norėdami pažymėti specialiai 
mūsų požiūrį, jokiu būdu negalėjome vartoti tokio neaiškaus pa- 
sakymo. Šiuo metu yra kitaip, ir šis žodis galbūt gali tikti, nors jis 
ir tebėra netikslus tokiai partijai, kurios ekonominė programa 
yra ne tik apskritai socialistinė, bet tiesiog komunistinė ir kurios 
politinis galutinis tikslas - įveikti visą valstybę, vadinasi, taip pat ir 
demokratiją.“! 


Nepriklausomai nuo politinių Lenino sprendimo sąlygų, 
verta atsiminti, kad tai buvo teoriškai pagrįstas sprendimas ir 
kad Leninas turėjo visas teises apeliuoti šiuo klausimu į Engel- 
so autoritetą. Nors ir būdamas sveikai nuosaikus, Engelsas liko 
ištikimas komunistinei utopijai, kai dauguma XIX a. pabaigos 
ir XX a. pradžios socialdemokratų nuo jos tolo - atsargiai, bet 
nuosekliai. Taip buvo elgiamasi ta dingstimi, kad aktualūs par- 
tijos uždaviniai yra politiniai, o jei taip, tai dėmesio telkimas į 
tolesnius dalykus prieštarautų moksliniam požiūriui į sociali- 
nes permainas. Engelsas tokį paaiškinimą pateisino ir net idea- 
lizavo kaip pagirtinos vokiečių darbininkų savidrausmės pasi- 
reiškimą. Tačiau po jo mirties paaiškėjo, kad socialdemokratų 
nenoras teoretizuoti „galutinio tikslo“ tema kilo ne tik dėl moks- 
linio mąstymo drausmės. Engelso bičiulio ir artimo bendradar- 
bio Eduardo Bernsteino inicijuoto revizionistinio judėjimo atsi- 
radimas parodė, kad komunizmas yra svetimas 
socialdemokratiniam protui, kad vis daugiau partijos narių aiš- 
kiai pastebi utopinį komunistinio idealo bruožą. Bernsteinas 
pasiūlė atskirti dvi marksizmo puses: mokslinę, grindžiančią 
gradualistinę politinės veiklos praktiką, ir revoliucinę-utopinę. 
Vokiečių socialdemokratija, kaip įrodinėjo jis, faktiškai tapo re- 
formų partija, taigi privalo tatai formaliai pripažinti, atsisakyti 
savo tikrųjų tikslų slėpimo po senos revoliucinės frazeologijos 
kauke. Ši diagnozė sukėlė puolimą prieš pačią „galutinio tikslo“ 
sąvoką kaip revoliucinio milenarizmo reliktą. Bernsteinas išreiš- 
kė tą mintį garsia formule: „Tai, ką įpratome vadinti galutiniu 
socializmo tikslu, yra man niekas, o judėjimas yra viskas“. 

Karlas Kautsky, vokiečių marksistinės ortodoksijos „popie- 
žius“, tokį protavimą atmetė. Bet stipriausią, principingiausią 
atkirtį revizionizmui davė Rytų Europos marksistai. Rosa Lu- 
xemburg atakavo Bernsteiną su tikru įsiūčiu, deklaruodama, kad 

kaip tik „galutinis tikslas“ yra viskas, o judėjimas yra vien prie- 
monė jam siekti. G. Plechanovas manė, kad socialdemokratų 
vadovai sukritikavo Bernsteiną pernelyg švelniai, ir negalėjo 
suprasti, kodėl jam leista likti partijos eilėse. Leninas išoriškai 
reagavo santūriau, apsiribojo pritarimu Kautsky pozicijai; ta- 
čiau apsiribojo tik todėl, kad tuomet jis buvo nežinomas už Ru- 
sijos ribų ir negalėjo sau leisti kištis į Vokietijos vidaus reikalus. 
O iš tikrųjų revizionizmo atsiradimas jį be galo papiktino ir 
pastūmėjo prie radikalaus revoliucinės teorijos ir praktikos at- 
ribojimo nuo iš esmės oportunistinio masinio judėjimo. Ši ten- 
dencija, išreikšta veikale Ką daryti?, sudarė bolševikinės ideolo- 
gijos pagrindą. 

1917 metais Leninas jau neprivalėjo gerbti Kautsky autorite- 
to. Jis laikė savo nuosavą partiją vieninteliu teisėtu revoliucinio 
marksizmo palikimo paveldėtoju ir reprezentantu. Balandžio te- 
zése jis be jokių diskusijų atsisakė iki tol buvusios privalomos 
nuostatos apie Rusijos perėjimo per „kapitalistinę fazę“ būti- 
nybę; taip pat atsisakė socialdemokratų (ir Engelso) buvusios 
pripažįstamos demokratinės respublikos, kurios rėmuose įvyk- 
sianti lemiama proletariato kova su buržuazija. Nustūmęs į ša- 
lį visus teorinius skrupulus, proklamavo kovą už „visišką lais- 
vę“, tai yra bolševikų valdžią ir tiesioginį Rusijos perėjimą į 
socializmą. Argumentuodamas savo partijos pavadinimo kei- 
timą į „komunistinę“, jis iškilmingai patvirtino savo nepalen- 
kiamą ištikimybę „galutiniam idealui“. Priminė, kad tas tikslas 
yra ne tik socializmas, o ir komunizmas, kurio vėliavoje parašy- 
tas šūkis: „kiekvienas - pagal sugebėjimus, kiekvienam - pagal 
poreikius“. 

Taip Leninas atsisakė Engelso palikimo „socialdemokrati- 
nės“ dalies, bet patvirtino savo beribį pasiaukojimą reikalui, 
kurį ne be pagrindo vertino kaip pačią revoliucinio marksizmo 
širdį, - komunizmo reikalui. Tai buvo tolygu konflikto tarp ma- 
terialistinės visuomenės raidos teorijos ir komunistinės utopi- 
jos sprendimui antrosios naudai. O ta utopija, kaip mėginau 
parodyti, turėjo būti marksistinio laisvės idealo realizavimas. 
Leninas vengė tai šitaip formuluoti, nes žodis „laisvė“ jam bu- 
vo politiškai sukompromituotas. Tačiau neabejotina, kad jis ge- 
rai prisiminė Engelso formulę apie „šuolį į laisvės karalystę“ ir 
norėjo padaryti savo partiją veiksmingiausiu šių didelių išlais- 
vinimo permainų instrumentu. 

Žinoma, jokia glausta formulė nepakeis detalios Lenino pa- 
žiūrų analizės (kuriai skiriu atskirą šios knygos dalį). Šiame 
kontekste pakanka apsidrausti nuo galimų nesusipratimų. No- 
rint įvykdyti šį reikalavimą, reikia pabrėžti, kad Lenino nuosta- 
ta dėl socialistinės revoliucijos atsilikusioje Rusijoje nereiškė, 
kadjis atsisako „mokslinio socializmo“. Leninas smarkiai rein- 
terpretavo „mokslinį socializmą“, bet tikrai neatsisakė teisinti 
savo veiksmų „moksliniu istorijos supratimu“. Atvirkščiai, jis 
darė viską, kad pateisintų savo žingsnius Istorijos ir Mokslo 
autoritetu. Jam būdingo autoritarinio pasitikėjimo savimi šalti- 
nis buvo stiprus įsitikinimas, kad pagrindiniais klausimais 
„mokslinis socializmas“ yra neklystantis. Ir kaip tik tai glau- 
džiai, tiesiogiai siejo leninizmą su dogmatine-komunistine En- 
gelso palikimo dalimi. Juk tai Engelsas suteikė bolševikų vado- 
vui tvirtą įsitikinimą tuo, kad proletarinė revoliucija turi reikšti 
„Šuolį į laisvės karalystę“. Leninas tikrai neabejojo, kad Engel- 
sas „moksliškai įrodė“, jog paėmusi valdžią darbininkų klasė 
išlaisvins žmones iš „aklųjų jėgų“ valdžios, pirmą kartą istori- 
joje padarys juos sąmoningais savo kolektyvinio likimo valdo- 
vais. Taip Engelso šuolio iš „būtinybės karalystės“ vizija taria- 
mo mokslo autoritetu pagrindė voliuntaristinę tiesioginio 
socializmo įgyvendinimo Rusijoje politiką. Ta politika, žinoma 
„karinio komunizmo“ pavadinimu, anaiptol nebuvo pragma- 
tinė reakcija į pilietinio karo sukeltą rinkos nepakankamumą; ji 
buvo veikiau gigantiškas visuomeninis eksperimentas, mėgini- 
mas įgyvendinti komunistinę utopiją, tiesiogiai inspiruotą En- 
gelso tikėjimo stebuklinga centralizuotos valdžios galia ekono- 
mikai — valdžios, kuri turėjo išlaisvinti žmones iš „rinkos 
anarchijos“, įduoti jiems į rankas sąmoningos, racionalios sa- 
vo likimo kontrolės įrankį. 

Vokiečių socialdemokratai, įsitikinę, kad revoliucijų neįma- 
noma „padaryti“, nes jos yra objektyvių raidos procesų rezul- 
tatas, reprezentavo kitokį istorinio materializmo supratimą. 
Jų supratimu, Engelso teiginys apie centralizuoto planavimo 
kapitalistinės visuomenės viduje principo reikšmės didėjimą, 
susietas su Engelso teze apie senojo tipo revoliucingumo anach- 
ronizmą, buvo svarus argumentas prieš revoliucinį voliunta- 
rizmą. Tai sutapo su „būtinybine“ „mokslinio socializmo“ inter- 
pretacija. Juk nuosekliems deterministams (prie kurių buvo 
priskiriamas Kautsky ir kiti vokiečių socialdemokratijos te- 

oretikai) Engelso laisvės, kaip „būtinybės supratimo“, defini- 
cija turėjo reikšti, kad negalima ignoruoti faktų ir kad „subjek- 
tyvus veiksnys“ istoriniame procese vaidina labai ribotą, kuklų 
vaidmenį. 

Kaip matome iš pasakyto, Engelso palikimas, ypač jo lais- 
vės teorija, turėjo įvairių aspektų ir galėjo tarnauti visiškai prie- 
šingų politinių sprendimų pagrindimui. Pats Engelsas, didžia- 
vęsis vokiečių darbininkų klasės laimėjimais, gyvenimo 
pabaigoje pripažino socialdemokratinę marksizmo interpreta- 
ciją. Bet istorijos ironija, kurią jis mėgo atskleisti istoriniuose 
įvykiuose, jo atžvilgiu paaiškėjo esanti nepaprastai karti. Vidi- 
nė scientistinės, antivoliuntaristinės istorinio materializmo in- 
terpretacijos logika buvo nesutaikoma su Engelso mėgstamo- 
mis „mokslinio socializmo“ tezėmis, ypač su jų prognostine 
dalimi, susijusia su perėjimu į socializmą ir komunistinės atei- 
ties visuomenę. Revizionistinių idėjų sprogimas, įvykęs Vokie- 
tijoje po Engelso mirties, parodė šią priešingybę ir praskynė 
kelią vis sąmoningesniam vokiečių socialdemokratijos nutoli- 
mui nuo komunistinės utopijos. Galutinis šio proceso rezultatas, 
kaip žinoma, tapo visiškas marksizmo atsisakymas!. 

Marxo ir Engelso idėjas visiškai kitaip perėmė Lenino ir Sta- 
lino partija. Ilgą laiką jai buvo būdinga stačiai apsėstoji ištiki- 
mybė komunistiniam „galutiniam tikslui“, kurį, kaip manyta, 
gėdingai išdavė Vakarų Europos socialistinės partijos. Visų jė- 
gų ir priemonių mobilizavimas tam tikslui, vykdytas nepaisant 
aiškaus visuomeninės materijos pasipriešinimo, tapo pagrin- 
diniu rusų revoliucijos totalitarinės dinamikos šaltiniu. 

Analizuodamas Marxo pažiūras stengiausi parodyti, kaip 
jo idėjos galėjo grįsti totalitarinius veiksmus. Tariamai para- 
doksalus yra faktas, kad tai ypač susiję su Marxo laisvės kon- 
Cepcija kaip lig šiol rimčiausių mėginimu diskredituoti libera- 
lųjį palikimą. Dar didesnis buvo netyčinis Engelso indėlis į 
komunistinę-totalitarinę ideologiją. Tą nulėmė jo „dialektinis ma- 
terializmas“, kaip rinkinys gatavų, autoritetingų atsakymų į vi- 
sus galimus klausimus, jo laisvės, kaip būtinybės, suvokimo kon- 
Cepcija, žinoma, „šuolio iš būtinybės karalystės į laisvės karalystę“ 
koncepcija. Engelso filosofija suteikė totalitariniams vadovams 
pavojingai lanksčių, dialektiškų formulių, kuriomis galima buvo 
pagrįsti ir kraštutinį voliuntarizmą (kaip visagalybę tų, kurie 
„teisingai suprato“ Istorijos dėsnius), ir kraštutinį fatalizmą 

(tinkamą palaužti priešininkų valiai, apeliuojant į nepermal- 
daujamos ir visiškai objektyvios istorinės būtinybės autoritetą). 

Vokiečių socialdemokratijos evoliucija liudija, kad deter- 
minizmas pats savaime nėra visuomeninės-politinės laisvės 
priešas. Pavojingiausias Engelso laisvės teorijos elementas 
yra ne jos „neišvengiamizmas“, o tai, ką ji kalba apie teisin- 
gą būtinybės „supratimą“, jos pavertimas sąmoningu ir su 
tuo sąmoningumu sutampančiu veikimu. Prisiminkime En- 
gelso išvadą, kad nekontroliuojamos visuomeninės jėgos „vei- 
kia aklai, prievartingai, griaunamai“, taigi reikia jas pažinti 
ir užvaldyti, iš „demoniškų valdovų“ paversti jas „paklus- 
niais tarnais“ !. 

Nors „visuomenines jėgas“ Engelsas suprato kaip pirmiau- 
sia ekonomines jėgas, pacituotieji žodžiai teikė puikų loginį pa- 
grindą mėginimams paversti visą visuomenę „paklusniais tar- 
nais“ tų, kurie tariamai „suprato istorijos dėsnius“ ir gali kalbėti 
jų vardu, kuriems pati Istorija suteikė mandatą valdyti. O ar 
galima abejoti, kad Leninas matė save ir savo partiją kaip Istori- 
jos pasirinktą instrumentą? Jei laisvė yra „būtinybės suprati- 
mas“ ir sąmoninga visuomeninių jėgų kontrolė, tai bolševikų 
partija kaip sąmoningas darbininkų klasės avangardas galėjo 
vertinti save tiesiog kaip laisvės įsikūnijimą. Jos siekis kontro- 
liuoti viską, eliminuoti iracionalų pliuralizmą ir aklą chaotišką 
spontaniškumą galėjo būti matomas kaip „laisvės karalystės“ 
statyba. 

Nepaisant dažnai arogantiško pasitikėjimo savimi, Marxas 
ir Engelsas nemanė esą neklystantys. Bet kas iš to, jei pati „moks- 
linio socializmo“ koncepcija buvo pretenzija į vieninteles tei- 
singas ir tikrai mokslines Žinias ne tik apie visuomenės ateitį, o 
ir apie būsimos raidos kryptį ir galutinį visuomenės evoliucijos 
tikslą. Karlas Popperis buvo teisus, čia įžvelgdamas demokra- 
tinių valdžios įteisinimo pagrindų paneigimą ir tam tikrų savo 
tiesų, taigi itin represiško ir autoritariško vadovavimo pagrin- 
dimą“. Iš tikrųjų tai vienintelių teisingų Žinių apie istorijos pras- 
mę ir kryptį turėtojas turi ne tik teisę, o ir pareigą nepaisyti dau- 
gumos ignorantiškos valios; jeigu jam priklauso valdžia, tai jis 
turi teisę ir pareigą realizuoti istorinę būtinybę, nepaisydamas 
nieko, net ir pasitelkdamas policiją, durtuvus ir tankus. Jis gali 
prisipažinti klydęs vienu ar kitu smulkiu reikalu, bet vis tiek 
semiasi iš „mokslinio socializmo“ tvirtą įsitikinimą, kad istori- 


7. Dvejopas palikimas 


jos vyksmas yra neišvengiamas, kad Istorija yra jo pusėje, taigi 
jis jokiu būdu negali atsisakyti valdžios. 

Antra pavojinga Engelso laisvės teorijos pasekmė yra pseu- 
doracionalistinis konstruktyvizmas, kurio esmę sudarė įsitiki- 
nimas, kad „raidos dėsnių supratimas“ suteikia vienareikšmiš- 
kų ir privalomų nurodymų dėl veiksmų krypčių. Praktikoje tai 
labai dažnai reiškė veikimą pagal „teoriją to, kas yra istoriškai 
būtina“, nepaisant sveiko proto ir sukaupto patyrimo. Tokia 
pozicija yra dogmatinis apriorizmas, gyvenimo turtingumo su- 
kišimas į teorijos prokrusto lovą; taigi nedaug sieja ją su auten- 
tišku determinizmu, kuris, kaip pasaulėžiūros elementas, vei- 
kiau nusideda tendencija kapituliuoti faktų akivaizdoje. 
„Mokslinis socialistas“ ignoruoja gyvenimo pasipriešinimą te- 
orijai, nes yra įsitikinęs, kad „suprato“ esmingesnius istorijos 
dėsnius ir privalo vadovautis kaip tik tuo „supratimu“, o ne 
oportunistiniu empirijos gerbimu. Taip Engelso „būtinybės su- 
pratimo“ formulė lengvai virto istorinio determinizmo priešin- 
gybe- patogiu voliuntaristinio arbitralumo įrankiu. Pakako pro- 
klamuoti, kad istorijos dėsniai „suprasti“ ir kad valdančioji 
grupė juos supranta geriausiai. 

Galiausiai trečia, bet ne mažiau svarbu, yra tai, kad laisvės, 
kaip „būtinybės supratimo“, teorija grindė totalinės visuome- 
nės indoktrinacijos mėginimus. Šiuo atžvilgiu Engelso indėlis į 
Stalino totalitarizmą buvo ypač reikšmingas. Juk kaip tik En- 
gelsas daugiausia ir pavertė marksizmą viską apimančia teori- 
ja, arba „moksline pasaulėžiūra“, pretenduojančia į tiesos mo- 
nopolį ir politinį teisingumą. Žmonių laisvė buvo padaryta 
priklausoma nuo „tikrų Žinių“, leidžiančių „suprasti būtiny- 
bę“, šios žinios buvo viską apimančio pobūdžio; kad jas perim- 
tų visuomenės visuma - o tas esą komunistinio išsilaisvinimo 
sąlyga, — reikėjo išsamios ir viską apimančios indoktrinacijos. 
Stalinizmo teoretikai šiuo pagrindu vaizdavo protų pavergimą 
kaip jų pakylėjimą iki „adekvataus sąmoningumo“ , išlaisvini- 
mą iš klaidų ir klasinio aklumo, taigi laisvės sąlygų sukūrimą. 

Tokiems mėginimams buvo būdinga tam tikra minties logi- 
ka, nors - dar pakartokime - tai nebuvo determinizmo logika. 
Autentiškas determinizmas pasikliautų automatišku „objek- 
tyvių dėsnių“ veikimu, o tas padarytų indoktrinaciją nereika- 
lingą. Bet Engelso koncepcijoje komunizmo pergalė buvo pa- 
daryta priklausoma nuo teisingo istorijos dėsnių „supratimo“, 
taigi nuo subjektyvaus veiksnio. Dėl to liko daug abejonių ir 

nuogąstavimų, kad visuomenė nepakils iki „būtinybės suprati- 
mo“ ir spontaniškai nepanorės prisidėti prie komunizmo staty- 
bos. Tačiau jei negalėjo būti tikros (komunistinės) laisvės be 
tikrų (komunistinių) Žinių, tai Žinių paskleidimas per masinę 
indoktrinaciją tapdavo būtina laisvės sąlyga. Pasak žinomos 
maksimos, reikėjo „versti žmones būti laisvus“. 

Marxo ir Engelso idėjų pavertimas totalitarizmo įteisinimu 
ir despotiškos valdžios žmonių protams ir sąžinėms instrumen- 
tu, aišku, nebuvo toks procesas, kuris kartu galėjo įvykti istori- 
nėje ir visuomeninėje tuštumoje. Tai, kad tatai įvyko Rusijoje, be 
abejonės, nėra istorinis atsitiktinumas. Tačiau rusiška specifi- 
ka čia buvo tik pasyvus palankus veiksnys, o ne lemiama prie- 
žastis. Be utopinio idealo (paradoksaliai tapatinamo su „lais- 
vės karalyste“) ir fanatiško tikėjimo, kad šio idealo realizavimas 
yra sankcionuotas Istorijos ir Mokslo, komunistinis totalitariz- 
mas nebūtų galėjęs atsirasti, išsilaikyti ir užvaldyti didelę pa- 
saulio dalį. Jei jis būtų rėmęsis vien plika prievarta, tai nebūtų 
pajėgęs mobilizuoti masių, sukurti groteskiško visažinio ir vi- 
sagalio vado kulto ir gana ilgą laiką hipnotizuoti pažangių Va- 
karų intelektualų. Jeigu nebūtų siekęs igyvendinti utopinės vi- 
zijos, tai nebūtų privalėjęs sieti žiaurumų su absurdiškumu, 
savo įteisinimo sąlygoti ideologiniais įsipareigojimais ir Sizifo 
pastangomis eikvoti jėgas jų realizavimui. 

Ko gero, toks komplimentas yra abejotinas, bet Žmonės ap- 
skritai ryžtasi įvykdyti didelius nusikaltimus masiniu mastu 
tik tuomet, kai įjuos stumia galingas, fanatiškas tikėjimas. Ne- 
priklausomai nuo Marxo ir Engelso intencijų, jų komunistinė 
utopija tapo galingiausio ir pavojingiausio naujųjų laikų pa- 
saulietinio tikėjimo šaltiniu. Šis tikėjimas šiandien yra miręs 
(bent europinėje kultūroje), bet jo padariniai mus vis dar lydi. 

Marxo ir Engelso palikimas nesiredukuoja iki sukompromi- 
tuotos jų pažiūrų dalies, tokios, kaip, pavyzdžiui, „mokslinio 
kapitalizmo“ koncepcija ir rinkos ekonomikos panaikinimo pro- 
grama. Tačiau vis tiek kaip tik toji jų palikimo dalis inspiravo 
tarptautinį komunistinį judėjimą ir padarė milžinišką įtaką mū- 
sų, kaip tik besibaigiančio (jau baigėsi — vert. past.) šimtmečio 
istorijai. Kritinė tų idėjų analizė neturi įgauti kerštingo atsiskai- 
tymo su komunistine praeitimi formų. Ji turi tarnauti visų ko- 
munistinės utopijos aukų, taip pat tų Žmonių, kurie ja tikėjo ir 
paaukojo gyvenimą jai realizuoti, tragiškam likimui labiau su- 
prasti. 

„BŪTINYBINIO“ MARKSIZMO 
VARIANTAI 


1. Karlas Kautsky: nuo komunizmo 
„istorinės būtinybės“ iki 
demokratijos „istorinės būtinybės“ 


Engelso atlikta marksizmo kodifikacija padarė lemiamą įtaką 
vadinamajam II Internacionalo laikotarpio klasikiniam mark- 
sizmui. Pagrindinė tokios interpretacijos sąvoka buvo „istori- 
nė būtinybė“. Leszekas Kotakowskis taikliai pastebėjo, kad 
pagrindiniam šio laikotarpio marksistiniam teoretikui Karlui 
Kautsky istorinės būtinybės, o ypač socializmo „objektyvios 
būtinybės“, supratimas buvo marksizmo kertinis akmuo ir pa- 
grindinis skirtumas tarp utopinio ir mokslinio socializmo!. Tą 
patį galima pasakyti ir apie kitus tos epochos „ortodoksinius 
marksistus“. Negalėjo būti kitaip, nes sąvoka „marksistinė or- 
todoksija“ buvo aiškiai apibrėžta Kautsky leidinyje „Neue 
Zeit” — pirmajame marksistiniame teoriniame žurnale, įkurta- 
me 1883 metais siekiant įveikti „eklektinį socializmą“ ir užtik- 
rinti „nuoseklaus marksizmo“ pergalę. Kaip tik Kautsky ir 
buvo „terminų <marksistas> ir <marksizmas> ta prasme, ko- 
kiajie įėjo į mūsų žodyną, tėvas“*. Jo, kaip pagrindinio II Inter- 
nacionalo teoretiko, autoritetas buvo visuotinai pripažintas, o 
jo įtaka iš tikrųjų buvo milžiniška. Rusų jaunesnės kartos mark- 
sistų, taip pat Centrinės ir Rytų bei Pietų Europos marksistų 
intelektinei raidai ji dažnai buvo didesnė negu tiesioginė Mar- 
xo ir Engelso įtaka*. Pasak Boriso Nikolajevskio, Kautsky Ru- 
sijoje buvo tais laikais populiariausias Vakarų mąstytojas". 
Nepaprasto Kautsky populiarumo liudijimų taip pat randa- 
meir Lenino veikaluose“. Be to, nieko keista, kad Kautsky mark- 
sizmo interpretacija, savo ruožtu priklausoma nuo Engelso 


! L. Kotakowski, Główne nur- 
ty marksizmu, Londyn, 1988, 
p. 391. 


2 Žr. G. Haupt, Aspects of Inter- 
national Socialism, 1871-1914, 
Cambridge, 1986, p. 11-13. 


? Ten pat, p. 13. 


* Siūl. jugoslavų socialisto Ż. 
Topaloviciaus liudijimą Mein 
geistiger Vater knygoje Ein Le- 
ben für den Sozialismus (kol. 
darbas), Hannover, 1954. 


° Siūl. B. Nikolaevskii, Karl 
Kautsky in Russland, žr. ten pat. 


6 Valstybėje ir revoliucijoje Le- 
ninas rašė: „Rusų literatūroje, 
be abejo, yra nepalyginti dau- 
giau Kautskio veikalų vertimų 
negu bet kurioje kitoje. Ne vel- 
tui kai kurie vokiečių social- 
demokratai juokauja, kad 
Kautskis labiau skaitomas Ru- 
sijoje negu Vokietijoje“ (V. Le- 
ninas, Pilnas raštų rinkinys, t. 33, 
p. 101). Atidavus šios knygos 
anglų kalba versiją spaudai, 

pasirodė Kautsky santykius 
su rusų marksistais nagrinė- 
janti monografija M. Donald, 
Marxism and Revolution. Karl 
Kautsky and the Russian Marxists 
1890-1924, New Haven-Lon- 
don, 1993. Šioje knygoje, rekla- 
muojamoje kaip visiškai nau- 
jas Žvilgsnis į leninizmą, 
stengiamasi įrodyti, kad Leni- 
nas iš tikro buvo Kautsky mo- 
kinys. Viena vertus, tai yra lau- 
žimasis pro atviras duris, O 
antra, rimtas nesusipratimas — 
nes Leninas, net ir tuomet, kai 
troško likti ištikimas socialde- 
mokratinei ortodoksijai, inter- 
pretavo Kautsky savaip, o tai, 
kaip pamatysime, lėmė reikš- 
mingas ne tik praktines, bet ir 
teorines pasekmes. Išsamiau- 
sias, pagrindinis veikalas apie 
Kautsky ligi šiol yra M. Wal- 
denbergo veikalas Wzlot i upa- 
dek Karola Kautskiego, Krakow, 
1972,21 

*Siūl. M. Waldenberg, Wzlot i 
upadek, t. 1, p. 68. 


3 Zr. E. Engels, Briefwechsel mit 
Karl Kautsky, B. Kautsky (red.), 
Wien, 1955, p. 4., siūl. M. Wal- 
denberg, Wzlot i upadek, t. 1, 
p. 74, ir G. P. Steenson, Karl 
Kautsky 1854-1938: Marxism 
in the Classical Years, Pit- 
tsburgh, 1978, p. 35, 45. 


* Siūl. G. P. Steenson, Karl 
Kautsky, p. 47—49. 

interpretacijos, taip ilgai buvo laikoma „ortodoksine“ ir „klasi- 
kine“. 

Tačiau detalesnė kitų II Internacionalo teoretikų raštų anali- 
zė liudija, kad jų pažiūros ne visada sutapo su Kautsky pažiū- 
romis. Napaisant to, kad visi pripažino „istorinę būtinybę“, 
dažnai jie skyrėsi gana esmingai, nors dažniausiai patys to ne- 
suvokė. Kai kurie šie skirtumai turėjo tam tikrą teorinę arba prak- 
tinę reikšmę laisvės koncepcijai. Kad tai parodyčiau, paanali- 
zuosiu „laisvės ir būtinybės“ problemą trijų Žymiausių 
„būtinybinio marksizmo“ atstovų: Kautsky, Plechanovo ir 
Luxemburg pažiūrose. 

Perry Andersonas pažymėjo, kad po Marxo ir Engelso mir- 
ties „visa marksistinės kultūros ašis pasistūmėjo Rytų ir Vidu- 
rio Europos link“'. Čia paminėtos pavardės patvirtina tą mintį. 
Karlas Kautsky (1854-1938), gimęs Prahoje, įkūnijo (pasak jo 
paties) visą Habsburgų monarchijos etninį mišinį: jo tėvas bu- 
vo čekas su lenkiško kraujo priemaiša, o motina - vokietė, besi- 
giminiuojanti su vengrais ar kroatais*. Nepaisant to, pirmieji jo 
veiklos metai buvo susiję su Austrijos socialistų partija.1880 
metų pradžioje jis persikėlė i Ciurichą ir susisaistė su būreliu 
vokiečių socialistų, apsigyvenusių ten dėl Vokietijos antisocia- 
listinio įstatymo. Bendravimas su jais praplėtė Kautsky hori- 
zontus, nulėmė jo ryžtą dirbti tuomet buvusios neteisėtos Vo- 
kietijos socialdemokratų partijos (SPD) naudai. 

Kautsky atsivertimas į marksizmą prasidėjo Austrijoje susi- 
pažinus su Anti-Diuringu, kurio dėka (kaip vėliau prisipažino) 
suprato Kapitalą?. Marksistinę edukaciją jis tęsė Šveicarijoje. Ten 
studijavo Marxo ir Engelso veikalus vadovaujamas Eduardo 
Bernsteino, būsimojo revizionizmo teoretiko. 1881 metais as- 
meniškai susipažino su Marxu ir Engelsu; tiesa, nepadarė jiems 
gero įspūdžio, bet kontaktai išliko“. Kai Kautsky, jau kaip „Neue 
Zeit“ leidėjas, persikėlė į Angliją, Marxas jau buvo miręs, o En- 
gelsas buvo netoliese ir tapo Kautsky patarėju ir asmeniniu mo- 
kytoju. Kautsky su juo dažnai konsultavosi. Pirmas didesnes 
knygas — Thomas More und seine Utopie (1889) ir Die Klassen- 
gesätze vom 1789 (1889) Kautsky parašė Engelso prižiūrimas". 
Nepaisant to, jis netapo Engelso mokiniu filosofijos atžvilgiu. 
Neatrodo, kad tai paaiškintina „visišku filosofinių problemų ne- 
supratimu“; juk buvo daug „dialektinių materialistų“, kurių filo- 
sofinė kultūra buvo tikrai ne geresnė. Iš priežasčių, kurios 


1. Karlas Kautsky: nuo komunizmo „istorinės būtinybės“ iki... 


nulėmė Kautsky abejingumą Engelso filosofiniams žygiams, di- 
delį vaidmenį suvaidino jų protinės formacijos skirtingumas: 
Kautsky buvo gana smarkiai veikiamas natūralistinio evoliu- 
cionizmo, tačiau jam visiškai svetimos buvo hėgeliškos tradici- 
jos. Bet svarbiausia priežastis buvo Kautsky požiūris, kad mark- 
sizmas taikytinas tik visuomenės mokslams ir neturi pretenduoti 
į viską apimančios filosofinės doktrinos statusą. Šį požiūrį pri- 
pažino dauguma vokiečių socialdemokratų. Iš žymių II Inter- 
nacionalo teoretikų tik G. Plechanovas troško paversti marksiz- 
mą viską apimančia filosofija, kuri remtųsi Engelso „dialektiniu 

materializmu“. Kaip pamatysime, tai nulėmė pražūtingą mark- 
sizmo įtaką Rusijos likimui. 

Filosofinių ambicijų neturėjimas, aišku, negalėjo apsaugoti 
Kautsky nuo epochos intelektualinių srovių įtakos. Troškimas 
griežtai laikytis mokslinės pozicijos padarė jį ypač priklauso- 
mą nuo pozityvistinio scientizmo įtakos. Dėl to jis sukūrė pa- 
grindus vadinamajam „pozityvistiniam marksizmui“, būdin- 
gam II Internacionalui ir dažnai painiojamam su Engelso 
marksizmu (nors šis turėjo svetimų pozityvizmui „hėgeliškų 
komponentų“ ir spekuliatyvaus filosofavimo gamtos tema ten- 
dencijų)*. Pagrindiniai pozityvistinės marksizmo interpretaci- 
jos bruožai ypač raiškiai pasireiškia Kautsky knygelėje Etika 
materialistinio istorijos supratimo šviesoje (1906). Todėl tai yra ge- 
ras išeities taškas Kautsky pažiūroms pristatyti, nors tuo ir bus 
pažeista chronologinė tvarka. 

Kautsky gerai žinojo, kad Marxas ir Engelsas nemėgo kildinti 
socializmo iš moralės postulatų. Moralistinis požiūris į socializ- 
mą jiems atrodė „ideologija“ (Žeminimo prasme) arba utopija, 
būdinga tiems socializmo (visų pirma prancūzų) teoretikams, 
kurie nesugebėjo pakilti iki tikslaus mokslo lygio. „Būtinybinis“ 
marksizmo aiškinimas stiprino šią tendenciją, bet kartu grasino 
marksizmui priekaištais už fatalizmą. Reaguodami į tai kai ku- 
rie marksizmo šalininkai — ypač neokantistai bei jų veikiami aust- 
rų marksistai, suformulavo požiūrį, kad Marxo suformuluotas 
grynai kauzalinis socializmo pagrindimas turi būti papildytas 
moraliniu pagrindimu. Kautsky etika polemizavo su šiuo po- 
žiūriu. Ji neigė neokantiškąjį „moralinį socializmą“ „moksliš- 
kumo“ naudai. Pagrindinė tos etikos tezė, visiškai atitinkanti 
Engelso laisvės koncepciją, skelbė, kad tikslų pasirinkimas turi 
būti ne laisvo moralinio apsisprendimo, o taiklaus istorinės 

būtinybės atpažinimo rezultatas. „Materialistinis istorijos su- 
pratimas, - rašė Kautsky, - nubloškė nuo sosto moralinį idealą 
kaip pagrindinį visuomenės raidos veiksnį, ir pamokė mus, kad 
visuomenės tikslus kildintume vien iš esamų materialinių pa- 
grindų pažinimo. O per tai pirmą sykį pasaulio istorijoje paro- 
dytas kelias, kaip galima išvengti revoliucinės tikrovės atsiliki- 
mo nuo visuomenės idealo, kaip galima išvengti iliuzijų ir 
nusivylimų.“ 

O kur dingo mintis apie socialines pažinimo šaknis, būties 
nulemiamą sąmonę, taigi apie neklasinių, aksiologiškai neutra- 
lių žinių nebuvimą? Kautsky šiuo klausimu laikėsi nekritiško 
tikėjimo „grynuoju mokslu“ ,objektyvumu ir neutralumu pozici- 
jos. Jis pripažino, kad ir Marxo „moksliniame tyrinėjime kartais 
prasibrauna moralinio idealo įtaka“ „bet užtikrino skaitytoją, kad 
Kapitalo autorius visada stengėsi šalinti tai iš tyrinėjimų“. Nes 
mokslas „visada turi imtis pažinti tik tai, kas būtina. Tiesa, jis 
kartais gali nurodyti tai, kas turi būti, bet tas visada turi būti tik 
rezultatas supratimo to, kas yra būtina. Bet turi atsisakyti paieš- 
kų tokios pareigos, kurios negalima pripažinti „reiškinių pasau- 
lyje“ įrodyta būtinybe. Etika visada privalo būti tik mokslo sub- 
jektas; mokslas privalo tyrinėti moralinius impulsus bei 
moralinius idealus ir paaiškinti juos; bet neprivalo priimti iš jų 
jokių nurodymų dėl rezultatų, kurių neįmanoma pasiekti. Moks- 
las yra virš etikos, jo rezultatai nėra nei moralūs, nei nemoralūs, 
panašiai kaip būtinybė nėra nei morali, nei nemorali.'* 

Šitaip suprantama etika, aišku, negali būti normatyvinė dis- 
ciplina. Jos uždavinys yra tik išsiaiškinti moralinių normų ge- 
nezę, funkcijas ir sąlyginį, pereinamąjį pobūdį. Kautsky itin pa- 
brėždavo, kad tie paaiškinimai neprivalo būti vien istoriniai, 
skiriantys Žmonių pasaulį nuo gamtos pasaulio. Nes žmonių 
visuomenė yra gamtos dalis, moralė nėra kažkas išimtinai žmo- 
giška: dauguma žmonių poelgių yra gamtos evoliucijos vaisius 
ir kyla iš gyvūnų karalystės. Net labiausiai altruistiški jausmai 
nėra kažkas išimtinai žmogiška, nes galima, kaip įrodė Ch. Dar- 
vinas, jų atitikmenų rasti ir tarp gyvūnų. Iš esmės „moralinė 
teisė yra gyvuliškas instinktas [...] sąžinė ir pareigos jausmas 
yra pastovios visuomeninių instinktų persvaros, būdingos kai 
kurių rūšių gyvūnams, išdava'*. Pastoviausios moralinės nor- 
mos yra normos, nusistovėjusios kovoje už būvį ikižmogiškoje 
evoliucijos stadijoje. Specifiškai žmogiška moralė nuolat kinta, 

taigijei ieškome pastovesnių normų, privalome jų ieškoti visuo- 
meniniuose instinktuose, kuriuos žmonės paveldėjo iš savo pro- 
tėvių gyvūnų. 

Nenuostabu, kad „etiškieji socialistai“ tai įvertino kaip vi- 
sišką kapituliaciją prieš moralinį skepticizmą'. Apgailestavo, 
kad Kautsky pozicija neapeliuoja į moralinį imperatyvą, kuris 
turėtų pagrįsti socializmo rėmimą. Tačiau Kautsky nekėlė sau 
tokio uždavinio; jis grindė socializmą istorine būtinybe, ir kaip 
tik būtinybė jam buvo stipriausias argumentas prieš skepticiz- 
mą. Atsakyme Ottonui Bauerui jis retoriškai klausė: „Kaip gali- 
ma išvesti skepticizmą iš būtinybės pažinimo?“ *. 

Būtinybės supratimas, kuriuo operavo Kautsky, skyrėsi tiek 
nuo mechaninės fizikos būtinybės, tiek nuo hėgelizmo „racio- 
nalios būtinybės“. Jis skyrė „būtinybę“ nuo „neišvengiamumo“, 
aiškindamas šį skirtumą taip: 


„Kai kalbame apie proletariato ir socializmo pergalės būtinybę, 
neturime galvoje, kad tai yra neišvengiama pergalė, kuri turi įvykti 
savaime su fatališku tikrumu, net jei darbininkų klasė nieko ta 
kryptimi neveiktų. Būtinybė mums reiškia vien tolesnės raidos 
galimybę.“ 


Kitaip sakant, socializmas neatsiras kaip neišvengiamas, 
nors ir nelauktas, istorijos rezultatas. Kitaip nei kitos visuome- 
ninės santvarkos, jis turi būti sąmoningo pasirinkimo ir sąmo- 
ningos kovos objektas. Socializmo būtinybę sudaro tai, kad jis 
yra būtina tolesnės raidos sąlyga -jo alternatyva yra civilizaci- 
jos žlugimas. Tai nebuvo improvizuotas atsakymas neokantis- 
tiniams revizionistams, nes tą įrodo faktas, kad tokią pačią po- 
ziciją Kautsky suformulavo 1892 metais Erfurto programos 
komentare. Ten skaitome: „išlikti kapitalistinėje civilizacijoje 
neįmanoma; privalome eiti tik arba pirmyn į socializmą, arba 
atgal į barbariškumą“*. 

Jei taip, tai neteisinga priskirti Kautsky aklą optimizmą ir 
apibrėžti jo pažiūrą žodžiais: „Socializmą, šiaip ar taip, turime 
garantuotą istorijos dėsnių“. Kapitalizmo žlugimas Kautsky 
buvo būtinybė, bet nereiškė, kad socializmo pergalė yra auto- 
matiškai garantuota. Atvirkščiai, Kautsky kuo aiškiausiai kal- 
bėjo apie socializmo priklausomybę nuo subjektyvaus veiksnio 
— valios ir sąmoningumo žmonių, veikloje besivadovaujančių 
griežtai objektyviomis, mokslinėmis žiniomis. 

II „BÜTINYBINIO” MARKSIZMO VARIANTAI 


Reikia pažymėti, kad Kautsky partijos draugai šį požiūrį 
pripažino anaiptol ne vieningai. Pavyzdžiui, Eduardas Bern- 
steinas manė, kad autentiška būtinybė nereikalauja sąmoningo 
pripažinimo. Jam kapitalizmas buvo ekonominė būtinybė kaip 
tik todėl ir tik todėl, kad atsirado dėl spontaniškų procesų, o ne 
dėl sąmoningos, tikslinės veiklos. Jei socializmas reikalauja są- 
moningos kovos dėl jo įgyvendinimo, jei jis gali funkcionuoti 
tik suvokiančia savo tikslus valia, nes nesudaro spontaniškos 
savireguliacijos mechanizmų, tai reiškia, kad jo negalima kil- 
dinti iš kauzalinio determinizmo, kad jo vienintelis tikslas yra 
etinis idealas’. Šitaip empirinio, pragmatiško revizionizmo te- 
oretikas surado bendrą kalbą su neokantistais. 

Tiesioginis Kautsky suformuluotos „socializmo būtinybės“ 
koncepcijos rezultatas buvo pažiūra, kad darbininkų partijos tiks- 
lai turi būti formuluojami remiantis mokslinėmis žiniomis, taigi 
kad darbininkų sąmoningumas turi būti formuojamas iš išorės — 
žmonių, turinčių tokių Žinių. Straipsnyje, kurį Leninas uoliai pa- 
citavo, Kautsky tai formulavo kuo vienareikšmiškiausiai: 


„Šių laikų socialistinė sąmonė gali atsirasti tiktai iš gilių mokslo 
žinių. Iš tikrųjų, šiuolaikinis ekonomikos mokslas tiek pat yra 
socialistinės gamybos sąlyga, kiek ir, sakysim, šiuolaikinė techni- 
ka, o proletariatas, kad ir kaip norėdamas, negali sukurti nei vie- 
no, nei antro; abu juodu kyla iš dabartinio visuomeninio proceso. 
O mokslo skleidėjas yra ne proletariatas, bet buržuazinė inteligen- 
tija: juk atskirų šito sluoksnio narių galvose kilo ir šių laikų socia- 
lizmas, ir jų jau buvo perduotas intelektualiniu išsilavinimu įžy- 
miems proletarams, kurie paskui jį įneša į klasinę proletariato 
kovą ten, kur tai leidžia sąlygos. Taigi socialistinė sąmonė yra 
kažkas iš šalies įnešta (von außen Hineingetragenes) į klasinę prole- 
tariato kovą, o ne kažkas gaivališkai (urwiichsi9) iš jos kilę.“ 


Tačiau tai, kad Leninas panaudojo šią citatą, neturėtų mūsų 
klaidinti. Nėra tiesa, kad Lenino veikale Ką daryti? išplėtotos 
mintys faktiškai visiškai sutapo su tuometine marksistine orto- 
doksija*; dar mažiau teisingas yra teiginys, kad „partijos-avan- 
gardo Lenino versija buvo pagrįsta Kautsky suformuluota dok- 
trina“*. Juk reikia įžvelgti aiškų skirtumą tarp profesionalių 
revoliucionierių, troškusių bet kokia kaina iškovoti politinę val- 
džią, ir socialistinių mokslininkų, troškusių pasiekti visiškai ob- 
jektyvų raidos tendencijų supratimą; tarp Lenino „revoliucinio 

avangardo“, kuriam grėsė plitusios tarp darbininkų tredjunio- 
nizmo tendencijos, ir gynusio savo autonomiją socialistinio 
mokslinio elito, siekusio stabdyti revoliucinį voliuntarizmą ko- 
ordinuojant partijos veiklą su objektyvios būtinybės pažinimu. 
Bendras šių pozicijų bruožas yra profesionalizmo gynimas nuo 
spontaniškumo, bet Kautsky rūpėjo pozityvistiškai supranta- 
mo mokslo profesionalai, o Leninui - revoliucijų specų profe- 
sionalizmas. 

Atsižegnojimas nuo spontaniškumo pats savaime mark- 
sizme iš esmės nebuvo nieko nauja. Marxas ir Engelsas, tiesa, 
neformulavo nei kautskiškos Žinių autonomijos teorijos, nei 
leniniškos revoliucinio avangardo teorijos. Tačiau abi šios, 
nors ir labai skirtingos, teorijos iš esmės kyla iš Marxo-Engel- 
so „šuolio į laisvės karalystę“ koncepcijos. Ši koncepcija juk 
buvo radikalaus spontaniškumo, kuris buvo tapatinamas su 
žmogaus bejėgiškumo aklųjų jėgų akivaizdoje įveikimo sąmo- 
ninga mintimi ir sąmoninga valia vizija. Joje būta tiek išsilais- 
vinimo per mintį mokslinio būtinybės pažinimo dėka, tiek ak- 
tyvaus išsilaisvinimo per revoliucinį valdžios paėmimą ir 
istorijos vairo perėmimą. Kautsky apeliavo tik į pirmąją iš šių 
idėjų; antrąją, gerokai radikalesnę, iškėlė ir nuosekliai išplėto- 
jo Leninas. 

Čia reikia pažymėti esminį Kautsky marksizmo skirtumą 
nuo Marxo ir Engelso pažiūrų. Kotakowskis jį apibūdino taip: 


„Evoliucionistinėje Kautsky doktrinoje, žinoma, nėra vietos es- 
chatologjjai ir tikėjimui bet kokia bendra žmonijos istorijos „pras- 
me“ [...] Be to, nėra ko nors tokio, kaip žmogiškosios prigimties 
paradigma, kuri grįžta į save po ištisus amžius trukusių vidinių 
dvejonių ir randa prarastą istorijos objekto ir subjekto vienybę. 
Stebime būtiną procesą permainų, kurios pačios savaime neturi 
jokios „prasmės“ ir negali išryškinti jokios mokslinio tyrimo pras- 
mės, nes iš esmės yra neutralios vertybių atžvilgiu ir atskleidžia 
vien būtinybes arba „prigimtinius“ dėsnius.” 


Šis puikiai užbrėžtas kontrastas tarp Marxo ir Kautsky ne- 
visiškai tinka Engelsui. Tam tikra prasme Engelsas buvo tiltas 
tarp šių dviejų mąstytojų. Viena vertus, jis jau nebuvo mark- 
sistiškas esencialistas, taigi negalėjo įrodinėti, kad istorijos 
esmė yra žmogaus rūšinių jėgų raida turtėjančio susvetimėjimo 
procese, vedančiame galų gale į žmogaus esmės sutaikymą 

su žmogaus egzistencija. Tačiau, antra vertus, ar tai pripažinsi- 
me esant filosofiškai nuoseklu, ar ne, jis nesugebėjo ir neketino 
atsisakyti hėgeliško tikėjimo istorijos prasmingumu, kurį įžvel- 
gėjų vidiniame stiprėjančiame racionalume. Tad todėl „istori- 
nės būtinybės“ terminas, taikomas ilgiems istoriniams laiko- 
tarpiams, jam reiškė „racionalią būtinybę“, o ne vien 
aksiologiškai neutralią „gamtinę būtinybę“. 

Kautsky, priešingai, atėmė iš istorijos jos „prasmę“. Kaip tik 
dėl šito ir kilo kraštutinė panieka, su kuria į jį žiūrėjo intelektu- 
alai, ieškoję marksizme istorijos prasmingumo pagrindimo. Jie 
paprastai neatsižvelgia į tai, kad tas pozityvistinis santūrumas 
leido Kautsky išlaikyti sveiką nuovoką ir paprastą žmoniškąjį 
padorumą katastrofiškiausių mūsų amžiaus įvykių laikotar- 
piais. 

Tačiau grįžkime prie Kautsky karjeros Vokietijos socialde- 
mokratinėje partijoje. 

1890 metais, prieš pat antisocialistinio įstatymo galios pa- 
baigą, Kautsky grįžo į Vokietiją ir aktyviai dalyvavo rengiant 
savo partijos kongresą. Dirbdamas prie partijos programos, va- 
dinamos „Erfurto programa“, jis pelnė žymiausio partijos te- 
oretiko autoritetą. Teorinė programos dalis, kurios autorius jis 
buvo, daugelį metų išliko įtakingiausiu tarptautinio darbinin- 
kųjudėjimo dokumentu. Tai buvo pirmoji sąmoningai marksis- 
tinė partinė programa; jos svarbą papildomai didino faktas, kad 
ją perskaitė ir aprobavo Engelsas!'. Kai programa 1891 metais 
buvo oficialiai priimta, Kautsky parašė jos išsamų komentarą 
su antrašte Das Erfurter Programm in seinem grundsūtzlichen Teil 
erläutert (1892). Ši oficialiai partijos užsakyta knyga tapo jo „gar- 
siausiu ir dažniausiai verčiamu veikalu“. 

Visapusiška Erfurto programos analizė, žinoma, neįeina į šią 
knygą. Todėl paliesiu tik tris siužetus: 1) Kautsky požiūrį į ka- 
pitalistinės gamybos dėsnius, 2) jo požiūrį į ateities socialistinę 
visuomenę ir 3) tekste suformuluotą laisvės koncepciją. 

Pirmoje Erfurto programos dalyje kalbama apie smulkiosios 
pramonės žlugimą. Kaip ir Engelsas, Kautsky vaizdavo kapita- 
lizmo raidą kaip kapitalo centralizacijos ir koncentracijos pro- 
cesą, neišvengiamai vedantį į smulkiųjų gamintojų ekspropri- 
javimą. Kautsky kategoriškai teigė, kad „nepriklausomo nuo 
kapitalo verslo dienos jau suskaičiuotos“. Todėl pramonės dar- 
bininkai neturi remti amatininkų ir valstiečių interesų. Jie pri- 

valo aiškiai suvokti, kad proletariatas tapo „vienintele dirban- 
čiųjų klase, kuri nepaliaujamai auga jėgos, inteligencijos ir tiks- 
lo suvokimo prasme“!, kad vieninteliai socializmo gynėjai gali 
būti tik „buržuaziniai idealistai“, jeigu jie nutraukė vidinius 
ryšius su buržuazija bei „turi pakankamai jėgų ir drąsos nu- 
traukti su ja ir išorinius saitus“. 

Kautsky mielai pripažino, kad neišvengiama smulkiųjų ga- 
mintojų proletarizacija yra be galo skaudus procesas. Jis taip 
pat tamsiomis spalvomis tapė padėtį pramonės darbininkų, ku- 
riuos pavergė kapitalistai negailestinga darbo mašinizacija. 
Samdomų darbininkų gyvenimo sąlygas jis vertino kaip gerokai 
blogesnes, palyginti su viduramžių samdinių gyvenimo sąly- 
gomis, nes pastarieji gyveno meistro namuose ir valgė kartu su 
juo prie vieno stalo, taigi nežinojo, kas yra skurdas ir badas. 
Tačiau, nepaisant to, socialistai negali remti smulkiųjų gamin- 
tojų jų kovoje už išlikimą: „Pagalba amatininkams ir valstie- 
čiams, kaip gamintojams, išsaugant jų atsilikusias gamybos for- 
mas, prieštarauja ekonominės raidos krypčiai ir yra 
neįmanoma'““. Jiems galima pagelbėti tik kaip vartotojams (Kaut- 
sky nepaaiškino, kaip tai darytina) ir keliant jų protinį lygį. 
Nuo tos akimirkos, kai jų protiniai horizontai prasiplės, o mate- 
rialiniai poreikiai išaugs, labiausiai apsišvietusieji atsisakys 
beviltiškos kovos su kapitalu, įsilies į kovojančių proletarų gre- 
tas ir taip pagreitins jų pergalę“. 

Savo kapitalizmo raidos tendencijų analizėse Kautsky nau- 
dojosi Kapitalu (ypač teze apie tariamai neišvengiamą pelno 
normos mažėjimą), bet pirmiausia sekė Engelsu. Panašiai kaip 
Engelsas, trestų ir sindikatų steigimąsi vertino kaip būtiną ir 
pažangų centralizacijos procesą, galop vedantį į „kapitalisti- 
nių įmonių kaupimą vienose rankose — pavienių kapitalistų 
arba kapitalistų sąjungos, ekonomine prasme taip pat esančių 
tik vienu asmeniu, rankose“. Šio proceso pažangumą, pasak 
jo, sudarė ne tik gamybos našumo didėjimas, bet taip pat, o gal 
visų pirma, ekonominio gyvenimo racionalizacija. Nes Kautsky 
sutiko su Engelso, taip pat Marxo požiūriu, kad stambiosios pra- 
monės gamyba reprezentuoja racionalaus planavimo principą, 
taigi kad jos plitimas riboja „rinkos anarchijos“ veikimo apimtį. 
Taigi buvo įsitikinęs, kad auganti kapitalo koncentracija ir kapi- 
talistinių bendrovių jungimasis į vis stambesnes korporacijas ski- 
na kelią socializmui, kuris užbaigs centralizavimo procesą, 

paversdamas visą visuomenę vienu dideliu koncernu. Be to, 
pabrėžė, kad „šiuolaikinė valstybė [...] yra vienintelė iš dabar 
egzistuojančių visuomeninių organizacijų, kurios mastai pa- 
kankami sudaryti socialistinės bendrijos rėmus“'. Tą valstybę 
įsivaizdavo kaip „vieną didžiulę pramonės įmonę“, kurioje vis- 
kas bus „iš anksto apgalvota ir suplanuota“. 

Visos visuomenės pavertimo vienu ekonominiu subjektu vi- 
Zija sutapo su Marxo ir Engelso požiūriu į seno, spontaniško 
darbo pasidalijimo pakeitimą techniniu darbo pasidalijimu, be- 
siremiančiu planavimu visos visuomenės mastu ir taip elimi- 
nuojančiu „rinkos anarchiją“. Jos įgyvendinimas atitiktų Mar- 
xo kolektyvinio Robinzono Kruzo, savarankiškai tenkinančio 
visus savo poreikius, taigi visiškai kontroliuojančio savo darbo 
produktus, idėją. Bet kuo taptų darbininkų laisvė - galimybe 
laisvai kaitalioti veiklos rūšis, visapusiškai tobulintis, šiandien 
daryti viena, o rytoj ką kita? 

Turime prisiminti, kad Vokiečių ideologija, tai yra veikalas, 
kuriame geriausiai suformuluotos tokios idėjos, tuomet dar gu- 
lėjo rankraščio pavidalu. Marksizmo interpretacija II Interna- 
cionalo laikotarpiu visų pirma rėmėsi Kapitalu ir Anti-Diuringu. 
Be to, buvo neužmiršti anarchistų priekaištai ir todėl į laisvės 
problemą marksizme žiūrėta labai atsargiai. K. Kautsky šiai pro- 
blemai skyrė atskirą Erfurto programos fragmentą. Pavaizdavo 
ją nepalikdamas vietos utopinėms iliuzijoms. 

Socialistinė visuomenė užtikrins savo nariams saugumą ir 
komfortą, bet neduos jiems tokios laisvės, kuri galima tik smul- 
kiosios prekinės gamybos sąlygomis. Patinka mums ar ne, „so- 
cialistinė gamyba nesutaikoma su visiška darbo laisve, tai yra 
su galimybe dirbti, kada, kur ir kaip darbininkui patinka. Bet 
tokia darbininko laisvė nesuderinama su jokiu planiniu žmo- 
nių bendru veikimu, ar vyks jis kapitalistiniu, ar kolektyviniu 
pagrindu. Darbo laisvė yra galima tik smulkiojoje pramonėje, ir 
tai tik iki tam tikro lygio“. Gamybos socializacija per darbo 
pasidalijimą plėtojasi laisvės kaina: „Darbo laisvė baigiasi ne 
tik fabriko darbui, bet ir bet kokiam darbui, kur individas pri- 
klauso didelei visumai. Jos nėra manufaktūrų darbininkams 
nei namudininkams, nėra ir dirbantiems protinį darbą - ne 
savarankiškai, o įmonėse tarnautojais“*. Viešpataujant kapi- 
talizmui, darbininkas dar turi tam tikrą laisvę — gali keisti 
darbdavį. Tačiau socialistinėje visuomenėje „visos gamybos 

priemonės yra suvienytos vienose rankose, tėra ten tik vieninte- 
lis „darbdavys“, kurio neįmanoma pakeisti“'.Tad šia prasme 
socialistinis darbininkas turės dar mažiau laisvės negu kapita- 
listinis darbininkas. 

Kautsky paguodai pridūrė, kad praradimas nebus didelis, 
nes laisvė keisti darbą ir taip nėra tikra darbo laisvė. Kapitalis- 
tinis darbininkas savo darbu nedisponuoja: „Kad ir kaip daž- 
nai eitų iš vieno fabriko į kitą, darbo laisvės jis neras nė viena- 
me, nes kiekviename fabrike kiekvieno atskiro darbininko 
veiksmai yra tiksliai apibrėžti ir sureguliuoti. Tokia yra techni- 
nėbūtinybė““. 

Tad kokia prasme galima kalbėti, kad socializmas bus lais- 
vės padidėjimas? Atsakydamas į šį klausimą, Kautsky tiksliai 
sekė fragmentu laisvės tema iš trečiojo Kapitalo tomo. Pirma, 
kaip įrodinėjo, darbas socialistinėje visuomenėje bus organi- 
zuotas racionaliai ir tarnaus kiekvieno suprantamiems visuo- 
menės interesams, todėl liausis buvęs juntamas kaip išorinė 
prievarta. Kautsky iliustruoti šiam teiginiui nurodė tuomet vei- 
kusias profesines sąjungas: jos nustato ir griežtai kontroliuoja 
darbo sąlygas, tačiau nė vienam darbininkui neateina į galvą 
traktuoti tai kaip nepakenčiamą tironiją*. Antra, darbo laikas 
socializme bus gerokai sutrumpintas, darbininkai galės laisva- 
laikiu visapusiškai tobulėti. Tuo pasinaudos ir inteligentija, kuri 
kapitalizmo sąlygomis neturi „nei laiko, nei poreikio nesava- 
naudiškai ieškoti tiesos, siekti idealo“*. Remiant socializmą, pa- 
didės laisvė visiems, kurie yra visiškai priklausomi nuo rinkos 
ir privalo daryti tik tai, kas jiems atneš pinigų. Kautsky darė 
prielaidą, kad uždarbiavimo alternatyva yra mokymąsis ir kad 
tai yra reikalinga ne tik inteligentijai, bet ir darbininkams. Nes 
jau dabar prabudo darbininkų žinių troškimas, kurį „paten- 
kinti pajėgs tik socializmas“. 

Susumuodamas šiuos pasvarstymus, Kautsky vaizdavo so- 
cialistinę laisvę kaip senovės graikų laisvės atgimimą aukštes- 
niu lygiu: 


„Ne darbo laisvė, o išlaisvinimas iš darbo, daugiausia galimas dėl 
mašinų, socialistinėje visuomenėje užtikrins žmonijai gyvenimo 
laisvę, darbo meno ir mokslo srityje laisvę, tauriausių malonumų 
laisvę. 

Tas laimingas harmoningas išsimokslinimas, kuris lig šiol tik kar- 
tą pasireiškė istorijoje kaip mažos išrinktųjų aristokratų saujelės 

* Ten pat, p. 99. 


* Ten pat, p. 100. Ydingos ka- 
pitalistinio utilitarizmo įtakos 

privilegija, taps prieinamas visiems civilizuotų nacijų žmonėms, 
ir kuo aniems buvo vergai, tuo šiems bus mašinos; jie patirs visą 
išlaisvinimo iš uždarbiavimo darbo taurinančią įtaką, ir kartu bus 
laisvi nuo žeminančios vergovinio ūkio įtakos, kuri sukėlė visišką 
Atėnų aristokratų išsigimimą. Ir kaip dabartinio mokslo ir meno 
priemonės labai pranoksta tas, kurios buvo žinomos prieš du 
tūkstančius metų, kaip dabartinis civilizuotas pasaulis pranoksta 
mažą Graikiją, taip socialistinė visuomenė moralinio dydžio ir 
materialinės gerovės atžvilgiu gerokai pranoks šlovingiausias vi- 
suomenes, kurias istorija lig šiol pažįsta.” 


Šis požiūris į laisvę, toks tipiškas humanistiniam intelektu- 
alui, buvo viena iš mėgstamų Kautsky koncepcijų. Jis daug kar- 
tų grįžo prie jos savo vėlesniuose darbuose. Kūrinyje Die soziale 
Revolution (1902) jis pavaizdavo socializmą kaip komunizmo 
materialinės gamybos srityje sujungimą su anarchizmu dvasi- 
nės kūrybos srityje*. Etikoje jis palygino tris laisvės koncepcijas: 
1) pirmykštės krikščionybės laisvę, suprantamą, kaip „atleidi- 
mą nuo bet kokio darbo“, panašiai kaip „vandens lelijos, ku- 
rios ne verpia ir ne audžia, tačiau yra gražiai apsirengusios ir 
džiaugiasi gyvenimu“; 2) buržuazinę laisvę, arba laisvę kuo 
pelningiausiai naudotis nuosavybe ekonominiame gyvenime 
pagal individualias preferencijas; 3) socialdemokratinę laisvę, 
arba darbo laiko sutrumpinimą, kad kiekvienas gautų galimy- 
bę „laisvai veikti mene ir moksle, laisvai naudotis gyvenimu“. 
Ir pridūrė, kad asmeninę ir visuomeninę laisvę reikia aiškiai 
skirti nuo politinės laisvės. 

Verta atkreipti dėmesį, kad mūsų laikais kultūros išvadavi- 
mo iš ekonomikos valdžios idealas ir dėl to nedaugelio (ku- 
riems kapitalizmas gresia visišku sunaikinimu) aristokratinių 
privilegijų išplėtimo visiems idealas buvo susietas su progra- 
miškai antipozityvistinių ir antiscientistinių „Vakarų marksis- 
tų“ -György Lukacso ir Herberto Marcuso - pavardėmis. Be to, 
reikia priminti, kad kažkas labai panašaus buvo mėgstama idė- 
ja pagrindinio teoretiko, kurį griežtai vertino tie II Internaciona- 
lo marksizmo mąstytojai. 

Tačiau grįžkime prie Erfurto programos. Šioje knygoje Kaut- 
sky be dvejonių pasisakė už pagrindinę Marxo ir Engelso idė- 
ją - prekinės ekonomikos panaikinimo idėją. „Ateities valsty- 
bei“ skirtas skyrius prasideda partijos programos (5 str.) 
devizu, skelbiančiu, kad socializmas reiškia du dalykus: ga- 

mybos priemonių suvisuomeninimą ir prekinės gamybos pa- 
vertimą gamybos sistema, orientuota į tiesioginį poreikių ten- 
kinimą. Tatai buvo aiškus nurodymas, kad nepakanka likvi- 
duoti privatinę gamybos priemonių nuosavybę - reikia taip 
pat panaikinti rinkos ekonomiką. Tai dar labiau pabrėžta po- 
skyryje, skirtame laisvei. Kautsky jį pradėjo polemika su po- 
žiūriu, kad socializmas įveda „despotizmą, palyginti su 
kuriuo net labiausiai nežabotas politinis absoliutizmas yra 
laisva padėtis, nes šis užvaldo tik vieną žmogaus pusę, o anas - 

visą žmogų *. Toji „komunizmo vergovės baimė“ apėmė net 
socialistus, dėl ko jie ėmė galvoti apie komunizmo sujungimą 
su prekine gamyba. Tačiau Kautsky ryžtingai teigė, kad te- 
oriškai tai yra absurdiška, o praktiškai reikštų kapituliaciją 
prieš liberalizmą". 

Vengrų mokslininkas László Szamuely, rėmęs socializmo 
sujungimo su rinka programą, atkreipė dėmesį į beveik užmirš- 
tą faktą, kad Erfurte parengta Vokietijos socialdemokratijos pro- 
grama formulavo vienareikšmiškai komunistinius tikslus: įpa- 
reigojo darbininkų partijos narius kovoti dėl visiško 
prekinės-piniginės ekonomikos panaikinimo, taigi realizuoti 
(tiesa, tik neapibrėžtoje artimesnėje ateityje) utopinę natūralios 
ekonomikos makroskalėje sugrąžinimo idėją?. Tai padarė lemia- 
mą įtaką rusų bolševikams, kurie paėmę valdžią išsikėlė užda- 
vinį tiesiogiai pereiti į „centralizuotą natūralų ūkį'*.Szamuely 
teisingai pabrėžė retrospektyvinį šios utopijos aspektą; tą, kurį 
bent iš dalies suvokė pats Kautsky, noriai pripažinęs, kad so- 
cialistinė gamyba „turės ir privalės turėti daug pagrindinių bruo- 
žų, būdingų senoms komunistinės gamybos formoms, nes ir 
viena, ir kita gamyba yra kolektyvinės gamybos savo poreikiams 
forma”. 

Išsamus antimodernizacinis, tiesiog „reakcinis“ (marksisti- 
ne šio žodžio prasme) šios programos pobūdis kuo aiškiausiai 
matomas jo detalesnėse konkretizacijose, tokiose, kaip, pavyz- 
džiui, kai pabrėžiamas mokėjimų ir paslaugų natūra bei tiesio- 
ginių mainų pranašumas, palyginti su prekyba. Tai atrodo keis- 
ta, bet taip aiškiai ir pozityvistiškai mąstęs Kautsky tiesiog rašė, 
kad pirmasis socializmo statybos kaime žingsnis bus „pinigi- 
nių prievolių“ pakeitimas „prievolėmis natūra“, arba pasiūlė 
valstiečiams sistemą, kurioje (kaip feodalizme), užuot mokėję 
mokesčius, pristatytų valstybei nustatytą kiekį grūdų, vyno ir 

gyvulių’. Kitas panašios prasmės sumanymas buvo skelbti vals- 
tybės ekonominės autarkijos reikalingumą. 

Reziumuodamas Szamuely tuometines vokiečių socialde- 
mokratų koncepcijas apibendrino taip: 


„1) Jie laikė aksioma, kad prekinė ekonomika nesuderinama su 
socializmu, taigi privalo būti panaikinta per socialistinę revoliuci- 
ją; 2) interpretavo socialistinę ekonomiką kaip iš centro kontro- 
liuojamą ir ekonomiškai nepriklausomą pramonės įmonę; 3) skel- 
bė, kad perėjimo į socializmą laikotarpiu yra būtina ekonominių 

santykių „natūralizacija“. 


rodų į šių požiūrių kildinimą iš Marxo ir Engelso doktrinos. O 
juk retrospektyvinį, „tribalistinį“ marksistinio idealo aspektą, 
aiškiausiai matomą Engelso Šeimos, privačios nuosavybės ir vals- 
tybėes kilmėje, gana detaliai analizavo Karlas Popperis ir Friedri- 
chas Hayekas. 

Aišku, Szamuely yra teisus, kai pabrėžia, kad Kautsky pro- 
paguojamas maksimalus prekinių mainų su užsieniu reduka- 
vimas prieštaravo Marxo požiūriui į pažangią „Žmonijos unifi- 
kavimo“ per pasaulio rinką reikšmę. Bet tiesa yra ir ta, kad 
Marxo „kolektyvinio Robinzono Kruzo“ vizija buvo uždaros, 
autarkinės ekonomikos idėja. Žinome, kaip Marxas išsprendė 
šį prieštaravimą: jis manė, kad dialektinis grįžimas į natūralų 
ūkį įvyks pasaulio mastu, taigi nesukels ekonominio bendra- 
darbiavimo apimties mažėjimo. Tačiau vokiečių socialdemok- 
ratai mąstė „socializmo vienoje šalyje“ kategorijomis - bent sai- 
kingai numatomos ateities mastu. Ojeigu socialistinė valstybė 
turėjo panaikinti prekinę ekonomiką, tai siekis padaryti ją eko- 
nomiškai nepriklausomą buvo pagrįstas?. Nes tarptautinių mai- 
nų padidėjimas gerokai pasunkintų veiksmingą ekonominio 
gyvenimo tvarkymą. Todėl tad Kautsky troško tik tokių produk- 
tų (ne prekių!) mainų, kurie nekeltų grėsmės „valstybės ekono- 
minei nepriklausomybei ir saugumui“. Ir todėl skelbė, kad kiek- 
viena socialistinė valstybinė bendrija privalo „pati gamintis 
viską, kas būtina jai išsilaikyti“. 

Aišku, turime prisiminti, kad toks protavimas buvo griežtai 
sąlygiškas: norint panaikinti prekinę ekonomiką, iš tikrųjų ne- 
buvo alternatyvos maksimaliai ekonominei nepriklausomybei. 
Bet reikalas tas, kad, kalbant apie vokiečių socialdemokratus, 

pats nerinkos ekonomikos idealas buvo ne jų programinio mąs- 
tymo irezultatas, o tik iš Marxo ir Engelso paveldėta dogma. 
Nekritiškas šios dogmos perėmimas negalėjo trukti amžinai. 
Kautsky, tiesa, pasipriešino atviram Bernsteino revizionizmui, 
bet pats po Engelso mirties irgi išdrįso mąstyti savarankiškiau. 
O pirmas jo žingsnis ta kryptimi buvo, kaip būdingas dalykas, 
socializmo uždavinių atribojimas nuo komunistinės pinigų pa- 
naikinimo utopijos. Jau veikale Die soziale Revolution jis atsisa- 
kė minties, kad pinigų panaikinimas turi būti tiesioginis socia- 
listinės revoliucijos uždavinys. Tai iš esmės buvo labai 
reikšminga Erfurto partijos programos revizija. Tačiau būdin- 
ga, kad, teoriškai tai pagrįsdamas, Kautsky apsiribojo sveiko 
proto argumentais. Jis rašė: 


„Pinigai, kaip lig šiol, yra paprasčiausia produktų apyvartos ir 
paskirstymo sudėtingame šiuolaikinio gamybos būdo mechaniz- 
me skatinimo priemonė. Jie yra priemonė kiekvienam individui 
tenkinti poreikius pagal individualius pomėgius (žinoma, pagal 
jo perkamąją galią). Kaip produktų apyvartos priemonė, pinigai 
gali būti pakeisti tik tuomet, kai surasime ką nors geresnio. Atei- 
tyje jie, aišku, neteks įvairių savo funkcijų, bent jau vidinės apy- 
vartos mastu, ypač kaip vertės matas.” 


Szamuely paaiškino šias mintis kaip liudijančias „realumo 
jausmo didėjimą“, bet labai skurdžias teorinio turinio prasme. 
Apie tai jis rašė: 


„Kodėl iš tikro pinigai turi išlikti? Todėl, kad nesuradome nieko 
geresnio. Produktai turi kainas, bet ne vertę, arba veikiau turi ir 
vertę, tačiau slypinčią kažkur istorinėje praeityje. Žodžiu, nori- 
me mes ar nenorime, produktas taip pat yra ir prekė; o jei ne, - 
tai ne (nors prekės ir prekinės ekonomikos sąvoka šiame Kaut- 
sky kūrinyje apskritai nepasirodo). Ankstesnės Kautsky pažiū- 
ros aiškiai priminė Rusijos karinio komunizmo ideologiją, o vė- 
lesnė argumentacija ir lygio, ir turinio atžvilgiu primena mums 
pragmatiškai-eklektiškas penktojo ir šeštojo dešimtmečių „te- 

orijas“. 
Ekonominiu atžvilgiu prie šio komentaro ne kiek galima pri- 
durti. Tačiau naudinga prisiminti, kad imantis pirmų, kupinų 
dvejonių mėginimų palaisvinti geležinius dogmatizmo varž- 
tus, paprastai sunku išvengti eklektizmo. Be to, laisvės proble- 
matikos srityje Kautsky motyvacija neapsiribojo ankštu 

pragmatizmu. Juk jis pakankamai aiškiai teigė, kad jam rūpi 
apginti individo laisvę, kad pinigai jam yra nepakeičiama lais- 
vo vartojimo reikmenų pasirinkimo garantija. 

Tačiau galutinai iš komunistinės utopijos Kautsky išsilais- 
vino gerokai vėliau: tik po bolševikų revoliucijos ir košmariško 
karinio komunizmo Rusijoje eksperimento!. Knygoje Die prole- 
tarische Revolution (1922), kuri turėjo būti Europos darbininkų 
judėjimų karo ir revoliucinių perversmų metais patyrimo sinte- 
zė,jis apibūdino komunizmą kaip „teisingą norą, panašų į Mi- 
leniumo idėją“. Atsisakė pinigų panaikinimo ir visuomenės, 
kaip „vieno didelio fabriko“, koncepcijos. Tą padarė pirmiau- 
sia laisvės labui, apibendrindamas savo argumentus taip: 


„Be pinigų įmanomos tik dvi ūkio rūšys. Pirmoji iš jų yra jau 
minėtas pirmykštis ūkis. Jei pritaikytume jį prie dabartinės eko- 
nomikos mastų, tai paverstume visą gamybinę veiklą valstybės 
rėmuose vienu dideliu fabriku su centriniu valdymu, kuris skirtų 
kiekvienai įmonei uždavinius, kauptų visų gyventojų darbo pro- 
duktus, spręstų apie skyrimą gamintojams gamybos priemonių, 
o vartotojams — vartojimo priemonių. 

Idealus šio modelio įgyvendinimas yra kalėjimas arba karei- 
vinės.'? 


Šį kartą Kautsky, kaip dera „renegatui“, nemėgino slėpti, 
kadjo ir Marxo keliai iš dalies išsiskyrė. Jis pateikė Marxo argu- 
mentus prieš piniginę ekonomiką, pakoregavo juos, nurodė jų 
vienašališkumą. Pinigų panaikinimas, kaip įrodinėjo jis, sukel- 
tų didžiulį istorinį regresą. Nes pinigai 


„palengvino darbo pasidalijimo plėtrą, o paskui gamybinių jėgų 
raidą, kol buvo pasiektas toks civilizacijos lygis, kuris leidžia išly- 
ginti gyvenimo sąlygas išvengiant intelektualaus barbariškumo 
ir tolesnės pažangos stabdymo. 

Socializmo uždavinys yra pašalinti žmogų žeminančius pini- 
ginės ekonomikos padarinius. Šie padariniai randasi dėl privačios 
gamybos priemonių nuosavybės ir visuomeninių pagamintų turtų. 
Privačios nuosavybės panaikinimu bus padarytas galas ant pini- 
gų kritusiam prakeiksmui. 

Tačiau privalome nesunaikinti didelių dalykų, kuriuos sukūrė 
pinigai: išsiplėtojusio darbo pasidalijimo, produkcijos įvairovės, 
individo laisvės. 

Socializmas turi reikšti pažangą, o ne regresą kapitalizmo atžvil- 
giu. Atsitraukimo atgal netoleruotų šiuolaikiniai žmonės, išėję kapi- 

talistinės gamybos mokyklą su jos turtų pasiūlos ir individo dide- 
lės nepriklausomybės garantijų skirtumais.“! 


Kaip matome, ši pozicija visiškai sutapo su G. Simmelio po- 
žiūriu į piniginės ekonomikos santykį su individualia laisve“. 
Kautsky tikriausiai apie tai nežinojo ir neprivalėjo Žinoti. Svar- 
bu tik, kad gebėjo įžvelgti Marxo komunizmo šaltinį retrospek- 
tyvinėse praeities utopijose, kurias studijavo visą gyvenimą. Pa- 
vyzdžiui, nurodė, kad anabaptistų kolonijose komunizmu 
rėmėsi ne tik gamyba, bet ir vartojimas, o tas lėmė visišką indivi- 
do laisvės panaikinimą: „nes vyresnieji skirstydavo individams 
ne tik darbą ir maisto davinius, o ir malonumus, net ir žmonas““. 
Tokiais pačiais pagrindais buvo paremta jėzuitų valstybė Para- 
gvajuje. Tačiau tai, kas buvo įmanoma mažose arba santykinai 
mažose organizacijose (jėzuitų valstybėje net ir jos didžiausios 
ekspansijos laikotarpiu buvo tik apie 150 tūkstančių gyvento- 
jų), visiškai besiremiančiose natūraliu ūkiu, negali būti mode- 
liu socialistinei ekonomikai. Tarybų Rusija buvo „pirmas ir tik- 
rai paskutinis toks bandymas“*. 

Sunku būtų nuvertinti šios analizės svarbą. Pirmą sykį mark- 
sizmo istorijoje įtakingas marksistinis teoretikas piniginės eko- 
nomikos panaikinimo idealą, kuris yra Marxo komunizmo pati 
esmė, traktavo kaip archaiško „vartotojiško komunizmo“ ins- 
piruotą vartojimo laisvės panaikinimą. „Gamybos komunizmo“ 
atribojimas nuo „vartojimo komunizmo" tiksliai atitiko Marxo 
atliktą „žemesnės“ komunizmo fazės atribojimą nuo aukštes- 
nės fazės, kurioje komunizmo principai apima ne tik gamybą, 
bet ir pagamintų turtų vartojimą. Kartu Kautsky „vartojimo ko- 
munizmo“ atmetimas buvo tolygus atsisakymui idealo, kuris 
tiek metų buvo vertinamas kaip darbininkų judėjimo „galutinis 
tikslas“. Netgi maža to: to atsisakymo pagrindimas apėmė ir 
komunizmo kritiką - kritikavo komunizmą kaip reakcingiau- 
sią utopiją, įspėjo apie jame slypinčią laisvės panaikinimo grės- 
mę ir išreiškė įsitikinimą, kad po tarybinio eksperimento komu- 
nizmo idėja bus palaidota visiems laikams. 

Galingo Kautsky pažiūrų klasifikavimo katalizatoriaus vaid- 
menį atliko ne tik brutalūs ir primityvūs karinio komunizmo 
metodai, bet ir tai, kad Leninas išvaikė Steigiamąjį susirinkimą. 
Kautsky į tai reagavo knyga Die Diktatur des Proletariats (1918), 
kuria jis stengėsi įtikinti, kad kalbėdamas apie „proletariato 

diktatūrą“ Marxas neturėjo galvoje diktatūros tiesiogine to žo- 
džio prasme. 

Socialistams, kaip teigė Kautsky, demokratija yra ne tik prie- 
monė, bet ir tikslas, toks pat svarbus, kaip ir pats socializmas. 
Bet demokratija įmanoma be socializmo, o socializmas negali 
egzistuoti be demokratijos. Visi žinomi gamybos suvisuomeni- 
nimo be demokratijos atvejai, tokie kaip jėzuitų valstybė Para- 
gvajuje arba olandų kolonijinė sistema Javoje, tebuvo tik pa- 
triarchalinio despotizmo, neigiančio šiuolaikiškumą, 
pavyzdžiai, taigi neturėjo nieko bendra su socializmu. Be to, 
„nedemokratinio socializmo“ sąvoka yra iš esmės prieštarin- 
ga, nes socializmas numato visuomenės daugumos „socialisti- 
nę valią“. Tačiau tokia valia negali atsirasti „nesubrendus ob- 
jektyvioms sąlygoms“. Pirmiausia ji randasi masėse kaip 
stambios pramoninės produkcijos pergalės prieš smulkųjį ama- 
tininkiškumą rezultatas; stiprėja atsiradus pramonės darbinin- 
kų siekiui gamybos priemones suvisuomeninti ir viešai valdyti, 
taip pat dėl smulkiųjų gamintojų proletarizacijos, papildančios 
darbininkų klasės gretas!. 

Kad ir ką manytume apie šią argumentaciją, nėra teisingas 
teiginys, kad Kautsky nesugebėjo apibrėžti, kas konkrečiai turi 
sudaryti „subrendimą“ socializmui“. Taip pat ne visiškai įtiki- 
nama yra Kolakowskio išvada, kad „revoliucinio judėjimo, ku- 
ris nesiskaito su situacijos „subrendimu“, kritika neturi pras- 
mės, nes judėjimas, kuris yra vaisingas, kartu demonstruoja 
situacijos brandumą'*. Kautsky turėjo ką atsakyti: palygino „ne- 
kantrųjį“ revoliucinį judėjimą su moterimi, kuri troško sutrum- 
pinti nėštumo laiką ir tai padarė - bet naujagimio negyvybin- 
gumo kaina“. Kitas galimas atsakymas buvo, aišku, klasikinis 
argumentas, kad per ankstyva revoliucija gali laimėti tik taria- 
mai, pagimdydama regresyvią despotizmo formą. Kautsky ma- 
nė, kad pavojingos yra visos elitarinės-konspiracinės revoliuci- 
nio socializmo formos. Esama, kaip įrodinėjo jis, glaudaus ryšio 
tarp judėjimo masiškumo ir demokratijos: neįmanoma suorga- 
nizuoti masių slaptai, o slapta organizacija negali būti demo- 
kratinė. Jei masės yra nesubrendusios, o socialistai mato save 
atliekančius mesianistinių išganytojų vaidmenį, tai iš to negali 
atsirasti nei demokratija, nei socializmas“. 

Tačiau ką reiškia Marxo tezė, kad tarp kapitalizmo ir socia- 
lizmo yra proletariato diktatūros laikotarpis? Kautsky vertino 

„proletariato diktatūros“ terminą kaip nevykusį, bet buvo įsiti- 
kinęs, kad Marxui ji nereiškė diktatūros kaip valdžios formos. 
Klasė, kaip argumentavo jis, gali viešpatauti, bet valdyti nega- 
li'. Marxas ir Engelsas pripažino Paryžiaus komuną buvus pro- 
letariato diktatūros įgyvendinimu, o tas įrodo, kad darbininkų 
klasės diktatūra, pasak jų, nesikirto su visuomenės demokra- 
tinių jėgų visiška laisve. Kautsky iš to darė išvadą, kad rašyda- 
mas apie diktatūrą Marxas turėjo galvoje ne diktatorišką valdy- 
mo formą, o „padėtį“, kai darbininkų klasė užima 
dominuojančią poziciją?. Tai turėjo būti pereinamoji padėtis, 
kurios nederėtų painioti su vyriausybinės valdžios diktatoriš- 
komis prerogatyvomis, o juo labiau su vienos partijos diktatū- 
ra. Partija, kaip aiškino Kautsky, „nėra tas pat, kas klasė. Klasė 
gali suskilti į įvairias partijas, o partiją gali sudaryti įvairių 
klasių nariai““. 

Šis paprastas teiginys, atspindintis Vokietijos socialdemok- 
ratų partijos parlamentinę praktiką, prieštaravo visai Lenino 
marksizmo interpretacijai. Taip pat antileniniška buvo ir Kaut- 
sky suformuluota proletariato diktatūros definicija: „proleta- 
riato valdžia demokratijos bazėje“*. Pablogindamas reikalą, 
Kautsky dar pridūrė, kad demokratija yra ne tik daugumos val- 
džia, bet ir mažumos gynimas”. Užuot šaipydamasis iš sveiku 
protu suprantamos laisvės, jis apibrėžė socializmą kaip „laisvę 
ir duoną visiems“. Laisvė, kaip rašė jis, „nėra mažiau svarbi 
negu duona. Net ir turtingos klasės privalo kovoti dėl savo lais- 
vės ir dažnai moka už savo įsitikinimus didžiausiomis kraujo 
ir turtų aukomis. Laisvės, laisvo apsisprendimo poreikis yra 
toks pat natūralus, kaip duonos poreikis“. 

Įdomus Kautsky pamąstymų apie laisvę aspektas yrajo vi- 
siškas suvokimas, kad demokratinė laisvė kasdieniame gyve- 
nime gali neatrodyti tokia patraukli kaip revoliucinis heroiz- 
mas ir kad kartais net sukelia nepageidaujamų padarinių. 
Pavyzdžiui, pripažino, kad masinės organizacijos demokratijos 
sąlygomis skiria pernelyg daug dėmesio praktinėms smulkme- 
noms, susiaurina darbininkų protinius horizontus ir sukuria to- 
kią padėtį, kad šie ignoruoja arba net atvirai niekina teoriją. Kaip 
tik tai lėmė, kad vokiečių darbininkai teorija domėjosi labiau už 
amerikiečius ar anglus ir šiuo atžvilgiu nusileido tik rusų darbi- 
ninkams?. Šis konstatavimas buvo tam tikra nuolaida Lenino 
tezės apie negatyvius tredjunionistinio mentaliteto padarinius 

naudai. Tačiau Kautsky turėjo viltį, kad ši „degeneruojanti de- 
mokratijos įtaka darbininkų klasei“ išnyks sutrumpinus darbo 
dieną. Tokią viltį jis išreiškė žodžiais: „Būtų tikrai nepaprastas 
dalykas, jei laisvės turėjimas padarytų žmones siaura- 
protiškesnius ir trivialesnius negu jos neturėjimas. Kuo labiau 
demokratija padeda trumpinti darbo dieną, kuo daugiau palie- 
ka darbininkams laisvo laiko, tuo didesnės yra galimybės su- 
jungti rūpesčius dėl smulkmenų su pasiaukojimu dideliems rei- 
kalams“!. 

Veikale Die Diktatur des Proletariats Kautsky nekaltino bolše- 
vikų blogomis intencijomis, net nepriskyrė jiems noro paimti 
valdžią. Atvirkščiai, kritikavo juos už nuolaidžiavimą anarchis- 
tiniams masių impulsams ir negebėjimą sudaryti stiprios de- 
mokratinės vyriausybės”. Knygos pabaigoje atsirado taikus to- 
nas, istorinio aiškumo noras ir atsargi viltis: „Diktatūra, kaip 
valdžios forma, Rusijoje yra tokia pati suprantama kaip Baku- 
nino anarchizmas. Bet tą suprasti nereiškia pripažinti [...] Tikri 
Revoliucijos laimėjimai bus išsaugoti tik tuomet, kai diktatūrą 
pakeis demokratija“. 

Tai nebuvo toks patarimas, kokio Leninas būtų norėjęs klau- 
sytis. Savo ilgoje ir kupinoje pasipiktinimo replikoje jis pavadi- 
no Kautsky „renegatu“,ojo Die Diktatur des Proletariats pavadi- 
no ryškiausiu pavyzdžiu, kaip „paniekos vertas sikofanatizmas 
tarnauja buržuazijai “, pavadino „šliaužiojimu pilvu prieš ka- 
pitalistus ir jų batų laižymu'*. 

Savo ruožtu Kautsky greitai prarado iliuzijų likučius. Jis aiš- 
kiai suvokė, kad socialinė revoliucija, kitaip negu politinė, yra 
virtinė etapiškų pokyčių, kurie negali būti dirbtinai greitinami 
taikant politinę prievartą. Savo naujoje knygoje apie rusų revo- 
liuciją, pavadintoje Terrorismus und Kommunismus (1919), jis skel- 
bė visišką bolševikinių metodų bankrotą; pripažino šiuos me- 
todus vedančiais „tik į tokią socializmo formą, kokią įpratome 
vadinti azijine, bet neteisingai, nes Azija pagimdė Konfucijų ir 
Budą; taigi geresnis pavadinimas yra totoriškas socializmas'“. 
„Europos socializmo uždavinys, priešingai nei komunizmo“, 
jo apibrėžtas pagal tą diagnozę, buvo „atsiriboti nuo bolševiz- 
mo ir taip išvengti padėties, kai moralinė bolševizmo katastrofa 
taptų „socializmo apskritai katastrofa“. 

Be moralinio bolševizmo pasmerkimo, knygoje Terrorismus 
und Kommunismus taip pat yra daug įdomių pastebėjimų ir te- 

orinių paaiškinimų. Pavyzdžiui, Kautsky pirmasis suformula- 
vo tezę, kad Rusijoje atsirado „nauja klasinė visuomenė“. Dar- 
bininkų tarybos, pasak jo, buvo vienos klasės arbitralinės val- 
džios forma, taigi jos negalėjo atlikti „demokratijos mokyklos“ 
vaidmens, o gamybos anarchizacija, kurią sukėlė „tarybų val- 
džia“, privertė komunistus pajungti darbininkų tarybas „nau- 
jai valdančiai klasei“, ir ši palengva sutelkė savo rankose visą 
valdžią. Taip arbitralinė tarybų valdžia, turėjusi tarnauti „eks- 
propriatorių ekspropriavimui“,užleido vietą „arbitraliam naujos 
biurokratijos formos valdymui“. Darbininkų demokratija tada 
tapo negyva raide, o darbininkų pavergimas tapo didesnis ne- 
gu kada nors lig tol’. 

Tačiau darbininkų likimas Lenino „darbininkų valstybėje“ 
nebuvo vienintelis Kautsky rūpestis. Kaip demokratas, jis do- 
mėjosi ir kitų klasių likimu, atkreipdamas dėmesį, kad buvu- 
sios buržuazijos, smulkiosios buržuazijos ir inteligentijos situ- 
acija yra gerokai blogesnė negu darbininkų padėtis: 


„Netekę visų politinių teisių, atplėšti nuo visų egzistavimo prie- 
monių, jie kartais verčiami atlikti blogiausius prievartinius dar- 
bus, už kuriuos gauna maisto davinius, iš esmės esančius vargin- 
giausiais bado daviniais. Iš tikro pragarišką šios vergovės pobūdį 
galima palyginti tik su baisiausiais kapitalizmo istorijos ekscesais. 
O tokios padėties sudarymas yra originalus ir būdingas bolševi- 
kų veiksmas. Tai yra jų pirmas žingsnis kelyje į žmonijos išlaisvi- 
nimą.“? 


Kaip marksistas, Kautsky, žinoma, mėgino sociologiškai pa- 
aiškinti bolševizmo pergalę. Jis sutiko su rusų menševikais, ku- 
rie tai aiškino karo įvykiais - sąmoningiausių rusų proletariato 
elementų sunaikinimu ir atsilikusių masių mobilizavimu:?. Ra- 
šė apie tai: „Tie rusų darbininkų klasės atstovai, kurie buvo 
apsišvietę marksizmo dvasia, buvo nužudyti arba nustumti stai- 
ga gyvenimui pažadintų atsilikusių masių. Be to, triumfavo iki- 
marksistinis mąstymo būdas, būdingas Blangui, Weitlingui ir 
Bakuninui*. „Bolševikų atveju marksizmas nekontroliavo situ- 
acijos. Juos užvaldė masių psichologija, leido sau ja vadovau- 
tis. Kaip tik tai lėmė, kad jie tapo Rusijos valdovais. Bet kitas 
klausimas, kas iš to išeis, kuo tai turi baigtis'“. 

Be to, Kautsky knygoje esama užuomazgų teorijų, neturinčių 
su marksizmu aiškių sąsajų.Viena jų susijusi su epistemologiniu 


271 


"K. Kautsky, Terrorismus und 
Kommunismus, p. 132-136. 


* Ten pat, p. 133. 


3 Žr. KO. MaprTosB, Mupo6oū 
Gonbue8u3m, Berlin, 1923. 


* K. Kautsky, Terrorismus und 
Kommunismus, p. 107. 


` Ten pat, p. 110. 


272 


"K. Kautsky, Terrorismus und 
Kommunismus, p. 119. 


? Ten pat, sk. 7: Die Milderung 
der Sitten. 


* Ten pat, p. 100. 


t Prie jos žinomiausių atstovų 
priklauso K. W. Deutsch (žr. 
Nationalism and Social Com- 
munication, New York, 1966), 
E. Gellner (žr. Thought and 
Change, London, 1964, ir Naro- 
dy i nacjalizm, vert. T. Hołówka, 
Warszawa, 1991). 


III „BŪTINYBINIO“ MARKSIZMO VARIANTAI 


demokratijos pagrindimu. Diktatūra, kaip protavo Kautsky, gali 
būti pateisinta tik tuo, kad tie, kas ją įgyvendina, reprezentuoja 
absoliučią tiesą. Bet tai neįmanoma. Nes kas yra tiesa? — klausė 
Pontijus Pilotas’. Nėra ko nors tokio, kaip absoliuti tiesa; yra tiktai 
„Žinių procesas“, informacijos ir nuomonių kaupimo ir mainų 
procesas, kuriame demokratiškai dalyvauja visi piliečiai. Bet de- 
mokratijos sprendimų priėmimas sudėtingoje šiuolaikinėje visuo- 
menėje turėtų rimtų defektų, nes būtų paremtas neadekvačiomis 
žiniomis. Ar Kautsky suvokė, kad šis argumentas griauna pačią 
„Mokslinio socializmo“ esmę -arogantišką įsitikinimą apie „moks- 
linį būtinybės pažinimą“, suteikiantį mandatą vykdyti valdžią Is- 
torijos vardu? Šito nežinome. Tačiau aišku, jog šiuo klausimu jo 
pozicija nesikirto su istoriniu determinizmu, nes griovė ne tikėji- 
mą istorinio teisingumo egzistavimu, bet tik įsitikinimą, kad jie 
buvo visiškai pažinti ir kad Žinios apie jas yra vienos partijos mo- 
nopolis. 

Kita embrioninė Kautsky teorija nurodė kalbos ir komunika- 
cijų apskritai, kaip priemonių kitiems Žmonėms pažinti ir jų 
agresyvumui slopinti, vaidmenį?. Šiame kontekste Kautsky pa- 
brėžė pozityvų vaidmenį intelektualų, kaip savo rūšies komu- 
nikacijų bei demokratizacijos procesų specialistų, griaunančių 
luominius barjerus ir taip didinančių bendranacionalinę kal- 
bos reikšmę. Šių procesų rezultatas buvo šiuolaikinė nacija, ar- 
ba visuomenė, kurioje klasių kova vyksta civilizuotai, be bruta- 
lumo ir nepamirštant bendros gerovės. Kautsky priminė, jog 
pirmos šios demokratijos humanizuojančios įtakos teorijos ap- 
matų būta jau jo 1902 metų kūrinyje Die soziale Revolutions“. 
Galėtų priminti ir savo studiją Die moderne Nationalitūt (1887), 
kurioje tautybę apibrėžė kaip kalbinę bendriją, aprėpiančią vi- 
sas visuomenės klases. Dabartinės visuomenės mokslų padė- 
ties atžvilgiu verta atkreipti dėmesį į Kautsky minčių apie au- 
gančią tarpžmogiškų komunikacijų reikšmę sutapimą su 
šiuolaikinėmis komunikacijos teorijomis, tokiomis kaip dabar 
įtakinga „Komunikacinė nacijos teorija“ (communications theo- 
ry) arba Jūrgeno Habermaso „komunikacinio veikimo“ teorija. 

Paskutinė Kautsky knyga Tarybų Rusijos tema yra pavadin- 
ta Von der Demokratie zur Staatsklaerei (1921). Laisvės ir būtinybės 
problemos atžvilgiu jos pagrindinis indėlis yra demokratijos is- 
torinės būtinybės šiuolaikinėms pramoninėms tiek kapitalisti- 
nėms, tiek socialistinėms visuomenėms teorijos išplėtojimas. 

Ši būtinybė, Kautsky supratimu, kilo iš valstybės vaidmens di- 
dėjimo vis sudėtingesniuose ekonominiuose ir techniniuose pro- 
cesuose. Bolševikų diktatūra Rusijoje šioje šviesoje atrodė kaip 
istorinė anomalija, paaiškinama specifinėmis Rusijos sąlygo- 
mis, bet neišvengiamai pasmerkta išnykti artimesnėje arba to- 
lesnėje ateityje. Geriausia bolševizmo alternatyva būtų social- 
demokratinė respublika Gruzijos menševikų respublikos (deja, 
rusų intervencijos nuverstos) pavyzdžiu’. Kitų šalių socialistai 
privalo energingai slopinti bolševikų veiklą, tarptautinėje are- 
noje rodyti juos kaip sąmokslo prieš Europos darbininkų klasę 
atmainą. 

Atsisakymas komunistinio idealo ir visiškas angažavima- 
sis demokratijos pusėje nepaskatino Kautsky atsisakyti mark- 
sizmo kaip metodo ir bendros istorijos teorijos. Atvirkščiai, 1927 
metais jis paskelbė didelį veikalą Materialistinis istorijos suprati- 
mas. Jis jį laikė savo didžiuoju darbu, bet kūrinys liko beveik 
nežinomas. Kaip pažymėjo Kolakowskis?, tai lengvai paaiški- 
nama: marksistinę doktriną tuomet buvo monopolizavę rusų 
komunistai, o vokiečių socialdemokratai, atsiriboję nuo komu- 
nizmo, liovėsi domėtis teoriniais socializmo pagrindais ir su- 
silpnino savo ryšius su marksistine tradicija. 


2. Georgijus Plechanovas: 
„Istorinė būtinybė“ kaip utopinis idealas 


Tikėjimas „istorine būtinybe“ buvo kertinis akmuo visam II In- 
ternacionalo „ortodoksinio“ marksizmo pastatui, kurį visų pir- 
ma pastatė vokiečių socialdemokratijos teoretikai. Tačiau šio 
tikėjimo intensyvumas buvo įvairus, būta ir aiškių „būtinybės“ 
interpretavimo skirtumų. Dėl daugelio priežasčių pats dogma- 
tiškiausias ir nepalenkiamas „neišvengiamistas“ pasirodė esąs 
ne Kautsky ir ne koks kitas vokiečių teoretikas, o Georgijus Ple- 
chanovas (1856-1918), vadintas „rusų marksizmo tėvu“. 

Šio fakto priežasčių reikia ieškoti ypatingoje ideologinėje si- 
tuacijoje, kuri suformavo Plechanovo marksizmą. Šios situaci- 
jos specifika nebuvo kažkas grynai rusiška. Šioje ekonomiškai 
atsilikusioje, bet kultūriškai pažangiausioje šalyje inteligentams 
teko sunkus pasirinkimas tarp modernizacijos būtinybės ir 

socialinio teisingumo reikalavimų. Devynioliktojo amžiaus so- 
cialistams, Marxo pavyzdžiu linkusiems tapatinti moderniza- 
ciją su buržuazine raida pagal Vakarų modelį, tokia dilema 
buvo itin sunki ir skausminga. Plechanovo marksizmo inter- 
pretacija buvo mėginimas išsilaisvinti iš šios dilemos per įro- 
dymą, kad pasirinkimo problemos apskritai nėra, nes jokie žmo- 
nių sprendimai negali pakeisti neišvengiamų istorijos dėsnių. 

„Subjektyvių“ ir „objektyvių“ veiksnių istorijos raidoje vaid- 
mens problema Rusijoje atsirado XIX amžiaus ketvirtąjį dešimt- 
metį dėl Hegelio filosofijos įtakos. Jaunieji hėgelininkai iš vadi- 
namojo Nikolajaus Stankevičiaus būrelio, ypač literatūros 
kritikas Visarionas Belinskis ir būsimasis anarchizmo teoreti- 
kas Michailas Bakuninas, interpretavo hėgelizmą kaip „racio- 
nalios būtinybės“ ir „susitaikymo su tikrove“ filosofiją’. Tiek 
Belinskis, tiek Bakuninas perėjo tokio „susitaikymo“ periodą, 
betjame nesustojo: terapinis būtinybės supratimo ir pripažini- 
mo efektas užleido vietą pojūčiui, kad „filosofinių paguodų“ 
kaina yra pernelyg didelė ir kad nepavyks prislopinti maištin- 
go „subjektyvizmo“ elemento. Vėlesniais metais, jau kaip anar- 
chizmo ideologas, Bakuninas prisiminė susitaikymo laikotarpį 
bjaurėdamasis, įrodinėdamas, kad „objektyvistų teorija, visus 
istorinius faktus aiškinusi logiška būtinybe“, iš tikrųjų tėra pa- 
togus „gėdingo neveiklumo pateisinimas“ *. Tai atitiko voliun- 
taristinę narodnikų socializmo dvasią. Pagrindiniai narodni- 
kų teoretikai Piotras Lavrovas ir Nikolajus Michailovskis 
ryžtingai nuo „objektyvizmo“ atsiribojo „subjektyvizmo“ nau- 
dai. Jie „subjektyvia sociologija“ siekė įrodyti, kad vadinamieji 
objektyvūs istorijos dėsniai tėra tik gaivališkos raidos tendenci- 
jos, kurioms galima ir privalu priešpriešinti „subjektyvųjį veiks- 
nį“ — kritišką individų mintį, revoliucinės partijos veiklą arba 
valstybinį intervencionizmą". Tuo pasireiškė reakcija prieš „ob- 
jektyvizmą“ pozityvistinių pažangos teorijų, visų pirma Her- 
berto Spencerio evoliucionizmą, kuris buvo panaudojamas kaip 
argumentas tariamos bealternatyvios Rusijos perėjimo per „ka- 
pitalizmo fazę“ būtinybės naudai. Tad tai buvo didelis ginčas 
apie pasirinkimo istoriniame procese laisvę: narodnikų mąsty- 
tojai kovojo prieš tezę, kad tokios laisvės nėra ir kad socializ- 
mas atsilikusioje šalyje tėra vien utopinė iliuzija. 

Tačiau egzistavo galimybė remti narodnikų socializmą ob- 
jektyviais argumentais: apeliuojant į rusiškų sąlygų specifiką, 


2. Georgijus Plechanovas: „istorinė būtinybė“ kaip utopinis idealas 


ypač įrodinėjant, kad socialistinė tendencija imanentiškai sly- 
pi rusų gentinėje bendrijoje, arba sudaro Rusijoje „natūralią“ 
raidos tendenciją. Jaunasis Plechanovas, kaip vienas narodni- 
kų partijos „Zemlia i volia“, o vėliau grupės „Čiornyj peredėl“ 
vadovų, užėmė kaip tik tokią poziciją'. Ieškojo objektyvių socia- 
listinės revoliucijos Rusijoje prielaidų, nes troško įrodyti, kad jo 
partijos veikla gali apsiginti nuo priekaištų dėl „subjektyviz- 
mo“. Tai jam buvo svarbu dėl trijų priežasčių. Pirma, jis buvo 
įsitikinęs, kad politiniai judėjimai privalo turėti ne tik „subjek- 
tyvių“ idealų, bet ir objektyviai egzistuojančią socialinę bazę; 
antra, troško maksimaliai nutolti nuo heroinio voliuntarizmo 
partijos „Narodnaja volia“ teroristų, juos kaltindamas neatsa- 
kingu avantiūrizmų; galop, trečia, troško sutarti su marksizmu, 
kurisjam atrodė esąs visiškai mokslinis, taigi visiškai objekty- 
vus socializmo ekonomiškai pažangiose Vakarų šalyse pagrin- 
dimas. Taip narodnikų tiesioginio Rusijos perėjimo į socializ- 
mą idėjos pripažinimą Plechanovas padarė priklausomą nuo 
„objektyvaus veiksnio“ — nuo rusų gentinės bendruomenės gy- 
vybingumo. Kaip tik todėl jis su tokiu nerimu gilinosi į statisti- 
ko Vasilijaus Orlovo surinktus duomenis, atspindinčius kapi- 
talistinių santykių skverbimąsi į rusų kaimą? — poreikio 
nustatyti, kokie procesai vyko tuometinės valstiečių bendrijos 
viduje, kaip vėliau prisiminė jo žmona Rozalija Markovna, jam 
buvo „gyvenimo ir mirties klausimas“. Tačiau Orlovo tyrimai 
aiškiai rodė, kad gentinė bendruomenė irsta ir kad rusų kaimas 
neginčijamai įžengė į kapitalistinės raidos kelią. 

Mąstytojui, kuriam buvo nepriimtina mintis apie priešini- 
mąsi „natūraliems“ ir „objektyviems“ raidos procesams, iš to 
kilo būtinybė pripažinti „kapitalistinį kelią“, taigi ryžtingai at- 
sisveikinti su narodnikyste. Šiomis aplinkybėmis marksizmas 
Plechanovui tapo tikra dangaus dovana, nes leido pripažinti 
„kapitalistinę fazę“ kaip kelią į socializmą, taigi neatsisakant 
socialistinio idealo. 

Plechanovo šalininkai, susitelkę organizacijoje „Čiornyj pe- 
redėl“,perėjo analogišką mąstymo evoliuciją. Dėl šios evoliuci- 
jos „Čiornyj peredėl“ 1883 metais virto grupe „Osvoboždėnije 
truda“ — pirma programiškai marksistine rusų organizacija. Bū- 
dinga, kad ta grupė įsikūrė Ženevoje ir net nemėgino įsišaknyti 
pačioje Rusijoje: pripažinimas, kad socializmo pergalė Rusijoje 
yra tolimos ir neapibrėžtos perspektyvos dalykas, pateisino 

susitelkimą teorinei veiklai, kurios imtis buvo lengviausia emig- 
racijoje. 

Plechanovo organizacija savo programą apibūdino kaip so- 
cialdemokratinę. Terminas „socialdemokratija“ netgi turėjo jei- 
ti įjos pavadinimą, tačiau iki to neprieita taktiniais sumetimais: 
du grupės nariai, Levas Deičas ir eksteroristė Vera Zasulič, per- 
spėjo, kad šis terminas pernelyg susijęs su „taikia, parlamenti- 
ne“ vokiečių partija, beveik visiškai nutylinčia „ryžtingus, re- 
voliucinius kovos metodus“! 
pat pradžių nenorėjo to labai demonstruoti - vokiečių socialde- 
mokratija buvo aukščiausias autoritetas, o būdvardis „social- 


„Tačiau Plechanovui — nors jis nuo 


demokratinis“ iš esmės jam reiškė tą patį, ką „marksistinis“. 
Taigi marksizmas jam buvo ne tik ekonominės raidos teorija, 
neigianti nekapitalistinės Rusijos raidos galimybę, bet ir api- 
brėžtas politinis pasirinkimas. Buvimas marksistu, jo many- 
mu, apėmė tam tikrą, visiškai skirtingą nuo narodnikystės, po- 
ziciją socializmo ir „politinės kovos“ tikrojo santykio klausimu. 
Pirma, kaip įrodinėjo jis, marksistai pripažįsta politinę kovą 
aukščiausia klasinės kovos forma, taigi ryžtingai atsiriboja nuo 
nihilistinio indiferentizmo politikos atžvilgiu, propaguoto anar- 
chopopulistinių ideologijų. Antra, marksistai, veikiantys eko- 
nomiškai atsilikusios absoliučios monarchijos sąlygomis, pri- 
valo tapti liberalų sąjungininkais kovoje už politinę laisvę — 
taip jie privalo radikaliai atsisakyti narodnikų požiūrio, kad 
politinis išsilaisvinimas būtų tik buržuazijos pergalė ir faktiš- 
kai pablogintų liaudies padėtį. Galop, trečia, marksistai žino, 
kad autentiškos revoliucijos yra socialiniai procesai, o ne kon- 
spiratorių saujelės sąmokslo rezultatas; be to, marksizmas nei- 
gia blankistinę koncepciją valdžios paėmimo ir socializmo su- 
kūrimo „iš viršaus“, administracinėmis priemonėmis. 

Pats radikaliausias blankistas, skelbęs idėją, kad socialistai 
turi paimti politinę valdžią ir realizuoti socialistinę programą 
revoliucinės diktatūros metodais, Rusijoje buvo Piotras Tkačio- 
vas. Kaip Žinoma, jam pavyko padaryti tam tikrą įtaką „Narod- 
naja volia“ ideologijai. Plechanovas priešinosi Tkačiovui ir „Na- 
rodnaja volia“ organizacijai tiek kaip narodnikas, tiek kaip 
marksistas“. Jis perėjo į socialdemokratines pozicijas, politinę kovą 
suvokdamas kaip kovą dėl laisvės, kartu atsiribodamas nuo po- 
litinės kovos blankistine prasme. Tai apibrėžė Plechanovo po- 
žiūrį tiek „politinės revoliucijos“, turėjusios nuversti autokrati- 

ją ir taip pagreitinti rusų kapitalizmo raidą, klausimu, tiek la- 
bai tolimos laike „socialinės revoliucijos“, turėjusios įvesti pro- 
letariato diktatūrą, klausimu. Marxo klasės diktatūros koncep- 
cija, kaip įrodinėjo Plechanovas, neturi nieko bendra su 
blankistine revoliucinio avangardo diktatūra: „Joks vykdoma- 
sis, administracinis nei koks kitoks komitetas negali reprezen- 
tuoti darbininkų klasės istorijoje“. 

Kitas Plechanovo programos aspektas, išdėstytas veikaluo- 
se „Socializmas ir politinė kova” (1883), Mūsų nesutarimai (1885) 
ir kituose jo devintojo dešimtmečio darbuose, buvo nuoseklus 
okcidentalizmas. Didelė rusų darbininkų misija, anot jo, buvo 
Petro Didžiojo reformų užbaigimas. Jei valdžią paimtų revoliu- 
ciniai socialistai, sustotų Rusijos europeizacija, taigi būtų ne- 
laimė, istorinis regresas. Autentiškas socializmas yra įmano- 
mas tik aukšto gamybinių jėgų lygio ir proletariato didelio 
klasinio sąmoningumo sąlygomis. Politinė valdžia, mėginanti 
iš viršaus organizuoti socialistinę gamybą tokiomis sąlygomis, 
kurios tam nepribrendusios, turėtų „ieškoti išsigelbėjimo pa- 
triarchalinio ir autoritetingo komunizmo idealuose, įnešant į 
tuos idealus tik tokį pokytį, kad vietoj peruietiškų Saulės Sūnų 
ir jų valdininkų nacionalinę gamybą tvarkys socialistinė kas- 
ta“. Tačiau tai nebūtų sėkmingas eksperimentas, nes šitaip glo- 
bojama „liaudis ne tik nebūtų išauklėta socializmui, bet arba 
galutinai prarastų bet kokį sugebėjimą siekti tolesnės pažan- 
gos, arba išsaugotų šį sugebėjimą tik išlikimo toje pačioje eko- 
nominėje nelygybėje, kurios pašalinimas buvo tiesioginis revo- 
liucinės vyriausybės tikslas, kaina“ “. 

Iš to išplaukia, kad privalu pasirinkti ilgą ir sunkų kapita- 
listinės raidos kelią. Rusijos perėjimas į socializmą negali būti 
tiesioginis; taip pat negali įvykti permanentinės revoliucijos pro- 
cese. Tarp politinės revoliucijos (arba absoliutizmo nuvertimo) 
ir socialistinės revoliucijos turi būti atitinkamai ilgas laikotar- 
pis - toks, per kurį išsiplėtos gamybinės jėgos, o darbininkai 
išeis „politinę mokyklą“ teisinės parlamentinės valstybės sąly- 
gomis. Šis laikotarpis gali būti trumpesnis negu Vakaruose, nes 
Vakarų veikiamoje Rusijoje socialistinis judėjimas išsiplėtojo 
jau tada, kai kapitalizmas buvo vystykluose. Bet negali būti ir 
pernelyg trumpas - nes per smarkus natūralių procesų trumpi- 
nimas gali sukelti nepageidaujamų „cheminių rezultatų“. 

Šios mintys buvo Plechanovo marksizmo interpretavimo 

pagrindas. „Rusų marksizmo tėvas“ joms liko ištikimas iki ga- 
lo. Jis buvo teisus, kai po ketvirčio amžiaus rašė, kad jo pažiū- 
ros nepatyrė jokių esminių pokyčių, kad ginčuose tarp bolševi- 
kų ir menševikų jis nekintamai reprezentavo poziciją, kurią 
parengė grupė „Osvoboždėnije truda““. 

Narodnikų revoliucinėje aplinkoje „perėjimo per kapita- 
listinę fazę“ programa buvo įvertinta kaip socializmo išda- 
vystė. Levas Tichomirovas, vienas pagrindinių „Narodnaja 
volia“ ideologų, traktavo ją kaip psichologinę negalimybę: nes 
socialistas negali pritarti kapitalizmo raidai, ypač kai iš Mar- 
xo Kapitalo sužinojo, kokias kančias masėms sukelia kapita- 
lizmo pažanga. Plechanovas priminė Tichomirovui krikščio- 
nių misionierių, mėginantį įtikinti „laukinius“ pagonis, kad 
vergovė yra paskutinė raidos fazė ir todėl jie turi gera valia 
tapti vergais“. 

Plechanovas laukė tokių reakcijų ir nemėgino joms priešin- 
tis moralinėje plotmėje. Tačiau jis apeliavo į mokslinį objekty- 
vizmą, suinteresuotas vien tuo, kas yra (Sein), o ne tuo, kas turi 
būti (Sollen) kokio nors subjektyvaus idealo atžvilgiu. Savaime 
suprantama, kad visų pirma jis rėmėsi moksliniu Marxo autori- 
tetu. Keblu buvo tai, kad Marxas nepritarė Plechanovo požiū- 
riui į Rusiją. Plechanovas žinojo apie tai, nes jam buvo žinomas 
Marxo 1881 metų kovo 8 dienos laiškas Verai Zasulič, kuriame 
Kapitalo autorius paminėjo galimybę, kad Rusija žengs nekapi- 
talistiniu keliu, remdamasi kaimo gentine bendruomene“. Ta- 
čiau apie tai, kad yra šis svarbus laiškas, saugomas grupės „Os- 
voboždėnije truda“ archyve, žinojo tik keli žmonės (jį paskelbė 
tik 1924 metais). Ar tai galima vertinti kaip atsitiktinį nerūpes- 
tingumą, pražiūrėjimą? 

Kai buvo gautas Marxo laiškas, Zasulič ir Plechanovas dar 
buvo narodnikai. Nuo laiško publikavimo (šiaip ar taip, laiš- 
kas buvo privatus) juos sulaikė žinojimas, kad Marxas dirba 
prie skirtos spaudai brošiūros ta tema. Tačiau kodėl jie to nepa- 
darė po Marxo mirties? Deja, labiausiai tikėtina sąmoningo nu- 
slėpimo hipotezė, kurią vėliau patvirtino rusų menševikas Jev- 
genijus Jurjevskis. Marxo diagnozė, kaip teigė jis: 


„prieštaravo visoms idėjoms, kurias Kapitalo veikiamas Plecha- 
novas suformulavo pasitraukdamas nuo narodnikystės. Marxo 
laiškas Zasulič negailestingai perbraukė visas jo išvadas, visas jo 

teorines konstrukcijas. Atėmė universalią prasmę iš tezės, kad 
pažangiosios šalys rodo atsilikusioms šalims jų ateities vaizdą. 
Stūmė Rusiją tarytum už europeizacijos proceso ribų. Atėmė pa- 
grindą iš tikrumo, su kuriuo Plechanovas atsakinėjo į klausimą: 
kur einame? Todėl tad tuomet, kai Zasulič gavo Marxo laišką, 
Plechanovas pavedė jai „kol kas“ jo niekam nerodyti ir nieko apie 
jį nekalbėti. 1885 metais, kai buvo paskelbti Socializmas ir politinė 
kova ir Mūsų nesutarimai, kai narodnikystės pozicijos buvo smar- 
kiai puolamos, Plechanovas nuėjo dar toliau: įtikino Verą Zasulič 
(kuri visada sekė paskui „Žoržą“), kad bus geriau visiškai pa- 
miršti Marxo laišką, nes jis remia narodnikystės iliuzijas ir sunki- 
na kovą su jomis. Apie visa tai sužinojau iš Plechanovo žmonos 
Rozalijos Markovnos.“! 


Aišku, Plechanovas galėjo būti nuoširdžiai įsitikinęs, kad 
jo asmeninė, apmąstyta marksizmo pritaikymo rusiškiems rei- 
kalams koncepcija yra nuoseklesnė ir labiau sutampanti su 
istoriniu materializmu negu aplinkybių paskatintas paties 
Marxo pasisakymas. Tačiau kartu jam buvo žinomas faktas, 
kad rusų socialistams kapitalistinės Rusijos raidos kelias yra 
tragiškas sprendimas, kurį pateisinti gali tik objektyvi būtiny- 
bė. Jis pats tai išgyveno ir kaip tik todėl taip smarkiai pabrėžė 
„būtinybinį“ marksizmo aspektą. Marksizmas, pasak Engel- 
so formulės, jam buvo visų pirma mokslinis būtinybės supra- 
timas. Apeliavimas į būtinybę leido Plechanovui smerkti na- 
rodnikų socializmą kaip „subjektyvizmą“ ir moralinį 
utopizmą. Teisingo būtinybės supratimo pojūtis, sustiprinta 
iš Engelso perimta hėgeliška bacila, buvo jo negirdėto, tiesiog 
arogantiško pasitikėjimo savimi šaltinis. Galima pasakyti be 
jokio perdėjimo, kad laikui bėgant Plechanovas pradėjo pri- 
skirti sau monopolį į vienintelį teisingą, mokslinį istorinės bū- 
tinybės supratimą. Tai buvo kulminacinis punktas intelektu- 
alinės evoliucijos, kuriai vykstant kiek pasikeitė pačios 
istorinės būtinybės sąvokos pradinė prasmė. 

Pradiniu laikotarpiu Plechanovo būtinybės sąvoka glau- 
džiai siejosi su pozityvizmo epochos evoliucionistiniu deter- 
minizmu. Joje buvo brangi Plechanovui (ir buvusi brangi jau 
narodnikystės laikotarpiu) raidos teisingumo ir spontanišku- 
mo idėja - teisingumo „normalumo“, priešpriešinamo „ano- 
malijoms“, kylančioms dėl išorinio kišimosi į raidos procesą, 
prasme. Šia prasme kapitalizmo raida Rusijai buvo būtina, bet ne 

absoliučiai neišvengiama; nes raidos būtinybė neneigė „natū- 
ralios“ raidos linijos nukrypimo ir katastrofiško istorinio regre- 
so pavojaus. Tačiau kai kur kitur Plechanovas apeliavo į būti- 
nybę neišvengiamumo prasme, optimistiškai teigdamas, kad jo 
asmeninė programa atitinka objektyvius ir tariamai neišven- 
giamus istorijos dėsnius; kad esančios joje prognozės teisingu- 
mą galima įrodyti „matematiškai tiksliai“, ojoje nurodyti tiks- 
lai pasiekiami taip pat tikrai, kaip tai, kad rytoj patekės saulė!. 
Brošiūroje Socializmas ir politinė kova ir Mūsų nesutarimai vyravo 
pirmas argumentavimo tipas, bet vėlesniuose autoriaus dar- 
buose - ypač filosofiniuose veikaluose, tokiuose kaip Dėl monis- 
tinės pažiūros į istoriją vystymosi (1894) bei Apie asmenybės vaid- 
menį istorijoje (1898) — pradėjo dominuoti antras tipas. 
Narodnikų „subjektyviai sociologijai“ Plechanovas priešprie- 
šino savo „objektyvizmą“ , kurio esmė turėjo būti visiškas elimi- 
navimas svarstymų apie tai, kas „turi būti“. „Moksliniai socia- 
listai“, kaip įrodinėjo jis, siekia socializmo tik todėl, kad ši 
santvarka sutampa su „objektyviu dalykų vyksmu“ ir turi neiš- 
vengiamos istorinės būtinybės sankciją: „Socialdemokratas 
plaukia pasroviui su istorija“, o istorinė raida vyksta „dėl prie- 
žasčių, neturinčių nieko bendra su žmonių valia ir sąmone“. 
Šį reikšmingą akcento perkėlimą nulėmė specifinė būtiny- 
bės sąvokos funkcija Plechanovo pasaulėžiūroje. Juk jis sutiko 
su narodnikystės įsitikinimu, suformuotu Marxo Kapitalui vei- 
kiant, kad už Rusijos kapitalistinę raidą turi būti sumokėta vals- 
tiečių ekspropriacija, tai yra baisingomis masių kančiomis. Ši 
diagnozė reikalavo paaiškinimo, ko labui iš tikro reikia sutikti 
su tokia didele pažangos kaina; o geriausias paaiškinimas bu- 
vo įrodinėjimas, kad kito kelio tiesiog nėra, kad kapitalistinė 
raida Rusijai yra absoliuti, neišvengiama būtinybė. Tačiau ape- 
liavimas į grynai natūralistinę, „pliką“ būtinybę būtų morali- 
nis socialistų nuginklavimas, o ne mobilizavimas veikti išvien 
su objektyvia pažanga; todėl taip pat buvo reikalingas įrody- 
mas, kad kapitalizmo būtinybė yra racionali būtinybė, turinti 
moralinę prasmę, skinanti kelią laimingam istorijos finalui. Ki- 
taip sakant, Plechanovui reikėjo teodicėjos ir jis ją rado protin- 
gos istorijos būtinybės koncepcijoje. Be to, jis negalėjo pasiten- 
kinti pozityvistiniu Kautsky determinizmu, nepalikusiu vietos 
„istorijos prasmei“. Jis ieškojo inspiracijų didžiųjų metafizikų 
darbuose: Spinozos, kurį laikė marksizmo pranašu, o visų pir- 

ma Hegelio. Būtinybė, į kurią jis apeliavo, negalėjo būti vien 
empirinio pobūdžio - nusižeminimas prieš paprastą empiriją 
(skirtingai negu nusižeminimas prieš Istorijos protą) būtų vei- 
kiau konformizmo aktas negu herojiškas pasiaukojimas aukš- 
tesnės tiesos labui. Plechanovui reikėjo ontologiškos ir protin- 
gos būtinybės, kylančios iš racionalios pasaulio struktūros. 
Rado ją racionalioje Hegelio suistorintoje ir Marxo sumokslin- 
toje Spinozos būtinybėje!. Susitaikymas su tokia būtinybe jam 
buvo iškilus ir mobilizuojantis, nes teikė stiprų istorinės misi- 
jos pojūtį ir tvirtą įsitikinimą galutine pergale. 

Nepaisant to, Plechanovas anaiptol netapatino būtinybės 
suvokimo su laisve. Jis suprato, kad būtinybė individams gali 
pasireikšti kaip išorinė galybė, priverčianti kapituliuoti sutriuš- 
kinimo grėsme, o ne vidine logika. Suvokė, kad apeliavimas į 
būtinybę yra veiksminga ideologinės kovos priemonė, priešų 
moralinio įbauginimo ir intelektinio terorizavimo įrankis. Tai 
jis išreiškė šiame užraše apie Hegelį: 


„Hegelio objektyvizmas. Skirtumas tarp pasaulio proto ir indivi- 
dualaus proto. Nėra atitikimo tarp asmeninių idealų ir pasaulio 
proto. Hegelis atsakė: jūsų idealai neturi prasmės. Mūsų subjek- 
tyvus protas negali būti visuomenės raidos matas. Visa Hegelio 
filosofija buvo nukreipta individui pažaboti.““ 


Neabejotina, kad ir Plechanovas siekė „pažaboti individą“ 
savo negailestingai pašaipiose polemikose su narodnikystės 
„Subjektyvistais“. Taip pat akivaizdu, kad jis išgyveno „protin- 
gos būtinybės“ idėją kaip teikiančią jo gyvenimui prasmę ir di- 
dinančią jam prieinamą laisvę. Šį reiškinį jis paaiškino savo 
filosofiniuose veikaluose ir serijoje svarbių straipsnių apie Vi- 
sarioną Belinskį. Jo argumentavimas šiuo klausimu yra itin iš- 
raiškingas pavyzdys, kaip laisvės problemą sprendžia hėgeli- 
zuojanti „būtinybinio“ marksizmo atmaina. 

Veikale Apie asmenybės vaidmenį istorijoje Plechanovas su- 
kritikavo „būtinybinį“ socializmo pagrindimą, kurį suformu- 
lavo neokantiškasis teisės filosofas Rudolfas Stammleris: jeigu 
socializmas būtų taip pat būtinas, kaip mėnulio užtemimas, tai 
nebūtų reikalo kurti socialistinę partiją?. Plechanovas komen- 
tuodamas pažymėjo, kad individų veikla iš tiesų negali pakeis- 
ti bendros socialinės evoliucijos krypties, bet, nepaisant to, yra 
būtina priežastinės grandinės grandis, galinti pagreitinti arba 

sulėtinti raidos tempą. Tačiau iškiliųjų asmenų istorinis vaid- 
muo nepriklauso vien tik nuojų laisvos valios: tiesiog atvirkš- 
čiai, svarbų istorinį vaidmenį gali atlikti tik tos asmenybės, ku- 
rių valia yra aiškiai apibrėžta ir determinuota, kurių veiksmai 
išplaukia iš vidinės būtinybės ir kurie dėl to gali pritaikyti sau 
M. Lutherio žodžius: „Čia stoviu, negaliu kitaip“. Šios tezės 
iliustracija Plechanovui buvo kalvinistai, tikintys predestinaci- 
ja, Mozė ir Izraelio pranašai bei O. Cromwellis, kuris taip pat 
manė esąs Dievo įrankis. Tokios stiprios ir vienareikšmiškos 
valios determinacijos priešingybė jam buvo sutrikusios asme- 
nybės, priklausomos nuo priešingų jėgų spaudimo, neutrali- 
zuojančios viena kitą ir todėl turinčios iliuzinį laisvo pasirinki- 
mo pojūtį. Plechanovo nuomone, tokie žmonės iš esmės buvo 
Hamletai, nepajėgiantys priimti jokių aiškių sprendimų, jų va- 
lia silpna, energija paralyžiuota, ir tas darė juos aukomis de- 
zintegruojančios refleksijos, kuri darė neįmanomą realizavimąsi 
veikloje“. 

Taigi tikros laisvės esmė, pasak Plechanovo, yra būtiny- 
bės internalizacija, sąmoninga identifikacija su būtinybe taip, 
kad būtinybė prisisunktų laisvės, o laisvė - būtinybės. Jis 
rašė apie tai: 


„Kai mano valios determinavimo suvokimas man pasireiškia vi- 
siškai subjektyviu pavidalu ir negalimybe veikti kitaip, negu vei- 
kiu, bei kai mano tam tikri veiksmai tuo pat metu yra labiausiai 
geidžiami iš visų galimų veiksmų, - tada būtinybė mano sąmonė- 
je susitapatina su laisve, o laisvė - su būtinybe, ir tada nesu laisvas 
tik ta prasme, kad negaliu pažeisti laisvės ir būtinybės tapatumo — 
negaliu priešinti jų vienos kitai, negaliu jausti, kad esu būtinybės 
suvaržytas. Bet toks laisvės nebuvimas kartu yra jos visapusiš- 
kiausias pasireiškimas.“ 


Narodnikai neigė istorinę būtinybę moraliniais sumetimais. 
Plechanovas į tai atsakinėjo įrodinėjimais, kad moralė arba „sub- 
jektyvizmas“ visada veda į „dualizmo klampynę“ ir neleidžia 
pasiekti laisvės. Moralinių skrupulų paralyžiuoti individai nie- 
kaip nepajėgs susitapatinti su būtinybe ir paversti jos laisve. 
Rusų marksistai išsilaisvino iš skrupulų suvaržymų, o narod- 
nikai liko kaliniais, prarasdami pajėgumą aktyviai įsitraukti į 
prieštaravimų draskomą socialinę tikrovę. Tokio samprotavi- 
mo išvada skambėjo taip: 


2. Georgijus Plechanovas: „istorinė būtinybė“ kaip utopinis idealas 


„Taigi apie kokį suvaržymą, apie kokius saitus galima kalbėti 
šiuo atveju? Aiškus dalykas, kad apie moralinius suvaržymus, 
slopinančius energiją tiems, kurie neatsiribojo nuo dualizmo; apie 
saitus, sukeliančius kančių žmonėms, kurie nepajėgė permesti 
tilto per bedugnę, skiriančią idealus nuo tikrovės. Kol individas 
drąsiomis filosofinės minties pastangomis nepasiekė tos laisvės, 
jis dar ne visiškai priklauso sau ir savo moralinėmis kančiomis 
moka gėdingą duoklę stojančiai prieš jį išorinei būtinybei. Tačiau 
tas pats individas atgims naujam, kupinam turinio, lig tol jam 
nežinotam gyvenimui, kai tik nusimes nuo savęs jungą to vargi- 
nančio, gėdingo suvaržymo ir jo laisva veikla atsiskleis kaip są- 
moninga ir laisva būtinybės išraiška. Tada jis tampa didele visuo- 
menine jėga ir tada niekas negali jos sulaikyti ir nesulaikys, kad „į 
melo skriaudą trenktų Dievo perkūnija.” 


Plechanovo straipsniai apie V. Belinskį įrodo, kad jo asme- 
ninė identifikacija su būtinybe nebuvo lengva - netgi su išlyga, 
kad jis gana greitai įveikė skrupulus. Pagrindinis sunkumas 
buvo tas, kad privalėjo sutaikyti dvi istorines būtinybes: arti- 
miausioje perspektyvoje „kapitalistinės fazės“ būtinybę, toles- 
nėje perspektyvoje — socializmo būtinybę. Kam nors, kas identi- 
fikavosi su jėgomis, kovojančiomis dėl socializmo, kapitalistinės 
fazės pripažinimas galėjo būti tik išprotautas „susitaikymas su 
tikrove“, tapatus aiškiam savo veikimo laisvės suvaržymui. 

Belinskio idėjinės evoliucijos svarbą, norint suprasti polemi- 
kas tarp narodnikų ir Rusijos marksistų 1894 metais, nurodė Ni- 
kolajus Michailovskis. Diskusijoje su „legaliu marksistu“ Piotru 
Struve, kurį kaltino už „įžūlų žmogaus asmenybės paniekini- 
mą“, Michailovskis palygino marksistinį „objektyvizmą“ su hė- 
gelizmu ir su pažiūromis, kurias Belinskis skelbė „susitaikymo 
su tikrove“ laikotarpiu“. Veikiamas Hegelio tezės „viskas, kas 
tikra, yra protinga“ Belinskis ketvirtąjį dešimtmetį pripažino bū- 
tinybę susitaikyti su tikrove, tai yra su rusų autokratija, nusiže- 
minti prieš Istorijos protą, visiems laikams atsisakyti „subjekty- 
viai-moralinio požiūrio“ ir „abstrakcinio heroizmo“. Cituodamas 
tuometinius Belinskio pasisakymus, Michailovskis pripažino 
esant analogiją tarp jo „susitaikymo filosofijos“ ir pažiūrų rusų 
marksistų, proklamuojančių savotišką „susitaikymą su kapita- 
lizmu“: ir čia, ir ten ginčas tarp „asmenybės“ ir „istorinės tik- 
rovės“ buvo išspręstas pastarosios naudai, ir čia, ir ten kapi- 
tuliuota prieš tikrovę jos „būtinybės“ ir „protingumo“ labui. 
Tačiau Belinskis (kitaip negu rusų marksistai) atsipeikėjo, 

prakeikė „niekšišką susitaikymą“, sukėlė maištą prieš tariamą 
būtinybę, atšaukęs leidimą jai aukoti žmones'. 

Plechanovo straipsnis Belinskis ir protinga tikrove (1897) bu- 
vo tam tikra prasme atsakymas Michailovskiui. Priešingai nei 
narodnikų ideologas, Plechanovas buvo susižavėjęs ne Belins- 
kio „maištų“, o jo „susitaikymo filosofija“. Plechanovo inter- 
pretacijoje ta filosofija buvo vertas dėmesio mėginimas įveikti 
šilerišką idealistinį subjektyvizmą, Švietimo epochos „abstrak- 
tųjį protą“ ir ankstyvojo socializmo utopiškumą. Belinskis, pa- 
sak jo, tada buvo „genialus sociologas“, kuris „hėgeliškame 
moksle apie protingumą visko, kas yra tikra, instinktyviai už- 
čiuopė vienintelį galimą visuomeninių mokslų pagrindą”. Jo 
klaida buvo ta, kad tikrovę suvokė statiškai, tapatindamas „pro- 
tingą tikrovę“ su jau egzistuojančia. Tačiau klaidą ištaisė ne 
maištu prieš Hegelio „būtinybę“; atvirkščiai, tai buvo „pirminė 
teorinė nuodėmė“, minties lygio pažeminimas, sukeltas tam tikra 
prasme suprantamų aistrų proveržio*. Tačiau Plechanovas su 
pasitenkinimu pridūrė, kad pats Belinskis emocinio protesto 
nelaikė teoriniu problemos sprendimu: jis juk išsakė požiūrį, 
kad pagrindinė „susitaikymo filosofijos“ idėja —- mintis apie 
visų istorinių raidos fazių teisėtumą - buvo iš esmės teisinga ir 
kad tereikėjo ją tik papildyti, „išplėtojus neigimo idėją“. 

Inteligentiški Plechanovo straipsnio skaitytojai iš to galėjo 
padaryti išvadą apie glaudžią analogiją tarp Belinskio progra- 
minio antivoliuntarizmo, atsisakančio smerkti tikrovę „abstrak- 
taus idealo“ labui, ir tokio pat programinio Plechanovo antivo- 
liuntarizmo, neigiančio utopinį „tiesioginio Rusijos perėjimo į 
socializmą“ idealą. Plechanovo ir jo draugų marksizmas juk 
irgi buvo savotiškas „susitaikymas su tikrove“ (Rusijos kapita- 
lizmo tikrove) jos istorinės būtinybės labui; susitaikymas, jau 
laisvas nuo Belinskio klaidos, tai yra tikrovės suvokimas rai- 
dos aspektu, susietas su „neigimo idėja“. Šiame kontekste verta 
pažymėti reikšmingą detalę: savo nebaigtoje Rusijos visuomeni- 
nės minties istorijoje Plechanovas ketino išvesti paralelę tarp Be- 
linskio „susitaikymo su tikrove“ ir rusiško marksizmo“. 

Taigi Plechanovo interpretacijoje Belinskis buvo rusų, tiks- 
liau sakant, Plechanovo marksizmo pirmtakas. Šis teiginys ne- 
neigė narodnikystės „subjektyviųjų sociologų“ sąsajų su Be- 
linskiu pagrįstumo. Plechanovo supratimu, Belinskis, nepaisant 
visko, nesugebėjo iki galo įveikti utopiškumo ir todėl kartais liau- 

davosi buvęs dialektiku, nusileisdamas į subjektyvistinio, švie- 
tėjiško racionalizmo pozicijas. Rusų marksizmas apeliavo į stip- 
rų Belinskį - teoretiką, o „subjektyvi sociologija“ apeliavo į jo 
silpną pusę - „pirminę teorinę nuodėmę“, kuri buvo jo maištas 
prieš Hegelio tezę apie istorijos protą. Vėlesniais metais Plecha- 
novas iš tos „pirminės teorinės nuodėmės“ mėgino kildinti vo- 
liuntaristinę bolševikų taktiką. Labai iškalbingas yra toks fak- 
tas, kad net ir paskutiniaisiais savo gyvenimo metais - po Spalio 
revoliucijos, kai bolševikai išvaikė demokratinį parlamentą — 
Plechanovas vis dar apeliavo į Belinskio kovą su utopizmu ir 
įspėjo Leniną dėl „abstraktaus idealo“!. Toks pat iškalbingas 
buvojo pageidavimas, kad jį palaidotų Petrograde šalia Belins- 
kio kapo. 

Pereikime prie pagrindinio Plechanovo filosofinio veikalo — 
Del monistinės pažiūros į istoriją vystymosi, išspausdinto N. Bel- 
tovo slapyvardžiu. Šis veikalas buvo mėginimas pavaizduoti 


111 


europinės minties istoriją kaip kelio į marksizmą nuoseklias 
pakopas. Iš esmės Plechanovas suskirstė tą istoriją į tokias pa- 
čias fazes, kokias išskyrė Belinskio mintyse. Pirmąjį išjų- „abst- 
raktaus idealo“ fazė - buvo švietimo racionalizmas, taikęs vi- 
suomenės tikrovei subjektyvų individualaus proto matą. Antroji — 
istorinės būtinybės atradimo fazė - antišvietėjiška, idealistinė 
vokiečių filosofija, pasiekusi savo kulminaciją hėgelizme. Tre- 
čiąją, paskutinę fazę, suistorinančią idealą ir taip sutaikančią jį 
su objektyvia būtinybe, pradėjo Marxas. Kitose knygos dalyse 
kalbama apie utopinius socialistus ir prancūzų restauravimo 
epochos istorikus. Ir vienus, ir kitus Plechanovas laikė mark- 
sizmo protėviais: pirmus dėl to, kad jie suformulavo socialistinį 
idealą, antrus - nes jie pavaizdavo istoriją kaip procesą, valdo- 
mą objektyvių dėsnių, ir pabrėžė klasių kovos reikšmę. 
Laisvės problematikos atžvilgiu svarbiausias yra skyrius 
apie vokiečių idealizmą ir, aišku, skyrius apie Marxą. Vokiečių 
idealistai, kaip įrodinėjo Plechanovas, iškėlė ir išplėtojo esminę 
Spinozos mintį, kad „laisvė iš anksto numato būtinybę, būtinybė 
visiškai pavirsta laisve“. Jie suprato, kad protingas būtybes iš 
tiesų žemina priklausomybė nuo atsitiktinumo, o ne priklauso- 
mybė nuo būtinų dėsnių, be kurių pasaulis būtų visiškai nenu- 
spėjamas, taigi nesutaikomas su racionalia laisve. Jie suteikė lais- 
vei racionalų pagrindą įrodę, kad istorija yra ne atsitiktinumų 
žaismas, o racionali ir prasminga raida. Hegelis, žymiausias iš 

perėjimo į socializmą“ idėja, 

vokiečių idealistų, apibūdino pasaulio istoriją kaip „Laisvės 
įsisąmoninimo pažangą - tokią, kokią privalome suprasti jos 
būtinybėje“. 

Plechanovas savo marksistinės doktrinos interpretacijoje vi- 
siškai rėmėsi Engelsu. Išplėtotos gamybinės jėgos, kaip įrodinė- 
jojis, tiesa, išlaisvino Žmones iš gamtos jungo, bet kartu pagim- 
dė antrą priklausomybę, naują vergovės rūšį: ekonominę 
būtinybę. Taip atsitiko todėl, kad vis sudėtingesni gamybos ir 
mainų procesai išsprūdo iš gamintojų kontrolės ir padarė juos 
savo gaminių vergais. Tačiau vidinė gamybos raidos logika įga- 
lino suprasti priežastis, kodėl daiktai pavergė žmones. Tas su- 
pratimas, esąs marksizmo įnašas į filosofiją, sudarė galimybę 
sąmonei vėl ir galutinai triumfuoti prieš būtinybę, protui prieš 
aklą dėsnį. 

Taip, kaip ir Engelso, griežtai „būtinybinė“ istorijos inter- 
pretacija baigėsi „būtinybės supratimu“ ir voliuntaristiniu „di- 
džiuoju finalu“. Paskaitykime ištrauką: 


„Tad dialektinis materializmas ne tik nesiekia, kaip jam priskiria 
jo priešininkai, įtikinti žmones, kad nėra prasmės kovoti su būti- 
nybe, bet kaip tik pirmą kartą parodo, kaip reikia su ja susidoroti. 
Taip pašalinamas neišvengiamai fatališkas pobūdis, būdingas me- 
tafiziniam materializmui. Ir visiškai taip pat pašalinamas pagrin- 
das to pesimizmo, į kurį, kaip matėme, neišvengiamai veda nuo- 
seklus idealistinis mąstymas. Atskiras individas yra tik puta 
bangos paviršiuje, žmonės yra priklausomi nuo geležinių dėsnių, 
kuriuos galima tik pažinti, bet kurių neįmanoma padaryti pri- 
klausomų nuo žmonių valios - sakė Georgas Būchneris. Ne, atsa- 
ko Marxas, jei pažinome geležinį dėsnį, nuo mūsų priklauso išsi- 
laisvinimas iš jo jungo, nuo mūsų priklauso, ar padarysime 
būtinybę klusnia proto verge. 

„Aš esu kirminas“, - sako idealistas. „Aš esu kirminas tol, kol 
esu tamsus, - atsako materialistas dialektikas. —- O kai jau Žinau, 
esu visagalis.“ Tantum possumus, quantum scimus! |...) 

Dialektinis materializmas teigia: žmogaus protas negalėjo bū- 
ti istorijos demiurgas, nes pats yra jos produktas. 

Bet jei atsirado tas produktas, tai jis neprivalo, o dėl savo pri- 
gimties ir negali būti priklausomas nuo tikrovės, kurią paliko 
ankstesnė istorija: jis būtinybės jėga siekia pertvarkyti ją pagal 
savo pavidalą ir panašumą, padaryti ją protingesnę. 

Dialektinis materializmas skelbia, panašiai kaip J. W. Goethes 
Faustas: Im Anfang war die Tat! 

Veikimas (sutampantis su apibrėžtais žmonių veiklos visuo- 
meninės gamybos procese dėsniais) paaiškina materialistui-dia- 
lektikui visuomeninio Žmogaus istorinę raidą. Šis veikimas yra ir 
visa jo praktinė filosofija. 

Dialektinis materializmas yra veiksmo filosofija.“! 


Kotakowskio nuomone, Plechanovo pozicija išreiškė įsitiki- 
nimą, kad „nėra jokio esminio skirtumo tarp gamtos ir visuo- 
menės tyrimo“. Panašiai kaip Kautsky, Plechanovas buvo įsi- 
tikinęs, kad „visuomeninius procesus galima svarstyti taip pat 
kaip ‘natūralius’ reiškinius, tai yra visiškai objektyvizuotai ir 
su prielaida, kad egzistuoja universalūs kaitos dėsniai, kurie ta 
pačia prasme taikomi žmonių istorijai, kaip ir geologinėms for- 
macijoms“*. Bet iš tikrųjų šiuose pastebėjimuose tiesa buvo tik 
iš dalies. Plechanovas, tiesa, pabrėžė, kad Darwino ir Marxo 
„mokslo dvasia“ yra „absoliučiai vienoda“, bet nepamiršo pri- 
durti, kad „Marxo tyrimas prasideda ten, kur baigiasi Darwino 
tyrimas“*. Taip buvo todėl, kad žmonija, kaip biologinė rūšis, 
buvusi Darwino tyrinėjimų objektu, vystėsi fizinės aplinkos vei- 
kiama, ojos istorinė raida, buvusi Marxo tyrimų objektu, buvo 
determinuota visuomeninių santykių, atsirandančių dėl visuo- 
meninio Žmogaus poveikio išorinei gamtai. Taigi visuomenės 
mokslų objektas Plechanovui buvo toks aiškiai besiskiriantis 
nuo, pavyzdžiui, geologijos objekto, kad jo koncepcijoje tai bu- 
vo kokybinis skirtumas. Tad galima teigti, kad rusų mąstytojas, 
panašiai kaip Engelsas, vertino istorijos dėsnius veikiau kaip 
„panašius į gamtinius“ negu tiesiog gamtinius". Taip pat aki- 
vaizdu, kad Plechanovas, panašiai kaip Engelsas ir kitaip ne- 
gu Kautsky, priskyrė istorijos dėsniams imanentinį racionalu- 
nepaisant „žmonijos esmės“ sąvokos atsisakymo ir aiškiai ne- 
gatyvaus požiūrio į dėmesio skyrimą ankstyviesiems Marxo dar- 
bams“, Plechanovo istorijos filosofijoje išliko tam tikrų Marxo 
turtėjančio susvetimėjimo schemos bruožų. Tačiau Plechano- 
vas matė istoriją kaip procesą, kuriame individai praranda kon- 
trolę savo gaminiams ir tampa jų vergais, o vėliau dėl ilgos rai- 
dos pavergimo struktūrose prieina iki mokslinio savo padėties 
supratimo, o tas suteikia jiems galimybę pereiti per savo pačių 
sukurtas būtinybes į „laisvės karalystę““. 

Aišku, visų šių idėjų jis pasisėmė iš Engelso, o ne iš Kaut- 
sky. Engelsas palengvino tiesiogines Plechanovo sąsajas su 


287 


! J. Plechanow, Przyczynek do 
zagadnienia rozwoju monistyczne- 
go pojmowania dziejów, p. 230- 
231. 


? L. Kołakowski, Główne nurty 
marksizmu, p. 639. 


3 Ten pat, p. 638. 


* J. Plechanow, Przyczynek, 
p. 229-230, prierašas. 


5 Žr. antro skyriaus pirmą sky- 


relį. 


6 C B. MnexaHosB, Covunenua, 
T. 18, MockBa, 1925, p. 334. 


” J. Plechanow, Przyczynek, 
p. 229. 


288 


' F. B. lnexanos, H36paHHbIe 
GDunococbckue npouseeðenua, 
T. 1, p. 450. 


? Ten pat, p. 439—440. 


III „BŪTINYBINIO“ MARKSIZMO VARIANTAI 


Hegeliu; o Hegelio dėka Plechanovas savo būtinybės koncepci- 
ją plėtojo dialektine ir racionaliai teologine dvasia, sąmoningo- 
je opozicijoje mechanistiniam gamtinių mokslų determinizmui. 
Plechanovas straipsnyje, parašytame Hegelio šešiasdešimtųjų 
mirties metinių proga, ragino marksistus likti ištikimus Hege- 
lio filosofijos dvasiai, apibūdindamas tą dvasią kaip „nesulai- 
komą siekimą didžiojo istorijos tikslo, siekimą, kurio niekas ne- 
“1, O gal yra akivaizdus dalykas, kad „didžiojo 
Istorijos maršo“ vizija iš esmės skiriasi nuo gamtinės būtiny- 


gali sulaikyti 


bės, valdančios geologines formacijas, koncepcijos. 

„Ištikimybę Hegelio dvasiai“ Plechanovas suprato ir kiek 
kitaip. Nubrėžęs paralelę tarp Marxo proletariato misijos kon- 
cepcijos ir Hegelio požiūrio į didžiųjų asmenybių ir „istorinių 
nacijų“ misiją, sutiko su Hegeliu, jog visi naujų istorinių taisyk- 
lių skleidėjai turi absoliučią teisę sutriuškinti viską, kas pasi- 
taiko jų kelyje. Jis su pasitenkinimu citavo Hegelio žodžius, kad 
pasipriešinimas „pasaulio dvasiai“ negali likti nenubaustas“. 

Kaip matome iš pasakyto, hėgelizuotas Plechanovo mark- 
sizmas buvo nepalyginti pavojingesnis individo laisvei už po- 
zityvistinį II Internacionalo marksizmą. Net ir paviršutiniškiau- 
sias pažinimas skatina pripažinti tezę, kad tikras Žinojimas 
turi būti visuminis, totalus Žinojimas; kaip tik todėl Plechano- 
vas siekė žūtbūt padaryti marksizmą visumine, viską apiman- 
čia dialektinio ir istorinio materializmo sistema. Ojei žmonijos 
išlaisvinimas tapo priklausomas nuo Žinių, nuo mokslinio bū- 
tinybės pažinimo, tai logiška buvo išvada, kad intelektinėje sri- 
tyje negalima toleruoti anarchijos. Nukrypimai nuo „teisingų“ 
Žinių negalėjo būti toleruojami nei dabartyje, nei net komunisti- 
nėje ateityje - nes kelias į išsilaisvinimą yra vienas, o pati laisvė 
visada bus priklausoma nuo adekvataus sąmoningumo. Nes 
jei laisvės esmė yra racionali, sąmoninga savo likimo kontrolė — 
tokia, kurią įgalina „vien teisingos mokslinės žinios“, tai tam- 
pa aišku, kad individualaus veikimo laisvė negali išsiversti be 
„mokslinio“ vadovavimo. Taktiniais sumetimais Plechanovas 
šios minties neplėtojo, vis dėlto nedvejodamas reiškė ją priva- 
čiuose pokalbiuose. Rusų rašytojas Aleksejus Vodenas aprašė 
tai taip: 


„Turiu pripažinti, kad Plechanovas man dažnai sakydavo, jog kai 
„mes“ turėsime valdžią, tai, aišku, pripažinsime laisvę tik „sau 

patiems“ [...] Atsakydamas į klausimą, kas konkrečiai, logiškai 
galvojant, turėtų disponuoti laisvės monopoliu, Plechanovas at- 
sakė, kad darbininkų klasė, vadovaujama draugų, kurie teisingai 
suprato Marxo mokslą ir iš jo padarė teisingas išvadas. O kai 
paklausiau, koks bus objektyvus teisingo Marxo mokslo suprati- 
mo ir iš jo padarytų išvadų teisingumo kriterijus, Plechanovas 
trumpai atsakė, kad visa tai jis jau „pakankamai paaiškino“ savo 
darbuose.” 


Savo asmeninės politinės pozicijos darbininkų judėjime įtei- 
sinimo, apeliuojant į tariamai neklystantį istorijos supratimą, 
negalima suplakti su šio judėjimo laisve; juk darbininkų judė- 
jimo laisvė turi apimti ir jo nepriklausomybę nuo doktrinierių 
globos. Taip pat negalima suderinti tikėjimo Istorijos manda- 
to turėjimu su nuoširdžiu liaudies suverenumo principo ger- 
bimu. Tai paaiškina Plechanovo santaiką su Leninu 1903 me- 
tais II Rusijos socialdemokratų suvažiavime. Tada 
Plechanovas parėmė Lenino poziciją dviem svarbiais klausi- 
mais: dėl „sąmoningumo įnešimo iš išorės“ į darbininkų ju- 
dėjimą ir dėl santykio su „formaliąja demokratija“. Emo- 
cingame pasisakyme, kuris buvo pavadintas „jakobinišku 
pasisakymu'“ ,jis tada pažymėjo: 


„Jei dėl revoliucijos sėkmės reikėtų laikinai apriboti kurio nors 
demokratinio principo galiojimą, tai nusikalstama būtų tokio ap- 
ribojimo pabūgti. Aš pasakysiu savo paties nuomonę, kad net 
visuotinės rinkimų teisės principą reikia vertinti mano nurodyto 
pagrindinio demokratijos principo požiūriu. Hipotetiškai įmano- 
mas atvejis, kai mes, socialdemokratai, pasisakytume prieš vi- 
suotinę rinkimų teisę [...] Revoliucinis proletariatas galėtų apribo- 
ti aukštesniųjų klasių politines teises, panašiai kaip aukštesniosios 
klasės kadaise buvo apribojusios jo politines teises. Ar tokia prie- 
monė tinkama, būtų galima spręsti tik vadovaujantis taisykle: 
salus revoliutions suprema lex. To paties požiūrio mes turėtume 
laikytis ir parlamentų trukmės klausimu. Jei revoliucinio entu- 
ziazmo apimta liaudis išrinktų labai gerą parlamentą - savotišką 
chambre introuvable (neprilygstami rūmai), tai mums reikėtų steng- 
tis paversti jį ilgalaikiu parlamentų; o jei rinkimai būtų nevykę, tai 
mums reikėtų stengtis išvaikyti jį ne per dvejus metus, bet, jei 
galima, per dvi savaites.“ 


Nieko keista, kad Leninas leido sau priminti šiuos žo- 
džius 1918 metų sausio mėnesį, atsakydamas į Plechanovo 

pasipriešinimą bolševikų terorui. Prieš išvaikant laisvuose rin- 
kimuose išrinktą Steigiamąjį susirinkimą jis persispausdino iš- 
tisai cituotą fragmentą ir pridūrė, kad šis atrodo „tartum spe- 
cialiai parašytas šiai dienai“. 

Tačiau Plechanovo sąjunga su Leninu truko neilgai. Netru- 
kus po II suvažiavimo Plechanovas prisidėjo prie savo senų 
draugų, dabar vadinamų menševikais, ir tapo griežtu Lenino 
kritiku. Jis suvokė, kad Lenino darbininkų judėjimo „sponta- 
niškumo“ kritikos intencijos buvo ne tiek marksistinio „moks- 
lo“ objektyvizmo gynyba (kuri rusų sąlygomis teikė argumentų 
santūrumo ir kantrybės naudai), kiek partinio avangardo va- 
dovavimo nedalomumo pagrindimas (o tas vedė į „subjekty- 
vaus veiksnio“ vaidmens didinimą ir į voliuntaristinį avantiū- 
rizmą). Suvokęs šį faktą Plechanovas pasmerkė leninizmą kaip 
naują ir itin pavojingą rusų revoliucinės inteligentijos „pirmi- 
nės teorinės nuodėmės“ versiją. 

Dauguma skirtumų, ribojusių Plechanovą nuo Lenino, bu- 
vo susiję su laisvės problema Rusijoje. Šio ginčo objektas buvo 
„kapitalistinės fazės“ Rusijos raidoje problema ir būsimosios 
rusų revoliucijos pobūdis. 

Iki 1917 metų Leninas sutiko su Plechanovu, kad Rusija turi 
pereiti per kapitalizmą ir kad rusų revoliucija turės „buržuazi- 
nį-demokratinį turinį“. Tokia juk buvo pagrindinė Rusijos mark- 
sistinės ortodoksijos dogma. Tačiau Plechanovas suprato kapi- 
talizmą ne tik kaip ekonominę bazę, bet ir kaip antstatą. Tad 
esminiu kapitalistinės fazės bruožu jis laikė parlamentinę val- 
džią; savo polemikose su narodnikais jis nuo pat pradžių pa- 
brėždavo, kad be buržuazinio parlamentarizmo kapitalistinė 
santvarka Rusijoje būtų ydinga, nepilna’. Būdinga, kad šį po- 
žiūrį jis plėtojo neapeliuodamas į autonominę parlamentinių 
institutų vertę; atvirkščiai, jis labai pabrėžė tariamai specifiškai 
buržuazinį parlamentarizmo pobūdį. Visos valdymo formos, 
kaip įrodinėjo jis, iš esmės yra klasinio viešpatavimo formos; 
visos įgalina viešpataujančią klasę „naudotis organizuota jėga 
savo interesams apginti, užgniaužti visiems visuomeniniams ju- 
dėjimams, kurie tiems interesams kelia tiesioginę arba netiesiogi- 
nę grėsmę“; todėl tad kiekviena politinė valdžia iš esmės yra dik- 
tatūros forma’. Bet kaip tik todėl buržuazinė revoliucija Rusijoje 
nebus galima neįvedus buržuazijos politinės diktatūros. Ki- 
taip sakant, jei rusų revoliucijai bus būdingas „buržuazinis 

turinys“, tai ji turi praskinti kelią kapitalistų klasiniam viešpa- 
tavimui ir buržuazinių liberalų politinei valdžiai. Tačiau Leni- 
nas šią išvadą kategoriškai atmetė. Jis 1905 metais iškėlė prie- 
šingą jai požiūrį, kad rusų buržuazinės revoliucijos vadovaujanti 
jėga bus proletariatas, susivienijęs su valstietija, ir kad ši revoliu- 
cinių jėgų sąjunga bus politiškai nukreipta prieš liberalus. Ple- 
chanovo nuomone, tai buvo arba visiškas nonsensas, arba už- 
maskuotas troškimas peršokti per būtiną raidos stadiją. 

Ši pozicija lokalizavo Plechanovą kraštutiniame dešiniaja- 
me rusų marksizmo sparne. Net nuosaikiausi menševikai atsi- 
ribojo nuojo taktikos, vertindami ją kaip doktrinierišką ir kapi- 
tuliantišką!. Prie Plechanovo izoliacijos jo partijos gretose ypač 
prisidėjo jo viešai išsakyta nuomonė, kad Maskvos darbininkų 
1905 metų sukilimas buvo politinė klaida. Tačiau tuo požiūriu 
Plechanovas pelnė sau liberalų pripažinimą. Kadetų partijos 
vadovas Pavelas Miliukovas apie tai rašė: 


„Ak,jei visi Plechanovo partijos draugai suprastų tai, ką taip gerai 
suprantajų žymusis vadovas, jei visi, taip kaip jis, nesileistų išmu- 
šami iš vėžių „liberalios buržuazijos“ pagyrimais! Dieve mano, 
kaip supaprastėtų mūsų dabartinės politinės problemos ir kaip 
palengvėtų jas spręsti.“* 


Kitas svarbus Plechanovo politinės taktikos bruožas buvo 
ryžtinga opozicija darbininkų su valstiečiais revoliucinės są- 
jungos atžvilgiu. Šios pozicijos pagrindu jam buvo ne tik orto- 
doksinis marksizmas (skelbiantis, kad smulkūs prekių gamin- 
tojai atstovauja labiausiai atsilikusiai gamybos formai}, o ir vis 
labiau jo paties suformuluota tam tikrų specifinių Rusijos rai- 
dos bruožų koncepcija. 

Visiems Plechanovo pažįstamiems didelį įspūdį darė jo ne- 
priekaištingai vakarietiškas gyvenimo būdas. Tačiau kartu bu- 
vo kreipiamas dėmesys ir į tam tikrus mongoliškus jo veido 
bruožus. Į tai atkreipdavo dėmesį ir pats Plechanovas, tatai 
aiškindavo savo šeimos totoriška kilme“. Plechanovo požiūryje 
į Rusijos istoriją pastebime šį bei tą panašaus — jis troško, kad 
Rusija taptų nepriekaištingai vakarietiška, bet anaiptol neslėpė 
jos paveldo orientalistinių bruožų. 

Plechanovo nuomone, viduramžių Rusija svyravo tarp Ry- 
tų ir Vakarų. Politinio centro perkėlimas iš Kijevo į Maskvą, 
totorių jungas, o vėliau Maskvos patvaldystės konsolidacija buvo 

3 Marksistinės minties „anti- 
valstietišką“ temą plačiai 
analizuoja D. Mitrany kūriny- 
je Marx Against the Peasant, 
Chapel Hill, 1951. 


* Pasak Plechanovo, apie jo 
šeimos totorišką kilmę bylojo 
jo pavardės „Ple-chan-ov“ 
skambesys, žr. JI. Qeň4, Mo- 
noðocmb I. B. MnexaHoea, 
„bbinoe“, 1918, nr. 13, p. 125. 

Azijos įtakos pergalės žymės. Maskvos Rusija tapo tipišku 
„orientalinio despotizmo“ pavyzdžiu. Visuomeniniu gyveni- 
mu, valstybine administracija ir gyventojų mentalitetu ji tapo 
svetima Europai ir tarsi dvynys panaši į senovės Egiptą, Chal- 
dėją, Kiniją, Persiją ir Indiją!. 

Būdingas Rusijos santvarkos bruožas buvo visiška indivi- 
do priklausomybė nuo valstybės, vergiškas ne tik valstiečių, bet 
ir aukštesnių luomų pavaldumas. Ekonominis šios despotijos 
pagrindas buvo valstiečių gentinės bendrijos. Valstietis - ben- 
druomenės, prikausčiusios jį prie žemės ir susaisčiusios kolek- 
tyvine atsakomybe už duokles ir mokesčius —- narys nebuvo že- 
mės savininkas, laikė save jos naudotojų; tas įsitikinimas jam 
buvo įdiegtas labai tvirtai, tik mokslas nenustatė, kiek tam tiks- 
lui sulaužyta botagų į valstiečių nugaras. Žemės neturėjo ir ba- 
joras, nes būtų jam per daug nepriklausomybės; visa žemė, tai 
yra pagrindinė gamybos priemonė, buvo laikoma caro nuosa- 
vybe. Ta savotiška žemės „nacionalizacija“ aiškiai skyrė Mask- 
vos absoliutizmą nuo Vakarų Europos absoliutizmo; Liudvi- 
kas XIV, sakęs apie save „Valstybė - tai aš“, nebuvo Rytų 
despotas kaip tik todėl, kad negalėjo pasisavinti teisės į bajorų 
žemes ir negalėjo priversti bajorų tarnauti valstybei“. 

Petro Didžiojo reformos pastūmėjo Rusiją link Vakarų, 
tačiau neapėmė valstietijos, kuri liko pagrindine rusiškojo 
„azijatiškumo“ socialine baze. Savotiškas paradoksas buvo 
faktas, kad europeizavęs Rusiją caras finansinių lėšų sėmėsi 
plėsdamas ir didindamas valstiečių nelaisvę, tai yra tvirtin- 
damas savo valdžios „azijietišką“ pagrindą. Kitas didelis 
vesternizacijos laimėjimas - Aleksandro II agrarinė reforma 
— taip pat pasirodė esanti pusinė, nes nelikvidavo pagrindi- 
nio azijinės santvarkos ramsčio: valstiečių gentinės bendruo- 
menės’. Caro valdžia davė valstiečiams žemę ne kaip indivi- 
dualiems savininkams, o kaip bendrijų nariams, nes bijojo 
sparčios proletarizacijos. Carizmo pietizmas „nepriklauso- 
mų“ valstiečių institucijų atžvilgiu buvo jam be galo pato- 
gus: „bendruomenės“ savivaldos gerbimo vardu galima bu- 
vo išjungti valstiečius iš visos valstybės jurisdikcijos ir net ir 
toliau kaime taikyti kūno bausmes; „tarpusavio laidavimas“ 
puikiai lengvino mokesčių ir išpirkų rinkimą, o individualių 
valstiečių prikaustymas prie obščinos leido efektyviai riboti ir 
kontroliuoti gyventojų judėjimą. Savo ruožtu rusų inteligen- 

tija įžvelgė obščinoje užuomazginių socializmo formų, nesu- 
vokdama, kad šis „valstietiškas“ socializmas tėra tik azijie- 
tiškojo despotizmo sąmonės atgyvena. 

Su tomis mintimis derinosi Plechanovo 1905 metų revoliu- 
cijos vertinimas. Pasak jo, ji buvo trumpalaikės dviejų visiškai 
skirtingų jėgų — rusų valstietiškos Azijos ir rusų darbininkų 
Europos - sinchronizacijos rezultatas. Pirmoji jėga buvo kon- 
servatyvi net ir tada, kai reiškėsi kaip revoliucinė jėga; antroji 
buvo iš esmės revoliucinga net ir tada, kai susilaikydavo nuo 
prievartos aktų!. 

Motyvacija, nulėmusi kaip tik tokį revoliucinio rusų valstie- 
čių pasirodymo vertinimą, taip pat apibrėžė ir Plechanovo po- 
ziciją agrarinės socialdemokratinės programos klausimu. Le- 
nino žemės nacionalizavimo programai Plechanovas 
priešpriešino municipalizavimo projektą; jei būtų sunku jį rea- 
lizuoti, neneigė net žemės išdalijimo individualiems savinin- 
kams galimybės. Argumentavo šį dalyką taip: 


„Išdalijimas, mūsų supratimu, būtų nenaudingas daugeliu at- 
žvilgiu. Tačiau, palyginti su nacionalizavimu, jis būtų daug pra- 
našesnis, nes suduotų paskutinį smūgį mūsų senai santvarkai, 
kurioje tiek žemė, tiek valstietis buvo valstybės nuosavybė, ir 
kuris yra ne kas kita, kaip maskviškė laida ekonominės santvar- 
kos, kuri yra visų didžiųjų Rytų despotijų pagrindas. O žemės 
nacionalizavimas būtų mėginimas atkurti tą ekonominę san- 
tvarką, tą, kuriai daug smūgių suduota pas mus jau XVIII am- 
žiuje ir kuri smarkiai susvyravo dėl ekonominės raidos antroje 
XIX amžiaus pusėje.“ 


Tai buvo visiškas Plechanovo pažiūrų nusigręžimas nuo 
narodnikystės laikotarpio, kai gentinės bendruomenės išsau- 
gojimas jam buvo „gyvybės ar mirties klausimas“. Kaip mark- 
sistas, Plechanovas tapo nuoseklesniu okcidentalistu už P. 
Miliukovo partijos liberalus. Jis galėjo sau leisti itin aštriai 
kritikuoti valstiečius, nes jautėsi esąs laisvas nuo „buržuazi- 
nių skrupulų“, o kaip politinis emigrantas neprivalėjo atsi- 
žvelgti į elektorato reakcijas. Dėl tų pačių priežasčių jis pajėgė 
įvertinti Stolypino agrarinės reformos, kuria buvo užsimota 
įstatymiškai likviduoti „obščiną“, pažangumą. Beje, tokiam 
nuoseklumui nesiryžo kadetai: kaip liberalai, jie negalėjo ne- 
matyti „obščinos“ žalingumo, bet P. Stolypiną jie vertino kaip 

„revoliucijos budelį“ ir, susirūpinę savo reputacija, baiminosi 
paremti bent kokius jo sumanymus’. 

Karo metu Plechanovas nedvejodamas pasisakė už „tėvy- 
nės gynybą“, įjrodinėdamas, kad Vokietijos pergalė būtų katast- 
rofa proletarinei revoliucijai. 1917 metų kovo mėnesį, nuvertus 
carizmą, jis ryžosi grįžti į Rusiją. Jį pasitiko minios su raudono- 
siomis vėliavomis, bet jo politinė pozicija pasirodė esanti sil- 
pna, neturinti visuomeninės bazės. Nuo kairiųjų jį skyrė požiū- 
ris, kad porevoliucinę Rusiją turi valdyti liberalai, tačiau 
marksistinis išdidumas neleido jam įsitraukti į liberalų gretas; 
todėljis vadovavo tik mažai, marginalinei grupei, susitelkusiai 
prie leidinio „Vienybė“ (jo sekretoriumi tada buvo kairysis libe- 
ralas Sergijus Hessenas)*. Rusų socialistų negebėjimą sudaryti 
sąjungą su liberalais jis vertino kaip revoliucijos tragediją. Men- 
ševikus traktavo kaip „pusiau leniniečius“; smarkiai kritikavo 
juos už nenuoseklumą - už prisirišimą prie tezės apie buržua- 
zinį revoliucijos pobūdį ir kartu siekimą nušalinti buržuaziją 
nuo valdžios, tarytum būtų įmanomas „kapitalizmas be kapi- 
talistų“*. Kaltino Kerenskio vyriausybę už pasyvumą priešinan- 
tis „anarchijos bangoms“; nes kadetų partija, pasak jo, buvo 
pernelyg nuolaidi radikaliems kairiesiems, prisisunkusi „Zim- 
merwaldo-Kienthalio dvasios“ ir nepakankamai ryžtinga tėvy- 
nės gynyboje“. Lenino Balandžio tezes, raginusias paversti bur- 
žuazinę revoliuciją socialistine, jis įvertino kaip „pamišėlio 
kliedesius““. (Leninas, žinoma, neliko jam skolingas, pavadino 
jį „liūdnai išgarsėjusiu rusiškuoju marksizmo renegatu“*). Ple- 
chanovo pozicija buvo tokia nesutaikoma, o kartu taip gerai 
žinoma, kad jam siūlė kontrrevoliucinės vyriausybės ministro 
ir net premjero pareigas. Jis atsisakė šio pasiūlymo, bet veikiau 
moraliniais negu politiniais sumetimais: „Paaukojau proleta- 
riatui keturiasdešimt metų, nešaudysiu į darbininkus, kai jie 
nuėjo blogu keliu“?. Širdies gilumoje jis buvo įsitikinęs, kad bol- 
ševikų revoliucija yra istorinė katastrofa. Mąstė apie savo atsa- 
komybę užją: „Arne per anksti pradėjome marksizmo propa- 
gandą atsilikusioje, pusiau azijinėje Rusijoje?“*. Jis mirė 
skausmingai suvokdamas, kad jo viso gyvenimo veikla davė 
nelauktų ir nepageidautų rezultatų. Tad jautėsi apgautas savo 
stabo - Istorijos. 

Plechanovo tragedija buvo tragedija rusų okcidento, kuris 
troško savo šaliai „normalios“, „europietiškos“ pažangos, ra- 

cionalios fazių sekos, politinės veiklos harmonijos su vidine, 
ekonomine ir kultūrine visuomenės raida. Tačiau Plechanovo, 
kaip mąstytojo, trūkumas buvo kaip tik tas, ką jis laikė savo 
didžiausia jėga: kad suprato „objektyvią būtinybę“ turint už- 
tikrinti šio idealo įgyvendinimą Rusijoje. Iš istorinės perspekty- 
vos aiškiai matome, kokia tai buvo iliuzija: idealus socializmas, 
kuris turėjo būti įtvirtintas Rusijoje užbaigus europeizacijos pro- 
cesą, visų labai išplėstos, demokratinės kapitalistinės civiliza- 
cijos materialinių ir kultūrinių laimėjimų pagrindu, pasirodė 
esąs ne mažiau utopiškas negu narodnikų idėja išgelbėti rusų 
valstietį nuo didelių industrializavimo išlaidų apmokėjimo. Net 
ir psichologiniu požiūriu Plechanovo programa buvo suformu- 
luota nevykusiai ir buvo neįgyvendinama, nes, viena vertus, 
postulavo proletariato klasinio sąmoningumo ugdymą, tai yra 
antagonizmo tarp proletariato ir buržuazijos suvokimą, o, an- 
tra vertus, reikalavo iš darbininkų, kad jie raidos mokslinės te- 
orijos labui dviejų ar trijų kartą laikotarpiui pripažintų savo 
priešininkų klasinį viešpatavimą. Plechanovas manė, kad tai 
įmanoma, nes kaip „subjektyvūs veiksniai“, drauge su masių 
sąmoningumu, privalo galiausiai paklusti „objektyviai“ ir ra- 
cionaliai būtinybei. Taip „racionalios būtinybės“ sąvoka, kuri 
turėjo visiems laikams apsaugoti rusų socializmą nuo utopiz- 
mo, pasirodė esanti Plechanovo utopija. 

Neturime pamiršti, kad „rusų marksizmo tėvas“, nors inte- 
lektualiai arogantiškas ir moraliai ciniškas, nuoširdžiai troško 
savo šaliai daugiau laisvės. Vis dėlto jo veikla šia kryptimi ne- 
davė lauktų rezultatų, o jo pedantiška marksistinės filosofijos 
kodifikacija - marksizmo pavertimas „vientisa pasaulėžiūra“, 
kurioje „kiekvienas elementas glaudžiai siejasi su visais kitais“!— 
tapo tiesioginiu ir stabiliu indėliu į leninizmą ir stalinizmą. 
Porevoliuciniu laikotarpiu Leninas susitaikė su Plechanovo „re- 
negatyste“ ir įvertino jo nuopelnus žodžiais: „Negalima tapti 
sąmoningu, tikru komunistu, neišstudijavus viso to, ką parašė 
Plechanovas filosofijos srityje, nes tai yra geriausia visoje tarp- 
tautinėje marksistinėje literatūroje“. Pagal tą instrukciją Ple- 
chanovo darbai apie „diamatą“ ir „istmatą“ (dialektinį ir isto- 
rinį materializmą), ypač stalinizmo laikotarpiu, buvo padaryti 
privalomomis valdiškos indoktrinacijos sudėtinėmis dalimis. 
Jų turinys, žinoma, buvo interpretuojamas taip, kad būtų nu- 
slėptas konfliktas tarp Plechanovo „objektyvizmo“ ir Lenino 

voliuntarizmo. Plechanovo darbų nepakeičiamą vertę stalini- 
nei indoktrinacijai nulėmė jų autoritarinis tonas - absoliutaus 
pasitikėjimo savimi dvasia, kilusi iš įsitikinimo, kad reprezen- 
tuoja „vienintelį teisingą, mokslinį požiūrį“, tikrą istorijos dės- 
nių supratimą. Ši dvasia gerai tarnavo tiems, kurie įsivaizdavo 
esą istorinės būtinybės įsikūnijimas: kuriems kitų Žmonių lais- 
vė tebuvo tik kliūtis „nesulaikomam didžiajam istorijos sie- 
kiui“. 

Tai buvo Plechanovo minčių parodija, bet tos parodijos Ple- 
chanovas nusipelnė. Juk jis visai nepripažino laisvės kaip ver- 
tybės pačios savaime. Atvirkščiai, net ir savo paskutiniame 
straipsnyje, kuriuo protestavo prieš Steigiamojo susirinkimo iš- 
vaikymą, jis apeliavo tik į istorinę būtinybę. Priminęs „žymią 
Engelso mintį“, kad „be senovės vergovės nebūtų ir šiuolaiki- 
nio socializmo“, panaudojo ją kaip argumentą Rusijos perėji- 
mo per kapitalizmo fazę būtinybės naudai“. Užuot tiesiog gy- 
nęs laisvę, jis dar kartą griežtai perspėjo savo tėvynainius dėl 
priešinimosi būtinybei pavojingumo. Netrukus paaiškėjo, kad 
istorinė būtinybė gali pateisinti ne tik kapitalizmą, bet ir totali- 
tarinę vergovę, kurią realizavo tie, kurie manė esą Plechanovo 
mokiniai ir įpėdiniai. 


3. Rosa Luxemburg ir 
lemtinga revoliucijos meilė 


Rosa Luxemburg (1871-1919) yra Žinoma pasaulyje kaip vokie- 
čių revoliucinio judėjimo radikalios kairės pagrindinė veikėja — 
pirmiausia priklausiusi Vokietijos socialdemokratų partijai (SPD), 
o vėliau, kai iširo II Internacionalas, revoliucinei Spartako sąjun- 
gai, kuri tapo vokiečių komunistų partijos užuomazga. Tačiau 
jos priklausomybė Vokietijos partijoms buvo tik internacionaliz- 
mo, o ne nacionalinio pasirinkimo, išraiška. Kaip teisingai pa- 
žymėjo jos biografas Peteris Nettlas, nors ji gyveno Vokietijoje, 
visą laiką jautėsi „Rytų žmogumi“, o savo tikrąja tėvyne laikė 
tarptautinę darbininkų klasę“. Į SPD ji įstojo todėl, kad laikė ją 
stipriausia ir labiausiai marksistine II Internacionalo partija. 
Jai atrodė, kad Vokietija yra priartėjusi prie proletarinės revo- 
liucijos, kuri nulems visos Europos socializmo likimą. Kaip 

žinoma, šitaip manė visi Vidurio ir Rytų Europos marksistinio 
darbininkų judėjimo vadovai su Leninu imtinai. 

Luxemburg gimė Zamoscėje turtingoje sulenkėjusių žydų 
šeimoje. Jos tėvai tarpusavyje kalbėjosi lenkiškai, tėvas aktyviai 
domėjosi lenkų reikalais'. Užbaigusi gimnaziją Varšuvoje, ji stu- 
dijavo Ciuricho universitete ir apsigynė daktaro disertaciją apie 
pramonės plėtotę Lenkijos karalystėje. Jos jaunystės metais Len- 
kijos karalystėje išplito masinis gaivališkas darbininkų judėji- 
mas. Jo kulminacija tapo vadinamasis 1892 metų Lodzės maiš- 
tas — keliasdešimties tūkstančių Lodzės darbininkų devynių 
dienų streikas, prasidėjęs per gegužės pirmosios šventę, buvo 
numalšintas krauju. Šio įvykio sutelktos socialistinės inteligen- 
tijos įkurta Lenkijos socialistų partija siejo klasinius tikslus su 
nepriklausomybės aspiracijomis. Nepriklausomybės programai 
pasipriešino lenkų socialdemokratų grupė iš Ciuricho, susitel- 
kusi apie Rosą Luxemburg (turėjusią joje didžiausią autorite- 
tą), Leoną Jogichesą (Janą Tyszką), Julianą Marchlewskį ir Adol- 
fą Warszawskį (Warskį). Ji pradėjo leisti „Sprawa robotnicza“, 
o netrukus - 1893 metų liepos mėnesį - įkūrė Lenkijos karalys- 
tės socialdemokratijos partiją (SDKP). Ši skelbė daugiataučio 
Lenkijos karalystės proletariato ir Rusijos proletariato bendros 
kovos programą. Rosa Luxemburg buvo pagrindinė tos partijos 
teoretikė. Liko joje ir persikėlusi į Berlyną (1898 metais), ir pa- 
vertus partiją Lenkijos karalystės ir Lietuvos socialdemokrati- 
ne partja (SDKPiL). 

Kitaip negu Plechanovas, Luxemburg nelabai domėjosi filo- 
sofija ir nesiekė paversti marksizmo viską apimančia ir kodifi- 
kuota sistema. Tačiau ji neabejotinai buvo talentinga tiek vokie- 
čių socialdemokratinės ortodoksijos, tiek Rusijos revoliucinio 
marksizmo teoretikė. Tiesa, apie laisvę ji rašydavo retai, bet vi- 
sos jos koncepcijos buvo tiesiogiai arba netiesiogiai susijusios 
su komunistine žmonijos išlaisvinimo koncepcija. Tas pat pa- 
sakytina ir apie jos požiūrį į nacionalinius klausimus. Šio po- 
Žiūrio analizė reikalinga, norint labiau suprasti vieną didžiau- 
sių marksistinės individualios ir kolektyvinės laisvės 
koncepcijos klaidų. 

Nesisteminis ir daugiausia polemiškas Luxemburg kūri- 
nių pobūdis (išskyrus ekonominius darbus, kuriuos aptariu 
tik beje) trukdo suvokti jos pažiūrų vidinę logiką ir nuoseklumą. 
Tad reikia atlikti tų pažiūrų rekonstrukciją — tokią, kuri leistų 

! Ten pat, p. 51. Nesupranta- 
ma, kodėl R. Luxemburg laiš- 
kų leidėjas anglų kalba S. E. 
Bronneris apibūdino ją kaip 
„lenkų žydę, namie kalbančią 
vokiškai“ (žr. R. Luxemburg, 
Letters, S. E. Bronner (red.), 
Boulder, 1978, p. 4. Jo išleis- 
tuose laiškuose juk yra infor- 
macijos, kad vokiečių kalba jai 
buvo užsienio kalba (ten pat, 
p. 59). 

! L. Kołakowski, Główne nurty 
marksizmu, p. 417. 


? R. Luxemburg, Letters, p. 168- 
169. 


HI „BŪTINYBINIO“ MARKSIZMO VARIANTAI 


įžvelgti jose aiškią, aksiologiškai labai nuoseklią, nors teoriniu 
lygmeniu ne visuomet aiškią pasaulėžiūrinę struktūrą. Kad bū- 
tų aiškiau, išskyriau tris šios rekonstrukcijos skyrius: 1) bendrą 
istorinės raidos teoriją, 2) tarptautinio darbininkų judėjimo te- 
oriją ir 3) nacionalinę problemą. Kiekvieną skyrių aptarsiu tik 
tiek, kiek jis susijęs su šios knygos problematika, taigi su komu- 
nistiniu laisvės idealu. 


Laisvė istorijoje 


Leszeko Kotakowskio nuomone, visose Rosos Luxemburg min- 
tyse dominavo „nepalaužiamas, doktrinieriškas įsitikinimas 
apie geležinius istorijos dėsnius, kurių jokia žmogiška galybė 
nepajėgi pakeisti nei atšaukti“!. Apskritai požiūris yra teisin- 
gas, tačiau reikalauja papildomo paaiškinimo ir tam tikros ko- 
rektūros. Nes klaida yra standartinis Luxemburg kaltinimas už 
jos fatalizmą ir priskiriamas jai tikėjimas „pažangos automa- 
tizmu“. 

Pasak labiausiai paplitusios interpretacijos, objektyvių isto- 
rijos dėsnių pažinimas turėjo apsaugoti marksistinį darbinin- 
kų judėjimą nuo pernelyg radikalių, per daug ankstyvų, vo- 
liuntaristinių veiksmų. Tačiau Rosa Luxemburg tų perspėjimų 
nepaisė -ji nesutiko slopinti revoliucingumo iš baimės pralai- 
mėti. Jai pakakdavo įsitikinimo, kad galutinis judėjimo tikslas 
sutampa su istorijos dėsniais ir anksčiau ar vėliau bus pasiek- 
tas. Viename laiške, parašytame karo metu Vokietijos kalėjime, 


tai apibrėžė taip: 


„Istorija visada žino geriausiai, ką daryti tokiomis aplinkybėmis, 
kurios atrodo beviltiškos. Čia neskelbiu jokio fatalizmo. Atvirkš- 
čiai, žmogaus valia turi būti maksimaliai įtempta, mūsų uždavi- 
nys yra kovoti visiškai sąmoningai ir visomis išgalėmis. Štai ką 
turiu galvoje: šiandien, kai viskas atrodo taip absoliučiai beviltiš- 
ka, sąmoningo poveikio masėms sėkmė priklauso nuo gaivališ- 
kų, giliai slypinčių ir susispaudusių istorijos spyruoklių. O iš isto- 
rinės patirties, taip pat iš asmeninės patirties Rusijoje žinau, kad 
kaip tik tada, kai paviršiuje viskas reiškiasi varganai ir beviltiškai, 
kaip tik tada artėja visiškas ir ūmus pokytis. Visų pirma mums 
negalima pamiršti, kad esame susiję su istorinės raidos dėsniais, o 
jie niekada nenuvilia - netgi tada, kai jų veikimas nesutampa su 
mūsų planais.“ 


3. Rosa Luxemburg ir lemtinga revoliucijos meilė 


Esama pagundų interpretuoti šį laišką kaip paprastą opti- 
mizmą - kaip mėginimą pasiguosti mintimi, kad patirtas pra- 
laimėjimas nėra galutinis. Tačiau platesnis kontekstas byloja, 
kad Luxemburg pozicija pralaimėjimo atžvilgiu buvo daug su- 
dėtingesnė. Ji tikėjo istorine pralaimėjimų būtinybe. Ir visiškai 
to neslėpė. Jau 1900 metais klasikiniame veikale Socialinė refor- 
ma ar revoliucija? ji atsisakė argumento, kad revoliucinė situaci- 
ja turi „subręsti“: proletarinės revoliucijos, kaip įrodinėjo ji, turi 
būti „pirmalaikės“,nes be „pirmalaikių“ darbininkų klasės iš- 
puolių prieš buržuazinę valstybę taip ir nesusidarytų politinės 
sąlygos galutinei pergalei’. „Proletariatas nepajėgus paimti vals- 
tybinę valdžią kitaip, kaip tik „per anksti“, arba, kitaip tariant, 
turi besąlygiškai paimti ją kartą arba kelis kartus „per anksti“, 
kad galop paimtų ją visam laikui“. Tad reikia pasiruošti visai 
virtinei aukų ir pralaimėjimų, reikia pripažinti faktą, kad klasi- 
nio išsilaisvinimo kelias yra Golgota, o ne saugi kelionė. 

„Istorijos dėsnių pažinimo“ laikymas apsidraudimu nuo 
rizikos Luxemburg akyse buvo paprasčiausias oportunizmas. 
Ji priešino jam herojišką poziciją ir taikė tai savo asmeniniam 
gyvenimui. Karo išvakarėse ji su panieka atrėžė į draugišką 
užuominą, kad ji galėtų išvykti iš Vokietijos ir taip išvengti 
kalėjimo: „Nepabėgsiu, - rašė ji, net ir gresiant kartuvėms, dėl 
šios paprastos priežasties, kad manau esant būtina pratinti 
mūsų partiją vertinti aukas kaip priklausančias socialistiniam 
amatui'*. Paskutinis jos gyvenimo aktas buvo dalyvavimas 
1919 metų sausio mėnesį Berlyno darbininkų sukilime; tame, 
apie kurį ji puikiai žinojo, kad jis neturi galimybių laimėti ir 
bus žiauriai nuslopintas. Po sukilimo pralaimėjimo ji nenu- 
lindo į saugią slėptuvę, kas sarkastiškai buvo aiškinama 
„smulkiaburžuaziniu garbės pojūčiu“. Šioje diagnozėje (pra- 
leidžiant būdvardį „smulkiaburžuazinis“) būta teisingos min- 
ties: Luxemberg supratimu, klasių kova irgi buvo garbės rei- 
kalas. Straipsnyje Berlyne viešpatauja tvarka - paskutiniame, 
priklausančiame jos plunksnai, ji tiesiai rašė, kad griebimasis 
ginklo buvo „revoliucijos garbės reikalas“ ir kad sukilimo pra- 
laimėjimas yra „moralinė pergalė“. Ji priminė ankstesnius dar- 
bininkų pralaimėjimus, nuo Liono audėjų sukilimo 1831 me- 
tais iki Paryžiaus komunos sutriuškinimo, ir komentavo savo 
„pralaimėjimų filosofiją“ taip: 

"R. Luksemburg, Wybór pism, 
t. 1, Warszawa, 1959, p. 222. 


* Ten pat, p. 223. 


° R. Luxemburg, Letters, p. 153. 

"R. Luxemburg, Letters, p. 519- 
520. 


2 Žr. R. Luxemburg straipsnis, 
paskelbtas 1898 metais „Leip- 
ziger Volkszeitung“ A. Mic- 
kiewicziaus šimtųjų gimimo 
metinių proga (ten pat, t. 1, 
p. 107-114). Ten Mickiewi- 
czius pavadintas „vienu di- 
džiausių pasaulio poetų“, 
užtikrinančių Lenkijai „deramą 
vietą [...] greta pirmųjų kultū- 
ringų nacijų“ (ten pat, p. 107). 


* Taip teigia L. Kołakowski, 
Główne nurty marksizmu, p. 417. 


* Ten pat, p. 395. 


` Ten pat, p. 433. 


III „BŪTINYBINIO“ MARKSIZMO VARIANTAI 


„Visas socializmo kelias - kiek jis susijęs su revoliucinėmis kovo- 
mis - nuklotas vien pralaimėjimais. Bet, nepaisant tų kovų, istori- 
ja nesulaikomai žingsnis po žingsnio veda į galutinę pergalę! Kur 
dabar būtume be šių „pralaimėjimų“, iš kurių semiamės istorinio 
patyrimo, pažinimo, jėgų ir idėjiškumo? Dabar, proletariato kla- 
sių kovų galutinių kautynių išvakarėse, remiamės kaip tik tais 
pralaimėjimais: nė vienas jų nėra mums nesvarbus, kiekvienas 

yra dalis mūsų jėgos ir padeda įsisąmoninti tikslą. 


Tokiais pačiais argumentais naudotasi ir tebesinaudojama 
ginant lenkų nacionalinius sukilimus: visi jie, tiesa, patyrė pra- 
laimėjimą, bet kiekvienas buvo moralinė pergalė, stiprino nacio- 
nalinį sąmoningumą ir tiesė kelią nacionaliniam išsivadavimui. 
Toks samprotavimas giliai įsišaknijęs lenkų romantizmo kultū- 
riniame pavelde. Iškiliausias šio paveldo atstovas Adamas Mic- 
kiewiczius buvo mėgstamas Rosos Luxemburg poetas?. Kaip žino- 
ma, jis priešpriešino „protingiems žmonėms“ „nutrūktgalvius“, 
šlovino didvyriškus ir beviltiškus žygius, įrodinėjo, kad aukos ir 
kančios padeda nusverti Apvaizdos svarstyklių lėkštę, pakeisti 
Dievo valią. Panašias idėjas skelbė Juliuszas Stowackis: jo žo- 
džiai apie einančius mirti „kaip Dievo akmenis, metamus į apka- 
sus“, įėjo į lenkų politinę kultūrą. Ar tatai neduoda pagrindo 
manyti, kad Luxemburg skelbta „herojiško pralaimėjimo istorio- 
sofija“ tam tikru mastu buvo lenkų kultūros poveikio jai 
rezultatas? Tokią hipotezę nereikėtų pernelyg skubotai atmesti. 

Šiaip ar taip, akivaizdu, kad Luxemburg tikėjimas neabejo- 
tinu galutinio tikslo pasiekimu turėjo daugiau bendra su me- 
sianizmu negu su pozityvistiniu determinizmu. Be to, neverta 
traktuoti jos požiūrio kaip kraštutinio „objektyvių istorijos dės- 
nių“ koncepcijos varianto tuo pavidalu, kokiu jį išpažino visi 
tuometiniai marksistai*. Kotakowskis taikliai pažymėjo, kad 
Kautsky'o marksizme „nebuvo vietos kokiam nors tikėjimui ben- 
dra žmonių istorijos prasme“; o Luxemburg raštuose kaip tik 
marksizmas buvo istorijos prasmės „universalus raktas“, „in- 
telektualų religija“, atsakymas į klausimą apie individualių ir 
kolektyvinių veiksmų prasmę". Dar kitoks buvo atvejis su Ple- 
chanovu, kuris (panašiai kaip Luxemburg) labai tikėjo istorijos 
prasme, bet (priešingai negu ji) ryžtingai neigė herojiškų pralai- 
mėjimų prasmę. Kaip matome iš to, kas pasakyta, „istorinės 
būtinybės“ sąvoką marksistai interpretuodavo skirtingai ir toms 
interpretacijoms sunku rasti bendrą vardiklį. 


3. Rosa Luxemburg ir lemtinga revoliucijos meilė 


Istorinio proceso, kaip visumos, prasmės pãieškos kreipė Lu- 
xemburg dėmesį į klasikinį dialektinės triados modelį. Jai buvo 
patrauklus Engelso pirmykštės visuomenės idealizavimas ir re- 
voliucinės retrospekcijos koncepcija, skelbianti, kad socializ- 
mo idėjos yra dialektinis grįžimas į archaišką kolektyvizmą!. 
Tai ypač aiškiai matoma jos 1914 metų paskaitose vokiečių so- 
cialdemokratinėje mokykloje, kurios paskelbtos po mirties kaip 
Įvadas į politinę ekonomiją. Autorė smulkiai aptaria jose kaskart 
vis naujų pirmykščio komunizmo formų atskleidimo istoriją: 
rašo, kaip G. Maureris atrado vokiečių marką, aprašo A. von 
Haxthauseno veikalą apie rusų obščiną ir obščinos vaidmenį na- 
rodnikystės ideologijoje (kurią vadina „revoliucine slavofilija“), 
paskui rašo apie tai, kaip pirmykštį komunizmą atrado indai, 
arabai ir berberai, apie tų atradimų reikšmę senovės inkų vals- 
tybės Peru supratimui ir taip toliau. Tam ji skiria didžiulę reikš- 
mę, nes supranta kaip buržuazinės tezės apie privačios nuosa- 
vybės amžinumą mokslinį paneigimą ir „tvirtą Marxo ir Engelso 
veiklos pagrindą'*. Ypatingą vaidmenį šio pagrindo statyboje, 
aišku, skiria L. H. Morganui: vadina jį „socialdemokratinės baž- 
nyčios tėvu“ ir visiškai pritardama (Engelso pavyzdžiu) patei- 
kiajo mintį apie senų genčių lygybės ir brolybės atgimimą aukš- 
tesne forma. Savo pasvarstymus reziumuoja taip: 


„Tauri žilos senovės tradicija šitaip paduoda ranką revoliuciniams 
ateities siekiams, pažinimo ratas harmoningai užsidaro ir iš šios 
perspektyvos dabartinis klasinio viešpatavimo ir išnaudojimo pa- 
saulis, prisiskiriantis sau visos kultūros alfos ir omegos vaidmenį, 
tariamai aukščiausio pasaulio istorijos tikslo vaidmenį, pasirodo 
esąs tiesiog nereikšmingas didžiojo žmonijos kultūros žygio per- 
einamasis etapas.“ 


Aišku, čia atpažįstame Engelso mintį iš Šeimos, privačios nuo- 
savybės ir valstybės kilmės. Šių minčių Luxemburg reinterpretaci- 
jos originalumo elementą visų pirma sudaro planavimo reikš- 
mės „senovės visuomenėje“ pabrėžimas. Dialektinis sugrįžimas 
į pradžią, jos supratimu, tampa ne tik grįžimu prie bendros 
nuosavybės ir klasių išnykimo, bet taip pat planavimo grąžini- 
mu, o socialistinės planinės ekonomikos koncepcija įgaudavo 
natūralios ekonomikos makroskalėje pavidalą. Laisvose Wstęp 
pastabose ši koncepcija pavaizduota štai tokios istoriosofinės 
schemos pavidalu*. 

' Apie revoliucinės retrospek- 
cijos idėją lenkų marksistinė- 
je tradicijoje plačiai rašau 
knygoje Polska, Rosja, mark- 
sizm. Studia z dziejów marksiz- 
mu i jego recepcji, Warszawa, 
1983, p. 165-178. 


? R. Luksemburg, Wstęp do 
ekonomii politycznej (orig. leid. 
1925), Warszawa, 1959, p. 111. 


? Ten pat, p. 111. 


t Ten pat, p. 325-326. 

! R. Luksemburg, Wstep do 
ekonomii politycznej, p. 326. 


II „BÜTINYBINIO“ MARKSIZMO VARIANTAI 


1. Pirmykštė visuomenė: organizacija ir planavimas parem- 
ti kolektyviniu instinktu. „Nesąmoningas planingumas“, pri- 
menantis bičių įsikūrimą avilyje. 

2. Klasinė visuomenė: auganti veiksmų individualizacija ir 
privatizacija priveda iki „instinktyvaus planavimo“ visuome- 
nės gyvenime išnykimo. Šios tendencijos kulminacija kapita- 
lizme sukelia visišką ekonominio gyvenimo anarchiją. 

3. Ateities socialistinė visuomenė: dialektinis grįžimas prie 
planavimo, bet jau ne „instinktyvaus“ ir „nesąmoningo“. Ki- 
taip sakant, visiškai sąmoningo, racionalaus planavimo įvedi- 
lutinis žmonijos humanizavimas. Jau nebebūsime nei bitėmis, 
kaip pirmykštėje visuomenėje, nei kraugeriškais plėšrūnais, kaip 
kapitalizme. „Perėjimas į socializmą bus paskutinis šuolis iš 
gyvūnų karalystės į žmoniškas gyvenimo sąlygas“. 

Panašiai kaip Engelsas, Luxemburg buvo toli nuojaunamark- 
sistinio esencializmo, taigi kartu ir nuo Žmonių „rūšinės esmės“ 
raidos per save turtinantį susvetimėjimą koncepcijos. Nepaisant 
to, jos mintys gana aiškiai (nors kartais ir netiesiogiai) telpa su ta 
koncepcija susijusių istoriosofinių schemų rėmuose. Pirma jų yra 
žmogaus „pakartotinio išganymo“ per „visuomenių suvisuome- 
ninimą“ , arba per kolektyvinio žmogaus humanizaciją schema; 
antra yra „atgautojo rojaus“ schema, arba raidos nuo nesąmo- 
ningos harmonijos („prarastasis rojus“) per disharmoniją į susi- 
jungimą su sąmoningumu schema. Abi šios schemos buvo labai 
populiarios tarp romantizmo epochos socialistų, nes rėmė chi- 
liastinį tikėjimą kolektyviniu išganymu Žemėje. 

Kad ir ką manytume apie šią istoriosofiją, sunku pervertinti 
jos reikšmę Luxemburg požiūrio į būtinybę ir laisvę suprati- 
mui. Ji liudija, kad Luxemburg suprato perėjimą iš kapitalizmo 
į socializmą kaip radikalų lūžį, evoliucijos proceso cezūrą, pa- 
lygintiną tik su žmogaus išėjimu iš gyvūnų karalystės. Šio lū- 
Žio prasme turėjo būti aklos būtinybės, kurią simbolizavo ne- 
kontroliuojami rinkos dėsniai, viešpatavimo užbaigimas; 
politinė ekonomija, kaip mokslas apie tuos dėsnius, turėjo iš- 
nykti kartu su savo objektu. Tad nieko keista, kad Luxemburg 
įsivaizdavo perėjimą į socializmą kaip staigų šuolį, o ne etapiš- 
ką, evoliucinį pokytį, ir kad kartu ji troško, kad socialistinio 
(tiksliau - komunistinio) mileniumo atėjimą garantuotų gele- 
žiniai istorijos dėsniai. Aišku, tiesa yra ta, kad įrodinėdama, 


3. Rosa Luxemburg ir lemtinga revoliucijos meilė 


jog nesiremdamas būtinybės dėsniais socializmas negalėtų bū- 
ti „mokslinis“, ji vartojo konvencionalesnius argumentus. Ta- 
čiau neabejotina, kad jos svarbiausia motyvacija buvo aksiolo- 
ginio pobūdžio: be idealo kildinimo iš būtinybės būtų 
neįmanomas tikėjimas imanentine istorijos prasme. Išganymas 
juk negalėjo būti atsitiktinumas. Bet išganymo būtinybės argu- 
mentas buvo kažkas kita, nei mechanistinė evoliucinio-istori- 
nio determinizmo būtinybė. Būtinybės sąvoka Luxemburg kū- 
riniuose primindavo veikiau supasaulietintą Apvaizdą, 
garantuojančią laimingą istorijos dramos baigtį. 

Šis paaiškinimas nušviečia neišvengiamo kapitalizmo kra- 
cho teoriją, išdėstytą Luxemburg jos pagrindiniame teoriniame 
veikale Kapitalo kaupimas (1913). Ši teorija skelbė, kad kapitaliz- 
mas yra pasmerktas žlugti ne dėl „vidinių“ priešingybių (ku- 
rios, kaip įrodinėjo E. Bernsteinas, galėjo net susilpnėti), o dėl 
„Išorinių priešingybių“, arba priešingybių tarp kapitalistinių 
šalių ir jų išorinių rinkų. Kapitalizmas, kaip teigė Luxemburg, 
negali plėtotis be nekapitalistinės aplinkos, tarnaujančios jam 
kaip rinka ir išnaudojimo objektas!. Tačiau kartu globali kapi- 
talizmo ekspansija naikina nekapitalistines struktūras ir kartu 
atima iš kapitalizmo būtiną jo egzistavimo pagrindą. Nes šiuo- 
laikiniame pasaulyje nėra „savarankiškos raidos“: centre išsi- 
dėsčiusių šalių kapitalizmas „minta“ periferinių nekapitalisti- 
nių šalių aplinkos sąskaita, darydamas neįmanomą jų vidinę, 
autogenišką raidą, taip pat naikindamas juos kaip savo reali- 
zavimo rinkas. Kapitalistinės produkcijos realizavimo rinkų re- 
dukcija drauge su priešybių tarp pažangių ir atsilikusių šalių 
aštrėjimu veda į kapitalizmo žlugimą pasaulio mastu. 

Tokiame kontekste mūsų nedomina šios teorijos mokslinė 
vertė. Tačiau svarbu pabrėžti, kad Luxemburg nelaikė savo pra- 
našaujamo kapitalizmo žlugimo kažkuo tokiu, kas įvyks auto- 
matiškai, be žmonių valios ir sąmoningumo. Atvirkščiai, ji vi- 
somis išgalėmis protestavo prieš tokį jos minties supratimą. Ji 
buvo įsitikinusi, kad darbininkų klasė neatidėlios revoliucijos 
iki kažin kada, kai kapitalizmas taps ekonomiškai nebeįmano- 
mas. Jukji visada buvo už heroizmą, o ne už kvietizmą. 

! Luxemburg suvokė, kad pa- 
našias mintis iki jos plėtojo ru- 
sų „teisėti narodnikai“ V. Vo- 
roncovas ir N. Danielsonas. Jie 
iš to darė išvadą apie negali- 
mumą pakartoti vakarietiškos 
kapitalizmo raidos atsiliku- 
siose šalyse. Tą ji pažymėjo 
savo knygoje, teigdama, kad 
marksistų pergalė, pasak ru- 
sų viešosios nuomonės, prieš 
narodnikus buvo „pernelyg di- 
delė“, nevisiškai pelnyta (žr. 
Akumulacja kapitalu. Przyczynek 
do ekonomicznego wyjaśnienia 
imperializmu, vert. J. Maliniak, 
Warszawa, 1963, p. 412). 

II „BŪTINYBINIO” MARKSIZMO VARIANTAI 
Laisvė darbininkų judėjime 


Kaip darbininkų judėjimo teoretikė, Luxemburg plėtojo savo pa- 
žiūras organiškai, nuolat turtindama, bet iš esmės jų nerevi- 
zuodama. Įvairūs jos pažiūrų aspektai tapdavo patys svarbiausi 
priklausomai nuo problemų ir uždavinių, kurie iškildavo jai 
įvairiais gyvenimo laikotarpiais. 

Tarptautinį populiarumą Rosai Luxemburg pelnė jos pirma 
didžioji kova - nenuilstama poleminė kampanija prieš revizio- 
nizmą SPD gretose. Garsiems Bernsteino žodžiams „Galutinis 
tikslas man yra niekas, judėjimas - viskas“ Luxemburg prieš- 
priešino tezę, kad kaip tik galutinis tikslas ir yra „viskas“, o 
„Niekas“ —judėjimas kaip tikslas pats savaime!. „Galutinį tiks- 
lą“, aišku, ji suprato taip, kad darbininkų klasė paims politinę 
valdžią ir įves socialistinę santvarką. Tai neneigė etapiškų re- 
formų, bet su sąlyga, kad jos nebus siejamos su iliuzijomis apie 
galimybę pritaikyti kapitalizmą proletariato poreikiams; tikruoju 
kovos dėl reformų tikslu turėjo būti darbininkų klasės stiprini- 
mas irjos ruošimas revoliuciniam kapitalizmo nuvertimui. Vei- 
kale Socialinė reforma ar revoliucija? (1900) Luxemburg tai įverti- 
no socialdemokratinio judėjimo klausimu „būti ar nebūti“. Nes 
jei Bernsteinas būtų teisus - jei kapitalizmas galėtų prisitaikyti 
prie pažangos reikalavimų ribodamas išnaudojimą ir pagerin- 
damas darbininkų materialinę padėtį - nebūtų revoliucinės ka- 
tastrofos būtinumo, o socializmo idėja pasirodytų esanti utopi- 
ja“. 

Dėmesio sutelkimas į galutinį tikslą paaiškina Luxemburg 
požiūrį į mokslinės teorijos santykį su darbininkų judėjimu. 
„Mokslinė teorija“ (arba marksizmas), pasak jos, buvo šiuolai- 
kinio darbininkų judėjimo jėgos šaltinis, o ne argumentas prieš 
„priešlaikines“ revoliucijas; nes pagrindinė teorijos funkcija bu- 
vo ne apsaugoti nuo voliuntarizmo, o priminti darbininkams 
apie galutinio tikslo viršenybę, apsaugoti nuo reformistinio opor- 
tunizmo. Luxemburg labai pabrėžė, kad svarbu ne „teisingu- 
mo“ didėjimas prekinės ekonomikos rėmuose, o pačios preki- 
nės ekonomikos panaikinimas. Iš to išplaukė, kad „mokslinės 
teorijos“ autoritetas remia revoliucionierius ir negailestingai 
triuškina reformistų iliuzijas. 

Panašiai kaip Leninas, Luxemburg kaltino oportunistiniu 
reformizmu profesines sąjungas ir į jas kreipė savo kritikos smai- 

galį. Taip pat neigiamai žiūrėjo į kooperaciją. Tredjunionizmas 
ir kooperatizmas jos akyse iš esmės buvo reakciniai dalykai, 
mėginantys atgaivinti ikikapitalistinius santykius’. 

Galutinio darbininkų klasės išsilaisvinimo sąlyga, Luxem- 
burg nuomone, buvo kapitalizmo kracho objektyvios būtinybės 
teorija (Zussammenbruchstheorie). Tačiau ji nieko negarantavo 
šiuolaikinei kartai; atvirkščiai, ji grindė būtinybę aukoti ją ant 
ateities altoriaus. Tai vienareikšmiškai liudija, kad Luxemburg 
koncepcijoje „išsilaisvinimo“ subjektas buvo darbininkų klasė 
kaip viršindividuali visuma, o ne atskiri, šiandien gyvenantys 
darbininkai. Šiuo atžvilgiu ji buvo marksizmui ištikimesnė už 
pragmatiškus (tai yra empiriškai mąstančius) vokiečių social- 
demokratijos vadovus. 

Keleriais metais vėliau Luxemburg papildė savo pažiūras 
leninizmo, kaip klaidingo ir pavojingo pasipriešinimo oportu- 
nizmui būdo, kritika. Straipsnyje Rusų socialdemokratijos organi- 
zaciniai klausimai (1904) ji įrodinėjo, kad socialdemokratija pri- 
valo saugotis dviejų pavojų: ne tik oportunizmo, bet ir 
„blankistinio centralizmo“ pavojaus, tai yra atotrūkio nuo ma- 
sių ir virtimo revoliucine sekta. Rusijoje - despotiškos valdžios, 
ambicingų intelektualų ir nepatyrusių masių šalyje „despotiškas 
centralizmas“ buvo lengviausias pasirinkimas. Bet kaip tik to- 
dėl leninizmą galima vertinti kaip rusišką oportunizmo varian- 
tą, jei oportunizmas suprantamas kaip priklausomybė nuo „na- 
tūralios tendencijos“ ir lengviausio kelio pasirinkimas*. Juk 
galutinio tikslo atžvilgiu lengviausias kelias visada yra blo- 
giausias. Iš to logiškai išplaukė, kad Lenino „organizacinė kon- 
cepcija“ yra didžiausia grėsmė Rusijos darbininkų judėjimui. 
Juk niekas „dar jauno darbininkų judėjimo taip lengvai ir už- 
tikrintai nepasmerkia priklausomybei nuo poniškų inteligentų 
užmačių, kaip judėjimo spraudimas į gniaužtus biurokratiniam 
centralizmui, kuris nužemina kovojantį proletariatą iki klus- 
naus ‘komiteto’ įrankio“. 

Luxemburg leninizmo kritika - nepaprastai esminga ir tol- 
regiška — turėjo daug aspektų. Vienas jų buvo kaltinimas už 
klasės judėjimo pasmerkimą profesionalių revoliucionierių ko- 
mandoms. Leninas, kaip įrodinėjo Luxemburg, savo partijos 
koncepciją pagrindė dviem principais: „akla visų partinių or- 
ganizacijų ir jų veiklos net iki mažiausių smulkmenų priklau- 
somybe nuo centrinės vadovybės, kuri mąsto, kuri ir sprendžia už 

! Žr. R. Luxemburg, Selected 
Political Writings, D. Howard 
(red.), New York, 1971, p. 106. 


? Žr. R. Luksemburg, Wybėr 

* Ten pat, p. 352-353. 

visus“, bei „griežtu organizuoto partijos branduolio atribojimu 

nuo revoliucinės aplinkos“. Tai buvo „blankistinio sąmoksli- 


ninkų būrelių judėjimo organizacinių pagrindų mechaninis 
perkėlimas į darbininkų masių socialdemokratinį judėjimą”. 
Lenino atsakymas į tokius priekaištus buvo pabrėžimas, kad 
bolševikai, kitaip nei blankistai, dirba masėse, žadindami ir nu- 
kreipdami jų revoliucinę energiją. Tačiau Luxemburg, sutarda- 
ma šiuo klausimu su sindikalistais, su kuriais, beje, labai at- 
kakliai kovojo, pripažino, kad tai yra dar blogiau, nes masės 
turi būti laisvos nuo profesionalių politikų, tiek parlamentarų, 
tiek konspiratorių, globos. Taip pat pabrėžė, kad pradinėje dar- 
bininkų judėjimo stadijoje griežtas centralizmas yra geriausias 
„buržuazinės inteligentijos, siekiančios paralyžiuoti savaran- 
kišką klasinį judėjimą, poniškų užmačių“ įrankis“. 
Aptariamo straipsnio pabaiga vaizduoja leninizmą kaip 
naują „subjektyvizmo“, būdingo ikimarksistiniam Rusijos re- 
voliuciniam judėjimui, pavidalą. Ši diagnozė verta pacituoti: 


„[-..] per tą baimingą rusų socialdemokratijos dalies siekį apsau- 
goti nuo klaidų taip viltingai ir linksmai besiplėtojantį rusų darbi- 
ninkų judėjimą per visažinančią ir visur esančią Centro komiteto 
globą tarsi byloja tas pat subjektyvizmas, kuris jau iškrėtė Rusijos 
socialdemokratinei minčiai ne vieną išdaigą [...] Rusijos absoliu- 
tizmo užgniaužtas ir sutryptas „aš“ keršija tuo, kad savo revoliu- 
cinėje mintyje pats įsitaiso soste ir pasiskelbia visagaliu - sąmoks- 
lininkiško komiteto pavidalu neegzistuojančios „liaudies valios“ 
vardu. Tačiau „objektas“ pasirodo esąs stipresnis, netrukus trium- 
fuoja botagas, kuris pasireiškia kaip „teisėta“ tos istorinio proce- 
so stadijos išraiška. Pagaliau paviršiuje atsiranda - kaip dar labiau 
„teisėtas“ istorinio proceso kūdikis - rusų darbininkų judėjimas, 
kuris smagiai įsibėgėja tam, kad sukurtų pagaliau tikrai liaudies 
valią. Tačiau dabar rusų revoliucionieriaus „aš“ skubiai atsistoja 
ant galvos ir vėl pasiskelbia visagaliu istorijos vairininku - šį sykį 
savojo socialdemokratinio darbininkų judėjimo centro komiteto 
didybe. Drąsusis akrobatas, be to, nepastebi, kad vienintelis sub- 
jektas, kuriam dabar atitenka to vairininko vaidmuo, yra masinis 
„aš“ darbininkų klasės, kuri užsispiria visur turinti teisę pačiai 
klysti ir mokytis istorinės dialektikos. Galop, būkime atviri, tikro- 
jo revoliucinio darbininkų judėjimo daromos klaidos yra istoriš- 
kai nepalyginti vaisingesnės ir vertingesnės dėl geriausiojo „cen- 
tro komiteto“ neklystamumo.'“ 

„Liaudies valia“, aišku, yra aliuzija į partiją „Narodnaja 
volia“, kurios „subjektyvizmą“ taip smarkiai kritikavo Plecha- 
novas. Tačiau Plechanovas, pasak Luxemburg, atstovavo kitai 
subjektyvizmo formai, nes troško ir toliau teikti masėms pater- 
nalistinę inteligentų teoretikų globą. Luxemburg šios pozicijos 
atsisakė masinio „aš“ nepriklausomybės labui, revoliucinių ma- 
sių masinio subjekto labui. Būdvardis „revoliucinis“ šiame kon- 
tekste yra labai svarbus, nes tai nebuvo susiję su tokiomis ma- 
sių subjektiškumo pasireiškimo formomis kaip grynai 
ekonominė kova arba organizacinė profesinių sąjungų veikla. 
Luxemburg identifikavosi su revoliucinėmis masėmis, kovojan- 
čiomis dėl tikslų, „išeinančių už visos dabartinės santvarkos 
rėmų“ !. Ji vertino masių spontaniškumą, bet įspėjo dėl „gaiva- 
liškumo“', tai yra dėl krypties ir ilgalaikių tikslų neturėjimo, dėl 
judėjimo uždavinių ribojimo smulkiomis reformomis ir kova 
dėl darbo užmokesčio. Taigi ji buvo ne „gaivališkumo“ ideolo- 
gė (kaip norėjo pavaizduoti stalinistai)?, o proletariato revoliu- 
cinės saviemancipacijos teoretikė. Taikliai pasakyta, kad jai bu- 
vobūdingas „beveik mistinis tikėjimas revoliuciniu darbininkų 
potencialu“*. Tatai aiškiai skyrė ją nuo visų rusiškojo marksiz- 
mo krypčių: „objektyvizmo“ ir „subjektyvizmo“, „ekonomiz- 
mo“ ir „avangardizmo“, menševizmo ir bolševizmo. 

Eilinė Rosos Luxemburg intelektinės evoliucijos fazė yra su- 
sijusi su 1905-1906 metų revoliucija. Jos pažiūros formavosi 
visų pirma priklausomai nuo situacijos Lenkijoje. 1905 metų 
pabaigoje ji nelegaliai atvyko į Varšuvą dalyvauti įvykiuose. 
Kitų metų kovo mėnesį ji buvo areštuota; po trijų mėnesių išleis- 
ta iš kalėjimo už išpirką ir išvyko į Suomiją. Iš čia važinėjo į 
Peterburgą. 1906 metų rugsėjo mėnesį grįžo į Vokietiją. 

Tiesioginio revoliucinio patyrimo atžvilgiu svarbiausias bu- 
vo Luxemburg apsilankymas Varšuvoje. Tai verta pabrėžti to- 
dėl, kad revoliucija lenkų žemėse buvo tipiškas spontaniško 
masių judėjimo pavyzdys. Spontaniškumo elementas aiškiai 
vyravo virš politinio susiskirstymo: „Fabrikuose ir organizaci- 
jose migloti skirtumai tarp SDKPiL ir PPS tarsi prarado bet ko- 
kią praktinę reikšmę“. 

Iš vokiškųjų pozicijų tai atrodė tarsi smukimas į anarchi- 
ją. Tačiau Luxemburg į tai žiūrėjo kitaip. Brošiūroje Masinis 
streikas, partija ir profesinės sąjungos (1906) ji įrodinėjo, kad re- 
voliucinio streikų judėjimo gaivališkumas Rusijos imperijoje 

anaiptol nėra Rusijos darbininkų atsilikimo rezultatas; jei šis 
judėjimas plėtojosi savaime, o ne „partijai ar profesinėms są- 
jungoms įsakius“, kaip to trokštų vokiečių teoretikai, tai buvo 
taip todėl, kad įvykiai įgavo autentiškai revoliucinį pobūdį, o 
„Vieneri revoliucijos metai rusų proletariatui buvo „mokykla“, 
kokios vokiečių proletariatui negalėjo suteikti trisdešimt parla- 
mentinės ir sąjunginės kovos metų“. Tiesa, kad masinio strei- 
ko neįmanoma „plėsti“, dėljo „nuspręsti“ ir dirbtinai „sureng- 
ti“, bet tai piktina tik pedantus, trokštančius išsaugoti sau 
„nesubrendusių masių“ mokytojų vaidmenį. Netiesa, kad strei- 
kininkai siekė vien ekonominių tikslų; atvirkščiai, revoliucija 
sukūrė sąlygas „ekonominei kovai tiesiogiai virsti politine“*, o 
tas įrodė neteisingumą priekaištų dėl stichinio darbininkų ju- 
dėjimo oportunistinio trumparegiškumo ir anarchiško politi- 
kos niekinimo. Iš šios patirties perspektyvos aiškaus politinės 
ir ekonominės kovos atskyrimo ir jų priešpriešinimo praktika 
pasirodė esanti anachronizmas, atgyvena laikotarpio, kuriame 
socialdemokratų politinėje kovoje dominavo (Vokietijoje) par- 
lamentiniai metodai. Faktas, kad carinė valstybė įėjo į kapita- 
lizmo stadiją be buržuazinės revoliucijos, iškėlė Rusijos (ir ru- 
siškos Lenkijos dalies) darbininkų klasę į tarptautinio 
proletariato avangardą. Vokiečių darbininkai turi permąstyti ir 
panaudoti Rusijos patirtį. 

Vokietijos socialdemokratų vadovai šios išvados nepripaži- 
no. Jie įrodinėjo, kad masinio streiko metodas Vokietijoje negali 
būti taikomas. Kautsky argumentavo tai tuo, kad masinių strei- 
kų neįmanoma kontroliuoti, ir frontalinės atakos strategijai 
priešpriešino savotiško partizaninio karo strategiją*. Žinoma, 
šias išvadas parėmė „Engelso testamentu“. Tačiau Luxemburg 
įvertinojo argumentus kaip gėdingą bailumą. Pagal savo „pra- 
laimėjimo istoriosofiją“ ji nesibaimino pralaimėtų kautynių, ver- 
tino jas kaip būtinas didžiosios darbininkų klasės misijos reali- 
zavimo grandis. Be to, ji teisingai pabrėždavo, kad masinis 
streikas nėra tas pat, kas sukilimai ir barikadų mūšiai, apie 
kuriuos kalbama Engelso „testamente“. Šis požiūris privedė 
Luxemburg iki visiško santykių su Kautsky nutraukimo (1910- 
1911 metais) ir padarė ją vokiečių socialdemokratijos kraštuti- 
nio kairiojo sparno idėjine vadove. 

Ir rusiškajame kontekste Luxemburg užėmė vietą kraštuti- 
nėje kairėje. Tiesa, ji kritikavo bolševikus už darbininkų stūmi- 
mą į ginkluotą sukilimą, bet dar griežčiau vertino menševikų 

liberalų rėmimo ir judėjimo išlaikymo buržuazinės revoliucijos 
rėmuose taktiką'. RSDDP Londono suvažiavime ji apkaltino 
menševikus pamiršus, kad marksizme esama ne tik „kritinės 
analizės elemento“, bet ir „aktyvios valios elemento“. Jos pozi- 
cija iš esmės buvo artima Trockiui, kuris menševikų marksiz- 
mui priešpriešino „permanentinės revoliucijos“ idėją“. 

Vokiečių socialdemokratų balsavimą už karinius kreditus 
1914 metais Luxemburg vertino kaip socializmo išdavystę, mo- 
ralinę kapituliaciją. Tad paskutinė jos idėjinės evoliucijos fazė 
išvedė ją už SPD gretų. Panašiai kaip Leninas, ji atsisakė „so- 
cialdemokratijos“ pavadinimo, pakeitė jį senu „komunizmo“ 
terminu. Net galima pasakyti, kad faktiškai atsisakė „moksli- 
nio socializmo“ istorizmo ir scientizmo nevaržomo komuniz- 
mo naudai, kas atsispindėjo jos organizacijos - Spartako sąjun- 
gos — pavadinime (Marxas ir Engelsas laikė senovės vergus 
buvus nepajėgius sukurti aukštesnę visuomeninę santvarką, 
todėl neįskaitė vergų sukilimų į naujų laikų socializmo genea- 
logiją). 

Vienas iš ankstyvųjų (1918 metų balandžio mėnesio) Spar- 
tako sąjungos dokumentų skelbė įkuriamą naują darbininkų 
Internacionalą — visiškai viršnacionalinį, privalantį efektyviai 
įveikti visas nacionalizmo formas*. Tuo pasireiškė būdingas 
Luxemburg pozicijos dvilypumas: pasirengimas kovoje su na- 
cionalizmu naudotis autoritarinėmis priemonėmis, kartu atme- 
tant bet kokių autoritarinių metodų taikymą darbininkų judėji- 
me. Tas pat dvilypumas būdingas po mirties išleistai 
Luxemburg brošiūrai Rusų revoliucija, kurioje ji šlovino bolševi- 
kus už „tarptautinio socializmo garbės liaupsinimą“, o kartu 
kritikavo už pernelyg didelį tautų apsisprendimo principo 
liaupsinimą. Bolševikai, kaip įrodinėjo autorė, „traktavo tautų 
apsisprendimo teisę kaip demokratinės politikos brangenybę, 
kurios labui pasmerkė tylai visus praktinius realios politikos 
aspektus“. Jie nesuprato, kad ši nelemta teisė „nėra niekas kita, 
kaip tik tuščia smulkiaburžuazinė frazė ir apgaulė“, kuri prisi- 
deda prie „Rusijos bankroto ir iširimo“. 

Apie Luxemburg požiūrį į nacionalinį klausimą kalbama 
kitoje šio skyriaus dalyje. Tad pereikime prie bolševizmo kriti- 
kos demokratijos ir laisvės atžvilgiu. Garsiausi jos pasisaky- 
mai šiuo klausimu skamba štai taip: 

„Tikriausiai kiekviena demokratinė institucija turi savo ribas ir 
savo ydas, kas būdinga gal visoms Žmonių institucijoms. Tik gai- 
la, kad vaistai, išrasti Trockio ir Lenino - demokratijos panaikini- 
mas apskritai — yra dar blogiau negu liga, kurią turėjo išgydyti, o 
kaip tik jie užverčia žeme vienintelį gyvą visų įgimtų visuomeni- 
nių netobulumų ištaisymo šaltinį: tas šaltinis yra aktyvus, nevar- 
žomas, energingas plačiausių liaudies masių politinis gyvenimas 
[...] Besąlygiškai būtina viešoji kontrolė. Kitaip pasidalijimas pa- 
tyrimu apsiribos uždaru naujos vyriausybės valdininkų būriu [...] 
Be visuotinių rinkimų, be nevaržomos spaudos ir susirinkimų 
laisvės, be laisvos pažiūrų kovos apmiršta gyvenimas kiekvieno- 
je viešoje institucijoje, tapdamas gyvenimu dėl akių, kuomet vie- 
ninteliu veiksmingu elementu lieka biurokratija.“ 


Tai nereiškia, kad ji garbino „formalios demokratijos dievu- 
ką“ ir pamiršo visuomeninės santvarkos turinį. Socialistinė de- 
mokratija yra proletariato diktatūra: 


„Taip, diktatūra! Bet tos diktatūros esmė yra demokratijos taiky- 
mo būdas, o ne jos panaikinimas [...] Diktatūra turi būti klasės 
reikalas, o ne mažos avangardinės mažumos, pasireiškiančios kla- 
sės vardu, reikalas, tai yra ji turi su kiekvienu žingsniu kilti iš 
aktyvaus masių dalyvavimo, būti jų tiesioginėje įtakoje, visos vi- 
sumos kontroliuojama, išplaukti iš augančio liaudies masių politi- 
nio išprusimo. “! 


Ir galop garsus pasakymas: 


„laisvė vien tik vyriausybės šalininkams, vien tik vienos partijos 
nariams - nors jie būtų nežinia kaip gausūs - nėra laisvė. Laisvė 
visada yra laisvė kitaip manančiam.“* 


Tačiau išreikšti šiose citatose demokratiniai įsitikinimai ne- 
galėjo būti iš tikrųjų nuoseklūs. Nepajudinamas Luxemburg 
tikėjimas masių revoliucingumu neleido jai įžvelgti konflikto 
tarp demokratijos ir komunizmo galimybės. O kas būtų, jei ji 
būtų įžvelgusi tokį konfliktą ir būtų priversta padaryti viena- 
reikšmišką pasirinkimą? Galima abejoti, ar tokiomis aplinky- 
bėmis ji paremtų Kautsky prieš Leniną. Juk vokiečių socialde- 
mokratiją ji pasmerkė besąlygiškai, o rusų revoliucija, nepaisant 
visųjos klaidų, ją žavėjo „beprecedenčiu radikalumu ir ilgalai- 
kėmis pasekmėmis“. Daug jos bruožų sąmoningai atspindėjo 
savojoje vokiečių komunistinės revoliucijos programoje“. 


3. Rosa Luxemburg ir lemtinga revoliucijos meilė 


Ši Luxemburg programa, išdėstyta jos brošiūroje Ko trokšta 
Spartako sąjunga? (1918 metų gruodis) ir pasisakyme steigiama- 
jame Vokietijos komunistų partijos suvažiavime (1918 metų gruo- 
džio 30 dieną) sulaukė daug dėmesio. Pamėginkime išskirti jos 
pagrindinius punktus!. 

Tai yra atsisakymas padalijimo į programą minimum ir pro- 
gramą maksimum, nes socializmas sudaro integralią visumą ir 
turi būti realizuojamas iš karto visumoje. Visiška laisvė dirban- 
čiųjų masėms, kurios turi emancipuotis, suteikdamos savo gy- 
venimui „sąmoningą kryptį“. Darbininkų ir kareivių tarybų or- 
ganizavimas. Pagal galimybę vengti teroro, bet „geležiniu 
kumščiu“ triuškinti kontrrevoliucinės buržuazijos pasiprieši- 
nimą. Pakeisti privačią nuosavybę ir samdomąjį darbą bendros 
nuosavybės ir kolektyvinio darbo sistema. Prekinė (rinkos) eko- 
nomika turi užleisti vietą planinei ekonomikai tiek gamybos 
srityje, tiek paskirstyme. Buržuazijos klasinio viešpatavimo or- 
ganai - parlamentai, susirinkimai ir municipalinės tarybos — 
turi užleisti vietą proletariato klasinio viešpatavimo organams 
arba tarybų valdžiai. Fabrikuose bus panaikinta išorinė, auto- 
ritarinė darbo drausmė, ją pakeis entuziastingos bendros gero- 
vės realizavimo pastangos. Senas represijų aparatas bus su- 
griautas, policijos vietoje atsiras liaudies milicija, buržuazinių 
teismų vietoje - besivadovaujantys revoliucine sąžine liaudies 
tribunolai. Liaudžiai išmaitinti bus konfiskuotas visas maisto 
perteklius. Miestų ir kaimų kapitalistai bus eksproprijuoti, bus 
nustatytas asmeninės nuosavybės maksimumas, vadovauti 
įmonėms bus patikėta gamyklų taryboms. Klasių kova persi- 
kels į kaimą, bus mobilizuoti bežemiai proletarai ir mažažemiai 
valstiečiai ir jų paramos dėka bus sukurta „socialistinių žemės 
ūkio kolektyvų, vieningai ir centralizuotai valdomų visos liau- 
dies“, sistema. Ir galop svarbiausias tarptautinis uždavinys: 
užmegzti glaudų ryšį su kitų šalių broliškomis partijomis „tai- 
kai užtikrinti“ per tarptautinį solidarumą ir proletariato sukili- 
mą pasaulio mastu. 

Visa tai turėjo būti pasiekta ne „vienu užsimojimu“, o „Žings- 
nis po Žingsnio“; ne per frontalinę vyriausybės ataką (kuri tik 
sustiprintų kontrrevoliuciją), o streikų metodu’. 

Luxemburg nemėgino slėpti, kad ši programa prieštarau- 
ja Engelso „testamentui“; tik teigė, kad Engelsas parašė šį 
tekstą spaudžiamas socialdemokratinės frakcijos reichstage 

ir nenumatė jo pasekmių; jei būtų gyvenęs ilgiau, neabejotinai 
„sulaikytų vežimą prieš jam nuriedant į pelkę“. Norint atgai- 
vinti darbininkų judėjimą, reikia grįžti prie pamiršto Komunistų 
partijos manifesto”. Tačiau iš esmės Luxemburg programa siekė 
gerokai toliau, nes siūlė perėjimą į komunizmą be pereinamųjų 
stadijų, be jokių taktinių sąjungų su buržuazija. Ji priminė bol- 
ševikų programą tikslų utopiškumo (aiški Lenino traktato Vals- 
tybė ir revoliucija įtaka) ir metodų radikalumo atžvilgiu; be to, 
siejo tai su moralistinio fundamentalizmo tonu, bylojusiu, kad 
autorė nesugebėtų sekti gudriu leninizmo praktiškumu ir takti- 
niu lankstumu. Šiaip ar taip, aiškiai matosi, kad Luxemburg 
mėgino sekti bolševikais ir faktiškai atšaukė daug priekaištų, 
kuriuos buvo nukreipusi prieš juos Rusų revoliucijoje: juk ne- 
lengva suderinti jos ankstesnio rusų Steigiamojo susirinkimo 
gynimo su parlamentų pripažinimu buržuazinio viešpatavi- 
mo organais ir su jų pakeitimo tarybų valdžia programa. 

Luxemburg buvo kuo stipriausiai įsitikinusi, kad galutinis 
revoliucijos tikslas yra laisvė. Socializmas, kaip aiškino ji, yra 
pirmasis visuotinėje istorijoje liaudies judėjimas, kurio tikslas 
yra suteikti visuomeniniam gyvenimui sąmoningą kryptį, api- 
brėžtą planą, taigi pajungti jį laisvai valiai. Dėl šios priežasties 
Engelsas vadino galutinę socialistinio proletariato pergalę „šuo- 
liu iš gyvūnijos karalystės į laisvės karalystę“. Tačiau nepaaiš- 
kino, kaip pasiekti šį tikslą nesunaikinus laisvės kuklesne, bet 
pagrindine šio žodžio prasme. Ji aiškiausiai nesuprato, kad pa- 
prasti žmonės, taip pat darbininkai, supranta laisvę kaip gyve- 
nimą, atitinkantį jų asmeninius, individualius planus, o ne kaip 
įsikinkymą tarnauti savo klasės ir visos Žmonijos išlaisvinimo 
idealui. 

Deklaravusi pasirengimą vesti darbininkus į herojišką pra- 
laimėjimą, ji įvykdė tą misiją ir rami laukė savo likimo. Naktį iš 
1919 metų sausio 15 į 16 dieną ją kartu su Karlu Liebknechtu 
žiauriai nužudė Freikorps būriai. Šios tragedijos išvakarėse ji 
paskelbė leidinyje „Die Rote Fahne“ (sausio 14 d.) straipsnį, 
kuriame dar sykį įrodinėjo, kad „neišvengiami pralaimėjimai 
teikia pačią tikriausią būsimosios galutinės pergalės garanti- 
ją“. 

Sunku paneigti, kad ji buvo kažkas didinga. Bet būti didin- 
gai nėra tas pat, kas būti teisiai. 


3. Rosa Luxemburg ir lemtinga revoliucijos meilė 


Nacionalinė laisvė 


Dabar pereikime prie Luxemburg požiūrio į nacionalinį klausi- 
mą. 

Aiškiai matosi, kad Luxemburg argumentacija diskusijose 
nacionaliniu klausimu kirtosi su jos ankšto „ekonomizmo“, 
kaip oportunistinės „prisitaikymo filosofijos“, kritika; nes prie- 
kaištai jai šiuo klausimu dėl mechanistinio determinizmo bei 
sąmoningumo ir valios (net ir masių valios ir sąmoningumo) 
vaidmens istorijoje menkinimo nėra nepagrįsti. Jos daktarinė 
disertacija Die industrielle Entwicklung Polens (Lipskas, 1890) įro- 
dinėjo, kad Lenkijos nepriklausomybė yra reakcinga utopija, 
nesuderinama su „ekonominiu Lenkijos įjungimu į Rusijos vals- 
tybę“'. Programinis Luxemburg straipsnis Socialpatriotizmas Len- 
kijoje (paskelbtas „Neue Zeit“ ir „Sprawa robotnicza“ pusla- 
piuose Internacionalo 1896 metų Londono kongreso proga) 
grindė šią tezę kraštutinės „objektyvistinės“ ir „ekonomistinės“ 
marksizmo interpretacijos arsenalo argumentais: „Tai yra ob- 
jektyvus istorinis procesas, kuris nepriklauso nei nuo individų 
valios, nei nuo jokios partijos valios ir kuris pirmiausia yra ga- 
mybos ir mainų sąlygų Lenkijoje rezultatas“ *. 

Tačiau vienas Luxemburg ideologijos tyrinėtojų taikliai pa- 
sakė, kad jos priešinimasis nepriklausomybės idėjoms, kurias ji 
vadindavo „nacionalizmu“, nebuvo loginė mechanistinio de- 
terminizmo pripažinimo pasekmė, kad buvo veikiau atvirkš- 
čiai: vienašališkas požiūris į nacionalinį klausimą skatino ją 
supaprastintai, mechanistiškai suvokti kapitalizmo raidą Len- 
kijoje*. Luxemberg samprotavimas, be kita ko, buvo iš esmės 
prieštaringas. Viena vertus, ji įtikinėjo, kad Lenkijos karalystės 
buržuazija buvo klasė, kurią rusų vyriausybė išskirdavo siek- 
dama ekonomiškai sujungti Lenkiją su Rusija*; antra vertus, ji 
vaizdavo tą vyriausybę kaip pasyvų viršnacionalinių kapita- 
listinės raidos procesų įrankį. 

Be to, „ekonominis argumentas“ buvo Rosai Luxemburg tik 
vienas iš daugelio. Jos suformuluotą argumentacijos prieš ne- 
priklausomybę visumą galima apibendrinti tokiais punktais. 

Pirma, tai buvo teiginys apie Lenkijos žemių „organinį įjun- 
gimą“ į tris dideles agresyvias valstybes kaip apie įvykusį ir 
neišvengiamą faktą tariamai dėl objektyvių ekonominės raidos 
dėsnių. Šį teiginį ji grindė bendra teorine teze, kuri skelbė, kad 
kapitalizmas yra palankus nacionaliniams siekiams tik tada, kai 

nacijos priešai atstovauja antagonistinėms gamybos formoms 
(pvz., natūraliam ūkiui ir pramoninei ekonomikai), ko Lenkijos 
ir Rusijos atveju nebuvo. 

Antra, įrodinėjo, kad net jei Lenkijos „įjungimas“ į svetimus 
ekonominius organizmus nebuvo visiškas, Lenkijos nepriklau- 
somybė vis vien prieštarautų bendriems istorijos raidos dės- 
niams, visur krypstantiems į vis didesnę centralizaciją egzis- 
tuojančiose (kuo didesnėse, tuo geriau) valstybėse. Šiuo 
klausimu Luxemburg su pripažinimu apeliavo į negatyvią 
Marxo ir Engelso poziciją dėl separatistinių mažų, „neistori- 
nių“ nacijų aspiracijų, bet, priešingai jų pažiūroms, taikė ją taip 
pat ir Lenkijai. Egzistuojančių valstybių neskaidymo principo 
išimtimi pripažino tik tas daugianacionalines valstybes, ku- 
rios, pavyzdžiui, Turkija, dar nepasiekė esminės pažangos ka- 
pitalistinės modernizacijos kelyje. Ši samprotavimo kryptis ve- 
dė į išvadą, kad Lenkijos nepriklausomybę reikia vertinti kaip 
neigiamą idealą net ir tada, kai egzistavo galimybė ją realizuoti. 

Trečia, Lenkijos nepriklausomybės idealas, kurį skelbė „so- 
cialpatriotinė“ inteligentijos dalis, neturi atramos jokioje visuo- 
menės klasėje. Tai buvo „feodalinės“, bajoriškos, sukilėliškos 
Lenkijos idealas; tačiau tai niekada nebuvo objektas, kurio sie- 
kė daugianacionalinė karalystės buržuazija — klasė be praei- 
ties, „svetima ir negerbiama šalyje“, importuojama iš svetur ir 
carinės valdžios dirbtinai proteguojama, iš esmės esanti „gran- 
dinė, kuria Lenkija prikaustyta prie Rusijos“!. Kapitalistinės 
raidos veikiamos visos lenkų pasiturinčios klasės susitaikė su 
nepriklausomybės praradimu; net smulkioji buržuazija, repre- 
zentuojama Liaudies demokratijos, atsisakė Žaisti nepriklau- 
somybės idealais ir (šia prasme) liovėsi buvusi „nacionalisti- 
nė““. O iš proletariato, kuris yra kapitalistinės formacijos 
produktas, negalima tikėtis, kad jis atgaivins feodalinės epo- 
chos laisvės aspiracijas. 

Ketvirta, Luxemburg manė, kad lenkų nepriklausomybės sie- 
kiai prieštarauja bendraeuropinei revoliucinei strategijai. Nes 
nuo laikų, kai Marxas ir Engelsas formavo savo požiūrį į lenkų 
reikalus, padėtis Europoje visai pakito. Lenkijos padalijimas 
liovėsi buvęs reakcinės Šventosios sąjungos kertiniu akmeniu. 
Rusijoje kilo galingas revoliucinis judėjimas, nuo kurio perga- 
lės priklauso Europos socializmo likimas. Taigi lenkų darbi- 
ninkai privalo veikti tame judėjime, o ne silpninti jį nacionali- 
niu atsiskyrėliškumu. 


3. Rosa Luxemburg ir lemtinga revoliucijos meilė 


Pagaliau penkta, nacionalinės nepriklausomybės postulato 
atsiradimas socialistų partijos programoje sudrumstų tos pro- 
gramos klasinį skaidrumą. Socializmas netektų savo tapaty- 
bės, taptų nacionalizmo įrankiu, kaip tai atsitiko PPS atveju. 
Atrodo, kad kaip tik šis nuogąstavimas turėjo Luxemburg le- 
miamą reikšmę. Bet kokio separatizmo įveikimo klausimais jos 
pozicija buvo itin nuosekli, kartais besiribojanti su realumo jaus- 
mo praradimu. Taip tad, pavyzdžiui, jos santykis su Bundu 
buvo toks pat negatyvus, kaip ir santykis su PPS. Ji smerkė netgi 
atskirų žydų organizacijų lenkų partijose kūrimą, o sionizmą 
vertino kaip itin kenksmingą ir kartu juokingą reiškinį. 

Antiseparatistinė Luxemburg praktika buvo tokia pat eks- 
tremistiška kaip ir jos teorija. Ji, be kita ko, atkakliai reikalavo 
laikytis principo, kad tarptautiniuose socialistų kongresuose 
lenkai privalo ne jungtis į bendrą delegaciją, o dalyvauti rusų, 
austrų ir vokiečių delegacijų sudėtyje; ji priešinosi bet kokioms 
trišalėms Lenkiją išsidalijusių šalių programoms, įtariai žiūrė- 
jo net į tokias elementarias įvairių okupavusių Lenkiją šalių 
socialistų bendradarbiavimo formas kaip bendra leidyba arba 
keitimasis leidiniais, bendros švietimo akcijos ir panašiai. Net 
ir Leninui tai atrodė kaip savotiška sektantiška manija. 

Dažnai buvo teigiama, kad šios manijos psichologinių prie- 
žasčių dera ieškoti žydiškoje Luxemburg kilmėje. Viena galima 
prasme tai pasakyta taikliai, bet kita prasme - visiškai klaidin- 
gal. 

Gana akivaizdu, kad būdingas Luxemburg pozicijai bekom- 
promisinis bet kokio nacionalizmo neigimas „gali būti supran- 
tamas tik žydų emancipacijos problemų šviesoje“. Nes Luxem- 
burg tipiškai atstovavo vadinamajai raudonajai asimiliacijai, 
kurios esmė buvo atsisakymas visų partikuliarinių lojalumų 
dėl visos Žmonijos išlaisvinimo. Todėl tad, beje, ji demonstravo 
tiesiog stebėtiną nejautrumą antisemitizmo problemai, jį verti- 
no kaip būtiną, bet pereinamąjį kapitalistinės raidos produktą. 
Viename iš laiškų Mathildai Wurm ji priekaištavo savo kores- 
pondentei dėl pernelyg didelio rūpinimosi specifiniais žydų 
reikalais, o savo asmeninę poziciją išdėstė taip: „Ne mažiau 
kenčiu dėl nelaimingo indėnų iš Putumayo ir Afrikos negrų 
likimo [...] Negaliu rasti savo širdyje ypatingos kertelės [žydų] 
getui. Mano namai yra visas pasaulis - kur tik yra debesų, paukš- 
čių ir Žmonių ašarų. 

Tačiau, žinoma, neteisinga būtų įtarinėti, kad Luxemburg 
priešiškumas lenkų nepriklausomybės idėjoms bent kiek reiškė 
jos priešiškumą Lenkijai ir lenkams. Buvo tiesiog atvirkščiai. 
Patys intymiausi, neginčijamai autentiški privatūs Luxemburg 
laiškai įtaigiai byloja, kad ji manė esanti lenkė, blogai jautėsi 
tarp vokiečių, mylėjo lenkų kultūrą, lenkų kalbą, net ir lenkišką 
kaimišką kraštovaizdį. Aukštutinės Silezijos lenkiškumas, kur 
ją nusiuntė vokiečių socialdemokratai agitaciniam darbui, su- 
kėlė jai tikrą euforiją. Apie tai ji rašė laiške Janui Tyszkai: 


„Svarbiausią ir stipriausią įspūdį man padarė čionykštės apylin- 
kės: rugių laukai, pievos, miškai, didžiulė lyguma ir lenkų kalba, 
lenkų valstiečiai aplinkui. Tu nenumanai, kokia aš laiminga. Jau- 
čiuosi kaip iš naujo gimusi, tarsi vėl pajutusi žemę po kojomis.” 


Tačiau Luxemburg veiklos Silezijoje politinė prasmė buvo vie- 
nareikšmiška. Ją ten išsiuntė Vokietijos socialdemokratinės par- 
tijos sekretorius Ignazas Aneris, kuris neslėpė požiūrio, kad „ne- 
įmanoma lenkų darbininkams geriau padėti, negu juos 
germanizuoti“*. Luxemburg su tuo nesutiko, bet absoliučiai pri- 
oritetiniu reikalu laikė kovą su PPS „nacionalizmu“ prūsų oku- 
puotose žemėse. Kitaip sakant, sentimentai lenkiškumui nesu- 
trukdė jai būti veiksmingu germanizacinės politikos įrankiu. 

Kaip jau minėjau, žalingiausia nacionalizmo forma, Luxem- 
burg supratimu, buvo politinis nacionalizmas, arba nepriklauso- 
mybės siekis. Tačiau ji gerai suprato kultūrinį nacionalizmą. An- 
tologijoje Lenkų klausimas ir socialistinis judėjimas ji apie tai rašė: 


„Darbininkų klasei nacionalinis klausimas nėra ir negali būti sve- 
timas, jai negali būti nesvarbi nepakenčiamiausia barbariškumu 
priespauda, nes ji nukreipta prieš dvasinę visuomenės kultūrą. 
Žmonijos garbei visų laikų istorijoje yra patvirtintas faktas, kad 
net labiausiai nežmoniškas materialinių interesų engimas negali 
sukelti tokio fanatiško, ugningo maišto ir neapykantos, kaip prie- 
spauda, įžengianti į dvasinio gyvenimo sferas: religinė ir naciona- 
linė priespauda.“ 


Nėra pagrindo abejoti šių žodžių nuoširdumu. Tačiau sun- 
ku nepastebėti, kad netrukus po šio pasisakymo nacionalinė 
priespauda, ką tik pavadinta „nepakenčiamiausia priespau- 
da“,buvo apibūdinta kaip „lašas jūroje“ didžiuliame proleta- 
riato skriaudų vandenyne“. 


3. Rosa Luxemburg ir lemtinga revoliucijos meilė 


Panašiai kaip Engelsas, bet su visiškai priešinga intencija, 
Luxemburg aiškiai atribojo politinę „nacijos“ sąvoką nuo kul- 
tūrinės „tautiškumo“ sąvokos. Plačioje studijoje Kwestia naro- 
dowošciowa i autonomia (Tautinis klausimas ir autonomija; 1908) 
ji pažymėjo, kad marksizmas atsisakė „suprasti naciją' kaip 
visumą, kaip vientisą visuomeninį ir politinį vienetą“!. Klasi- 
nių antagonizmų draskomoje visuomenėje tokios rūšies vienti- 
sa visuma negali egzistuoti, tad kalbėjimas apie „nacijų teisę“ 
tėra tik „metafizinių frazių“ kartojimas*. Tokia frazeologija ne- 
priimtina taip pat todėl, kad teigia paklusnumą daugumos va- 
liai, o tai būtų tolygu mirties nuosprendžiui revoliucinei parti- 
jai’. Nacijos yra ekonominių procesų ir klasinių kovų, o ne 
demokratinio balsavimo kūriniai. Nacijų apsisprendimo teisės 
pripažinimas visuotinai taikoma taisykle, taigi nepriklausoma 
nuo konkrečios situacijos ir viršnacionalinių proletariato inte- 
resų, visiškai prieštarauja antisentimentaliai, antiutopinei mark- 
sizmo dvasiai. 

Tačiau Luxemburg skyrė politinio apsisprendimo teisės prin- 
cipą nuo „tautiškumo, kaip tam tikros skirtingos dvasinės kultū- 
ros, turinčios teisę egzistuoti ir plėtotis, gynimą“*. Naciją kaip 
homogeninį visuomeninį-politinį vienetą ji laikė fikcija, bet pri- 
pažino realumą tautybių, kaip atskirų kultūrinių pavidalų, be- 
sireiškiančių per kalbą, literatūrą ir meną. Jų teisė egzistuoti 
neturėjo apimti teritorinio atskirtumo nei politinio suverenu- 
mo. Šiuo atžvilgiu SDKPiL vadovė buvo linkusi sutikti su „aust- 
romarksizmo“ vadovais Karlu Renneriu ir Otto Baueriu, mėgi- 
nusiais „apolitinti“ nacionalinį klausimą, išspręsti jį 
pripažįstant kiekvienai nacijai eksteritorinę kultūrinės autono- 
mijos teisę. Bet teorijų panašumas nelėmė praktikos panašumo. 
Kitaip negu austromarksistai, Luxemburg neketino pakęsti so- 
cialistinio judėjimo skirstymo pagal nacionalinius kriterijus; taip 
patji neketino apsunkinti savo partijos kova už mokyklų ir kitų 
kultūros institucijų lenkiškumą. Juk tai būtų proletariato ati- 
traukimas nuo jo klasinių uždavinių ir suteikimas SDKPiL — 
partijai, atstovaujančiai visam daugiataučiam Lenkijos kara- 
lystės ir Lietuvos proletariatui - specifiškai lenkiškos partijos 
bruožų. Be to, Luxemburg buvo įsitikinusi, kad kapitalizme na- 
cionalinės priespaudos eliminuoti neįmanoma, o socializme ne- 
bus reikalo specialiai ginti nacionalines teises. 

Tačiau lenkų gyvenimo Rusijos imperijoje realijos bylojo, kad 

> Rusų revoliucijoje Luxemburg 
apie Ukrainą rašė taip: „Uk- 
rainietiškas nacionalizmas 
Rusijoje buvo visiškai kitoks 

da, keliasdešimties smulkia- 

mantines Ševčenkos poemas“ 
(A. Ciotkosz, Róza Luksemburg 
a rewolucja rosyjska, p. 203). 

nacionalinė priespauda turi būti švelninama iš karto ir kad kul- 
tūrinės autonomijos nepavyks visiškai atriboti nuo teritorinės 
autonomijos. Todėl tad, nors ir labai priešinusis', Luxemburg 
galų gale pripažino ribotos teritorinės autonomijos karalystėje 
postulatą. Tačiau būdinga, kad po didesnių apmąstymų ji atsi- 
sakė (prieš SDKPiL poziciją) analogiško sprendimo Lietuvos 
atveju postulato. Pagrindinis argumentas šio sprendimo nau- 
dai buvo konstatuotas dviejų šalių skirtingumas, kurio esmė 
buvo ta, kad Lenkijos karalystė, kitaip negu daugiatautė istori- 
nė Lietuva, turėjo „savo buržuazinę raidą, savo miestietišką 
gyvenimą, savo inteligentiją, savo literatūrinį ir mokslinį gyve- 
nimą“*. Dar negatyvesnė buvo Luxemburg pozicija Ukrainos 
nepriklausomybės klausimu. Ukrainą ji vertino kaip šalį be sa- 
varankiškos istorinės tradicijos ir savarankiškos kultūros’. Jos 
pasisakymuose, susijusiuose su Ukraina, yra brutalių Engelso 
apibendrinimų „neistorinių nacijų“ temomis atgarsių. 

Savotiškas Luxemburg „paskutinis žodis“ nacionaliniu 
klausimu buvo T. W. Wilsono nacijų apsisprendimo teisės prin- 
cipo pavadinimas cinišku imperialistiniu lozungu ir Lenino 
apkaltinimas, kad sutiko su Rusijos teritoriniu iširimu. 

Net pernelyg akivaizdu, kad Luxemburg nenumaldomas vi- 
sų „Socialpatriotizmo“ formų smerkimas labai pakenkė Lenki- 
jos socializmo reikalui. Jis nepagelbėjo ir Rusijos socializmui, 
nes paradoksaliai tapo pagrindine kliūtimi jos partijai integ- 
ruotis su Lenino partija. Luxemburg apibrėžtos bendradarbia- 
vimo su bolševikais, o Lenkijos karalystėje —su PPS kaire, sąly- 
gos tebūdavo reikalavimą besąlygiškai smerkti Lenkijos 
nepriklausomybės siekį. Tai nebuvo racionalus reikalavimas, 
jo negalima buvo pagrįsti nuogąstavimu, kad Leninas praktiš- 
kai parems „lenkų separatistus“, o PPS kairė atsisakys proleta- 
riato klasinių uždavinių prioriteto. George'as Lichtheimas tai 
apibūdino tiesiog kaip „beprotybę“ Jis straipsnyje apie J. Net- 
tlo knygą pakomentavo šį reikalą štai taip: 

„Taibuvo pagrindinis Rosos Luxemburg politinės biografi- 
jos klausimas [...] Ir tai taip pat buvo vienintelė problema, kur ji 
buvo pasirengusi ginti savo poziciją net santykių su artimiau- 
siais bendradarbiais nutraukimo ir visų autoritetų, kartu su 
Marxo autoritetu, griovimo kaina. Lenkija yra mirusi! Ji neprisi- 
kels niekada! Kalbėjimas apie lenkų naciją, apie nepriklauso- 
mą Lenkiją yra politinis ir ekonominis pamišimas, atitraukimas 

nuo klasių kovos, socializmo išdavystė! [...] Svarbu tik viena: 
ištikimybė proletariniam internacionalizmui jos šio šūkio su- 
pratimu (vargšas Marxas to aiškiai nesuvokė). Šiuo vienu klau- 
simu Luxemburg buvo nepalenkiama [...] Tai yra vienas keis- 
čiausių nukrypimų, kada nors nutikusių iškiliam politiniam 
protui". 

Luxemburg biografas Nettlas tai mato kitaip - kaip nukry- 
pimą, bet kaip išimtinai nuoseklų lojalumo perkėlimą nuo naci- 
jos į klasę. Savo knygą jis užbaigė žodžiais: 


„Rosa Luxemburg pasiekė apogėjų bandydama pritaikyti prakti- 
koje marksistinį klasės, kaip pagrindinės visuomenės sąsajų siste- 
mos, supratimą, siekdama ištrūkti iš alternatyvaus - nacionalinio — 
lojalumo nagų. Šiuo atžvilgiu jos indėlis neprilygstamas.“? 


Iš esmės sutinku su šia diagnoze, nors nepritariu jos aiš- 
kiems kokybiniams vertinimams. Apibūdinčiau tai kiek kitaip. 
Luxemburg atsisakymas bet kokių kompromisų nacionaliniais 
klausimais kilo iš jos desperatiškos kovos dėl lenkų darbininkų 
sielų. Ji jais didžiavosi, netikėjo jų nacionalinių jausmų ende- 
miškumu, tad kovojo kaip liūtė, siekdama apginti jų klasinio 
sąmoningumo tyrumą nuo išorinės nacionalistinių intelektua- 
lų įtakos. Tačiau ji smarkiai klydo manydama, kad klasinio są- 
moningumo didėjimas atskirs darbininkus nuo jų nacionali- 
nės bendrijos. Atvirkščiai, siaurai suprantamo, atskirto klasinio 
sąmoningumo pažadinimas paprastai būdavo pirmas žings- 
nis link aukštesnio tipo visuomeninio sąmoningumo, siejančio 
klasinį susiskirstymą su stipriu nacionalinės tapatybės pojū- 
čiu. Tą taikliai pastebėjo pagrindinis PPS marksistinis teoreti- 
kas Kazimierzas Kelles-Krauzas, įžvalgiausias Luxemburg po- 
žiūrio į nacionalinį klausimą kritikas. Greta griežtos SDKPiL 
sektantiško dogmatizmo kritikos, vertindamas faktinius jos par- 
tijos veiklos rezultatus, jis pademonstravo stebėtiną kilnumą. 
Rosos Luxemburg partija, kaip įrodinėjo jis, žadindama lenkų 
darbininkų Žmogiškąjį orumą, nepriklausomai nuo intencijų 
prisidėjo ir prie jų nacionalinio orumo pažadinimo, taigi priejų 
pavertimo sąmoningais lenkais". 

Glaudų Žmogaus orumo pojūčio ryšį su nacionaliniu sąmo- 
ningumu pabrėžė ir Stanistawas Brzozowskis. Jis rašė: 

„Stengiamasi buvo rasti argumentų, kodėl darbininkų judėjimas 
yra - galbūt — nacionalinis judėjimas. Nežinau, ar tų argumentų 
reikėjo. Lenkija yra motyvų, išjudinančių lenkų gyvenimą, ir prie- 
monių, kuriomis ji disponuoja, sfera. Manyti, kad darbininkų kla- 
sės judėjimas gali būti nepriklausomas nuo nacionalinio gyveni- 
mo likimo, reiškia teigti, kad nėra svarbu, kokia motyvų ir 
priemonių skale jis disponuos. Kol Lenkija bus paniekinta visuo- 
menė, tol mūsų darbininkų klasė bus ne ketvirtas, o penktas, 
šeštas bevardis vargšų luomas, nustumiamas į nebūtį. Apie ką čia 
kalbėti? Išsižadėti nacionalinės būties reiškia išsižadėti įtakos žmo- 
nijos tikrovės formavimui, reiškia sunaikinti savo sielą, nes ji gy- 
vena ir veikia tik per naciją. Todėl tad apie nacionalinį egzistavi- 
mą neklausinėjama, nes tai reikštų tą patį, kaip ir klausinėti, ar 
norime nusmukti žemiau žmogiškojo orumo. 

Galima nesutikti su Brzozowskiu, kad siela gyvena ir veikia 
tik per naciją. Taip buvo ne visada, ne visur ir ne be išlygų. 
Tačiau tai neprieštarauja iš pagrindų teisingam jo požiūriui 
esminiu klausimu: visiškai susiformavęs nacionalinis tapatu- 
mas mūsų atžvilgiu nėra kažkas išorinio, ko galime atsikratyti, 
nesiliovę būti savimi. Ji priklauso mūsų asmeninei tapatybei, 
mūsų vidinei esmei. 

Iš to išplaukia išvada, kad negalima atriboti nacionalinės 
laisvės nuo laisvės apskritai ir kad tai yra ne tik kolektyvinės, 
bet ir individualios laisvės problema. Juk laisvė yra neatskiria- 
ma nuo tapatumo; ji yra nevaržoma realizacija, nevaržoma ta- 
patybės raiška, galimybė visapusiškai būti savimi, veikti pagal 
tai, kas sudaro mūsų esminę tapatybę. Jei laikau save lenku, tai 
lenkiškumas yra mano tapatybės sritis, identifikacijos sfera. O 
teisė į tapatybę yra universalaus ir fundamentalaus pobūdžio. 
Be tapatybės nėra laisvės nei orumo. Individas be asmeninės 
tapatybės yra ne subjektas, o tuščias kevalas. Luxemburg buvo 
arti to suvokimo, kai teigė, kad nacionalinė priespauda yra „ne- 
pakenčiamiausia barbariškumu“ dvasinė priespauda. Tačiau 
iš to ji nepadarė teisingų išvadų. Ji neįtikėtinai atkakliai rėmė 
vieną mažiausiai realią Marxo idėją: kad tikra laisvė yra žmonių, 
suprantamų kaip „rūšinių būtybių“, o ne kaip konkrečių visuo- 
meniškai ir istoriškai suformuotų individų, laisvė. Ji buvo tvirtai 
prisirišusi prie Marxo proletariato, kaip universalios klasės, ne- 
tekusios visko ir todėl pašauktos visiškai sugrąžinti žmoniją, vi- 
zijos. Tą ji suprato visiškai pažodžiui ir kaip tik todėl tapo grės- 
mingos klaidos auka. Jos biografas perlenkia, kai teigia, kad jai 

buvo visiškai svetima idėja tapti sava kokioje nors kultūroje!. Jei 
taip būtų, tai jos nebūtų padaręs laimingos lenkų kalbos skam- 
besys ir jai taip nebūtų rūpėję kaip tik ta kalba kalbėtis su savo 
mylimuoju“. Jai teko įveikti didelį pasipriešinimą, siekiant iki 
galo identifikuotis su „tarptautine proletariato brolybe“. He- 
rojiškomis pastangomis ji labiau negu kas nors kitas priartėjo 
prie šio idealo. Proletarinis internacionalizmas tapo jos identi- 
fikacijos sfera, jos orumo pagrindu, sąmoningu pasirinkimu, 
taigi laisvės realizavimo būdu. Tačiau ji klydo manydama, kad 
lenkų darbininkai, suskaidytos ir engiamos nacijos nariai, pa- 
seks jos pavyzdžiu. Jos atkakli kova dėl jų klasinio sąmoningu- 
mo skaidrumo buvo grįsta klaidingomis prielaidomis. Istorijos 
Nemezidė pavertė šią kovą primetimu darbininkams sektantiš- 
kos dogmos. Dėl to masinio darbininkų judėjimo maksimalios 
laisvės užtarėja mėgino priešintis natūraliai šio judėjimo rai- 
dos jos gimtojoje šalyje tendencijai. 

IV 


LENINIZMAS: NUO 
„MOKSLINIO SOCIALIZMO” 
Į TOTALITARINĮ KOMUNIZMĄ 


1. Lenino valios ir likimo tragedija 


Rašyti apie Leniną nėra lengvas uždavinys. Pastaraisiais de- 
šimtmečiais amerikiečių istorikai, norėdami įveikti šaltojo karo 
palikimą, padėjo daug pastangų, vaizduodami tarybinės vals- 
tybės įkūrėją kuo palankiau - kaip asmenybę, kuri neva aiškin- 
tina Rusijos istorijos kontekste ir kuri nėra atsakinga už kruvi- 
nus stalinizmo nusikaltimus! Jie arba kvestionavo vadinamojo 
totalitarinio modelio naudingumą aiškinant tarybinę istoriją, 
arba apribojo jo taikymą stalininiu laikotarpiu*. Abiem atvejais 
Lenino gyvenimo laikotarpio Tarybų sąjunga nebuvo vertina- 
ma kaip totalitarinė valstybė; svarbiausia, taip pat buvo neigia- 
mas leninizmo, kaip ideologijos, totalitarinis pobūdis. Lenino 
laikymas „totalitariniu revoliucionieriumi"“ , šitaip Žiūrint, bu- 
vo ideologinio tendencingumo ir minties teorinio skurdumo liu- 
dijimas. Daugeliui pažangių intelektualų smarki ikistalininio 
komunizmo kritika net tapo moraliai abejotina kaip pasitenki- 
nimo savimi ir filisteriško aklumo apraiška. 

Viena geriausių šio požiūrio formuluočių, mano manymu, 
yra Alasdairo MacIntyre'o esė Kaip nerašyti apie Leniną (How Not 
to Write About Lenin). Jos autorius nemėgina skelbti universalios 
empatijos teorijos; priešingai, jis blaiviai primena mums, kad 
istorinei perspektyvai įgyti „kartais yra būtina neturėti simpa- 
tijų tyrimo objektui“. Tačiau pabrėžia „tinkamų simpatijų ne- 
turėjimą“ ir kad darbuose apie Leniną turi būti įvykdytos bent 
dvi sąlygos: 

„Pirma, turėti masto pojūtį. Neturi būti žiūrima į tam tikro masto 
žmones (tai pasakytina ne tik apie Leniną, o ir apie Robespierre'ą 
ar Napoleoną) be savo ribotumo pajautimo. Liliputas, kuris ruo- 
šiasi rašyti apie Guliverį, turi būti atsargus. O visų pirma neturi 
laikytis globėjiškos pozicijos [...] 

Antra sąlyga yra tragizmo pajautimas, kuris yra būtinas spa- 
lio revoliucijos tiek didybei, tiek pralaimėjimui suprasti. Tie, ku- 
riems visas revoliucinio žmonijos išlaisvinimo iš išnaudojimo ir 
susvetimėjimo projektas tėra tik absurdiška fantazija, nėra kvali- 
fikuoti rašyti apie komunizmą, panašiai kaip ir tie, kuriems ant- 
gamtinio žmonijos išganymo nuo nuodėmės sąvoka tėra tik nu- 
senęs prietaras, nėra pakankamai kvalifikuoti rašyti Bažnyčios 
istoriją.“ ! 


Iš esmės sutinku su šiuo požiūriu. Bet manau, kad pripažin- 
dami Leninui tam tikrą didingumą, neturime susilaikyti ir nu- 
vertinti jo kraupaus vaidmens istorijoje. Taip pat nematau prie- 
žasčių, dėl kurių MaclIntyre'o įspėjimai turėtų versti mus 
pripažinti, kad „stalinizmas jokia prasme nebuvo teisėtas leni- 
nizmo paveldėtojas“, net redukavus leninizmą iki jo negatyvių 
bruožų“. Taip pat nesuprantu, kodėl Lenino „širdies tyrumas“ 
„pavergiančio paprastumo ir tikrumo dėl revoliucinio tikslo“ 
prasme turėtų teikti argumentų prieš Lenino oponentus ir kriti- 
kus*. Atvirkščiai, šios rūšies „širdies tyrumas“, mano suprati- 
mu, yra tipiškai totalitarinis bruožas. Pagaliau nemanau, kad 
Lenino vadinimas totalitariniu revoliucionieriumi būtų tolygus 
pasirinkimui jo atžvilgiu globėjiškos pozicijos arba nepripaži- 
nimui jam savotiškos didybės. „Totalitarizmo“ terminas neturi 
būti siejamas išimtinai vien tik su nusikaltimais. Turime teisę 
sieti jį taip pat su tauriomis idėjomis, tokiomis kaip revoliucinio 
žmonijos išlaisvinimo idėja. 

Tragizmo pojūtis... Visiškai pritariu požiūriui, kad komu- 
nistinio judėjimo, kaip Žmonijos emancipacijos projekto, isto- 
rija gali būti pavaizduota kaip tragedija. Komunizmas juk bu- 
vo galingiausias senų milenaristinių idėjų įkūnijimas 
naujaisiais laikais, o tokių vilčių, net jei jos pasirodė esančios 
neracionalios ir pavojingos praktiškai jas realizuojant, griuvi- 
mas neturi būti paskata neatsakingam garbinimui. Tačiau tai 
nereiškia, kad visi individualūs to judėjimo atstovai, net ir visi 
jo teoretikai ir vadovai, buvo vienodai tragiški. Rosa Luxem- 
burg iš esmės buvo tragiška didvyrė, bet sunku pavaizduoti 
tragizmo kategorijomis Plechanovo asmenybę (išskyrus 

paskutinius jo gyvenimo metus). Taip pat vargu ar taip galima 
kalbėti apie Engelso tragediją. 

Lenino atvejį vertinu kaip labai sudėtingą. Viena vertus, mo- 
nolitinis jo proto ir širdies „paprastumas“ neleido jam išgyven- 
ti kokių nors vertybių konfliktų, taip pat laikyti savo pasirinki- 
mus tragiškais. Tačiau, kita vertus, Lenino veiksmai buvo 
tragiški objektyviąja prasme: kaip herojiškos puikybės susidū- 
rimo su likimo galia pasireiškimas, kaip objektyvus pralaimėji- 
mas, patirtas per tvirtą valią susidūrus su dievais. 

Pamėginkime tai išplėtoti. 

Leonas Trockis prisiminimuose apie Leniną sutelkė dėmesį 
į vieną labiausiai pribloškiantį šio didžiojo „revoliucijos 
mašinisto“ bruožą. Tai buvo visko, viso gyvenimo, tiek politi- 
nio, tiek protinio, pajungimas vienai idėjai, vienam tikslui’. 

Tas viską apimantis, tvirtas revoliucinio tikslo siekimas, su- 
sietas su neišmatuojamai stipria „valios galia“ (nesuteptas gry- 
nai asmenine tuštybe)?, priblokšdavo visus, kurie tik pažinojo 
Leniną. Daugeliui dėl to Leninas atrodė turįs kažką antžmogiš- 
ka, taigi ir nežmogiška. Kai kurie reagavo į tai mėginimais 
„Sužmoginti“ Leniną, priskirdami jam švelnesnių (nors atitin- 
kamai prislopintų) jausmų. Tokia tendencija aiškiai matoma 
Maksimo Gorkio Dienose su Leninu. Tačiau toje knygoje galima 
rasti argumentų, kad tokie mėginimai nebuvo labai vaisingi. 
Imkime, pavyzdžiui, štai tokį Lenino pasisakymo apie Beetho- 
veną atpasakojimą: 


„Žinoma, kad nėra nieko didingesnio negu Appassionata; būčiau 
pasirengęs klausytis jos kasdien [...] Bet negaliu per dažnai klau- 
sytis muzikos. Tai veikia nervus, skatina kalbėti neišmintingus, 
mielus dalykus, glostyti žmonių galvas už tai, kad jie buvo pajė- 
gūs sukurti tokį grožį šiame niekšiškame gyvenime. O tenka mušti 
juos per galvą, nes jie nugrauš tau ranką. Reikia mušti juos per 
galvą negailestingai, nors mūsų idealas yra prievartos prieš nieką 
nenaudojimas. Taip, mūsų pareiga yra pragariškai sunki.“ 


Aišku, Gorkis norėjo sudaryti įspūdį, kad Leninas - tragiš- 
kas žmogus, viską pajungęs savo galutiniam tikslui, bet žinan- 
tis už tai mokamą kainą, išgyvenantis dėl kontrasto tarp to tiks- 
lo ir būtinų kovos priemonių. Tačiau tikrasis Leninas buvo 
laisvas nuo bet kokių vidinių konfliktų. Jis be paliovos kartojo, 
kad tikrasis revoliucionierius turi būti negailestingas, apdo- 

vanotas geležine valia ir nepasiduodantis jokiems sentimen- 
tams; jis kuo stipriausiai niekindavo hamletiškus revoliucinės 
inteligentijos dvejojimus, o pats gebėjo veikti su negailestingu 
ryžtingumu, be jokio moralinio sąžinės graužimo. Pasinaudo- 
jant I. Turgenevo tipologija, galima pasakyti, kad jis neturėjo 
nieko bendra su tragiškomis Hamleto dvejonėmis. Daug arti- 
mesnis jam turgeneviškas Don Kichotas - ribotas fanatikas, pa- 
sirengęs ryžtingai, negailestingai veikti vien tik todėl, kad „ma- 
to ir pažįsta tik vieną punktą, dažnai net nesamą tuo pavidalu, 
kokiu jį įžvelgia.“ 

Tačiau veiksmo žmogus gali būti tragiškas objektyviai, tai 
yra neišgyvendamas paralyžiuojančio vertybių konflikto, bū- 
dingo tragiškai sąmonei. Tai galima pavadinti valios ir likimo 
tragedija, arba netikėtų veiklos rezultatų tragedija. Turgeneviš- 
kas Don Kichotas siekė utopiškų tikslų ir pasiekdavo kitokių 
rezultatų, negu siekė. Tą ironišką efektą galima aiškinti hėgeliš- 
ka „Proto gudrumo“ koncepcija. Pesimistiškiau interpretuojant 
galima čia įžvelgti ką kita - istorijos, kaip proceso, kuriame ga- 
lingi atsitiktinumai visada sugriauna sąmoningus ketinimus, 
esminio iracionalumo iliustraciją. Bet abiem atvejais tai būtų 
aprašymas nepalaužiamos valios, pasmerktos tragiškam paže- 
minimui ir pralaimėjimams. 

Šia prasme Leninas iš tikrųjų buvo tragiška asmenybė. 

Tačiau galima paklausti, ar „nelauktų rezultatų tragedijos“ 
sąvoka nėra pernelyg plati? Ar kiekvienas pralaimėjimas yra 
tragiškas? Ar tragiški yra visi istoriniai veikėjai, kurie nepasie- 
kė savo tikslų? Ar tai taikytina, pavyzdžiui, Hitleriui, kurio pra- 
laimėjimas juk buvo staigesnis ir teatrališkesnis, negu Lenino 
pralaimėjimas? 

Šie retoriški klausimai leidžia apibūdinti esminius skirtu- 
mus. Istorinės tragedijos koncepcija numato tam tikrą kokybinį 
vertinimą. Lenino atvejis tokį patikrinimą atlaikė, nes komu- 
nizmo, kaip supasaulietintos senų senovės chiliastinių svajo- 
nių formos, nepavyks redukuoti iki nusikaltimo nei apsiriboti 
teiginiu, kad tai tebuvo absurdiška fantazija. Antra, Lenino pra- 
laimėjimas yra tragiškas kaip tik todėl, kad jo nesukėlė išorinės 
jėgos. Kitaip negu Hitleris, Leninas nepatyrė pralaimėjimo ka- 
re. Pralaimėjimas atėjo pas jį, kai jis buvo valdžioje kaip išoriškai 
pergalingos partijos vadovas, kaip milijonų žmonių stabas. Pir- 
mas ir vienintelis asmuo, kuris tai suvokė, net iki mirties buvo jis 

pats. Jo pralaimėjimą nulėmė beasmenės istorijos jėgos ir kaip 
tik todėl tam pralaimėjimui yra būdingas tam tikras panašu- 
mas į klasikinę tragediją. 

Valios ir likimo tragedija iš esmės pastebima jau ankstyviau- 
siais Lenino veiklos etapais. Norint išsamiai šią tezę pagrįsti, 
reikėtų pavaizduoti visą jo gyvenimo kelią, vadinasi, peržengti 
šios knygos rėmus. Tad turime apsiriboti bendru ideologiniu 
etalonu, iš kurio būtų aiški leninizmo, kaip teorijos ir praktikos, 
specifika ir vidiniai priešingumai. Trumpiausiai sakant, ši eta- 
lono esmė buvo nuolatinė įtampa tarp deterministinių klasiki- 
nio marksizmo prielaidų ir nepaprastai stiprios vadovaujan- 
čios asmenybės revoliucinio voliuntarizmo. 

Savo ankstyvuosiuose darbuose Leninas išjuokė narodnikų 
tikėjimą „subjektyviu veiksniu“, pabrėždamas, kad reikia gry- 
nai objektyvios visuomeninės raidos analizės, ir ryžtingai at- 
mesdamas „kvailą pasakėlę apie valios laisvę“. Sekdamas Ple- 
chanovu ir Kautsky, jis nesutiko traktuoti socializmą kaip 
moralinį pasirinkimą, priešpriešino tam Engelso laisvės, kaip 
suprastos būtinybės, koncepciją ir iškilmingai žadėjo pajungti 
revoliucinę veiklą objektyviai visuomeninės evoliucijos logikai“. 
Aišku, tai reikalavo pripažinti Rusijos raidos „kapitalistinės 
fazės“ būtinybę. Leninas, panašiai kaip ir kiti to laikotarpio 
rusų marksistai, šiuo klausimu nė kiek neabejojo. Tą tezę jis 
skelbė net ir 1905 metų revoliucijos metu. Marksistai, kaip rašė 
jis tada, 


„yra visiškai įsitikinę buržuaziniu Rusijos revoliucijos pobūdžiu. 
Ką tai reiškia? Tai reiškia, kad tie demokratiniai politinės santvar- 
kos pertvarkymai ir tie socialiniai bei ekonominiai pertvarkymai, 
kurie tapo Rusijai būtinybe, patys savaime ne tik nereiškia kapi- 
talizmo griovimo, buržuazijos viešpatavimo ardymo, o, atvirkš- 
čiai, jie pirmą kartą kaip reikiant nuvalys dirvą plačiai ir greitai, 
europinei, o ne azijietiškai, kapitalizmo raidai, jie pirmą kartą pa- 
darys galimą buržuazijos kaip klasės viešpatavimą. Socialistai re- 
voliucionieriai negali suprasti šios idėjos, nes jie nepažįsta preki- 
nės ir kapitalistinės gamybos plėtojimosi dėsnių abėcėlės.“* 


Vis dėlto 1917 metų balandžio mėnesį Leninas nustebino 
savo partijos draugus ir daugybę savo šalininkų, kviesdamas į 
kovą dėl „visiškos laisvės“, tai yra nuversti Laikinąją vyriausy- 
bę ir pakeisti ją nedaloma Darbininkų, valstiečių ir kareivių tary- 

bų valdžia. Keliais mėnesiais vėliau, kai šis tikslas buvo pa- 
siektas, jis be jokių dvejonių nustatė savo partijai uždavinį tie- 
siogiai pereiti į socializmą, tai yra įgyvendinti marksizmo kriti- 
kų narodnikų pamėgtą idėją. Tiesa, jis įspėjo, kad negalima to 
įvykdyti per greitai: „Kad socializmas Rusijoje būtų sėkmingas, — 
pasakėjis 1918 metais, - reikia mažų mažiausiai kelių mėnesių 
laikotarpio“ '. Trockis, pateikęs šiuos žodžius po skausmingo 
partijai atsitraukimo, kuriuo buvo nepo politika, teisėtai tikėjo- 
si skaitytojų nustebimo. Taigi jis komentavo: 


„Ar tai ne klaida? Gal Leninas turėjo galvoje dešimtmečius arba 
metus? Bet ne, tai nėra klaida. Lenino raštuose galima rasti daug 
panašaus pobūdžio pareiškimų. Labai gerai prisimenu, kaip po 
pirmo revoliucijos laikotarpio Liaudies komisarų tarybos posė- 
dyje Iljičius daug sykių kartojo, kad po pusmečio prasidės socia- 
lizmo viešpatavimas ir tapsime galingiausia pasaulio valstybe [...] 
Jis tikėjo tuo, ką kalbėjo. Ir tas įsivaizdavimas apie vos pusmečio 
trukmės laikotarpį, kuris reikalingas iki socializmo sukūrimo, at- 
spindėjo Lenino dvasią ne mažiau negu jo realistiškas požiūris į 
kasdienybės uždavinius. Nuoširdus, stiprus įsitikinimas apie di- 
džiules žmonijos raidos galimybes, už kurių įgyvendinimą verta 
sumokėti bet kokią kančių ir aukų kainą, visada buvo pagrindinė 
Lenino intelekto spyruoklė.“ 


Pamatysime, kad taip buvo iš tikrųjų - Trockis visai neper- 
lenkė. Bet jis nemėgino paaiškinti, kaip Leninas galėjo sujungti 
tokį kraštutinį voliuntarizmą su troškimu išsaugoti ištikimybę 
ortodoksiniam, tai yra būtinybiniam, marksizmo aiškinimui. 

Iš pirmo žvilgsnio gali atrodyti, kad Lenino praktika smar- 
kiai prieštaravo jo teorijoms ir kad Leninas to tiesiog nesuvokė. 
Taip pat atrodo, kad Leninas savo teoriniuose pasisakymuose 
dažnai prieštaraudavo pats sau, kartais patekdamas į keistus 
nenuoseklumus. Pavyzdžiui, 1921 metų pradžioje santykį tarp 
politikos ir ekonomikos jis pavaizdavo štai taip: „Politika yra 
koncentruota ekonomikos išraiška [...] Politika negali neturėti 
pirmenybės prieš ekonomiką. Samprotauti kitaip reiškia pamirš- 
ti marksizmo abėcėlę.” 

Tačiau kaip tai suderinama su Marxo teze apie ekonomi- 
nės bazės prioritetą politinio antstato atžvilgiu? Negi Leni- 
nas tiesiog pamiršo pagrindinį istorinio materializmo teigi- 
nį? Ar pamiršo savo paties (anksčiau cituotus) žodžius apie 
būtinybę gerbti politikoje „prekinės ir kapitalistinės gamybos 

raidos dėsnius“? Kaip jis priėjo iki tokio keisto pagrindinio 
istorinio materializmo dėsnio paneigimo? 

Nuosekliau ištyrus šį reikalą paaiškėja, kad priešingybė, apie 
kurią kalbame, nebuvo tokia jau didelė. Lenino požiūris į poli- 
tikos pirmenybę ekonomikos atžvilgiu nebuvo Marxo požiūrio 
į bazės santykį su antstatu paneigimas. Iš konteksto matosi, 
kad tai buvo susiję tik su darbininkų judėjimo teorija. Leninui 
terūpėjo pabrėžti politinių proletariato kovos formų pirmenybę 
ekonominės kovos atžvilgiu, arba partijos prioritetą, palyginti 
su profesinėmis sąjungomis. Tai, žinoma, buvo reikšminga ben- 
drai marksizmo teorijai, bet nebuvo tiesioginis ekonominio veiks- 
nio viršenybės istorijoje neigimas; taigi buvo nukreipta prieš 
sindikalizmą, o ne prieš marksistinę ortodoksiją. 

Be to, turime suvokti, kad Lenino marksizmas iš esmės prie- 
šinosi technologinio determinizmo, būdingo daugumai II Inter- 
nacionalo marksistų, įtakai. Leninas kritikavo narodnikystės 
etiką priežastingumo principo naudai, bet per tai suprato klasi- 
nės kovos dėsnius, o ne kvaziautomatinę gamybinių jėgų plėto- 
tę. Polemikoje su Piotru Struve jis neigė ne tik narodnikų „sub- 
jektyvizmą“, o ir „objektyvizmą“, kuris tada atrodė esąs 
neatskiriamas nuo marksizmo; vienam ir kitam priešpriešino 
klasinį angažuotumą, „atstovavimą vienos ar kitos visuome- 
nės klasės interesams“!. Savojoje Rusijos kapitalizmo raidos 
analizėje įrodinėjo, kad kapitalizmas Rusijai laikytinas ne kuo 
nors būsimu, o „dabar esančiu, jau visiškai ir galutinai susifor- 
mavusiu'““. Taip teigė todėl, kad kapitalizmo lygiui matuoti tai- 
kė kitus kriterijus negu G. Plechanovas ir P. Struvė, kuriems 
kapitalizmas turėjo reikšti ekonominio atsilikimo įveikimą ir 
politinę laisvę. Leninui lemiamas kapitalizmo brandos kriteri- 
jus buvo ne gamybinės jėgos, o klasinė struktūra, klasinių anta- 
gonizmų tipas. Kitaip tariant, jis apibrėždavo kapitalizmą kla- 
sių kovos kategorijomis, taigi darė jo raidą priklausomą nuo 
„Subjektyvaus veiksnio“ — nuo kovos intensyvumo, nuo revo- 
liucinio avangardo vadovaujamo proletariato valios ir sąmo- 
ningumo. 

Šis akcento perkėlimo nuo ekonomikos ant politikos proce- 
sas nebuvo nei paprastas, nei vienos krypties. Jį apibūdino ne tik 
tas faktas, kad Leninas galvojo apie visuomeninius procesus ko- 
vos kategorijomis, taigi negalėjo taikstytis su objektyvistinio 
stebėtojiškumo pasyvumu. Didelę reikšmę turėjo ir jo didžiai pesi- 

mistinis požiūris į „ekonominę kovą“ ir spontaniškas darbi- 
ninkų klasės organizavimosi formas. Šis pesimizmas kirtosi su 
klasikinio marksizmo optimizmu, su įsitikinimu, kad laikas su 
kiekviena diena didina socializmo galimybes. Leninas norėjo 
tuo tikėti, bet baiminosi, kad gali įvykti atvirkščiai, kad profesi- 
nių sąjungų plėtra ir sėkmė susilpnins Rusijos klasinius anta- 
gonizmus ir ilgam pradangins revoliucijos galimybes’. 

Žinome galutinę šių įtampų išdavą. Lemiamą akimirką Le- 
ninas atsisakė teorinių skrupulų ir viską pastatė ant vienos 
kortos — tučtuojau siekti socialistinės revoliucijos pergalės. 
1914 metais jis dar netikėjo, kad jo karta sulauks socialistinės 
revoliucijos*, bet jau 1917 metais tokios revoliucijos rėmimą jis 
pripažino partijos tiesioginiu uždaviniu ir pareiga. Kaip mo- 
to pasirinko Dantono žodžius: „drąsa, drąsa ir dar kartą drą- 
sa“?. Pabrėždamas atsiribojimą nuo bet kokio nuosaikumo ir 
tvirtą ištikimybę galutiniam idealui, jis pakeitė partijos pava- 
dinimą, atsisakė socialdemokratijos termino, kaip klaidinan- 
čio ir susikompromitavusio, ir išskleidė komunizmo vėliavą. 
Iš pradžių šie Žingsniai nesulaukė beveik jokios paramos. Ple- 
chanovui tai atrodė gryna beprotybė; kiti marksistai, tarp jų ir 
bolševikai, vertino Lenino Balandžio tezes kaip atsisakymą vi- 
sų istorinio materializmo nuostatų, o tas kėlė grėsmę, kad ju- 
dėjimas nugrims į neatsakingą politinį avantiūrizmą ir sukels 
šaliai reakcijos pergalės pavojų. Vienintelis visiškai įtikintas 
radikalaus posūkio šalininkas buvo Trockis, kuris dar nese- 
niai nė nepriklausė bolševikų partijai. Nepaisant to, Leninas 
privertė partiją pakeisti kursą ir paimti valdžią. Trockis, jo 
ištikimas sąjungininkas, neabejojo, kad tai vienas iš retų atve- 
jų, kai istorijos vyksmą pakeičia vieno žmogaus įtaka. Pats 
saujis skyrė pagalbinį vaidmenį. 1933 metais tremtyje jis apie 
tai rašė: 


„Jei 1917 metais nebūčiau buvęs Peterburge, spalio revoliucija vis 
vien būtų įvykusi, su sąlyga, kad ten būtų ir vadovautų Leninas. 
Jei nė vienas mūsų tada nebūtume Peterburge, nebūtų spalio re- 
voliucijos; bolševikų partija to neleistų - tuo nėmaž neabejoju! Jei 
nebūtų Lenino, abejoju, ar būčiau sugebėjęs įveikti bolševikų va- 
dovų pasipriešinimą [...] Bet, kartoju, pakako vien tik Lenino, kad 
spalio revoliucija laimėtų. Tą patį daugiausia galima pasakyti ir 
apie pilietinį karą.“ 

! Apie panišką Lenino baimę, 
kad revoliucijos galimybėmis 
gali būti nepasinaudota, rašo 
Schapiro, žr. Lenin: The Man, 
p. 13. 


? Taip jis sakė Paskaitoje apie 
1905 metų revoliuciją, skaity- 
toje Ciuriche 1914 metų sau- 
sio Mėnesį. 


3V. Leninas, Pilnas raštų rinki- 
nys, t. 34, p. 370 (Pašaliečio pa- 
tarimai). 


* L. Trotsky, My Life, Har- 
mondsworth, 1984, p. IX. 

! Šią teoriją smulkiai išanaliza- 
voizraeliečių istorikas B. Knei- 
Paz knygoje The Social and Poli- 
tical Thought of Leon Trotsky, 
Oxford, 1978, sk. 34. 


2 V. Leninas, Pilnas raštų rinki- 
nys, t. 45, p. 374. 


* Ten pat. 


* Žr. 1921 metų gegužės mė- 
nesį Lenino parašytą laišką M. 
F. Sokolovui. Engelso požiū- 
ris, Kurį čia minime, jau pa- 
teiktas šioje knygoje. P. B. Ak- 
selrodas išplėtojo šias mintis 
studijoje Rusų socialdemokrati- 
jos susivienijimas ir jos uždavi- 
niai („Iskra“, 1903 m. gruo- 
dis ir 1904 m. sausis), kurioje 
kritikuoja Lenino pažiūras. 
Pasak Valentinovo, kritika 
„taip įsiutino Leniną, kad jis 
atrodė kaip tigras“ (N. Valen- 
tinov, Encounters with Lenin, 
London, 1968, p. 115). 

Leninas paskutiniais gyvenimo metais kupiname aistros 
straipsnyje Apie mūsų revoliuciją (1923 metų sausis) pamėgino 
apginti nuo priekaištų savo voliuntaristinį sprendimą nukryp- 
ti nuo marksizmo. Argumentai, kuriuos jis pateikė, labai pri- 
mena Trockio suformūuluotą „netolygios ir kombinuotos plė- 
tros“ teoriją!. Pirmuoju iš tų argumentų Leninas atkreipė 
dėmesį į visų imperializmo epochos šalių tarpusavio ekono- 
minę priklausomybę ir interpretavo rusų revoliuciją kaip im- 
perialistinio karo išdavą. Pagal šį protavimą Rusijos ekono- 
mika, kad ir kaip atsilikusi, organiškai priklausė pasaulinei 
ekonomikai, kuri, kaip visuma, jau seniai subrendusi visuo- 
meninei revoliucijai. Antruoju argumentu kalbėjo apie perife- 
rinių šalių tautų nacionalinės ir kultūrinės raidos specifiką. 
Pasak Lenino, toji raidos specifika paaiškinama marksistiškai. 
Juk niekur nepasakyta, kad „vadovėlyje, parašytame pagal 
Kautsky“, numatytos „visos tolesnės pasaulio istorijos raidos 
formos“. Istorinės raidos dėsningumo idėja nepaneigia įvai- 
rių atskirų jos formų įvairovės. Pavyzdžiui, Rusija „ribojasi 
su civilizuotomis šalimis ir tomis šalimis, kurias šis karas pir- 
mą kartą pagaliau privertė civilizuotis, su visomis Rytų - ne 
Europos - šalimis“. Ji negali neturėti tam tikrų specifinių bruo- 
žų, kurie skiria ją nuo Vakarų šalių. 

Ši argumentacija gerokai atitinka dabartines tarpusavyje pri- 
klausomo pasaulio atsilikusių arba netolygiai pažengusių, pe- 
riferinių arba semiperiferinių šalių įvairias raidos specifikos 
teorijas. Šios visos teorijos vienu balsu skelbia, kad tokios šalys 
negali plėtotis pagal klasikinį kapitalistinį, vakarietišką pavyz- 
dį. Trečiojo pasaulio šalių kairuoliška inteligentija dažnai rėmė 
tą Lenino imperializmo analizę. 

Kitaip negu Plechanovas, Leninas tikrai neteikė ypatingos 
reikšmės Marxo minčiai, kad pramonės atžvilgiu pažangesnė 
šalis yra raidos pavyzdys labiau atsilikusioms šalims. Mark- 
sizmo esmė jam buvo klasinė istorinių reiškinių analizė, o ne 
būtinų evoliucijos fazių eiliškumo teorija; be to, jis nemėgo įro- 
dinėjimų, kad proletariato kova vienoje arba kitoje šalyje yra iš 
anksto pasmerkta nesėkmei. Jis ypač neapkentė jam primena- 
mos Engelso koncepcijos apie neišvengiamą pirmalaikės re- 
voliucijos tragediją, nes ne be tam tikro pagrindo manė, kad „ji 
dvelkia doktrinieriškumu“ ir „yra panaši į rezignaciją'*. Ta- 
čiau jis sutiko su požiūriu, jog pasaulio mastu socializmas 


1. Lenino valios ir likimo tragedija 


yra kapitalizmo įpėdinis, o ne jo alternatyva, ir kad socialisti- 
nės revoliucijos laimėjimai bus garantuoti tik tada, kai socializ- 
mas nugalės ekonomiškai labiausiai pažengusiose šalyse. To- 
dėl tad vertino bolševikų revoliuciją išimtinai tik kaip 
komunistinės raidos Vakaruose pradinį tašką. Vaikiškoje kairu- 
mo ligoje komunizme (1920) jis netgi padarė išvadą, kad po prole- 
tarinės revoliucijos pergalės bent vienoje pažangioje Vakarų ša- 
lyje „Rusija netrukus po to pasidarys ne pavyzdinė, bet vėl 
atsilikusi šalis“. 

Straipsnyje Apie mūsų revoliuciją ši problematika buvo vos 
paliesta; taigi nežinoma, ar Lenino mintys apie rusišką specifi- 
ką turėjo būti argumentas socializmo galimybės viename krašte 
naudai. Veikiau atrodo, kad tai buvo tik retrospektyvinis nueito 
kelio pagrindimas ir užsitikrinimas sau veikimo laisvės atei- 
čiai. Žvelgiant į istoriją kovos atžvilgiu, Leninas matė įvairių 
galimybių ir žinojo, kad nėra pasirinkimo be rizikos. Taigi de- 
terministinei dogmai jis priešpriešino Napoleono maksimą: „On 
s'engage et puis on voit - pirma reikia įsileisti į didelį mūšį, o tada 
jau bus matyti”. 

Tačiau Leninas net pernelyg gerai suvokė faktą, kad val- 
džios paėmimo negalima tapatinti su pačia pergale; kad jei per- 
galės matas yra kovos tikslo pasiekimas, tai jo partija iš esmės 
patyrė pralaimėjimą. Partijos XI suvažiavime (Maskva, 1922 me- 
tų kovo-balandžio mėnesiais) jis apibūdino padėtį kaip totali- 
nį žlugimą išdidžios svajonės apie sąmoningą istorijos valdy- 
mą ir pozityvios visuomenės laisvės idealo realizavimą. 
Komunistai, kaip sakė jis, „ne vadovauja, o jiems vadovauja““. 
Jie pasidavė įtakai tų, kuriuos nugalėjo, nes šie pranoko juos 
kultūra. Senojo režimo valdininkų kultūra, tiesa, nebuvo aukšto 
lygio, atvirkščiai, buvo „skurdi, menka“, bet vis dėlto ji, kaip pa- 
aiškėjo, buvo aukštesnė už juos nugalėjusių bolševikų kultūrą“. 
Dar labiau šokiruojantis buvo komunistų nesugebėjimas vado- 
vauti ekonomikai. Šiuo atžvilgiu jie nesugebėjo prilygti „pa- 
prastam kapitalistiniam pardavėjui“. Bet būdinga, kad, apra- 
šydamas šį žeminantį pergalės pralaimėjimą, jis padarė aliuziją 
į Napoleoną -įjo garsius Žodžius apie keturiasdešimt pirami- 
džių, žvelgiančių į prancūzų armiją. O pasakė štai taip: 


„Jis, komunistas, revoliucionierius, įvykdęs didžiausią pasaulyje 
revoliuciją, jis, į kurį Žiūri jei ne keturiasdešimt piramidžių, tai 

V. Leninas, Pilnas raštų rinki- 


nys, t. 41, p. 5. 


? V. Leninas, Pilnas raštų rinki- 
nys, t. 45, p. 374. 


* Ten pat, p. 89. 


* Ten pat, p. 90. 

! V., Leninas, Pilnas raštų rinki- 
nys, t. 45, p. 77. 


2 Ten pat, p. 79. 


3 Čia sieju su Z. Brzezinskio 
knygos apie didįjį komuniz- 
mo bankrotą pavadinimu: 
The Grand Failure: The Birth 
and Death of Communism, 
New York, 1989. 

keturiasdešimt Europos šalių, tikėdamosi išsivaduoti iš kapitaliz- 
mo, -jis turi mokytis iš eilinio prekybos tarnautojo, kuris dešimt 
metų bėgiojo į miltų parduotuvę, kuris tą darbą moka, o jis, atsa- 
kingas komunistas ir atsidavęs revoliucionierius, ne tik nemoka, 
bet net ir nežino, kad nemoka.“! 


Po šių žodžių sekė trumpa, dalykiška išvada: „turime politi- 
nę valdžią ir gausybę visokių ekonominių ir kitokių išteklių — 
viską, ko tik norite, - išskyrus mokėjimą. Mokėjimo nėra.“ 

Ta sudirgusio bejėgiškumo išraiška atskleidžia objektyvią 
Lenino tragediją. Tariamai visiškos pergalės, kuri pasiekta ne- 
girdėtų pasiaukojimų ir titaniškų pastangų kaina, pačiame apo- 
gėjuje Leninas visiškai aiškiai pamatė, kad iš esmės jis nelaimė- 
jo, kad jo didijį žmonijos išlaisvinimo projektą pakirto jėgos, 
kurių jis negalėjo suvaldyti ir kurios ėmė grėsti jo užmojui dide- 
liu bankrotu’. Jis mėgino ginti savo milenaristinę idėją, aiškin- 
damas jos nesėkmę subjektyviu veiksniu — „mokėjimo stygiu- 
mi“, kuris atsirado dėl visiems žinomo rusiško „kultūros 
stygiaus“. Bet tai tik didino jo apmaudą. 

Leninas nebuvo subtilus laisvės filosofas. Nepaisant to, vi- 
sa jo revoliucinė veikla buvo nukreipta į komunistinės išsilais- 
vinimo vizijos realizavimą - išsilaisvinimui iš ekonominio ir 
visuomeninio gyvenimo aklų būtinybių. Pagal tą viziją laisvės 
esmė buvo sugebėjimas pajungti gaivališkas jėgas griežtai, są- 
moningai kontrolei ir taip užtikrinti suverenų viešpatavimą ko- 
lektyviniam likimui. Tam tikslui pasiekti Leninas mobilizavo 
milžinišką energiją, organizavo savo partiją totalitariniu pa- 
grindu ir primetė savo šaliai niekuo nevaržomą, tikrai totalita- 
rinę diktatūrą. Tačiau, nepaisant visko, jis buvo priverstas vie- 
šai prisipažinti, kad jo partija turi viską, išskyrus mokėjimą. Tai 
buvo tolygu prisipažinimui totaliai pralaimėjus. Tiesa, Leni- 
nas nepuolė į neviltį, mėgino kovoti, mobilizuoti naujas savo 
šalininkų pastangas. Bet tai jau buvo tik tragiškai beviltiška 
kova. Komunizmo likimas patvirtino XI suvažiavime Lenino 
nustatytą diagnozę: rusų komunistai pasirodė esą bejėgiai rea- 
lizuoti komunizmą. Ar tai reiškia, kad Leninas taip pat buvo 
teisus, aiškindamas šį nepajėgumą rusišku atsilikimu ir „kul- 
tūros stoka“? Komunizmo likimas pasaulio mastu parodė, kad 
tai buvo iš esmės neįgyvendinama vizija. Tad milžiniška energi- 
ja, kuri buvo skirta jai realizuoti, buvo pasmerkta nueiti perniek. 

Lenino pergalės pralaimėjimas turi du aspektus, atitinkan- 
čius dvi Marxo laisvės koncepcijos puses: laisvės — kaip racio- 
nalios ekonomikos kontrolės ir laisvės - kaip sąmoningo visuo- 
meninių žmonių jėgų formavimo. Tiek karinio komunizmo, tiek 
nepo patyrimas parodė, kad komunistų partija nepajėgi vado- 
vauti ekonomikai ir kad jos nevykę bandymai valdyti ekonomi- 
nius procesus tik didina žmonių priklausomybę nuo nekontro- 
liuojamo gaivalo. Bet dar iškalbingesnis buvo Lenino patyrimas, 
susijęs su jo nuosava partija, kaip vadovaujančia politine jėga. 
Ji turėjo būti patikimas sąmoningos, racionalios kontrolės įran- 
kis, o prarado kontrolę pačiai sau. Jos organizacinis aparatas 
ėmė tarnauti savo partikuliariniams interesams, nesutampan- 
tiems su partijos tikslais; partinių funkcionierių valia ėmė prie- 
šintis paties Lenino valiai. Todėl reali partijos valdžia ėmė telk- 
tis jos pirmojo sekretoriaus Josifo Stalino, kuris vadovavo 
organizaciniam darbui ir sugebėjo mikliai manipuliuoti žmo- 
nėmis, rankose. Leninas paskutiniais savo gyvenimo metais, 
sukaustytas sunkios ligos, stebėjo šio proceso pradžią su au- 
gančiu ir pagrįstu nerimu. Laiške suvažiavimui, kuris buvo pa- 
vadintas Testamentu, jis rašė: „Drg. Stalinas, tapęs generaliniu 
sekretoriumi, savo rankose sutelkė neribotą valdžią, ir aš nesu 
tikras, ar jis visuomet sugebės pakankamai atsargiai ta valdžia 
naudotis“. 

Jei Leninas būtų gyvenęs ilgiau, tikriausiai būtų mėginęs 
sutrukdyti Stalinui veržtis į valdžią. Tik labai abejotina, kad 
būtų pajėgęs užbėgti už akių partijos vadovybės korupcijai 
dėl jos neribotos ir niekieno nekontroliuojamos valdžios šaly- 
je. Bet visai neabejotina tai, kad net ir mažiausiai korumpuota, 
labiausiai ideologiškai mąstanti partinė vadovybė nepajėgtų 
užtikrinti tolesnei perspektyvai tikrai efektyviðs visuomeni- 
nių-ekonominių procesų visumõs Tarybų sąjungoje kontro- 
lės. Taip pat nepajėgtų sulaikyti įvairių neformalių interesų 
grupių radimosi partijos viduje. Greičiau arba vėliau turėtų 
paaiškėti, kad kontrolė buvo nepakankamai akyla ir nepakan- 
kamai tolregiška, kad daug veiksmų atnešė nelauktų rezulta- 
tų ir kad visuomenės gyvenimo neįmanoma įsprausti į ideolo- 
giškai primestus rėmus. 

"V. Leninas, Pilnas raštų rinki- 

2. Lenino „buržuazinės laisvės“ kritika ir 
rusų narodnikystės palikimas 


Aiškus dalykas, kad Lenino komunizmo vizijoje laisvė buvo 
tiesiog tapatinama su visuomenine masių emancipacija. Sufor- 
muluota neigiamai, tai buvo laisvė nuo kapitalistinės priespau- 
dos, o suformuluota teigiamai - galimybė patenkinti materiali- 
nius ir dvasinius poreikius. Kitaip negu Marxas, Leninas 
nesileido filosofuoti visapusiško žmogaus, kaip rūšinės būty- 
bės, išsiugdymo tema. Jis sutelkė dėmesį į elementarius masių 
poreikius, visų pirma į laisvę nuo bado, „kad kiekvienas turėtų 
duonos, kad visi avėtų stipria avalyne ir dėvėtų neapdrisku- 
siais drabužiais, turėtų šiltą butą“!. Šie paprasti žodžiai gerai 
apibūdina Lenino emancipacijos programos uždavinius. 

Leninas buvo linkęs griežtai priešinti visuomeninę masių 
emancipaciją liberaliajai laisvei arba Žmogaus teises politinei 
laisvei. Jis buvo įsitikinęs, kad „kiekviena laisvė yra apgaulė, 
jeigu ji prieštarauja darbo išvadavimui iš kapitalo priespau- 
dos““. Tačiau iki revoliucijos jis paprastai pabrėždavo, kad, 
palyginti su autokratija, „buržuazinė-demokratinė“ laisvė yra 
didelis žingsnis pirmyn ir kad rusų marksistai privalo daly- 
vauti kovoje už politinį išsilaisvinimą. Vis dėlto 1919 metais 
padėtis radikaliai pasikeitė: po vasario revoliucijos, kaip pri- 
pažino pats Leninas, Rusija „iš visų kariaujančių šalių yra 
laisviausia šalis pasaulyje“, nors neperžengė „buržuazinės 
laisvės“ rėmų". Tai paskatino Leniną radikalizuoti savo pozi- 
ciją politinės laisvės klausimu. Valstybėje ir revoliucijoje jis su- 
formulavo mintį, kad kol visuomenė tebelieka klasinė, negali 
būti kalbų apie kokią nors esminę laisvės pažangą. „Kapita- 
listinės visuomenės laisvė, teigė jis, visuomet būna maždaug 
tokia pat, kokia yra buvusi laisvė senovės graikų respubliko- 
se: laisvė vergvaldžiams“*. 

Netrukus Leninas įsakė išvaikyti laisvais rinkimais išrinktą 
Steigiamąjį susirinkimą. Net ir daugeliui jo šalininkų ir garbin- 
tojų sprendimas atrodė labai ginčytinas. Todėl Leninas supra- 
to esant būtina paaiškinti ir pateisinti savo poelgį. Tai jis pada- 
rė daugelyje straipsnių ir pasisakymų. Verta susipažinti su juose 
vartojama argumentacija. 

Laisvė, kaip įrodinėjo Leninas, yra visada klasinė, bet koks 

kalbėjimas apie „laisvę apskritai“ yra nesąmonė, jei ne klastin- 
ga apgaulė. Bolševikai puikiai Žino, kad jie bus puolami dėl 
laisvės, bet jie to nebijo’. Tikra laisvė bus realizuota tik komu- 
nizme ir komunizmo dėka; jos laikas ateis tada, „kada žmonės 
pamirš, kad viešieji pastatai gali būti kažkieno nuosavybė“. 
Dabartinėje klasių kovos stadijoje laisvė yra turtuolių šūkis; kiek- 
vienas, kas priešinasi bolševikams su „demokratijos“ ir „lais- 
vės“ šūkiais, tas automatiškai atsiduria liaudies priešų pusėje, 
nes rodo nesupratimą, kad iki socializmo pergalės laisvė ir de- 
mokratija buvo laisvė ir demokratija turtingiesiems ir tik išmal- 
dos trupiniai beturčiams*. Taip yra todėl, kad privačios nuosa- 
vybės institucija yra nesutaikoma su liaudies laisve; ji įgalina 
savininkus kontroliuoti visą visuomenės gyvenimą, taigi apri- 
boja liaudies laisvę iki grynai formalių teisių — iki „laisvės po- 
pieriuje, o ne iš tikrųjų“*. Gerokai svarbesnė yra lygybė", bet ji 
taip pat gali būti grynai formali, taigi apgaulinga, stabdanti 
masių išsilaisvinimą. Panašiai kaip tikra laisvė, tikra lygybė 
nesutaikoma su sukauptais turtais. Nepakanka nuversti tur- 
tingųjų klasių politinę laisvę, nepakanka net nacionalizuoti ga- 
mybos priemones. Išnaudojimas egzistuoja tol, kol egzistuoja 
pinigai, nes pinigai yra „visuomeninio turto koncentratas“, „va- 
karykščio išnaudojimo liekanos'*. Todėl tad beturčių išlaisvi- 
nimui iš piniguočių jungo būtinai reikia panaikinti pinigus ir 
mainus. Kol taip neįvyks, negalima skelbti formalios laisvės ir 
lygybės. Proletariato diktatūra turi būti „Žiauri, sunki, kruvina, 
kankinanti“/. Ji negali toleruoti spaudos laisvės, nes tai būtų 
„turtingųjų laisvė papirkinėti spaudą, laisvė panaudoti turtą 
vadinamajai viešajai nuomonei fabrikuoti ir klastoti“*. Taip pat 
negalimd susirinkimų laisvė: „Susirinkimų laisvė kapitalistams 
-tai didžiausias nusikaltimas darbo žmonėms, tai yra susirin- 
kimų laisvė kontrrevoliucionieriams“*. 

Visos šios išvados buvo paremtos apeliavimu į Marxo auto- 
ritetą. Kapitalo autorius, kaip teigė Leninas, „tyčiojasi iš buržu- 
azinės demokratinės didžiosios žmogaus laisvių ir teisių char- 
tijos prašmatnumo ir gražbylystės, apskritai iš visų tų frazių 
apie laisvę, lygybę, brolybę“. Juk „didelę savo gyvenimo ir sa- 
vo literatūrinių veikalų dalį, didelę savo mokslinių tyrimų dalį 
Marxas paskyrė kaip tik išjuokti laisvei, lygybei, daugumos va- 
liai ir visokiems bentamams, kurie tai išpūsdavo, ir įrodyti, kad 
šiomis frazėmis dangstomi prekių savininko laisvės, kapitalo 


335 


1 V. Leninas, Pilnas raštų rinki- 
nys, t. 38, p. 333-334. 


? Ten pat, p. 336. 


3 Ten pat, p. 338. 


* Ten pat, p. 335. 


` Ten pat, p. 338. 


e Ten pat, p. 339. 


7” Ten pat, p. 337. 


° Ten pat, t. 37, p. 475. 


* Ten pat, t. 38, p. 336. 


1 Ten pat, t. 39, p. 20. 

! Ten pat, t. 38, p. 333. Iš tik- 
rųjų Jeremy Benthamas laikė 
žmogaus teisių teoriją tuščių 
frazių rinkiniu, taigi nepri- 
klausė prie tų mąstytojų, ku- 
rie „gražiai“ rašė apie laisvę. 
Leninas čia painioja neįgyven- 
dinamų Žmogaus teisių kon- 
cepciją su demokratijos, kaip 
valdžios formos, teorija. 


* Ten pat, t. 39, p. 21. 


* Marxo žmonių poreikių kon- 
cepcijos „aristokratišką“ po- 
būdį pabrėžė A. Heller veika- 
le The Theory of Needs in Marx, 
London, 1974. 


*V. Leninas, Pilnas raštų rinki- 
nys, t. 37, p. 243. 

laisvės interesai, kad šią laisvę jis panaudoja darbo žmonių 
masėms engti“!. 

Neabejotina, kad Marxas labai brutaliai demaskuodavo 
„buržuazinę laisvę“, kadjis labiau negu kas nors kitas prisidė- 
jo priejos diskreditavimo tarp socialistų. Bet tai neturi užgožti 
fakto, kad Leninas šia kryptimi nuėjo daug toliau ir kai kurie jo 
požiūriai į šį reikalą negali būti kildinami iš Marxo. Pavyz- 
džiui, imkime tokią tiradą, nukreiptą prieš besirūpinančius lais- 
vės likimu nuosaikiuosius socialistus: 


„Mažiau tauškalų apie „darbo demokratiją“, apie „laisvę, lygybę, 
brolybę“, apie „liaudies valdžią ir panašius dalykus [...] Mažiau 
prašmatnių frazių, daugiau paprasto, kasdieninio, darbo, reikia dau- 
giau rūpintis pūdu grūdų ir pūdu anglių! Reikia daugiau rūpintis, 
kad šie alkaniems darbininkams ir nuplyšusiems, neturintiems 
kuo apsivilkti valstiečiams reikalingi pūdai grūdų ir pūdai anglių 
būtų gaunami ne verteiviškais sandėriais, ne kapitalistiškai, bet kad 
juos teiktų sąmoningas, savanoriškas, pasiaukojamai didvyriš- 
kas darbas paprastų darbo žmonių.“? 


Šie žodžiai susiję su darbininkų laisve, o ne privilegijuotų 
klasių laisve. Leninas čia nieko nesako apie kontrrevoliucijos 
grėsmę. Jo argumentacija yra tiesiog vulgariai utilitari, prime- 
nanti Dmitrijaus Pisarevo „nihilizmą“. Marxo, kurio pozicija 
žmonių poreikių atžvilgiu buvo veikiau aristokratiška negu po- 
pulistinė, tokio tipo argumentų nėra“. 


Dar spalvingesnių nihilistinio Lenino požiūrio į „buržua- 
zinę laisvę“ pavyzdžių teikia jo poleminis traktatas Proletarinė 
revoliucija ir renegatas Kautskis. Ji yra ne tik radikalizuota Marxo 
požiūrio į buržuazinę laisvę, kuri yra „rojus turtingiesiems, spąs- 
tai ir apgaulė išnaudojamiesiems, neturtingiesiems““, versija, 
bet taip pat plėtoja teoriją, pasak kurios buržuazinės-demokra- 
tinės institucijos yra priešiškos darbininkams savo esme ir le- 
mia nuolatinį išnaudojimo ir prievartos didėjimą. Leninas tai 
pavadino buržuazinės demokratijos „taisykle“ ir suformulavo 
šią taisyklę žodžiais: 


„Mažumos apsaugą viešpataujančioji buržuazinės demokratijos par- 
tija teikia tik kitai buržuazinei partijai, o proletariatui, iškilus kokiam 
nors rimtam, svarbiam, esminiam klausimui, vietoj „mažumos apsau- 
gos“ tenka karo padėtis arba pogromai. Kuo labiau išplėtota demokra- 

tija, tuo greičiau griebiamasi pogromo arba gali prasidėti pilietinis karas, 
kilus bet kokiam didesniam politiniam nesutarimui, kuris pavojingas 
buržuazijai [...] 

Ar galima manyti, kad mokytasis Kautskis niekad nebūtų gir- 
dėjęs, jog birža ir bankininkai tuo labiau priverčia tarnauti jiems 
buržuazinius parlamentus, kuo labiau yra išplėtota demokratija?“! 


Sunku šią negirdėtą traktuotę laikyti teisėtu Marxo pažiūrų 
plėtojimu. Marxo nusiteikimas prieš buržuazinę demokratiją 
buvo labai esmingas, tačiau neįtikima, kad jis būtų sakęs, jog ji 
veda į pogromus. Kaltino, kad ji didina susvetimėjimą, daro 
neįmanomą laisvą aukštesnių Žmogaus gabumų lavinimą, bet 
nepriskyrė jai nepaliaujamo ir neišvengiamo tiesioginės prie- 
vartos visuomeniniame gyvenime didinimo. Jo pažiūros galėjo 
būti klaidingos, bet nebuvo absurdiškos. 

Aukščiau aptartų Lenino pažiūrų ekstremizmas nebuvo 
koks nors individualus nukrypimas. Jis buvo giliai įsišaknijęs 
rusų narodnikystės tradicijoje, kuriai, beje, atstovavo jo brolis 
Aleksandras?. Šiam dalykui verta skirti šiek tiek dėmesio. 

Leninas aiškiai ribojo ankstyvąjį rusišką radikalizmą (vadi- 
namąjį septintojo dešimtmečio švietėjiškumą) nuo narodnikys- 
tės tikrąja šio termino prasme“. Į „švietėjus radikalus“ jis žiūrė- 
jo iš pietizmo pozicijų, o narodnikus griežtai kritikavo už 
rusiškos specifikos idealizavimą ir retrospektyvinį „ekonominį 
romantizmą . Tiesiog teigė, kad rusų marksistai privalo atsisa- 
kyti narodnikystės teoretikų palikimo, kartu plėtodami septin- 
tojo dešimtmečio „revoliucinių demokratų“, visų pirma Niko- 
lajaus Černyševskio, palikimą. Černyševskį jis vertino kaip tokį 
mąstytoją, kuris labai priartėjo prie „mokslinio socializmo“ ir 
taip praskynė kelią marksizmui. Neabejotinai taip atsitiko pa- 
čiam Leninui. Černyševskis jį „perarė“ iki susipažindamas su 
marksizmu“. Svarbiausio iš ankstyvųjų Lenino veikalų, Ką da- 
ryti?, pavadinimas sąmoningai tiesiogiai susietas su įtakinga 
taip pat pavadinta Černyševskio apysaka. 

Galima sutikti su Leninu, kad Černyševskis nebuvo „na- 
rodnikas“ arba kad neatstovavo specifiškai rusiškai populiz- 
mo atmainai, visiškai susiformavusiai kiek vėlesniu laikotarpiu. 
Bet, nepaisant to, Černyševskis buvo populistas bendresne pras- 
me, populistinio radikalizmo Rusijoje įkūrėjas. Jis buvo populis- 
tas todėl, kad tapatinosi su masėmis, bet su dideliu įtarumu trak- 
tavo liberalus; nes mėgino parengti „dirbančiųjų masių politinę 


337 


! V. Leninas, Pilnas raštų rinki- 
nys, t. 37, p. 245-246. 


* Apie termino „narodnikys- 
tė“ įvairias prasmes žr. mano 
knygoje Filozofia społeczna na- 
rodnictwa rosyjskiego, t. 1, 
Warszawa, 1965, p. V-XVI 


(Įžanga). 


* Terminą „narodninkystė“ 
plačiausiąja prasme Leninas 
vartojo visų ideologijų, pos- 
tuluojančių nekapitalistinį 
Rusijos raidos kelią, apibū- 
dinimui. Šia prasme „narod- 
nikas“ buvo taip pat ir N. Čer- 
nyševskis. Siauresne ir istoriš- 
kai tikslesne prasme terminas 
„Narodnikystė“ Leninui buvo 
apibūdinimas ideologijų, jun- 
giančių antifeodalinį radika- 
lizmą su aštria kapitalistinės 
pažangos kritika ir natūralaus 
valstiečių ūkio idealizavimu. 
Tokios ideologijos dominavo 
rusų pažangioje inteligentijo- 
je dėl nusivylimo Aleksandro 
II reformomis. 


+ Žr. N. Valentinov, Encoun- 
ters with Lenin, p. 63. 

1! N. Valentinov, Encounters 
with Lenin, p. 67. 


2 N. G. Černyševskij, Polnoje 
sobranije sočinėnij, t. 5, Mosk- 
va, 1955, p. 106. 


3 Žr. šios knygos pirmo sky- 
riaus antrą skyrelį. 


* M. Czernyszewski, Pisma fi- 
lozoficzne, vert. W. Bieńkowska 
ir K. Bleszynski, t. 2, Warsza- 
wa, 1961, p. 383-384. 

ekonomiją“, priešpriešinančią „nacionaliniam turtui“ liaudies 
gerovę; nes visa jo pasaulėžiūra buvo persunkta populistinio 
egalitarizmo, kuris elementarių liaudies poreikių tenkinimą lai- 
kė absoliučiu prioritetu. Kaip dera atsilikusios šalies populis- 
tui, jis buvo griežtas kapitalizmo kritikas ir nekapitalistinio rai- 
dos kelio gynėjas. Kapitalizmas, kaip įrodinėjo jis, didina 
„Nacionalinį turtą“ liaudies gerovės sąskaita; tad tos nacijos, 
kurios „vėlai įžengė į istorijos areną“, privalo ieškoti tiesiogi- 
nio kelio į socializmą. 

Leninui padarė didelį įspūdį, kaip Černyševskis kritikavo 
liberalus. Jis pasakė apie tai: „Joks kitas rusų revoliucionierius 
nesuprato liberalizmo taip gerai ir nepasmerkė jo taip įtikina- 


mai ir tvirtai, kaip tai padarė Černyševskis“ !. Tai pasakytina ir 
apie liberalią laisvės koncepciją, kurią Černyševskis kritikavo 


taip: 


„Laisvė yra labai malonus dalykas. Tačiau liberalizmas supranta ją 
pernelyg siaurai ir formaliai: kaip abstrakčią taisyklę, egzistuojan- 
čią tik popieriuje, kaip teisinių apribojimų nebuvimą. Liberalai ne- 
supranta, kad juridinė laisvė žmogui vertinga tik tada, kai jis turi 
materialinių priemonių ja pasinaudoti [...] Dalyvavimas politinėje 
valdžioje, įtaka visuomenės reikalams priklauso ne nuo to, ar tam 
tikri žmonės ar tam tikros klasės turi formalią teisę dalyvauti for- 
malioje vyriausybės veikloje; jis priklauso nuo to, ar tų žmonių 
arba tų klasių padėtis leidžia jiems daryti reikšmingą įtaką.'* 


Ši iš pažiūros labai turininga išvada painioja „laisvę“ su 
„galimybe“, kas buvo būdinga visai socialistinei tradicijai su 
Marxu imtinai’. Bet dalykas tas, kad rusiškas kontekstas didi- 
no tokios laisvės kritikos kontroversiškumą. Vakaruose tai bu- 
vo esančios visuomeninės tvarkos pagrindų kritika (neskaitant 
jų realizavimo lygio), o Rusijoje - „buržuazinės demokratijos“ 
atsisakymo ir visiškai kitokių raidos kelių paieškos pagrindi- 
mas. Rusų populistiniai radikalai labai greitai nutarė, kad va- 
karietiško modelio politinė laisvė jiems yra nesvarbus dalykas. 
Tokiam požiūriui tam tikrą laiką pritarė ir Černyševskis: jis ma- 
nė, kad „nesvarbu, ar caras bus, ar jo nebebus, ar konstitucija 
bus, arjos nebus“, nes svarbu tik tai, „kad viena klasė negertų 
kitos klasės kraujo“. 

Tokią argumentaciją dar sustiprino žodžio „demokratija“ 
vartojimas „socialine“, o ne politine prasme, tai yra jo siejimas 


2. Lenino „buržuazinės laisvės“ kritika ir rusų narodnikystės palikimas 


su žemesniųjų socialinių sluoksnių (demos) gerove, o ne su de- 
mokratine valdžios sistema!. Žodis „demokratinis“ rusų kalba 
gali būti žodžio „liaudiškas“ sinonimas, todėl pasakymas „de- 
mokratinė monarchija“ arba net „demokratinė patvaldystė“ 
(valdžios, užtikrinančios politinį paaukštinimą žemesniems vi- 
suomenės sluoksniams ir besiremiančios jais kovoje su aristok- 
ratija, prasme), nėra vidinė priešingybė“. Ši terminologija, su- 
jungta su „liaudies gerovės“ prioritetu ir su populistine „tik 
formalios“ laisvės panieka, gali pagrįsti paradoksalias ir gana 
pavojingas mintis. Pavyzdys čia gali būti Černyševskis, jau 1858 
metais skelbęs, kad Sibiras dėl santykinio savo gyventojų tur- 
tingumo demokratijos atžvilgiu nusipelno aukštesnio įvertini- 
mo negu pauperizacijos vargą išgyvenanti Anglija“. 

Vėlesniais metais Černyševskis pakeitė nuomonę ir padarė 
kitas išvadas, bet jos nepaveikė rusų revoliucinės minties*. Aš- 
tuntąjį dešimtmetį Černyševskio mokiniai, tapę narodnikais, tai 
yraryžtingais „vakarietiškojo“ raidos kelio priešininkais, įtvir- 
tino požiūrį, kad „politinė laisvė“ tėra tik buržuazinio viešpa- 
tavimo įrankis ir visiškos kapitalizmo pergalės simptomas. Tai 
grindė ne tik abejingumą kovai dėl politinių laisvių, bet ir įsiti- 
kinimą, kad liberali konstitucija tarnautų vien tik turtingųjų 
klasėms ir kad ilgiems metams pražudytų socializmo reikalą. 

Šis kraštutinis negatyvus požiūris į politinę laisvę nebuvo 
kažkas būdinga vien Rusijai. Didis nusivylimas politine laisve, 
ypač parlamentarizmu ir visuotine rinkimų teise (kuri iškėlė 
Liudviką Napoleoną i Prancūzijos sostą) buvo bendra daugu- 
mai Europos revoliucionierių po 1848-1852 metų Prancūzijos 
įvykių. Kraštutinis šios tendencijos pasireiškimas buvo anar- 
chistinis judėjimas, kurio atstovai kategoriškai atsisakė daly- 
vauti politinėje kovoje; nes, pasak jų, reikėjo kovoti ne dėl politi- 
nių postų, o už bet kokios politinės valdžios formų panaikinimą. 
Šis totalus politinės sferos pačios savaime neigimas buvo daž- 
nai vadinamas „apolitiškumu“ arba „politiniu indiferentizmu“. 
Tačiau šie pavadinimai yra klaidinantys, nes iš tikrųjų stigo ne 
politinės valios, o tik domėjimosi kova dėl įtakos, netgi vyriau- 
sybės forma, kapitalistinės sistemos rėmuose. 

Pagrindinis anarchizmo teoretikas buvo rusas Michailas Ba- 
kuninas, bet anarchizmas, kaip judėjimas, labiausiai suklestėjo 
romanų šalyse ir Šveicarijoje. Jis priklausė tarptautiniam darbi- 
ninkų judėjimui ir buvo ryškiai atstovaujamas I Internacionale, 

' Posakiai „demokratičeskoje 
proischoždėnije“ ir „demo- 
kratičėskaja srėda“ rusų kal- 
ba reiškia „plebėjiška“ ir (ar- 
ba „liaudiška'') kilmė ir 
aplinka. 


? Šia prasme šį terminą varto- 
jo patvaldystės apologetai, 
įrodinėdami, kad kovoje su 
lenkų 1863 metų „aristokra- 
tišku“ sukilimu carizmas at- 
stovavo demokratijos princi- 
pams. 


*M. Czernyszewski, Pisma fi- 
lozoficzne, t. 1, p. 90. 


*Siūl. A. Walicki, Rosyjska fi- 
lozofia i myśl społeczna od 
Oświecenia do marksizmu, War- 
szawa, 1973, p. 297-299, taip 
pat žr. Filozofia prawa rosyjskie- 
go liberalizmu, vert. J. Stawinski, 
Warszawa, 1995, p. 68-69. 

energingai priešinosi marksizmui ir vokiečių socializmui ap- 
skritai. Anarchizmo ideologai buvo linkę minimalizuoti skirtu- 
mus tarp marksistų ir lasalininkų: vienus ir kitus kaltino opor- 
tunizmu, etatizmu ir atstovavimu darbininkiškai aristokratijai. 

Rusų narodnikai vengė tiesioginiai dalyvauti tuose ginčuo- 
se. Jie laikė Marxą ir Engelsą nuosaikaus Internacionalo spar- 
no, pasisakančio už kovą teisėtomis priemonėmis, kurių ne- 
įmanoma perkelti į Rusijos dirvą, atstovais. Tačiau Marxą jie 
vertino kaip iškiliausią socializmo teoretiką pasaulio mastu. 
Taigi, kaip socialistai, rusų narodnikai manė esą ir Marxo mo- 
kiniai ir padarė viską, kad paskleistų Rusijoje jo veikalus. Jų 
pastangų dėka - kuo nuoširdžiai nusistebėjo Marxas - Rusija 
tapo pirmuoju kraštu, kuriame pasirodė Kapitalo pirmojo tomo 
vertimas (1872 metais, taigi penkiolika metų anksčiau už an- 
glišką vertimą); Marxo idėjos Rusijoje tapo žinomos anksti, jo 
reputacija ten buvo bemaž legendinė, taigi Kapitalas netrukus 
tapo visos radikaliosios inteligentijos privaloma lektūra. Jo įta- 
ka buvo milžiniška: kaip pažymėjau kitoje vietoje!, visa klasiki- 
nė rusų narodnikystė tam tikra prasme buvo reakcija į marksiz- 
mą, taigi buvo marksizmo interpretavimo istorijos skyrius. 
Kapitalistinės raidos paveikslas, kuriuo operavo narodnikai, 
buvo visas paimtas iš Kapitalo; iš ten paimtas ir pagrindimas 
įsitikinimo, kad kapitalizmo raida turi būti apmokėta masių 
kančiomis (žr. Marxo pirminio kaupimo aprašymą), taigi kad 
reikia padaryti viską, kad Rusijoje jo būtų išvengta. Tai buvo 
tikrai labai vienašališka marksizmo interpretacija, neatsižvel- 
giant į jame esančius argumentus kapitalistinės modernizaci- 
jos būtinybės ir naudingumo naudai. Bet juk Žinoma, kad kiek- 
vienai didelei visuomeninei-politinei doktrinai iškyla 
vienpusiškos interpretacijos grėsmė ir kad jos paprastai pasiro- 
do esančios istoriškai svarbiausios. 

Tas pat pasakytina apie „politinės kovos“, kuri taip ryškiai 
padalijo I Internacionalą, problemą. Narodnikų požiūris į poli- 
tinę kovą ir politinę laisvę praktikoje buvo artimesnis anarchiz- 
mui negu marksizmui, bet jo teorinis pagrindimas rėmėsi 
marksizmu. Teigta, kad Marxas yra įrodęs, jog politinis „ant- 
statas“ privalo tarnauti ekonominei „bazei“. Tai reiškia, kad 
konstitucijos, parlamentai, demokratinės respublikos ir kitos 
politinės laisvės formos tėra tik kapitalistinės ekonomikos ant- 
statas, tarnaujantis buržuazijos interesams. Marxas taip pat 

teigė, kad buržuazijos interesai prieštarauja liaudies interesams: 
ne tik pramonės darbininkų, kuriuos kapitalizmas pasmerkė 
vis didesniam skurdui, bet taip pat valstiečiams, pasmerktiems 
ekspropriacijai ir proletarizacijai. Ojei taip, tai atsilikusios ša- 
lies dirbančiųjų liaudies partija turi padaryti viską, kad užbėg- 
tų užakių kapitalizmo raidai. Tad ji negali kovoti dėl politinės 
laisvės!. 

Šio protavimo logika įtikindavo ne tik narodnikus. Pana- 
šiai protavo ir anarchistai. M. Bakuninas politiškai kovojo su 
Marxu, bet visiškai pripažino jo teoriją apie pražūtingas kapi- 
talizmo pasekmes liaudies masėms. Iš to darė išvadą, kad jo 
asmeninė veiklos programa labiau atitinka Kapitalą negu pa- 
ties Marxo oportunistinė politika, ką jau kalbėti apie jo moki- 
nius vokiečius. 

Rusiško marksizmo, kaip atskiros ir ryžtingai antinarodni- 
kiškos rusų minties krypties, atsiradimas buvo susijęs su nauju 
santykio tarp kovos dėl socializmo ir „politinės kovos“ per- 
mąstymu (apie ką rašiau poskyryje apie Plechanovą). Politinės 
kovos su patvaldyste labui pripažįstama „buržuazinė laisvė“ 
(Žinoma, traktuojama kaip pereinamasis laikotarpis) tapo vie- 
nu iš Rusijos marksizmo skiriamųjų bruožų. Visi rusų marksis- 
tai sutiko su tuo, kad „laisvės reikalavimas visų pirma išreiškia 
buržuazijos interesą“, bet kruopščiai vengė daryti iš to narod- 
nikiškas išvadas. Teiginys, kad „nėra ir negali būti kito kelio į 
tikrąją proletariato ir valstietijos laisvę, kaip buržuazinės lais- 
vės ir buržuazinės pažangos kelias“?, buvo jiems bemaž priva- 
loma dogma. 

Cituotus žodžius parašė Leninas, bet jo pozicija šiuo reika- 
lu nebuvo labai pagrįsta ir nekintama. Šiuo atžvilgiu Lenino 
marksizmas labai aiškiai skyrėsi nuo Plechanovo marksizmo. 
Šiuo požiūriu verta pasigilinti į Lenino „perėjimo per kapitalis- 
tinę fazę“ teoriją. 

Pirma, Leninas nelaukė, kad kapitalistinė pažanga suteiks 
masėms tiesioginės naudos. Jam nekėlė susirūpinimo didelė 
šios pažangos kaina, nes jis kaupė dėmesį į galutinį tikslą, o ne 
į tiesioginį darbo žmonių padėties gerinimą. Gera jo pasirengi- 
mo taikstytis su žmonių kančiomis iliustracija buvo atsisakymas 
organizuoti pagalbą Pavolgio regiono žmonėms didžiojo 1891- 
1892 bado metais. Jaunasis Leninas tuomet pripažino, kad veiki- 
mas prieš badą nenaudingai paveiktų ekonomiką (nes badas 

greitina būtiną smulkiųjų gamintojų proletarizacijos procesą) 
bei stabdytų masių sąmonės proletarizacijos procesą. Tad nuo- 
laida humaniškiems impulsams, pasak jo, būtų rusų inteligen- 
tijai būdinga „dar viena saldaus kaip sacharinas sentimenta- 
lumo išraiška" !. 

Antra, Leninas sugebėjo jungti kovos dėl politinės laisvės 
pripažinimą su neslepiamu priešiškumu liberalams. Juos jis 
laikė organiškai susijusiais su privilegijuotomis klasėmis, ku- 
rių atžvilgiu revoliucionieriai privalo nepuoselėti nė menkiau- 
sių iliuzijų. Tai atitiko rusiško populizmo - nuo Černyševskio 
iki „Narodnaja volia“ — tradiciją. Nuo pat pradžių tai buvo 
Lenino nesantaikos su Plechanovu obuolys. Jau per pirmą po- 
kalbį su Leninu 1895 metų pavasarį Plechanovas pažymėjo: 
„Jūs atsisukate į liberalus nugara, o mes - veidu'*. 

Tai buvo ne vien taktikos skirtumai, o veikiau dviejų skirtin- 
gų pačių marksistinės teorijos pagrindų interpretacijos išraiš- 
kos. Leninui marksizmas visų pirma buvo klasių kovos, vedan- 
čios į visuomeninę masių emancipaciją, teorija; Plechanovui 
istorinis materializmas buvo pažangos per gamybinių jėgų rai- 
dą teorija. Pagal pirmą interpretaciją darbininkų partijos sąjun- 
ga su liberalais prieštarautų išnaudojamųjų sąveikavimo su iš- 
naudotojais logikai, o proletariato sąjunga su neturtinga 
valstietija, kaip dviejų dirbančiųjų masių frakcijų sąjunga, būtų 
kuo natūraliausias dalykas. Pagal kitą interpretaciją dalykas 
buvo suprantamas atvirkščiai: pramoninio proletariato sąjun- 
ga su liberalia buržuazija jai buvo natūrali sąveika dviejų jėgų, 
suinteresuotų kapitalistine modernizacija, o darbininkų sąjun- 
ga su valstietija, ypač su neturtingąja, atseit paskatintų pavo- 
jingų nuolaidų labiausiai atsilikusios smulkiosios prekinės ga- 
mybos formos naudai. Lenino interpretacija derinosi su 
populistinės klasinės neapykantos emocijomis, o Plechanovo 
pažiūros, labiau atitikdamos klasikinį marksizmą, revoliucio- 
nierių aplinkai buvo tikrai pernelyg intelektualios. 

Praktiškos to esminio skirtumo tarp Plechanovo ir Lenino 
pasekmės visiškai išryškėjo per 1905 metų revoliuciją. 

Nepaisant dvejonių valandėlių, pasitaikydavusių baiminan- 
tis „supuvusio kompromiso“ tarp buržuazijos ir vyriausybės, 
Plechanovas liko ištikimas minčiai, kad rusų buržuazinė-demo- 
kratinė revoliucija turi siekti perduoti valdžią į buržuazijos ran- 
kas. Buržuazija jam buvo ne smulkioji buržuazija, atstovaujan- 

ti labiausiai atsilikusiai gamybos formai, ir juo labiau valstie- 
čiai, kuriuos matė kaip iracionalią jėgą, žvelgiančią į praeitį, 
prisirišusią prie „azijinių“ gyvenimo formų; jis turėjo galvoje 
tik išsilavinusią, europeizuotą liberalią buržuaziją, reprezen- 
tuojančią labiausiai modernizuotą rusų ekonomikos dalį. To- 
dėl tad buvo pasirengęs kritiškai, bet nuosekliai remti konstitu- 
cinių demokratų (kadetų) partiją. Ši pozicija talpino jį 
kraštutiniame dešiniajame rusų socialdemokratijos sparne. Net 
menševikai priekaištavo jam už darbininkų vaidmens supap- 
rastinimą iki instrumento, tarnaujančio buržuazijai’. 

Leninas užėmė visiškai priešingą poziciją. Tiesa, jis ir toliau 
sutiko, kad rusų revoliucija yra buržuazinio-demokratinio po- 
būdžio ir turi nuvesti iki kokios nors buržuazijos klasinio vieš- 
patavimo formos, bet vis tiek darė viską, ką tik galėjo, kad su- 
trukdytų sąjungą su liberalais ir kad kadetai atrodytų kaip 
pavojingiausi revoliucijos priešai. Jis vis kartodavo, kad gali 
būti įvairių buržuazinės demokratijos formų, pavyzdžiui, res- 
publikinė-revoliucinė ir monarchistinė-liberali demokratija. Kla- 
sinį viešpatavimą, kaip įrodinėjo jis, reikia skirti nuo politinės 
valdžios vykdymo. Revoliucinis-demokratinis kelias yra tam 
tikra prasme nenaudingas buržuazijos klasiniams interesams: 
jai naudingiau, kad buržuazinė demokratija būtų realizuojama 
lėtai, atsargiai, per reformas, išsaugant įvairias senojo režimo 
liekanas. Tokio raidos kelio, kurį Leninas vadino „prūsiškuoju 
keliu“, pergalė sudarytų pagrindą tvirtai naujų privilegijuotų 
sluoksnių sąjungai su senomis, kas būtų tolygu gėdingai revo- 
liucinių masių išdavystei. Todėl tad nuoseklios buržuazinės 
demokratinės revoliucijos Rusijoje visuomeninis pagrindas tu- 
ri būti ne buržuazija tiesiogine prasme, o smulkūs gamintojai, tai 
yra revoliucinė smulkioji buržuazija ir valstietija. Revoliucijos 
priešakyje turi žengti „šiuolaikinės socialdemokratijos jakobinai“, 
tai yra bolševikai. Jie trokšta, kad „liaudis, t. y. proletariatas ir 
valstietija, susidorotų su monarchija ir aristokratija „plebėjiškai“, 
negailestingai naikindama laisvės priešus'*. O jie patys užtik- 
rins liaudies kovai stiprų ir bekompromisinį vadovavimą. 

Taip Leninas priėjo iki „revoliucinės-demokratinės proleta- 
riato ir valstietijos diktatūros“. Tokia diktatūra turėjo atstovau- 
ti gyventojų daugumai ir kartu pajungti valstietiją proletariato 
hegemonijai bei užtikrinti revoliucingiausiai proletariato parti- 
jai lemiamą balsą. 

Tai buvo akivaizdus nukrypimas nuo įprastinio požiūrio, 
kad kovos su patvaldyste tikslas yra įvesti Rusijoje visišką poli- 
tinę demokratiją. Tiesa, Leninas mėgino įrodinėti, kad revoliu- 
cinė diktatūra yra pats tikriausias kelias į demokratinę respub- 
liką ir nevaržomą politinę laisvę. Tačiau jis taip ir nepaaiškino, 
kaip suderinti bolševizmo valdžios idėją su Plechanovo įsitiki- 
nimu, kad jokia rusų socialistinė partija neturi siekti valdžios, 
nes įgyvendinta tokia „blankistinė“ pagunda lemtų apverkti- 
nus rezultatus. Taip pat nepaaiškino, kaip yra įmanoma „visiš- 
ka politinė laisvė“, taikant diktatoriškas priemones, ir ne tik 
prieš reakciją, bet ir prieš nuosaikias ir kompromisines jėgas. 
Tiesiog atvirkščiai, jis nedviprasmiškai teigė, kad istorija griež- 
tai „pasmerks socialdemokratiją, jeigu ji silpnins revoliucinę 
demokratinio perversmo energiją, silpnins revoliucinį entuziaz- 


mą baime nugalėti“'. Tai buvo tolygu pareiškimui, kad tikri re- 
voliucionieriai neturi baimintis peržengti buržuazinės demo- 
kratijos ribas. 


Šiaip ar taip, šia prasme yra aišku, kad Lenino 1917 metų 
Balandžio tezės, raginusios neatidėliojant nuversti demokratinę 
laikinąją vyriausybę, neturi būti traktuojamos kaip gryna im- 
provizacija, visiškai nepagrįsta Lenino revoliucijos teorijoje. Skir- 
tumas tarp 1905 metų Lenino ir 1917 metų Lenino iš esmės 
buvo santykinis, priklausomas nuo situacijos, o panašumas bu- 
vo esminio pobūdžio, nes abiem atvejais Leninas buvo revoliu- 
cinio voliuntarizmo šalininkas, abiem atvejais atsisakė doktri- 
nieriškų skrupulų, kartu įrodinėjo, kad ir teorija revoliucijos 
metu reikalauja elgtis kaip tik taip. Tačiau 1905 metais pagrin- 
dinis proletarinės revoliucijos priešas buvo patvaldystė, su ku- 
ria kovoti reikėjo su „politinės laisvės“ šūkiu. O 1917 metais 
politinė laisvė jau buvo pasiekta, taigi reikėjo diskredituoti ją 
vulgariai socialistine argumentacija. Pirma bolševikų valdžios 
paėmimo drastiška pasekmė - Steigiamojo susirinkimo išvai- 
kymas - padarė tą argumentaciją dar būtinesnę. Norėdamas 
pateisinti savo diktatūrą, Leninas privalėjo pasinaudoti pačia 
prasčiokiškiausia, populistine marksizmo versija. 

Gera to iliustracija yra Lenino paskaita Apie valstybę, pa- 
skelbta 1919 metų birželio mėnesį J. Sverdlovo universitete. Jis 
visiškai rusų narodnikystės dvasia įrodinėjo, kad politinė lais- 
vė vien didina masių išnaudojimą, taigi yra begėdiška apgau- 

damasis įjuos žodžiais: „Jūs vadinate savo valstybę laisva, o iš 
tikrųjų, kol yra privatinė nuosavybė, jūsų valstybė, nors ji ir 
būtų demokratinė respublika, yra ne kas kita, kaip mašina ka- 
pitalistų rankose darbininkams slopinti, ir kuo laisvesnė yra 
valstybė, tuo aiškiau tai pasireiškia. To pavyzdys - Šveicarija 
Europoje, Jungtinės Šiaurės Amerikos Valstijos Amerikoje. Nie- 
kur kapitalas neviešpatauja taip ciniškai ir negailestingai, ir 
niekur to nematyti taip aiškiai, kaip šiose šalyse, nors jos ir 
demokratinės respublikos“. 

Iš to, kaip lengvai bolševikų vadovas pasinaudojo narodni- 
kystės tradicija „buržuazinės laisvės“ puolimui, akivaizdu, kad 
jo pasaulio supratimas buvo daug labiau nulemtas rusiškojo 
populizmo, negu jis manė. Sugrįžimas į seną ir primityvesnę 
revoliucinę sąmonę atsispindėjo net ir jo kalboje. Rusų marksis- 
tai, kitaip negu narodnikai, nevartojo tokių žodžių kaip „liau- 
dis“ ar „dirbančiųjų masės“, nes laikė juos netiksliais, neap- 
imančiais klasinių charakteristikų, taigi nepriklausančiais 
„mokslinio socializmo“ žodynui. Ilgai šios taisyklės laikėsi ir 
Leninas; jis, rašydamas apie neproletarines mases, visada var- 
tojo klasinius vienareikšmiškus terminus, tokius kaip „smul- 
kūs gamintojai“ arba „smulkioji buržuazija“. Tačiau 1917-1918 
metais jis šias teorines subtilybes pamiršo. Šio laikotarpio jo 
straipsniai ir pasisakymai reiškia klasinę neapykantą nesigili- 
nant į sociologinius skirtumus. Juose dominuoja griežti ir mo- 
raliai vienareikšmiški skirtumai: „darbo Žmonės“ ir „parazi- 
tai“, „masės“ ir „privilegijuotieji“, „sunkiai dirbantys“ ir 
„Sėdintys ant pinigų“, „išnaudojamieji“ ir „išnaudotojai“, „ne- 
turtingi“ ir „turtuoliai“. Štai pavyzdys: „Jokio pasigailėjimo 
šiems liaudies priešams, socializmo priešams, darbo žmonių 
priešams. Žūtbūtinis karas turtingiesiems ir jų palaižūnams, 
buržuaziniams inteligentams [...] Turtingieji ir sukčiai - tai dvi 
vieno medalio pusės, tai dvi svarbiausios kapitalizmo išaugin- 
tų parazitų rūšys“. Ir taip toliau tuo pačiu stiliumi. 

Tai tikrai nebuvo „mokslinio socializmo“ kalba. Dichoto- 
miškas suskirstymas į gerus neturtinguosius ir blogus turtuo- 
lius apibūdina „primityviųjų maištininkų“ mentalitetą’. Rusų 
revoliuciniai narodnikai ir anarchistai buvo persisunkę tuo 
mentalitetu ir mėgino įkinkyti jį tarnauti plačiai suprantamam 
socializmui. Plechanovo mokyklos marksistai laikė jį šlykščia 
ir pavojinga kliūtimi kelyje į vakarietiškojo tipo civilizaciją. 

Leninas šiuo atžvilgiu buvo artimesnis ikimarksistinei revoliu- 
cinei tradicijai. Valstybėje ir revoliucijoje jis padarė aiškią išva- 
dą, kad socialistinė revoliucija neįmanoma be tam tikro „sugrį- 
žimo“ į primityvųjį demokratizmą!. Jo puolimų prieš buržuazinę 
demokratiją primityvizmas šį požiūrį patvirtino. 


3. Darbininkų judėjimas ir partija 


Dalyko literatūroje dominuoja požiūris, kad būdingiausia leni- 
nizmui yra Lenino partijos teorija. Taip pat gyvuoja labai pa- 
grįsta mokslinė tradicija, kuri jungia tą teoriją su jakobiniškąja 
(arba blankistine) ikimarksistinio Rusijos revoliucinio judėji- 
mo srove. Šios tradicijos pradžia siekia Plechanovą ir menševi- 
kus, kurie noriai pabrėždavo Lenino ryšius su jakobinizmu ir 
blankizmu, siekdami taip sukompromituoti jį kaip marksistą. 
Panašiai elgėsi daug Vakarų mokslininkų, net ir tokių, kurie 
anaiptol nesijautė solidarūs su marksizmu. 

Daug aiškumo šiam dalykui teikia Nikolajaus Valentinovo 
dienoraščiai, nors, mano supratimu, juose pernelyg daug dė- 
mesio skiriama atsitiktiniams asmeniniams ryšiams su Leni- 
nu*. Daug autorių pažymėjo daugelį Lenino revoliucinio elita- 
rizmo panašumų su Piotro Tkačiovo, pagrindinio rusų 
narodnikystės jakobiniško srauto teoretiko, idėjomis?. Šiuolai- 
kinės žinios Lenino ryšius su rusiškuoju jakobinizmu leidžia 
pripažinti įrodytu ir gana akivaizdžiu faktu. Robertas C. Tuc- 
keris savo požiūrį į šią temą apibendrino kategoriškai suformu- 
luotu teiginiu: „Leninizmas iš dalies buvo rusiškojo jakobiniz- 
mo atgimimas marksizmo viduje. Pats Leninas turėjo tai 
suvokti“. 

Iš tikrųjų Leninas gyrė P. Tkačiovą, traktavo jį kaip įžymų 
revoliucionierių ir nesutiko su Plechanovo jo pažiūrų kritika". 
Be to, jis skyrė jakobinizmą nuo blankizmo, pastarąjį apibrėžė 
siauriau, kaip grynai konspiracinę taktiką, orientuotą į politi- 
nės valdžios paėmimą revoliucinio sąmokslo būdu ir visiškai 
ignoruojančią masių paramos užsitikrinimo problemą. Leninas 
kritikavo blankistinę poziciją, bet rėmė jakobinizmą kaip ryžtin- 
go ir gerai organizuoto revoliucinio veikimo sinonimą. Menševi- 
kųjakobinizmo baiminimasis sukėlė jo pyktį ir panieką. Katego- 
riškai atsisakė pripažinti jakobinizmą kaip kažką priešingą 

marksizmui. Atsiliepdamas į menševikų iššūkį, jis nedvejoda- 
mas pavadino bolševikus „dabartinės socialdemokratijos jako- 
binais“!. 

Tačiau apskritai man neatrodo, kad dėmesio sutelkimas į 
Lenino ryšius su jakobinizmu ir blankizmu būtų geriausias bū- 
das apibūdinti jo vietą marksizme ir jo indėlį į marksizmo ap- 
skritai mintį. Jakobinizmo ir blankizmo, kaip revoliucinio vei- 
kimo formų, būta įvairių ideologijų judėjimuose. Netiesa, kad 
Marxas ir Engelsas juos visai neigė: juk jie simpatizavo teroris- 
tinei organizacijai „Narodnaja volia“ ir nekreipė dėmesio į Ple- 
chanovą, priekaištavusį jai už blankistines erezijas. Atvirkš- 
čiai, jie įvertino Plechanovo poziciją šiuo klausimu kaip 
doktrinierišką ir maskuojančią norą išvengti realaus įsitrauki- 
mo į revoliuciją“. 

Kaip matome, pozityvus santykis su „Narodnaja volia“ tra- 
dicija, kuris taip aiškiai skyrė Leniną nuo Plechanovo, nebuvo 
kažkas priešinančio Leniną pačiam Marxui. Jeigu Leninas, kaip 
prisiminė Nadežda Krupskaja, buvo išauklėtas „Narodnaja vo- 
lia“ didvyrių kulto dvasia ir troško tam tikra prasme tęsti jos 
tradiciją, marksizmo kūrėjų požiūriu čia nebuvo nieko kompro- 
mituojančio. Pridurkime, kad čia taip pat nebuvo nieko tikrai 
kritiško. Jei Leninas būtų sustojęs ties marksistinės teorijos jun- 
gimu su revoliucinės veiklos formomis, būdingomis narodo- 
volcams, tai jis tiesiog būtų buvęs eklektiškos pereinamosios 
formacijos, kuriai priklausė jo brolis Aleksandras, atstovas. 

Tikro Lenino novatoriškumo esmė buvo kitkas: jis sukūrė 
„naujo tipo partiją“, totalitarinę partiją, visą savo veiklą pajun- 
giančią totalitarinei utopijai įgyvendinti. Piotras Tkačiovas bu- 
vo Lenino pirmtakas ne kaip tiesiog jakobinas, o kaip jakobiniš- 
kas komunistas, kaip grandis, jungianti rusų revoliucinį 
judėjimą su F. Babeufo komunizmu. 

Lenino su Tkačiovu panašumų pabrėžimas paprastai veda 
prie išvados, kad bolševikų vadovas atstovavo specifiškai ru- 
siškam marksizmo variantui. O tai savo ruožtu perša mintį, 
kad leninizmas buvo vietinis, periferinis reiškinys, nutolęs nuo 
socialistinių-komunistinių Vakarų Europos tradicijų šaltinių. 
Tačiau iš tikrųjų visuotinės komunizmo istorijos požiūriu svar- 
biausias Lenino pirmtakas buvo ne Tkačiovas, buvęs vien pa- 
vėlavęs Babeufo mokinys, o pats Babeufas su jo sukurtu judėji- 
mu. Panašiai kaip prancūzų babefistai, Leninas matė prancūzų 


347 


! V. Leninas, Pilnas raštų rinki- 
nys, t. 11, p. 45. 


2 B. Baranau, T. B. [MnexaHnos: 
onbim xapakmepucmuku co- 
ųuanbHO-NONUMUYECKUX 8603- 
3peHuŭ, Mockaa, 1924, p. 54; 
H. 3. Nonesoñ, 3apoxðenue 
MapKcu3Ma 6 Poccuu, Mock- 
Ba, 1959, p. 134. 


348 


! Žr. J. L. Talmon, The Origins 
of Totalitarian Democracy, Lon- 
don, 1966 (I leidimas, 1952), 
p. 187. 


2 R. Löwenthal, Beyond the 
„Institutionalized Revolution” in 
Russia and China knygoje The 
Soviet Union and the Challenge 
of the Future, A. Shtromas, M. 
A. Kaplan (red.), t. 1, New 
York, 1988, p. 14. 


3 V. Leninas, Pilnas raštų rinki- 
nys, t. 6, p. 25. 


IV LENINIZMAS: NUO „MOKSLINIO SOCIALIZMO“ Į... 


revoliucijos jakobinišką fazę kaip komunistinės revoliucijos, kuri 

turėjo būti „daug didesnė ir paskutinė“', pranašystę. Panašiai 
jie įsivaizdavo, kad tą revoliuciją sukels pasiryžęs viskam avan- 
gardas. Kad jis, paėmęs valdžią, suorganizuos revoliucinę dik- 
tatūrą ir panaudos ją privačios nuosavybės ir prekinių mainų 
pakeitimui visiška ekonomikos nacionalizacija ir planiniu pro- 
duktų paskirstymu. Taigi leninizmo šaknų reikia ieškoti ne spe- 
cifinėse rusiškose tradicijose, o kraštutinėje, primityviai komu- 
nistinėje prancūzų revoliucijos srovėje. ĮŽymus šio dalyko 
žinovas rašė apie tai: „Komunistinio totalitarizmo kilmei su- 
prasti yra būtina įsisąmoninti, kad rusų komunistai užėmė val- 
džią, siekdami utopinio idealo - visiškos lygybės, kurios šalti- 
niai slypi radikalioje Vakarų švietėjiškoje mintyje, ypač iš 
prancūzų revoliucijos laikotarpio“. 

Tačiau grįžkime prie Lenino partijos teorijos, išdėstytos jo 
veikale Ką daryti? 

Rašydamas šią svarbią knygą, Leninas vadovavosi ne troš- 
kimu novatoriškai patobulinti marksistinę teoriją. Jis norėjo tik 
apginti tą teoriją nuo dviejų pavojų: nuo Eduardo Bernsteino 
revizionizmo ir nuo rusų darbininkų judėjimo „ekonominio“ 
nukrypimo, kurį laikė reakcija į Bernsteino koncepcijas. Jam kė- 
lė siaubą „galutinio tikslo“ ignoravimas, išreikštas Bernsteino 
žodžiais, kad „judėjimas yra viskas, o galutinis tikslas — nie- 
kas“. Jį iki širdies gelmių piktino Bernsteino raginimas, kad 
socialdemokratija viešai atsiribotų nuo revoliucinių kovos me- 
todų ir virstų demokratine socialinių reformų partija. Rusų „eko- 
nomizmas“ (šiuo pavadinimu aprėpdavo visas grupuotes, ku- 
rios pabrėžė ekonominės kovos pirmenybę tolimųjų darbininkų 
klasės politinių tikslų atžvilgiu), pasak jo, buvo ne tik Bernstei- 
no oportunizmo vietinis variantas, o ir pavojingas grįžimas į 
narodnikų „apolitiškumą“. S. ir B. Webbų veikalas The History 
of Trade Unionism jį įtikino, kad darbininkų judėjimai, jei bus 
palikti be globos, susiorganizuos į politiškai indiferentiškas pro- 
fesines sąjungas, praktikoje pripažįstančias kapitalistines žai- 
dimo taisykles. Todėl tad „ekonomistų“ pabrėžiama profesinių 
sąjungų reikšmė jam atrodė ypač pavojingas požymis. 

Tokių pavojų akivaizdoje darbininkų partija, pasak Lenino, 
privalo ginti savo tapatybę marksistinės revoliucinės teorijos 
pagrindu. „Priešakinio kovotojo vaidmenį gali atlikti tik partija, kuri 
vadovaujasi pažangia teorija”, kaip įrodinėjo jis. Engelsas buvo 

teisus, pripažinęs teorinę kovą viena iš trijų darbininkų judėji- 
mo „didžiųjų kovos formų“ ,lygiaverte politinei ir ekonominei 
kovai’. Tačiau avangardinė teorija negali būti spontaniškos pro- 
letariato raidos produktas; nes socializmas, kaip mokslas, „iš- 
augo iš tų filosofinių, istorinių, ekonominių teorijų, kurias kūrė 
apsišvietę turtingųjų klasių atstovai, inteligentija“*. Mokslinio 
socializmo partija telkia dėmesį į galutinį darbininkų judėjimo 
tikslą, taigi jos prioritetai dažnai prieštarauja aktualiems ma- 
sių ekonominės kovos tikslams. Teorinio purizmo sargai priva- 
lo ginti teoriją nuo nuolatinio profesinių sąjungų oportunisti- 
nio prakticizmo spaudimo, taip pat nuo būdingos inteligentijai 
protinės anarchijos, nedrausmingumo ir nesibaigiančių disku- 
sijų pomėgio. Todėl tad partija, kitaip negu senamadiški „dis- 
kusijų būreliai“, negali sau leisti kritikos laisvės. „Kritikos lais- 
vės“ šūkis iš esmės yra „socialdemokratijos oportunistinės 
krypties laisvė, laisvė socialdemokratiją paversti demokratine 
reformų partija, laisvė įdiegti į socializmą buržuazines idėjas ir 
buržuazinius elementus“. Moksle negali būti teisingų ir netei- 
singų pažiūrų lygiateisiškumo. Apeliavimas į „laisvę“ yra vien 
politinė iliuzija: „Laisvė - didis žodis, tačiau su pramonės lais- 
vės vėliava buvo kariaujami plėšikiškiausi karai, su darbo lais- 
vės vėliava buvo plėšiami darbo žmonės. Tokią pačią vidinę 
apgaulę slepia dabartinis žodžių ‘kritikos laisvė’ vartojimas. 
Žmonės, iš tiesų įsitikinę, kad jie yra prisidėję prie mokslo pa- 
žangos, reikalautų ne laisvės naujoms pažiūroms šalia senųjų, 
bet pastarųjų pakeitimo pirmosiomis“ *. 

Šis būdingas pareiškimas atskleidžia ryšį tarp autoritarizmo 
ir tikėjimo besąlygiška, objektyvia tiesa. Tikrųjų Žinių turėtojai 
negali nusileisti ignorantiškos daugumos nuomonėms. Žinoma, 
Leninas darė prielaidą, kad marksizmui priklauso tikrai moksli- 
nių Žinių monopolis ir kad partiniai intelektualai, šių pasaulį 
keičiančių Žinių slaptaviečių pažinimo dėka, gali sudaryti savo- 
tišką gnostinę aristokratiją, sugebančią rasti vienintelius teisin- 
gus, tikrai marksistinius atsakymus į visus praktinius klasių ko- 
vos klausimus. Neišsilavinę spontaniškų darbininkų judėjimų 
vadovai negali pakeisti partinės inteligentijos, nes jiems būdin- 
gas horizontų ribotumas ir lėkštas empirizmas. 

Leninas, siekdamas paremti tuos apmąstymus pripažintu au- 
toritetu, pasinaudojo Kautsky teorija, įrodančia, kad „šių laikų 
socialistinė sąmonė gali atsirasti tiktai iš gilių mokslo žinių“, 

taigi yra „kažkas iš šalies įnešta (von Aufsen Hineingetragenes) 
į klasinę proletariato kovą, o ne kažkas gaivališkai (urwūchsig) 


111 


iš jos kilę“. Tačiau šios teorijos Lenino interpretacija visiškai 
prasilenkė su Kautsky ketinimais. Šiam rūpėjo apginti autono- 
minį socialistinio mokslo statusą, o Leninas, pasirinkęs jo mo- 
kinio pozą, interpretavo „sąmoningumo įnešimo iš šalies“ tai- 
syklę taip, kad ji pagrįstų partinio elito teisę nustatinėti 
spontaniško masių judėjimo kryptį. Kitaip tariant, Kautsky no- 
rėjo apginti socialistinius mokslininkus nuo klasinės politikos 
spaudimo, o Leninas - pagrįsti partinio avangardo teisę pri- 
mesti gaivališkam masių judėjimui savo tikslus. Rusų vadovas 
apibrėžė socialdemokratinės partijos uždavinį įnirtingai „ko- 
voti su gaivališkumu“, įrodinėdamas, kad „darbininkų judėji- 
mas gaivališkai plėtojasi kaip tik ta linkme, kur jis tampa pri- 
klausomas nuo buržuazinės ideologijos“, kas yra „visiškai 
tolygu atsisakymui nuo socializmo“*. Rašė apie tai: „gaivališ- 
kas darbininkų judėjimas yra tredjunionizmas, yra Nur-Gewerks- 
chaftlerei, o tredjunionizmas kaip tik reiškia, kad buržuazija idė- 
jiškai pavergia darbininkus. Dėl to mūsų uždavinys, 
socialdemokratijos uždavinys, yra kovoti su gaivališkumu, ati- 
traukti darbininkų judėjimą nuo to tredjunionizmo gaivališko 
slinkimo po buržuazijos sparneliu ir patraukti jį po revoliuci- 
nės socialdemokratijos sparneliu.“* Pagrindinė „ekonomizmo“ 
šalininkų klaida yra įsitikinimas, kad „darbininkų klasinę po- 
litinę sąmonę galima išugdyti, taip sakant, iš jų ekonominės 
kovos vidaus, t. y. vadovaujantis tiktai (arba bent daugiausia) ta 
kova [...] Tokia pažiūra iš pagrindų yra klaidinga [...] Klasinė 
politinė sąmonė gali būti darbininkui atnešta tiktai iš šalies, t. y. 
ne iš ekonominės kovos, ne iš darbininkų santykių su savinin- 
kais sferos. Sritis, iš kurios ir tegalima pasisemti to žinojimo, 
yra visų klasių ir sluoksnių santykių su valstybe ir vyriausybe 
sritis, visų klasių savitarpio santykių sritis.“ 

Galima priimti arba atmesti šį radikalų antisindikalizmą, 
bet sunku nepastebėti, kad jis neturėjo nieko bendra su autono- 
minio mokslo Žinių statuso koncepcija, kurią gynė Kautsky. Tik- 
riausiai aišku, kad „mokslo žinios“ ir „klasinis politinis sąmo- 
ningumas“ yra du visiškai skirtingi dalykai. Supainioti vieną 
su kitu gali tik kas nors naiviai tikintis, kad „klasinį politinį 
sąmoningumą“ galima ir privalu kildinti iš „pirmaujančios moks- 
linės teorijos“. Kautsky atveju tai buvo neįmanoma: jo Žinios 

apie visų politinių ideologijų istorinius sąlygotumus stumia jį 
už įtarimų dėl tokio prasčiokiško naivumo ribų. 

Šį punktą būtina pabrėžti dėl nesusipratimų, kurių gausu 
naujausioje šio dalyko literatūroje. Daugelį metų dominuojan- 
čią (ir teisingą) veikalo Ką daryti?, kaip ryškaus Lenino nukry- 
pimo nuo marksistinės ortodoksijos, interpretaciją neigė Neilas 
Hardingas, palyginti naudingo dvitomio veikalo apie Lenino 
politinę mintį autorius. Hardingas mėgino įrodyti, kad ši bro- 
šiūra iš esmės buvo „ortodoksijos reafirmacija“ ir kad tie, kurie 
mato tai kitaip, taip pat privalo suabejoti Kautsky, kaip orto- 
doksinio marksizmo saugotojo ir arbitro, pozicija!. Lenino po- 
žiūris į socialistinio sąmoningumo kilmę, pasak Hardingo, bu- 
vo paprastas Kautsky požiūrio į šią temą pakartojimas. 
Rankraštį Ką daryti? perskaitė visi laikraščio „Iskra“ redakto- 
riai ir jis nesukėlė jokių jų prieštaravimų; „Plechanovas ir Ak- 
selrodas pasiūlė tik tam tikrų smulkių pakeitimų ir Leninas 
atsižvelgė įjų pastabas“*. Todėl nėra jokio pagrindo laikyti Ką 
daryti? manifestu bolševizmo, kaip atskiros rusų socialdemok- 
ratijos vidinės krypties, kilusios iš rusiškojo jakobinizmo ir 
pažymėtos svetimais marksistinei ortodoksijai totalitariniais 
bruožais’. 

Ši išvada siejasi ir su Lenino požiūriu į „organizacinį klau- 
simą“, tai yra su jo partijos teorija. Hardingas, aišku, negalėjo 
teigti, kad tai buvo tik atvirkščia Lenino socialistinio sąmonin- 
gumo koncepcijos pusė; nes turėtų paaiškinti, kodėl Kautsky 
nesuformulavo panašios partijos teorijos. Taip pat negalėjo įro- 
dinėti, kad Lenino požiūris į „organizacinį klausimą“ atstova- 
vo marksistinei ortodoksijai kokia nors šio termino prasme. Vie- 
nintelis argumentas tariamo Lenino skirtumų nuo Kautsky 
nebuvimo naudai buvo tuometinis Kautsky abejingumas orga- 
nizacinėms problemoms. Hardingas pasinaudojo tuo argumen- 
tu ir priminė, kad tuomet Kautsky bolševikų ir menševikų ginčą 
vertino kaip ne tiek principų, kiek įžeistų personalinių ambici- 
jų problemą“. 

Vienu atžvilgiu Hardingas yra tikrai teisus. 1902 metais Le- 
ninas nevisiškai suvokė savo asmeninės pozicijos išskirtinu- 
mą ir neketino sukelti partijos skilimo. Jis troško ginti tai, ką 
laikė marksistine ortodoksija, nuo Bernsteino ir „ekonomistų“ 
keliamos grėsmės. Šią jo intenciją rėmė visa „Iskros“ stovykla, o 
ypač Plechanovas, kuriam politinės kovos prioritetas, palyginti 

su ekonomine kova, buvo pagrindinė rusų marksizmo gairė. 
Dažnai pasitaiko, kad bendras priešas pritemdo skirtumus ben- 
droje stovykloje. Ir kaip tik tai paaiškina, kodėl aiškiai neorto- 
doksiniai Lenino koncepcijos bruožai tam tikrą laiką buvo ne- 
pakankamai vertinami arba tiesiog nepastebimi. 

Taip pat galima daryti prielaidą, kad Leninas simpatizavo 
Kautsky požiūriui į autonomišką marksizmo, kaip mokslo, sta- 
tusą. Bet labai akivaizdus dalykas yra tas, kad šis požiūris tar- 
navo jam profesionalių revoliucionierių, o ne profesionalių 
mokslininkų vaidmens išryškinimui. Priešingai negu Kautsky, 
Ką daryti? autorius neturėjo nė mažiausių ketinimų ginti auto- 
nomiją socialistinių intelektualų, siekiančių visiškai objekty- 
vaus, mokslinio istorinės būtinybės pažinimo. Pagrindinis Le- 
nino rūpestis buvo revoliucinė veikla, reikalaujanti, kaip jis 
manė, maksimalios drausmės ir centralizacijos. Didžiulė šio 
Lenino skirtumo nuo Kautsky reikšmė ypač matoma laisvės pro- 
blemos atžvilgiu. Gindamas profesionalizmą Kautsky gynė te- 
orinės minties laisvę; gindamas profesionalizmą Leninas grin- 
dė koncepciją, kad partija yra hierarchiškai organizuotas 
avangardas, kuris neprivalo paklusti masių valiai, yra sulydy- 
tas „geležine disciplina“ ir turi „vieningą valią“. 

Leninas rašė: „Duokite mums revoliucionierių organizaciją — 
ir mes apversime Rusiją!“'. Nelaikė tai nesunkiu uždaviniu, 
nes rusų vyriausybė, jo nuomone, buvo „primenanti grynai ka- 
rinę, griežtai centralistinę, iki pačių smulkmenų vieningos va- 
lios vadovaujama organizacija“?. Ši diagnozė vedė prie išva- 
dos, kad revoliucinė darbininkų partija privalo pranokti savo 
priešą militarizacijos ir centralizacijos atžvilgiu. Pagrįsdamas 
šį požiūrį, Leninas smarkiai pabrėžė, kad „kovai su politinė po- 
licija reikia ypatingų savybių, reikia revoliucionierių iš profesi- 
jos”. Dešimt patyrusių, „profesionaliai ne mažiau už mūsų po- 
liciją įgudusių revoliucionierių centralizuos visas konspiracines 
darbo sritis, lapelių parengimą, apytikslio plano sudarymą, va- 
dovų būrio paskyrimą kiekvienam miesto rajonui, kiekvienam 
fabrikų kvartalui, kiekvienai mokyklai'*. Teisėtų masinių orga- 
nizacijų augimas neeliminuos centralizuotos konspiracinės 
veiklos reikalingumo; atvirkščiai, tai padidins jos reikšmę, nes 
masinės organizacijos, paliktos savo nuožiūrai, visada pasiren- 
ka nerevoliucinius ekonominius kovos metodus; be to, jos taiko 
visiško viešumo ir visų funkcijų renkamumo taisykles, o tas daro 

neįmanomą ryžtingą ir efektyvų veikimą. Tokius pačius pa- 
darinius sukelia partijai „plataus demokratizmo“ principas ir 
todėl jis „tėra niekam tikęs ir žalingas žaisliukas | 
cinė organizacija turi remtis tobulesniu negu demokratija, pa- 


„Tikrai revoliu- 


grindu, koks yra „visiškas draugiškas pasitikėjimas tarp revo- 
liucionierių“*, besiremiantis ideologiniu vienmintiškumu, tikslo 
vienybe ir nepaliaujama tarpusavio kontrole. Ta kontrolė bus 
nepalyginti griežtesnė negu vadinamoji „demokratinė visuoti- 
nė kontrolė“. Už bet kokius nukrypimus nuo revoliucinių pa- 
reigų bus baudžiama „negailestingai rūsčiai“: „Tikrųjų revo- 
liucionierių organizacija nepabūgs jokių priemonių, kad 
nusikratytų netikusiu nariu“*. 

Taigi matome, kad Lenino partijos modelis iš esmės buvo 
visiška „keliaklupsčiavimo prieš gaivališkumą“ priešingybė. 
Viskas turėjo būti valdoma iš viršaus, policiniais metodais. Vi- 
sus sprendimus turėjo priiminėti nedideles profesionalių revo- 
liucionierių būrelis; vietinės partinės organizacijos turėjo būti 
vien tik centrinės vadovybės pavedimų vykdytojos, įpareigotos 
laikytis hierarchinio pavaldumo, o ne reikšti savo eilinių narių 
valią. Akivaizdu, kad tokioje struktūroje nebuvo vietos tokiai 
brangiai Kautsky intelektualiai laisvei. Leninui buvo reikalingi 
intelektualai, kad įteisintų partiją mokslo autoritetu ir taip duo- 
tų atkirtį „buržuazinėms“ gaivališko masių judėjimo tendenci- 
joms; bet vis tiek juos niekino, kaltindamas neįveikiamu valios 
silpnumu, „oblomovščina“ ir anarchišku individualizmu. 
Priskiriamas jam noras perduoti vadovavimą partijai į intelektu- 
alų rankas yra visiškas nesusipratimas. Priėjimą prie vadova- 
vimo funkcijų partijoje turėjo lemti profesionalių revoliucionie- 
rių, o ne profesionalių intelektualų kvalifikacijos; prie šių 
kvalifikacijų, tiesa, buvo priskiriamas tam tikras teorinis pasi- 
rengimas, bet čia gal buvo svarbiau nuosekliai prisilaikyti priva- 
lomos teorijos, negu sugebėti ją kūrybiškai plėtoti. Laikantis šių 
kriterijų, socialinė partinio elito narių kilmė Leninui buvo visiš- 
kai nesvarbi: „Reikalingas komitetas, susidedantis iš revoliucio- 
nierių profesionalų, vis vien, ar studentas, ar darbininkas suge- 
bės išugdyti iš savęs revoliucionierių profesionalą“*. 

Tas visiškas abejingumas proletarinės partijos narių klasi- 
nei kilmei buvo vienas iš pagrindinių skirtumų, atribojęs Leni- 
ną nuo Aleksandro Bogdanovo, kairiojo bolševikų partijos spar- 
no ideologo. Diskusijoje Bogdanovo vietos rusų marksizme tema 


353 


! N. Harding, Lenin's Political 
Thought, t. 1, p. 133. 


* Ten pat, p. 134. 


3 Ten pat, p. 135. 


* Ten pat, p. 116. 


354 


1 Žr. J. E. Marot, Alexander Bog- 
danov, Vpered, and the Role of 
the Intellectual in the Workers 
Movement, „The Russian Re- 
view“, 1990, t. 49, nr. 3. (Au- 
toriaus pažiūroms didelę įta- 
ką padarė Hardingo veikalas 
apie Leniną.) 


2 Žr. R. C. Williams, The Other 
Bolsheviks: Lenin and his Critics, 
1904-1914, Bloomington, 
1986, Z. A. Sochor, Revolution 
and Culture: The Bogdanou-Le- 
nin Controversy, Ithaca, 1988. 


3 Žr. E. J. Brown, The Proleta- 
rian Episode in Russian Litera- 
ture, 1928-1932, New York, 
1953. 


4 Žr. A. Walicki, Alexander 
Bogdanov and the Problem of the 
Socialist Intelligentsia, „The 
Russian Review” 1990, t. 49, 
nr. 3, p. 297-299. 


> V. Leninas, Pilnas raštų rinki- 
nys, t. 6, p. 171. 


€ Ten pat, p. 172. 


“ Ten pat, p. 173. 


IV LENINIZMAS: NUO „MOKSLINIO SOCIALIZMO“ Į... 


buvo išreikšta nuomonė, kad iš esmės jis buvo ideologas inteli- 
gentijos, kuri primetė darbininkų judėjimui savo vadovavimą ir 
troško taip virsti naująja viešpataujančia klase'. Tačiau iš tikrų- 
jų Bogdanovas skyrėsi nuo Lenino, taip pat nuo Kautsky, tuo, 
kad radikaliai prieštaravo teorinės minties autonomijai, taigi 
tuo, kad radikaliai priešinosi darbininkų judėjimo pajungimo 
koncepcijoms, įnešamoms į jį „iš šalies“. Pasak jo, bet kokios 
idėjos, taip pat ir mokslo Žinios, buvo visuminės visuomeninės 
praktikos produktas, tai yra gamybinės veiklos ir klasių kovos, 
kur inteligentija galėjo vaidinti tik priklausomus ir antrinius 
vaidmenis, produktas. Tai artino jį su sindikalistinėmis pažiū- 
romis, pabrėžiančiomis darbininkų klasės savarankiškumą ir 
kūrybinį potencialą, programiškai kritiškomis visiems mėgini- 
mams primesti darbininkų judėjimui inteligentų globą“. Vėles- 
niais metais tai pagimdė kelio į socializmą per kultūros trans- 
formavimą idėją (tokią pat svarbią, kaip politinė ir ekonominė 
transformacija) ir įkūrė tam tikslui Proletkulto organizaciją“. 
Kaip galima buvo tikėtis, Leninas į „proletarinės kultūros“ idė- 
konflikto šaltinis buvo stiprus Lenino pesimizmas iš išorės ne- 
kontroliuojamo darbininkų judėjimo atžvilgiu, taip smarkiai jo 
pabrėžtas veikale Ką daryti ?“. 

Be ketinimų ginti nusistovėjusią ortodoksiją, Leninas bent 
iš dalies suvokė savo idėjų novatorišką pobūdį. Jis tai interpre- 
tavo kaip akcentų išdėstymo reikalą, tačiau vis dėlto traktavo 
savo partijos koncepciją kaip naujo Rusijos darbininkų istori- 
jos laikotarpio pradžią. Pirmasis šio judėjimo istorijos laikotar- 
pis, aprėpiantis 1884-1894 metus, buvo „socialdemokratijos te- 
orijos ir programos atsiradimo ir sutvirtėjimo laikotarpis“. 
Antru laikotarpiu, arba 1894-1898 metais, istorijos arenoje at- 
sirado socialdemokratija kaip visuomeninis judėjimas ir politi- 
nė partija. Trečiu laikotarpiu, kuris prasidėjo 1898 metais, va- 
dovų politinis sąmoningumas „neatsilaikė prieš gaivališko 
pakilimo platumą ir jėgą“. Leninas turėjo viltį, kad Ką daryti? 
padarys galą tokiai padėčiai ir pradės šios krizės įveikimo lai- 
kotarpį, kad „Rusijos socialdemokratija iš krizės išeis sustiprė- 
jusi ir subrendusi, kad oportunistų ariergardo „pakeisti“ stos 
tikrasis priešakinis revoliucingiausios klasės būrys“. 

Pirmą principingą prieštaravimą Lenino avangardo teorijai 
suformulavo Trockis. Partijos II suvažiavime jis buvo Lenino 

sąjungininkas, bet brošiūroje Naši političėskije zadači („Mūsų po- 
litiniai uždaviniai“, 1904) visiškai pasitraukė iš šios pozicijos. 
Jis atkreipė dėmesį į per didelės valdžios koncentracijos pavojų 
ir pavadino tai „savęs rijimo procesu“, kuriame „kukli Taryba 
(partijos) bus paversta visagaliu Visuomenės gelbėjimo komite- 
tu“, o Leninui teks „nepaperkamojo“ M. Robespierre'o vaid- 
muo!. Trockis pranašavo, kad galop tai nuves iki tokios padė- 
ties, kai „partinė organizacija pakeis partiją, paskui Centro 
komitetas pakeis partinę organizaciją ir galų gale diktatorius 
užims Centro komiteto vietą“. Savo vėlesniuose darbuose jis 
pavadino tai „pakeitimo sistema“: mąstymo del proletariato ir 
už proletariatą, proletariato pavadavimo politinėje veikloje sis- 
tema". 

Plechanovo reakcija, nors dar labiau pavėluota, taip pat bu- 
voryžtinga. Kaip dera tam, kas manė esąs aukščiausias autori- 
tetas marksistinės ortodoksijos klausimais, sutelkė dėmesį į Le- 
nino „pirmykštę nuodėmę teorijos srityje“ — nuodėmę, kurios 
esmė buvo faktinis grįžimas į ikimarksistinį „subjektyvizmą““. 
Leninas, pasak Plechanovo, visiškai klaidingai interpretavo 
Kautsky tezę apie „sąmoningumo įnešimą iš šalies“; nes Kaut- 
sky tikrai neteigė, kad darbininkų klasė, likusi be globos, kuria 
tik tredjunionistinę sąmonę. Kautsky tezė bylojo apie socializ- 
mą kaip mokslinę teoriją, o ne apie socialistinį klasinį sąmonin- 
gumą, tai yra instinktyvaus, preteorinio lygio socializmą". Gai- 
vališko socialistinio mokslo atsiradimo negalimumas nėra 
tolygu spontaniškam darbininkų judėjimo polinkio į socialisti- 
nes idėjas negalimumui. Lenino socialistinio sąmoningumo at- 
ribojimas nuo gaivališkai besiplėtojančio darbininkų judėjimo 
yra pasityčiojimas iš istorinio materializmo, tikėjimo socializ- 
mo istorine būtinybe griovimu. Todėl tad, kaip reziumavo Ple- 
chanovas, Leninas atsidūrė už marksizmo ribų: 


„Pasak Lenino, darbininkų klasė pati savaime tėra pajėgi vien tik 

kovoti dėl geresnių savo darbo jėgos pardavimo sąlygų kapitalis- 

tinių gamybos santykių rėmuose. Pasak Marxo ir Engelso, darbi- 

ninkų klasė neišvengiamai siekia eliminuoti tuos santykius, taigi 

įvykdyti socialistinę revoliuciją. Kas teisus šiuo klausimu? 
Kiekvienas gali manyti taip, kaip nori, bet jei kas nuspręs, kad 

teisus Leninas, tai negali vadintis Marxo ir Engelso šalininku. 
Nes marksizmas yra <visiškai kitas dalykas>.“* 


Kategoriškas šio pareiškimo tonas buvo visiškai pagrįstas. 
Lenino socialistinio sąmoningumo genezės teorija aiškiai 

prieštaravo bendroms istorinio materializmo nuostatoms, taip 
pat Marxo ir Engelso pasisakymams šiuo konkrečiu reikalu. 
Prisiminkime svarius žodžius iš Komunistų partijos manifesto: 


„Komunistai nėra ypatinga partija, priešinga kitoms darbininkų 
partijoms. 

Jie neturi jokių interesų, kurie skirtųsi nuo viso proletariato 
interesų.“! 


Vėlesniais metais, dalyvaudami darbininkų I Internaciona- 
lo įkūrime, Marxas ir Engelsas suformulavo taisyklę: 


„darbininkų klasės išvadavimas turi būti pačios darbininkų kla- 
sės iškovotas.“ 


Kartu ypač pabrėžė, kad Tarptautinė darbininkų asociacija 
yra „savaimingo proletarinio judėjimo augimo vaisius“ ir pa- 
lieka kiekvienai savo sekcijai „teisę laisvai formuluoti savo te- 
orinę programą“. 


Žinoma, reikia atsižvelgti į įvairias istorines aplinkybes ir 
įvairius cituotų pasisakymų poleminius kontekstus. Tačiau tai 
nekeičia reikalo esmės. Lenino „pirmaujančios partijos“ ir jos 
santykio su masiniu darbininkų judėjimu koncepcija nebuvo 
atitinkamų Marxo ir Engelso pažiūrų plėtojimas. 

Tačiau, nepaisant to, esama aiškaus ryšio tarp Lenino teori- 
jos ir marksistinės minties vidinės logikos. Nes griežtos parti- 
nio avangardo kontrolės įvedimo gaivališkam darbininkų ju- 
dėjimui koncepcija buvo marksistinės laisvės teorijos — 
tapatinančios laisvę su racionalios kontrolės įvedimu chaotiš- 
kam ir sudaiktinančiam gaivališkumui — vienas iš praktinių 
pritaikymų. Tiesa, iš pirmo žvilgsnio tai nėra akivaizdu. Kai 
Marxas rašė apie žmogaus išlaisvinimą kaip racionalų viešpa- 
tavimą Žmonių socialinėms jėgoms, tai buvo finalinio idealo 
aprašymas, o ne tuometinių revoliucinio judėjimo uždavinių 
formulavimas, tai buvo išlaisvintos žmonijos ekonominių jėgų 
kontrolės aprašymas, o ne pavedimas revoliucinei mažumai 
kontroliuoti darbininkų judėjimą. Kitaip tariant, Marxui rūpėjo 
žmonių rūšinės būtybės išlaisvinimas, o ne „organizaciniai klau- 
simai“. Bet tai nekeičia fakto, kad Marxas suvokė žmonijos 
emancipaciją kaip sąmoningos valios viešpatavimą gaivališku- 

mo atžvilgiu ir kad kitaip tai sudarė Lenino partijos koncepci- 
jos pagrindą. Komunistinės laisvės esmė turėjo būti išsilaisvi- 
nimas iš aklųjų rinkos dėsnių, ir sunku paneigti, kad Lenino 
kova su tredjunionistinėmis tendencijomis kaip tik ir buvo šių 
dėsnių pripažinimas, jų viešpatavimo Žmonėms įamžinimas. 
Iš to sekė, kad Lenino partijos koncepcija buvo labai stipriai 
susijusi su aktyvistiniu Marxo filosofijos etosu ir jo laisvės su- 
pratimų. Tai buvo savotiška praktikos filosofija, kuri turėjo pa- 
keisti pasaulį sąmoningos valios pergale prieš „natūralaus“ ir 
aklo gaivališkumo inerciją. 

Kai partija suskilo į dvi - bolševikų ir menševikų frakcijas, 
Leninas įsitraukė į įnirtingą ideologinę kovą su menševikais. 
Veikale Žingsnis pirmyn, du žingsniai atgal (1904) jis siekė vie- 
nareikšmiškai apibrėžti priešingas pažiūras organizaciniais 
klausimais. Jis nemėgino gintis nuo menševikų kaltinimų dėl 
pažino iš esmės esąs „socialdemokratiškas jakobinas“, ryž- 
tingas formalizuotų, „biurokratinių“ organizacinių principų 
šalininkas. „Biurokratija versus (versus - atžvilgiu) demokra- 
tizmas“, kaip rašė jis apie tai, „tai ir yra centralizmas versus 
autonomizmas, tai ir yra organizacinis revoliucinės socialde- 
mokratijos principas socialdemokratijos oportunistų organi- 
zacinio principo atžvilgiu“'. Organizacinė vienybė, kaip teigė 
jis, gerokai pranoksta tik ideologinę vienybę. Fabriko draus- 
mės, virtimo mašinos rateliais ir sraigteliais baimė yra tikras 
inteligentijos aristokratinio anarchizmo bruožas, kuris revo- 
liuciniams marksistams turi būti visiškai svetimas. Nes mark- 
sizmas yra kapitalizmo išmokyto ir sudrausminto proletaria- 
to ideologija; jis skiria fabriką kaip išnaudojimo įrankį, arba 
drausminimą per baimę ir badą, nuo fabriko kaip gamybos 
vieneto, arba drausmingo kolektyvinio darbo aukšto gamybi- 
nės technikos lygio sąlygomis?. Šitaip Lenino partijos koncep- 
cija buvo susieta su Marxo-Engelso komunistinės visuomenės 
kaip „vieno didelio fabriko“ vizija. 

Revoliuciniai 1905-1906 metai paskatino Leniną optimis- 
tiškiau vertinti gaivališką darbininkų judėjimą. Jis pripažino gai- 
vališkai organizuotus masinius streikus kaip politinės kovos me- 
todą; to galima buvo laukti, nes jau veikale Ką daryti? jis rašė, kad 
jis „artina ir į vieną sujungia gaivališką griaunamąją minios 
jėgą ir sąmoningą griaunamąją revoliucionierių organizacijos 
jėgą“. Tačiau naujas elementas buvo pasirengimas pritaikyti 

partiją prie masių judėjimo per tam tikros autonomijos pripaži- 
nimą vietinėms partinėms organizacijoms!. 

Kitais metais, vadinamuoju „Stolypino reakcijos“ laiko- 
tarpiu, įvyko galutinis dviejų rusų socialdemokratijos dalių 
atsiribojimas ir aiškiai sustiprėjo sektantiškumo tendencijos 
bolševizme (to išraiška, be kita ko, buvo dramatiškas Bogda- 
novo grupės pasmerkimas). II Internacionalo suirimas 1914 
metais Leninui buvo papildomas jo partijos koncepcijos tei- 
singumo patvirtinimas. Jis tuomet apkaltino Vakarų socia- 
listus, kad šie leidosi šitaip išvedami iš kelio ir apkvailinami 
buržuazinio teisėtumo ir demokratinio renkamumo princi- 
po, kad nė nesugeba suprasti neteisėtos organizacijos, suda- 
rytos kariuomenės pavyzdžiu, reikalingumo. Jis rašė apie tai: 
„Imkime dabartinę kariuomenę. Štai - vienas iš gerų organi- 
zacijos pavyzdžių. Ir ši organizacija gera tiktai todėl, kad ji 
yra lanksti, kartu moka milijonus Žmonių pajungti vieningai 
valiai [...] Vieno tikslo vardan, vienos valios įkvėpti, milijo- 
nai žmonių keičia savo bendravimo ir savo veikimo formą, 
keičia veiklos vietą ir metodus, keičia įrankius ir ginklus, at- 
sižvelgdami į kintančias kovos aplinkybes ir reikalavimus, — 
štai kas yra organizacija.“* 

Tačiau rašydamas knygą Valstybė ir revoliucija Leninas su- 
telkė dėmesį į masių revoliucinio judėjimo problemas, nepa- 
brėždamas partijos vadovaujamojo vaidmens. Tai buvo būtina 
dėl dviejų priežasčių: pirma, todėl, kad Laikinosios vyriausy- 
bės nuvertimo programa turėjo būti įteisinta vizija „tikrosios“ 
demokratijos, paremtos autentiškų masių prisidėjimu; antra, ka- 
dangi bolševikinis ketinimas paimti valdžią negalėjo būti sėk- 
mingai įgyvendintas be demagoginių mėginimų pelnyti revo- 
liucionizuotų masių paramą; pagaliau, trečia, nes revoliuciniai 
1917 metų įvykiai nukreipė Lenino dėmesį į utopinį komunisti- 
nės laisvės, kurios esmė turėjo būti masių pavertimas visų gy- 
venimo sferų subjektais, idealą. Bet paėmus valdžią padėtis iš 
esmės pakito ir greitai atėjo galas Lenino flirtui su dalyvaujamo- 
sios demokratijos idėja. Masių gaivališkumas įvykdė savąjį re- 
voliucinio griovėjo vaidmenį, bet ekonominiame ir politiniame 
gyvenime jis kėlė chaosą. Po tam tikrų dvejonių, kurių sukėlė 
patrauklus šūkis „valdžia taryboms“, Leninas priėmė viena- 
reikšmišką sprendimą: pripažino, kad „organizaciniai princi- 
pai“, kuriuos jis suformulavo veikale Ką daryti?, turi ne tik api- 

brėžti partijos struktūrą, bet ir proletariato diktatūros valstybės 
struktūrą. 1918 metų vasarą jis išdėstė savo revoliucinį credo 
tokiais žodžiais: „Mūsų kovos metodas yra organizavimas. Mes 
turime viską suorganizuoti, viską paimti į savo rankas, kiekvie- 
name žingsnyje kontroliuoti buožes ir spekuliantus, paskelbti 
jiems negailestingą kovą ir neleisti jiems atsikvėpti, tikrinti kiek- 
vienąjų žingsnį.“! Taip Lenino partijos organizavimo koncep- 
cija virto partine viso visuomenės gyvenimo organizavimo kon- 
cepcija. 

Pasak Adamo Ulamo, Leninas „veikale Ką daryti? nesąmo- 
ningai išklojo diktatūros projektą“. Galima ginčytis, ar tą jis 
padarė iš tikrųjų nesąmoningai, bet neabejotina, kad 1902 me- 
tais tai buvo vien tik diktatoriškos valdžios partijos viduje pro- 
jektas. Po bolševikinio valstybės perversmo, po Steigiamojo su- 
sirinkimo išvaikymo nugalėjusiai partijai kilo pagunda savo 
organizacinius principus padaryti norma visai šaliai: juk revo- 
liucijos uždavinys liko neįvykdytas, reikėjo mobilizuoti visas 
jėgas komunizmo statybai, o tam tikslui partija privalo „viską 
paimti į savo rankas“. Visko pajungimas vienam tikslui reika- 
lavo totalinės valdžios, nevaržomos jokiais įstatymais. Leninas 
kaip tik taip suprato diktatūrą - bet kokią diktatūrą, ne tik pro- 
letariato diktatūrą. Jis formulavo tai vienareikšmiškai: „Moksli- 
nė diktatūros sąvoka reiškia ne ką kitą, kaip niekuo neaprėžtą, 
jokių įstatymų, absoliučiai jokių taisyklių nesuvaržytą, tiesio- 
giai prievarta besiremiančią valdžią. „Diktatūros“ sąvoka reiš- 
kia ne ką kitą, o tik tai”. 

Savaime suprantama, kad toks yra specifinis Lenino, o ne 
visuotinai mokslo priimtas termino „diktatūra“ supratimas. Ter- 
minas „diktatūra“ neturi reikšti jokių valdžios ribojimų atsisa- 
kymo. Tačiau Leninas neskyrė piliečių politinių laisvių sustab- 
dymo nuo visiškai arbitralios valdžios, visagalės ir nepolitinėje 
gyvenimo sferoje; jis neatsižvelgė į tai, kad diktatūra, panei- 
gianti konstitucinį valdžios apribojimą, vis dėlto gali vykdyti 
savo nuosavus įstatymus; taip pat nepripažino galimybės fak- 
tiškai apriboti teisiškai diktatorišką valdžią visuomenės tradi- 
cijomis arba moraliniais principais. Nemėgino paaiškinti, ko- 
dėl Marxas ir Engelsas manė, kad proletariato diktatūra įgaus 
teisėtos demokratinės respublikos pavidalą. Jam diktatūros mo- 
delis buvo jo nuosavos partijos organizaciniai principai. Todėl 
tad kalbėdamas apie diktatūrą turėjo pridurti turįs galvoje ne tik 

atvirą prievartą, bet ir ideologinę diktatūrą, kuri pasmerkia žmo- 
nes beapeliciniam perauklėjimui, ne tik pasyviam, bet ir akty- 
viam klusnumui, viso savo gyvenimo pajungimui vienam ben- 
dram tikslui. 

Nepakankamas komunistinės diktatūros ideologinio aspek- 
to išryškinimas nėra įrodymas, kad Leninas šiais reikalais ne- 
pakankamai rūpinosi. Veikiau reikia manyti, kad jis laikė tai 
savaime suprantamu dalyku. Juk veikale Ką daryti? jis maksi- 
maliai pabrėžė „avangardinės teorijos“ reikšmę, o jei taip, tai 
partijos diktatūra jam buvo - pagal apibrėžimą - tarsi ideokra- 
tinė diktatūra. 


4. „Nomokratijos“ griovimas ir 
prievartos įteisinimas 


Lenino diktatūros, kaip valdžios, „absoliučiai nepriklausomos 
nuo kokių nors taisyklių“, koncepcija buvo kraštutinis atvejis 
„teleokratinio“ mąstymo, niekinančio bet kokias „nomokrati- 
jos“ rūšis!. Todėl nepakanka laikyti Leniną (kaip tai darė Troc- 
kis) „vienu didžiausių utilitaristų istorijoje“. Utilitarizmas ne- 
turi jungtis su jokių taisyklių niekinimu; tam tikrų visuotinai 
pripažįstamų taisyklių egzistavimas juk gali būti grindžiamas 
grynai utilitaristiškai". Taip pat nepakanka apibūdinti Leniną 
kaip teisinį nihilistą; tipiškai tokio nihilizmo atstovai, ypač ru- 
sų tradicijoje, smerkė teisę moralumo labui*, Lenino niekina- 
mas požiūris į taisykles aprėpė ir moralės normas. Lenino su- 
pratimu, proletarinis moralumas turi būti griežtai 
„teleokratinis“, tai yra visiškai pajungtas partijos vadovauja- 
mai kovai dėl komunizmo. Pasisakyme Jaunimo sąjungų uždavi- 
niai Leninas tai suformulavo tiesiai ir vienareikšmiškai: 


„Bet kurią tokią dorovę, kilusią iš nežmogiškos, iš neklasinės są- 
vokos, mes neigiame. Mes sakome, kad tai apgaulė, kad tai mul- 
kinimas ir darbininkų ir valstiečių protų bukinimas dvarininkų ir 
kapitalistų naudai. Mes sakome, kad mūsų dorovė visiškai pa- 
jungta klasinės proletariato kovos interesams.“ 


Iki revoliucijos klasių kovos tikslas buvo „caro nuvertimas, 
kapitalistų nuvertimas, kapitalistinės klasės panaikinimas“ — 

taigi moralu buvo viskas, kas tarnavo tam tikslui. O po revoliu- 
cijos tiesioginiu kovos tikslu tapo „padaryti neįmanomą senų 
išnaudotojų sugrįžimą“. Kovos intensyvumas negali nuslūgti 
iki galutinio tikslo pasiekimo - komunistinės santvarkos sukū- 
rimo ir įtvirtinimo. Kovos efektyvumas nesuderinamas su jokių 
sustingusių elgesio taisyklių gerbimu, o jei taip, tai teisingas 
tikslas leidžia naudotis bet kokiomis galimomis priemonėmis. 
Taigi moralumas apibrėžtinas instrumentaliai: 


„Dorovė yra tai, kas padeda griauti senąją išnaudotojų visuome- 
nę ir vienyti visus darbo Žmones apie proletariatą, kuriantį naują- 
ją komunistų visuomenę.” 


Leninas darė prielaidą, kad komunistinėje visuomenėje „bū- 
tinumas laikytis nesudėtingų, pagrindinių kiekvieno žmonių 
bendrojo gyvenimo taisyklių labai greitai pasidarys įpročiu'“. 
Išlaisvinti iš kapitalistinės vergovės žmonės „palaipsniui įpras 
laikytis elementarių, nuo amžių žinomų, tūkstančius metų vi- 
sose abėcėlėse kartojamų bendrojo gyvenimo taisyklių, laikytis 
jų be smurto, be prievartos, be pajungimo“. Bet taip atsitiks tik 
tada, kai visiškai atmirs „specialus prievartos aparatas, kuris va- 
dinamas valstybe“*. Kitaip sakant, universalių bendro gyveni- 
mo taisyklių laikymasis, iš teisybės, yra galutinio tikslo sudėti- 
nė dalis, bet tai negali būti šiandienos programa. Komunizmui 
sukurti reikia proletariato diktatūros valstybės, o tai neigia vi- 
sas bendras taisykles, išskyrus vieną — absoliutaus paklusnu- 
mo partijos vadovybei, žinančiai trumpiausią kelią į aukščiau- 
sią tikslą, — taisyklę. 

Lenino pasirengimas atsisakyti visų skrupulų revoliucijos 
efektyvumo labui primena pagrindinę Sergejaus Nečajevo Re- 
voliucionieriaus katekizmo idėją: „Moralu yra viskas, kas įgalina 
revoliucijos triumfą, o nemoralu yra viskas, kas trukdo revoliu- 
cijai“?. Tačiau tai nėra visiškas paraleliškumas. Leninas buvo 
stambesnio kalibro žmogus negu Nečajevas; jis pranoko Neča- 
jevą tiek intelektu, tiek revoliucinio patyrimo turtingumu. Ki- 
taip negu Nečajevas, asmeniniuose santykiuose jis buvo gar- 
bingas, nesigriebė atvirų mistifikacijų ir neleido sau romantiškai 
demonizuoti profesionalių revoliucionierių XIX amžiaus blan- 
kistinių sąmokslų stiliumi. Bet vis tiek Nečajevo Revoliucionie- 
riaus katekizmas iš anksto numatė būdingiausius Lenino, kaip 

revoliucionieriaus, bruožus. Kaip rekomendavo Nečajevas, Le- 
ninas „buvo iki galo užvaldytas vienos minties, vienos vienin- 
telės aistros - revoliucijos“; neaplenkė „egzistuojančios mora- 
lės visomis jos apraiškomis“; revoliucinė aistra jam tapo kasdien 


išgyvenamu jausmu, dominuojančiu kiekvieną akimirką ir su- 


jungtu su šaltu išskaičiavimu!. 

Tie nečajeviški bruožai padarė didelę įtaką Lenino revoliu- 
cinės kovos ir proletariato diktatūros metodų koncepcijai. Šios 
koncepcijos ryšys su laisvės problema yra tiesioginis ir akivaiz- 
dus, tačiau pati koncepcija reikalauja rekonstrukcijos, nes jos 
išraiškos švelninimo, jos kontūrų ištrynimo tendencija dalyko 
literatūroje yra labai stipri. Pažangūs Vakarų marksologai ir 
sovietologai manė, kad šio įdomaus Lenino palikimo aspekto 
analizė remtų šaltąjį karą ir todėl save gerbiančių autorių dar- 
buose jo neturi rastis. Šios nuomonės atmosferoje turėjo rastis 
darbai, idealizuojantys arba tiesiog falsifikuojantys Lenino pa- 
veikslą. Šiai tendencijai pakluso netgi palyginti žymūs specia- 
listai. Pavyzdžiui, Moshe Lewinas parašė, kad Leninas „neap- 
kentė represijų“ ir kad priešininkų represavimo griebdavosi tik 
tada, kai jie pažeisdavo įstatymus ir kėlė rimtą grėsmę režimui“. 
Tačiau šie apibendrinimai liko tuščiažodžiu teiginiu, neparemtu 
jokiu konkrečiu pavyzdžiu. 

Šis reikalas nėra toks, kurį galima būtų paaiškinti vienu ar 
kitu Lenino, kaip asmenybės, charakterio bruožu. Mėginimais 
išteisinti Leniną paprastai siekiama paneigti Lenino ir Stalino 
tęstinumą bei pagrįsti tezę, kad tarybinės valstybės įkūrėjas ne- 
buvo totalitaristas ir jis nėra atsakingas už totalitarinį sistemos 
pobūdį. Tačiau Lenino tekstų analizė byloja, kad jo uždavinių 
ir proletariato partijos kovos metodų koncepcija nuo pat pra- 
džių turėjo labai totalitarinių bruožų. 

Straipsnyje Aktualūs mūsų judėjimo uždaviniai (1900) Leni- 
nas rašė: „Dėl taktikos klausimų, tai mes pasitenkinsime štai 
kuo: socialdemokratija nesuriša sau rankų, neapriboja savo veik- 
los kokiu vienu iš anksto sugalvotu politinės kovos planu ar 
metodu, -ji pripažįsta visas kovos priemones“. 

Iš tikrųjų, pasak Lenino, leistina buvo viskas tiek, kiek nau- 
dinga partijos interesams. Jei atsisakydavo kokių nors metodų, 
pavyzdžiui, individualaus teroro, tai tik atsižvelgdamas į jo pa- 
sekmes, o ne iš esmės. Jei keisdavosi aplinkybės, jis buvo visada 
pasirengęs be mažiausio sąžinės graužimo siūlyti tokius kovos 

metodus, kokius anksčiau kuo smarkiausiai smerkė. Taip tad, 
pavyzdžiui, 1905 metais ketvirtį amžiaus trukęs rusų marksis- 
tų individualaus teroro atsisakymas nesutrukdė jam siūlyti to- 
kius metodus, kaip šnipų, policininkų, juodašimtininkų žudy- 
mas, jų butų sprogdinimas ir panašiai. Nepamiršo net tokių 
smulkmenų, kaip kariuomenės apmėtymas akmenimis nuo sto- 
gų arba kareivių apliejimas verdančiu vandeniu’. 

Savaime suprantama, revoliucija turi savo įstatymus. A la 
guerre, comme a la guerre - privalai padaryti, kas geriausia. Ne- 
mėginkime nustatinėti, kokiais metodais revoliucionieriai gali 
naudotis kovoje su autokratija. Neskubėkime net smerkti tokių 
kontroversiškų metodų kaip bankų plėšimas arba „revoliucinė 
ekspropriacija“ (galų gale juk tokiais metodais naudojosi ir J. 
Pilsudskio vadovaujami Lenkijos socialistinės partijos kovos 
organizacijos nariai). Tačiau svarbu tai, kad netir toli pažengęs 
prievartos naudojimo revoliucinėje kovoje pripažinimas nepa- 
teisina Lenino įsitikinimo, kad revoliucinis tikslas pateisina vi- 
sas priemones. Nes leninizmo specifika yra ne tik prievartos, 
bet ir akivaizdaus sąmoningo melo bei smūgių „Žemiau juos- 
tos“ pripažinimas. 

Tam puikus pavyzdys yra Lenino požiūris į leistinumą ir 
naudingumą juodinti kitus revoliucionierius, kurie nenorėjo pa- 
klusti jo direktyvoms. 1906 metais Leninas vadino menševikus 
darbininkų klasės priešais ir tiesiog išdavikais. Kai dėl to jam 
teko stoti prieš rusų socialdemokratijos garbės teismą, jis pasi- 
naudojo proga mesti iššūkį „konvencionaliems“ požiūriams į 
moralumą. Jis paaiškino, kad leksika, kuria jis pasinaudojo pul- 
damas menševikus, terėjo sukelti skaitytojų „neapykantą, pasi- 
šlykštėjimą ir panieką“. Nes ši formuluotė skirta „ne tam, kad 
įtikintų“ priešininkus, o tam, kad „išardytų jų gretas, nušluotų 
jų organizaciją nuo žemės paviršiaus“. Žodžių pasirinkimo tiks- 
las buvo „sukelti baisiausias mintis, baisiausius įtarimus“. Jei 
tai sukėlė „sąmyšį proletariato gretose“, tai tatai buvo tyčinis 
efektas, tarnaujantis teisėtam reikalui. 

Žiūrint formaliai, bolševikai ir menševikai vis dar buvo vie- 
nos partijos nariai. Tačiau Leninas laikė menševikus skaldyto- 
jais, o dėl to, jo nuomone, galima naudoti prieš juos visas kovos 
priemones, taip pat ir tyčinį darbininkų apgaudinėjimą: bol- 
ševikų, atstovaujančių „tikrai“ partijai, pareiga yra bet kokia 
kaina išplėšti darbininkus iš skaldytojų vadovavimo. Todėl 

Leninas didžiuodamasis prisipažino, kad jis „tikslingai ir ty- 
čia kėlė sumaištį toje Peterburgo proletariato dalyje, kuri ėjo su 
menševikais“. Šios išvados reziumė skambėjo taip: „Ar yra ski- 
limo pagrindu vykstančios leistinos kovos ribos? Partiniu at- 
žvilgiu leistinų tokios kovos ribų nėra ir negali būti, nes skili- 
mas yra partijos likvidavimas.“ 

Šį protavimą papildomai nušviečia Angelikos Balabanovos 
prisiminimai. Paklausiusi Lenino, kaip jis gali vadinti dorus 
socialistus išdavikais, išgirdo jo atsakymą, kad jis visiškai ne- 
ketino teigti, jog menševikai nėra dori žmonės, norėjo tik pažy- 
mėti, kad jie objektyviai tapo išdavikais. Į Balabanovos pastabą, 
kad paprasti darbininkai supranta išdavystę tik tiesiogine šio 
žodžio prasme, Leninas „gūžtelėjo pečiais ir nuėjo nė žodžio 
nepasakęs''. 

Pamėginkime šį įvykį paanalizuoti. Jis liudija, kad Leninas 
tapatino revoliucijos reikalą tik su savo partija, kad kitas mark- 
sistines partijas jis galėjo priskirti prie baisiausių priešų, kad jis 
pripažino „tikrai revoliucinei“ partijai teisę skleisti sumaištį 
darbininkų gretose, tai yra be sąžinės graužimo skleisti apie jas 
melą ir manipuliuoti jomis, kad bet koks nukrypimas nuo „tei- 
singos linijos“ (pagal jo paties apibrėžimą) buvo jam tolygu 
„Objektyviai išdavystei“, o su išdavikais reikėjo kautis be ato- 
dairos. Kitaip tariant, revoliucinis tikslas pateisino visas prie- 
mones, o tikslą nustatyti buvo partijos vadovų reikalas. Negalė- 
jo būti abejonių, kad skilimo atveju teisė atstovauti revoliucijos 
reikalams priklausys išimtinai leniniečiams. 

Šios monopolistinės pretenzijos, sujungtos su tvirtu įsitiki- 
nimu, kad teisingo reikalo atstovai negali būti varžomi jokios 
teisės, buvo grynai totalitarinis leninizmo bruožas. Jei prie to 
pridursime „objektyvios kaltės“ ir „objektyvios išdavystės“ są- 
voką, tai paaiškės, kad prieš save turime stalininių valymų ir 
politinių procesų doktrinų pagrindimą. Juk gėdingų Maskvos 
procesų pagrindas buvo prielaida, kad nukrypimai nuo „tei- 
singos linijos“ yra (objektyviai) tas pat, kas perėjimas į klasinio 
priešo pusę ir kad nėra skirtumo tarp išdavystės tiesiogine pras- 
me ir vadinamosios „objektyvios išdavystės“. 

Užėmus valdžią Leninas daug sykių kartojo, „dar nė vienas 
klasių kovos klausimas istorijoje nebuvo išspręstas kitaip, kaip 
prievarta“. Taip pat netruko patvirtinti tą darbais, tokiais kaip 
dekretas apie priešiškų leidinių uždraudimą, proklamavimas, 

kad konstitucinių demokratų partiją sudaro „liaudies priešai“, 
Steigiamojo susirinkimo išvaikymas, nuversto nuo sosto caro ir 
jo šeimos egzekucija (be teismo nuosprendžio) ir t. t. 1918 metų 
vasarą, kai iširo trumpalaikė bolševikų sąjunga su kairiaisiais 
eserais, buvo pradėta plataus užmojo teroristinė akcija, nukreip- 
ta ne tik (ir ne visų pirma) prieš ginkluotus kontrrevoliucionie- 
rius, o prieš įvairaus plauko „spekuliantus“ ir „dykinėtojus“, 
aišku, taip pat ir valstiečius, slėpusius grūdų atsargas. Leninas 
grindė šį sprendimą daugelyje straipsnių ir pasisakymų, kun- 
kuliuojančių neapykanta ir skatinančių žiauriausias represi- 
jas. Leksika, kurią jis vartojo, liudija, kad organizuoto teroro 
vykdymas ir masių kurstymas „spontaniškiems“ prievartos ak- 
tams teikė jam tikrą pasitenkinimą. Jo „sistemingos prievartos 
prieš visą klasę (buržuaziją), prieš jos talkininkus“' programa 
tapatino turtingus Žmones su „sukčiais, dykūnais ir chuliga- 
nais“ ir kategoriškai reikalavo taikyti jiems kuo labiausiai že- 

minančias represijas. Tarsi pamiršęs savo drausmės ir iš vir- 
šaus nustatomos tvarkos pomėgį, Leninas reikalavo skatinti 
mases reikšti klasinę neapykantą spontaniškais pogromais ir 
plėšimais. Tai jis argumentavo taip: 


„Įvairumas čia yra gyvybingumo laidas, pasisekimo laidas, sie- 
kiant bendro vieningo tikslo: išvalyti Rusijos žemę nuo visokių 
kenksmingų vabzdžių, nuo blusų - sukčių, nuo blakių - turtingų- 
jų ir kita ir kita. Vienoje vietoje pasodins į kalėjimą dešimtį turtuo- 
lių, tuziną sukčių, pustuzinį darbininkų, vengiančių darbo (taip 
pat chuliganiškai, kaip vengia darbo daugelis Piterio, ypač parti- 
nių spaustuvių raidžių rinkėjų). Kitoje — pristatys juos išviečių 
valyti. Trečioje - atsėdėjusiems karceryje įteiks geltonus bilietus, 
žmones. Ketvirtoje - sušaudys vietoje vieną iš dešimties, nusikal- 
tusių dykaduoniavimu. Penktoje — sugalvos įvairių priemonių 
derinius.“ 


Šis straipsnis, iš teisybės, nebuvo paskelbtas. Bet kituose to 
laikotarpio straipsniuose Leninas skelbė revoliucinės prievar- 
tos taikymą taip pat energingai, susilaikydamas tik nuo atskirų 
uždavinių formulavimo. Pavyzdžiui, tezėse Eiliniai tarybų val- 
džios uždaviniai (1918 metų balandis) jis gyrė „geležinės ran- 
kos“ principą, išnaudotojų pasipriešinimo „negailestingą slo- 
pinimą“ bei „išganingą ryžtingumą“, turintį pasireikšti „vagių 

sušaudymu nusikaltimo vietoje“. Šiame kontekste jis teigė, kad 
tarybų valdžia lig tol buvo „pernelyg švelni“, „dažnai pana- 
šesnė į išglebusią, o ne į geležinę“!. Kiek anksčiau, 1918 metų 
sausio mėnesį, jis skundėsi „pasibaisėtinu darbininkų neveik- 
lumu” ir siūlė grasinant badu versti juos dalyvauti prievartinė- 
se prekių kontiskacijose. Kiekvienas fabrikas, kaip teigė jis, „tu- 
ri paskirti kratoms būrius, į šį darbą reikia įtraukti ne 
norinčiuosius, o įpareigoti kiekvieną, grasinant duonos korte- 
lės atėmimu. Kol mes spekuliantams nepritaikysime teroro — 
sušaudymas vietoje, - nieko nebus''*. 

Įdomi Lenino prievartos būtinybės pagrindimo sudėtinė da- 
lis buvo požiūris, kad smulkiaburžuazinis pasipriešinimas so- 
cializmui taps ypač pavojingas po karinio kontrrevoliucijos jė- 
gų nuslopinimo?. Ta neva nuolat egzistuojanti ir didėjanti 
grėsmė teikė pagrindą Lenino įsitikinimui, kad proletariato dik- 
tatūra „nesibijo prievartos ir griežto, ryžtingo, negailestingo 
valstybinės prievartos panaudojimo“*. Reikia pabrėžti, kad ne- 
po proklamavimas nereiškė Lenino pažiūrų šiuo klausimu pa- 
sikeitimo. Atvirkščiai, tiesioginės prievartos vaidmens mažini- 
mas ekonomikoje Leninui buvo argumentas politinės kontrolės 
stiprinimo naudai. Nepas jam buvo laikinas atsitraukimas, o 
ne tikslų pakeitimas, ir kaip tik todėl visi, kurie norėjo suteikti 
nepui kitą, gilesnę reikšmę, jam tapdavo ypač įtartini. Leninas 
ypač įžūliai atskleidė savo požiūrį į šį reikalą. Jis rašė: 


„Kaip tik tokiu momentu svarbiausia - tvarkingai atsitraukti, tiks- 
liai nustatyti atsitraukimo ribą ir nepasiduoti panikai. Ir kai men- 
ševikas sako: „Jūs dabar traukiatės, o aš visada buvau už atsitrau- 
kimą, aš su jumis sutinku, aš jūsų Žmogus, traukimės drauge“, — 
tai mes jam atsakome: „Už viešą menševizmo skelbimą mūsų 
revoliuciniai teismai turi šaudyti, nes kitaip jie bus ne mūsų teis- 
mai, o dievas žino kas.“ 


Nepo idealizavimas Vakarų dalyko literatūroje, deja, yra taip 
paplitęs, kad reikia daug padirbėti, norint atskleisti visą tiesą — 
tiesą apie faktus ir tiesą apie ketinimus. Negalima matyti nepo 
kaip išankstinio M. Gorbačiovo perestrojkos numatymo, nes po- 
litine prasme tai veikiau buvo žingsnis link totalitarizmo. Nepo 
laikotarpyje, tiesa, buvo atkurta civilinė teisė, reikalinga preki- 
nei apyvartai tarp miesto ir kaimo, bet kartu buvo sąmoningai 
sunaikinti politinio pliuralizmo šalyje ir partijoje likučiai. Čia 


4. „Nomokratijos“ griovimas ir prievartos įteisinimas 


nereikėtų įžvelgti prieštaravimą, nes tai iš tikrųjų buvo labai 
logiška: Lenino supratimu, atsitraukimas ekonomikos srityje 
padidino kapitalizmo grąžinimo pavojų, o jei taip, tai reikėjo 
sustiprinti politinę kontrolę, padaryti neįmanomą kokių nors 
opozicinių grupių atsiradimą. Jei valstiečiai gavo galimybę par- 
davinėti savo produktus turguje, tai kaip tik todėl reikėjo pada- 
ryti taip, kad būtų neįmanoma jiems virsti sąmoninga politine 
jėga, „klase sau“. 

Iki nepo įvedimo išaugęs darbininkų nepasitenkinimas pa- 
sireiškė vadinamosios darbininkų opozicijos aktyvumo padi- 
dėjimu bei atviru Kronštato jūreivių maištu. Tam tikra prasme 
nepas buvo tiesioginė reakcija į tuos įvykius - kaip nuolaida 
rinkos ekonomikos naudai, būtina ekonominei padėčiai page- 
rinti ir politinei kontrolei sustiprinti, būtina siekiant išgelbėti 
bolševikinę diktatūrą. Taigi buvo logiška ir suprantama, kad 
Nepo principų proklamavimą X partijos suvažiavime (1921 me- 
tų kovo mėnesį) lydėjo nutarimai, kuriais oficialiai buvo už- 
drausta frakcinė ir opozicinė veikla. Pirmas iš tų nutarimų smer- 
kė Darbininkų opoziciją kaip pavojingą anarchistinį ir 
sindikalistinį nukrypimą. Antras nutarimas frakcijas partijos 
viduje pripažino esant žalingas ir neleistinas, nes partija turi 
būti monolitinė struktūra, besiremianti „griežta drausme“ ir 
„maksimaliu vienmintiškumu“ .Sindikalizmo pasmerkimas su- 
tapo su Lenino nuomone, kad savarankiški darbininkų judėji- 
mai turi nukrypti į tredjunionizmo klystkelius ir kad tik „avan- 
gardinė partija“ gali vesti darbininkus į komunizmą. Logine 
šios pažiūros pasekme tapo tai, kad nepo paskelbimo momentu 
buvo formaliai pripažinta, kad proletariato diktatūra turi būti 
ir diktatūra darbininkams. 

Apibūdinant padėtį „teleokratijos“ ir „nomokratijos“ kate- 
gorijomis, galima pasakyti, kad nepo sukurtos padėties esmė 
buvo sunkus ir nedraugiškas dviejų įvairių visuomeninės tvar- 
kos tipų koegzistavimas. Ekonominėje srityje atsirado sponta- 
niška, nomokratinė rinkos tvarka, o politinė sritis išliko išimti- 
ne centralizuotos, teleokratinės organizacijos įtakos zona, 
nevaržoma jokiu įstatymu ir siekianti pakeisti rinkos ekonomi- 
ką sąmoningo, planinio ir centralizuoto viso ekonominio gyve- 
nimo valdymo sistema. Tokia keista koegzistencija, žinoma, ne- 
galėjo trukti labai ilgai. 

5. Partiškumo principas 
literatūroje ir filosofijoje 


Kaip matėme, Lenino diktatūros teorijos kertinis akmuo buvo 
prievartos įteisinimas: „Diktatūra yra tiesiogiai prievarta besi- 
remianti valdžia, nesuvaržyta jokių įstatymų“. Šis brutalus at- 
virumas neigė veidmainiškus mėginimus padailinti proletaria- 
to diktatūrą arba užmaskuoti jos tikras funkcijas. „Valstybė tėra 
klasinės proletariato kovos įrankis. Savotiškas vėzdas, rien de 
plus*!'' (*nieko daugiau). 

Pagrindinė Lenino diktatūros teorijos problema, žinoma, bu- 
vo valstybė ir pereinamojo laikotarpio ekonomika. Tačiau Leni- 
no visiškai sureguliuotos, teleokratinės tvarkos vizija buvo daug 
platesnė ir ambicingesnė. Tai tiesa, kad Leninui svarbiausias 
klausimas buvo garsus „kas ką“, arba priešo fizinio sunaikini- 
mo problema. Tačiau nereiškia, kad jis nepakankamai vertino 
ideologinę kovą: Leninas juk buvo bekompromisinis ideologi- 
nio dogmatizmo gynėjas, visada pasirengęs spręsti, kas kon- 
krečiai šioje srityje yra „vienintelis teisingas supratimas“, ir pa- 
sitelkti bet kokias priemones vienmintiškumui pasiekti. Jo 
mėgstama disciplinuoto partiškumo koncepcija aprėpė taip pat 
filosofiją ir kultūrą, ojo proletariato diktatūros vizija buvo kate- 
goriškai „ideokratinio“ pobūdžio (ne tokia ryški, kaip staliniz- 
mo). Neturime pamiršti, kad revoliuciniai Kronštato jūreiviai 
sukilo ne tik prieš Lenino partijos politinę diktatūrą, o ir prieš 
dvasinę diktatūrą. „Nepakenčiamiausias ir nusikalstamiausias 
komunistų kūrinys“, jų nuomone, buvo „dvasinė vergovė“: „Jie 
kiša rankas į darbo Žmonių vidinį gyvenimą ir verčia juos gal- 
voti išimtinai komunistiškai“?. Šioje perspektyvoje Lenino vals- 
tybė buvo ne tik vėzdas, o ir pasaulėžiūrinė valstybė, Weltaus- 
chauungsstaat, taigi ideokratinė diktatūra, mėginanti tiek 
išoriškai, tiek vidujai totaliai konformizuoti visuomenę. 

Tas ideokratinis Lenino minties aspektas iš esmės buvo ne- 
atskiriamas nuo jo partijos, kaip vienintelio ir neginčijamo ide- 
ologinių problemų autoriteto. Kaip tik todėl Pavelas Akselro- 
das pavadino šią teoriją „teokratinio pobūdžio organizacine 
utopija”. Tačiau reikia pabrėžti, kad totalitarinės „tikrųjų ži- 
nių“ organizacinio monopolio pasekmės iš pradžių nebuvo aki- 
vaizdžios net ir pačiam Leninui. Lenino minties totalitarinis- 

ideokratinis potencialas buvo visiškai suvoktas ir įgyvendin- 
tas tik valdant Stalinui. 

Pirmas drastiškas partiškumo principo pritaikymas kultū- 
ros sferai buvo Lenino straipsnis Partinė organizacija ir partinė 
literatūra (1905 metų lapkritis). Kapitalizmo sąlygomis, kaip įro- 
dinėjo Leninas, negali būti kalbų apie literatūros ir spaudos 
laisvę, nes „pinigų valdžia“ daro laisvę negalimą. Tikra laisvė 
yra laisvė ne vien tik nuo policijos, o ir nuo kapitalo, nuo karje- 
riškumo ir „buržuazinio-anarchistinio individualizmo“. Tokia 
laisvė turi reikštis siekiant partijos nustatyto bendro tikslo. To- 
dėl socialistinis proletariatas turi priešpriešinti „poniškam anar- 
chizmui“ partinės literatūros principą, „išplėtoti šį principą ir 
įgyvendinti jį kuo nuodugniau ir vientisiau“!. 

Leninas neslėpė, ką reiškia šis visiškas literatūros politiza- 
vimas. Jis skelbė: 


„Šalin nepartinius literatus! Šalin literatus antžmogius! Literatūri- 
nis darbas turi tapti bendrojo proletariato reikalo dalimi, „rateliu 
ir sraigteliu“ vieno vieningo, didžio socialdemokratinio mecha- 
nizmo, kurį išjudina visas sąmoningasis visos darbininkų klasės 
avangardas. Literatūrinis darbas turi tapti organizuoto, planingo, 
jugtinio socialdemokratijos partinio darbo sudedamąja dalimi.“ 


Kaip ir galima buvo tikėtis, šios pažiūros literatams buvo 
sunkiai nuryjamos. Jie guodėsi tuo, kad Lenino kreipimasis bu- 
vo adresuotas jo partijos nariams ir šalininkams, tai yra žmo- 
nėms, vienaip arba kitaip susitapatinantiems su „sąmoninguoju 
proletariato avangardu“. Stalininiu laikotarpiu socialistinio re- 
alizmo teoretikai šias formuluotes traktavo ne taip drastiškai, 
tai yra darė veidmainišką išlygą, jog nurodymai tiesiogiai liečia 
tik partinius rašytojus. Tačiau tikrovėje, partokratinėje valsty- 
bėje visiškai politizavus kultūrą, ši išlyga neteko esminės reikš- 
mės. Tai buvo neišvengiama: faktiškai sutapatinus partiją su 
valstybe, partijos tikslai turėjo būti privalomi visiems lojaliems 
ir patriotiškiems piliečiams, o jei taip, tai skirtumas tarp parti- 
nės literatūros ir nacionalinės literatūros tapo ne kokybės, o tik 
lygio skirtumu. 

Panašiai evoliucionavo filosofinė partiškumo principo filo- 
sofijoje interpretacija. Iš pradžių tai buvo tik sociologizuojanti 
žinių teorija, įrodinėjanti, kad filosofinės idėjos turi klasines 
šaknis ir tam tikrą klasinį turinį. Antroje fazėje atsirado postu- 
latas, kad bolševikų partija turi turėti savo, visiškai politizuotą ir 

partijos nariams privalomą filosofiją, kartu pretenduojančią į 
„Objektyvios tiesos“ statusą. Galutinė stadija buvo partijos ofi- 
cialios filosofijos pavertimas partinės valstybės oficialiąja filo- 
sofija — visiškai pajungta proletariato diktatūrai kaip ideologi- 
nės kovos ir protinės uniformizacijos įrankis. 

Gera perėjimo iš pirmos fazės į antrą iliustracija yra Lenino 
konfliktas su A. Bogdanovu. Bogdanovo požiūris, kad bet ko- 
kios Žinios yra istorinės, klasiniu požiūriu determinuotos vi- 
suomeninės praktikos produktas, sociologizavo filosofines ka- 
tegorijas ir neigė pačią objektyvios tiesos sąvoką. Šia prasme 
Bogdanovas klasinį žinių pobūdį akcentavo labiau ir nuosek- 
liau negu Leninas. Tačiau klasiškumas sociologine prasme ne- 
buvo tapatus partiškumui. Kaip nepriklausomas marksistinis 
mąstytojas, Bogdanovas neketino paklusti politinės ortodoksi- 
jos reikalavimams, aiškiai atribojo „klasinę“ filosofiją nuo „par- 
tinės“. Tai turėjo nuvesti į aštrų konfliktą su Leninu. 

Šio konflikto istoriją iki 1908 metų Leninas 1908 metų vasa- 
rio 25 dieną laiške papasakojo Maksimui Gorkiui. Jame jis ne- 
pretendavo į filosofijos žinovus, atvirkščiai, teigė esąs „eilinis 
marksistas, suinteresuotas praktika ir pasirengęs palikti filoso- 
fiją filosofams!. Teigė nuo pat pradžių turėjęs daug abejonių dėl 
Bogdanovo filosofijos, bet stengėsi neteikti joms reikšmės politi- 
nės sąjungos bolševizmo dirvoje labui. Ši sąjunga, „tyliai šali- 
nanti filosofiją, kaip neutralią sritį“, buvo sudaryta 1904 metais 
ir išliko visą 1905 metų revoliucijos laikotarpį ir leido drauge 
vykdyti „vienintelę teisingą“ bolševizmo taktiką. 

Iš to aiškėja, kad 1904-1905 metais Leninas dar nemanė, 
kad kiekviena filosofija yra neišvengiamai partinė ir bet kokie 
mėginimai laikyti filosofiją neutralia sritimi yra arba pasidavi- 
mas iliuzijoms, arba sąmoninga apgaulė. Tačiau tolesni kon- 
taktai su Bogdanovo filosofija privedė jį prie kaip tik tokių išva- 
dų. 1906 metų vasarą jis perskaitė Bogdanovo Empiriomonizmą 
ir nepaprastai pasipiktino; jam paaiškėjo, kad Bogdanovas „ei- 
na be galo neteisingu keliu, nemarksistiniu“?. Savo susierzini- 
mą jis išreiškė ilgame laiške Bogdanovui (trijų sąsiuvinių dy- 
džio), kurį ironiškai pavadino „meilės prisipažinimu“. Tačiau 
užgauli to rašinio kalba lėmė tai, kad Bogdanovas grąžino jį 
siuntėjui su kategoriškų ultimatumu: jeigu Leninas nori tęsti su 
juo asmeninius santykius, jis turi traktuoti savo laišką kaip „ne- 
parašytą, neišsiųstą ir neperskaitytą““. 

Leninas, aišku, atsisakė vykdyti šį reikalavimą. Jis netgi ke- 
tino paskelbti savo rašinį su antrašte „Eilinio marksisto pasta- 
bos apie filosofiją“. Netrukus jis susipažino su Marksizmo filo- 
sofijos apybraižomis - Bogdanovo grupės mąstytojų straipsnių 
rinkiniu. Skaitydamas įniršo: „skaitydamas kiekvieną straips- 
nį, tiesiog siutau iš pasipiktinimo. Ne, čia ne marksizmas! Ir 
brenda mūsų empiriokritikai, empiriomonistai ir empiriosim- 
bolistai į balą [...] Ne, to jau per daug. Žinoma, mes eiliniai mark- 
sistai, neapsiskaitę filosofijos klausimais žmonės, - bet kam jau 
taip mus įžeidinėti, tokį dalyką pateikiant mums kaip marksiz- 
mo filosofiją! Aš verčiau leisčiausi ketvirčiuojamas, negu sutik- 
čiau dalyvauti tokius dalykus propaguojančiame organe arba 
kolegijoje“. 

Nuo to laiko jokia sąjunga su Bogdanovo grupe jau nebuvo 
įmanoma. Leninas paskelbė jai ryžtingą kovą. Ji apėmė keletą 
glaudžiai susietų veiksmų. Tai buvo viešas Bogdanovo filosofi- 
jos smerkimas ir koneveikimas, empiriokriticizmo ir kitų tuo- 
metinės filosofijos krypčių, veikiančių rusų marksistus, reak- 
cingumo įrodinėjimas; partiškumo principo filosofijoje gynimas 
ir kategoriškas vadovavimasis juo visuose filosofiniuose gin- 
čuose; maksimalus marksistinės filosofijos ortodoksijos kriteri- 
jų sugriežtinimas ir, galop, savo asmens — kaip aukščiausio 
partinio autoriteto filosofiniais reikalais - reputacijos filosofijo- 
je įtvirtinimas. 

Neturėtume to laikyti Lenino asmeninės tuštybės įrodymu. 
Tai kilo iš įsitikinimo, kad kova su filosofinėmis erezijomis yra 
absoliučiai būtina reikalo labui. Kitaip sakant, Leninas priėjo 
išvadą, kad kova filosofijos srityje yra neišvengiama partijos 
vadovo pareiga. Tiesa, jis išsaugojo didelę pagarbą filosofiniams 
Plechanovo laimėjimams, bet laikė jį nepajėgiu duoti atkirti Bog- 
danovo grupei, nes Plechanovas nemokėtų to padaryti papras- 
tai, negąsdindamas skaitytojų filosofiniais subtilumais*. Be to, 
Bogdanovas buvo bolševikas, tad jį sudrausti turi jo paties par- 
tija. Tokiomis aplinkybėmis Leninas jautė pareigą pradėti filo- 
sofinę kovą su Bogdanovu, sutriuškinti jį „bet kokia kaina“ ir 
aiškiai suformuluoti lojalumo ribas marksizmo srityje. 

Šio sprendimo rezultatas buvo Lenino veikalas Materializ- 
mas ir empiriokriticizmas. Kritinės pastabos apie vieną reakcinę filo- 
sofiją (paskelbta 1909 metų kovo mėnesį V. Iljino slapyvardžiu). 
Šis veikalas pradėjo naują santykių tarp marksistinės teorijos ir 

marksistinės praktikos istorijos etapą. Leninas skyrė jam di- 
džiulę reikšmę ir troško matyti kuo greičiau išspausdintą; 
sakoma, net ketino paskubinti spaustuvininką šimto rublių 
kyšiu!. 

Pamėginkime apibendrinti to veikalo turinį. Tai padaryti nė- 
ra sunku, nes (pagal autoriaus intencijas) jis buvo parašytas 
paprastai, be filosofinių niuansų. Jo filosofinį prasčiokiškumą 
išryškina įžeidi kalba (žeidė net ir Lenino seserį A. I. Jelizarovą) 
ir nepaliaujamas vis tų pačių argumentų kartojimas. 

Filosofijoje, kaip įrodinėjo Leninas, negali būti kalbų apie 
nepartiškumą. Visa filosofijos istorija yra kova tarp dviejų par- 
tijų: materialistinės ir idealistinės. Nepartinės žinios yra gali- 
mos empiriniuose moksluose, o filosofija yra partinė nuo pra- 
džių iki galo: „Filosofijos nepartiškumas tėra niekingai 
nuslėptas pataikavimas idealizmui ir fideizmui“*. Buržuazi- 
niai fizikai ir chemikai sugeba parašyti labai vertingų darbų, 
betjokiu buržuaziniu profesoriumi „negalima tikėti, kai kalba- 
ma apie filosofiją“. Taip yra „dėl tos pačios priežasties, dėl ku- 
rios né vienas politinės ekonomijos profesorius, galintis pateikti 
vertingiausių darbų faktinių, specialių tyrinėjimų srityje, netu- 
rėtų kelti pasitikėjimo né vienu žodžiu, jei ima kalbėti apie ben- 
drąją politinės ekonomijos teoriją. Nes pastaroji - toks pat parti- 
nis šių laikų visuomenės mokslas, kaip ir gnoseologija. Apskritai 
profesoriai ekonomistai yra ne kas kita, kaip mokyti kapitalistų 
klasės tarnai, ir filosofijos profesoriai - mokyti teologų tarnai'*. 

Pažangioji filosofijos srovė yra materializmas. Jis turi būti 
„nuoseklus iki galo“, nes kiekviena nuolaida idealizmui neiš- 
vengiamai veda į fideizmą ir klerikalizmą, taip tarnauja išnau- 
dotojams ir engėjams. Jozefas Deitzgenas (vokiečių darbinin- 
kas, tapęs filosofu-savamoksliu ir savarankiškai priartėjęs prie 
dialektinio materializmo) buvo teisus teigdamas, kad „iš visų 
partijų šlykščiausia yra vidurio partija“, susidedanti iš „diplo- 
muotų liokajų“ ir „filosofinių klerikalų“*. Lenino nuomone, šie 
apibūdinimai puikiai tinka Bogdanovo šalininkams, kurie sten- 
gėsi taikyti marksizmą su empiriokriticizmu. 

Materializmas nesutaikomas su jokiomis abejonėmis dėl pa- 
saulio pažinimo galimybių. Agnosticizmas yra tiesus kelias į 
idealizmą, o paskui į solipsizmą ir reakcinį fideizmą. Materialis- 
tinės epistemologijos (Leninas vartojo terminą „gnoseologija“) 
atžvilgiu vienintelė teisinga pažinimo teorijos pozicija yra at- 

spindėjimo teorija, pagal kurią mūsų pojūčiai yra „daiktų kopi- 
jos, nuotraukos, paveikslai, veidrodiniai atvaizdai“!. Materia- 
lus daiktas ir jo vaizdinys Žmogaus sąmonėje yra dvi to paties 
daikto — materijos - pusės. Materija, kaip įrodinėjo Leninas, 
„yra filosofijos kategorija pažymėti objektyviai realybei, kuri 
žmogui sukelia jo pojūčius, kurią mūsų pojūčiai kopijuoja, foto- 
grafuoja, atspindi ir kuri egzistuoja nuo jų nepriklausomai. To- 
dėl kalbėti, kad tokia sąvoka galinti „pasenti“, yra kūdikiškas 
vapėjimas, yra beprasmis madingos reakcinės filosofijos argumen- 
tų kartojimas'“. Dviejų tūkstančių metų kova tarp idealizmo ir 
materializmo, tai yra tarp Platono krypties ir Demokrito kryp- 
ties, tarp religijos ir mokslo, tarp objektyvios tiesos neigimo ir 
jos pripažinimo, taps nebeaktuali tik tada, kai materializmas 
visiškai nugalės. 

Kaip matome iš pasakyto, Leninas pritarė objektyvios tie- 
sos koncepcijai. „Pripažinti objektyviąją tiesą“ ir „laikytis ma- 
terialistinės pažinimo teorijos požiūrio“ buvo jam „tas pat“. 
Todėl pasipiktinęs atmetė Bogdanovo požiūrį, kad tiesa tėra 
tik „Žmonių patyrimo organizacinė forma“. Religija, kaip ar- 
gumentavo jis, taip pat yra „socialiai organizuotas patyrimas“, 
bet tai juk nereiškia, kad jis yra tiesa. Bogdanovo teorija nutri- 
na ribas tarp mokslo ir religijos, todėl ji yra „tikriausia klerika- 
lizmo filosofija“. 

Analogiškai Leninas kritikavo visas istorinio-sociologinio 
reliatyvizmo formas. Tiesa, jis pripažino, kad dialektinis meto- 
das turi istorinės pažinimo reliatyvizacijos elementą, bet kate- 
goriškai neigė, neva tai grindė kokį nors absoliučios tiesos kves- 
tionavimą: „istoriškai sąlygiškos yra ribos, žyminčios mūsų Žinių 
artėjimą prie objektyviosios, absoliučios tiesos, bet besąlygiškas 
yra šios tiesos buvimas, besąlygiška yra tai, kad mes artėjame 
prie jos“. Nuėjo net iki to, kad rašė absoliučios lygybės ženklą: 
„Būti materialistu reiškia pripažinti objektyviąją tiesą [...] Pri- 
pažinti objektyviąją, t. y. nuo žmogaus ir žmonijos nepriklauso- 
mą tiesą reiškia vienaip ar kitaip pripažinti absoliučiąją tie- 
są“. Į tokią poziciją, žinoma, stojo dėl nuogąstavimų, kad tiesos 
reliatyvizacija susilpnins tikėjimą „vienintelės mokslinės teori- 
jos“ absoliučiu teisingumu, todėl susilpnins visažinės partijos, 
turinčios tiesos nustatymo monopolį, koncepciją. Be absoliu- 
čios tiesos nebūtų absoliutaus tikrumo, neginčijamų direktyvų 
ir ryžtingo veikimo. 

Šiuos protavimus remiantys argumentai buvo kraštutinai 
naivūs ir prasčiokiški. Pavyzdžiui, kritikuodamas epistemolo- 
ginį „subjektyvizmą“, Leninas pasinaudojo Paolo Lafargue'o 
autoritetu, girdamas jį už puikų Engelso supratimą ir už tai, 
kad jis „kritikavo Kantą iš kairės"! 
pritarimu pacituoti štai tokią Marxo žento išvadą: „Darbinin- 
kas, kuris valgo dešrą ir kuris gauna 5 frankus per dieną, labai 


„Jis neatsisakė malonumo su 


gerai žino, kad šeimininkas jį apvagia ir kad jis valgo kiaulieną; 
kad šeimininkas — vagis ir kad dešra yra gero skonio ir maistin- 
ga kūnui. - Nieko panašaus, — sako buržuazinis sofistas, vis 
tiek, ar jis būtų vadinamas Pironu, Hiūmu ar Kantu, - darbinin- 
ko nuomonė šiuo klausimu yra jo asmeniška, t. y. subjektyvi 
nuomonė; jis taip pat pagrįstai galėtų manyti, kad šeimininkas 
yra jo labdarys ir kad dešra padaryta iš kapotos odos, nes jis 
negali pažinti daikto savaime... '*. 

Tokio lygio išvadų traktavimas rimtai sutapo su vieno iš 
mėgstamų Lenino mokytojų filosofijos srityje, Nikolajaus Čer- 
nyševskio, prasčiokišku, sveikos nuovokos materializmu. Spe- 
cialiame Mnaterializmo ir empiriokriticizmo priede Leninas prista- 
tė Černyševskį kaip didįjį rusų mąstytoją, Feuerbacho šalininką, 
kuris, kritikuodamas Kantą, visiškai prilygsta Engelsui". Iš to 
jis darė išvadą, kad Bogdanovo šalininkų pozicija esąs Žings- 
nis atgal ne tik marksizmo atžvilgiu, bet ir Černyševskio bei 
septintojo dešimtmečio radikalų atžvilgiu. 

Didelę įtaką, kurią Leninui padarė ikimarksistinis materia- 
lizmas, liudija taip pat Lenino reveransas Ludwigui Feuerba- 
chui. Materializme ir empiriokriticizme Černyševskio mokytojas 
minimas labai dažnai ir visada pozityviame kontekste, kaip 
materializmo klasikas ir neprilygstamas Kanto kritikas. Kar- 
tais Feuerbachas minimas drauge su Marxu, tarsi jie abu atsto- 
vautų tai pačiai filosofijos pozicijai, pvz.: „štai kas griežtai ski- 
ria materialistus Fojerbachą, Marxą ir Engelsą nuo agnostikų 
(hiūmistų) Avenarijaus ir Macho“*; „Taigi visa Fojerbacho, 
Marxo ir Engelso mokykla nuėjo nuo Kanto į kairę, ėmė visiškai 
neigti visokį idealizmą ir visokį agnosticizmą“". Krinta į akis 
tai, kad Leninas visiškai ignoravo Marxo kritiką fojerbachizmo 
adresų; Tezes apie Fojerbachą, kuriose Marxas mėgino atriboti sa- 
vo poziciją nuo viso ligtolinio materializmo, taip pat ir Feuerba- 
cho materializmo, buvo apskritai nepaminėtos. Tatai stebina, nes 
rodo, kad Marxas skyrėsi nuo Feuerbacho kaip tik santykio su 


5. Partiškumo principas literatūroje ir filosofijoje 


filosofiniu „subjektyvizmu“ klausimu, taigi tuo punktu, ku- 
riuo Leninas pripažino visišką marksizmo sutapimą su fojer- 
bachizmu. Tai ypač stebina atsižvelgiant į faktą, kad Bogda- 
novas daug kartų citavo Tezes apie Fojerbachą ir sumaniai jomis 
pasinaudojo. 

Pasak Marxo, tikrovę reikia suvokti „ne objekto arba stebėji- 
mo forma“, o kaip „Žmogaus jutiminę veiklą, praktiką“, tai yra 
„Subjektyviai“. Ligšiolinis materializmas, neišskiriant nė fojer- 
bachinio, to nesuprato, „todėl ir atsitiko, kad aktyvioji pusė, 
priešingai materializmui, buvo plėtojama idealizmo, tačiau tik 
abstrakčiai“. Žmogaus mąstymo „daiktinio tikrumo“ klausi- 
mas „nėra teorijos klausimas, o praktinis klausimas. Praktikoje 
žmogus turi įrodyti savo mąstymo tikrumą, t. y. realumą ir ga- 
lią, šiapusiškumą'“ !. 

Kaip tik tos mintys buvo Bogdanovo įsitikinimo, kad reikia 
atsisakyti klasikinio tiesos apibrėžimo, pagrindas. Ieškojimas 
„Sutapimo tarp intelekto ir daikto“ (adeguatio intellectus atgue 
rei) ir pažinimo laikymas tikrovės atspindžiu neturėjo prasmės 
su prielaida, kad bet kokios žinios yra žmonių socialinės prak- 
tikos darinys. Juk žmogus, kaip žinių subjektas, pasak šio trak- 
tavimo, buvo savo paties kūrinys, taigi negalėjo pakilti iki kokio 
nors viršžmogiško stebėjimo taško, iš kurio galėtų stebėti tikro- 
vę „pačią savaime“. Iš to išplaukė, kad vienintelis tiesos kriteri- 
jus yra praktika, kad mąstymo teisingumas yra jo praktinė galia 
ir kad teisingumo reikalas atitrauktai nuo praktikos, kalbant 
Marxo žodžiais, yra „grynai scholastinis klausimas“. 

Bogdanovas manė, kad ta praksistinė Žinių teorija leidžia 
įveikti II Internacionalo sustingusį determinizmą ir sudaro pa- 
grindą aktyvistinei marksizmo interpretacijai. Tačiau Leninas, 
nepaisant jo polinkio į voliuntaristinį aktyvizmą politikoje, ver- 
čiau norėjo likti šalininku senamadiškos kontempliacinės teori- 
jos, kuri skelbė, kad „Pasaulis yra dėsningas materijos judėji- 
mas, ir mūsų pažinimas, būdamas aukščiausias gamtos 
produktas, gali tik atspindėti šį dėsningumą". Be to, reikia pa- 
brėžti, kad jis laikė tą pasirinkimą visiškai atitinkančiu jo politi- 
nės veiklos teoriją, kurios kulminacija buvo „avangardinės parti- 
jos“ koncepcija. Juk Lenino partija, kad duotų atkirtį gaivališkumui 
ir suteiktų darbininkų judėjimui adekvatų sąmoningumą, turėjo 
pasiskelbti išimtiniu savininku ir nepakeičiamu „teisingų Ži- 
nių“, paskelbtų „moksliniame socializme“, instrumentu. Tad 

„Objektyvios tiesos“ ir net „absoliučios tiesos“ sąvoka buvo jai 
reikalinga dėl daugelio sumetimų: kaip absoliutaus pasitikėji- 
mo savimi ir netolerancijos priešams pagrindimas, kaip preten- 
zijų kontroliuoti darbininkų judėjimą, formuoti jo ideologiją ir 
suteikti jam politinę kryptį įteisinimas, o paėmus valdžią - kaip 
„Mokslinis“ įteisinimas totalitarinės diktatūros, nevaržomos jo- 
kiais įstatymais. Bogdanovo filosofija, net ir sujungta su G. So- 
relio energijos kūrimo mitu, negalėjo taip pat smarkiai traukti į 
revoliucijos reikalus'. Lenino profesionalių revoliucionierių par- 
tija norėjo traktuoti savo ideologiją verčiau „vienintele teisinga, 
moksline teorija“, o ne „socialiai organizuoto patyrimo“ arba 
mito forma. 

Autoritarinės Lenino „objektyvios tiesos“ gynimo šaknys ir 
pasekmės neliko be Bogdanovo dėmesio. Savo inteligentiškoje 
Materializmo ir empiriokriticizmo kritikoje jis pabrėžė, kad nau- 
da, kurios Leninas siekė iš absoliučios tiesos sąvokos, yra glau- 
džiai susijusi su būdinga leninizmui autoritarine mąstymo 
struktūra, giliai įsišaknijusia ikikapitalistinėse visuomenės ry- 
šių formose ir daugeliu atžvilgiu primena klerikalinį mentalite- 
tą. Kaip tik tuo, pasak Bogdanovo, paaiškintinas būdingas Le- 
ninui fanatiškas nepakantumas, tikėjimas absoliučiu jo pozicijos 
teisingumu ir arogantiškas siekis primesti masėms savo pažiū- 
ras. Taip tad, nepaisant simpatijų bolševizmui, Bogdanovas lai- 
kė bolševikų vadą pavojinga asmenybe ir lygino jo autoritariz- 
mą su vampyru, geriančiu darbininkų kraują, neleidžiančiu 
jiems pasiekti nepriklausomybės ir kultūrinės brandos“. 

Aišku, Bogdanovas žinojo, kaip smarkiai Leninas neapken- 
čia dvasininkų. Tačiau suprato, kad uolus ateizmas gali būti 
jungiamas su aklojo išpažintojo pozicija ir kad su Leninu buvo 
kaip tik taip. Lenino neapykanta religijai buvo beribė. Jis buvo 
pasibaisėjęs „dievakūros“ idėja, plėtojama Maksimo Gorkio, 
Anatolijaus Lunačiarskio ir kitų Bogdanovo aplinkos ideologų 
(nors pats Bogdanovas nepasidavė tai pagundai). 1913 metų 
lapkričio viduryje jis rašė apie tai laiške Gorkiui: 


„Dievaieška skiriasi nuo dievakūros arba dievadaros, arba dievo 
prasimanymo ir pan. nė kiek ne daugiau, kiek geltonas velnias ski- 
riasi nuo mėlyno velnio. Kalbėti apie dievaiešką ne todėl, kad būtų 
pasisakyta prieš visokius velnius ir dievus, prieš visokį idėjinį santy- 
kiavimą su lavonu (kiekvienas dievulis yra santykiavimas su lavo- 
nu - nors tai būtų ir pats gryniausias, idealiausias, ne ieškomas, o 

sukuriamas dievulis, vis tiek), - o todėl, kad mėlynam velniui 
būtų suteikta pirmenybė prieš geltoną, - taip kalbėti yra šimtą 
kartų blogiau, negu visai nieko nekalbėti. [...] 

Kaip tik todėl, kad kiekviena religija, kiekviena bet kokio dievu- 
lio idėja, visoks koketavimas net su dievuliu yra neapsakoma 
šlykštybė, į kurią itin pakančiai (o dažnai ir palankiai) žiūri demo- 
kratinė buržuazija, - kaip tik todėl tai - pati pavojingiausia šlykš- 
tybė, pats bjauriausias „antkrytis“. Milijoną fizinių nuodėmių, 
šlykštybių, smurtų ir antkryčių minia daug lengviau atskleidžia, 
ir dėl to visa tai yra kur kas mažiau pavojinga negu subtili, dvasi- 
nė, pačiais puošniausiais „idėjiniais“ drabužiais aprengta dievulio 
idėja. Katalikų kunigas, tvirkinantis mergaites (apie kurį dabar 
atsitiktinai skaičiau viename vokiečių laikraštyje), - kur kas mažiau 
pavojingas kaip tik „demokratijai“ negu kunigas be sutanos, ku- 
nigas be vulgarios religijos, idėjiškas ir demokratiškas kunigas, 
propaguojantis dievulio prasimanymą ir sukūrimą“. 


Gorkis mėgino gintis, teigdamas, kad Dievas yra „komplek- 
sas tų genties, nacijos, žmonijos sukurtų idėjų, kurios žadina ir 
organizuoja socialinius jausmus, siekdamos asmenybę susieti 
su visuomene, pažaboti zoologinį individualizmą“. Tai paska- 
tino Leniną suformuluoti savąjį Dievo apibrėžimą. Dievas, kaip 
įrodinėjo jis, „pirmiausia yra (istoriškai ir gyvenimiškai) kom- 
pleksas idėjų, kurios atsirado todėl, kad žmogų sunkiai prislė- 
gusi ir išorinė gamta, ir klasinė priespauda, - idėjų, įtvirtinančių 
šį prislėgtumą, międančių klasių kovą“. Netiesa, kad Dievo idė- 
ja buvo reikalinga zoologiniam individualizmui pažaboti: „Iš 
tikrųjų, zoologinį individualizmą pažabojo ne dievo idėja, jį 
pažabojo ir pirmykštė banda, ir pirmykštė komuna. Dievo idėja 
visuomet migdė ir bukino „socialistinius jausmus“, gyvąjį pra- 
dą pakeisdama negyvuoju, visuomet būdama vergovės (blogiau- 
sios, beviltiškiausios vergovės) idėja. Dievo idėja niekuomet „as- 
menybės nesiejo su visuomene“, o visada varžė engiamąsias 
klases tikėjimu į engėjų dieviškumą “. 

Kaip matome iš to, kas pasakyta, Lenino neapykanta religi- 
jai buvo nepaprastai didelė. Ji neturėjo nieko bendra su Feuer- 
bacho pozicija. Šis traktavo religiją kaip žmogaus rūšinės es- 
mės susvetimėjimą ir troško pozityviai ją įveikti, o ne tiesiog 
panaikinti. Feuerbacho religijos humanizacijos ir žmonijos di- 
vinizacijos koncepcija iš tikrųjų buvo filosofinis dievakūros idė- 
jos šaltinis, taigi Lenino kova su ta idėja taip pat buvo (nors 
Leninas to nesuvokė) smūgis Feuerbachui. Marxas taip pat 
apibrėžė religiją kaip žmogaus susvetimėjimą, o tas nebuvo 

tapatu religijos supaprastinimui iki išnaudojimo ir priespau- 
dos įrankio. Nuo Feuerbacho Marxą skyrė religinės sąmonės 
ekonominių šaknų pabrėžimas!; praktikoje tai reiškė, kad dar- 
bininkų judėjimas turi susitelkti kovai su ekonomine sistema, o 
ne dalyvauti antireliginiuose kryžiaus karuose“. Su Marxo po- 
zicija nesutiko M. Bakuninas, laikydamas ją pernelyg nuosai- 
kia. Religija, pasak jo, kaip ir valstybė, yra pagrindinis žmonių 
pavergimo šaltinis ir visų autentiškų revoliucionierių tiesiogi- 
nis priešas. Agresyvus Lenino antireligingumas iš esmės buvo 
artimesnis Bakunino, o ne Marxo pažiūroms. Jei rašytų laišką 
Gorkiui, Leninas galėtų tiksliai atkartoti Bakunino žodžius: „Jei- 
gu nenorime vergovės, tai neturime daryti nė mažiausių nuo- 
laidų teologijai, nes toje mistinėje ir rigoristiškai nuoseklioje abė- 
cėlėje kiekvienas, kas pradeda nuo A, turi prieiti iki Z - 
kiekvienas, kas nori garbinti dievą, privalo atsisakyti laisvės ir 
žmogaus orumo“. 

Ar galima manyti, kad Lenino požiūris į religiją susiforma- 
vo tiesiogiai veikiamas Bakunino? Argumentas tokios hipote- 
zės naudai yra tų dviejų ideologų požiūrių į tariamą religijos 
kilmės ryšį su valstybingumo kilme panašumas. Pabrėždamas 
glaudžiausią religijos ir valstybės, kaip dviejų klasinės visuo- 
menės ramsčių, tarpusavio ryšį, Bakuninas tarsi pamiršo, kad 
religija buvo ir ikivalstybiniu socialinės evoliucijos laikotarpiu. 
Lenino požiūris, kad pirmykštė visuomenė buvo (tariamai) pa- 
jėgi išlaikyti visuomeninį solidarumą be religijos, sutapo su ana- 
logiškomis Bakunino pažiūromis“. 

Tačiau intelektuali Lenino požiūrio į religiją kilmė yra antri- 
nis dalykas. Svarbiau nustatyti tų požiūrių ryšį su nukreiptu 
prieš laisvę Lenino revoliucionizmo pobūdžiu. 

Akivaizdu, kad kraštutinis Lenino priešiškumas religijai ki- 
lo iš to paties šaltinio, kaip ir jo kraštutinis nepakantumas bet 
kokiems nukrypimams nuo filosofinio lojalumo - nuo „avan- 
gardinės partijos“ koncepcijos. Lenino partija turėjo būti mono- 
litinė, ji negalėjo toleruoti savo gretose ideologinio pliuralizmo. 
Partijos uždavinių požiūriu religija ir filosofinis idealizmas bu- 
vo ypač pavojingi klasinio priešo ginklai. Be to, įsijungimas į 
kovą su religija buvo esminė partijos nario pareiga. Bet kokių 
religingumo formų toleravimas turėjo būti vertinamas kaip par- 
tinės drausmės laužymas, tiesus kelias į išdavystę. 

Priklausymas tokiai partijai nebuvo suderinamas su sąžinės 

laisve ir intelektualine laisve, bet užtat teikė stiprų dalyvavimo 
didžiajame reikale pojūtį. Aktyvūs partijos nariai galėjo tapa- 
tintis su tuo reikalu, laikyti partiją savo asmeninės tapatybės 
stiprintuvu, taigi savo visišką priklausomybę partijai laikyti su- 
stiprinta savęs išraiška arba aukštesnės rūšies laisve. Kaip tik 
dėl tos priežasties bolševikų partija buvo labai patraukli žmo- 
nėms, trokštantiems tikėjimo ir pajėgiems veikti kaip tikriems 
išpažintojams. Tačiau pasaulietinė leninizmo religija labai sky- 
rėsi nuo didžiųjų universaliųjų religijų; ji veikiau priminė chi- 
liastinę sektą, visur matančią blogio triumfą ir laikančią save 
išrinktuoju žemiškojo išganymo įrankiu!. Todėl tad kvazireligi- 
nis Lenino partijos pobūdis darė ją fanatiškai nepakančią au- 
tentiškam religingumui, nesutaikomai priešišką visam „sena- 
jam pasauliui“. 

Bolševikams paėmus valdžią, tokios pozicijos pasekmės at- 
siskleidė labai greitai. Šiame kontekste nėra reikalo gilintis į 
ginčus apie aukų (kartu ir dvasinių) kiekį nei sunaikinimų (kar- 
tu ir bažnyčių) mastą; pakanka pažymėti, kad vyko kupinos 
užmojo represijos, nepaprastai žiaurios ir barbariškos, nors sis- 
temingumu ir apimtimi neprilygo stalinizmo laikotarpio vals- 
tybiniam terorizmui. Šios politikos gynėjų argumentai yra gerai 
žinomi: revoliucinių uždavinių didybė, būtinumas nuslopinti 
pasipriešinimą, pilietinis karas, baltasis teroras, svetima inter- 
vencija ir t. t. Negalime čia leistis į smulkesnę diskusiją šia te- 
ma. Tačiau verta suformuluoti keletą pagrindinių prieštaravi- 
mų. 

1921 metais pilietinis karas jau buvo baigtas ir Leninas ga- 
lėjo žengti į nacionalinio susitaikymo kelią“. Naujoji ekonomi- 
nė politika tarsi buvo žingsnis ta kryptimi. Tačiau ekonominė 
liberalizacija nesukėlė politinės liberalizacijos, atvirkščiai, ją 
lydėjo politinio teroro prieš neseniai buvusius kovos su cariz- 
mu sąjungininkus sustiprėjimas. Nepaisant to, buvo atsisakyta 
karinio komunizmo metodų; arbitralumas ir prievarta kasdie- 
niame gyvenime užleido vietą rinkos žaidimų taisyklėms at- 
kurtos civilinės teisės rėmuose; tai gerokai padidino laisvę ne- 
politinio gyvenimo srityje, taip pat tam tikra prasme ir 
intelektualią laisvę. Tad reikia paklausti: ar tai buvo Lenino 
politikos siekiamas rezultatas, ar netikėta ir nelaukta priversti- 
nio atsitraukimo išdava? 

Optimistinė Lenino ketinimų interpretacija tapo dogmatine 

amerikiečių sovietologijos revizionistinės mokyklos prielaida. 
Tačiau to nepatvirtina faktai. Lenino netenkino siaurai supran- 
tama politinė diktatūra. Jis troško ideologinės (ideokratinės) dik- 
tatūros, tai yra tokios, kuri būtų pajėgi kontroliuoti sąžines ir 
protus. Intelektualinė laisvė, kuri atsirado nepo sąlygomis, ne- 
buvo kažkas tokio, ką Leninas būtų galėjęs pakęsti su gerais 
ketinimais. Mirtinai sirgdamas ir prikaustytas prie lovos, jis su 
didžiausiu nerimu stebėjo pabudusį protinį gyvenimą ir ketino 
atnaujinti ideologinį puolimą. 

Tą iškalbingai patvirtina Lenino vaidmuo ištremiant iš Ru- 
sijos žymiausius nekomunistinius filosofus (Nikolajų Berdiaje- 
vą, Levą Karsaviną, Nikolajų Loskį, Sergėjų Bulgakovą, Semio- 
ną Franką, Ivaną Iljiną ir kitus), sociologus (Pitirimą Sorokiną), 
istorikus (Aleksandrą Kizevetterą) ir teisininkus, iš viso šimtą 
šešiasdešimt mokslininkų’. Iki šios tremties ir pilietinių teisių 
atėmimo buvo surengta agresyvi kampanija komunistinės spau- 
dos puslapiuose. Kai kurie šios kampanijos dalyviai reikalavo 
žiaurių represijų; pavyzdžiui, Trockis vertino ištrėmimą kaip 
„gailestingą“ egzekucijos alternatyvą“. Tačiau pagrindinis šio 
sumanymo vaidmuo priklausė Leninui. 1922 metų gegužės 19 
dienos laiške Feliksui Dzeržinskiui jis reikalavo atlikti šias pa- 
rengiamąsias priemones: 


„Įpareigoti Politinio Biuro narius, kad jie 2-3 valandas per savaitę 
skirtų publikacijoms ir knygoms apžvelgti, kontroliuotų nurody- 
mų vykdymą, siektų raštiškų nuomonių ir reikalautų nedelsiant 
siųsti į Maskvą visas nekomunistines publikacijas. 

Tai papildyti literatų-komunistų (Steklovo, Olminskio, Skvor- 
covo, Bucharino ir kitų) nuomonėmis. 

Surinkti išsamią informaciją apie profesorių ir rašytojų politinį 
stažą, darbą bei literatūrinę veiklą.“ 


Glaustos, bet ryžtingos nuomonės apie nekomunistinę pub- 
likaciją geras pavyzdys yra paties Lenino atsiliepimas apie Žur- 
nalą „Ekonomist“. Šį žurnalą, leidžiamą Rusijos techninės drau- 
gijos, jis pavadino „baltagvardiečių baze“. Pažymėjęs, kad šio 
tariamojo branduolio narių sąrašas išspausdintas ant leidinio 
viršelio, Leninas tai pakomentavo štai taip: 


„Taivisiakivaizdūs kontrrevoliucionieriai, Antantės bendrininkai, 
jos tarnų ir šnipų, besimokančio studentiško jaunimo demoraliza- 

torių organizacija. Būtina reikalą sutvarkyti taip, kad tie „kariniai 
šnipai“ būtų išgaudyti, ir gaudyti juos nuolat ir deportuoti į užsie- 
nį.“! 

Kaip matyti, vien nekomunistinių leidinių (beje, visiškai tei- 
sėtų) turinys, Lenino nuomone, buvo pakankamas pagrindas 
klasifikuoti jų autorius ir redaktorius kaip šnipus ir kontrrevo- 
liucinių organizacijų narius. Tai buvo ne koks nors pereinama- 
sis nukrypimas, o bemaž patologinė manija. Senasis konspira- 
torius visur matė antitarybines konspiracijas. Jis atvirai darė 
prielaidas, kad mokslinė ir kultūrinė veikla negali būti tikslas 
pats savaime, kad ta veikla turi būti tiesiogiai pajungta politi- 
kai. Remdamasis savo filosofijos partiškumo supratimu, jis ypač 
įtariai žiūrėjo į filosofus. Nieko keista, kad jo budrumą sužadi- 
no Nikolajaus Berdiajevo ir kitų autorių straipsnių rinkinys Os- 
valdas Spengleris ir Europos saulėlydis. Jame jis įžvelgė „baltag- 
vardiečių organizacijos literatūrinę priedangą“ ir pripažino 
reikalinga nukreipti bylą Ypatingosios komisijos pirmininko 
pavaduotojui Josifui Unšlichtui“. 

Taigi ekonominis liberalizavimas nebuvo Lenino protavi- 
mo ir ideologijos totalitarinių bruožų sušvelninimas. Atvirkš- 
čiai, partinės kontrolės ekonomikai palaisvinimas padidino jo 
laisvės baimę. Jam buvo akivaizdu, kad priverstinį atsitrauki- 
mą ekonominėje sferoje turi lydėti kovos dėl ideologinio domi- 
navimo intensyvinimas. Jei praktikoje tas nepavykdavo, tai to- 
dėl, kad net ir politinės diktatūros sąlygomis rinkos ekonomika 
suteikia individams ir grupėms galimybę išvengti valdžios kon- 
trolės. 

Galutinis partijos tikslas buvo ne tik prievarta palaužti ak- 
tyvų pasipriešinimą, bet taip pat komunistinė visuomenės ree- 
dukacija (išskyrus nereformuotinus klasinius priešus), taigi vi- 
sos ligtolinės kultūros pakeitimas. Leninas neslėpė, kad tai 
reiškia negailestingą kovą su nacionalinėmis kultūromis, o ypač 
su dominuojančia rusų kultūra. Priešingai negu Rosa Luxem- 
burg, jis aprobavo (teorijoje, visų pirma taktiniais sumetimais) 
nacijų apsisprendimo idėją, bet ryžtingai neigė mintis apie kultū- 
rinę autonomiją arba į teisę puoselėti valstybės rėmuose atskiras 
nacionalines kultūras. „Nacionalinės kultūros gynimas“, anot 
jo, buvo blogiausio obskurantizmo šūkis, reakcingiausia nacio- 
nalinių aspiracijų forma. Jo dviejų kultūrų kiekvienos kultūros 

viduje teorija skatino nutraukti bet kokį ryšį tarp demokratinės 
kultūros (kuri turėjo būti iš esmės internacionalinė) ir vyraujan- 
čios nacionalinės kultūros. Taigi jis kategoriškai smerkė didžia- 
rusių kultūros idėją. „<Nacionalinė kultūra> apskritai yra dva- 
rininkų, dvasininkų, buržuazijos kultūra [...] Mes turime kovoti 
su vyraujančia, juodašimtiška ir buržuazine nacionaline di- 
džiarusių kultūra“. Tas pat pasakytina apie žydus: „Tas, kuris 
tiesiogiai ar netiesiogiai kelia žydų „nacionalinės kultūros“ šūkį 
(kad ir kokie geri būtų jo ketinimai), yra proletariato priešas, 
žydų senųjų ir kastiškų tradicijų šalininkas, rabinų ir buržua tal- 
kininkas“'!. 

Stalinizmo laikais Lenino „dviejų kultūrų“ teorija buvo in- 
terpretuojama kaip Lenino ištikimybės rusų demokratinės kul- 
tūros nacionalinėms vertybėms įrodymas. Ta interpretacija bu- 
vo remiama Lenino straipsniu Apie nacionalinį didžiarusių 
pasididžiavimą (1914 metų rugsėjis), visiškai ignoruojant speci- 
finį padėties kontekstą: šis straipsnis gynė bolševikus nuo prie- 
kaištų dėl nacionalinio nihilizmo, nes priešingu atveju nebūtų 
buvę įmanoma veiksmingai priešintis patriotinei euforijai, ku- 
rią sukėlė prasidėjęs karas. Rusų demokratinės kultūros sąvo- 
ka stalinizmo laikais maksimaliai išsiplėtė: visi didieji rusų ra- 
šytojai buvo pripažinti sąmoningais arba nesąmoningais 
„liaudies masių“, kurioms buvo pripažintas lemiamas istori- 
nis vaidmuo, siekių reiškėjais. Ta nacionalinės tradicijos reabi- 
litacija, tiesa, neaprėpė religijos ir idealistinės filosofijos, tačiau 
įgalino plačiu mastu manipuliuoti nacionalinėmis vertybėmis 
ir įkinkyti rusų patriotizmą komunizmo tarnybai. Bet kaip tik 
todėl reikia pabrėžti, kad tai nebuvo Lenino ketinimas. Lenino 
laikais tarybų valdžios edukacinė politika visiškai nepaisė ru- 
sų nacionalinių jausmų. Rusų nacionalinės tradicijos buvo kri- 
tikuojamos, išjuokiamos arba ignoruojamos. Vietoje rusų vals- 
tybės istorijos buvo dėstoma ekonominių formacijų ir klasių 
kovų istorija. ĮŽymus rusų sociologas emigrantas Nikolajus Ti- 
maševas tai apibendrino žodžiais: „Oficiali pozicija skelbė, kad 
iki Lenino gimimo ir darbininkų judėjimo atsiradimo Rusijoje 
istorija tebuvo chaosas, tamsybė ir išnaudojimas, joje nebuvo 
nieko, ką būtų verta įsiminti“. 

Dar priešiškesnis buvo Lenino požiūris į pagrindinį komu- 
nizmo varžovą kovoje dėl sielų valdymo - religiją. Simboliškai 
reikšmingas yra faktas, kad paskutinis Lenino straipsnis Apie 

kovingojo materializmo reikšmę (1922 metų kovas) buvo skirtas 
kaip tik kovai su religija. Tarybiniai mokslininkai ne be pagrin- 
do vertino jį kaip filosofinį bolševizmo įkūrėjo testamentą!. Le- 
ninas jame skelbė, kad reikia nepaliaujamos, maksimaliai in- 
tensyvios ateistinės propagandos drauge su masiniu XVIII 
amžiaus antireliginės literatūros skleidimu. Jis pasipiktinęs pa- 
neigė, neva „senoji ateistinė literatūra esanti pasenusi, nemoks- 
liška, naivi“, įvertino tokias pažiūras kaip „tariamai moksliš- 
kus sofizmus, dangstančius arba pedantiškumą, arba visišką 
marksizmo nesupratimą“*. Visus norus pasiekti didesnio sub- 
tilumo ateizmo klausimais jis laikė „diplomuotų klerikalizmo 
liokajų“ pozicijos išraiška“. 

Tai buvo įrodymas, kad Hegelio dialektika, kurią Leninas 
studijuoti ėmėsi 1914-1916 metais, nė kiek nepakeitė jo filosofi- 
nių orientacijų*. Materializmo ir empiriokriticizmo autorius iki gy- 
venimo pabaigos liko agresyviai prasčiokiškas materialistas. 
Apeidamas asmeninius pomėgius, kaip tik tokią filosofiją jis 
manė esant geriausiu įrankiu kovai su masių religija ir priešiš- 
kos klasės filosofine kultūra. Bet naikinimo darbas turėjo būti 
tik priemonė pasiekti ambicingesniam tikslui: pakeisti gyvuo- 
jančioms religijoms ir ideologijoms centralizuota indoktriniza- 
cijos sistema. Šią sistemą kurti pabaigė Stalinas. 


6. Proletariato diktatūra ir valstybė 


Kiekviena mūsų analizės dalis baigiasi išvada, kad sunku lai- 
kyti Leniną laisvės filosofu. Jis kėlė laisvės problemą visų pir- 
ma iš negatyvios pusės: diskredituodamas „buržuazinę lais- 
vę“ ir siekdamas pagrįsti prievartą ir autoritarinę kontrolę. Šis 
„Klasinis“ problemos nagrinėjimas darė jį įtarų ir net priešišką 
pačios laisvės savaime atžvilgiu. Kitaip negu Marxas (ypačjau- 
nasis), Leninas nemėgino priešpriešinti liberaliam laisvės su- 
pratimui kokio nors kitokio laisvės supratimo; jis nesileido į 
filosofines diskusijas laisvės, kaip susvetimėjimo įveikimo ir 
žmogaus rūšinės esmės visapusiškos raidos, tema. Priešingai, 
jis parengė viską apimančios diktatūros, kurią pavadino prole- 
tariato diktatūra, teoriją. Vis pabrėždavo, kad tokia diktatūra yra 
vienintelė visuomeninės masių emancipacijos priemonė ir kad 
priešinimasis jai laisvės labui tik remia kapitalistinę vergovę. 

Savo poziciją jis formulavo žodžiais: „Kiekviena laisvė yra ap- 
gaulė, jeigu ji prieštarauja darbo išvadavimui iš kapitalo prie- 
spaudos“. Jam tai buvo aksioma, vienas iš fundamentalių mark- 
sizmo atradimų. 

Tačiau cituojami žodžiai liudija, kad Lenino proletariato dik- 
tatūra buvo visuomenės išlaisvinimo teorija, taigi kad šios te- 
orijos santykis su laisvės problema nebuvo išimtinai negaty- 
vus. Proletariato diktatūros teorija išlaisvino bolševikus nuo 
bet kokių skrupulų supuvusios „buržuazinės laisvės“ atžvil- 
giu, bet palaikė ryšį su komunizmo, kaip universalaus išlaisvi- 
nimo, marksistine koncepcija. Juk diktatūros tikslas buvo ko- 
munistinės laisvės pergalė: laisvės nuo bet kokių priespaudos 
formų, laisvės nuo „rinkos anarchijos“, laisvės kaip raciona- 
lios kontrolės ir sąmoningo kolektyvinio likimo valdymo. Prie- 
vartos maksimalizavimas galų gale turėjo tarnauti visuomenės 
išlaisvinimui nuo bet kokių institucionalizuotos prievartos for- 
mų, taip pat nuo teisės ir valstybės. Todėl tad Lenino minčiai 
nebuvo visai svetimos „laisvės“ temos, tariamai priešingos jo 
„avangardinės partijos“ koncepcijai ir proletariato diktatūros 
supratimui. Ypač aiškiai jos pasireiškė jo 1917 metų kūriniuo- 
se, o ypač knygoje Valstybė ir revoliucija. 

Negailestingos gaivališkų judėjimų kritikos, išplėtotos Le- 
nino veikale Ką daryti?, palyginimas su visuotinės dalyvauja- 
mosios demokratijos teorija, išdėstyta traktate Valstybė ir revo- 
liucija, sudaro nuoseklumo ir sąryšio stygiaus įspūdį - tarsi šie 
veikalai priklausytų visiškai skirtingoms intelektualinėms tra- 
dicijoms. Tad nieko keista, kad daug mokslininkų laiko tuos 
tekstus prieštaraujančiais vieną kitam. Iš tokio konstatavimo 
paprastai daroma išvada, kad Valstybė ir revoliucija yra aplin- 
kybių nulemtas veikalas, neatstovaujantis Lenino politinei filo- 
sofijai. Pavyzdžiui, Adamas Ulamas pareiškė: „Joks darbas nė- 
ra mažiau reprezentatyvus savo autoriaus politinei filosofijai, 
negu kaip tik šis Lenino veikalas“*. Atsargesnę poziciją šiuo 
klausimu užėmė Bertramas D. Wolfe'as. Jis apibūdino Valstybę 
ir revoliuciją kaip išraišką „insurekcinio anarchizmo“, visada 
esančio Lenino mintyse’. Tačiau tai jam nesutrukdė priešprie- 
šinti šį traktatą ortodoksiniam leninizmui ir pavadinti jį „nele- 
ninine leninizmo klasika“*. Šio Lenino veikalo klasiškumo ir 
kartu netipiškumo esmė, Wolfe'o nuomone, yra ta, kad juo pasi- 
reiškė savotiška komunistinio utopizmo eksplozija. To išdava 
buvo visiškas akcentų perkėlimas: 

„Veikale Valstybė ir revoliucija nėra valdančiosios partijos, iš cen- 
tro kontroliuojančios viską ir viskam suteikiančios kryptį, taip 
pat nėra paklusnių masių, vykdančių partijos nurodymus. Tai yra 
utopija, kurioje valdžia priklauso masėms. Leninas netikėtai iš- 
reiškė visišką pasitikėjimą spontaniškų masių reakcijų išmintin- 
gumu, gaivališkomis nuotaikomis ir instinktais. Nemanė, kad rei- 
kalinga jėdinonačalijė, tai yra vienasmenė valdžia, kokią po metų 
jau turėjo siūlyti kaip vienintelę priemonę suvaldyti chaosui.“! 


Aišku, šiuose vertinimuose yra tiesos grūdas. Valstybė ir re- 
voliucija rodo leninizmą iš kitos pusės, negu Ką daryti?, ir sun- 
ku paneigti, kad pastarasis veikalas Leninui buvo mažiau bū- 
dingas. Juk pats Leninas pabrėždavo, kad bolševizmo pamatai 
buvo padėti 1902-1903 metais, taigi tuomet, kai buvo sukurtas 
Ką daryti?*. Valstybė ir revoliucija turėjo būti tiksli Marxo ir En- 
gelso požiūrio į perėjimo į socializmą klausimą rekonstrukcija, 
taigi jau dėl šių priežasčių negalėjo koncentruotis ties savotiš- 
kais bolševizmo bruožais. Šis traktatas buvo skirtas įteisinti bol- 
ševizmo mitologijai, o kiti, reprezentatyvesni Lenino darbai, teikė 
partijai nurodymus, susijusius su organizacija ir veiklos prak- 
tika. Todėl taip pat reikia pabrėžti, kad Leninas rašė Valstybę ir 
revoliuciją labai specifinėmis aplinkybėmis: rengėsi revoliuci- 
jos būdu paimti valdžią, negalėjo paneigti pralaimėjimo gali- 
mybės, taigi troško palikti savo politinį testamentą - veikalą, 
kuris galėtų vėl „įdegti revoliucijos liepsną”. Atrodo, kad tai 
pakankamai paaiškina šio neįprasto teksto utopiškumą. 

Beje, tokiu pat svarstymu galima paaiškinti bolševikų revo- 
liucijos užmojį ir tikslų maksimalizmą. N. Bucharinas pokalby- 
je su Borisu Nikolajevskiu tai suformulavo taip: „Mes nemanė- 
me, kad tikrai laimėsime, ir todėl troškome atlikti monumentalų 
veiksmą, kuris, panašiai kaip Paryžiaus komuna, įkvėptų ko- 
munistus ateityje“. 

Tačiau dėmesio sutelkimas į kūrinio Valstybė ir revoliucija 
„išimtinį“ ir „nereprezentatyvų“ pobūdį neatrodo, kad labai 
ką duotų. Leninizmo „laisvės“ aspekto santykis su „autorita- 
rizmo“ aspektu veikiau yra dialektinės įtampos, o ne aštraus kon- 
trasto reikalas. Kruopščiau panagrinėta, Valstybė ir revoliucija ne- 
atrodo esanti Lenino minties palikimo svetimkūnis; kontrastas 
tarp „laisvės“ ir „autoritarinių“ tendencijų leninizmo viduje pasi- 
rodo esąs santykinis ir iš esmės tariamas. Utopizmo eksplozi- 
ja bolševikinės revoliucijos išvakarėse nustoja stebinti, kai 

suvokiame, kad visus Lenino veikalus persmelkia mintis apie 
„galutinį tikslą“, tai yra apie komunistinę utopiją. 

Prieš pradedant smulkesnę traktato Valstybė ir revoliucija 
analizę, mano nuomone, reikia aiškiai atsiriboti nuo trijų labai 
paplitusių, bet klaidingų požiūrių. 

Pirma, netiesa, kad Valstybė ir revoliucija niekuo nesusijusi 
su Lenino partijos teorija. Ta teorija buvo laikinai išstumta iš 
pirmo plano, paslėpta šešėlyje. Apie tai, kad Leninas neatsi- 
traukė nuojos ir jos nė kiek nerevizavo, byloja toks sakinys: 


„Auklėdamas darbininkų partiją, marksizmas auklėja proletaria- 
to avangardą, sugebantį paimti valdžią ir vesti visą liaudį į socializ- 
mą, vadovauti naujai santvarkai ir ją organizuoti, būti visų darbo 
žmonių ir išnaudojamųjų mokytoju, vadovu ir vadu kuriant savo 
visuomeninį gyvenimą be buržuazijos ir prieš buržuaziją.“! 


Antra, netiesa, kad Lenino utopija perleistų valdžią masėms, 
bent akimirkai atsisakytų valstybinės prievartos aparato. Prie- 
šingai, buvo numatoma ir postuluojama, kad „visuomenė ir vals- 
tybė kuo griežčiausiai kontroliuotų darbo matą ir vartojimo ma- 
tą“, nors ši viską apimanti kontrolė „turi būti vykdoma ne 
valdininkų valstybės, bet ginkluotų darbininkų valstybės“. Šiaip 
ar taip, tai turėjo būti prievartos aparatas, kontroliuojantis vi- 
suomeninio gyvenimo visumą (įskaitant ir individualų vartoji- 
mą) ir nepaliekantis vietos jokiam gaivališkumui. Leninas tary- 
bų valdžios vizijoje planavo „visus piliečius paversti vieno 
stambaus ,sindikato', būtent visos valstybės, darbuotojais ir tar- 
nautojais“*. Tai buvo tolygu monocentriniam reguliavimui, pla- 
navimui ir griežčiausiai kontrolei. Griežčiausios valstybės kon- 
trolės darbo matui idėja nesuderinama su tikėjimu vidutinio 
darbininko racionalumu ir sąžiningumu; veikiau ji reiškia nu- 
matomą efektyvią ir negailestingą diktatūrą darbo pasauliui. 
Rudolfas Bahro apie tai rašė: „Čia aiškiai atpažįstame prievar- 
tos balsą, ir prievartos, nukreiptos jau ne prieš buvusias viešpa- 
taujančias klases, o prieš darbininkų klasės „atsilikusius ele- 
mentus', iš tikrųjų prieš visą liaudį“. 

Trečia, tarp Lenino utopinės vizijos ir totalitarinio jo politi- 
nių tikslų pobūdžio nėra prieštaravimų. Neturime pamiršti, kad 
utopinis-chiliastinis elementas yra būtina revoliucinio totalita- 
rizmo sudėtinė dalis. Priešingai negu tradicinis autoritarizmas, 
totalitarizmas privalo turėti doktriną, aprėpiančią žmogaus gy- 

venimo visumą ir aiškiai nubrėžiančią tobulos ateities visuo- 
menės pavidalą. Kitaip sakant, ideologijoje, įteisinančioje tota- 
litarizmą, turi būti „chiliastinių pretenzijų“, arba totališko eg- 
zistuojančios visuomenės neigimo ir tokio pat totališko 
įsitraukimo į visiškai naujo pasaulio statybą’. 

Valstybė ir revoliucija kuo detaliausiai atstovauja Lenino „chi- 
liastinėms pretenzijoms“. Be chiliastinės vilties leninizmas bū- 
tų tik tam tikros formos disciplinarinis centralizmas, tarnau- 
jantis valdžiai kaip tikslui. Tačiau tokiu atveju valdžios 
paėmimas ir išlaikymas būtų Leninui vienintelis ir galutinis 
tikslas, o ne tik priemonė tikslui pasiekti. Iš tikrųjų, kaip Žino- 
ma, bolševikų diktatūra buvo totalitarinė diktatūra kaip tik to- 
dėl, kad nesitenkino pačia valdžia ir absoliučiai viską pajung- 
davo įgyvendinti utopiniams komunizmo tikslams*. Leninas 
stengėsi įdiegti tarybiniam jaunimui įsitikinimą, kad vienin- 
telis jų gyvenimo tikslas yra komunistinės visuomenės staty- 
ba?. Žinoma, toks reikalavimas buvo nevisiškai realistiškas, 
bet jis visiškai neabejotinai išreiškia tiesą apie patį Leniną ir jo 
idėjiškiausius šalininkus. Be šio uolaus tikėjimo komunistine 
utopija leninizmas nebūtų virtęs ideologiniu totalitarizmo pa- 
grindu“. 

Dabar pereikime prie Lenino požiūrio į pereinamojo laiko- 
tarpio valstybę pristatymo. 

Pasak Lenino, proletariato diktatūros idėjos esama jau Ko- 
munistų partijos manifeste - sakinyje, kuriuo aprašomas postka- 
pitalistinis valstybingumas kaip „proletariato pavirtimas vieš- 
pataujančiąja klase“? 
garsus fragmentas iš Luji Bonaparto briumero aštuonioliktosios apie 
būtinybę sutriuškinti valstybės valdžią. Teorinė Marxo požiū- 
rio į šią problemą klasifikacija buvo jo 1852 metų kovo 5 dienos 
laiškas J. Weydemeyerui, kur Marxas teigia, kad „būtinas kla- 
sių kovos rezultatas yra proletariato diktatūra“ ir kad „esant 
šiai diktatūrai, bus panaikintos visos klasės ir pereita į neklasi- 
nę visuomenę““. Leninas citavo tuos sakinius iškilmingai, aiš- 


„Kitas žingsnis plėtojant šią teoriją buvo 


kindamas juos kaip išreiškiančius pagrindinį skirtumą tarp 
Marxo teorijos ir pažangių, didžiausių buržuazinių mąstytojų 
mokslo: nes „marksistas yra tik tas, kuris, pripažindamas kla- 
sių kovą, pripažįsta ir proletariato diktatūrą”. 

Šio požiūrio patvirtinimą Leninui teigė Marxo ir Engelso Pa- 
ryžiaus komunos, kaip pirmos proletariato diktatūros formos, 

analizė. Turtingas komunos patyrimas, matomas per tos anali- 
zės prizmę, buvo Leninui kaip tramplinas rusų proletarinės 
revoliucijos tikslams ir metodams pagrįsti. 

Priešingai nei atrodo, veikalas Valstybė ir revoliucija nėra vi- 
sapusiška ir patikima atitinkamų Marxo ir Engelso pažiūrų re- 
konstrukcija. Leninas, tiesa, interpretuoja savo mokytojų pa- 
žiūras labai įtaigiai, bet nepaprastai tendencingai, iškreiptai. 
Sunku nustatyti, ar tai autentiškas nesusipratimas, ar tyčinis 
manipuliavimas. Ir kokiu mastu. Bet nėra labai svarbu: mums 
svarbi ne Lenino asmeninio charakterio, sąžiningumo, ciniz- 
mo problema, ojo indėlio į problemos teorinį supratimą ir ideo- 
loginį sprendimą problema. Kaip pamatysime, noras pasirody- 
ti atliekant vienintelio nuoseklaus marksizmo kūrėjų teorinio 
palikimo gynėjo vaidmenį nesutrukdė jam plėtoti pažiūras, ku- 
rios iš esmės buvo jo asmeninė to palikimo reinterpretacija. 

Šios reinterpretacijos įtaigumas yra toks didelis, kad daugu- 
ma skaitytojų buvo linkę pripažinti ją patikima rekonstrukcija. 
Nes Lenino asmeninis indėlis buvo kruopščiai užmaskuotas ir 
matomas tik iš toliau. Tad neatsitiktinai svarbiausius pastebėji- 
mus šia tema išsakė mokslininkas, nesantis leninizmo specia- 
listas. Turiu galvoje amerikietį Richardą N. Huntą, kuris išsikė- 
lė sau uždavinį visapusiškai rekonstruoti ir apginti politines 
Marxo ir Engelso koncepcijas. Šio klasikinio marksizmo gyny- 
bos rezultatai pavirto triuškinančia leninizmo kritika. 

Pirmas Hunto pastebėtas dalykas yra nuostabiai papras- 
tas ir akivaizdus: jei Paryžiaus komuna Marxui ir Engelsui 
buvo proletariato diktatūros modelis, tai tatai reiškia, kad pro- 
letariato diktatūra neturi būti tapatinama su monopolistine 
vienos, „tikrai marksistinės“ partijos valdžia. Revoliucinia- 
me Paryžiuje valdžia buvo Marxo ir Engelso ideologinių var- 
žovų: blankistų (dauguma) ir prudonistų (mažuma) - ranko- 
se. Tad kai Marxas aprašinėjo komuną kaip „šlovingiausią 
mūsų partijos veiksmą“, tai turėjo galvoje „partiją“ plačiausi- 
ąja prasme - kaip „visą, aktualų ir potencialų darbininkų ju- 
dėjimą nepriklausomai nuo dabartinių ideologinių afiliacijų"!. 
Kai Engelsas apibrėžė komuną proletariato diktatūros vardu, 
tai turėjo galvoje „revoliucinę darbininkų daugumos valdžią“, 
taip pat nepriklausomai nuo ideologinių afiliacijų“. Kitaip ta- 
riant, proletariato diktatūra turėjo būti darbininkų klasės, kaip 
visumos, diktatūra, o ne vien tik jos avangardo, o tuo labiau 

tik vienos partijos diktatūra. O jei taip, tai Marxo ir Engelso 
diktatūros supratimas buvo suderinamas su gana plačia politi- 
ne laisve ir politiniu pliuralizmu. 

Akivaizdu, kad tai kirtosi su pačia leninizmo esme. Traktate 
Valstybė ir revoliucija Leninas, tiesa, pabrėžė revoliucinių masių 
vaidmenį, bet nepamiršo pridurti apie avangardinę marksisti- 
nę partiją kaip nepamainomą tų masių mokytoją, vadovą ir va- 
dą. Kituose to paties laikotarpio tekstuose jis tiesiog teigė, kad 
masės turi būti auklėjamos (taigi kontroliuojamos ir indoktri- 
nuojamos) klasiniu atžvilgiu susipratusių darbininkų ir karei- 
vių!. Taigi nėra abejonių, kad visuotinis darbininkų masių da- 
lyvavimas revoliucijoje, jo supratimu, yra sąlyga ir socialinis 
pagrindas visiškai visuomenės gyvenimo kontrolei, kurią vyk- 
dysianti darbininkų partija, - aišku, kad bolševikų. 

Kitas Hunto pastebėjimas yra toks pat akivaizdus. Jis pažy- 
mėjo, kad Marxo Gotos programos kritikos proletariato diktatūra 
nesutampa su socializmu kaip pirmąja komunistinės santvar- 
kos faze; tėra tik trumpas pereinamasis laikotarpis, kai politinė 
valdžia, tiesa, yra proletariato rankose, bet dar nėra socialisti- 
nės visuomenės. Marxas, kaip rašo Huntas, „aiškiai pasakė, 
kad proletariato diktatūra yra tarp kapitalistinės ir socialisti- 
nės visuomenių; tačiau jis nesakė, kad ji turėtų trukti net iki 
perėjimo į aukštesnę komunistinės visuomenės fazę. Motyvai, 
kuriais vadovavosi Leninas, akivaizdūs. Tačiau sunkiau su- 
prasti, kodėl Lenino supainiotas sąvokas nekritiškai priėmė be- 
maž visa dalyko literatūra“ *. 

Leninui reikėjo doktrinaliai įteisinti socializmo laikotarpiu 
diktatoriškus metodus (jo šios sąvokos supratimu), nes jis neti- 
kėjo kitais aukštesnės komunistinės visuomenės statybos bū- 
dais. Šia tema jis pasisakė jau veikale Ką daryti?; nepaisant pa- 
našumo, Valstybė ir revoliucija nepakeitė jo požiūrio į šią 
problemą. 

Huntas prie to priduria įdomų terminologinį komentarą. Jo 
manymu, Marxas ir Engelsas suprato diktatūrą (jeigu vartojo šį 
terminą platesne prasme negu asmeninę diktatūrą) kaip val- 
džią, veikiančią neteisinėmis priemonėmis, taigi revoliucinę val- 
džią arba valdžią karinės padėties sąlygomis. Taigi kitaip negu 
Leninas, jie nemanė, kad kiekviena klasinė valdžia iš esmės yra 
diktatoriška. Jie žodį „diktatūra“ dažniausiai vartojo apibū- 
dinti valdžiai, įvestai II Prancūzijos respublikoje po „birželio 

dienų“, taigi karo padėties valdžiai, kuri, pasak Marxo, stūmė 
darbininkus „už teisės ribų“. Tokią logiką atitiko net ir posakis 
„kapitalo diktatūra“, nes reiškė neribotą kapitalisto valdžią sa- 
vo fabrike. Iš to išplaukia, kad teisinis Marxo išsilavinimas ver- 
tėjį rūpintis tam tikru savo vartojamų terminų preciziškumu!. 

Tačiau šis komentaras yra pernelyg vienpusiškas. Iš tikrųjų 
Marxas ir Engelsas vartojo terminą „diktatūra“ dviem skirtin- 
gomis prasmėmis: klasikine prasme (diktatoriški, neteisėti me- 
todai) ir išplėsta prasme, apibūdinančia „daiktų padėtį“ (Kaut- 
sky posakis), kurioje viena ar kita klasė daro dominuojančią 
įtaką viešiesiems reikalams. Šia prasme terminą vartojo Engel- 
sas, kai teigė, kad demokratinė respublika gali būti „specifinis 
proletariato diktatūros pavidalas“?. Šio pasisakymo konteks- 
tas nepalieka abejonių, kad taip suprantama diktatūra neturėjo 
būti įstatymais nevaržoma ypatingosios padėties tipo valdžia. 
Galima abejoti, ar tai gerai byloja apie teisinį Marxo išprusimą, 
bet verta prisiminti, kad ir Leninas turėjo teisininko išsilavini- 
mą. Tad reikia pripažinti, kad ir Marxas, ir Engelsas vartojo 
terminą „diktatūra“ plačiąja prasme, o jei taip, tai negalima jų 
visiškai atleisti nuo atsakomybės už jų koncepciją, kurią inter- 
pretavo Leninas. Jos esmė, trumpiausiai tariant, buvo pripažin- 
ta tezė, tapatinanti klasės dominavimą su diktatūra (išplėstąja 
šio termino prasme), kartu prisilaikant klasikinės diktatūros, 
kaip valdžios, nevaržomos jokiais įstatymais, apibrėžimo. 

Svarbiausias argumentas tokios interpretacijos naudai bu- 
vo, žinoma, Marxo „buržuazinės demokratijos“ kritika. Nesjei 
valstybė iš esmės yra organizuota prievarta, tarnaujanti išnau- 
dotojų interesams, jei naivumo viršūnė yra tikėjimas valdžios 
neutralumu klasinėje kovoje, jei politinė laisvė yra iliuzija arba 
sąmoninga apgaulė, tai logiška yra išvada, kad visos klasinio 
viešpatavimo formos iš esmės tereiškia vien tik gryną prievartą, 
klasikinę diktatūrą, taigi šiuo požiūriu nėra jokio esminio skir- 
tumo tarp įvairių buržuazinės valdžios politinių formų. Kaip 
tik taip protavo Leninas, kai rašė: 


„Marxo valstybės teorijos esmę yra gerai suvokęs tik tas, kas 
suprato, kad vienos klasės diktatūra apskritai yra būtina ne tik bet 
kuriai klasinei visuomenei, ne tiktai proletariatui, nuvertusiam bur- 
žuaziją, bet ir ištisam istorijos laikotarpiui, skiriančiam kapitalizmą 
nuo „neklasinės visuomenės“, nuo komunizmo. Buržuazinių 

valstybių formos nepaprastai įvairios, bet jų esmė yra ta pati: 
visos tos valstybės vienaip ar kitaip, bet galų gale būtinai yra 
buržuazijos diktatūra.” 


Huntas teisingai įrodo, kad čia iš esmės yra Marxo ir Engel- 
so teorijų supaprastinimas, tačiau perdeda darydamas iš to iš- 
vadą, kad marksizmo kūrėjai išliko ištikimi „liberalų demokra- 
tų vertybėms“ ir kad apskritai juos galima sutalpinti į 
„pagrindinę europinę liberalų demokratų tradicijos srovę“. Tei- 
singiau būtų teigti, kad jų esmingas priešiškumas liberalų de- 
mokratų vertybėms nepadarė jų atsparių tam tikrai liberalios 
politinės kultūros įtakai ir kad kaip tik tuo jie skyrėsi nuo Leni- 
no. Be to, Marxas ir Engelsas pranoko Leniną bendra intelektu- 
aline kultūra, kuri gana dažnai sulaikydavo juos nuo supa- 
prastintų išvadų iš savo teorijų. Konkrečiose politinėse 
analizėse jie paprastai atsisakydavo stačiokiškos esencialisti- 
nio redukcionizmo logikos ir atsižvelgdavo į daugiau veiksnių, 
negu galima būtų tikėtis iš kategoriškai „klasinio“ rakto taiky- 
mo. Šia prasme Marxas pasisakė nesąs marksistas. O apie Leni- 
ną galima pasakyti, kad jis norėjo būti „didesnis marksistas 
negu pats Marxas“. Be to, jo marksizmas buvo iškreiptas primi- 
tyvaus antikapitalizmo tradicijų, būdingų rusų narodnikų ir 
anarchistų pažiūroms. 

Analizuojant Lenino proletarinės valstybės koncepcijas rei- 
kia nepamiršti, kad jos turėjo praktinę paskirtį - įteisinti tam 
tikrą veiklos programą. Šį įteisinimą sudarė dvi dalys: išaiški- 
nimas, kas yra valstybė apskritai, ir mėginimas rekonstruoti 
embrioninę proletariato diktatūros teoriją. 

Marxo darbuose atsiranda sąvoka „parazituojančios vals- 
tybės“ „atskirtos nuo visuomenės, turinčios nepriklausomą nuo 
visuomeninių jėgų valdžią, tai yra stabdančią pilietinės visuo- 
menės raidą". Ta koncepcija, gerai tikusi rusų autokratijai, reiš- 
kė mintį, kad valstybė savaime yra visuomenės susvetimėjimas. 
Tačiau Leninas nekreipė dėmesio į tokią svarbią Marxo pali- 
kimo dalį, rėmėsi tik populiaresne Engelso koncepcija, valsty- 
bės laikymu klasinio viešpatavimo instrumentu. Svarbiausias 
valstybės bruožas, pasak jo, yra tiesioginė prievarta, tarnau- 
janti privilegijuotųjų klasiniam egoizmui, o ne susvetimėjimas 
ir pilietinės visuomenės, kaip visumos, raidos varžymas. Jis 
neneigė, kad valstybės biurokratija kartais gali pasiekti tam 

1 V. Leninas, Pilnas raštų rinki- 
nys, t. 33, p. 37. 


2 R. N. Hunt, The Political 
Ideas, t. 2, p. 328, 144. 


* Ten pat, p. 4-7. Hunto nuo- 
mone, marksizmo įkūrėjai 
skelbė dvi valstybės teorijas: 
„Vienos tėvas buvo Marxas, 
o kitos - Engelsas“. „Engelso 
interpretacijoje valstybė buvo 
tik įrankis; Marxo interpreta- 
cijoje ji buvo autonominio po- 
būdžio, buvo ponas pats sau. 
Engelso teorija pripažino vals- 
tybės esme prievartą; o Mark- 
xo teorija pabrėžė kastinio 
egoizmo ir atsiskyrimo nuo vi- 
suomenės vaidmenį“ (ten pat, 
p. 4). 

tikrą nepriklausomybės nuo visuomenės jėgų lygį, bet, kaip ir 
Engelsas, laikė tai išimtiniu atsitiktinumu. Bet kokios valstybės 
esmė, kaip įrodinėjo jis, yra vienos klasės priespaudos kitai or- 
ganizavimas. Sekdamas Engelso pavyzdžiu, jis priešpriešino 
valstybės organizaciją neklasinių gimininių bendruomenių vie- 
šajai, tai yra neatskirtai nuo visuomenės, valdžiai, sutampa- 
nčiai su ginkluotais gyventojais, su savo iniciatyva veikiančia 
ginkluota giminės organizacija'. Nes valstybė atsiranda kartu 
su pasidalijimu į klases, kaip atskirta viešoji valdžia, turinti 
dispozicijoje „specialius ginkluotų žmonių būrius“, kalėjimus 
ir kitas prievartos institucijas. 

Tai, kad Leninas rėmėsi beveik išimtinai tik Engelso autori- 
tetu, rodo, kokį didžiulį autoritetą tuomet turėjo Engelso priva- 
čios nuosavybės ir valstybės kilmės teorija. Tačiau tam tikru 
mastu tai buvo ir politinis Lenino pasirinkimas. Požiūris į vals- 
tybę kaip į susvetimėjusią jėgą, bet kaip tik todėl autonomišką 
visuomenės atžvilgiu ir pajėgią savarankiškai veikti taip, kaip 
ne visada sutampa su turtingųjų klasių interesais, labai jau smar- 
kiai priminė paplitusį rusų patvaldystės suvokimą. Sumoks- 
lintai šios pažiūros versijai atstovavo rusų istoriografijos vadi- 
namoji „valstybinė mokykla“, skelbianti, kad valstybė Rusijoje 
visada buvo ne tik autonominė jėga, nepriklausoma nuo visuo- 
menės, bet taip pat pagrindinis pažangos veiksnys. Tokių kon- 
cepcijų politinė esmė Leninui buvo nepriimtina, tad nieko keis- 
ta, kad jis pasirinko tokią marksistinės valstybės teorijos versiją, 
kuri pabrėžė tiesioginę valstybės aparato priklausomybę nuo 
išnaudotojų ir engėjų valios. Revoliucijos tikslų požiūriu tai 
buvo dvigubai teisingas pasirinkimas: pirma, jis mobilizavo ne- 
apykantą ir kreipė revoliucinę energiją į visišką egzistuojan- 
čios valstybės sugriovimą; antra, jis grindė įsitikinimą, kad po 
darbininkų klasės pergalės reikės organizuoti jos pačios repre- 
sinį aparatą. 

Savaime suprantama, klasinio išnaudojimo panaikinimas 
turėjo nulemti valstybės išnykimą. Bet šiuo klausimu Engelso 
išvada darėsi nevisiškai aiški. Viena vertus, jis teigė, kad kai pro- 
letariatas paims valdžią, tai tuoj pat bus nacionalizuotos gamy- 
bos priemonės, vadinasi, nebebus klasinių skirtumų ir antago- 
nizmų šaltinio, taigi nebereikės valstybės. Kita vertus, Engelsas 
neigė staigaus valstybės išnykimo galimybę. Valstybė, kaip įro- 
dinėjo jis, bus ne „panaikinta“, o „išnyks“. Ir pridūrė, kad po- 

revoliucinė valstybė bus kokybiškai naujas reiškinys, nes atsto- 
vaus visuomenei kaip visumai. Kitaip tariant, esmingiausias 
valstybės bruožas - jos klasinė funkcija — išnyks iš karto, bet 
valstybinės organizacijos forma nyks lėtai ir etapiškai. Anti-Diu- 
ringe Engelsas apie tai rašė: 


„Pirmasis aktas, kuriuo valstybė iš tikrųjų pasireiškia kaip visos 
visuomenės atstovas, - gamybos priemonių paėmimas valdyti 
visuomenės vardu, - kartu yra paskutinis savarankiškas jos, kaip 
valstybės, aktas. Tuomet valstybės valdžios kišimasis į visuome- 
ninius santykius čia vienoje, čia kitoje srityje darosi nebereikalin- 
gas ir savaime išnyksta.“! 


Šie Lenino pateikti žodžiai prieštaravo visoms Lenino pa- 
žiūroms porevoliucinės valstybės klasinio pobūdžio, represi- 
nių funkcijų ir diktatoriškų metodų tema. Tad bolševikų vadui 
iškilo uždavinys paaiškinti šį keblų faktą. Jis mėgino įrodinėti, 
kad Engelso tezė buvo nukreipta prieš oportunistus iš vienos 
pusės ir anarchistus — iš kitos. Oportunistams reikėjo priešprie- 
šinti požiūrį, kad proletarinė revoliucija ne apsiribos buržuazi- 
nės valstybės valdžios paėmimu, o sukurs kokybiškai naują 
valstybę; o anarchistams reikėjo paaiškinti, kad tiesioginis per- 
ėjimas į visuomenę be valstybės neįmanomas. Nugalėjęs prole- 
tariatas turės susiorganizuoti kaip valstybė, bet toji valstybė 
palengva praras savo represines funkcijas, taigi nyks. Tad vals- 
tybė egzistuos visą pereinamąjį laikotarpį kaip „proletariato 
diktatūros“ valstybė. 

Taip Leninas siekė taikyti dvi ateities vizijas: staigaus vals- 
tybės panaikinimo viziją su valstybingumo lėto nykimo vizija. 
Buržuazinė valstybė turėjo būti panaikinta, sutriuškinta; o pro- 
letarinė valstybė turėjo palengva išnykti. Leninas nesuabejojęs 
priskyrė šį požiūrį Engelsui. Engelsas, jo supratimu, „sako, kad 
proletariato revoliucija, ,panaikins' buržuazijos valstybę, o žo- 
džiai apie nunykimą taikomi proletarinio valstybingumo lieka- 
noms po socialistinės revoliucijos. Buržuazinė valstybė, pagal 
Engelsą, ne „nunyksta', o proletariatas ją panaikina revoliucijos 
metu. Po tos revoliucijos nunyksta proletarinė valstybė arba pus- 
valstybė“. 

Tačiau tokia interpretacija yra labai pritempta. Juk pirmes- 
nėje citatoje Engelsas nekalbėjo apie proletariato diktatūrą, prie- 
šingai, aiškiai teigė, kad porevoliucinė valstybė atstovaus visai 

"V. Leninas, Pilnas raštų rinki- 
nys, t. 33, p. 20. Čia Leninas 
pateikia Engelso mintis iš kū- 
rinio Socializmo išsivystymas iš 
utopijos į mokslą (siūl. K. Mark- 
sas, F. Engelsas, Rinktiniai 
raštai, t. 2, p. 132-133). 


? Ten pat, p. 21. 

2 Žr. M. A. Bakynun, "ocydap- 

visuomenei. Tad toji valstybė skirsis nuo buržuazinės ne klasi- 
ne funkcija, o tokios funkcijos nebuvimu. Tai yra rimtas argu- 
mentas naudai tezės, kad Lenino postrevoliucinės diktatūros 
teorija atsirado veikiau P. Tkačiovo, o ne Engelso, dėka. 

Siekdamas padaryti savo interpretaciją įtikimą, Leninas ape- 
liavo į Marxo „laisvos liaudies valstybės“ sąvokos (suformu- 
luotos Gotos programos kritikoje) kritiką. Ta kritika, jo supratimu, 
įrodinėjo, kad, pasak Marxo, „kiekviena valstybė yra „speciali 
slopinamoji jėga’ engiamajai klasei slopinti“, tai yra kad „kiek- 
viena valstybė nėra laisva ir nėra liaudies valstybė“. „Kol yra 
valstybė, nėra laisvės. Kai bus laisvė, nebebus valstybės“ !. 

Tačiau tai iš tikrųjų buvo veikiau Bakunino negu Marxo po- 
žiūris. Juk Bakuninas rašė: „Valstybė būtinai sukelia domina- 
vimą, tai yra vergovę; valstybė neįmanoma be vergovės, atviros 
arba užmaskuotos“*. Ši prielaida leido Bakuninui ignoruoti vy- 
riausybių formų skirtumus ir skelbti, kad tik anarchizmas įgali- 
na laisvę. Leninas darė tokią pat prielaidą, bet iš jos darė kito- 
kią, taip pat logišką, išvadą: jei jokia valstybės forma 
nesuderinama su laisve, tai nėra reikalo raudoti dėl laisvės liki- 
mo proletariato diktatūroje. Taip veikale, parašytame bolševiki- 
nės revoliucijos išvakarėse, Leninas iš anksto grindė diktatoriš- 
kų metodų būtinybę. Tokių metodų laisvės kritikus jis iš anksto 
diskreditavo kaip buržuazinius dviveidžius, o geriausiu atveju — 
kaip buržuazinių iliuzijų aukas. 

Kaip stengiausi parodyti, Marxas ir Engelsas labai prisidėjo 
prie „buržuazinės laisvės“ diskreditavimo. Bet vis tiek jų požiū- 
ris į „buržuazinę demokratiją“ skyrėsi nuo nihilistinės Bakuni- 
no ir Lenino pozicijos. Pavyzdžiui, verta pažymėti, kad Leninas 
iškreipė jo pacituotą Gotos programos kritikos fragmentą. Marxo 
„laisvos valstybės“ idėjos kritika buvo paremta ne įsitikinimu, 
kad pats valstybės egzistavimas neigia laisvę, o požiūriu, kad 
„laisvė remiasi tuo, kad valstybė iš organo, aukštesnio už visuo- 
menę, paverčiama organu, visiškai pajungtu tai visuomenei“, bei 
kad „šiandien valstybės formos yra laisvesnės ar mažiau laisvos 
pagal tai, kiek jos apriboja „valstybės laisvę”. Tad Marxas norė- 
jo pasakyti, kad „valstybės laisvė“ faktiškai reiškia absoliučią 
valstybės valdžią ir kad tokia laisvė (arba arbitralumas) pri- 
valo būti suvaržyta didesnės visuomenės laisvės labui. Jis ne- 
abejojo, kad šiuo požiūriu demokratinė respublika yra daug 
geriau už monarchiją. Jis kaltino vokiečių darbininkų partiją už 

iliuzijas, kad jos demokratinė programa gali būti realizuota „da- 
bartinėje liaudies valstybėje“ arba „Prūsijos-Vokietijos imperi- 
joje“, tačiau neteigė, kad net ir demokratinėje respublikoje bur- 
žuazinės institucijos gali tarnauti vien buržuazijai!'. Taigi jis 
negalėjo skelbti, kad visos valstybės formos yra vienodai prie- 
šiškos laisvei. 

Kaip tik ši analizė rodo, kad Valstybė ir revoliucija nėra toks 
labai „nereprezentatyvus“ veikalas, kaip galėtų atrodyti. Šia- 
me tekste nėra jokio pagrindinių leninizmo dogmų pakeitimo. 
Tačiau jame gana esmingai keičiami Marxo ir Engelso požiū- 
riai į pereinamojo laikotarpio problemas. Tas pakeitimas buvo 
pabrėžiamas būtinumo ilgą laiką vartoti organizuotą prievar- 
tą, tai yra ji visiškai atitiko Lenino pažiūrų visumą. Veikale net 
įrodinėjama, kad darbininkų valstybė net iki „aukštesnės ko- 
munizmo fazės“ ne tik taikys visas represijų priemones, bet taip 
pat griežčiausiai kontroliuos gamybos ir vartojimo apimtį. Ki- 
taip sakant, iš esmės Lenino vizija buvo „kareivinių komuniz- 
mas“, primetamas visuomenei jėga ir įgyvendinamas sistemin- 
gai taikant brutalius diktatoriškus metodus. 

Tačiau dauguma traktato Valstybė ir revoliucija skaitytojų 
įžvelgė jame „laisvės“ viziją, mėginimą nurodyti kelius į auten- 
tišką masių išlaisvinimą ir įrodyti, kad „proletarinė demokra- 
tija yra milijoną kartų demokratiškesnė už bet kurią buržuazinę 
demokratiją“. Turime (ir privalome) nesutikti su šiuo požiūriu, 
bet privalome suprasti jo priežastis. 

Lenino „laisvės“ programos, nubrėžtos jo Balandžio tezėse, 
esmė buvo priešpriešinimas „buržuazinei“ demokratijai tiesio- 
ginės dalyvaujamosios demokratijos, įgyvendinamos radika- 
liai deprofesionalizuojant valstybės funkcijas. Leninas neketi- 
no atsisakyti savo partijos, kaip hierarchinės ir profesionalų 
vadovaujamos organizacijos, koncepcijos. Tačiau jis instinkty- 
viai jautė, kad prieš atstovaujamąją demokratiją galima sėkmin- 
giausiai kovoti tiesioginės demokratijos labui ir kad revoliucio- 
nizuotos masės suteiks jo partijai daugiau galimybių negu 
demokratiniai rinkėjai. Prie tų praktinių sumetimų, aišku, pri- 
sidėjo jo skausminga neapykanta „buržuazinėms“ institucijoms 
ir nuoširdus noras pasirodyti autentišku marksistu, ištikimu 
savo didiesiems mokytojams ir nenuslystančiu į oportunisti- 
nės socialdemokratijos pozicijas. Tad buvo logiška, kad jis uo- 
liai kartojo Marxo ir Engelso požiūrius į Paryžiaus komunos 

! Ten pat, p. 26. Priešingai ne- 
gu Leninas, Marxas ryžtingai 
neigė redukcionistinį požiūrį, 
kad „buržuazinė valstybė“ 

! Pasak Hunto, siekis radika- 
liai deprofesionalizuoti vals- 
tybės funkcijas Marxui ir En- 

(žr. R. Rocher, Anarchism and 
Sovietism knygoje The Poverty 
of Statism: Bukharin, Fabri, Ro- 
cher, Minneapolis, 1981). 


3 V. Leninas, Pilnas raštų rinki- 
nys, t. 31, p. 106. 


* Ten pat, t. 33, p. 43. 


` Ten pat, p. 46. 


° Ten pat, p. 47. 

privalumus, kreipdamas daugiausia dėmesio į tiesioginės de- 
mokratijos ir valdžios organų deprofesionalizavimo teigiamas 
puses!. Toks pat natūralus tuomet buvo vilčių dėjimas į gaiva- 
liškai besikuriančias darbininkų tarybas ir „tarybų valdžios“ 
laikymas „buržuazinės demokratijos“ alternatyva?. 

Geras Lenino „laisvės“ idėjų apibendrinimas yra šis Balan- 
džio tezių fragmentas: 


„Ne parlamentinė respublika, — grįžimas prie jos nuo D. D. T. 
(Darbininkų deputatų taryba - vert.) būtų Žingsnis atgal, - bet 
visoje šalyje, nuo apačios iki viršaus, susikūrusių Darbininkų, bernų 
ir valstiečių deputatų tarybų respublika. 

Panaikinti policiją, kariuomenę, valdininkiją. 

Visi valdininkai turi būti renkami ir bet kuriuo metu gali būti 
pakeičiami, ir jų darbo užmokestis turi būti ne didesnis už viduti- 
nį gero darbininko užmokestį.“ 


Veikale Valstybė ir revoliucija tas mintis jis parėmė detalia 
Paryžiaus komunos patyrimo, veikiau Marxo ir Engelso pasi- 
sakymų apie ją, analize. Pavyzdžiui, Leninas pritardamas cita- 
vo Marxo žodžius, kad komuna atėmė iš teisėjų „tariamą nepri- 
klausomybę“ ir padarė juos „atvirai renkamus, atsakingus ir 
pakeičiamus'*. Su didžiuliu pasitenkinimu prisidėjo prie Mar- 
xo pritarimo „parlamentarizmo pašalinimui“, cituodamas šį jo 
pasisakymą: „Komuna turėjo būti ne parlamentinė, bet dirbanti 
korporacija, tuo pat metu ir leidžianti įstatymus, ir juos vyk- 
danti...[...] Užuot kartą per trejus arba šešerius metus sprendu- 
si, kuris viešpataujančiosios klasės narys turi atstovauti liau- 
džiai ir ją slopinti (ver — und zertreten) parlamente, visuotinė 
rinkimų teisė turėjo padėti liaudžiai, susiorganizavusiai į ko- 
munas, taip pat kaip individualinė rinkimų teisė padeda bet 
kuriam kitam darbdaviui pasirinkti savo įmonei darbininkus, 
Leninas leido sau pavartoti dar stipresnių frazių: „Kartą per 
kelerius metus spręsti, kuris viešpataujančios klasės narys slo- 
pins, mindžios liaudį parlamente, - štai kas yra tikroji buržua- 
zinio parlamentarizmo esmė ne tik parlamentinėse konstituci- 
nėse monarchijose, bet ir demokratiškiausiose respublikose““. 

Tačiau bendras parlamentarizmo neigimas buvo neįteisin- 
tas Marxo pozicijos radikalizavimas. Nepaisant neabejotino do- 
mėjimosi tiesiogine liaudies demokratija (pasireiškusio ypač jų 

pasisakymuose apie Paryžiaus komuną), Marxas ir Engelsas 
nelaikė parlamento grynai buržuazine institucija, visiškai ne- 
priimtina darbininkams. Liudviko Bonaparto briumerio aštuonio- 
liktojoje Marxas išplėtojo mintį, kad buržuazijos sukurtos atsto- 
vaujamosios valdžios formos gali tapti socialistinių jėgų 
instrumentu, jeigu buržuazija, siekdama užsitikrinti klasinį vieš- 
patavimą, turės imtis diktatoriškų priemonių’. Engelsas savo 
gyvenimo pabaigoje pasistūmėjo ta kryptimi dar labiau. Marxo 
veikalo Klasių kovos Prancūzijoje naujo leidimo pratarmėje jis 
tiesiog pripažino, kad tikėjimas revoliuciniu keliu pasirodė esąs 
klaidingas, kad liaudies sukilimai tapo anachronizmais ir kad 
darbininkų partija turi pereiti prie teisėtos parlamentinės ko- 
vos*. Tai, tiesa, nebuvo principinis revoliucinių metodų išsiža- 
dėjimas, bet tik reiškė skepticizmo šių metodų atžvilgiu didėji- 
mą bei optimizmo rinkimų urnos atžvilgiu augimą. Tačiau 
Leninas rėmėsi Marxo ir Engelso autoritetu, nutylėdamas jam 
nepalankius momentus ir idėjinę marksizmo evoliuciją. 

Be kita ko, aiškiai evoliucionavo viso marksistinio judėjimo 
santykis su prancūzų komunarų tradicijomis. Vokiečių social- 
demokratija, vis labiau besiimanti parlamentinių kovos meto- 
dų, „pradėjo tikrą puolimą prieš komuną“. Ortodoksiniai mark- 
sistai, tarp jų ir Engelsas, manė, kad europinio revoliucinio 
judėjimo svorio centras persikėlė iš Prancūzijos į Vokietiją ir 
kad dėl to Paryžiaus komuna liovėsi buvusi šio judėjimo pozi- 
tyviu pavyzdžiu. Tačiau, kadangi troško priešintis vis smar- 
kesnei dešiniojo oportunizmo bangai, jie ir toliau, bent jau vie- 
šuose pasisakymuose, apie Paryžiaus komuną kalbėjo 
pozityviai, traktuodami ją kaip svarbią darbininkų revoliuci- 
nės tradicijos grandį. Šis dviprasmiškumas paaiškina 1895 me- 
tų Engelso poziciją. Engelsas gyrė komuną kaip proletariato 
kovinės dvasios išraišką, tačiau kartu pabrėžė, kad po šio pra- 
laimėjimo istorinė iniciatyva perėjo į vokiečių darbininkų, ku- 
rie pademonstravo sugebėjimą inteligentiškai pasinaudoti rin- 
kiminiais mechanizmais, rankas. Šios išvados konkliuzija buvo 
vienareikšmiška: 


„Bet kartu su šiuo sėkmingu visuotinės rinkimų teisės panaudoji- 
mu buvo pradėtas vartoti visiškai naujas proletariato kovos bū- 
das, kuris greit tobulėjo. Pasirodė, kad valstybės institucijos, su 
kurių pagalba buržuazija organizuoja savo viešpatavimą, turi 


397 


! K. Marksas, F. Engelsas, 
Rinktiniai raštai, t. 1, Vilnius, 
1949, p. 208-238. 


ŽK. Marksas, Klasių kova Pran- 
cūzijoje, Vilnius, 1954, p. 3—24. 


3 Žr. G. Haupt, Aspects of In- 
ternational Socialism 1871- 
1914, Cambridge, 1986, p. 41. 


398 


! K. Marksas, Klasių kova Pran- 
cūzijoje, Vilnius, 1954, p. 15-16. 


? V. Leninas, Pilnas raštų rinki- 
nys, t. 33, p. 48—49. 


3 Žr. G. Haupt, Aspects of In- 
ternational Socialism 1871- 
1914, Cambridge, 1986, p. 31- 
32. 


IV LENINIZMAS: NUO „MOKSLINIO SOCIALIZMO“ Į... 


savyje nemaža ir kitų galimumų, kuriais pasinaudodama darbi- 
ninkų klasė gali kovoti prieš tas pačias institucijas. Pradėta daly- 
vauti atskirų valstybių landtagų, municipalinių tarybų, verslovi- 
nių teismų rinkimuose, pradėta ginčyti buržuazijai kiekviena 
renkamoji vieta, kai dėl jos užėmimo pasisakydavo žymi proleta- 
riato dalis. Ir įvyko taip, kad buržuazija ir vyriausybė ėmė kur 
kas labiau bijotis darbininkų partijos legalios veiklos, negu nele- 
galios, pasisekimų rinkimuose, negu jos pasisekimų sukilime.” 


Kaip matome, taip dažnai cituotas traktate Valstybė ir revo- 
liucija Engelsas nesutiko su Lenino įsitikinimu, kad parlamen- 
tarizmo era aiškiai baigėsi. Atvirkščiai, jis pabrėždavo esant 
reikšmingus kaip tik tuos kovos metodus, kuriuos bolševikų 
vadas neapsakomai niekino ir kurių jis atsisakė lemiamų išmė- 
ginimų valandą. Priešingai negu Engelsas, Leninas gyrė komu- 
ną užatsisakymą „parsidavėliško ir supuvusio parlamentariz- 
mo“, už „demokratijos be parlamentarizmo“', tai yra be įstatymų 
leidybos ir vykdomosios valdžios atskyrimo, be kokių nors de- 
putatų privilegijų, viziją“. Darė tai siekdamas aiškiai atriboti 
savo partiją nuo vokiečių socialdemokratijos tradicijų, nepai- 
sydamas fakto, kad šiai tradicijai priklausė taip pat ir Engelsas. 

Lenino požiūris į Paryžiaus komuną nebuvo nekritiškas, 
bet ta kritika buvo visiškai kitokia negu socialdemokratinė. Jis 
kaltino komuną už per didelį švelnumą, gerai organizuoto ir 
ryžtingo vadovavimo stygių, nepakankamą griežtumą susi- 
dorojant su priešais, nesuprantamą toleranciją svyruojančių 
elementų atžvilgiu. 1905 metais jis tiesiog darė išvadą, kad 
komunos vyriausybė buvo tokia, kokia rusų revoliucinė vy- 
riausybė neturėtų būti". Tačiau 1917 metais jis pripažino būti- 
na sutelkti dėmesį į komunos privalumus. Nes komuna, kad ir 
silpna, buvo pavyzdys tikros revoliucinės valdžios, kurios ne- 
paralyžiavo pagarba buržuazinėms institucijoms, kuri nevar- 
žė savo veiksmų jokiais įstatymais, taisyklėmis nei procedū- 
romis; tai buvo valdžia, kurios teisėtumo šaltinis buvo ne 
parlamento patvirtinti įstatymai, o „valdžios paėmimo“ ak- 
tas, „tiesioginė iniciatyva iš apačios“. Leninas žavėjosi komu- 
na už jos mėginimą pakeisti senojo režimo karinius ir valdi- 
ninkų kadrus visiškai naujais žmonėmis, kurie, tiesa, neturėjo 
profesinio patyrimo, bet kompensavo tai proletariniu klasiniu 
instinktu ir revoliuciniu įkarščiu. Tokius pačius bruožus jis 
įžvelgė rusiškose darbininkų ir kareivių tarybose. Žinoma, jis 

turėjo suvokti, kad pasikliovimas darbininkų tarybomis nela- 
bai atitinka jo programinį nepasitikėjimą gaivališkais judėji- 
mais ir kad besąlygiškas tarybų rėmimas turi sindikalizmo ir 
net anarchizmo prieskonį, tačiau viršų ėmė taikli nuojauta, kad 
šūkis „Visa valdžia taryboms“ yra geriausia priemonė mobili- 
zuoti masėms kovai su Laikinąja vyriausybe. Kitaip sakant, Le- 
nino įtarumas masių gaivališkumo atžvilgiu buvo tikrai dide- 
lis, bet jo priešiškumas „buržuazinei demokratijai“ buvo dar 
didesnis. Be to, jis buvo įsitikinęs, kad revoliucingi darbininkai 
anksčiau ar vėliau atpažins proletarinę bolševikų partijos pri- 
gimtį ir savanoriškai pripažins jos vadovavimą, o tas savo ruož- 
tu apsaugos partiją nuo atotrūkio nuo savo klasinės bazės. Juk 
jis kuo nuoširdžiausiai troško įeiti į istoriją kaip tikras proleta- 
riato vadas, ištikimas revoliucinei darbininkų tradicijai, kurią 
simbolizavo Paryžiaus komuna. 

Visos šios priemonės, kartu paimtos su kaupu paaiškina 
traktato Valstybė ir revoliucija „laisvės“ aspektus. Leninui reikė- 
jo „moksliškai“ ,marksistiškai įteisinti savo veiksmus, todėl tad 
jis pasisavino Marxo ir Engelso mokslo apie proletariato dikta- 
tūrą autoritetingo atskleidėjo ir interpretatoriaus vaidmenį. Jis 
troško pasirodyti kaip tarptautinio revoliucinio judėjimo vado- 
vas, vykdantis Paryžiaus komunos testamentą ir keršijantis už 
jos kruviną nuslopinimą; todėl tad išeities tašku pasirinko po- 
zityvų komunos palikimą, laikinai atidėjęs į šalį specifinių ru- 
siškų sąlygų ir turtingo 1905-1906 metų revoliucijos darbinin- 
kų tarybų patyrimo analizę. O visų pirma turėjo mobilizuoti 
sau masių paramą, žadėdamas joms ne tik taiką ir duoną, bet ir 
„garantuotą laisvę“. 

Tačiau kaip galima sujungti „garantuotą laisvę“ su griež- 
čiausia disciplina ir kontrole - aprėpiančia visas gyvenimo sri- 
tis, nuo gamybos iki vartojimo imtinai? Leninas čia nematė prieš- 
taravimo, nes jam rūpėjo kolektyvinė laisvė, klasės laisvė, o ne 
individualių darbininkų laisvė; laisvė kaip racionali kolektyvi- 
nio likimo kontrolė, o ne laisvė realizuoti partikuliarinius inte- 
resus; laisvė kaip sąmoningas bendro klasinio tikslo realizavi- 
mas, o ne laisvė kaip chaotiškas pliuralizmas ir 
„nesąmoningas“ veiksmų spontaniškumas. Jis aiškiai skyrė vi- 
suomeninę darbininkų klasės emancipaciją nuo darbininkų 
kaip individų arba kaip partikuliarinių interesų grupių narių 
laisvės. Išlaisvinta iš kapitalizmo darbininkų klasė privalėjo 

„sutriuškinti“ savo klasinius priešus ir pakeisti kapitalistinę ver- 
govę savanoriška subordinacija ir savidrausme. Darbininkai tu- 
rėjo būti laisvi ne nuo kontrolės ir priežiūros apskritai, o nuo 
buržuazinės kontrolės ir priežiūros. Kaip piliečiai, jie turėjo būti 
laisvi nuo buržuazinės valdžios, bet turėjo paklusti savo nuosa- 
vai klasinei diktatūrai - kurią vykdąs „apsiginklavęs visų iš- 
naudojamųjų ir darbo žmonių avangardas - proletariatas“'. 

Aišku, 1917 metų leninizmas tam tikrais atžvilgiais skiriasi 
nuo pozicijos, išdėstytos veikale Ką daryti? Kaip stengiausi pa- 
žymėti, Bertramas Wolfe'as ir Adamas Ulamas buvo neteisūs, 
laikydami šį skirtumą esminiu, tai buvo veikiau akcentų išdės- 
tymo skirtumas dėl padėties ir dėmesio objekto pasikeitimo. Vei- 
kalas Ką daryti? telkia dėmesį į „organizacinį klausimą“, Vals- 
tybė ir revoliucija atskleidžia utopinį Lenino minties mastą. 
Pirmasis kūrinys kritikuoja reformistines darbininkų judėjimo 
tendencijas ir pabrėžia gerai organizuoto ir disciplinuoto pro- 
fesionalių revoliucionierių elito reikšmę; antrasis kūrinys dis- 
kredituoja atstovaujamosios demokratijos principą ir priešprie- 
šina jai tiesioginio dalyvavimo demokratiją, aišku, lemiančią 
didelį masių aktyvumą. Kitaip tariant, Ką daryti? išreiškia jako- 
binišką leninizmo aspektą, o Valstybė ir revoliucija byloja apie 
tam tikrą marksistinės ir anarchistinės masių emancipacijos 
vizijų giminingumą“. Leninas, panašiai kaip ir Engelsas, nesi- 
stengė šio giminingumo slėpti: jis pabrėždavo jį, teigdamas, kad 
marksistai „visai nesiskiria nuo anarchistų tuo, kad tikslas yra 
panaikinti valstybę“. Leninas sutiko su Marxu ir Engelsu, kad 
proletariato diktatūra turi būti ne „valstybė tikrąja prasme“, o 
veikiau „bendruomenė“ (Gemeinwesen)“, ir kad reikia nedelsiant 
„sudaužyti“ susvetimėjusį buržuazinės valstybės aparatą. Juk 
Paryžiaus komunos patyrimas Marxo ir Engelso analizėse taip 
pat įtikino jį, kad iš proletariato diktatūros gali susiformuoti 
tiesioginė liaudies valdžia, sukelianti radikalią deprofesionali- 
zaciją, tai yra lemianti politinės valdžios susvetimėjimo panai- 
kinimą. Visi šie idealai turėjo būti įgyvendinti naująja valstybės 
forma: Tarybų respublika. 

Pamėginkime įsižiūrėti į šią politinę viziją laisvės proble- 
mos atžvilgiu. Tarybų respublikoje represines funkcijas turėjo 
vykdyti liaudies milicija. Žmonių politinės kontrolės apimtis tu- 
rėjo būti išplėsta į visas gyvenimo sferas, neribojant jokiomis as- 
meninės laisvės užtikrinimo teisinėmis garantijomis. Nes kam gi 

galėjo egzistuoti tokios garantijos, jei tvarkos užtikrinimo pajė- 
gos būtų sudaromos iš visų gyventojų ir būtų suvokiamos kaip 
neatskiriamos nuo liaudies, kaip tiesioginė liaudies valios iš- 
raiška? Tiesioginė liaudies demokratija kertasi su teisės valdžia, 
tačiau lengvai siejasi su organizuota prievarta. Leninas rašė apie 
tai visai nesivaržydamas: jis šaipėsi iš pačios minties apie val- 
džios suvaržymą įstatymais, o „organizuotas, sistemingas prie- 
vartos taikymas žmonėms“ jam buvo normali kiekvienos valsty- 
bės', o juo labiau proletariato diktatūros valstybės, funkcija. 

Tarybų valstybėje profesionalūs valdininkai bus kontroliuo- 
jami ir prižiūrimi visų, vadinasi, visi gyventojai turi išmokti 
valdyti; tai sudarys sąlygas, „kad visi vykdytų kontrolės ir prie- 
žiūros funkcijas, kad visi laikinai taptų „biurokratais“ ir kad 
todėl niekas negalėtų tapti „biurokratu'*. Valstybės valdininko 
darbo užmokestis niekaip neviršys darbininko darbo užmokes- 
čio, tai leis „visiems be išimties vykdyti „valstybines funkcijas", 
ir todėl visiškai nunyks apskritai bet kokia valstybė“. 

Daug Lenino veikalų skaitytojų — taip pat ir postalininių 
laikų Rytų Europos revizionistų - buvo smarkiai paveikti šios 
vizijos. Aiškino ją kaip reikalą nuosekliai įsitraukti į laisvę kaip 
dalyvavimą, o ne kaip į individualią autonomiją; į laisvę viešo- 
joje sferoje, o ne privačioje, ir, galop, į pozityvią laisvę, o ne „tik 
negatyvią“ liberalią laisvę. Toks požiūris visiškai ignoravo kitą 
medalio pusę. Lenino visuotinio dalyvavimo idėja buvo neat- 
skiriamai susijusi su visuotinės kontrolės idėja, iš esmės labai 
artima visuotiniam sekimui ir skundimui. Tarybų respublikoje 
kontrolė turėjo aprėpti ne tik buvusius kapitalistus, o ir „kapi- 
talistinių įpročių tebesilaikančius inteligentėlius“, taip pat „dar- 
bininkus, kuriuos kapitalizmas smarkiai demoralizavo'*. Kon- 
trolė turėjo būti maksimaliai efektyvi, nes „visi išmoks valdyti ir 
iš tikrųjų savarankiškai valdys visuomeninę gamybą, savaran- 
kiškai vykdys veltėdžių, ponaičių, apgavikų ir į juos panašių 
„kapitalizmo tradicijų saugotojų' apskaitą ir kontrolę". Už išsi- 
sukinėjimą nuo šios visaliaudinės priežiūros bus greit ir smar- 
kiai baudžiama, nes ginkluoti darbininkai „yra praktinio gyve- 
nimo Žmonės, o ne sentimentalūs inteligentėliai, ir vargu ar leis, 
kad su jais būtų juokaujama““. Geriausias šios išties orveliškos 
vizijos apibendrinimas yra Lenino žodžiai: „Toji kontrolė pasi- 
darys tikrai universali, visuotinė, visos liaudies, tada jos nie- 

Svarbus Lenino utopijos bruožas taip pat buvo darbo pasi- 
dalijimo panaikinimas. Panašiai kaip Marxas, jis gyrė Pary- 
žiaus komuną už teismų „tariamos nepriklausomybės“ panai- 
kinimą ir įstatymų leidybos atskyrimą nuo vykdymo. Įžvalgiai 
neminėjo fakto, kad kaip Paryžiaus komuna, taip rusų darbi- 
ninkų tarybos toleravo įvairių politinių partijų veikimą. Tai ne- 
buvo atsitiktinumas, kad jo asmeninė koncepcija darė politinį 
pliuralizmą neleistiną. Leninas troško, kad darbininkai būtų 
vieninga, homogeniška klasė, nesuskirstyta į sluoksnius ir in- 
teresų grupes, nes tik homogeniška klasė galėjo turėti „vienin- 
gą valią“. Taigi leninizmo politinė filosofija neigė ne tik libera- 
lią teisės varžomos valdžios koncepciją, bet ir demokratinę 
politinės laisvės koncepciją. Tai gerai apibūdino A. Polanas: 


„Autoritarinio tarybinio režimo bruožų yra kiekviename teksto 
[traktato Valstybė ir revoliucija] fragmente, kievienoje koncepcijo- 
je. Lenino politikoje visai nėra politinių institucijų teorijos. Visos 
politinės funkcijos jungiasi į vieną instituciją, tarybą, ir net ši viena 
institucija nepripažįsta darbo pasidalijimo, funkcijų skirtingumo. 
Lenino valstybė turi vieną matavimą. Joje nėra atoveiksmio, ape- 
liacijų, procedūrų, interpeliacijų mechanizmų, o visų pirma val- 
džios atskyrimo. Visa tai tyčia ir negailestingai eliminuota kaip 
korupcijos ir mistifikacijos ligos pasireiškimai. Nauja valstybė tu- 
ri būti skaidri, monologiška, vienalinijinė.'! 


Lenino utopijos laisvės problematika turi ir savo ekonominį 
aspektą. 

Pasak Hanso Kelseno, Marxo ir Engelso požiūriuose į ko- 
munistinę ateities visuomenę yra aiškios priešingybės. Tai yra 
priešingybė tarp politinio anarchizmo ir ekonominio autorita- 
rizmo. Politinėje sferoje komunistinė visuomenė turėjo būti „in- 
dividualistinė anarchija“,o ekonominėje sferoje buvo sumany- 
ta anarchijos priešingybė: nes „kapitalistinės gamybos 
anarchiją“ turėjo pakeisti „gamyba, organizuota suvisuome- 
nintos nuosavybės, sutelktos centrinės valdžios rankose, pa- 
grindu“. 

Marxo ir Engelso politinį idealą apibūdinti kaip individua- 
listinę anarchiją yra nesusipratimas, nes tas idealas buvo kolek- 
tyvistinis. Bet vis dėlto Kelseno formuluotėje yra dalelė tiesos. Ji 
padeda suprasti priešingybę tarp tiesioginės dalyvaujamosios 
demokratijos idealo (esančio Marxo Paryžiaus komunos paty- 

rimo analizėse ir Engelso pirmykštės visuomenės idealizavi- 
me) ir komunistinės centralizuoto planavimo, visiškai elimi- 
nuojančio „rinkos anarchiją“, vizijos. Tai taip pat galima su- 
vokti ir kaip priešingybę tarp dviejų kolektyvinės laisvės 
koncepcijų: laisvės kaip demokratinės savivaldos (kuri reiškia 
sprendimų priėmimo decentralizavimą) ir laisvės kaip sąmo- 
ningos kolektyvinio likimo kontrolės (kuri reiškia racionalų pla- 
navimą ir kraštutinį ekonominių sprendimų centralizavimą). 

Ši priešingybė ypač matoma Engelso „mokslinio socializ- 
mo“ koncepcijoje. Veikale Šeimos, privačios nuosavybės ir valsty- 
bės kilmė Engelsas entuziastingai pritarė L. Morgano požiūriui, 
kad būsimoji visuomenė bus senos gimininės visuomenės lais- 
vės, lygybės ir brolybės atgimimas aukštesniu lygiu!. Tačiau 
kituose savo darbuose jis įrodinėjo, kad istorinę pažangą lemia 
nuolatinis centralizacijos augimas tiek ekonominėje, tiek politi- 
nėje sferoje. Pasak tos teorijos, autoritarinis darbo organizavi- 
mas kapitalistiniuose fabrikuose yra didžiulė pažanga, palygi- 
nti su išskaidytu smulkiuoju amatininkiškumu, iš esmės esančiu 
viduramžių reliktu. Pasak šios logikos, stambioji pramoninė 
gamyba atstovavo gamybos būdui, besiremiančiam fabrikų vi- 
diniu planavimu, kuris skynė kelią planavimui visos visuome- 
nės mastų; tačiau svarbiausia kliūtis šiame kelyje buvo anach- 
roniški mainai, tai yra „rinkos anarchija“. Engelsas netgi teigė, 
kad tolesnė monopolistinio kapitalizmo raida prives iki valsty- 
binio kapitalizmo, taigi prie kapitalizmo, besiremiančio plana- 
vimu, kuris likviduoja iracionalius, nekontroliuojamus rinkos 
mechanizmus. Tai turėjo būti įžanga į socializmą, tai yra tokią 
visuomenę, kuri bus organizuota kaip „vienas didelis fabrikas“. 

Turime prisiminti, kad kaip tik taip įsivaizdavo socializmą 
visi ortodoksiniai II Internacionalo marksistai. Savo klasikinia- 
me Erfurto programos komentare Kautsky aprašė socialistinę 
visuomenę kaip „vieną didelį pramonės koncerną'*. Horizon- 
talių rinkos mainų sąsajų pakeitimas vertikaliomis direktyvi- 
nėmis sąsajomis buvo laikomas neatskiriamu nuo marksistinio 
socializmo?*. Marksistiniai intelektualai čia matė vienintelį ke- 
lią į tikrąjį išlaisvinimą: ne tik darbininkų išlaisvinimą iš kapi- 
talistinio jungo, o ir visos Žmonijos išlaisvinimą iš žeminančios 
priklausomybės nuo aklų, iracionalių jėgų. 

Leninas buvo vienas uoliausių Marxo tezės apie centrali- 
zacijos būtinybę ir pažangumą skelbėjas. Jį smarkiai veikė 

Engelso požiūris į kapitalo susitelkimą, tiesiantį kelią socialis- 
tinei ekonomikai. Leninas su pasitenkinimu citavo Engelso žo- 
džius apie planinį trestų pobūdį: „Jeigu mes nuo akcinių ben- 
drovių pereiname prie trestų, kurie pajungia sau ir 
monopolizuoja ištisas pramonės šakas, tai čia baigiasi ne tik 
privatinė gamyba, bet ir neplaningumas“!. Tačiau jis skubėjo 
pridurti, kad monopolistiniame kapitalizme dar nėra „visiško 
planingumo“*. Nuoseklaus planavimo visos šalies mastu įve- 
dimas turėjo būti uždavinys porevoliucinei visuomenei, nuo 
viršaus iki apačios organizuotai proletariato diktatūros. Vals- 
tybe ir revoliucija nubrėžė štai tokią socialistinės ateities viziją: 
„Visi piliečiai čia virsta valstybės, kurią sudaro ginkluoti darbi- 
ninkai, samdomaisiais tarnautojais. Visi piliečiai tampa vieno 
visuotinio, valstybinio „sindikato“ tarnautojais ir darbininkais 
[...] Visa visuomenė bus viena kontora ir vienas fabrikas; joje 
vyraus darbo lygybė ir užmokesčio lygybė“. 

Ši koncepcija tam tikrais atžvilgiais skyrėsi nuo Kautsky „vie- 
no didelio koncerno“ idėjos. Priešingai negu „kautskiniai rene- 
gatai“ (bet taip pat kaip rusų narodnikystės ir anarchizmo tra- 
dicijos), Leninas pasisakė už primityvų egalitarizmą, 
minimalizuojantį skirtumą tarp kvalifikuoto ir nekvalifikuoto 
darbo, smarkiai kritikuojantį „darbininkų aristokratijos“ mate- 
rialines privilegijas ir valdininkų karjerizmą. Jis pripažino, kad 
šio tipo egalitarizmas, sujungtas su tiesioginės demokratijos 
šūkiu, yra savotiškas grįžimas į „primityvųjį demokratizmą“, 
tačiau įrodinėjo, kad „primityvusis demokratizmas“, kuris re- 
miasi kapitalizmu ir kapitalistine kultūra, skiriasi nuo primity- 
viojo demokratizmo, koks jis buvo pirmykščiais arba ikikapita- 
listiniais laikais“'*. 


„Kapitalistinė kultūra sukūrė stambiąją gamybą, fabrikus, gele- 
žinkelius, paštą, telefonus ir kt., dėl to didžioji dauguma senosios 
„Valstybinės valdžios“ funkcijų taip suprastėjo ir gali būti pavers- 
tos tokiomis paprasčiausiomis registravimo, užrašymo, patikri- 
nimo operacijomis, kad tos funkcijos taps visiškai prieinamos vi- 
siems raštingiems žmonėms, kad tas funkcijas visiškai galima bus 
atlikti už paprastą „darbininko darbo užmokestį“, kad galima (ir 
reikia) iš tų funkcijų atimti viską, kas bent kiek yra susiję su privi- 
legijomis, su „viršininkiškumu.““ 


6. Proletariato diktatūra ir valstybė 


Analogišku būdu bus išspręstos ekonomikos organizavimo 
problemos: 


„Visas liaudies ūkis, suorganizuotas kaip paštas, taip, kad technikai, 
prižiūrėtojai, buhalteriai, kaip ir visi pareigūnai, gautų algą, ne di- 
desnę už „darbininko darbo užmokestį“, ginkluoto proletariato 
kontroliuojami ir vadovaujami, - štai artimiausias mūsų tikslas.“! 


Pažvelkime kiek atidžiau į šią stebinančią utopinę progra- 
mą. 

Pirma, ji aiškiai byloja, kad Lenino tikslas buvo tiesioginis 
perėjimas į socializmą. Valstybė ir revoliucija nieko nesako apie 
tai, kad reikia laukti, kol kapitalizmo raida sukurs objektyvias 
socializmo prielaidas. Atvirkščiai, Leninas čia mato savo tie- 
sioginį, artimiausią tikslą. 

Antra, kelias į egalitarinio idealo realizavimą turėjo būti ra- 
dikalus administracinių ir ūkinių funkcijų deprofesionalizavi- 
mas. Siekdamas įtikinti skaitytojus (ir save) šio tikslo realumu, 
Leninas iškėlė tezę apie tariamą šių funkcijų pramoninėje vi- 
suomenėje supaprastėjimą. Trokšdamas padaryti įtikimą lygy- 
bės ir visuotinio dalyvavimo galimybę, jis išryškino horizonta- 
lios kooperacijos, dominavusios tuometinėje komunikacinių 
paslaugų sferoje, vaidmenį. Todėl pasinaudojo ne „didelio kon- 
cerno“ modeliu, o (panašiai kaip anarchistai) pašto organiza- 
vimo modeliu. 

Tačiau tai nepašalino įtampos tarp centralizacijos tenden- 
cijos ir decentralizacijos, kuri buvo būdinga radikalios lygų0ų 
dalyvaujamosios demokratijos idealui. Siekdamas įveikti šį sun- 
kumą, Leninas paskelbė, kad „yra galimas savanoriškas cen- 
tralizmas“, „komunos gali savo noru susivienyti į naciją““. Ta- 
čiau jis iš tikrųjų negalėjo puoselėti iliuzijų, kad taip įvyks 
spontaniškai, gaivališkai. Tikėjimas tokia galimybe juk priešta- 
rautų visiems jo įsitikinimams apie sąmoningą vadovavimą dar- 
bininkų judėjimui. 

Kaipjau minėjau, Leninas anaiptol neatsisakė savo princi- 
pingo „avangardizmo“. Taktiniais sumetimais, tiesa, pabrėž- 
davo masių vaidmenį, bet ir toliau manė, kad proletariatas 
negali išsiversti be „avangardinės partijos“, kuri turi būti jam 
mokytojas, vadovas ir vadas; ir toliau buvo įsitikinęs, kad 
paprastus darbininkus turi „šviesti“ klasinį sąmoningumą 
turintys draugai, kad toks švietimas yra būtina politinio 

dalyvavimo sąlyga. Tad viešos partijos veiklos administraci- 
nėje-ūkinėje sferoje mažėjimą turėjo lydėti aktyvėjantis ideolo- 
ginis darbas - „švietimo“ darbas, formuojantis masių pažiūras 
ir veiklą. 

Tad Lenino mėginimo panaikinti priešingybę tarp centra- 
lizmo ir decentralizacijos esmė buvo centralizuojančių veiks- 
mų per mases, masių viduje programa. Jis troško, kad partija 
taptų darbininkų klasės mokytoju neatitrūkdama nuo jos - dėl 
to akcentavo lygybę, visų privilegijų draudimą, griežtai smerkė 
biurokratinę tuštybę ir postų vaikymąsi. Antra vertus, jis aiš- 
kiai vylėsi, kad masės taip stipriai interiorizuos savo „sąmo- 
ningo avangardo“ idėją, kad taikyti prievartos nebereikės. Tik 
klasės priešams bus taikoma prievarta ir represijos, o dirban- 
čiųjų masės gera valia laikysis naujų bendro gyvenimo taisyk- 
lių ir galop pripras prie jų, laikys jas natūraliomis. Tai sudarys 
galimybę visiškai eliminuoti prievartą iš visuomenės gyveni- 
mo: išlaisvinti iš kapitalistinės vergovės žmonės „palaipsniui 
įpras laikytis elementarių, nuo amžių žinomų, tūkstančius me- 
tų visose abėcėlėse kartojamų bendrojo gyvenimo taisyklių, lai- 
kytis jų be smurto, be prievartos, be pajungimo, be specialaus 
prievartos aparato, kuris vadinamas valstybe“ !. 

Elementarių bendro gyvenimo komunistinėje visuomenėje 
taisyklių tapatinimas su elementariomis bet kokio visuomeni- 
nio bendro gyvenimo taisyklėmis, kurios žinomos iš visų mora- 
lės abėcėlių (nors praktikoje nevykdomos) lyg kertasi su Lenino 
visų antklasinių moralės normų galimybių neigimu. Tačiau šia- 
me kontekste mus domina kas kita. „Pripratimo“, „įpročių“ są- 
voka jam padėjo masių dalyvavimo centralizuotos valstybės 
valdyme problemai spręsti. Atitinkamas jo pamąstymų šia te- 
ma fragmentas skamba taip: 


„Organizuokime stambiąją gamybą, remdamiesi tuo, kas jau yra 
kapitalizmo sukurta, mes patys, darbininkai, remdamiesi darbi- 
ninkišku savo patyrimu, sukurdami griežčiausią, geležinę, gin- 
kluotų darbininkų valstybinės valdžios palaikomą drausmę [...] 
Taip pradėjus, remiantis stambiąja gamyba, savaime palaipsniui 
„Nunyksta“ visokia valdininkija, palaipsniui sukuriama tokia tvar- 
ka, - tvarka be kabučių, tvarka, nepanaši į samdomąją vergiją, - 
tokia tvarka, kai vis paprastėjančios priežiūros ir atskaitomybės 
funkcijos bus visų iš eilės atliekamos, paskui virs įpročiu ir paga- 
liau išnyks kaip specialaus žmonių sluoksnio specialios funkcijos.“ 

Taip tad „geležinė drausmė“ kaip išeities taškas, plius visų 
gyventojų perauklėjimas darbininkų avangardui prižiūrint 
stambiapramoninėje gamybinėje veikloje suformuos įprotį vyk- 
dyti atitinkamas funkcijas be prievartos ir išorinės priežiūros. 
Šitaip išnyks centralizuotos darbo kontrolės ir priežiūros pro- 
blema. Darbininkai išsilaisvins nuo išorinės prievartos, nes pa- 
virs tobulais robotais, automatiškai atliekančiais savo darbą, 
redukuotą iki paprasčiausių veiksmų. 

Sunku suprasti, kodėl kai kuriems marksistinio revizioniz- 
mo atstovams ši niūri utopija atrodė patraukli!'. To priežastis 
tikriausiai buvo kontrastas tarp Lenino masių subjektyvumo 
(tiesa, tariamo, bet sukuriančio tam tikrų iliuzijų) vizijos ir nete- 
kusios iliuzijų tarybinės tikrovės. H. Kelsenas buvo teisus, teig- 
damas, kad Valstybė ir revoliucija buvo „pirmas ir pagrindinis 
veikalas iš tarybinės valstybės teorijos srities“7. Šis veikalas tu- 
rėjo būti teorinis paaiškinimas ir ideologinis tarybinio eksperi- 
mento įteisinimas; tad nieko keista, kad jame buvo ieškoma šio 
eksperimento vertinimo kriterijų, kas turėjo vesti į skirtumų tarp 
idealo ir tikrovės, projekto ir rezultato pripažinimą. Kol dar gy- 
vavo komunistinė ideologija, buvo natūrali jaunųjų marksistų 
tendencija priskirti blogybes vien tikrovei, o nejos ideologiniam 
įteisinimui. 

Paties Lenino reakcija į šio revoliucinio projekto nesėkmę 
tam tikru atžvilgiu buvo panaši, o kitu — visiškai skirtinga. Pa- 
našumas buvo atsisakymas kaltinti komunistinį idealą, o skir- 
tumas buvo atkaklus siekimas įgyvendinti šį idealą nepaisant 
nieko, maksimaliai didinant prievartą ir įtikinėjimą, prievarti- 
nę drausmę ir ideologinę priespaudą. Siekis pasireiškė, aišku, 
masių vaidmens sumažinimu ir proletariato diktatūros dis- 
ciplinarinių funkcijų pabrėžimu. Leninas tai racionalizavo 
kaip laikiną atsitraukimą: išėję autoritarinę mažumos dikta- 
tūros mokyklą darbininkai turėjo tapti mažiau pajėgūs savie- 
mancipacijai. 

Faktas, kad tiesioginė darbininkų demokratija nesuderina- 
ma su gamybos efektyvumu (apie ką Engelsas aiškiai rašė 
straipsnyje Apie autoritetą), išryškėjo iškart po revoliucijos ir be- 
maž iš karto sukėlė Lenino reakciją. Kai tik Leninas suvokė, kad 
tiesioginė demokratija neveikia, kad darbininkų valdžia fabri- 
kuose sukelia chaosą ir nenašumą, drastiškai pakeitė kursą. Jis 
paskelbė būtinybę taikyti terorą ne tik prieš kontrrevoliucinius 


407 


"Siūlau, pvz., Jacko Kuronio, 
Karolio Modzelewskio List ot- 
warty do Partii (1965). 


2 H. Kelsen, The Communist 
Theory of Law, p. 51. 


408 


! V. Leninas, Pilnas raštų rinki- 
nys, t. 36, p. 185. 


? Ten pat, p. 260. 


3 Žr. I. Deutscher, The Prophet 
Armed: Trotsky 1879-1921, 
Oxford, 1954, p. 493. 


* L. Trotsky, Terrorism and 
Communism. A Reply to Karl 
Kautsky, Westport, 1986, p. 
169-170. 


IV LENINIZMAS: NUO „MOKSLINIO SOCIALIZMO“ Į... 


elementus, bet ir būtinybę taikyti prievartą gamyboje ir terorą 
prieš „darbininkus-chuliganus“. Stambioje pramoninėje gamy- 
boje, kaip įrodinėjo jis, turi viešpatauti „valios vienybė“ ir subor- 
dinacija be diskusijų. Net padarė išvadą, kad socialistinė de- 
mokratija neprieštarauja diktatoriškai atskirų asmenų valdžiai: 
„Nėrajokio principinio prieštaravimo tarp tarybinio (t. y. socia- 
listinio) demokratizmo ir diktatoriškos atskirų asmenų valdžios 
taikymo“. Nes diktatūra numato 


„tikrai tvirtą revoliucinę valdžią, negailestingai slopinančią ir iš- 

naudotojus, ir chuliganus, o mūsų valdžia per daug švelni. Dar 
toli gražu nepakankamai užtikrinta, kad darbo metu būtų klau- 
soma, ir besąlygiškai, vienasmenių nurodymų, kuriuos duoda 
tarybiniai vadovai, diktatoriai, išrinkti arba tarybinių įstaigų pa- 
skirti ir turintys diktatoriškus įgaliojimus [...] visas proletariato 
susipratimas turi būti panaudotas kovai su šia smulkiaburžuazi- 
ne stichija.“ 


Šie žodžiai buvo parašyti 1918 metų pavasarį. Tai reiškia, 
kad pakako vos kelių mėnesių Leninui visiškai atsisakyti įsi- 
vaizduotos valstybės, kurioje darbininkai turėtų valdžią kon- 
troliuoti ir šalinti kiekvieną vadovą ir administratorių. Nese- 
niai buvęs Paryžiaus komunos apologetas ir tiesioginės 
dalyvaujamosios demokratijos šalininkas tapo „geležinės 
drausmės“ ir „vienasmenės diktatoriškos valdžios“ užtarėju. 
1920 metų sausio mėnesį jis parėmė Trockio „darbo militariza- 
cijos“ reikalavimą’. Faktas, kad šis postulatas buvo beveik vien- 
balsiai atmestas, liudija, kad Lenino evoliucija ta kryptimi buvo 
pernelyg staigi, kad iš karto sulauktų partijos pritarimo. 

Tais pačiais 1920 metais Trockis paskelbė savo atsakymą 
Kautsky, pavadintą Terorizmas ir komunizmas. Jame jis išplėtojo 
tokį požiūrį į proletariato diktatūros valstybę: 


„Kelias į socializmą veda per intensyviausio valstybės principo 
raidos laikotarpį [...] Taip kaip lempa įsiliepsnoja prieš užgesda- 
ma, taip pat ir valstybė prieš išnykdama įgauna proletariato dik- 
tatūros formą, tai yra negailestingiausią valstybės formą, iš visų 
pusių autoritariniu būdu aprėpiančią piliečių gyvenimą.“ 


Tai buvo visiškas atsitraukimas nuo Lenino tezės, kad pro- 
letariato diktatūra nuo pat pradžių bus „bendruomeninė vals- 
tybė“, „pusvalstybė“. Trockis nepritarė požiūriui, kurį vėliau 

išplėtojo Stalinas. Tikrai neatrodo, kad Leninas tuomet būtų 
manęs kitaip. Tiesa, ir toliau tikėjo, kad tiesioginę prievartą ka- 
da nors pakeis įpročiai, bet kartu buvo įsitikinęs, kad efekty- 
viausias tinkamų įpročių formavimo metodas yra viską apiman- 
ti gyventojų kontrolė, vykdoma „geležinės partijos“, galinčios 
naudotis visomis valstybės represinio aparato priemonėmis. Su 
pasididžiavimu teigė, kad bolševikų diktatūra turi tokias prie- 
vartos ir įtikinimo priemones, kokių neturėjo jokie ankstesni 
valdovai’. 

Tačiau šis Lenino pažiūrų kietėjimo etapas nebuvo paskuti- 
nis. X partijos suvažiavime 1921 metų kovo mėnesį (tame pa- 
čiame suvažiavime, kuris skelbė naują ekonominę politiką) bu- 
vo priimtos dvi svarbios rezoliucijos, abi Lenino sumanytos. 
Pirmoji jų, smerkdama anarchistinį ir sindikalistinį nukrypi- 
mą, apibūdino „orientavimąsi į nepartines mases arba meilini- 
mąsi joms“ bei eksperimentavimą su tiesioginės darbininkų de- 
mokratijos idėja kaip „esminį nukrypimą nuo marksizmo“ *. Iš 
tikrųjų tai buvo visiškas Lenino atsisakymas Tarybų respubli- 
kos utopijos, kuriai pavyzdžiu buvo Paryžiaus komuna. Žavė- 
jimasis „masių valdžios“ idėja, išreikštas traktate Valstybė ir 
revoliucija, buvo pakeistas tokiu credo: 


„Marksizmas moko - ir šį mokslą ne tik formaliai patvirtino visas 
Komunistų Internacionalas Kominterno II (1920) kongreso nuta- 
rimu dėl politinės proletariato partijos vaidmens, bet ir praktiškai 
patvirtino mūsų revoliucija, - kad tik politinė darbininkų klasės 
partija, t. y. Komunistų partija, gali suvienyti, išauklėti, suorgani- 
zuoti tokį proletariato ir visų darbo Žmonių masių avangardą, 
vien kuris gali pasipriešinti neišvengiamiems smulkiaburžuazi- 
niams tų masių svyravimams, neišvengiamoms profesionalisti- 
nio siaurumo arba profesionalistinių prietarų tradicijoms ir reci- 
dyvams tarp proletariato ir vadovauti visai suvienytai viso 
proletariato veiklai, t. y. vadovauti jam politiškai, o per jį vado- 
vauti visoms darbo žmonių masėms.” 


Antra rezoliucija smerkė visas frakciškumo formas partijoje. 
Kronštato maištas, kaip skelbė rezoliucija, parodė, kad prole- 
tariato priešai „pasinaudoja visokiais nukrypimais nuo griež- 
tai nuoseklios komunistinės linijos“*. Todėl „suvažiavimas 
skelbia esant paleistas ir nurodo nedelsiant paleisti visas be 
išimties remiantis vienokia ar kitokia platforma susidariusias 


4()9 


! V. Leninas, Pilnas raštų rinki- 
nys, t. 42, p. 130-131. 


* Ten pat, t. 43, p. 87. 


* Ten pat. 


* Ten pat, p. 80. 

nys, t. 43, p. 85. 


2 R. N. Hunt, The Political 
Ideas, t. 1, p. 37-38. 


3 Siūl. M. Liebman, Leninism 
Under Lenin, London, 1975, 
p. 261-262. 


*V. Leninas, Pilnas raštų rinki- 
nys, t. 12, p. 301. 

grupes [...] Už šio suvažiavimo nutarimo nevykdymą turi būti 
besąlygiškai ir nedelsiant šalinama iš partijos“. 

Taip iš darbininkų klasės buvo atimta teisė į politinį pliura- 
lizmą ir nepriklausomas profesines sąjungas; partijos viduje 
politinis gyvenimas buvo užgesintas „maksimalaus vienmin- 
tiškumo“ labui. Nuoseklus tų principų taikymas tapo įmano- 
mas tik Stalino teroro sąlygomis. Tačiau pats tas abejotinas nuo- 
pelnas dėl tų principų suformulavimo ir paskelbimo, be jokios 
abejonės, priklauso tarybinės valstybės įkūrėjui. 


7. Proletariato diktatūra ir teisė 


Panašiai kaip jaunasis Marxas, jaunasis Leninas studijavo tei- 
sę ir net tam tikrą laiką dirbo teisininku’. Tačiau, kitaip negu 
nių išlaisvinimo instrumentu. Šiuo atžvilgiu jis laikėsi būdin- 
gų rusiškai narodnikystei baisiausių rusiškų paniekos teisei 
tradicijų. Nesutiko su Plechanovo nuomone, kad Švietimo epo- 
chos „teisinė pasaulėžiūra“ esanti pažangios buržuazijos kil- 
nių aspiracijų ir garbingų iliuzijų išraiška, nes kiekvienas tei- 
sės kultas jam buvo tiesiog absurdas. Jis tarsi manė, kad joks 
inteligentiškas žmogus negali paneigti, jog teisė savo prigimti- 
mi tarnauja tik stipresniojo interesams, tad kiekviena teisės ide- 
alizavimo forma jam buvo baili, buržuazinė apgaulė. Kaip tik 
tuo paaiškinama, kad jis kartais rodė tam tikrą simpatiją anar- 
chistams*. Tiesa, kritikavo juos labai griežtai, bet, kitaip negu 
Plechanovas, traktavo juos rimtai kaip drąsius ir dorus žmo- 
nes, laisvus nuo liberalaus veidmainiškumo. 

Lenino panieka teisei buvo išreikšta io pažiūroje, kad kiek- 
viena valstybė iš esmės yra klasinė diktatūra, o diktatūra „reiš- 
kia ne ką kita, kaip tik niekuo neapibrėžtą, jokių įstatymų, abso- 
liučiai jokių taisyklių nesuvaržytą, tiesiogiai prievarta 
besiremiančią valdžią'*. Tai siekė daug toliau, negu paprasta 
marksistų tezė, kad valstybė ir teisė esančios klasinės priespau- 
dos įrankiai. Pagrindinė Lenino koncepcijos prasmė yra papli- 
tusios nuomonės, kad teisė yra būtinas valstybingumo elemen- 
tas, neigimas. Lenino netenkino teiginys, kad valstybinė valdžia 
faktiškai yra aukščiau teisės, nes kiekviena teisė yra priesakas 
tų, kas yra valdžioje; pridurdavo, kad tie, kam priklauso politi- 

nė valdžia, gali visai išsiversti be teisės, kad nėra jokios būtiny- 
bės jų priesakams suteikti juridinę formą’. Valstybė, kaip orga- 
nizuota tam tikros klasės jėga, jam iš esmės buvo ne teisinė struk- 
tūra, o gimininga armijai institucija. Tas pat pasakytina apie 
partiją. Leninas žavėjosi karine organizacijos forma, nes ji yra 
maksimaliai lanksti, nevaržoma biurokratinių-teisinių proce- 
dūrų, „kartu moka milijonus Žmonių pajungti vieningai valiai“. 
Tiesa, jis pripažino, kad teisinio reguliavimo reikia gyvento- 
jams, taip pat valstybės tarnautojų kontrolei, bet vis pabrėžda- 
vo, kad toks reguliavimas turi būti lankstus (taigi neteikiantis 
stabilumo pojūčio), kad kiekvieną nurodymą galima bet kurią 
akimirką pakeisti ir kad negalima leisti teisei varžyti valdžios 
veikimo laisvės. Todėl tad sakinys apie „jokių taisyklių nesu- 
varžytą“ valdžią turi būti suprantamas visiškai pažodžiui. Pro- 
letariato diktatūra turėjo būti programiškai nevaržoma net ir 
savo pačios taisyklių“. Iš anksto numatė, kad jokie įstatymai 
negali ginti tų, kuriuos reikia nugalėti ir sunaikinti. Todėl tad 
reikėjo panaikinti „buržuazinę advokatų specialybę“, nes jie 
specializuojasi kurti kliūtis diktatūros valdžiai*. Tačiau, norė- 
dama kontroliuoti viską, kartu ji turėjo leisti vis daugiau kartais 
absurdiškai smulkmeniškų potvarkių ir instrukcijų. Šlovino tie- 
sioginę prievartą ir teroro valdžią, bet kartu siekė aktyvaus ma- 
sių pritarimo, taigi mėgino organizuoti dalyvaujamąjį, iš apa- 
čios kylantį terorą. Skirtingose jo evoliucijos stadijose vyravo 
vienos arba kitos tendencijos, bet visos jos reiškėsi vienodomis 
savivalės formomis. 

Šiek tiek schemiškai galima išskirti tris Lenino „teisinio ni- 
hilizmo“ atspalvius: anarchopopulistinį, babuvistinį-egalita- 
rinį ir jakobinišką-centristinį. Jų bendras vardiklis buvo nesle- 
piama panieka buržuazinėms teismų nepriklausomumo ir 
procedūrinio teisingumo sąvokoms. Daugeliu atvejų šie atspal- 
viai susiliedavo ir tapdavo sunkiai išskiriami. Tačiau verta juos 
traktuoti atskirai, kad lengviau būtų suprasti daugybę Lenino 
bekompromisinio priešiškumo liberaliai teisinės valstybės kon- 
cepcijai aspektų. 

Anarchopopulistinį atspalvį visų pirma atpažįstame Leni- 
no „tiesioginio liaudies teisingumo“ idėjoje, arba, tariant papras- 
čiau, spontaniškų prievartos aktų „liaudies priešų“ atžvilgiu pa- 
teisinime. Jau 1901 metais Leninas gyrė „gatvės teismą“, kuris 
„pagyvina tą kanceliarinio formalizmo dvasią“?. Tatai turėjo 

! Tą pabrėžiau savo knygoje 
Filozofia prawa rosyjskiego libe- 
ralizmu, p. 104. Vienas iš tos 
knygos recenzentų, žinomas 
sovietinės teisės žinovas J. N. 
Hazardas, taikliai pažymėjo, 
kad tai buvo „naujo bruožo“ 
suteikimas marksistinei teori- 
jai. Tačiau kartu jis pabrėžė, 
kad po revoliucijos Leninas 
„priėjo prie išvados, kad val- 
dant negalima išsiversti be 
teisinio-administracinio regu- 
liavimo“ („The Cambridge 
Law Journal“, 1987, lapkri- 
tis, p. 515). Šio pažiūrio ne- 
ketinau neigti. Tačiau vis dėl- 
to reikia skirti Lenino požiūrį 
įadministracinius potvarkius 
(zakony) nuo jo požiūrio į tei- 
sę bendra, pagrindine prasme 
(Recht, droit, prawo). Tai yra 
visiškai skirtingi dalykai. 


2 V. Leninas, Pilnas raštų rinki- 
nys, t. 26, p. 242. 


3 Žr. L. Lapenna, Lenin, Law 
and Legality knygoje Lenin: 
The Man, p. 248. 


* Ten pat. 


5 V. Leninas, Pilnas raštų rinki- 
nys, t. 4, p. 391. 

1 V. Leninas, Pilnas raštų rinki- 
nys, t. 12, p. 301. 


* Ten pat, t. 41, p. 368. P. Beir- 
ne'asir A. Huntas cituoja tuos 
žodžius nenurodydami, kad 
jie atkartoja formuluotę, ku- 
rią Leninas panaudojo jau 
1906 metais. Tai sudaro klai- 
dingą įspūdį, kad Lenino „tie- 
sioginio liaudies teisingumo“ 
koncepcija buvo suformuluo- 
ta tik po revoliucijos kaip re- 
akcija į pilietinį karą ir kitas 
paaštrėjusias porevoliucinio 
laikotarpio klasių kovos for- 
mas (žr. Lenin, Crime, and Pe- 
nal Politics, 1917-1924 knygo- 
je Revolution in Law. 
Contributions to the Develop- 
ment of Soviet Legal Theory, 
1917-1938, P. Beirne (red.), 
Armonk, 1990, p. 105-106). 


* Vienas tokių pavyzdžių bu- 
vo kategoriškai negatyvi Pe- 
terburgo darbininkų reakcija 
(1918 metų gegužės mėnesį) į 
sumanymą formuoti „apsirū- 
pinimo būrius“, kurie turėjo 
jėga atiminėti iš valstiečių 
„Maisto perteklių“. Akty- 
viausi šios idėjos priešininkai 
net reikalavo, kad tokių būrių 
nariai būtų „pašalinti iš pro- 
letariato gretų“ (žr. R. Pipes, 
Rewolucja rosyjska, vert. T. Sza- 
far, Warszawa, 1994, p. 632). 

būti gynyba prisiekusiųjų teismo (kuris buvo kaltinamas už pa- 
sidavimą „gatvės“ įtakoms), bet argumentacijos visuma byloja, 
kad buvo siekiama daugiau - priversti darbininkus daryti tie- 
sioginį politinį spaudimą teisingumo vykdymui. Keleriais me- 
tais vėliau, straipsnyje Kadetų pergalė ir darbininkų partijos užda- 
viniai (1906) Lenino „liaudies teisingumo“ apologija 
pasistūmėjo daug toliau ir pavirto revoliucinių savavališkų su- 
sidorojimų apologija. Gaivališkuose susidorojimuose su „poli- 
ciniais smurtininkais“, kaip rašė Leninas, pasireiškia „revoliu- 
cinės liaudies diktatūra“, nes: „liaudis, gyventojų masės, 
neįformintos, atsitiktinai susirinkusios tam tikroje vietoje, pa- 
čios ir tiesiogiai išeina į sceną, pačios teisia ir baudžia, panau- 
doja valdžią, kuria naują revoliucinę teisę“ !. 

Beveik identiškus žodžius Leninas pavartojo porevoliuci- 
niame straipsnyje Del diktatūros klausimo istorijos (1920), tik šį 
kartą pasitelkė juos proletariato diktatūrai apibūdinti. Šiame 
kontekste apeliavo į linčo teisę, pozityviai vertindamas šią ne- 
priklausomo nuo policijos „liaudies“ teisingumo vykdymo for- 
mą. Iš apačios einančio dalyvaujamojo teisingumo viršenybę 
pabrėžė ir traktate Valstybė ir revoliucija. Tačiau šios idėjos ne- 
atitraukė Lenino dėmesio nuo reikalingumo sukurti revoliuci- 
nę policinę valstybę. Praėjus šešioms savaitėms po valstybės 
perversmo, buvo įsteigta Visos Rusijos Ypatingoji Komisija ko- 
vai su kontrrevoliucija ir sabotažu, vadinamoji čeka (iš rusų 
„Črezvyčajnaja Komisija — vert.). Tai buvo centralizuota policinė 
organizacija, nevaržoma jokių įstatymų nei procedūrų, pavaldi 
tik aukščiausiajai partijos valdžiai. 

Leninui neatrodė, kad jis nenuoseklus, jei organizuoja čeką 
ir kartu skatina mases vykdyti „klasinio smurto“ aktus. Jis nuo- 
širdžiai tikėjo, kad teroras iš viršaus reikalauja teroro iš apačios 
paramos ir įteisinimo; vylėsi, kad „buržuazinės“ vyriausybės 
nuvertimas ir „oportunistinių“ darbininkų vadovų eliminavi- 
mas išlaisvins masių revoliucinę energiją ir įgalins bolševikų 
partiją tą energiją tinkamai nukreipti. Kitaip sakant, jis troško 
revoliucinės masių mobilizacijos ir buvo pasirengęs už tai su- 
mokėti, leisdamas masėms tam tikrus gaivališkus veiksmus. Ta- 
čiau masės paprastai nepateisindavo jo lūkesčių, nes, jo nuo- 
mone, „veikė apatiškai ir priiminėjo švelnius nuosprendžius“*. 
Tai lėmė, kad Leninas vis labiau nusivildavo tiesioginiais ma- 
sių veiksmais ir vis labiau traukėsi į revoliucinio profesionaliz- 

mo, karinės drausmės ir centralizacijos pozicijas, tai yra į tas, 
kurias pats pagrindė ir rekomendavo veikale Ką daryti? 
Panašaus likimo sulaukė liaudies teismų idėja, iš pradžių 
laikyta vienu iš tarybinės demokratijos pamatų. Bolševikų, at- 
ėjusių į valdžią, atsineštas 1917 metų gruodžio 7 dienos dekre- 
tas panaikino „visas egzistuojančias teisines institucijas“. III 
Visos Rusijos tarybų suvažiavime (1918 metų sausis) Leninas 
didžiavosi tuo sprendimu ir reiškė viltį, kad juo „praskynėme 
kelią tikrajam liaudies teismui“. Pagal jo Tarybų respublikos 
idealą seną teismų sistemą pakeitė liaudies teismai su renka- 
mais ir bet kada atšaukiamais teisėjais. Tie teisėjai privalėjo 
skelbti nuosprendžius „be formalumų“, vadovaudamiesi „ma- 
„Tai, be kita ko, reiš- 

sių pavyzdžiu, darbo žmonių autoritetu 
kė, kad turėjo būti atsižvelgiama į kaltininko klasinę kilmę ir 
klasinį nusikaltimo pobūdį („ar nusikaltimas padarytas sie- 
kiant ar nesiekiant grąžinti išnaudotojų klasės valdžią ?*)2. Ta- 
čiau greitai paaiškėjo, kad improvizuotų teismų pobūdis negali 
būti garantuotas, kad jų nuosprendžiai labai neatitinka parti- 
jos vadovų lūkesčių. Liaudies teisėjai labai dažnai būdavo per 
švelnūs, o kitais atvejais barbariškai griežti, bet kartu neatitin- 
kantys socialistinės vertybių hierarchijos. (Pavyzdžiui, kaimiš- 
kose vietovėse „mirties bausmė buvo skiriama ir kartais įvykdo- 
ma vietoje už paprastą vagystę“ .)? Todėl tolesnė decentralizuoto 
liaudies teisingumo raida buvo lengvai numanoma: „liaudies 
teismai“ užleido vietą kraštutinai represinei centralizuotai teis- 
mų sistemai, tiesiogiai pavaldžiai partijos vadovams. 
Babuvistinis-egalitarinis Lenino mąstymo apie teisę atspal- 
vis buvo matomas iš kategoriško bolševikų vado priešiškumo 
ekonominei laisvei: jis buvo įsitikinęs, kad prekyba (persakant 
Babeutfo žodžius) yra baisiausi visuomeninio organizmo nuo- 
dai*, kad privati gamyba ir mainai gali būti toleruojami nebent 
laikinai ir kad vienas svarbiausių revoliucinės valstybės užda- 
vinių yra teisingo produktų paskirstymo organizavimas. Tas 
įsitikinimas, neatskiriamas nuo komunistinio idealo, sutapo ir 
su rusų jakobinizmo ir narodnikystės tradicijomis. Jos specifi- 
nis bruožas buvo tiesiog maniakiškas dėmesio telkimas į nuo- 
savybės perskirstymo problemą, tai yra į turtingųjų eksprop- 
riaciją. Leninas nedvejodamas tiesiogiai kurstė sukilusias 
mases rengti prieš turtinguosius pogromus su šūkiu „plėšk 

prisiplėšta“. Tačiau jis labiau pasikliovė „jakobiniškais“, iš 

! V, Leninas, Pilnas raštų rinki- 
nys, t. 35, p. 263. 


2 Siūl. M. Liebman, Leninism 
Under Lenin, p. 326. 


* Ten pat. 


* Žr. J. L. Talmon, The Origins 
of Totalitarian Democracy, p. 182. 

"V. Leninas, Pilnas raštų rinki- 
nys, t. 35, p. 152-154. 


* Ten pat, p. 153. Siūl. I. La- 
penna, Lenin, Law and Legali- 
ty, p. 253. 


3 Ši formuluotė vėliau buvo 
panaudota rezoliucijoje prieš 
anarchistinį ir sindikalistinį 
nukrypimą, žr. ketvirto sky- 
riaus septintą skyrelį. 

viršaus centralizuotais veiksmais. Tokių veiksmų programą jis 
suformulavo 1917 metų gruodžio 7 (20) dieną laiškelyje Felik- 
sui Dzeržinskiui, kuris suorganizavo liūdnai pagarsėjusią če- 
ką’. Šio raštelio turinys buvo toks. 

Reikia nedelsiant įgyvendinti dekretą dėl kovos su kontrre- 
voliucionieriais ir sabotuotojais. Pagal šį dekretą visi asmenys, 
turintys 500 rublių per mėnesį ir didesnes pajamas, taip pat 
kapitalų ir nekilnojamojo turto savininkai privalo per tris die- 
nas įsiregistruoti namų komitetuose (rankraštyje Leninas nu- 
braukė žodžius „per tris dienas“ ir virš šių žodžių užrašė „per 
24 valandas“ )*. Už šios pareigos nevykdymą turi būti baudžia- 
ma didele pinigine bauda, kalėjimu iki 1 metų arba išsiuntimu 
į frontą. Visi įregistruotieji turi nuolat turėti su savimi pažymė- 
jimą, kuriame turi būti nurodytos visos jų pajamos ir išlaidos 
asmeniniam vartojimui bei kokią visuomeninę veiklą atlieka tie 
asmenys. 

Lenino pageidavimu šis dekretas iš karto tapo privalomas, 
o čeka, įkurta tą pačią dieną, ėmėsi kontroliuoti jo vykdymą. 
Kitais metais V Tarybų suvažiavimas vienbalsiai pritarė pasiū- 
lytai konstitucijai, kuri iš liaudies priešų atimtų balso teisę ir 
teisę užimti renkamus postus. Prie šios kategorijos buvo pri- 
skirti asmenys, pasipelnymo tikslais naudojantys samdomą 
darbojėgą, gyvenantys iš nedarbinių pajamų, taip pat prekybi- 
ninkai ir visų religijų dvasininkai. Taip lygybė teisės atžvilgiu 
buvo oficialiai ir iškilmingai panaikinta materialinės lygybės ir 
klasinio keršto labui. 

Kai buvo paskelbta konstitucija, kartu buvo įvesta vadina- 
moji karinio komunizmo politika - kurios esmė buvo prievarti- 
nis žemės ūkio produktų „pertekliaus“ rekvizavimas, visiškas 
privačios prekybos uždraudimas ir - svarbiausia - mėginimas 
įvesti totalinę produktų vartojimo kontrolę. Baigėsi tiesioginės 
dalyvaujamosios demokratijos iliuzijos; partija grįžo prie išban- 
dytų „jakobiniškų“ metodų - darbininkų kontrolę pakeitė dik- 
tatoriška direktorių valdžia. Tačiau anarchopopulistinio leni- 
nizmo dėmens atsisakymas buvo kompensuojamas kita 
„meilikavimo nepartinėms masėms“? forma: buvo mobilizuoja- 
ma masių parama partijai primityvaus, babuvistinio egalitariz- 
mo ir klasinės neapykantos labui. 

Nederėtų menkinti šios politikos rezultatų. Levas Kritsma- 
nas, vienas iš vertų pasitikėjimo tų niūrių laikų liudytojų, api- 

būdino karinį komunizmą kaip „didžiosios rusų revoliucijos 
herojišką laikotarpį“. Pasak jo, primityvusis komunizmas kar- 
tu su jam būdingu radikaliu „buržuazinės teisėtvarkos“ neigi- 
mu tuomet turėjo plačią ir stiprią visuomeninę bazę. Apie tai jis 


rašė: 


„Visa šio laikotarpio visuomeninė sistema buvo persisunkusi ne- 
gailestingo klasinio išimtinumo dvasia [...] Buržujus tapo verta 
paniekos ir atstumta būtybe. Jis buvo parijas, netekęs ne tik nuo- 
savybės, bet ir garbės. Jis neteko bet kokių pilietinių ir politinių 
teisių [...] Neturėjo teisės tarnauti kariuomenėje ir turėti ginklo. 
Buvo visiškai sutriuškintas - ne fiziškai, bet socialiai [...] Priklau- 
somybės išnaudotojų klasei stigma galėjo vesti jį į koncentracijos 
stovyklą, kalėjimą, o geriausiu atveju į gyvenimą sugriuvusioje 
lūšnoje, paliktoje darbininkų, kurie gavo geresnius butus [...] Tas 
negailestingas klasinis išskirtinumas, tas socialinis išnaudotojų kla- 
sių naikinimas proletariatui ir visoms išnaudojamoms klasėms bu- 
vo didžiulio moralinio pakilimo ir aistringo entuziazmo šaltinis.'* 


Ekonominės karinio komunizmo pasekmės buvo katastro- 
fiškos. Stambioji pramonė palūžo; darbo našumas 1919 me- 
tais tesiekė 22% 1913 metų lygio’. Šiomis aplinkybėmis partija 
buvo priversta sutikti iš dalies grąžinti rinkos mechanizmus, 
kas galėjo būti padaryta tik lygybės sąskaita. Paaiškinimai, 
kad nepas buvo tik laikinas atsitraukimas, skambėjo nejtiki- 
namai. Partija jau negalėjo pasikliauti masių „moraliniu pa- 
kilimu“; daug partijos narių jautėsi nuvilti, išduoti. Be to, atsi- 
rado įtampa tarp ekonominės liberalizacijos, kuri buvo 
institucionalizuota grąžinus civilinę teisę, ir partijos siekio 
išsaugoti visišką kontrolę; siekio, kuris sustiprėjo po Kronšta- 
to jūreivių maišto. Šiaip ar taip, nepo proklamavimas buvo 
aiškus svajonės apie tiesioginį komunistinės utopijos įgyven- 
dinimą pralaimėjimas. Leninas į tai sureagavo ieškodamas 
atramos savo mėgstamose „geležinės drausmės“ ir hierarchi- 
nės centralizacijos koncepcijose, taigi akcentuodamas „jako- 
biniškąjį“ savo ideologijos aspektą. 

Tačiau šioje stadijoje Lenino „jakobinizmas“ jungėsi su tam 
tikru nauju elementu: su tam tikros teisinės kultūros būtiny- 
bės pabrėžimu. Laiške Stalinui Apie „dvigubą“ pavaldumą ir 
teisėtumą (padiktuotame telefonu 1922 metų gegužės 24 die- 
ną) Leninas apkaltino savo tėvynainius „nekultūringumu“ 

ir gyvenimu „neteisėtumo jūroje“, o iš to padarė išvadą, kad 
būtina skleisti pagarbą teisei ir „nuosekliai įgyvendinti teisėtu- 
mą“! 

Šį reikalavimą suprantant pažodiškai, išeina, kad Leninas 
iš esmės peržiūrėjo savo požiūrį, kad proletariato diktatūra ne- 
galinti būti varžoma jokiais įstatymais. Tačiau tokia interpreta- 
cija būtų visiškai klaidinga. Leninas nepakeitė nuomonės, kad 
teisė visada turi būti paklusnus tarnas, ir niekada neturi būti 
ponas?. Šiuo atžvilgiu jis buvo panašus į tuos aukštus carinius 
valdininkus, kuriems „teisė [...] veikiau buvo administracijos 
įrankis, o ne svarbiausia vertybė, privaloma tiek valdovams, 
tiek valdiniams“*. Jam nė neatėjo į galvą, kad pagarba teisei 
galėtų reikšti ką nors daugiau negu griežtos priklausomybės ir 
tikslaus nurodymų vykdymo principą. Tad jis instruktavo Sta- 
liną ir Politinį biurą, kad prokurorai turi būti pavaldūs tik cen- 
trinei valdžiai, o ne vietos teritorinei valdžiai, kad turi būti atsi- 
sakyta bet kokių teisėtumo įgyvendinimo decentralizacijos 
formų (jakobiniško!) vieningo teisėtumo visoje šalies teritorijoje 
principo labui. Šiuo atžvilgiu „vietinė įtaka“ jam buvo korupci- 
jos šaltinis, „vienas iš didžiausių, gal net pats didžiausias prie- 
šininkas, trukdantis įvesti teisėtumą ir kultūringumą““. Vienin- 
telis vaistas nuo to blogio, Lenino supratimu, buvo griežta 
kontrolė iš viršaus, kurią vykdyti partija rastų „dešimtį patiki- 
mų komunistų, pakankamai išsilavinusių juridiškai ir galinčių 
atsispirti visokioms grynai vietinėms įtakoms“". Taigi visiškai 
aišku, kad šiame kontekste teisė reiškė vertikalų pavaldumo 
santykį, o ne horizontalų dviejų lygių sobjektų santykį. Tad pa- 
garba šitaip suprantamai teisei neturėjo nieko bendra su pagar- 
ba subjektų teisėms, kurių politinė valdžia negali pažeidinėti. 

Įtikinamas to patvirtinimas yra Lenino 1922 metų gegužės 
17 dienos (t. y. iš to paties laikotarpio, kaip ir cituotas laiškelis 
apie „dvigubą pavaldumą“) laiškas teisingumo liaudies komi- 
sarui Dmitrijui Kurskiui. Jame skaitome: 


„Teismas turi ne atmesti terorą, — tai žadėti būtų savęs apgaudi- 
nėjimas arba apgavystė, — o pagrįsti ir įteisinti jį iš principo, aiš- 
kiai, be apgaulės ir be pagražinimų. Formuluoti reikia kuo deta- 
liau, nes tik revoliucinė teisinė sąmonė ir revoliucinė sąžinė iškels 
platesnio ar siauresnio pritaikymo tikrovėje sąlygas.““ 


Taigi teroras turi būti įteisintas ir kuo plačiausiai taikomas. 
Sprendimai šiuo klausimu turėjo priklausyti tik nuo „revoliuci- 

nės teisinės sąmonės“, kas praktikoje reiškė visišką arbitralu- 
mą; nes turime prisiminti, kad Lenino koncepcijos „revoliucinė 
teisė“ turi būti maksimaliai „lanksti“, laisva nuo „formalizmo“ 
ir procedūrų taisyklių, visiškai pajungta politiniams tikslams. 
„Formalizmo“ nebuvimas, Lenino supratimu, buvo didžiulis 
tarybinės sistemos privalumas ir turėjo būti būdingas ne tik 
ypatingomis aplinkybėmis, o ir kasdienėje veikloje. Leninas su 
pasitenkinimu teigė, kad bolševikai nėra biurokratai ir neketi- 
na veikti pagal teisės raidę'. Tarybų pranašumą parlamento 
atžvilgiu, pasak jo, lėmė kaip tik tai, kad jos savo veikloje nesu- 
sivaržo „biurokratiniais formalumais“. 

Apie Lenino ketinimus įtikinamai informuoja konkretūs nu- 
rodymai, esantys cituotame laiške Kurskiui. Jos sako, kad už 
visokią antikomunistinę veiklą, su vien propaganda ir agitacija 
imtinai, turi būti baudžiama mirtimi su galimybe, jei yra lengvi- 
nančių aplinkybių, pakeisti laisvės atėmimu arba ištrėmimu į 
užsienį. Tad mirties bausmė už antikomunistinę propagandą 
buvo pripažinta taisykle; aukščiausios bausmės sušvelninimas 
buvo įmanomas tik išimtinėmis aplinkybėmis. Kitame laiške 
Kurskiui (1922 metų gegužės 15 dienos) Leninas naudojosi šia 
taisykle. Jis darė išvadą, kad mirties bausmė turi būti taikoma 
„Visoms menševikų, eserų ir pan. veiklos rūšims" *. 

Dar daugiau pamokymų randame įsigilinę į Lenino 
„priešiškos veiklos“ apibrėžimą. Laiške Kurskiui Leninas siū- 
lo du tokio apibrėžimo variantus. Pirmuoju atveju jis kalba apie 
siekimą padėti tai tarptautinės buržuazijos daliai, kuri nepri- 
pažįsta komunistinės sistemos ir siekia ją nuversti įvairiomis 
priemonėmis - nuo prievartos iki spaudos finansavimo ir pan. 
Antruoju atveju kalba apie objektyvią pagalbą antikomunisti- 
nei buržuazijai. Norėdamas padaryti šią formulę maksimaliai 
plačią ir „lanksčią“, Leninas net siūlo žodžius „propaganda 
arba agitacija, objektyviai padedančios“, pakeisti dar nekon- 
kretesne formule: „propaganda arba agitacija, objektyviai pa- 
dedančios arba galinčios padėti“. Iš to išplaukia, kad vien tik 
galimybė objektyviai padėti antikomunistinei buržuazijai buvo 
jam pakankama dingstis skirti mirties bausmę. 

Pasak Piero Beirne'o ir Alano Hunto, Leninas teikė pirme- 
nybę kaip tik antrajam, drastiškesniam variantui“. Tai buvo lo- 
giška ir nuoseklu, nes jis visai nesirūpino žmogaus teisių užtik- 
rinimu savo klasiniams priešams. Vertas apgailestavimo yra tas 

faktas, kad tiek daug Vakarų mokslininkų skelbia nuomonę, 
kad „autoritarizmas pats savaime, o ypač autoritarinė baudžia- 
moji praktika nebuvo būdingos ankstyvajam bolševikų projek- 
tui ir Leninas nebuvo jos pagrindinis rėmėjas“'. Mėginimai pa- 
vaizduoti bolševikinį terorą kaip laikiną priemonę, kurią taikyti 
privertė žūtbūtinė kova su klasiniais priešais“, labai prasilen- 
kia su esminiu šio reikalo aspektu. Laiške Maskvos revoliuci- 
niam tribunolui (1921 metų spalio 20 dienos) Leninas pabrėžė 
auklėjamuosius teroro tikslus: svarbu, kaip rašė jis, kad teismi- 
nis nagrinėjimas „vyktų kuo iškilmingiausiai, kad jis būtų auk- 
lėjamasis ir kad nuosprendis padarytų pakankamai didelį įspū- 
dį“?. Nes baimė buvo reikalinga kaip auklėjimo instrumentas 
ne tiek priešams (nes juos sunku perauklėti), kiek paprastiems 
piliečiams, ypač partijos nariams. Kaip tik todėl Leninas reika- 
lavo, kad partijos nariai už korupciją būtų baudžiami trigubai 
griežčiau, tikrai drastiškai (ne mažiau kaip dešimties metų lais- 
vės atėmimas ir dešimt metų priverstinių darbų)’. 

1922 metais įteisinto teroro taikymas negalėjo būti teisina- 
mas pilietiniu karu ir nuolatine „baltojo teroro“ grėsme. Atvirkš- 
čiai, pasibaigęs pilietinis karas ir karinio komunizmo prakti- 
kos atsisakymas suteikė galimybę nacionalinio susitaikymo 
politikai. Menševikai ir eserai gyrė nepą ir deklaravo pasirengi- 
mą veikti išvien. Tačiau Leninas ne be pagrindo kaip tik čia 
matė rimtą grėsmę bolševikų diktatūrai. Laikino atsitraukimo 
nuo ekonomikos kontrolės sąlygomis „auklėjamojo teroro“ nau- 
dojimas jam atrodė ypač reikalingas ir pagrįstas. 

Neatskiriama nuo Lenino nusikaltimo ir bausmės buvo ob- 
jektyvios kaltės idėja - tokios kaltės, kuri neapibrėžta juridinė- 
mis definicijomis, kurios esmė buvo tai, kad tam tikrų veiksmų 
rezultatais galėjo pasinaudoti klasinis priešas. Tai buvo visų 
pirma susiję su netyčinių veiksmų rezultatais, nes priešingu 
atveju kaltė taip pat būtų subjektyvaus pobūdžio. Tad „objek- 
tyvus kaltumas“ priklausė tik nuo to, kaip pažiūrės revoliuci- 
nė valdžia, kuri pasisavino klasinio teisingumo monopolį. Vie- 
nas iš tos ypatingos politinio nusikaltimo koncepcijos variantų 
buvo Lenino „objektyvios išdavystės“ sąvoka, kurią (apie ką 
jau kalbėta) 1906 metais jis pritaikė atskalūnams menševi- 
kams“. Baisiausia šioje koncepcijoje buvo tai, kad idėjiniai ko- 
munistai galėjo ja tikėti ir leistis įtikinami, kad dėl vienokių ar 
kitokių priežasčių jie yra „objektyvūs kaltininkai“. Išorinio, 


7. Proletariato diktatūra ir teisė 


fizinio teroro sujungimas su vidine, ideologine priespauda su- 
darė tokias sąlygas, kuriomis tapo įmanomi stalininių laikų 
Maskvos procesai. 

Dar reikia apibūdinti Lenino poziciją nepo sąlygomis gero- 
kai padidėjusio civilinės teisės vaidmens atžvilgiu. 

Leninas suvokė, kad rinkos ūkis negali plėtotis be tam tikro 
stabilumo ir teisės nuspėjamumo; jis pats pabrėždavo, kad san- 
tykių su valstietija pagerėjimas ir tinkamas privačios prekybos 
funkcionavimas reikalauja tam tikro teisėtumo minimumo’. Bet 
vis tiek Lenino požiūris į tarybinę civilinę teisę aiškiai skyrėsi 
nuo Jevgenijaus Pašukanio, žymiausio tuometinio marksisti- 
nio teisės filosofo ir pagrindinio nepo laikotarpio civilinės tei- 
sės teoretiko pažiūrų’. Ilgą laiką į tuos skirtumus nekreipta dė- 
mesio. Leninas apie jas nežinojo, nes Pašukanio Bendroji teisės 
teorija ir marksizmas (1924) išėjo tik po jo mirties: Pašukanis darė 
viską, ką tik galėjo, kad užmaskuotų tuos skirtumus ir atrodytų 
esąs tikras leninistas. Tačiau Pašukanio teoriją palyginti su ati- 
tinkamomis Lenino idėjomis labai naudinga tam, kad atsiskleistų 
galimi marksistinio požiūrio į proletariato diktatūros laikotar- 
pio civilinę teisę skirtumai. 

Pašukanis mėgo cituoti Lenino sakinį, kad teisininkai yra 
„Teakcingiausi žmonės pasaulyje“. Panašiai kaip Leninas, 
jis buvo įsitikinęs, kad teisė ir komunizmas iš esmės tarpusa- 
vyje nesuderinami. Teisė, kaip įrodinėjo jis, reikalinga tiktai 
buržuazinėje visuomenėje, kur individai bendrauja tarpusa- 
vyje kaip izoliuoti, egoistiniai ir konkuruojantys tarpusavyje 
subjektai. Šios tezės patvirtinimas jam buvo jaunojo Marxo 
straipsnis Žydų klausimu, kuriame pati individo, kaip teisės 
subjekto, sąvoka buvo pripažinta grynai buržuazine: nes žmo- 
gaus teisės (pasak Marxo) yra „ne kas kita, kaip civilinės visuo- 
menės nario teisės, t. y. egoistiško žmogaus, nuo Žmonių ir nuo 
bendrijos atsiskyrusio žmogaus teisės“*. Pašukanis išplėtė šį 
požiūrį į moralę, nes manė, kad „moralinė būtis yra būtinas 
teisinės būties papildymas“. „Egoizmas, laisvė ir aukščiau- 
sia individo vertė“, jo supratimu, buvo trys manifestacijos iš 
esmės to paties visuomeninio santykio: „Egoistinis subjektas, 
teisės subjektas bei moralinis individas - tai trys pagrindinės 
kaukės, su kuriomis Žmogus pasirodo visuomenėje, gaminan- 
čioje prekes““. 

Jei taip, tai kas pakeis moralę ir teisę ateities komunistinėje 

visuomenėje? Pašukanis teigė, kad neatsiejamos nuo individu- 
alistinės rinkos visuomenės moralė ir teisė išnyks, kai atsiras 
tikra bendruomenė, kuri remsis autentišku visuomeniniu ins- 
tinktu, emociniu ryšiu, nutrinančiu asmeninio „aš“ ribas!. En- 
gelso pavyzdžiu jis tokios visuomenės prototipu laikė pirmykš- 
tę gentinę visuomenę, kurios nariams neva nebuvo svetimi 
herojiški poelgiai ir intensyvus entuziazmas“. Kaip tik šis vi- 
suomeninių santykių - visuomenės kaip bendrijos - tipas bus 
sugrąžintas komunistinėje visuomenėje panaikinus atomizuo- 
janti rinkos ūkį ir pakeitus jį „tiesiogiai suvisuomeninta“ ga- 
myba. Komunistinės visuomenės nariai taip pat bus „tiesiogiai 
suvisuomeninti“, taigi nereikės nei išorinio teisinio reguliavi- 
mo, nei individualizuotos sąžinės. 

Kaip iš to matome, Pašukanio priešiškumas teisei buvo gi- 
liai įsišaknijęs marksistinėje tradicijoje. Jo komunistinės visuo- 
menės idealas jungė bendruomeninius pirmykščių gimininių 
bendruomenių bruožus su viską apimančiu planavimu, seno- 
vės bendruomeninę harmoniją su ankstyvuoju techniniu-pra- 
moniniu lygiu. Tokiame tobulame kolektyvizme neturėtų likti 
vietos individų individualumui ir nepriklausomybei; žmonės 
turėjo būti laisvi tik kaip „rūšinės būtybės“, o ne kaip „egoisti- 
niai individai“. Jų interesai turėjo visiškai sutapti su visuome- 
nės, kaip visumos, interesais, todėl tad visi ginčai tarp jų turėjo 
būti sprendžiami kuo paprasčiausiai, be teismų ir profesiona- 
lių teisininkų". Visi visuomenės nariai turėjo pripažinti tas pa- 
čias vertybes, siekti to paties tikslo ir bendradarbiauti tarpusa- 
vyje be jokių konfliktų. Visuomeninis bendradarbiavimas turėjo 
remtis įvairiomis oficialiomis taisyklėmis, grindžiančiomis tikslo 
vienybę, o ne teisinį reguliavimą, grindžiantį privačių interesų 
daugybę ir konfliktiškumą. Šiems naujiems bendradarbiavimo 
principams įdiegti kartais gali prireikti prievartos, bet „kol į tą 
prievartą žiūrima to paties (priverčiamo ir priverčiančio) tikslo 
atžvilgiu, tolji išlieka vien „techniškai tikslingas“ aktas, tai yra 
ne klasinės prievartos problema*. Pašukanis iliustravo šį prota- 
vimą palygindamas socialinio-ekonominio planavimo uždavi- 
nius su uždaviniais gydytojo, gydančio ligonį. Darė prielaidą, 
kad gydytojo veiksmus lemia išimtinai tik jo medicininės ži- 
nios, neturinčios nieko bendra su teise. Iš to darė išvadą, kad 
gydytojas turi teisę gydydamas pacientą naudoti prievartą ir 
kad tas pat pasakytina apie komunistinį planuotoją, besirūpi- 
nantį visuomenės sveikata". 

Šitaip tarybinis teisės teoretikas grindė prievartos naudoji- 
mą netjau įgyvendinus komunizmą, tai yra kai „atmirs“ teisė ir 
valstybė. Visuomeniškai pripažįstamos ir tiesiogiai taikomos 
prievartos įteisinimu turėjo būti „tikslo vienybė“, o sprendimai 
šiuo klausimu turėjo būti priimami objektyvių Žinių pagrindu. 
Tatai buvo labai patrauklu „mokslinio socializmo“ šalininkams, 
troškusiems visą visuomenės gyvenimą organizuoti pagal 
mokslinio planavimo principus. 

Požiūriui, kad komunizmas neigia teisę, aišku, pritarė ir Le- 
ninas. Tad nieko keista, kad Lenino pažiūros daugeliu punktų 
sutapo su Pašukanio teorija. Abu jie su didžiausiu pasipiktini- 
mu atsisakė individo interesų teisinės gynybos idėjos, laikyda- 
mi ją egoistinio individualizmo, prieštaraujančio komunistinei 
vieningumo ir vienmintiškumo dvasiai, išraiška. Abu aiškiai 
pabrėžė, kad individų teisės, o ypač privačios nuosavybės tei- 
sė, prieštarauja kolektyvistinio planavimo principui. Galop abu 
matė teisę ne kaip laisvės garantiją, o kaip instituciją, skiriančią 
ir pavergiančią Žmones, tarnaujančią išnaudotojų interesams, 
kad išnaudojamieji negalėtų sujungti savo jėgų visuomeninei ir 
ekonominei emancipacijai. 

Pašukanio teisės filosofijos išskirtinis bruožas buvo teorija, 
kildinanti teisę iš prekinių mainų. Ji skelbė, kad teisė buvo neat- 
siejama nuo prekinio ūkio ir kad tik privati teisė, reguliuojanti 
mainus tarp izoliuotų, egoistinių subjektų, yra teisė tikrąja šio 
žodžio prasme!. Šis požiūris kirtosi su paplitusiu marksistų 
požiūriu, pagal kurį Engelso pavyzdžiu pabrėžiamas valsty- 
bės ir teisės, kaip valdančiosios klasės valios pasireiškimo for- 
mų, neatskiriamumas, tačiau buvo remiamas kai kuriuose Mar- 
xo pasisakymuose. Prisiminkime, pavyzdžiui, jau cituotą Marxo 
užrašų apie Adolfą Wagnerį fragmentą: „Pirmiausia yra preky- 
ba, o paskui iš jos pasirodo juridinė tvarka [...] Išplitusių preky- 
binių mainų dalyviai atpažįsta ir tyliai pripažįsta lygiais sau 
asmenis, pardavimui skirtų prekių savininkus [...] Šis praktiš- 
kas ryšys, išaugęs iš mainų ir mainuose, vėliau kontraktų ir 
kitko pavidalu įgyja teisinę formą" *. 

Abi teisės kilmės teorijos - teisės, kaip valdančiosios kla- 
sės įrankio, ir teisės, kaip būtino rinkos ekonomikos regulia- 
toriaus — koegzistavo tarpusavyje klasikinėje marksistinėje 
doktrinoje. Grynai teorinėje plotmėje, ypač kapitalizmo teori- 
joje, jos galėjo viena kitą net papildyti: juk rinkos ūkis buvo 

! Tuo Pašukanis marksistiš- 
kai pagrindė klasikinių libera- 
lų pažiūrą, kad tik privati tei- 
sė, tai yra kompleksas teisinių 
kontraktinių santykių tarp in- 
dividualizuotų asmenų, yra 
teisė tikrąja to žodžio pras- 
me, o viešoji teisė iš esmės 
priklauso ne teisės sferai, o 
administracijai. Dėl šios prie- 
žasties E. Kamenka ir A. Erh- 
Soon pripažino Pašukanio te- 
oriją (abstrahuodamiesi nuo 
esančių joje vertybinių verti- 
nimų) tipiniu pavyzdžiu tei- 
sės teorijos „Gesellschaft para- 
digmos“ (priešpriešinamos 
Gemeinschaft paradigmai iš 
vienos pusės ir „biuro- 
kratinės-administracinės para- 
digmos“ iš kitos). Žr. Social 
Traditions, Legal Traditions 
knygoje Law and Social Control, 
E. Kamenka ir A. Erh - Soon 
Tay (red.), London, 1980, p. 3- 
26, taip pat siūl. The Sociology 
of Justice knygoje Legal Change: 
Essays in Honour of Julius Stone, 
Sydney, 1983, p. 107-122. 


? Žr. pirmo skyriaus pirmą 
skyrelį. 

1! Marxas apie tai rašė Filosofi- 
jos skurde, žr. K. Marks, F. En- 
gels, Dzieła, t. 4. 


2 P. Beirne, R. Sharlet, Pashu- 
kanis: Selected Writings on Mar- 
xism and Law (Įvadas), p. 6. 


* K. Marxas, Gotos programos 
kritika, Vilnius, 1952, p. 18. 


* Ten pat, p. 17-18. 


* V. Leninas, Apie teisingumo 
liaudies komisariato uždavinius 
naujosios ekonominės politikos 
sąlygomis. Laiškas D. Kurskiui, 
žr. V. Leninas, Pilnas raštų rin- 
kinys, t. 44, p. 382-387. 

pagrindinis kapitalistų interesas. Tačiau reikalas tas, kad iš tų 
teorijų, ypač socializmo statybos sąlygomis, kilo visiškai skir- 
tingos išvados. „Prekinė-mainų“ interpretacija apėmė tvirtini- 
mą, kad teisė yra ekonominių santykių pasireiškimas, taigi ji 
negali būti keičiama politinės valios aktais; kad teisės šaltinis 
yra veikiau ekonominė bazė nei ideologinis antstatas; kad įsta- 
tymų leidyba turi reikšti, kaip apibūdino Marxas, „ekonominių 
santykių valią“, o ne tik valdančiųjų politinius ketinimus!. Pašu- 
kanis panaudojo šį marksizmo aspektą kaip argumentą tezei, 
kad teisė kinta tik kartu su ūkiu ir neturi būti laikoma politinės 
valdžios voliuntaristinių manipuliacijų įrankiu’. Tačiau tai aiš- 
kiai kirtosi su voliuntaristine leninizmo tendencija. Net apėmė 
kritinį santykį su Lenino požiūriu, kad proletariato diktatūra 
yra valdžia, „nesuvaržyta jokiais įstatymais“: juk jokia valdžios 
forma negali būti nepriklausoma nuo savo ekonominės bazės, 
onepo sąlygomis ekonomine tarybinės valstybės baze vėl tapo 
(daugiausia) prekių mainų ūkis. 

Šio Pašukanio skirtumo nuo Lenino svarba visiškai išryškė- 
jo iš Pašukanio santykio su nepo laikotarpiu sugrąžintos civili- 
nės teisės problema. Pašukanio teisės teorijos požiūriu ta teisė 
turėjo būti buržuazinė, aptarnaujanti rinkos ekonomiką ir tuo 
aiškiai ribojanti voliuntaristinę valstybės politiką. Pašukanis 
rėmė tą poziciją, apeliuodamas į Marxo Gotos programos kritiką, 
pasak kurios „teisė niekados negali būti aukštesnė už ekono- 
minę santvarką ir jos sąlygojamą visuomenės kultūros išsivys- 
tymą“*. Tarybinė visuomenė, kaip argumentavo jis, vis dar te- 
bėra pereinamajame laikotarpyje. Ji priversta toleruoti ir net remti 
prekių mainų santykių tarp miesto ir kaimo plėtrą, ojei taip, tai 
komunistų partija neturi kitos išeities, kaip įvesti buržuazinę 
civilinę teisę ir traktuoti ją rimtai. Galimybė peržengti ankštą 
„buržuaziniais rėmais“ apribotą teisės horizontą atsiras tik 
aukštesnėje, visiškai nerinkos komunizmo statybos fazėje*. To- 
dėl, kol galioja nepas, tarybinė valstybė turi gerbti privačią tei- 
sę, nepaisydama aiškaus šios teisės buržuazinio pobūdžio. 

Iš to išplaukė, kad valstybė turi tam tikrą laiką susilaikyti 
nuo arbitralinio kišimosi į ekonominį gyvenimą, o juo labiau 
nuo teroro metodų taikymo šitoje srityje. Bet Leninui tai buvo 
nepriimtina. Jo ilgas 1922 metų vasario 20 dienos laiškas D. 
Kurskiui buvo aiškus įspėjimas, kad tokios nepo interpretacijos 
nepakęs". 

Pamėginkime apžvelgti šį svarbų dokumentą, kurio, deja, 
nėra lenkiškame Lenino Raštų leidime. Teisingumo liaudies ko- 
misariatas, kaip rašė Leninas, negali apsiriboti represijomis prieš 
Tarybų valdžios politinius priešus. Jis turi kovoti ir nepo apim- 
toje ekonominėje sferoje. Tačiau lig šiol neparodė supratęs fak- 
to, kad „mes pripažinome ir pripažinsime tik valstybinį kapita- 
lizmą, o valstybė - tai mes, mes, susipratę darbininkai, mes, 
. Tiesa, atsirado tendencija sugrąžinti buržuazinę 

komunistai 
civilinę teisę, bet Teisingumo komisariato uždavinys šiuo atve- 
ju yra plaukti prieš srovę: 


„Ne perimti (teisingiau, ne leisti apdumti save bukapročiams ir 
buržuaziniams seniesiems teisininkams, kurie perima senąją, bur- 
žuazinę civilinę teisės sąvoką, o kurti naują [...] Mes nieko ,priva- 
taus’ nepripažįstame, mums viskas ūkio srityje yra vieša teisė, o ne 
privati. Mes laikome galimu tik valstybinį kapitalizmą, o valstybė — 
tai mes, kaip anksčiau buvo sakyta. Dėl to - išplėsti valstybės 
kišimąsi į „privačius teisinius“ santykius; išplėsti valstybės teisę 
panaikinti „privačias“ sutartis; „civiliniams teisiniams santykiams“ 
taikyti ne corpus juris romani (romėnų teisės įstatymų sąvadas), o 
mūsų revoliucinę teisinę sąmonę; sistemingai, nuolat, atkakliai pa- 
vyzdiniais procesais rodyti, kaip protingai ir energingai reikia tai 
daryti; partija turi pasmerkti ir vyti tuos revoliucinių tribunolų na- 
rius ir liaudies teisėjus, kurie to nesimoko ir nenori to suprasti.“ 


Šis pasisakymas yra toks vienareikšmiškas, kad jokie ko- 
mentarai nebereikalingi. Tačiau Pašukanio atvejis yra kiek mįs- 
lingas. Kaipgi buvo prieita iki tokios padėties, kad šitokių prie- 
šingų Lenino pozicijoms pažiūrų žmogus tam tikrą laiką buvo 
tapęs tokia įtakinga tarybinės teisės teorijos asmenybe? Esama 
dviejų galimų, nors dalinių, vis dėlto išsamių šio reikalo paaiš- 
kinimų. 

Pirma, turime prisiminti, kad Lenino laiškas Kurskiui buvo 
griežtai konfidencialus*. Leninas suvokė, kad „kvaila yra prie- 
šams rodyti mūsų strategiją“, ir todėl reikalavo, kad laiško turi- 
nys netaptų lengvabūdiškų plepalų objektu. Tam jis skyrė tokią 
didelę reikšmę, kad šį reikalavimą pakartojo post scriptum: „Spau- 
doje visiškai neturi būti užsiminta apie mano laišką. Kas nori, 
tegul rašo su savo parašu, neminėdamas manęs“*. Šio diskre- 
tiškumo reikalavimo priežastys buvo akivaizdžios. Leninas ne- 
norėjo kompromituoti nepo, norėjo, kad valstiečiai ir kiti smul- 
kūs amatininkai, taip pat pirkliai ir užsienio kapitalistai tikėtų, 


423 


1 V, Leninas, Pilnas raštų rinki- 
nys, t. 44, p. 383. 


* Ten pat, p. 384-385. 


* Dalis šio laiško buvo pa- 
skelbta po Lenino mirties 
Penktajame Visos Rusijos tei- 
singumo veikėjų suvažiavi- 
me (fHambiū ecepoccuūckuU 
Cbe30 OeameneUu CoeemckoU 
iocmuųuu, MockBa, 1924). Vi- 
sas laiško tekstas pasirodė tik 
1964 metais penktajame pil- 
name Lenino raštų leidime. 


* Ten pat, p. 387. 

! Žr. R. Sharlet, Pashukanis and 
the Withering Away of Law in 
the USRR knygoje Cultural Re- 
volution in Russia, 1928-1931, 
S. Fitzpatrick (red.), Bloo- 
mington, 1984, p. 170. 


2 J. B. Paszukanis, Marksistow- 
ska teoria prawa i budownictwo 
socjalizmu, vert. A. Kozak, 
„Colloquia Communia“, 1988- 
1989, nr. 6(41)-(42), p. 266- 
267. Verta pažymėti, kad įsi- 
tikinimas dėl privačios teisės 
priešingumo socialistiniams 
planavimo principams sulau- 
kė Vakarų sovietinės teisės 
specialistų pritarimo. R. Schle- 
singer, knygos Soviet Legal 
Theory. Its Background and De- 
velopment, New York, 1945, 
autorius šia tema rašė: „So- 
cializmo sąlygomis teisės vieš- 
patavimas užtikrina tik vie- 
šąjį interesą, įkūnytą Viešojoje 
teisėje. Planavimo ir socialinio 
saugumo nauda nesutaikoma 
su kraštutinė decentralizaci- 
ja“ (ten pat, p. 271). Pana- 
šią nuomonę P. Beirne'as ir 
A. Huntas išsakė knygoje Re- 
volution in Law, p. 91. 


3? E. B. Nawykannc, 3xOHOMUKA 
u npaeoeoe peeynuposaHKue, 
„PeBonouna npasa“, 1929, 
nr. 4, p. 12-32, nr. 5, p. 20-37. 


* Ten pat. 


`V. Leninas, Pilnas raštų rinki- 
nys, t. 44, p. 329. 

kad sąžininga ūkinė veikla privačiame sektoriuje gali tikėtis 
teisinės apsaugos, kad teisinio nihilizmo laikotarpis yra aiškiai 
baigtas ir kad naujas civilinis kodeksas garantuoja būtiną sta- 
bilizacijos ir teisinės tvarkos numatomumo minimumą. Kitaip 
sakant, jis siekė apgauti savo sąjungininkus valstiečius, nu- 
slėpdamas nuo jų tikrąją nepo prigimtį. Tad teisingumo liau- 
dies komisaras galėjo nebesirūpinti Pašukanio pažiūromis, at- 
virkščiai, galėjo laikyti jas vertingu indėliu į iliuzijų apie nepo 
liberalumą skleidimą. 

Antra, Pašukanis buvo prisiekęs rinkos priešas ir rėmė nepą 
tik laikinai ir santykinai, kaip savotišką neišvengiamą blogį. Jis 
taip pat nebuvo laisvas nuo revoliucinio nekantrumo ir karje- 
ristinių pagundų. Tad jis galėjo priderinti savo teoriją prie kin- 
tamų aplinkybių ir aktualių partijos linijos reikalavimų. 1925 
metais jis pasiūlė „teisės revoliuciją“, tai yra antrą tarybinį tei- 
sės „atmirimo“ eksperimentą!. 1927 metais mėgino įrodinėti, 
kad teisės atmirimo procesas socializmo statybos laikotarpiu 
vyko per ekvivalentiškų mainų (tai yra rinkos) principo kovą su 
socialistiniu planavimu, kuri vedė į planinės ekonomikos per- 
galę?. Dėl to ėmė kisti jo požiūris į tarybinę civilinę teisę: Pašu- 
kanis pripažino, kad ji esanti „iš esmės kitokia negu autentiš- 
kai buržuazinė teisė“, ir pabrėžė, kad į ją reikia žvelgti iš 
neišvengiamos socialistinių elementų tarybinėje ekonomikoje 
pergalės prieš kapitalistinius perspektyvos. Kitoje vietoje jis su- 
siejo tą koncepciją su Engelso „šuolio į laisvės karalystę“ vizi- 
ja’. Ta vizija, kaip teigė jis, neturi būti tapatinama su staigaus 
šuolio idėja; iš tikrųjų perėjimas į laisvės karalystę yra etapiš- 
kas objektyvių ekonominių taisyklingumų keitimas sąmoninga 
kolektyvo valia“. Iš to išplaukė, kad teisė, kaip sąmoningos va- 
lios stabdys, jau pradėjo nykti (kartu su rinkos santykiais) ir 
kad komunistai privalo padaryti viską, ką tik gali, kad pagrei- 
tintų šį procesą. Tatai buvo tarytum pasirengimas ir teorinis 
Stalino politikos voliuntaristinio posūkio pagrindimas. 

Visa tai dar sykį byloja, kad ankstyvasis tarybinis marksiz- 
masbuvo esmingai priešiškas teisei ir kad nepas buvo tik laiki- 
nas atsitraukimas, kad labiau pasirengus galima būtų „vėl pra- 
dėti pulti kapitalizmą“. Leninas tebetikėjo požiūriu, kuriuo 
vadovavosi imdamas valdžią, kad tik jėga yra valdžios šaltinis 
ir niekad nėra atvirkščiai; kad diktatūra negali būti suvaržyta 
netgi savo pačios įstatymais; kad galutinis tikslas yra sukurti 


7. Proletariato diktatūra ir teisė 


visuomenę, kurioje individai nepuoselėtų egoizmo, prisidengę 
legalių teisių kaukėmis, ir kurioje teisinis reguliavimas bus pa- 
keistas suvisuomeninimu per giliai įsišaknijusius įpročius. Ne- 
po laikų Leniną laikyti M. Gorbačiovo perestrojkos patronu!, o 
Gorbačiovo „teisinės valstybės“ šūkį tapatinti su Lenino ideo- 
loginiu testamentu yra kraštutinis naivumas, visiškas nesusi- 
pratimas, o kartais ir sąmoningas istorijos klastojimas. 


8. Proletariato diktatūra ir 
ekonominė utopija 


Lenino nuomone, pagrindinį skirtumą tarp buržuazinės ir so- 
cialistinės revoliucijos sudarė konstruktyvus antrosios uždavi- 
nių pobūdis. 

„Vykstant buržuazinėms revoliucijoms, svarbiausias darbo 
žmonių masių uždavinys buvo atlikti neigiamąjį, arba griau- 
namąjį, darbą - panaikinti feodalizmą, monarchiją, viduram- 
žius“; pozityvų naujos visuomenės organizavimo darbą dirbo 
buržuazinė mažuma. O socialistinės revoliucijos uždavinys ne- 
sibaigia buržuazinio režimo nuvertimu. Ji dar privalo atlikti 
milžinišką konstruktyvų darbą: sudaryti „nepaprastai sudė- 
tingą ir smulkų tinklą naujų organizacinių santykių, apiman- 
čių planingą gamybą ir dešimčių milijonų žmonių gyvenimui 
reikalingų produktų paskirstymą''*. 

Šis darbas, tai yra socialistinės santvarkos pagrindų staty- 
ba, turėjo būti „artimiausiu tarybų valdžios uždaviniu“. Kituo- 
se to laikotarpio (1918 metų pavasario pradžia) straipsniuose 
Leninas kalbėjo tiesiog apie „socialistinių pertvarkymų atliki- 
mą“, be to, pabrėždavo, kad jų galutinis tikslas yra „sukurti 
komunistinę visuomenę, nesitenkinančią vien fabrikų, gamyklų, 
žemės ir gamybos priemonių eksproprijavimu, nesitenkinančią 
vien griežta gamybos ir produktų paskirstymo apskaita ir kon- 
trole, bet žengiančią toliau — siekiančią įgyvendinti principą: iš 
kiekvieno - pagal sugebėjimus, kiekvienam - pagal poreikius“. 
Kaip tik todėl bolševikai pasivadino „komunistų partija“ ir šis 
pavadinimas „yra vienintelis moksliškai teisingas“. Dabar jie 
privalo padaryti viską, kad įrodytų esą tikri komunistai, nutrau- 
kę visus saitus su susikompromitavusia europine socialdemok- 
ratija. Privalo kovoti, kad būtų sunaikintas ne tik kapitalizmas, 

! Deja, prie tokios nuomonės 
formavimo prisidėjo pats 
Gorbačiovas, kai mėgino įtei- 
sinti savo reformas, apeliuo- 
damas į „paskutinius Lenino 
kūrinius“, žr. Cno60 o /lenune, 
MockBa, 1990. 


? V. Leninas, Pilnas raštų rinki- 
nys, t. 36, p. 156. 


* Ten pat, p. 159. 


* Ten pat, p. 4041. 


` Ten pat, p. 41. 

! V. Leninas, Pilnas raštų rinki- 
nys, t. 36, t. 38, p. 52. 


? Ten pat, p. 53. 


? Ten pat, t. 36, p. 77. 


* Ten pat, p. 75-76. 


" Ten pat, p. 76. Leninas šia- 
me sakinyje perfrazuoja Ni- 
kolajaus Nekrasovo poemos 
Kam Rusijoje gyventi gera 
žodžius. 


° Ten pat, p. 77. 

o ir prekinė gamyba, kuri jį pagimdė. Šios užduoties 
įgyvendinimo negalima atidėti vėlesniems laikams, kol bus 
išauklėta „pirmoji komunistų karta be dėmės ir priekaišto“: 
„Teikia viską organizuoti dabar, ne per dvidešimt metų, o per 
du mėnesius 
versti buržuazinius specialistus atlikti šiuos darbus. Troc- 

. Jei nėra komunistinių specialistų, reikia pri- 


kio patyrimas, susijęs su carinės armijos karininkais, nuro- 
do, kaip tai reikia atlikti. Žinoma, reikia vartoti prievartą, 
kitaip negali būti: 


„Turi būti arba proletariato diktatūra, arba buržuazijos diktatūra. 
Kas sako kitaip, yra arba idiotas, arba politiškai toks neišprusęs, 
kad jį gėda leisti ne tik į tribūną, bet ir apskritai į susirinkimą. Gali 
būti arba prievarta prieš Lybknechtą ir Liuksemburg, geriausių 
darbininkų vadų žudymas, arba prievartinis išnaudotojų slopini- 
mas, o tie, kurie svajoja apie vidurį, yra žalingiausi ir pavojingiau- 
si mūsų priešai.” 


Taigi 1918 metais Lenino tikslas buvo nuvesti Rusiją trum- 
piausiu keliu į komunizmą. Tiesa, jis neatsisakė „pereinamojo 
laikotarpio“ sąvokos, bet įsivaizdavo - nors mūsų laikais sun- 
ku tuo patikėti - kad šį laikotarpį galima sutrumpinti iki kelių 
mėnesių. Jį buvo apėmusios herojinės - triumfinės nuotaikos, 
net ir pasirašant žeminančią Bresto sutartį. Bolševikų partija, 
kaip įrodinėjo jis, negali elgtis kaip lenkų bajoras, kuris vietoje 
sunkios taikos pasirinktų „didvyrišką mirtį beviltiškame mū- 
šyje“*. Reikėjo pasirašyti nematytai sunkią taikos sutartį su Vo- 
kietija, kad būtų išgelbėta tai, kas įmanoma, ir būtų išsaugotos 
tolesnės kovos už socializmą galimybės. Partijos laimėjimai esą 
milžiniški: „Pergalingu bolševizmo triumfo žygiu mes nužy- 
giavome iš vieno didžiulės šalies krašto į kitą [...] Mes sužadi- 
nome visų šalių milijonų darbininkų pasitikėjimą savo jėgomis 
šalių imperialistiniams grobuonims“*. Revoliucinė partijos va- 
lia buvo ir yra nepalaužiama. Tik komunistai gali pasiekti, 
„kad Rusija nebebūtų nuskurdusi ir bejėgė, kad ji taptų tikra 
to žodžio prasme galinga ir turtinga“. Tačiau tai pasieks, „jei- 
gu, sukandusi dantis, sutelks visas savo jėgas, jeigu įtemps 
kiekvieną nervą, kiekvieną raumenį, jeigu supras, kad išsigel- 
bėti galima tik einant tuo tarptautinės socialistinės revoliuci- 
jos keliu““. 

Taip kalba vadovas, fanatiškai pasiaukojęs reikalui ir atsi- 
sakantis bent kiek nukrypti nuo pasirinkto kelio. Realistiškai 
suvokti Rusijos pralaimėjimo kare su Vokietija padarinius ska- 
tino ne pasirengimas kompromisams su vidaus priešais. At- 
virkščiai, Leninas tuomet išgyveno intensyviausią revoliucinio 
utopizmo pakilimą. Visi jo šio laikotarpio raštai skleidžia hero- 
jinės rusų revoliucijos laikotarpio dvasią: nepalaužiamą valią 
įgyvendinti Marxo utopiją ir taip pasiekti visišką komunistinę 
laisvę. 

Šių idėjų konkretizacija yra Lenino partijos programos pro- 
jektas, sudarytas 1918 metų kovo mėnesį. Jame yra štai kokie 
punktai: 


„Socialistiškai organizuoti gamybą visoje valstybėje: valdo darbi- 
ninkų organizacijos (profesinės sąjungos, fabrikų bei gamyklų ko- 
mitetai ir t. t.), o joms visoms vadovauja vienintelė suvereni — 
Tarybų - valdžia. 

Taip pat - transportas ir paskirstymas (iš pradžių įvesti valsty- 
binį „prekybos“ monopolį, paskui „prekybą“ visiškai ir galutinai 
pakeisti planingu ir organizuotu paskirstymu, kurį tvarkytų pre- 
kybos bei pramonės tarnautojų sąjungos, vadovaujamos Tarybų 
valdžios). 

- V i s u s gyventojus priverstinai suvienyti į vartotojų ir ga- 
mybos komunas. 

Nepanaikindami (laikinai) pinigų ir neuždrausdami atskiroms 
šeimoms sudaryti atskirų pirkimo bei pardavimo sandėrių, mes 
pirmiausia įstatymiškai turime nustatyti, kad visi tokie sandėriai 
būtų sudaromi per vartotojų ir gamybos komunas. 

— Tuojau imtis visiškai įgyvendinti visuotinę darbo prievolę, 
kuo atsargiausiai ir palaipsniui imti ją taikyti smulkiesiems, iš sa- 
vo ūkio be samdomojo darbo gyvenantiems valstiečiams; 

įvedant visuotinę darbo prievolę, pirma priemonė, pirmas 
žingsnis turi būti vartojimo ir darbo (biudžeto) knygelių įvedi- 
mas (privalomas įvedimas) visiems turtingiausiems (=asmenims, 
turintiems daugiau kaip 500 rb pajamų per mėnesį, paskui įmo- 
nių su samdomaisiais darbininkais savininkams, tarnų turinčioms 
šeimoms ir kt.); 

pirkimas ir pardavimas leistinas ir ne per savo komuną (kelio- 
nėje, turguose ir pan.), bet sandėrį (jeigu jis didesnis už tam tikrą 
sumą) būtinai reikia įrašyti į vartojimo ir darbo knygeles. 

— Bankų veiklą visiškai sukoncentruoti valstybės rankose, o 
visą pinigų ir prekių apyvartą - bankuose. Bankų einamąsias są- 
skaitas padaryti universalias: palaipsniui pasiekti, kad iš pradžių 

1 V. Leninas, Pilnas raštų rinki- 
nys, t. 36, p. 71-72. 


* Ten pat, t. 34, p. 297. 

stambiausiems, o paskui ir visiems šalies ūkiams būtų privaloma 
turėti banke einamąsias sąskaitas. Privaloma pinigus laikyti ban- 
kuose ir pinigus pervesti tik per bankus. 

— Universalinti visos gamybos ir produktų paskirstymo ap- 
skaitą ir kontrolę; šią apskaitą ir kontrolę turi tvarkyti iš pradžių 
darbininkų organizacijos, paskui - visi iki vieno gyventojai. 

— Organizuoti įvairių (visų) šalies vartotojų ir gamybos ko- 
munų lenktyniavimą - nuolat gerinti organizuotumą, drausmę, 
didinti darbo našumą, pradėti naudoti tobulesnę techniką, taupy- 
ti darbą ir produktus, palaipsniui sutrumpinti darbo dieną iki 6 
valandų per parą, palaipsniui sulyginti visus visų profesijų ir kate- 
gorijų darbo užmokesčius ir algas. 

— Nuolatinės, sistemingos priemonės, siekiant pereiti prie Mas- 
senspeisunę (visuomeninio maitinimo) pakeisti atskirų šeimų indivi- 
dualų šeimininkavimą bendru didelių šeimų grupių maitinimusi.“! 


Kaip iš to matome, tuometinė Lenino programa numatė ne 
tik socialistinę gamybos organizaciją visos šalies mastu, susi- 
jusią su prievartiniu darbo užduočių skyrimu, bet ir visišką 
prekybos pakeitimą „organizuotu, planiniu paskirstymu“, ku- 
ris turi sudaryti prielaidas etapiškam piniginių mainų atsisa- 
kymui. Jis taip pat reikalavo griežtos turtingųjų individualaus 
vartojimo kontrolės ir postulavo perėjimą prie visuomeninio var- 
tojimo. Žodžiu, tai buvo visų gyvenimo sričių su individualiu 
vartojimu imtinai drastiško kolektyvizavimo programa. Žiūrint 
formaliai, ji nereikalavo visiško „buržuazijos“ eksproprijavi- 
mo, bet tą su kaupu kompensavo rinkos mainų likvidavimas, 
visuotinės registracijos ir kontrolės įvedimas bei visų gyventojų 
privertimas jungtis į vartotojų-gamintojų komunas. 

Šios programos turinys tiksliai atspindėjo bolševikų dikta- 
tūros praktiką. Nuo pat pradžių ji buvo sistemingas puolimas 
prieš kapitalistinę nuosavybės, gamybos ir mainų sistemą. Jau 
1917 metų gruodžio mėnesį iš prekybinės apyvartos buvo išim- 
tas miestų nekilnojamasis turtas, o 1918 metų pavasarį jų savi- 
ninkai buvo eksproprijuoti valstybės naudai. Kiti 1918 metų 
pradžios dekretai uždraudė įmonių pardavimą ir nuomą, įve- 
dė akcijų ir obligacijų registraciją bei panaikino nuosavybės 
paveldėjimą. Kas svarbiausia — visoms formaliai privačioms 
įmonėms buvo pritaikytas „priverstinis sindikavimas, t. y. pri- 
verstinis susivienijimas į valstybės kontroliuojamas sąjungas“. 
Be to, turtingųjų butai, baldai ir kita asmeninė nuosavybė bu- 


8. Proletariato diktatūra ir ekonominė utopija 


vo atimta ir išdalinta darbininkams!. Pinigai buvo laikomi „ka- 
pitalistinio apiplėšimo“ atgyvena, o katastrofiška infliacija - iš 
esmės teigiamu reiškiniu, skinančiu kelią ūkiui be pinigų. Pre- 
kyboje buvo įžvelgiamas pikčiausias blogis ir buvo imamasi 
maksimalių pastangų, kad ji būtų pakeista tiesioginiu produk- 
tų skyrimu ir natūriniais mainais. Leninas siekė, kad tokie mai- 
nai vyktų ne su individualiais valstiečiais (nes suteiktų privile- 
gijų buožėms), o su valstiečių vartotojų sąjungomis, kurios 
jungtų varguomenę su vidutiniokais; nes mainais siekiama „ne 
to, kad turtuoliai gautų prekių, o pirmiausia kad vargingieji 
valstiečiai gautų tų negausių prekių, kurių galėjo teikti miestas, 
kad, padėdami varguomenei, su jos pagalba galėtume nugalėti 
buožes ir paimti iš jų grūdų atsargas“. Ne mažiau svarbus 
tikslas buvo taip organizuoti varguomenę ir vidutinius valstie- 
čius, „kad kiekviename žingsnyje būtų galima kovoti su jų po- 
linkiu į senuosius laikus, su jų mėginimu grįžti atgal, prie lais- 
vos prekybos, su nuolatiniu jų siekimu „laisvai“ 
šeimininkauti'*. Taigi tai buvo sistemingas, brutalus rinkos 
puolimas komunistinio nerinkos ūkio idealo labui; ne išorinių 
aplinkybių priverstas elgesys, o ideologinė nuostata, „sąmo- 
ningas siekimas įgyvendinti Marxo utopiją'“. 

Tačiau ši išvada nėra visuotinai pripažįstama. Atvirkščiai, 
dalyko literatūroje gausu mažiau ar daugiau išradingų bandy- 
mų pateikti šią problemą kitaip“. Pirma, kai kurie autoriai įrodi- 
nėja, kad bolševikai pirmais savo diktatūros mėnesiais mėgino 
realizuoti nuosaikią ūkinę politiką, kuriai pavyzdys buvo vo- 
kiečių karinis ūkis ir kuri buvo (tariamai) priešinga nepui; kad 
brutalią karinio komunizmo politiką pradėta įgyvendinti tik 
1918 metų viduryje. Antra, yra paplitusi nuomonė, kad karinio 
komunizmo programai nebuvo būdingas ideologinis pobūdis, 
nes ją padiktavo grynai praktinės aplinkybės -ji buvo reakcija 
į pilietinį karą, kuris (pasak Edwardo H. Carro) „pašalino visas 
dvejones ir pastūmėjo režimą galvotrūkčiais pulti socialistiniu 
keliu“. Pagaliau trečia, daugelis rimtų tyrinėtojų padarė viską, 
ką galėjo, pagrįsti tezei, kad tų metų prasčiokiškas komuniz- 
mas neturėjo beveik nieko bendra su marksizmu. Pavyzdžiui, 
Moshe Lewinas teigia, kad karinis komunizmas (panašiai kaip 
ir nepas) buvo tik pragmatinis prisitaikymas prie aplinkybių 
ir neturėjo nieko bendra su ikirevoliucinėmis teorijomis“. Ri- 
chardas Stitesas, tiesa, pabrėžia karinio komunizmo utopinį 

"Siūl. Lenino „prievartinio ne- 
turtingos šeimos apgyvendi- 
nimo turtuolio namuose“ ap- 
rašymą (ten pat, p. 302). 


* Siūl. R. Pipes, Rewolucja ro- 
syjska, p. 539-542. 


3 V. Leninas, Pilnas raštų rinki- 
nys, t. 38, p. 59. 


* Ten pat, p. 61. 


> P. I. Boettke, The Political 
Economy of Soviet Socialism: The 
Formative Years, 1918-1928, 
Boston, 1990, p. 69. S. Malle 
yra atsargesnė. Pasak jos, ka- 
rinio komunizmo laikotarpio 
komunistinė ideologija „funk- 
cionavo kaip galimų pripažin- 
ti pasirinkimų filtras, o ne 
kaip aklas būtinų priemonių 
reikalavimas“ (The Economic 
Organization of War Commu- 
nism, Cambridge, 1985, p. 24). 
Tačiau jos knyga teikia daug 
argumentų, remiančių tezę, 
kad karinio komunizmo po- 
litika buvo ideologinis kry- 
žiaus karas, neatsižvelgiantis 
į pragmatinius sumetimus ir 
vedantis šalį į ekonominę ka- 
tastrofą. 


° Tų interpretacijų prezenta- 
cijos ir kritinės analizės esa- 
majau cituotoje knygoje: P. I. 
Boettke, The Political Economy 
of Soviet Socialism, p. 14-22. 


“E. H. Carr, The Bolshevik Re- 
volution, t. 2, New York, 1950, 
p. 270. 


"M. Lewin, Lenin's Last Strug- 
gle, p. 17. 

"R. Stites, Revolutionary Dre- 
ams: Utopian Vision and Expe- 
rimental Life in the Russian Re- 
volution, New York, 1989, p. 4. 


? R. Pipes, Rewolucja rosyjska, 
p. 532. Nepaisant to, Pipesas 
pasirašo po teze, kad karinis 
komunizmas buvo „ambicin- 
giausias iš kada nors rengtų 
mėginimų visiškai racionali- 
zuoti gamybą ir paskirstymą 
per rinkos elementų elimina- 
vimą“ (ten pat, p. 562). Au- 
torius nepaaiškina, koks yra 
jo santykis su jo teiginiu, kad 
sovietinis komunizmas buvo 
tam tikras grjžimas į patrimo- 
ninę Rusijos praeitį (kuri juk 
nepasižymėjo didele ekono- 
mine racionalizacija). 


> Tokią poziciją užima ir Pi- 
pesas, įrodinėjantis, kad bol- 
ševikų partija buvo vien tam 
tikra „sekta [...] susitelkusi 
aplink išrinktą vadą“, besire- 
mianti veikiau personaliniais 
negu ideologiniais saitais (ten 
pat, p. 644). 


1Žr. A. Gerschenkron, H istory 
of Economic Doctrines and Eco- 
nomic History, „American Eco- 
nomic Review“, 1969, gegu- 
žė, t. 59, nr. 2; A. Nove, An 
Economic History of the USRR, 
New York, 1984, p. 47. 


` Vienareikšmiškiausiai tą te- 
zę suformulavo P. Boettke, žr. 
The Political Economy of Soviet 
Socialism, p. 7. 


e V. Leninas, Pilnas raštų rinki- 
nys, t. 44, p. 151. 

aspektą, bet įrodinėja, kad šio utopizmo šaknų reikia ieškoti 
grynai rusiškose tradicijose, o ne marksizme!. Net ir Richardas 
Pipesas neįžvelgia karinio komunizmo mėginimo įgyvendinti 
marksistinę utopiją; jo nuomone, karinio komunizmo dvasia 
„labiausiai priminė viduramžių Rusios patrimonialinę siste- 
mą (tiaęloje gosudarstvo)" *. 

Visus šiuos požiūrius sieja rusų komunizmo marksistinės 
inspiracijos neigimas’. Daugeliu atveju tai yra susiję su progra- 
miniu idėjos vaidmens istorijos formavime ignoravimų; ši pozi- 
cija ypač būdinga ūkio istorikams, pvz., Alexandrui Gerschen- 
kronui ir Alecui Nove, kurie nedvejodami teigė, kad marksizmas 
tarybinėje istorijoje beveik nieko nepaaiškina*. Daug kairiųjų 
pažiūrų mokslininkų aiškiai siekė atleisti Marxą nuo atsako- 
mybės už šios istorijos žiaurumus ir net pagal galimybę suma- 
žinti Lenino atsakomybę; pagal tą interpretavimo tendenciją 
brutalūs, barbariški karinio komunizmo metodai buvo laikomi 
nulemtais aplinkybių (tokie kaip būtinybė aprūpinti miestus 
maistu arba kova su kontrrevoliucija) ir neturintys nieko ben- 
dra su pirminėmis Lenino intencijomis. Dar kiti tyrinėtojai ryš- 
kino rusiškos despotijos pobūdžio įtaką šiems metodams, vi- 
siškai ignoruodami specifinį marksistinį bolševikų diktatūros 
tikslų pobūdį. 

Neketinu teigti, kad tose interpretacijose nebuvo nieko tei- 
singo, nei juo labiau neigti vertę viso to, ką parašė jų autoriai. 
Juk akivaizdu, kad dideli istoriniai judėjimai retai pajėgia išlik- 
ti ištikimi savo pirminėms ideologijoms, kad jie priversti rea- 
guoti į kintančių aplinkybių keliamus reikalavimus ir kad tai 
dažnai nulemia jų pačių tapatybės pasikeitimą. Ne mažiau 
akivaizdu yra tai, kad didelės tarptautinės ideologijos nėra 
atsparios atskirų šalių nacionalinių tradicijų įtakai. Bet visa 
tai neleidžia abejoti teise aiškinti bolševikų mėginimą tiesio- 
giai pereiti į komunizmą kaip kulminacinį marksistinės uto- 
pijos istorijos punktą. Šiuo atžvilgiu (intelektualinės istorijos 
atžvilgiu) pirmieji treji tarybų valdžios metai (1918-1921) su- 
daro vieną laikotarpį": kai, pasak paties Lenino, bolševikai 
nutarė, kad „senąją Rusijos ekonomiką tiesiog pakeis valsty- 
binė gamyba ir valstybinis paskirstymas komunistiniais pagrin- 
dais“*. Tam laikotarpiui buvo būdingas tikrai „kariaujantis“ 
komunizmas su utopinio mąstymo dominavimu, palyginti su 
pragmatinėmis tiesomis. Šiuo atžvilgiu buvo tikrai „vienas įdo- 

miausių utopinių eksperimentų politinėje ir ūkinėje istorijoje“. 
To eksperimento esmė buvo mėginimas pakeisti visą istorijos 
kryptį per rinkos ūkio pakeitimą viso gamybos proceso ir pa- 
skirstymo planavimu iš anksto. Galima drąsiai teigti, kad tai 
buvo pirmas ir svarbiausias mėginimas įgyvendinti Engelso 
„Šuolio iš būtinybės karalystės į laisvės karalystę“ idėją. 

Panagrinėjus tris kitas (čia minėtas) šios problemos inter- 
pretacijas galima atskleisti ir pašalinti daugelį nesusipratimų. 

Pirma, trejų pirmųjų tarybų valdžios metų padalijimas į ta- 
riamo nuosaikumo laikotarpį, primenantį nepą, ir pilietinio ka- 
ro nulemtą karinį komunizmą yra viena iš stalininių istorijos 
klastočių. L. Kritsmano aprašytas „herojinis rusų revoliucijos“ 
laikotarpis trunka iki pat nepo. Kritsmanas neneigė, kad pilieti- 
nis karas ir svetima intervencija padarė įtaką sprendimams eks- 
proprijuoti buržuaziją ir galutinai likviduoti rinkos santykius, 
tačiau pabrėžė, kad tų veiksmų vaidmuo buvo vien katalizaci- 
nis, one lemiamas; kad bolševikams pirmiausia rūpėjo įgyven- 
dinti proletariato išlaisvinimo viziją?. Kiti revoliucijos vetera- 
nai šiuo klausimu irgi buvo vienminčiai. Bucharinas, 
pavyzdžiui, rašė: „Karinį komunizmą mes laikėme ne militari- 
ne ūkininkavimo forma, reikalinga pilietinio karo metu, o uni- 
versalia, bendra, „normalia“ nugalėjusio proletariato ūkinės 
politikos formule“. Trockis pabrėžė, kad revoliucija prasidėjo 
staigiu puolimu prieš patį senosios santvarkos pagrindą: „Kaip 
pradėjome? Ekonominėje politikoje pirmiausia ryžtingai ir be 
kompromisų nutraukėme ryšius su buržuazine praeitimi. Anks- 
čiau buvo rinka —likviduosime ją, laisvoji prekyba —likviduosi- 
me ją, konkurencija -likviduosime ją, komercinė kalkuliacija — 
taip pat likviduosime.“* Tą patį prisipažino ir Leninas spalio 
revoliucijos ketvirtųjų metinių proga. Jis apibrėžė kariaujančio- 
jo komunizmo politiką kaip revoliucinio entuziazmo pertek- 
liaus išdavą, o ne ūkinės situacijos arba reikalo kariauti su prie- 
šu rezultatą”. Kitame to paties laikotarpio straipsnyje jis tiesiog 
pasakė, kad tokiai politikai pasirinkti nebuvo jokio pragma- 
tiško pagrindo: „Mėgindami pereiti prie komunizmo, 1921 me- 
tais pavasariop patyrėme rimtesnį pralaimėjimą negu bet kuris 
pralaimėjimas, kurį buvome patyrę nuo Kolčiako, Denikino ar 
Pilsudskio“. 

Dėl tikslumo reikia pažymėti, kad kai kuriuose Lenino pa- 
sisakymuose matome kitą akcentų išdėstymą ir net visiškai 

kitokį karinio komunizmo priežasčių išaiškinimą. Pavyzdžiui: 
„Griebtis „karinio komunizmo" privertė karas ir nusigyvenimas. 
Jis nebuvo ir negalėjo būti ūkinius proletariato uždavinius ati- 
tinkanti politika“. Tačiau atrodo, kad čia nėra priešingybių, 
tėra tik tam tikra sąvokų painiava. O reikia skirti „karinį komu- 
nizmą“ platesniąja prasme, kaip bandymą tiesiai pereiti prie 
komunizmo, nuo „karinio komunizmo“ siauresniąja prasme, 
tai yra nuo brutalios prievartos aktų valstiečių atžvilgiu, nuo 
atėmimo išjų ne tik „atsargų“, o ir būtino maisto, siekiant ten- 
kinti armijos ir darbininkų poreikius*. Čia pateiktas Lenino pa- 
sisakymas buvo susijęs su kariniu komunizmu antrąja, siau- 
resne prasme. Tik šia prasme karinis komunizmas nebuvo 
politika, „atitinkančia ūkinius proletariato uždavinius“. Bet ka- 
rinio komunizmo politika platesniąja prasme - kaip mėgini- 
mas nedelsiant panaikinti rinkos ekonomiką - turėjo kaip tik 
būti nuoseklus pergalingosios darbininkų klasės ekonominių 
uždavinių įgyvendinimas. Laikotarpiu iki nepo Leninas laikė 
tokią politiką natūraliu socialistinės revoliucijos rezultatu ir 
doktrinaliu reikalavimu, kylančiu iš Marxo Gotos programos kri- 
tikos ir Engelso „šuolio į laisvės karalystę“ koncepcijos. 

Taip pat reikia pridurti, kad oficialiai „karinio komuniz- 
mo“ terminą pradėta vartoti tik perėjimo į nepą laikotarpiu ir 
kad jį įvesti sumanyta kaip tik siekiant paaiškinti „tiesioginio 
perėjimo prie komunizmo“ ūkinės politikos pralaimėjimus „iš- 
orinėmis aplinkybėmis“. Bet tai neapėmė požiūrio, kad pati 
„tiesioginio perėjimo“ politika buvo reakcija į išorines aplinky- 
bes, kad jos imtasi tik 1918 metų viduryje ir kad nepas buvo iš 
esmės grįžimas į nuosaikesnį pirmųjų porevoliucinių mėnesių 
kursą. Šiuo klausimu Lenino pasisakymai buvo ir išliko viena- 
reikšmiški: jis pripažino, kad „tiesioginio perėjimo“ politiką par- 
tija įgyvendino ištisus trejus metus 1918-1921. Nepas buvo pri- 
verstinis ir laikinas nukrypimas nuo šios politikos, o ne grįžimas 
prie geros pradžios. 

Bet, norint išvengti nesusipratimų, galima visus trejus pore- 
voliucinius metus vadinti „herojiniu didžiosios rusų revoliuci- 
jos laikotarpiu“ tik antrąja, siauresne šio termino prasme. Dėl 
to visai nepasikeistų pagrindinės nuostatos - ogi tai, kad visą šį 
laikotarpį Lenino partija kovojo dėl „tiesioginio perėjimo“ prie 
komunizmo, kad tai buvo tvirtai doktrinaliai pagrįstos ideologi- 
nės nuostatos išdava, kad tai nulėmė mėginimus organizuoti 

visuomenės gyvenimą kareivinių pavyzdžiu ir kad tų metodų 
brutalizacija (arba „karinis komunizmas“ tiesiogine prasme) 
nepaaiškintinas vien išorinėmis aplinkybėmis. Į tokias aplin- 
kybes juk galima buvo reaguoti taip pat ir nuolaidomis, bet kaip 
tik tą ir draudė tada fanatiškas tikėjimas utopija. 

Vengrų mokslininkas László Szamuely atkreipė dėmesį, kad 
interpretacija, atskirianti pirmą porevoliucinį pusmetį nuo viso 
„herojinio rusų revoliucijos laikotarpio“ ir laikanti jį savotiška 
nepo priešybe, kyla iš Stalino. 1928 metų liepos mėnesį Stalinas 
savo pasisakyme autoritetingai pareiškė, kad, priešingai papli- 
tusiai nuomonei, proletariato diktatūra Rusijoje pradėjo veikti 
„ne nuo karinio komunizmo, bet nuo vadinamosios naujosios 
ekonominės politikos pagrindų paskelbimo“. Visiems yra ži- 
noma Lenino brošiūra apie „Eilinius Tarybų valdžios uždavi- 
nius“, išleista 1918 metų pradžioje, kur Leninas pirmą kartą 
pagrindė naujosios ekonominės politikos pradus. Tiesa, ji, ši 
politika, laikinai buvo intervencijos aplinkybių nutraukta, ir 
prie jos teko grįžti tik po trejų metų, likvidavus karą ir interven- 
ciją!. Šis požiūris tapo kanoniškas ir išsilaikė per visus stalini- 
nius ir postalininius partijos politikos posūkius. Ji buvo bemaž 
pažodžiui kartojama visuose vadovėliuose ir visuose kūriniuo- 
se politinės ir ūkinės Tarybų sąjungos istorijos tema“. 

Szamuely nepasakė tiesiai, kodėl Stalinui prireikė taip smar- 
kiai iškreipti tarybinę istoriją. Tai atrodo keista atsižvelgiant į 
faktą, kad 1928 metais jis jau galvojo apie nepo užbaigimą. Ta- 
čiau nėra abejonių, kad tai, ką sakė, buvo apmąstyta ir tarnavo 
konkretiems tikslams. Stalinas daugelį metų buvo laikomas ne- 
po gynėju ir garantu irjau dėl šios priežasties jam buvo reika- 
linga, kad nepas įeitų į istoriją kaip teisinga marksistinė politi- 
ka, o ne kaip vien priverstinis atsitraukimas. Nieko nuostabaus, 
jog Stalinas norėjo, kad jo vaidmuo nepo laikotarpiu atrodytų 
kaip teisingos, tikrai leniniškos politinės linijos įgyvendinimas, 
one vien vadovavimas priverstiniam atsitraukimui. 

Bet čia dar ne viskas. Nes kodėl Stalinas apeliavo į Eilinius 
tarybų valdžios uždavinius, tai yra į tekstą, kuris pagrindžia tie- 
sioginio perėjimo prie komunizmo galimybę ir būtinybę, taigi 
tarsi neturintį nieko bendra su nepo principais? Nepo esmė 
buvo leidimas veikti rinkos jėgoms, o Lenino politikos iki nepo 
esmė buvo fanatiška kova su rinka, siekiant smulkmeniškai 
kontroliuoti individualų vartojimą. Eiliniuose tarybų valdžios 

uždaviniuose yra ištisa programa, kaip „organizuoti kuo griež- 
čiausią ir visaliaudinę gamybos ir produktų paskirstymo ap- 
skaitą ir kontrolę“, programa „paimti į savo rankas turtuolių 
vartojimo priežiūrą“!. Priemonė šiai užduočiai įvykdyti turėjo 
būti griežta aprūpinimo organizavimo kontrolė, tai yra visiš- 
kas rinkos paskirstymo eliminavimas. Šitaip visi valstybės gy- 
ventojai būtų suburti „į vieningą, proletariato vadovaujamą ko- 
operatyvą“?. Tad kaip galima sieti šį Lenino tekstą su nepo 
principais? 

Stalino požiūriu tai buvo įmanoma ir pagrįsta. Nepą jam 
priminė ir prieš laisvę nukreiptas Eilinių tarybų valdžios uždavi- 
nių aspektas: „besąlygiško pajungimo vieningai valiai“ gamybos 
procese taisyklė’, be galo mitinguojančios „pramoninės demo- 
kratijos“ smerkimas, „vieno asmens diktatoriškos valdžios“ pri- 
skyrimas tarybiniams darbuotojams, siekiant „kuo griežčiau- 
sios valios vienybės; toji valia vadovauja bendram šimtų, 
tūkstančių ir dešimčių tūkstančių žmonių darbui“*. Stalinas 
buvo teisus, kad kaip tik šiais principais nepo laikotarpiu buvo 
valdoma valstybinė pramonė. Prisiminkime, kad nepas buvo 
paskelbtas tuo metu, kai buvo pasmerkta ir uždrausta anar- 
chistinė ir sindikalistinė „darbininkų opozicija“. 1918 metų 
pavasarį Leninas linko į „valstybinio kapitalizmo“ politiką, su- 
prasdamas ją, be kita ko, kaip sąmoningą grįžimą prie tokių 
kapitalistinio darbo organizavimo ir eksploatavimo metodų, 
kaip šlovinta F. Tayloro sistema“. Nepo laikais buvo sistemin- 
gai taikoma tokia pramoninė politika. Eiliniuose tarybų valdžios 
uždaviniuose Leninas kėlė tikslą padaryti galą „smulkia- 
buržuazinei anarchijai“, kuri atsirado įvedus darbo įmonėse 
darbininkų savivaldą; nepas padarė tolesnį žingsnį ta krypti- 
mi, užbaigė anarchinę ultraegalitarinės karinio komunizmo 
politikos praktiką (nusavinimus, konfiskavimus ir taip toliau). 
Tad abiem atvejais (Stalino požiūriu) buvo akcentuojama tvar- 
ka (priešpriešinama smulkiaburžuazinei anarchijai) ir auto- 
ritarinio darbo organizavimo ir kapitalistinių gamybos meto- 
dų (priešpriešinamų kairuolių „voliuntaristiniam 
avantiūrizmui“) grąžinimas. Tad pagal šią logiką bendras 
dviejų laikotarpių bruožas buvo rūpinimasis tuo, kad tarybų 
valdžia nepasirodytų „esanti kažkoks absurdiškas, anar- 
chiškas, laukinis dalykas”. 

Tokia Stalino pažiūrų logika anaiptol nerodo šių pažiūrų tei- 

singumo. Jose būta tiesos grūdo, bet kaip visuminis vertinimas 
jos buvo visiškai klaidingos ir sąmoningai klaidinančios. Taip 
buvo todėl, kad Leninui ~ir visiems jo laikų nuosekliems komu- 
nistams — lemiamas kriterijus buvo santykiai su rinka, o šiuo 
atžvilgiu 1918 metų pavasaris ir nepo laikotarpis buvo iš esmės 
skirtingi dalykai. Lenino siekiuose flirtas su „valstybinio kapi- 
talizmo“ idėja neturėjo nieko bendra su „nepo grįžimu prie rin- 
. „Valstybinis kapitalizmas“ turėjo būti 
sistema, kuri rinką pakeistų planu, pajėgiu iš anksto koordi- 
nuoti gamybą ir paskirstymą. Kapitalistiniai šios sistemos bruo- 
žai turėjo apsiriboti kapitalistiniais organizacijos metodais 

kos gamybos metodų 


(ypač bankų sistemos), kurie užtikrintų maksimalią drausmę ir 
darbo našumą, „buržuazinių specialistų“ įdarbinimą ir, galop, 
tam tikrą pakantumą kapitalistinei pajamų nelygybei. Šios sis- 
temos modelis buvo vokiečių karinis ūkis, kurį Leninas vertino 
kaip junkeriniam buržuaziniam imperializmui pajungto šiuolaiki- 
nės stambiosios kapitalistinės technikos ir planingo organiza- 
vimo „naujausią žodį“. Plėtodamas šią mintį, Leninas parašė: 
„Išmeskime pabrauktus žodžius, vietoj karinės, junkerinės, bur- 
žuazinės, imperialistinės valstybės paimkime taip pat valstybę, 
bet kitokio socialinio tipo, kitokio klasinio turinio valstybę, ta- 
rybinę, t. y. proletarinę valstybę, ir turėsime visą sąlygų sumą, 
kuri sudaro socializmą“. 

Kitaip sakant, Lenino „valstybinio kapitalizmo“ koncepcija 
rėmėsi prielaida, kad aukščiausioje kapitalizmo raidos stadijo- 
je tiek Vakaruose, tiek Rusijoje rinkos santykius pakeis dau- 
giausia sąmoningas planavimas’, o rinkos ūkio likučius pa- 
rems tik tiesioginiai prekių gamintojai, tai yra klasė, atstovaujanti 
atgyvenusiam ir reakcingam gamybos būdui, tačiau nenorinti 
be kovos pasitraukti iš pozicijų. Todėl tad laikė tą klasę (dau- 
giausia turtingus valstiečius) pagrindiniu socializmo ir pažan- 
gos apskritai priešu, o „milijonai šios smulkiaburžuazinės hid- 
ros čiuptuvų čia vienur, čia kitur apima atskirus darbininkų 
sluoksnelius“*, stengiasi sustabdyti šalies pavertimo vieninga, 
centralizuota ekonomine visuma procesą. Nors tai buvo ciniš- 
ka šūkio apie „darbininkų ir valstiečių sąjungos“ reikalingu- 
mą atžvilgiu, Leninas troško pasinaudoti valstybiniu kapita- 
lizmu -jo organizacinėmis formomis ir technologija -eliminuoti 
valstiečiams, kaip gausiausiam smulkiųjų gamintojų sluoks- 
niui ir pagrindinei rinkos ūkio atramai. 

Nepas, žinoma, buvo visiškai kas kita. Tai buvo rimta (nors 
laikina) koncesija kaip tik valstiečių, smulkių gamintojų nau- 
dai, rinkos mainų tarp miesto ir kaimo grąžinimas, sąmonin- 
gas atsitraukimas nuo tiesioginio perėjimo prie nerinkos socia- 
listinio ūkio. Visas laikotarpis iki nepo buvo karinio komunizmo 
laikotarpis, bandymas įvesti nerinkos ūkį iš karto ir bet kokia 
kaina. Iš tikrųjų labai naivu šį utopinį projektą aiškinti vien 
pragmatiška reakcija į pilietinį karą ir apsirūpinimo sunkumus. 
Gerokai įtikinamesnis atrodo Rojaus Medvedevo požiūris, kad 
veikiau bolševikų politikos brutalumas ir negailestingumas iš- 
provokavo pilietinį karą, kad „istorinė atsakomybė už pilietinį 
karą tenka ne tik rusų kontrrevoliucijai ir užsienio intervenci- 
jai, o ir patiems bolševikams, kurie ėmėsi pernelyg anksti 
įvedinėti socializmą ir tuo sukėlė prieš save didelę dalį gyven- 
tojų“. 

Taigi galima teigti, kad net labai glaustai susumavus pa- 
grindinius faktus, susijusius su pirmaisiais trejais tarybų val- 
džios metais, žlunga daugelis požiūrių, (deja) paplitusių daly- 
ko literatūroje. Šie faktai byloja, kad netiesa, neva kursą į 
tiesioginį perėjimą prie komunizmo Leninas pasirinko tik 1918 
metų viduryje ir neva karinio komunizmo politika skyrėsi šiuo 
klausimu nuo pirmųjų „proletariato diktatūros“ mėnesių poli- 
tikos. Taip pat jie liudija, kad pagrindines bolševikų politikos 
kryptis nulėmė ideologinės, doktrininės nuostatos, o ne vieno- 
kie ar kitokie pragmatiniai sumetimai. Todėl visas 1918-1921 
trimetis pagrįstai laikytinas vienu „herojišku rusų revoliucijos 
laikotarpiu“. 

Tačiau turime taip pat nustatyti savo santykius su teze, kad 
Lenino ideologinė nuostata iš esmės nebuvo marksistinė. Nes 
kaip (klausia šios tezės gynėjai) galima buvo būti marksistu ir 
kartu tikėti galimybe pastatyti komunizmą atsilikusioje šalyje? 
Kodėl paėmusi valdžią bolševikų partija taip smarkiai akcenta- 
vo paskirstymo, tai yra vartojimo kontrolę, aiškiai ignoruoda- 
ma gamybos didinimo problemą? Kodėl buvo sutelktas dėme- 
sys į kovą su rinka, oficialiai neeksproprijavus buržuazijos?* 
Ar tai nebuvo primityvaus komunizmo vartojimo sferoje atmai- 
na, iš esmės svetima istoriniam materializmui, kuris juk skelbia 
besąlygišką gamybos pirmenybę paskirstymo atžvilgiu? 

Tai yra tikrai svarūs argumentai. Juos prieš Leniną kėlė ne 
tik menševikai, bet ir socialistai-revoliucionieriai (eserai), ku- 

riuos dėl jų narodnikiškos ideologijos galima buvo įtarti simpa- 
tijomis „etapų peršokimo“ idėjai ir pirmenybės teikimu paskirs- 
tymo teisingumui. Tačiau tų argumentų pobūdis verčia ištirti jų 
pagrįstumą marksistinės teorijos, o ne tik tam tikros politinės 
situacijos, atžvilgiu. 

Pirmasis argumentas, būdingas II Internacionalo laikotar- 
pio deterministiniam marksizmui, vėliau sulaukė daugelio ana- 
lizių, ir jos gerokai susilpnino jo įtikinamumą!. Nėra reikalo čia 
jų dėstyti. Pakanka pažymėti, kad jos įrodė, kad marksizmas, 
kaip istorijos teorija, gali būti interpretuojamas įvairiai ir kad 
socialistinės revoliucijos atsilikusioje šalyje koncepcija gali bū- 
ti pagrįsta marksistinėje dirvoje. 

Bet šios knygos objektas yra ne marksizmas, kaip istorijos 
teorija arba socialinė-ekonominė teorija, o marksistinis komu- 
nizmas, kaip visos žmonijos išlaisvinimo teorija. O šiuo atžvil- 
giu mokslinė marksizmo pusė nėra tokia svarbi kaip marksisti- 
nė utopija, nes kaip tik ta utopija buvo Lenino marksizmo pati 
šerdis. Nepaisant nepaliaujamo Lenino domėjimosi organiza- 
cinėmis problemomis, jo indėlis į marksizmą neapsiribojo vien 
tik „naujo tipo partijos“ teorijos sukūrimu. Lenino vietą mark- 
sizmo istorijoje — ir istorijoje apskritai - lemia faktas, kad jis 
buvo pirmasis marksistinis vadovas, kuris paėmė valdžią, siek- 
damas įgyvendinti komunistinę utopiją. Tą patį galima pasa- 
kyti apie karinio komunizmo laikotarpio bolševikų partiją. „He- 
rojiškas rusų revoliucijos laikotarpis“ yra svarbiausias, 
labiausiai pamokantis mėginimas totaliai mobilizuoti jėgas kuo 
greitesniam komunistinio idealo įgyvendinimui. Ir kaip tik to- 
dėl reikia kelti klausimą ne apie mokslinę teoriją, o apie utopiją. 
Ar Lenino utopija buvo marksistinė? Jei taip, tada sunku pa- 
neigti, kad didelė dalis atsakomybės už bolševikų eksperimen- 
tą tenka patiems „mokslinio socializmo“ kūrėjams ir visiems 
tiems, kurie prisidėjo prie šio utopinio projekto konkretizavimo 
ir prie to, kad šio projekto įgyvendinimas buvo pripažintas ga- 
lutiniu darbininkų judėjimo tikslu. 

Szamuely įrodinėja, kad pagrindiniai kaltininkai buvo vo- 
kiečių socialdemokratijos marksistiniai teoretikai“. Galima spė- 
ti, kad taip teigdamas jis taip pat vadovavosi taktiniais sumeti- 
mais: jo provokuojanti knyga pasirodė 1974 metais, o tuo 
laikotarpiu buvo patogiau versti kaltę Kautsky negu tiesiog 
pasakyti, kad nerinkos ūkio idėja visada buvo marksistinio 

komunizmo esmė. Šiaip ar taip, vengrų mokslininko argumen- 
tacija verta rimto apsvarstymo tuo pavidalu, kokiu ji išdėstyta 
jo kūrinyje. 

Szamuely supratimu, kaip tik vokiečių socialdemokratijos 
teoretikai iki dogmos rango iškėlė marksizmo kūrėjų tezę, kad 
socialistiniame ūkyje rinkos santykiai negalimi ir iš esmės reiš- 
kia natūralaus ūkio grąžinimą aukštesnėje pakopoje. Juk kaip 
tik jie padarė šią tezę kertiniu akmeniu savo Erfurto programai 
— dokumentui, kuris daugeliui metų apibrėžė tarptautinio mark- 
sistinio judėjimo teorinę poziciją’. Juk kaip tik Kautsky išplėtojo 
teoriją apie socialistinę visuomenę kaip apie „vieną didelę pra- 
monės įmonę“, kurioje viskas yra racionaliai planuojama ir at- 
sargos skirstomos be rinkos sandorių; kaip tik jis savo autorite- 
tu ir sankcionavo tokias kvailas pažiūras, kaip, pavyzdžiui, 
teiginį apie mainų prekybos viršenybę piniginių mainų atžvil- 
giuir perėjimo nuo „mokamų paslaugų“ prie „paslaugų natū- 
ra“ postulatą?. Kitaip sakant, vokiečių socialdemokratams ten- 
ka didžioji dalis atsakomybės už tai, kad mažiau ar daugiau 
rafinuotų formų nerinkos ūkio idėja prislėgė marksistinės eko- 
nominės minties raidą ir padarė milžinišką žalą socialistinių 
šalių ekonominei raidai. 

Šiuose pastebėjimuose, be abejonės, yra daug tiesos. Kaip 
čia stengiausi parodyti, tiesa yra ta, kad Kautsky būtina socia- 
lizmo sąlyga laikė rinkos likvidavimą ir kad šiam požiūriui 
pritarė visi ortodoksiniai II Internacionalo marksistai. Social- 
demokratija tada nebuvo komunizmo priešingybė, nes social- 
demokratai laikė komunizmą galutiniu darbininkų judėjimo 
tikslu. Kaip tik todėl Leninas net iki 1917 metų vadino bolševi- 
kus socialdemokratais ir nuoširdžiai tikėjo, kad bolševikų par- 
tija yra rusiška atskala to paties tarptautinio revoliucinio judė- 
jimo, kuriam vadovauja vokiečių socialdemokratija. 

Tačiau nereiškia, kad Leninas mokėsi komunizmo būtinai 
iš Kautsky. Jis galėjo semtis — ir sėmėsi - idėjų tiesiai iš šaltinio, 
iš Marxo ir Engelso. 

Vienas iš pagrindinių šios knygos ketinimų yra įrodyti, kad 
klasikinis marksizmas yra ne tik istorinis materializmas, taigi 
kadjis yra apibrėžta istorijos teorija, kapitalistinės politinės eko- 
nomijos kritika ir metodologinių nurodymų istoriografijai rin- 
kinys. Tai taip pat buvo naujausia ir labiausiai „sumokslinta“ 
senos komunistinės utopijos versija, skelbianti, be kita ko, kad 

pagrindinis blogio šaltinis esąs ne tiek individuali nuosavybė 
(nes ji neturi įgauti susvetimėjusios ir rinkoje mainomos „pri- 
vačios nuosavybės“ formos), kiek rinkos mainai, lemiantys ko- 
lektyvinės ūkinio gyvenimo kontrolės praradimą. Pagal tą diag- 
nozę komunizmo, tapatinamo su laisve, tikslas buvo įvesti 
racionalią aklų ekonominių jėgų kontrolę ir šitaip užbaigti žmo- 
nių pavergimą jų pačių darbo produktais. Komunizmo dėka 
žmonija turėjo atgauti galimybę sąmoningai kontroliuoti su- 
daiktėjimo darbe procesą ir taip pakilti iki saviraiškos, iki suve- 
renaus savo likimo sprendimo aukštumų. O tam reikėjo įgyti 
valdžią gamtai, taigi išplėtoti gamybines jėgas susvetimėjimo 
kaina ir baigti žmonijos „objektyviu susisaistymu"“ su pasauli- 
ne rinka. Nuo tos akimirkos turėjo prasidėti komunizmo įgy- 
vendinimas, tai yra valdžios žmonijos visuomeninėms jėgoms 
įgijimas. Komunistinė raida turėjo būti simetriška klasinių vi- 
suomenių raidos priešingybė - tai yra raidos per susvetimėji- 
mą: nes komunizmo uždavinys buvo suprantamas kaip susve- 
timėjusių Žmonijos jėgų reapropriacija, išsilaisvinimas iš 
susvetimėjusių ekonominių galių, įkūnytų rinkos mechanizme. 
Šiuo supratimu racionalią laisvę, tai yra sąmoningą kontrolę 
simbolizavo planinė ekonomika, rinka buvo suprantama kaip 
žmonijos vergavimas „aklosioms jėgoms“. Susvetimėjimo pa- 
naikinimas buvo sutapatintas su rinkos panaikinimu, rinkos 
panaikinimas - su susvetimėjimo panaikinimu, tai yra su išsi- 
laisvinimu. Komunistinėje visuomenėje gamyba turėjo būti „tie- 
siogiai suvisuomeninta“, o santykiai tarp Žmonių turėjo tapti 
tokie paprasti ir skaidrūs, kaip pirmykščiame natūraliame ūky- 
je. Kaip prisimename, Marxas palygino ateities komunistinės 
visuomenės ekonomiką su Robinzono Kruzo ūkiu: abiem atve- 
jais turime reikalą su vienu ūkiniu subjektu („vienos valios“ 
organizuotu kolektyvu, arba tiesiog individu), dirbančiu pagal 
nusistatytą planą, mąstančiu apie savo poreikių tenkinimą, o 
ne apie pardavimą rinkoje’. 

Logiška, kad, pasak šio požiūrio, kapitalistinis mainų bū- 
das (rinka) atrodo gerokai didesnis blogis negu kapitalistinis 
gamybos būdas. Marxas ir Engelsas labai pabrėždavo, kad ka- 
pitalistinė stambi pramoninė gamyba skina kelią socialistiniam 
planavimui. Nes darbo pasidalijimas fabriko viduje yra racio- 
nalaus ir planinio pobūdžio, priešingai negu rinkos diktuoja- 
mas gaivališkas, neplaninis darbo pasidalijimas; taigi fabrikas 

atstovauja sąmoningai valiai, koordinuojančiai darbą pagal „a 
priori sistemą“, o rinka koordinuoja žmonių pastangas a poste- 
riori, pagal aklos kvazigamtinės būtinybės principą’. Taip nuo- 
lat auganti stambios pramoninės gamybos racionalizacija kon- 
trastuoja ir vis labiau kertasi su rinkos anarchija, atimančia bet 
kokį gebėjimą tvarkyti savo likimą. Tos nužmoginančios, skati- 
nančios susvetimėjimą ir pavergiančios rinkos ūkio funkcijos 
kvintesencija, pasak Marxo, buvo prekyba. Skaitome: 


„Kaip atsitinka, kad prekyba, kuri juk yra ne kas kita, kaip įvairių 
individų ir šalių gaminių mainai, viešpatauja visam pasauliui dėl 
paklausos ir pasiūlos santykio, kuris, kaip sako vienas anglų eko- 
nomistas, stūkso tartum antikinis likimas viršum žemės, nemato- 
ma ranka dalydamas žmonėms laimę ir nelaimę, kurdamas kara- 
lystes ir jas griaudamas, pašaukdamas tautas gyventi ir 
priversdamas jas išnykti, - tuo tarpu panaikinus bazę, privatinę 
nuosavybę, įvedus komunistinį gamybos reguliavimą, kuris pa- 
šalina žmonių pažiūrą į savo gaminį kaip į kažką jiems svetima, — 
taip pat išnyksta ir paklausos bei pasiūlos santykio viešpatavi- 
mas, ir žmonės vėl pradeda valdyti mainus, gamybą, savitarpio 
bendravimo būdą?” 


Neatsitiktinai čia sakoma, kad įgyti mainų kontrolę yra svar- 
biau nei gamybos kontrolę. Engelsas nuėjo šia kryptimi dar to- 
liau: kai kuriuose jo vėlesniuose darbuose rinkos santykių atsi- 
radimas ir nykimas laikomi procesais, beveik nepriklausomais 
nuo nuosavybės santykių arba pralenkiančiais nuosavybės for- 
mų evoliuciją. Pavyzdžiui, Engelsas pirmykščių bendruomenių 
analizėje įrodinėja, kad prekybos tarp atskirų genčių destrukci- 
nė reikšmė viską pranoko ir sąlygojo privačios nuosavybės kiek- 
vienoje iš tų genčių atsiradimą?. Prekyba tarp genčių revoliucio- 
nizavo pirmykštes visuomenes, suteikė joms dinamizmo, bet tai 
pasiekta senovės laisvės, lygybės ir harmonijos sunaikinimo kai- 
na. Engelsas tai laikė pradžia ilgo ir sunkaus civilizacijos laiko- 
tarpio, kuriame visuomenės raida vis labiau priklausoma nuo 
aklų kvazigamtinių ekonominių jėgų. Tačiau, antra vertus, En- 
gelsas išreiškė požiūrį, kad ši žeminanti priklausomybė prade- 
dama įveikti jau monopolistiniame kapitalizme, likviduojančia- 
me rinkos „anarchiją ir taip parengiančiame dirvą socializmui. 
Net įrodinėjo, kad centralizuojamoji raidos tendencija pagimdys 
kapitalistinę santvarką be rinkos, be konkurencijos šalies vi- 

duje ir be piniginių mainų. Socializmo išsivystyme iš utopijos į 
mokslą tai vaizdavo kaip gamybos būdo (planingai organizuo- 
tas fabriko darbas) pergalę prieš mainų būdą, skinančią kelią 
socialistiniam planavimui’. 

Kaip matome, Lenino komunizmo statybos Rusijoje projek- 
tas nebuvo pamišėliškas nukrypimas nuo „mokslinės“ mark- 
sizmo dvasios. Lenino valstybinio kapitalizmo, kaip pirmojo 
žingsnio į socializmą, koncepcija buvo Engelso kapitalizmo be 
rinkos vizijos variantas. Apibrėždamas artimiausią savo parti- 
jos uždavinį „visą valstybės ekonomikos mechanizmą paversti 
vienu stambiu aparatu, ūkio organizmu, veikiančiu taip, kad 
šimtai milijonų žmonių vadovautųsi vienu planu?, Leninas su- 
tiko su Marxo ir Engelso požiūriu, kad viską apimantis plana- 
vimas yra socializmo statybos būtina prielaida, išeities taškas. 
Lenino pabrėžiami planavimas, apskaita ir kontrolė, taip pat 
planinis vartojimo prekių paskirstymas neturėjo nieko bendra 
su planavimu kaip su ekonominio augimo palaikymo techni- 
ka; su tokia technika, kuri, tiesa, ribojo rinkos jėgų veikimo lais- 
vę, vis dėlto nesiekė jų visiškai eliminuoti. Nes Leninui plana- 
vimas nebuvo darbo teisės įstatymų reikalas, rusiškojo atsilikimo 
įveikimo būdas nei pan.; jam tai buvo principų reikalas, „moks- 
linio socializmo“ kūrėjų siekių įgyvendinimas. Leninas, tiesa, 
nekalbėjo apie „susvetimėjimo“ įveikimą ir išlaisvinimą per tai 
žmonių „rūšinės būtybės“, bet vis tiek buvo ištikimas Marxo 
diagnozei, kad rinkos mechanizmas esąs pagrindinis žmoni- 
jos pavergimo šaltinis. Rinkos pakeitimas planavimu jam buvo 
ne gamybos augimo stimuliavimo metodas, o visų pirma išsi- 
laisvinimas iš rinkos, Žingsnis į sąmoningos gyvenimo sąlygų 
kontrolės idealo įgyvendinimą. Šis tikslas turėjo būti pasiektas 
bet kokia kaina - net ir gamybinių jėgų sugriovimo ir drastiško 
gyvenimo lygio nužeminimo kaina. Bolševikų teoretikai netgi 
pagrindė ūkinio bankroto būtinybę, įrodinėdami, kad „proleta- 
rinę revoliuciją neišvengiamai lydi esmingas gamybinių jėgų 
nuosmukis'*. Karingai nusiteikę rusų komunistai suprato tą 
teoriją kaip keliantį dvasią jų šalies ekonominės katastrofos pa- 
aiškinimą. Jiems planavimas siejosi ne su industrializavimu ir 
modernizavimu, o su komunistine totaliai kontroliuojamos ne- 
rinkos ekonomikos utopija. 

Pirmųjų tarybų valdžios mėnesių „valstybinis kapitalizmas“ 
(pavyzdys jam buvo Vokietijos karinis ūkis), be abejonės, buvo 

mėginimas sujungti rinkos eliminavimą su kapitalistiniu dar- 
bo našumu. Bet netrukus paaiškėjo, kad šie tikslai susikerta ir 
reikia spręsti, kuriam išjų teikti pirmenybę. Pasirinkimas buvo 
akivaizdus: 1918 metų birželio 28 dienos dekretas išreiškė va- 
lią sutelkti dėmesį kovai su rinka. Šis sprendimas buvo grin- 
džiamas Engelso stambios pramoninės gamybos istorinės mi- 
sijos koncepcija. Nes jeigu gamybos centralizavimo esmė buvo 
rinkos santykių eliminavimas, jeigu smulki prekinė gamyba bu- 
vo praeities reliktas, tai iš to išplaukė išvada, kad ir Rusijos 
sąlygomis pagrindiniu uždaviniu turi būti smulkios prekinės 
gamybos eliminavimas. Kita stadija buvo įsitikinimas, kad re- 
akcingi smulkieji prekių gamintojai (visų pirma buožės) Rusi- 
joje yra pernelyg stiprūs, kad galima būtų tikėtis likviduoti juos 
per „valstybinį kapitalizmą“, tai yra per politiškai kontroliuo- 
jamus trestus ir sindikatus. Praktiškai tai reiškė, kad kapitaliz- 
mo centralizacijos misiją Rusijoje turi atlikti komunistų partija. 
Kritsmanas apie tai rašė: „Vykdydamas planinės natūralios so- 
cializmo ekonomikos statybos uždavinį proletariatas tęsia ir 
iki galo užbaigia istorinę kapitalistinės santvarkos misiją: rin- 
kos įveikimą“!. 

Šis požiūris tuomet buvo būdingas visiems komunistiniams 
teoretikams. „Socialistinė ūkio organizacija - aiškino Trockis — 
prasideda rinkos likvidavimu, tai yra likvidavimu rinkos regu- 
liavimo mechanizmų - laisvo pasiūlos ir paklausos žaidimo“. 
Tatai buvo logiška: sprendimas „tiesiogiai pereiti prie komu- 
nizmo“ buvo nesuderinamas su rinkos jėgų laisve, o papras- 
čiausias būdas tas jėgas likviduoti buvo organizuoti centrali- 
zuotą, planinį produktų paskirstymą. Praktiškai tai reiškė 
kraštutinį diktatūros poreikiams variantą?, kuris įgyvendina- 
mas nuosekliai atsisakant visų prekinių-piniginių transakcijų. 
Buvo uždrausta privati prekyba; rinkos aprūpinimas maisto 
produktais buvo pakeistas prievartine žemės ūkio produktų rek- 
vizicija, ir ją vykdė specialūs miestų darbininkų ir kaimo var- 
guomenės būriai (garsus 1918 metų gegužės 9 dienos dekretas 
apie maisto diktatūrą); vietoje rinkos paskirstymo buvo įvestas 
„klasinis dalijimas porcijomis“ ir kitos davinių natūra formos, 
o gyventojai buvo suskirstyti į keturias vartotojų kategorijas. Ši 
politika buvo įgyvendinama anaiptol ne tobulai, nes net ir bru- 
taliausi metodai negalėjo nutraukti neteisėtos produktų apy- 
vartos*. Tačiau taisyklės buvo skaidrios, ideologiškai švarios, tai- 

gi pajėgios sukelti tikrą ideologiškai angažuotų partijos narių 
entuziazmą. 

Reikia prisiminti, kad tuometiniai komunistai buvo pasi- 
rengę pripažinti ir aktyviai remti karines darbo organizavimo 
formas. Leninas neliko vienišas, kai šlovino armiją kaip aukš- 
čiausią organizacijos formą, teikiančią milijonams žmonių „vie- 
ningą valią“. Tai buvo tipiška tokioms komunistinės utopijos 
formoms, kai būdavo pabrėžiama ekonominės centralizacijos 
būtinybė. Komunistų partijos manifeste Marxas ir Engelsas siūlė 
pereinamuoju laikotarpiu, ypač žemės ūkyje, panaudoti „pra- 
monės armijas“. Puikus panašėjimo į militarines analogijas pa- 
vyzdys yra Edwardo Bellamy komunistinė utopija, pavaizduo- 
ta apysakoje 2000 metais. Toje knygoje, kitados sumušusioje 
populiarumo rekordus, rinkos ekonomikos panaikinimo per vi- 
sų gyventojų suvienijimą į „vieną bendrą įmonę“ vizija buvo 
sujungta su entuziastingu militarizmu’. Tuometinę karinę sis- 
temą Bellamy laiko „ne tik retorine visų gyventojų tarnybos pra- 
monėje analogija“, o ir tikrovišku darbo industrializacijos pro- 
totipu,  „išbaigtu jos organizavimo modeliu, 
patriotinių-nacionalinių motyvų ir argumentų, tarnaujančių jos 
sužadinimui, arsenalu ir nepaneigiamu įrodymu, kad yra gali- 
mybių suorganizuoti bendrą visos nacijos pramonę, kuris gau- 
tas iš patyrimo ištisų nacijų, organizuotų ir valdomų kaip armi- 
jos“. Karinė organizacija pagal tą supratimą buvo racionalios, 
sąmoningai suplanuotos, taigi (šia prasme) „mokslinės“, prie- 
šingos žinomam rinkos neracionalumui organizacijos mode- 
lis. Bellamy didžiai sielvartavo dėl kontrasto tarp tuometinių 
nacijų kariavimo „mokslinio būdo“ ir moksliškumo nebuvimo 
organizuojant jų kasdienį darbą. 

Bellamy knyga Rusijoje buvo gerai žinoma ir labai populia- 
ri. Jos pirmas vertimas į rusų kalbą, atliktas Levo Tolstojaus 
iniciatyva, iš karto įgijo rinkoje didelį pasisekimą. Vienas rusų 
kritikas 1906 metais pažymėjo, kad Bellamy kūrinys Rusijoje 
tapo „efektyvesne socialistinių idėjų propaganda plačiose ma- 
sėse negu kokia nors kita knyga per pastaruosius trisdešimt 
metų”. Maksimas Gorkis tikino savo amerikiečius klausytojus, 
kad Bellamy teorijos „yra žinomos visiems rusų studentams“. 
Esama pagrįstos prielaidos, kad Bellamy pasisekimą užtikrino 
tai, kad rusų inteligentai jo ateities viziją laikė labai sutampan- 
čia su „mokslinio socializmo“ idėjomis. 

Bet grįžkime prie „herojiško revoliucijos laikotarpio“. Tų lai- 
kų ideologinis klimatas liudija, kad karinio komunizmo meto- 
dai buvo doktrinaliai tvirtai pagrįsti. Vienas ankstyvųjų tarybi- 
nio planavimo teoretikų tai vertino taip: 


„Pinigų cirkuliacija apmiršta, ji pakeičiama natūriniais mainais ir 
net tiesioginiais produktų skyrimais. Tai matydamas Finansų liau- 
dies komisariatas tikslingai siekia eliminuoti pinigus, pakeisti pi- 
nigus privataus ūkio eksproprijavimo įrankiu, atmaina mokes- 
čio, skiriamo dar nesuvisuomenintiems ekonominiams santykiams, 
ir esančiu vienu iš revoliucijos finansavimo šaltinių. 

Santykiai tarp žmonių tampa aiškiai natūralūs, piniginio feti- 
šizmo, prekinio fetišizmo ūkas sklaidosi, o iš jo sudėtinių dalių 
susidaro naujos visuomeninės-ūkinės sanklodos. 

Sunku netikėti, kad kai labiau pažengusios pramoninės tech- 
nologijos, kapitalistiniu plūgu labiau perartam, taigi geriau pa- 
ruoštam kolektyvizacijai žemės ūkiui taikomi ypatingosios padė- 
ties metodai galėtų pastumti šalį tikrojo komunizmo link.“ 


Tą nostalgišką požiūrį iš ateities patvirtina nesuskaičiuoja- 
mi kitų didžiojo eksperimento dalyvių liudijimai. Tarp jų Žy- 
mią vietą užima pats Leninas. Kalba, kokią jis vartojo tais me- 
tais, nebuvo pragmatiška valstybės veikėjo kalba. Jį draskė 
emocijos, kai aprašinėjo prekybą javais kaip pasibjaurėtiną nu- 
sikaltimą, nusikaltimą valstybei, su kuriuo bolševikai turi ko- 
voti visomis priemonėmis: kai reikalavo radikaliai išrauti su 
šaknimis prekybą tam, kad visa Tarybų respublika „gal per ke- 
letą savaičių, o gal per kelis mėnesius virs vienu didžiu darbo 
kooperatyvu““, kai skelbė žūtbūtinę kovą su senu principu „kiek- 
vienas už save, o dievas už visus“ vardan naujo principo „kiek- 
vienas už visus, o be dievo kaip nors išsiversime“*; kai kovos 
rezultatus laikė esant priklausomus nuo herojiškumo ir nepa- 
prasto pasiaukojimo, reikalavo aukoti „visus asmeninius inte- 
resus“*. Kartais net puldavo į isteriją: 


„Mes veikiau visi žūsime, negu atiduosime savo teritoriją, negu išsi- 
žadėsime savo principo, drausmės ir tvirtos politikos principo, — 
tvirtai politikai mes turime viską paaukoti. Tik šis politinis veiksnys 
lemia tokiu metu, kai kapitalistinės šalys, kapitalistų klasė irsta, kai ši 
klasė yra apimta nevilties ir krizės. Frazės apie mažumą ir daugumą, 
apie demokratiją ir laisvę nieko nelemia, kad ir kaip jas kartotų pra- 
ėjusio istorijos laikotarpio didvyriai. Čia lemia darbininkų klasės su- 
sipratimas ir tvirtumas. Jeigu ji yra pasirengusi aukotis, jeigu ji įrodė, 

kad moka įtempti visas savo jėgas, tai uždavinys bus išspręstas. 
Reikia viską padaryti, kad šis uždavinys būtų išspręstas. Darbininkų 
klasės tvirtumas, jos pasiryžimas įgyvendinti savo šūkį — „mes vei- 
kiau žūsime negu pasiduosime“ — yra ne tik istorinis veiksnys, bet ir 
lemiamasis, pergalės veiksnys.” 


Taigi lemiamu veiksniu turėjo tapti sąmoningumas ir hero- 
jiška valia. Nė žodžio apie istorijos „objektyvius dėsnius“; taip 
pat nė žodžio apie materialinius darbo stimulus. Seni (ekono- 
miniai) drausminantys ir darbininkų klasę vienijantys veiks- 
niai buvo pripažinti susilpnėjusiais ir susidariusiomis aplin- 
kybėmis visiškai nereikšmingais. Naujo tipo drausmė ir vienybė 
turėjo remtis vien neekonominiais veiksniais: entuziazmu ir (ar- 
ba) prievarta, mobilizacija ir (arba) prievarta2. Šiuo požiūriu net 
ir socialistinis atlygio pagal darbą principas atrodė nusenęs, 
reikalaujantis pakeitimo aukštesniu, komunistiniu (o ne vien 
socialistiniu) neatlyginamo darbo principu komunistinių šešta- 


dienių (subotnikų) pavyzdžiu (arba tariamai savanoriško neat- 


lygintino darbo šeštadieniais). Komunistinis darbas, kaip aiški- 
no Leninas, „yra nemokamas darbas visuomenės labui, darbas, 
dirbamas ne tam, kad būtų atlikta tam tikra prievolė, ne tam, 
kad būtų įgyta teisė gauti tam tikrų produktų, ne pagal iš anks- 
to nustatytas ir įteisintas normas, o savanoriškas darbas, dar- 
bas be normų, darbas, dirbamas nesitikint atlyginimo, nereika- 
laujant atlyginimo, darbas iš įpročio dirbti bendram labui, 
laikantis sąmoningos (virtusios įpročiu) pažiūros, kad būtina 
dirbti bendram labui, darbas kaip sveiko organizmo poreikis“. 

Reikia pabrėžti, kad svarbiausiu to naujo darbo tipo bruo- 
žu, anot Lenino, buvo ne savanoriškumas, bet tiesiog jo nesu- 
siejimas su materialiniais stimulais. Todėl tad jis galėjo parašy- 
ti: „Šeštadienio talkos, darbo armijos, darbo prievolė — štai 
įvairios formos, kuriomis praktiškai organizuojamas socialisti- 
nis ir komunistinis darbas“*. Jis, ko gero, nė nepastebėjo, kad 
šiame sakinyje ideologiniu entuziazmu motyvuojamas darbas 
sulyginamas su prievartinėmis darbo armijomis ir prievartiniu 
darbo vietų skyrimu. Tai vedė į pritariamą konstatavimą, kad 
yra bendras vardiklis tarp komunistinio herojiškumo ir komu- 
nistinės prievartos. 

Tačiau Leninas nebuvo pagrindinis „tiesioginio perėjimo 
prie komunizmo“ teoretikas; tiesa, jis suformulavo pagrindi- 
nius principus, bet juos detaliai išplėtoti paliko kitiems partijos 

ideologams. Geriausiai atstovaujančiomis „herojišką revoliu- 
cijos laikotarpį“ reikia pripažinti tris knygas: Nikolajaus Bu- 
charino ir Jevgenijaus Preobraženskio Komunizmo ABC (1919), 
Nikolajaus Bucharino Pereinamojo laikotarpio ekonomika (1920) 
bei Levo Trockio Terorizmas ir komunizmas (1920). 

Pirmoji iš tų knygų, formaliai buvusi 1919 metų partijos pro- 
gramos komentaru, buvo pripažinta „išsamiausiu ir sistemin- 
giausiu marksistinės-lenininės teorijos žinynu“, „tikra komu- 
nizmo biblija, kuri buvo populiaresnė ir autoritetingesnė negu 
koks nors kūrinys tokių žinomų asmenybių, kaip Leninas ir 
Trockis“! 
vartos, ir ne tik todėl, kad jos autoriai buvo represuoti. Netjeijie 
ir nebūtų nužudyti ir būtų pavirtę superlojaliais stalinistais, 
Komunizmo ABC vis tiek būtų buvusi uždrausta knyga. Nes bu- 
vo tam tikra prasme natūralu, kad stalinistai norėjo pamiršti 


„Bet stalinizmo laikotarpiu ją visiškai išėmė iš apy- 


idėjas, kurių atsisakė, ir pažadus, kurių partija nesugebėjo ištę- 
sėti. Be to, jie baigė naivių vilčių stadiją, troško pelnyti buržua- 
zinės Europos pagarbą, todėl nemėgo prisiminti bekompromi- 
sinio utopizmo ir „herojiško revoliucijos laikotarpio“ kryžiaus 
karo dvasios. 

Detaliau pristatyti Komunizmo ABC neįmanoma dėl mano 
šios knygos apimties. Tad apsiribosiu tik tomis šio svarbaus 
dokumento idėjomis, kurios nušviečia komunistinę utopiją, ko- 
munistinę universalaus išsilaisvinimo programą. 

Knygos tonas iškilmingas. Autoriai įsitikinę, kad komuniz- 
mas turi nugalėti: „Per porą dešimtmečių atsiras visiškai nau- 
jas pasaulis su naujais žmonėmis ir naujais papročiais“*. Kapi- 
talizmas bus sunaikintas, nes yra tiesiog „blogai pagaminta 
mašina“*. Jį pakeis organizuota visuomenė, laisva nuo gamy- 
bos anarchijos, konkurencijos, karų ir krizių. Šioje visuomenėje 
„fabrikai, dirbtuvės, kasyklos ir kitos gamybinės įmonės bus 
tarsi dalys vieno didžiulio liaudies fabriko, kuris apims visą 
liaudies ūkį“*. Viskas bus gaminama pagal „bendrą planą“, 
visos smulkmenos bus iš anksto apgalvotos, darbui bus vado- 
vaujama racionaliai, pagal tikslius resursų ir poreikių apskai- 
čiavimus?. Gamyba rinkai užleis vietą vartojimo gamybai, taigi 
vietoje „prekių“ bus „produktai“. „Tie produktai nebus keičia- 
mi, jie nebus parduodami nei perkami. Jie bus kaupiami komu- 
naliniuose sandėliuose ir išduodami tiems, kuriems jų reikės. 
Tokiomis sąlygomis pinigai taps nebereikalingi.“* 

Kaip ir Engelsas bei Leninas, autoriai pabrėžė, kad ir dabar- 
tinis kapitalizmas eina rinkos ūkio likvidavimo link. Pažangių 
kapitalistinių šalių ūkį sujungė sindikatai ir trestai, kurie gali 
nustatinėti kainas savo nuožiūra!. „Visos ekonomikos prieša- 
kyje yra nedidelė grupė stambių bankininkų, kurie visiškai val- 
do pramonę. Vyriausybė tik vykdo tų bankininkų ir trestų mag- 
natų valią.” Todėl tad šiuolaikinis kapitalizmas jau taip pat 
yra organizuota visuomenė. Bet vis tiek jį drasko vidiniai prieš- 
taravimai, kurių išspręsti jis nebepajėgia. Tad žengia į neišven- 
giamą irimą, brutalumą ir chaosą.“ Komunizmas yra vieninte- 
lė to „absoliutaus chaoso“ alternatyva. „O komunizmą gali 
įgyvendinti tik proletariatas, vadinasi, proletariatas dabar yra 
tikrasis Žmonijos išganytojas.“* 

Bet kelias į visišką pergalę nebus lengvas. Atvirkščiai, prole- 
tariato diktatūros sąlygomis buržuazijos pasipriešinimas stip- 
rės, įgaus vis aštresnes ir vis pavojingesnes formas ir privers 
proletariatą imtis teroro". Iš prigimties priešiški socializmui tur- 
tingi valstiečiai taps nepalenkiamais proletariato agrarinės po- 
litikos priešais, o tas galop lems, kad tarybų valdžia turės imtis 
planinės turtingų valstiečių, kaip klasės, eksproprijavimo“. Vi- 
dutinieji valstiečiai gali apsiginti nuo pasaulinio kapitalizmo 
antpuolių nuoširdžiai pripažindami proletariato vadovavimą. 
Bet tai neišgelbės jų, kaip smulkiųjų prekių gamintojų. „Smul- 
kios prekinės žemdirbystės sistema pasmerkta žlugti. Ją reikia 
pakeisti naudingesne ir našesne kolektyvinės žemdirbystės pla- 
čiuoju mastu sistema.“/ 

Kaip iš to matome, seniausio „sistemingo marksistinės-leni- 
ninės teorijos žinyno“ suformuluotas idėjas vėliau įgyvendino 
Stalinas: klasių kovos aštrėjimo po buržuazinio režimo įveiki- 
mo idėją, buožių, kaip klasės, likvidavimo idėją ir greitos žemės 
ūkio kolektyvizacijos idėją. 

Komunizmo ABC autoriai pademonstravo turtingą vaizduo- 
tę, nusakydami būsimosios komunistinės visuomenės detales. 
Visuomenė turėjo būti iš esmės kolektyvistinė, skelbianti prin- 
cipą, kad „individas priklauso ne pačiam sau, o visuomenei, 
žmonių rūšiai“. Iš to išplaukė šeimos individualizuojančios 
įtakos visiško eliminavimo programa. Vaikai turėjo būti nebe- 
laikomi priklausančiais savo tėvams; jų auklėjimas ir švietimas 
turėjo būti visuomenės, kaip visumos, reikalas. „Barbariški in- 
dividualaus maisto virimo metodai“ turėjo būti pakeisti maisto 

ruošimu didelėse komunalinėse valgyklose, kuriose tas pats val- 
gis būtų tiekiamas šimtams žmonių'. Aišku, tuomet nebūtų pi- 
nigų ir prekybos, prekybos tinklą pakeistų planiniu produktų 
paskirstymu, o to paskirstymo aparatas būtų „tobulesnis už 
viską, ką šioje srityje sukūrė kapitalizmas“?. Žmonija nebebūtų 
padalyta į tėvynes ir nacijas’. Ji susivienytų ideologiškai, o vien- 
mintiškumas būtų palaikomas unifikuotu privalomu švietimu, 
taip pat kitomis komunistinės ideologijos skleidimo ir tinkamo 
elgesio užtikrinimo priemonėmis“. Šiame kontekste autoriai var- 
dijo tokias socialinės reedukacijos priemones kaip „suvieno- 
dinti liaudies teismai“ ,besivadovaujantys „socialistiniu teisin- 
gumo pojūčiu“, „visuomeninis pasmerkimas kaip bausmės 
būdas“ ir galop, ne mažiau svarbu, „prievartinis darbas’. Ypač 
buvo pabrėžiama Lenino „kuo griežčiausios tarpusavio kon- 
trolės“* idėjos svarba ir poreikis turėti „plačią komunistinių 
idėjų propagandą, panaudojant tam visą valstybinės valdžios 
aparatą ir materialines priemones'““. 

Tų veiksmų išdava turėjo būti visiškai naujas Žmogaus ti- 
pas: mažiau dirbantis Žmogus, savo laisvalaikį skiriantis kul- 
tūrinei kūrybai, negirtaujantis (nes girtauti yra dirbtinis porei- 
kis, kurį darbininkams primetė godūs kapitalistai)", o trokštantis 
maksimaliai dalyvauti kultūroje. Skaitome: „Darbo diena bus 
vis trumpesnė ir žmonės bus vis laisvesni nuo gamtos jiems 
uždėtų grandinių. Kai tik žmogus gaus galimybę mažiau laiko 
skirti apsirūpinimui maistu ir apranga, tai taps pajėgus dau- 
giau dirbti savo protiniam tobulėjimui. Žmonių kultūra iškils į 
lig tol nežinomas aukštumas. Ji jau nebebus klasinė kultūra. 
Taps tikrai žmogiška kultūra. Kartu su žmogaus tironijos žmo- 
gui išnykimu taip pat išnyks ir gamtos tironija žmogui. Vyrai ir 
moterys gyvens žmonių vertą gyvenimą, užuot gyvenę tokį, ku- 
ris pritinka laukiniams gyvūnams.“? 

Taigi aukščiausias komunizmo tikslas buvo pavaizduo- 
tas kaip įgyvendinta Marxo laisvės idėja: laisvės, kaip paga- 
liau išsilaisvinusios iš priklausomybės tiek nuo gamtos, tiek 
nuo savo susiskaidymo į klases rūšies laisvos savirealizaci- 
jos. Tatai skambėtų dar elegantiškiau, jei autoriai, pasitai- 
kius progai, būtų prisiminę Žmogaus susvetimėjimo įveikimą. 
Bet kaip populiarus karinio komunizmo laikotarpio partijos 
programos komentaras - tai ir taip nuostabiai atitiko marksiz- 
mo įkūrėjų koncepcijų raidę ir dvasią. Komunistinės visuo- 

menės detalių aprašymas tiesiogiai siejosi su Engelso Pasisaky- 
mais Eberfelde!. 

Taigi marksistinis Komunizmo ABC pobūdis nekelia abejo- 
nių. Bolševikinį šio veikalo pobūdį paliudijo pats Leninas: „Mes 
turime partijos programą, kurią draugai Preobraženskis ir Bu- 
charinas puikiai išaiškino ne tokioje storoje, bet nepaprastai 
vertingoje knygoje”. 

Bet Bucharino ir Preobraženskio idėjos vienu klausimu ak- 
centų išdėstymu nuo Lenino idėjų skyrėsi. Abu autoriai pabrė- 
žė būtinybę „besąlygiškai paklusti vienai valiai“, bet vis tiek 
pripažino Lenino utopijos „laisvės“ aspektą - darbininkų sa- 
vivaldos, deprofesionalizavimo, valstybės, policijos ir kalėjimų 
panaikinimo idėją bei veiksmų koordinavimo be prievartos, kaip 
muzikinio orkestro, viziją?. Tiesa, jie pripažino, kad tarybų val- 
džia iš tikrųjų organizuota kariškai, bet laikė tai laikinu nukry- 
pimu nuo bendros taisyklės. Susidariusi padėtis, kaip aiškino 
jie, „yra militaristinės Tarybų respublikos karinės situacijos iš- 
dava. Tatai, kas šiandien egzistuoja Rusijoje, nėra tiesiog prole- 
tariato diktatūra; tai yra militarizuota proletariato diktatūra. 
Šiandien Respublika yra karinė stovykla.“* Ši pozicija tam tik- 
ru mastu atspindėjo kairuoliškas autorių simpatijas. Bet tos sim- 
patijos nebuvo tokios nuoširdžios, kad galėtų vesti prie anar- 
chosindikalistinių idėjų. Metais vėliau Bucharinas aiškiai 
pasistūmėjo teisės link: jo Pereinamojo laikotarpio ekonomika teikė 
bendrą teorinį (o ne vien istorinį) režimo militarinio griežtumo 
pagrindimą. Ogi ji darė prielaidą, kad pagrindinis pereinamojo 
laikotarpio uždavinys, nepriklausomai nuo jokių išorinių ap- 
linkybių, yra visiškas prekinės gamybos eliminavimas, tolygus 
žmonių išlaisvinimui iš „aklųjų rinkos jėgų“. „Neorganizuo- 
tas visuomeninis ūkis“ turėjo būti pakeistas „teleologine“ sis- 
tema, valdoma sąmoningai ir pagal racionalų planą. Rosos Lu- 
xemburg pavyzdžiu Bucharinas iš to darė išvadą, kad tokioje 
sistemoje politinės ekonomijos mokslo nereikės. Politinė ekono- 
mija, kaip įrodinėjo jis, yra mokslas apie rinkos savireguliaciją; 
sąmoningai reguliuojamoje visuomenėje rinkos nebebus, o kar- 
tu suja išnyks ir mokslas apie jos dėsnius". 

Ekonominių procesų racionalizacija per sąmoningą plana- 
vimą kapitalizmo sąlygomis padarė didelę pažangą. Finansi- 
nio kapitalizmo raida suteikė kapitalistiniam ūkiui raciona- 
lios organizacijos pobūdį. Aukščiausioje tos raidos stadijoje, 

valstybinio kapitalizmo stadijoje, rinkos ekonomika buvo pa- 
keista bendranacionaliniu gamybos organizavimu, supapras- 
tinančiu ją iki vien „atsiskaitymo vieneto“ vaidmens’. Tačiau 
dėl dviejų priežasčių tai neleido nuolat spręsti aktualių sociali- 
nių-ekonominių problemų. Pirma, valstybinis kapitalizmas bu- 
vo tik „gamybos proceso racionalizavimas antagonistinių vi- 
suomeninių santykių pagrindu, kapitalo dominavimo, kuris 
reiškėsi kaip buržuazijos diktatūra, sąlygomis“. Antra, kapita- 
lizmas, kaip pasaulinė sistema, liko aklųjų, iracionalių rinkos 
jėgų valdžioje, o tai sukėlė „ištisų nacionalinių ekonomikų pa- 
jungimą tarptautinei konkurencijai, taigi pirmiausia kariniams 
tikslams“. Taip atskirų nacijų ekonominį racionalizavimą ly- 
dėjo klasinių antagonizmų ir tarptautinių konfliktų paaštrėji- 
mas. Susidarė padėtis, kai komunizmas tapo vienintele visuoti- 
no barbariškumo alternatyva“. Nes tik komunizmas gali sutelkti 
žmoniją į „neklasinę, nevalstybinę ir visiškai harmoningą struk- 
tūrą“ — „pirmą absoliučiai suvienytos, organizuotos „visumos 
instanciją““. 

Bet komunizmo neįmanoma sukurti grynai ekonominiais 
metodais. Pradėti būtina nuo sąmoningo rinkos mechanizmų 
sunaikinimo, taigi nuo neekonominės prievartos taikymo. To 
priežastis yra ne tik įnirtingas smulkiosios buržuazijos, ypač 
turtingųjų valstiečių, pasipriešinimas. Pagrindinė priežastis yra 
struktūrinio pobūdžio: horizontalaus rinkos reguliavimo pa- 
keitimas sąmoningu ūkio valdymu pagal iš viršaus nustatytą 
planą reikalauja nustatyti vertikalaus reguliavimo sistemą, tai 
yra nurodymų grandinę, kuri eitų iš viršaus žemyn, nuo pla- 
nuojančio ir vadovaujančio centro iki priklausomų vykdytojų". 
Jei Bucharinas būtų susipažinęs su Grundrisse, tai būtų galėjęs 
paremti šį argumentą apeliuodamas į Marxo teoriją apie atvirkš- 
tinį proporcingumą tarp „asmeninės priklausomybės“ ir 
sudaiktintos „objektyvios priklausomybės“. Juk ta teorija skel- 
bė, kad beasmenės objektyvios (rinkos) priklausomybės elimi- 
navimas turėjo sukelti asmeninės priklausomybės didėjimą; prie- 
šingai: „Kuo mažiau visuomeninių jėgų turi mainų priemonė 
[...] tuo didesnė turi būti jungianti individus bendruomenės jė- 
ga - patriarchaliniai santykiai, senovės bendrijos, feodalizmo 
arba gildijų sistemos [...] Kai iš daikto atimsime jo valdžią vi- 
suomenei, turime perduoti tą valdžią asmenims, kad jie vykdy- 
tų ją kitų asmenų atžvilgiu.“ 

Liko valdžios subjekto problema: kam iš tikrųjų turi pri- 

klausyti planavimo ir planų vykdymo funkcijos? Pirmoje prole- 
tariato diktatūros fazėje didelė dalis ekonominės valdžios buvo 
perduota darbininkų kolektyvams. Ši kolektyvinio valdymo ir 
kontrolės sistema pasirodė esanti labai efektyvi naikinant kapi- 
talistinius santykius, bet mažai tinkama konstruktyviems so- 
cializmo statybos uždaviniams įgyvendinti. To priežasčių ne- 
galima aiškinti vien išorinėmis aplinkybėmis (kaip, pavyzdžiui, 
pilietinis karas ir šalies ūkinė suirutė), nes jos buvo struktūri- 
nio pobūdžio: kolektyvistinis kolegialumo principas buvo at- 
sakomybės pasidalijimo ir decentralizacijos principas, o tas ne- 
buvo suderinama su racionaliu planavimu. „Gamybos 
militarizavimas“ tomis sąlygomis galėjo būti vertinamas kaip 
organizacinė pažanga. Bucharinas tą aiškino taip: „Komuniz- 
mo statyba reikalauja maksimalaus punktualumo ir tikslumo, 
besąlygiško ir beapeliacinio nurodymų vykdymo, greitų spren- 
dimų ir valios vieningumo. Tai reiškia, kad turi būti minimu- 
mas diskusijų ir plepalų, minimumas kolegialaus sprendimo 
priėmimo, o maksimumas vienasmenės atsakomybės". 

Trumpoje knygos įžangoje Bucharinas žadėjo minties nuo- 
seklumą ir drąsias išvadas. Šie pažadai buvo ištesėti. Išvadų 
drąsą ypač rodo skyrius apie neekonominę prievartą pereina- 
muoju laikotarpiu. Tokia prievarta, kaip priminė autorius, pa- 
sak Marxo, atliko kiekvienos naujos santvarkos gimimo akuše- 
rės vaidmenį“. Perėjimo prie komunizmo laikotarpiu prievartos 
vaidmuo turėjo būti didesnis negu kada nors, nes sąmoningo 
reguliavimo sistema negalėjo susiformuoti spontaniškai, reika- 
lavo sąmoningų jėgų veikimo, o evoliucinė prievarta buvo kaip 
tik „sąmoninga jungianti jėga, vienijanti įvairias darbininkų 
klasės dalis“. Proletariato požiūriu tai buvo ne išorinė prievar- 
ta, o veikiau „saviprievarta“, „prievartinė savidrausmė savo 
gretose“, „prievartinės, pagreitintos saviorganizacijos meto- 
das“*. Tokios prievartos taikymas, tiesa, panaikindavo „darbo 
laisvę“, bet ir kapitalizme ši laisvė apsiribodavo „santykine tei- 
se pasirinkti sau poną“". Kas svarbiausia, darbo pasirinkimo 
laisvė buvo nesuderinama su tinkamai organizuota, „planine“ 
ekonomika“, todėl taip pat buvo nesuderinama su gerai supran- 
tamais darbininkų klasės, kaip visumos, interesais“. 

Platesniu požiūriu, kaip tęsė Bucharinas, „visos proleta- 
rinės prievartos formos, nuo egzekucijų iki prievartinių dar- 
bų, yra komunistinės žmonijos iškalimo iš medžiagos, kurią 

paliko kapitalizmas, metodai“. Jie reikalingi ne tik fiziškai pa- 
laužti buržuazijos pasipriešinimui, o ir kaip nepakeičiama vi- 
suomenės regeneracijos priemonė. „Buvusi buržuazija, šian- 
dien įveikta, sutriuškinta, pajungta, netekusi turtų ir 
perauklėjama fiziniu darbu, pereina dvasinio atsinaujinimo ir 
visuomeninės regeneracijos procesą.“* Tas pat susiję su inteli- 
gentija ir valstiečiais. Net ir proletariatas „keičia savo paties 
prigimtį“, tapdamas vis vertesnis savo didžiosios misijos“. Ši- 
taip egzekucijos ir prievartiniai darbai skina kelią „Žmonijos 
sutelkimui“, kūrimui visuomenės, kurioje „visos prievartos for- 
mos išnyks visiems laikams“. 

Leninas atidžiai perskaitė Pereinamojo laikotarpio ekonomiką 
ir padarė daug pastabų. Labai būdinga, kad kaip tik skyrius 
apie neekonominę prievartą padarė jam ypač gerą įspūdį. „Tai 
puikus skyrius!“, kaip užrašė jis knygos paraštėje”; taip pat pa- 
braukė daug frazių ir sakinių, parašė prie jų trumpus komenta- 
rus, tokius kaip „labai gerai“, „teisingai“, „taigi“. Jis išskyrė, 
pavyzdžiui, fragmentą apie „komunistinės žmonijos iškalimą 
iš medžiagos, kurią paliko kapitalizmas“. Jis sutiko su Bucha- 
rino proletarinės „saviprievartos“ koncepcija, tai yra koncepci- 
ja savireguliavimo sujungimo su prievarta - kurią nustato dar- 
bininkų klasė kaip klasė „pati sau“ ir kuri aprėpia įvairias jos 
dalis”. Taip pat pritarė pesimistiniam požiūriui į valstiečius 
(ne tik buožes, bet valstiečius apskritai) kaip klasę, kuri nenori 
susitaikyti su valstybės grūdų monopoliu ir linksta į laisvą pre- 
kybą. Du kartus pabraukė lygybės ženklą tarp laisvos prekybos 
ir spekuliacijos, parašė paraštėje: „teisingai!“?. 

Netrukus po to Leninas ir Bucharinas pakeitė savo pažiū- 
ras, tapo nepo gynėjais. Po Lenino mirties kaip tik Bucharinui 
teko nuoseklaus tos naujos politinės linijos gynėjo vaidmuo. 
Todėl ir dalyko literatūroje atsirado požiūris, kad Bucharinas 
buvo nuosaikaus, pragmatiško bolševizmo sparno ideologinis 
vadovas ir, būdamas juo, galėjo nuvesti partiją kita kryptimi 
negu Stalinas’. Tačiau dėl šio požiūrio reikia padaryti rimtų išly- 
gų. Panašiai kaip Leninas, Bucharinas vertino nepą kaip prie- 
vartinio atsitraukimo politiką, taigi gynė jį tik kaip savotišką „ma- 
žesnį blogį“, tai yra taktikos, o ne principų dirvoje. Jo socializmo, 
kaip nerinkos visuomenės, koncepcija nė kiek nepakito. Tą, be 
kita ko, rodo Bucharino studija apie Marxą, kurią jis parašė 1933 
metais”. Sustokime prie jos, nes joje yra tiesioginis ir detalus ko- 

mentaras Lenino proletariato diktatūros teorijos ir Marxo lais- 
vės koncepcijos ryšio tema. 

Proletariato diktatūros išskirtinis bruožas, kaip teigė Bu- 
charinas, yra tai, kad ji nėra varžoma savo pačios įstatymų. 
Plika, teisės nevaržoma jėga suteikia šiai valdžios formai „vei- 
kimo laisvę“, reikalingą visuomenei paversti teleologine siste- 
ma’. O kaip tik tai yra proletariato misija. Komunizmas - tai 
visų visuomeninio gyvenimo sferų racionalizacija, dezinteg- 
ruotos, beasmenės visuomenės pavertimas sąmoningu kolek- 
tyviniu subjektu“. (Kaip prisimename, panašią mintį išsakė 
Marxas, brėždamas paralelę tarp socialistinio ūkio ir Robin- 
zono Kruzo}. Objektyvūs raidos taisyklingumai ir toliau eg- 
zistuoja, bet iš esmės pasikeičia jų pobūdis: nustoja reikštis 
virš žmonių esančių ir jų veiksmus ardančių aklųjų jėgų pavi- 
dalu. Marxas kaip tik tai turėjo galvoje, kai teigė, kad socialis- 
tinėje santvarkoje laisvė materialios gamybos sferoje „gali bū- 
ti tik ta, kad suvisuomenintas Žmogus, asocijuoti gamintojai 
racionaliai reguliuoja šią savo medžiagų apykaitą su gamta, 
nustato tai medžiagų apykaitai savo bendrą kontrolę, užuot 
leidę jai kaip aklai jėgai viešpatauti jiems [...] Bet vis dėlto tai 
lieka būtinybės karalystė“. 

Apeliuodamas į šiuos žodžius, Bucharinas labai pabrėžė, 
kad perėjimas nuo kapitalizmo prie socializmo nereiškia būti- 
nybės pakeitimo atsitiktinumu ir kad socialistinė laisvė nebus 
lygiavertė užgaidžioms „laisvos valios“ vyriausybėms visuo- 
menės mastu. Socialistinis planavimas, tai yra racionali ekono- 
mikos kontrolė, neeliminuos būtinybės dėsnių, o lems, kad tai 
bus „suprasta būtinybė“, o ne svetima mums akla jėga". Kitaip 
sakant, jau nebebus aklos būtinybės, bet būtinybė pati savaime 
išliks. Tad marksizmas turi kovoti dviem frontais, priešinda- 
masis dviem priešingoms tendencijoms: voliuntaristinei tenden- 
cijai, skelbiančiai išsilaisvinimą iš bet kokių būtinybių, ir objek- 
tyvistinei tendencijai, prisimenančiai būtinybės dėsnius, bet 
pamirštančiai, kad socializmo tikslas yra aklos būtinybės pakei- 
timas sąmoningu planavimu. Pirmoji iš šių tendencijų reiškiasi 
subjektyvistinėje politikoje, ignoruojančioje mokslinį marksizmo 
pobūdį; o antroji kapituliuoja prieš kauzalinę būtinybę, pavirs- 
dama „buržuazine-liberalia marksizmo karikatūra“*. Deramas 
problemos sprendimas yra mokslinis planavimas, tai yra sąmo- 
ninga ekonominių jėgų kontrolė remiantis mokslo žiniomis, ap- 
saugančiomis ją nuo subjektyvizmo klaidų. Viską apimantis 

mokslinis planavimas yra laisvės išraiška, nes laisvė yra moks- 
linis būtinybės supratimas!. 

Kaip matome, Bucharinas - politiškai nugalėtas, nustumtas 
į nuošalę ir esąs vis didesniame pavojuje - mėgino priešintis 
arbitraliai diktatoriškai valdžiai teigdamas, kad proletariato 
diktatūra turi remtis objektyviu, beasmeniu mokslo autoritetu. 
Tačiau tas mėginimas išryškino silpnus punktus Marxo lais- 
vės koncepcijoje, į kurią apeliavo Bucharinas, ir paties Buchari- 
no bejėgiškumą analizuojant socialistinę laisvę. Juk mokslas 
nepadeda pasirinkti vertybių, ojuo labiau pasirinkti politikos. 
Jis gali padėti mums pasirinkti efektyviausias mūsų tikslų rea- 
lizavimo priemones. Kaip gerai žinome, net ir labiausiai ne- 
žmoniška politika, taip pat ir žmonių naikinimo politika, gali 
naudotis mokslu ir apeliuoti į mokslo autoritetą. Kaip tik tai ir 
buvo standartinė visų iš eilės tarybinės diktatūros etapų prakti- 
ka. „Marksistinis mokslas“ galėjo įspėti nežengti į kaimo 
„Ašbuožinimo“ kelią, bet taip pat sėkmingai galėjo „moksliškai“ 
pagrįsti radikalios kolektyvizacijos būtinybę. Vienintelis apsi- 
saugojimas nuo tironijos yra teisės valdžios institucionalizavi- 
mas; tačiau Bucharinas atkakliai neigė visas „nomokratinės“ 
tvarkos formas, teisės stygių laikė pozityviu bruožu, didesne 
„Veikimo laisve“ „būtina komunistinės „teleokratijos“ įvedimui? 

Dabar pereikime prie Trockio Terorizmo ir komunizmo. Pana- 
šiai kaip kitas siaubingas karinio komunizmo laikų dokumen- 
tas — Lenino brošiūra Proletarinė revoliucija ir renegatas Kautskis 
—ji buvo atsakymas į Kautsky'o bolševikų metodų kritiką. Isto- 
rinę Terorizmo ir komunizmo reikšmę nulėmė visų pirma ypač 
aiški autoriaus pozicija: komunizmo kūrimas reikalauja nie- 
kuo nevaržomos prievartos, kiti požiūriai į šį reikalą tėra tik 
naivios, sentimentalios iliuzijos. Teroro metodai, kaip įrodinėjo 
Trockis, nėra dėl nieko moraliai smerktini, nes viskas priklauso 
nuo to, kas ir prieš ką terorą naudoja?. Komunistų „visai nejau- 
dino kunigiškai-kantiškas ir vegetariškai-kvakeriškas vaikiš- 
kas vapėjimas apie „žmogaus gyvenimo šventumą “*. Priešin- 
gai Kautsky'o šmeižtams, „Marxas neturėjo nieko bendra su 
požiūriu, kad demokratija yra paskutinis, absoliutus, svarbiau- 
sias istorijos produktas'*; kaip tikrasis revoliucionierius, jis vi- 
sų pirma troško revoliucijos pergalės ir visai nepuoselėjo iliuzijų 
dėl tariamai neklasinės demokratijos prigimties. Jo ryžtingu- 
mas šiuo klausimu pasireiškė nuomone, kad Paryžiaus komu- 

nai nedera dvejoti įkaitų ėmimo, ojei reikia -irjų žudymo klau- 
simu!. 

Bet revoliucijos pergalė yra ne viskas. Prievartos ir teroro 
metodai turi būti taikomi ir po revoliucijos, nes to reikalauja 
socializmo statyba. Reikia ryžtingai atsisakyti kautskinio-men- 
ševikinio požiūrio, kad perėjimas prie socializmo gali būti švel- 
nus- „bejavų monopolio, be rinkos panaikinimo, be revoliuci- 
nės diktatūros ir be darbo militarizavimo'“*. Žmogus yra „tingus 
gyvūnas“, jį reikia versti dirbti, ir netiesa, kad neekonominė 
prievarta sukelia darbo našumo mažėjimą. Vergovė ir valstie- 
čių baudžiava buvo nãšios ir (iš pradžių) paža/igios darbo or- 
ganizavimo formos. Kapitalistinis vadinamosios darbo laisvės 
principas dabar yra tapęs anachronizmu, prieštaraujančiu ra- 
cionalaus planavimo principui. Todėl tad revoliucija panaiki- 
no jį visiems laikams: „Prievartinio darbo principas išstūmė 
laisvos samdos principą taip pat radikaliai ir tvirtai, kaip ir 
kapitalistinę nuosavybę pakeitė gamybos priemonių suvisuo- 
meninimu'*. Proletariato diktatūros sąlygomis darbininkai pri- 
valo būti suburti į mobilias „darbo armijas“ su griežta karine 
drausme ir taip jungti kapitalistinius darbo drausmės metodus 
(tokius kaip akordinis darbas ir Tayloro sistema) su militariza- 
cijos naudomis". 

Kodėl netgi „militarizacijos“? Trockio atsakymą į šį klausi- 
mą verta pateikti ištisai: 


„Tai, žinoma, yra tik analogija - bet labai turtingo turinio analogi- 
ja. Išskyrus armiją, jokia kita visuomeninė organizacija nesijautė 
esanti įgaliota pajungti sau piliečius tokiu mastu, kontroliuoti juos 
taip visapusiškai ir tokiu mastu, kaip tai daro, jausdama visus 
įgaliojimus, proletariato diktatūros valstybė. Tik armija — todėl, 
kad ji galėjo spręsti apie ištisų nacijų, valstybių ir klasių gyvybę ir 
mirtį, - turėjo valdžią reikalauti iš kiekvieno visiško paklusnumo 
jos uždaviniams, tikslams, statutams ir įsakymams. Kuo didesnis 
paklusnumas, tuo didesnis militarinės organizacijos sutapimas su 
visuomenės raidos reikalavimais. 

Tarybų Rusijos gyvenimo ir mirties klausimai dabar spren- 
džiami darbo fronte; mūsų ūkinės, profesinės ir gamybinės orga- 
nizacijos turi teisę reikalauti iš savo narių tokio paties pasiaukoji- 
mo, drausmės ir tikslumo atliekant uždavinius, kokio lig šiol 
reikalavo tik armija.“ 


Panašiai kaip Leninas, Trockis karštai rėmė kvazisavano- 
rišką neatlyginamą darbą šeštadieniais, taip pat pritarė Lenino 

požiūriui, kad entuziazmas ir prievarta papildo vienas kitą, 
padėdami valstybei suorganizuoti darbą komunistiškai (t. y. be 
rinkos). Be to, troško sujungti „savanorišką darbą“ su valstybi- 
ne prievarta, taikyti abu šiuos metodus komunizmo statyboje!. 
Tačiau nemėgino kurstyti iliuzijų. Nepalikdavo abejonių, kad 
paskutinėje instancijoje viskas priklausys nuo prievartos apa- 
rato, t. y. nuo valstybės; net skelbė, kad proletariato diktatūros 
sąlygomis valstybinė prievarta taps galingesnė ir labiau viską 
apimanti, negu kada nors. 


„Kelias į socializmą, kaip įrodinėjo jis, veda per didžiausio valsty- 
bingumo principo intensyvėjimo laikotarpį. Kaip tik šiuo metu 
pereiname šį laikotarpį. Kaip lempos liepsna sušvinta prieš užgęs- 
dama, taip pat ir valstybė prieš išnykdama įgauna proletariato 
diktatūros pavidalą, tai yra negailestingiausią valstybingumo, iš 
visų pusių autoritariškai aprėpiančio piliečių gyvenimą, formą 
[...] Išskyrus armiją, jokia visuomeninė organizacija nekontrolia- 
vo žmonių tokiomis griežtomis prievartos priemonėmis, kaip tai 
daro sunkiausio pereinamojo laikotarpio etapo darbininkų kla- 
sės valstybė.'* 


Mintis, kad komunizmo neįmanoma sukurti be maksima- 
liai išvešėjusio „proletarinio“ prievartos aparato, kaip žinoma, 
tapo pagrindiniu Stalino diktatūros teoriniu pagrindimu. O Troc- 
kis, buvo pirmasis marksistinis teoretikas, apkaltinęs Staliną 
totalitarizmu’. Bet iš tikrųjų ne Stalinas išgalvojo, kad proleta- 
riato diktatūros valstybė turi būti negailestingiausio valstybin- 
gumo pavidalo. Tokį požiūrį skelbė visi karinio komunizmo 
ideologai, taip pat, net ypač drastiškai, Trockis. Sunku paneig- 
ti, kad viską apimančios ir beprecedentiškai intensyvios prie- 
vartos pabrėžimas proletarinėje valstybėje teikė Trockio min- 
tims specifinį totalitarinį prieskonį. 

Menševikų vadovas Rafailas Abramovičius palygino bolše- 
vikų socializmą su „Egipto nelaisve“. Trockis pasipiktinęs at- 
metė šį palyginimą ir pasišaipė iš Abramovičiaus, kad šis „pa- 
miršo nežymų faktą“: klasinį skirtumą tarp faraonų valdžios ir 
tarybų valdžios*. Abramovičius pamiršęs, kad „Egipte buvo fa- 
raonai, vergų savininkai ir vergai. Juk ne Egipto valstiečiai nu- 
tarė savo tarybose, kad reikia statyti piramides; Egipte egzista- 
vo visuomeninė santvarka, besiremianti kastų hierarchija, 
darbininkus vertė dirbti jiems priešiška klasė. Mūsų atveju prie- 

vartą dirbančiųjų masių interesų labui taiko darbininkų-vals- 
tiečių vyriausybė.” 

Tačiau tai buvo grynas veidmainiškumas. Visa, ką rašė 
Trockis demokratijos tema, nepalieka jokių abejonių, kad jam 
mažai rūpėjo demokratijos įteisinimo ir procedūros proble- 
mos. Jis nėra teigęs, kad komunizmo kūrimas turi būti pri- 
klausomas nuo tarybų reiškiamos masių valios. Atvirkščiai, 
jis tiesiog niekino paprastus darbininkus (kaip „tingius gyvū- 
nus“) ir įrodinėjo, kad masės turi būti griežtai kontroliuoja- 
mos, įvedant drausmę, panašiai kaip armijos. Taigi verta rim- 
tai žiūrėti tik į vieną jo atsakymo Abramovičiui dalį - kur 
deklaruoja tikėjimą, kad bolševikų diktatūros galutinis tikslas 
sutampa su darbininkų klasės istorine misija. Savaime supran- 
tama, tai nereiškė atitikimo tuometinės darbininkų klasės in- 
teresams. Kaip visi tikrieji marksistai, Trockis telkė dėmesį į 
galutinį tikslą, be sąžinės graužimo ateities labui aukodamas 
dabartį. Bet politiniai sumetimai sulaikydavo jį nuo atviro pa- 
reiškimo, kad jo laikais gyvenantys darbininkai gali nepama- 
tyti savo darbų vaisių, kad jie yra vien istorijos įrankiai ir kad 
jų dabartinė gerovė, palyginti su galutiniu judėjimo tikslu, yra 
nesvarbi. 

Trockio brošiūroje Jų moralė ir mūsų (1938), parašytoje Mek- 
sikoje, paskutinėje jo tremties šalyje, yra dar drastiškesnis prie- 
vartos ir teroro pagrindimas. Jis apskritai neapeliuoja į (taria- 
mą) masių valią ir interesus, kalba vien apie „istorijos dėsnius“, 
apie komunistinį idealą, sutampantį su tais dėsniais, ir apie 
gilią pažangos žiaurumų prasmę“. Panašiai kaip Marxas, Troc- 
kis tapatino komunizmą ne su paskirstymo teisingumu, 0 su 
laisve; aišku, ne su individualia laisve, o su rūšine laisve, ku- 
rios esmė yra, viena vertus, viešpatavimas gamtai, o kita vertus - 
suskirstymo į klases panaikinimas’. Jo supratimu, šis idealas 
pateisino visas veikimo formas, net ir pačias Žiauriausias ir 
visiškai prieštaraujančias konvencionaliai moralei. Marksistui, 
kaip aiškino jis, pateisinama yra viskas, kas „didina žmonijos 
valdžią gamtai ir prisideda prie vienų Žmonių valdžios kitiems 
panaikinimo“. Kitaip sakant, yra leidžiama viskas, kas veda į 
„tikrąjį žmonijos išlaisvinimą“. 

Vadinasi, kaip ir Marxas, komunizmą sutapatino su tikrąja 
laisve. Ir atvirkščiai. Reikia pridurti, kad Trockis Marxo laisvės 
koncepciją suprato daug geriau negu paprasti jo laikų marksis- 
tai. Jis pranoko Leniną ir Buchariną aiškiu suvokimu, kad 

sąmoninga, racionali gamtos ir visuomenės kontrolė yra tik są- 
lyga tikrai laisvei, nes ši, pasak Marxo, atsiras tik nevaržomoje 
žmonijos rūšies kūrybinių gabumų raidoje. Tad suprantama, 
kad geriausias Trockio pasisakymas laisvės tema kyla iš kai 
kurių jo pamąstymų apie meninę kūrybą komunistinėje san- 
tvarkoje — kūrybą, išsilaisvinusią iš priklausomybės nuo aklų 
ekonominių jėgų, nevaržomą klasinių interesų ir pirmą kartą 
istorijoje savitikslę. 

Turiu galvoje, žinoma, Trockio 1924 metų straipsnių rinkinį 
Literatūra ir revoliucija. Trockis čia įrodinėja, kad bolševikų re- 
voliucija turėjo gelbėti visuomenę „pačiomis žiauriausiomis chi- 
rurginėmis operacijomis“ ,sutelkdama visas jėgas į politinę ko- 
vą ir sutrypdama viską, kas pasitaikydavo jos kelyje’. Dėl šios 
priežasties proletariato diktatūra negali būti produktyvi kultū- 
ros srityje. Ji yra ne „organizacija naujos visuomenės kultūrai 
kurti“, o vien „revoliucinė-karinė sistema“, klojanti pamatą nau- 
jai visuomenės tvarkai, kurioje bus galimas kultūros išlaisvini- 
mas“. Šia prasme bolševikų revoliucija buvo iš tikrųjų naujos 
epochos pradžia. Engelsas buvo teisus, kai apibrėžė socialisti- 
nę revoliuciją kaip šuolį iš būtinybės karalystės į laisvės kara- 
lystę. Bet reikia prisiminti, kad „revoliucija pati savaime dar 
nėra laisvės karalystė“. Atvirkščiai, ji priveda klasinę kovą iki 
didžiausios įtampos, pasitelkdama negailestingą prievartą prie- 
šams ir reikalaudama iš savo šalininkų didžiausio pasiaukoji- 
mo. Šis žiaurus revoliucinis laikotarpis tęsis daug metų, gal net 
pusę amžiaus‘. Bet visi žiaurumai bus galutinio tikslo pasieki- 
mo kaina: visiško Žmonijos išlaisvinimo ir naujo, aukštesnio 
tipo žmogaus sukūrimo kaina. Paskutiniuose Literatūros ir revo- 
liucijos puslapiuose Trockis nubrėžė štai tokią įgzyvendinto ide- 
alo viziją: 


„Komunistinis gyvenimas neatsiras aklai, kaip koralų rifai — jis 
bus tikrinamas minčių, valdomų ir koreguojamų [...] Žmogus, ku- 
ris išmoks pajudinti upes ir kalnus, statyti rūmus Mont Blanco vir- 
šūnėje ir Atlanto dugne, pajėgs suteikti savo gyvenimui ne tik tur- 
tų, intensyvumo ir blizgesio, bet ir aukščiausios prabos dinamizmo 
[...] Netgi daugiau. Jis pagaliau pajėgs pasiekti savo paties harmo- 
niją. Pasistengs pasiekti grožį per tobuliausią savo galūnių judesių 
preciziškumą, užtikrins didžiausią savo darbo, vaikščiojimo ir pra- 
mogų pastangų tikslingumą ir ekonomiją. Pabandys įvaldyti savo 
organizmo pusiau sąmoningus ir pasąmonės procesus, tokius kaip 

kvėpavimas, kraujotaka, virškinimas, dauginimasis, ir tam tikru 
mastu pajungs juos proto ir valios kontrolei. Net ir grynai fiziolo- 
ginis gyvenimas bus kolektyviai eksperimentuojamas. Žmonijos 
rūšis, koncentruota homo sapiens, dar kartą įžengs į radikalios trans- 
formacijos laikotarpį ir savo rankose taps sudėtingiausių dirbti- 
nės selekcijos ir psichofizinių treniruočių objektu [...] Ar nėra aki- 
vaizdu, kad didžiausios tiriamosios minties pastangos eis kaip tik 
ta kryptimi? Žmonių giminė liausis šliaužioti keturpėsčia prieš 
Dievą, karalius ir kapitalą tam, kad galop nuolankiai paklustų 
tamsioms paveldimumo ir aklos lytinės selekcijos dėsniams! Iš- 
laisvintas žmogus panorės pasiekti didesnę savo organų veiklos 
pusiausvyrą, didesnį savo audinių vystymosi proporcingumą, kad 
sumažintų mirties baimę iki organizmo pavojaus reakcijos. Nes 
nėra abejonių, kad kraštutinė žmogaus anatomijos ir fiziologijos 
disharmonija, kraštutinė jo organų ir audinių augimo ir sąsajų 
disproporcija gimdo varginančią, liguistą ir isterišką mirties bai- 
mę, kuri varžo protą ir duoda peno kvailoms, žeminančioms fan- 
tazijoms apie gyvenimą po mirties. 

Žmogus išsikels sau uždavinį įvaldyti savo jausmus, išaukš- 
tins instinktus iki sąmoningumo aukštumų, padarys juos skaid- 
rius, pratęs savo valios laidus iki slėpiningiausių užkaborių ir taip 
iškils į naują egzistencijos plokštumą, sukurs aukštesnį visuome- 
ninį-biologinį tipą arba, jei galima taip pasakyti, virs antžmogiu 
[...] | 

Zmogus taps nepalyginti stipresnis, protingesnis ir subtilesnis; 
jo kūnas taps harmoningesnis, jo judesiai taps ritmingesni, jo bal- 
sas taps muzikalesnis. Jo gyvenimo formos taps dinamiškos, dra- 
matiškos. Vidutinis žmogus pasieks Aristotelio, Goethe's arba Mar- 
xo aukštumas. O virš tų aukštumų iškils naujos viršukalnės.“ 


Trockis laikė tą viziją tikrąja to žodžio prasme marksistine. 
Ir iš esmės buvo teisus. Marxas, tiesa, nefantazavo būsimojo 
antžmogio, kuris bus pajėgus kontroliuoti net ir savo biologiją, 
tema; tačiau tokios fantazijos tebuvo vien tik išplėtotos Marxo 
laisvės, kaip rūšies sąmoningos savitvardos ir savikūros, kon- 
cepcijos. Sunku būtų paneigti, kad tokia laisvė, kaip gyvenimą 
keičianti visuomeninė inžinerija, taip pat turėjo apimti ir euge- 
niką. Laukimas, kad komunizmas sukels totališką žmonijos at- 
gimimą ir iškels individus į naują, nepalyginamai aukštesnį 
egzistencijos lygį, sutapo su marksizmo dvasia. Trockio nuta- 
pyta išlaisvinto, iš esmės harmoningo ir beprecedentiškai kūry- 
bingo ateities žmogaus vizija primena Marxo požiūrį į komuniz- 
mą kaip į pozityvų susvetimėjimo įveikimą. Mintis, kad vidutinis 

ateities žmogus pasieks Aristotelio arba Goethe's aukštumų, 
logiškai kilo iš Marxo koncepcijos apie žmogiškosios rūšinės 
būtybės triumfą komunizme, t. y. apie anksčiau susvetimėjusių 
kiekvieno atskiro individo rūšinių jėgų išlaisvinimą'. Aiškiai 
marksistinė buvo ir prielaida, kad būtina šio stebuklingo žmo- 
nijos atgimimo sąlyga yra ta, kad organizuotas kolektyvas pri- 
valo sąmoningai kontroliuoti tiek nežmogiškąją gamtą, tiek ak- 
las, kvazigamtines visuomenines jėgas. 

Visi marksistai laikė aksioma, kad žmogus negali būti lais- 
vas,jeigu jo paties gaminiai išsprūsta iš jo kontrolės ir pradeda 
gyventi savo pačių gyvenimą. Įsitikinimas grindė požiūrį, kad 
pirmas komunizmo statybos žingsnis turi būti rinkos likvida- 
vimas. Priešingai paplitusioms nuomonėms, tai buvo laikoma 
prioritetiniu uždaviniu, skubesniu negu privačios nuosavybės 
panaikinimas: nes be mainų laisvės privati nuosavybė tapdavo 
kontroliuojama ir net buvo suderinama su planavimu (kaip tai 
buvo natūralaus ūkio ir „valstybinio kapitalizmo“ sąlygomis). 
Vakarų mokslininkų požiūris, kad karinio komunizmo antirin- 
kos kryžiaus karas buvo vien pragmatiška reakcija į išorines 
aplinkybes, neabejotinai labai nustebintų Trockį. Jis pats, pa- 
našiai kaip Leninas, laikė rinkos eliminavimą pirmu ir svar- 
biausiu žingsniu komunistinės laisvės link. 

Trockio vartojamas žodžis „antžmogis“ kėlė sąsajas su F. Niet- 
zsche'sir rusų „ničistinių marksistų“ idėjomis“. Gal sunku kal- 
bėti apie tiesioginę įtaką, bet sąryšis su epochos „ničine atmo- 
sfera“ šiuo atveju akivaizdus. Trockis buvo susipažinęs su kai 
kuriais Nietzsche's darbais; jaunystėje jis parašė net gana įdo- 
mią esė apie „antžmogį“?. Trockio kartos rusų intelektualai 
įžvelgė aiškų panašumą tarp Marxo ir Nietzsche's kaip tarp 
dviejų prometėjinio tipo vartotojų, pasirengusių paaukoti pa- 
niekos vertą šiuolaikinę žmoniją dėl puikaus, galingo ir kūry- 
bingo ateities „antžmogio“. Marxas, kaip Nietzsche, buvo gi- 
riamas arba smerkiamas už argumentų teikimą visiems tiems, 
kurie troško pakeisti netobulą artimo meilę, meilę to, kas yra 
artima (Nūchstenliebe), meile tam, kas tolima (Fernstenliebe), pa- 
keisti didžiuoju idealu ateities horizonte. Pasišovimas aukoti 
dabartį dėl ateities buvo teisingai laikomas būdingu marksiz- 
mo bruožu. Kaip tik tai sudarė karinio komunizmo teorijos ir 
praktikos pagrindą. Dėl to kaip tik Leninas, Bucharinas ir Troc- 
kis galėjo nuoširdžiai tikėti, kad teroro ir eksterminacijos, fizinės 

prievartos ir beprecedentės ideologinės priespaudos politika 
yra teisėtas veikimo metodas, labai padedantis visos žmonijos 
laisvės labui. 

Reikia pabrėžti, kad tas įsitikinimas buvo būdingas ne tik 
rusų marksistams. Prievartos aukštinimas persunkė ir „Vaka- 
rų marksizmo tėvo“ György Lukacso filosofiją. 1919 metų vidu- 
ryje, tai yra didžiausio karinio komunizmo praktinio įsigalėji- 
mo laikotarpiu, jis Budapešte paviešino savo paskaitą, kurioje 
gyrė bolševikus už prievartos taikymą ir smerkė ortodoksinį II 
Internacionalo marksizmą už nepakankamą neekonominės prie- 
vartos vaidmens istorijoje vertinimą’. Tiesioginės prievartos 
reikšmės minimalizavimas ir visko aiškinimas objektyviais, gam- 
tiniais raidos dėsniais, pasak jo, buvo „vulgarus ekonomizmas““. 
Be to, taip buvę patogu aiškinti politinį oportunizmą: laukti, 
kada socialistinė „laisvės karalystė“ atsiras dėl automatiško 
objektyvių pažangos dėsnių veikimo praktikoje, esą tolygu įam- 
žinti kapitalizmą. „Šuolis iš būtinybės karalystės į laisvės ka- 
ralystę“ būtų vien tuščia frazė, jeigu istorinis materializmas pa- 
sirodytų esąs nepajėgus pakeisti savo funkciją - suvokti, kad 
socialistinė revoliucija nepaklūsta ekonominės būtinybės dės- 
niams. Pasak Engelso, žmonės patys kuria savo istoriją, bet tik 
socializme kurs sąmoningai, pagal nustatytą planą. Lukacsas 
iš to darė išvadą, kad Engelsas numatė laiką, kada sąmonės 
priklausomybė nuo būties neteks galios tokiu pavidalu, kaip ją 
aprašė istorinis materializmas. Šiandien tas laikas jau atėjęs, 
taigi nepripažinti neekonominės prievartos reikšmės jau yra 
visiškai nepagrįsta. Revoliuciniams marksistams „prievartos 
problema turi pirmenybę ekonomijos problemų atžvilgiu [...] O 
ta prievarta yra ne kas kita, kaip įsisąmoninta proletariato valia 
panaikinti save patį, o kartu panaikinti pavergiantį sudaiktin- 
tų santykių viešpatavimą Žmogui, ekonomikos viešpatavimą 
visuomenei.” 

Taip Lukácsas, išryškindamas sudaiktinimo sąvoką ir fron- 
taliai puldamas socialdemokratinį II Internacionalo marksiz- 
mą, išreiškė paramą rusų karinio komunizmo ideologams. Tai 
darydamas jis nenutolo nuo Marxo mokslo (nors daugelį jo pro- 
blemų smarkiai reinterpretavo). Jis tiesiog atskleidė skirtumus 
tarp istorinio materializmo klasikinio aiškinimo ir marksisti- 
nės komunistinės visuomenės vizijos, tarp marksistinės filoso- 
fijos determinizmo ir sąmoningos gyvenimo sąlygų visuminės 

nio materializmo funkcijų pasi- 

mek, Warszawa, 1988) sky- 
rius. 


2 G. Lukács, Historia i świado- 
mość klasowa, p. 455—456. 


* Ten pat, p. 465—466. 

kontrolės įvedimo idealo. Kautsky išliko ištikimas tradiciniam 
istoriniam materializmui ir kaip tik tai paskatino jį atsisakyti 
komunizmo. Leninas, Bucharinas, Trockis ir Lukacsas pasirin- 
ko ištikimybę marksistinei komunizmo vizijai ir kaip tik dėl to 
sąmoningai (Lukacsas) arba ne visiškai sąmoningai (Leninas) 
iškreipė marksizmo kūrėjų požiūrį į santykį tarp ekonomijos ir 
politikos, tarp vidinių raidos dėsnių ir prievartos priemones 
vartojančios organizuotos valios. 

Kaip žinoma, tiesioginio perėjimo prie komunizmo bandy- 
mas visiškai nepasisekė. Revoliucinis entuziazmas ir negailes- 
tinga prievarta neišgelbėjo šalies nuo ekonominės katastrofos. 
Tikslingai sunaikinus rinką, nepavyko jos pakeisti racionaliai 
planuojama ir socialiai teisingesne ūkine sistema; veikiau susi- 
darė visiškas chaosas, kur niekas neprognozuojama ir visiškai 
nekontroliuojama. Prievartinis javų ir kitų „maisto pertekliaus“ 
rekvizavimas provokavo valstiečių maištus, o ne užtikrino mies- 
tų aprūpinimą maistu. „Spartuoliški“ (udarnost') metodai ir ko- 
munistinės šeštadieninės talkos galėjo būti veiksminga prie- 
monė politiškai mobilizuoti masėms, bet ne sulaikyti ūkiniam 
žlugimui. Kronštato jūreivių, neseniai buvusių stipria režimo 
atrama, maištas sudarė grėsmę bolševikiniam valdžios mono- 
poliui. 

Bolševikų vadovai palyginti lengvai taikstėsi su ekonomi- 
niais pralaimėjimais (kurie, kaip aiškino Bucharinas, buvo bū- 
tina komunizmo statybos kaina), bet neketino rizikuoti savo 
politine valdžia. Tad Leninas priėmė sprendimą išgelbėti poli- 
tinę diktatūrą liberalizavus ekonomiką. Toks sprendimas jam 
buvo sunkus ir skausmingas. Jis retoriškai klausė, ar tai nėra 
naujasis „Brestas“!. Panašumų su pasirašyta Breste sutartimi 
kilo savaime, nes abiem atvejais bolševikų diktatūra buvo išgel- 
bėta žeminančių nuolaidų priešui kaina. Bresto sutartimi nuo- 
laidų buvo padaryta dėl teritorijų, o 1921 metų kovo mėnesį 
buvo atsisakyta neatidėliojamai pereiti prie komunizmo. 

Tokia buvo nepo prigimtis. Tiesioginį šio radikalaus kurso 
pokyčio ryšį su Kronštato maištu liudija „Kronštato pamokų“ 
paminėjimas Lenino kalbos partijos X suvažiavime plane“. Iki 
tų „pamokų“ Leninas daug kartų tikino neleisiąs sugrąžinti 
laisvosios prekybos. Netgi forsavo tokius kraštutinius žingsnius 
karinio komunizmo dvasia kaip, pavyzdžiui, parengtiną gro- 
teskišką „privalomų pasėlių planą“, pagal kurį buvo steigiami 

specialūs komitetai sėjos klausimais, turėję kontroliuoti smul- 
kiausius valstiečių veiklos reikalus!. 

Nepo kirtimasis komunistiniais principais buvo akivaizdus 
ir Leninas neketino to slėpti. Pagrįsdamas naują politiką, jis 
tiesiog pabrėžė, kad ji yra žingsnis atgal, nes „apyvartos laisvė- 
tai yra prekybos laisvė, o prekybos laisvė reiškia: atgal į kapita- 
lizmą“*. Jis gynė nepą ne principų pagrindu, o tik kaip būtiną 
nuolaidą valstiečių naudai - nuolaidą, kuri turi būti išlaikyta 
griežtai apibrėžtuose rėmuose, kad negalėtų kelti grėsmės pro- 
letariato politinei valdžiai. Taigi sutiko tik su vietine ūkine apy- 
varta, aiškindamas tai sunkumais organizuoti socialistinį pa- 
skirstymą didžiulėje šalyje su blogais keliais, įvairiu klimatu ir 
pan.“ Nežadėjo valstiečiams pelningų ar nors sąžiningų mainų 
sąlygų; tiesiog teigė, kad „valstiečiai turi šiek tiek pabadauti, 
kad nuo visiško bado išgelbėtų fabrikus ir miestus“*. Visa tai 
liudija, kad sprendimas pakeisti neefektyvią „nusavinimo sis- 
temą“ mokesčiu natūra buvo nulemtas vien tik būtinybės page- 
rinti miestų aprūpinimą ir išvengti pavojingų maištų. 

Nepaisant to, nepas greitai virto „nuostabiu „karinio komu- 
nizmo' politikos neigimu ir iškraipymu [...] voltfasu, kuris nu- 
stebino pasaulį ir pačią bolševikų partiją“?. Leninas greitai su- 
vokė, kad pusinių priemonių, tokių kaip „socialistinė mainų 
prekyba““, nepakaks, kad reikia normalios prekybinės apyvar- 
tos ir kad patys komunistai privalo tapti verslininkais, mokan- 
čiais naudotis rinkos technika. Jis pripažino, kad Rusijoje „pre- 
kyba yra vienintelis galimas ekonominis ryšys tarp dešimčių 
milijonų smulkiųjų žemdirbių ir stambiosios pramonės“. Kar- 
tu pripažino karinio komunizmo politiką esančią klaidingą, 
nors tai anaiptol netrukdė jam ir toliau apibūdinti nepą kaip 
atsitraukimą ir skelbti, kad „šis traukimasis baigiasi, kad ne 
per daug tolimoje ateityje bus galima jį sustabdyti“, o paskui 
„greičiau ir plačiau galėsime po to pergalingai žengti į priekį“. 
Rašė net apie būtinybę nepasiduoti „jausmo socializmui“ ar 
senovinei rusų, pusiau poniškai, pusiau prasčiokiškai, patriar- 
chalinei nuotaikai, kuriai būdinga nežinia dėl ko atsiradusi 
niekinama pažiūra į prekybą“. Bet tame pačiame straipsnyje 
pademonstravo savo asmeninę panieką komercijai - pareiškė, 
kad po socializmo pergalės pasauliniu mastu kelių didžiausių 
pasaulio miestų gatvėse pastatys auksines viešas išvietes'“. 
Tokia bus „teisingiausia“ ir labiausiai pamokanti priemonė 

! Žr. 1920 m. gruodžio 28 die- 
nos VIII Tarybų suvažiavimo 
rezoliuciją apie žemės ūkį. Čia 

3 Ten pat, p. 57. 

* Ten pat, p. 26. 

5 M. Lewin, Stalinism and the 
Seeds of Soviet Reforms, Ar- 
monk, 1991, p. 84. 


* Ten pat. 


"V. Leninas, Pilnas raštų rinki- 
nys, t. 44, p. 218. 


* Ten pat, p. 220-221. 


* Ten pat, p. 219. 

reikšti komunistų santykiui su metalu, simbolizuojančiu pir- 
klišką gobšumą. 

Kai kurie dalyko žinovai laiko šiuos pareiškimus priešta- 
ringais ir neigiančiais vienas kitą. Pasak M. Lewino, Leninas 
„nepaaiškino, kaip nepas galėjo būti atsitraukimu, jeigu ,kari- 
nis komunizmas’ nebuvo pažanga“! 
nepą kaip atsitraukimą, jeigu politika iki nepo buvo klaida? Juk 
atsitraukimas yra žengimas atgal, o atsitraukimas nuo klaidos 
juk yra žingsnis pirmyn. Jei taip, tai Leninas privalėjo atsakyti į 
klausimą: atsitraukimas nuo ko? 

Iš tikrųjų Leninas ir kiti bolševikų teoretikai turėjo parengtą 
atsakymą į šį klausimą. „Atsitraukimo“ ir „pažangos“ sąvokas 
jie apibrėždavo ne empiriniais ūkinės raidos rodikliais, o san- 


„Kaip galima buvo vertinti 


tykiais su ideologiniais principais ir galutiniu partijos tikslu. 
Todėl net ir labai palanki ūkinei raidai politika jiems galėjo būti 
ideologinis atsitraukimas, taigi regresas. Kaip tik taip buvo ne- 
po atveju. Karinis komunizmas, kad ir kokių būta klaidų, atsto- 
vavo komunistiniam puolimui, t. y. politikai, sutampančiai su 
komunistiniais principais, o nepas buvo atsitraukimas pagal 
apibrėžimą - atsitraukimas nuo komunistinio idealo, pragma- 
tinis kompromisas, priverstinis ir nepageidaujamas žingsnis 
atgal ir maršo tempo sulėtinimas. Komunistiniams vadovams 
tas buvo taip akivaizdu, kad jie nė negalėjo įsivaizduoti nesusi- 
pratimų šiuo reikalu. 

Šioje knygoje nenagrinėju komunistinio judėjimo istorijos, 
tik seku komunistinio žmonijos išlaisvinimo idealo likimus. Tad 
neprivalau pateikti viso Tarybų sąjungos nepo sąlygų paveiks- 
lo. Svarbu yra tai, kad įgyvendinamas nepas nesukėlė jokių ta- 
rybinių komunistų požiūrio į galutinį tikslą permainų. Nors bu- 
vo padaryta nuolaidų rinkos jėgų naudai, Leninas ir jo tiesioginiai 
įpėdiniai liko dogmatiškai ištikimi marksistinei utopijai. Jų tar- 
pusavio skirtumai gal ir turėjo nemažos reikšmės praktikos klau- 
simams, bet nebuvo susiję su komunizmo supratimu. Netir Bu- 
charinas šia prasme nebuvo išimtis, nors nepo laikotarpiu 
pasisakė už „organišką raidą“, jungiančią planingumą su rin- 
kos ūkio elementais. Tiesa, jis laikė nepą ilgalaike strategija, bet 
(kaip rodo jo 1933 metų straipsnis apie Marxą)* tai nesutrukdė 
jam išlikti ištikimam įsitikinimui, kad anksčiau ar vėliau rinkos 
santykiai bus visiškai eliminuoti. Gal būtų tokią nuomonę ir pa- 
keitęs, jeigu nepas būtų užsitęsęs ilgiau, bet apie tai galima vien 

spėlioti. Vis dėlto yra faktas, kad nei Trockis, nei Bucharinas 
nemėgino griauti ideologinių komunizmo pagrindų. Atvirkš- 
čiai, jie darė viską, kad įtikintų partiją ir patys save, kad rinkos 
metodų pripažinimas pereinamuoju laikotarpiu gali būti mark- 
sistiškai pagrįstas nesukeliant jokių galutinio tikslo modifika- 
cijų'. Todėl tad nepo laikotarpio ekonominiai ginčai, kitaip ne- 
gu karinio komunizmo laikotarpio teorijos, buvo laisvai susietos 
su komunistine utopija, visai jos nekeitė, nieko nepridūrė ir ne- 
konkretizavo. 

Užbaikime šį skyrių nepo problemomis, kokių pateikiame 
paskutiniuose Lenino kūriniuose. Lenino atsidavimas nepui 
nebuvo toks esmingas ir pastovus, kaip tai pateikia jam simpa- 
tizuojantys autoriai. Manyti, kad nepo laikotarpio Bucharinas 
buvo geriausias Lenino siekių aiškintojas, vargu ar galima, jei 
ne tiesiog klaidinga. Nuo pat pradžių Leninas laikė nepą trum- 
palaike politika ir nekantriai laukė galimybės užbaigti. Jau 1921 
metų lapkričio mėnesį su palengvėjimu teigė: „jau yra požy- 
mių, kad šis traukimasis baigiasi“. 1922 metų kovo mėnesį už- 
tikrino darbininkus metalistus: „galime visiškai tvirtai pasaky- 
ti, kad savo pradetą atsitraukimą jau galime sustabdyti ir stabdome. 
Gana |...) Tikiuosi ir esu tikras, kad ir partijos suvažiavimas tai 
oficialiai pasakys Rusijos vadovaujančiosios partijos vardu; mes 
savo ekonominį atsitraukimą dabar galime sustabdyti. Gana. Dau- 
giau mes atgal neisime. Toje pačioje kalboje jis pagrasino nepo 
kapitalistams vėl pavartosiąs terorą, negailestingą terorą“. To- 
kia pozicija buvo labai nebūdinga atsakingam valstybės politi- 
kui, mėginančiam sudaryti sąlygas sąžiningam verslui ir „or- 
ganiškai raidai“. 

Lenino aiškinimas, kad būtinai reikia užbaigti karinio ko- 
munizmo politiką, buvo, švelniai tariant, labai neadekvatus. X 
partijos suvažiavime posūkį į rinkos metodus jis grindė nepa- 
kankama pramonės centralizacija: „Jei mūsų valstybėje vyrau- 
tų stambioji pramonė, arba, sakykime net, ne vyrautų, bet būtų 
labai smarkiai išplėtota, ir būtų labai išplėtota stambioji žemės 
ūkio gamyba, tai būtų galima pereiti tiesiog į komunizmą '“. Šie 
žodžiai rodo, kad bolševizmo vadovas pritarė Engelso požiū- 
riui, kad tobula stambioji pramoninė gamyba įgalina likviduoti 
rinką, netgi to reikalauja. Kitaip sakant, ir nepo laikotarpiu Le- 
ninas kuo mažiausiai suprato, kad rinka taip pat reikalinga ir 
pažangiose pramoninėse visuomenėse. Jo išdėstyta situacijos 

' Priešingai paplitusiai nuo- 
monei, Trockis pranoko Bu- 
chariną mokėjimu kritiškai 

p. 271-273, 304). Sunku abe- 

tas jam šiuo klausimu buvo 
ideologija: nuolaidos laisvos 

diagnozė, kai jis galimybę panaikinti rinką laiko esant priklau- 
somą nuo pramonės lygio, teikė argumentų Stalino industriali- 
zacijos ir kolektyvizacijos forsavimo politikai. 

Pirmieji vieneri nepo metai buvo rimta ekonominė sėkmė. 
Žemės ūkis, mažmeninė prekyba ir smulkios privačios įmonės 
atgijo, miestų aprūpinimas labai pagerėjo, taip pat pakilo rea- 
lus atlygis pramonėje. Bet Leninas nematė kuo džiaugtis. Parti- 
jos XI suvažiavime (1922 metų kovo 27 - balandžio 2 dienomis) 
apie nepo laimėjimus jis kalbėjo niūriu, nerimo kupinu tonu, 
vadindamas privataus sektoriaus atgimimą žeminančiu pra- 
laimėjimu „paskutinėje, lemiamojoje kovoje ne su tarptautiniu 
kapitalizmu [...] o su rusiškuoju kapitalizmu, su tuo, kuris auga 
iš smulkiojo valstiečių ūkio“!. Jo pagrindinė išvada buvo teigi- 
nys, kad partija, kad ir koks politinės valdžios monopolis ir 
kokia didžiulė įtaka ūkiui, nepajėgė laimėti konkurencijoje su 
kapitalistinėmis jėgomis. Lenino nuomone, tai buvo „kultūros 
stokos“ ir ekonominio nekompetentingumo įrodymas. Partija, 
kaip įrodinėjo jis, turi viską, išskyrus mokėjimą ūkininkauti“, 
tad nesugeba laimėti kovos su privačiu kapitalu, organizuoda- 
ma šalį civilizuoto valstybinio kapitalizmo pagrindais. Be galo 
pasiaukojantys rusų komunistai ūkiniais klausimais nėra to- 
kie apsukrūs kaip „ten kažkoks nepartinis prekybos tarnauto- 
jas“. Todėl tad, nepaisant „sąmoningos kontrolės“, viskas iš- 
slydo iš jų rankų - tiek ekonomika, tiek valstybės valdymas. 
„Tartum sėdi žmogus, kuris vairuoja, o mašina važiuoja ne ten, 
kur ji kreipiama, o ten, kur kreipia kažkas, lyg nelegalus, lyg 
neteisėtas, lyg kažkas dievas žino iš kur atsiradęs.“ 

Leninas aiškino šį nelauktą rezultatą „kultūros stoka“. Tą 
jis aiškino pateikdamas mokyklinį nugalėtojų nusileidimo nu- 
galėtųjų kultūrai pavyzdį: „Būna, kad viena tauta nukariauja 
kitą tautą ir tada toji tauta, kuri yra nukariavusi, būna nuka- 
riautoja, o toji, kuri nukariauta, būna nugalėtoji. Tai labai pa- 
prasta ir visiems suprantama. Bet kas atsitinka su šių tautų 
kultūra? Čia ne taip paprasta. Jei nukariavusi tauta yra kultū- 
ringesnė už nugalėtąją, tai ji primeta jai savo kultūrą, o jei 
atvirkščiai, tai būna taip, kad nugalėtoji savo kultūrą primeta 
nukariautojai.“? Kaip tik taip atsitiko Rusijoje. Kapitalistinės 
Rusijos kultūra buvo „menka, skurdi“, bet vis tiek pasirodė 
esanti aukštesnė už rusų atsakingų darbuotojų komunistų". 
Kaip tik dėl šios priežasties partija buvo priversta atsitraukti. 

Daug idėjinių komunistų nusivylė ir puolė į paniką; „kai kurie 
iš jų net neleistinai ir vaikiškai pravirko“. Bet apskritai partija 
atsitraukė išsaugojusi revoliucinę tvarką. Dabar ji pasimokė iš 
pralaimėjimo ir nutarė „pripažinti, kad daugiau nebesitrauksi- 
me“. Bet tai nereikš grįžimo prie metodų, taikytų iki nepo. Par- 
tija eis pirmyn atsargiai, drauge su valstiečiais, jei reikės eiti 
nuolat mokantis, „tūkstantį kartų praktiškai patikrinant kiek- 
vieną savo žingsnį“. 

Šis trumpas Lenino kalbų suvažiavimuose atpasakojimas 
rodo esmingą jo santykių su nepu dvilypumą. Jis troško, kad 
tarybinė ekonomika žengtų į valstybinį kapitalizmą vadovau- 
jama partijos — sistemos, kuri toleruoja rinką (atsižvelgdama į 
valstiečius), bet užtikrinančios komunistams ne tik visišką po- 
litinę kontrolę, o ir ūkinį dominavimą. Didžiai nusivylė sužino- 
jęs, kad partinis elitas, turėjęs savo rankose visus valdžios in- 
strumentus, nepajėgus nukonkuruoti privačių kapitalistų. 
Vienintele to priežastimi laikė „subjektyvųjį veiksnį“ — nepa- 
kankamą partinių kadrų kultūros lygį. Kaip matyti, patyrimas 
jį nedaug teišmokė. Jis išliko nepataisomas komunistas ir ja- 
kobinas: komunistas tuo, kad neprarado vilties įgyvendinti ko- 
munistinę utopiją; jakobinas tuo, kad nepakeitė įsitikinimo, jog 
galų gale viskas priklauso nuo revoliucinio avangardo kokybės. 

Taip pat verta atkreipti dėmesį, kad, pasak Lenino, nepo 
esmė buvo nuolaidos valstiečių naudai, o ne nuolaidos rinkos 
ūkio apskritai naudai. Leisti rinkos santykius jam buvo tik ne- 
išvengiamas blogis, kaina už sąjungą su valstietija. Ši sąjunga 
turėjo būti ilgalaikė politika, o prekybos laisvei galą reikėjo pa- 
daryti kuo greičiau. Leninas tai aiškiai teigė straipsnyje Apie 
kooperaciją, kurį parašė 1923 metų sausio mėnesį“. Jis prisipaži- 
no, kad visas jo požiūris į socializmą iš esmės pasikeitė, nes jo 
svorio centras perkeliamas „į taikų organizacinį „kultūrinį dar- 
bą'?. Savo politikos valstiečių klausimu tikslą apibrėžė taip, 
kad valstiečius reikia padaryti „tokius ,civilizuotus „kad jie su- 
prastų, jog naudinga visiems iki vieno dalyvauti kooperacijo- 
je“. Kituose savo paskutinių gyvenimo metų straipsniuose pa- 
brėžė skirtumą tarp valstiečių (klasės su dviem sielomis: 
smulkaus savininko ir darbo žmogaus) ir naujosios buržuazi- 
jos, tai yra „nepmanų“: tokio skirtumo pabrėžimo esmė, Žino- 
ma, buvo siekis sudaryti bendrą darbininkų ir valstiečių frontą 
prieš „nepmanų“ buržuaziją“. 

!V. Leninas, Pilnas raštų rinki- 
nys, p. 82. 


* Ten pat, p. 131. 


3 Ten pat. 


‘Tą kitaip aiškina R. C. Tucke- 
ris. Pasak jo, Lenino straips- 
nis Apie kooperaciją daro tikė- 
tiną hipotezę, kad jeigu 
Leninas būtų gyvenęs ilgiau, 
tai būtų parėmęs Bucharino 
dešiniąją grupuotę. Bet tai yra 
tipiškas pageidavimo mąsty- 
mas, kylantis iš noro iškasti 
bedugnę tarp leninizmo ir sta- 
linizmo (žr. The Lenin Antho- 
logy, p. 707, Lenino straips- 
nio Apie kooperaciją koment.). 


> V. Leninas, Pilnas raštų rinki- 
nys, t. 45, p. 369. 


6 Ten pat, p. 366. 


7 Ten pat, p. 379. 

"V. Leninas, Pilnas raštų rinki- 
nys, t. 45, p. 376. 


* Ten pat, p. 381. 


* Ten pat, p. 177. 


* N. Harding, Lenin's Political 
Thought, t. 2, p. 302. Hardin- 
gas mano, kad Leninas yra ja- 
kobinas tik paskutiniuose kū- 
riniuose (ten pat, p. 307). Bet 
iš tikrųjų nuosekliai jakobiniš- 
ka tendencija akivaizdžiai 
reiškiasi visoje Lenino kūry- 
boje. 


`V. Leninas, Pilnas raštų rinki- 
nys, t. 45, p. 388. 


IV LENINIZMAS: NUO „MOKSLINIO SOCIALIZMO“ Į... 


Lenino susirūpinimas dėl vis didesnio sistemos nekontro- 
liuojamumo reiškėsi jo siūlymais gerinti Centrinės darbininkų 
ir valstiečių inspekcijos darbą. Pagrindinė priemonė šiam tiks- 
lui pasiekti turėjo būti: apriboti inspekcijos darbuotojų kiekį iki 
trijų ar keturių šimtų specialiai patikrintų asmenų, kurie „turi 
išlaikyti specialų egzaminą, kad būtų matyti, ar jie apskritai yra 
susipažinę su darbo ir konkrečiai su administracinio, kancelia- 
rinio ir t. t. darbo mokslinio organizavimo pagrindais“!. Tai 
atitiko mokslinio planavimo, priešpriešinamo natūralios atran- 
kos ir spontaniško reguliavimo procesams, idėją. 

Paskutiniai Lenino straipsniai taip pat įtikinamai liudija jo 
didį nepasitenkinimą valstybės administracinio aparato koky- 
be. Savo paskutiniajame straipsnyje Verčiau mažiau, bet geriau 
(1923 metų kovo 2 dieną) jis teigė, kad valstybės aparato „reika- 
lai tokie liūdni, nenorint sakyti bjaurūs““, iliustruojantys pa- 
čius atgrasiausius rusų ikirevoliucinės biurokratijos bruožus. 
Šio vertinimo aštrumas atspindi Lenino nuogąstavimus, kad 
vis labiau auganti tarybinės valstybės biurokratinė mašina taps 
bejėgė kontroliuoti ne tik rinką, o ir save pačią. Kad ir sunkiai 
sirgdamas, Leninas neprarado ryšio su tikrove ir vis aiškiau 
suvokė, kad administracinio aparato darbuotojams labiausiai 
rūpi savi, asmeniniai, privatūs interesai ir kad tai sukelia ko- 
rupcijos plitimą. O vieninteliu vaistu jis laikė elitinio kontrolės 
aparato stiprinimą ir kokybės gerinimą: „išskirti iš pradžių de- 
šimtis, paskui šimtus geriausių, neabejotinai dorų ir sumanių 
darbuotojų” bei patikėti jiems valstybės veiklos visumos kon- 
trolę. Neilas Hardingas, be kita ko, labai nuoseklus Lenino gy- 
nėjas, teisingai apibūdino šį metodą kaip jakobiniškąjį: „Šis vi- 
sas planas buvo pagrįstas pavyzdinėmis teigiamybėmis, kokių 
turėtų maža saujelė gabių, pasiaukojančių ir visai nepaperka- 
mų Žmonių, suburtų vienoje, pavyzdinėje ir galingiausioje ins- 
titucijoje. Tai buvo jakobiniškas sprendimas, doros valdžia.“ 

Straipsnyje Verčiau mažiau, bet geriau esama itin įdomių min- 
čių apie Lenino siūlomos Centrinės darbininkų ir valstiečių ins- 
pekcijos uždavinius. Jos nariai turėtų sistemingai kontroliuoti 
visas tarybines institucijas —- „nuo smulkiausių ir privačių“ iki 
aukščiausių valstybinių ir partinių, su Politiniu biuru imtinai". 
Bet paprastų administracinės kontrolės metodų nepakaktų. Ko- 
misijos nariai, kad sugautų kaltininkus nusikaltimo vietoje, taip 
pat turi „sugalvoti ypatingų gudrybių savo veiksmams, meto- 


8. Proletariato diktatūra ir ekonominė utopija 


dams ir pan. užmaskuoti“, todėl tai turi būti asmenys, kuriems 
pavyktų dirbti „griebiantis kai kurių gudrybių, žvalgant kar- 
tais gana tolimus šaltinius 
elgius, jie turėtų taikyti neįprastus metodus - pusiau juokais 

„Tikrindami kontroliuojamųjų po- 


klastą, kokią nors gudrybę, kokias nors pinkles*. Kitaip tariant, 
aukščiausieji kontrolieriai turėjo nesijausti varžomi jokių pro- 
cedūrinių taisyklių; jie turėjo atsikratyti savybės, „kurią pran- 
cūzai vadina pruderie“ „ir be sąžinės graužimo taikyti šnipinėji- 
mo ir provokavimo metodą. 

Lenino įsitikinimas, kad „miesčioniškas padorumas“ tėra 
tik patogi fikcija, nesutrukdė jam pastebėti gana šokiruojantį tų 
pasiūlymų neįprastumą. Jis prisipažino žinąs, kad „tvarkingo- 
je ir rimtoje Vakarų Europos valstybėje ši mintis tikrai sukeltų 
siaubą ir nė vienas padorus valdininkas nesutiktų net leisti jos 
svarstyti“. Bet pripažino, kad jo tėvynainiai gal dar tiek nesu- 
biurokratėjo, kad galėtų tuo piktintis. „Mūsų šalyje nepas dar 
nespėjo įgyti tokios pagarbos, kad būtų įsižeidžiama dėl min- 
ties, jog čia galima ką nors gaudyti. Mūsų Tarybų respublika 
dar taip neseniai sukurta ir joje suversta tokia krūva visokio 
šlamšto, jog vargu ar kas nors įsižeis dėl minties, kad po tą 
šlamštą galima knaisiotis griebiantis kai kurių gudrybių, žval- 
gant kartais gana tolimus šaltinius arba einant gerokai aplinki- 
niais keliais.“ 

Susumuokime visa tai. Nepas, kaip jį suprato Leninas, ne- 
buvo ir negalėjo būti socialistinės rinkos ekonomikos modeliu. 
Santykinė rinkos jėgų veikimo laisvė toje sistemoje nebuvo nei 
taisyklė, nei ilgalaikė politika, o tik vienintelė priemonė (be gry- 
nos prievartos) ekonomiškai susieti miestams su gausybe smul- 
kių ir išskaidytų kaimo ūkių. Leninas neketino atsisakyti direk- 
tyvinio ūkio paties savaime: karinio komunizmo atsisakymą jis 
laikė žeminančiu atsitraukimu ir puoselėjo viltį kuo greičiau 
vėl pulti rinką. Jis nutarė iš dalies toleruoti rinkos laisvę, bet jam 
nė į galvą neatėjo laikyti rinkos mechanizmus esant suderina- 
mus su socializmo kūrimu, ką jau kalbėti apie komunizmą. Tai- 
gi jo požiūrio į socializmą „esminis pasikeitimas“ (apie kurį 
rašė straipsnyje Apie kooperaciją) nebuvo komunistinės utopijos 
atsisakymas. 

Taip pat ir politiniu atžvilgiu tas pasikeitimas buvo nelabai 
reikšmingas. Nes būta pažadų vengti tiesioginės prievartos me- 
todų, bet Leninas nė trupučio nepakeitė supratimo apie politinę 

"V. Leninas, Pilnas raštų rinki- 
nys, t. 45, p. 388. 


? Ten pat, p. 389. 


? Ten pat. 


* Ten pat, p. 388. 

! Boettke'as tai vadina „pa- 
grindine Lenino politinės eko- 
nomijos klaida“, nes įsitikini- 
mas, kad viskas priklauso nuo 
tinkamo kadrų pasirinkimo, 
reiškia visišką ekonominės 
kalkuliacijos taisyklių nesu- 
pratimą (The Political Econo- 
my of Soviet Socialism, p. 131). 
Bet tatai reikalauja papildy- 
mo: straipsnyje Verčiau ma- 
žiau, bet geriau jau kalbama ne 
apie ūkio kontrolę, o apie jį 
valdančio valstybės aparato 
kontrolę, tai yra apie „kontro- 
lierių kontrolę“. Leninas suvo- 
kė, kad nekontroliuojamų 
procesų apimtis yra daug pla- 
tesnė negu rinkos dėsnių vei- 
kimo sritis, kad ir valdžios 
„matoma ranka“ tampa ne- 
kontroliuojama. 


IV LENINIZMAS: NUO „MOKSLINIO SOCIALIZMO“ Į... 


diktatūrą kaip apie valdžią, nevaržomą jokiu įstatymu. Ko- 
va su biurokratija buvo redukuota iki tinkamos kadrų atran- 
kos ir jų kontrolės per centralizuotą superelitinę instituciją’. 
Nepo ekonominio liberalizavimo atsvara tapo kiekvienos po- 
litinės opozicijos, taip pat ir partijos gretose, išeleminavimas. 
Užuot pakeitęs Žaidimo taisykles, Leninas dar kartą pasiklio- 
vė revoliuciniu avangardu. 


V 


NUO TOTALITARINIO 
KOMUNIZMO 

PRIE KOMUNISTINIO 
TOTALITARIZMO 


1. Leninizmas ir stalinizmas: ginčas 
„testinumo tezės“ klausimu 


Šis skyrius privalės skirtis nuo ankstesnių, nes negalima kalbė- 
ti apie originalų Stalino indėlį į marksistinę laisvės teoriją. Visi 
argumentai, kuriais Stalinas pasinaudojo ideologiniam ir 
„moksliniam“ savo diktatūros pagrindimui, buvo paimti iš le- 
ninizmo. Stalino novatoriškumas, beje, santykinis, buvo jo poli- 
tinė praktika, bet tai, žinoma, yra kita tema. Nusikalstami, tero- 
ristiniai stalininio režimo aspektai šiandien yra gana gerai 
žinomi ir visuotinai smerkiami, taigi nėra reikalo jų čia vardin- 
ti. Mūsų bendras požiūris į Staliną nepriklauso nuo jo aukų 
kiekio, nes nėra moralinio skirtumo tarp dvidešimties ar ketu- 
riasdešimties milijonų nužudytųjų! Šiaip ar taip, turime sutikti 
su Rojumi Medvedevu, kad: „joks praeities tironas nei despotas 
nepersekiojo ir nesunaikino šitaip daug savo tėvynainių'*. O 
jei taip, tai nepagrįstos yra spėlionės, ar tokio žmogaus idėjos 
negalėtų būti kaip nors siejamos su laisvės problema, nesvar- 
bu, kaip ją suprastume. 

Tačiau iš esmės akivaizdu, kad kiekvienoje knygoje apie 
marksistinės tradicijos laisvės problemą turi būti rimta stali- 
nizmo analizė. Juk sunku neigti faktą, kad stalinizmas ilgą lai- 
ką beveik visuotinai - tiek Rytuose, tiek Vakaruose - buvo lai- 
komas teisėtu tos tradicijos paveldėtoju. Taip pat sunku abejoti 
(nors, kaip pamatysime, kai kurie Vakarų intelektualai mėgina 
neigti), kad stalinizmo teorija ir praktika atstovavo komunisti- 
nio tipo totalitarizmui, susitapatinančiam su istorijos dėsnių 
koncepcija ir marksistine ateities visuomenės vizija. 


"Dvidešimt milijonų aukų pri- 
skaičiuoja R. Conquest, Žr. 
The Great Terror. A Reasses- 
sment, New York-Oxford, 
1990, p. 486. Pasak R. Med- 
vedevo (žr. Toaeuveckaa cma- 
mucmuka, „CO6biITMA n BpeMA“, 
1989, kovas, nr. 6), šį skaičių 
reikia padvigubinti. 


2 R. Miedwiediew, Pod osąd 
historii. Geneza i następstwa sta- 
linizmu, vert. C. Czarnogórski, 
t. 1, Warszawa, 1990, p. 437. 

1 Siūl. G. Orwell, Collected Essa- 
ys, t. 2, New York, 1968, p. 135. 


? Pasak A. Solženicyno, mark- 
sistinio komunizmo esmė nie- 
kuo nepasikeitė nuo Komunis- 
tų partijos manifesto laikų, žr. 
Publicistika. Stat' ji i rėči, Paris, 
1981, p. 232. 

* L. Trotsky, Stalinism and 


Bolshevism, New York, 1970, 
p. 17. 


V NUO TOTALITARINIO KOMUNIZMO PRIE KOMUNISTINIO... 


Komunistinio totalitarizmo esmę geriausiai pavaizdavo Ge- 
orge'as Orwellas. Tai buvo mėginimas pavergti žmones ne tik 
išorine prievarta, o ir iš vidaus, kontroliuoti jų mintis ir jaus- 
mus. Be to, kontrolė turėjo būti ne tik negatyvi, varžanti minties 
laisvę, o ir pozityvi, liepianti galvoti tiksliai apibrėžtai, verčian- 
ti žmones pakeisti savo esmingiausią tapatybę, atsisakyti „būti 
savimi pačiu“!. Nes tik šitaip galima buvo kurti totalinį vien- 
mintiškumą, stalinistų vadinamą „moraline-politine visuome- 
nės vienybe“. 

Šiam tikslui pasiekti stalinistai mobilizavo visas priemones — 
nuo fizinės prievartos iki organizuotos ideologinės priespau- 
dos. Todėl nepakanka konstatuoti, kad stalinizmas atėmė iš 
individų ir grupių net ir minimalias laisvės garantijas. Stalini- 
nės sistemos esmė buvo visų galimų priemonių mobilizavimas 
prieš individų ir grupių laisvę. Juk reikėjo chaotišką spontaniš- 
kumą ir „anarchišką“ pliuralizmą pakeisti viską apimančia są- 
moninga kontrole, sąmoningu visuomenės likimo valdymu. 

Kaip stengiausi parodyti, sąmoninga „Žmogiškųjų visuo- 
meninių jėgų“ kontrolė siekiant „viešpatauti kolektyviniam li- 
kimui“ buvo marksistinio laisvės idealo esminis elementas. To- 
dėl marksizmas puikiai grindė leninizmo ir stalinizmo 
totalitarines tendencijas. Jau vien todėl stalinizmo negalima 
laikyti vietiniu, lokaliniu reiškiniu, nesisiejančiu su autentiš- 
ku marksizmu ir jo komunistinės ateities vizija. 

Ar tai tolygu teigimui, kad stalinizmas buvo neišvengia- 
mas marksizmo ar bent leninizmo rezultatas? Nemanau. Ne- 
sutinku su nuomone, kad istorijos vyksmas yra iš anksto nu- 
lemtas ir negali būti jokių alternatyvų; taip pat nedrįsčiau 
teigti, kad didžiųjų politinių judėjimų istorija yra iš anksto 
nulemta jų ideologijų vidinės logikos. Rusijos marksistinio ko- 
munizmo raidoje buvo ir tęstinumo elementų, ir jo stokos ele- 
mentų. Vertinimas to, kurie iš jų buvo reikšmingesni, labai 
priklauso nuo subjektyvių veiksnių — nuo tyrinėtojo biografi- 
jos, jo požiūrio į komunistinį judėjimą ir komunistinį idealą. 
Pavyzdžiui, Aleksandras Solženicynas neigia patį staliniz- 
mo, kaip atskiro istorinio reiškinio, egzistavimą; jo manymu, 
yra nepagrįsta atsieti stalinizmą nuo leninizmo, o leninizmą 
nuo marksizmo“. O Trockis skelbė požiūrį, kad stalinizmas iš 
tikrųjų esąs kontrrevoliucinis bolševizmo neigimas, kad jį ski- 
rianti nuo leninizmo „ištisa kraujo upė““. 


1. Leninizmas ir stalinizmas: ginčas „tęstinumo tezės“ klausimu 


Amerikiečių sovietologijoje nuomonių skirtumai leninizmo 
su stalinizmu santykio klausimais buvo susiję su požiūrių į to- 
talitarizmą tarybinėje istorijoje skirtumais. Dvidešimto am- 
žiaus šeštąjį dešimtmetį totalitarinis modelis atrodė apskritai 
priimtina šios visuomenės mokslų srities paradigma. Bet gana 
greitai kilusi reakcija prieš ją įgavo „revizionistinių“ tarybi- 
nės sistemos, jos genezės ir evoliucijos interpretacijų pavidalą. 
Pagrindinė jų priežastis buvo 1956 metų „atšilimas“ ir Niki- 
tos Chruščiovo destalinizacijos kampanija: nepaisant visų jos 
silpnybių ir iš anksto nustatytų ribų, ji parodė, kad Stalino su- 
kurta sistema nėra apsaugota nuo pageidaujamų ar nepagei- 
daujamų pasikeitimų ir kad totalitarizmo koncepcija yra per- 
nelyg statiška tiems procesams paaiškinti. Prie to prisidėjo 
politinis motyvavimas: vis daugiau amerikiečių mokslininkų 
ėmė manyti, kad TSRS interpretavimas nelanksčiomis totali- 
tarinio modelio kategorijomis kursto „šaltąjį karą“, pateisina, 
nors ir ne tiesiogiai, antikomunistinę isteriją ir susijusias su ja 
makartizmo praktikas, stiprina amerikiečių konservatyvaus 
pasitenkinimo savimi ir politinės arogancijos laikyseną. Alfre- 
das Meyeris apie tai rašė su įniršiu ir visiškai įtikinamai’. Kad 
ir ką manytume apie totalitarinio modelio mokslinę vertę, tu- 
rime suvokti jo funkcionavimą politiniame gyvenime. Žino- 
ma, akivaizdu, kad įvairių šalių gyventojai mato tai skirtin- 
gai: amerikiečiai liberalai, sutelkę dėmesį į vidaus politiką ir 
ypač jautrūs antiliberaliems makartizmo aspektams, žiūri į tai 
kitaip, negu liberalai iš Vidurio ir Rytų Europos šalių, kuriems 
stalininė sistema kartu su tuo, kas iš jos liko po Stalino mirties, 
buvo priešas numeris vienas. 

Galima manyti, kad tie du požiūriai nėra vienodai teisėti. 
Jeigu pagrindinė „šaltojo karo“ priežastis buvo kaip tik stali- 
nizmas, jeigu stalininė Tarybų sąjunga kėlė grėsmę liberalioms 
vertybėms pasauliniu mastu, tai intelektualų iš Vidurio ir Ry- 
tų Europos požiūris buvo ne toks etnocentriškas ir labiau tei- 
sėtas. Sutinku su šiuo požiūriu, bet kaip tik todėl noriu smar- 
kiai pabrėžti, kad totalitarinį modelį taikant stalininei epochai, 
negalima teigti, kad šis modelis netaikytinas postalininiam lai- 
kotarpiui. Nes yra tiesa, kad pernelyg didelis prisirišimas prie 
tezės apie tarybinės tikrovės „nekintamą totalitariškumą“ ne- 
padėjo objektyviai vertinti procesų postalininėje Tarybų sąjun- 
goje ir jos satelituose. Totalitarinės koncepcijos šalininkai bu- 
vo linkę manyti, kad jeigu bus teikiama kokia nors reikšmė 

pokyčiams tose šalyse, ar jei tie pokyčiai bent bus pastebėti, tai 
gali susilpnėti tų šalių antikomunistiškumas. Todėl tad lenkų 
antikomunistiniai intelektualai darė viską, kad nesugriautų įsi- 
tikinimo, jog Lenkija net iki 1989 metų buvo totalitarinė vals- 
tybė!. Čia jiems daug pagelbėjo Vakarų kraštutiniai dešinieji 
sovietologai (pvz., Alainas Besangonas), kurie nedvejodami 
skelbė, kad Tarybų sąjunga buvo totalitarinė ligi pat pabaigos, 
kad Gorbačiovo perestroika buvo apsukri manipuliacija, turė- 
jusi apgauti Vakarus ir kartu sutvirtinti tarybinę imperiją ir 
parengti naują komunistinį puolimą. Apskritojo stalo diskusi- 
jos Lenkijoje šiuo požiūriu buvo kapituliacija prieš komuniz- 
mą. Šiandien tai atrodo neįtikėtina, bet taip iš tikrųjų buvo. 

Šiaip ar taip, egzistavo daug svarių priežasčių abejoti to- 
talitariniu modeliu ir revizuoti daug paplitusių požiūrių į „re- 
alaus socializmo“ šalis. Revizionistai buvo teisūs įrodinėda- 
mi, kad totalitarizmo sąvoka piršo vienašališką tų šalių tikrovės 
interpretaciją - padidindavo jų monolitiškumą ir iš anksto darė 
prielaidą apie jų evoliucijos negalimumą arba tariamumą. To- 
dėl galima buvo laukti, kad komunizmo žlugimas per taikią 
evoliuciją bus pripažintas lemiamu argumentu revizionistinės 
mokyklos naudai - įrodymu, kad jos atstovai buvo teisūs, neig- 
dami totalitarinės koncepcijos „esencializmą“, jos didelį pesi- 
mizmą dėl galimybės sulaukti kokių nors esminių pasikeitimų. 
Bet ivyko kitaip: „perestroika ir glasnost’, o paskui galutinis tary- 
binio komunizmo žlugimas privedė ne prie revizionizmo per- 
galės ir totalitarinio modelio pralaimėjimo, o prie beveik atvirkš- 
čio rezultato“. 

Tų žodžių autorius, Stanfordo Universiteto profesorius Te- 
rence'as Emmonsas čia įžvelgia „nemažą ironiją“. Tačiau kar- 
tujis pats nurodo politinę tokio reikalų pakrypimo priežastį: į 
revizionistinę mokyklą žiūrėta kaip į mėginančią nuslėpti tary- 
binės sistemos nusikaltimus arba net moraliai juos pateisinti’. 
Kitaip sakant, revizionizmo atstovai buvo tapatinami su 
„Minkštąja“, kairuoliška komunizmo atžvilgiu politika, tai yra 
su pozicija, kurią buvo sunku ginti tada, kai pačioje Tarybų 
sąjungoje ėmė triumfuoti tvirtos antikomunistinės pažiūros. 

Tačiau taip tiesiogiai supolitinto suvokimo taiklumas yra 
itin kontroversiškas. Negaliu čia detaliai nagrinėti šios proble- 
mos. Tik pastebėsiu, kad revizionistai be reikalo susilpnino sa- 
vo poziciją, stengdamiesi visiškai išeliminuoti totalitarizmo są- 

voką arba apriboti jos taikymą trumpam TSRS istorijos laikotar- 
piui. Jų kova su totalitarinės mokyklos dogmatizmu būtų veiks- 
mingesnė, jeigu totalitarizmo sąvoka būtų suvokta kaip svarbi, 
tiesiog nepakeičiama topologinė kategorija, kartu plėtojant „de- 
totalitarizacijos“ teoriją. Toks požiūris padėtų sutelkti dėmesį į 
pozityvius pasikeitimus „realaus socializmo“ šalyse ir kartu 
išvengti pagundos padailinti jų praeitį. Pačioje Gorbačiovo val- 
dymo pradžioje tą formulavau taip: 


„Totalitarizmo terminas turi būti rezervuotas sistemoms, kurioms 
būdingas revoliucinis dinamizmas, mesianistinio tipo ideologinis 
užsiangažavimas, sugebėjimas ideologiškai kontroliuoti gyven- 
tojus bei sėkmingai mobilizuoti mases aktyviam, nors griežtai 
kontroliuojamam dalyvavimui „kuriant naują gyvenimą“. Ob- 
jektyviems stebėtojams turi būti akivaizdu, kad visi šie totalita- 
rizmo bruožai šiandien TSRS yra labai pasilpę. Kitose „realaus 
socializmo“ šalyse, ypač Vengrijoje ir Lenkijoje, šis detotalitariza- 
cijos procesas, žinoma, yra pažengęs gerokai labiau. Tai reiškia, 
kad šiandien negalima kalbėti apie „nekintamą totalitarizmo es- 
mę“. Totalitarizmo teorija išlieka tinkama tam tikro „realaus so- 
cializmo“ istorijos etapo aiškinimui, bet yra pernelyg statiška, 
kad paaiškintų jo tolesnę raidą.“ 


Ši knyga, be kita ko, yra mėginimas nušviesti komunistinį 
totalitarizmo variantą. Mėginu įtikinti, kad komunistinio tota- 
litarizmo sąvoka turi būti išsaugota ir vartojama aiškinant du 
istorinius procesus: „totalitarizacijos“ procesą ir „detotalitari- 
zacijos procesą“. Toks totalitarizmo termino vartojimas suisto- 
rins jo turinį ir parodys, kad totalitarizmas veikiau yra proce- 
sas, negu stabili sistema, taigi negali būti traktuojamas kaip 
ilgalaikė liberalios demokratijos alternatyva. Totalitarizmą, kaip 
procesą, sudaro trys fazės: revoliucinio puolimo, pasibaigusio 
totalitarinės valstybės sukūrimu, fazė; santykinio tos valstybės 
stabilumo fazė ir pagaliau ilga detotalitarizacijos fazė, kuri turi 
baigtis sistemos žlugimu (nes detotalitarizaciją sudaro irimas, 
o ne organiška raida). Šiuo požiūriu stalinizmas yra tobuliau- 
sias priartėjimas prie totalitarinės valstybės modelio; 1956 me- 
tais prasidėjo ilgas, tarpais vingiuotas atsitraukimo nuo totali- 
tarinio idealo kelias. Ši pozicija aiškiai skiriasi nuo abiejų 
amerikoniškosios sovietologijos mokyklų. Nuo totalitarinės mo- 
kyklos ją skiria ryžtingas atsisakymas požiūrio, kad „realaus 
socializmo“ šalys liko totalitarinės net iki to momento, kai jų 

valdančiosios komunistų partijos buvo priverstos atsisakyti val- 
džios!. O nuo revizionistinės mokyklos jas skiria komunizmo 
iki Stalino ir Stalino laikų komunizmo interpretavimas. Šiuo 
klausimu sutinku su L. Kotakowskio požiūriu: stalinizmas bu- 
vo logiškas ir teisėtas (nors nebūtinai neišvengiamas) leniniz- 
mo rezultatas. Tad negaliu sutikti su R. Tuckerio nuomone, kad 
lemiamą reikšmę turėjo tiesiog Stalino asmenybė ir kad be šio 
atsitiktinio veiksnio TSRS istorija po Lenino mirties būtų visiš- 
kai kitokia*. Toks mąstymas man atrodo esąs naivumo viršūnė. 
Stalinizmas, kaip rašo Kotakowskis, „nebuvo atsitiktinis blo- 
gis, kuris kažkaip sutapo su malonia vizija“?. Norint jį tinka- 
mai suprasti, reikia jį sieti ne tik su leninizmu, o ir su pačia 
marksistinio komunizmo esme, tai yra su „šuolio į laisvės kara- 
lystę“ utopija. 

Tačiau įsigilinkime į argumentus, remiančius tezę, kad 
stalinizmas iš esmės buvo radikalus nukrypimas nuo leni- 
nizmo ir bolševizmo kaip visumos. Įsigilinti tikrai verta, nes, 
kaip teisingai pastebėjo Stephenas F. Cohenas, apriorinė prie- 
laida apie nepertraukiamą leninizmo ir stalinizmo tęstinu- 
mą trukdė suprasti „poreikį studijuoti stalinizmą kaip atski- 
rą reiškinį, turintį savo istoriją, politinę dinamiką ir socialines 
pasekmes*. Su tuo reikia sutikti, nors tai neturi griauti „tęsti- 
numo tezes“. Juk esminis tęstinumas nepaneigia tęstinumo 
nebuvimo momentų. Dėmesį sutelkti į tuos momentus labai 
reikia siekiant suprasti stalinizmo specifiką, jo uždavinių sa- 
votiškumą ir jo vietą tarybinio komunizmo istorijoje. 

Žinoma, negaliu čia referuoti viso diskusijos šia tema turi- 
nio. Apsiribosiu tik trimis būdingais autoriais ir dviem argu- 
mentavimo linijomis. Pirmoji, reprezentuojama Tuckerio ir Co- 
heno, skelbia, kad Stalino režimas buvo įvestas „revoliucijos 
iš viršaus“, kuri tariamai buvo „radikalus nukrypimas nuo bol- 
ševikinės programinės minties“. Antroji, kurią suformulavo 
Jerry F. Houghas, akcentuoja tęstinumo nebuvimą tarp dviejų 
stalinizmo fazių: revoliucinės mobilizacijos fazės (1928-1931 
metų kultūrinė revoliucija ir pirmasis penkmečio planas) ir ket- 
virtojo dešimtmečio „didžiojo atsitraukimo“ fazės. Houghas 
mano, kad subrendusiam stalinizmui atstovavo ši antroji fa- 
zė, ir iš to daro išvadą, kad Stalinas nekėlė tikslo ideologiškai 
motyvuotai radikaliai transformuoti žmogų (koks yra totali- 
tarinių ideologijų tikslas). Stalinui, pasak Hougho, pakako iš- 

orinių nuolat griežtėjančios ir viską apimančios kontrolės me- 
chanizmų, o jei taip, tai jis teturėjo vien autoritarinių ambici- 
jų, laisvų nuo autentiškai totalitarinių aspiracijų!. Šitaip Houg- 
has mėgina sugriauti ne tik tezę apie tęstinumą, o ir leninizmo 
ir stalinizmo interpretavimo totalitarinio modelio kategorijo- 
mis pagrįstumą*. Pasak jo interpretacijos, leninizmas nebuvo 
totalitarinis, nes — priešingai negu stalinizmas - nesugebėjo 
sukurti efektyviai veikiančių totalinės kontrolės mechanizmų; 
o stalinizmas nebuvo totalitarinis, nes atsisakė iš esmės totali- 
tarinių komunizmo aspiracijų. Ši analizė turėjo įrodyti esminį 
totalitarinio modelio nenuoseklumą: nes revoliuciniai siekiai 
(totalinis žmogaus transformavimas) nesuderinami su institu- 
cionalizuotu autoritarizmu (išorinis totalinės kontrolės mecha- 
nizmas). Taigi tarybinis komunizmas negalėjo būti totalitarinis 
nei revoliucinės „audros ir spaudimo“, nei biurokratinės-autori- 
tarinės stabilizacijos laikotarpiais’. 

Reikalui išsiaiškinti reikia tų požiūrių kritikos. Cohenas ir 
Tuckeris teikia argumentų tęstinumo nebuvimui pagrįsti, 
remdamiesi nubrėžta leninizmo interpretacija —- nepo laiky- 
mu Lenino minties kulminacija, neva Leninas nuoširdžiai at- 
sisakė spręsti valstiečių klausimą revoliuciniu būdu. „Išėjimas 
už nepo ribų, - rašo Tuckeris, - turėjo įvykti pagal nepo apibrž- 
tą evoliuciją, o ne revoliucijos keliu“*. O stalinizmas, bent sa- 
vo puolimo ir triumfo laikotarpiu, atstovavo „revoliuciniam 
metodui kaip tik ta prasme, kokia apibrėžė Leninas, perspėjęs 
netaikyti Tarybų sąjungoje revoliucinių metodų tolesnėje so- 
cializmo statyboje [...] Užuot išėjęs iš nepo evoliuciniu būdu, 
Stalinas panaikino nepą revoliuciniu būdu, dekretu ir prievar- 
ta^. Tai darydamas jis sąmoningai sekė pavyzdžiu, kurį su- 
kūrė rusų valstybės kūrimo ir modernizavimo autokratija; taigi 
jo „revoliuciją iš viršaus“ reikia aiškinti „senos rusų istorijos 
grįžimo prie revoliucinio proceso kategorijomis““. Tad nieko 
keista, kad stalininės revoliucijos rezultatas buvo „carų pa- 
rengto pavyzdžio esminių bruožų pakartojimas“. Carai įvedė 
visų socialinių klasių įbaudžiavinimą (zakrėpoščenije), įvedę jų 
prievartinį tarnavimą valstybei. Stalininė revoliucija pagim- 
dė „neocarinį valstybės, besiremiančios prievartine tarnyba, 
variantą“. Tuckeris sutiko vadinti šią valstybę „totalitarine““. 

Ta koncepcija, kurią Tuckeris išplėtojo ir dokumentavo 
savo monumentaliame veikale Stalin in Power", turi tam tikrą 

euristinę vertę ir turi būti traktuojama kaip rimtas indėlis į 
specifinių rusiškų stalinizmo šaknų supratimą. Bet tai nekei- 
čia pagrindinio fakto, kad Stalinas visų pirma buvo revoliuci- 
nis marksistas, bolševikas ir ištikimas Lenino mokinys. Stali- 
no valstybės kūrimo ambicijos yra pabrėžiamos labai taikliai, 
bet vis tiek nėra pagrindo atriboti stalinizmo nuo visos ligtoli- 
nės bolševikinės tradicijos. Nes netiesa, kad sumanytoji revo- 
liucija iš viršaus buvo radikalus nukrypimas nuo bolševizmo, 
kad valstiečių prievartinės kolektyvizacijos idėja neatsirado 
Lenino galvoje’, kad leninizmo šerdis buvo konsensuso sieki- 
mas įtikinimu ir kad toji „įtikinimo politika“ buvo būdinga 
leninizmui nuo 1902 metų, tai yra nuo veikalo Ką daryti? pa- 
rašymo“. 

Tokios rūšies teiginiai yra tiesiog gėdingi. Jie rodo, kad kai 
kurie, be kita ko, žymūs amerikiečių mokslininkai nuėjo per 
toli, siekdami apginti leninizmą nuo žeminančių palygini- 
mų su stalinizmu. Bet kaip tik dėl šios priežasties Tuckerio 
argumentacija suteikia patogų išeities tašką nagrinėti santy- 
kiui tarp leninizmo ir Stalino „revoliucijos iš viršaus“. Taigi 
verta ją panagrinėti papunkčiui. 

„Žmonių įtikinimo, kad jie pakeistų savo mąstyseną““, idėja 
nedaug teturėjo bendra su Lenino adekvataus sąmoningumo 
kūrimo ir įnešimo iš išorės į darbininkų judėjimą koncepcija. 
Tikras įtikinimas numato laisvą dialogą, o Leninas formulavo 
organizuotos, sistemingos ir be jokių skrupulų indoktrinaci- 
jos programą. Tai buvo kovos su darbininkų judėjimo „spon- 
taniškumu“ programa, programa jo griežtos organizacinės ir 
ideologinės kontrolės, kurią turėjo vykdyti partinis avangar- 
das kaip vienintelis teisėtas „mokslinio socializmo“ interpre- 
tatorius. Skirtumas tarp įtikinimo ir ideologinio spaudimo - 
paremto „neklystančios teorijos“ autoritetu ir pasirengusio 
griebtis brutaliausių kovos su „nukrypimais“ priemonių - lyg 
ir turėtų būti akivaizdus. 

Be jokios abejonės, tatai buvo akivaizdu Stalinui, kuris šiuo 
klausimu buvo lojalus ir nepaprastai nuoseklus leninistas. Jis 
nuo pat savo veiklos pradžios vadovavosi įsitikinimu, kad tik 
partinis avangardas atstovauja socialistiniam sąmoningumui. 
Šį įsitikinimą jis pabrėžė dar labiau nei Leninas, nes prieštara- 
vo Lukácso teiginiui apie esminį skirtumą tarp empirinio dar- 
bininkų klasės sąmoningumo ir potencialaus, adekvataus pro- 
letarinio sąmoningumo. Apie tai 1905 metais Stalinas rašė: 

„reikalas yra tas, kad aš galiu būti proletaras, o ne buržua padė- 
timi, bet kartu nesuprasti savo padėties ir dėl to būti pajungtas 
buržuazinei ideologijai“. O dėl Lenino „įtikinimo“ problemos, 


neva iš esmės skirtingos nuo Stalino „prievartos ir smurto“, gali- 


me remtis pačiu Leninu, kuris tai suvokė taip: 


„Žinoma, mes nesame prieš prievartą; iš tų, kurie neigiamai Žiūri 
į proletariato diktatūrą, mes juokiamės ir sakome, jog tai kvaili 
žmonės, negalintys suprasti, kad turi būti arba proletariato dikta- 
tūra, arba buržuazijos diktatūra. Kas sako kitaip, yra arba idiotas, 
arba politiškai toks neišprusęs, kad jį gėda leisti ne tik į tribūną, 
bet ir apskritai į susirinkimą. Gali būti arba prievarta prieš Lyb- 
knechtą ir Liuksemburg, geriausių darbininkų vadų žudymas, 
arba prievartinis išnaudotojų slopinimas, o tie, kurie svajoja apie 
vidurį, yra žalingiausi ir pavojingiausi mūsų priešai. Toks dabar 
yra klausimas. Tad, kai kalbame apie specialistų panaudojimą, 
reikia turėti galvoje tarybinės politikos pamoką, gautą per pra- 
ėjusius vienerius metus; per šiuos metus mes palaužėme ir nuga- 
lėjome išnaudotojus, o dabar mums reikia išspręsti buržuazinių 
specialistų panaudojimo uždavinį. Kartoju, čia vien prievarta nie- 
ko nepadarysi. Be prievartos, po pergalingos prievartos, čia rei- 
kalingas organizuotumas, drausmė ir moralinis laimėjusio prole- 
tariato autoritetas, nes proletariatas pajungia sau ir įtraukia į savo 
darbą visus buržuazinius specialistus! 


Kas nors pasakys: vietoj prievartos Leninas rekomenduoja mo- 
ralinį poveikį! Bet kvaila manyti, kad, kuriant komunistinę visuo- 
menę, vien prievarta galima išspręsti naujo mokslo ir technikos 
organizavimo klausimą.“ 


Kaip matyti iš to, kas pasakyta, Leninas rekomendavo „mo- 
ralinį poveikį“, arba įtikinimą, vartoti po „pergalingos prievar- 
tos“. Stalino pozicija tokia pat. Leninas jį išmokė, kad prievar- 
ta turi būti papildyta įtikinimu, o įtikinimas paremtas 
grasinimais vėl griebtis prievartos priemonių. Panašiai kaip 
Leninas, Stalinas puikiai suvokė, kad su gryna prievarta ne- 
priversi buržuazinių specialistų padėti kurti socializmą; to- 
dėl, kaip ir Leninas, tapo priešakiniu kairuoliškų tendencijų 
kritiku — smerkė partijos kurstymą prieš nepartinius specia- 
listus. Netgi reikia pažymėti, kad jis labiau negu Leninas pa- 
brėžė įtikinėjimą, nes norėjo patraukti į partijos pusę ne tik 
techninę, o ir humanitarinę inteligentiją - rašytojus, istorikus, 
menininkus. Teisingai pažymėta, kad jis taip pat pasirūpino 

sudaryti sąlygas, kurios paremtų tą įtikinimą: „Tiesiogiai jun- 
tamas pagerėjimas — ir ne tik palyginus su kultūrinės revoliuci- 
jos laikotarpiu, o ir su nepu, - buvo tas, kad organizuotos ko- 
munistinės grupės liovėsi puldinėjusios nepartinius, 
„buržuazinius“ intelektualus dėl jų profesijų arba socialinės 
kilmės. Buvęs profesinis „isteblišmentas“ daugelyje sričių se- 
nieji atgavo autoritetą“. 

Dabar susipažinkime su Tuckerio ir Coheno teze apie ta- 
riamą leninizmo priešingumą „revoliucijai iš viršaus“ ir pri- 


evartinei valstiečių kolektyvizacijai*. 


Neįmanoma paneigti, kad Stalinas grindė kolektyvizaciją, 
kaip ir viską, ką pats darė, Lenino argumentais. Stalinas pri- 
minė partijai, kad Leninas laikė valstiečius „paskutine kapita- 
listine klase; kad smulkus prekinis valstietiškas ūkis jam at- 
rodė kaip smulkioji gamyba, kuri „gimdo kapitalizmą ir 
buržuaziją nuolatos, kasdien, kas valandą, gaivališkai ir ma- 
siškai“*, kad dėl šios priežasties Leninas ragino partiją organi- 
zuoti kolektyvinius ūkius nuo pat pirmų dienų po revoliuci- 
jos?. Stalinas citavo Lenino žodžius, apibūdinančius nepą kaip 
laikino atsitraukimo politiką, kad „paskui įsibėgėtume ir smar- 
kiau nušoktume į priekį“*. Stalinas pabrėždavo, kad buožių, 
kaip klasės, likvidavimo politika „negalėjo iš dangaus nukris- 
ti”: „ją paruošė visas pirmesnis kapitalistinių kaimo elementų 
apribojimo, vadinasi, ir išstūmimo laikotarpis’. Jis vartojo Le- 
nino leksiką, vadino buožes „kraugeriais, vorais, vampyrais“. 
Bet visų pirma kantriai aiškino Lenino, o iš esmės bendrą mark- 
sistinį kolektyvizacijos reikalingumo pagrįstumą. Smulkūs 
valstiečių ūkiai, kaip įrodinėjo jis, yra praeities reliktai, pa- 
smerkti išnykti, nesuderinami nei su kapitalizmu, nei su so- 
cializmu. Pagal visuotinį ekonominės raidos dėsnį, smulki pre- 
kinė gamyba turi centralizuotis ir virsti stambia pramonine 
gamyba. Tai vyksta arba kapitalistiškai eksproprijuojant var- 
guomenę ir vidutiniokus, arba socialistiškai eksproprijuojant 
buožes ir paverčiant smulkius ir vidutinius ūkius dideliais ko- 
lektyviniais ūkiais, aprūpintais technika ir specialistų kadrais“. 
Pirmas sprendimas, nepriklausomai nuo jo grynai ekonomi- 
nių privalumų, yra nepriimtinas tiek dėl ideologinių, tiek dėl 
praktinių priežasčių. Juk proletariato diktatūros valstybė ne- 
gali remtis dviem skirtingais pagrindais — centralizuota, pla- 
nine socialistine pramonine gamyba ir kartu atsilikusia, išskai- 
dyta smulkia prekine žemės ūkio gamyba". Neatidėliotinas 

poreikis nuolat aprūpinti miestus maistu, ypač dėl grūdų kri- 
zės ir drąsiai iškeltų pirmojo penkmečio plano uždavinių, da- 
ro būtiną socialistinį žemės ūkio pertvarkymą. Tai partijai yra 
prioritetinis ir svarbiausias uždavinys!. 

Teorinė šio protavimo dalis turėjo tvirtą atramą marksiz- 
me. Marxas juk įrodinėjo Kapitale, kad smulki valstietiška ga- 
myba esanti pasmerkta išnykti dėl negailestingų raidos cen- 
tralizacinių tendencijų. Mėginimai išgelbėti smulkius 
gamintojus nuo kapitalistinės ekspropriacijos, jo supratimu, 
buvo reakcinis siekis „dekretuoti visuotinį vidutiniškumą'*. 
Decentralizuotas gamybos būdas turi nunykti „veikiant ima- 
nentiniams pačios kapitalistinės gamybos dėsniams“. 


„Jo sunaikinimas, individualinių ir suskaidytų gamybos priemo- 
nių pavertimas visuomeniškai koncentruotomis, vadinasi, nykš- 
tukinės daugelio nuosavybės pavertimas milžiniška nedaugelio 
nuosavybe, žemės, pragyvenimo reikmenų, darbo įrankių eks- 
proprijavimas iš plačiųjų liaudies masių, - šis baisus ir sunkus 
liaudies masių eksproprijavimas sudaro kapitalo istorijos prolo- 
gą [...] Betarpiškų gamintojų eksproprijavimas vykdomas su ne- 
gailestingiausiu vandalizmu, skatinamas niekšiškiausių, bjauriau- 
sių, smulkmeniškiausių ir pasiučiausių aistrų*. Bet tai yra istorinė 
būtinybė, neišvengiama pažangos grandis. Galų gale šio žiauraus 
proceso rezultatai, kaip paaiškės, bus naudingi, nes sudarys gali- 
mybę atsirasti ūkinei sistemai, kuri remsis „laisvų darbo žmonių 
kooperacija ir jų bendru žemės ir jų pagamintų gamybos priemo- 

nių valdymu“. 


Ta Engelso išpopuliarinta teorija tapo privaloma dogma 
visiems marksizmo dogmatikams. Smulkiųjų gamintojų lai- 
kymas neginčijamai pasmerktais išnykti tapo išskirtiniu 
„mokslinio socializmo“ bruožu, išsilaisvinimo iš populisti- 
nio sentimentalumo ir smulkiaburžuazinių iliuzijų įrodymu“. 
Vokiečių socialdemokratų Erfurto programa teigė, kad smul- 
kios prekinės gamybos diėnos suskaičiuotos”. Rusų marksistai 
visiškai sutiko su šiuo požiūriu, laikydami negailestingą valstie- 
čių ekspropriaciją būtina kapitalistinės raidos kaina. Kaip tik dėl 
to narodnikai kaltino juos už pasirengimą aukoti žmones ant 
pažangos aukuro ir net masių išdavimą buržuazijos naudai. Šie 
kaltinimai nebuvo vien piktos insinuacijos: rusų marksisti- 
niai fundamentalistai iš tikrųjų buvo įtikėję, kad smulkūs vals- 
tiečių ūkiai turi būti likviduoti nepaisant jokių humanitarinių 

prieštaravimų ir kad mėginimai stoti skersai kelio šiam „natū- 
raliam procesui“ yra reakcingi ir kvaili. 

Akivaizdu, kad tokia mąstysena padarė didžiulę įtaką po- 
revoliucinei bolševikų politikai. Faktas, kad revizionistiniai an- 
glų-amerikiečių istorikai ir sovietologai į tai neatsižvelgė, daž- 
nai buvo skeptiško požiūrio į idėjų vaidmenį istoriniuose 
pokyčiuose atspindys. Ideologiniams aiškinimams buvo prieš- 
priešinami empiriniai aiškinimai; kai kada netgi buvo įrodinė- 
jama, kad visa tarybinio komunizmo evoliucija turi būti aiški- 
nama situaciniais-asmeniniais santykiais, neteikiant rimtos 
reikšmės ideologiniams judėjimo tikslams!. Neketinu neigti, kad 
vienais ar kitais klausimais toks požiūris galėjo pasirodyti pa- 
lyginti naudingas ir vaisingas. Tačiau nematau pagrindo pro- 
gramiškai ignoruoti ideologiją, interpretuojant labiausiai ideo- 
logizuoto revoliucinio judėjimo, koks buvo rusų komunizmas, 
istoriją. Jeigu rusų revoliucija atstovavo maksimalios ideologi- 
nės mobilizacijos fazės komunizmui, tai neįmanoma suprasti 
jos istorijos atsietai nuo jos ideologijos. Toji ideologija taip pat 
buvo raktas suprasti vėlesniems, postmobilizaciniams judėji- 
mo laikotarpiams, įskaitant ir tuos, kai tikėjimo uolumas užlei- 
do vietą cinizmui ir pragmatinei deideologizacijai. Prisiminki- 
me F. Hayeko tezę, kad didžiosios istoriją kuriančios idėjos 
sąlygoja žmonių veiksmus ir tuomet, kai jau neprisimenama 
jų genezė ir kai iš žūtbūtinės kovos objekto jos virsta tylomis 
pripažįstamomis mąstymo prielaidomis ir įpročiais. 

Stalino „revoliucijos iš viršaus“ metu iki komunizmo de- 
ideologizavimo buvo dar labai toli. Bolševikų partija tada karš- 
tai tikėjo komunistinio mileniumo atėjimu, o valstiečius laikė pas- 
kutiniu rinkos ūkio bastionu, pagrindine kliūtimi kelyje į šį 
tikslą. Lenino tariamos sąjungos su varguomene ir vidutinio- 
kais politika neturi užmaskuoti giliai įsišaknijusios rusų ko- 
munistų baimės, kurią jiems kėlė valstiečiai kaip nepriklausoma 
jėga, „klasė pati sau“, laisva nuo „proletariato hegemonijos“. 
Tos baimės buvo net tuose Lenino straipsniuose, kurie karš- 
tai propagavo nepo politiką. Štai, pavyzdžiui, Lenino vals- 
tiečių spekuliacinio mentaliteto keliamo pavojaus proleta- 
riatui apibūdinimas: „Mes puikiai žinome, kad ekonominis 
spekuliacijos pagrindas yra Rusijoje nepaprastai didelis smul- 
kiųjų savininkų sluoksnis ir privataus ūkio kapitalizmas, ir 
kiekvienas smulkusis buržua yra to kapitalizmo agentas. Mes ži- 

nome, kad milijonai šios smulkiaburžuazinės hidros čiuptuvų 
čia vienur, čia kitur apima atskirus darbininkų sluoksnelius, kad 
spekuliacija vietoj valstybinio monopolio įsiskverbia į visas ekono- 
minio mūsų visuomenės gyvenimo poras.” 

Žinoma, buvo esminis skirtumas tarp bolševikų pozicijos 
valstiečių atžvilgiu iki revoliucijos ir po jos. Leniniečiai, kai ta- 
po valdančiąja partija su diktatoriška valdžia, tai jau negalėjo 
kliautis „imanentiniais kapitalistinės gamybos dėsniais“. Jei- 
gu rusų kapitalizmas nepajėgė užbaigti savo centralizacijos už- 
davinio, tai šį uždavinį būtina galutinai įvykdyti su sąmonin- 
ga proletariato diktatūra. Bet proletariato partija privalo 
įvykdyti tą užduotį proletariškai: eksproprijuoti turtingus 
valstiečius ir organizuoti gamybą dideliuose kolektyviniuo- 
se ūkiuose, griežtai prižiūrimuose valstybės. 

Tokia buvo ideologinė kolektyvizacijos genezė. Kolektyvi- 
zacijos idėjos priskyrimas vien pačiam Stalinui ir teigimas, kad 
toks sumanymas tikrai nesirado Lenino galvoje, yra absurdas. 
Iš tikrųjų valstiečių kolektyvizacija nuo pat pradžių buvo viena 
iš programinių bolševizmo idėjų. N. Bucharino ir E. Preobra- 
ženskio Komunizmo ABC apie tai skaitome: 


„Tarybų valdžia gali būti priversta įgyvendinti planinį turtingų 
valstiečių išbuožinimą [...] Šiaip ar taip, smulkiosios žemės ūkio 
gamybos sistema yra pasmerkta išnykti. Yra neišvengiama būti- 
nybė pakeisti ją naudingesne ir našesne sistema, didžialauke že- 
mės ūkio kooperacijos sistema.'* 


Tai tiesa, kad nepo metu Leninas buvo linkęs propaguoti sa- 
vanorišką gamybinę kooperaciją, bet tai buvo skirtumas, susijęs 
tik su metodais, o ne pačiu tikslu, su taktika, o ne principais. 
Taip pat tiesa, kaip kolektyvizacijos klausimu galutinai nuspren- 
dė Stalinas, kad kiti bolševikų vadovai nebuvo pasirengę naujai 
revoliucijai (net ir „revoliucijai iš viršaus“). Net ir Jevgenijus 
Preobraženskis, „pirminio socializmo kaupimo“ koncepcijos, ku- 
ri turėjo pagrįsti glaudų kolektyvizacijos ryšį su socialistine in- 
dustrializacija, autorius nedrįso propaguoti tokio greito ir radi- 
kalaus sprendimo’. Bet ar tai reiškia, kad Stalinas leido sau 
nukrypti nuo bolševizmo? Atvirkščiai, tai reiškia, kad iš visų 
bolševikų veikėjų tik jam vienam pakako jėgų ir drąsos įgyven- 
dinti partijos kairiojo sparno idėją ir pradėti visų laukiamą „nau- 
ją socializmo puolimą“. Negalima paneigti, kad šito puolimo 

tikslas sutapo su Lenino „sąmoningo avangardo“ totalinės vi- 
suomeninio gyvenimo kontrolės idealu. Tokio idealo įgyvendi- 
nimas buvo neįsivaizduojamas net ir santykinės prekybos lais- 
vės ir iš to kylančios „rinkos anarchijos“ sąlygomis. Todėl tad 
ne tik komunistiniai fanatikai, bet ir komunizmo šalininkai Va- 
karuose Stalino revoliucijos rezultatus laikė ne feodalinės pri- 
klausomybės restauravimu, o prometėjiška pergale prieš aklas 
jėgas, tai yra didelį šuolį „laisvės karalystės“ link. 

Tą, be kita ko, rodo partijoje buvusios kairiosios opozicijos 
ideologų ir vadovų reakcija į kolektyvizaciją. Trockis, kad ir 
kaip esmingai asmeniškai priešiškas Stalinui, karštai troško, 
kad kolektyvizacijos, o ypač buožių sunaikinimo politika bū- 
tų siejama su jo, Trockio, pavarde!. Išduotoje revoliucijoje jis su 
pasididžiavimu rašė apie tarybinio režimo „milžiniškus lai- 
mėjimus“ industrializavimo ir socialistinės žemės ūkio trans- 
formacijos srityje, stengdamasis įrodyti, kad tai yra visų pir- 
ma jo nuopelnas, nes Stalinas labai ilgai buvo pernelyg 
atsargus, „persisunkęs [...] pikto nepasitikėjimo drąsia ūkine 
iniciatyva nuotaikomis“ ir sudaręs sąjungą su Bucharino de- 
šiniaisiais*. Trockis net norėjo priskirti Stalinui norą pasitraukti 
iš žemės nacionalizavimo. Šioje perspektyvoje kolektyvizacija 
atrodė kaip veiksmas, kuris buvo iš esmės teisingas, bet pra- 
dėtas pernelyg vėlai, realizuotas pernelyg skubotai ir negra- 
biai bei užbaigtas, deja, chaotišku atsitraukimu. Preobražens- 
kis, pagrindinis kairiųjų teoretikas, taip pat aštriai kritikavo 
pradinį Stalino nuolaidumą buožėms ir rėmė kolektyvizaciją 
kaip tariamai vienintelį grūdų krizės sprendimą. Tas sprendi- 
mas apsiribojo atėmimu iš valstiečių „laisvės pasirinkti savo 
pertekliaus pardavimo laiką ir sąlygas“. Kitaip sakant, nepri- 
metant valstiečiams naujos baudžiavos, pasak jo, nebuvo įma- 
noma išlaisvinti jų iš jiems nenaudingų maisto pardavimo rin- 
koje dėsnių. 

Bucharino atvejis, žinoma, buvo kažkas kita, nes Buchari- 
nas iš tikrųjų tapo gana nuosekliu kolektyvizacijos priešininku 
ir rinkos sąlygų žemės ūkyje plėtojimo šalininku. Bet kaip tik 
dėl šios priežasties Trockis laikė jį pagrindiniu pavojumi, su 
kuriuo lyginant Stalinas buvo mažesnis blogis*. Visas kairio- 
sios opozicijos elgesys atitiko Trockio suformuluotą taisyklę: 
„Su Stalinu prieš Buchariną? - Taip, žinoma. Su Bucharinu prieš 
Staliną - nieku būdu!“* Savo klasikiniame veikale apie Trockį 
Isaacas Deutscheris traktavo to meto Buchariną veikiau kaip 

neonarodniką negu bolševiką!. Tiesą sakant, Bucharinas nebū- 
tų pripažinęs tokios klasifikacijos, bet joje buvo šiek tiek tiesos, 
nes Bucharino rinkos pasirinkimas aštriai kirtosi su komunis- 
tine ideologija. Trockis buvo gerokai teisus, kai įrodinėjo, kad 
įgyvendinama Bucharino programa užmegztų „ryšius ne tarp 
valstiečių ūkių ir socialistinės pramonės, o tarp buožės ir pa- 
saulinio kapitalisto“. Kiekvienas tikras bolševikas sutiktų, kad 
„dėl tokio tikslo neverta būtų įgyvendinti Spalio revoliucijos“ *. 
Šis pasisakymas yra gera proga pagalvoti apie Coheno tezę, 
kad bucharinizmas galėtų išlaikyti egzaminą kaip stalinizmo 
alternatyva’. Neketinu ginčyti šios tezės įrodinėjimais, kad sta- 
linizmas buvo istorinė būtinybė; ir neneigiu tokios bolševikų 
partijos evoliucijos galimybės, kurios esmė būtų atsitraukimas 
nuo komunizmo. Atsižvelgdamas į tai, kad tai vis dar buvo 
partijos ideologinės mobilizacijos fazė, laikau tokią evoliuciją 
labai neįtikima, tik negaliu jos aprioriškai paneigti. Bet manau, 
kad galim4 Bucharino linijos pergalė būtų sukėlusi faktinį par- 
tijos dekomunizavimą. Tai reikštų, kad mūsų santykis su Cohe- 
no teze turi priklausyti nuo sąvokų klasifikacijos. Jei apibrėši- 
me bolševizmą plačiai ir laisvai, kaip partiją, kuri (vokiečių 
socialdemokratijos pavyzdžiu) galėjo pasitraukti nuo komuniz- 
mo neprarasdama savo tapatybės, tai pats Bucharino priklau- 
symo partijos vadovybei faktas yra argumentas amerikiečių so- 
vietologo tezės naudai. O jeigu apibrėšime bolševizmą kaip 
ekstremistinį komunizmą (idėjų istorijos požiūriu jis buvo kaip 
tik toks), tai tautologija bus teiginys, kad galima rinkos orienta- 
cijos pergalė būtų nukrypimas nuo bolševizmo, o ne logiškas jo 
tęsinys. 

Dabar galime pereiti prie problemų, kurias kėlė Jerry F. 
Houghas ryšium su Stalino režimo stabilizavimusi ketvirtąjį 
dešimtmetį. Houghas buvo gerokai veikiamas rusų emigraci- 
jos sociologo Nikolajaus Timaševo, kuris 1946 metais paskel- 
bė knygą su iškalbinga antrašte: The Great Retreat. The Growth 
and Decline of Communism in Russia. Tad atrodo tikslinga pri- 
statyti pagrindines šio svarbaus ir nepelnytai pamiršto kūri- 
nio tezes. 

Pasak Timaševo, bolševikų revoliuciją ištiko kitų utopijų ins- 
piruotų visuomeninių judėjimų likimas. Paėmę valdžią uto- 
pistai visada susiduria su prieštaravimais tarp savojo idealo 
ir objektyvių Žmonių poreikių, nes Žmonės net ir diktatūros 
sąlygomis sugeba reikšti bent pasyvų pasipriešinimą utopinių 

projektų įgyvendinimui. Todėl tad revoliuciniai utopistai, siek- 
dami išsaugoti politinę valdžią ir toliau įdirbinėti bent dalį sa- 
vo utopinio daržo, kartais yra priversti atsisakyti savo idealų!. 
Bolševikų revoliucijoje tai įgavo reguliaraus perėjimo nuo so- 
cialistinio puolimo prie atsitraukimo ir nuo atsitraukimo prie 
naujo puolimo pavidalą. Pirmasis puolimas buvo revoliucijos 
vyksmo ir karinio komunizmo laikotarpis (1917-1921)*. Kitas 
periodas buvo nepinis atsitraukimas (1921-1929). Jis pasibai- 
gė 1929 metais prasidėjus antram socialistiniam puolimui, ar- 
ba Stalino 1929-1934 metų „revoliucijai iš viršaus“. Kiekvie- 
nas puolimas sukeldavo akivaizdžią visuomeninio gyvenimo 
dezorganizaciją, o komunistinio valdymo švelninimo laikotar- 
piai atnešdavo labai pozityvių rezultatų. Timaševo manymu, 
tai ypač pasakytina apie „didįjį atsitraukimą“, kuris prasidėjo 
užbaigus „revoliuciją iš viršaus“. Šis laikotarpis atnešė Rusijai 
žemės ūkio produkcijos didėjimą, gyventojų gausėjimą, sun- 
kiosios ir lengvosios pramonės augimą, švietimo pažangą, nu- 
sikalstamumo mažėjimą?. Režimas už tai pelnė tam tikrą visuo- 
meninį pripažinimą, kuris leido jam ištverti karą ir sušvelninti 
savo priklausomybę nuo utopinių dogmų. Vietoj pinigų, teisės 
ir valstybės atmirimo ėmė mirti komunistinis tikėjimas*. Tima- 
ševas pripažino, kad dar sunku nustatyti tikrą deideologizacijos 
pažangą, bet pats asmeniškai linko į optimizmą. „Labai gali- 
mas dalykas, - teigė jis, - kad net ir vadovaujančioje aplinkoje 
tikėjimas Doktrina labai nusilpo. Gali būti, kad ten jau nėra 
jokio tikėjimo, yra tik mechaninis kartojimas formulių, siejamų 
su kovos ir pergalių dienomis. Iš pradžių tai buvo „ideokrati- 
nio“ tipo režimas; šiandien tai veikiau atrodo esąs valdymas, 
besiremiantis naujai įgytu įteisinimu'"". 

Tokia būklė pranašavo gerą ateitį. Timaševas manė, kad esa- 
ma racionalaus pagrindo prognozuoti, jog Stalino režimas „grą- 
žins mažiems gamybiniams ir prekybiniams vienetams laisvo 
verslo režimą“ bei suteiks autoriams ir menininkams tikrą kū- 
rybinę laisvę“. Jis nesitikėjo grįžimo į karinį komunizmą. Troš- 
ko tikėti, kad revoliucinis ciklas aiškiai baigėsi ir užleidžia vie- 
tą organiškai raidai. Iš atsargumo formulavo savo požiūrį 
prielaidos pavidalu: „Taigi tikėtina, kad rusų revoliucija liks 
keturių etapų procesu — po didelio atsitraukimo jau nebebus 
trečiojo socialistinio puolimo“. 

Timaševas gerai žinojo, kad, nepaisant visų ligtolinių nuo- 

laidų, TSR sąjungoje nėra vietos jokiai politinei laisvei. Tačiau 
manė, kad didžiojo atsitraukimo politika davė rusams ne tik 
santykinę gerovę, o ir nacionalinę laisvę. Toks požiūris šian- 
dien atrodo gana netikėtas, bet kaip tik todėl verta susipažinti 
su jį remiančiais argumentais. 

Ūkinėje sferoje nuolaidų politika buvo pradėta 1932 metų 
kovo 26 dieną, kai Centro komitetas uždraudė suvisuomeninti 
karves, kiaules, avis ir paukščius. Netrukus nauji kolūkių įsta- 
tai leido valstiečiams turėti individualius sodybinius sklypus. 
Tai iš esmės pakeitė tikrą kolektyvizacijos prasmę: „Sušvelnin- 
tos komunistinės sistemos rėmuose valstietis buvo ne tik kolek- 
tyvinio (netiesiogiai valstybinio) ūkio narys, o ir nepriklauso- 
mas gamintojas“. 

Kitas Žingsnis buvo etapiškas kortelių sistemos panaikini- 
mas ir dalinis piniginių mainų sugrąžinimas. Pirminių ir esmi- 
nių komunizmo tikslų požiūriu tai buvo visiškas atsitrauki- 
mas. Nauja paskirstymo sistema, pasak Timaševo, buvo „tokia 
pati kaip kapitalistinėse šalyse, tik su tuo skirtumu, kad par- 
duotuvės buvo valstybinės“. Vieni žmonės iš to laimėjo, kiti 
pralaimėjo, bet apskritai „visi buvo patenkinti, nes gyventojai 
atgavo vieną iš pagrindinių laisvių - vartojimo laisvę, galimy- 
bę laisvai disponuoti savo pajamomis“ *. 

Logiška šios reformos išdava buvo skatinimas valstybines 
įmones dirbti pelningai, tai yra įsitraukti į „prekinę gamybą“. 
Timaševas tai pavadino „revoliucijos komercializacija“. Lygia- 
grečiai sekė lenktyniavimo dvasios įsigalėjimas. Tai pasiekta su 
patriotiniais stachanoviško judėjimo šūkiais, bet iš tikrųjų tai 
buvo tiesiog pasiūlytas geresnis atlygis už geresnį darbą. Varto- 
tojiškus apetitus liautasi laikyti kontrrevoliucinio, smulkiabur- 
žuazinio individualizmo išraiška. Stalinas, kreipdamasis į di- 
delio stachanoviečių suvažiavimo Kremliuje dalyvius, nemėgino 
jų įtikinti (kaip tai darė Leninas komunistinių šeštadienio talkų 
proga), kad tikriems komunistams dera dirbti „nesitikint atlygini- 
mo, nereikalaujantatlyginimo'?. Atvirkščiai, Stalinas įrodinėjo, kad 
nėra nieko blogo uždirbti pinigų, už kuriuos galima pirktis patefo- 
nų, plokštelių, gražių drabužių, šilkinių kojinių ir net namelį kai- 
me. Jis užtikrino savo klausytojus, kad tarybinėje visuomenėje dar- 
bininkai turi turėti tokias galimybes džiaugtis gyvenimu, kokių 
niekada neturėtų kapitalizme“. 

Šią naują sistemą pradėta taikyti ne tik darbininkams. Labai 

dideli pajamų skirtumai buvo pripažinti atitinkančiais socia- 
lizmo principus, o egalitarizmą pradėta laikyti smulkiaburžu- 
aziniu nukrypimu. Ataskaitoje partijos XVII suvažiavimui Sta- 
linas pareiškė: 


„Kiekvienas leninietis, jeigu tik jis yra tikras leninietis, žino, jog, 
lygiava reikmių ir asmeninės buities srityje yra reakcinė smulkia- 
buržuazinė nesąmonė, kuri verta kurios nors pirmykštės asketų 
sektos, bet ne socialistinės, marksistiškai organizuotos visuome- 
nės, nes negalima reikalauti, kad visi Žmonės turėtų vienodas 
reikmes ir skonį, kad visi žmonės savo asmeninėje buityje gy- 
ventų pagal vieną pavyzdį [...] Lygybę marksizmas supranta ne 
kaip lygiavą asmeninių reikmių ir buities srityje, o kaip klasių 
panaikinimą [-..] Jokios kitos lygybės marksizmas nepripažino ir 
nepripažįsta. Daryti iš čia išvadą, kad socializmas reikalaująs vi- 
suomenės narių reikmių lygiavos, sulyginimo, suniveliavimo, jų 
skonio ir asmeninės buities suniveliavimo, kad pagal marksistų 
planą visi turi vaikščioti vienokiais drabužiais ir valgyti vienus ir 
tuos pačius valgius, vieną ir tą patį kiekį, - reiškia kalbėti banaly- 
bes ir šmeižti marksizmą.“ 


Šis pasisakymas išryškina esminį skirtumą tarp Stalino ir 
Lenino, nes Leninui radikalaus egalitarizmo babuvistinė tradi- 
cija buvo neatskiriama nuo komunistinio palikimo. Daugelis 
stalinizmo aiškintojų šios tradicijos atsisakymą laikė prasčio- 
kišku aukštesniosios biurokratijos privilegijų įteisinimu. Vie- 
nas iš originalių Timaševo interpretacijų bruožų buvo tas, kad 
jis atkreipė dėmesį, kad Stalino antiegalitarizmo tikslas visų 
pirma buvo skirtingų darbininkų pajamų įteisinimas. Bet pa- 
grindinis skirtumas buvo vertinimas. Priešingai negu kairieji 
stalinizmo kritikai, Timaševas egalitarizmo atsisakymą laikė 
nepaprastai teigiamu faktu, individualios laisvės sferos išplėti- 
mu, įgalinančiu visapusiškai panaudoti savo gabumus indivi- 
dualiam siekiui. 

Emigrantas sociologas taip pat pozityviai vertino režimo po- 
žiūrio į šeimą, švietimo sistemą ir Bažnyčią pasikeitimus. So- 
cialistinio puolimo laikotarpiai drauge buvo ir kultūrinės revo- 
liucijos, tai yra organizuotų, agresyvių išpuolių prieš visas 
tradicines vertybes laikotarpiais. Tradicinė šeima buvo laiko- 
ma buržuazinio egoizmo bastionu ir kalėjimu moterims; san- 
tuokas galima buvo nutraukinėti siunčiant atvirlaiškius, nebu- 
vo paveldėjimo teisės nei formalaus skirtumo tarp santuokinių 

ir nesantuokinių vaikų; buvo toleruojamas seksualinis palaidu- 
mas, karingas feminizmas darė, tiesa, lėtą, bet nuoseklią pažan- 
gą'. Sena švietimo sistema buvo sugriauta iki pat pamatų, nepa- 
liaujamai buvo griaunamas mokytojų autoritetas, mokymo metodai 
ir turinys tapo prievartinių ir itin rizikingų eksperimentų arena; 
1918 metų dekretas įpareigojo priiminėti į aukštąsias mokyklas 
visus abiejų lyčių šešiolikmečius, nepriklausomai nuo jų išsilavi- 
nimo; kitas dekretas sprogdino iš vidaus universitetus, panaikin- 
damas akademinius laipsnius ir panaikindamas dominuojančią 
profesūros įtaką mokslinėse tarybose*. Kova už teisę kontroliuoti 
švietimą buvo tęsiama nepo laikais. 1922 metais Komunistinė liau- 
dies švietimo reikalų taryba ėmė teikti profesoriams detalias mo- 
kymo programas; tiksli tų programų reikalavimų vykdymo kon- 
trolė buvo partijai priklausančių studentų pareiga’. Religija buvo 
sistemingai persekiojama kaip visiškai priešinga socialistinėms 
vertybėms. 

Didžiojo atsitraukimo laikotarpis tokią padėtį pakeitė la- 
bai esmingai. Šeima staiga tapo pagrindine tarybinės visuo- 
menės ląstele, santuoka buvo pavadinta „svarbiausiu asmens 
gyvenimo dalyku“ ,ištuokos buvo gerokai apsunkintos. Oficia- 
liai buvo pasmerkti dirbtiniai nėštumo nutraukimai*. Buvo baig- 
tas švietimo eksperimentų laikotarpis ir bemaž ištisai sugrą- 
žinta ikirevoliucinė švietimo sistema. Galop atėjo santykių su 
religija permainos. 1939 metais mokytojai ir propagandos apa- 
rato darbuotojai gavo instrukcijas, kad jie turi pabrėžti stačiati- 
kių Bažnyčios indėlį į Rusijos kultūros ir valstybingumo raidą. 
(Šios instrukcijos vykdymo priežiūra (įsidėmėtina!) buvo pati- 
kėta Bedievių sąjungai.) 1940 metais sekmadieniai buvo oficia- 
liai paskelbti poilsio diena. 1943 metų rugsėjo mėnesį Stalinas 
kreipėsi į Bažnyčią su prašymu moraliai paremti kovą su vokie- 
čiais, mainais pasiūlė sutikimą su tuo, kad būtų renkamas pa- 
triarchas". 

Pasak Timaševo, visi pasikeitimai buvo savotiškas „grįži- 
mas į normalumą““. Jie buvo ideologinės priespaudos silpnė- 
jimo, taigi leidžiamos laisvės didėjimo, simptomai. Taip pat 
optimistiškai Timaševas vertino režimo santykio su nacio- 
nalinėmis vertybėmis pasikeitimą. Atsisakymas nacionalinio 
nihilizmo, būdingo trečiajam dešimtmečiui, rusų praeities re- 
abilitavimas ir tas faktas, kad Rusijos istorija, dar neseniai 
tapatinta su „liaudies masių“ istorija, grįžo į mokyklas apysa- 
komis apie „puikius rusų nacionalinių didvyrių žygdarbius“, 

buvo Timaševui bemaž kaip „išsivadavimas iš svetimo jungo“. 
Iš to (pernelyg skubotai) jis darė išvadą, kad Rusija atgavo savo 
nacionalinę tapatybę, kad revoliucijos jai padarytos žaizdos 
užsitraukė, kad rusų istorija vėl tapo Rusijos istorija, kad ji ne- 
bebuvo vien tik pasaulio dirbančiųjų masių anoniminės istori- 
jos dalimi’. 

Atrodo keista, kad tokį požiūrį suformulavo rusų emigran- 
tas. Postalininiais laikais tokias idėjas monopolizavo vadina- 
mieji liaudies bolševikai, o dabar, kaip žinoma, jos yra svarbi 
rusų neokomunizmo sudėtinė dalis. Antikomunistiniai rusų 
patriotai pritaria A. Solženicyno požiūriui, kad visa bolševikų 
tradicija su stalinizmu imtinai buvo primetimas Rusijai sveti- 
mos doktrinos, priešingos rusų dvasiai ir darančios neįmano- 
mą tikrą rusų identifikaciją su tarybine valstybe. Tačiau ket- 
virtąjį dešimtmetį tai buvo matoma kitaip. Vien leidimo laikyti 
Tarybų Rusiją rusų nacionalinės istorijos dalimi faktas, pen- 
kmečio plano pripažinimo dideliu nacionaliniu uždaviniu, rei- 
kalaujančiu patriotinės motyvacijos, faktas suteikė nekomu- 
nistiniams rusų patriotams didžiulį palengvėjimą. Stalinas tatai 
žinojo ir padarė labai daug, kad įkinkytų tas emocijas tarnauti 
socializmo kūrimui. Elgėsi taip ne prieš savo valią; juk jis darė 
prielaidą, kad socializmo kūrimas konkrečioje šalyje turi būti sie- 
jamas su valstybinio patriotizmo formavimu. 1931 metais, I Visa- 
sąjunginėje socialistinės pramonės veikėjų konferencijoje jis su- 
formulavo tezę apie glaudų patriotizmo ryšį su pagreitintu 
atsilikusios šalies industrializavimu: 


„Sulaikyti tempus - tai reiškia atsilikti. O atsilikusius muša. Bet 
mes nenorime būti sumušti. Ne, nenorime! Senosios Rusijos isto- 
rija, beje, buvo tokia, kad ją be paliovos mušė už atsilikimą. Mušė 
mongolų chanai. Mušė turkų bekai. Mušė švedų feodalai. Mušė 
lenkų ir lietuvių ponai. Mušė anglų ir prancūzų kapitalistai. Mu- 
šė japonų baronai. Mušė visi - už atsilikimą. Už karinį atsilikimą, 
už kultūrinį atsilikimą, už valstybinį atsilikimą, už pramoninį 
atsilikimą, už žemės ūkio atsilikimą. Mušė todėl, kad tai buvo 
pelninga ir likdavo be bausmės. Atsiminkite ikirevoliucinio po- 
eto žodžius: „Tu ir nuskurdusi, tu ir pertekusi, tu ir galinga, tu ir 
bejėgė, motute Rusija“. Šiuos senojo poeto žodžius tie ponai 
gerai įsidėjo į galvą. Jie mušė ir kalbėjo: „tu pertekusi“ —- vadina- 
si, tavo sąskaita galima pasipelnyti. Jie mušė ir kalbėjo: „tu nu- 
skurdusi, bejėgė“ — vadinasi, tave galima nebaudžiamai mušti ir 
plėšti. Toks jau yra išnaudotojų įstatymas - mušti atsilikėlius ir sil- 

pnus. Vilkiškas kapitalizmo įstatymas. Tu atsilikai, tu silpnas — 
vadinasi, tu neteisus, taigi tave galima mušti ir pavergti. Tu galin- 
gas — vadinasi, tu teisus, taigi tavęs reikia saugotis. 

Štai kodėl mums negalima daugiau atsilikti. 

Praeityje mes neturėjome ir negalėjome turėti tėvynės. Bet da- 
bar, kai mes esame nuvertę kapitalizmą, o valdžia yra mūsų, liau- 
dies, - mes turime tėvynę ir mes ginsime jos nepriklausomybę. Ar 
norite, kad mūsų socialistinė tėvynė būtų sumušta ir kad ji prarastų 
savo nepriklausomybę? Bet jei to nenorite, jūs turite trumpiausiu 
laiku likviduoti jos atsilikimą ir išvystyti tikrus bolševikiškus tem- 
pus jos socialistinio ūkio statyboje. Kitų kelių nėra.“ 


Šis klasikinis nacionalinio planavimo manifestas įvedė į ko- 
munizmo istoriją naują elementą: pirmą kartą socialistinio pla- 
navimo idėja buvo susieta su valstybės kūrimo patriotizmu. Kaip 
teisingai pastebėjo Romanas Szporlukas, XIX amžiuje planinė 
nacionalinės liaudies ūkio modernizacija buvo kelrodė Friedri- 
cho Listo, o ne Karlo Marxo idėja*. Lenino kontrolės, atskaito- 
mybės ir planavimo manija neturėjo nieko bendra su planiniu 
nacionalinio atsilikimo įveikimu: ideologinė tos manijos moty- 
vacija buvo siekimas likviduoti rinką ir taip nepriklausomai 
nuo našumo įgyvendinti totaliai kontroliuojamo ūkio idealą. 
Karinio komunizmo teoretikai net darė prielaidą, kad už rinkos 
ekonomikos likvidavimą turi būti sumokėta pradiniame etape 
staigiu našumo kritimu. Jų supratimu, planavimas buvo visų 
pirma grįžimas prie natūralaus ūkio modelio, griežtai nusta- 
tančio vartojimo reikmenų paskirstymą ir perskirstymą. Plana- 
vimas dėl gamybos, planinė industrializacija, kaip amžino at- 
silikimo įveikimo ir valstybės stiprinimo priemonė, buvo grynai 
Stalino koncepcija. 

Šis bendranacionalinių uždavinių pabrėžimas paskatino 
teisinių permainų. Stalino 1936 metų konstitucija iškilmingai 
proklamavo visuotinai pripažįstamų demokratijos principų 
pripažinimą. Komunizmo šalininkai Vakaruose sureagavo en- 
tuziastingai, nepastebėdami, kad konstitucinis visų galimų 
laisvių garantavimas iš esmės buvo tuščia deklaracija, ap- 
gaulingas fasadas teroro valdžiai. Bet kai kurie rusų emig- 
rantai manė, kad net ir apgaulingas demokratinės teisinės 
tvarkos pripažinimas gali turėti didelę reikšmę ateičiai". „Tei- 
sės reabilitaciją“, atliktą Andrėjaus Vyšinskio po brutalaus 
susidorojimo su J. Pašukanio „teisiniu nihilizmu“, jie laikė 

pozityviu reiškiniu - ne tikru grįžŽimu prie teisėtumo, bet dok- 
trinaline tolygia evoliucija ta kryptimi. 

Nerandame tokių Timaševo minčių, nors jos labai tiktų jo 
bendrai koncepcijai. Atsižvelgiant į tai, kad jis buvo teisės te- 
oretikas, Leono Petražickio idėjų populiarintojas, galima net 
stebėtis, kad jo dėmesio nepatraukė vienas būdingiausių Stali- 
no režimo bruožų: ypatingas neteisėtų priemonių, maksimaliai 
naudotų didžiojo teroro metu, suderinamumas su programiniu 
teisės svarbos pabrėžimu!. Tai neabejotinai buvo rezultatas su- 
tikimo su prielaida, kad šiuo atžvilgiu komunistinis režimas 
negali keistis — nei į geresnę, nei į blogesnę pusę. Pozityvus 
didžiojo atsitraukimo vertinimas Timaševui nebereiškė jokių 
iliuzijų dėl galimybių suderinti komunizmą su demokratija ir 
teisės valdžia; jis kilo vien iš įsitikinimų, kad komunistinis tikė- 
jimas irsta, kad komunizmas atsisako utopinės ambicijos su- 
kurti visiškai naują žmogų, laisvą nuo bet kokių sąsajų su pra- 
eitimi, kuris visiškai susitapatintų su komunistiniu idealu. 
Kitaip sakant, didysis atsitraukimas nesusilpnino, pasak jo, 
kraštutinai autoritarinių stalininio režimo bruožų. Atsitrauki- 
mas buvo ne metodų pakeitimas, o autoritarinės kontrolės su- 
siaurinimas: liovimasis versti žmones atsisakyti savo tikros ta- 
patybės*. Bet tai buvo milžiniškas pasikeitimas: atsitraukimas 
nuo G. Orwello absoliučiai ir visiškai internalizuoto konfor- 
mizmo vizijos įgyvendinimo. 

Jerry F. Houghas pripažino šią diagnozę ir padarė iš jos 
išvadą, kad „subrendęs stalininis režimas“ netenkino totalita- 
rinio modelio reikalavimų’. Tai buvo kraštutinai autoritarinis, 
bet ne totalitarinis režimas; jo kultūrinis konservatyvizmas ne- 
daug teturėjo bendra su revoliucinėmis totalitarizmo aspiraci- 
jomis. Kiti kultūrinės revoliucijos Rusijoje bendraautoriai dar 
pridurdavo, kad ir iki didžiojo atsitraukimo laikotarpio rusų 
komunizmas nebebuvo totalitarizmas ir tai esą ypač susiję 
su jo didžiausios revoliucinės dinamikos periodais, nes ko- 
munistinis judėjimas tuomet buvo per daug susijęs su spon- 
taniška masių revoliucija, per daug ikonoklazminis, per daug 
nepaklusnus jokiai militarinio tipo drausmei“. Šitaip paaiš- 
kėdavo, kad totalitarizmo koncepcija netinka nė vienam ta- 
rybinio komunizmo raidos etapui. 

Totalitarinio „brandaus stalinizmo“ pobūdžio neigimas 
visada remiasi Timaševo surinktais ir sutvarkytais argumen- 

tais. Kaip tik todėl atvirkščios tezės šalininkai, laikantys stali- 
nizmą tobuliausiu priartėjimu prie idealaus totalitarizmo mo- 
delio, turi susipažinti su Timaševo diagnoze ir nurodyti jo ar- 
gumentacijos klaidas. Timaševo kritikai neturi daryti prielaidų, 
kadjis tiesiog nepažinojo Stalino Rusijos ir neatsispyrė pagun- 
dai mąstyti geidaujamai. Jo požiūris iš tiesų yra labai vienpu- 
siškas, bet vis tiek labai padeda labiau perprasti stalininio fe- 
nomeno esmę. Timaševo aprašyti pasikeitimai iš tikrųjų įvyko 
ir nereikia jų ignoruoti. Tiesa, jie nebuvo „grįžimas į normalu- 
mą“, bet tikrai buvo nukrypimas nuo komunistinių idealų. Tai- 
gi reikia pripažinti, kad Timaševo knyga teikia rimtų argumen- 
tų prieš Kotakowskio tezę, kad stalinizmas buvęs „tobulas 
komunizmo dvasios įkūnijimas“. Bet norint realistiškai nusta- 
tyti tų argumentų rūšinį svorį, reikia atsieti juos nuo bendros, 
perdėtai optimistiškos Timaševo diagnozės. Tam labai naudin- 
ga palyginti The Great Retreat su kita klasikine knyga apie stali- 
nizmą, susijusia su tokiais pačiais faktais, bet nušviečiančia juos 
visiškai priešingu ideologiniu požiūriu — su Trockio Išduota revo- 
liucija. 

Pasak Trockio, Stalino atsitraukimo politika atstovavo ter- 
midoriškam rusų revoliucijos etapui. Stalinas tada tapo „ne- 
ginčijamu termidoriškos biurokratijos vadu“ ir kaip toks va- 
das „nugalėjo bolševikų partiją““. Valdantysis sluoksnis 
pripažino būtina atimti iš masių galimybę daryti politinį po- 
veikį partijai tarpininkaujant; todėl reikėjo atimti iš partijos 
darbininkų klasės avangardo vaidmenį ir paversti ją „politi- 
nės biurokratijos organizacija“. Bet ta revoliucijos išdavystė 
nebuvo tolygi sistemos nuvertimui, nes ši turėjo jėgų pasiprie- 
šinti ir jai nuversti nepakako vadovaujančio sluoksnio galimy- 
bių. Pajungusi sau partiją, biurokratija sukūrė totalitarinį re- 
žimą (Trockio posakis)‘, esantį pusiaukelyje tarp kapitalizmo 
ir socializmo". Jo socialistinė pusė buvo planinis ūkis, besire- 
miantis gamybos priemonių nacionalizacija, o kapitalistinė 
pusė buvo planinio paskirstymo (tai yra kortelių sistemos) pa- 
keitimas prekyba, jungiama su sąmoningu antiegalitarizmo 
rėmimu“. Iš to atsirado pereinamojo pobūdžio režimas, kuriam 
buvo būdingas stiprus prieštaravimas tarp socialistinių ga- 
mybos normų ir buržuazinių paskirstymo normų. Jis gali plė- 
totis kapitalizmo ar socializmo link, priklausomai nuo socia- 
linių jėgų santykio. Viena galimybė buvo nuslydimas į 
kapitalizmą, ko trokštų aukštesnioji vadovaujančio sluoksnio 

grupė; antra galimybė buvo nauja proletarinė revoliucija, kuri 
nuverstų totalitarizmą ir praskintų kelią tikrajam socializ- 
mui. Trockis, Žinoma, puoselėjo viltį, kad paaiškės, jog revo- 
liucijos iškovojimai nepašalinami ir kad tarybiniai darbinin- 
kai apgins socializmą nuo gimusio jo dirvoje biurokratinio 
išsigimimo. 


„Socialistinė valstybė, - įrodinėjo jis, - negali taikiai įaugti į pasau- 
linę kapitalistinę sistemą [...] Kovoje dėl planinio ūkio biurokratija 
turėjo išbuožinti buožę, o kovoje dėl socializmo darbininkų klasė 
turi debiurokratizuoti biurokratiją.” 


Kaip matome, Trockis sutiko su Timaševu dėl Stalino reži- 
mo restauracinio pobūdžio problemos, nors vertino tai visiškai 
kitaip. Prekybos restauravimas jam reiškė ne vartojimo laisvę, 
o pagrindinio komunistinės laisvės priešo — pavergiančios pini- 
gų jėgos ir aklojo rinkos jėgų iracionalumo - pastiprinimą. Jis 
apkaltino Stalino biurokratiją, kad ši yra „nešėja kraštutinio, kar- 
tais nevaržomo ekonominio individualizmo“ (įsidėmėtina!) kar- 
tu su „negailestingu slopinimu pažangios individualizmo pu- 
sės dvasinės kultūros srityje“. Išduotos revoliucijos autorius 
pasipiktinęs smerkė „iškilmingą šeimos reabilitavimą, vykdo- 
mą kartu su rublio reabilitavimu““; jis įspėjo, kad to išdava gali 
tapti net religijos etapiškas reabilitavimas*. Visuomeninio mai- 
tinimo sistemos atsisakymas jam atrodė kaip gėdingas išsiža- 
dėjimas pažado išvaduoti moteris ir sunaikinti vadinamąjį na- 
mų židinį“. Nepaprastai nepatenkintas jis buvo nuolaidomis 
valstiečiams, nes leidimą valstiečiams turėti karvę ir daržą lai- 
kė socialiniu švaistymu („siaubingas žmogiškųjų jėgų eikvoji- 
mas“) ir užkrovimu valstiečiams „viduramžiško kapstymosi 
mėšle““. Jam kėlė siaubą spartus socialinės nelygybės didėjimas, 
grąžinimas senų hierarchijų ir kastų privilegijų, ką simbolizuo- 
ja rangai ir mundurai, bei vaikymasis liuksusinių vartojimo reik- 
menų, kaip, pvz., kailinių, vonių ir (visų pirma) automobilių". 
Visišku skandalu jis laikė skyrimą aukštiems pareigūnams butų 
su kambariais „namų darbininkams“, tai yra tarnams“. Tai, kad 
režimas toleravo pelno siekimą ir vartotojiškas nuostatas, jam 
buvo ne „grįžimas į normalumą“, o valdančiojo sluoksnio išsi- 
gimimo apraiška, sukelta, be kita ko, vedybinio susigiminiavi- 
mo su buvusia aristokratijos ir buržuazijos aplinka’. Taip pat jis 

vertino ir darbininkų godumo dvasią, kuriai atstovaująs stacha- 
noviečių judėjimas. Socializmas, kaip teigė jis, tiesa, nereiškia as- 
ketizmo, bet negali jungtis su perdėtu rūpinimusi individualia ge- 
rove: „Žmogaus asmenybė jam prasideda ne rūpesčiu dėl turtų, o 
atvirkščiai - tokių rūpesčių atsisakymu“. Dėl šios priežasties kiek- 
viena dalinio rinkos santykių sugrąžinimo forma sudaranti mirti- 
ną grėsmę socialistinėms vertybėms. 

Savotiškas paradoksas buvo faktas, kad totaliai represinį 

stalininės valstybės pobūdį Trockis suprato geriau negu Tima- 
ševas. Pasak Timaševo, stalininio režimo asmeninės laisvės su- 
varžymai buvo palygintini su sąlygomis, viešpatavusiomis aš- 
tuonioliktojo amžiaus Rusijoje; o Trockis apibrėžė Stalino 
valstybę kaip iki tol istorijoje nežinotą prievartos aparatą. Va- 
dino jį totalitariniu, atkreipdamas dėmesį, kad jis įvedė fašisti- 
nį besąlygiško paklusnumo ir asmeninio lojalumo vado atžvil- 
giu principą’. Taip pat pabrėžė jo būdingus bruožus, 
pažymėdamas, kad „jokiame kitame režime [...] biurokratija ne- 
pasiekė tokio nepriklausomybės nuo valdančiosios klasės ly- 
gio“?. Tą jis aiškino išradingai interpretuodamas Lenino „bur- 
žuazinės valstybės be buržuazijos“ idėją“. Toji valstybė turėjo 
būti proletariato diktatūros įrankis, taigi santykyje su darbinin- 
kais - pusinė valstybė su mirštančiomis represinėmis funkcijo- 
mis. O tarybinis valstybingumas tokių lūkesčių nepateisino. At- 
virkščiai, jo funkcionierių sudarytas privilegijuotas sluoksnis 
galėjo išsiversti be visuomenės paramos, visiškai susvetimėjo, 
rėmėsi vien prievartos aparatu. Buržuazinių paskirstymo nor- 
mų rėmimas atitiko funkcionierių egoistinius interesus ir prieš- 
taravo socialistiniams revoliucijos principams. Todėljų aplin- 
koje išplito nešvarios sąžinės reiškinys ir tikrai buržuazinė 
masių baimė“. Bet kartu tas sluoksnis suvokė egzistuojantis ga- 
mybos priemonių nacionalizavimo dėka, taigi negalintis, bent 
iš karto, įsiteisinti kaip atskira klasė, tvirtai įsišaknijanti visuo- 
meninėje struktūroje ir nesibaiminanti dėl savo ateities. Kaip 
tik šioje dirvoje išsiplėtojo stalinizmas. Tai, Trockio supratimu, 
buvo „naujojo tipo bonapartizmas“ - nepriklausomas nuo po- 
litiškai suskaidytos visuomenės režimas, besiremiantis policija 
ir karininkų korpusu, visiškai visuomenės nekontroliuojamas“. 

1936 metų konstitucija buvo svarbus žingsnis stiprinant šio 
režimo buržuazinį pobūdį. Ji, garantuodama valstiečiams tro- 
bos ir karvės nuosavybę, taip pat įteisino biurokratų namus, 

vasarnamius ir automobilius!. Įteisindama visuotinių, lygių ir 
tiesioginių rinkimų principą, ji ignoravo visuomenės klasinę 
struktūrą ir taip pat likvidavo teisinius proletariato diktatūros 
pagrindus“. Tai buvo „didžiulis žingsnis atgal nuo socialisti- 
nių principų prie buržuazinių“, o kartu teisinis „antklasinės 
biurokratijos absoliutizmo“ įtvirtinimas“. Prie to dar prisidėjo 
daug nuolaidų buržuazinės privačios nuosavybės principo 
naudai, kurios sudarė „politines prielaidas atgimti naujai savi- 
ninkų klasei“. 

Kaip minėjau, Trockio diagnozė skiriasi nuo Timaševo diag- 
nozės didžiu skirtumų tarp stalininio totalitarizmo ir tradici- 
nio autoritarizmo išryškinimu. Dėl šios priežasties Trockį gali- 
ma laikyti vienu iš Stalino režimo totalitarinės interpretacijos 
pionierių. Jis sugebėjo iškilti virš siaurai suprantamos klasinės 
analizės ir pastebėti, kad „stalinizmas ir fašizmas, nors ir labai 
skiriasi socialiniais pagrindais [...], yra simetriški reiškiniai'“. 

Trockio nuomone, totalitarinis stalinizmo pobūdis ypač pa- 
sireiškė bandymais įvesti totalinę mokslinės minties ir meninės 
kūrybos kontrolę. Trockis nemėgino neigti, kad „griežtų suvar- 
žymų visose srityse, taip pat ir dvasinėje kūryboje“ įvedimas 
buvo Lenino proletariato diktatūros koncepcijos įteisinta prak- 
tika“; bet įrodinėjo, kad iki Stalino bolševikų vadovai su šiais 
reikalais buvo atsargesni ir nemėgino mokslui, literatūrai ir me- 
nui komanduoti. Tik Stalino metais valdantis sluoksnis pripa- 
žino esąs pašauktas „ne tik politiškai kontroliuoti kūrybą, bet ir 
nustatinėti jai raidos kelius“. 

Šių veiksmų rezultatus Trockis pavaizdavo aiškiau ir tiks- 
liau už Timaševą. Šio stalininio totalitarizmo aspekto - kuriuo 
jis savo nenaudai skyrėsi net ir nuo nacizmo - svarba reikalau- 
ja ilgesnės citatos: 


„Komanduojama kategorišku tonu taip pat ir koncentracijos sto- 
vyklose, kaip ir agronomijos ar muzikos sferoje. Centrinis parti- 
nis laikraštis spausdina anoniminius direktyvinius įsakymų sti- 
liaus vedamuosius architektūros, literatūros, dramaturgijos, baleto 
temomis, jau nekalbant apie filosofiją, biologiją ir istoriją. 

[...] Kartaus patyrimo pamokyti biologai, matematikai, filolo- 
gai, kariniai teoretikai vengia bet kokių platesnių apibendrinimų 
iš baimės, kad koks nors „raudonasis profesorius“, dažniausiai 
ignorantas ir karjeristas, grėsmingai subars originalios tezės au- 
torių iš Lenino ar net iš Stalino vargais negalais ištraukta citata. 

Tokiu atveju ginti savo mintį ir asmeninį mokslininko orumą ne- 
abejotinai reiškia užtsitraukti sau spaudimą. 

Bet daug blogesnė yra visuomeninių mokslų padėtis. Ekono- 
mistai, istorikai, net ir statistikai, ką jau kalbėti apie žurnalistus, 
daugiausia pastangų skiria pastangoms, kad net ir netiesiogiai 
nepaprieštarautų aktualioms oficialaus kurso nuostatoms. Apie 
tarybinę ekonomiką, apie vidaus ar užsienio politiką galima rašy- 
ti ne kitaip, kaip aprūpinus užnugarį ir flangus banalybėmis iš 
„Vado“ kalbų ir iš anksto iškėlus sau pareigą įrodyti, kad viskas 
vyksta taip, kaip turi vykti, ar dar geriau. Nors šimtaprocentinis 
konformizmas saugo nuo gyvenimiškų rūpesčių, bet už tai atly- 
gina didžiausia bausme: nevaisingumu. 

Nors formaliai marksizmas TSRS yra valstybinė doktrina, per 
dvylika pastarųjų metų (tai yra nuo 1924 metų - A.W.) nepasiro- 
dė nė viena marksistinė ekonomijos ar sociologijos, istorijos ar 
filosofijos srities studija, kuri būtų verta dėmesio ar vertimo į 
užsienio kalbas. Marksistinės publikacijos neperžengia socialisti- 
nių kompiliacijų rėmų, kartojančių vis tas pačias iš viršaus apro- 
buotas mintis ir perstatinėjančių senas citatas pagal aktualios kon- 
junktūros reikalavimus. Niekam nereikalingos knygos ir 
brošiūros, pagamintos iš blogybių užlaižymo, pataikavimo ir pad- 
laižiavimo, valstybiniais kanalais platinamos milijonais egzem- 
pliorių. Marksistai, kurie galėtų pasakyti ką nors vertinga ir origi- 
nalaus, sėdi užrakinti arba yra priversti tylėti [...] Iškreipiami faktai, 
nuslepiami dokumentai arba - atvirkščiai — jie fabrikuojami, for- 
muojamos arba naikinamos reputacijos. Paprastas sugretinimas 
pastarųjų dvylikos metų vienos ir tos pačios knygos eilinių va- 
riantų leistų neklystamai įžvelgti valdančiojo sluoksnio minties ir 
sąžinės išsigimimo procesą. 

Ne mažiau pražūtingai totalitarinis režimas veikia grožinę lite- 
ratūrą. Krypčių ir mokyklų kovą pakeitė vadovų valios komenta- 
vimas. Visoms grupuotėms buvo sukurta bendra prievartinė orga- 
nizacija, savotiška meninio žodžio koncentracijos stovykla [...] 

Tarybinio meno gyvenimas yra savotiška martirologija. Po di- 
rektyvinio „Pravdos“ vedamojo prieš „formalizmą“ prasideda gė- 
dinga rašytojų, artistų, režisierių ir net operos dainininkų atgai- 
lavimo epidemija [...] Garbingų žiūrovų įspūdžiai iš naujos operos 
tuojau pat tampa privaloma kompozitoriams muzikine direkty- 
va. Komjaunimo sekretorius sako rašytojų konferencijoje: „Draugo 
Stalino nurodymai visiems yra įstatymas“ - ir visi ploja, nors kai 
kurie tikrai dega iš gėdos. Tartum vainikuojant pasityčiojimą iš 
literatūros, Stalinas, kuris nemoka taisyklingai suregzti rusiškai 
sakinio, buvo pripažintas stilistikos srities klasiku. Šiame bizanti- 
nizme ir policinėje sistemoje yra kažkas didžiai tragiška, nepai- 
sant savaiminio kai kurių jo pasireiškimų komiškumo.“! 

ja, p. 137-139. 

Ši ilga citata yra verta pateikti kaip geriausia ir labiausiai 
kondensuota įžanga į temą. Faktai, apie kuriuos joje kalbama, 
nepalieka abejonių, kad mėginimai neigti totalitarinį staliniz- 
mo pobūdį yra ne vien klaida, o ir apraiška tiesiog keisto ele- 
mentarių žmogaus laisvės sąlygų nesupratimo. Taip pat verta 
pažymėti, kad Trockio aprašymas aprėpia visą polenininį lai- 
kotarpį („paskutinius dvylika metų“). Tai padeda išsklaidyti 
iliuzijas dėl tariamo nepo laikotarpio ir „revoliucijos iš viršaus“, 
kurią kai kurie amerikiečių sovietologai vaizduoja kaip sponta- 
nišką ir kūrybišką „kultūrinę revoliuciją“, liberalizmo. 

Pamėginkime suformuluoti tam tikras įžangines išvadas. 

Timaševas pavaizdavo restauracinę Stalino politikos ten- 
denciją kaip „didelį atsitraukimą“ ,atnešantį visuomenei žymų 
laisvės padidėjimą. Trockis aprašė tą patį procesą kaip totalita- 
rinio režimo konsolidaciją. Priešingai nei atrodė, abi šios inter- 
pretacijos viena kitos neneigia. 

Visiems tiems, kurie troško išsaugoti nekomunistinę tapaty- 
bę, tai yra aiškiai gyventojų daugumai, komunistinio puolimo 
prieš šeimą, nacionalinę sąmonę, rinkos paskirstymą ir priva- 
čią nuosavybę sustabdymas arba susilpninimas iš tikrųjų buvo 
laisvės padidinimas, nors tik šiuo atžvilgiu. Timaševas (kuriam 
komunistinės tironijos kulminacija buvo karinio komunizmo 
laikotarpis) buvo teisus tatai pastebėjęs. Bet jis klaidingai su- 
prato tai kaip bendrą komunizmo sušvelnėjimo simptomą. Vi- 
siškai pražiūrėjo — arba skaudžiai apsiriko vertindamas - du 
kitus stalinizmo aspektus: didžiulį teroro sustiprėjimą ir efek- 
tyviai realizuojamą totalios visų gyventojų indoktrinacijos 
programą. Taigi klydo, kai apibūdino stalinizmą kaip neide- 
ologizuotą sistemą, mažinančią ideologinį spaudimą. Tad jo 
diagnozė buvo be galo vienpusiška: „didžiojo atsitraukimo“ 
sąvoka pripažino vien restauracinę stalinizmo pusę, bet tam 
tikra prasme užgožė akivaizdų faktą, kad kitais atžvilgiais 
stalininės sistemos konsolidacija reiškė agresyvumo įsigalė- 
jimą ir nematytą ideologinio puolimo intensyvėjimą. 

Nepaisant visų skirtumų, beveik tą patį galima pasakyti 
apie kitą požiūrį — apie „išduotą revoliuciją“. Kitaip nei Ti- 
maševas, Trockis labai aiškiai matė agresyviai totalitarinį sta- 
linizmo pobūdį; panašiai kaip Timaševas, jis vis dėlto sutel- 
kė dėmesį į restauracinę tendenciją, nukreipdamas dėmesį 
nuo revoliucinio totalitarizmo aspekto. Akivaizdu, kad tai 

buvo padiktuota ideologinių sumetimų: ištikimybė revoliu- 
cijai liepė Trockiui aiškinti stalinizmo žiaurumus jo „termi- 
doriška“ tendencija, o ne vis dar gyvu revoliuciniu impulsų; 
bolševizmo išdavyste, o ne jo tęsimu. 

Tad abi knygos - The Great Retreat ir Išduota revoliucija — 
suteikė argumentų prieš rusų komunizmo ir komunizmo ap- 
skritai „tęstinumo tezės“ interpretaciją. Bet teisingai supran- 
tama „tęstinumo tezė“ neneigia tęstinumo nebuvimo, aštrių 
politinės linijos posūkių, kruvinų konfliktų ir galimų alterna- 
tyvių sprendimų momentų. Tiktai stalinistai įsivaizdavo tęs- 
tinumą kaip tiesiąją perimamumo Marxas-Engelsas-Leninas- 
Stalinas liniją. Tęstinumas taip pat neapsiriboja partinio elito 
asmeninės sudėties problema. Trockis nebuvo teisus, kai pasi- 
piktinęs teigė, kad Stalino pralietas „senųjų bolševikų“ krau- 
jas yra lemiamas argumentas tęstinumo nebuvimo naudai; juk 
jis pats skelbė, kad kovoje dėl komunizmo viskas leistina. Ro- 
bertas Conguestas, Arthuras Koestleris ir Leszekas Kotakow- 
skis žinojo daugiau negu Trockis apie Stalino nusikaltimus 
prieš savo partijos narius, bet to nelaikė teze prieš vidinę logi- 
ką ideologijos, siejančios Stalino bolševizmą su jo aukų bolše- 
vizmu. Atvirkščiai, čia jie matė, tiesa, paradoksalią ir tragiš- 
ką, bet prognozuojamą bolševizmo, kaip ideologijos ir moralinės 
pozicijos, pasekmę. Tai liudija, kad tęstinumas gali būti supran- 
tamas dialektiškai, nesupaprastinamas iki tiesiųjų linijų. 

Smulkesnė diskusija apie įvairius „tęstinumo tezės“ va- 
riantus peržengia šios knygos rėmus. Kaip jau minėjau, ma- 
no asmeniškas šios tezės, taip pat susieto su ja „totalitarinio 
modelio“ supratimas neleidžia daryti prielaidos, kad idėjos 
turi neišvengiamas pasekmes ir kad kiekvienu istoriniu laiko- 
tarpiu galim4 tik viena to idėjų rinkinio interpretacija. Nors 
vis tiek remiu pagrindą, kad idėjos sukelia pasekmes, kad di- 
deli istoriniai judėjimai reikalauja ideologinio įteisinimo ir kad 
(kaip tik todėl) jų likimai vienokiu arba kitokiu mastu pri- 
klauso nuo jų ideologijų likimų. Tai ypač pasakytina apie tuos 
likimus, kurie, kaip milenarizmas, apibrėždavo savo tikslą 
maksimalistiškai, kaip kolektyvinio išganymo būdą. Neabe- 
jotina, kad XX amžiuje didžiausias ir svarbiausias iš tokių ju- 
dėjimų buvo rusų komunizmas. 

Kaip mėginau parodyti, esama glaudaus, reikšmingo ryšio 
tarp Marxo komunizmo ir Lenino revoliucinio totalitarizmo. 

Tai nereiškia, kad marksizmas perėjo į leninizmą tiesiai ir tie- 
siogiai. Kautsky pavyzdys rodo, kad buvo kitaip, kad mark- 
sizmo perėmimą galėjo tvarkyti visiškai kitokia evoliucijos 
logika. Tačiau reikia patikslinti: „tęstinumo tezė“ nuo Mar- 
xo iki Lenino ir Stalino kalba ne apie marksizmą apskritai 
(platesnė sąvoka), o vien apie marksistinį komunizmą, mark- 
sistinę utopiją (siauresnė sąvoka). Šitaip susiaurinus temą, 
reikia pasakyti, kad vokiečių socialdemokratai nemėgino įgy- 
vendinti Marxo komunistinės utopijos, o tam tikru momen- 
tu visiškai jos atsisakė, o Leninas pratęsė jos gyvavimą, pa- 
remdamas ją didžiuliu socialistinės revoliucijos autoritetu. 
Taip pat galima drąsiai teigti, kad be Lenino ir leninizmo En- 
gelso ambiciją paversti marksizmą viską apimančia ir vieninte- 
le teisinga „moksline pasaulėžiūra“ būtų ištikęs vokiečių so- 
cialdemokratų pamestos komunistinės utopijos likimas. 

Marksizmo ir marksizmo-leninizmo tęstinumas nebuvo pe- 
rimamumas tiesiąja linija bent dėl tos priežasties, kad Marxas 
ir Engelsas skyrė mažai dėmesio pagrindinei leninizmui „or- 
ganizacinei problemai“. Maža to, Lenino partijos, kaip hierar- 
chiškai organizuoto avangardo, koncepcija marksizmo kūrėjų 
pažiūrose neturėjo pagrindo. Tas pat pasakytina apie Marxo- 
Engelso „proletariato diktatūros“ Lenino interpretaciją. Bet, ne- 
paisant to, akivaizdu, kad leninizmas būtų neįmanomas be aro- 
gantiško pasitikėjimo savimi, besiremiančio nepajudinamu 
tikėjimu savo absoliučiu istoriniu teisėtumu - tikėjimu, kurio 
pagrindas buvo ideologinis ir mokslinis marksizmo autorite- 
tas. „Mokslinis socializmas“ sukūrė tvirtą pagrindą Lenino ti- 
kėjimui „vienintelės mokslinės teorijos“ neklystamumu ir ma- 
gišku visagališkumu. 

Ypač svarbus (nors ne visada matomas) yra glaudus Leni- 
no totalinės, represinės spontaniško darbininkų judėjimo kon- 
trolės siekio ryšys su Marxo laisvės, kaip sąmoningos, racio- 
nalios ekonominių ir visuomeninių jėgų kontrolės, idealu. 
Tikrojo išsilaisvinimo tapatinimas su totaline kontrole buvo 
filosofinis Lenino totalitarizmo kertinis akmuo. Specifiškai ko- 
munistinis šios ypatingos žmonijos išlaisvinimo vizijos as- 
pektas buvo Lenino prisirišimas prie Marxo antirinkos utopi- 
jos. Nepas nereiškė tos utopijos atsisakymo - jis buvo tik 
nenuoširdus taktinis atsitraukimas, mąstant apie kuo grei- 
tesnį perėjimą prie naujo puolimo. Visa bolševizmo istorija 

tam tikra prasme tėra serija desperatiškų mėginimų įvesti visiš- 
ką kontrolę: politinę kontrolę paimant niekuo nevaržomą val- 
džią, ekonominę kontrolę sudarant smulkmeniškos apskaitos 
ir planinio paskirstymo sistemą, aprėpiančią net ir privatų var- 
tojimą. Partija, norėdama pasiruošti vykdyti šiuos uždavinius, 
turėjo iš anksto įteisinti visus neteisėtus prievartos būdus ir 
atvirą smurtą. Tatai nebuvo ypač sunku: pakako apeliuoti į 
marksistinį požiūrį į teisę kaip į klasinio viešpatavimo įrankį, į 
marksistinę „apgaulingos, buržuazinės demokratijos“ kritiką, 
į marksistinę Žmogaus teisių, kaip buržuazinės kaukės, kon- 
cepciją ir galiausiai, nors ne mažiau reikšminga, į marksistinį 
įsitikinimą, kad istorinė būtinybė visada skinasi kelią Žiauriai 
ir negailestingai. 

Šitaip marksizmas įteisino leninizmą, o leninizmas savo 
ruožtu pateisino stalinizmo teoriją ir praktiką. Nėra pagrindo 
neigti, kad Stalinas taikė totalitarinius veiksmus platesne ap- 
imtimi ir dar brutaliau negu Leninas. Bet ši knyga susijusi su 
idėja, o šioje srityje Stalinas tebuvo tik ištikimas Lenino moki- 
nys!. Jis visiškai identifikavosi su Leninu ir visada savo veiks- 
mus grindė apeliuodamas į jo autoritetą. Norėjo būti „plieniniu 
žmogumi“, dar negailestingesniu priešų triuškintojuų negu pats 
Leninas. Bet būdamas valdžioje retai vadindavo daiktus jų var- 
dais, rinkdavosi veidmainystę, apsimetimą ir aiškų melą. Leni- 
nas, panašiai kaip Hitleris, šiuo atžvilgiu buvo kitoks, nes ne- 
slėpė savo tikrųjų intencijų“. Išdidžiai prisipažindavo vykdąs 
savo totalitarinius darbus, nepaisydamas pasaulio opinijos ir 
miesčioniškų papročių. Jo raštai nemėgina dailinti komuniz- 
mo veiksmų: gina juos be sąžinės graužimo ir rekomenduoja 
juos sistemingai taikyti. 

Nepaisant to, Lenino santykis su Stalinu neapsiriboja tie- 
siu, linijiniu tęstinumu. Tai buvo tęstinumas su skirtumu. Ti- 
maševas ir Trockis buvo teisūs, priskirdami stalininiam reži- 
mui (nuo 1934 metų) tam tikras restauracinės tendencijas. 
Bet tos tendencijos buvo jungiamos su absoliutaus asmeni- 
nio lojalumo principo (Fiihrerprinzip, kaip tai vadino hitleri- 
ninkai) įvedimu kartu su beprecedenčiu ideologinės propa- 
gandos intensyvinimu. Be to, galima pažymėti, kad stalininis 
totalitarizmas pasistūmėjo į dešinės totalitarizmą tam tikrų 
savo specifiškai komunistinių bruožų susilpninimo sąskai- 
ta. Bet tai nereiškia, kad Stalinas ketino iš tikrųjų visiškai 

! R. Tuckeris padarė tam tik- 
rą nuolaidą šios pažiūros 
naudai, pripažindamas, kad 
vienu iš stalinizmo šaltinių 
buvo „kitas Leninas“, „kari- 
nio komunizmo laikotarpio 
revoliucinis Leninas“, simbo- 
lizuojantis bolševikinio revo- 
liucingumo paveldą (Stalinism 
as Revolution from Above, p. 89). 
Sutinku: tiktai pridurkime, 
kad tai buvo pagrindinis šal- 
tinis ir kad kaip tik tas „kitas 
Leninas“ atstovavo revoliuci- 
nio komunizmo ir bolševikų 
revoliucinės tradicijos kvinte- 
sencijai. Pažymėkime, kad 
Tuckeris taip pat pripažino, 
jog Stalinas savo asmens kul- 
tą kūrė remdamasis Lenino 
neklystamumo prielaida (Sta- 
lin in Power, p. 154). 


* W. Laqueur, Stalin. The Glas- 
nost Revelations, New York, 
1990, p. 13. 

! Stalinizmo laikymas Ivano 
Rūsčiojo ir Petro Didžiojo vals- 
tybės kūrimo tęsiniu neabejo- 
tinai yra vienas iš didžiausių 
Tuckerio knygos Stalin in Po- 
wer nuopelnų. Knygoje taip 
pat yra įdomus stalinizmo su 
nacizmu panašumų apiben- 
drinimas. Bet sunku supras- 
ti, kodėl Tuckeris iš to daro 
išvadą apie stalininio režimo 
„antikomunistinį pobūdį“ 
(p. 591-592). 

atsisakyti komunistinės utopijos. Nebūtų galėjęs sau to leisti, 
net jeigu jį būtų atgrasinę utopinio projekto realizavimo sunku- 
mai. Neketino atsisakyti komunizmo, nes troško įeiti į istoriją 
kaip rusų revoliucijos išganytojas ir didžiausias darbininkų 
klasės didvyris. Be to, jis žinojo pernelyg gerai, kad tik tai sutei- 
kia jam absoliučios valdžios mandatą. 

Susisteminti šiems svarstymams verta išskirti tris skirtingas 
termino „totalitarizmas“ vartosenas. Galima vartoti šį žodį tri- 
jų dalykų apibrėžimui: 1) tam tikrų idėjų totalitariniam poten- 
Cialui, 2) totalitariniam tam tikrų judėjimų pobūdžiui ir paga- 
liau 3) totalitariniam valstybės pobūdžiui. Gausios Marxo ir 
Engelso idėjos, tarp jų ir Žmonijos išlaisvinimo koncepcija, taip 
pat „mokslinio socializmo“ koncepcija telpa į pirmą iš tų rubri- 
kų. Leninizmas kaip revoliucinis judėjimas yra tobuliausias pri- 
artėjimas prie totalitarizmo antrąja prasme. O stalinizmas kaip 
valstybės kūrimo fazė yra pavyzdys totalitarizmo trečiąja reikš- 
me (kurį, aišku, sudaro tiek totalitarinės idėjos, tiek totalitarinio 
judėjimo patyrimas)!. Taigi Stalinas nenukrypo nuo savo misi- 
jos, kai apšmeižė ir išžudė bolševikų „senąją gvardiją“. Jam ji 
buvo valstybės revoliucinio fermento šaltinis ir jis pasielgė pa- 
gal totalitarinę logiką. 

Taigi leninizmas ir stalinizmas buvo dvi komunistinio tota- 
litarizmo formos ir dvi stadijos. Leninas, kuris iki galo liko re- 
voliucionieriumi tikrąja to žodžio prasme, viską pajungė galu- 
tiniams komunizmo tikslams; kadangi metodai, kuriuos jis 
taikė, buvo aiškiai totalitariniai, o idealai, kuriuos jis skelbė, 
jungė fundamentalistinio marksizmo totalitarinį potencialą 
su totalitarinėmis ankstesnės, babuvistinės komunistinės fa- 
zės idėjomis, jį reikia laikyti „totalitarinio komunizmo“ at- 
stovu. O Stalinas, pasiryžęs kurti socializmą vienoje šalyje, 
privalėjo pripažinti valstybės kūrimo prioritetus. Kartu vals- 
tybinio tipo kontrolės išlaikymas ir stiprinimas tapo jam prak- 
tikoje svarbiau negu komunistiniai idealai. Jo valdžios įteisi- 
nimu ir toliau liko leninizmas, bet atsirado akcentų išdėstymo 
skirtumų: totalitarinė valdžia iškilo į pirmą planą, o komu- 
nistinė ideologija buvo supaprastinta iki klusnaus tos valdžios 
įrankio. Tikslai su priemonėmis susikeitė vietomis: totalita- 
rinis komunizmas virto komunistiniu totalitarizmu, tai yra 
totalitarizmu, kuris naudojasi komunizmu kaip priemone. 

Kitaip negu Bucharinas ir Trockis, Stalinas nebuvo talentingas 
teoretikas. Tą jis tam tikru mastu suprato ir kaip tik dėl tos prie- 
žasties jam ypač rūpėjo pademonstruoti savo vertę teorinėje sri- 
tyje!'. Paėmęs ir konsolidavęs valdžią, patenkino šią ambiciją su 
kaupu, nes buvo paskelbtas didžiausiu žmonijos genijumi ir 
didžiausiu visų Žinių sričių autoritetu. Milijonai žmonių - ne tik 
Tarybų sąjungoje ir ne tik partijos narių - aklai tikėjo jo unika- 
liu, neprilygstamu Istorijos dėsnių pažinimu. Kaip tik tai turėjo 
sudaryti jo neginčijamą teisę vykdyti absoliučią valdžią „ko- 
munizmo tėvynėje“ ir vadovauti viso pasaulio „pažangiosioms 
jėgoms“. Rašytojai ir publicistai vaizdavo jį kaip „istorijos lo- 
komotyvo mašinistą“,suprantantį istorinės būtinybės dėsnius 
ir vedantį žmoniją į „laisvės karalystę“, nes „tas, kas pažino 
visuomenės raidos dėsnius, gali numatyti ateitį ir disponuoja 
geriausiu instrumentu pasauliui pakeisti“. 

Išnykus tai kolektyvinei hipnozei, stalininis marksizmas pa- 
prastai būdavo pradedamas niekinti kaip reiškinys, kuris never- 
tas rimto nagrinėjimo. Tai buvo suprantama, bet ne per daug racio- 
nalu. Nepakanka su praeitimi atsisveikinti, reikia ją suprasti. 
Stalininis marksizmas vertas dėmesio kaip plačiausiai taikyta 
ir veiksmingiausia masinės indoktrinacijos forma, kaip galin- 
giausia iš mums žinomų žmonių Minčių ir jausmų kontrolės 
priemonių, taigi kaip nuosekliausias marksizmo pavertimas ofi- 
cialia totalitarinės valstybės ideologija. Nepakankamas to ap- 
mąstymas privedė prie daugelio klaidingų išvadų tiek totalita- 
rizmo, tiek marksizmo tema. Stalininis totalitarizmas buvo 
sumenkintas iki institucionalizuotos prievartos sistemos, nors 
iš tikrųjų Stalino režimas rėmėsi tikrai ne vien tik jėga". Nepai- 
syti ideologinės komunistinio totalitarizmo pusės, aišku, buvo 
paranku tiems istorikams ir politologams, kurie troško nematy- 
ti ryšio tarp marksistinės teorijos ir totalitarinių veiksmų. 

Labai pamokoma šio sąvokų sumaišymo iliustracija buvo 
susižavėjimas A. Gramsci kūryba, būdingas postalininio „at- 
šilimo“ laikotarpio marksistiniams revizionistams. Jie Gramsci 
požiūrį, kad intelektualinė ir kultūrinė hegemonija yra būtina 
tikros politinės pergalės sąlyga, aiškino kaip demokratinį 

marksistinį humanizmą, sąmoningai priešpriešinamą Lenino 
avangardo koncepcijai ir, aišku, Stalino terorui. Ši Gramsci ide- 
alizacija atsispindėjo ir cituotame čia daug kartų Kolakowskio 
veikale. Jis pripažino prielaidą, kad hegemonija, tai yra „vieš- 
patavimas grynai kultūrinėmis priemonėmis visos visuomenės 
dvasiniam gyvenimui“ yra kažkas geresnio negu valdžia, besi- 
remianti gryna prievarta ir iš esmės kitokia negu totalitariz- 
mas!. Gramsci išplėtotą istorinės kolektyvinės praktikos teoriją 
Kotakowskis laikė Lenino „sąmonės įnešimo iš išorės“ į darbi- 
ninkų judėjimą koncepcijos priešingybe ir net faktiniu „moksli- 
nio socializmo“ idėjos atsisakymu’. Savo analizę apibendrino 
išvada, kad Gramsci „sukūrė ideologinę alternatyvaus komu- 
nizmo užuomazgą“. 

Neketinu ginčyti įvairių Gramsci minčių privalumų. Fi- 
losofiniai jo istorinės praxis teorijos pagrindai vertingai sky- 
rėsi nuo Engelso marksizmo, ką jau kalbėti apie prasčiokišką 
Lenino ir Stalino marksizmą“. Šiame kontekste norėčiau pažy- 
mėti, kad (pirma) Gramsci teorija nebuvo tokia nekalta, kaip 
atrodė marksistiniams revizionistams, ir (antra), kad jo intelek- 
tualinės-kultūrinės hegemonijos koncepcija neturi būti laiko- 
ma priešinga leninizmui ir stalinizmui. Teigimas, kad bolševi- 
kai nepastebėjo arba nepaisė tokios hegemonijos reikalingumo, 
yra kuo toliausiai nuo tiesos; veiksminga vidinė protinio gyve- 
nimo ir kultūros kontrolė buvo nuolatinis jų rūpestis ir neatski- 
riamas, gal labiausiai totalitarinis jų proletariato diktatūros kon- 
cepcijos bruožas. Tai ypač liečia Staliną, kuriam viską apimanti 
institucionalizuota indoktrinacija buvo ne mažiau svarbi negu 
institucionalizuota fizinė prievarta?. Savaime suprantama, 
Gramsci intelektinės-kultūrinės hegemonijos koncepcija buvo 
rafinuotumo viršūnė, palyginti su jos stalininiu ekvivalentu. 
Bet kaip tik dėl šito tos koncepcijos sąvokinis aparatas gali tar- 
nauti geru įrankiu analizuoti tiems valdžios totalitarinės tech- 
nikos aspektams, kurių neįmanoma supaprastinti iki plikos prie- 
vartos ir fizinės baimės. 

Italų socialistas Lucianas Pellicani apibūdino Gramsci mark- 
sizmą kaip milenaristinio gnosticizmo formą, taigi kaip abso- 
liučiai tikras ir išganingas Žinias apie gėrį ir blogį“. Praktinis 
šio gnosticizmo tikslas buvo įvesti tobulą visuomeninę tvarką - 
„tobulą“ ta prasme, kad ji pašalintų egoizmą ir dalinį pliuraliz- 
mą, numatytų visišką moralinį ir intelektualinį vienmintišku- 

mą. To Gramsci nubrėžto žemiško išganymo vizija siejo prome- 
tėjišką sąmoningos, racionalios kolektyvinio likimo kontrolės 
idealą su neracionalizuotų, ikikapitalistinių bendruomeninių 
ryšių nostalgija. 

Rinkos mechanizmų pakeitimas sąmoningu valdymu neiš- 
vengiamai kėlė klausimą: kas konkrečiai turėtų būti tuo vairi- 
ninku? Gramsci, atsakydamas į šį klausimą, sutiko su Leninu: 
neabejojo, kad vadovo vaidmuo turi atitekti komunistinei parti- 
jai, tai yra „šiuolaikiniam kunigaikščiui“, kuris turi visą val- 
džios visumą. Partija, kad užsigarantuotų hegemono poziciją, 
turi tapti „kolektyviniu intelektualu“, pajėgiu daryti lemiamą 
įtaką „tradiciniams intelektualams“ „bet kartu ugdyti savo nuo- 
savus, „organiškai“ išauginamus, intelektualus, kurie visiškai 
pasiaukotų jos reikalui. „Organiškai“ išauginamų intelektualų 
uždavinys buvo įsiterpti į mases ir įskiepyti joms viską apiman- 
čią pasaulėžiūrą — savotišką „liaudies religiją“, kuri garantuo- 
tų vienmintiškumą ir nurodytų kolektyvinių veiksmų kryptį. 
Šitaip „šiuolaikinis kunigaikštis“ užimtų sąmonėje Dievo ir ka- 
tegoriškojo imperatyvo vietą, ojo organizuota kolektyvinė va- 
lia turėtų universalius ir visuotinius siekius’. Kitaip sakant, gy- 
ventojai būtų pajungti drausmingai sofokratinei valdžiai 
partinių intelektualų, susipažinusių su marksistinės gnozės pa- 
slaptimi ir vykdančių visuomenės dvasinę valdžią (sensimo- 
nistų ir O. Comte'o pouvoir spirituelle). Tad partijos valdžia bū- 
tų tam tikra pedagoginė diktatūra, besiremianti organizuotu 
įtikinimu ir dėl to galinti nevartoti prievartos. Tai sudarė gali- 
mybę prievartos aparatą supaprastinti tokiu mastu, kokiu jis 
būtų pakeičiamas viešpatavimu Žmonių sieloms. 

Gramsci'o tezė, kad kultūrinės hegemonijos laimėjimas turi 
įvykti anksčiau negu politinės valdžios paėmimas, Leninui ir 
Stalinui, aišku, buvo visiškai svetima. Tiesa, panašią tezę tarp 
bolševikų propagavo Aleksandras Bogdanovas, bet už tai Leni- 
nas jį greitai ir griežtai pasmerkė“. Bet, nepaisant to, yra aišku, 
kad Gramsci'o pripažįstamas organizuoto įtikinimo ir vienmin- 
tiškumo reikalingumas neturėjo nieko bendra su pliuralistine 
demokratija. Tai veikiau buvo konsensusinės totalitarizmo for- 
mos paieškos. Svarbu pažymėti, kad Gramsci neneigė žodžio 
„totalitarizmas“ vartojimo pozityviąja prasme, atribodavo nuo 
„Treakcinės“ totalitarinės santvarkos atmainos „pažangią““. 
Milžiniškas pozityviojo totalitarizmo privalumas, pasak jo, esąs 

politikos supratimas „totališkumo“ kategorijomis ir istorijos 
prasmės sugrąžinimas. Taip pat galima pažymėti, kad totalita- 
rizmą jis matė kaip savotišką sekuliarizacijos epochos religiją!. 
Komunistinė valstybė jam buvo ne policinė, o ideokratinė vals- 
tybė. Liaudies masių paskirtis turėjo būti savanoriškas paklus- 
numas „šiuolaikiniam kunigaikščiui“, atlyginamas moralinio 
viemintiškumo ir užtikrintos ateities komfortu. Partinis elitas 
turėjo būti nutviekstas ne tik valdžios prestižo, o ir išganytojiš- 
kos misijos šlovės spindulių. Bet šito kaina būtų Lenino „gele- 
žinės drausmės“ principo pripažinimas, totalinis paklusnu- 
mas įteisinimo doktrinai ir, kaip pasekmė, totalinis visų 
gyvenimo sričių politizavimas. 

Be abejo, šis idealas iš esmės buvo labai artimas bolševizmo 
vadovams. Nei Leninas, nei Stalinas netroško grįsti savo val- 
džios vien jėga; abu įteisino ją ideologinėmis kategorijomis ir 
darė viską, kad pasiektų ideologinį sutarimą, iš ideologinio įsi- 
traukimo kylančią paramą. Stalinas tą pabrėžė dar labiau negu 
Leninas. Tatai buvo pasekmė fakto, kad Stalinas tapatinosi su 
valstybės kūrėjo, o ne vien su darbininkų judėjimo (faktiškai 
likviduoto jo valstybėje) arba partijos (kurią jis privertė faktiš- 
kai susilydyti su valstybės aparatu) vadovo vaidmeniu. Šitoks 
jis jautėsi atsakingas už visų valstybės gyventojų protų ir jaus- 
mų būklę. Tad nenuostabu, kad stalininis režimas susiejo be- 
precedentę teroro intensifikaciją su tokiu pačiu beprecedenčiu 
indoktrinizaciniu kryžiaus karu, kuris vyko su „naujojo žmo- 
gaus“ ir „naujosios kultūros“ kūrimo šūkių’. 

Tad Gramsci'o „šiuolaikinio kunigaikščio“, valdančio or- 
ganizuoto, sistemingo Žmonių protų, sąžinių ir kultūros užka- 
riavimo dėka, teorija nebuvo tikrai demokratiška stalinizmo al- 
ternatyva. Atvirkščiai, „yra pagrįstas teiginys, kad nebuvo 
esminio Gramsci'o alternatyvos bei stalininės ir neostalininės 
praktikos tęstinumo pertrūkio“*. Taip buvo todėl, kad Stalinas 
siekė nustatyti totalitarinę ideokratiją, o Gramsci'o teorijos iš 
esmės buvo ideokratinės diktatūros aiškinimas ir pagrindimas. 

Žinoma, šio bendrojo vardiklio rėmuose buvo teorinių ir po- 
litinių skirtumų, susijusių su laisvės problema. Išjų du atrodo 
ypač svarbūs ir verti pažymėti šioje knygoje. 

Pirma, ideokratinė Stalino diktatūra buvo vykdoma „moks- 
lo“ vardu - „vienintelės teisingos“ marksizmo-leninizmo teori- 
jos, atstovaujančios naujausiam pasaulinio mokslo žodžiui, var- 

du. Galime sutikti su Gramsci'u, kad tas „mokslas“ buvo iš 
esmės tam tikros rūšies „liaudies religija“ arba Sorelio mitas; 
bet, nepaisant to, reikia pažymėti, kad tas mitas pretendavo at- 
stovauti objektyvių, mokslinių Žinių autoritetui ir kaip tik todėl 
turėjo tik vieną interpretaciją, monopoliškai savinosi tiesą ir 
nepakentė jokių aiškinimo skirtybių. Antiscientistinė Gramci'o 
žinių, kaip istorinės praktikos produkto ir įrankio, koncepcija 
sutapo su antipozityvistiniu filosofijos lūžiu ir antiengelsine 
tendencija marksizmo rėmuose’; todėl bet kuriuo atžvilgiu ji 
pranoko stačiokišką, senamadišką „mokslinio socializmo“ dok- 
triną (nors veikiau ją naujai aiškino, negu neigė). Tam tikra pras- 
me ji teikė geresnį filosofinį ideokratijos pagrindimą: lengvino 
ignoruoti prieštaravimus, kylančius iš empirinių faktų studija- 
vimo, griovė „sveiko proto“ autoritetą, užtušuodavo skirtumus 
tarp mokslo ir ideologijos ir taip skynė kelią niekuo nevaržomų 
ideologinių manipuliacijų praktikai. O antra vertus, joje būta 
istorinio reliatyvumo elemento, kuris galėjo būti atrama ideolo- 
ginėms abejonėms. Tad nieko keista, kad stalinizmas buvo lin- 
kęs verčiau apeliuoti į patikrintą autoritetą ir nesugriaunamą 
„Mokslo“ objektyvumą. Jeigu stalinizmo ideologai būtų susi- 
pažinę su Gramsci'o teorijomis, tai būtų pripažinę jas nauja 
Bogdanovo idėjos versija, su kuria reikią susidoroti leniniškai. 
Stalinizmas negalėjo sau leisti atsisakyti groteskiškų pretenzi- 
jų į „moksliškumą“, negalėjo pripažinti, kaip tai darė Gramsci, 
kad jo katekizminė propaganda yra „liaudies religijos“ atmai- 
na. Jis privalėjo „moksliškai“ įsiteisinti, pagrįsti savo pretenda- 
vimą totališkai kontroliuoti, nuolat apeliuodamas į „tikrai moks- 
linę“ doktriną, kurioje esama gatavų ir nesugriaunamų visų 
galimų problemų sprendimų. 

Antra, stalininis režimas negalėjo sau leisti kaip nors susil- 
pninti išorinės prievartos aparatą. Atvirkščiai, privalėjo jį stip- 
rinti iki begalybės. Jis iš esmės buvo „mobilizacijos režimas“, 
jungiantis ideologinės mobilizacijos metodus su prievartos es- 
kalavimu; skatinantis kolektyvinį entuziazmą (kartais auten- 
tišką, kartais keistai jungiantį autentiškumą su simuliacija), bet 
visada pasirengęs prievarta sutriuškinti kiekvieną gaivališko 
pasipriešinimo krustelėjimą. Teikė pirmumą savanoriškam pa- 
klusnumui, bet nesitenkino pasyviu, apatišku klusnumu: rei- 
kalavo aktyvios paramos ir užsitikrindavo ją, taikydamas tiek 
ideologinio spaudimo, tiek fizinio įbauginimo metodus. Jo 

ideokratinis aspektas neprivalėjo virsti vien „pedagogine“ dikta- 
tūra, atsisakančia siaubingai išsikerojusio prievartos aparato, nes 
šis aparatas turėjo gyvuoti ir stiprėti net iki galutinės socializmo 
pergalės pasaulio mastu. Kitaip sakant, ideologinis dominavimas 
Stalinui buvo ne prievartos alternatyva, o veikiau būtinas prievar- 
tos įteisinimas. Ideologinė indoktrinacija stalininėje valstybėje tu- 
rėjo formuoti „moralinę-politinę visuomenės vienybę“ „bet taip pat 
buvo galinga prievartos aparato stiprinimo priemonė, teikianti jam 
tokio pasitikėjimo savimi, koks nebuvo žinomas paprastų autori- 
tarinių valstybių policinėms jėgoms. Tą gerai atspindi paprasto 
čekisto charakteristika: 


„Ką pasakytų Prirogovas, jei jam lieptų gintis teisme? Tikrai ape- 
liuotų ne į savo viršininkų įsakymus, o į Marxo ir Engelso moks- 
lus, kaip jis juos suprato. Prirogovas buvo toks lojalus ir paklus- 
nus kaip SS karininkas. Bet jo tikėjimas buvo paremtas įsitikinimu 
apie visišką atitikimą proto ir sąžinės reikalavimams. Buvo nenu- 
ginčijamai įsitikinęs, kad jam vadovauja ne aklas tikėjimas, o be- 
siremiantis mokslu ir logika. Buvo brutalus, nes kaip tik to iš jo 
reikalavo partijos generalinė linija. Toji linija, kiek ji atitiko mark- 
sizmo pagrindus, buvo jam viskas. Be tariamai „moksliškai“ pa- 
grįstos generalinės linijos, kuri buvo jo tikėjimo šerdis, visos par- 
tinių autoritetų instrukcijos jam neturėtų reikšmės. Buvo tikras 
dėl loginio ir moralinio marksistinių principų teisingumo, ir tas 
tikrumas buvo jo tikėjimo pagrindas.” 


Stalininis marksizmas puikiai tenkino tikėjimo poreikį, taip 
pat poreikį „moksliškai“ tikėjimą pagrįsti. Tai buvo neelita- 
rinis marksizmas, marksizmas masėms. Jam buvo būdingas 
aklojo fideizmo junginys su tariamu moksliškumu. Tokio jun- 
ginio galimybę ir efektyvumą paaiškina Gramsci'o pažiūros 
marksizmo pritaikymo masių mentalitetui tema. 

„Masėse, - rašė Gramsci, - filosofija gali egzistuoti tik ti- 
kėjimo pavidalu'“. Tai nenuostabu, nes praktinei žmonių 
veiklai vadovauja tikėjimas, o ne protas. Nepaisant to, ypač 
supasaulietintos visuomenės sąlygomis, žmogus iš liaudies 
reikalauja įsitikinimo, kad užjo tikėjimo slypi kokios nors pro- 
tinės tiesos. Jis nepajėgia tų tiesų įsiminti ir išvardyti, bet ge- 
riau jaučiasi žinodamas, kad jos yra, nes pats girdėjo, kai jas 
jam dėstė, ir jos jį įtikino“. 

Bet naujai įgyti liaudies įsitikinimai yra be galo silpni, ypač 
kai prieštarauja tradiciniams įsitikinimams. Norint, kad jie 

tvirtai įšaknytų, reikia įvykdyti tam tikras sąlygas. Reikia imti 
pavyzdį iš bažnyčių, taigi sukurti tikinčiųjų bendriją ir puo- 
selėti tikėjimą organizuotai, „nepailstamai grįžtant prie jo 
apologijos, visur ir visada kovojant panašiais argumentais ir 
išlaikant intelektualų būrius, kurie šiam tikėjimui teikia bent 
regimybę filosofinės minties orumo“! 
būti atitinkamai supaprastintas, nes mases sudaro „prasčio- 
kai“ ir jos priima tik „natūralaus ir netašyto“ pavidalo nau- 


. Tikėjimo turinys turi 


jas idėjas*. Tikėjimo palaikymo metodas turi būti nepaliauja- 
mas kartojimas, nes „kartojimas yra didaktinė priemonė, 
rezultatyviausiai veikianti liaudies protus“. Masių indoktri- 
nacijos, arba „asmeniškumo suteikimo beformiam masės ele- 
mentui“* uždavinys gali būti patikėtas „naujojo tipo intelek- 
tualiniams elitams, išaugantiems tiesiogiai iš masės ir 
išsaugantiems su ja ryšius". Tie elitai turi būti organizuoti 
hierarchiškai, pagal autoriteto ir intelektualinės kompeten- 
cijos hierarchiją. Ta hierarchija turi būti vainikuota „kokio 
nors vieno žymaus filosofo asmenybe, jeigu jis gebės konkrečiai 
įsijausti į ideologinės bendrijos poreikius“. 

Neabejotina, kad kaip tik taip buvo sukurta stalininė ide- 
okratija, vainikuota viršūnėje genialaus filosofo, garbingo 
Marxo, Engelso ir Lenino įpėdinio asmenybe. 

Gramsci nepamiršo pridurti, kad „aukštesnės grupės“, jei- 
gujos nori efektyviai kontroliuoti „intelektualiai nesavarankiš- 
kus sluoksnius“, tai privalo nustatyti „diskusijų ir propagan- 
dos laisvės ribas“. Gramsci pažymėjo, kad tas ribas „reikia 
suprasti ne administracine ir policine prasme, o apsiriboji- 
mo, kurį vadovai nustato savarankiškai veiklai, prasme“/. Ta- 
čiau pabrėždavo, kad net ir moksle reikėtų siekti, kad indivi- 
duali diskusinė iniciatyva „būtų sutvarkyta ir sudrausminta, 
kad ji pereitų įvairių kultūros akademijų ar institutų sietus ir 
tik po tokios atrankos pasirodytų viešajame forume“. 

Stalininis marksizmas buvo nepaprastai adekvačiai supap- 
rastintas ir nepaprastai adekvačiai institucionalizuotas, kad 
su kaupu pateisintų visus tuos reikalavimus. 

Pirma, reikėjo parengti ideologinį katekizmą, vadovėlinę 
bolševikinės mitologijos apybraižą, išdėstyti populiariai ir pa- 
daryti privalomai studijuojamą visų piliečių. Šis projektas bu- 
vo įgyvendintas 1938 metais Visasąjunginės Komunistų (bolše- 
vikų) partijos istorijos trumpojo kurso pavidalu. Kaip teisingai 

rašo Kołakowskis, tai buvo ne tiktai „pilna klastočių istorinė 
knyga, o ir galinga visuomeninė institucija: vienas svarbiau- 
sių instrumentų, kuriais partija turėjo valdyti protus ir naikin- 
ti tiek kritinį mąstymą, tiek visuomenės prisiminimą apie savo 
praeitį“!. Išspausdinta milijoniniais tiražais, ji atliko biblijos, 
o kartu pasaulietinės religijos maldaknygės vaidmenį: tiek par- 
tiniai, tiek nepartiniai turėjo išmokti atmintinai ir cituoti 
kiekviena proga jos formuluotes, kartais ištisus fragmentus. Ne- 
bus perdėtas teiginys, kad ta knyga buvo nuosekliai totalitari- 
nės „propagandos valstybės“ pamatas. Čia būta tam tikros 
ironijos, nes pirminė bolševikų partija, kurios ideologija ir is- 
torija įteisino tą valstybę, buvo iš anksto sutriuškinta ir fiziš- 
kai sunaikinta. 

Istorija, parašyta turint omenyje masinį vartojimą, puikiai 
reiškė stalininio elito požiūrį į tai, ką masės gali priimti ir kaip 
gali būti formuojami ir kontroliuojami jos protai. Ideologinis 
credo turėjo būti paprastas, vienareikšmiškas, aiškiai skiriantis 
Gėrį ir Blogį, paprastinantis viską iki juoda ir balta, taigi nepa- 
liekantis vietos jokioms abejonėms. Tam pačiam tikslui tarnavo 
nesibaigiantys (Gramsci'o rekomenduoti) pakartojimai ir kiek- 
vieno skyriaus pabaigoje vardijamos „teisingos“ ir privalomos 
išvados. Partija buvo vaizduojama kaip visažinė ir neklystanti, 
didvyriška ir išmintinga, vadovaujama „toliausiai pažengusios 
mokslinės teorijos“, taigi pajėgi sąmoningai formuoti istoriją, iš 
anksto planuoti įvykius ir pasiekti (su negausiomis išimtimis) 
numatytus rezultatus. Visi partijos laimėjimai buvo parodyti 
kaip istorinė būtinybė, o alternatyvų galimybė buvo kategoriš- 
kai neigiama. Bet kartu knyga neleido abejoti, kad partija už 
viską dėkinga daugiausia savo dviejų didžiųjų vadų: Lenino ir 
jo mylimo mokinio, Stalino, išminčiai. Kiti partijos vadovai su- 
skirstyti į dvi grupes: į tuos, kurie mirė iki didžiojo valymo, ir į 
tuos, kuriuos reikėjo represuoti. Pirmieji buvo minimi prabėgo- 
mis arba buvo visiškai nutylimi, antrieji buvo pavaizduoti kaip 
nuo pat pradžių įsitraukę į įvairius kontrrevoliucinius sąmoks- 
lus, sabotažą ar niekuo nepridengtą, gėdingą išdavystę. „Klasi- 
niai priešai“ buvo laikomi visų Žmogiškųjų ydų: niekšiškumo 
ir bailumo, žiaurumo ir kvailumo įsikūnijimais. Istorijos auto- 
riai traukė juos į „objektyvių istorijos dėsnių“ teismą, bet nesi- 
tenkino smerkiamuoju Istorijos Tribunolo nuosprendžiu; jie rei- 
kalavo pasmerkti visus savo priešininkus kaip paprastus 

nusikaltėlius, kriminalistus, nusipelniusius aukščiausiosios 
bausmės. Be to, buvo ignoruojami bemaž visi nekomunistinių 
partijų skirtumai: skaitytojai privalėjo įsitikinti, kad bolševikų 
partija turi „politinės tiesos“ monopolį ir kad visas kitas parti- 
jas sudaro reakcionieriai, konkuruojantys tarpusavyje bendro- 
je kovoje su revoliucija ir pažanga. 

Knygos autorystė, tiesa, liko anoniminė, bet buvo žinoma, 
kad ji parašyta Stalinui asmeniškai ir labai skrupulingai pri- 
žiūrint. Svarbiausią teorinę veikalo dalį - ketvirto skyriaus 
antrą dalį, kurioje išdėstytas dialektinis ir istorinis materia- 
lizmas — parašė pats Stalinas. Todėl ji tuojau pat buvo pa- 
skelbta „genijaus veikalu“, tobuliausiu marksistinės filosofi- 
jos mokymu ir viso komunistinio švietimo pastato kertiniu 
akmeniu. 

Nesunku nustatyti tris Stalino sumanymo šaltinius: Engelso 
Anti-Diuringas, Plechanovo Dėl monistinio požiūrio į istoriją raidos 
ir Lenino Materializmas ir empiriokriticizmas. Tad tai buvo kva- 
ziscientistinis marksizmo mokymas, paremtas Engelso materia- 
listinės dialektikos visumos koncepcija, Plechanovo „būtinybine“ 
istorinio materializmo interpretacija ir Lenino „atspindžio teori- 
ja“. Asmeninis Stalino indėlis buvo visų pirma dėstymo būdas, 
kuriam būdinga paprastinamojo sisteminimo tendencija, griežta 
trijų marksizmo sudėtinių dalių (dialektinio metodo, filosofinio 
materializmo ir istorinio materializmo) hierarchija ir, aišku, at- 
grasus didaktizmas. Dialektika, nors ir vadinama „metodu“, bu- 
vo laikoma bendriausia marksistinės teorijos dalimi, kalbančia 
apie keturis universalius kiekvieno judėjimo dėsnius: reiškinių 
visuotinio sąryšio dėsnį, nepaliaujamos raidos dėsnį, kiekybi- 
nių pokyčių perėjimo į kokybinius dėsnį ir priešybių vienybės ir 
kovos dėsnį. („Neigimo neigimo“ dėsnis, nors jį pripažino En- 
gelsas ir Leninas, buvo nutylėtas dėl to, kad juo galėjo pasinaudoti 
politiniai priešininkai.) Filosofinis materializmas, kaip materialis- 
tinis tų dėsnių aiškinimas, buvo išreikštas trimis tezėmis: 1) kad 
„pasaulis savo prigimtimi yra materialus, kad įvairialyčiai pasau- 
lio reiškiniai yra įvairūs judančios materijos pavidalai“, 2) kad 
„Materija, gamta, būtis yra objektyvi realybė, kuri gyvuoja už są- 
monės ir nepriklausomai nuo sąmonės“ ir 3) kad „pasaulis ir jo 
dėsningumai visiškai galimi pažinti“. Istorinis materializmas bu- 
vo apibūdintas kaip „dialektinio materializmo teiginių išplėtimas 
visuomenės gyvenimo studijavimui, dialektinio materializmo 

teiginių pritaikymas visuomenės gyvenimo reiškiniams, visuo- 
menės studijavimui, visuomenės istorijos studijavimui'“. Šis ne- 
pertraukiamas istorijos dialektikos ryšys su gamtos dialektika bu- 
vo aprašytas taip: 


„Jeigu gamtos reiškinių ryšys ir jų savitarpio sąlygotumas sudaro 
gamtos vystymosi dėsningumus, tai iš to išplaukia, kad visuome- 
ninio gyvenimo reiškinių ryšys ir jų savitarpio sąlygotumas su- 
daro taip pat ne atsitiktinį dalyką, bet visuomenės vystymosi dės- 
ningumus. 

Vadinasi, visuomeninis gyvenimas, visuomenės istorija nu- 
stoja buvę „atsitiktinumų“ sankaupa, nes visuomenės istorija da- 
rosi dėsningu visuomenės vystymusi, o visuomenės istorijos stu- 
dijavimas virsta mokslu. 

Vadinasi, praktinis proletariato partijos veikimas turi remtis 
ne gerais, „įžymių asmenų“ pageidavimais, ne „proto“, „visuoti- 
nės moralės“ ir tolygiais reikalavimais, bet visuomenės vysty- 
mosi dėsningumais, tų dėsningumų studijavimu. 

Toliau. Jeigu pasaulį galima pažinti ir mūsų Žinios apie gamtos 
vystymosi dėsnius yra tikros Žinios, turinčios objektyvios tiesos 
reikšmę, tai iš to išeina, kad visuomenės gyvenimą, visuomenės 
vystymąsi taip pat galima pažinti, o mokslo duomenys apie vi- 
suomenės vystymosi dėsnius yra tikri duomenys, kurie turi ob- 
jektyvių tiesų reikšmę. 

Vadinasi, mokslas apie visuomenės istoriją, nepaisant visuo- 
menės gyvenimo reiškinių viso sudėtingumo, gali būti toks pat 
tikslus mokslas, kaip, sakysime, biologija, sugebąs visuomenės vys- 
tymosi dėsnius panaudoti praktiniam pritaikymui.“? 


Specifiškai „materialistinė“ šio „mokslinio požiūrio į istoriją“ 
sudėtinė dalis, žinoma, buvo ypatingas „materialinių gėrybių 
gamybos būdo“ statusas. Pirmoji gamybos būdo pusė, reiškianti 
žmonių santykį su daiktais ir gamtos jėgomis, naudojamomis 
gamybos procese, yra gamybinės jėgos; antroji pusė yra „žmo- 
nių savitarpio santykiai gamybos procese”, tai yra žmonių ga- 
mybiniai santykiai. Taikydamas savo mėgstamą skaičiavimo 
metodą, Stalinas išskyrė tris bendrus gamybos bruožus ir pen- 
kis pagrindinius gamybinių santykių tipus. Pirmas gamybos 
bruožas yra nesiliaujantis ir neišvengiamas visos visuomeni- 
nės sistemos keitimas; antras — pagrindinis gamybinių jėgų 
vaidmuo permainų dinamikai; trečias - kad naujos gamybinės 
jėgos ir atitinkantys juos gamybiniai santykiai formuojasi gai- 
vališkai, nepriklausomai nuo Žmonių valios ir sąmonės“. 

Gamybinių jėgų raida pagimdė penkis gamybinių santykių ti- 
pus. Kartu jie yra istorinės evoliucijos stadijos: pirmykštė visuo- 
menė, vergovė, feodalizmas, kapitalizmas ir socializmas. 

Labiausiai pritrenkiantis šios interpretacijos bruožas yra jos 
uždaras pobūdis, sujungtas su dogmatiniu-autoritariniu tonu 
ir tiesiog liguistu didaktizmu. Stalino tekstas daro įspūdį, kad 
marksizmas yra uždara ir pedantiškai kodifikuota sistema, kad 
joje niekas negali keistis ir kad joje nėra vietos jokiems interpre- 
tavimo skirtumams. Klausimai, kurie keliami šiame tekste, yra 
išimtinai retoriniai: akivaizdu, kad jie suformuluoti didaktiniais 
tikslais ir į kiekvieną čia pat duodamas vienareikšmiškas ir įpa- 
reigojantis atsakymas. Taip pat akivaizdu, kad bet kokios abe- 
jonės yra intelektinio nebrandumo arba net klasinio priešiškumo 
įrodymai, taigi nėra vertos dėmesio. Skaitytojai skatinami ne spręsti 
problemas, o dalyvauti keičiančioje pasaulį visuomeninėje-politi- 
nėje veikloje, vadovaujami tų, kurie įvaldė marksistinį „mokslą“ ir 
žino, kaip taikyti praktikoje. Kiekviena dialektinio ir istorinio ma- 
terializmo formulė nedelsiant paverčiama praktine direktyva arba 
instrukcija. Štai pavyzdys: 


„Vadinasi, norint nesuklysti politikoje, reikia žiūrėti priekin, o ne 
atgal. 

[...] Vadinasi, norint nesuklysti politikoje, reikia būti revoliu- 
cionierium, o ne reformistu.. 

[...] Vadinasi, norint nesuklysti politikoje, reikia vykdyti griežtą 
klasinę proletarinę politiką, o ne reformistinę proletariato ir bur- 
žuazijos reikalų harmonijos politiką, ne oportunistinę kapitaliz- 
mo „įaugimo“ į socializmą politiką. 

[...] Vadinasi, kad nesuklystų politikoje, proletariato partija 
turi, tiek sudarydama savo programą, tiek ir praktiniame savo 
veikime remtis visų pirma gamybos vystymosi dėsniais, ekono- 
minio visuomenės vystymosi dėsniais. ! 


Iš šių direktyvų trys pirmosios buvo išvestos iš dialekti- 
kos dėsnių, ketvirtoji - bendrųjų istorinio materializmo prie- 
laidų išvada. Pilnas tokių direktyvų rinkinys turėjo būti pati- 
kimu proletariato partijos vairu, teoriniu pagrindu socializmo 
svajonei paversti mokslu“. 

Atrodo keista, kad tokie bendri nurodymai galėjo būti laiko- 
mi politinio neklystamumo garantija. Bet iš tikrųjų Stalinas ne- 
puoselėjo iliuzijų dėl jų prakseologinės vertės. Jis reliatyvizavo 

jų turinį teigdamas, kad „viskas priklauso nuo sąlygų, vietos ir 
laiko“, kiekvieną jų konkretizaciją darė priklausomą nuo spren- 
džiančio aukščiausiojo vado, karaliaus-filosofo, kuris įsigilino 
į visas socialistinio „mokslo“ slaptavietes ir geriausiai moka 
viską taikyti praktikoje. Stalinas visai neketino aprūpinti žmo- 
nių prakseologiniais nurodymais, kurie turėtų tikrų žinių pri- 
valumų, tai yra tokiais, kuriuos kiekvienas galėtų taikyti sava- 
rankiškai, pagal savo interesus ir tikslus. Neklystančios 
politinės veiklos principų formulavimas turėjo tarnauti visai 
kam kitam. 

Paprasčiausiai sakant, tai buvo visų pirma primityvus, bet 
veiksmingas bolševikinės politikos įteisinimo būdas. Tai buvo 
įrodinėjimas, kad partijos veikla yra pagrįsta vidine visatos 
struktūra, atitinka universaliuosius gamtos ir istorijos dėsnius, 
kad partijos pergalė yra istorinė būtinybė. Dialektikos dėsnių, 
suprantamų kaip bendriausių materialiojo pasaulio dėsnių, pri- 
pažinimu siekta primesti įsitikinimą, kad partijos sprendimai 
yra sankcionuoti ne tik istorijos, o ir kosmoso’. Pavyzdžiui, Sta- 
lino nesutaikomumas kovoje su dešiniuoju nukrypimu partijo- 
je atitiko dialektinį priešybių kovos dėsnį, o Bucharino „pu- 
siausvyros“ ir „kapitalizmo įaugimo į socializmą“ teorija buvo 
priešingos dialektikai „metafizinės“ pozicijos išraiška. Iš to 
sekė, kad Stalino pusėje buvo visuotinės teisės autoritetas, o 
Bucharinas prieštaravo tai teisei, taigi buvo teisingai pa- 
smerktas Istorijos Tribunolo. 

Savavaliavimo įteisinimo apeliuojant į „aukštesnius dės- 
nius“ manija ne vien asmeninis Stalino bruožas. Hannah 
Arendt įrodė, kad tai bendras stalinizmo ir nacizmo, kaip dvie- 
jų totalitarinės valdžios sistemų, bruožas. Tokia valdžia sten- 
giasi įrodyti nesanti „neteisėta“, gaunanti įteisinimą iš bet ko- 
kios valdžios ir bet kokios teisės pačių ištakų, kad ji labiau 
atitinka Gamtos ir Istorijos dėsnius negu bet kokie kiti politi- 
niai režimai, taigi priekaištai jai užjuridiškai suprantamo tei- 
sėtumo pažeidimus esą smulkmeniškumas. Nes tai, kas svar- 
bu, atitinka „aukštesniuosius dėsnius“, kuriuos interpretuoti, 
aišku, tegali totalitariniai vadai". Toks protavimas paaiškina 
savitus Stalino politinės atsakomybės supratimo bruožus. Po- 
blema turi du aspektus: politinė atsakomybė tų, kurie (kaip pats 
Stalinas) veikė pagal istorijos dėsnius, ir politinė atsakomybė 
tų, kurie (kaip Bucharinas) slydo nuo „teisingos linijos“ ir tap- 

davo kliūtimi „pažangos“ kelyje. Deterministinė „objektyvių- 
jų dėsnių“ koncepcija paprastai remia požiūrį, kad žmonių 
elgesį nulemia nuo jų nepriklausantys dalykai, taigi kad rei- 
kia nepaprastai atsargiai priskirti individams asmeninę atsa- 
komybę už veiksmus (jeigu „asmeninės atsakomybės“ sąvoka 
apskritai turi kokią nors prasmę). Bet Stalino nuomonė šia te- 
ma buvo visiškai kitokia. Viena vertus, jis sutiko su Plechano- 
vu, kad „pasaulinės-istorinės asmenybės“, Hegelio suprati- 
mu, negali būti varžomos konvencionalios moralės nei teisės; 
tą jis interpretavo kaip atleidimą nuo atsakomybės už smurtą 
ir žiaurumus, nes smurtas teisėto reikalo labui yra nuopelnas, 
o Istorijos Tribunolas yra aukščiau juridinio teisingumo. O 
antra vertus, jis ryžtingai neigė mintį, kad Bucharinas ir kiti 
opozicionieriai taip pat galėtų aiškinti savo veiksmus istorine 
būtinybe. Pats prieštaravimo „generalinei linijai“ faktas jam 
buvo tolygus priešinimuisi istorijos dėsniams, taigi kriminali- 
nis veiksmas, reikalaujantis griežtos „darbininkų valstybės“ 
bausmės. Iš to kilo poreikis apibūdinti tokius veiksmus kaip 
labiausiai baustinus nusikaltimus. Kaip Žinoma, Stalinas tai 
darė be jokio sąžinės graužimo. Jo „visuomenės raidos dės- 
nių“ interpretacija sudarė pagrindą rašyti lygybės ženklui tarp 
opozicijos ir išdavystės, teliko tik viską išreikšti prokuratūros 
kalba. Tai padarė Andrejus Vyšinskis, nesirūpinęs nei įrody- 
mais, nei jokiais procedūriniais niuansais. Net nebuvo būtina 
suprasti jo kaltinimų pažodžiui, nes tikrai esminis dalykas 
buvo (tą Leninas paaiškino jau 1906 metais)! „objektyvi išda- 
vystė“. Absurdiški kaltinamųjų „iškvietimai“ buvo reikalingi 
ne kaip teisinis įrodymas, o kaip opozicionierių moralinio nai- 
kinimo priemonė. Oficialus teismo procesas buvo tik formalu- 
mas, reikalingas politiškai nebrandžioms masėms įtikinti. 
Šiame kontekste verta pažymėti, kad ir Bucharinas nedrįso 
paprieštarauti, kad opozicija partijos „generalinei linijai“ to- 
lygu revoliucijos išdavystei, ir tas objektyviai padarė jį socia- 
lizmo priešu. Jis iš paskutiniųjų kratėsi kaltinimų tiesiogiai da- 
lyvavus žudymuose, šnipinėjime ir sabotaže, bet kartu visiškai 
pripažino savo politinę ir teisinę atsakomybę už visus „deši- 
niųjų ir trockistų bloko“ nusikaltimus*. Troško išgelbėti savo 
asmeniškai, kaip doro Žmogaus, nenusikaltusio senamadiška, 
siaurai juridine šio žodžio prasme, reputaciją, bet nevengė at- 
sakomybės už nusikaltimus platesne prasme - politinius 

nusikaltimus prieš Socializmą, Revoliuciją ir Partiją. Taip pat 
neprieštaravo, kad tokie nusikaltimai yra baustini, ir tiesiog rei- 
kalavo aukščiausios bausmės. Nepriklausomai nuo to, ar tai 
buvo vidujai nuosekli pozicija (prie ko grįšime kitame skyriuje), 
jis buvo liudijimas didžiulių partijos laimėjimų formuojant kal- 
tės jausmą visiems tiems, kurie susikirto su veikiančia vadovy- 
be. Nepalyginamas pasitikėjimas savimi, kuris atsispindėjo fi- 
losofiniame Stalino credo, pasirodė esąs itin veiksminga 
priemonė moraliai įgyvendinti ir palaužti visiems marksistams, 
kaltinamiems bent potencialia opozicija partijai. 

Pirmasis analizuoto Stalino teksto paragrafas paaiškina, kad 
dialektinis materializmas yra „marksistinės-lenininės partijos 
pasaulėžiūra“!. Tai buvo tolygu dialektinio materializmo pro- 
klamavimui oficialia tarybinės partinės valstybės ideologija. 
Kaip tik tai buvo svarbiausias nerašytos stalininės konstituci- 
jos straipsnis; panašiai kaip hitlerinė Vokietija, Tarybų sąjunga 
tapo pasaulėžiūrine valstybe, Weltanschauungsstaat, grindžian- 
čia savo legitimumą vientisu požiūriu į pasaulį, šios pasaulė- 
žiūros nustatytų tikslų realizavimu. Stalininė komunistinės pa- 
saulėžiūros reziumė turėjo vykdyti mažų mažiausiai tris 
funkcijas: įteisinimo, drausminimo ir mobilizavimo. Objekty- 
vių, negailestingų, moksliškai pažintinų ir garantuojančių moks- 
liškai nustatyto tikslo įgyvendinimą raidos dėsnių koncepcija 
buvo nepakeičiama priemonė įteisinti Stalino diktatūrai: kon- 
cepcija neleido prieštarauti tam, kad partijos reikalas nenugali- 
mas, kad visi priešininkai pasmerkti neišvengiamai pražūčiai, 
o abejonės ir dvejonės veda vien į išdavystę. O pretenzijos į 
mokslinių žinių monopolį atitinkamai grindė kuo griežčiausią 
minties kontrolę. Taip visi potencialūs disidentai buvo iš anks- 
to pasmerkti aukščiausių pasaulietinės religijos autoritetų - Is- 
torijos ir Mokslo — vardu. Net menkiausias nepaklusnumas tu- 
rėjo būti baudžiamas moraliniu ir intelektiniu sunaikinimu 
„istorijos sąšlavyne“. 

Sunkiau paaiškinama yra Stalino marksizmo dėstymo mo- 
bilizuojamoji funkcija. Žmonių mobilizavimas didvyriškiems 
žygiams paprastai reikalauja visuomenės idealo patrauklios 
vizijos, netolimoje ateityje pasiektino didelio kolektyvinio tiks- 
lo. Bet Stalino katekizme tokios vizijos visiškai nėra. Jame nėra 
jokio komunistinės visuomenės eskizo. Jis, pristatydamas kapi- 
talistinės raidos problemas, uoliai vengia moralinio piktinimo- 

si kalbos. Neliečia susvetimėjimo problemos!. Užuot ją lietęs, 
vartoja nelabai patrauklią jauniems idealistams technologinio 
determinizmo kalbą. Griežtai įspėja, kad didvyriškos pastangos 
vaisingos tik tada, kaijas lydi atitinkamas gamybinių jėgų lygis. 

Ši antivoliuntaristinė tendencija iš pažiūros nesiderina su 
voliuntaristiniu socializmo kūrimo vienoje šalyje planu. Bet Sta- 
linas čia nematė prieštaravimo, nes jungė būtinybinę „objek- 
tyvių dėsnių“ koncepciją su tikėjimu bemaž stebuklinga tų 
dėsnių „mokslinio“ supratimo galia. Tai sutapo su vidine lo- 
gika Engelso „mokslinio socializmo“, kuris skelbė, kad pa- 
žintos būtinybės leidžia visiškai valdyti istorijos „aklas jėgas“. 
Stalinas nenutolo nuo Engelso manydamas, kad „mokslinis so- 
cializmas“ adekvačiai teikia jam Žinių apie istorijos dėsnius, o 
kartu įgalina realizuoti visuomeninių jėgų, kaip „demoniškų 
valdovų“,pavertimo „klusniais tarnais“ idealą?. Siekdamas šio 
tikslo, jis visų pirma reikalavo drausmės ir kontrolės, todėl bu- 
vo linkęs verčiau nutylėti marksistinės utopijos laisvės ir egali- 
tarinius aspektus. Jis norėjo išvengti masių voliuntarizmo už- 
aukštintų lūkesčių revoliucijų pavidalu ir kaip tik dėl šios 
priežasties priminė antivoliuntaristinius marksizmo aspektus. 
Technologinis determinizmas padėjo jam pagrįsti forsuotos in- 
dustrializacijos, taigi ir socialistinio kolektyvizmo sujungimo 
su įtempto darbo puritonišku etosu būtinybę. Kitaip sakant, 
„objektyvių dėsnių“ ir gamybinių jėgų plėtojimo prioriteto ak- 
centavimas buvo Stalinui partinių kadrų ir masių auklėjimo 
drausmingo produktyvizmo dvasia priemonė, argumentas, pa- 
grindžiantis būtinybę aukotis ateičiai ir griežtai kontroliuoti 
utopinius impulsus. Tatai neigė galimybę nedelsiant tenkinti 
žmonių poreikius. „Svajonių įpročiai“, kuriems buvo leista 
suvešėti Stalino „revoliucijos iš viršaus“ pirmojoje stadijoje, 
turėjo užleisti vietą „moksliniam vadovavimui“ ir „moksli- 
niam planavimui“, nepaliekantiems vietos subjektyvistinėms 
fantazijoms“. 

Nepaisant to, Stalino marksizmas teturėjo nedaug bendra 
su autentišku II Internacionalo marksizmu. Būtų absurdas pri- 
skirti Stalinui tikėjimą „pažangos automatizmu“ ir kaltinti jį 
už tai, kad istorinių procesų atžvilgiu jis užėmė pasyvaus lau- 
kimo ar prisitaikėlišką poziciją. Jis laikė suprantama, kad so- 
cializmo sąlygomis ūkis nesiplėtoja „automatiškai“ ir kad ob- 
jektyvūs gamybinių procesų dėsniai negali būti tapatinami su 

rinkos dėsniais. Tikriausiai jam nė neateidavo į galvą, kad tech- 
nologinio determinizmo (kartu su klasikine teze, kad „žmonės 
nėra laisvi pasirinkti tą ar kitą gamybos būdą“)! pripažini- 
mas gali kelti abejonių dėl bolševikų revoliucijos istorinio 
teisėtumo. Šį klausimą jam kartą visiems laikams išsprendė 
Lenino „silpniausios grandies“ teorija ir mintis „statyti socia- 
lizmą vienoje šalyje“. Jis darė prielaidą, kad niekas neišdrįs 
grįžti prie menševikų argumento apie „Rusijos nesubrendimą 
socializmui“. Juk straipsnyje Apie mūsų revoliuciją Leninas pa- 
neigė tą argumentą taip: 


„Jei norint sukurti socializmą, reikia būti pasiekusiems tam tikrą 
kultūros lygį [...] tai kodėl mes negalime pirmiau revoliuciniu 
būdu iškovoti prielaidų šiam tam tikram lygiui, ojau paskiau, rem- 
damiesi darbininkų ir valstiečių valdžia bei tarybine santvarka, 
leistis vytis kitų tautų“. 


Tai, ką Leninas pasakė apie kultūros lygį, Stalinas galė- 
tų pasakyti apie gamybinių jėgų plėtotę. „Kultūra“ yra pla- 
tesnė sąvoka, kurios negalima paprastinti iki gamybos, o 
tuo labiau iki technologijos būdo. Leninas vartojo kultū- 
ros, o tiksliau - kultūros nebuvimo sąvoką, kritikuodamas 
partinių kadrų biurokratinį nerangumą ir korupciją, ne- 
pakankamą gebėjimą organizuoti ir pan. O „gamybinių jė- 
gų“ sąvoką, priešingai, taikė tik technologinei gamybos pu- 
sei, o ne Žmonių santykiams gamybiniame procese. Be to, 
Stalino gamybinių jėgų raidos akcentavimas apsiribojo absoliu- 
taus industrializacijos prioriteto skelbimu, pripažinimu, kad 
pramonės lygis yra svarbiau už socialistinius „gamybinius 
santykius“. Tai buvo ne nuolaidos „neišvengiamizmo“ nau- 
dai, o išreikšta technokratinė pozicija, sąmoningas komu- 
nistinės utopijos humanistinių elementų nepaisymas. 

Stalino determinizmo ir voliuntarizmo problematikos suprati- 
mo savotiškumą rodojos politinis panaudojimas. Programinis Sta- 
lino marksizmo „moksliškumas“ buvo nukreiptas prieš nedraus- 
mingų individų voliuntaristinį nekantrumą ir utopines svajones; 
bet kartu autoritarinis tikėjimo magiška marksistinio „mokslo“ ga- 
lia patvirtinimas grindė įvairių rūšių voliuntaristinius eksperimen- 
tus, atliekamus remiantis „vienintele teisinga teorija“. Iš tikrųjų, 
jeigu istorijos dėsniai pagaliau „moksliškai suprasti“ ir jeigu tie, 
kurie juos suprato, taip pat paėmė politinę valdžią, tai kas gali 

trukdyti toliau įgyvendinti revoliucinio mokslo rekomendacijas? 
Juk pergalė garantuota dvigubai: ir pačios Istorijos, ir jos dėsnių 
neklystamo supratimo. 

Taigi stalininis marksizmas buvo antiutopinis labiau reto- 
rika, o ne esme. Jis neigė ir išjuokė utopines ekstravagancijas 
griežtai „mokslinio“ (tai yra antiutopinio) socializmo labui, 
bet juk žinome, kad „mokslinis socializmas“ turėjo galingą la- 
bai ekstravagantiško utopiškumo užtaisą ir reikalavo vertinti 
jį labai rimtai. Stalinas nenorėjo ir negalėjo atsisakyti tos 
„Mokslinės“ utopijos, nes žinojo, kad dėl to jis netektų istori- 
nio įteisinimo. Jis mėgino utopines tendencijas suimti į rankas, 
kontroliuoti, slopinti jų revoliucinius pasireiškimus per biuro- 
kratiją ir inertiškumą, bet kiekviename žingsnyje privalėjo de- 
klaruoti savo ištikimybę komunistiniam idealui. Valstybė, kurią 
jis kūrė, negalėjo virsti neideologine autoritarine sistema: ji pri- 
valėjo įgauti „utopijos valdžioje“ formą!. Richardas Stitesas 
buvo teisus, kai rašė: „Stalinizmas buvo ne vien utopizmo nei- 
gimas. Jis buvo „revoliucinio“ utopizmo atsisakymas utopinės 
vizijos, nubrėžtos aukščiausios valdžios, labui, plano realizuoti 
utopiją, primetamą visuomenei iš viršaus, neleidžiant jokių au- 
tonominių eksperimentų, labui“. 

Pamokanti to iliustracija būtų Stalino katekizmo palygi- 
nimas su Bucharino ir Preobraženskio Komunizmo ABC. Pro- 
pagandinės, mobilizacinės šių tekstų funkcijos buvo iš esmės 
skirtingos. Komunizmo ABC apeliavo į revoliucines emocijas 
ir utopinę vaizduotę, telkė dėmesį beveik vien tik į detalų ko- 
munistinės ateities pristatymą. O Stalino tekste „galutinio 
tikslo“ problematikos visiškai nėra. Stalinas indoktrinavo ir 
mobilizavo savo skaitytojus ne piešdamas jiems imponuojantį 
revoliucinės utopijos realizavimo planą, o įtikindamas juos, 
kad partijos reikalas yra istoriškai teisėtas ir moksliškai pa- 
grįstas, kad partijos vadovai turi tikrų Žinių apie raidos dės- 
nius, taigi kad socializmo kūrimas Tarybų sąjungoje yra kil- 
ni, bendražmogiška misija, kurios sėkmė yra garantuota 
istorinės būtinybės. Abiem atvejais marksistinė teorija vyk- 
dė Gramsci'o „liaudies religijos“ funkciją: bet knygoje Komu- 
nizmo ABC tai buvo milenaristinė greito išganymo Žemėje re- 
ligija, o Stalino credo vertė marksizmą predestinacine 
nepermaldaujamos Lemties religija. 

Dialektinio materializmo (kartu su istoriniu materializmu, reiš- 

kiančiu jo taikomumą visuomenės mokslams) apibrėžimas — 
„Marksistinės-lenininės partijos pasaulėžiūra“ - piršo būtinybę 
papildyti marksizmą-leninizmą. Bet tokia išvada kėlė Stalinui 
keblią dilemą. Viena vertus, jis troško panaudoti tarptautinį mark- 
sizmo autoritetą ir baiminosi, kad specifinių leninizmo bruožų 
pabrėžimas gali sumažinti Spalio revoliucijos tarptautinę reikš- 
mę, taigi - kartu - ginčyti bolševikų teisę vadovauti tarptauti- 
niam komunistiniam judėjimui. Bet kita vertus - buvo tvirtai įsi- 
tikinęs, kad tarptautinio revoliucinio judėjimo centras persikėlė į 
Rusiją, kad Lenino revoliucijos ir proletariato diktatūros teorija 
yra taikoma universaliai, taigi kad Lenino įpėdinis, kuo jis ma- 
nėsi esąs, turi neginčijamą teisę vadovauti revoliuciniam prole- 
tariatui pasaulio mastu. Tai vertė jį pabrėžti Lenino indėlio į mark- 
sistinę teoriją genialumą ir unikalią vertę, kartu atstovauti 
leninizmui kaip ortodoksiniam marksizmui, niekuo nesiskirian- 
čiam nuo Marxo ir Engelso idėjų. Taigi jis linko į tokį leninizmo 
pagrindų rekonstravimą, kad leninizmo atsiradimas nebūtų aiš- 
kinamas specifinėmis rusų sąlygomis ir nebūtų pabrėžiama, kad 
Lenino reikšmė yra marksizmo pritaikymas periferinių ir atsili- 
kusių šalių problematikai. Bet kokios nuolaidos Lenino paliki- 
mo „rusiškos specifikos“ tezės naudai Stalinui būtų atrodžiu- 
sios kaip leninizmo menkinimas ir Kremliaus tarptautinio statuso 
silpninimas. 

Šių sunkumų sprendimu tapo apibrėžimas, kad „Leniniz- 
mas yra imperializmo ir proletarinės revoliucijos gadynės mark- 
sizmas. Tiksliau: leninizmas yra, apskritai imant, proletarinės 
revoliucijos teorija ir taktika, atskirai imant, proletariato dikta- 
tūros teorija ir taktika“. Šis apibrėžimas darė leninizmą savo- 
tiška „veikimo filosofija“ — praktiniu bendrų marksizmo prin- 
cipų pritaikymu, tiltu tarp komunizmo marksistinės teorijos ir 
tikros proletarinės revoliucijos praktikos. Pagrindinis Lenino 
indėlis pagal šią interpretaciją (beje, visiškai teisingai) buvo 
„Naujojo tipo partijos“ ir proletariato diktatūros teorija. Abiejo- 
se šitose srityse į pirmą planą iškildavo strategijos ir taktikos 
problemos. Leninizmo strategija ir taktika, kaip teigė Stalinas, 
yra „mokslas apie vadovavimą proletariato klasinei kovai“. 

Požiūriu į partiją Stalinas buvo pavyzdingas leninietis nuo 
pat savo veiklos pradžios. Jis daug kartų pabrėžė būtinybę sku- 
biai pakelti spontanišką darbininkų judėjimą iki adekvačios 
klasinės sąmonės, kuriai atstovauja centralizuota partija, gin- 

kluota „pažangiausia teorija“ ir pajėgi vadovauti judėjimui pa- 
gal vieningą, apgalvotą planą. Jis neabejojo, kad visos jo laikų 
ideologijos redukuojasi iki dviejų: buržuazinės ir proletarinės, 
taigi net mažiausias nukrypimas nuo socialistinės ideologijos 
(kurią suformulavo partija) gali paskatinti perėjimą į buržuazi- 
nes pozicijas. 1905 metais straipsnyje jis apibrėžė pagrindinius 
avangardo uždavinius kaip spontaniškumo įveikimą, darbi- 
ninkų atitraukimą nuo veiklos profesinėse sąjungose ir diegi- 
mą jiems tikro socialistinio sąmoningumo. Jau tada jis nelaikė 
tų pasiūlymų voliuntaristine politika, perdedančia „subjekty- 
vaus veiksnio“ reikšmę ir apverčiančią sąmonės santykį su bū- 
timi. Atvirkščiai, jis laikė revoliucinę partiją „glaudžia vadovų 
organizacija“, kuri yra „mokslo priešakyje, apsiginklavusi 
mokslo žiniomis ir mokanti išsamiai tirti istorinio vystymosi 
dėsnius“!. Ojeigu taip, tai buvo aišku, kad subjektyvizmo klai- 
das daro tamsios masės, o ne jų apsišvietę vadovai. 

Veikaluose Apie leninizmo pagrindus (1924) ir Del leninizmo 
klausimų (1926) Stalinas pavaizdavo partiją kaip darbininkų 
klasės avangardą, žinių ir heroiško pasiaukojimo elitą, darbi- 
ninkų klasės politinį vadą ir kartu karinį štabą. Kitame tekste jis 
palygino partiją net su kariniu Kalavijuočių ordinu”. Neketino 
slėpti, kad „proletariato diktatūra iš esmės yra jo avangardo „dik- 
tatūra“". Bet kartu pabrėždavo, kad partija yra ne tik avangar- 
das ir kad jos diktatūra darbininkų klasei iš tikrųjų yra politinis 
vadovavimas, o ne diktatūra „valdžios, besiremiančios smur- 
tu“*. Norėdama efektyviai vadovauti, partija privalo įsiklausyti 
į masių balsą, pelnyti jų pasitikėjimą ir paramą, siekti, kad ma- 
sės per savo gyvenimo patirtį įsitikintų jos politikos teisingumu, 
nes tik tada partija pelnys „savo klasės vadovo, vado, mokyto- 
jo“ vardą‘. Šiame kontekste Stalinas net leido sau pakoreguoti 
Lenino kalbą: „Leninas partijos diktatūros žodį vartoja ne tiks- 
lia šito žodžio prasme („valdžia, kuri remiasi prievarta“), o per- 
keltine prasme, vadovavimo prasme““*. Todėl tad „kas partijos 
vadovavimą sutapatina su proletariato diktatūra, tas iškraipo 
Leniną, neteisingai primesdamas partijai prievartos funkcijas 
visos darbininkų klasės atžvilgiu“. 

Kiek ironiškas yra cituotojo požiūrio komentaras, neva Le- 
ninas pabrėždavęs įtikinėjimą, o Stalinas pasikliaudavęs vien 
tik prievarta. Iš tikrųjų Stalinas labiau negu Leninas pabrėžda- 
vo įtikinėjimą, nors praktiškai pranoko Leniną ir organizuotu 

! J. Stalinas, Raštai, t. 1, p. 65, 
91. 


* Ten pat, p. 68. 


3J, Stalinas, Dėl leninizmo klau- 
simų, Vilnius, 1945, p. 32. 


*J. Stalinas, Raštai, t. 6, p. 163 — 
166. 


`J. Stalinas, Dėl leninizmo klau- 
simų, Vilnius, 1945, p. 39. 


6 Ten pat, p. 38. 


7” Ten pat. 

"J. Stalinas, Del leninizmo klau- 
simų, p. 30-31. 


* Ten pat, p. 29. 


įtikinėjimu, ir organizuota prievarta. Taip įvyko dėl tokio fakto, 
kad tik Stalinui vadovaujant komunistinė diktatūra tapo pajėgi 
iš vidaus skverbtis į visas gyvenimo sferas ir taip atimti iš jų bet 
kokią autonomijos regimybę. Pasiekti tokiam rezultatui reikėjo 
ne tik fizinio teroro, o ir masinio ideologinio spaudimo, eufe- 
mistiškai vadinamo „įtikinėjimu“. 

Bendri Stalino politikos principai neabejotinai kilo iš leni- 
nizmo. Stalinas juos apibūdino taip: 

Partija nėra vien avangardas, nes apima ir partines mases. 
Avangardas nustato kryptis, vadovauja ir moko, partinės ma- 
sės veikia pagal gaunamas instrukcijas ir taip visose gyvenimo 
srityse realizuoja „teisingą liniją“. Be partijos, darbininkų kla- 
sė turi ir kitų organizacijų, kontroliuojamų partijos narių, taigi 
tarnaujančių partijai pagalbinių struktūrų, sistemos „svertų“ 
ir „varomųjų diržų“. Tad proletariato diktatūra yra sudėtinga 
sistema, vadovaujama partinio avangardo ne tiesiogiai, o per 
bendradarbiavimą su įvairiomis tarpinėmis struktūromis, va- 
romaisiais diržais, jungiančiais avangardą su jos klase ir dir- 
bančiųjų masių visuma. Tokių organizacijų kiekis, žinoma, turi 
būti griežtai apribotas, o jų funkcijos aiškiai apibrėžtos. Tiks- 
liau sakant, Stalinas sutiko su keturių masinių organizacijų 
egzistavimu, ojų funkcijas apibrėžė taip: 


„Profesinės sąjungos, kaip masinė proletariato organizacija, kuri 
sieja partiją su klase. pirmiausia gamybinio darbo srityje; Tarybos, 
kaip darbo Žmonių masinė organizacija, kuri sieja partiją su jais 
pirmiausia valstybinio darbo srityje; kooperacija, kaip daugiausia 
masinė valstiečių organizacija, kuri sieja partiją su valstiečių ma- 
sėmis pirmiausia ūkinio darbo srityje, įtraukiant valstiečius į so- 
cialistinę kūrybą; jaunimo sąjunga, kaip masinė darbininkų ir vals- 
tiečių jaunimo organizacija, kuri yra pašaukta palengvinti 
proletariato avangardui socialistiškai auklėti naująją kartą ir pa- 
ruošti jaunus rezervus“. 


Partijos misija turėjo būti „vienyti visų be išimties masi- 
nių proletariato organizacijų darbą ir vairuoti jų veiksmus į 
vieną tikslą, į proletariato išlaisvinimo tikslą“. 

Tačiau ką daryti konflikto tarp partijos ir nepartinių or- 
ganizacijų atveju? Stalinui nereikėjo nagrinėti tokios galimy- 
bės. Jis juk pripažino Lenino dogmą, skelbiančią, kad tik są- 
moningas avangardas pajėgus atlikti proletariato diktatūros 

sistemos vadovo vaidmenį; nes kitaip neįmanoma suvienyti 
proletariato ir vadovauti darbininkų masėms kovoje dėl val- 
džios, o paskui socializmui kurti!. Iš to be papildomų aiškini- 
mų sekė, kadjeigu nepartinių organizacijų vadovai nesileis „įti- 
kinami“ ir atsisakys pripažinti (ne tik vykdyti, o pripažinti!) 
partijos nutarimus, tai automatiškai taps „išdavikais“ ir „ken- 
kėjais“, su kuriais susidorotina bausmėmis. Kitaip sakant, par- 
tinis avangardas turi organizuoti sau masių paramą, bet ne- 
leisti masinėms organizacijoms net ir kukliausios autonomijos 
ir neleisti jų jokio dalyvavimo valdžioje. 

Ta pati taisyklė turėjo apibrėžti proletariato partijos san- 
tykį su kitomis visuomenės klasėmis. Stalinas sutiktų su 
Gramsci'u, kad komunistų partija privalo įeiti į sąjungų su 
neproletarinėmis klasėmis sistemą. Pabrėždavo, kad prole- 
tariato diktatūra anaiptol nereiškia, kad proletariato „tiks- 
lams pasiekti nereikia kitų klasių darbo Žmonių ir eksploa- 
tuojamųjų masių pagalbos ir sąjungos“. Proletariato diktatūra, 
kaip įrodinėjo jis, „gali būti įtvirtinta ir galutinai įgyvendinta 
tik per proletarų klasės ypatingos formos sąjungą su smulkia- 
buržuazinių klasių darbo Žmonių masėmis, pirmiausia su vals- 
tiečių darbo žmonių masėmis“. Vienintelis dalykas, kurio iš 
anksto ir kategoriškai Stalinas atsisakė, buvo demokratinės žai- 
dimo taisyklės. „Ypatingoji sąjungos forma“, kurią jis siūlė, tu- 
rėjo būti nelygi sąjunga — tokia, kurioje „proletariato partija, 
komunistų partija nesidalija ir negali dalytis vadovavimo su ki- 
tomis partijomis“*. 

Nelygių sąjungų politika kartais galėjo būti labai oportu- 
nistiška ir lanksti. Stalinas taikė ją (tiesa, gana pusiškai) sta- 
čiatikių Bažnyčiai, tai yra istorinei jėgai, kurią (kaip ir Leni- 
nas) laikė reakcingiausiu antikomunizmo bastionu. Bet šios 
pseudosąjungos tikslas buvo ne tik skubi nauda: pagalba mo- 
bilizuojant mases kovai su vokiškaisiais agresoriais. Toks pat 
svarbus tikslas buvo sunaikinti „sąjungininką“: palaužti jo 
pasipriešinimo dvasią, demoralizuoti ir korumpuoti dvasi- 
ninkus, įterpti į dvasininkiją policinių agentų ir taip likvi- 
duoti Bažnyčią kaip nepriklausomą moralinį autoritetą. 

Toliausiai pažengusia makiaveliško stalininės politikos 
lankstumo apraiška buvo jos flirtas su rusiškuoju naciona- 
lizmu. Pirma tai apsiribojo „nacionalinio nihilizmo“ atsisa- 
kymu ir suteikimu rusų patriotams galimybių laikyti Tarybų 
sąjungą istorine Rusijos tąsa”. Netrukus buvo kitas žingsnis: 

simų, p. 27. 


? Ten pat, p. 21 


* Ten pat. 


* Ten pat, p. 22. 


5 Žr. penkto skyriaus pirmą 

"Viena ankstyviausių tos po- 
litikos apraiškų buvo puoli- 
mas prieš Buchariną už 
straipsnį, kuriame jis pava- 
dino rusus „Oblomovų naci- 
ja“ (siūl. R. C. Tucker, Stalin 
in Power, p. 358). Oblomovas, 
pagrindinis I.Gončiarovo 
apysakos veikėjas, buvo tin- 
gumo ir nevalingumo perso- 
nifikacija. 


2 Žr. Hooveriobibliotekos Stan- 
forde išleistą tarybinio J. Sta- 
lino raštų rinkinio papildymą: 
I. V. Stalin, Sochineniia, t. 2 
(XV), R. H. McNeal (red.), 
Stanford, 1967, p. 204. 


* Tai taip pat taikyta ir ikire- 
voliucinės Rusijos folkloristi- 
kos lyginamosios mokyklos 
vadovui Aleksandrui Vese- 
lovskiui (1838-1906). 


* V. Leninas, Pilnas raštų rinki- 
nys, t. 18, p. 361. 

Rusijos pripažinimas „didvyriška nacija“, pirmąja tarp lygių- 
jų tarybinės šeimos nacijų, ir oficialus pernelyg kritiško požiū- 
rio į Rusijos praeitį pasmerkimas’. Tas rusų glorifikavimas su- 
stiprėjo karo su Vokietija metu. Karui baigiantis, Stalinas 
paskelbė tostą už rusų tautą kaip „įžymiausią iš visų tautų, 
įeinančių į Tarybų sąjungos sudėtį“. Tą jis argumentavo gana 
abejotinu komplimentu rusams, girdamas juos už ypatingą kan- 
trybę ir pasitikėjimą jo valdžia. 

Pirmais pokario metais ta „rusofiliška“ stalininės politi- 
kos kryptis buvo kodifikuota Andrejaus Ždanovo ir įgyven- 
dinta liūdnai pagarsėjusios „kovos su kosmopolitizmu“ pa- 
vidalu. Tai buvo neregėto užmojo ideologinė kampanija, 
siaubinga stačiokiškumu, grėsminga ir kartu komiška. Ofi- 
ciali partijos linija tuomet buvo pripažinti rusams pirmeny- 
bę visose veiklos srityse, o ypač moksle ir kultūroje. Bemaž 
visas ikiždanoviškas tarybinis mokslas, ypač filosofija, isto- 
rija ir literatūros mokslas, buvo kaltinami už „nužemintą 
lankstymąsi“ (niskopoklonstvo) ir „keliaklupsčiavimą“ (kole- 
nopreklonenije) prieš Vakarus; net ir Plechanovui buvo pri- 
kaišiojamas perdėtas vokiečių filosofijos garbinimas. Su ko- 
vos „su diplomuotais buržuazijos liokajais“ šūkiu buvo 
organizuota beprecedenčio agresyvumo, sistemingo faktų 
klastojimo akcija: imperialistiniai Rusijos užkariavimai bu- 
vo vaizduojami kaip išvaduojamieji karai, išimtinio brutalu- 
mo aktai (kaip, pvz., Suvorovo Prahos skerdynės) - kaip hu- 
maniškumo pasireiškimas ir t. t. Buvo griežtai uždrausta 
studijuoti vakarietišką įtaką rusų minčiai ir kultūrai; net ir 
komparatyvistinis rusų folkloro nagrinėjimas buvo pripažin- 
tas „kosmopolitiniu“ ir „antimoksliniu“?. Citavimą pradėta 
kontroliuoti dar griežčiau negu iki tol — buvo atsijotos abso- 
liučiai neišvengiamos ir absoliučiai draudžiamos citatos. Tai 
palietė ir Leniną: pavyzdžiui, darbuose apie rusų mąstytojus 
buvo privalu cituoti Lenino žodžius apie Černyševskį kaip 
„įžymų rusų materialistą“, bet buvo uždrausta pateikti šios 
minties tęsinį, nes vadinti Černyševskį „Feuerbacho moki- 
niu“ buvo nusižengimas „kosmopolitizmu'““. Černyševskis 
ir kiti vadinamieji rusų revoliuciniai demokratai buvo pri- 
pažinti visiškai savarankiškais mąstytojais, kurių visiškai ne- 
veikė svetima įtaka ir kurie buvo „keturiomis galvomis pra- 
našesni'“ už visus ikimarksistinius Vakarų mąstytojus. 

Baisiausias šio „ideologinio puolimo“ aspektas buvo jo pla- 

ningumas ir groteskiškos pasekmės, palaikomos totalitarinės 
valstybės represinio aparato. Visos tada spausdintos knygos 
rusų kultūros ir istorijos tema, ypač apie rusų filosofiją ir vi- 
suomeninę mintį, buvo panašios viena į kitą kaip vandens 
lašai - jose buvo tas pats turinys, tie patys puolimai prieš Va- 
karų „falsifikatorius“ ir gimtuosius „kosmopolitus“, tos pa- 
čios Lenino ir Stalino citatos ir tokie patys reikšmingi nutylėji- 
mai apie tuos jų pasisakymus, kurie kokiu nors atžvilgiu 
neatitiko privalomosios indoktrinizavimo programos. Rusų 
literatūros ir meno palikimas buvo padalytas į „dvi kultūras“: 
„liaudies masių“ kultūrą, apimančią faktiškai visus didžiuo- 
sius rusų rašytojus ir menininkus, ir viešpataujančių klasių kul- 
tūrą, sumenkintą iki kuo mažiausios ir nereikšmingiausios kūrėjų 
grupės; pirmąją reikėjo asimiliuoti pasitelkus atitinkamas 
interpretacijas, o apie antrą, pripažintą „objektyviai antina- 
cionaline“, geriau buvo tiesiog pamiršti. Rusų filosofinės ir vi- 
suomeninės minties palikimas taip pat buvo padalytas dicho- 
tomiškai, pagal dvi kriterijų poras: materializmo kovos su 
idealizmu ir visuomeninės pažangos kovos su reakcija. Šiuo 
atveju ta palikimo dalis, kurią buvo galima pripažinti, pasiro- 
dė esanti gerokai mažesnė, nes iš jos buvo pašalinti idealisti- 
niai ir religiniai mąstytojai, o prie reakcijos stovyklos buvo 
priskirti ir liberalai. O ideologine nauda buvo imti laikyti „re- 
voliuciniai demokratai“ - juos kėlė iki padangių ir be palio- 
vos leido didžiuliais tiražais; bet jų kūryba buvo aiškinama 
supaprastintai, stiprinant privalomą schemą, visiškai nesi- 
skaitant su faktais. Todėl atėmė norą domėtis dalyku. Filosofi- 
nio pažangumo matu buvo padarytas „artumas marksizmui“: 
tai sąlygojo prielaidą, kad, atsiradus marksizmui, būtinai rei- 
kia būti marksistu, o tas skatino šalinti aktyvius marksizmo 
priešininkus nuo galimo pripažinti palikimo. O nuo Lenino 
laikų vienintelis filosofinio ir politinio pažangumo kriterijus 
buvo, žinoma, santykis su leninizmu. 

Akivaizdu, kad „kovoje su kosmopolitizmu“ svarbu buvo 
ne autentiškų rusų nacionalinės kultūros vertybių gynimas. 
Taip pat tai nebuvo nauja slavofilų kovos su okcidentalistais 
versija. Buvo svarbu atkirsti rusų kultūrą nuo pasaulio, kad 
būtų lengviau sunaikinti ją kaip nepriklausomą nuo valdžios 
dvasinės energijos šaltinį. Svarbu buvo įbauginti ir paralyžiuo- 
ti šviesius Rusijos žmones, proteguoti beraščius (bezgramotnych), 

! Deja, Vakarų mokslinė lite- 
ratūra ždanovizmo tema ne- 
perteikia visos šio reiškinio 
grėsmės, o kartu groteskišku- 
mo, žr., pvz., H. Swayze, Po- 
litical Control of Literature in the 
USSR, 1946-1959, Cambrid- 
ge, 1962 arba J. A. Armstron- 
go knygos The Politics of Tota- 
litarianism. The Communist 
Party of the Soviet Union from 
1934 to the Present, sk. 12, New 
York, 1961. 


* A.Shtromas, Making Sense of 
Stalin, „The World and I“, 
1986 metų rugpjūtis, t. 1, nr. 8, 
p. 437. 


3 Žr. B. Baczko, Stalin — spre- 
paryzowany charyzmat, 
„Aneks“, Londyn, 1984, nr. 34, 
p. 26-52. 

už viską dėkingus Stalino režimui, skatinti jų primityvius na- 
cionalistinius instinktus ir antiinteligentiškus jausmus, pada- 
ryti juos įrankiu, tinkamu sistemiškai griauti bent minimaliai 
nepriklausomą mintį. Vienas iš šalutinių to „antikosmopoliti- 
nio“ kryžiaus karo rezultatų buvo rusiškojo patriotizmo sukom- 
promitavimas per atgrasų „kosmopolitizmo“ tapatinimą su sio- 
nizmu, o šio - su žydų nacija'. 

Mano nuomone, visa tai rodo, kad Stalino negalima laikyti 
tikru rusų patriotu. Jo „rusofiliškumas“ galėjo būti visiškai nuo- 
širdus (nors šiuo klausimu esama įvairių nuomonių), bet ne- 
abejotina, kad jis traktavo Rusiją instrumentaliai, trokšdamas 
„pritaikyti ją prie savęs asmeniškai, prie globaliai suvokiamo 
bolševizmo reikalo“. Rusija jam buvo komunizmo instrumen- 
tas, o ne atvirkščiai. Taip buvo todėl, kad stalininiam totalita- 
rizmui reikėjo universalaus įteisinimo. Tiesa, Stalinas galėjo są- 
moningai saistytis su įvairiais rusų autokratijos tradicijų 
elementais, bet gerai suvokė, kad jo asmeninė totalitarinė auto- 
kratija remiasi komunistine ideologija ir negali iš tos priklauso- 
mybės išsilaisvinti. Gerai žinojo, kad už savo valdžią turi būti 
dėkingas ne individualiai charizmai, o komunistinio judėjimo 
kolektyvinei charizmai“. Šitaip grįžtame prie pagrindinės stali- 
nizmo problemos - prie jo marksistinio įteisinimo. Stalino mark- 
sizmo interpretacija teikė „mokslinį“ ir ideologinį totalitarinio 
režimo pagrindą: „mokslinį“ todėl, kad jį argumentavo neklys- 
tamu gamtos ir istorijos dėsnių supratimu, o ideologinį todėl, 
kad įkinkė jį tarnauti pažangiausioms Žmonijos aspiracijoms. 
Tą patį galima pasakyti apie Stalino perkurtą ir išplėtotą Leni- 
no proletarinės diktatūros teoriją. Bet verta atkreipti dėmesį į 
Stalino santūrumą apibrėžiant galutinius komunistinio judėji- 
mo tikslus. Kai kurie Stalino veiksmai, ypač ketvirtojo dešimt- 
mečio „didysis atsitraukimas“, išdavė jo norą atsisakyti komu- 
nistinės utopijos, konsoliduoti realią valdžią utopinių aspiracijų 
atsisakymo kaina. Bet ar tas atsisakymas galėjo būti visiškas? 
Ar Stalinas galėjo leisti deideologizuoti savo diktatūrą? Ar ga- 
lėjo išlaikyti ir stiprinti savo totalitarinę valdžią kartu silpnin- 
damasjos revoliucinę dinamiką ir palengva atsisakydamas uto- 
pinių tikslų? 

Vieną akimirką atrodė, kad tai nėra neįmanoma. Pranešime 
partijos XVII suvažiavime - vadinamajame Nugalėtojų suva- 
žiavime - 1934 metų sausio mėnesį Stalinas išreiškė didį pasi- 

tenkinimą tuo, kad pribaigtos visos jėgos, kurios galėjo mesti 
iššūkį jo valdžiai: „Ir įrodinėti nėra ko, o galimas daiktas - ir 
„Tokia patogi padėtis leido jam išjuokti „kai- 
ruoliškus plepalus“ prekybos ir pinigų pakeitimo tiesioginiais 
produktų mainais tema“. Jo paties nuomone, iki bet kokių rin- 
kos ūkio likučių likvidavimo turi būti įvesta organizuota vals- 
tybinės prekybos sistema. Jis iškalbingai įrodinėjo, kad partija, 
siekdama susidoroti su šiuo uždaviniu, „nutarė apdaužyti ir 

šiuos, kairiuosius išsigimėlius, o jų smulkiaburžuazinius ple- 
palus - paleisti vėjais“. Jis neslėpė, kad jo nenoras nedelsiant 
realizuoti ekonominius komunizmo idealus pirmiausia kyla iš 
supratimo, kad tai būtų nepraktiška ir pakenktų valstybės sta- 
bilumui. Įspėjo partiją, kad tiesioginiai prekių mainai yra sun- 
kiausias dalykas, sudėtingesnis negu suvalstybinta prekyba“. 
Iš to darė išvadą, kad visiškai panaikinti piniginius mainus 
bus galima tik aukščiausioje, tiksliau neapibrėžtoje komuniz- 
mo statybos stadijoje. 

Nikolajus Timaševas tai interpretavo kaip „visišką atsitrau- 
kimą“, pirmą ir lemiamą žingsnį normalių rinkos santykių grą- 
žinimo link?. Trockis buvo atsargesnis: jis, tiesa, neneigė gali- 
mybės, kad stalininis režimas „nuslys“ prie kapitalizmo, bet 
laikė tai mažai tikėtina, nes stalininė biurokratija dar nejįtvirti- 
no ir neįteisino savo viešpatavimo, taigi „turi [...] ginti savo vals- 
tybingumą kaip savo valdžios ir pajamų šaltinį'*. Trockis ne- 
pakeitė šios diagnozės iki gyvenimo pabaigos ir todėl laikėsi 
pozicijos, kad Tarybų sąjunga nusipelno gynimo nuo karo ir 
kapitalistinės intervencijos“. Totalitarinis stalininio režimo po- 
būdis buvo jam argumentas tezei, kad tas režimas, kaip ir visos 
„grynos diktatūros“, yra pereinamojo pobūdžio, nes jo palaiky- 
tojai nepajėgūs pavirsti „stabilia viešpataujančiąja klase“. 

Šiame požiūryje buvo daug tiesos, nors Trockio argumenta- 
cija turėjo daug trūkumų. Jis neįvertino fakto, kad politinės sis- 
temos išlieka arba žlunga kartu su savo įteisinimais ir kad sta- 
linizmas šiuo atžvilgiu ne išimtis. Stalino „biurokratija“ arba, 
tiksliau, stalininės partinės valstybės vadovaujantis sluoksnis 
negalėjo atvirai siekti įsiteisinti kaip „stabili viešpataujanti kla- 
sė“, nes tai sunaikintų visuomeninį tos valdžios teisėtumą. Pa- 
našiai klojosi Stalino asmeninės diktatūros reikalai: ta diktatū- 
ra nebuvo „plika“, nes Stalinas labai gerai, beveik nervingai 
suvokė ideologinio įteisinimo būtinybę ir darė viską, kad jį 

1 Žr., pvz., A. Ulamo nuomo- 
nę, kad Ekonominės problemos 
„retai pakyla aukščiau bana- 

The Man and His Era, Boston, 

sutvirtintų. Kaip tik todėl skyrė tiek daug reikšmės ideologinei 
protų kontrolei. Beje, jis pats dideliu mastu buvo komunisti- 
nės ideologijos vergas ir nedrįso atvirai atsisakyti utopinių 
tikslų. 

Tą iškalbingai patvirtina paskutinis Stalino kūrinys Ekono- 
minės socializmo TSR Sąjungoje problemos (1952). Tas tekstas, per- 
nelyg dažnai nepakankamai vertinamas dalyko literatūroje, 
labai nušviečia autoriaus tolesnės TSRS evoliucijos komuniz- 
mo link įsivaizdavimą. Dėl to jį galima pavadinti ideologiniu 
Stalino testamentu. 

Kitaip nei kituose Stalino kūriniuose, Ekonominėse socializmo 
TSR Sąjungoje problemose yra apmąstymų, tiesiogiai susijusių 
su marksistine laisvės koncepcija. Senstantis diktatorius troško 
pasipriešinti voliuntaristiniam požiūriui į ūkinį planavimą, tad 
dar sykį pabrėžė, kad ekonominiai dėsniai yra objektyvaus po- 
būdžio ir negalima jų nepaisyti net ir socializmo sąlygomis. 
Būdinga, kad šiame kontekste jis apeliavo į Engelso laisvės ir 
būtinybės koncepciją, priešindamasis jos „kairuoliškam“ aiš- 
kinimui. Štai citata: 


„Remiamasi Engelso „Anti-Diuringu“, jo formule apie tai, kad, 
likvidavus kapitalizmą ir suvisuomeninus gamybos priemones, 
žmonės gaus valdžią ant savo gamybos priemonių, kad jie išsi- 
laisvins nuo visuomeninių-ekonominių santykių priespaudos, pa- 
sidarys savo visuomeninio gyvenimo „viešpačiai“. Engelsas va- 
dina šią laisvę „pažinta būtinybe“. O ką gali reikšti „pažinta 
būtinybė“? Tai reiškia, kad žmonės, pažinę objektyvius dėsnius 
(„būtinybę“), taikys juos visiškai sąmoningai visuomenės intere- 
sams. Kaip tik todėl Engelsas ten pat sako, kad: 

„Jų pačių visuomeninių veiksmų dėsniai, iki šiol priešpastatyti 
žmonėms kaip svetimi, ant jų viešpataujantieji gamtos dėsniai, 
bus žmonių taikomi su visišku reikalo žinojimu, vadinasi, bus pa- 

jungti jų viešpatavimui". 

Cituotos pastraipos iš Anti-Diuringo pabaigoje yra garsi for- 
mulė apie „šuolį iš būtinybės karalystės į laisvės karalystę“. 
Bet Stalinas tų žodžių necitavo. Jis verčiau priminė būtinybinį 
Engelso koncepcijos aspektą. Engelso formulė, kaip Stalinas įro- 
dinėjo, „kalba anaiptol ne naudai tų, kurie mano, kad esant 
socializmui galima panaikinti ekonominius dėsnius ir sukurti 
naujus. Atvirkščiai, ji reikalauja ne panaikinti, o pažinti eko- 
nominius dėsnius ir sumaniai juos taikyti.“ 


2.Stalininis marksizmas kaip visuminis požiūris į pasaulį 


Pasirinkdamas tokį aiškinimą, Stalinas gynė savąją ketvir- 
tojo dešimtmečio politiką — tam tikrų prekinės gamybos ir pini- 
ginių mainų socializmo sąlygomis išsaugojimo politiką. Bet bū- 
dinga, kad jis troško nusiimti nuo savęs atsakomybę už tokį 
pasirinkimą, priskirdamas jį Leninui. Taigi įtaigavo, kad vo- 
liuntaristinės partinės kairės nuomonės iš esmės yra leninizmo 
kritika: 


„Kai kurie draugai teigia, kad partija pasielgė neteisingai, palikusi 
prekinę gamybą po to, kai ji paėmė valdžią ir nacionalizavo ga- 
mybos priemones mūsų šalyje. Jie yra tos nuomonės, kad partija 
turėjo tuoj pat pašalinti prekinę gamybą. Čia jie remiasi Engelsu, 
kuris sako: 

„Jeigu visuomenė paims valdyti gamybos priemones, tai bus 
pašalinta prekinė gamyba, o kartu su tuo ir produktų viešpatavi- 

mas ant gamintojų“. 


Stalinas nemėgino neigti, kad visiškai panaikinti prekinę 
gamybą kėlė tikslu komunizmo, kaip ekonominio išsilaisvini- 
mo, programa - kurią jis laikė privaloma savo partijai. Bet su- 
prato, kad dėl tos programos įgyvendinimo gali kilti pavojin- 
ga politinė ir visuomeninė destabilizacija. Todėl norėjo atidėti 
tą uždavinį kuo vėlesniam laikotarpiui, pagrįsdamas tokią po- 
litiką objektyviu ekonominių dėsnių pobūdžiu. Kitaip sakant, 
jis į marksistinį „mokslą“ apeliavo siekdamas pateisinti vėla- 
vimą pereiti į marksistinį mileniumą. Vylėsi, kad taip išvengs 
marksizmo rekomenduotų rizikingų eksperimentų ir kartu iš- 
saugos autoritetingiausio marksizmo teoretiko statusą. 

Pagrįsti tokiam pasirinkimui, žinoma, reikėjo atitinkamai aiš- 
kinti pateiktas Engelso citatas iš Anti-Diuringo. Negalima buvo 
pasakyti, kad Engelsas klydo, kad jo komunizmo vizija buvo ne- 
įgyvendinama utopija; galima buvo vien pažymėti, kad Engel- 
so formulė nėra „visiškai aiški ir tiksli“, tad ji reikalauja dialek- 
tinio konkretizavimo. Stalinas padarė tai įrodinėdamas, kad 
Engelsas tiksliai nenurodė, „ar kalbama apie tai, kad visuome- 
nė paims valdyti visas gamybos priemones, ar tik dalį gamybos 
priemonių“. Jo paties interpretacijoje Anti-Diuringo autorius tu- 
rėjo galvoje pirmąjį iš šių variantų, taigi ne tik pramonės, o ir 
žemės ūkio gamybos priemonių nacionalizavimą. Iš to išplau- 
kė, kad būtind rinkos santykių likvidavimo sąlyga turėtų būti 
visiška valstiečių ekspropriacija, o tas, Stalino nuomone, dar 

nebuvo atlikta, nes Rusijos valstiečiai buvo neeksproprijuoti, 
o kolektyvizuoti, o kolūkinės nuosavybės nedera painioti su 
nacionalizacija, su bendra valstybine nuosavybe. Taigi tiesio- 
giai realizuoti komunistinį idealą trukdo egzistuojantys nuo- 
savybės santykiai. Perdėtas perėjimo į aukštesnę (komunisti- 
nę) socializmo fazę skubotumas keltų grėsmę darbininkų ir 
valstiečių sąjungai, nustumtų visą valstietiją į proletariato prie- 
šų stovyklą. Šių išvedžiojimų išvada buvo vienareikšmiška: 
„Kitų ekonominių ryšių su miestu, išskyrus prekinius, išsky- 
rus mainus per pirkimą-pardavimą, kolūkiai šiuo metu nepri- 
ima. Todėl prekinė gamyba ir prekių apyvarta yra pas mus 
šiuo metu toks pat būtinumas, kokie jie buvo, sakysime, prieš 
trisdešimt metų, kai Leninas paskelbė būtinumą visokeriopai 
plėsti prekių apyvartą“. 

Tai pasakęs Stalinas paskubėjo užtikrinti savo skaitytojus, 
kad apie kapitalizmo restauravimą negali būti nė kalbų ir kad 
komunizmo idealai neišduoti. Tarybinė prekinė gamyba, kaip 
argumentavo jis, „yra ne įprastinė prekinė gamyba, o ypatin- 
gos rūšies prekinė gamyba, prekinė gamyba be kapitalistų““. 
Kolūkiai disponuoja žemės ir mašinų nuosavybe, taigi negali 
plėtotis kapitalistine kryptimi; jų nuosavybė yra tik jų pačių 
produktai, tad jų nenoras realizuoti tuos produktus kitokia nei 
prekine forma negresia socialistiniam valstybės pobūdžiui. Pi- 
niginių mainų, o kartu ir vertės dėsnio, išsaugojimas ir toliau 
yra naudingas, nes prisideda prie tarybinių ūkinių veikėjų ug- 
dymo racionalaus gamybos tvarkymo dvasia, drausmina juos; 
kapitalizmo pavojaus nereikia baimintis, nes vertės dėsnio vei- 
kimo sfera „yra pas mus griežtai apribota“*. Dėl to tarybinis 
ūkis gali plėtotis „subalansuotai“, išvengdamas gamybinės 
anarchijos ir krizių. Tai atitinka Marxo Gotos programos kriti- 
kos pirmos komunizmo fazės teoriją. Ta fazė neturi būti trum- 
pinama, nors ir negali trukti amžinai. Tad šiandien esantis 
dviejų nuosavybės formų — bendravalstybinės ir kolūkinės — 
koegzistavimas yra pereinamasis reiškinys. Aukštesnėje komu- 
nistinės raidos fazėje „atsiras vienas viską apimantis gamybinis 
sektorius su teise valdyti visą vartojamąją šalies produkciją, pre- 
kinė cirkuliacija su jos „piniginiu ūkiu" išnyks, kaip nereikalin- 
gas liaudies ūkio elementas“. 

Tos argumentacijos logika atrodo pritempta, netgi keista. Sta- 
linas nepaaiškino, kodėl jis neva turi taip labai paisyti valstietijos 

valios, kodėl kolūkiečiai, visiškai priklausomi nuo administ- 
racinės ir partinės valdžios, neva buvo tokie priešingi perėji- 
mo nuo kolūkinės nuosavybės (besiribojančios grynai teori- 
niu disponavimu savo produktais) į bendrą visuomeninę 
nuosavybę. Juk toks pasikeitimas galėtų pagerinti jų gyveni- 
mo sąlygas: garantuotų jiems minimalias pajamas, palygina- 
mas su uždarbiu pramonėje, suteiktų teisę laisvai išvykti iš 
kaimo, trauktų juos į bendrą valstybinę sveikatos draudimo 
sistemą (iš kurios jie buvo išmesti tuo pretekstu, kad nepri- 
klauso valstybiniam sektoriui) ir taip toliau. Galima spėti, kad 
kolūkių sistema buvo reikalinga kaip tik tam, kad pateisintų 
valstybės įstatymų nevaržomą valstiečių išnaudojimą; bet su- 
prantama, kad tą problemos aspektą Stalinas nutylėjo. Tokie 
patys neįtikinami buvo Stalino argumentai vertės dėsnio funk- 
cionavimo socializmo sąlygomis klausimu. Juk jis pats patei- 
kė absurdiško arbitralumo pavyzdžių, nustatant kainas'; pa- 
vyzdžių, nepaliekančių abejonių, kad tarybinė sistema buvo 
direktyvinės-skirstomosios ekonomikos sistema, besiremianti 
centriniu planavimu, sistema, nepaliekanti vietos jokiai rin- 
kos savireguliacijai ir kaip tik todėl galinti leisti sau ignoruoti 
elementarias ekonominės kalkuliacijos taisykles. Prekinės eko- 
nomikos likučiai redukavosi šioje sistemoje iki pinigų ir pre- 
kybos išsaugojimo kaip atsiskaitymo ir paskirstymo būdo. Ne- 
paisant to, Stalinas kuo aiškiausiai teigė, kad net ir tos likutinės 
piniginio ūkio formos socializmo sąlygomis gali būti laiko- 
mos neteisėtomis ir kad jų tolesnis egzistavimas reikalauja 
energingos ir drauge atsargios gynybos. 

Norint suprasti viso to prasmę, reikia nuolat prisiminti, kad 
Stalinas nebuvo nei demokratiškas vadovas, besistengiantis užsi- 
tikrinti sau perrinkimą, besirūpinantis rinkėjų interesais, nei na- 
cionalistinis diktatorius, suinteresuotas pirmiausia savo valsty- 
bės galia ir prestižu. Jam buvo būdingas suvokimas, kad 
komunistinė doktrina nėra pateisinimas viso to, ką jis nuveikė jos 
vardu; kad jo paties vieta istorijoje priklausys nuo jo vaidmens 
siekiant komunizmo tikslų. Galima pasakyti, kad jis buvo komu- 
nistinės ideologijos kalinys, kartais troškęs sau didesnės veikimo 
laisvės, bet visai neleidęs sau —ir negalėjęs leisti - ignoruoti fakto, 
kad marksistinis komunizmas yra vienintelis jo kruvino valdymo 
įteisinimas. Sveikas protas ir politinis instinktas apsaugojo jį nuo 
ekonominio utopizmo ekstravagancijų, privertė imtis atsargios 

marksizmo dogmų reinterpretacijos. Tuo paaiškinamasjo negra- 
bus mėginimas įtikinti skaitytojus, kad Engelso tezė apie rinkos 
ūkio panaikinimą gamybos priemonių suvalstybinimo momen- 
tu neturi būti interpretuojama pažodžiui. Keldamas priešingu- 
mų tarp miesto ir kaimo nykimo problemą Stalinas net drįso aiš- 
kiai nesutikti su Engelso nuomone apie „didelių miestų 
išnykimą“!. Tačiau jis tikrai nedrįso suabejoti Marxo komuniz- 
mo, kaip dialektinio grįžimo prie natūralaus ūkio, vizija. Atvirkš- 
čiai, savo brošiūros pabaigoje jis iškilmingai deklaravo ištikimy- 
bę šiam tikslui ir žadėjo palengva pereiti nuo „prekių mainų“, tai 
yra rinkos mainų tarpininkaujant pinigams, prie „produktų mai- 
nų“, tai yra mainų „natūra“. Tokią sistemą, kaip teigė jis, reikia 
įvesti „nenukrypstamai, be svyravimų, Žingsnis po žingsnio siau- 
rinant prekinės cirkuliacijos veikimo sferą“. Šitaip pademonst- 
ravo nepamiršęs, kokia turi būti tikra Marxo komunizmo esmė. 
Kitaip nei vėlesni marksistai (ypač iš Vakarų), jis suvokė faktą, 
kad marksizmo požiūriu nepakanka panaikinti kapitalizmą, nes 
galutinis tikslas yra rinkos (arba „prekinės“) ekonomikos visų 
formų panaikinimas. Suformulavo tai labai aiškiai ir viena- 
reikšmiškai: 


„Mes, marksistai, vadovaujamės žinomu marksistiniu teiginiu apie 
tai, kad perėjimas iš socializmo į komunizmą ir komunistinis prin- 
cipas dėl produktų paskirstymo pagal reikmes daro negalimus 
bet kokius prekinius mainus, vadinasi, ir produktų pavertimą pre- 
kėmis, o drauge su tuo ir jų pavertimą verte“. 


Taigi tikslas buvo aiškus, o pirmuoju žingsniu link jo įgy- 
vendinimo turėjo būti kolūkinės nuosavybės „pakėlimas“ iki 
bendraliaudinės nuosavybės lygio. Stalinas žadėjo to siekti pa- 
lengva plėtojant egzistuojančias nepinigines mainų prekybos 
formas ir taip kuriant bendrą tiesioginių produktų mainų tarp 
miesto ir kaimo sistemą. Jis reiškė įsitikinimą, kad perėjimas 
nuo socializmo prie komunizmo bus vykdomas siaurinant, o 
paskui eliminuojant prekinę apyvartą'. 

Vakarų dalyko literatūroje, taip pat Vakarų politinės kairės 
politinėje mintyje paplito papročiai lengvai atleisti Marxą nuo 
bet kokios atsakomybės už tarybinį komunizmą. Pavyzdžiui, 
vienoje iš reprezentatyvių knygų Rytų Europos komunizmo žŽlu- 
gimo tema skaitome: „Marksizmas neturėjo su visu tuo nieko 
bendro'“. Net ir Leninas neva negali būti atsakingas už mono- 

partinės diktatūros įvedimą: „Tikrasis valdžios modelio, įsigalė- 
jusio komunistiniuose kraštuose, kūrėjas buvo Stalinas“. Kitas 
tos pačios knygos bendraautoris savo ruožtu įrodinėja, kad nebu- 
vo jokio ryšio tarp stalinizmo ir „utopinio impulso“*. Anksčiau 
pateiktas mano asmeninis stalinizmo aiškinimas yra tiesiog prie- 
šingas. Aš remiuosi Marxo ir Engelso požiūrių į komunistinį ide- 
alą, jų suvokiamą kaip visišką laisvės pergalę, detalia analize. Bet 
provokacinis, tiesiog arogantiškas pateiktų nuomonių pobūdis 
skatina mane eiti dar toliau — valandėlei prisiimti nedėkingą „vel- 
nio advokato“ vaidmenį. Pamėginkime užduoti kitą klausimą apie 
tai, „kas galėtų būti“ istorijoje: klausimą ne apie tai, kuo galėtų 
tapti komunizmas, jeigu nebūtų Stalino, o atvirkščią klausimą — 
kuo galėtų būti Stalinas, jeigu nebūtų buvęs priklausomas nuo 
komunistinės ideologijos. 

Akivaizdu, kad stalininės valstybės ekonominė sistema eg- 
zistavo komunizmo vizijos Marxo ir Engelso kūriniuose dėka. 
Pagrindinis jos principas —- sąmoningas visų ūkinių procesų 
reguliavimas remiantis tikėtinu rezultatu — visiškai sutapo su 
Engelso „moksliniu socializmu“ ir Marxo pasisakymais komu- 
nistinės ateities tema. Vienoje geriausių (nors labai mažai ži- 
nomų) tos problemos analizių šiame marksistiniame staliniz- 
mo fundamente skiriamos „trys tikrumo rūšys“: 1) visuomenės 
tikrumas interakcijos sferoje, kad spontaniški rinkos procesai 
bus pakeisti organizuotu, teleologiniu veikimu, 2) tikrumas nor- 
matyvinėje sferoje, kad panaikinus klases dings visuomeninių 
interesų konfliktai ir kitoks dezintegruojantis pliuralizmas, 3) 
tikrumas epistemologinėje sferoje, kad „mokslinis socializmas“ 
įgalins žmones vadovautis racionaliu supratimu to, kas rea- 
liai galima, todėl nepaprastai padidins jų laisvę, padarys juos 
tikrais savo likimo viešpačiais?. 

Panašiai kaip Leninas, Stalinas nebuvo laisvės filosofas. 
Tačiau buvo komunistas, troško įeiti į istoriją kaip didysis ko- 
munistinio judėjimo vadas, „antrasis Leninas“, o gal net kaž- 
kas dar didesnis. Be to, suvokė (apie ką jau daug kartų sakyta), 
kad jo vieta istorijoje priklauso vien nuo komunizmo reikalo 
sėkmės jo valstybėje ir visame pasaulyje. Kuo daugiau nusi- 
kaltimų darė komunistinio žmonijos išlaisvinimo labui, tuo 
labiau jam reikėjo ideologinio jo veiksmų pateisinimo. Nere- 
gėtai intensyvi visų TSRS gyventojų ideologinė indoktrinaci- 
ja jam buvo būtina priemonė ne tik žmonėms pakelti iki 

„SOcialistinės sąmonės“, o ir priemonė savo žiaurumus patei- 
sinti istorine būtinybe ir tikslo didingumu. Ideologinis spaudi- 
mas buvo priemonė priversti pripažinti šį pateisinimą, taigi kar- 
tu priversti jį įteisinti. Jeigu įmanoma įsivaizduoti komunizmą 
be Stalino, tai taip pat galima pagalvoti, kuo būtų Stalinas be 
komunizmo. Pamėginkime atlikti mintyse eksperimentą ir įsi- 
vaizduoti jį kaip neideologinį diktatorių. Argi nėra akivaizdu, 
kad tuomet neprireiktų tokių Žžmogžudiškų ir ekonomiškai 
griaunančių eksperimentų kaip kolektyvizacija? Ar ne akivaiz- 
du, argi nėra bent labai tikėtina, kad jis nepajėgtų - ir nė nepa- 
norėtų - primesti gyventojams viską apimančios ir universaliai 
privalomos „mokslinės pasaulėžiūros“, kad jam nė į galvą ne- 
ateitų prisiskirti sau visų Žinių sričių aukščiausio autoriteto 
vaidmens ir politiškai kontroliuoti visas piliečių visuomeninio 
ir privataus gyvenimo sferas? Be abejonės, jam pakaktų hitleri- 
nių ekonomikos kontrolės metodų, taigi jam nereikėtų likviduo- 
ti privačios nuosavybės ir rinkos ūkio, jis nelaikytų savo parei- 
ga palengva pakeisti piniginius mainus tiesioginiais produktų 
mainais natūra. Itin tikėtina, kad įsivaizduojamasis Stalinas 
prilygtų tikrajam kariniu žiaurumu, bet neturėtų jokio intereso 
išžudyti milijonus savo šalies piliečių. 

Kai kurie autoriai mano, kad „grynoji“ diktatūra be „aukš- 
tesniojo“ ideologinio pagrindimo yra sunkiau pakeliama už 
tokią, kuri jungia žiaurumą su apeliavimu į Istorijos verdiktą ir 
su žemiškojo išganymo pažadais. Paprastai tokie autoriai pri- 
duria, kad talkinimas komunistinei diktatūrai gali būti mo- 
tyvuojamas idėjiškai, taigi vertas moralinio pripažinimo, o 
neideologinės, arba neideologizuotos diktatūros rėmimas tė- 
ra tik gėdingai ciniškas oportunizmas. Sunku ginčytis dėl mo- 
ralinių vertinimų, bet istorinis patyrimas aiškiai parodė, kad 
tikėjimas Žemiškuoju išganymu tėra tiktai kolektyvinė iliu- 
zija ir kad neideologinės diktatūros negali prilygti ideologi- 
nėms aukų kiekio atžvilgiu. Be to, o šiame kontekste kaip tik 
tai yra svarbiausia, ideokratinės diktatūros yra destruktyviau- 
sios laisvės atžvilgiu. Nes tik jos tikslingai atima iš žmonių jų 
dvasinę laisvę, jų giliausią tapatybę. 

Kaip pamatysime, stalininė Rusija ir stalinizmas apskri- 
tai pateikė net su kaupu įrodymų tokios tezės naudai. 

3. „Dviguba sąmonė“ ir 
totalitarinė „ideokratija“ 


Po ligšiolinių aiškinimų turi būti akivaizdu, kad totalitarizmas 
nėra vien politologų veikimo dirva. Jis nesiduoda apibrėžia- 
mas kaip vien tik institucijų sistema. 1989-1991 metai parodė 
visiškai aiškiai, kad totalitarinių režimų sukurti instituciniai 
režimai gali atrodyti formaliai nepaliesti, bet iš tikrųjų sudaro 
tik tuščią kiautą, beirstantį kortų namelį. Totalitarizmo gyva- 
vimas arba žlugimas, viena vertus, priklauso nuo drausmin- 
go elito totalitarinės valios, įkvėptos mesianistinės paskirties, 
o antra vertus - nuo to elito mokėjimo primesti gyventojams 
ideokratinę valdžią, tai yra besiremiančią ideologine minčių 
ir jausmų kontrole. Hannah Arendt teisingai pabrėžė, kad 
monopartinės diktatūros neprivalo būti totalitarinės (nors kly- 
do manydama, kad vienpartinė tarybinė diktatūra tapo to- 
talitarinė tik dėl Stalino)!'. Totalitarinė partija nėra vien tokia, 
kuri netoleruoja pasipriešinimo ir turi politinės valdžios mo- 
nopolį; tai turi būti naujo tipo partija, tvirtai tikinti savo šven- 
ta misija ir išimtine teise vadovauti. Tai turi būti partija, kuri 
savo veikėjams primeta geležinę drausmę, reikalaudama iš jų 
visiško pasiaukojimo mainais už galingą kompensaciją, kokią 
gali teikti kolektyvas - organišką susiliejimą į antiindividua- 
lią jėgą, pajėgią realizuoti iškiliausius grupinius uždavinius. 
Tokios partijos paklusnumas remiasi ne vien tik fizine prie- 
varta: čia turi būti ir vidinio pavergimo, pasidavimo ideolo- 
ginei priespaudai elementas, kuris sukelia susidvejinusios są- 
monės, „ideokratinės baimės“ bei „tiesos ir apgaulės, fakto ir 
fikcijos skyrimo“ panaikinimo reiškinį“. 

Todėl esmingiausias ir išskirtinis totalitarizmo bruožas yra, 
pirma, mechanizmai, sudarantys nepaprastą, nežmoniškai 
griežtą elito drausmę, ir, antra, dvasinio žmogaus gyvenimo ide- 
ologinė kontrolė — ne tik negatyvi, o ir pozityvi kontrolė, tokia, 
kuri diktuoja žmonėms, ką jie turi galvoti, mėgina valdyti jų emo- 
cinį gyvenimą ir nustato elgesio kodeksą’. Komunistinio ekspe- 
rimento Tarybų sąjungoje istorija drauge su ženklia jo įtaka tur- 
tingoms nekomunistinėms Vakarų šalims teikia pamokomų šio 
reiškinio pavyzdžių. Juos reikia čia aptarti, nes marksizmas-le- 
ninizmas, patinka mums ar ne, buvo įtakingiausios formos 

marksizmas ir tikras mūsų buvusio neramaus šimtmečio iššū- 
kis liberalioms laisvės koncepcijoms. 


Partijos mistika ir Maskvos procesai 


Partijos XIII suvažiavime (1924 metų gegužės mėnesį) - pirma- 
jame po Lenino mirties — Trockis pasakė kalbą, kurioje susiejo 
opozicijos gynybą su mėginimu apibrėžti jos (ir savo) poziciją 
partijos atžvilgiu. Jis pareiškė: 


„Niekas iš mūsų nenori ir negali būti teisus prieš partiją. Partija 
galų gale visada yra teisi todėl, kad partija yra vienintelis istorinis 
instrumentas, kurį proletariatas turi savo pagrindiniams uždavi- 
niams įgyvendinti [...] Žinau, kad negalima būti teisiam prieš par- 
tiją. Galima būti teisiam tik su partija ir per partiją, nes istorija 
nesukūrė geresnių būdų surasti tiesai. Anglai turi tokią istorinę 
patarlę: ar ji teisi, ar klysta, vis tiek ji mano tėvynė. Istoriškai daug 
pagrįsčiau galime pasakyti [...] ar yra teisi, ar klysta atskirais kon- 
krečiais reikalais, atskirais momentais, bet vis tiek ji mano parti- 
ja.“ 


Šie žodžiai aiškiai apibrėžė absoliutaus lojalumo, besire- 
miančio kolektyviniu partijos neklystamumu, principą. Kiek 
paradoksalu buvo tai, kad šią taisyklę suformulavo žmogus, 
kuris kitados taip aiškiai įžvelgė Lenino partinės drausmės 
koncepcijos pavojų. Stalinas, kuris, be abejonės, buvo ne ma- 
žiau įsitikinęs besąlygiško lojalumo būtinumu, sureagavo į šį 
teiginį kritiškai ir įtariai. 


„Partija, - pasakė jis, - neretai klysta. Iljičius mokė mus mokyti 
partiją teisingo vadovavimo iš jos pačios klaidų. Jei partija netu- 
rėtų klaidų, tai nebūtų iš ko mokyti partiją. Mūsų uždavinys yra 
suvokti šias klaidas, atskleisti jų šaknis ir parodyti partijai ir dar- 
bininkų klasei, kaip mes klydome ir kaip mes ateityje neturime tų 
klaidų kartoti [...] Aš manau, kad toks Trockio pareiškimas yra 
tam tikras komplimentas su tam tikru mėginimu pasityčioti - tie- 
sa, nevykusiu mėginimu.“* 


Hannah Arendt įvertino Trockio pareiškimą kaip teorinį 
paaiškinimą stebinančio fakto, kad per didijį valymą aiški 
dauguma apkaltintųjų reiškė norą pagelbėti kaltinimui, ap- 
kaltindami pačius save“. Iš tikrųjų Trockio požiūris nebuvo 


3. „Dviguba sąmonė“ ir totalitarinė „ideokratija“ 


pakankamas jo beribio paklusnumo argumentas ir todėl buvo 
Stalino pakoreguotas. Šis neketino griauti tikėjimo absoliučiu 
savo reikalo teisumu, veikiau norėjo pabrėžti, kad „tinkama 
pozicija“ priklauso tokiems, kurie (kaip jis pats) atstovavo 
mokslinėms, marksistinėms žinioms apie objektyvius raidos 
dėsnius, be to, kurie buvo kvalifikuoti mokyti kitus partijos 
narius. Trockio įsitikinimas apie partijos kolektyvinę išmintį 
nepakankamai pabrėžė partijos vadovų ir ideologų išmintį, 
tad galėjo būti panaudotas opozicinėms koncepcijoms parti- 
jos viduje įteisinti. Jeigu partija, kaip paskutinės instancijos 
visuma, būtų visada teisi, tai nebūtų pagrindo baimintis nu- 
krypimų, taip pat stigtų demokratijos partijos viduje ribojimo 
pateisinimo. Taip pat galima pridurti, kad toks požiūris į par- 
tiją negalėjo suteikti pakankamai argumentų valymo ir didžiu- 
lės daugumos jos senų, labiausiai patyrusių ir pasiaukojusių 
kadrų pašalinimui. 

Geriausiai žinomas mėginimas smulkiai išsiaiškinti „nuo- 
širdžių prisipažinimų“ ir savęs kaltinimų per parodomuosius 
didžiojo valymo procesus paslaptis yra Arthuro Koestlerio kny- 
ga Vidudienio tamsa. Koestleris, kuris kadaise irgi buvo komu- 
nistas ir pažinojo daugelį Maskvos procesų aukų, pateikė su- 
krečiantį aprašymą, atskleidžiantį psichinį mechanizmą, kuris 
privertė senąją gvardiją viešai išpažinti, kaip ji įstojo į „nusi- 
kalstamas kontrrevoliucijos gretas“ ir įvykdė „šlykščiausią iš 
galimų nusikaltimų“ prieš socialistinę tėvynę!. Koestlerio apy- 
sakos herojaus Rubašovo mąstysenos pavyzdys buvo N. Bu- 
charino mąstymas, o jo asmenybę sudarė L.Trockio ir K. Rade- 
ko bruožų junginys“. Robertas Conguestas, didžiausias Stalino 
teroro reikalų autoritetas, mano, kad „Koestlerio ataskaita iš 
esmės yra nepaprastai gerai pagrįsta faktais“. Todėl tas dar- 
bas yra geras išeities taškas kai kurių senojo, lenininio avan- 
gardo protinio pavergimo mechanizmų aprašymui. 

Dvasinė būsena, kuri privertė Rubašovą perimti savo tar- 
dytojo mąstymą, pavaizduota dienoraščio fragmentuose apie 
penktą dieną po suėmimo. To užrašo moto, paimtas iš vidu- 
ramžių katalikų vyskupo Dietricho von Nieheimo kūrinių, 
teigia, kad „individą reikia paaukoti bendram labui“. Ruba- 
šovas plėtoja šią mintį negailestingos logikos ar dialektikos, 
marksistinės istorinės būtinybės ir jos įtakos individo atsa- 
komybės problemai požiūriu. Savo pažiūras jis reiškia taip: 

„Tik tai yra svarbu: kas, objektyviai imant, yra teisus [...] 

Mums objektyvios kaltės reikalas neturi reikšmės. Kas sukly- 
do, tas turi atsakyti; kas teisus, tas gaus nuodėmių atleidimą. Štai 
istorinio kredito teisė; štai mūsų teisė. 

Istorija mus išmokė, kad dažnai melas jai tarnauja geriau, ne- 
gu tiesa [...] Išmokome istoriją geriau negu kiti. Nuo kitų skiria- 
mės savo logikos jėga. Žinome, kad istorijai dorovė neturi reikš- 
mės ir už kaltes nėra baudžiama; bet žinome, kad kiekviena klaida 
sukelia pasekmes ir keršija net iki septintos kartos. Todėl visas 
savo pastangas sutelkėme į klaidų vengimą ir net į klaidų užuo- 
mazgų išravėjimą. Niekada istorijoje tiek nedaug rankų neturėjo 
tokios didžiulės valdžios būsimiesiems žmonijos likimams, kaip 
mes. Kiekviena klaidinga koncepcija, kuria pasinaudojame, yra 
nusikaltimas būsimoms kartoms. Todėl turime už klaidingas kon- 
cepcijas bausti, kaip kiti baudžia už nusikaltimus: mirtimi. Mus 
pripažino pamišėliais, nes iš kiekvienos minties darėme galutinę 
išvadą ir atitinkamai elgėmės [...] Buvome panašūs į didžiuosius 
Inkvizitorius tuo, kad persekiojome blogio sėklą ne tik žmogaus 
veiksmuose, o ir jo mintyse. Nepripažinome privačios gyvenimo 
sferos, net žmogaus kaukolės viduje. Gyvenome verčiami vesti 
kiekvieną reikalą net iki galutinės pasekmės. Mūsų protai buvo 
taip įtempti, kad net ir menkiausias susidūrimas sukeldavo mirti- 
ną trumpą susijungimą. Todėl buvome pasmerkti bendrai pražū- 
čiai. 

Buvau vienas jų. Mąsčiau ir elgiausi, kaip priklausė; naikinau 
žmones, prie kurių buvau prisirišęs, dovanojau valdžią kitiems, 
kurių nemylėjau. Buvau ten, kur mane patalpino istorija; išnau- 
dojau kreditą, kurį man suteikė; jeigu buvau teisus, neturiu dėl ko 
gailėtis; jeigu suklydau, - atsakysiu.“ 


Kaip matyti, cituoti žodžiai eina Lenino „objektyvios kaltės“ 
ir „objektyvios išdavystės“ koncepcijos pėdomis“. Bet Leninas 
gerai žinojo, kad žodžio „objektyvus“ reikia atsisakyti, kad skir- 
tumą tarp „objektyvaus“ ir „subjektyvaus“ nusikaltimo masėms 
pernelyg sunku suprasti. Be to, politinėje kovoje reikia nutylėti 
subjektyvią motyvaciją ir formalų teisėtumą. Rubašovas, kaip 
geras leninietis, su tuo taip pat sutinka. Jis formuluoja auksinę 
masinės propagandos taisyklę, gerai žinomą tiek bolševikams, 
tiek nacistams (čia reikia pridurti, kad rekomenduotą ir tokių 
marksistinių humanistų kaip Gramsci): „Masėms kiekvieną sa- 
kinį reikia įkalti į galvą be galo kartojant ir supaprastinant. Kas 
pripažįstama teisinga, tas turi žėrėti lyg auksas; kas laikoma blo- 
giu, tas turi būti juoda lyg derva”. 

Gletkinas, antras Rubašovo tardytojas, mikliai panaudoja tas 
teorijas. Jis cituoja paties Rubašovo žodžius, įkalbinėdamas jį 
patį save apkaltinti ir taip „atlikti paskutinę paslaugą Partijai“. 
Rubašovo frakcija, anot tos argumentacijos, yra nugalėta ir su- 
naikinta, o tas reiškia, kad jos politika paaiškėja esanti klaidinga. 
Bet vis viena dar tebėra rimtų grėsmių; partijos gretų skilimas 
gali privesti iki pilietinio karo, o šis gali lengvai virsti tarptautine 
katastrofa. Todėl visų svarbiausia yra vienybė partijoje, „persunk- 
toje aklos drausmės ir besąlygiško pasitikėjimo dvasios“. Ruba- 
šovas sukėlė partijos „skilimą“. Jeigu šis nori klaidą ištaisyti, tai 
privalo viešai save pasmerkti taip, kad sukeltų panieką opozici- 
jai, todėl jam nevalia atskleisti savo elgesio politinių motyvų. Jo 
uždavinys yra paauksuoti Teisingumą ir apjuodinti Klaidą. Pa- 
prastai tariant, jis privalo pasakyti masėms, kad opozicija yra 
nusikaltimas, ojos vadovai, kartu su juo pačiu, yra paprasčiausi 
nusikaltėliai’. 

Rubašovas prieš tokią logiką neturi argumentų. Jis sutin- 
ka, kad Istorija pripažino jį neteisiu, ir žino, kad už tai turi 
sumokėti gyvybe. Jis yra pasirengęs su tuo susitaikyti, bet ne- 
gali pakelti atskyrimo nuo organizacijos, kuri buvo jo viso 
gyvenimo prasmė. Gletkinas tą supranta ir todėl kreipiasi į jį 
kaip į partijos narį, pirmą kartą pavadindamas „draugu“, o 
ne „piliečiu“. Bet čia pat pabrėžia, kad Rubašovas negali ti- 
kėtis jokio apdovanojimo už savo „paskutinį patamavimą ". 
Partija gali jam pažadėti tik vieną dalyką: kad kada nors at- 
eityje, kai tai jau nebebus žalinga, slapti archyvai bus išslap- 
tinti ir tada jis, Rubašovas, kaip ir kitos valymo aukos, susi- 
lauks užuojautos ir gailesčio, kurių dabar negaus“. 

To pakako. Rubašovas pasiduoda ir pasirašo reikalaujamą 
pareiškimą apie savo „nusikaltimą“. 

Koestleris neteigia, kad visi „prisipažinimai“ buvo išgauti 
šitaip. Atvirkščiai, jo Gletkinas prisimindavo, kad kiti apkaltin- 
tieji „lengviau pasiduodavo“ kitiems metodams, tokiems kaip 
„fizinis paspaudimas“, pažadai išgelbėti gyvybę arba grasini- 
mai represuoti artimuosius’. Koestlerio Rubašovas-Bucharinas 
buvo gana retas atvejis. Tačiau jis anaiptol nebuvo išimtis, nes 
(cituojant Robertą Conguestą) „daugeliu atvejų idėja būti nau- 
dingam partijai buvo vienas iš intelektualinių ir psichologi- 
nių motyvų pasiduoti“. Šį faktą patvirtina daugelis šaltinių, 
kai kurie pabrėžia lemiamą šio veiksnio reikšmę. Pavyzdžiui, 

F. Beckas ir V. Godinas, dvi mažiau žinomos valymo aukos, 
kuriems pavyko išgyventi ir paskelbti savo prisiminimus Vaka- 
ruose, pareiškė: „Tai tiesa, kad tardymo metodai, ypač taikomi 
mėnesiais arba metais, galėjo palaužti stipriausią valią. Bet le- 
miamas veiksnys buvo kas kita. Tai buvo faktas, kad dauguma 
idėjinių komunistų turi bet kokia kaina išsaugoti tikėjimą Tary- 
bų sąjunga. Šio tikėjimo atsisakymas buvo jiems nepakeliamas.” 

Tačiau Koestlerio aiškinimai, susiję su komunistų pasiren- 
gimu ne tiktai fiziškai, bet ir moraliai pasiaukoti, buvo anaiptol 
ne visiems priimtini. Daugumai Žmonių labai sunku patikėti, 
kad asmenybes galima priversti šmeižti pačius save - ir taip 
grotestiškai ir absurdiškai - panaudojus ideologinį spaudimą, 
o ne kankinimais ir grasinimais fiziškai represuoti jų mylimus 
žmones“. Be to, esama ir kitų priežasčių abejoti Koestlerio aiški- 
nimais. Atrodo pageidautina apibrėžti jų politinę ar ideologinę 
prigimtį. 

Pirmą tų akstinų grupę iškėlė tradiciniai antikomunistai, 
kuriems yra svetimas dalyvavimo komunistiniame judėjime pa- 
tyrimas. Jų nuomone, Koestleris komunistus idealizuoja, vaiz- 
duoja kaip nepaprastai idėjiškai stiprius, heroiškai nesavanau- 
diškus žmones, užuot parodęs jų niekšiškumą, žemas asmenines 
ambicijas ir demonišką valdžios troškimą. Koestleris pateikė 
komunizmą kaip „naują tikėjimą“. Ir todėl, priešingai savo ke- 
tinimams, prisidėjo prie to, kad jis tapo patrauklus žmonėms, 
kuriuos kankina dvasinė tuštuma arba kurie ilgisi absoliutaus 
tikrumo. Kodėl Koestlerio aiškinimas patiko daugeliui eksko- 
munistų, lengvai paaiškinama: jis teikė patogų jų komunistinės 
praeities pateisinimą. Bet tas paaiškinimas verčia paprastus 
dalykus tariamai komplikuotais, daro neįmanomą vienareikš- 
mišką įvertinimą. Jeigu komunistai buvo aklai klusnūs partijai 
ir pasirengę peržengti bet kokias elementaraus žmogiško pado- 
rumo normas, tai yra jų pačių kaltė, nepateisinama priskyrimo 
prie „partijos mistikos“. O jeigu sutiko dalyvauti parodomuo- 
siuose procesuose ir apkaltino pačius save šlykščiausiais ir vi- 
siškai absurdiškais nusikaltimais, tai čia galima paaiškinti tik 
pasidavimu fiziniam kankinimui, o ne moraliniais sumetimais 
motyvuotais poelgiais. 

Tipiškas šios pažiūros atstovas yra Gustavas Herling-Gru- 
dzinskis, parašęs knygą Inny šwiat („Kitas pasaulis“; 1951), vieną 
geriausių iki A. Solženicyno pasakojimų tarybinio Gulago tema’. 


3. „Dviguba sąmonė“ ir totalitarinė „ideokratija“ 


Panašias pažiūras reiškia postkomunistinių šalių antiko- 
munistiniai intelektualai ir politikai. Betjų atveju daugiau reikš- 
mės turi papildomi ideologiniai akstinai ir psichologiniai me- 
chanizmai. Dauguma jų yra pernelyg jauni, kad būtų turėję 
reikalų su ideologinės agresijos periodo komunizmu; jie sieja 
komunizmą ne su partijos mistika, o veikiau su nomenklatūros 
valdžia, tai yra su tais, kurie valdžią laikė priemone įgyvendin- 
ti savo asmeniniams grupiniams interesams, paprastai labai 
tolimiems nuo didvyriško fanatiškumo. Kartu jų antikomuniz- 
mo patvarumas paremtas jų įsitikinimu apie komunizmo es- 
mės nekintamumą, taigi kumunistai, kuriuos jie pažįsta, negali 
radikaliai skirtis nuo didžiojo teroro laikotarpio komunistų. Bet 
ta prielaida sunkiai išlaiko konfrontaciją su Koestlerio komu- 
nistinio mentaliteto analize. Todėl jo atsisakymas buvo leng- 
viausias būdas išvengti pažintinio disonanso. 

Vakarų antikomunistiniai intelektualai, iš jų daugiausia 
amerikiečių sovietologai, atmetė Koestlerio raportą dėl visai ki- 
tokių priežasčių!. Jų supratimu, Koestleris pavaizdavo Stalino 
susidorojimą su pirmaisiais bolševikais kaip logišką paties bol- 
ševizmo triumfą, „tuo patvirtindamas kraštutinį tezės apie sta- 
linizmą, kaip leninizmo tęsinį, variantą“. Jeigu jo aiškinimas 
apie Bucharino prisipažinimus ir įsitikinimas tų prisipažini- 
mų paradigmine reikšme senosios bolševikų gvardijos suprati- 
mui yra įtikimi, tai reikia pripažinti, kad bolševizmas neturėjo 
demokratinės alternatyvos ir kad kietakakčiai antikomunistai 
buvo teisūs, neigdami taikios tarybinio režimo evoliucijos į tik- 
rą socialistinę demokratiją galimybę. Beje, ši išvada nebuvo ne- 
išvengiama, nes to režimo evoliucija galėjo būti matoma kaip 
priklausoma nuo bolševikų komunizmo erozijos, o ne nuo al- 
ternatyvios tradicijos bolševizmo viduje pasireiškimo. Tačiau 
vis dėlto kai kurie pagrindiniai amerikiečių tyrinėtojai nutarė 
savo viltis dėl Stalino palikimo įveikimo grįsti grįžimo į nepo 
politiką pavidalu, kam atstovavo Bucharinas (kuris, pasak jų, 
„turėjo ypatingą teisę atstovauti originaliam bolševikų paliki- 
mui“)*. Polemika su Koestleriu ir visiškai kitokios Bucharino 
proceso interpretacijos pateikimas buvo logiška tokios pozici- 
jos pasekmė. 

Kaip matome, ši problema turi esminę reikšmę suprasti tary- 
biniam komunizmui, jo praeičiai ir nesenam žlugimui. Tai ypač 
svarbu atsižvelgiant į įvairius mėginimus analizuoti laisvės 

likimus komunistinio totalitarizmo sąlygomis. Antra vertus, ši 
problema turi per daug aspektų ir matavimų, kad ją galima bū- 
tų tinkamai išdėstyti su intelektualine istorija susijusiame eski- 
ze. Tai, ką galiu pasiūlyti šiame kontekste, bus ne tiek visapu- 
siška istorinė interpretacija, kiek mėginimas išsiaiškinti, kodėl 
manau, kad Koestlerio knyga atitinka tai, ką žinome (arba turė- 
tume Žinoti) apie kraštutines totalitarinės ideokratijos formas. 
Žinoma, skirsiu dėmesio Bucharino prisipažinimams. Bet siek- 
damas išvengti Bucharino atvejo palaikymo individualiu ir sa- 
vitu, priešjį analizuodamas pateiksiu trumpą kito senojo bolše- 
viko - Jurijaus Piatakovo — likimo aprašymą. Nors mažiau 
žinomas, negu Bucharinas, jis taip pat buvo labai įtakingas bol- 
ševikų judėjimo atstovas. Leninas savo Testamente mini jį greta 
Bucharino kaip vieną iš potencialių kandidatų į partijos gene- 
ralinio sekretoriaus postą. 

Kairioji opozicija, kurios įžymusis atstovas buvo Piatako- 
vas, 1927 metų pabaigoje buvo pašalinta iš partijos. Toji baus- 
mė, nors jos nelydėjo dar griežtesnių formų represijos, pa- 
laužė jos reprezentantų dvasią ir nugramzdino juos į atgailos 
nuotaiką, kuri netrukus pasireiškė oficialia atgaila. Vieną iš 
tokių tekstų parašė ir paskelbė „Pravdoje“ Piatakovas, kuris 
tada buvo Tarybų sąjungos prekybos atstovas Paryžiuje. Jo 
bičiulis, buvęs menševikas N. V. Volskis (Valentinovas), ne- 
galėjo suprasti tokio ūmaus pagrįstų pažiūrų atsisakymo ir 
aiškino tai moralinės drąsos stoka. Privačiame pokalbyje su 
juo Piatakovas į tai sureagavo ilga ir nepaprastai emocinga 
tirada, aiškindamas ypatingą priklausomybės bolševikų par- 
tijai prigimtį. Pagrindiniai šio daug paaiškinančio, kupino pa- 
sididžiavimo ir nuoširdumo pareiškimo teiginiai buvo tokie!. 

Nebolševikai nepajėgūs suprasti Lenino partijos, nes tai 
tikrai stebuklinga ir stebukladarė materija. Jos vykdoma dik- 
tatūra Lenino aprašyta kaip „besiremianti vien jėga ir nevar- 
žoma jokių įstatymų“. Esmingiausias tos formulės elemen- 
tas buvo išsivadavimo iš bet kokių Žmogaus įvestų tiek teisinių, 
tiek moralinių normų sąvoka. 


„Teisė, - teigė Piatakovas, - yra suvaržymas, draudimas, apibrė- 
žimas, pagal kurį tam tikri reiškiniai yra leistini, o kiti ne, tam tikri 
veiksmai galimi, o kiti draudžiami. Kai mintis yra principingai 
sujungta su prievarta ir psichologiškai laisva, nevaržoma jokių 


3. „Dviguba sąmonė“ ir totalitarinė „ideokratija“ 


įstatymų, ribų nei kliūčių, tada galimo veikimo laisvė išsiplečia iki 
milžiniškų mastų, o negalimumų laukas sumažėja iki nulio. Pa- 
grindinis komunistinės bolševikų partijos bruožas yra neribota 
veikimo galimybių apimtis [...] Tas bruožas išskiria ją iš visų kitų 
partijų ir daro ją stebuklų partija. Bolševizmas yra partija, kurios 
idėją sudaro įgyvendinimas to, kas nelaikoma galima, realizuoti- 
na ir leistina. Mainais už garbę ir laimę būti jos gretose privalome 
paaukoti savo ambicijas ir vertės pojūtį bei visa kita. Grįždami 
prie partijos, išmetame iš savo galvų visus jos pasmerktus įsitiki- 
nimus, net jeigu jų laikėmės, būdami opozicijoje [...] Sutinku, kad 
nebolševikai ir paprasti žmonės apskritai nesugebės nedelsdami 
savo įsitikinimų pakeisti, apversti nei atsisakyti. Bet tikrasis bolše- 
vikas yra ypatingo temperamento žmogus, neturintis istorijoje ati- 
tikmens. Mes esame kitokie negu visi kiti. Esame partija, kuri 
negalima paverčia galima. Apsipratę su prievarta, nukreipiame ją 
prieš pačius save ir, jeigu partija reikalauja, jeigu būtina ir svarbu 
partijai, galime valios aktu per dvidešimt keturias valandas paša- 
linti iš savo galvos įsitikinimus, kuriuos išpažinome metų metais. 
Tai visiškai nesuprantama tau, nes nesi pajėgus paklusdamas 
griežtai kolektyvo drausmei peržengti savo siauro „aš“. O tikra- 
sis bolševikas sugeba; jo asmenybė nesuvaržyta individualaus 
„aš“, jungiasi su kolektyvu, vadinamu partija. Aš nemeluoju, o 
sakau tiesą, kai prašydamas sugrąžinti narystę partijoje atsisa- 
kau savo ankstesnių pažiūrų ir pasipriešinimo, kilusio iš savimy- 
los puikybės, ir deklaruoju paklusnumą partijos valiai. Ir mano 
santaika su partija yra ne tik išorinė. Tai būtų dviveidiškumas 
(dvurušničestvo)!. Norint savo pažiūras įveikti ar jų atsisakyti, bū- 
tina per galimai trumpiausią laiką persiorientuoti taip, kad sutik- 
tum iš vidaus, visiškai įsitikinęs. Ar lengva pašalinti iš savo proto 
kai ką tokio, ką dar vakar laikei teisinga, o šiandien turi pripažin- 
ti klaidinga, norėdamas visiškai sutarti su partija? Žinoma, kad 
ne. Bet vis viena galutinis tikslas yra pasiekiamas, jeigu panaudo- 
ji prievartą pačiam sau [...] Ši pavartotos prieš save prievartos 
rūšis yra nepakenčiamai skausminga, bet prievarta, kurios tikslas — 
sulaužyti save tam, kad būtum santaikoje su partija, sudaro tikrai 
principingo bolševiko-komunisto esmę.“ 


Kažkas prieštaraudamas įrodinėjo, kad partija gali absoliu- 


čiai klysti ir vadinti juoda tai, kas akivaizdžiai ir neginčija- 
mai balta. Piatakovas pripažino tą prieštaravimą esant filis- 
terišką, silpnadvasišką. Taigi pareiškė: „Taip, traktuosiu kaip 
juoda tai, ką laikiau balta ir jutau esant balta, nes be partijos, 
be santaikos su ja gyvenimo man nėra“ “. 


Valentinovas laikė Piatakovo savianalizę nepaprastai 

svarbia bolševiko-komunisto psichologijos apskritai ir didžio- 
jo valymo atskirai supratimui’. Savo straipsnio pabaigoje jis 
cituoja ilgą fragmentą savikritikos, kurią Piatakovas paskelbė 
1936 metais, prieš areštą. Šiame sukrečiančiame, nors ir būdin- 
game dokumente šlovinamas Stalinas, kaip mylimas visų šios 
žemės darbo žmonių vadovas, ir brutaliai įskundžiami buvu- 
sieji kairiosios opozicijos vadovai (Trockis, Zinovjevas ir Ka- 
menevas), kaip paprasti banditai, besivadovaujantys nepasoti- 
namais asmeniniais interesais ir gyvuliška neapykanta 
pergalingai lenininei partijai. Jie visi, kaip daro išvadą Piatako- 
vas, turi būti pasmerkti kaip pavojingas elementas, teršiantis 
gryną, gaivų Tarybų šalies orą bei keliantis grėsmę jo vadovų 
gyvybei“. 

Valentinovo nuomone, tai nebuvo vien desperatiškas mė- 
ginimas gelbėti gyvybę. Piatakovas „parašė savo šlykštynę, 
viską prisipažino ir nuėjo mirti įsitikinęs, kad tai būtina ko- 
munizmo pergalei užtikrinti“. 

Dabar pereikime prie Bucharino išpažinties. Tai tiesa, kad 
jis kategoriškai neigė daugumą absurdiškų kaltinimų, tokių kaip 
ryšiai su užsienio žvalgybomis ar surengta virtinė pasikėsini- 
mų prieš svarbius politinius asmenis (ir prieš Leniną, Kirovą, 
Gorkį)*. Taigi jis pademonstravo tam tikrus prisirišimo prie 
senamadiškų tiesos ir orumo sąvokos likučius. Ne mažiau pom- 
pastiškai jis prisiėmė politinę ir teisinę atskomybę už „defe- 
tistines orientacijas ir visus jos sunkius ir šlykščius nusikalti- 
mus“, padarytus „socialistinei tėvynei ir visam tarptautiniam 
proletariatui“, kartu su „niekšišku TSRS suskaidymo planu". 
Taip pat pareiškė, kad jam akivaizdu, jog šių nusikaltimų sun- 
kumas pagrindžia griežtą nuosprendį: „už tokius nusikaltimus 
žmogus nusipelno dešimtį kartų būti sušaudytas. Tai pripažįs- 
tu ryžtingai ir be jokių dvejonių“. 

Įdomiausia Bucharino prisipažinime yra stebėtinas įžvalgu- 
mas mėginant paaiškinti savo elgesį. Svarbiausias to paaiškini- 
mo elementas yra apeliavimas į „ypatingą proto susidvejini- 
mą“, būdingą jo sukirpimo bolševikiniam opozicionieriui“. 
Frakcinės kovos logika stūmė tokius Žmones į kontrrevoliuci- 
nes pozicijas, artimas (Bucharino atveju) „buožių pretoriška- 
jam fašizmui“. Bet ši kova vyko „kolosalaus socializmo kūri- 
mo su didžiuliais užmojais, uždaviniais, pergalėmis, 
sunkumais ir heroizmu“ sąlygomis, ir visa tai turėjo daryti di- 

džiulį įspūdį net labiausiai išsigimusiems partijos nariams. Iš 
to radosi jiems būdinga „dviguba psichologija“!. Dvejodami 
tarp kontrrevoliucinių tendencijų ir „objektyvaus socializmo 
kūrimo puikumo“ suvokimo, jie susikūrė artimą Hegeliui „ne- 

laimingos sąmonės“ proto būseną, vidujai suskilusią ir persi- 
dalijusią. Be to, jų tikėjimas kontrrevoliucijos pergale nebuvo vi- 
siškas, o jų valia buvo pusiau paralyžiuota*. Bucharinas 
pavaizdavo tą gebėjimą dominuoti net ir priešininkų protams 
kaip socializmo triumfą, jo pranašumo liudijimą: 


„Proletarinės valstybės galybė pasireiškė ne tik kontrrevoliucinių 
gaujų sunaikinimo faktu, o ir tuo, kad ji sutriuškino savo priešus iš 
vidaus, dezorganizuodama priešininkų valią |pabr. A. W.]. Niekur 
kitur tai neįmanoma, taip negali atsitikti jokioje kapitalistinėje ša- 
lyje./2 


Taip pasakęs Bucharinas pamėgino paaiškinti Maskvos pro- 
cesus Vakarų apžvalgininkams, kurie kaltinamųjų atgailą aiš- 
kino „įvairiomis absoliučiai absurdiškomis priežastimis“, to- 
kiomis kaip „tibetietiški milteliai’, hipnozė ar tapusi priežodžiu 
slaviškoji F. Dostojevskio apysakos herojų dvasia. Visi šie aiš- 
kinimai, kaip pabrėžė Bucharinas, byloja apie visišką nesupra- 
timą fakto, kad Tarybų sąjungoje „antagonistas, priešas turi 
susidvejinusią, perskilusią sielą“*. Kitaip sakant, Maskvos pro- 
cesų teisiamieji nebuvo įsitikinę savo reikalo teisumu; tiesiog 
atvirkščiai, sielos gelmėje jie pripažino teisiu partijos reikalą, 
kuriam atstovavo jų kaltintojai. Tas - tiktai tas - darė juos pajė- 
gius nuoširdžiai atgailauti. 

Pereidamas nuo bendrų paaiškinimų prie savo atvejo, Bu- 
charinas savo atgailos priežastis apibūdino taip: 


„Tris mėnesius atsisakinėjau ką nors pasakyti. Paskui pradėjau 
liudyti. Kodėl? Nes būdamas kalėjime įvertinau savo praeitį. Nes 
kai paklausi save: „Jeigu turiu mirti, už ką mirštu?“ — staiga prieš 
mane atsiveria absoliučiai juoda tuštuma. Nebuvo dėl ko mirti, 
jeigu norėjosi mirti be atgailos. Ir atvirkščiai, visa, kas Tarybų są- 
jungoje pozityvu, įgavo Žmogaus galvoje naujus matavimus. Tai 
galop mane visiškai nuginklavo ir privedė prie to, kad atsiklau- 
piau prieš partiją ir šalį.“ 


Tų žodžių reikšmingumas yra akivaizdus. Bucharinas ži- 
nojo, kad turės mirti, bet desperatiškai mėgino apginti savo 

gyvenimo prasmę. Nebolševikas pasirinktų mirtį, protestuodamas 
prieš teroro orgiją ir taip padarydamas savo procesą procesu prieš 
Staliną. Robertas Tuckeris padarė viską, siekdamas priskirti Bu- 
charinui tokius ketinimus, bet tos sudėtingos ir labai pritemptos 
argumentacijos rezultatas yra visiškai neįtikinamas!. Bucharinui 
partija buvo visa gyvenimo prasmė. Stalinas, kad ir ką galvotume 
apie jo asmenybę ir politiką, tapo „savotišku partijos simboliu“ “. 
Bucharinas buvo pasiruošęs pasiduoti dar iki įkalinimo, kai dar 
vis tikėjo, kad politikos pakeitimas yra labai reikalingas. Savo ke- 
lionėse į užsienį 1935 ir 1936 metais paaiškino savo pozicijas emig- 
racijoje buvusiems menševikams Fiodorui Danui ir Borisui Niko- 
lajevskiui. Danui jis pasakė, kad lojalumas partijai jo sukirpimo 
žmones palieka be pasirinkimo: „Mes visi sukišome galvas į jo 
[Stalino] nasrus [...], tikrai žinodami, kad kada nors jis mus suės“. 
O pokalbyje su Nikolajevskiu grindė savo poziciją istoriniais ar- 
gumentais: „Mus gelbsti tikėjimas, kad raida visada juda pirmyn. 
Ji yra kaip srovė, plaukianti palei krantą. Kai kas nors išjos iškryps, 
tas iškris visiškai.“* Pasak tokio požiūrio, Stalinas įasmenino isto- 
rijos srovę ir senieji bolševikai galėjo tiktai džiaugtis, kad ta srovė 
„be paliovos plaukia pirmyn, ta kryptimi, iš kurios negali nukryp- 
ti“. 

Šis proto susidvejinimas - kai Stalinas suvokiamas, vie- 
na vertus, kaip pabaisa, bet ir, kita vertus - kaip tikras par- 
tijos ir jos socialistinio reikalo įsikūnijimas, - aišku, nebuvo 
stabilios pusiausvyros būklė. Anksčiau ar vėliau vienas ele- 
mentas turėjo nusverti ir nuslopinti kitą. Bucharino įkalini- 
mas tapo to proceso katalizatoriumi. Neišvengiamos mir- 
ties akivaizdoje (kaip pats apibūdino) jis pakilo virš „visko, 
kas asmeniška, virš savo asmeninio surambėjimo, viso išdi- 
dumo ir ambicijos“, ir pripažino „visišką moralinę TSRS 
pergalę prieš parklupdytus priešininkus““. Bucharinas šia- 
me kontekste prisiminė L. Feuchtwangerio 1937-4jų Mask- 
vą, kurią skaitė kalėjime ir kuri padėjo jam pamatyti Tary- 
bų sąjungą kaip galingiausią įvairių Europos antifašistinių 
jėgų bastioną. Labai gyrė tą knygą, bet kartu sukritikavo ją 
už sustojimą pusiaukelėje ir nepripažinimą, kad „pasaulio 
istorija yra pasaulio teismas“'. Pasak Tuckerio, viskas kry- 
po taip, kad jo (Bucharino) procesas vyko istorijos tribunole 
ir kad jis įeis į istoriją kaip Stalino procesas“. Bet tokia inter- 
pretacija iš tikrųjų yra (deja!) visiškai nepagrįsta. Buchari- 

nas prikišo Feuchtwangeriui nepakankamai stalinišką pozici- 
ją, pernelyg palankią Stalino priešininkams, ypač Trockiui, kurį 
vokiečių rašytojas prilygino Stalinui. Bucharino supratimu, tai 
buvo absoliučiai netinkama, nes istorija pripažinusi Staliną tei- 
siu ir nedviprasmiškai pasmerkusi opoziciją: „Iš tikrųjų visa 
šalis yra Stalino pusėje; jis yra pasaulio viltis; jis yra kūrėjas“'. 

Kituose dviejuose fragmentuose, apibendrinančiuose vi- 
są kalbą, be kita ko, yra sakinys, kuris buvo interpretuojamas 
kaip teiginys tarp eilučių, kad procesas buvo savotiškas vi- 
duramžių raganų teismas, tad jo nereikėtų vertinti rimtai. 
Tariamas tokio samprotavimo teisingumas reikalauja paci- 
tuoti minėtą sakinį kontekste. Bucharinas pasakė: 


„Noriu paaiškinti, kaip suvokiau būtinybę pasiduoti tardymo val- 
džiai ir jums, piliečiai teisėjai. Mes pasisakėme prieš gyvenimo 
džiaugsmą, griebdamiesi nusikalstamiausių kovos metodų. At- 
metu kaltinimą dėl pasikėsinimo prieš Vladimiro Iljičiaus gyvybę, 
bet mano kontrrevoliuciniai sąjungininkai ir aš jų priešakyje už- 
simojome nužudyti Lenino reikalą, kurį taip sėkmingai įgyvendi- 
na Stalinas. Šios kovos logika žingsnis po žingsnio nuvedė mus į 
baisiausius klystkelius. Ir dar kartą buvo įrodyta, kad nukrypi- 
mas nuo bolševizmo pozicijos reiškia susijungimą su kontrrevo- 
liuciniu politiniu banditizmu. Kontrrevoliucinis banditizmas da- 
bar sunaikintas, mes esame sunaikinti ir dabar atgailaujame už 
savo siaubingus nusikaltimus. 

Bet čia svarbu ne atgaila ar ypač mano asmeninė atgaila. Teis- 
mas gali paskelbti nuosprendį be jos. Kaltinamojo prisipažinimas 
nėra svarbus. Kaltinamojo prisipažinimas yra viduramžiškas teis- 
minės praktikos principas. Bet mes čia turime reikalą su kontrre- 
voliucijos jėgų sutriuškinimu. Reikia būti Trockiu, kad nesudė- 
tum ginklų.“ 


Kaip rodo kontekstas, Bucharinas - kas visiškai atitiko Le- 
nino „objektyvios išdavystės“ koncepciją — prisipažino esąs 
kaltas nepriklausomai nuo savo asmeninių subjektyvių moty- 
vų ir laikė teismo nuosprendį pagrįstu nepriklausomai nuo kal- 
tės prisipažinimo. Esminė viešojo proceso reikšmė, Buchari- 
no supratimu, buvo kontrrevoliucijos jėgų, kurias reikšmingai 
buvo parėmęs jis pats, sutriuškinimas. Suprantama, tai vi- 
siškai sutapo su Maskvos procesų aiškinimais -juose naudoja- 
mų prisipažinimų išgavimo metodų ir tų prisipažinimų bū- 
tinumo masių „švietimui“ — Koestlerio Vidudienio tamsoje. 

Pastaba apie Trockį reiškė neigiamą Bucharino nuomonę apie 
stiprias Trockio asmenines ambicijas, kurios stūmė jį į šalikelę, 
darė jį svetimą tikrojo bolševizmo kolektyvistinei dvasiai. 

Bucharinas savo „paskutinio žodžio“ pabaigoje apibūdino 
Trockį kaip pagrindinę kontrrevoliucinių jėgų „kaltėsjėgą“, pa- 
grindinį šaltinį jų nusikalstamiems metodams, tokiems kaip te- 
rorizmas, špionažas, TSRS skaidymas ir sabotažas. Tad nieko 
keista, kad jis taip pat deklaravo principingai atsisakąs Trockio 
mėginimų jį ginti bei panašių II Internacionalo mėginimų. Taip 
pasielgė todėl, nes „atsiklaupė prieš šalį, prieš Partiją ir visus 
žmones“!. 

„New York Times“ korespondentas (1939 metų kovo 13 dieną) 
aprašė Buchariną kaip „pirmą iš penkiasdešimt keturių Žmonių, 
teisiamų pastaruosiuose trijuose viešuose procesuose už išdavys- 
tę, kuris nenusižemino paskutinėmis proceso valandomis'*. Iš tik- 
rųjų, lyginant su kitais teisiamaisiais, galima pasakyti, kad jis sten- 
gėsi ginti asmeninį orumą ir daryti veikiau tragiškos asmenybės, 
negu nusikaltėlio įspūdį. Bet, pažvelgus iš didesnio istorinio at- 
stumo, jis yra moralinis kapituliantas, kuris pasidavė mažiau 
niekšiškai, negu to reikalavo Stalinas, tačiau vis tiek negarbin- 
gai ir žeminamai. Tad nieko keista, kad pomirtinė Bucharino 
„reabilitacija“ Gorbačiovo viešumo (glasnost') laikais nepada- 
rėjo Tarybų sąjungoje „garbinimo objektu“. Buvo pernelyg vėlu 
girti jo tvirtą, savikritišką lojalumą partijos atžvilgiu“. 

Viena iš glasnost’ atvirumo apraiškų buvo paskelbtas Bucha- 
rino laiškas būsimosioms partijos vadovų kartoms“. Jis padikta- 
vo jį savo jaunai žmonai Annai Larinai. Ji išmoko laišką atmin- 
tinai ir 1961 metais perdavė partinei valdžiai. Jį paskelbė tik 
1988 metais”. Bucharinas jame teigė buvęs doras revoliucionie- 
rius, nieko neišdavęs, nors daręs klaidų, visai neketinęs griauti 
socializmo laimėjimų ir daug metų neturėjęs jokių konfliktų su 
partijos vadovais“. Todėl prašė, kad nauja vadovų karta peržiū- 
rėtų jo bylą ir po mirties sugrąžintų jo narystę partijoje. 

Kaip tik taip ir įvyko. Ir verta pažymėti, kad tiek Bucharino 
laiškas, tiek pavėluotas jo prašymo patenkinimas yra akivaiz- 
dus Koestlerio vizijos teisingumo patvirtinimas. Reabilitacija 
neapibrėžtoje ateityje buvo vienintelis dalykas, kurį Gletkinas 
žadėjo Rubašovui už jo „paskutinį patarnavimą partijai“. Gali 
atrodyti, kad tai nedaug, bet komunistui, koks buvo Rubašovas- 
Bucharinas, tai buvo nepaprastai svarbu. 

Paviešinus Bucharino laišką, po kelerių metų būsimųjų par- 
tijos vadovų kartoms atsiskleidė dar įspūdingesnis dokumen- 
tas: slaptas 1937 metų gruodžio 10 dienos Bucharino laiškas 
Stalinui, kuriam leidėjas uždėjo adekvačią antraštę: Atleisk man, 
Koba. Bucharinas jame užtikrina Staliną neketinąs atšaukti sa- 
vo prisipažinimų, nes suprantąs, koks reikalingas yra valymas, 
apimantis tiek kaltuosius, tiek nekaltuosius, suvokiąs, kad jo 
asmuo yra niekas lyginant su gigantiškais „pasauliniais istori- 
niais uždaviniais“, kurie gula ant Partijos vadovo pečių. Jis 
maldauja Staliną - savo bičiulį, Kobą, - kad šis suprastų tuos 
prisipažinimus nepažodiškai, kad nė valandėlę nesuabejotų 
teisiamojo lojalumu ir asmeniniu nekaltumu. Jis deklaruoja pa- 
tvirtinsiąs šį lojalumą darbais, jeigu jam dovanotų gyvybę: ga- 
lėtų, pavyzdžiui, drauge su kvalifikuotu čekistu išvažiuoti į JAV 
ir ten išplėtoti kampaniją prieš Trockį, įrodinėti Maskvos proce- 
sų teisingumą ir patraukti TSRS pusėn svyruojančius intelek- 
tualus. Taip pat išpažįsta savo tikrą kaltę: 1928 metais priva- 
čiai bendravo su nedraugišku Stalinui Kamenevu. Rašo 
verkdamas iš atgailos, maldaudamas atleidimo, nenori mirti 
su tokia sielos našta. Nujaučia mirties bausmės neišvengia- 
mumą, sutinka, tik norėtų, kad sušaudymą pakeistų į nuodų 
dozę. Be to, prašo Kobos atleisti širdyje ir neminėti piktuoju. 
Užtikrina jį dar kartą, kad neturi širdyje nieko, išskyrus „di- 
delę, begalinę meilę“ partijai ir jos vadovams!. 

Piatakovui ir Bucharinui čia skirtą vietą, mano nuomone, 
pateisina faktas, kad jie gali būti laikomi totalitarinio-komunis- 
tinio mentaliteto paradigminiais atvejais. Jie yra puiki iliustra- 
cija partijos mistikos (R. Conguesto posakis)? reiškinio, kuris 
išliko per didžiojo teroro laikotarpį, o vėliau palengva buvo vei- 
kiamas erozijos tiek dėl Chruščiovo „atšilimo“, tiek dėl Brežne- 
vo „stagnacijos“ įtakos. Hannah Arendt galėjo pasinaudoti jų 
istorija kaip puikiu patvirtinimu savo tezei, kad fanatiški šali- 
ninkai, kol totalitarinis judėjimas laiko juos drauge, yra „kurti 
argumentams ir patyrimui'“. 

Kaip svarbų reikia pabrėžti faktą, kad Piatakovas, Buchari- 
nas ir begalinės minios panašaus mentaliteto bolševikų buvo 
leninizmo, o ne stalinizmo produktas. Šis paprastas pastebėji- 
mas teikia papildomą ir lemiamą argumentą paremti tezei, jog 
kad ir ką manytume apie Lenino valdomos tarybinės valstybės 
pobūdį, nėra ko labai abejoti, kad lenininės partijos esmė yra 

totalitarinė. Vadinamoji vidinė partinė demokratija, kuri tam 
tikru mastu gyvavo Lenino laikais, neturėjo nieko bendra su 
individualia laisve, nes nugalėtos mažumos buvo priverstos 
pasiduoti ne tik partijos išoriškai reiškiamai „visuotinei valiai“, 
„Laikui bėgant tas prievartines 

oir vidinei „partijos vienybei 
konversacijas papildė savikritikos ir padarytų „klaidų“ atšau- 
kimas. Maskvos procesų viešieji „prisipažinimai“ buvo tų prak- 
tikų raidos logiškas kraštutinis pavidalas. 

Žinoma, kruvinas senųjų partijos kadrų išnaikinimas ne- 
galėjo įvykti, kol gyveno Leninas. Bet partijos mistika, sujung- 
ta su didžiojo vado kultu, išsiplėtojo kaip tik tada. Kaip pa- 
vyzdį paskaitysime kelias eilutes iš didelės Vladimiro 
Majakovskio poemos Vladimiras Iljičius Leninas, parašytos Le- 
nino mirties proga ir dedikuotos Rusijos komunistų partijai: 


„Partija — 

milijonpirštė ranka, 
sugniaužta 

į vieną kumštį - pult. 
Vienetas - nulis, 

vienetas - nesąmonė, 


Partija - 

darbininkų klasės nugarkaulis. 
Partija — 

mūsų reikalo nemarumas. 


Partija ir Leninas - 
broliai dvyniai, - 
ką labiau 
motina istorija 
vertina? 
Sakome - 
partija, 
galvojam 
apie Leniną, 
tariame - Leninas, 
suvokiam — 
partija.“ 

Tikriausiai ši citata gali padėti geriau suprasti bent tris 
problemas: bolševikinę panieką asmenybei, kas, žinoma, kė- 
lė panieką individualiai laisvei; partijos tapatinimą su jos va- 
dovu, kas apvainikavo Stalino pastangas užimti naujojo Le- 

nino pozicijas; ir, trečia, karštą ir desperatišką Bucharino troš- 
kimą, kad išjo nebūtų atimta galimybė dalyvauti kolektyvinia- 
me partijos nemirtingume. 


Stalino komunizmas ir Vakarų intelektualai 


Gorbačiovo viešumo dėka Koestlerio Vidudienio tamsa pa- 
galiau buvo išspausdinta Tarybų sąjungoje. Diskusijoje, kurią 
sukėlė šis įvykis, vienas kritikas pastebėjo, kad stalinizmas bu- 
vo tarptautinis reiškinys, o ne kažkas nepakartojamai rusiška, 
ir kad jo įtaka daugeliui Vakarų intelektualų reikalauja laikyti 
jį neatsiejamu nuo Vakarų intelektualumo istorijos!. 

Tame teiginyje yra daug tiesos. Tai susiję su visu komunis- 
tiniu eksperimentu Rusijoje ir galima lengvai nurodyti to prie- 
žastis. 1914 metais globalinio kapitalizmo ir buržuazinės vi- 
suomenės pasaulis atrodė beirstantis ir (kaip tą pastaruoju laiku 
apibūdino Ericas Hobsbawmas) „net inteligentiški konserva- 
toriai nesilažintų dėl jo išlikimo““. Šis labai išplitęs pojūtis su- 
stiprėjo per didžiąją ekonominę krizę Vakaruose ir per Stalino 
„revoliuciją iš viršaus“ Tarybų sąjungoje. Daugeliui žmonių 
pasaulinis kapitalizmas atrodė neišvengiamai einąs į žlugimą, 
o Stalino penkmečio planas buvo vertinamas kaip nepapras- 
tas laimėjimas, tvirtas tarybinės sistemos efektyvumo ir dina- 
mizmo įrodymas. Papildoma ir nepaprastai svarbi aplinkybė 
buvo fašizmo ir nacizmo augimas Europoje, kas atėmė iš dau- 
gelio intelektualų viltis, kurias jie siejo su vakarietiškomis li- 
beraliomis vertybėmis ir šitaip parengė juos pripažinti tarybi- 
nį komunizmą vieninteliu išganymu. 

Stalinizmo interpretavimas Vakaruose įgavo įvairių pa- 
vidalų. Tarybinis vadovas galėjo būti giriamas iš įvairių po- 
zicijų: iš grynai „buržuazinės“ pozicijos (Stalino penkmečio 
plano palyginimas su F. Roosewelto „naująja tvarka“ — Her- 
bertas George'as Wellsas)?, iš komunistinio fanatizmo ir, Ži- 
noma, iš daugelio tarpinių pozicijų, būdingų įvairaus plauko 
komunizmo pakeleiviams (poputčiki) ir gerbėjams. Šiame es- 
kize tikrai nėra vietos kompleksinei šios turtingos ir svarios 
problematikos analizei. Bet vis dėlto neįmanoma jos apskri- 
tai nutylėti. Nes kitaip stalinizmas bus laikomas grynai vie- 
tiniu reiškiniu, ypatinga „rusų politinės kultūros“ savybe, o 
jo patrauklumas Vakarų žmonėms bus patogiai užmirštas. 

Todėl atrodo būtina pristatyti problemos esmę, nepretenduo- 
jant aprėpti jos visos. Tokio užmojo sėkmė priklauso nuo pakan- 
kamai būdingų šaltinių pasirinkimo. Siekdamas išvados lakoniš- 
kumo, ryžausi apsiriboti trumpu tik trijų pozicijų aptarimu. Pirma 
išjų, parašyta britų socializmo veteranų Sidney ir Beatrice Webbų, 
dokumentuoja stebinančias vakarietiškosios kairės iliuzijas dėl 
tariamai nuostabių tarybinių laimėjimų. Antra, Maurice'o Merle- 
au-Ponty parašytas Humanizmas ir teroras yra rafinuotas mėgini- 
mas reinterpretuoti reikalus, kuriuos iškėlė Koestlerio ir Buchari- 
no procesas, siekiant apginti stalinišką teisingumą ar bent nusverti 
svarstykles jo naudai. Trečia, The God That Failed, mano suprati- 
mu, sudaro nepaprastai svarbią ataskaitą apie patyrimą šešių Va- 
karų intelektualų, kurie kadaise, susižavėję komunizmu, atsidūrė 
arba „pažinusių paslaptį“ (t. y. partijos narių), arba „išpažintojų 
iš tolo“ gretose. 

Du stori Webbų tomai (iš viso per tūkstantis puslapių) bu- 
vo intensyvių tyrinėjimų ir keliolikos vizitų TSRS rezultatas!. 
Jų turinys gerai apibendrintas naujojo leidimo pratarmėje, ku- 
rią 1941 metais parašė Beatrice Webb. Iš jos sužinome štai ką: 

Stalinas esąs ne diktatorius, o „teisėtai išrinktas vienos 
Maskvos rinkiminės apygardos atstovas TSRS Aukščiausio- 
joje taryboje“'*. Jis ilgai tenkinęsis paprasto prezidiumo nario 
funkcijomis; premjero postą užėmęs tik karui prasidėjus ir 
padaręs tai „taip pat“, kaip Winstonas Churchillis. Jis neturi 
„Nieko, kas primintų autokratinę JAV prezidento valdžią“. 

TSRS viešpatauja politinė demokratija: 1936-ųjų metų tary- 
binė konstitucija aiškiai nustatanti, kad tai yra „plačiausiai ap- 
rėpianti ir egalitariškiausia pasaulio demokratija*. Priešingai 
nei Romos katalikų ir anglikonų Bažnyčia, komunistų partija 
neturinti oligarchijos: „yra demokratinė vidinė struktūra“. Sta- 
linas visai nepretendavęs į „diktatoriaus nei fiurerio vaidme- 
nį“. Vienpartinė sistema neprieštaraujanti demokratinei vals- 
tybės prigimčiai, nes ypatingi tarybinių piliečių interesai nuolat 
reiškiąsi per masines organizacijas, kurių nariais jie yra (tokias 
kaip profesinės sąjungos, kooperatinės bendrijos, kultūrinės, 
mokslinės organizacijos ir taip toliau)". Svarbiausia, kad ši sis- 
tema neturinti alternatyvos, nes revoliucinė valdžia, iškėlusi 
uždavinį išmokyti minias neraštingųjų ir išnaudojamųjų įvai- 
rių rasių ir religijų Žmonių, negalinti sutikti su organizuotos 
politinės opozicijos egzistavimu“. 

Tarybinės demokratijos pranašumas, palyginti su Vakarų 
demokratijomis, esąs garantuojamas užtikrinant visišką rasinę 
lygybę ir demokratinę gamybos priemonių, paskirstymo ir mai- 
nų kontrolę. Tarybiniai žmonės esą laisvi nuo „visagalės dvari- 
ninkų ir kapitalistų klasės“ jungo, todėl nesidalijantys į „tur- 
tingus žmones ir beturčius žmones“. Jie taip pat esą laisvi nuo 
egoistinio pelno vaikymosi ir dirbą ne finansinei pramoninin- 
ko naudai, o žmonijos labui. Tai taip pat esą susiję su kolekty- 
viniu žemės ūkiu, kuris atstovaująs aukščiausiam mišrios eko- 
nomikos lygiui. Kiekvienas tarybinis pilietis turįs daug teisių: 
ne tiktai tradicinių pilietinių, tokių kaip teisė būti apsaugotam 
nuo savavališko, nepagrįsto arešto, o ir socialinių, tokių kaip 
teisė į darbą su atlyginimu ir apmokamomis atostogomis, teisė 
į bet kokios rūšies ir lygio išsilavinimą, teisė į specialų motinys- 
tės aprūpinimą ir galop svarbiausia: „teisė į visišką ekonominį 
aprūpinimą pagal poreikius visomis gyvenimo aplinkybėmis'*. 

Grupei žmonių, kurie sukėlė šią nuostabią savo šalies per- 
mainą - komunistų partijai - esąs būdingas gilus tikėjimas ir 
puritoniškas apsiribojimas, kuris reiškiąsis homoseksualizmo 
penalizacija, teisės į nėštumo nutraukimą ribojimu ir - kas esą 
reakcingiausia - akivaizdžiu pastovių santuokinių ryšių rėmi- 
mu“. Įdomus dalykas, kad Beatrice Webb ignoravo faktą, kad 
atitinkama knygos dalis nepabrėžė tų pastebėjimų ir teikė visiš- 
kai kitokį partijos pobūdžio vertinimą. Jos pratarmėje randame 
teiginį: „Tikrovėje tiek savo mentaliteto prigimtimi, tiek elgesio 
kodeksu komunistų partija veikiau primena religinį ordiną, ne- 
gu Vakarų Europos profesionalų organizacijas?. O knygoje skai- 
tome: „Iš tikrųjų tiek savo mentaliteto prigimtimi, tiek savo veik- 
los kryptimi komunistų partija yra labiau panaši į Vakarų 
profesionalų organizaciją, negu į religinį ordiną“. 

Tačiau šis prieštaravimas (atspindintis tam tikrus vertini- 
mo svyravimus arba galbūt skirtumus tarp Beatrice ir jos vyro 
pažiūrų) neatsiliepė visuminiam diagnozės optimizmui. Abie- 
jų autorių nuomone, komunistinė ideologija netaiko „jokių Ži- 
nių kaupimo ribojimų“ ir iš esmės siekia „plačios ir neaprėpia- 
mos mokslo pažangos kiekvienoje srityje“. Partija išliko už 
konstitucijos ir galėjo veikti tik įtikinimo būdu". Neturėdama 
jokios teisėtos valdžios primesti savo sprendimams, ji negalėjo 
piktnaudžiauti valdžia. 

Webbai pripažino, kad Tarybų sąjungoje ne viskas buvo 

tobula. Bet nieko nesą nuostabaus, kad tarybinis komunizmas 
sirgo „kūdikystės ligomis“. Viena jų buvo „vadovo padarymas 
stabu“ — kažkas giliai gėdinga tiek Leninui, tiek Stalinui — at- 
spindintis masių atsilikimą ir nykstantis kylant visuomenės 
išsilavinimo lygiui’. Kita liga pasirodė esanti „ortodoksijos li- 
ga“ ir absoliutus bet kokios antisocialistinės propagandos drau- 
dimas*. Bet tai buvo pateisinama šalyje, kuriai grėsė svetima 
invazija arba vidinis perversmas, ir turėjo išnykti padidėjus ge- 
rovei Tarybų sąjungoje ir jos saugumui pasauliniu mastu. Ta- 
rybinė vyriausybė tebesanti „ypač atvira“, ką, beje, rodąs Davi- 
do Ricardo rinktinių raštų išleidimas rusų kalba“. Be to, 
ortodoksijos liga nesanti visiškai svetima kapitalizmo politi- 
nėms demokratijoms, ką patvirtinąs jėzuitų netoleravimas Švei- 
carijoje“. 

Galop - Maskvos procesai. Beatrice Webb atsisakė pripa- 
žinti juos gėdingais įvykiais, griaunančiais optimistinį požiūrį 
į Tarybų sąjungą. Ji neabejojo teisiamųjų nusikaltimais. Proce- 
sai dėl išdavysčių, kaip teigė ji, yra kažkas normalaus visose 
šalyse, kurios išgyveno ūmią revoliuciją. Didžioji Britanija ne- 
buvusi šios taisyklės išimtis: 


„Net ir mūsiškė 1689-ųjų metų ribotoji revoliucija atnešė Didžia- 
jai Britanijai, kur protestantiškasis karalius iš Dievo malonės par- 
lamentinio įstatymo pagrindu pakeitė katalikiškąjį karalių, beveik 
šimtametį žygį kelių kart konspiratorių, kuriems išdavystė ir maiš- 
tai, šnipinėjimas ir klasta kolaboruojant arba nekolaboruojant su 
svetima valstybe buvo tik elementas to, ką jie laikė teisingu siekiu 
pašalinti žymiai blogesnę vidaus ir užsienio reikalų padėtį už tą, 
su kuria jie kaip maištininkai sudarė sąjungą“. 


Todėl tad tarybinė vyriausybė nesidiskreditavusi likduo- 
dama Trockio inspiruotus sąmokslus. Tiesiog atvirkščiai: „Ta- 
rybinės vyriausybės sėkmė plėtojant ne tik politinę, o ir pra- 
moninę demokratiją, o per tai gerokas gyventojų sveikatos, 
turtingumo ir kultūros būklės pagerėjimas, dėl ko TSRS buvo 
pripažinta didžiąja valstybe, diskreditavo Trockio judėjimą“. 
Šis samprotavimas, žinoma, siejosi ir su Bucharinu. 

Galutinė šio prokomunistinės apologetikos pratimo išva- 
da buvo požiūris, kad TSRS įgyvendino esminį visuomeninės 
tvarkos pakeitimą — „pakeitimą, kuris taip padeda Žmonijai 
žengti į aukštesnį sveikatos ir laimės, doros ir išminties lygį, 

kad sudaro naują civilizaciją 
Britanija, esą, turi pasisemti Tarybų sąjungos patyrimo ir sekti 
jos pavyzdžiu keliant civilizaciją į naujas aukštumas. 


„ Vakarų šalys, o ypač Didžioji 


Atrodo pagrįsta išvada, kad visa Webbų knyga yra pri- 
bloškiantis pavyzdys to ypatingo aklumo, kuris kyla iš žiūrė- 
jimo į viską per savo kultūrinių pavyzdžių prizmę, neįsten- 
giant suprasti, kad tie pavyzdžiai gali būti visiškai netinkami: 
kad, pavyzdžiui, nekonstitucinė valdžia gali tapti vienintele 
įmanoma ir darančia daugelį konstitucijos garantuojamų tei- 
sių vien fikcija. Bet taip pat reikia pažymėti, kad autoriai mig- 
lotai suvokė, jog tarybinę sistemą neįmanoma adekvačiai ap- 
rašyti vartojant tokias sąvokas kaip „demokratija“, 
„Oligarchija“ ar „diktatūra“. Jie, pavyzdžiui, atkreipė dėmesį, 
kad „istorija žino ir teokratijas bei įvairias kitokias „ideokrati- 
jas’, kuriose organizuoti tam tikros pažiūros ar filosofinės sis- 
temos išpažintojai iš tikrųjų valdė visuomenes nepriklauso- 
mai nuo formalių konstitucijų, vien įtakingų piliečių 
„viešpatavimo sąžinėms' dėka“. Tad šiuo atžvilgiu jie turėjo 
daugiau intuicijos negu tie sovietologai, kurie buvo pratę pa- 
prastinti stalinizmą ir totalitarizmą patį savaime iki valdžios 
sistemos’. Bet kartu jie pasirodė visai nepajėgūs suvokti, kad 
„Adeokratija“ arba „pažiūrokratija“ neleidžia sąžinės laisvės 
ir taip likviduoja giliausią asmeninės laisvės šaltinį. Jų supra- 
timą, viešpatavimą sąžinėms galima užsitikrinti tiktai per įti- 
kinimą, o „įtikinimas“ negali būti laikomas grėsme laisvei. 

Prancūzų fenomenologas Maurice'as Merleau-Ponty kūri- 
nyje Humanizmas ir teroras į „komunizmo problemą“ pasižiū- 
rėjo labiau filosofiškai. Pagrindinis jo domėjimosi objektas bu- 
vo bendra Žmonijos istorijos reikšmė ir žmogaus atsakomybė 
užjos prasmingumą. Marksizmas, jo supratimu, buvo vienin- 
telė istorijos filosofija, tai yra filosofija, galinti pateisinti istori- 
ją kaip prasmingą procesą“. Iš to kyla jos pranašumas, lygi- 
nant su kitomis humanistinės minties srovėmis. Ji tapo 
vienintele savo laiko pasaulio kritika, kuri nevedė į nihilistinį 
beviltiškumą, ir šiuo atžvilgiu neturėjo lygių". Tačiau šis vi- 
suotinio Žmonijos išsivadavimo projektas buvo išbandytas 
praktikos, tai yra išmėgintas proletarinės revoliucijos, kurios 
lopšys buvo Rusija ir kurios vadovavimo centras buvo Mask- 
voje. Tad visuotinės istorijos prasmės problema priklausė nuo 
rusų revoliucijos likimo. 

Koestlerio knyga perša mintį, kad rusų revoliucija nepavyko ir 
įžengė į beprasmiško susinaikinimo fazę. Merleau-Ponty nenorėjo 
su tuo sutikti, nes, pasak jo, kaina buvo per didelė. O kartu žinios, 
kurių jis turėjo apie Tarybų sąjungą, neleido jam atsikratyti tam 
tikrų abejonių. Taigi priėjo išvadą, kad atsidūrė situacijoje be išei- 
ties: „Neįmanoma būti antikomunistu, bet taip pat negalima būti 
komunistu“. Taip tiksliai buvo aprašytas „ypatingas sąmonės 
susidvejinimas“, nedaug tesiskiriantis nuo to, ką patyrė Buchari- 
nas. Iš to akivaizdu, kaip nepaprastai sutampa Bucharino pastan- 
gos išgelbėti tikėjimą istorijos prasme (ir savo gyvenimo prasme) 
su Merleau-Ponty siekiu sugriauti Koestlerio argumentaciją. Abiem 
atvejais istoristinė argumentacija buvo pasitelkta siekiant įrodyti, 
kad didžiausią moralinį blogį galima pateisinti istoriškai, taigi 
kad galima buvo likti ištikimiems komunizmui nepaisant Mask- 
vos procesų. 

Tokia pačia argumentacija pasinaudojo Koestlerio herojai — 
Rubašovas ir jo tardytojas Gletkinas. Tai įgalino prancūzų filo- 
sofą taip reinterpretuoti Koestlerio knygą, kad ji tiktų pasitelkti 
stalininio teroro istoriniam-filosofiniam pagrindimui. 

Revoliucinė prievarta, kaip teigė Merleau-Ponty, yra bū- 
tinas istorinės pažangos elementas. Todėl nėra prasmės 
smerkti ją abstrakčiu moraliniu požiūriu. Kova dėl teisingu- 
mo visada reikalauja prievartos, tad „tas, kas smerkia bet ko- 
kią prievartą, atsiduria už srities, kuriai priklauso teisingu- 
mas ir jo nebuvimas““. Beatodairiškas prievartos smerkimas 
visada yra veidmainystė, nes prievarta yra žmonių pasauly- 
je vykstančio žaidimo taisyklių būtinas punktas’. Niekas to 
nesuprato geriau už Marxą, ir tai padarė marksizmą „prie- 
vartos teorija ir teroro pagrindimu'““. 

„Abstraktaus moralizmo“ ir „racionalizmo“ (priskiriamo 
Trockiui) atsisakymas esmingai paveikė Merleau-Ponty indivi- 
dualios atsakomybės supratimą -jis „istorizavo“ šią sąvoką ir 
teigė, kad „istorinė atsakomybė peržengia liberalios minties ka- 
tegorijas - intencijas ir aktą, aplinkybes ir valią, objektyvumą ir 
subjektyvumą”. Iš to kyla išvada, kad šio elgesio objektyvios 
pasekmės turi akivaizdžią reikšmę, todėl tam tikromis sąlygo- 
mis individai gali būti pasmerkti ir nuteisti istorijos labui, neat- 
sižvelgiant į procedūrinį teisingumą. Revoliucija negali atskirti 
teisėtų kontrrevoliucinio aktyvumo formų nuo neteisėtų nei sub- 
jektyvios opozicijos revoliucinės politikos atžvilgiu nuo objek- 

tyvios. Iš tikro „nėra aiškiai nubrėžtos ribos tarp politinių skir- 
tumų ir objektyvios išdavystės kilus revoliucinei įtampai arba 
išorinei grėsmei“. Tokiomis aplinkybėmis nenuostabu, kad „hu- 
manizmas atidedamas ir valdo teroras“. 

Taip tad Maskvos procesų vertinimas visų pirma priklau- 
sė nuo to, kaip buvo vertinama bendra situacija, viešpatavusi 
tada Rusijoje, nuo to, ar ji ir toliau buvo laikoma revoliucine, 
ar jau ne. Merleau-Ponty pasirinko pirmą variantą. Jis manė, 
kad Maskvos procesai „turi prasmę tik revoliucionieriams, tai 
yra tokiems žmonėms, kurie yra įsitikinę, kad jie kuria istoriją, 
ir nuosekliai mato dabartį kaip praeitį, o tuos, kurie svyruoja, 
laiko išdavikais“*. Todėl tad Maskvos procesai iš tikrųjų buvo 
„revoliuciniai procesai, pavaizduoti kaip paprasti procesai'“. 
Tą gerai suprato Koestlerio Rubašovas ir todėl turėjo prisipa- 
Žinti kaltas dėl išdavystės. Tas pat pasakytina ir apie jo proto- 
tipą. Žinoma, Bucharinas nebuvo fašistas, bet objektyvi kovos 
logika sujungė jį su emigraciniais baltagvardietiškų kazokų 
sluoksniais. Politiškai suinteresuotas buožių opozicija, jis sten- 
gėsi būti informuotas apie buožių maištus ir naudojosi (netie- 
siogiai) informacija, ateinančia iš kazokų sluoksnių. Tad pa- 
sekmė ta, kad turėjo atsakyti už tuos sukilimus“. Jei jie būtų 
pavykę, jų pasekmės būtų pražūtingos socializmo Tarybų są- 
jungoje reikalui. Taip pat būtų katastrofiškos visam pasauliui, 
nes socializmo TSRS griovimas pasitarnautų Hitleriui ir iš es- 
mės pakeistų jėgų pusiausvyrą Antrajame pasauliniame ka- 
re". Po karo Stalinas pareiškė: „Įvairios trockistų ir dešiniųjų 
machinacijos yra nukreiptos prieš Partiją ir visa jų sabotažo 
veikla, nukreipta prieš mūsų vyriausybės politiką, turėjo tik 
vieną tikslą: paversti niekais Partijos programą ir suvėlinti in- 
dustrializacijos ir kolektyvizacijos uždavinį“. Merleau-Pon- 
ty su tuo sutiko, tik siūlė kitas formuluotes: „užuot sakę <turė- 
jo tik vieną tikslą>, pasakykime <galėjo turėti tik vieną rezultatą> 
arba <vieną prasmę> ir visa diskusija bus baigta“”. 

Tai buvo teiginys, kad aukščiausiojo tribunolo - Istorijos 
tribunolo - požiūriu stalininis teroras buvo pagrįstas ir jo opo- 
nentai (kaip patys pripažino) gavo tai, ko nusipelnė. Koest- 
leris tas išvadas pakomentavo taip: „Profesorius Merleau- 
Ponty, Henri Bergsono įpėdinis Collėge de France katedroje, 
paskelbė stebinančią knygą, siekdamas įrodyti, kad Gletki- 
nas buvo teisus“. 

V NUO TOTALITARINIO KOMUNIZMO PRIE KOMUNISTINIO... 


Humanizmas ir teroras buvo apibūdintas kaip kūrinys, paro- 
dantis, kokios pozicijos laikosi „klasikinis intelektualas-poput- 
čikas (pakeleivis), kuris pasirengęs bendrauti su partija (bet ne- 
priklausyti jai) su sąlyga, kad, nepriklausomai nuo regimybės, 
oficialus komunizmas, nepaisant „dialektinių apylankų“, yra 
(arba gali būti) kelias į tikrąjį Komunizmą“!. Kitaip sakant, tai 
buvo kūrinys stebėtojo iš šalies, mėginančio parengti sau pato- 
gų istorijos supratimą. O pirmoji The God That Failed dalis aiški- 
na patyrimą tų Vakarų intelektualų, kurie įstojo į šalių komu- 
nistų partijas ir taip atsidūrė tų, kuriems atskleista paslaptis, 
gretose. 

Svarbiausias iš tokių liudijimų priklauso Koestleriui, kuris 
buvo Vokietijos komunistų partijos narys. Jis aprašo save kaip 
„atstovą nuskurdusios buržuazijos“, klasės, kurią istorija nu- 
stūmė nuo įtakų ir kuri dėl to prisijungė prie dešiniųjų ir kairių- 
jų maištininkų. Skaitydamas Komunistų partijos manifestą ir ki- 
tus Marxo, o visų pirma Engelso veikalus jis patyrė „naująjį 
apreiškimą“, ir šis nuvedė jį iki visiško atsivertimo. Tai buvo 
kažkas panašaus į „protinį sprogimą“ ir buvo tikras įsiskverbi- 
mas į išganingas žinias: 


„Teiginys, kad „išvystama šviesa“, yra tikslus apibūdinimas pro- 
tinio nušvitimo, kuris žinomas tiktai atsivertėliams [...] Nauja švie- 
sa tarsi sklinda iš visų pusių per kiaušą; visa visata susidėlioja į 
raštą, tarsi išbarstytos dėlionės kibučiai susidėliojo į vietas nuo 
vieno magiško mosto. Dabar atsiranda atsakymas į kiekvieną klau- 
simą, abejonės ir konfliktai tampa skaudžios praeities problemo- 
mis -jau tolimos praeities, kurioje Žmogus gyveno visiškoje neži- 
nioje, nežinančių pasaulyje be skonio ir spalvų.“ 


Įstojimas į partiją (1932 metų sausio mėnesį) papildė nepa- 
prastą broliškos teisiųjų bendrijos patyrimą. Tiek moraliai, tiek 
logiškai Partija buvo neklystanti: moraliai todėl, kad jos tiks- 
lai teisingi, tai yra logiški, todėl, kad partija proletariato avan- 
gardas, o proletariatas — aktyvaus veiksnio Istorijoje įkūni- 
jimas“*. Tad narystė partijoje buvo tas pat, kas tapti vienu 
iš išrinktųjų. Bet kartu šią išrinktojo poziciją silpnino tar- 
pusavio nepasitikėjimo atmosfera ir nuolatinė kolektyvo 
priežiūra. Griežtai kontroliuojamas buvo ne tiktai mąsty- 
mas, O ir partijos narių leksika. Kai kurie žodžiai buvo tabu 
kaip filosofinės, strateginės ir taktinės apgaulės simptomai". 


3. „Dviguba sąmonė“ ir totalitarinė „ideokratija“ 


Pavyzdžiui, negalėjo atsirasti kas nors tokio, kaip „mažesnis 
blogis“, nes ta sąvoka reiškė reliatyvų atsitraukimą nuo abso- 
liutaus tikrumo. Viskas turėjo būti aišku, nedviprasmiška, ati- 
tikti dichotomišką, „juodai-baltą“ pasaulio matymą. Tai buvo 
paprastų partijos narių didžių poreikių išraiška. „Troško tap- 
ti vienminčiais ir tiesiaminčiais“, tad mielai pasiduodavo „in- 
telektualiai autokastracijai“!. 

Kaip matome, tai buvo paprastas, besąlygiškas tikėjimas, 
bet kokia kaina besiginantis nuo abejonių šešėlio. Žinoma, jis 
negalėjo išlikti tokios nekaltybės būklės. Koestlerio atveju pir- 
mosios abejonės iškilo per vizitą į TSRS 1933 metų rudenį. Dėl 
to naivų tikėjimą pakeitė tikėjimas su „moralinėmis dvejonė- 
mis“, pripažįstantis „mažesnio blogio“ sąvoką ir besiplėto- 
jantis „sudvejintos sąmonės“ link. Šiame etape jo priklau- 
somybė partijai reikalavo papildomų, „dialektiškesnių“ 
pagrindimų. Vienu išjų buvo įsitikinimas, kad komunizmas, 
nepaisant visokių iškraipymų, yra istoriška jėga, geriausiai 
pasirengusi padaryti galą nacizmo plitimui. Kitu buvo tikru- 
mas, kad partija gali keistis tik iš vidaus, o ne iš išorės. Nebu- 
vo galimybių iš partijos išeiti, nes, nepaisant visko, ji buvo 
„Istorijos valios įsikūnijimas. Kai žmogus ją palikdavo, at- 
sidurdavo extra muros [būdavo nušalintas - 7ed.], ir niekas, 
ką jis pasakytų ar padarytų, neturėjo nė mažiausios gali- 
mybės paveikti jos kursą““. 

Dviejų kitų liudijimų autoriai yra italų rašytojas Ignazias 
Silone ir juodasis amerikiečių rašytojas Richardas Wrightas. 
Abu jie patyrė komunistinę konversiją, Silone aprašytą kaip 
vedančią į visišką vidinio pasaulio pertvarkymą*. Abiem par- 
tija tapo viskuo, o „pasaulis, kuris už jo, turėjo būti sunaikin- 
tas ir atkurtas iš naujo“. Tačiau abu smarkiai kentėjo nuo jos 
„geležinės drausmės“, ypač kai ji mėgino primesti jiems griež- 
tą intelektualinę priežiūrą. Wrightas kukliai prisipažino, kad 
ne drąsa nulėmė jo pasipriešinimą partijai: „tiesiog kitaip bu- 
vo neįmanoma“. Nepajėgė suprasti, kad „Žmogus negali tu- 
rėti teisės į savo nuomonę“. Jis atvažiavo į Šiaurę kaip tik 
tam, kad galėtų „kalbėti laisvai ir pabėgti nuo slegiančios bai- 
mės“. O dabar, kaip komunistų partijos narys, Čikagoje vėl 
patyrė baimę - ir negalėjo to pakęsti". 

Ypač įdomus Wrighto pasakojimo epizodas yra partinio pro- 
ceso aprašymas, kuriame juodaodis draugas, kurio pavardė 

Rossas, apkaltinamas už daugelį politinių „nusižengimų“. Nie- 
kas nebuvo verčiamas atskleisti prieš jį liudijančios informa- 
cijos, bet beveik visi savanoriškai atskleidė, vardindami datas, 
pokalbius ir įvykius. Šitaip lėtai ir neatšaukiamai augo „juoda 
Rosso nuodėmių masė’. Kaltinamasis stovėjo drebėdamas, ne- 
pajėgus gintis. „Jo asmenybė, jo savijauta buvo sutraiškytos“ “. 
Tačiau pažeminimas nebūtų toks didelis, jeigu jis nebūtų pri- 
pažinęs bendros visiems vizijos, kurios labui jį pasmerkė. Ga- 
lop jis prisipažino „viskuo, kuo jį apkaltino“. 

Autorius, buvęs ten, galvojo apie žmones, kurie į Mask- 
vos procesus žiūrėjo skeptiškai. Ir pakomentavo taip: 


„Jie nebūtų tokie skeptikai, jei būtų matę šį stebinantį procesą. 
Rossas ne apkvaišo, jis prabudo [...] Komunistai kalbėjo jam taip 
ilgai, kol suteikė jam porą naujų akių, kuriomis jis galėjo pamaty- 
ti savo nusikaltimus. O paskui susėdo ir klausėsi jo pasakojimo 
apie tai, kaip jis paklydo. Buvo susivienijęs su visais susirinkimo 
dalyviais, nepriklausomai nuo jų rasės nei odos spalvos; jo širdis 
priklausė jiems, o jų širdys — jam; o kai Žmogus pasiekia tokią 
susivienijimo su kitais būseną, tokį bendrumo lygį, arba kai pro- 
cesas jį su visais sugiminiuoja, nors buvo nuo jų atskirtas blogų 
poelgių, tada jis turi pakilti ir jausdamas didžiausią pasaulyje mo- 
ralumą tarti: <Esu kaltas. Atleiskite man>.“ 


Wrightui tai buvo siaubingas ir kartu akinantis spektaklis. 
Tatai suprantama: pasidavimas negailestingam grupės spau- 
dimui kartais gali pasireikšti kaip iškili „vienybės“ išraiška arba 
vidinių ryšių jėga, jungianti persekiotojus su jų aukomis. 

Ši dviprasmybė absoliutaus kolektyvizmo atžvilgiu buvo 
būdinga abiem rašytojams. Išsilaisvinę iš savo partijų, jie il- 
gėjosi komunistinės praeities: „Tiesa yra tokia: diena, kada 
palikau komunistų partiją, buvo man labai liūdna, tai buvo 
tarsi gedulo, mano prarastos jaunystės gailesčio diena [...] Ne- 
lengva išsilaisvinti iš tokio intensyvaus patyrimo kaip dalyva- 
vimas neteisėtoje komunistų partijoje.“* Wrightas ilgėjosi tų 
laikų, kai galėjo viską piešti juoda ir balta spalvomis ir pri- 
skirti komunistų partijai garbingą ir puikų vaidmenį. Nes šir- 
dies gilumoje žinojo, kad jau niekada taip neberašys: „nieka- 
da daugiau nebeišreikš tokios aistringos vilties, niekada 
daugiau nesiryš tokiam tikėjimo aktui“. 

Antroje The God That Failed dalyje yra įdomiausia auto- 


3. „Dviguba sąmonė“ ir totalitarinė „ideokratija“ 


biografinė anglų poeto Stepheno Spenderio esė'. Nors priskir- 
tas prie „garbintojų iš tolo“, iš tikrųjų turėjo artimų ryšių su 
britų komunistų partijos vadovais ir į ketvirtojo dešimtmečio 
pabaigą net buvo trumpai įstojęs į jos gretas. Taigi jis buvo 
intelektualas-poputčikas, pažinojęs partiją iš vidaus, o kartu 
naudojosi pažinimo galimybėmis, kurias teikia stebėtojo iš ša- 
lies statusas. 

Pagrindinis motyvas, kuris paskatino Spenderį įstoti į komu- 
nistinio judėjimo gretas, buvo visuomeninės ir asmeninės kal- 
tės pojūtis ir troškimas išsilaisvinti iš pernelyg išvešėjusio indi- 
vidualumo*. Šis sprendimas patvirtina Andrė Gide pastebėjimą, 
kad individo triumfas remiasi individualizmo atsisakymu’. Bet 
įstojęs į partiją Spenderis leido sau prabangą jausti kaltę ne tik 
už savo „buržuazinį“ neryžtingumą, o ir už pirminius huma- 
nitarinius akstinus, kurie atvedė jį prie komunizmo ir kuriuos 
komunistai laikė buržuaziniu sentimentalumu, nesuderinamu 
su negailestingu ryžtingumu ir atkaklumu siekiant tikslo. Jis ma- 
nė, kad tai yra tipiškas procesas: „Įstojęs į partiją komunistas 
privalo išsikastruoti priežastis, dėl kurių juo tapo““. 

Iš tų ypatingos komunistų nejautros humanitariniams jaus- 
mams priežasčių esminę reikšmę turėjo dvi: dėmesio sutelki- 
mas vien į ateitį, kuris darė partijos narius visai nejautrius tam, 
kas vyksta dabartyje", ir veidmainiškas dabartinės partijos po- 
litikos tapatinimas su istorinės pažangos ir moralinio teisin- 
gumo apskritai reikalais. Spenderis aiškiai matė, kad „pasipū- 
timas žmonių, kurie tiki, kad jų „linija“ visiškai atitinka žmonijos 
interesus ir istorijos vyksmą taip, jog už tos linijos kiekvienas 
egzistuoja tiktai tam, kad būtų atmestas ar privestas iki atiti- 
kimo jai, sukelia pačių komunistų nužmogėjimą““. 

Žinoma, tokią absoliutaus tikrumo būseną pasiekti 
„buržuaziniam intelektualui“ nebuvo lengva. Jis turėjo painio- 
tis prieštaravimuose, o dėl to kildavo būdingas „proto susidve- 
jinimas“. Bet ta sąžinės kova padėjo Spenderiui suprasti „tikrų- 
jų išpažintojų“ psichologiją. Aprašo juos taip: „Komunistai, 
besielgiantys taip, kaip nekomunistams gali atrodyti esant be 
skrupulų, vis dėlto gali būti visiškai nuoširdūs. Tokie komunis- 
tai yra kaip laivai su nuleistais pirmagalyje ir laivagalyje inka- 
rais tarp priešingų srovių, supuojantys kitus individus. Tie du 
inkarai - tai įtvirtinta kapitalizmo padaryto blogio vizija ir taip 
pat įtvirtinta neklasinės ateities visuomenės vizija“. Su tuo 

kontrastuoja paveikslas „liberalo sąžinei neduodančių ramybės 
priešingų srovių“: „skrupulų, susijusių su metodais, būtinais ko- 
munizmo tikslams pasiekti, bei žinojimu apie tokias pasekmes 
kaip karčios tūkstančių žmonių, kurie dėl vienokių ar kitokių prie- 
žasčių nėra komunistai“!. 

Panašiai kaip Czeslawui Mitoszui, Spenderiui nepavyko įti- 
kinti patį save, kad komunizmo reikalas pateisina meno laisvės 
panaikinimą. Bet jis suprato, kad komunistinis nepakantumas 
tai laisvei buvo neatsitiktinis nesusipratimas. „Tos laisvės su- 
naikinimas yra pagrįstas teze, kad laisvė yra būtinybės įsisą- 
moninimas. Sutampanti su būtinybe politinė laisvė yra neišven- 
giamas suvokiamo apskritai, kolektyvizuoto žmogaus poreikių 
valstybinis variantas“. Tai buvo nesuderinama su meno lais- 
ve, nes menas veikia kiekvieno žmogaus individualumą. 

Todėl tapo būtinas pasirinkimas tarp komunizmo ir me- 
no. Britų poetas pasirinko antra. 

Isaacas Deutscheris knygos The God That Failed recenzijoje 
ryžtingai atmetė Koestlerio požiūrį, kad tik ekskomunistai iš 
tikrųjų Žino, kas svarbiausia komunizme. Jis surizikavo teigti 
priešingai: „Buvę komunistai mažiausiai iš visų žmonių Žino, 
kas svarbiausia komunizme“'*. Jie negali išlaikyti atstumo, kaip 
argumentavo jis, jų mąstymas yra pernelyg emocingas, dėl ko 
jų komunizmo matymas yra „gryna demonologija'". Geras to 
objektyvumo nebuvimo pavyzdys yra jų požiūris į Staliną. 
Deutscherio supratimu, Staliną galima lyginti su Napoleonu. 
„Doras ir kritiškai mąstantis žmogus taip pat negalėtų susi- 
taikyti su Napoleonu, kaip dabar su Stalinu“, bet vis dėlto bū- 
tina įsisąmoninti, kad Stalinas, kaip ir Napoleonas, buvo didi 
istorinė asmenybė, kurios smurtas ir sukčiavimai galop tarna- 
vo revoliucinio pasaulio pertvarkymo reikalui“. 

Šie žodžiai parašyti 1950 metais. Dabar skamba gana keis- 
tai, o The God That Failed autorių liudijimai pribloškia mus fi- 
losofine distancija, pateisinančia komunistų ketinimus ir jų 
karštą, nepajudinamą tikėjimą. Postkomunistinėse šalyse do- 
minuoja visiškai kitoks požiūris į komunistus: jie paprastai 
vaizduojami kaip sugedę ir ciniški individai, kurie rūpinosi tik- 
tai savo grupės interesais, privilegijuotomis pozicijomis ir val- 
džios monopoliu. The God That Failed yra geras priešnuodis 
tokiam supaprastinimui. Knyga mums primena, kad komu- 
nizmas kadaise buvo dievas, nors ir pasmerktas pralaimėti. 


3. „Dviguba sąmonė“ ir totalitarinė „ideokratija“ 


Komunistinė „nomenklatūra“, taip dažnai dabar demonizuoja- 
ma ir prezentuojama kaip komunizmo esmė, visai nepretendavo 
į tokias pozicijas. 

Tas pat pasakytina ir apie Merleau-Ponty Humanizmą ir te- 
rorą. Ji padeda mums suprasti stalinizmo ideologinį įteisini- 
mą ir ideologinį pagrindimą, kartu parodydama, kaip vaikiš- 
ka mėginti aiškinti „komunizmo problemą“ vien kaip „valdžios 
troškimą arba partijos interesus 
nusikaltimų istorinio pateisinimo bjaurumas yra nepaprastai pa- 
mokantis, nes čia detaliai ir su didesniu filosofiniu rafinuotumu 
rekonstruojami intelektualiniai ir moraliniai Bucharino kapitu- 
liacijos motyvai. Abi knygos įtikinamai rodo, kad komunistiniai 
intelektualinio pavergimo mechanizmai visur buvo tokie patys, 
onebūdingi vien Rusijai; kad Vakarai taip pat turėjo savo stali- 

„Pavaizduotas joje stalininių 


ninį patyrimą, nors, laimė, tiktai intelektualinėje ir moralinėje 
sferoje. Taip pat abiejose įrodinėjama, kad Vakarų intelektualai 
nelaikė tarybinio komunizmo svetimu Vakarų kultūrai ir kad iš 
tikrųjų yra neteisinga aprašinėti jį kaip reiškinį, kurio „kilmė ne- 
aiški“. 

Webbų knyga, nors ir neįtikėtinai naivi, taip pat yra svarbus 
savo meto dokumentas. Joje tikinama, kad Tarybų sąjunga ga- 
lėjo būti simbolis vilties, besiremiančios civilizacijos raidos dės- 
niais, ne tiktai marksistiniams komunistams, bet ir kairiesiems 
nekomunistams. Stalininiai Rusijos valdovai neturėjo dėl kojaus- 
tis kaip pasmerkti ir vieniši pasaulio parijai. Atvirkščiai, jie jau- 
tėsi esą visuotinės Istorijos avangardas. Ir tai buvo viena iš ide- 
okratinės tironijos primetimo visuomenei sąlygų. 


Tarybinės inteligentijos „sudvejinta sąmonė“ 


Iš pateiktų pavyzdžių seka, kad „sudvejintas protas“, arba „dvi- 
guba sąmonė“, buvo bendras bruožas tų komunistų ar komu- 
nizmo šalininkų, kurie suvokė drastišką skirtumą tarp idealų ir 
tikrovės. Bucharinas suformulavo šią problemą, susiedamas 
reiškinį su Hegelio vidujai perskilusios „nelaimingos sąmo- 
nės“ koncepcija. George'o Orwello ta mintis pateikta garsio- 
joje „dvigubo mąstymo“ koncepcijoje. Tos dvi koncepcijos at- 
ribotinos. Bucharinas norėjo paaiškinti komunistinio „tikrojo 
išpažintojo“, trokštančio išgelbėti gyvenimo prasmę, trage- 
diją, o Orwellas ketino atskleisti žmonių protų totalitarinės 

* Ten pat, p. 36. 


3 Ten pat, p. 21. 


kontrolės mechanizmus. Galima sakyti, kad pirmasis parengė 
pasaulietinę teodicėją, o antrasis demaskavo pasaulietinės te- 
okratijos veidmainingumą. Praktikoje tas skirtumas dažnai iš- 
nykdavo: komunistinė sąmonė lemtingai dėjo pagrindą galin- 
gam ideokratiniam spaudimui, o „dvigubame mąstyme“ 
paprastai būdavo savanoriško prisitaikymo elementų. Bet vis 
dėlto „tikrai tikinčiųjų“ komunistų tragedija buvo kažkas kita 
negu kančios tų žmonių, kurie tapo tiesiog ideologinės priespau- 
dos aukomis - net jeigu būdavo priversti tą priespaudą palaiky- 
ti, kaip tarybiniai inteligentai. 

Tarybinis disidentas, liberalas-demokratas Valentinas Tur- 
činas gerai išskyrė tris totalitarinio pavergimo formas. Tai 
yra: fizinis pavergimas panaudojant terorą; pavergimas „apa- 
kinant“, tai yra su apgaulingos informacijos priespauda, ir, 
galop, pavergimas per ideologinę Žmonių protų operaciją, ku- 
ri pakeičia jų tapatybę ir atima valią priešintis net neatimda- 
ma galimybės gauti tikrąją informaciją apie faktus'. Pirmoji 
reiškia, kad tikrasis arba potencialus disidentas tiesiog būna 
įkalinamas arba nužudomas; antra nuginkluoja jį ideologiš- 
kai ir daro bejėgį; trečia priverčia pripažinti režimą tariama 
būtinybe, kažkuo netobulu, bet negalimu pakeisti“. Pasak Tur- 
čino, šis trečias lygis, būdingas „stacionariam totalitarizmui“ 
(t. y. Brežnevo TSRS), reiškė galutinę totalitarinių laisvės prie- 
šų pergalę: efektyvų Žmonių sąmonės transtormavimą ir sėk- 
mingą laisvės valios nuslopinimą, kas leido sistemai apriboti 
jėgos vartojimą ir tiesioginį įbauginimą:. 

Įdomus tos koncepcijos bruožas yra „ideokratinių“ tota- 
litarizmo aspektų pabrėžimas. Priešingai negu Tuckeris ir 
kiti Vakarų politologai, Turčinas nesupaprastina totalitariz- 
mo iki „valdžios sistemos“, pabrėžia ideologinių rekvizitų 
svorį ir visiškai logiškai argumentuoja, kad tobula totalitari- 
nė protų kontrolė padarytų fizines represijas nereikalingas. 
Bet jis pažengia pernelyg toli. Jo koncepcija teigia, kad Brež- 
nevo Tarybų sąjunga buvo totalitariškesnė, negu Stalino ar- 
ba Lenino, o tas, žinoma, yra netiesa. Laikyti sistemą esant 
istoriškai neišvengiamą, bet svetimą žmoniškumo vertybėms, 
veikiau buvo netikra oficialios ideologijos internalizacijos 
forma, tokia, kurios išlaikymas galutinai priklausė nuo įsi- 
tikinimo, kad sistema yra tvirta, tai yra disponuoja pakanka- 
ma fizine jėga. Stalino laikų ideologinis spaudimas buvo daug 

didesnis ir nebuvo laikoma pakankamu dalyku prisitaikyti prie 
režimo, besiremiančio prielaida apie jo būtinybę. Atvirkščiai, pri- 
sitaikymas buvo laikomas tam tikru vidiniu atsargumu, o tai reiškė 
tikrojo entuziazmo stygių arba (kas reiškė tą patį) nepakankamai 
perimtą konformizmą. Žmonės, pripažįstantys režimą istorine 
būtinybe (tai yra ne dėl jam būdingo gerumo) rizikavo pelnyti 
„dviveidžio“ arba veidmainio (dvurušnik), kuris po lojalumo kauke 
slepia tikrus jausmus, etiketę!. 

Kitas Turčino koncepcijos punktas yra prielaida, kad ide- 
ologinė priežiūra buvo atvirkščiai proporcinga fizinei prie- 
vartai. Iš tikrųjų didžiausio teroro metai buvo ir intensyviau- 
sios organizuotos ideologinės priespaudos laikotarpis. Fizinis 
įbauginimas padidino „ideokratinės baimės“ efektyvumą. Ir 
atvirkščiai. Tarybinė istorija pateikia labai daug šio reiškinio 
pavyzdžių. 

Imkime kad ir žinomo rusų istoriko, kuris buvo areštuotas 
didžiojo valymo metu, liudijimą. Jis turėjo lojalaus tarybinio 
mokslininko reputaciją. Tačiau vis viena buvo pasirengęs su- 
ėmimui. Kodėl? Jis pats aiškino taip: 


„Panašiai kaip kiti tarybiniai piliečiai, nešiojausi kaltės suvokimą, 
nepaaiškinamą nuodėmės pojūtį, neaiškų ir neapibrėžtą teisės 
pažeidimo jausmą, sujungtą su neatsikratomu neišvengiamos 
bausmės laukimu. Taip kiekvieną iš mūsų suformavo persijoji- 
mai ir tikrinimai, kritika ir savikritika. Areštai pažįstamų, kolegų 
ir bičiulių, kurie jautėsi tiek pat kalti arba nekalti, kaip ir mes pa- 
tys, stiprino šią dvasinę būseną.“ 


Nieko keista, kad toks Žmogus „neturėjo drąsos kovoti dėl 
tiesos vienas“ ir pasiduodavo tardytojų reikalavimams’. Jautė- 
si kaltas, nes stalininės indoktrinacijos spaudimas atėmė iš jo 
visus gilesnius asmeninius įsitikinimus, tik neatėmė abejonių 
nei patencialiai maištingų jausmų. Kitaip sakant, jautėsi kal- 
tas, nes pasirodė esąs nepajėgus gyventi pagal idealą, kuris 
visiškai atitiktų oficialias tarybines vertybes, ir laukė atitinka- 
mos bausmės. Jis dvejojo tarp pasyvaus oficialios ideologijos 
pripažinimo ir likučių savo autentiškos tapatybės, kuri kaž- 
kaip atlaikė indoktrinacijos spaudimą, bet kartu pasirodė esan- 
ti per silpna jai veiksmingai priešintis. Jo supratimu, ši tiesa 
lietė visus tarybinius piliečius. 

Teiginys, kad visi tarybiniai Žmonės arba visi tarybinės 

inteligentijos atstovai šiuo požiūriu buvo vienodi, žinoma, bu- 
vo perlenkimas. Gerai žinome, kad Tarybų sąjungoje tikrai bu- 
vo „vidinės laisvės“ anklavų. Bet, antra vertus, būtų perlenki- 
mas teigti, kad tų anklavų gyventojai, arba veikiau atskiri 
žmonės, kurių vidinis pasaulis sudarė laisvės anklavą, buvo 
visiškai atsparūs ideologiniam spaudimui ir nepažinojo „Su- 
dvejintos sąmonės“ reiškinio. Jų vidinė laisvė paprastai būda- 
vo veikiau gynybinė, negu pasitvirtinanti, taigi pasiduodanti 
grasinimams. Šiuo požiūriu labai pamokantis yra didžiojo ru- 
sų poeto Osipo Mandelštamo atvejis. Jis išsaugojo savo tapaty- 
bę ir nepaprastą kūrybinį individualumą, netapo „tarybiniu 
rašytoju“. Tačiau vis dėlto 1937 metais - kai teroras artėjo prie 
apogėjaus, jis padarė tai, ko iš jo buvo reikalaujama, ir parašė 
Odę Stalinui. Jo našlė Nadežda Mandelštam taip pakomentavo 
šį epizodą: 


„Daug Žmonių šiandien pataria man apie tai nekalbėti, tarytum 
taip visai nebūtų įvykę. Bet aš negaliu su tuo sutikti, nes tuomet 
tiesa būtų ne visa: dvigubas gyvenimas buvo tikras mūsų amžiaus 
faktas ir niekas nebuvo išimtis. Vienintelis skirtumas buvo tas, 
kad kiti savo odes rašė butuose ir vasarnamiuose ir už jas gauda- 
vo apdovanojimus, o Mandelštamas parašė savąją su kilpa ant 
kaklo. Achmatova padarė tą patį, kai kilpa užsiveržė ant kaklo 
jos sūnui. Kas gali kaltinti ją arba Mandelštamą?“! 


Cituotas fragmentas perša mintį, kad tokia buvo apsau- 
ginė mimikrija. Neabejotinai taip; bet problema yra ta, kad 
tai nebuvo daroma ciniškai. Tą pabrėžia ir poeto našlė: 


„Norint parašyti odę Stalinui, reikėjo būtinai prisiderinti, kaip mu- 
zikos instrumentui, pasiduodant visuotinei hipnozei ir Žavesiui 
liturgijos, kuri tada slopino visus žmogiškus balsus. Be šito tikras 
poetas niekaip negalėtų ką nors tokio parašyti: niekaip nebūtų 
tam pasirengęs. Todėl Mandelštamas 1937 metų pradžią paauko- 
jo groteskiškam eksperimentui su pačiu savimi. Įsigyvendamas į 
būseną, reikalingą odei parašyti, jis sąmoningai drumstė savo pro- 
tinę pusiausvyrą. <Dabar suprantu, kad tai buvo liga>, pasakė jis 
vėliau Achmatovai.“? 


Taigi taip fizinis teroras, susietas su organizuotu ideologi- 
niu spaudimu, stūmė Žmones ne tik į išorišką mimikriją, o ir į 
sąmoningą Mėginimą pasinerti į visiško vidinio nuolankumo 

nuotaiką. Tokiam kaip Mandelštamas tai buvo savęs paneigi- 
mo kančios, tačiau vis dėlto dažnai savąjį „aš“ sunaikinti pa- 
vykdavo. Neabejotina, kad tokio „groteskiško eksperimento su 
pačiu savimi“ kartojimas buvo susijęs su grėsme prarasti gebė- 
jimą grįžti į normalią būseną. 

Po Stalino mirties, prasidėjus Chruščiovo „destalinizacijos“ 
kampanijai, fizinė prievarta Tarybų sąjungoje buvo gerokai apri- 
bota. Onetrukus, Brežnevo „realiai egzistuojančio socializmo“ lai- 
kais, į ateitį orientuotas ideologinis vadovų įkarštis užleido vietą 
konservatyviam požiūriui į ideologinę kontrolę: komunizmo sta- 
tybos „nesibaigiančią mobilizaciją“ pakeitė pastangos išlaikyti sis- 
temą pasiekto lygio, dėl ko, žinoma, ideologinė priespauda ėmė 
pamažu švelnėti. Bet vis vien interiorizuota Stalino meto fizinio ir 
ideologinio teroro kolektyvinė atmintis buvo tokia stipri, kad išsi- 
laisvinimas iš dvasinio pavergimo pančių vyko gerokai lėčiau ne- 
gu kitose tarybinio bloko šalyse. Reikia pridurti, kad siaubingai 
išvešėjęs ideologinės kontrolės aparatas buvo gyvybiškai suinte- 
resuotas išsaugoti savo pozicijas ir nelengvai leidosi demontuoja- 
mas. Tad nenuostabu, kad ideologinės priespaudos problema ta- 
po viena iš pagrindinių problemų, kurias kėlė TSRS disidentų 
judėjimas. 

Šios problemos esmę geriausiai pavaizdavo du autoriai iš 
samizdato grupės, kurių slapyvardžiai O. Altajevas ir Dmit- 
rijus Nelidovas. Pirmasis nagrinėjo dilemą, iškilusią tarybi- 
nei inteligentijai, esė Dviguba inteligentijos sąmonė ir pseudo- 
kultūra; antrasis, apeliuodamas tiesiogiai į Orwellą, straipsnyje 
Sąmonė ir ideokratinė asmenybė analizavo tarybinį „dvigubo mąs- 
tymo“ variantą!. 

Pasak Altajevo, „viską persmelkiantis dvigubumas“ bu- 
vo visos rusų inteligentijos Tarybų sąjungoje egzistencijos 
bruožas*. Dauguma, kaip teigia jis, režimo nepripažino, jo 
„Šalinosi“ ir jį net niekino. Bet egzistavo ypatinga inteligen- 
tijos su sistema simbiozė, nes jos atstovai buvo aktyviai įsi- 
traukę į savo pavergimo įrankių gamybą, o režimas jiems už 
šios užduoties vykdymą atsilygindavo. Laukdama režimo 
žlugimo ir turėdama viltį, kad tai įvyks, inteligentija režimui 
talkino, jį maitino ir kurstė. Nepakanka šią poziciją vadinti 
konformizmu, nes konformizmas yra normalus ėjimas prie 
kompromiso per abipuses nuolaidas; taip pat tai nebuvo ir pa- 
prastas oportunizmas. Tai buvo ypatingos rūšies vergiškumas: 


567 


! Abu šie straipsniai yra pa- 
siekiami anglų kalba: The po- 
litical, Social and Religious 
Thought of Russian <Samizdat>, 
p. 116-147, 256-290. 


* Ten pat, p. 131. 


568 


! The Political, Social and Reli- 
gious Thought of Russian, p. 131. 


* Ten pat, p. 132. 


? Ten pat, p. 134. 


* Ten pat, p. 135. 


` Ten pat, p. 136. 


V NUO TOTALITARINIO KOMUNIZMO PRIE KOMUNISTINIO... 


„Demonstratyvus vergiškumas, sujungtas su kankinio gyveni- 
mu, su <dostojevščinos akcentu>. Čia turime pasibaisėjimą dėl 
moralinio nuosmukio ir drauge palankumą jam; joks konfor- 
mizmas, joks oportunizmas dar nebuvo pažinęs tokių iš- 
aukštintų kančių. Inteligentijos gyvenimas skaudus pats savai- 
me, iracionalus ir šizofreniškas“!. 

Taip tad rusų inteligentijai buvo būdingas skaudus vidi- 
nis dvejojimas: paties pažįstančiojo subjekto dvilypumas, dis- 
harmonija tarp subjekto ir jo moralės. Bet tai nebuvo pa- 
prasta, klinikinė patologija, kaip galėtų reikšti apibrėžimas 
„šizofreniškas“: 


„Intelektualus dvejojimas, nors kelia nenusakomų kančių ir aki- 
vaizdžiai naikina asmenybę, vis dėlto išlaiko žmogų normalų; jis 
nesiduoda aprašomas klinikinėmis kategorijomis, nes yra faktas, 
kad sąmonės susidvejinimo reiškinys yra būdingas visai visuo- 
menės klasei, yra didelės grupės savybė ir susijusi ne vien su 
individais“. 


Svarbus išlikimo „normalumo (klinikinio) rėmuose“ veiks- 
nys buvo įvairių pavidalų psichinis prisitaikymas prie aplinky- 
bių. Jų esmė buvo įtikinti save, kad dvilypį gyvenimą ir dvilypę 
sąmonę pateisina aukštesnio lygio priežastys arba būtinybė. Pa- 
prasčiausia prisitaikymo forma buvo savo elgesiui priskirti pa- 
slėptą, aukštesnę prasmę; pavyzdžiui, įstojimas į partiją galėjo 
būti teisinamas argumentu, kad „būtinai reikia padidinti dorų 
žmonių kiekį partijoje”. Kita forma buvo piktdžiugavimas, kad 
nekenčiamas režimas vis dėlto turi kažkokį istorinį pateisini- 
mą: „Bolševikai yra blogi, bet be jų Rusija visai prapultų'*. La- 
biausiai paplitusi ir tragiškiausia šio priverstinio susitaikymo 
su tikrove forma buvo sąmoningas laisvės atsisakymas Engelso 
„būtinybės supratimo“ labui. Bet būtinybės pripažinimo svar- 
biausia taisykle pasekmės buvo savižudiškos, o ne išganingos: 


„Kai žmogus atsisako savo laisvės, tai kartu neigia savo individu- 
alumą. Jis nustoja matęs kokią nors savo esminę vertę ir, nepri- 
klausomai nuo to, ką galvoja, tampa vien tik natūralios gyveni- 
mo grandinės grandimi, mažu kartų kaitos laipteliu, žinoma, 
būtinu elementu, bet tiktai sistemos elementu.“* 


Paskutinėje esė dalyje autorius aprašo įprastinius nusivy- 
limus, įvairias pagundas ir augantį inteligentijos suvokimą, 

kad „blogis neišnyks savaime. Jis pasirinks rafinuočiausius ir 
išmoningiausius pavidalus, bet niekada nepraras savo tapaty- 
bės, niekada neperžengs ribos, skiriančios jį nuo to, kas žmo- 
niška.“! Jo supratimu, viskas priklausė nuo kito inteligentijos 
judėjimo. Arba ji galop nuo režimo atsitvers, arba ras naujų 
prisitaikymo prie jo formų. Ši išvada paaiškino, ką reiškia įžan- 
ginis teiginys, kad „dabar, šiaip ar taip, inteligentija vėl laiko 
savo rankose Rusijos likimą, o kartu su juo ir viso pasaulio 
likimą“. 

Nelidovo straipsnis skiriasi nuo Altajevo straipsnio dides- 
niu pesimizmu dėl galimybių išsilaisvinti iš ideokratinės tiro- 
nijos. Šio autoriaus nuomone inteligentijos priklausomybė nuo 
„neribotos ideologinės valdžios“ neturėjo nieko bendra su jos 
korumpavimu per materialinį atlyginimą ir negalėjo būti lik- 
viduota valios aktu. Jis taip pat nesutiko, kad ta priklausomy- 
bė reiškė sąmoningą laisvės atsisakymą. Ideokratinė sąmonė, 
kaip teigė jis, tvyrojo atmosferoje, kurioje pats žodis „laisvė“ 
buvo už nevalingai išmoktų reakcijų sferos. Taip buvo todėl, 
kad ideokratinė sąmonė sąlygojo „asmenybės atsisakymą, at- 
sisakymą, kuriam nieko nepadarysi su laisve ir kuris lemia, 
kad laisvė matoma kaip nepadorumas, kaip įžeidimas'*. 

Nelidovas nelaikė oficialios tarybinės ideologijos vien prie- 
mone vienasmenio ar kolektyvinio diktatoriaus rankose. Jis 
nedvejodamas teigė, kad „joks asmuo negali vadovauti tota- 
litarinei visuomenei. Absoliutus diktatorius buvo ne Stalinas, 
o dievinama tiesa, kuri siejo Žmones savo paslaptimi.“ Bet tai 
nereiškia, kad oficialus tikėjimas buvo esmingai perimtas tary- 
binių piliečių ir jį galima laikyti jų tikrosios tapatybės elementu. 
Atvirkščiai, tai buvo išorinė individo atžvilgiu „susvetimėjusi 
sąmonė“, priklausanti „visiems kartu, bet niekam atskirai'*. To 
tikėjimo pripažinimas teturėjo nedaug bendra su psichologinio 
prisitaikymo mechanizmais, nes tai buvo „tiesiog <objektyvi 
tikrovė, duota mums kaip idėja>, kurią kiekvienas pilietis turė- 
jo tam tikru mastu laikyti rimta“. Marksistinis-lenininis kate- 
kizmas nebuvo kas nors tokio, kuo tarybiniai Žmonės iš tikrųjų 
tikėjo, bet vis viena jis kiekviename jų įsišaknijo „užkoduotų 
žinių, emocijų ir impulsų pavidalu'“*. Šitaip dėl Marxo atradi- 
mų paradoksaliai susidarė „pneumokratinė valstybė“, kuri sve- 
tima bet kokiai individualiai sąmonei ir paverčia tiesą „paver- 
giančiu objektyvumu'“. 

Akivaizdu, kad nebuvo būtina parengti atitinkamą visuo- 
meninio prisitaikymo kultūrą. Ir čia rusų autorius įžvelgė Or- 
wello „dvigubo mąstymo“ teorijos atitikmenį. Jis apibrėžė „dvi- 
gubą mąstymą“ kaip priklausomybę nuo „socioideologinio 
manekeno“, kuris instaliuotas kiekvieno individo sąmonėje „ide- 
okratine“ priespauda, kas leisdavo žmonėms atsiriboti nuo jo 
atitolimu ir Žiūrėti į save tarsi iš šalies!. Tarybinėmis sąlygomis 
kiekvienas Žmogus (jeigu nebuvo „apdovanotas ypatingu vidi- 
niu atsparumu“) buvo priverstas tam tikru mastu pripažinti 
manekeną, „padaryti jį savuoju aš“ savo tikrosios asmenybės 
atsisakymo kaina“. Bet atsiriboti buvo galima įvairiai. Vienas 
kraštutinumas buvo „ideologinis infantilizmas“ —- minimalus 
nutolimas; kitas kraštutinumas - cinizmas, tai yra maksimalus 
nutolimas nuo išoriškai pripažintų žaidimo taisyklių. Cinikai 
paprastai jautėsi vidujai laisvi, bet iš tikrųjų taip pat buvo pri- 
rišti ideologiniu pavadėliu, nors gerokai ilgesniu negu kiti. Jie 
taip pat nematė alternatyvos oficialiai ideologijai ir faktiškai 
tarnavo jai uoliau negu „infantilūs išpažintojai“. Nors ir suge- 
bėdavo ironizuoti, jie savanoriškai paklusdavo „ideologiniam 
manekenui“, priprasdavo prie jo ir koreguodavosi pagal „re- 
fleksų mechaniką“, kurią buvo išsiugdę". 

Galutinė Nelidovo straipsnio išvada yra lengvai nuspėja- 
ma: pirmasis Rusijos demokratinio judėjimo uždavinys turi bū- 
ti vidinis, dvasinis išsilaisvinimas*. 

Straipsnio data: 1973 metų rugsėjis. Likimas keistai lėmė, 
kad tiksliai tuo pat metu - 1973 metų rugsėjo mėnesį Aleksan- 
dras Solženicynas užbaigė savo Laišką Tarybų sąjungos vado- 
vams, aistringą dvasinės laisvės šauksmą". Jis mėgino įtikinti 
tarybinius vadovus, kad jų interesus atitinka sutraukyti ideolo- 
ginius pančius ir leisti žmonėms gyventi be melo. Jis rašė: 


„Atsisakykite, ponai, tos pralaimėjusios ideologijos! Atiduoki- 
te ją savo varžovams [Kinijos vadovams - prier. A. W.J], arba 
perduokite ten, kur kam nors ji patinka, tegu aplenkia mūsų 
šalį kaip debesis, kaip epidemija ir tegu ja rūpinasi, tegu ją in- 
terpretuoja kiti, kad tik ne mes! Atsikratę jos išsilaisvinsime iš 
būtinybės pripildyti visą savo gyvenimą melo. Nutraukite, nu- 
plėškite nuo mūsų tuos prakaituotus, nešvarius marškinius, taip 
įmirkusius krauju, 66 milijonų Žmonių krauju, kad gyvam liau- 
dies kūnui jau nebeleidžia kvėpuoti! Ta ideologija atsakinga 
už visą tą pralietą kraują, gal neprivalau ponų įtikinėti, kad 

reikia kuo greičiau jos atsisakyti — ir tegu ją sau savinasi, kas tik 
trokšta.“! 


Tikėjimas gydomosiomis išsilaisvinimo iš geležinių Ideolo- 
gijos gniaužtų pasekmėmis rėmėsi tvirtu Solženicyno įsitikini- 
mu, kad „visuotinis, privalomas melas tapo mūsų visuomenei 
ypač slegiantis, baisesnis už sunkią materialinę padėtį, už pi- 
lietinių laisvių stygių“. „Mūsų dabartinė sistema, - rašė jis 
kitur, — yra išimtinė pasaulio istorijoje, nes, be visokių fizinių 
ir ūkinių suvaržymų, reikalauja, kad visiškai pavergtume sa- 
vo sielas ir nuolat bei aktyviai dalyvautume visuotinėje ir są- 
moningoje apgaulėje.“? Iš tos perspektyvos tradicinis, neide- 
ologinis autoritarizmas jam atrodė nepalyginti geresnis, kaip 
suderinamas su „vidine laisve“. Net laikė jį geresne išeitimi iš 
totalitarizmo negu kovą dėl politinės demokratijos, nes (kaip 
teigė) išorinė laisvė be visiško dvasinio išsilaisvinimo bus be- 
vertė ir pavojinga. 

Deja, konfrontacija su Vakarais privedė Solženicyną prie mo- 
ralizuojančios „tik išorinės“ laisvės kritikos, taip pat prie per- 
dėto netotalitarinių autoritarizmo formų idealizavimo. Ta 
pozicija diskreditavo jį didžiosios Vakarų intelektualų dau- 
gumos akyse ir iš esmės į jo pažiūras nustota žiūrėti rimtai. 
Bet tokia reakcija buvo pernelyg skubota ir nepagrįsta: kon- 
servatyvus kai kurių Solženicyno požiūrių į Vakarų demo- 
kratiją griežtumas neturi mesti šešėlio ant jo didžiausio tary- 
binės totalitarinės sistemos blogio pažinimo gilumo ir 
veiksmingumo. Kaip mėginau parodyti, ta diagnozė atspin- 
dėjo plačiųjų Rusijos inteligentijos sluoksnių giliai pajaustą 
patyrimą. Solženicyno šūkis: „Nedalyvaukite apgaulėje! Ne- 
remkite melo!'* padarė didelį įspūdį ne tik TSRS, o ir Vidurio 
bei Rytų Europos socialistinėse šalyse. Tad jo įsitikinimas dva- 
sinio išsilaisvinimo pirmumu nusipelno atidaus dėmesio. No- 
rint atiduoti jam teisingumo duoklę, reikia jį pavaizduoti kon- 
tekste egzistuojančių pranešimų, susijusių su dvasinio 
pavergimo tragedija ne tiktai Rusijoje ir TSRS, o ir visose tose 
šalyse, kurios išgyveno tikrojo totalitarizmo laikotarpį. 

Solženicyno įsitikinimas, kad didžiausias tarybinio reži- 
mo blogis esąs ideologinės prievartos visuotinumas, visiškai 
sutapo su Orwello požiūriu į pagrindinius ir išskirtinius to- 
talitarizmo bruožus. Pasak Orwello, totalitarizmas stengiasi 

' A. Solženicyn, List do 
przywódców Związku Sowieckie- 
go knygoje Żyj bez kłamstwa. 
Publicystyka z lat 1973-1980, 
A. Wołodźko (reng., vert.), 
Warszawa,1994, p. 90. 


* Ten pat. 


* A. Solzhenitsyn, As Breathing 
and Consciousness Return kny- 
goje A. Solzhenitsyn et. al., 
From Under the Rubble, p. 24. 


t Ten pat, p. 274. 

daryti įtaką Žmonėms iš vidaus, kontroliuodamas jų mintis ir 
jausmus. „Reikia būtinai suvokti, - teigė jis, - kad minčių kon- 
trolė yra ne tik negatyvus, o ir pozityvus bruožas. Ji ne tiktai 
draudžia reikšti, formuluoti kai kurias mintis, o kartu ir diktuo- 
ja, ką privalu galvoti, teikia ideologiją, mėgina valdyti emocinį 
gyvenimą ir nustato elgesio kodeksą“! 
pranokstamas totalitarinio laisvės slopinimo apibūdinimas ir, 


. Tatai, manau, yra ne- 


kiek man žinoma, niekada nebuvo rimtai kvestionuojamas. To- 
kiu atveju ir Solženicyno įsitikinimas apie didžiausią vidinės 
laisvės svorį taip pat yra vertas pagarbos. Ir čia reikia pabrėžti, 
kad rusų rašytojas buvo susipažinęs su Orwello vizija ir visiš- 
kai pripažino ją kaip tikrovišką gyvenimo TSRS aprašymą. Jis 
rašė: „Kurgi Orwellas rado „dvigubo mąstymo’ įkvėpimą, kas 
buvo jam modeliu, jeigu ne ketvirtojo ir penktojo dešimtmečių 
tarybinė inteligentija? O nuo anų laikų tas dvigubas mąstymas 
buvo privestas iki tobulybės ir tapo pastovia mūsų gyvenimo 
sudėtine dalimi. ”? 

Tam Orwello pasauliui, Žinoma, priklausė Maskvos proce- 
sai. Solženicynas (nelabai sugebėjęs įsijausti į marksistinių „tik- 
rųjų išpažintojų“ padėtį) tikriausiai su tuo nesutiktų, bet vis dėlto 
padorumas liepia pripažinti, kad senieji bolševikai taip pat ta- 
po ideologinės prievartos aukomis: jie taip pat buvo verčiami 
meluoti, nors tuo ir negalėjo užsitikrinti išlikimo. Tam tikra 
prasme Bucharino prisipažinimas buvo paprasto „dvigubo mąs- 
tymo“ priešingumas: Bucharinas pasidavė ideologinei priespau- 
dai dėl idėjų, kurios jam iš tikrųjų buvo artimos. Jo prisidėjimas 
prie Didžiosios Apgaulės buvo ne savigynos, o susinaikinimo 
atmaina. Tačiau tai buvo įtikinamas - ir sukrečiantis - „ideok- 
ratinės“ totalitarizmo prigimties vaizdingas paaiškinimas. 


Lenkijos atvejis: dar kartą „pavergtas protas“ 


Lenkijos totalitarinio komunizmo patyrimas yra dažnai lai- 
komas menkesniu. Visuotinai manoma, kad stiprūs naciona- 
liniai jausmai neleido Lenkijoje įsišaknyti stalinizmui, kad 
dauguma lenkų laikė stalininę valdžią marionetiniu režimu, 
tradicinio Lenkijos priešo įrankiu, bei kad tokia Lenkijoje ga- 
linga katalikų Bažnyčia išgelbėjo savo išpažintojus nuo ko- 
munistinės ideologijos perėmimo. 

Bet buvo ne visiškai taip. Tiesa, kad Lenkija buvo vieninte- 

lė tarybinio bloko šalis, kurioje sovietizavimas nebuvo visiškai 
įgyvendintas!. Bet netiesa, kad lenkiškajam stalinizmui visiškai 
nepavyko užvaldyti gyventojų protų. Taip pat netiesa, kad lenkų 
stalinistams pristigo valios, reikalingos radikaliai pakeisti lenkų 
nacionaliniam savitumui. Jakubas Bermanas, Lenkijos Komu- 
nistų partijos veteranas, kuris 1948 metais perėmė atsakomybę 
už Liaudies Lenkijos ideologiją ir kultūrą bei užsienio ir saugu- 
mo reikalus, mėgino įvesti komunistinę ideologinę hegemoniją 
palyginti švelniai, bet neturėjo jokių abejonių dėl galutinio tikslo. 
Netir gyvenimo pabaigoje, po „Solidarumo“ revoliucijos ir kari- 
nės padėties, jis išreiškė tvirtą tikėjimą, kad istorija yra jo pusėje ir 
kad ateis laikas, kai lenkai atsisakys nepriklausomybės „absur- 
diško mito“ ir pripažins tikrovę. Konfliktą tarp nacionalinio sa- 
vitumo ir istorinės būtinybės turi laimėti ji: „Liaudis turi įgyti 
kitą pavidalą. Turi [...] Gal tai įvyks dar po penkiasdešimties me- 
tų, o gal po šimto, nenoriu būti pranašu, bet esu tikras, kad kada 
nors įvyks.“ 

Atsižvelgiant į priešišką atmosferą šalyje ir programinį su- 
silaikymą nuo fizinio teroro inteligentijos perauklėjimui, len- 
kiškojo stalinizmo laimėjimai masinėje „pavergtų protų“ ga- 
myboje buvo tiesiog puikūs. Dabar tai vertinama kaip 
nesuprantama „šalies gėda”, bet inteligentijos atžvilgiu pasi- 
rodė ypač tikra. Dėl galingo ideologinio puolimo, surengto 1948 
metais nuslopinus Wiadystawo Gomulkos „dešinįjį centristi- 
nį nukrypimą“, dauguma Lenkijos inteligentijos pasidavė 
„Naujojo tikėjimo“ įtakai. Reikia pripažinti, kad kai kurie ne- 
sutaikomi režimo priešininkai liko nepalenkiami; kai kurie in- 
telektualų sluoksniai (visų pirma katalikiški) pripažino reži- 
mą kaip tam tikrą „geopolitinę būtinybę“, demonstruodami 
nejautrumą jo ideologijai; daug Žmonių - tikriausiai daugu- 
ma — buvo veikiau įbauginti, negu įtikinti. Deja, vis dėlto fak- 
tas, kad bent dviejų esminių grupių - vadinamosios kūrybinės 
inteligentijos ir studentų - dauguma pasidavė stalininei indok- 
trinacijai. Czestawas Mitoszas, Pavergto proto autorius ir vė- 
liau Nobelio premijos laureatas, šeštojo dešimtmečio pradžio- 
je nesuklydo palaikęs Lenkiją vienu iš „atverstųjų kraštų““. 

Pavergtas protas (1953), pusiau biografinė knyga, parašyta 
visų pirma galvojant apie Vakarų skaitytoją, kadaise buvo gi- 
riama filosofų (tarp jų ir Karlo Jasperso), sociologų ir politologų 
kaip nepaprastai svarus indėlis į komunistinio totalitarizmo 


573 


"M. Hirszowicz, Coercion and 
Control in Communist Society. 
The Visible Hand in a Com- 
mand Economy, New York, 
1986, p. 22. 


2 Žr. J. Bermano interviu kny- 
goje T. Toranska, Oni, Londyn, 
1985, p. 358. 


3 Žr. J. Trznadel, Hańba domo- 
wa. Rozmowy z pisarzami, Pa- 
ryż ,1986. 


* Siūl. Cz. Miłosz, Pavergtas 
protas, Vilnius, 1995, p. 18. 


574 


! Šis straipsnis, pavadintas 
Ne, buvo paskelbtas Pa- 

2 Žr. Cz. Miłosz, Ne, persp. 

> Ten pat, p. 206, 216. 


* Tais pačiais 1951 metais pa- 
našią paralelę išplėtojo W. Ku- 
la (turėjęs tapti vienu žymiau- 
sių dvidešimtojo amžiaus 
lenkų istorikų) įdomiame teks- 
te su antrašte Gusła — auto- 
biografiniame dokumente, pa- 
rašytame savo dukrelei, kad ji 
kada nors ateityje galėtų su- 
prasti tėvą. Jis vaizduoja 
tragišką konfliktą vertybių, 
kurioms atstovauja, pirma, 
antikinis pasaulis ir, kita, 
krikščionių bei šiaurinių bar- 
barų „naujasis pasaulis“. Ra- 
šydamas apie krikščioniškąją 
Bažnyčią, kaip masinę orga- 
nizaciją, ir Apaštalų darbus, 
kaip labai griežtą knygą, bet 
padedančią milijonams buvu- 
sių vergų sukurti naują, ge- 
resnį pasaulį, Kula turėjo gal- 
voje komunistų partiją ir 
Stalino VKP(b) istoriją (žr. Roz- 
wazania o historii, Warszawa, 
1958, p. 225-293). 

supratimą. Bet laikui bėgant kai kurias jos tezes pradėta laikyti 
ginčytinomis ar net neįtikėtinomis. Tai ypač pasakytina apie 
pagrindinę Mitoszo tezę dėl komunistų aspiracijų kontroliuoti 
mintis ir jų gebėjimo gaminti „pavergtus protus“. Šis stiprėjan- 
tis skepticizmas atspindėjo įsigalėjus kritišką, kartais net prie- 
šišką poziciją pačios totalitarizmo sąvokos, kaip (tariamai) iš- 
galvotos šaltojo karo tikslais, atžvilgiu. Todėl Pavergto proto 
analizės šioje apybraižoje negali pristigti. 

Mitoszas buvo kairysis lenkų intelektualas, nekentė deši- 
niojo nacionalizmo ir turėjo didelių abejonių dėl kapitalistinės 
demokratijos. Po hitlerinės Vokietijos pralaimėjimo jis pripaži- 
no naująjį Lenkijos režimą ir tapo Lenkijos kultūros atašė iš 
pradžių Vašingtone, o paskui Paryžiuje. Tačiau jis negalėjo pa- 
kęsti vis agresyvėjančio stalininio puolimo kultūros srityje. 1951 
metais jis ryžosi nutraukti santykius su režimu ir likti Vakaruo- 
se. Straipsnyje, kuriame aiškino šį sprendimą, jis prisipažino 
niekada nebuvęs komunistu’. Jeigu komunistus galima vadinti 
„Naujaisiais krikščionimis“, tai jo santykį su jais galima išreikšti 
„gerojo pagonio“ sąvoka - laikyti tokiu, kokį Naujasis tikėji- 
mas patraukė kaip trokštantį jam tarnauti, bet ne visiškai atsi- 
vertusį. Mitoszas tikėjo istorine Naujosios krikščionybės būti- 
nybe, bet atsisakė priimti „krikštą“. Jo asmenybę sudarė sėnos, 
„pagoniškos“ vertybės ir jis negalėjo nei neturėjo noro savęs 
išsižadėti. Naujojo tikėjimo dvasininkai išsprendė visas rašy- 
tojų problemas - tiek materialines, tiek moralines. Pasiūlė jiems 
didelį prestižą ir nerūpestingą, privilegijuotą egzistenciją. Bet 
mainais reikalavo atsisakyti laisvės ir tiesos. Jų dialektinis me- 
todas (kurį Mitoszas, be kita ko, laikė įtikinamu) įrodė, kad me- 
las gali tarnauti tiesos reikalui ir kad tikra laisvė remiasi būti- 
nybės supratimu. Mitoszas nebuvo priešiškas tai teorijai. Jis 
tiesiog negalėjo peržengti tokios ribos. Taigi pasirinko Vaka- 
rus, nors ir baimindamasis nusižudyti kaip poetas ir atsiduoti 
vienatvei. Nes antra alternatyvos pusė buvo nusižudyti mora- 
liai: kalbėti svetimu balsu, atsisakyti savo savitumo’. Tokiomis 
aplinkybėmis jis pasirinko emigraciją kaip mažesnį blogį. 

Istorinės paralelės tarp europinės civilizacijos lūžimo spau- 
džiant komunizmui ir senovės Romos katastrofos rodo, kad 
Miloszas galvojo apie istoriją ne linijinės pažangos teorijos ka- 
tegorijomis*. Jo poziciją galima apibūdinti kaip ypatingą dia- 
lektinio katastrofizmo atmainą. Ją darė dialektinę katastrofos 

laikymas ne paprasta nelaime, pasaulio pabaiga, 0 ir atnauji- 
nančiu reiškiniu, „nauja pradžia“. O „ypatingą“ ją darė tai, 
kad katastrofa buvo ne istorinės pranašystės reikalas, o faktas, 
įvykęs tikroviškoje dabartyje. 

Bet toks požiūris, nors dar ne visiškai įsitvirtinęs, nebuvo 
laisvas nuo vertinimų. Padėtį apibrėžti kaip „dialektinę katast- 
rofą“ reiškė ją matyti kaip istoriškai pagrįstą, nuodėmingo „se- 
nojo pasaulio“ pelnytą ir būtiną žemiškajam išganymui. Na- 
cizmas niekaip negalėjo pretenduoti į tokią poziciją, bent už 
Vokietijos ribų. Lenkijoje į jį buvo žiūrima kaip į epizodą: kuo 
siaubingiausią, bet neišvengiamai pereinamą ir trumpą. Tai yra 
stiprus argumentas prieš teiginį, kad stalininis Naujasis tikėji- 
mas buvęs tiesiog „interiorizuoto teroro“ racionalizacija. Ne 
kiekvienas teroras pradeda „ideokratinę baimę“ ,taip pat svarbu 
ir jį įteisinančios ideologijos turinys. Komunizmo, kaip ekspan- 
sionistinio totalitarizmo, jėga yra apeliavimas į universaliąsias 
vertybes. Bet antra vertus, Mitoszo kartos lenkų intelektualai 
paprastai pernelyg gerai išmanė savojo Europos krašto istoriją, 
kad puoselėtų naivių iliuzijų. Todėl jiems iškilo uždavinys at- 
skleisti kontrastą tarp idealų ir tikrovės. Tas uždavinys, panašus 
į teodicėją (arba veikiau į istoriodicėją), privedė juos iki mąsty- 
mo istoriosofinėmis kategorijomis, o ypatingo pritaikymo su- 
silaukė visuotinai žinoma Hegelio „istorinės būtinybės“ kate- 
gorija. Mitoszas tai vadino „Hegelio įkandimu“, jaunas 
Kotakowskis savo „revizionistiniu“ etapu apibrėžė kaip „de- 

miurgo narkotikus'!. Egzoterinė Naujojo tikėjimo pusė buvo 
„geresnio pasaulio“ ir „šviesios ateities“ idėjos, bet gilesniame 
lygyje jos pabrėždavo Engelso (ir Hegelio) „sąmoningą būtiny- 
bės pažinimą“. Būtinybės idėja turėjo daug ideologinių funkci- 
jų. Ji paprastai siejo terapiją su įbauginimu: žmones, kurie atsi- 
durdavo jos valdžioje, paprastai „paralyžiuodavo baimė“ 
atsidurti „netinkamoje pusėje“ ir dėl to patekti į „istorijos sąšla- 
vyną““. Ir visais atvejais pateikdavo galingų — ne vien oportu- 
nistinių, o ir istorinių, filosofinių, moralinių - argumentų, kad 
reikia „plaukti pasroviui“ ir pripažinti valdžią skelbiančių, kad 
jie esą Istorinės išminties įsikūnijimas. Kaip Mitoszas vėliau 
išreiškė: 


„Kas valdžioj, tas įgijo ją vien dėka 
istorinės logikos. Atiduoki jai duoklę“ 2 

! Žr. L. Kotakowskio esė Od- 
powiedzialnošė a historia, „No- 
wa kultura“, 1957, nr. 35-37. 
Ir savo asmeninį ankstyvąjį 
patyrimą, susijusį su totali- 
tarinės priespaudos raciona- 
lizavimo hėgeliškos istorijos 
filosofijos kategorijomis, iš- 
dėsčiau ir išanalizavau rašiny- 
je Spotkania z Miloszem, Lon- 
dyn, 1985 (persp. A. Walicki, 
Zniewolony umyst po latach, 
Warszawa, 1993). 


? Gimtojoje Europoje Miłoszas 
svarstė: „Kas yra tas monst- 
ras. Istorinė būtinybė, kurios 
baimė mano amžininkams 
pakirsdavo kinkas?“ (Vilnius, 
2003, p. 266). 


3 Cz. Miłosz, Rinktiniai eilėraš- 
čiai, Vilnius, 1997, p. 71. 

Tačiau socializmo pergalės negalėjo lemti hėgeliškai „gud- 
ri“ Istorinė išmintis, kuri veikia mūsų užnugaryje ir pasiekia 
savo tikslus nepaisydama mūsų valios ir sąmonės. „Įsisąmo- 
nintos būtinybės“ doktrina, ypač leninine-stalinine interpreta- 
cija, darė tą pergalę priklausomą nuo „subjektyviojo veiksnio”: 
nuo teisingo supratimo ir aktyvaus prisidėjimo prie (istorinės) bū- 
tinybės. Todėl vien pasyvaus, filosofinio socializmo pripažini- 
mo maža. Mitoszas, to baimindamasis, klausė: „Jei plaukiam 

' Cz. Miłosz, Gimtoji Europa, pasroviui, tai kokias sąlygas reikia įvykdyti?“'. Paaiškėjo, kad 
Vilnius, 2003; p. 276. tos sąlygos reikalavo ne tiktai „pažinti būtinybę“, o ir pripažin- 
ti kuo primityviausią propagandą ir aktyviai joje dalyvauti. Taip 
buvo todėl, nes ideologinės mobilizacijos negalima buvo grįsti 
atviru liūdnos tiesos sakymu ir istoriosofiniu aiškinimu jos kaip 
būtinos pažangos kainos. Tai reikalavo slėpti tiesą, entuzias- 
tingai remti propagandinį melą ir aktyviai prisidėti prie kolek- 
tyvinio smegenų plovimo. Visu tuo buvo siekiama sukurti „vi- 
suomenines ir politines sąlygas, kuriomis Žmogus nustoja 
galvoti ir rašyti ką nors kita, negu tai, kas būtina“. Priemonė 
tokiai būsenai pasiekti buvo fizinio ir psichinio teroro jungi- 
nys; pirmasis „naikina žmoniškąją konsistenciją ir bet kokius 
2 Ten pat, p. 269. milijonų asmenų santykius padaro šantažo santykiais“*, ant- 
rasis atiduoda išskaidytus individus ideologiškai sąlygotų ins- 
tinktų sistemai, kuri leidžia juos valdyti iš vidaus, nedalyvau- 
jantjų protams ir sąžinėms. 

Mitoszas stebėjo šį reiškinį Lenkijoje. Jautė terorizuotų gy- 
ventojų priešiškumą, dalyvavo menininkų ir rašytojų suvažia- 
vimuose, matė jų pasidavimą primestai jiems jėga „Socialisti- 
nio realizmo“ doktrinai ir suvokė, kad jį patį gali ištikti toks 
likimas. Tuomet jis pasakė „ne“ ir parašė Pavergtą protą. 

Praėjus dvidešimčiai metų po šios knygos pasirodymo, kai 
joje kelti reikalai seniai liovėsi kėlę rezonansą Lenkijoje, proti- 
nio pavergimo reiškinį ir iš jo kylantį dvilypį mąstymą išanali- 

> Žr. šį skyrelį, „Tarybinėsin- zavo rusų samizdato rašytojai. Šiame kontekste yra akivaizdus 
teligentijos „sudvejintasamo- = Mitoszo indėlio originalumas, totalitarizmo santykinio silpnu- 

2 mo Lenkijoje atspindėjimas. Priešingai nei Orwellas ir rusų sa- 


mizdato rašytojai (ypač Nelidovas), Mitoszas atkreipė dėmesį į 
tą sudvejintos sąmonės formą, kai nutolimas nuo automatiškų 
primesto ideologinio „aš“ instinktų (arba, pasinaudojant S. Freu- 
do terminologija — totalitarinio superego) nėra vien pasyvus (sa- 
vęs stebėjimas iš išorės) arba ciniškas, bet yra galim4 ir akty- 


3. „Dviguba sąmonė“ ir totalitarinė „ideokratija“ 


vaus, nors ir paslėpto priešinimosi forma - „žaidimas, galįs apsau- 
goti asmenybės mintis ir jausmus“ !. Jis pastebėjo analogišką reiš- 
kinį Artimųjų Rytų islamo civilizacijoje, kuri išplėtojo rafinuotą 
techniką, vadinamą ketmanu: mimikrijos ir klaidinimo techniką, 
besiremiančią pozityviu įsitvirtinimu, pasireiškiančiu tam tikru 
savitu privalomo tikėjimo išsiaiškinimu. 

Anot Mitoszo, panaši ketmano technika buvo sukurta liau- 
dies demokratijos šalyse, kur į totalitarinę indoktrinaciją bu- 

vo veikiau reaguojama „samoningu, masiniu vaidinimu, nei 
instinktyviu prisitaikymu“. Jo atlikta įvykių tose šalyse — ar- 
ba veikiau jų intelektualiuose sluoksniuose — analizė remiasi 
trimis pagrindiniais terminais. Tai yra Naujasis tikėjimas, 
Murti-Bingo tabletė ir ketmanas. 

Murti-Bingo tabletės idėjos kūrėjas yra Stanistawas Igna- 
cas Witkiewiczius. Savo fantastinėje apysakoje Nienasycenie 
(„Nepasisotinimas“; 1932) jis aprašė du priešingus pasaulius: 
dekadentišką Vakarų pasaulį, kuriame intelektualai yra ver- 
čiami „siurbti absurdą““, ir mongolų-kinų imperiją, kurios gy- 
ventojas nuryja tabletę, išrastą mongolų filosofo Murti-Bingo, 
ir su ja perima organišką pasaulėžiūrą, tampa „ramus ir lai- 
mingas'*. (Gal ne visiškai, kaip komentuoja Mitoszas, bet tik- 
rai tai yra „sąlyginė harmonija“ .)? Dviejų pasaulių kontrastas 
sukėlė karą ir Vakarų armija greitai pralaimėjo. Mongolų-ki- 
nų armija užėmė Europą ir padėjo sukurti joje „naują gyveni- 
mą“. Vakarų intelektualai, kuriuos anksčiau kankino filosofi- 
nis „nesotumas“, pasiūlė naujai visuomenei savo paslaugas. 
Vietoje disonansinės muzikos ir abstrakčios dailės jie dabar 
komponavo maršus, odes, „visuomenei naudingus“ paveiks- 
lus. Bet kadangi negalėjo visiškai atsikratyti savo buvusios as- 
menybės, jie tapo šizofrenikais“. 

Midoszas laikė tą viziją pranašyste, kuri išsipildė didžiojoje 
Europos dalyje. Pasak jo, Vidurio ir Rytų Europos „kultūrinė re- 
voliucija“ nepaaiškinama vien fizine prievarta. Dėl daugelio 
priežasčių (tokių, kaip nusivylimas dešiniosiomis ideologijomis 
ir režimais, nusivylimas Vakarais, nihilizmo baimė ir visuome- 
ninis susvetimėjimas bei troškimas būti naudingiems) tų šalių 
intelektualai ir menininkai buvo iš esmės pasiruošę priimti Nau- 
jąjį Tikėjimą. Bet vis dėlto paaiškėjo, kad jie per stipriai įleidę 
šaknis kultūroje, kad pripažintų ją visiškai, jos primityviu ta- 
rybiniu pavidalu. Jų konversijos, net ir pačios nuoširdžiausios, 

! Cz. Miłosz, Pavergtas protas, 
Vilnius, 1995, p. 79. 


? Ten pat, p. 77. 


3 Ten pat, p. 22. 


* Ten pat, p. 17. 


` Ten pat, p. 38. 


e Ten pat, p. 18. 

1 Cz. Miłosz, Pavergtas protas, 
Vilnius, 1995, p. 75-107. 


* Ten pat, p. 97. 


> T. Kronski (1907-1958) - fi- 
losofas hėgelininkas, veikęs 
Mitoszo pasaulėžiūrą. Apie jį 
žr. skyrių mano knygoje Znie- 
wolony umyst po latach, p. 74- 
106. 

nesibaigė Murti-Bingo visos piliulės nurijimu. O tai įgalino ginti 
savo savitumą žaidžiant vadinamąjį ketmano žaidimą. 

Šio žaidimo variantų skaičius buvo „faktiškai neribotas“. 
Štai patys tipiškiausi!. 

Tautinis ketmanas - paplitęs masėse, bet juo naudojasi net 
ir aukščiausiuose partijos sluoksniuose. Tikras įsitraukimas į 
Naujojo tikėjimo reikalus jungiamas su „begaline panieka bar- 
barų kraštui Rusijai“. Tokia buvo priemonė tyliai riboti pri- 
valomą ištikimybę tarybiniam komunizmui per ištikimybės 
įsipareigojimus savo nacionaliniam savitumui. 

Revoliucinės skaistybės ketmanas — atmaina, kuri popu- 
liaresnė Rusijoje negu liaudies demokratijos šalyse. Neapy- 
kanta Didžiajam vadui, kaip tautų skerdikui, siejasi su fatališ- 
ku įsitikinimu, kad šiomis sąlygomis jį būtina remti. Tokia buvo 
priemonė susieti lojalumą su moralinio vertinimo nepriklauso- 
mybe. 

Estetinis ketmanas - arba lojalumas Naujajam tikėjimui, su- 
jungtas su (privačiu) savo estetinio skonio išsaugojimu ir puo- 
selėjimu. 

Profesijos ketmanas - arba lojalumo oficialiai ideologijai re- 
gimybės išsaugojimas, blokuojant jos įtaką profesinei veiklai. 

Metafizinis ketmanas - būdingas katalikiškos praeities ša- 
lims, ypač Lenkijai. Naujojo tikėjimo pagrindimas senojo krikš- 
čionių tikėjimo dirvoje („gal „Naujasis tikėjimas' yra neišven- 
giama skaistykla: gal Dievo ketinimus privalo įgyvendinti 
barbarai“ ir pan.), mėginimai ją perprasti, paveikti jos evoliuci- 
ją ir taip toliau. Kitaip tariant, apgaudinėja velnią, manantį, 
kad jis apgavęs juos“. 

Kas gana stebina, Miłoszo sąraše nėra ketmano formos, 
kuri buvo ypač svarbi jo atveju: hėgeliško arba istoriosofinio 
ketmano. Gali būti, kad jis negalėjo rašyti apie tai, nenutapęs 
bičiulio, kurį pavadino Tigru, - filosofijos profesoriaus iš Var- 
šuvos, kuris nenorėjo būti šitaip „demaskuotas““. Po jo anks- 
tyvos mirties Mitloszas nedelsdamas aprašė jį savo knygoje 
Rodzinna Europa („Gimtoji Europa“), gerokai paremdamas 
tuo savo knygą Pavergtas protas. Jis pavaizdavo Tadeuszą 
Kronskį kaip dialektikos meistrą, tikrąjį hėgelininką, kuriam 
istorinės būtinybės sąvoka buvo dviašmenis ginklas, pagrin- 
džiantis egzistuojančią tikrovę, bet taip pat padedantis pa- 
matyti ją kaip istoriškai pereinamą ir atskirti jos esminius 

bruožus nuo neesminių. Dėka tojis „išsaugojo laisvą savo vidi- 
nį aš“ ir matė pozityvų uždavinį savo sukirpimo Žmonių at- 
žvilgiu: „brangias Europos palikimo vertybes pernešti į kitą kran- 
tą“. Bet jis taip pat buvo „kupinas didžiojo nerimo“!. Šis 
sustiprėjo apsilankius Maskvoje (1950 metais), kur jis pamatė 
toliausiai pažengusią Orwello pasaulio stadiją. Deja, iš tos bai- 
mės jo neišlaisvino net ir 1956 metų „atšilimas“, bet prie jos 
prisidėjo dar viena: baimė, kad lenkų reakcijos jėgos gaus veiki- 
mo laisvę. 

Intelektualus Tigro portretas leidžia mums geriau suprasti 
ketmaną kaip visuotinį reiškinį, koreguojant kai kuriuos Pa- 
vergto proto fragmentus. Jis apibrėžia ketmaną kaip primenantį 
jėzuitų atsarginę mintį ir visiškai kitokį nei paprastas dvivei- 
diškumas ar cinizmas. Tas teiginys modifikuoja požiūrį, kad 
„praktikuojantis ketmaną žmogus meluoja“*. Pastabose apie 
Kronskio pasisakymus jis stengiasi primygtinai įteigti, kad tai 
nebuvo paprastas „melagis“:jo žodžiai turėjo dvigubą reikšmę — 
ir pažodinę, ir skirtą tiems, kuriems buvo patikėta paslaptis, — ir 
kaip tik taip jis ketino išreikšti tai, ką laikė tiesa?. Tad ketmanas 
yra ne paprasta mimikrija, o tokia jos forma, kuri įgalina pasi- 
priešinimą ir saviraišką. 

Bet vis viena ketmanas buvo rizikingas žaidimas. Nors juo 
galima buvo sumaniai apginti savo savitumą, jis sukeldavo tam 
tikro masto pasidavimą ideologinei priespaudai ir mėginimą 
prisitaikyti prie sistemos. Nėra abejonių, kad daugeliui Mito-s- 
zo knygos skaitytojų tas antrasis ketmano aspektas užgožė pir- 
mąjį. Dominuojančio Pavergto proto supratimo požiūriu — jis su- 
tampa su knygos pavadinimu - ji yra knyga apie patekimą į 
„proto vergovę“, o ne apie apsigynimą nuo jos. Apskritai tai 
nėra visiškai klaidinga pozicija: apysakos apie keturis lenkų ra- 
šytojus, kurie tapo „žaidimo su velniu“ aukomis, liudija apie 
didį Miłoszo pesimizmą dėl galimybių gyvenant komunistinėje 
visuomenėje išvengti „pavergtų protų“ likimo. Bet nereiškia, kad 
jis laikė ketmano techniką bailios kapituliacijos mechanizmu. 
Laikė ją veikiau ne visai efektyvia savigyna. Jis įžvelgė skirtu- 
mą tarp ketmano ir Murti-Bingo tabletės nurijimo: pats ketma- 
no egzistavimas jam buvo įrodymas, kad kova dėl vidinės lais- 
vės apgynimo dar nėra pralaimėta. Jeigu ketmaną smerkė, tai iš 
vidaus, o ne iš išorinės, neistorinės, moralistinės pozicijos. 

Jauniems lenkų „Solidarumo“ kartos intelektualams, kurie 

! Cz. Miłosz, Gimtoji Europa, 
Vilnius, 2003, p. 258-259. 


? Cz. Miłosz, Pavergtas protas, 
Vilnius, 2003, p. 105. 


3 Cz. Miłosz, Gimtoji Europa, 
Vilnius, 2003, p. 259. 

! Cz. Miłosz, Gimtoji Europa, 
Vilnius, 2003, p. 258. 


? Ten pat, p. 267. 


3 Ten pat, p. 266. 


* R. Zimando, buvusio stali- 
nisto, žodžiai, pasakyti moks- 
linėje konferencijoje Varšuvo- 
je (1980 metų gruodis), 
surengtoje Nobelio premijos 
paskyrimo Mitoszui proga. 


` Tokiomis, kaip pomėgis gy- 
venti patogiai, baimė, garbės 
ir privilegijų vaikymasis, ku- 
rias dalija nauji valdovai, žr. 
Z. Rafalski (slapyv.), Jeszcze je- 
den ukąszony, choć poranek świ- 
ta, „Kultura Niezależna“, 
1987, rugsėjis, nr. 33, p. 38- 
39. Didelis Rafalskio straips- 
nis buvo mano knygos Spot- 
kania z Miłoszem recenzija. 


* Panašaus reiškinio TSRS te- 
ma žr. A. Shtromas, Political 
Change and Social Development: 
The Case of the Soviet Union, 
Frankfurt am Main, 1981, p. 
75-82. 


V NUO TOTALITARINIO KOMUNIZMO PRIE KOMUNISTINIO... 


norėjo Miłoszą matyti esant pavyzdingą moralistą ir bekom- 
promisį antikomunistą, sunkiai sekėsi suprasti, kaipgi toks 
kaip Miłoszas galėjo įsitraukti į ketmano Žaidimus ir tapti 
tarsi nejautrus „visiškoms bjaurastims“', kaipgi galima bu- 
vo laikyti komunizmą istorine būtinybe ir kodėl gi atsisaky- 
mas pažinti tą būtinybę jam buvo beprotybės simptomas*. Bet 
Mitoszas tų faktų neslėpė. Išsamiai išanalizavo juos Gimtosios 
Europos skyriuose apie draugystę su Tigru ir viską baigė tokiu 
pareiškimu: „tvirtai laikėmės totalitarinės sistemos viduje“. Tai, 
žinoma, negalėjo džiuginti visų tų, kurie nejautė sąžinės grau- 
žimo dėl „kolaboravimo“ su komunistais. Jų supratimu, Mitos- 
zo ketmanas yra paprasčiausias „kapituliacijos pateisinimo me- 
chanizmas““*. Kraštutinis šios pozicijos pavidalas buvo 
požiūris, kad tikras Pavergto proto tikslas buvo painios filosofi- 
nės argumentacijos pateikimas pateisinti Mitoszo oportunisti- 
niam elgesiui, kurį visiškai galima buvo paaiškinti ir žemiškes- 
nėmis priežastimis". 

Toks griežtas vertinimas yra neteisingas tiek moraliai, tiek 
istoriškai. Ketmanas buvo tam tikro pavidalo „persidalijusi są- 
monė“, kuri jungė dalines nuolaidas su aktyviu savo autentiš- 
kos asmenybės gelbėjimu. Visos šalies ideologinės mobilizacijos 
laikais žmonės, dalyvavę šiame žaidime, turėjo nedaug galimy- 
bių laimėti: karingųjų antikomunistų požiūriu jie tikrai buvo pa- 
keliui į protinį pavergimą. Bet drauge su lėtu ideologinės prie- 
spaudos silpnėjimu padėtis keitėsi. 1956-ieji metai Lenkijoje tapo 
rimta gaire. Nuo tada komunistinė ideologija jau vien tik gynėsi 
ir visi „persidalijusios sąmonės“ mechanizmai, ypač ketmanas, 
pradėjo veikti kaip jos dezintegracijos mechanizmai. Ilgai jie bu- 
vo veiksmingesni negu komunizmo priešų puolimas iš išorės. 
Pastangos, nukreiptos į tam tikro intelektualinės nepriklauso- 
mybės ir autentiškos kultūrinės nepriklausomybės išsaugojimą 
privačiame gyvenime, žingsnis po žingsnio virto sąmoninga, 
vieša kova dėl intelektualinio ir kultūrinio gyvenimo išvadavi- 
mo iš mirtinų oficialios doktrinos gniaužtų“. Žaidžiančių ket- 
maną „persidalijusios sąmonės“ dėka galima buvo įrodinėti, kar- 
tais ir visiškai tikint, kad tas vidinis išsilaisvinimas galų gale 
pasitarnaus režimui, pataisydamas jo išvaizdą ir užtikrindamas 
jam nacionalinį įteisinimą. Tačiau tikrieji rezultatai — kartais pla- 
nuoti, kartais ne — buvo visiškai kitokie: režimas neteko savo 
ideologinio įteisinimo, neįgijęs jokio kitokio. Susiklostė tokia pa- 

dėtis, kad net užkietėję komunistai nustojo tikėti būdingais sis- 
temos privalumais; jie irgi pradėjo „abejoti“ ir mėgino teisinti 
režimą kitais, negu komunistiniai, argumentais. Partijoje, kaip 
visumoje, ideologinis pasitikėjimas savimi užleido vietą ideolo- 
giniam baikštumui arba neideologiniam pragmatizmui, dažnai 
jungiamam su kaltės pajautimu ir nuolaidumu priešininkų ide- 
ologiniam ir moraliniam spaudimui. Marksizmas tapo veikiau 
našta negu koziriu ir visų apeliavimų į jį buvo tylomis atsisako- 
ma. Kovoje su „Solidarumu“ partija atrodė ne kaip istorijos avan- 
gardas, o kaip jėga, atstovaujanti „mažesniam blogiui“. Ideo- 
loginis jos valdžios įteisinimas jos pačios pojūčiu neturėjo jokios 
vertės, nes jos komunistinis savitumas iširo ir jau seniai liovėsi 
egzistavęs. Tai paaiškina partijos silpnumą atremiant priešinin- 
kų spaudimą bei greitą jos išnykimą, kai tik ji neteko politinės 
valdžios. 

Kitaip buvo Rusijoje, kur marksistinė-lenininė indoktrinaci- 
ja buvo įtakingesnė ir truko ilgiau. Nepaisant to, buvo taip 
pat ir svarbių panašumų ir analogijų. Tai tiesa, kad daugu- 
ma rusų, priešingai nei dauguma lenkų, nurijo Murti-Bingo 
tabletę, o jų „ideokratinė sąmonė“ (kaip ją aprašė Nelidovas) 
atrodė visiškai dominuojanti jų tikrajam savitumui. Bet ne- 
teisinga būtų teigti, kad ketmanas, kaip nepriklausomo savi- 
tumo gynybos priemonė, buvo tik Vidurio ir Rytų Europai 
būdinga, o TSRS nežinoma technika. 

Labiau susipažinus su tarybine literatūra ir intelektualiniu 
gyvenimu, aiškėja, kad daug rusų intelektualų ir rašytojų prisi- 
taikė prie režimo per Miloszo aprašytuosius istoriosofinius ir 
nacionalinius ketmanus*. Tai taip pat susiję ir su vadinamai- 
siais nacionaliniais bolševikais, kurie rėmė režimą kaip naują 
Rusijos istorinės imperijos įkūnijimą: jų ideologija taip pat bu- 
vo „intelektualinio persidalijimo“ forma, kuri galų gale prisi- 
dėjo prie pirminio režimo ideologinio įteisinimo žlugimo. 

Rusų intelektualų išlaisvinimo proceso gairė buvo Solže- 
nicyno „gyvenimo be melo“ šūkis. Keleriais metais vėliau pa- 
naši fundamentalistinė reakcija prieš visas „persidalijusios 
sąmonės“ formas, lemiančias per daug núolaidų oficialiam 
melui, atsirado Lenkijoje ir išplito visose liaudies demokra- 
tijos šalyse. Net ir visiškai sąmoninga vidinė sistemos opozi- 
cija, tai yra opozicija su lojalumo priedanga, buvo pasmerkta 
kaip prisitaikėliškų pozicijų reliktas; ją pakeitė demonstratyviai 

1 Žr. A. Walicki, The Paradoxes 
of Jeruzelski s Poland, „Archi- 
ves Europėennes de Sociolo- 
gie“, 1985, t. 25, nr. 2, p. 167- 
192 (persp. Crisis and Reform 
in Eastern Europe, F. Fehér, A. 
Arato (red.), New Brunswick- 
London 1991). 


? N. Ustrialovas, rusų emig- 
racinės krypties vadinamojo 
krypčių rodyklių keitimo 
(smenovėchovstvo) srovės va- 
dovas, suformulavo artimą 
gnostiniam bolševikinės revo- 
liucijos pagrindimą. Dėl to jis 
grįžo į šalį, norėdamas pa- 
dėti naujiems valdovams 
formuoti nacionalinį Rusijos 
likimą. Pasak Mitoszo termi- 
nologiją, tai, žinoma, buvo is- 
toriosofinis, metafizinis ir na- 
cionalinis Ketmanas. Tokių 
žaidimų Stalinui valdant pa- 
vojingumą galima iliustruoti 
Ustrialovo areštu ir nužudy- 
mu 1938 m., žr. M. Agursky, 
The Third Rome. National Bol- 
shevism in the USSR, Boulder- 
London, 1987, p. 240-251. 

! Neišvengiamus konfliktus 
tarp viešos ir paslėptos opo- 
zicijos, taip pat pirmosios or- 
ganizuoto moralinio kryžiaus 
karo atmosferą apibūdinau 
savo knygos Spotkania z Miło- 
szem Pabaigos žodyje. Panaši 
padėtis ėmė susidaryti Rusi- 
joje dėl to, kad Solženicynas 
užsipuldavo tuos bailius, ku- 
rie pasistengė išsaugoti pozi- 
cijas sistemos viduje (žr. ypač 
jo 1974 metų sausio mėnesio 
straipsnį Obrazovanščina). 
Verta prisiminti, kad pats Sol- 
ženicynas laikėsi fundamen- 
talios pozicijos tik jau paša- 
lintas iš Rašytojų sąjungos 
(1969 metais) ir nebeturėda- 
mas jokios galimybės skelbtis 
TSRS. Anksčiau jis norėjo tęs- 
ti veiklą iš „sistemos vidaus“ 
pozicijų. Labai troško gauti 
Lenino premiją ir neišvengė 
tam tikrų moralinių kompro- 
misų. Pavyzdžiui, jis susilai- 
kė viešai pasmerkti tarybinę 
invaziją į Čekoslovakiją (siūl. 
A. Shtromas, Political Chan- 
ge, p. 84, 92). 

atviri, kartais provokaciniai opoziciniai veiksmai!. Paskelbus 
Lenkijoje karinę padėtį, lenkų menininkai ir intelektualai pa- 
siekė stebinančių rezultatų, realizuodami Solženicyno „neda- 
lyvavimo mele“ programą, organizuodami visiškai veiksmin- 
gą masinės informacijos priemonių ir oficialių kultūros įstaigų, 
tarpjų ir teatrų bei leidyklų, boikotą. 

Taip pat galima ginti tezę, kad yra tam tikra analogija tarp 
dviejų šalių baigiamųjų kovos dėl ideologinės ir moralinės 
sistemos įteisinimo sugriovimo etapų. Lenkijoje tai buvo an- 
tikomunistinis kryžiaus karas, kurį kariavo gausūs pogrin- 
diniai leidiniai devintąjį dešimtmetį bei kai kurie oficialiai 
leidžiami laikraščiai ir žurnalai (visų pirma katalikiški); TSRS 
tai buvo Gorbačiovo glasnost’ (viešumas). Abiem atvejais vi- 
siška griūtis ištiko režimų įteisinimą, o netrukus ir patys reži- 
mai turėjo žlugti. 

Šios trumpos pastabos apie istorinius 1989-1991 metų įvy- 
kius šiame kontekste čia tinka dėl vienos priežasties: šie įvy- 
kiai parodė, kad gerai žinoma tiesa apie režimų nesugebėji- 
mą išsilaikyti be ideologinio įteisinimo ypač yra susijusi su 
vadinamaisiais komunistiniais režimais. Nes tie režimai, ne- 
turėdami nei demokratinių valdžios perdavimo mechaniz- 
mų, nei automatiškai veikiančių rinkos mechanizmų, pri- 
valo gerokai didesniu mastu pasikliauti ideologiniu valdymu 
ir ideologiniu įteisinimu negu kapitalistinės demokratijos. 
Kaip tik tuo paaiškinamas „ideologinės vienybės“ perdėtas 
pabrėžimas, kuris pasireiškė mėginimais įvesti „ideokratinę“ 
diktatūrą. Nepaisant įvairių juos skiriančių dalykų, du No- 
belio premijos laureatai - Aleksandras Solženicynas ir 
Czestawas Miloszas — šiuo klausimu lyg ir visiškai sutaria. 


VI 


STALINIZMO 
DEMONTAVIMAS: 
DETOTALITARIZAVIMAS IR 
DEKOMUNIZAVIMAS 


1. Įžanginės pastabos 


Pagal seną, gerai apibrėžtą europinės minties tradiciją poli- 
tiniai režimai klasifikuojami atsižvelgiant į jų santykį su laisve. 
Šiuo matu vertinamas totalitarizmas, žinoma, pasirodo esąs ska- 
lės kraštinis punktas: maksimalus individo laisvės panaikini- 
mas. Kaip stengiausi parodyti, taip yra dėl jo ideokratinės pri- 
gimties, pasireiškiančios siekiu aprėpti individus viską 
apimančia ideologine kontrole; kontrole iš vidaus, atimančia iš 
žmonių ne tik išorinę laisvę, o ir — visų pirma -jų esmingiausią 
savitumą, teisę būti pačiu savimi. Taigi totalitarizmas siekia 
visos visuomenės „prievartinio vienmintiškumo“! - vienmin- 
tiškumo, besiremiančio visumine ideologija, besąlygiškai pa- 
jungiančia viską savo pačios tikslams. 

Totalitarizmo teorijos klasikai šiuo klausimu buvo vien- 
minčiai. George'as Orwellas apibrėžė totalitarizmą kaip žmo- 
nių pavergimą iš vidaus, ideologiškai kontroliuojant jų min- 
tis ir jausmus. Arendt pabrėžė, kad „totalitarizmas nieku 
būdu nesitenkina valdymu išorinėmis priemonėmis, tai yra 
per valstybę ir prievartos aparatą. Dėl savo ypatingos ideo- 
logijos ir jai priskiriamo vaidmens tame prievartos aparate 
totalitarizmas atrado priemonių viešpatauti virš žmonių ir 
terorizuoti juos iš vidaus.“* Waldemaras Gurianas rašė apie 
„Adeokratinį, pseudoreliginį totalitarizmo pobūdį“. Carlas 
Friedrichas teigė, kad būdingiausias totalitarizmo bruožas yra 
„Oficiali ideologija, oficiali doktrina, aprėpianti visus esminius 
žmogaus gyvenimo aspektus, kurią kiekvienas visuomenės 


! Z. Brzeziński, Ideology and 
Power in Soviet Politics, New 
York, 1961, p. 47. 


2 H. Arendt, Korzenie totalita- 
ryzmu, vert. M. Szawiel, D. 
Grinberg, Warszawa, 1993, 
p. 374. 


3 W. Gurian, Totalitarianism as 
Political Religion knygoje Tota- 
litarianism, C. J. Friedrich (red.), 
Cambridge,1954, p. 123. 

1 C. J. Friedrich, The Unique 
Character of Totalitarian Socie- 
ty, ten pat, p. 52. 


? L. Schapiro, Totalitarianism, 
London, 1972, p. 35-36 ir 93. 


3 Žr. E. Gellnerio baigiamąsias 
pastabas knygoje Perestroika. 
The Historical Perspective, C. 
Merridale ir C. Ward (red.), 
London, 1991, p. 235-236. 


* G. Boffa, The Stalin Pheno- 
menon, Ithaca-London, 1982, 
p. 70. 


` D. Lane, The Roots of Political 
Reform knygoje Perestroika, p. 95. 


° L. Schapiro, Totalitarianism, 
p. 20, 38—43. 

narys privalo pripažinti bent pasyviai“. Tokiai ideologijai, kaip 
pridūrė jis, būdingas chiliastinis siekis realizuoti tobulą, finali- 
nę žmonijos būklę. Leonardas Schapiro ėjo ta pačia kryptimi, 
apibrėždamas totalitarizmą kaip savotišką teokratiją ta pras- 
me, kad ji valstybine kontrole aprėpia pačias privačiausias gy- 
venimo sferas“. 

Monolitinės ideokratijos įvedimas totalitarizmui nebuvo sa- 
vitikslis. Priešingai negu tradicinis vienmintiškumas, totalita- 
rinis vienmintiškumas buvo revoliucinio pobūdžio: jis buvo 
vienmintiškumas kolektyvinės revoliucinės valios, pajungian- 
čios viską dar nepasiektam, pozityviai apibrėžtam galutiniam 
tikslui. Tiesa, jis turėjo tokių archaiško agrarinio komunaliz- 
mo bruožų kaip reikalavimas laikytis kasdienio gyvenimo or- 
todoksinės praktikos ir demonstratyviai manifestuoti konfor- 
mizmą visuomenei visose srityse, bet jungė tai su revoliuciniu 
dinamizmu, inspiruotu „pasaulietinio mesianistinio pažado“. 
Tai paaiškina utopinio elemento totalitariniuose režimuose ir 
visuomenėse svarbą. Nes totalitarinė ideologija nėra vien su- 
pasaulietinta religija; ji yra supasaulietinta chiliastinio religin- 
gumo forma. Semiasi jėgų iš įsitraukimo į agresyvų veikimą, 
nukreiptą totalios visuomenės transformacijos link; siekia 
transformuoti net ir pačią Žmogaus prigimtį. Tų ambicijų at- 
sisakymas, pasidavimas rutiniškos ir stabilios egzistencijos pa- 
gundai faktiškai reiškia dezertyravimą, kurį seka ilgas ir var- 
ginantis totalitarinių aspiracijų atsisakymo procesas. 

Laikui bėgant „totalitarizmo“ terminas, deja, neteko savo pir- 
minės, tikrosios reikšmės, tapo tiesiog „užgaulių Žodžiu, paže- 
minančiu apibūdinimu visų judėjimų, vyriausybių ir šalių, įtrau- 
kiamų į juodą sąrašą *. Ypač paplito tendencija vartoti šį terminą 
siaurai politine prasme, apibūdinant valdžios sistemą, besire- 
miančią vien institucionalizuotu bauginimu ir fizinėmis repre- 
sijomis. Iš to išplaukė, kad totalitarizmas neprivalo rūpintis ide- 
ologiniu įteisinimu ir ideologiniu konsensusu. Žinomas 
sovietologas Davidas Lane net rašė, kad „įteisinimas ir parama 
(visuomenės) yra žodžiai, kurių nėra totalitarizmo žodyne“". 

Iš tikrųjų, kaip stengiausi parodyti pirmesnėje knygos daly- 
je, buvo visiškai kitaip. Įteisinimas ir visuomenės parama, arba 
tiksliau — ideologinis įteisinimas ir aktyvi visuomenės parama 
ideologinės masių mobilizacijos pavidalu - yra konstitucinės to- 
talitarinio modelio dalys“. Be tų esminių sudėtinių dalių nebe- 


1. ĮžŽanginės pastabos 


būtų skirtumo tarp totalitarinio režimo ir virš įstatymų esan- 
čios diktatūros, o tas padarytų totalitarizmo sąvoką pretenzinga ir 
nebereikalinga naujove. Klasikinės totalitarizmo teorijos naudin- 
gos kaip tik tuo, kad leidžia aprašyti ir paaiškinti šiuolaikinės 
revoliucinės diktatūros reiškinį, o revoliucijos yra nė neįsivaizduo- 
jamos be idėjinio įsitraukimo, be masių paramos, be gilaus savo 
teisumo pojūčio ir kolektyvinio tikslo vizijos. 

Tatai yra ypač tikra karingojo komunistinio totalitarizmo 
- nuosekliausios, tiesiog paradigminės totalitarinio fenome- 
no manifestacijos - atveju!. Laimė, kad kai kurie bent įžymūs 
šios srities specialistai dar prisimena tikrą totalitarizmą ir mo- 
ka atskirti nuo septintojo ir aštuntojo dešimtmečių „realiai eg- 
zistuojančio socializmo“. Ernestas Gellneris, pavyzdžiui, iš- 
reiškė požiūrį, kad marksizmas, kaip tikėjimų sistema, buvo 
totališkesnis už islamą ir kad kaip tik tai buvo jo pralaimėjimo 
priežastis*. Marksistinė civilizacija žlugo nesugebėjusi įveikti 
sunkumų, kilusių iš neišvengiamo ideologinio uolumo susil- 
pnėjimo. Ji galėjo išgyventi „valymo teroro“ etapą, bet nesuge- 
bėjo susidoroti su korumpuota, neefektyvia ekonomika. Kitaip 
sakant, komunistinis tikėjimas galėjo išlikti Stalino, bet ne Brež- 
nevo laikais’. 

Taigi reikia pripažinti, kad neįmanoma suprasti komunistinio 
totalitarizmo nepažinus jo intelektualinių šaknų. Ojeigu taip, tai 
intelektualios minties istorija gali padėti tirti komunizmą labiau, 
negu padėtų empiriškai orientuota visuomenės istorija. Komunis- 
tinis totalitarizmas įsiteisino per marksistinę teoriją ir troško įgy- 
vendinti marksistinę komunizmo viziją. Neigti arba ignoruoti prie- 
žastinį ryšį tarp marksizmo ir istoriškai reikšmingiausių mėginimų 
ji įgyvendinti yra intelektualiai neatsakinga. Neįmanoma išvengti 
paaiškinimo, kaip marksistinė universaliojo išlaisvinimo koncep- 
cija pagimdė totalitarinę tironiją. 


2. Marksistinė laisvė ir 
komunistinis totalitarizmas 
Neginčytina, kad totalitarizmas buvo neišvengiamas 


marksizmo padarinys. Esminės žinios šios idėjos istorijos 
srityje veda prie išvados, kad kiekviena ideologija gali būti 

"Ši pažiūra anaiptol nėra šal- 
tojo karo antikomunistinės is- 
terijos išdava. Ją suformulavo 
H. Arendt. Kartu ji pažymėjo, 
kad B. Mussolinio režimas (nė 
nekalbant apie F. Franco reži- 
mą) neturėjo totalitarinių 
bruožų ir kad tiktai nacizmui 
ir bolševizmui pavyko sukur- 
ti tikrai totalitarinius režimus. 
Be to, ji atribojo „totalitarinį 
judėjimą“ nuo „totalitarinės 
valdžios“, įrodinėdama, kad 
iki karo pradžios „totalitari- 
nės vyriausybės“ egzistavo 
tiktai TSRS. Vokietijoje totali- 
tarinis valdymas visiškai su- 
siformavęs „tiktai karo metu, 
kai užkariavimai Rytuose da- 
vė didžiules žmonių mases 
ir suteikė galimybę įrengti 
mirties stovyklas“ (Korzenie 
totalitaryzmu, p. 360). 


*E. Gellner, Perestroika, p. 232. 


? Ten pat, p. 233. 

įvairiai interpretuojama ir kad praktinės tų interpretacijų pa- 
sekmės priklauso nuo konkrečių istorinių aplinkybių. Nėra „vie- 
nintelio, tikrojo marksizmo“: vienintelės teisingos, visuotinai 
privalomos marksizmo interpretacijos paieškos yra vaikiška 
dogmatikų liga. Kuo turtingesnė doktrina, tuo daugiau yra isto- 
riškai teisėtų ir logiškai nuoseklių jos aiškinimų. 

Nepaisant to, lieka faktas, kad marksizmas įrodė savo tinka- 
mumą nuosekliausios totalitarizmo formos įteisinimui, kad leni- 
ninių-stalininių režimų nusikaltimai buvo vykdomi marksistinės 
utopijos labui ir kad beveik visi pasaulio marksistai rėmė tuos 
režimus atsižvelgdami į jų ideologinę genealogiją. Galima teigti, 
kad tai nebuvo absoliučiai būtina, bet neįmanoma pripažinti, kad 
tai buvo atsitiktinumas. Leninizmas ir stalinizmas, kaip teorija ir 
praktika, nebuvo klaidingo marksizmo supratimo, o juo labiau 
tyčinio jo iškraipymo išdava: tai buvo dominuojanti XX amžiaus 
marksistinės minties forma. To fakto reikšmė yra milžiniška; mėgi- 
nimai įrodinėti, kad „tikrasis marksizmas“ neturėjo nieko bendra 
su komunistiniu totalitarizmu, yra arba kraštutinai naivūs, arba 
intelektualiai nesąžiningi. 

Glaudų marksizmo ryšį su komunistiniu totalitarizmu nu- 
lėmė ne tiktai istorinės aplinkybės, o kartu ir vidinė marksistinio 
revoliucinio judėjimo logika. Žinoma, tiesa, kad marksistinėje 
visuomeninės-ekonominės raidos teorijoje buvo daug išmintin- 
gų perspėjimų apie bravūrišką revoliucingumą ir utopizmą; to- 
dėl tad vokiečių socialdemokratinis marksizmas galėjo įgauti 
demokratinio socializmo, vis geriau prisitaikančio prie buržua- 
zinės demokratijos ir kapitalistinės ekonomikos, pavidalą. Bet 
tokios evoliucijos kaina buvo tokia, kad buvo pamažu atsisaky- 
ta esminių judėjimo marksistinės tapatybės elementų: revoliu- 
cinio radikalizmo ir utopinio idealo. Šitaip istorinis materializ- 
mas palengva atsiskyrė nuo komunistinės utopijos, virsdamas 
idealo kritikos įrankiu. Šiame procese lemiamą vaidmenį suvai- 
dino Eduardas Bernsteinas, priešpriešindamas mokslinį (evo- 
liucinį) marksizmą utopiniam (revoliuciniam-dialektiniam) 
marksizmui ir atsisakydamas utopijos mokslo labui. Nepaisant 
formalaus atsiribojimo nuo Bernsteino revizionizmo, vokiečių 
socialdemokratija nuėjo marksizmo dekomunizavimo keliu ir 
užbaigė tą evoliuciją visišku marksistinio palikimo atsisakymu. 
Tad nieko keista, kad visi tie, kam marksizmo šerdis buvo revo- 
liucinis radikalizmas ir komunizmo vizija, turėjo simpatizuoti 


2. Marksistinė laisvė ir komunistinis totalitarizmas 


rusiškajam bolševizmui. 1917 metais negalėjo būti abejonių, kad 
revoliucinio komunizmo reikalas atiteko lenininei partijai, su 
panieka atsisakančiai sukompromituoto socialdemokratijos pa- 
likimo ir išdidžiai grįžtančiai prie senojo „komunistų partijos“ 
pavadinimo. Leninas tada ne be pagrindo prisiskyrė sau inte- 
gralaus marksizmo išgelbėjimą ir apibūdindavo savo partiją 
kaip vienintelį teisėtą revoliucinės marksistinės tradicijos pa- 
veldėtoją. 

Šitaip socialistinis darbininkų judėjimas galutinai suskilo 
į dvi priešingas sroves: socialdemokratinę srovę, faktiškai at- 
sisakančią revoliucijos, komunistinių idealų ir internaciona- 
listinių aspiracijų, ir komunistinę srovę, organizuotą „naujo 
tipo partijos“ pavidalu ir sudarančią totalitarinės sistemos 
pagrindą. Galima ginčytis dėl to, kokiu mastu komunizmo 
įsigalėjimą Rusijoje nulėmė vienokios ar kitokios rusų inte- 
lektualinės tradicijos ir politinės kultūros bruožai, bet pačią 
komunistinio totalitarizmo esmę kildinti iš to šaltinio yra 
kraštutinai tendencinga. Komunistinė ideologija buvo giliai 
įsišaknijusi vakarietiškosios minties tradicijose, o revoliuci- 
nis komunistinis judėjimas Babeufui vadovaujant susiforma- 
vo kaip prancūzų revoliucijos atšaka. Šio judėjimo ideologi- 
jai iš pat pradžių buvo būdingi labai aiškūs totalitariniai siekiai. 
Taigi tam tikra prasme buvo nenuostabu ir numatoma, kad re- 
voliucija, įvykusi su komunistiniais šūkiais, išreikš totalitari- 
nes aspiracijas. Tai kilo ne iš specifinių laiko ir vietos aplinky- 
bių, o iš pačios komunistinio idealo esmės. 

Marxo ir Engelso komunizmas nebuvo šios taisyklės išim- 
tis. Tiesa, Marxas ir Engelsas stengėsi atsiriboti nuo „primity- 
vaus komunizmo“, sutapatinti komunizmą su visuotiniu žmo- 
nijos išlaisvinimu, bet tai nekeitė fakto, kad pačiame jų laisvės 
ideale slypėjo totalitarinis siekis. Kaip stengiausi parodyti, mark- 
sistinė „komunistinės laisvės“ vizija turi esminę reikšmę ko- 
munistinio totalitarizmo tikrajam supratimui —ir priešingai. 

Mūsų laikų žurnalistinio žargono „komunizmo“ termino 
rėikšmės neatskleidžia, kas iš tikro buvo komunistinis idealas 
ir komunistinis judėjimas. Kapitalistinėse šalyse tą terminą tai- 
ko visoms šalims, kurias valdė partijos, prisiskiriančios prie 
komunistinių, visiškai nepriklausomai nuo tų šalių ekonomi- 
kos socializacijos masto ir faktinės jų raidos krypties. „Rea- 
laus socializmo“ šalyse žodį „komunizmas“ aiški dauguma 

žmonių vartojo negatyvia prasme, reikšdami nepritarimą esa- 
mai sistemai ir jos privilegijuotiesiems; jei pasitaikydavo (la- 
bai retai, visų pirma konfliktinėse situacijose), kad pavartoda- 
vo jį pozityviąja reikšme, išreikšdami savo poziciją, tai tat buvo 
vien demonstratyvaus lojalumo partijos ir vyriausybės atžvil- 
giu išraiška. Postkomunistinėse šalyse „komunistas“ yra že- 
minanti etiketė, prisegama visiems asmenims, kurie kokia nors 
prasme sudarė nuverstojo režimo oficialiuosius privilegijuo- 
tuosius — net ir tada, kai tie žmonės iš esmės neturėjo nieko 
bendra su komunistine ideologija, talkino režimui vien papras- 
tu darbu arba dėl grynai oportunistinių paskatų. Ypatingu tos 
terminologinės painavos rezultatu tapo prarastas suvokimas, 
kad komunizmas yra kapitalizmo priešingybė: jeigu buvę ko- 
munistai (arba, tiksliau, buvę partijos nariai) tampa kapitalis- 
tiniais verslininkais, tai vadinami „komunistiniais kapitalis- 
tais“ irjų sėkmė vertinama kaip komunistinių jėgų gyvybingumo 
ir veidmainiškumo įrodymas. 

Tas keistas tikrojo termino „komunizmas“ turinio pamirši- 
mas yra išvada proceso, kuris prasidėjo maždaug tuo pat metu, 
kai buvo išplatintas terminas „realus socializmas“. Tai buvo ter- 
mino „komunizmas“ turinio išplovimo, jo pakeitimo terminu 
„Socializmas“, vis nuoseklesnio „komunistinės statybos“ pro- 
blemų nutylėjimo partinėje propagandoje, visuomenės tikslų ta- 
patinimo su esamos sistemos stiprinimu ir tobulinimu procesas. 
Vakarų šalių politinėje kalboje terminas „komunistinės šalys“ 
tada reiškė visas vadinamojo Antrojo pasaulio šalis, nepriklau- 
somai nuo jų lygio nei neatsižvelgiant į faktą, kad jos pačios va- 
dinosi „kuriančiomis socializmą“ arba daugių daugiausia „iš- 
sivysčiusio socializmo“ šalimis. Mėginimams pakeisti žodį 
„komunizmas“ neutraliu terminu „valstybinis socializmas“ pri- 
tarė dalis politologų, bet jie nepadarė įtakos kasdienei politikos 
kalbai. Galima drąsiai teigti, kad prie to prisidėjo abi ginčo ša- 
lys - tiek komunistai, tiek karingieji antikomunistai. Ir vieniems, 
ir kitiems rūpėjo nuslėpti vis akivaizdesnį komunistinio judėji- 
mo silpnėjimą, jo ideologijos eroziją ir komunistinės utopijos at- 
sisakymo neišvengiamumą. Į reformų kelią įžengiančios komu- 
nistų partijos išplaudavo komunizmo sąvokos turinį, bet pačios 
sąvokos neatsisakydavo, norėdamos užmaskuoti savo atsitrau- 
kimą ir išsaugoti pasaulio „antiimperialistinių jėgų“ vadovų po- 
zicijas. Antikomunistai savo ruožtu perdėjo komunizmo jėgą ir 

gyvybingumą, norėdami pelnytis paramą savo ideologiniam 
kryžiaus karui. Kitaip sakant, pirmieji baiminosi netekti įteisi- 
nimo, o antrieji — ideologinės demobilizacijos. 

Tačiau grįžkime prie laikotarpio, kai marksistai dar tikėjo 
komunistiniais idealais ir įsitraukdavo į jų įgyvendinimą. 

Rusų tarybinės praeities kritikai — tiek radikalios perestroi- 
kos šalininkai, tiek atviri bet kokių socializmo pavidalų prieši- 
ninkai -taikliai pastebėjo, kad bolševizmo „gimtoji nuodėmė“ 
buvo siekis visiškai eliminuoti rinkos santykius. Socializmo an- 
tirinkos koncepcija tapo esmine oficialios tarybinės ideologijos 
dogma ir lemtingai pasunkino visą šalies raidą’. 

Šios diagnozės vertę sudaro nurodytas glaudus ryšys tarp 
marksistinių idėjų ir centralizuotos planinės direktyvinės 
skirstomosios ekonomikos, susaistytos su politiniu totalita- 
rizmu. Tai yra tezė, visiškai priešinga „revizionistinėms“ kon- 
cepcijoms Vakarų sovietologų, kurie stengėsi minimalizuoti 
ideologinių veiksnių reikšmę tarybinės sistemos genezėje. Pa- 
vyzdžiui, Moshe Lewinas su pasibjaurėjimu neigė bet kokius 
teigimus apie marksizmo kaltę dėl tarybinio socializmo dok- 
trinos*. Knygoje Stalinism and the Seeds of Soviet Reform jis mėgi- 
no įrodyti, kad marksizmas iš esmės neturėjo jokios įtakos Sta- 
lino ekonominei politikai’. Antrojo šios knygos leidimo (1990) 
pratarmėje jis netgi teigė, kad nerinkos ekonomikos idėja buvo 
„Specifinė bolševikinė klaida“ (peculiarly Bolshevik fallacy), o 
ne visuotinai pripažinta marksizmo dogma. Nepo įvedimą jis 
pripažino įrodymu, kad „antirinkos manija nebuvo nepagy- 
doma liga“*. Lenino požiūrį, kad nepas buvo tik laikinas atsi- 
traukimas, jis nutyli. Tai leidžia jam aiškinti stalininį nepo 
likvidavimą ne kaip „socialistinio puolimo atnaujinimą“, o 
kaip arbitralinį diktatoriaus sprendimą, įgnoruojantį (taria- 
mai) bolševikinės minties evoliuciją į rinką, visiškai nesusiju- 
sią su marksistine komunizmo vizija. 

Kitas keistas teiginys atsiranda Lewino karinio komunizmo 
aptarime. Jis skamba taip: „turime prisiminti, kad socializmo rin- 
kos santykių doktrina [the doctrine of market relations in Socia- 
lism — pabr. A. W.), kurios geriausia išraiška bolševikinėje politinė- 
je literatūroje buvo Bucharino Pereinamojo laikotarpio ekonomika, 
iš esmės yra sena socialistinė doktrina, aiškiai suformuluota Mar- 
xo ir Engelso, o vėliau pripažinta viso marksistinio judėjimo". 
Šio sakinio prieraše Lewinas pažymi, kad tai gerai pavaizdavo 

JIUHU3Ma, „Hayka n XW3Hb“, 
1988, nr. 11-12, ir A. Tsipko 
[tas pats], Is Stalinism Really 
Dead? , San Francisco, 1990, p. 
82-90 (Cypko yra filosofas, 
aktyviai rėmęs Gorbačiovo 
politiką), taip pat žr. J. Coo- 
per, Construction... Reconst- 
ruction... Deconstruction kny- 
goje Perestroika, p. 164. 


2 Žr. M. Lewin, Conclusions 
knygoje Perestroika, p. 241. 


3 M. Lewin, Stalinism and the 
Seeds of Soviet Reforms, Ar- 
monk, 1991, p. XXIV. 


* Ten pat. 


` Ten pat, p. 82. 


590 


! Žr. W. Brus, Ogólne proble- 
my funkcjonowania gospodarki 
socjalistycznej, Warszawa, 
1964. 


? Ten pat, p. 38, 40. 


3 Ten pat, p. 48-52, 47. 


* Ten pat, p. 52. 


VI STALINIZMO DEMONTAVIMAS: DETOTALITARIZAVIMAS IR... 


Wlodzimierzas Brusas 1964 metais Varšuvoje išleistoje knygoje!. 
Bet iš tikrųjų Brusas ten reiškia visiškai priešingą Lewino tezei 
požiūrį, kad ekonomikos koncepcija buvo kažkas specifiškai bol- 
ševikiška; konkrečiai jis teigia, kad marksizmas anaiptol nebuvo 
laisvas nuo utopizmo ir kad marksistinė ekonominė utopija buvo 
visiško rinkos mechanizmų pakeitimo reguliuojamų, numatomuo- 
ju, centralizuotu planiniu ūkiu, visiškai pajungtu sąmoningam 
pasirinktų kolektyvinių tikslų realizavimui, koncepcija?. Bolševi- 
kai, pasak Bruso, šiuo požiūriu buvo visiškai ištikimi marksizmo 
dvasiai ir raidei: jų prisirišimą prie rinkos panaikinimo idėjos ro- 
do dviejų programinių dokumentų - Rusijos komunistų partijos 
1919 metų programos ir Komunistinio internacionalo 1928 metų 
programos - atitinkamų formuluočių visiškas panašumas. Leni- 
no veikalai neduoda jokio pagrindo daryti išvadą, kad karinio 
komunizmo sistemą jis būtų pripažinęs iš esmės klaidinga - klai- 
da buvusi tik ta, kad jis buvęs įvestas per anksti’. Kitaip sakant, 
Brusas laikė Stalino revoliuciją iš viršaus iš esmės sutampančia su 
Marxoir Lenino komunizmo statybos vizija. Priešingai nei Lewi- 
nas, aiškino ją ne primestomis aplinkybėmis, o doktrinos nuosta- 
tomis, „autonomiškomis grynai ūkinių sąlygų ir poreikių atžvil- 
giu““. 

Pažodžiui suprantamas teiginys, kad „socializmo rinkos san- 
tykių doktrina“ (tai yra doktrina, daranti prielaidą apie egzistavi- 
mą tokių santykių socialistinėje santvarkoje) yra iš esmės „sena 
socialistinė doktrina, aiškiai suformuluota Marxo ir Engelso“, 
išreiškia tokią absurdišką mintį, kad ją sunku priskirti Lewino 
lygio mokslininkui. Konteksto analizė rodo, kad Lewinas vei- 
kiau turėjo galvoje rinkos santykių panaikinimo socializme kon- 
cepciją ir kad pacituotas sakinys turėjo byloti apie koncepciją, 
susijusią su rinkos santykiais socializme. Šiaip ar taip, tai nepa- 
aiškinama vien stilistiniu negrabumu, nes išlieka faktas, kad Le- 
winas stengėsi sudaryti įspūdį, jog lenkų ekonomistas remia jo 
išvadą apie „specifinę bolševikinę klaidą“, kas buvo toliausia 
nuo tiesos. Miglotas ir klaidinantis formuluotės „socializmo rin- 
kos santykių doktrina“ pobūdis teigia prielaidą, kad tai kilo iš 
autoriaus nenoro pripažinti, kad tai buvo rinkos santykių pa- 
naikinimo socializme doktrina. Lewinas ieškojo formulės, kuri 
teigtų, kad žodis „panaikinimas“ yra per stiprus, kad „antirin- 
kos manija“ nėra būtinas marksistinio komunizmo bruožas, tai- 
gi kad galima būti marksistu ir kartu remti mišrią ekonomiką, 

jungiančią racionalų planavimą su rinkos ūkiu. Bet tai buvo tiktai 
geidaujamasis mąstymas. Iš tikrųjų Marxas, kaip stengiausi pa- 
rodyti, nepaliko jokių abejonių, kad rinkos santykiai turi būti 
visiškai eliminuoti jau pradinėje (socialistinėje) komunizmo sta- 
tybos stadijoje. Šiuo atžvilgiu jis buvo didesnis ekstremistas ne- 
gu Stalinas, nes reikalavo nedelsiant panaikinti pinigus ir pa- 
keisti prekybą planiniu produktų paskirstymu. „Socialistinę 
ekonomiką“ ir „rinkos socializmą“ jis vertino kaip logišką absur- 
dą, būdingą smulkiaburžuazinėms iliuzijoms. 

Taigi kraštutinis negatyvus požiūris į rinkos ekonomiką 
nebuvo marksizmo „pagydoma liga“, nesusijusi su esminė- 
mis marksistinės komunizmo vizijos prielaidomis. Tai buvo 
pati komunizmo širdis, komunistinės aksiologijos pamatas. 
Marxui didžiausia vertybė buvo rūšinė laisvė, kurios esmė 
turėjo būti racionali kolektyvinio likimo kontrolė, leidžianti 
išryškinti bendruomeninę Žmogaus prigimtį, sudaranti sąly- 
gas nevaržomai ir nesusvetimėjusiai žmonijos raidai. Rinka 
buvo pripažinta tokios laisvės priešingybe, įkūnijimu aklų, 
nekontroliuojamų gamtos jėgų, griaunančių žmonių planus 
ir paverčiančių Žmones jų pačių gaminių vergais. Nemaž ne- 
perdėtas yra teiginys, kad marksistinio komunizmo požiū- 
riu rinkos paradigma buvo paradigma radikalaus žmogaus 
dehumanizavimo, žmonijos rūšinės (bendruomeninės) esmės 
pavergimo per žmonijos suskaidymą į izoliuotus ir egoisti- 
nius individus, susaistytus susvetimėjusių ekonominių san- 
tykių tinklo. Taigi rinka pati savaime buvo Žmogaus didžiau- 
sio susvetimėjimo ir priežastis, ir rezultatas. Tai grindė tezę, 
kad rinkos panaikinimas komunistams yra prioritetas, daly- 
kas svarbesnis net už nuosavybės suvisuomeninimą. Nes, pa- 
sak Marxo, individuali nuosavybė galėjo būti nesusvetimė- 
jusi arba grąžinta iš susvetimėjimo, taigi atitinkanti žmonijos 
esmę, o rinkos santykiai buvo pagal apibrėžimą tapatūs nu- 
žmoginančiam susvetimėjimui, kuris, tiesa, būtinas kaip rai- 
dos pakopa, bet visais atžvilgiais prieštarauja komunistiniam 
laisvės ir orumo idealui. Net kapitalistinė privati nuosavybė 
pasirodė labiau atitinkanti komunizmą negu kapitalistinė 
rinka: nes tos nuosavybės centralizacija, pasiekusi kulmina- 
ciją monopolistiniame kapitalizme, sudarė galimybę racio- 
naliai planuoti, pažaboti spontaniškus (taigi aklus ir neprog- 
nozuojamus) rinkos mechanizmus. Kaip tik taip senas, rinkos 

darbo pasidalijimas, būdingas smulkios prekinės gamybos visuo- 
menei,buvo palengva keičiamas nauju, sąmoningai planuojamu 
darbo pasidalijimu didelėse pramonės įmonėse. Engelsas privedė 
šį protavimą iki logiškos išvados įrodinėdamas, kad kapitalistinis 
gamybos būdas vis labiau prieštarauja rinkos paskirstymui, kad 
piniginiai mainai stabdo kapitalistinių gamybinių jėgų plėtotę ir 
bus panaikintas iki nuosavybės suvisuomeninimo. Pagal tą diag- 
nozę socialistinis ūkis turėjo būti panašus į „vieną didelį fabriką“. 
Tai sudarė galimybę ne tik sąmoningai kontroliuoti gamybą, o ir 
planuoti gamybą iš vienos centrinės įstaigos, vykdančios savo val- 
dymo tarybos pavedimus!. 

Labai svarbu yra nustatyti, kaip marksizmas vertina san- 
tykį tarp komunizmo (su socialistine stadija) ir rinkos, nes 
dar neseniai vyko karštos diskusijos rinkos reformų socialis- 
tinėse šalyse tema. Daug šiuolaikinių socialistų ir plačiai su- 
prantamos kairės atstovų stengėsi pagrįsti galimybę suderinti 
socializmą su rinka. Dėl to kapitalizmas (siauresnė sąvoka) 
būdavo atribojamas nuo rinkos ekonomikos (platesnė sąvo- 
ka) ir būdavo įrodinėjama, kad socialistinė ekonomika nerei- 
kalauja visiško rinkos santykių panaikinimo. Galima ginčy- 
tis dėl šio požiūrio teisingumo ar klaidingumo, bet privalu 
suvokti, kad jis buvo visiškai svetimas marksizmo kūrėjams. 
Jeigu kas nors teigia atvirkščiai, tai akivaizdžiai neišmano 
pagrindinių marksizmo nuostatų arba ciniškai manipuliuo- 
ja marksistine tradicija, arba pagaliau (tam tikru mastu) ir 
viena, ir kita kartu. Marxo ir Engelso požiūriu siekimas ko- 
kiu nors pavidalu įtvirtinti rinkos santykius buvo kraštuti- 
nis smulkiaburžuazinis reakcingumas. Jie suvokė, kad už 
žmonijos išlaisvinimą iš dehumanizuojančių, susvetimėjimą 
didinančių rinkos mechanizmų reikės sumokėti individų pri- 
klausomybės nuo vienokių arba kitokių viešųjų valdžių di- 
dėjimo kaina, ir sąmoningai su tuo sutiko: nes rinkos tipo „ob- 
jektyvi“ priklausomybė (kaip teigė Marxas Grundrisse), yra 
atvirkščiai proporcinga asmeninei priklausomybei*. 

Šių paaiškinimų kontekste Leninas pasirodo esąs ortodok- 
siškesnis marksistas, negu įprasta manyti. Tiesa, jis atsisakė 
paplitusio istorinio materializmo aiškinimo socializmo per- 
galės galimybe atsilikusioje šalyje, bet liko ištikimas marksis- 
tinei ortodoksijai pažiūromis į ateities komunistinę visuome- 
nę. Netgi galima teigti, kad komunizmo klausimu kaip tik 
Leninas buvo ištikimiausias Marxo ir Engelso mokinys. Jis 

žinojo viską, ką jie parašė šia tema, ir stengėsi įgyvendinti. 
Jis buvo visiškas marksistas, kai aprašinėjo savo svajonių 
visuomenę kaip vieną didelį fabriką, valdomą vieno biuro. 
Naudojosi Engelso nurodymais, kai dėjo viltis į valstybinį 
kapitalizmą, įžvelgdamas savo pagrindiniu priešu esant ne 
centralizuotą pramoninę gamybą, o milijonus smulkiųjų ga- 
mintojų. Atkakliai stovėjo marksizmo dirvoje, keisdamas rin- 
kos mainus administraciniu produktų paskirstymu. Jo parti- 
jos didis nusivylimas dėl nepo įvedimo marksistiniu požiūriu 
buvo visiškai paaiškinamas: menševikai, akademiniai mark- 
sistai ir kiti „evoliuciniai socialistai“ dalinį grįžimą prie rin- 
kos ekonomikos galėjo laikyti atitinkančiu marksistinę „rai- 
dos stadijų“ koncepciją, bet bolševikai, kaip revoliuciniai 
komunistai, čia matė visų pirma tragiškai Žeminantį pasi- 
traukimą nuo mokytojų komunistinių idealų. Taigi supran- 
tama, kad jų dauguma nekantriai laukė nepo pabaigos ir en- 
tuziastingai parėmė Stalino „revoliuciją iš viršaus“. Tad tikra 
tiesa, kad nerinkos ekonomikos idėja yra „bolševizmo pri- 
gimtinė nuodėmė“ bei tas jo ideologijos elementas, kuris pra- 
skynė kelią Stalinui. Bet tiesa yra ir tai, kad ši „prigimtinė 
nuodėmė“ buvo neatskiriama nuo marksizmo kūrėjų komu- 
nistinės utopijos. 

Vadinasi, komunizmo santykis su rinka yra toks, kaip ug- 
nies su vandeniu. Jei į komunizmą žiūrime rimtai, jei tuo žo- 
džiu pažymime tam tikrą visuomeninės santvarkos viziją, o ne 
vien autoritarinę partokratiją, tai negalime nepastebėti esminio 
prieštaravimo tarp komunizmo ir rinkos. Jeigu kokioje nors par- 
tijoje, dar neseniai buvusioje komunistinėje, nugali rinkos ir pri- 
vatizacijos idėjos, tai dera pripažinti atsisveikinimą su komu- 
nizmu - visiškai nepriklausomai nuo reformatorių ketinimų!. 
Tada nereikėtų puoselėti iliuzijų dėl tariamo tęstinumo - juk 
faktinio dekomunizavimo procesas prasideda ne oficialiomis 
deklaracijomis apie komunizmo atsisakymą, o juo labiau ne 
tuo, kad valdžią perima antikomunistai. Bet taip pat klaidinga 
būtų interpretuoti prorinkos deklaracijas kaip staigų lūžį, nes 
„Tealiojo socializmo“ marketizaciją paprastai sukelia evoliuci- 
ja, kuri tęsiasi dešimtmečius. Pridurkime, kad tą evoliuciją su- 
daro ne tiek organiška raida, kiek pradinių prielaidų ir tikslų 
atsisakymas. Šiame kontekste mus visų pirma domina du tos 
evoliucijos aspektai: oficialios ideologijos „deutopizavimas“ ir 
partinio elito komunistinės tapatybės faktinis netekimas. 

Rusiškajam komunistiniam eksperimentui iš pradžių bu- 
vobūdinga utopinė bravūra. Karinio komunizmo aiškinimuo- 
se įvairaus pobūdžio išorinėmis aplinkybėmis paprastai yra 
dalis tiesos, bet ignoruojama tai, kas svarbiausia: idėjinis bol- 
ševikų komunistinis įsitraukimas, jų euforinės nuotaikos pa- 
ėmus valdžią ir tos sėkmės didžiulė įtaka jų programos radi- 
kalizavimui (utopizavimui). Juk valdžios paėmimas buvo 
laikomas istorijos vairo perėmimu, atsistojimu visos žmoni- 
jos pažangos priešakyje. Taigi suprantama, kad jis sukėlė 
triumfo nuotaiką, nesuderinamą su teoriniais skrupulais, mo- 
bilizuojančią kovai dėl komunizmo per daug nesisielojant 
dėl „objektyvių sunkumų“ ir demokratiškai išreikštos dau- 
gumos valios. Sprendimas kurti Rusijoje socializmą buvo ide- 
ologinis sprendimas, kurį priėmė charizmatinis drausmin- 
gos, kariškai organizuotos ir tvirtai indoktrinizuotos 
mažumos revoliucinės partijos vadovas. Kaip tik tai buvo 
tarybinės „proletariato diktatūros“ totalitarinio pobūdžio 
priežastis. Žinoma, tarybinis kelias į totalitarizmą buvo vei- 
kiau vingiuotas, negu tiesus. Jame buvo ir eksperimentų su 
darbininkų dalyvaujamąja demokratija, tam tikra dozė 
pakantumo kultūros pliuralizmui (iki stalininio laikotarpio), 
visų pirma priverstinio pasitraukimo iš kryžiaus karo su rin- 
ka laikotarpis. Bet galop persvėrė valia kurti socializmą (kaip 
pirmą komunizmo stadiją), o ideologinis mąstymas pasiro- 
dė esąs stipresnis už pragmatišką atsargumą. Kai nepasitei- 
sino viltys, dedamos į darbininkų demokratiją, partijos va- 
dovai nutarė įvesti planinį ūkį, besiremiantį direktyvomis ir 
prievartinio darbo sistema. Kai paaiškėjo, kad nuvertus ka- 
pitalizmą neišlaisvinta nauja, adekvati Žmonių sąmonė, bu- 
vo nutarta, kad naują žmogų sukurs totališkos, viską apiman- 
čios indoktrinacijos, nuolatinės ideologinės priespaudos 
sistema, sujungta su bausmių ir apdovanojimų sistema. Kai 
tapo aišku, kad tų tikslų įgyvendinimas reikalauja eliminuo- 
ti ne tiktai politinę laisvę, o ir sąžinės laisvę bei intelektuali- 
nę laisvę, tai tatai reiškė, kad visos Žmogaus gyvenimo visu- 
mos ideologinės priežiūros įvedimas yra istorinė būtinybė. 
Taip pat buvo įteisintas masinis teroras, o paskui ir faktinė 
Vado deifikacija. 

Štai taip marksistinė utopija pagimdė komunistinio totali- 
tarizmo sistemą. Ta sistema įvedė tam tikrą svarbiausių tikslų 
hierarchiją, viską pajungdama didžiajam galutiniam tikslui, o 

tas praktikoje reiškė, kad valdžios pasisavino sau ne tiktai 
politinio, o ir intelektualinio, kultūrinio ir moralinio vadova- 
vimo teisę. Likvidavo ne tiktai pilietinę visuomenę, o ir bet 
kokią individo gyvenimo privatumo sferą. Sistemai buvo m4ža 
piliečių apolitiškumo, atvirkščiai - reikalavo aktyviai prisidė- 
ti įgyvendinant jos uždavinius ir sugebėjo efektyviai priversti 
tatai daryti. Mokėjo organizuoti masinį entuziazmą ir mobili- 
zuoti mases žygiui į „šviesią ateitį“. Negalėjo apsiriboti išori- 
niais laisvės suvaržymais, nes norėjo būti vienintelė bet kokių 
veiksmų inspiratorė ir vienintelis šaltinis. Sistema buvo ide- 
okratinio pobūdžio, nes kėlė sau tikslą ne tiktai prievarta tapti 
„politiškai teisi“, bet ir internalizuoti tatai moralinio ir inte- 
lektualinio vienmintiškumo pavidalu. Siekė sukurti naują žmo- 
gų, taigi pakeisti tapatybę tų, kuriems viešpatavo. Taigi buvo 

„Institucionalizuotos revoliucijos“', nepaliaujamo ideologinio 
kryžiaus karo dėl viešpatavimo protams ir sąžinėms sistema. 
Tiesa, ji ne visada toje kovoje laimėdavo, bet verčia susimąsty- 
ti faktas, kad per daugelį metų pasiekė didžiulių rezultatų 
„sąlygojant žmones jos ideologinių prielaidų bazėje“*. 

Nėra reikalo specialiai įrodinėti, kad Marxas ir Engelsas nenu- 
matė kaip tik tokio savo idėjų įgyvendinimo. Bet yra visiems žino- 
ma tiesa, kad idėjos susilaukia ir nenumatytų pasekmių. Sunku 
paneigti, kad tų nelauktų pasekmių tyrimas, aiškinimasis, kaip iki 
jų prieita, yra visiškai teisėtas ir nepaprastai svarbus idėjų istorijos 
uždavinys. Tat iškyla klausimas: ar tarybinį totalitarizmą galima 
laikyti nenumatytu marksistinės ideologijos padariniu? Kiek jis 
buvo inspiruotas ir pagrįstas marksistinės būtinų istorijos dėsnių 
ir „šuolio į laisvės karalystę“ koncepcijos? 

Visų pirma pažymėkime, kad Marxas ir Engelsas suvokė 
bent kai kurias savo idėjų pasekmes. Jie žinojo, kad „šuolį į 
laisvės karalystę“ sudarys tokia visuomeninio gyvenimo or- 
ganizacija, kurioje joks „natūralus spontaniškumas“, joks pliu- 
ralizmas nesugriaus racionalaus vienmintiškumo ir nesutruk- 
dys planingai realizuoti sąmoningai pasirinktus kolektyvinius 
tikslus. Šis idealas neigė rinkos ekonomiką kaip „aklųjų jėgų“ 
žaidimą, racionalumo ir tikros, pozityvios laisvės neigimą. Taip 
pat neigė pilietinę visuomenę hėgeliškąja prasme, kaip parti- 
kuliarinių grupinių interesų veikimo lauką. Dalyko literatū- 
roje yra paplitęs požiūris, kad pilietinė visuomenė sudaro in- 
divido laisvės bazę ir būtiną totalitarinio palikimo įveikimo 


595 


"R. Lowenthalio terminas. Pa- 
sak Lėwenthalio, „institucio- 
nalizuota revoliucija“ (arba 
Stalino „revoliucija iš viršaus“) 
buvo nenumatyta Lenino ko- 
munistinio utopizmo ir jo pra- 
laimėjimo pasekmė, žr. Be- 
yond the <Institutionalized 
Revolution> in Russia and Chi- 
na knygoje The Soviet Union 
and the Challenge of the Future, 
A. Shtromas, M. Kaplan 
(red.), t. 1, New York, 1988, 
p. 16. 


* Z. Brzezinski, Ideology and 
Power in Soviet Politics, p. 47. 

sąlygą. Čia yra daug tiesos ir kaip tik todėl reikia aiškiai suvok- 
ti, kad marksizmo įkūrėjai priklausė prie nesutaikomų biūrgerli- 
che Gesellschaft kritikų. Tiesa, jie priešinosi mėginimams įvesti 
biurokratinę visuomenės gyvenimo kontrolę, ko siekė „parazi- 
tuojanti valstybė“ (monarchistinė arba bonapartistinė), bet tai 
buvo susiję tik su klasinėmis visuomenėmis, kuriose „bendruo- 
menės gerovė“, pasak jų, galėjo būti tik apgaulinga fikcija; o jų 
ateities neklasinės visuomenės idealas numatė visišką partiku- 
liarinių interesų eliminavimą, vieningą visų individų pajungi- 
mą bendriems Žmonijos rūšies interesams ir tikslams. Jų socia- 
lizmo koncepcija ypač numatė panaikinti civilinę teisę, nes čia 
teisingai įžvelgė formalų individualių interesų pliuralizmo 
sankcionavimą. Marxas savo ankstyvojoje esė Žydų klausimu 
apie pilietinę visuomenę rašė su pasibjaurėjimu ir priešišku- 
mu, įžvelgdamas buržuazinio egoizmo triumfą ir postu- 
luodamasjos visišką panaikinimą harmoningo rūšinio gyveni- 
mo labui’. Būtų klaida laikyti šį požiūrį jaunatvišku Kapitalo 
autoriaus nukrypimu. Marxo rūšinės laisvės idėja, sudaranti jo 
komunizmo pagrindą, postulavo prarastos žmonijos vienybės 
atkūrimą ir racionalią visuomeninių jėgų kontrolę; taigi turėjo 
priešintis dalyvaujamajam pliuralizmui, žmonijos pasidaliji- 
mui į autonomines grupes su priešingais interesais bei sponta- 
nišku visuomeninių jėgų veikimu. Spontaniška tvarka, valdo- 
ma rinkos „nematomos rankos“, Marxui atrodė esanti 
susvetimėjusi tvarka, aklųjų kvazigamtinių jėgų pergalė, 
sudaiktintos „objektyvios priklausomybės“ dominavimas žmo- 
nėms; taigi pati savaime buvo racionalumo ir laisvės totališkas 
neigimas, Žmogaus, kaip „rūšinės būtybės“, degradavimo iš- 
raiška. Šiuo požiūriu „šuolis į laisvės karalystę“ turėjo visų 
pirma būti individualaus dalyvavimo panaikinimas, „egoiz- 
mo“ įveikimas, liberaliai suprantamo „privatumo“ pašalini- 
mas, taigi visiška rūšinio racionalumo pergalė prieš individua- 
lų spontaniškumą. Engelsas, kaip prisimename, tai pavadino 
aktyvių visuomeninių jėgų pavertimu iš „demoniškų valdovų“ 
„klusniais tarnais“. Tatai buvo iš tikrųjų vizija totaliai admi- 
nistruojamos visuomenės, kurioje „nematoma rinkos ranka“ bus 
pakeista visuomeninės valdžios „matoma ranka“ ir racionalia 
vieningos, sistemingos organizacijos tvarka. | 

Beliko išsiaiškinti du dalykus: pirma, kas turėtų kontro- 
liuoti - kas būtų įgaliotas atstovauti visuotiniam žmonijos inte- 

resui ir atimti iš visuomeninių jėgų jų „egoistinę“, „anarchiš- 
ką“ autonomiją? Antra, kas turėtų būti redukuotas iki „klusnių 
tarnų“, visos rūšies racionalios valios paklusnių instrumentų? 
Bendriausias atsakymas į tą klausimą, žinoma, buvo tezė, kad 
bendražmogiškiems interesams adekvačiai atstovauja darbinin- 
kų klasė. Bet Engelsas, Marxo pritariamas, tatai sukonkretino 
savajame „moksliniame socializme”. Jis išaiškino, kad darbi- 
ninkai gali išlaisvinti save ir visą žmoniją tik tada, kai perpras 
Marxo mokslą ir pasisems mokslinių Žinių apie istorinės rai- 
dos dėsnius. Kaip stengiausi parodyti, ta koncepcija tapo stali- 
nizmo filosofiniu pagrindu ir „moksliniu“ įteisinimu. „Buržu- 
azinių“ visuomenės mokslų, kaip iš esmės tendencingų ir 
idealistinių, diskreditavimas grindė marksistų pretenzijas į tie- 
sos monopolį. „Istorinės raidos dėsnių“ laikymas „objektyvios“ 
komunizmo pergalės garantija teikė marksistinei partijai daug 
tvirtesnį įteisinimą, negu elektorato valia; tai teikė jai nepalygi- 
namą savo teisumo pojūtį, mesianistinį tikslą ir nepalaužiamą 
valią viešpatauti. Marksistinė utopija buvo galingo, kvazireli- 
ginio tikėjimo šaltinis. Marksistinė istorinės būtinybės teorija 
įteisino smurtą, o marksistinė liberalizmo kritika pateisino ci- 
nišką požiūrį į „buržuazinės demokratijos“ laimėjimus. Mark- 
sizmo aiškinimas esant viską apimančia, „moksline“ pasaulė- 
žiūra dar pridūrė ideokratinį matą, sudarydamas 
„pasaulėžiūrinės valstybės“ pamatą. Tatai buvo logiška ir nuo- 
sekli raida: nes jeigu išsilaisvinimas priklauso nuo „tikrųjų Ži- 
nių“ įgijimo, tai tų Žinių platinimas per universalią indoktrina- 
ciją yra galutinė laisvės triumfo sąlyga. 

Tai, žinoma, nereiškia, kad komunistinio totalitarizmo reiš- 
kinį būtina aiškinti vien tik analizuojant jo ideologinius šalti- 
nius. Aišku, komunistinis totalitarizmas radosi veikiamas dau- 
gelio priežasčių — ekonominių ir socialinių, politinių ir 
kultūrinių. Negalima neigti nė įvairių atsitiktinumų bei asme- 
ninių veiksnių reikšmės. Bet šios knygos tikslas yra pagrįsti 
nuomonę, kad be ideologinio komponento, kurį suteikė mark- 
sizmas, rusų revoliucija nebūtų nulėmusi komunistinės totali- 
tarinės sistemos atsiradimo. Ryšys tarp revoliucinio marksiz- 
mo ir tarybinio komunizmo yra nepalyginamai glaudesnis ir 
labiau tiesioginis, negu santykis tarp protestantizmo ir kapi- 
talizmo, aprašytas Maxo Weberio. Priminti apie tai būtina 
dviem atžvilgiais: Vakarų kairiųjų atžvilgiu ir Rytų Europos 

1 Žr. F. A. Hayek, The Counter- 
Revolution of Science. Studies of 
the Abuse of Reason, Indiano- 
polis, 1952, p. 368. Kitoje tos 

kas rašė: „Abejoju, ar įmano- 
ma pervertinti įtaką, kurią il- 

p. 400). 

dešiniųjų atžvilgiu. Nes totalitarinės komunizmo praktikos ir 
jo marksistinės ideologijos tarpusavio priklausomybės neigi- 
mas gali tarnauti labai įvairiems tikslams. Daug Vakarų kairių- 
jų atstovų tai darė siekdami išgelbėti marksizmo prestižą. Daug 
Rytų Europos dešiniųjų atstovų tai daro siekdami pagrįsti tezę, 
kad komunizmas nesiliauja buvęs komunizmu net ir tada, kai 
atsižada savo ideologijos, taigi kad ekskomunistai nusipelno ir 
toliau būti vadinami komunistais. 

Vienas iš pagrindinių šios knygos tikslų yra parodyti idėjos 
istorijos reikšmę geresniam totalitarizmo reiškinio supratimui. 
Nes sutinku su Friedricho Hayeko nuomone, kad idėjos istorija 
atskleidžia nutylėtus žmogiškųjų veiksmų pagrindus ir kad sun- 
ku pervertinti didžiųjų idėjų įtaką ilgalaikiams istoriniams pro- 
cesams!. 

Visos klasikinės totalitarizmo teorijos, pžrengtos šeštąjį de- 
šimtmetį, sutartinai teigė, kad totalitarinės sistemos veiks- 
mingai naikina visas opozicijos užuomazgas ir todėl nesu- 
griaunamos iš vidaus. Iš to labai dažnai buvo daroma išvada, 
kad totalitarizmas atsparus vidinėms permainoms. Bet ne- 
trukus paaiškėjo, kad ši tezė nepagrįsta. Nepaisant įvairaus 
pobūdžio stabtelėjimų ir grįžimų prie „seno“, Chruščiovo des- 
talinizacijos kampanija parodė, kad tarybinė sistema neliks 
įšaldyta stalininiu pavidalu. Tiesa, Brežnevo konservatyvios 
stabilizacijos politika siejosi su daline Stalino reabilitacija, bet 
taip pat vedė šalį iš stalininio totalitarizmo, bent jau tuo, kad 
demonstravo revoliucinio veržlumo išsekimą ir tikėjimo ko- 
munistiniais idealais nusilpimą. Vis sunkiau buvo neigti fak- 
tą, kad tarybinė sistema vis dėlto kinta ir kad ji niekada ne- 
buvo tokia monolitinė, kaip teigta paplitusiais totalitarinio 
modelio aiškinimais. Šeštąjį dešimtmetį suformuotas mode- 
lis pasirodė esąs pernelyg statiškas, nepajėgus paaiškinti tų 
permainų. „Vadinamojo totalitarinio modelio rėmuose, rašė 
Chalmersas Johnsonas, sunku išsiaiškinti raidą ir jos pasek- 
mes [...] Dar sunkiau tuose rėmuose išsiaiškinti netikėtus 

visuomeninės struktūros pasikeitimus ir jų pasekmes“. Iš tos 
diagnozės daug mokslininkų padarė išvadą, kad totalitarizmo 
sąvoka neteko pažintinės savybės, pasirodė supaprastinta, su- 
siaurinta, perdedanti specifinius tarybinės santvarkos bruožus, 
tokius kaip marksistinės ideologijos vaidmuo. Kai kurie nuėjo 
dar toliau, laikydami totalitarizmo teoriją šaltojo karo įrankiu ir 
visiškai jos atsisakydami. 

Tokia pozicija dažnai išreikšdavo veikiau politines nei moks- 
lines pažiūras: kairiesiems intelektualams buvo paranku atsi- 
kratyti sąvokos, pernelyg dažnai vartojamos dešiniųjų tikslams. 
Bet tą patį reikia pasakyti ir apie dešiniuosius totalitarinio mo- 
delio gynėjus, bent tuos išjų, kuriems buvo svarbiausia įrodinė- 
ti, kad pasikeitimai Tarybų sąjungoje ir liaudies demokratijos 
šalyse yra veikiau tariami ir niekuo nekeičia totalitarinės san- 
tvarkos esmės, kad daug jų tėra tik sąmoningas manevras ap- 
gauti Vakarams. Nusivylimas aštuntojo dešimtmečio paleng- 
vėjimu irjėgos panaudojimas prieš „Solidarumą“ Lenkijoje kiek 
padidino tokių interpretacijų tikėtinumą, bet netrukus paaiškė- 
jo, kad jos tarnauja visų pirma kraštutinai dogmatiškam anti- 
komunizmui, kuris negalėjo susitaikyti su „mėgstamo velnio“ 
praradimo perspektyva. Tų interpretacijų autoriai, dogmatiš- 
kai darę prielaidas, kad „realus socializmas“ niekaip nekeičia 
ir negali pakeisti savo totalitarinės esmės, turėjo arba minimali- 
zuoti vykstančių permainų reikšmę, arba be paliovos keisti to- 
talitarizmo apibrėžimą. Šitaip gimtoji, aiški totalitarizmo kon- 
cepcija buvo bemaž pamiršta, „totalitarizmo“ sąvoka liko 
apyvartoje dėl reikšminių atspalvių, susijusių su pažeminimu, 
bet jos apimtis buvo nepagrįstai išplėsta, o taip, žinoma, įvyko 
dėljos turinio nuskurdinimo. Dėl to tapo vadinama „totalitari- 
ne“ kiekviena valstybė, kurią valdė partija, prisiskirianti prie 
komunistinės genealogijos. 

Šitaip politinės emocijos padarė neįmanomą aiškią analizę 
ir sukėlė kuo didžiausią sąvokų sumaištį. Daugeliui jaunų in- 
telektualų atrodė, kad jie privalo pasirinkti: arba pripažinti ta- 
rybinės sistemos permainų realumą ir svarbą, taigi atmesti tota- 
litarinį modelį, arba pripažinti tą modelį drauge su tuščia 
permainų negalimumo idėja. Bet iš tikrųjų tokia dilema buvo 
tuščia, kilusi vien dėl šaltojo karo šalininkų ir priešininkų emo- 
cijų, logiškai nepagrindžiama pirminės totalitarizmo teorijos 
turiniu. Prisiminkime, kad įžymiausioji totalitarizmo teoretikė 
Hannah Arendt kartu buvo ir termino „detotalitarizavimas“ 

autorė. Juk kaip tik ji teigė, kad tarybinis totalitarizmas neper- 
gyveno Stalino mirties, kad Chruščiovo „atšilimas“ buvo ne 
tiktai pereinamoji politinė krizė, o ir „autentiško, niekada ne 
vienareikšmiško detotalitarizavimo proceso“ pradžia ir kad sep- 
tintojo dešimtmečio Tarybų sąjungos „jau negalima vadinti to- 
talitarine valstybe tikrąja šio žodžio prasme“. Arendt noro pri- 
pažinti permainų svarbą negalima aiškinti nuolaidumu 
komunizmui: tą norą lėmė veikiau rimtas požiūris į totalitarinį 
modelį ir jo griežtas taikymas. Arendt, priešingai nei jos seklūs 
populiarintojai, netapatino totalitarizmo su vienpartiškumu: ji 
pabrėždavo, kad vienpartinė tarybinė diktatūra liovėsi būti to- 
talitarinė ir kad mėginimai sustabdyti detotalitarizavimo pro- 
cesą, net kai to griebėsi pats Chruščiovas, patyrė visišką pralai- 
mėjimą*. Totalitarizmas jos aiškinimu buvo ne statiška sąvoka, 
o idealus modelis, arba pažinimo įrankis, leidžiantis paaiškin- 
ti tikrovę, išmatuoti ją sugretinant su modeliu (ryškiausiu Stali- 
no laikais), arba nutolstant nuo jo (būdinga postalininiam de- 
totalitarizavimui). Totalitarizmo sąvoka jai reiškė ne tik ypač 
represinę valdymo formą nepriklausomai nuo jos istorinės ge- 
nezės; veikiau reiškė padėtį, kurią sudarė pergalė totalitarinio 
judėjimo, kurį įteisino totalitarinė ideologija. Totalitarizmas ne- 
galėjo būti kažkas statiška, nes priklausė nuo judėjimo dina- 
mizmo ir ideologinių įsitikinimų tvirtumo, o represijų aparatas 
negarantavo, kad judėjimo energija niekada nebus išsemta, o jo 
ideologija niekada nepraras savo mobilizacinės jėgos. Hannah 
Arendt totalitarizmo modelis nebuvo modelis santvarkos, ap- 
saugotos nuo bet kokių vidinių permainų; tai buvo modelis san- 
tvarkos, reikalaujančios maksimalios mobilizacijos ir kaip tik 
todėl turinčios savo paties žlugimo užuomazgų. 

Kiti rimti totalitarizmo teoretikai, taip pat ir dešiniųjų pa- 
žiūrų atstovai, irgi anaiptol neneigė evoliucijos ir totalitari- 
nių santvarkų irimo. Pavyzdžiui, Leonardas Schapiro pabrė- 
žė, kad „totalitarizmas nėra sustingusi, nekintama forma, gali 
keistis ir evoliucionuoti, gali baigtis žlugimu ir nuvertimu'“. 
Brežnevo laikų Tarybų sąjunga (1972 metais), pasak jo, buvo 
šalis pereinamosios padėties, kuri galėjo baigtis arba naujo 
Stalino atsiradimu, arba totalitarinės valdžios pakeitimu ne- 
totalitarine oligarchinės diktatūros forma“. 

Kitaip tariant, teiginys apie totalitarinio režimo nuverti- 
mo iš vidaus negalimumą bylojo tiktai tai, kad jokia politinė 

opozicija negali įveikti totalitarizmo jo dinamizmo ir suklestėji- 
mo metu; bet tai visiškai nereiškė, kad totalitarinė santvarka 
nenusilps ir nesužlugs veikiama vidinių irimo procesų (kuriais 
toli pažengusios dezintegracijos stadijoje, žinoma, gali pasi- 
naudoti politinė opozicija). Tad tai buvo iš tikrųjų tautologinis 
teiginys, iš kurio buvo aišku, kad totalitarizmas, kuris išsaugo- 
jo savo tapatybę, liko ištikimas savo principams ir tiki savo rei- 
kalu (tai yra totalitarizmas iki detotalitarizavimo meto), ne tik- 
tai triuškina bet kokią opoziciją, o ir sėkmingai neleidžia jokiai 
opozicijai atsirasti ir organizuotis. 

Kritiškų 1989 metų įvykių išvakarėse Zbigniewas Brzezinskis, 
vienas iš klasikinės totalitarinės teorijos kūrėjų, suformulavo am- 
bicingą teoriją apie tris pasitraukimo nuo komunistinio totalita- 
rizmo fazes: 1) komunistinį autoritarizmą, 2) postkomunistinį au- 
toritarizmą ir 3) postkomunistinį pliuralizmą. Pagal tą schemą 
1988 metais komunistinis totalitarizmas tebebuvo tiktai Albanijo- 
je, Šiaurės Korėjoje ir Vietname; Rumunija, VDR ir Čekoslovakija 
ėjo į komunistinio autoritarizmo fazę, kurioje buvo Tarybų sąjun- 
ga; generolo Wojciecho Jaruzelskio valdoma Lenkija jau ėjo į po- 
stkomunistinio autoritarizmo fazę!. 

Kaip matome, klasikinės totalitarizmo teorijos pripažini- 
mas neturi sietis su statišku požiūriu į Tarybų sąjungos ir Vi- 
durio bei Rytų Europos šalių režimą ir visuomenę. Totalita- 
rinis metodas yra reikalingas tam, kad teisingai suprastume 
du istorinius procesus, dvi permainų gretas: totalitarizavimo 
procesą, kurio kulminacija buvo stalinizmas, ir ilgą, sudė- 
tingą ir daugiapusį detotalitarizavimo procesą. Kitaip sakant, 
totalitarizmo teorija išsaugo savo vertę, bet reikalauja papil- 
dyti ją jos permainų proceso arba pasitraukimo nuo totalita- 
rizmo teorija. 

Neteigiu, kad tai yra vienintelė teisėta pažinimo perspekty- 
va. Neneigiu, kad totalitarizmo sąvoka gali pasirodyti mažai 
naudinga vienokioms arba kitokioms specializacijoms sociali- 
nės arba ekonominės istorijos sferoje. Tai yra konkrečios disku- 
sijos dalykai. Bet manau, kad istorinių reiškinių tyrimas jų są- 
ryšyje su laisve yra visiškai teisėtas tiek intelektualiai, tiek 
moraliai ir kad tatai tikrai pateisina dėmesio sutelkimą į sistemą, 
kuri laisvės labui siekia visiškai pavergti. Bet yra tiesiog faktas, 
kad iš visų konkuruojančių tarpusavyje sovietologinių mokyklų 
„totalitarinė mokykla“ įnešė didžiausią indėlį į tragiškų „šuolio 

į laisvės karalystę“ rezultatų supratimą. Pirminė, klasikinė to- 
talitarinio modelio versija geriausiai paaiškina toliausiai pa- 
žengusį mėginimą visiškai panaikinti individo laisvę visuome- 
ninės masių emancipacijos labui, o jeigu taip, tai vien dėl šios 
priežasties ji nusipelno „pastovios vietos politinių mokslų ti- 
pologijose“!. 

Bet, norint išsaugoti naudingumą, totalitarizmo sąvoka ne- 
gali būti per daug plati. Turime arba Žiūrėti rimtai, arba visiškai 
jos atsisakyti. Nėra jokios prasmės vartoti šį terminą kaip tary- 
binės sistemos sinonimą, nepriklausomai nuo sąvokos evoliu- 
cijos fazių; bet yra prasmė klausti, kokiu mastu Tarybų sąjunga 
priartėjo prie totalitarizmo arba nutolo nuo jo kaip nuo tam 
tikro idealaus tipo”. Mėginimai pavaizduoti postalinines per- 
mainas kaip plėtrą totalitarizmo viduje arba perėjimą prie aukš- 
tesnių iš esmės nekintamos santvarkos fazių yra iš pagrindų 
klaidingi, nes komunistinis totalitarizmas nėra pajėgus orga- 
niškai evoliucionuoti, vis visapusiškiau reikšti savo tapatybę. 
Tai yra sistema, kuri atsirado dėl „politiškai priverstinės rai- 
dos“ (politically forced development), kaip utopinio projekto su- 
sidūrimo su besipriešinančia tikrove rezultatas, kaip ne visiš- 
kai lauktas (nors ne visiškai nelauktas) totalinės jėgų 
mobilizacijos siekiant sukišti visuomeninį gyvenimą į utopinio 
plano Prokrusto lovą produktas. Todėl tad komunistinio totali- 
tarizmo evoliucija galėjo būti tiktai detotalitarizavimas, tai yra 
organinio brendimo priešingybė, etapiškas, iš pradžių vos pa- 
stebimas atsitraukimas nuo savo taisyklių, tapatybės praradi- 
mo procesas, kurį užbaigė chaotiška dezintegracinė griūtis. Po- 
stalinines permainas vaizduojant kaip įprastines nekintamai 
totalitarinės sistemos mutacijas, einama į tų permainų reikš- 
mės minimalizavimą, taigi į netyčinį dėmesio nukreipimą nuo 
tikrųjų autentiško totalitarizmo baisumų ir į pačios „totalitariz- 
mo“ sąvokos turinio ištrynimą. Jis neleidžia suprasti, kad vadi- 
namasis komunizmo krachas buvo ne koks nors staigus, ste- 
buklingas įvykis, o vien paskutinė ilgos mažiau efektyvių ir 
gerokai mažiau matomų įvykių ir procesų grandinės grandis. 
Jeigu Tarybų sąjunga kartu su Vidurio ir Rytų Europos sateliti- 
niais režimais iki pat pabaigos būtų išlikusi totalitarinė, tai vi- 
siška tarybinės imperijos griūtis 1989-1991 metais būtų teoriš- 
kai nepaaiškinama ir būtų buvusi praktiškai neįmanoma. 

Šioje knygoje nėra vietos detaliai komunizmo proceso 

TSRS irjo europinėje „išorinėje imperijoje“ iširimo analizei. Tad 
aš tik lakoniškai apibendrinsiu įvykių eigą TSRS ir Lenkijoje 
kaip šalyje, kurioje permainų procesas buvo giliausias ir grei- 
čiausias. Uždavinys, kurį sau keliu, yra išskirti pagrindines 
detotalitarizavimo fazes ir veiksnius. 

Pirmą detotalitarizavimo proceso fazę atvėrė sąmoningas 
sprendimas ir politinė akcija: Nikitos Chruščiovo destaliniza- 
cijos kampanija. Dauguma istorikų ir prisiminimų autorių su- 
tartinai teigia, kad kultūrinis „atšilimas“, kurį sukėlė tas 
drąsus žingsnis, buvo tarybinės visuomenės „dvasinio atsi- 
naujinimo pradžia“!. „Slapto pranešimo“ partijos XX suva- 
žiavime 1956 metais reikšmė neapsiriboja tuo, kad buvo su- 
duotas smūgis Stalino kultui ir paskelbta teroro valdžios 
pabaiga: tai taip pat buvo didelis indėlis į komunizmo įteisi- 
nimo panaikinimą, „komunistinių dievų saulėlydžio“ epochos 
pradžia*. Tai sukėlė žymų sistemos represinių bruožų susil- 
pnėjimą. Buvo likviduota dalis vergiškų darbo stovyklų, reabi- 
lituota ir paleista dauguma politinių kalinių. Politinio elito na- 
riai gavo garantijas, kad partinės linijos pasikeitimai nesukels 
grėsmėsjų fiziniam saugumui. Sustingę ideologinio konformiz- 
mo kriterijai, kaip ir oficialios bei neoficialios cenzūros kriteri- 
jai, tapo gerokai lankstesni, ir tas įgalino paskelbti daugelį lite- 
ratūrinių kūrinių, prisiminimų ir publicistinių straipsnių, tai 
patenkino elementaraus padorumo ir tiesos troškulį. Niūrus 
nesenos praeities vaizdas — tiesa, gana gerai pažįstamas, bet 
nutylimas net ir privačiuose pokalbiuose, nustumiamas į už- 
marštį „dvigubos sąmonės“ — iškilo į kolektyvinės atminties 
paviršių ir tapo karštų diskusijų, kai kada net pusiau viešų (tai 
yra teoriškai uždaruose susirinkimuose, bet dalyvaujant gau- 
siems kviestiniams svečiams) objektu. Dėl intelektualaus suju- 
dimo savo ruožtu atsirado aiškių disidentų ir samizdatas. Val- 
džios Žiūrėjo į permainas su sumišusiais jausmais ir reagavo į 
įvykius gana nenuosekliai, svyruodamos tarp tam tikro pakan- 
tumo ir represijų, bet nedrįsdamos taikyti išmėgintų teroro prie- 
monių. Žinoma, pasitaikydavo stabdymų ir mėginimų pasi- 
traukti iš „dvasinio atsinaujinimo“ kelio, kaip, pavyzdžiui, 
brutali partinių organizacijų ir masinės informacijos priemo- 
nių kampanija prieš Borisą Pasternaką, kurį šitaip privertė atsi- 
sakyti Nobelio premijos. Bet taip pat buvo ir reikšmingų laimė- 
jimų, pavyzdžiui, liberali Aleksandro Tvardovskio žurnalo 

„Novyj mir“ politika, vainikuota Solženicyno apysakos Viena 
Ivano Denisovičiaus diena paskelbimu (pozityvų sprendimą nu- 
lėmė asmeninis Chruščiovo įsikišimas). Apskritai nėra abejo- 
nių, kad tai buvo pastebimo laisvės padidėjimo laikotarpis. Ne 
visada to buvo norima, bet sunku paneigti, kad čia buvo ir dide- 
lis pirmojo sekretoriaus nuopelnas. 

Bet imkimės kitos, mažiau žinomos, vis dėlto irgi esminės 
mūsų temai Chruščiovo laikotarpio pusės. Chruščiovas daž- 
nai vertinamas kaip komunistinio tikėjimo duobkasys; pavyz- 
džiui, Leszekas Kotakowskis pavadino jo kalbą partijos XX 
suvažiavime komunistinės mitologijos „moralinėmis laidotu- 
vėmis“!. Čia yra daug tiesos, bet reikia prisiminti, kad Chruš- 
čiovo ketinimai buvo visiškai ne tokie. Iš esmės jis buvo pas- 
kutinis tarybinis vadovas, karštai tikėjęs utopiniais 
komunizmo idealais, ir tas faktas aiškiai pažymėjo jo politi- 
ką“. Jis troško padaryti tarybinę valstybę mažiau represinę, 
nes manė taip pagreitinsiąs galutinį komunizmo triumfą. Su- 
silpnino ideologinės kontrolės sistemą, bet neatsisakė siekti 
visuomenės vienmintiškumo. XX suvažiavime jis skelbė „iš- 
plėstinę komunizmo statybą“ (razviornutoje stroitel stvo kom- 
munizma), priešpriešindamas tą šūkį ankstesnei, atsargesnei 
„etapiško perėjimo“ prie komunizmo politikai". 1961 metų par- 
tijos programoje jis įrašė prognozę, kad Tarybų sąjunga per 
dešimt metų ekonominiame lenktyniavime pralenks Jungtines 
Valstijas, o per kitą dešimtmetį pasieks išvystyto komunizmo 
stadiją ir įgyvendins idealą „kiekvienam pagal jo poreikius“. 
Jo pradėtos destalinizacijos tikslas buvo ne utopinių eksperi- 
mentų užbaigimas. Chruščiovas pritarė Stalino įsitikinimui, 
kad komunizmas reikalauja vienarūšės nuosavybės formos, 
tad partija turi anksčiau ar vėliau eliminuoti ne tiktai priva- 
čius sodybinius sklypus, o ir kolūkinę nuosavybę, paversda- 
ma kolūkiečius samdomais darbininkais*. Tad mėgino įkalbėti 
valstiečius „savanoriškai“ parduoti savo gyvulius kolūkiams 
ir persikelti į naujus „agromiestus“ , šitaip įgyvendinant komu- 
nistinį „prieštaravimų tarp miesto ir kaimo panaikinimo“ idea- 
lą?. Skirtingai nei Stalinui, Chruščiovui patiko egalitarinė ko- 
munizmo pusė ir jis planavo sumažinti darbo atlygio skirtumus, 
net propagavo požiūrį, kad priemiesčių vasarnamiai turi tapti 
bendra visos „tarybinės liaudies“ nuosavybe“. Trumpai tariant, 
jam buvo būdingas neramus utopinis dinamizmas, stūmęs par- 
tiją į nepaliaujamas reorganizacijas ir nesibaigiančias paieš- 

kas universalių sprendimų, kurie paprastai praktikoje nepa- 
siteisindavo. Todėl jis negalėjo suteikti šaliai stabilumo, kurio 
troško tiek gyventojai, tiek valstybės aparatas. Taip pat nega- 
lėjo suteikti išoriniam pasauliui įtikinamos taikaus sambūvio 
vizijos. Kaip tikras komunistas, užsienio politiką jis laikė kla- 
sių kovos išplėtimu, kuris turėjo baigtis priešininko žlugimu. 
Nemėgino to diplomatiškai slėpti, teikdamas pirmenybę leni- 
niškam atvirumui, palyginus su staliniška veidmainyste. Tad 
nieko keista, kad per vizitą Jungtinėse Valstijose taikūs ketini- 
mai nesutrukdė jam atvirai pareikšti amerikiečiams šeiminin- 
kams: „Mes jus palaidosime“. 

Svarbi Chruščiovo komunistinės utopijos atgaivinimo pla- 
no dalis buvo „valstybės atmirimo“ pabrėžimas. Savaime su- 
prantama, tai nereiškė nei noro silpninti tarybinę valstybės ma- 
šiną, nei pretenzijų į vadovavimą pasauliui atsisakymą. 
Chruščiovinės deetatizacijos prasmę išreiškė trys punktai. 

Pirma, remiantis Lenino Valstybe ir revoliucija, tai buvo vals- 
tybės biurokratijos mažinimo, valstybės susvetimėjimo įveiki- 
mo įjungiant į kasdienį valstybės organų darbą paprastus pi- 
liečius programa!. Antra, remiantis „valstybės atmirimo“ idėja, 
socialistinės visuomenės juridinės normos turėjo būti pakeis- 
tos neteisinėmis „socialinėmis normomis“. Trečia, turėjo pa- 
daugėti didelių visuomeninių organizacijų, veikiančių lygia- 
grečiai su valstybės organais ir taip skatinančių visuomenės 
iniciatyvą ir savivaldos dvasią. Kitaip sakant, biurokratiniai 
valstybės organai turėjo būti palengva keičiami į savaveiks- 
mes piliečių grupes, kurios savo reikalus imtų į savo rankas. 

Ši vizija buvo solidžiai pagrįsta marksistiškai, bet kaip tik 
todėl ji nebuvo liberalizavimo programa individualios laisvės 
didėjimo prasme. Nuodugniau ištyrus Chruščiovo idėjas ir kar- 
tu mėginimus jas įgyvendinti, peršasi išvada, kad jos yra gana 
pamokanti marksistinio idealo karikatūra; pamokanti naivu- 
mu, atskleidžianti visas komunistinio kolektyvizmo silpnybes 
ir pavojus. Drąsusis Stalino demaskuotojas neketino siekti pliu- 
ralistinės visuomenės; jo tikslas buvo savanoriškai konformisti- 
nė visuomenė, laisva nuo interesų konfliktų, ideologiškai vien- 
mintiška, nepaliekanti vietos individualistiniams 
pasirinkimams. Jis nuoširdžiai troško sumažinti baimės ir 
prievartos vaidmenį valstybėje, bet tik su sąlyga, kad prie- 
vartinį konformizmą pakeistų giliai vidinis konformizmas, 

mobilizuojantis mases aktyviai, entuziastingai siekti centro nu- 
matytų tikslų’. Tai turėjo sutvirtinti moralinę politinę visuome- 
nės vienybę ir maksimaliai išplėsti tarybų valdžios visuomeninę 
bazę. Didėjantis pilietinių iniciatyvų ir visuomeninių organizaci- 
jų vaidmuo komunizmo statyboje vaizdžiai parodytų dialektinį 
tarybinio žygio utopijos link pobūdį: aktyvaus gyventojų prisidėji- 
mo dėka tarybinė valstybė tuo pat metu stiprėtų ir atmirtų.. 

Specifiškai lenininis Chruščiovo vizijos bruožas, kurį labai 
pabrėždavo oficialūs jo laikotarpio ideologai, buvo siekis nuo- 
lat stiprinti vadovaujantį partijos vaidmenį. Tai aiškinama tuo, 
kad partija buvo laikoma ne valstybės dalimi, o visuomenės 
avangardu, atstovaujančiu aukščiausiam sąmoningumo lygiui, 
o sąmonės vaidmuo komunizmo statyboje juk turėjo būti lemia- 
mas. Be to, partija, kitaip nei valstybės organai, pasak teorijos, 
vartojo ne prievartą, o ideologinį įtikinimą, o valstybei atmirš- 
tant ramaus įtikinimo vaidmuo turėjo būti vis didesnis. Iš to 
labai logiškai sekė, kad „kuo labiau šalis artėja prie komuniz- 
mo, tuo labiau visuomenėje stiprėja vadovaujantis partijos vaid- 
muo'“. 

Bet tas paternalistinis vadovavimas neturėjo tęstis amži- 
nai. Juk buvo daroma prielaida, kad po galutinio komunizmo 
triumfo visiškai adekvati komunistinė sąmonė būsianti būdin- 
ga visiems. Šioje aukščiausioje raidos stadijoje neva atmirštanti 
taip pat ir partija, pavirsdama „bendravisuomenine organi- 
zacija, susijusia su savivaldos organais“. Ekonomiką tuomet 
kontroliuosianti centrinė planavimo įstaiga, kurios veiksmai 
remsiąsi mokslinėmis žiniomis ir demokratinio konsensuso 
principais. Nebūsią konfliktų tarp mokslo ir gyventojų porei- 
kių, nes visi visuomenės nariai moksliškai suprasią ekonomi- 
nės ir visuomeninės raidos dėsnius. Visi atstovausią tiems pa- 
tiems interesams, toms pačioms aspiracijoms, toms pačioms 
žinioms apie realias galimybes. Visuomeninė valdžia ir toliau 
egzistuosianti, bet nustosianti buvusi vyriausybine, politine 
valdžia. Visi individai jai paklusią savanoriškai ir sąmonin- 
gai, taip kaip muzikantai paklūsta savo dirigentui". 

Akivaizdus dalykas, kad tų prognozių ir pažadų įvykdymas 
priklausė nuo komunistinės indoktrinacijos rezultatų. Jerome'- 
as M. Gilisonas taikliai pastebėjo, kad komunizmas turėjo rem- 
tis besąlygišku paklusnumu, kylančiu iš „vidinio, stipriai įskie- 
pyto įsitikinimo, kad visuomenės vadovai yra neklystantys““. 

Tokiomis aplinkybėmis politika iš esmės darėsi nereikalinga, vals- 
tybė ir teisė galėjo drąsiai mirti. 

Egzistuojančios valstybės teisės keitimas nejuridinėmis vi- 
suomeninėmis-ideologinėmis normomis praktiškai daugiausia 
sukėlė grėsmę'. Tų normų vykdymo prievarta - arba suvisuome- 
ninta policinė funkcija -buvo patikėta įvairioms visuomeninėms 
organizacijoms, tokioms kaip vadinamosios liaudies draugovės, 
komunaliniai komitetai, liaudies teismai ir pan. Visi jie tapo įskun- 
dimo, šantažo ir net (uolių draugovininkų atveju) bendrapiliečių 
įbauginimo, brutalaus kišimosi į jų privačią moralę ir gyvenimo 
būdą įrankiais. Draugovės specializavosi versti žmones įskun- 
dinėti, kontroliuoti privatų kaimynų gyvenimą ir net šalinti prie- 
vartos būdu neoficialias dailės parodas*. Visuomeniniai teismai 
turėjo teisę nuteisti žmones ištrrėmimui už „socialistinės mora- 
lės“ pažeidimus. Ir darė tai be jokių procedūrinių taisyklių ir 
teisinių žinių (ką jau kalbėti apie konstitucijos paisymą). Ypač 
svarbusjų įgaliojimas buvo taikyti liūdnai pagarsėjusį įstatymą 
dėl „veltėdžių“ ,tai yra žmonių be nuolatinės darbovietės ir nusi- 
stovėjusio visuomeninio statuso. Viena iš to „socialistinio“ tei- 
singumo aukų tapo poetas Josifas Brodskis. Jis vėliau tapo Nobe- 
lio premijos laureatu. Jis buvo pripažintas „veltėdžiu“ ir iš 
Leningrado deportuotas į atskirtą nuo pasaulio kaimą Rusijos 
šiaurėje. 

Tačiau chunveibiniškos „paspartinto žygio į komunizmą“ 
formos prieštaravo kitai Chruščiovo programos daliai: siekiui 
užsitikrinti autentišką visuomeninį konsensusą. Nepaisant lais- 
vės dozavimo atsargumo, tam tikra visuomenės dalis gavo gali- 
mybę reikšti savo nuomonę apie visuomenės reikalus. Dėl to 
žymi dalis tarybinių teisininkų išdrįso pasipriešinti drastiškam 
nukrypimui nuo juridinės tvarkos, kuri turėjo įsigalioti 1957 
metais: įgaliojimui masiniams vietos gyventojų susirinkimams 
„Nuteisti kaimynus ištrėmimui prievartiniams darbams, jeigu 
pripažindavo juos visuomenei nenaudingais“?. Šis protestas, 
absoliučiai neįsivaizduojamas Stalino laikais, pasiekė savo tiks- 
lą: režimas nusileido, atsisakė siūlomo įstatymo. Arendt teisin- 
gai pripažino, kad tai buvo detotalitarizavimo proceso auten- 
tiškumo ir negalimumo pakeisti jo krypties įrodymas“. 

Nepaisant to, bandymas atgaivinti komunistinį utopizmą 
buvo toks pat būdingas Chruščiovo valdžios bruožas, kaip 
destalinizacija, literatūrinis „atšilimas“ ir kiti liberalizacijos 

pasireiškimai. Chruščiovo greito perėjimo prie komunizmo idė- 
ja sukėlė vulkanišką tarybinių marksistų utopinio entuziazmo 
protrūkį. Daugelyje knygų, daugiausia labai schemiškų ir ku- 
pinų pasikartojimų, buvo smulkiai aprašinėjama komunistinė 
ateitis, vaizduojama kaip visiška Naujojo Žmogaus pergalė prieš 
egoistinį individualizmą. Tų knygų autoriai šlovino visuome- 
ninį vaikų auklėjimą ir visuomeninio maitinimo įmones kaip 
veiksmingas kovos su šeimos egoizmu ir moters išlaisvinimo iš 
namų vergovės priemones. Įžymus ekonomistas Stanislavas 
Strumilinas siūlė, kad tėvai ir motinos savo vaikus galėtų lan- 
kyti tik po darbo valandų, ir mąstė apie šeimos panaikinimo 
naudingus rezultatus, tokius kaip turėjimas daugiau laiko gy- 
venimui kolektyve ir šeimyninių kivirčų eliminavimas!. Įnirtin- 
gų diskusijų objektas taip pat buvo leistinos asmeninės nuosa- 
vybės ribos; idėja, kad absoliučiai viskas, net ir asmeniniai 
skalbiniai, turi būti kolektyvo nuosavybė, buvo laikoma visiš- 
kai rimta, kaip viena iš galimybių?. Laikyta savaime supranta- 
ma, kad būsią panaikinti pinigai ir kad kolektyvas, o veikiau 
biurokratai dalinsiantys vartojimo produktus ir taip „išlaisvins 
piliečius iš kasdienių gyvenimo rūpesčių“. Laisvalaikis turėjo 
būti panaudojamas sąmoningai ir tikslingai. Kolektyvai turėjo 
ne tiktai turėti teisę, bet ir moralinę pareigą kištis į piliečių pri- 
vatų gyvenimą. 

Bendriausias tų netolimos ateities vizijų turinys buvo api- 
būdintas kaip visiško, nors savanoriško, konformizmo idealo 
įgyvendinimas, individo laisvės pakeitimas kolektyvo globa, 
visiškas asmenybės panirimas į kolektyvines vertybes*. Pribloš- 
kia tai, kad visiškai nebeliko Marxo minčių apie Ateities žmogų 
kaip labai tobulą, stipresnę, inteligentiškesnę ir gražesnę būtybę, 
negu dabartiniai žmonės. Tatai nebuvo atsitiktinumas: tobulo, 
genialaus žmogaus idėja tuomet asocijavosi su asmenybės kul- 
tu, su kuriuo Chruščiovas kovojo keldamas populistinį-egalita- 
rinį komunistinio idealo variantą. 

Iš esmės įvertinti Chruščiovo indėlį į detotalitarizavimo pro- 
Cesą nėra paprasta, nes įvertinimo negalima grįsti vien tik puo- 
limu prieš Staliną ir kraštutinių teroro apraiškų užbaigimu. 
Chruščiovas iš paskutiniųjų siekė atgaivinti komunizmą kaip 
ideologiją, gyvenimo būdą ir vienijančią didelio kolektyvinio 
tikslo viziją. Jis sušvelnino valstybės totalitariškumą, bet sten- 
gėsi sutvirtinti vidinius visuomeninės konformizacijos mecha- 

nizmus. Jis atsitraukė nuo Lenino ir Stalino, optimistiškai skelb- 
damas, kad Tarybų sąjungoje jau nebėra klasinių konfliktų, bet jo 
ketinimai tam tikra prasme buvo grįžimas prie leninizmo priori- 
tetų. Panašiai kaip Leninas ir kitaip negu Stalinas, Chruščiovas 
valstybės galią laikė ne savitiksle, o vien priemone pasiekti ko- 
munizmo tikslus. Taigi jo vaidmenį detotalitarizavimo procese 
galima apibūdinti kaip rizikavimą įgyvendinti utopiją sumaži- 
nus tiesioginę fizinę prievartą. 

Padėtis Lenkijoje, priešingai nei išoriškai atrodė, tuomet bu- 
vo visiškai kitokia. Totalitarizavimo procesas čia nebuvo už- 
baigtas, tad lengvai virto lavininiu pasitraukimu. Lenkijos 1955- 
1956 metų „atšilimas“ išjudino pačius komunistinio režimo 
pagrindus; „slaptas pranešimas“ pridūrė jam pagreičio, sukė- 
lęs daug didesnę negu Rusijoje partinių kadrų įteisinimo krizę; 
jo išdava, be kita ko, buvo atsiradęs revizionizmas, kaip intelek- 
tualinis judėjimas, siekęs Žymiai toliau negu pasiūlymai „grįž- 
ti prie šaltinių“. Wiadystawas Gomułka, perėmęs vadovavimą 
partijai po kelerių metų įkalinimo už „dešinįjį nukrypimą“, bu- 
vo tolimas nuo fundamentalizmo komunistas; tiesa, jis neketi- 
no iš esmės peržiūrėti įteisinamąją doktriną, bet, nepaisant to, 
sumažino jos vaidmenį, pabrėždamas grynai lenkiškas proble- 
mas (geopolitinė padėtis, Vakarų Žemės ir pan.) ir sąmoningai 
nukreipdamas dėmesį nuo galutinio tikslo. Netoli tiesos bus 
teiginys, kad jo pagrindinis įteisinimo argumentas buvo nacio- 
nalinio pobūdžio, nes apėmė įsitikinimą, kad turimomis sąly- 
gomis tiktai komunistai efektyviai tarnauja Lenkijos interesams, 
kad jie turi teisę valdyti, nes tik jie galėjo užtikrinti šalies nepri- 
klausomybę ir raidą. O Gomułka iliuzijų teturėjo nedaug, suvo- 
kė komunizmo nepopuliarumą Lenkijoje ir todėl sąmoningai 
vengė kalbėti apie komunistinę ateitį; jis puikiai žinojo, kad jo 
partija nieko nepelnys, jei žadės tėvynainiams komunistinį mi- 
leniumą, tad siekė jos nacionalinio įteisinimo kaip „liaudies 
demokratijos“ santvarkos vadovaujančios jėgos. Jo „lenkų ke- 
lias į socializmą“ — kitaip negu Chruščiovo „sparčios komu- 
nizmo statybos“ programa - turėjo būti kuo ilgiausias, o galuti- 
nis tikslas taip ir nebuvo aiškiai apibrėžtas. Kai Chruščiovas laikė 
kolūkinę nuosavybę nepakankamai komunistine ir planavo pa- 
versti ją visos visuomenės nuosavybe, Gomutkos Lenkijoje buvo 
leista naikinti veikiančius gamybinius kooperatyvus, o privataus 
sektoriaus dominavimas žemės ūkyje buvo laikomas pozityvia 

lenkų ekonominio modelio specifika. Pašalinus iš vadovybės 
komunistus fundamentalistus, kaip atsakingus už stalinizmo 
ekscesus, partijos politika pradėjo tapti vis pragmatiškesnė, vis 
mažiau suvaržyta principų ir dogmų. Žygio į komunizmą pa- 
spartinimas visiškai neatitiko jos interesų; net ir partiniai „kie- 
takakčiai“ šiuo klausimu buvo skeptikai, nuo „liberalaus“ par- 
tijos sparno jie skyrėsi ne prisirišimu prie komunistinės utopijos, 
o tiktai pasikliovimu „kieta ranka“ sprendžiant einamuosius 
valdžios stabilizavimo klausimus. O revizionistai sąmoningai 
nutraukė ryšius su bolševizmu ir stengėsi jungti miglotai su- 
prantamą socializmą su liberalinėmis-demokratinėmis verty- 
bėmis. Marksizmas jiems buvo istorijos teorija ir tyrinėjimų me- 
todas, o ne idealaus komunizmo statybos programa. 
Ideologinis atsitraukimas nesukėlė grynai politinės lais- 
vės padidėjimo. Partija energingai gynė savo valdžios mono- 
polį, neišvengiamai nuvildama revizionistus ir kitus politi- 
zuotų inteligentų sluoksnių atstovus. Tačiau komunistinio 
puolimo laikotarpis priklausė praeičiai ir apie jo grįžimą ne- 
galėjo būti kalbos. Prievartinio konformizmo aprėptis žymiai 
sumažėjo, nes partija prarado ideologinį pasitikėjimą savimi, 
o kartu ir sugebėjimą intelektualiai ir moraliai spausti nuomo- 
nės formavimo aplinką, kartu Lenkijoje išnyko „pavergtų pro- 
tų“ reiškinys, bent jau Mitoszo aprašytas jo variantas. Išsky- 
rus ypač politiškai sunkias sritis, tokias kaip, pavyzdžiui, 
leninizmas arba Lenkijos santykiai su Tarybų sąjunga, reži- 
mas buvo priverstas palengva atsisakyti totalitarinių aspira- 
cijų vadovauti intelektualiniam ir meniniam gyvenimui. „So- 
cialistinis realizmas“ buvo diskredituotas spontaniškai, be 
jokių partijos sprendimų šiuo klausimu; publicistai, tiesa, pri- 
valėjo pripažinti įvairius tabu bei „lenkų valstybės interesus“ 
(tai yra „rytų sąjungininko“ neerzinimo taisykles), bet šiuose 
rėmuose jie nuolat naudojosi gauta 1956 metais teise turėti 
savo nuomonę; humanistai, jeigu jiems užtekdavo drąsos, 
galėjo rašyti knygas be oficialiosios ideologijos žymės ir net 
netiesiogiai ją griaunančias, pasinaudodami Vakarų minties 
įdirbiu, vis drastiškiau kitokias, negu jų tarybinių kolegų kny- 
gos'. Tebegalioję laisvės suvaržymai buvo grindžiami visų 
pirma geopolitiniais sumetimais, taigi grynai išorinėmis si- 
tuacinėmis būtinybėmis, nereikalaujančiomis pasikeisti ver- 
tybių sistemą. Tai žemino lenkų nacionalinį orumą, bet jau 

nebebuvo ideologinė diktatūra, taigi buvo suderinama su vi- 
dine intelektualų laisve. 

Būtų klaida manyti, kad vidinės laisvės atgavimas buvo 
reikšmingas tik intelektualiniam elitui. Lenkijos literatūroje sta- 
linizmo tema esama tobulos sociopsichologinės studijos, pa- 
remtos sisteminiu įvairių 1948-1956 metų lenkų visuomenės 
sluoksnių stebėjimu’. Šios studijos autorė Hanna Šwida-Ziem- 
ba apibrėžia stalinizmą kaip „savotišką mūsų realaus socializ- 
mo etapą, kuris pasibaigė 1956 metais po XX suvažiavimo“ *. 
Specifinis to etapo bruožas buvo ne partinis politinės valdžios 
monopolis, nes tatai išliko ir po 1956 metų, taigi sudarė tęstinu- 
mo elementą. Tai, kas buvo būdinga stalinizmui ir išnyko iš 
lenkų gyvenimo „atšilimo“ metu, buvo dabar neįsivaizduoja- 
ma brutaliai efektyvios, organizuotos ideologinės priespaudos 
sistema, kuria siekta „suprogramuoti ir kontroliuoti kiekvieno 
žmogaus gyvenimą“, konstruoti ir primesti visiems žmonėms 
apibrėžtą sąmonės būseną: tokios priespaudos, kurią vykdė vi- 
suomenės viduje įsitaisę Žmonės, turintys savo paslaugoms ne 
tiktai valstybinės prievartos priemones, o ir visuomeninius kon- 
trolės mechanizmus ir kaip tik to dėka pajėgūs priversti vidujai 
„persiauklėti“, taigi sunaikinti vidinę individualų ir kolektyvi- 
nį, indoktrinizuotų grupių savitumą?. Tai skyrė totalitarizmą 
nuo paprasto autoritarizmo, nes reiškė totalinę visuomenės ide- 
ologizaciją ir politizaciją, visų individo gyvenimo sferų kontro- 
lę, atsisakymą gerbti net menkiausią teisę į privatumą, minties 
kontrolę ne tik draudimais, bet ir pozityviais nurodymais, kurie 
turėjo primesti Žmonėms svetimą jiems visuminę pasaulio in- 
terpretaciją. Tuo tikslu buvo taikomas tikslinio spontaniškų vi- 
suomeninių ryšių, net ir asmeninių, simpatijos ir draugystės 
ryšių naikinimo metodas, pakeičiant juos dirbtinai sudaromais 
„kolektyvais“, kurie turėjo teisę ir pareigą nuolat „auklėti“ sa- 
vo narius kritika ir savikritika, paremta slaptų ir viešų įdavimų 
grėsme. Toji įbauginimo ir kvazimoralinės kolektyvinės priespau- 
dos sistema, tiesa, buvo organizuota iš viršaus, bet ji buvo pajėgi 
savo jėgomis išsilaikyti ir atsigaminti vietos lygiu. Pasak klasiki- 
nių totalitarizmo analizių“, ji nepakentė jokio aiškaus valdžios 
atribojimo, palaikė visų, kartu ir savo kadrų, visuomeninio ne- 
stabilumo ir asmeninės grėsmės būseną. Kartu sudarė fatališką 
savo amžinumo ir absoliučios būtinybės pojūtį. Tačiau vis dėlto 
„atšilimo“ pažadinta lenkų visuomenės išsilaisvinimo energija 

pasirodė esanti stipresnė. Lenkijoje 1956 metai yra totalitariz- 
mo lemiamo pralaimėjimo data. Šwida-Ziemba tai komentuoja 
taip: 


„Visa tai reikalauja patikrinti dabar populiarią tezę, kuri skelbia, 
kad Spalis nedaug tepakeitė, kad netrukus prasidėjo totalitariz- 
mo sutemų grįžimas. Ši tezė - gal - yra teisinga politiškai, bet ji 
yra iš esmės klaidinga sociologiškai. Pospaliniai metai sociologine 
prasme sudarė visiškai kitokią kokybę. Pasikeitė žmonių kasdie- 
nė gyvensena. Pasitraukė siaubinga tamsa, susikaustymas dėl grės- 
mės, asmenybei buvusios uždėtos ideologinės grandinės. Gyveni- 
me pražydo spalvos. Žmogus gavo galimybę pasinerti į savo 
saugų privatumą.“! 


Atgautoji laisvė privačioje sferoje, žinoma, negalėjo paten- 
kinti tų, kurie troško realizuoti save viešojoje sferoje, ir ne tiktai 
intelektualiai, o ir politiškai. Tuo paaiškinamas greitas parti- 
nių revizionistų elito nusivylimas. Taip pat ir dabartiniams po- 
litiniams elitams sunku suprasti, kodėl pospalinė sistema, taip 
pat sėkmingai, kaip ir stalininė sistema, uždariusi jiems kelią į 
valdžią, turėtų būti iš esmės kitokia nei jos pirmtakas. Bet atro- 
do, kad visuomenės daugumos, prisimenančios anuos laikus, 
nuomonę taikliai išreiškia straipsnis, 1994 metais paskelbtas 
Paryžiaus „Kultūros“ leidinyje. 1956 metų įvykiai, kaip skaito- 
me jame, išvedė lenkų visuomenę „iš visiško pavergimo laiko- 
tarpio į sistemą, kurioje jau galima buvo gyventi su truputėliu 
orumo. Skirtumas tarp šeštojo dešimtmečio pradžios Lenkijos 
ir Lenkijos po 1956 metų yra žymiai didesnis, negu Lenkijoje iki 
1989 metų ir po jų”. 

Ši formuluotė yra per daug kategoriška, nes politinės lais- 
vės ir nepriklausomybės požiūriu buvo kitaip. Bet totalitariz- 
mo kriterijaus požiūriu čia esama vieno tikslaus pastebėjimo: 
tiems, kuriems teko išgyventi stalinizmo laikotarpio totalita- 
rinės apsiausties siaubą, elementarios individualios laisvės at- 
gavimas 1956 metais turėjo didesnę egzistencinę reikšmę ne- 
gu visuomenės politinės laisvės atgavimas 1989 metais. 

Pasinaudodami Brzezinskio tipologija, galime apibrėžti Go- 
mułkos režimą kaip posttotalitarinio komunistinio autorita- 
rizmo atmainą: posttotalitarinio tuo atžvilgiu, kad atsitraukė 
nuo totalitarinių „mobilizacijos režimo“ schemų, bet išsaugo- 
jo totalitarizmo sukurtas institucines struktūras; komunisti- 

nio tuo atžvilgiu, kad deklaravo ištikimybę komunistinėms idė- 
joms, nors tam tikrų mastu palenkė savo pusėn ir nekomunistinę 
visuomenę bei atkakliai siekė susirasti sau nacionalinį įteisini- 
mą; autoritarizmo tuo atžvilgiu, kad gynė partinį valdžios mo- 
nopolį ir atsisakinėjo įteisinti bent kokias politinio pliuralizmo 
formas (toleruodamas, o kartais net prisipažindamas pliuraliz- 
mą intelektualiame gyvenime ir kultūroje). Taigi to meto Lenkija 
nuo totalitarizmo nutolo daug labiau, negu Chruščiovo Tarybų 
sąjunga. Neketinu menkinti istorinio Chruščiovo vaidmens, o 
tuo labiau procesų, kuriuos jis išjudino, bet sunku priskirti jam 
nuopelnus už tarybinio totalitarizmo pakeitimą netotalitarine au- 
toritarinės valdžios forma; tatai, beje, nebuvo jo tikslas, nes jis 
neketino silpninti ideologinės priespaudos, siekė tiktai pakeisti 
kraštutinai represinį „totalitarizmą iš viršaus“ populistiškesniu, 
konsensualesniu totalitarizmu iš apačios“. O Gomułkos režimas, 
1956 metais paremtas visuomenės daugumos ir net Bažnyčios, 
buvo priverstas sudaryti su visuomene nerašytą susitarimą: jis 
išsaugojo politinės valdžios monopolį, bet už tai atsisakė „ko- 
munistinio puolimo“ ir iki minimumo apribojo savo totalitarinės 
ambicijas. 

Šio vertinimo nekeičia gėdingai atsimenami 1968 metų „ko- 
vo įvykiai“. Organizuotoje tada „antisionistinėje“ (skaityti: an- 
tisemitinėje) kampanijoje buvo panaudotos tam tikros totali- 
tarizmo technikos, bet tada nesugebėta sukurstyti nei isterijos, 
nei totalitarinio masto baimės. Policinė partijos frakcija, su- 
telkta Mieczyslawo Moczaro, nesugebėjo net naudotis komu- 
nistinės ideologijos leksika; jos apeliavimas į nacionalistinius 
jausmus ir sąjungininkų paieškos už partijos ribų buvo toli pa- 
žengusio ideologinio ir organizacinio komunistinės valdžios 
irimo liudijimas. Trumpalaikė „močarininkų“ pergalė iš esmės 
buvo politinės diktatūros pakeitimas paprasta policine dikta- 
tūra, silpna ir nepasitikinčia savimi, pasiekta partijos politi- 
nio autoriteto kaina ir nesugebančia kompensuoti savo netek- 
ties nei gyventojų parama, nei jų įbauginimu. Flirtas su 
nacionalizmu atsisuko prieš partiją, nes nulėmė lenkų neko- 
munistinio patriotizmo tradicijų atgimimą, o paskui jį perėmė 
užgimstantis opozicinis judėjimas. Kairysis britų publicistas 
Nealas Aschersonas ne be pagrindo kaltino Moczaro frakciją 
už „lenkų istorijos spintų atvėrimą“ ir įgalinimą iškelti į die- 
nos šviesą „grėsmingai autentišką lenkų sąmonę". 

Močarovininkai, tiesa, nepajėgė perimti valdžios vairo, bet 
jų pagrindiniai priešininkai - maskvietiškieji fundamentalisti- 
niai ir internacionalistiniai komunistai — buvo visiškai paša- 
linti iš valdžios ir užbaigė savo politinę karjerą. Pasak tų laikų 
tyrinėtojo, tai Lenkijoje buvo susidorojimas su „paskutiniais 
tikrais komunistais“ !. 

Tačiau grįžkime prie TSRS, kur prasidėjo ilgametis Leoni- 
do Brežnevo valdymas. Pasak paplitusios nuomonės, tuo lai- 
kotarpiu įvyko dalinis grįžimas prie stalinizmo ir efektyvios 
stagnacinės konsolidacijos, oligarchinės totalitarinės valdžios 
formų. Bet iš tikrųjų už totalitarinio fasado slypėjo Žymiai 
sudėtingesnė ir vis labiau tolstanti nuo idealaus totalitarinės 
valstybės modelio tikrovė. 

Visapusiškas šio laikotarpio įvykių pristatymas, žinoma, ne- 
įeina į šios knygos rėmus. Tačiau pamėginkime susumuoti pa- 
stebėjimus tų Vakarų sovietologų, kurių darbai teikia pagrindą 
laikyti Brežnevo epochą esmine detotalitarizavimo proceso faze. 

Visų pirma tai Brežnevas buvo pirmas tarybinis vadovas, 
kuris tylomis atsisakė utopinio idealo. Tatai buvo numanomai 
įjungta į Chruščiovo „voliuntarizmo“ ir „avantiūrizmo“ pa- 
smerkimą, „išplėstinės komunizmo statybos“ šūkio atsisakymą, 
o paskui įvedimą į apyvartą „realiai egzistuojančio socializmo“ 
termino, kuris teigė, kad egzistuojanti santvarka, tokia, kokia 
yra, yra vertybė pati savaime, o ne vien perėjimas prie kažko 
kito“. Tarybų sąjungos praeities ir dabarties įteisinimo tikslais ir 
toliau buvo naudojamasi istorijos dėsnių teorija, bet faktiškai 
buvo atsisakyta „teleologinio įteisinimo“, apeliuojančio į komu- 
nistinio judėjimo galutinio tikslo marksistinę viziją?. Šį reikšmin- 
gą marksistinės teorijos naudojimo permainą lydėjo vidaus po- 
litikos deideologizavimas, kurį karštai rėmė vadovaujantys kadrai, 
ištroškę stabilumo ir persisotinę įvairių eksperimentų. Brežnevo 
komandos politinis kursas leido tiems žmonėms pamiršti pareigą 
„Statyti komunizmą“ ir sutelkti dėmesį į egzistuojančios sistemos 
ir savo pozicijos toje sistemoje stiprinimą. Taikliai pastebėta, kad 
praktikoje tai reiškė rimtą komunistinio įsipareigojimo susilpnėji- 
mą, O kartais ir visišką atsisakymą. Tarybinė nomenklatūra, „vi- 
siškai atsisakiusi, net ir mitologiniu sąmonės lygiu, komunistinės 
visuomenės sukūrimo idėjos, entuziastingai priėmė Brežnevo re- 
žimo tezę, kad esančios tvarkos išsaugojimas yra aukščiausia vals- 
tybės išmintis“. 

Šitaip tarybinis socializmas įžengė į postutopinę ir postre- 
voliucinę fazę, taigi kartu ir į detotalitarizacijos fazę'. Tota- 
litarinė sistema turi jungtis su revoliucine dinamika ir chi- 
liastine galutinio tikslo vizija. Pasak Richardo Lowenthalio, 
komunistinis totalitarizmas iš esmės yra „institucionalizuo- 
ta revoliucija“. Taigi postutopiniai ir postrevoliuciniai reži- 
mai turi taip pat būti posttotalitariniai“. Jie gali ir toliau būti 
labai represiniai, labiau nei netotalitarinės (skirtingai nuo po- 
sttotalitarinių) autoritarizmo formos. Bet, nepaisant to, išse- 
kus revoliucinei energijai, jie, nori to ar nenori, turi įžengti į 
atsitraukimo kelią, palengva ir ne visada sąmoningai atsisa- 
kinėti totalitarinių aspiracijų, o kartu ir objektyviai skirti dau- 
giau vietos individų ir visuomenės grupių laisvei. 

Svarbiausias Žingsnis ta kryptimi buvo nomenklatūros kon- 
solidacija. Brežnevo kadrų stabilizacijos politikos rėmuose „no- 
menklatūra pirmą kartą tarybinėje istorijoje išsilaisvino iš be- 
sąlygiškos priklausomybės nuo centrinių valdžios organų“ ir 
sudarė stabilų privilegijuotą sluoksnį, turintį ne tik asmeninį 
saugumą (kurį gavo jau Chruščiovo laikais), bet ir išlikimo 
aukštuose postuose garantijas. Šitaip tarybinės visuomenės va- 
dovaujantis sluoksnis įgijo poziciją, artimą naujos valdančio- 
sios klasės statusui. Pripažinimas to žingsniu detotalitarizaci- 
jos link gali atrodyti keistai, ypač iš įvairių „naujosios klasės“ 
teorijų pozicijų, kai nomenklatūros viešpatavimas laikomas 
pačia komunistinio totalitarizmo esme ir tikslu’. Bet šios „kla- 
sinės“ teorijos liudija apie didelę sąvokų painiavą. Totalitariz- 
mo brandumo ir intensyvumo matavimas „naujos klasės“ pri- 
vilegijų apimtimi logiškai veda prie absurdiškos išvados, kad 
Tarybų sąjunga Brežnevo laikais buvo totalitariškesnė, negu 
valdant Stalinui. Komunistinis totalitarizmas negali pakęsti 
jokios stabilizuotos viešpataujančios klasės, nes tai susikirstų 
su ideologinės, teleokratinės valstybės visagalybe. Jo kulmina- 
cijos laikotarpis buvo nuolatiniai valymai, kuriais siekta eli- 
minuoti ne tiktai politinį nukrypimą, o ir atskiras interesų gru- 
pes, galėjusias išjudinti monolitinę valdžios struktūrą. Stalinas 
gerai suvokė, kad biurokratų-valdytojų sluoksnis turi savų, vi- 
dujai skirtingų asmeninių interesų, taigi kad jos savarankiš- 
kumas būtų labai rizikingas: žlugtų ne tik komunistinis reži- 
mo įteisinimas, o ir totalitarinė „vieningos valios“ taisyklė. 

Galima drąsiai teigti, kad „naujos klasės“ teorijos nėra kuo 

tiksliausi totalitarinės sistemos paaiškinimai. Tiesiog atvirkš- 
čiai. Tokios „naujos klasės“ teorijos populiarumas postkomu- 
nistinėse šalyse paaiškinamas visų pirma jos naudingumu de- 
komunizavimo kampanijos šalininkams, nes ji suteikia 
paprastą asmeninį kriterijų priešininkams identifikuoti. Arčiau 
tiesos vis dėlto buvo Trockio teorija, kai potencialią „naują kla- 
sę“ laikė ne komunizmo ramsčiu, o rimta grėsme!. Tą panašiai 
aiškina klasikinės totalitarizmo teorijos, nes jos teigia, kad vi- 
sos klasinės valdžios siekia stabilizuoti privilegijas, o tas aiš- 
kiai priešinga „visuotinės mobilizacijos režimui“. Arendt tei- 
singai pabrėžė, kad nestabilumas yra „totalinio viešpatavimo 
mechanizmo funkcionali būtinybė“ ir kad „permanentinio ne- 
stabilumo sukeltos baimės“ pašalinimas turi privesti prie deto- 
talitarizavimo*. Labai panašų požiūrį aptinkame išdėstytą 
Lowenthalio, kai jis aprašinėjo nomenklatūros atsiradimą ir 
funkciją dialektinėmis kategorijomis: kaip galutinį totalitarinės 
„politiškai prievartinės“ valstybės modernizacijos rezultatą, o 
drauge kaip mirtiną grėsmę totalitarinio komunizmo monoliti- 
nei vienybei ir įteisinančiai utopijai?. Iš to sekė, kad visiškai 
suformuota ir visuomeniškai stabilizuota nomenklatūra gali at- 
sirasti tik postrevoliucinėje, postutopinėje, taigi posttotalitari- 
nėje sistemos evoliucijos stadijoje. 

Šį detotalitarizacinį „naujos klasės“ aspektą pastebėjo ir en- 
tuziastingai sveikino ekstarybinis amerikiečių istorikas Alek- 
sandras Janovas. Jis pavaizdavo Brežnevo laikų nomenklatūrą 
kaip „aristokratėjantį elitą“, suinteresuotą saugumu ir etapiš- 
ku vakarietėjimu, taigi esančią potencialiai galingu Vakarų są- 
jungininku. Tai nereiškia, kad jis teigiamai vertino visus besi- 
formuojančios „naujos klasės“ narius. Janovas skyrė gabius 
vadybininkus ir reformatorišką centrinės administracijos dalį 
(pasak jo, Brežnevo numylėtinius) nuo negabių, nacionalistiš- 
kai nusiteikusių aparato darbuotojų, kuriuos vadino „mažais 
Stalinais“. Šiaip ar taip, pasak Janovo, tai buvo vidinis nomen- 
klatūros pasidalijimas, taigi toli pažengusio to sluoksnio inte- 
resų skirtingumo liudijimas“. 

Janovo pažiūroms, žinoma, būdinga daug geidaujamojo iš- 
mąstymo. Tai ypač akivaizdu iš to, kaip jis vertina Brežnevą, 
kuris iš tikrųjų buvo artimesnis konservatyviai tarybinio elito 
daliai. Nepaisant to, Janovas nebuvo vienintelis, siejęs viltis su 
tarybinio valdančiojo elito evoliucija”. Nomenklatūros eman- 

cipacija sukėlė daug nelauktų, daugiau ar mažiau destrukty- 
vių totalitariniam režimui pasekmių. 

Pirma, ji palengvino neformalių interesų grupių formavi- 
mą, suduodama galutinį smūgį monolitinės visuomenės vie- 
nybės ir valdančiosios partijos „vieningosios valios“ teori- 
jai. Masinių valymų grėsmės pašalinimas ir vadybininkų 
kadrų vaidmens padidėjimas ūkio planavime netrukus iš- 
ryškino, kad įvairios įmonės ir įvairios pramonės šakos la- 
bai skirtingai įsivaizduoja bendrą gerovę, kad tai atspindi jų 
interesų skirtumus ir kad bus vis sunkiau primesti įsitikini- 
mą centrinės valdžios „moksliškumu“ ir faktiniu neklys- 
tamumu; vis sunkiau buvo net įrodinėti, kad tos valdžios ne- 
turi savų, asmeninių interesų ir kad tai suteikia joms monopolio 
teisę į visus su ūkiu susijusius sprendimus. Tai suteikė tarybinei 
sistemai pliuralizmo elemento - tiesa, neįteisinto, tai yra „ydin- 
go“, bet, nepaisant to, rimtai keičiančio centrinio planavimo 
mechanizmus!. Aukščiausiojo vadovo aiškinamus ideologi- 
nius nurodymus praktikoje pakeitė kolektyvinės derybos, at- 
spindinčios įvairių interesų grupių jėgą ir įtaką. Šitaip Mar- 
xo racionalaus planavimo, kaip visuotinių interesų ir visos 
žmonijos išlaisvinimo, įrankis faktiškai buvo atmestas ir pa- 
laidotas. 

Antra, atsiradę institucinio pliuralizmo elementai sumaži- 
no tiesioginio „komandavimo“ vertikalios struktūros vaidmenį 
ir įtikino reikalingumu spręsti visus ginčus remiantis nusta- 
tytomis teisinėmis taisyklėmis. Tai skatino Brežnevo koman- 
dą skirti teisei vis didesnę reikšmę, o tas aiškiai kirtosi su 
Chruščiovo siekiais keisti teisines normas nejuridinėmis vi- 
suomeninėmis normomis. Kitas tos krypties įteisinimo link 
veiksnys, žinoma, buvo nomenklatūros siekis apsidrausti nuo 
politinio savavaliavimo ir asmeninės valdžios tironijos. Taigi 
yra teisingas teiginys, kad Brežnevo skelbto „socialistinio tei- 
sėtumo“ tikslas anaiptol nebuvo vienoda visų piliečių juridi- 
nė apsauga nepriklausomai nuo jų visuomeninio ir politinio 
statuso. Brežnevo 1977 metų konstitucijoje, panašiai kaip ir 
Stalino 1936 metų konstitucijoje, buvo daug straipsnių, daili- 
nančių sistemos fasadą, bet tikrovėje neįgyvendinamų. Tačiau 
neabejotina buvo tendencija keisti savavališkus nurodymus 
teisiniu reguliavimu ir teisinio valdžios įteisinimo sudarymas. 
Nors buvo daug suvaržymų ir kitų ydų, konstitucija rėmė 

detotalitarizavimo procesą, nes teisė apriboja valdžią nesude- 
rinamu su totalitarizmu būdu. Teisės autoriteto padidinimas 
suteikė nomenklatūrai didesnę veikimo laisvę, o tas savaime 
sudarė totalitarinės sistemos spragą. Tolesne to proceso pasek- 
me turėjo būti etapiškas teisinės apsaugos išplėtimas visiems 
šalies gyventojams, o tas Žymiai sustiprino disidentų pozicijas. 
Leonardas Schapiro tai apibūdino tokiais žodžiais: „Jeigu kas 
nors ilgai skelbia, kad jo valdžia remiasi teise, o ne despotiška ir 
neprognozuojama valia, tai kada nors jo žodžiai bus suprasti 
rimtai“. 

Trečia, nebuvo nuostabu, kad emancipuota nomenklatūra pa- 
sinaudojo centrinės kontrolės susilpnėjimu savo interesams įgy- 
vendinti ir darė tai savo viešųjų funkcijų sąskaita. Tai buvo pava- 
dinta „biurokratijos, partijos ir valstybės aparato privatizavimu" *. 
Taip masinio teroro eliminavimas sujungtas su vadovaujančio 
sluoksnio stabilizacija ir pliuralizacija sukėlė visuotinę korupci- 
ją ir paskatino atsirasti galingesnę negu kada nors anksčiau „ant- 
rąją ekonomiką“ — oficialiai neteisėtą, bet realiai toleruojamą dėl 
susisaistymo su valdžios struktūromis, taip pat dėl nepakeičia- 
mo vaidmens tenkinant gyventojų vartojimo poreikius?. Šis mil- 
Žiniškas neteisėto verslo ir prekybos tinklas, egzistuojantis ko- 
rupcijos dėka ir valdomas įvairių mafijų, kartais buvo 
aprašomas kaip veiksnys, kuris padėjo išsilaikyti perpuvusiai 
sistemai. Bet taip pat teisėta yra ją laikyti negatyvia nonkontor- 
mizmo forma, taigi sistemos vidinės dezintegracijos veiksniu“. 
Johnas Gray net pavaizdavo „antrą ekonomiką“ kaip gimstan- 
čią pilietinę visuomenę, tiesa, iškreiptą totalitarinės aplinkos, 
bet vis dėlto sudarančią „erdvę kvaziautonominėms instituci- 
joms“, įgalinančią išlaisvinti visuomeninius resursus iš valsty- 
bės kontrolės ir perduoti į privačias rankas". Pozityviai nuspal- 
vinto „pilietinės visuomenės“ termino pavartojimas šiame 
kontekste atrodo abejotinas, bet pagrindiniu klausimu Gray yra 
teisus: „antra ekonomika“ buvo iš tikrųjų galingas detotalitari- 
zavimo veiksnys. Aiškus dalykas, ji taip pat buvo išdava detota- 
litarizacijos, nes ji iki tokio masto išvešėjo totalitarinės sistemos 
irimo dėka. Be to, akivaizdu, kad vienjos egzistavimas kompro- 
mitavo sistemą, kirtosi su jos ideologiniu įteisinimu. Brežnevo 
laikų Tarybų sąjungoje nebuvo galima puoselėti idealistinių 
iliuzijų dėl sukūrimo Naujojo Žmogaus, laisvo nuo buržuazi- 
nio egoizmo ir sąmoningai vairuojančio savo likimą. 

Ketvirta, daug nomenklatūros narių, užimančių žemesnes 
vietas, bei artimų jiems Žmonių įsitraukė į pozityvias, konstruk- 
tyvias nonkonformizmo formas sistemos viduje. Aleksandras 
Shtromasas, vertingo apibrėžimo positive intrastructural dissent 
autorius, šitaip suprato visas priešinimosi įvairiems sistemos 
iracionalumams formas sistemos institucijų viduje, neužimant 
atvirai konfrontacinių pozicijų}. Paprasčiausia ir kukliausia to- 
kio veikimo forma buvo mėginimai atlikti savo profesines pa- 
reigas nepasiduodant ideologiniam „partokratijos“ diktatui; iš 
esmės tai nesiskyrė nuo Miloszo aprašyto „profesinio ketma- 
no“. Labiau ambicinga forma, kurią praktikavo įvairios nefor- 
malios technokratų, teisininkų ir kitų profesijų grupuotės, buvo 
bendras siekimas konstruktyvių tikslų ir viešas siekimas per- 
mainų sistemos viduje. Tokio institucionalizuoto konstrukty- 
vaus nonkonformizmo pionieriškas pabandymas prasidėjo jau 
Chruščiovo laikais: tai buvo Tvardovskio žurnalas „Novyj mir“, 
nuoseklus kultūros liberalizavimo rėmėjas. Oficialios ideologi- 
jos erozija Brežnevo laikais įgalino konstruktyvaus nonkonfor- 
mizmo skverbimąsi į mokslo institutus. Svarbiausias to rezul- 
tatas buvo vadinamasis Novosibirsko memorialas, kurį 1983 
metų balandžio mėnesį parengė akademikė Tatjana Zaslavska- 
ja. Jį sudarė reformų programa, kurios įgyvendinimas būtų reiš- 
kęs revoliuciją iš viršaus. Bet šį sykį tai būtų revoliucija ne dėl 
komunistinio idealo, o dėl didesnio našumo ir racionalumo už- 
tikrinimo ideologinių įsipareigojimų atsisakymo sąskaita. 

Bet nuosekli sistemos deideologizacija (tolesnės detotali- 
tarizacijos sąlyga) Tarybų sąjungoje buvo labai sunkus daly- 
kas. Tiesa, buvo akivaizdu, kad aiški valdančio sluoksnio dau- 
guma pavargusi nuo „kovos dėl komunizmo“ ir trokšta tiktai 
„Sustiprinti valdžią, išplėsti privilegijas, ramiai naudotis val- 
džia ir privilegijomis“ “. Bet tai nekeičia fakto, kad režimas re- 
ikalavo ideologinio įteisinimo ir negalėjo sau leisti atvirai, to- 
taliai ir negrįžtamai išsižadėti utopinių aspiracijų?. Jis turėjo 
grįsti savo įteisinimą komunistine utopija, nes bijojo netekti 
ideologinės kontrolės ir leisti masėms savarankiškai mąstyti. 
Selektyviai dozuojamo teroro nepakako nutildyti užsisteminiam 
nonkonformizmui, atstovaujamam tokių įžymių asmenybių, 
kaip Aleksandras Solženicynas ir akademikas Andrėjus Sacha- 
rovas. Tų Žmonių įtaka, tiesa, buvo labai suvaržyta, bet žinota, 
kad tokie yra, jų autoritetas buvo moraliai nesugriaunamas, į jų 

balsą buvo įsiklausoma Vakaruose. To pakako įtikinti režimui, 
kad negalima abejoti pirminiais Spalio revoliucijos pažadais. Kaip 
tik tai buvo ypatingas Brežnevo „realaus socializmo“ paradok- 
sas: galima buvo nutylėti „komunizmo statybos“ idėją ir atidėti jos 
įgyvendinimą neapibrėžtai ateičiai, bet negalima buvojos atvirai 
išsižadėti. Todėl tad tarybiniai visuomenės mokslai privalėjo mo- 
kėti jai duoklę, kartodami atitinkamus Stalino testamento - Ekono- 
minių socializmo problemų - fragmentus!. 

Kita režimo ideologinio įsitraukimo palaikymo priežastis 
buvo atsižvelgimas į užsienio politiką. Brežnevo komanda, ypač 
konflikto su karinguoju Kinijos komunizmu akivaizdoje, nega- 
lėjo paklausyti Solženicyno, kuris patarinėjo jai atsisakyti ideo- 
logijos ir išsižadėti sunkių internacionalinių įsipareigojimų. Ši- 
toks poelgis reikštų atsisakyti vadovauti viso pasaulio 
„antiimperialistinei stovyklai“, paliekant šį vaidmenį Kini- 
jai, ir sutikti su tuo, kad „trečiajam pasauliui“ Tarybų sąjun- 
ga taptų „socialimperialistine valstybe“, niekuo ne geresne 
(jeigu ne blogesne) negu Jungtinės Valstijos. Tai taip pat su- 
naikintų tarybinio prestižo likučius Vakarų kairiesiems ir su- 
griautų Tarybų sąjungos tūnojimo Vidurio ir Rytų Europoje 
teisėtumą“. Tai paaiškina dar vieną iš Brežnevo politikos pa- 
radoksų: poreikį nuolat palaikyti savo komunistinę reputa- 
ciją remiant įvairiausias „pažangiąsias jėgas“ visame pasau- 
lyje, kartu mėginant pasirodyti Vakarų visuomenei atsakingos 
išminties ir taikingų ketinimų įsikūnijimu. Šis prieštaravimas 
atsispindėjo net ir Brežnevo konstitucijoje: viena vertus, ji įpa- 
reigojo tarybinę valstybę laikytis taikaus sambūvio, o kita ver- 
tus — deklaravo viso pasaulio socialistinių ir nacionalinio iš- 
sivadavimo revoliucinių judėjimų rėmimą. 

Kaip iš to matome, tarybiniai valdovai tam tikru mastu liko 
savo įteisinimo ideologijos kaliniais. Negalėjo jos tiesiog atsisa- 
kyti, nes (kaip suformulavo Shtromasas), niekas daugiau nepa- 
teisino jų pretenzijų į nedalomą ir nepakeičiamą valdžią’. Ne- 
siryžo tapti nuo jos nepriklausomi, nors jau netikėjo jos 
dogmomis (savotiška tos dilemos sąlyga, žinoma, buvo TSRS 
vidaus nacionalinė problema: oficialios ideologijos atsisa- 
kymą trukdė suvokimas, kad ji yra vertinga daugianacio- 
nalinės imperijos jungtis). 

Shtromasas iš to darė išvadą, kad Lowenthalis klydo, laiky- 
damas Brežnevo laikų Tarybų sąjungą postrevoliucine, taigi 

ir posttotalitarine valstybe: savo tarptautine politika Tarybų są- 
junga juk liko ištikima „institucionalizuotos revoliucijos“ idė- 
jai'. Argumentas vertas dėmesio kaip nurodymas vienos iš prie- 
žasčių, kodėl nespartus tarybinis detotalitarizacijos procesas, 
bet nekeičia fakto, kad vidine struktūra tarybinis valstybingu- 
mas labai nutolo nuo totalitarinio modelio. Tarp valstybės san- 
tvarkos ir valstybės užsienio politikos nėra tisioginės sąsajos: 
galima lengvai įsivaizduoti Orwello režimą, vykdantį izolia- 
cionistinę politiką, ir netotalitarinę revoliucinę valstybę, uoliai 
propaguojančią pasaulinę revoliuciją. Lėwenthalio argumen- 
tacijos silpnos grandies reikia ieškoti kur kitur: ta grandis buvo 
prielaida, kad Tarybų sąjunga išaugo iš totalitarizmo, išsaugo- 
dama pajėgumą modernizuoti ekonomiką. Tai buvo klaida, nes 
totalitarizmo sukurta direktyvinė-skirstomoji ekonomika nega- 
lėjo funkcionuoti vertikalios centrinio planavimo struktūros at- 
palaidavimo sąlygomis bei susilpnėjus pozityviems (ideologi- 
ja) ir negatyviems (teroras) visuomeninės mobilizacijos 
veiksniams. Todėl tad Tarybų sąjungos evoliucija, kaip jau sa- 
kėme, buvo ne „realaus socializmo“ organinės raidos procesas, 
ojo dezintegracijos procesas. Nepaisant įvairių konstruktyvaus 
nonkonformizmo atstovų pastangų, visa, kas vyko, buvo ne po- 
zityvus totalitarinio palikimo įveikimas, o vien tik nenumato- 
mas ir nesutramdomas totalitarinių struktūrų irimas. Bet kaip 
tik šia prasme Brežnevo Tarybų sąjunga atstovavo neabejotinai 
pažangiai detotalitarizacijos stadijai. Kartu su stabilizacijos ir 
santykinio teisėtumo didėjimu tatai, nepaisant nieko, buvo po- 
kytis į gerąją pusę. 

Suvokiu, kad dauguma rusų inteligentijos tai vertina ki- 
taip. Ir daugiausia yra teisūs. Kruvinasis Stalino teroras, tiesa, 
jau tapo praeitimi, bet atmintis apie jį tebetvyrojo daugeliui 
žmonių internalizuotos, stingdančios baimės pavidalu. Ne- 
buvo grįžta prie Andrejaus Ždanovo kultūros politikos eksce- 
sų, bet jie nebuvo ir oficialiai pasmerkti; indoktrinacija buvo 
labiau rutinizuota, mažiau agresyvi, bet, nepaisant to, nepa- 
likdavo daug vietos intelektualinei ir meninei laisvei. Reži- 
mas aiškiai baiminosi, kad kiek sumažėjus ideologinei kultū- 
ros kontrolei bus prarastas komunistinis savitumas, o kartu 
suirs ir jo valdžios įteisinimo pagrindai; o intelektualai atrodė 
paralyžiuoti ne tiktai represijų baimės, o ir vis dar tebeegzis- 
tuojančio „proto pavergimo“. Be to, socialistinis realizmas 

išliko menui privaloma norma, o marksizmas-leninizmas — 
vienintele leidžiama visuomeninių mokslų kalbos forma. Uto- 
pinis „komunizmo pastatymo“ tikslas, tiesa, nustojo slėgti 
kasdienį žmonių gyvenimą, bet ir toliau (kaip pažymėjo An- 
drejus Siniavskis) pajėgė hipnotizuoti inteligentijos protus!. 
Didesnė asmeninė laisvė ir disidentinių samizdato publikacijų 
prieinamumas vien didino skaudų pavergimo suvokimą. Su- 
dvejinta sąmonė, aprašyta Altajevo ir Nelidovo, nešvelnino to 
pojūčio, ir tik maža drąsiųjų saujelė sugebėjo atgauti vidinį 
sąžiningumą per atvirą sistemos puolimą. Taigi aišku, kad, 
daugelio intalektualų supratimu, procesas, čia vadinamas de- 
totalitarizacija, tebuvo vien korupcijos augimas, o ne laisvės 
didėjimas. 

Tačiau kitų gyventojų nuostatos ir vertinimai buvo kitokie. Pa- 
vyzdžiui, kolūkiečiai negalėjo nevertinti naudingų jų materialinės 
ir teisinės padėties pasikeitimų. Nomenklatūros nariai, ypač pra- 
monės vadybininkai, taip pat vertino įgytą teisę į privatumą ir 
turtėjimą, bet patys apsukriausi troško daugiau. Jų jau netenkino 
padėtis, kai svarbiausių vartojimo reikmenų paskirstymas priklau- 
sė nuo sprendimų iš aukščiau, o materialus turtas, kuriuo jie nau- 
dojosi, buvo tik teisė naudotis tam tikrais daiktais, o ne privati 
nuosavybė“. Jie taip pat troško didesnio vaidmens priimant ben- 
dravalstybinius sprendimus ir didesnio rinkos santykių atviru- 
mo. Pasak įžvalgios Wolfgango Leonhardo analizės, tai sudarė 
pagrindą nomenklatūros suartėjimui su vis labiau pasitikinčiais 
savimi „antros ekonomikos“ atstovais. Abi grupės buvo suintere- 
suotos sistemos „komercializacija“: 


„Nomenklatūros valdininkai siekė turtėti ir privačios nuosavy- 
bės, „antros ekonomikos“ atstovai troško nevaržomos verslo lais- 
vės. Sistemos „komercializacijos“ atveju pirmas žingsnis būtų įtei- 
sinti privačią nuosavybę žemės ūkyje ir amatuose bei sukurti 
privatų sektorių pramonėje. Tai tikriausiai nuvestų prie greito pri- 
vačios veiklos apimties išplitimo. Nomenklatūros nariai gautų, arba 
tiesiog duotų patys sau, teisę dalyvauti privačiose bendrovėse mai- 
nais už jų įteisinimą. Abiejų sluoksnių integracija galėtų vykti 
abiem kryptimis, nes „antros ekonomikos“ atstovai galėjo būti 
įtraukiami į partinį ir valstybinį aparatą.“ 


Šie žodžiai, parašyti iki perestroikos ir labai nušviečiantys tam 
tikrus jos aspektus, rodo esminį skirtumą tarp „atšilimo“ laiko- 

tarpio socialistinės detotalitarizacijos ir Žymiai mažiau efektyvių 
ir patrauklių „stagnacijos laikotarpio“ detotalitarizavimo proce- 
sų. Chruščiovo antistalinizmas vedė į valstybės represingumo ma- 
žėjimą, kartu su „Žengimo į komunizmą“ spartinimu. O Brežnevo 
režimui buvo būdingas ne tiktai dalinis atsitraukimas nuo „ko- 
munizmo statybos“, o ir kokybiškai naujas reiškinys — vis raiškiau 
prasiveržiantis vadovaujančių kadrų marketizacijos, taigi faktiš- 
kos dekomunizacijos siekis. Ši kryptis, žinoma, turėjo maskuotis, 
kad išsaugotų ideologinį sistemos įteisinimą. Nepaisant to, ji pra- 
skynė kelią sistemos išklibinimui ir nuvertimui, kas įvyko anks- 
čiau, negu galima buvo tikėtis. 

Gomulkos įpėdinio Edwardo Giereko valdoma Lenkija dau- 
geliu atžvilgiu buvo panaši į Brežnevo valdomą TSRS. Viena 
vertus, Gierekas - panašiai kaip Brežnevas, bet žymiai drąsiau, — 
atsisakė aukojimosi būsimųjų kartų labui idėjos'; žodžiai „ko- 
munizmo statyba“ jam valdant nepasirodė net ir partinėje pub- 
licistikoje (kas, beje, buvo analogiškos Gomutkos laikų tenden- 
cijos tąsa). Kita vertus, Lenkija, panašiai kaip TSRS, tapo beveik 
visuotinės korupcijos, nomenklatūros konsolidacijos ir įvairių 
neformalių interesų grupių, susidariusių klientūros ir liūdnai 
pagarsėjusios „kūmystės“ pagrindais, vaidmens didėjimo are- 
na. Centrinis planavimas nustojo reikšti vieningo centro valią, 
faktiškai tapo derybų tarp asmeninių interesų atstovų išdava. 
Partijos vadovai stengėsi pamiršti komunizmo idealus ir galėjo 
sau leisti būti labiau nuoseklūs šiuo reikalu, negu tarybiniai 
vadovai; apeliavimas į komunizmą galėjo jiems tik Žymiai pa- 
kenkti visuomenės akyse, o apie santvarkos nuvertimą nebuvo 
kalbos, nes (pasak paties Giereko) „tuometinėje geopolitinėje 
situacijoje sistemai su Brežnevu TSKP priešakyje pačiai savai- 
me, atvirai sakant, grėsmės nebuvo“. Nomenklatūros narių gre- 
tose dominavo embourgeoisement etosas (vienodai stiprus tary- 
binėje nomenklatūroje), dažnai sujungtas su tipiška lenkams 
provakarietiška orientacija ir vakarietiškų vartojimo formų mėg- 
džiojimu. Pati partija, dar labiau negu tarybinė partija, virto 
neideologine masine organizacija, interesais ir ryšiais tvirtai 
susisaisčiusia su nepartine aplinka; jos gretose Giereko laikais 
pabuvojo net trys su puse milijono žmonių. Dėl to net kilo nepa- 
sitenkinimas tarybinės valdžios, kuri pagrįstai nuogąstavo, kad 
LJDP „ištirps“ lenkų bendruomenėje’. Neperlenksime, jei pasa- 
kysime, kad dauguma Giereko laikotarpio LJDP narių atvirai 

Giereko politika turėjo kitokią 
potekstę negu Brežnevo politi- 
ka: lenkų vadovas galvojo apie 
šiandien gyvenančius piliečius, 
jų gerovę, o tarybinės super- 
valstybės vadovas telkė dėme- 
sį į realiai egzistuojančią vals- 
tybę, jos gerovę ir galią. 


? Ten pat, p. 211. 


3 Pasak Leonhardo, Brežnevo 
laikais tarybinė partija virto 
neideologine Tarybinių pat- 
riotų sąjunga (The Kremlin and 
the West, p. 11). Apie Giereko 
partiją galima pasakyti, kad ji 
tapo Bendradarbiavimo su vy- 
riausybe nepartinio bloko at- 
maina. Visuomenės nuomonės 
tyrimai „Solidarumo“ laikais 
nekintamai rodė, kad lenkų 
pažiūros ir vertybės skyrėsi vi- 
sų pirma priklausomai nuo 
amžiaus, išsilavinimo, profesi- 
jos ir pan., o ne priklausomai 
nuo partiškumo kriterijaus. S. 
Olszowskis buvo gerokai tei- 
sus, kai (1981 metų gruodžio 
mėnesį) teigė: „Giereko laiko- 
tarpio partija buvo nuginkluo- 
ta politiškai ir ideologiškai“ 
(žr. Tajne dokumenty Biura Po- 
litycznego. PZPR a „Solidarność“ 
1980-1982, Z. Włodek [pa- 
reng.], Londyn, 1992, p. 578). 

bjaurėjosi marksizmu, nemėgo būti vadinami „komunistais“ ir 
grindė savo politinius pasirinkimus pragmatiškai suprantamu 
patriotizmu. 

Bendri „gėrekizmo“ rezultatai priminė TSRS „realųjį socia- 
lizmą“. Visuomenės gyvenimo lygio kėlimą lydėjo negatyvios 
detotalitarizacijos reiškiniai. Ekonomika tapo vietinių ir šaki- 
nių asmeninių interesų konfliktų arena, suklestėjo „antroji eko- 
nomika“, remiama pusiau teisėtų arba tiesiog neteisėtų „susi- 
tarimų“ su administracija ir valstybine pramone. Centrinis 
planavimas prarado gebėjimą efektyviai nustatyti raidos kryp- 
tis, planų įvykdymas neretai būdavo statistinė fikcija. Nuolati- 
nis dažnai keičiamų ir vienas kitam prieštaraujančių biuro- 
kratinių nurodymų gausėjimas blogino padėtį dar labiau, nes 
ekonomika prisitaikė prie absurdiškų žaidimo taisyklių - tvar- 
kingumo ir teisėtumo sąskaita. Kitaip sakant, direktyvinė-skirs- 
tomoji ekonomika prarado gebėjimą funkcionuoti nevirsdama 
rinkos ekonomika. 

Nepaisant visų tokių panašumų, padėtis Lenkijoje skyrėsi 
nuo padėties TSRS, nes atstovavo visame tarybiniame bloke to- 
liausiai pažengusiai detotalitarizacijai. Taip nutiko daugiau- 
sia dėl „lenkų kelio į socializmą“ ypatybių arba tokio fakto, kad 
net ir socializmo kūrimas (ką jau kalbėti apie komunizmą) Len- 
kijoje nebuvo nuoseklus ir liko nebaigtas. Kai kurie nukrypimai 
nuo tarybinio modelio (pvz., privati žemdirbystė) negalėjo būti 
pagrįsti doktriniškai, taigi turėjo būti laikomi atsilikimu. Ta- 
čiau Gierekas netroško įveikti šio atsilikimo, nesiekė, kad Len- 
kija būtų pripažinta „išsivysčiusio socializmo“ šalimi. Priešin- 
gai, jis gynė „lenkų specifiką“, pabrėždamas, kad Lenkija dar 
nesubrendo iki nuoseklios sovietizacijos. Tatai buvo ne tiktai 
gynyba, o ir lenkiško atskirumo stiprinimas, ypač žemės ūkio 
politikoje (prekinių, arba „buožių“ ūkių rėmimas) ir santykiuo- 
se su Bažnyčia. 

Kiti esminiai skirtumai buvo „realaus socializmo“ Lenkijoje 
ideologinio įteisinimo visiškos erozijos išdava. Giereko koman- 
da siekė nacionalinio įteisinimo, pabrėždama (ir perlenkdama) 
savo nuopelnus keliant gyvenimo lygį ir modernizuojant šalį. 
Kaip ir Gomułka, Giereko komanda naudojosi lenkų nacionali- 
nio intereso geopolitine interpretacija. Ji be užuolankų skelbė, 
kad LJDP turi likti valdžioje, nes Lenkijai, kaip atskirai valsty- 
bei, gyvuoti tėra įmanoma tik tarybiniame bloke, taigi tiktai val- 

domai komunistų. Apie sistemos pakeitimą negali būti nė kal- 
bų, nes jos gyvavimą užtikrina tarptautinės sutartys apie įtakos 
Europoje pasidalijimą, todėl tad negalima versti vyriausybei 
atsakomybės už sistemą pačią savaime, reikia vertinti ją tik at- 
sižvelgiant į jos norus ir mokėjimą ginti lenkų interesus ir laisvę 
konkrečioje geopolitinėje sanklodoje. Iš to sekė, kad net ir komu- 
nizmo priešininkai privalo mažesnio blogio principu pripa- 
žinti Lenkijoje pragmatiško ir santykinai tolerantiško partijos 
sparno valdžią. Šis požiūris, tiesa, nestiprino ideologinio par- 
tijos prestižo, bet leido jos nariams matyti save atliekant „pa- 
triotiškai konstruktyvios“ jėgos, vertos rėmimo labui racio- 
naliai suvokiamo nacionalinio solidarumo, vaidmenį. 

Akivaizdus deideologizacijos proceso efektas buvo pašalin- 
toji dauguma psichologinių barjerų, skyrusių partijos narius 
nuo nepartinės visuomenės. Tatai galima apibrėžti kaip toli pa- 
žengusio partijos susvetimėjimo pašalinimą. Giereko režimas, 
faktiškai atsisakęs remtis ideologija, už tai laimėjo tam tikrą 
visuomeninės ir politinės paramos kreditą. Patikslinkime, kad 
ta parama buvo santykinė ir sąlyginė, suteikta ne „realaus so- 
cializmo“ sistemai pačiai savaime, o vien tam tikrai politinei 
linijai šios sistemos rėmuose. 

Nevisiškai laukta partijos ideologinės demobilizacijos išva- 
da buvo tolesnis kultūrinio ir mokslinio gyvenimo kontrolės 
silpnėjimas. Nepaisant vis didesnio abejingumo - ir net ciniz- 
mo ideologijos atžvilgiu, partijos vadovai neketino atsisakyti 
tam tikrų literatūros (kuri dabar galėjo būti apolitiška, bet ne 
politiškai priešiška), žurnalistikos ir humanistikos kontrolės 
formų. Ta kontrolė turėjo būti tiek švelni, kad įgalintų gerus 
santykius su intelektualais, o kartu tiek preciziška, kad neleistų 
atsirasti atvirai intelektualinei opozicijai. Bet, taip svarstant, 
nepakankamai buvo įvertintas lenkų kultūrinio ir mokslinio 
gyvenimo „sistemos vidinis nonkonformizmas“. Nemažai in- 
telektualų ir menininkų labai išradingai kovojo dėl intelektua- 
linės laisvės ribų išplėtimo, pasinaudodami visomis sistemos 
spragomis, apeidami draudimus, ignoruodami nurodymus ir 
i1z0liuodami mokslininkais besimaskuojančius propagandistus. 
Partija pralaimėjo daug šio nepaskelbto karo mūšių, nes inte- 
lektualai buvo geriau pasirengę ir visuomenėje užėmę patoges- 
nes pozicijas: jų gretose jau nebebuvo „pavergtų protų“ reiški- 
nio, jų ryšiai su Vakarais, taip pat ir su lenkų emigraciniais 

sluoksniais, nuolat plėtėsi, o visuomenės nuomonės tyrimai 
nuolat rodė jų labai aukštą vietą prestižo hierarchijoje. To iš- 
davoje Lenkija tapo šalimi, kurioje partija neteko ne tiktai kul- 
tūrinės hegemonijos, o ir visų šansų išsaugoti konkurencin- 
gas pozicijas idėjų rinkoje. Jos indoktrinizacinės pastangos 
buvo drastiškai sumažintos, o ten, kur išliko, duodavo prie- 
šingų, negu laukta, rezultatų. Tai, kad po 1968 metų įvykių 
keli įžymūs intelektualai buvo priversti išvykti į užsienį ir bu- 
vo uždrausta spausdinti jų kūrybą, žinoma, buvo labai jau- 
čiama, bet, nepaisant to, Gomutkos laikotarpį apskritai lygi- 
nant su Giereko laikotarpiu, aiškiai matyti, kad toliau vis augo 
laisvė ir toliau vis silpnėjo marksizmo autoritetas. Didžiausi 
„atšilimo“ laikotarpio ir septintojo dešimtmečio laikotarpio 
laimėjimai iš tikrųjų buvo žymūs, bet aštuntąjį dešimtmetį in- 
telektualinė liberalizacija buvo platesnė, ne tokia elitariška, 
pliuralistiškesnė. Dėmesys autentiškos kairės universalių ver- 
tybių priminimui ir gynimui tiek Lenkijoje, tiek Europoje už- 
leido vietą kritiškų kairės atžvilgiu tradicijų priminimui ir gy- 
nybai bei įvairių nacionalinio patriotizmo formų atgimimui. 
Septintojo dešimtmečio pradžioje marksistiniai fundamenta- 
listai dar turėjo įtaką partijoje ir lengvą priėjimą prie pirmojo 
sekretoriaus, o aštuntojo dešimtmečio partija, kaip visuma, troš- 
ko išnaudoti politiškai pragmatišką poziciją ir provakarietiš- 
ką orientaciją. Pirmaisiais po „atšilimo“ metais marksizmo 
prestižą palaikydavo taip pat ir marksistiniai revizionistai, o 
Giereko laikais revizionizmas jau nebebuvo įtakinga opozici- 
nės minties kryptis; jo lemtinga valanda išmušė 1968 metais. 
Bet kartu nustojo gyvavęs ir oficialus marksizmas kaip vienti- 
sa doktrina: kiekvienas eklektizmo pavidalas galėjo būti lai- 
komas marksizmu, jeigu autorius apeliavo į Marxą (nuorodos 
į Leniną jau buvo nebūtinos) ir pasisakydavo už artimiau ne- 
apibrėžtą socializmą. Tatai, aišku, labai pakenkė sistemos ide- 
ologiniam įteisinimui. 

Taip tad, nepaisant visų panašumų, Giereko Lenkija labai 
skyrėsi nuo Brežnevo Tarybų sąjungos. Ši vis dar tebebuvo ša- 
lis su atgrasia indoktrinacija, „dviguba sąmone“, „pavergtais 
protais“ ir saujele heroiškų disidentų, mėginančių pažadinti 
moraliai abejingą, įbaugintą arba ideologiškai sustingdytą vi- 
suomenę; Tarybų sąjungoje intelektualus gyvenimas tebebu- 
vo paralyžiuotas marksizmo-leninizmo, partinė žurnalistikos 
ir humanistikos kontrolė apėmė net smulkiausius nurodymus, 

kaip reikia cituoti „marksizmo klasikus“ ir „buržuazinius rašy- 
tojus“. Skirtingai negu Lenkija, kurios gyventojai visada buvo 
imlūs vakarietiškoms idėjoms ir palyginti lengvai važinėjo į už- 
sienį, TSRS buvo uždara šalis, kurioje bet kokie ryšiai su užsie- 
niečiais buvo politiškai įtartini, o kelionės į užsienį paprastai 
buvo galimos tik organizuotomis grupėmis, griežtai prižiūrint 
palydovams ir įdavikams. Dvi šalys iš esmės buvo atskiri pasau- 
liai. Tą rusai suvokė geriau negu lenkai. Daug lenkiškų laikraš- 
čių ir žurnalų Tarybų sąjungoje buvo uždrausti; daug lenkiškų 
knygų galima buvo rasti tiktai tarybinių bibliotekų „uždaruose 
skyriuose“. O tos lenkiškos publikacijos, kurios rasdavo kelią į 
oficialią apyvartą, buvo skaitomos ypač uoliai. Jos suvaidino ga- 
na svarų vaidmenį kaip liberalizacijos ir vesternizacijos įrankiai. 
Gana daug rusų išmoko lenkų kalbą, kad galėtų skaityti ne tik 
lenkų literatūrą, o ir Vakarų rašytojus, kurie Rusijoje nebuvo 
spausdinami!. 

Be to, akivaizdu, kad ir aštuntąjį dešimtmetį Lenkija ir TSRS 
atstovavo dviem skirtingoms „pasitraukimo nuo komunizmo“ 
stadijoms. Tai sunku apibrėžti Brzezinskio teorijos kategorijo- 
mis“, nes ji apsiriboja teiginiu, kad abi šalys nutolo nuo totali- 
tarinio modelio ir sustojo oligarchinio autoritarizmo stadijoje. 
Bet ši išvada yra politinių mokslų sąvokinės aparatūros neto- 
bulumo įrodymas. Autoritariniai režimai yra labai skirtingi 
tiek valdžios apimties, tiek konformistinio spaudimo intensy- 
vumo irjėgos atžvilgiu. Brežnevo Tarybų sąjunga prarado daug 
totalitarinių bruožų: neteko revoliucinės dinamikos, faktiškai 
pasitraukė iš „žygio į komunizmą“, nutolo nuo monocentri- 
nių ir monoorganizacinių direktyvinės ekonomikos mecha- 
nizmų, emancipavo nomenklatūrą ir leido jai susiskirstyti į 
interesų grupes, dažnai tiesiogiai bendradarbiaujančias su ne- 
teisėta „antrąja ekonomika“. Betjis vis dėlto išlaikė Žymią dalį 
ideologinės kontrolės mechanizmų ir uždaros visuomenės mo- 
delį, abiem atvejais naudodamasis vis dar gyva teroro epo- 
chos atmintimi ir giliai įdiegta baime. O Giereko laikų Lenkija 
buvo beveik atvira šalis, ypač intelektualioje ir kultūrinėje sfe- 
roje, ir jos jaunesni piliečiai, anuomet sudarydami gyventojų 
daugumą, nepatyrė nei fizinio teroro, nei protinio pavergimo. 
Taigi Brežnevo režimas išlaikė ideologinio įteisinimo mini- 
mumą ir galėjo stovėti savo kojomis. Lenkijoje pagrindinė sis- 
temos atrama ir valdžios pasiteisinimas buvo priklausomybė 
nuo „vyresniojo brolio“. 

1! Lenkų visuomenės mokslų 
vaidmenį įveikiant TSRS sta- 
lininį palikimą priminė J. Taz- 
biras esė Czy stać nas jeszcze na 
humanistykę?, „Polityka“, 
1990, sausio 6 d., nr. 1, p. 14. 


2 Žr. Z. Brzeziński, The Grand 
Failure, p. 255. 

Giereko režimo teisėtumas sistemos rėmuose priklausė nuo jo 
gebėjimo pagerinti ekonominę padėtį. Bet aštuntojo dešimtmečio 
viduryje ta padėtis ėmė juntamai blogėti. Nepaisant gyvų prisi- 
minimų apie galingą Gdansko laivų statyklos darbininkų 1970 
metų gruodžio mėnesio protestą, sukėlusį gatvių riaušes, kurias 
kruvinai nuslopino policija ir armija, o paskui Gomulkos val- 
džios žlugimą, valdžia ryžosi rizikingai kainų pakėlimo opera- 
cijai. Kaip galima buvo nujausti, pasikartojo 1970 metų scenari- 
jus: Giereko komanda 1976 metais priėmė sprendimą 
negailestingai nuslopinti Radomo darbininkų bruzdėjimus. Dėl 
to susidarė nauja politinė padėtis, nes įtikinėjimo metodai, val- 
dančios komandos ir rinktinių ekonomikos sąvokų keitimo me- 
todai tapo neveiksmingi ir neįtikinami. 

Pagrindinis šios naujos padėties veiksnys buvo atsiradusi 
organizuota ir atvira opozicija, šį sykį demonstratyviai esanti 
už sistemos ribų, siekianti sutelkti visuomenės jėgas nuolatiniam 
ir vis didesniam spaudimui iš išorės, nukreiptam prieš partinę 
valstybės vadovybę. Svarbiausias žingsnis ta linkme buvo su- 
darytas Darbininkų gynimo komitetas. Jis organizavo teisinę ir 
materialią pagalbą represuotiems Radomo darbininkams ir ši- 
taip sudarė antikomunistinę inteligentijos opozicijos ir darbi- 
ninkų klasės sąjungą. Sekdamos Darbininkų gynimo komiteto 
pavyzdžiu, susiorganizavo kitos atvirai opozicinės grupės, pa- 
vyzdžiui, Nepriklausomos Lenkijos konfederacija. Dėl to negir- 
dėtai suklestėjo necenzūruojama „antros apyvartos“ literatūra, 
formaliai neteisėta ir metanti iššūkį režimo teisei, nes pateikė 
savo leidėjų pavardes ir adresus. Ji aprėpė tiek periodinius, tiek 
rimtus meno ir mokslo leidinius. Jie vis aiškiau formulavo alter- 
natyvios kultūros sukūrimo programą. Tam tikru mastu šie lei- 
diniai atkartojo rusų ir ukrainiečių samizdatą!, bet jų politinis 
efektas buvo daug didesnis. Jų demonstratyvus, tiesiog provo- 
kacinis atvirumas stūmė valdžią į tokią padėtį, iš kurios nebu- 
vo geros išeities, nes arba ji turėjo imtis represinių priemonių ir 
taip sunaikinti savo „liberalią“ reputaciją, kartu padidindama 
opozicijos prestižą, arba nereaguoti ir taip parodyti savo sil- 
pnumą. Tą pačią taktiką panaudojo Mokslinių kursų draugija, 
kurios tikslas buvo ne tiek savišvietos organizavimas (nes tai 
galima buvo daryti po bent jau tariamojo slaptumo skraiste), 
kiek valdžios nervų stiprumo bandymas. Taktika pasirodė esanti 
labai veiksminga, nes valdžia reagavo nenuosekliai ir pusiškai, 

demonstravo ir įniršį, ir silpnumą, neturėjo skrupulų rinkda- 
masi represijų priemones (pvz., nešvarius darbus patikėjo „ne- 
žinomiems nusikaltėliams“) ir drauge bijojo imtis masinės rep- 
resijų akcijos. Šitaip režimas kompromitavosi dvigubai, prarado 
žmonių pagarbą, o opozicija didino savo įtaką ir autoritetą bei 
telkė aktyvią gyventojų dalį atvirai, bekraujei, bet nepalenkia- 
mai politinei kovai. Šios kovos tikslas jau buvo ne kokia nors 
socializmo forma. Aštuntojo dešimtmečio viduryje net ir kairy- 
sis demokratinės opozicijos sparnas atsisakė „tikrojo“ socia- 
lizmo sąvokos ir atsisveikino su marksistinių revizionistų iliu- 
zijomis!. 

Šie laimėjimai, žinoma, nebūtų buvę įmanomi be pirma vy- 
kusio ilgo detotalitarizacijos proceso. Bet opozicijos vadovai 
matė dalyką kitaip. Pasak jų, totalitarizmas liko iš esmės nepa- 
kitęs, ojo irimo procesas prasidėjo tiktai tada, kai opozicija suor- 
ganizavo savojėgas ir stojo į atvirą kovą su sistema, nusitaikiu- 
si į ją iš vidinių pozicijų*. Intelektualinėje plotmėje tai buvo 
negirdėtai naivu, bet politiškai, kaip paaiškėjo, labai veiksmin- 
ga". Režimo laikymas „nekintamai totalitarinių“ įgalino daryti 
jį moraliai atsakingą už visus Stalino ir stalinizmo nusikalti- 
mus, o dėl to buvo gerokai lengviau šalinti jo teisėtumo lieka- 
nas. Kita vertus, priešininko demonizavimas didino opozicijos 
moralinį svorį ir didino jos prestižą, nes leido laikyti jos laimė- 
jimus beprecedente pergale prieš totalitarinį Žvėrį, o ne vien 
susirėmimais su silpnu, ideologiškai nuginkluotu „realaus so- 
cializmo“ režimu. Šitaip antitotalitarinis ir antikomunistinis 
kryžiaus karas „antros apyvartos“ spaudoje padėjo opozicijai 
paimti „dvasinę valdžią“ Žmonėms ir sunaikinti partinės vals- 
tybės autoritetą. 

Šios kovos rezultatai yra gerai žinomi. Per vieną iš darbi- 
ninkų nepasitenkinimo proveržių judėjimo vadovai sugebėjo 
suformuluoti politinius reikalavimus — visų pirma nepriklau- 
somų ir savavaldžių profesinių sąjungų sukūrimo postulatą. 
1980 metų rugpjūčio mėnesį gimė „Solidarumas“, o netrukus 
prasidėjo ribota, bekraujė antikomunistinė revoliucija. Jos va- 
dovai, nenorėdami išprovokuoti Tarybų sąjungos intervenci- 
jos, nesiekė visiškai nuversti sistemos, bet masių radikalėjimas 
neleido išlaikyti judėjimo racionaliai nustatytuose rėmuose, 
stūmė į neišvengiamą konfrontaciją. Partijos vadovai vėl atsi- 
dūrė prieš dilemą: arba atvirai išsižadėti savo komunistinės 
tapatybės ir šitaip įstumti save ir šalį į tarybinės intervencijos 

! Žr. A. Michnik, Does Socia- 
lism Have Any Future in Euro- 
pe?, „Studium Papers“, 1989, 
spalis, t. 13, nr. 4, p. 183. 


* Ten pat. 


3 Detalesnės šios koncepcijos 
(vadinamos „naujuoju evoliu- 
cionizmu“') kritikos tema žr. 
A. Walicki, Zniewolony umyst 
po latach, p. 286—290. 

! W. Kuczynskis, „Solidaru- 
mo“ patarėjas ir Tadeuszo 
Mazowieckio vyriausybės 
ministras, prisiminimuose iš- 
sakė nuomonę, kad smarkaus 
konflikto, dvivaldystės ir eko- 
nominės katastrofos sąlygo- 
mis karinė padėtis buvo Len- 
kijai geriausias sprendimas. 
Jeigu „Solidarumas“ tada ne- 
galėjo įveikti komunizmo, tai 
komunizmas - lenkiškas ar- 
ba tarybinis — turėjo įveikti 
„Solidarumą“. Patogiausias 
lenkams variantas buvo ne- 
baigta, laiku sustabdyta, bet 
visiškai nepasmaugta revoliu- 
cija. Kaip tik tai ir ištiko „So- 
lidarumą“ (Zwierzenia zauszni- 
ka, Warszawa, 1992, p. 14-15). 


? Tajne dokumenty Biura Poli- 
tycznego, p. 570-571. Šių pa- 
siūlymų autorius buvo S. Ko- 
ciolek. 


* Ten pat, p. 586. 

pavojų, arba pripažinti tarybinį požiūrį ir palaidoti bet kokias 
tautinio susitaikymo viltis. Generolo Wojciecho Jaruzelskio pa- 
skelbtoji karinė padėtis buvo mėginimas rasti vidurio kelią. Gali- 
ma pasakyti, kad jo tikslas buvo ribota kontrrevoliucija: užšaldy- 
ti revoliucinį judėjimą, visiškai nenuslopinant, paliekant viltį gauti 
visuomenės paramą įgyvendinti žadėtoms reformoms!. Dabar 
žinome, kad, įvedęs karinę padėtį, Jaruzelskis ryžtingai atmetė 
pasiūlymą nedelsiant uždrausti „Solidarumą“ , atšaukti visas su 
juo pasirašytas sutartis, atiduoti opozicijos veikėjus kariniams 
teismams, greitai paskelbti griežtus nuosprendžius, išsiųsti iš 
šalies kai kuriuos „Solidarumo“ patarėjus? ir pan. Atsakydamas 
įtaijis pabrėžė, kad partijos kapitalas yra teisėtumas ir kompro- 
misai, tai, kad ji „darė nuolaidų, rodė nuolankumą, apsivalė“*. 
Tą iš tikrųjų sunku pripažinti esant įsitikinusio marksisto-leni- 
niečio kalba ir mąstysena. 

Lenkų pogrindžio ir emigracinė spauda, taip pat daugelis 
Vakarų žurnalistų aprašinėjo Lenkijoje įvestą karinę padėtį kaip 
aiškiausią totalitarinės santvarkos gyvybingumo įrodymą. Bet 
tai buvo didis nesusipratimas, kilęs iš to, kad totalitarizmas buvo 
suprantamas kaip paprasta politinės demokratijos priešybė. Ši- 
taip protaujant, režimas, neturintis pakankamos visuomenės pa- 
ramos ir priverstas remtis „gryna prievarta“, turėjo, pagal 
apibrėžimą, būti totalitariniu režimu. O iš tikrųjų, kaip paaiškino 
H. Arendt, taip pat Cz. Mitoszas, totalitarizmas nėra policinė 
sistema, besiremianti „gryna prievarta“, „liaudies valią“ ne ig- 
noruoja, o veiksmingai formuoja, įkinkydamas tarnauti jo tiks- 
lams. Atviro valdinių priešiškumo valdytojams padėtis, valdžios 
nustūmimas į gynybos pozicijas ir privertimas remtis vien armi- 
ja paneigia totalitarinę situaciją, kai valdžia prievarta išsireika- 
lauja ne tiktai sutikimą, o ir aktyvią, entuziastingą ir dalyvauja- 
mąją paramą. 

Be to, totalitarizmas neapsiriboja politinės demokratijos 
sustabdymu arba atsisakymu. Leszekas Kotakowskis (leniniz- 
mo ir stalinizmo analizės kontekste) apie tai rašė: 


„Pilietinių laisvių užgniaužimas egzistuojančios valdžios išlaikymo 
ir sustiprinimo labui dar nėra totalitarinė sistema, jeigu jo nelydi 
kita taisyklė: kad bet kokia žmonių veikla visose aktyvumo srity- 
se - ekonominėje ar kultūrinėje — privalo būti pajungta išskirtinai 
valstybės tikslams, kad ne tiktai yra uždraustos ir negailestingai 
slopinamos akcijos, nukreiptos prieš egzistuojančią valdžią, bet 

taip pat kad apskritai nėra jokių politiškai <neutralių> sričių, kad 
kiekvienas atskiras pilietis turi teisę tiktai į tokią veiklą, kuri kartu 
yra numatyta valstybinės valdžios, ir kad kiekvienas individas yra 
valstybės nuosavybė ir tokiu yra valstybės laikomas“. 
Jaruzelskis nemėgino pagrįsti karinės padėties įvedimo 
ideologiškai. Jis apeliavo tiktai į nacionalinius interesus. Jo 
vyriausybė daug kartų pabrėžė neturinti būti „mylima“, įti- 
kinėjo savo šalininkus, kad esanti „mažesnis blogis“, neiš- 
vengiamas konkrečioje geopolitinėje sanklodoje. (Kaip liudi- 
ja A. Koestleris, terminas „mažesnis blogis“ buvo išbrauktas 
iš totalitarizmo žodyno kaip pernelyg reliatyvus.) „Šviesios 
ateities“ vizija užleido vietą tiesiog niūriam realizmui, nes 
valdžiajau žinojo, kokių pavojų kelia pažadai, kurių neįma- 
noma ištęsėti. „Realus socializmas“ aiškiai neteko geriau- 
sios galimos santvarkos statuso — valdžioms buvo patogu 
aiškinti bet kokį blogį ne savo klaidomis, o anoniminiais sis- 
temos mechanizmais. Totalitarinį „moralinės-politinės vie- 
nybės“ šūkį, Giereko laikais pakeistą „partijos vadovauja- 
mos liaudies solidarumu“, pakeitė sąvoka „socialistinis 
pliuralizmas“, reikalaujantis vien nacionalinio konsensuso 
minimumo. Politinė masių mobilizacija įgavo liaudies kry- 
žiaus karo prieš valdžią pavidalą; moralinės-politinės prie- 
spaudos organizavimas tapo opozicijos įrankiu, tinkamu ga- 
na brutaliai ir itin efektyviai prievarta užtikrinti kartais gana 
dirbtinį vienmintiškumą. Lyginant su stalinizmu, tai buvo 
visiškas vaidmenų pakeitimas. Režimas jau nelaukė rašyto- 
jų ir menininkų draugijų politinės paramos; paleidinėjo jas 
už atsisakymą laikytis apolitiškumo. Rašytojai, menininkai ir 
aktoriai protestavo prieš karinės padėties režimą ne tiktai 
savo kūrybos turiniu, o ir demonstratyviai atsisakydami ben- 
dradarbiauti su „oficialiomis“ institucijomis, ypač su masi- 
nės informacijos priemonėmis, bei mėgindami vietoje jų su- 
kurti „alternatyvią kultūrą“, kuri egzistuotų Bažnyčios 
pagalbos ir „antros apyvartos“ leidėjų įsitraukimo dėka. Tai 
buvo sisteminga kova už visišką sistemos įteisinimo panai- 
kinimą“. Joje buvo pasiekiama stebinančios sėkmės, nes parti- 
jos vadovai seniai prarado totalitarinį pasitikėjimą savimi ir 
tikėjimą neginčijamu savo reikalo teisumu. Net ir sistemos šali- 
ninkai nustojo rimtai žiūrėti į jos ideologiją, atskiri mėginimai 
atgaivinti komunistinės idėjas buvo sutinkami kaip humo- 
ristiniai reiškiniai". Vieša sistemos gynyba reikalavo didelės 

! L. Kołakowski, Główne nur- 
ty marksizmu, Londyn, 1988, 
p. 861. 


? Akivaizdžiausia tos kovos 
forma buvo lenkų aktorių eli- 
to beveik penkerių metų te- 
levizijos boikotas. Jų motyva- 
cija, o ir negausių boikoto 
priešininkų motyvacija buvo 
išdėstyta interviu Komedian- 
ci, Rzecz o boikocie, A. Roman 
(pareng.), Warszawa, 1990. 
Visi boikoto dalyviai pabrė- 
žė, kad iš tikrųjų tai buvo 
spontaniška protesto reakci- 
ja ir kad tik tai, jog visuome- 
nė ją pastebėjo ir parėmė, su- 
teikė jai kolektyvinės veiklos 
formas. 


3 Žr., pvz., D. Passento fel- 
jetoną Gorączka filozoficzna, 
„Polityka“, 1984 metų kovo 
17 d., nr. 11, p. 16, aiškinan- 
ti J. Ladoszo marksistinį cre- 
do. 

! Visi šie punktai atitinka kla- 
sikinį C. Friedricho ir Z. Brze- 
zinskio totalitarizmo apibrėži- 
mą, žr. Totalitarian Dictatorship 
and Autocracy, Cambridge, 
1956, p. 9-10. Puiki Jaruzels- 
kio ir jo komandos politikos 
charakteristika (man nežino- 
ta rašant šią knygą) yra J. 
Tarkowskio studijoje Kim są, 
dokąd idą knygoje Sociologia 
šwiata polityki, t. 1, Warsza- 
wa, 1994, p. 85-94. „Realaus 
socializmo“ Lenkijoje baigia- 
mąjį laikotarpį taip pat gerai 
nušviečia Tarkowskio „įteisi- 
nimo per bealternatyvumą" ir 
„Valdymo per apatiją“ anali- 
zė (ten pat, p. 37—42). 

pilietinės drąsos, o puolimas vis dažniau būdavo konfor- 
mizmo pasireiškimas. 

Taip tad, priešingai negu totalitariniai režimai, generolo 
Jaruzelskio režimas: 1) nemėgino kildinti savo teisės egzistuo- 
ti iš viską apimančios ir visiems primetamos ideologijos; 2) 
nepajungė savo veiklos jokiam pozityviai suformuluotam ide- 
ologiniam tikslui, veikiau pabrėždavo teisinių normų gerbimą 
ir tame kontekste net kalbėjo apie „Socialistinį konstituciona- 
lizmą“; 3) nemėgino politizuoti visų gyvenimo sričių, ypač 
protinio gyvenimo ir kultūros; ir pagaliau 4) visiškai atsisakė 
mėginimų iš viršaus mobilizuoti mases, vietoje to pasirinkda- 
mas tradicinę masių laikymo atokiau nuo politikos taktiką!. 
„Socialistinio konstitucionalizmo“ rėmuose įkūrė Konstituci- 
nį tribunolą ir pilietinių teisių gynėjo pareigas; paskutiniuoju 
savo egzistavimo laikotarpiu taip pat ryžosi eksperimentuoti 
su rinkos ekonomika. Tai reiškė ryžtingą totalitarinių-komu- 
nistinių aspiracijų atsisakymą, apsikasimą nepasitikinčio sa- 
vimi ir riboto autoritarizmo pozicijose. Tam tikra prasme tai 
logiškai atsirado iš proceso, kuris Lenkijoje prasidėjo jau 1956 
metais. Bet šį kartą tai buvo ne nelauktas sistemos dezintegra- 
cijos rezultatas, o sąmoningai įgyvendinta politika, kuri buvo 
atsakas į „Solidarumo“ iššūkį. Taigi galima teigti, kad „Soli- 
darumo“ pralaimėjimas 1981 metų gruodžio mėnesį pasirodė 
esąs ne tiktai jo moralinė pergalė, o ir galutinis totalitarinių 
aspiracijų žlugimas. 

Faktas, kad silpnas ir nepopuliarus Jaruzelskio režimas išli- 
ko valdžioje dar kelerius metus, neaiškintinas tuo, kad visuo- 
menė bijojo policinių ir parapolicinių jėgų. „Grynajėga“ iš tik- 
rųjų turėjo lemiamą reikšmę, bet tai buvo rytinio kaimyno jėga. 
Tos jėgos baimė sudarė tylų vyriausybės susitarimą su opozici- 
ja: abi šalys buvo įsitikinusios, kad, kol galioja Brežnevo „riboto 
suverenumo“ doktrina, tol negali būti kalbos apie komunistinio 
(arba veikiau pseudokomunistinio) režimo Lenkijoje nuvertimą. 
Tokią padėtį pakeitė tiktai naujas ir netikėtas veiksnys: Michailo 
Gorbačiovo „naujasis mąstymas“ apie tarptautinius reikalus. 
Jo knygoje Perestroika (1987) tas mąstymas dar buvo ne visiš- 
kai aiškus: socialistinių šalių „absoliuti nepriklausomybė“ ga- 
lėjo reikšti tų valstybių savarankiškumą bendro socialistinės 
sistemos pripažinimo dirvoje. Bet kitais metais Gorbačiovas pa- 
aiškino, kad jo „naujasis mąstymas“ pripažįsta ir „pasirinkimo 

laisvę“, taigi teisę pasirinkti ar atsisakyti socialistinės sistemos, 
ir kad ta taisyklė bus taikoma universaliai’. Jaruzelskio komanda 
rinti sau „minkštą nutūpimą“. 1989 metų pradžioje įtakingiausia 
opozicijos dalis buvo pakviesta diskusijai prie apskrito stalo. Po 
ilgų ir sunkių derybų partinė pusė buvo priversta atsisakyti „ne- 
konfrontacinių rinkimų“ (tai yra tokių, kurių rezultatai žinomi iš 
anksto) idėjos ir pripažinti pakartotinį „Solidarumo“ įteisinimą. 
Nepaisant sudėtingų rinkimų nuostatų, turėjusių užtikrinti LJDP 
ir jos sąjungininkams lemiamą balsą parlamente, 1989 metų birže- 
lio 4 dienos rinkimai atnešė visišką režimo kandidatų pralaimėji- 
mą, jo mastas nustebino opozicijos vadovus. Oficialių LJDP sąjun- 
gininkų perėjimas į „solidarumo stovyklos“ pusę nulėmė, kad 
reformistinis partijos sparnas negalėjo suformuoti vyriausybės. Po- 
rinkiminių derybų laikotarpis baigėsi nekomunistinės Tadeuszo 
Mazowieckio vyriausybės sudarymu. Dėl to kilo grandininė irs- 
tančio „tarybinio bloko“ valstybių reakcija. Per trumpą laiką ko- 
munistiniai režimai žlugo beveik visose Vidurio ir Rytų Europos 
šalyse. 

Iš daugelio veiksnių, nulėmusių „realaus socializmo“ žlu- 
gimą LLR, ypač svarbų vaidmenį, be abejo, suvaidino sąmo- 
nės veiksnys. „Kova su realiu socializmu įvyko „visuomenės 
sąmonės" erdvėje, kitaip būti negalėjo“. Sistema „žlugo ne 
todėl, kad buvo totalitarinė, žiauri ir engėjiška“*?, o todėl, kad 
sunyko jos šalininkų totalitarinė valia. Po kelerių metų tas 
pats veiksnys nulėmė Tarybų sąjungos žlugimą. 


4. Gorbačiovo perestroika ir galutinis 
komunistinės laisvės atsisakymas 


Perestroikos istorija yra per daug turtinga, per daug šviežia ir 
pernelyg kontroversiška, kad galima būtų susigundyti visapu- 
siškai atskleisti ją šioje knygoje. Nėra sutarimo nei jos priežas- 
čių, nei jos istorinės reikšmės vertinimo klausimais. Kai kurie 
Vakarų mokslininkai, ypač konservatyvūs, stengiasi kuo ma- 
žiau vertinti ją ideologiškai, vaizduoti kaip „dar vieną mėgini- 
mą pavėluotomis ir pusinėmis reformomis išgelbėti visą Leni- 
no sumanymą““; vaizduoti kaip bandymą, kurio imtis privertė 
ekonominė krizė Tarybų sąjungoje ir jos pralaimėjimas šalta- 

1 M.Top6aues, H36paHHbIe peuu 
u cmam»bu, T. 6, MockBa, 1989, 
p. 347-348 (Joknad na XIX 
Bceco/ro3HOoŪ KOHGDEepPeHŲUU 
KTICC c 28 urona 1988 200a). 


* B. Łagowski, List otwarty 
do trzydziestolatkow, „Przeg- 
ląd Polityczny“, 1992, nr. 1- 
2, P7 


> Ten pat, p. 5. 


* M. Malia, Yeltsin and U. S., 
„Commentary“, 1992 metų 
balandis, t, 93, nr. 4, p. 24. 

1 Žr. F. Thom, The Gorbachev 
Phenomenon. A History of Pe- 
restroika, vert. J. Marshall, 
London-New York, 1989, p. 
136, taip pat žr. M. Malia, 
Yeltsin and U.S., p. 21. 


2 S. Cohen, /op6avee eeðem 
60pb6y 3a pegcopMbi, „V3Be- 
cma“, 1991 metų kovo 12 d., 


p. 4. 


> M. Malia, Leninist Endgame, 
„Daedalus“, 1992 metų pava- 
saris, p. 60. 


t Ten pat, p. 57, 59—60. 


> M. Malia, A New Russian Re- 
volution?, „New York Review 
of Books”, 1991 metų liepos 
18 d., p. 31. 


e M. Malia, The August Revo- 
lution, „New York Review of 
Books“, 1991 metų rugsėjo 
26 d., p. 22. 


VI STALINIZMO DEMONTAVIMAS: DETOTALITARIZAVIMAS IR... 


jame kare. Pasak jų, Gorbačiovas buvo uolus leninietis ir net 
„Sudūlėjusio totalitarizmo“ gynėjas, taigi jo prestižas Vakaruo- 
se tebuvo vien keistas, iracionalus „gorbomanijos“ pasireiški- 
mas!. Kiti, artimesni liberaliam centrui mokslininkai, rėmė Gor- 
bačiovą iki pabaigos ir net drąsiai gynė jį nuo tarybinių jo 
politikos kritikų. Pavyzdžiui, Stephenas Cohenas 1991 metų 
kovo mėnesį oficialaus tarybinės vyriausybės organo puslapiuo- 
se išspausdintame straipsnyje įrodinėjo, kad Gorbačiovo lai- 
mėjimai yra didžiuliai: 1985 metais niekas nė nedrįso pagalvo- 
ti, kad Tarybų sąjunga taip smarkiai pasikeis. Bendros sistemos 
reformos negali iš karto duoti pozityvių rezultatų. Amerikiečių 
perestroika, tai yra Franklino Roosevelto „naujasis kursas“, tę- 
sėsi trisdešimt metų, o Gorbačiovui tenka įveikti dar didesnius 
sunkumus; todėl jis nusipelno būti laikomas didžiuoju refor- 
matoriumi, kuriam niekas nebegali prilygti“. 

Silpnas tokio protavimo punktas yra prielaida, kad Gorba- 
čiovo reformos galop leis pasiekti rezultatų, palyginamų su 
„Naujojo kurso“ rezultatais — kitaip sakant, kad jos įveiks kri- 
zę sėkmingų sistemos vidinių permainų rėmuose. Kaip žinome, 
Gorbačiovui tai pasiekti nebuvo lemta. Nepavykęs 1991 metų 
rugpjūčio mėnesio valstybės perversmas diskreditavo komunis- 
tų partiją ir pagreitino visos sistemos žlugimą. Martinas Malia, 
vienas energingiausių „gorbomanijos“ kritikų, tą aiškino kaip 
empirišką „vidinio komunizmo nereformuotinumo" įrodymą.. 
Nes komunizmas yra labiausiai totalus iš totalitarizmų ir pats 
savaime neleidžia jokių esminių pasikeitimų: „Nėra vidurio ke- 
lio tarp tokios sistemos integralumo išlikimo ir jos žlugimo““*. 
Todėl tad visas perestroikos ir glasnost’ laikotarpis tebuvo vien tik 
„Šešeri metai, tuščiai sugaišti nesėkmingai komunizmo refor- 
mai". Tikroji reforma prasidėjo tiktai nuo „vienareikšmiško, re- 
voliucinio santykių su komunizmu nutraukimo“, kurio simbolis 
buvo Borisas Jelcinas“. 

Tokie požiūriai yra pergalingas grįžimas prie senos tezės 
apie totalitarizmo „nekintamą esmę“ ir visišką tarybinės sis- 
temos nereformuojamumą. Todėl jie yra geras išeities punk- 
tas visiškai kitokiam perestroikos vertinimui. 

Malia argumentacijos silpna pusė yra ne tik vienpusiškas 
faktų pateikimas, bet taip pat, o gal visų pirma, loginio sąryšio 
stoka. Joje esama įvairių akivaizdžių nenuoseklumų. Apsiri- 
bosiu svarbiausiais iš jų. 

Rugpjūčio valstybės perversmas būtų argumentas Malia te- 
zės naudai, jeigu būtų pavykęs ir jeigu būtų visiškai sugrąžinęs 
tarybinės sistemos totalitarinį integralumą. O iš tikrųjų tai buvo 
nepavykęs sumanymas, stebėtinai negrabus, nedrąsus, pusiš- 
kas tikslų ir priemonių pasirinkimo atžvilgiu. Tai, kad perver- 
smininkai tikslingai vengė visų drastiškų priemonių, jų ideolo- 
ginis santūrumas ir primygtinis stengimąsis išsaugoti teisėtumo 
regimybę nėra tarybinės sistemos ir tarybinio politinio elito ne- 
pakeičiamumo įrodymas. Atvirkščiai! Taiklesnį įvertinimą sa- 
vo dienoraščiuose suformulavo pats Jelcinas. Pasak jo, nepavy- 
kusio perversmo eiga parodė, kad jo dalyviai - technokratai, o 
ne ideologiniai fanatikai; taip buvo todėl, kad jau išblėso primi- 
tyvios revoliucinės teorijos, Rusijos gyventojai tapo „normales- 
ni, kultūringesni, švelnesni, mokytesni“!. Ginti Baltųjų rūmų 
Maskvoje susirinko Žmonės, pasirengę mirti už aukštesnį rei- 
kalą, bet perversmo organizatoriai pasirodė esą nepajėgūs žu- 
dyti. Pasak Jelcino, tai aiškiai bylojo apie postalininio laikotar- 
pio išsiauklėjimą bei buvo moralinė pamoka ir vertingas 
palikimas naujai Rusijai. 

Panašiai turi būti vertinamas vaidmuo, kurį suvaidino par- 
tija, kariuomenė ir liūdnai pagarsėjęs KGB. Jeigu „devyniolikos 
milijonų partija buvo paleista vienu dekretu, be mažiausio pa- 
sipriešinimo““, tai sunku tatai pripažinti jos nekintamo totali- 
tarinio pobūdžio įrodymu. Jeigu kariuomenė Maskvos gatvėse 
broliavosi su gyventojais, leisdama suprasti, kad nešaudys į 
civilius, jeigu elitinis KGB junginys „Alfa“ atsisakė šturmuo- 
ti Jelcino buveinę, tai iš tikrųjų nėra valstybės totalitarinio 
pobūdžio įrodymas. Taip pat ir Jelcinas, nors nemėgo savo 
varžovo Gorbačiovo, šiame kontekste pripažino, kad perest- 
roika ir glasnost’ pajudino partijos, kariuomenės ir KGB mo- 
ralę, ir kad kaip tik tai nulėmė perversmininkų pralaimėji- 
mą’. Taigi komunizmo priešininkai neturi kalbėti apie „šešerius 
tuščiai sugaištus metus“. 

Malia teiginys, kad iš centro planuojama direktyvinė-skirs- 
tomoji ekonomika nėra reformuotina, taigi galinti būti tiktai de- 
montuota ir pakeista kita sistema, yra artima tezei, kelis kartus 
suformuluotai šioje knygoje, kad totalitarinė sistema nesiplėto- 
ja organiškai, kad vien (pasiekusi kulminaciją) palengva pra- 
randa savo tapatybę ir suyra. Bet tai nėra argumentas prieš Gor- 
bačiovą. Arjis pasikliovė sistemos savireguliacijos gebėjimu, ar 

' B. Yeltsin, The Struggle for 
Russia, vert. C. A. Fitzpatrick, 
New York, 1994, p. 102. 


? M. Malia, Leninist Endgame, 
p. 57. 


3 B. Yeltsin, The Struggle for 
Russia, p. 78. 


636 


' Gera to iliustracija yra 
V. Novodvorskaja, Demo- 
kratinio susivienijimo lyderė, 
kuri daug kartų vadino Gor- 
bačiovą „fašistiniu nusikaltė- 
liu“. Kaijai papriekaištavo už 
prezidento įžeidinėjimą, ji 
pareiškė, kad su džiaugsmu 
mirs tarybiniame kalėjime, 
kad suteptų krauju Gorbačio- 
vo perestroiką (žr. bydy 
Cyacmnuea ymepemb 6 coem- 
CKOU MIOpbMe, „KoMMepcaHT“, 
1991 metų vasario 18-25 d., 
p. 3). Teismas, laimė, padarė 
išvadą, kad prezidentas nebu- 
vo įžeistas. 


? Nuodugnesnė padėties 
TSRS paskutiniais Gorbačio- 
vo valdymo metais analizė 
yra mano esė Russia Before the 
Coup and After, „Critical Re- 
view“, 1991 metų žiema, t. 5, 
nr. 1, p. 1-35. 

norėjo „reformuoti tai, kas nereformuotina“? Atvirkščiai, jis daug 
sykių pareiškė, kad perestroika yra ne paprasta reforma, o re- 
voliucija, siekianti pakeisti egzistuojančią sistemą kita, kuri rem- 
tųsi rinkos ekonomika ir nuosavybės formų pliuralizmu. O ar 
rinkos ekonomikos susiejimas su laisvai suprantamu demokra- 
tiniu socializmu yra realiai galimas dalykas, turi likti atviru 
klausimu. Rugpjūčio perversmo mėginimas neteikia argumen- 
tų nei už, nei prieš, nes jo priežastys ir tikslai buvo politiniai, o 
ne ekonominiai. 

Ir galop mums svarbiausias reikalas - laisvė. Net ir tvir- 
čiausiai pagrįstas įsitikinimas apie visišką ir neišvengiamą 
Gorbačiovo ūkinių reformų fiasko negali pagrįsti nuomonės, 
kad perestroika nepasiekė laimėjimo suteikdama sistemai „Žmo- 
giškąjį veidą“, tai yra padarydama jį suderinamą su intelektu- 
aline, moraline ir net politine laisve. Šios knygos požiūriu tai 
turi didžiulę reikšmę. O kaip tik toje srityje Gorbačiovo laimė- 
jimai netilpo net į plačiausiai suprantamų sistemos vidaus 
pasikeitimų rėmus - jie keitė visą sistemą, drąsiai šalindami 
jos totalitarinius bruožus, naikindami baimės ir dvasinės pri- 
klausomybės palikimą. Šalis su visiškai laisva spauda, tole- 
ruojanti prieštaraujančius tarpusavyje politinių nuomonių 
kraštutinumus, dideliais tiražais leidžianti Orwello, Koestle- 
rio, Solženicyno ir Hayeko veikalus; šalis, kurios vadovai nu- 
tarė vadovautis teisės valdžios principais ir pripažino politi- 
nį pliuralizmą kartu su konfrontacija rinkimų procese; šalis, 
kurioje daugiapartinė, vidujai pasidalijusi politinė opozicija 
turėjo teisėtą statusą, o iš buvusios valdančiosios partijos tei- 
sinėmis priemonėmis buvo atimta konstitucinė teisė į valdžios 
monopolį; šalis, kurioje valstybės galva nebuvo apsaugotas 
nuo politinių ir asmeninių atakų, dažnai sąmoningai provo- 
kacinių!, kurioje prezidento ir vyriausybės gynimas dažnai 
reikalavo didesnės pilietinės drąsos negu opozicijos rėmimas, — 
tokia šalis negali būti pavadinta totalitarine nė viena priimti- 
na to žodžio prasme. Tai buvo epochinės reikšmės kokybinis 
pokytis, nors nuskurdusios ir pavargusios masės nejuto, kad 
kas nors būtų pakitę į gerąją pusę“. 

Masės kaip masės, bet kas kita intelektualai, ypač ameri- 
kiečių. Martinas Malia didesnę savo gyvenimo dalį buvo susi- 
rūpinęs laisvės TSRS likimu, o ne rinkos ekonomikos perspek- 
tyvomis šioje šalyje. Tai kodėl Gorbačiovo laikais jis tokią 

hierarchiją pakeitė? Klausimas retorinis, nes net pernelyg daug 
lenkų intelektualų į jį jau atsakė. Reikalas tiesiog tas, kad neapy- 
kantai komunizmui yra būdinga „įasmeninimo“ tendencija, blo- 
gio tapatinimas su konkrečiais asmenimis, aplinkomis arba po- 
litinių elitų personaline sudėtimi, nepriklausomai nuo jų tikrųjų 
pažiūrų ir veiksmų’. Tokioje perspektyvoje dabartis tampa ne 
tokia svarbi kaip biografija, o realūs veiksmai ne tokie svarbūs 
kaip ritualinis santykių su komunistine praeitimi nutraukimo ir 
jos beatodairiško pasmerkimo aktas. 

Verta pabrėžti, kad pats Gorbačiovas savo veiklą buvo pa- 
jungęs laisvės primatui. Susitikime su kultūros veikėjais jis štai 
taip apibrėžė savo vertybių hierarchiją: „Jeigu tai yra socializ- 
mas, tai visų pirma tatai reiškia demokratiją. O jeigu tai yra 
demokratija, tai tatai reiškia laisvę. Galbūt net pirmiau turi būti 
laisvė, o paskui demokratija. Politinė laisvė, žmonių ir dvasi- 
nės kultūros laisvė, ekonominė laisvė.“? Kiek anksčiau, 1989 
metų pabaigoje, Liaudies deputatų suvažiavime jis pastebėjo: 
„Dabar vertiname perestroikos rezultatus. Tai tiesa, kad apskri- 
tai ji nedavė ekonominių rezultatų, bet davė žodžio ir kūrybos 
laisvę bei politines laisves. Dar neseniai sakėme, kad dūstame 
nuo idėjų ir veiksmų paralyžiaus. Ar nesvajojome apie laisvę 
kaip vertingiausią dalyką?” 

Toks pareiškimas nėra išskirtinis ir atsitiktinis. Tai yra po- 
litinis ir asmeninis Gorbačiovo credo. Rugpjūčio perversmo iš- 
vakarėse, kai jau buvo visiškai aišku, kad tarybinė valstybė at- 
sidūrė ant politinio suirimo ir ekonominės katastrofos ribos, 
jis iškilmingai deklaravo, kad jei grįžtų į 1985 metus, tai ne- 
dvejodamas pasirinktų tą patį kelią - ne vyriausybės paterna- 
listinio žmonių padarymo laimingų kelią, o laisvės suteikimo 
žmonėms, laisvos saviraiškos bei vadovavimosi ne dogma, o 
„paprastomis bendražmogiškomis vertybėmis“ kelią“. Knygoje 
apie rugpjūčio įvykius jis dar kartą pabrėžė, kad nuo pat pra- 
džių perestroikos tikslas buvo sudaryti situaciją, kurioje mora- 
linis ir juridinis valstybės pagrindas būtų „individo laisvė, jo 
garbė ir orumas“". 

Aišku, kad laisvės sąvoka tuose tikslo deklaravimuose buvo 
paplitusi liberali sąvoka, neturinti nieko bendra su laisve mark- 
sistine prasme, arba kolektyvine, racionalia spontaniškų jėgų 
kontrole. Pats faktas, kad tarybinės valstybės vadovas vartojo 
žodžius „laisvė“ ir „demokratija“ jų įprasta, „buržuazine- 

! Lenkijoje tai įgavo dar gro- 
teskiškesnį pavidalą negu 
Rusijoje. Rekordą, ko gero, 
sumušė J. K. Bieleckio vy- 
riausybės statybų ministras 
A. Glapinskis, įrodinėdamas, 
kad L. Balcerowiczius yra 
„1984-ųjų komunistų kartos“ 
svarbiausia figūra. Tie komu- 
nistai buvo ypač pavojingi, 
nes nebuvo ideologiškai įsi- 
pareigoję, nesidomėjo tarybi- 
niu patyrimu, su stipendijo- 
mis važinėjo į JAV ir žavėjosi 
Vakarais. Kitaip sakant, jie 
buvo komunistai tiktai todėl, 
kad priklausė tam tikros 
draugijos aplinkai (žr. J. Kurs- 
ki, P. Semka, Lewy czerwcowy, 
Warszawa, 1993, p. 106-107). 


? Gorbačiovo kalba 1990 me- 
tų lapkričio 28 d. susitikime 
su kultūros veikėjais, cit. iš 
Gorbachev Airs Personal Feeling 
on Reform, „The Current Di- 
gest of the Soviet Press“, 1991 
metų sausio 2 d., t. 42, nr. 48, 
p. 2 (pirmiausia pasirodė 
laikraščiuose „Pravda“ ir „IZ- 
vestija“ 1990 metų gruodžio 
1 d.). 


* Cit. Iš J. J. Kirkpatrick, The 
Withering Away of the Totali- 
tarian State, Washington D. 
C., 1990, p. 280. 


* M. Gorbachev, The August 
Coup, New York, 1991, prie- 
das C: The Crimea Article, p. 
104. 


` Ten pat, p. 67. 

! Susitikime su kultūros vei- 
kėjais 1990 metų lapkričio 28 
d. Gorbačiovas, beje, pasakė: 
„Kodėl turėjau visa tai pra- 
dėti? Juk tai galėjo tęstis dar 
dešimt metų. Bet negalima 
buvo toliau taip gyventi“, cit. 
iš Gorbachev Airs Personal Fee- 
ling on Reform, p. 5. 


2 Žr. S. White, Gorbachev in Po- 
wer, Cambridge, 1990, p. 1-3. 


3 A. B. Ulam, The Commu- 

liberalia“ prasme, buvo svarbus marksistinės-lenininės indoktri- 
nacijos pralaimėjimo liudijimas. Be to pralaimėjimo „Gorbačiovo 
fenomenas“ būtų buvęs neįmanomas, o be Gorbačiovo (tą jis pats 
stengėsi pažymėti) pusiau totalitarinė tarybinė sistema būtų galė- 
jusi gyvuoti dar gana ilgai’. Gorbačiovo reformos atskleidė ideolo- 
ginį sistemos bankrotą, sukeldamos jo įteisinimo išnykimą, o pas- 
kui žlugimą. Tarybinės sistemos dezintegracija Brežnevo laikais 
parodė, kad be ideologinio karingumo komunistinis totalitariz- 
mas neteks savo dinamizmo, pasitikėjimo savimi ir tikslo pojūčio. 
Savo ruožtu perestroika parodė, kad tarybinė sistema negali išlikti 
be ideologinio mulkinimo. Glasnost’ sunaikino sistemos ideologi- 
nio įteisinimo likučius, atskleidė niūrią tiesą apie tarybinę partiją 
ir valstybę. Šitaip Gorbačiovas parengė savo, kaip TSRS preziden- 
to, pralaimėjimą. Bet jeigu jo tikslas buvo laisvė, - paprasta, žmo- 
giška laisvė, - tai jis buvo teisus, kai atsisakė pripažinti savo bylą 
esant pralaimėtą. 

Ši interpretacija nepateisina Gorbačiovo revoliucijos eko- 
nominių ir socialinių priežasčių ignoravimo. Ji tiktai skelbia, 
kad daug iš tų priežasčių, tokių, kaip, pavyzdžiui, kadrų dege- 
neracija, gyventojų demoralizacija ir „mafijinis feodalizmas“ — 
turėjo tiesioginį ryšį su ideologine krize ir kad bendra situacija 
TSRS devintojo dešimtmečio viduryje nebuvo net tiek katastrofiš- 
ka, kad „priverstų“ TSKP generalinį sekretorių imtis iš esmės 
neortodoksinės ir labai rizikingos terapijos*. Adamas Ulamas yra 
teisus teigdamas, kad pagrindinė TSRS žlugimo priežastis buvo 
„jo ideologinės misijos palūžimas“*. Savo praeityje tarybinis 
režimas „pademonstravo beprecedentį istorijoje gyvybingumą“. 
Jis sugebėjo išgyventi tokias katastrofas kaip kolektyvizacija, ku- 
ri sukėlė milijonų bado mirtį, masinį terorą ir kruviniausią nau- 
jųjų laikų istorijoje karą. „Kokie trivialūs, lyginant su tomis ka- 
tastrofomis, buvo devintojo dešimtmečio pradžioje varginę šią 
šalį negalavimai, tokie kaip nacionalinių pajamų augimo tempų 
sulėtėjimas (bet vis dėlto išliko 1,5-2% lygio, tai yra nebuvo 
labai blogi, palyginus su Jungtinėmis Valstijomis), senstanti 
ir apsnūdusi valdančioji oligarchija ir pagaliau aktyvus nedi- 
delės inteligentijos dalies disidentizmas, pusiau toleruojamas 
režimo kaip savotiškas apsauginis vožtuvas“*. Pasak Ulamo, 
tokie trūkumai ir sunkumai nebuvo niekuo ypatingi, taigi ne- 
gali nei paaiškinti Gorbačiovo veiksmų, nei katastrofiškų tų 
veiksmų padarinių sistemai. 

Toje pat knygoje Ulamas primena, kad 1972 metais, dėl 
tarptautinio įtampimo mažinimo politikos, tarybinės arenos 
stebėtojai iš Vakarų klausė: „Ar komunizmas gali išlikti val- 
džioje, atsikratęs esminės savo ideologinio bagažo dalies?“ 
Tuomet apskritai buvo manoma, kad tai bus įmanoma, nes 
realūs valdžios instrumentai „nepriklauso nuo ideologinių 
priesaikų“. Bet tikrovė tokią diagnozę paneigė: „Tai, kas įvy- 
ko perestroikos metu, yra įrodymas, kad net ir tie valdžios in- 
strumentai, kuriais disponavo komunistinis režimas, nesu- 
gebėjo apsisaugoti nuo vidinės erozijos. Taigi ideologinės 
priesaikos, nepakankamai vertintos pragmatiškų politikų, pa- 
sirodė esančios būtinos sistemai palaikyti — tol, kol šalies va- 
dovai kartojo jas su tam tikra doze įsitikinimo.“! 

Ulamo pastebėjimai sutampa su Edwardo Abramowskio 
teorija, kuri skelbia, kad visuomeninės santvarkos gyvuoja 
tol, kol remiasi „visuomeniškai organizuota Žmogaus sąmo- 
ne“. Socialistinėje santvarkoje, kuri turėjo būti tam tikro ide- 
ologinio projekto įgyvendinimas, visuomeninės sąmonės 
vaidmenį prisiėmė ideologija. Bet kaip tik todėl ta santvarka 
pasirodė esanti dar labiau priklausoma nuo savo ideologinio 
įteisinimo, negu yra priklausomos demokratinės santvarkos, 
kurioms galutinė instancija yra rinkimų urna. 

Sunku paneigti, kad jeigu perestroika ir glasnost’ nebūtų su- 
naikinusios komunistinės ideologijos likučių, tai tolesnė TSRS 
istorija rutuliuotųsi kitaip. Tokiu teiginiu galima atskleisti ab- 
surdiškumą požiūrio, neva Tarybų sąjunga liko totalitarinė net 
iki rugpjūčio perversmo. Jeigu tai būtų tiesa, nebereikėtų jokio 
perversmo. O jeigu tai būtų tiesa bent iš dalies - jeigu šalis ką 
tik būtų pradėjusi tolti nuo savo totalitarinės normos, jeigu 
TSKP būtų išsaugojusi bent dalį buvusio pasitikėjimo savimi, 
jeigu kariuomenė ir KGB nebūtų pasidavusios demokratinės 
visuomenės nuomonės įtakai, tuomet perversmo organizato- 
riai būtų gavę pakankamai paramos tam, kad galėtų jėga nu- 
šalinti nuo politinės arenos Jelciną ir jo šalininkus“. 

Taigi turime teisę teigti, kad Tarybų sąjungos detotalitariza- 
cijos procesas vyko lygiagrečiai su oficialios ideologijos erozijos 
ir etapiško demontavimo procesu ir baigėsi tada, kada mark- 
sizmas-leninizmas, kaip ideologinis sistemos įteisinimas, galu- 
tinai prarado įtaką nuomonės formavimo aplinkos protams. Tas 
teiginys neturi sietis su idealistiniu idėjų reikšmės istorijoje iš- 

1 A. B. Ulam, The Communists, 
p. 289. 


? Rusijos prezidentas B. Jelci- 
nas narsiai pasipriešino iššū- 
kiui, moraliai parėmė demo- 
kratines jėgas ir suteikė 
kryptį ėmusiam kas valandą 
didėti gyventojų pasipriešini- 
mui. Tai buvo neabejotinas jo 
nuopelnas. Bet lemiamas bu- 
vo faktas, kad nebuvo pradė- 
tas Jelcino Baltųjų rūmų štur- 
mas. Elitinio KGB junginio 
„Alfa“ vadas M. Golovato- 
vas apie tai pasakė: „Tiesą sa- 
kant, būtume galėję įvykdyti 
savo uždavinį per dvidešimt 
trisdešimt minučių“ (žr. KGB, 
Long a Feared and Pervasive For- 
ce, Is Now Quickly Brought to 
Heel, „New York Times“, 
1991 metų rugpjūčio 28 d., p. 
7). Pažymėkime, kad pats Jel- 
cynas šiuo klausimu neturėjo 
jokių iliuzijų. Jo vertinimu, 
Baltieji rūmai galėjo būti pa- 
imti šturmu vieno būrio jėgo- 
mis“ (The Struggle for Russia, 
p. 89). 

! Žr. C. Friedrich, The Unique 
Character of Totalitarian Socie- 
ty knygoje Totalitarianism, C. 
Friedrich (red.), Cambridge, 
1954. 


2 Malia savo nuomonę šiuo 
klausimu išdėstė straipsnyje 
To the Stalin Mausoleum, pasi- 
rašytame slapyvardžiu „Z“ ir 
pirmiausia išspausdintame 
leidinyje „Daedalus“, 1990 
metų žiemą (persp. Eastern 
Europe... Central Europe... Eu- 
rope, S. R. Graubard (red.), 
Boulder 1991). Šio straipsnio 
post scriptum jis pažymėjo, 
kadjo išreikštas požiūris į pe- 
restroiką (o ir į pagrindinę ame- 
rikiečių sovietologijos srovę) 
„Nuo seno Varšuvoje ir Buda- 
pešte buvo aksioma“ (žr. East- 
ern Europe..., p. 332). Malia 
apmąstymų apie rusų komu- 
nizmo pobūdį, raidą ir žlugi- 
mą apibendrinimas yra jo dar- 
bas The Soviet Tragedy. A 
History of Socialism in Russia, 
1917-1991, New York-T0o- 
ronto, 1994 (paskelbta tada, 
kai šios knygos vertimas į an- 
glų kalbą jau buvo atiduotas 
spausdinti). Šis veikalas dau- 
geliu atžvilgių nuvilia; jame 
esančių Gorbačiovo vertini- 
mų vienpusiškumas primena 
Lenkijos antikomunistinės 
dešinės pozicijas. Bet Malia 
požiūris gana esmingai skiria- 
si nuo įprastinių Varšuvos ir 
Budapešto dešiniųjų požiū- 
rių — jis pabrėžia ideologijos 
primatą ir tarybinės sistemos 
ideokratinį pobūdį, netyčia 
šiuo klausimu nutoldamas 
nuo savo pašnekovų lenkų ir 
vengrų. Lenkų karingieji an- 
tikomunistai (drauge su dau- 
geliu aštuntojo dešimtmečio 

pūtimu. Ideologinio įteisinimo vaidmuo būna daugiau ar ma- 
žiau esmingas. Net ir LLR, po 1956 metų, režimo įteisinimas 
buvo daugiausia neideologizuotas, besiremiantis visų pirma 
tam tikra nacionalinio intereso susidariusiomis aplinkybėmis 
koncepcija. Tačiau TSRS ideologijos vaidmuo buvo ypač dide- 
lis, atspindintis ideologinę sistemos genezę ir išimtinai ideok- 
ratinį tarybinių politinių režimų iki Chruščiovo imtinai pobū- 
dį. Šis ideokratinis tarybinio valstybingumo bruožas patraukė 
deramą sovietologijos „totalitarinės mokyklos“ dėmesį!, bet pas- 
kui juo iš esmės suabejojo įvairaus sovietologinio „revizioniz- 
mo“ atmainų atstovai. Aš, kitaip nei Malia, mielai pripažįstu, 
kad sustingusio „totalitarinio modelio“ priešininkai labai 
prisidėjo prie permainų Tarybų sąjungoje ir kitose „realaus so- 
cializmo“ šalyse supratimo. Tačiau manau, kad be klasikinio, 
ideokratinio totalitarizmo modelio (susieto su koherentiška de- 
totalitarizacijos koncepcija) negalima deramai suprasti TSRS 
atsiradimo, konsolidacijos, dezintegracijos, neišvengiamos kri- 
zės, o paskui žlugimo. Čia pateikta Gorbačiovo laikotarpio isto- 
rinės reikšmės interpretacija kuo glaudžiausiai siejasi su teze 
apie ypatingą ideologinio veiksnio autentiškuose komunisti- 
niuose judėjimuose ir komunistinėse valstybėse svarbą. 

Pažvelgus į perestroiką šiuo atžvilgiu, iš karto atsiskleidžia, 
kad ji buvo tikra „moralinė revoliucija“ (Abramowskio pasaky- 
mas) arba „sąmonės revoliucija“. Taip pat yra aišku, kad, ne- 
priklausomai nuo pirminių ketinimų, ta revoliucija buvo ne tik- 
tai antitotalitarinė, o ir antikomunistinė. 

Šiam požiūriui trumpai pagrįsti pamėginsiu apibendrinti 
perestroikos rezultatus keturiais punktais. 

Pirmasis punktas susijęs su nerinkos ekonomikos problema, 
kuri, kaip stengiausi parodyti, yra komunizmo bandomasis ak- 
muo. Šiuo klausimu Gorbačiovas savo esminę poziciją sufor- 
mulavo gana anksti, prieš tapdamas generaliniu sekretoriumi. 
Pavyzdžiui, CK ideologinėje konferencijoje 1984 metų gruodžio 
mėnesį jis pažymėjo kaip beveik akivaizdų dalyką, kad „preki- 
niai-piniginiai santykiai“ (taigi rinkos mechanizmai) nėra sve- 
timi socialistinei santvarkai ir turi būti deramai plėtojami? (žr. 
641 p.). Susidaro įspūdis, kad jis net nesuvokė, jog tai yra Marxo 
pažiūrų šia tema, išdėstytų Gotos programos kritikoje, esminė re- 
vizija; esminio prieštaravimo tarp rinkos mechanizmų ir ko- 
munizmo (kartu su socialistine faze) problema nuo Brežnevo 

laikų buvo partinės propagandos atkakliai nutylima, nes tuo 
klausimu galima buvo lengvai prarasti marksistinį principin- 
gumą. Šiaip ar taip, pravartu prisiminti, ką TSKP generalinis 
sekretorius savo šalies ūkiui siūlė, o ko nepatarė. Iš peržiūrėto 
1986 metų partijos programos varianto išnyko žengimo į ko- 
munizmą stadijų išvardijimas, o pati „komunizmo statybos“ 
idėja buvo pakeista „planiniu ir visapusišku socializmo tobuli- 
nimu“. Tuo pat metu partijos XXVII suvažiavime prekinio-pi- 
niginio ūkio panaikinimo koncepcija, tai yra esminė komunisti- 
nės ekonominės programos idėja, buvo pripažinta prietaru, kurį 
reikią išgyvendinti ekonominės raidos labui. Kitoje perestroikos 
stadijoje Gorbačiovas ėmė vaizduoti rinką kaip geriausią, efek- 
tyviausią ir demokratiškiausią ekonominės kooperacijos mecha- 
nizmą, būtiną civilizacijos instrumentą, be kurio negalinti funk- 
cionuoti planinė ekonomika’. 1989 metų birželio mėnesį 
artimiausias Gorbačiovo patarėjas Aleksandras Jakovlevas pasa- 
kė tiesiai, kad Marxo nerinkos ekonomikos vizija praktikoje nepa- 
siteisino ir kad mėginimai ją įgyvendinti vien tik sudarytų patogų 
pagrindą diktatūrai’. Šią atvirą rinkos reabilitaciją lydėjo parama 
įvairioms kooperatinės ir individualios nuosavybės formoms, ku- 
rios skynė kelią privatizacijos idėjai. 

Dalyko literatūroje paplito įprotis vaizduoti Gorbačiovo re- 
formas kaip „mėginimą grįžti jeigu ne prie konkrečių nepo ins- 
titucijų, tai prie jo dvasios'*. Pats Gorbačiovas prisidėjo prie 
šio nesusipratimo mėginimu susieti savo politiką su paskuti- 
ne Lenino minties faze, taigi su nepo laikotarpio Leninu. Sun- 
ku pasakyti, ar tai buvo tikro įsitikinimo išraiška, ar tiktai tak- 
tinis manevras; tam tikru mastu tai gal buvo ir viena, ir kita. 
Bet, šiaip ar taip, tokia paralelė klaidina. Leninui nepas buvo 
priverstinis atsitraukimas nuo komunizmo statybos, o perest- 
roika turėjo būti pažanga, judėjimas pirmyn. Gorbačiovas nie- 
kaip nesutiktų pavadinti savo reformas „atsitraukimu“; savo 
garsiajame Krymo straipsnyje (parašytame bandymo įvykdy- 
ti rugpjūčio perversmą išvakarėse) jis su pasididžiavimu pa- 
brėžė, kad per šešerius savo valdymo metus „niekada nepasi- 
davė pagundai atsitraukti“. Tas faktas, kad tai, ką Leninas 
vadino „atsitraukimu“, Gorbačiovui buvo pažanga, rodo 
visišką jų požiūrio į pageidaujamą raidos kryptį skirtumą. 

Ekonominės Gorbačiovo politikos nesėkmės kilo ne tiek 
iš teorinio nenuoseklumo, kiek taip pat iš neryžtingo politikos 

įgyvendinimo. Malia taikliai pastebėjo, kad Gorbačiovo padė- 
tis buvo daug sunkesnė negu Lenino padėtis 1921 metais’. Po 
kelių kolektyvizacijos dešimtmečių kolūkiečiai neteko noro ir 
sugebėjimo pasinaudoti marketizacijos pasiūlymais. Pramo- 
nės darbininkai nebuvo suinteresuoti pertvarkyti ūkį, taigi nie- 
ko keista, kad linko matyti ją kaip pirmenybės teikimą neken- 
čiamos „mafijos“ interesams. Savo ruožtu „mafijos“ nariai taip 
pat priešinosi reformoms, ne be pagrindo baimindamiesi, kad 
civilizuota, teisiškai reguliuojama rinkos ekonomika padarys 
galą didžiuliams pelnams, kokius davė korupcija, ką jau kal- 
bėti apie „antrosios ekonomikos“ sistemą“. Kitaip sakant, rin- 
kos reformos neturėjo visuomeninės bazės ir turėjo daug prie- 
šų, mokančių slapčia žlugdyti arba mikliai apeiti naujas 
žaidimo taisykles. Šiomis sąlygomis ūkinės reformos galėjo 
būti diegiamos tiktai autoritariniais metodais. Bet Gorbačio- 
vas sukūrė situaciją, kurioje komunistų partijos generalinis 
sekretorius jau negalėjo sau leisti autoritarizmo: autoritarinė 
politika būtų susidūrusi su stipriu pasipriešinimu dėl sulau- 
žytų decentralizacijos ir demokratizacijos pažadų’. Dėl to, pa- 
sirinkus prorinkos kursą, griuvo ideologinis sistemos įteisini- 
mas, kartu nebuvo sūteikta konstruktyvios alternatyvos 
direktyviniam ūkiui. 

Antras punktas susijęs su tarptautinių santykių pertvar- 
kymu. Programinės Gorbačiovo knygos paantraštė - New 
Thinking for Our Country and the World -ryškino glaudų vidi- 
nių reikalų sąryšį su tarptautiniais. Tam tikrą laiką pokyčių 
TSRS užsienio politikoje reikšmė buvo matoma tik iš Vakarų 
perspektyvos. Taip buvo todėl, kad TSRS ir kitų socialistinių 
šalių gyventojai buvo linkę skaityti Gorbačiovo deklaracijas 
kaip aplinkraščių apie taikų sambūvį pakartojimus, o Vaka- 
rų vadovai jose įžvelgė esminę naujovę: atsisakymą tezės apie 
neišvengiamą komunizmo pergalę pasauliniu mastu*. Ula- 
mas taikliai pastebėjo, kad tarybinių komunistų įsitikinimas 
būtinu ir universaliu jų reikalo triumfu griovė Vakarų politi- 
kų nuostatas: „Grėsminga TSRS saviizoliacija ir siaubą ke- 
lianti Stalino figūra su kaupu kompensavo tarybinį silpnu- 
mą, siekiant baime kaustyti Vakarus“". Tikėjimas tuo, kad 
Tarybų sąjunga reiškia viso tarptautinio proletariato intere- 
sus, tuo atstovaudama istorijos valiai ir objektyviai pažan- 
gos krypčiai, taip pat buvo svarbi vidiniame fronte, nes tiktai 
viso pasaulio istorinė misija galėjo pateisinti TSRS tautų kan- 

čias ir aukas. Tas galingas ideologinis rėmimas liovėsi eg- 
zistavęs tada, kai Tarybų sąjunga nustojo buvusi „žmonijos 
avangardu“, pavirsdama tokia, kaip ir kitos, šalimi, be to, 
negalinčia pasigirti ypatingais laimėjimais gerovės ir savo 
piliečių gyvenimo patogumų srityje. Taigi reikia sutikti su 
Ulamu, kad universalių komunizmo pretenzijų atsisakymas 
buvo paskutinės TSKP gynybos linijos atidavimas!. Ideolo- 
giniu požiūriu tai buvo moralinis nusiginklavimas. Stalino 
„Socializmas vienoje šalyje“ atrodė tik erezija, o Gorbačiovo 
atsisakymas konfrontuoti su kapitalizmu — motyvuotas būti- 
numu pajungti „klasinę politiką“ bendražmogiškoms verty- 
bėms - buvo tiesiog totali kapituliacija. 

Kaip jau minėjau, Gorbačiovui užteko nuoseklumo ir drą- 
sos atvirai skelbti neginčijamą kiekvienos šalies teisę laisvai 
pasirinkti politinę ir ekonominę sistemą. Nepageidaujama, nors 
visiškai tikėtina to atvirumo pasekmė buvo komunistinio reži- 
mo žlugimas Lenkijoje, o paskui kitose Vidurio ir Rytų Europos 
šalyse. Gorbačiovas atsisakė tai pripažinti pralaimėjimu, bet 
žymiai sunkiau jam buvo sutikti su kitokiu pasirinkimo laisvės 
viršenybės socializmo interesų atžvilgiu pritaikymu: su augan- 
čia TSRS tautų nepriklausomybės siekių jėga. Separatistinės ten- 
dencijos, kurias anksčiau slopino baimė ir paralyžiavo indok- 
trinacija, pasirodė esančios nepaprastai stiprios. Jų nepajėgė 
įveikti nei generalinio sekretoriaus gražbylystė, nei tam tikro 
masto represijos. 

Trečias punktas yra bendrų „formalios“, „buržuazinės“ de- 
mokratijos principų reabilitacija. 1988 metais Gorbačiovas pri- 
pažino poreikį esmingai pakeisti tarybinę politinę sistemą — 
atsisakyti partinio „nurodymų ir spaudimo mechanizmo“ ir 
pakeisti jį sistema, besiremiančia teisės valdžia, konkurenci- 
niais rinkimais, perduoti visą vykdomąją valdžią valstybės or- 
ganams (atskirtiems nuo partijos organų) ir konstituciniam val- 
džių atribojimui“. Kitais metais TSRS tapo konkurencingų 
Liaudies deputatų tarybų bei kitų respublikinio ir municipali- 
nio lygio organų rinkimų arena. Tų rinkimų rezultatas buvo 
tarybinio politinio peizažo revoliucinis pasikeitimas. Komunis- 
tų partija suskilo į frakcijas, kurių programos teturėjo nedaug 
bendra su komunizmu kaip idėjų sistema. Atsirado daugybė 
atvirai nekomunistinių partijų, kai kurios prasiskynė kelią į 
oficialius parlamentinius organus. Visos turėjo savo spaudos 

organus, atspindinčius visus visuomenės nuomonės atspalvius 
nuo monarchizmo ir konservatyvaus nacionalizmo iki libera- 
lizmo ir populistinės demokratijos, taip pat iki keistų naciona- 
listinių ir komunistinių idėjų mišinių. Daugelio miestų, su Mask- 
va ir Leningradu, municipalinės tarybos pateko į 
nekomunistinių demokratų ir net (pvz., Vakarų Ukrainoje) į at- 
virai antikomunistinių ir antitarybinių nacionalistų rankas. Tai 
buvo ne tiktai visuomenės nuomonės pliuralizacija, o ir nekon- 
troliuojamas valdžios pasidalijimo procesas. 1990 metų vasa- 
rio mėnesį TSKP neteko savo konstitucinės teisės į valdžios mo- 
nopolį (liūdnai pagarsėjęs 6 straipsnis). Netrukus Borisas 
Jelcinas paskelbė apie Rusijos Federacijos įstatymdavystės vir- 
šenybę (jos teritorijoje) lyginant su sąjungine įstatymdavyste. 
1991 metų birželio 2 dienos rusų rinkimuose Borisas Jelcinas 
buvo išrinktas pirmuoju suverenios Rusijos respublikos prezi- 
dentu. Vienas pirmųjų jo žingsnių užėmus šį postą buvo parti- 
nių organizacijų pašalinimas Rusijos teritorijoje iš įmonių ir 
valstybės įstaigų. 

Ketvirtas, paskutinis punktas yra vis didesnis glasnost’ vaid- 
muo ir vis mažesnė jos kontrolė. Neabejotina, kad glasnost’ bu- 
vo didžiausias Gorbačiovo laimėjimas, o drauge pagrindinė jo 
pralaimėjimo priežastis. Iš pradžių ji buvo tiktai naujas kultūri- 
nis „atšilimas“, bet netrukus paaiškėjo, kad šį sykį ribotos lais- 
vės nepakaks mobilizuoti intelektualinei reformai paramą. Gor- 
bačiovas greitai į tai atsižvelgė ir padarė atitinkamas išvadas. 
1989 metų pabaigoje jis pareiškė, kad socializmo interesus ati- 
tinka tai, kad glasnost’ nebūtų niekuo suvaržyta!. Naujas spau- 
dos įstatymas, kurio projektas buvo paskelbtas 1989 metų gruo- 
džio mėnesį“, iš esmės panaikino cenzūrą (išskyrus reikalus, 
tiesiogiai susijusius su valstybės saugumu); tiesa, jame buvo 
straipsnis, draudžiantis raginti jėga nuversti valstybės santvar- 
ką, bet praktiškai jis neturėjo didesnės reikšmės. Buvo sugrą- 
žinta pažiūrų reiškimo laisvė su politinių pažiūrų reiškimu im- 
tinai. Kilęs domino reiškinys greitai naikino sistemos ideologijos 
likučius. Nuo to laiko galutinis sistemos žlugimas jau tebuvo 
tik laiko klausimas. 

Glasnost vaidmuo galutinai demontuojant „realųjį socia- 
lizmą“ yra toks akivaizdus, kad neverta su juo nė gaišti. Išsi- 
aiškinimo veikiau reikalauja tai, kad ji neatnešė laukto re- 
zultato, t. y. visuotinės gyventojų paramos perestroikai ar bent 
deramo jos reikšmės laisvės reikalui supratimo. Šiuo požiū- 

riu glasnost’ pasirodė esanti tiesiog neefektyvi. Per trejus pasku- 
tinius Gorbačiovo valdžios metus eilinės tarybinės sistemos 
kritikos bangos nesuformavo įsitikinimo apie galutinį totali- 
tarinės sistemos žlugimą. Atvirkščiai, įspūdingas laisvės di- 
dėjimas paprastai buvo nepakankamai vertinamas arba ig- 
noruojamas, o tai, kad jį pastebėjo užsieniečiai, buvo laikoma 
vakarietiškos „gorbomanijos“ pasireiškimu. Šis paplitęs, at- 
kaklus atsisakymas pripažinti Gorbačiovo nuopelnus nau- 
jai atgautai laisvei paprastai buvo siejamas su giliu netikėji- 
mu sistemos galimybėmis pasikeisti į gera. Tipiška šios 
nihilistinės pozicijos visų Gorbačiovo reformų atžvilgiu iš- 
raiška buvo straipsnis, paskelbtas prieš pat nepavykusį rug- 
pjūčio perversmą savaitraščio „Stolica“ puslapiuose. Skai- 
tome: 


„Išvada yra vienareikšmiška: nepaisant visų demokratizacijos eks- 
cesų, šiandien gyvename labiau socialistinėje visuomenėje, negu prieš 
šešerius metus. Šis rezultatas verčia mus pripažinti, kad perestroika nė 
kiek nebuvo atsitraukimas: nuo pat pradžių ji buvo ataka, užmas- 
kuota apgaulingais manevrais. Gorbačiovo revoliucijos, kritikuotos 
visų radikalų grupuočių, prasmė atsiskleidžia „dialektiškai“: dau- 
giau demokratijos vieniems reiškia daugiau socializmo kitiems. Žmo- 
nėms „viršuje“ daugiau ekonominės nepriklausomybės ir daugiau 
laisvės nuo politinių dogmų. Žmonėms „apačioje“ daugiau pažemi- 
nimų, skurdo ir mirtingumo. Šitaip užbaigė savo ciklą ta didžioji 
provokacija, verta Uljanovo ir Džugašvilio.“! 


Kaip matome, „apkvaišimų“ logika yra tokia pati įvairio- 
se šalyse. Bet pamėginkime suprasti tokio mąstymo rusų są- 
lygomis priežastis. 

Visų pirma tai buvo nesugebėjimas atskirti laisvės reikalo 
nuo bendro nepasitenkinimo Gorbačiovo politikos rezulta- 
tais. „Nezavisimaja gazieta“ 1991 metų kovo mėnesį paskel- 
bė visuomenės nuomonių tyrimo rezultatus straipsnyje Kas- 
met vis blogiau“. Rezultatai rodė, kad tik mažuma teigiamai 
vertina „1985 metais įvykusius pokyčius“. Prie pozityvių Gor- 
bačiovo politikos rezultatų dauguma respondentų priskyrė 
pasitraukimą iš Rytų Europos, respublikų suverenizaciją ir 
privačios nuosavybės rėmimą. Tačiau net 50% respondentų 
gyvenimo lygio smukimo priežastimi laikė „antros ekonomi- 
kos“ (arba „mafijos sistemos“) toleravimą, o 48% reikalavo 
stipresnės valdžios. Kainų kėlimo ir „antros ekonomikos“ 

priešininkų buvo beveik dvigubai daugiau (65%) negu žemės ir 
gamybos priemonių privatizavimo priešininkų (34%). Akivaiz- 
di dauguma nepasitikėjo viešąja valdžia, į šalies ateitį žiūrėjo 
su kraštutiniu pesimizmu: 54% prognozavo ekonominę ka- 
tastrofą, o tiktai 7% tikėjo, kad esamoji sistema galėtų išsilai- 
kyti iki 2000 metų. Leidinio „Stolica“ radikalai pristatė savo 
nuosavą pesimistinės diagnozės versiją, priskirdami blogio 
genezę Gorbačiovo lojalumui socializmo atžvilgiu. Pasak tos 
logikos, jeigu kiekviena diena neša pablogėjimą, tai tikriau- 
siai socializmas, esąs blogio priežastis, tampa vis stipresnis ir 
grėsmingesnis. 

Kita perestroikos teikiamo išlaisvinimo aspektų programinio 
ignoravimo priežastis buvo moralinis fundamentalizmas, atsi- 
sakąs pripažinti laisvę autonomine vertybe, nepriklausoma nuo 
moralinio ir materialaus gėrio. Šio tipo žmonės taip sutelkė dė- 
mesį į emocinį ir moralinį sistemos neigimą, kad prarado gebė- 
jimą racionaliai analizuoti. Gorbačiovo perestroika neatnešė nei 
gerovės, nei moralinio apsivalymo, gyvenimas darėsi vis sun- 
kesnis tiek materialiai, tiek moraliai. O jeigu taip, tai nėra ir 
tikros laisvės ir negalima sakyti, kad totalitarizmas Rusijoje lio- 
vėsi egzistavęs. 

Šio tipo intelektas buvo tipiškas devynioliktojo amžiaus rusų 
inteligentijos, ypač narodnikų, produktas. Ta inteligentija greitai 
nusivildavo vakarietiška laisve, nes painiojo individo laisvę su 
moraline tvarka ir visuomeniniu teisingumu, užtikrinančiu kiek- 
vienam visapusiškos saviraiškos galimybę. O tąja prasme ir Va- 
karuose laisvės nebuvo. Tačiau, nepaisant nieko, liberali laisvė, 
prasidedanti sąžinės ir žodžio laisve, yra labiausiai svarbi, ver- 
tinga ir nepakeičiama net tada, kai jos nelydi moralinė harmoni- 
ja ir materialinė gerovė. To nesuprato rusų narodnikai ir anar- 
chistai, bet tą suprato Aleksandras Hercenas, nors ir 
nesutaikomas liberalizmo kritikas. Jo supratimu, XIX amžiaus 
„buržuaziniai“ Vakarai neišsprendė „visuomeninės problemos“, 
neatsakė į jokį klausimą apie gyvenimo prasmę ir vertę; nevykdė 
net ir formalių politinės demokratijos reikalavimų. Tačiau, kitaip 
negu Nikolajaus I Rusija, jie suteikė individui fundamentalias 
laisves, o visų pirma neįkainuojamą žodžio laisvės dovaną!. To- 
kiu pat argumentu remiantis reikėtų išryškinti nepakankamai 
vertinamą skirtumą tarp Gorbačiovo Rusijos ir dešimčia metų 
ankstesnės Rusijos. 

Pagaliau svarbiausias glasnost’ rezultatas buvo krachas 

visų paguodų ir pateisinimų, visų iliuzijų dėl kančių, kurias 
rusų tauta užkrovė kitoms tautoms ir (visų pirma) pačiai sau, 
prasmės. Kaip tik todėl tiek daug Žmonių laikė glasnost’ bruta- 
liu svajonių atėmimu, o ne laisvės padidinimu. Gorbačiovas 
klydo manydamas, kad tiesos apie šalies praeitį atskleidimas 
padės gauti gyventojų paramą perestroikai. Realus glasnost’ 
efektas buvo totališkas komunistinės valdžios įteisinimo iš- 
nykimas, o tolesnė pasekmė - reikalavimas radikaliai ir mora- 
liai vienareikšmiškai atsiriboti nuo visos komunizmo tradici- 
jos. Kitaip negu Jelcinas, Gorbačiovas tam nebuvo pasirengęs 
ir todėl jo politika smogė jam pačiam, kaip TSKP generaliniam 
sekretoriui ir valstybės prezidentui. Naikindamas komuniz- 
mo įteisinimą, jis kartu sunaikino ir savo mandatą valdyti. 
Kaip tik dėl to pasilikimas valdžioje buvo suprantamas kaip 
nepakeliama priespauda. Rusijos gyventojams dabar reikėjo 
naujo vadovo, kuris pajėgtų atsikratyti praeities palikimo ir 
drąsiai paskelbtų „naują pradžią“. Tas istorinis vaidmuo ati- 
teko Jelcinui. 

Ankstesnė analizė konstatuoja prieštaravimą perestroikos vi- 
duje: įtampą tarp jos evoliucinės ir revoliucinės pusių, tarp tęs- 
tinumo irjo nutraukimo. Ta įtampa, ta neišspręsta priešingybė 
apibūdino visas Gorbačiovo idėjas ir veiksmus. Viena vertus, 
jis laikė savo misija pradėti naują Rusijos tūkstantmetės istori- 
jos epochą'; antra vertus, jis apibūdindavo save kaip leninietį, 
neketinantį atsiriboti nuo visos Rusijos praeities, pripažįstantį 
jos „socialistinį pasirinkimą“, padarytą 1917 metais. Jis buvo 
suskilęs į dvi asmenybes: vieną visiškai suvokiančią, kad „vis- 
kas visiškai supuvo“ ir kad „negalima taip toliau gyventi“; an- 
trą „giliai pasiaukojusią socializmo reikalui“, tiesa, nepajėgian- 
čią apibrėžti, kas yra socializmas, bet vis tiek matančią jį kaip 
didžiausią savo gyvenimo tikslą. 

Labai pamokoma to vidinio susidvejinimo iliustracija, taip pat 
negalimumo išspręsti egzistencinį priešingumą teorinėje plotmėje 
įrodymas yra Gorbačiovo straipsnis Sosialistinė idėja ir revoliucinė 
perestroika, paskelbtas 1989 metų lapkričio mėnesį. Tai yra išsa- 
miausias Gorbačiovo pasisakymas apie perestroikos prasmę ir ga- 
lutinį tikslą, taigi straipsnis vertas atidaus dėmesio. Norint su- 
prasti Gorbačiovo minčių prieštaravimus, reikia aiškiai atriboti 
antileniniškas ir (objektyviai) antikomunistines idėjas nuo negra- 
bių mėginimų suderinti jas su leninišku palikimu Rusijoje ir pla- 
čiai suprantama „socialistine idėja“. 

T. Harry Rigby taikliai nurodė, kad komunizmo, kaip uto- 
pinės istorijos pabaigos, idealas Gorbačiovo straipsnyje buvo 
pakeistas „humanistinio socializmo, kaip evoliucionuojančios 
visuomenės tvarkos“, idėja’. TSKP generalinis sekretorius api- 
brėžė socializmą labai laisvai: jis pripažino teisėtomis įvai- 
rias jo formas, taip pat ir tas, kurios susiformavo Vakaruose, 
įrodinėdamas, kad jas galima suderinti su kapitalistine eko- 
nomika. Pagrindine tarybinės socializmo koncepcijos klaida 
jis laikė mąstymą „absoliutaus, konfrontacinio, metafizinio 
priešingumo“ tarp dviejų pasaulinių sistemų kategorijomis*. 
Bet laimė, pridūrė jis, kad tą priešingybę įveikė pats gyveni- 
mas. Svarbiausia „naujo mąstymo“ socializmo tema sudėtinė 
dalis yra sąvoka bendražmogiškos civilizacijos, kurios laimė- 
jimai turi būti saugomi ir perduodami būsimosioms kartoms. 
Į šią sąvoką telpa „paprasti visuotinės moralės principai“, 
teisės ir teisės viešpatavimo, taip pat rinkos ekonomikos prin- 
cipai. Bet visų pirma dabar socializmo idėja yra tapati lais- 
vės idėjai". Individo demokratija ir laisvė yra dvi vertybės iš 
visuotinės civilizacijos, kurią tarybinė liaudis privalo per- 
imti ir pripildyti socialistinio turinio*. Praktikoje Gorbačio- 
vas įsivaizdavo tai kaip tarybinio socializmo atnaujinimą 
įvedant pilietinės visuomenės mechanizmus: demokratiją, 
teisės viešpatavimą ir rinkos ekonomiką". Lenino (taip pat 
Marxo!) požiūriu tai, aiškus dalykas, buvo visiška ideologi- 
nė kapituliacija. Net ir grynai loginiu požiūriu tai buvo ne 
buržuazinių institucijų pripildymo socialistiniu turiniu pro- 
grama, o atvirkščiai, „realaus socializmo“ pertvarkymo pagal 
„buržuazinės“ idėjas ir vertybes programa. Taigi tikrai yra 
pagrįsta Agnes Heller nuomonė, kad Gorbačiovas buvo „anti- 
Leninas, judėjimo atgal iniciatorius“*. Galima netgi teigti, kad 
tarybinės valstybės vadovas tapo „anti-Marxu“, nes savuoju 
socializmo aiškinimu civilizacijos labui atsisakė komunizmo. 

Bet reikalas tas, kad Gorbačiovas darė viską, ką tik galėjo, 
kad išvengtų tokios išvados. Jis apibrėžė savo poziciją kaip 
stalinizmo atsisakymą leninizmo ir marksizmo labui”. Mėgi- 
no ginti įvairias Marxo teorijas, nors ir nevykusiai, nuolat pats 
sau prieštaraudamas. Pavyzdžiui, jis atleido Marxą nuo atsa- 
komybės už tarybinius ekonominius eksperimentus, įrodinė- 
damas, kad, pasak Marxo, rinkos ekonomikos panaikinimas 
turėjo įvykti tik aukščiausio pramonės lygio stadijoje, kurios 

Rusija dar nepasiekė’. Taigi Gorbačiovas nepastebėjo, kad iš 
tikrųjų pagrindinė Marxo koncepcijos prielaida buvo negali- 
mumas nuo pat pradžių suderinti socializmą su rinka; rinkos 
panaikinimas turėjo būti pirmas socializmo statybos žingsnis. 
Iš to logiškai sekė tiktai tokia alternatyva: arba sprendimas kur- 
ti socializmą Rusijoje buvo klaidingas nuo pat pradžių (su tuo 
Gorbačiovas nenorėjo sutikti), arba socializmo statybą reikėjo 
pradėti nuo rinkos likvidavimo (kas reikštų, kad rusų komunis- 
tiniai vadovai veikė, išskyrus nepą, pagal Marxo nurodymus, 
taigi kad negali būti kalbų apie Marxo atleidimą nuo atsakomy- 
bės už tai, kas iš to išėjo). Kitoje vietoje Gorbačiovas priskiria 
„nuolatinę reikšmę“ Marxo socializmo, kaip galutinio istori- 
nės raidos dėsnių rezultato, koncepcijai, bet tame pačiame saki- 
nyje patikslina tą teiginį pridurdamas, kad niekas nėra „duota 
kartą visiems laikams“. Jis paremia „mokslinį socializmą“ kaip 
sąmoningą istorijos kūrimo (t. y. nepageidaujamų rezultatų iš- 
vengimo) metodą, o kartu gina bolševikų revoliuciją įrodinėda- 
mas, kad kiekviena revoliucija atneša nelauktų ir nenumatytų 
rezultatų. Jis giria Marxo „laisvės karalystės“ kūrimo idėją kaip 
nepranokstamą visuomenės mokslo laimėjimą, kartu siūlyda- 
mas rinkos ekonomiką kaip visuotinai pripažintą, universalų 
civilizacijos įrankį, ir nepastebi, kad viena visiškai prieštarauja 
kitam’. Gorbačiovo mėginimai ginti Leniną taipgi yra tokie pat 
pritempti, nenuoseklūs ir apgailėtinai neįtikinami. Leninas, 
perestroikos autoriaus nuomone, vertas simpatijos ne tiek vien 
dėl to, ką jis nuveikė, kiek dėl savo sugebėjimo nuolat mokytis 
ir taisyti savo klaidas*. Didžiausiu Lenino laimėjimu pasirodė 
esąs nepas, o teorijos srityje veikiausiai pavėluotas atradimas, 
kad darbo našumą lemia ne tiktai entuziazmas, o ir individu- 
alūs išskaičiavimai ir interesai". Lenino pritarimas prievartai 
ir terorui, kartu su teisės ir elementarių moralės normų panie- 
kinimu buvo nutylėtas. Maža to: Leninas drauge su Marxu 
buvo pavaizduoti tvirtai remiantys Kanto taisyklę, kad kiek- 
vienas Žmogus visada turi būti laikomas tikslu ir niekada - 
priemone“. 

Kaip aiškintini tie prieštaravimai, nenuoseklumas ir tuš- 
čiažodžiavimas? Viena iš pagrindinių priežasčių atrodo 
esanti bendra demokratizacijos laikotarpio marksistinės te- 
orijos būklė. Vykstant komunistinių partijų deideologizacijai, 
į marksizmo dogmas vis rečiau būdavo žiūrima rimtai, nors 

žodinis jų pripažinimas ir įėjo į privalomąjį ritualą. Ypač grio- 
vė vidinį marksistinės teorijos nuoseklumą mėginimai suteikti 
socializmui „žmogišką veidą“, pateikiant marksizmą ne kaip 
klasių kovos įrankį, o kaip dialogo ir visapusiško susitaikymo 
filosofiją, teikiančią pirmenybę bendražmogiškoms vertybėms. 
Lenkijoje ir Čekoslovakijoje tai vedė į primityvaus stalininio 
marksizmo keitimą įvairiomis humanitarinio eklektizmo atmai- 
nomis. Tas pat pasikartojo Tarybų sąjungoje. 

Kitokia priežastis buvo noras įtikinti partiją, kad perestroika 
išliko ištikima marksizmui ir negali būti laikoma komunizmo 
išdavyste. Gorbačiovas pasirinko tokią taktiką todėl, kad laikė 
partiją, tiesa, sklerotiška, vis dėlto dar pavojinga pabaisa, kurią 
reikia veikiau užliūliuoti, negu provokuoti aktyviai priešintis per- 
mainoms šalyje. Kaip šiandien žinome, Jakovlevas šiuo klausimu 
manė kitaip. Jis teigė, kad pabaisa jau seniai pavirto triušiu, taigi 
galima veikti ryžtingiau!. Panašų, nors radikalesnį, požiūrį išreiš- 
kė buvęs Aukštosios partinės mokyklos rektorius, Rusijos Federa- 
cijos respublikonų partijos pirmininko pavaduotojas V. Šostakov- 
skis. Straipsnyje, išspausdintame 1991 metų pradžioje, jis 
aprašinėjo komunistinę diktatūrą būtuoju laiku, įrodinėdamas, kad 
vadinamieji komunistai jau seniai nustojo buvę komunistais ir 
marksistais. Juk jie atsisakė visų marksistinio komunizmo idėjų: 
klasių kovos, pasaulinės revoliucijos, valstybės atmirimo ir nerin- 
kos ekonomikos. Tai liudiją, kad komunizmas mirė natūralia mir- 
timi, be jokių galimybių prisikelti“. 

Tuose argumentuose buvo daug tiesos. Bet, nepaisant to, 
Gorbačiovo atsargumas ideologijos klausimais buvo pateisina- 
mas taktikos reikalavimas. Atsakingi valstybės vyrai kartais tu- 
ri veikti užsimaskavę. 

Bet ar tai buvo tiktai taktika? Neatrodo įtikima. Taip pat sun- 
ku sutikti su Šostakovskio požiūriu, kad tai buvo tiktai asmeninio 
ribotumo ir politinio cinizmo mišinys’. Gorbačiovo apeliavi- 
mas į Rusijos socialistinį pasirinkimą ir komunistinę perspek- 
tyvą veikiau išreiškia jo didį troškimą išsaugoti kokį nors Rusi- 
jos istorijos tęstinumą ir taip išsaugoti tos istorijos suformuotą 
tapatybę. Gorbačiovas tiesiog pasakė: „Negalime išsižadėti sa- 
vo istorijos“*. Tie paprasti žodžiai nebuvo nei mėginimas hu- 
manizuoti marksizmą, nei taktinis manevras. Jie išreiškė su- 
prantamą ir vertą pagarbos daugelio Gorbačiovo kartos žmonių 
psichinį poreikį - išsaugoti gyvenimo tarnaujant TSRS pras- 

mę ir savo, kaip tarybinių piliečių, tapatybę. Čia buvo svarbi ne 
abstrakti, ideologinė komunistinė tapatybė, o tarybinė tapatybė 
kaip neišvengiamas bendro patyrimo ir bendro istorinio likimo 
produktas. Gorbačiovas negalėjo ir nenorėjo atsisakyti tos tapaty- 
bės. Jis troško įgyvendinti savo reformas taip, kaip tai darė didieji 
liaudies reformatoriai: pakeisdamas liaudies pavidalą, išjos neat- 
imdamas jos praeities, nepažeisdamas jos esminių kolektyvinės 
tapatybės bruožų. 

Jeigu ta diagnozė yra taikli, tai Gorbačiovas buvo nuoširdus 
kaip tada, kai įgyvendino radikalių sistemos pokyčių, kaip ir 
tada, kai rūpinosi išsaugoti tęstinumą. Jo tvirtas įsitikinimas, 
kad „negalima ilgiau šitaip gyventi“, neprieštaravo suvokimui, 
kad „socializmas slypi žmonėse, slypi visuose mumyse“. Jo 
laisvės — asmeninės, politinės, dvasinės ir ekonominės - ilge- 
sys buvo visiškai autentiškas, bet ne mažiau autentiškas buvo 
troškimas sujungti laisvę su kokia nors socialistinės idėjos for- 
ma ir tolesniu Tarybų sąjungos gyvenimu (nors ir kitu pavida- 
lu). Nepaisant kartais dramatiškos įtampos tarp šių dviejų sie- 
kių, kiekvienas jų buvo Gorbačiovo tapatybės, giliai 
įsišaknijusios ne tiktai jo asmenybėje, o ir jo šeimos istorijoje, 
elementas. Vieną iš retų atvirumo valandėlių Gorbačiovas pa- 
pasakojo apie savo pokalbį su Eduardu Ševardnadze, kai jiedu 
priėjo prie išvados, kad egzistuoja moralinis radikalaus pokyčio 
būtinumas. Jį pakomentavo taip: 


„Mums buvo nelengva prieiti prie tokių išvadų. Jau nebebuvome 
berniukai, daug išgyvenome, taip pat perėjome karą, taigi matė- 
me ir žinojome labai daug. 

Imkime, pavyzdžiui, du mano senelius. Vienas jų 1933 me- 
tais buvo nuteistas už pasėlių plano neįvykdymą, kai pusė mūsų 
šeimos išmirė iš bado. Kitas buvo ištremtas į Irkutską kirsti me- 
džių. O čia dar visa iškankinta šeima, kurios pusė išmirė 1933 
metais. Dar kitas mano senelis, kolūkių organizatorius, tada bu- 
vo vietinis Aprūpinimo ministerijos atstovas. Tai buvo visiškai rim- 
tas postas. Jis buvo kilęs iš valstiečių vidutiniokų šeimos. Jį irgi 
įkišo į kalėjimą ir tardė keturiolika mėnesių. Ištvėrė, ačiū Dievui. 
Bet gyveno tame „užkrėstųjų maru name“, „liaudies priešų“ na- 
me, į kurį negalėjo užeiti jo giminės ir bičiuliai. Nes būtų atsidūrę 
ten, iš kur išėjo mano senelis. Taigi perėjome per viską, viską ma- 
tėme iš vidaus, pažinojome tą gyvenimą ir pažįstame jį dabar, 
mokėjome palyginti ir taip pat ir šiandien mokame tai daryti. 

Manau, kad dauguma šioje salėje esančių žmonių taip pat 

turi to nepalyginamo patyrimo, kuris žadina mintis, verčia lyginti 
ir ieškoti atsakymo, neleidžia nutildyti sąžinės balso.“! 


To patyrimo išdava buvo tvirtas sprendimas, kad viskas tu- 
ri būti pakeista „taip, kad kiekvienas visuomenės narys galėtų 
jaustis žmogumi" *. 

Bet tai neturėjo būti paprastas neigimas. Vartojant Hege- 
lio terminą, galima pasakyti, kad Gorbačiovas siekė tarybinės 
sistemos Aufhebung. Svarbu buvo paneigti sistemą dialektiškai, 
tai yra pakeisti ją radikaliai, o kartu išsaugoti ir iškelti į aukštes- 
nį lygį visa tai, kas joje buvo gera. Ši programa neigė nihilistinį 
santykį su praeitimi. Tas atsispindi tolesnėje Gorbačiovo išpa- 
žinties dalyje: 


„Turėjome atsisveikinti su praeitimi. Koks skaudus procesas! 
Betgi ko turėtume išsižadėti? Ar turėčiau išsižadėti savo senelio, 
kuris buvo visiškai įsitraukęs į visa tai? Jis septyniolika metų 
buvo kolūkio pirmininkas. Niekada negirdėjau, kad jis būtų abe- 
jojęs teisingumu to, ką darė šioje žemėje. Žemėje, kurioje jis 
atėjo į šį pasaulį ir kurioje įsikūrė kiti šeimos nariai - vieni atvy- 
ko iš Voronežo, kiti iš Černigovo. Negaliu eiti prieš savo tėvą, 
kuris kariavo prie Kursko ir privalėjo persikelti per Dneprą, kai 
visa upė sruvo krauju. Priėjo iki sienos ir Čekoslovakijoje buvo 
sužeistas. Apsivalau, išsižadu Stalino kareivinių sistemos, bet ar 
tai reiškia, kad privalau išsižadėti savo senelio, savo tėvo ir viso 
to, už ką jie kovojo? Išsižadėti ištisų kartų? Negi jos gyveno 
veltui? Ne: daug kartų pasakiau, kad neiššokome iš pelkės; sto- 
vime ant kietos žemės.” 


Gail Sheehy, vertingos Gorbačiovo biografijos autorė, mėgino 
savo herojaus minčių ir jausmų dualizmą aiškinti Orwello „dve- 
jamintės“ koncepcija. Toks yra tipiškasis tarybinio totalitarizmo 
produktas“. Nuolatinė ideologinė priespauda, būdinga tarybi- 
nei sistemai, sudarė sąlygas, kuriomis viešai skelbiama tiesa tu- 
rėjo skirtis nuo asmeninio patyrimo tiesos, bet, nepaisant to, bū- 
davo paveikiama internalizacijos ir įeidavo į individualią 
tapatybę. Šitaip tarybinius žmones formavo priešingų idėjų kon- 
fliktas jų sąmonėje". Gorbačiovas, pasak autorės, buvo tipiškas 
tos specifiškai tarybinės „dvigubos sąmonės“ atvejis: viena ver- 
tus, aiškiai matė blogį, kurį žmonėms atnešė komunizmas, bet, 
antra vertus, buvo pajėgus elgtis kaip nuoširdus ir autentiškas 
komunistas. Pašaliniams stebėtojams tai atrodė kaip esminis 

principų ir tikslų nenuoseklumas; tačiau Gorbačiovui tai buvo 
sugebėjimas matyti abi problemos puses ir spręsti problemas 
dialektiškai!. 

Kaip stengiausi parodyti, protų susidvejinimas buvo tikrai 
tipiškas totalitarinės ideokratijos produktas. Bet šito nepa- 
kanka adekvačiai paaiškinti Gorbačiovo atvejui: „susidveji- 
nusios sąmonės“ kategorija per daug plati, o Orwello 
dvejamintės (double think) sąvoka per daug siaura, nurodanti 
tam tikros rūšies protinį pavergimą, kurį sunku įžvelgti Gor- 
bačiovo mąstyme. Priešingai negu Bucharino kartos komunis- 
tai, Gorbačiovas nebuvo komunistinės ideologijos kalinys. Jis 
nesakė negalįs išsižadėti komunistinių dogmų; tiktai sakė ne- 
galįs išsižadėti nesuskaičiuojamos daugybės tarybinių žmo- 
nių, kurie tikrai tikėjo komunizmu ir kuriems tėvynė susipynė 
sujos ideologine misija. Tai buvo visiškai kitokia pozicija, ne- 
gu prisirišimas prie dogmų, nes ji nenubraukė moralinės ir 
intelektualinės laisvės. 

Bet kodėl, tiesą sakant, reikėtų tų žmonių išsižadėti? Kon- 
servatyvus prancūzų patriotas neprivalo išsižadėti Prancūzų re- 
voliucijos palikimo; pietinių JAV valstijų gyventojai gali likti ištiki- 
mi Pietų tradicijoms neįsitraukdami į vergovės gynimą; sueuropėję 
šiuolaikinės Turkijos gyventojai neturi išsižadėti Otomanų impe- 
rijos. Tad kodėl Gorbačiovas taip labai baiminosi išduoti savo tėvą 
ir senelį? Kodėl atvirą ir radikalų atsiribojimą nuo komunizmo 
suvokė kaip tarybinės istorijos išsižadėjimą? 

Šie klausimai yra retoriniai, nes atsakymas į juos neiškyla 
savaime: taip buvo todėl, kad tarybinis patriotizmas buvo 
nepagydomai ideologinio pobūdžio. Tarybų sąjunga buvo iš- 
imtinis pavyzdys ideologinės tėvynės, negalinčios pakelti de- 
ideologizacijos proceso. Akivaizdu, kad to priežastis buvo ko- 
munistinės ideokratijos palikimas. Kitaip nei nacionalinis 
patriotizmas, tarybinis patriotizmas negalėjo tapti ideologiš- 
kai neutralus — iš to kilo neišvengiama įtampa tarp dviejų 
Gorbačiovo asmens tapatybės pusių. Jis nepajėgė atskirti sa- 
vo šalies istorijos, net ir mūšio prie Kursko, nuo komunizmo 
istorijos, ir todėl mokėjo žodinę duoklę ideologijai, kuria jau 
netikėjo. Jis laikė būtina įrodinėti perestroikos teisėtumą ape- 
liuojant į Leniną, kad vyresnė tarybinių piliečių karta ne- 
pavadiontų jo išdaviku. Renegato reputacijos baimė rodo, 
kad jis neištrūko iš savo tėvynės ideologinės priklausomybės; 

"Gera mėginimų ignoruoti tą 
tradiciją ir kartu atimti iš 
žodžio „komunizmas“ bet 
kokią konkrečią prasmę iliust- 
racija yra Gorbačiovo atsaky- 
mas į amerikiečių žurnalisto 
klausimą: „Ką buvimas ko- 
munistu reiškia šiandien ir ką 
reikš artimiausiais metais?“ 
Esmingiausia atsakymo į šį 
klausimą dalis skamba taip: 
„Būti komunistu - taip, kaip 
tai suprantu, - reiškia nebijo- 
ti to, kas nauja, atsisakyti bet 
kokių dogmų, mąstyti nepri- 
klausomai, pajungti savo min- 
tis ir veiksmus moralumo iš- 
bandymui bei politiniu 
veikimu padėti darbo žmo- 
nėms realizuoti jų viltis ir as- 
piracijas. Tikiu, kad būti ko- 
munistu šiandien reiškia būti 
demokratu ir teikti pirmeny- 
bę bendražmogiškoms verty- 
bėms“ („Time“, 1990 metų 
birželio 4 d., p. 23). 

„grįžimo prie pagrindinės civilizacijos srovės“, prie „Nnormalu- 
mo“, postulatą įgyvendinti, kaip jam paaiškėjo, nepaprastai sun- 
ku. Jis sunaikino pagrindus, į kuriuos rėmėsi komunistinė uto- 
pija, bet neišsivadavo iš išpūstų komunistinės tradicijos moralinės 
galios vaizdinių!. Jis manė, kad ta tradicija gali sucementuoti dau- 
giatautę tarybinę valstybę, ir tas klaidingas įsitikinimas vertė nie- 
kais jo reformatoriškas pastangas. Šia prasme yra pagrįstas teigi- 
nys, kad pats Gorbačiovas turėjo esmingiau imtis demaskuojančio 
viešumo ir išsilaisvinti iš prisirišimo prie praeities. Jis privalėjo 
pirmiausia giliau apmąstyti leninizmą ir išdrįsti vienareikšmiškai 
nuojo atsiriboti. Labai tikėtina, kad taip ir būtų padaręs, jeigu būtų 
turėjęs tam daugiau laiko. Tačiau jo paleistas dekomunizacijos 
procesas tapo nebesuvaldomas ir vyko žymiai greičiau, negu jo 
paties vidinė intelektinė evoliucija. 

Gorbačiovo dilemos tam tikru mastu buvo panašios į pro- 
blemas tų XIX amžiaus pradžios prancūzų patriotų, kurie 
troško revoliucinių eksperimentų pabaigos, kartu mėgino 
aiškinti revoliuciją esant integralia Prancūzijos istorijos 
dalimi. Pavyzdžiui, Pierre'as Simonas Ballanche'as į tą 
iššūkį atsakė savo sukurta „visuomeninės palingenezės“ 
teorija, aiškinančia, kaip Prancūzija galėjo pakeisti savo 
institucijas, išsaugodama savo vidinę tapatybę. Bet reika- 
las tas, kad tradicinė tėvynė yra giliau įsišaknijusi visuo- 
meninė tikrovė, gerokai stipresnė negu ideologinė tėvynė. 
Galima buvo iš anksto nuspėti, kad Tarybų sąjunga nepa- 
jėgs išgyventi komunizmo žlugimo. 

Bet Gorbačiovas savo svarstymais stengėsi neigti tokią ga- 
limybę. Jis ir toliau tikėjo, kad Tarybų sąjunga pozityviai iš- 
sprendė nacionalinį klausimą, kad aiški dauguma jos gyven- 
tojų laiko ją savo bendra tėvyne ir kad ūkinė tarpusavio 
priklausomybė pasirodys esanti stipresnė negu separatistiniai 
siekiai. Jis nenumatė, kad tarybiniai piliečiai į komunistinės 
valdžios krizę reaguos ne tiktai individualiai, o ir kaip tautos, 
kad bendras laisvės siekis pažadins jų atskiras nacionalines 
tapatybes ir politinės laisvės reikalą padarys neatskiriamą nuo 
laisvo nacionalinio apsisprendimo. Taip pat jis nesuprato, kad 
tokiems žmonėms, kaip irjis- tarybiniams rusų patriotams, trokš- 
tantiems išsaugoti ištikimybę savo tėvams ir seneliams, - vie- 
nintelis būdas išsaugoti istorinį tęstinumą buvo tarybinio 
laikotarpio laikymas vienu iš rusų nacionalinės istorijos sky- 

rių; tiesa, skyriumi jau uždarytu, bet vis dėlto sudarančiu ne- 
atskiriamą rusiškojo paveldo dalį. Įsitvirtinimas demokratinės 
nacionalinės valstybės dirvoje sudarė galimybę optimaliai iš- 
spręsti prieštaravimus tarp komunizmo atsisakymo ir pagar- 
bos duoklės visiems tiems, kurie nuoširdžiai tikėdami pasiau- 
kojo romanui su utopija arba gynė tėvynę nuo svetimo 
agresoriaus. Tatai, žinoma, nesprendė problemų tų šalių, ku- 
riose komunizmas visą laiką asocijavosi su rusų prievarta. 
Bet kaip tik todėl, beje, imperijos atsisakymas atitiko Rusijos 
vidinės raidos interesus. 

Nepaisant visų tų ribotumų ir klaidų, negalima išpūsti 
Gorbačiovo indėlio į komunizmo demontavimą. Tarybinės 
sistemos inercija buvo tokia didelė, kad tiktai energinga ini- 
ciatyva iš viršaus galėjo pastūmėti ją į esminių permainų 
kelią. Taigi neginčijama yra tiesa, kad „be Gorbačiovo arba 
ko nors kitojo vietoje vis dar tebelauktume komunizmo ga- 

lo“!. Perestroikos tikslas, žinoma, buvo ne Tarybų sąjungos 
žlugimas, ojos pavertimas humaniškesne, ekonomiškai na- 
šia valstybe, pajėgia priešintis tarptautinei konkurencijai. Ta- 
čiau klaida būtų iš to daryti išvadą, kad Gorbačiovo tikslas 
buvo sustiprinti TSRS kaip komunizmo tvirtovę. Atvirkščiai, 
Gorbačiovo tarybinis patriotizmas ir jo prisirišimas prie mig- 
lotai suprantamos „socializmo idėjos“ neturi užgožti fakto, 
kad tikrasis perestroikos tikslas buvo visiškas pasitraukimas 
nuo komunizmo. Pats Gorbačiovas daug kartų pabrėžė savo 
užduotimi laikąs egzistuojančios sistemos pakeitimą siste- 
ma, atitinkančia laisvės reikalavimus - jau ne „komunisti- 
nės laisvės“, o laisvės visuotinai priimta, liberaliai-demokra- 
tine šio žodžio prasme. O jeigu taip, tai pagrindinis jo tikslas 
buvo pasiektas. Gorbačiovas patyrė pralaimėjimą kaip TSRS 
prezidentas ir tarybinio valstybingumo gynėjas, bet ne kaip 
reformatorius, kurio prioritetas buvo plačiausiai supranta- 
ma pilietinė laisvė. Taigi perestroika nebuvo „šešeri metai, tuš- 
čiai sugaišti nepavykusiai komunizmo reformai“. Ji veikiau 
buvo neįtikėtinai greitas, taikus viso komunistinės tironijos 
statinio išmontavimas. Taikus to statinio demontažas buvo 
jos siektas ir pasiektas tikslas. 

George'as Sorosas, vienas įžvalgiausių ir tolimas nuo leng- 
vo optimizmo tarybinės arenos stebėtojų, parašė: 

„Gorbačiovas laiko Tarybų sąjungos pavertimą atvira visuome- 
ne savo pagrindiniu tikslu, svarbesniu nei visi kiti, įskaitant ir jo 
posto išsaugojimą, ir tarybinės imperijos išlikimą !. 


Šie žodžiai buvo parašyti 1989 metais, o visa, kas įvyko vė- 
liau, patvirtino jų teisingumą. 

Vertas dėmesio faktas, kad taip pat ir Borisas Jelcinas, ne- 
paisant visų jo asmeninių antipatijų, sugebėjo įvertinti ypatin- 
gą Gorbačiovo didybę. Savo prisiminimuose, paskelbtuose dar 
iki TSRS iširimo, rašė apie jį štai taip: 


„Tai, ką jis nuveikė, žinoma, įeis į žmonijos istoriją. Nemėgstu 
skambių žodžių, bet visos Gorbačiovo inicijuotos permainos ver- 
tos tokio pagyrimo. Juk jis galėjo sekti Brežnevo arba Cernen- 
kos pėdomis. Manau, kad šalies gamtinių išteklių ir žmonių kan- 
trybės būtų pakakę ilgiau, negu truko jo gyvenimas. Jis būtų 
galėjęs dar ilgai gyventi gerai nupenėto ir laimingo totalitarinės 
valstybės vadovo gyvenimą. Jis būtų galėjęs apsikabinėti ordi- 
nais ir medaliais; būtų galėjęs klausytis poemų ir dainų jo gar- 
bei, kas visada yra malonu. Tačiau Gorbačiovas pasirinko kitą 
kelią. Jis pradėjo kopti į aukštą kalną, kurio viršūnės vis dar ne- 
simato.“* 


Nesutinku su požiūriu, kad „realaus socializmo“ žlugimas 
Tarybų sąjungoje ir Vidurio bei Rytų Europoje reiškia galuti- 
nį visų plačiai suprantamo socializmo atmainų pralaimėjimą. 
Bet manau, kad tai yra marksistinio komunizmo galas. Jeigu 
taip, tai čia yra didžiulės istorinės reikšmės įvykis visam pa- 
sauliui - Rytams ir Vakarams, Pietums ir Šiaurei. Devyniolikto- 
jo amžiaus rusų mąstytojas Piotras Čaadajevas kadaise parašė, 
kad Rusijos istorijos prasmė yra surengti pasauliui kokią nors 
didelę pamoką. Tragiškas rusų revoliucijos likimas yra kaip tik 
tokia pamoka visam pasauliui. 

Teisingai pažymėta, kad dėl šios pamokos „rinkos racio- 
nalumo kritika socialinio teisingumo ir visuomeninio kon- 
sensuso ūkio „visuomeninio tikslo“ klausimu labui jau nega- 
li remtis rinkos ekonomikos likvidavimo ir pakeitimo kuo 
nors kitu postulatais“*. Mažai kas nesutinka su šia išvada, 
bet tai dar nėra visas apybraižos moralas. Reikia pridurti, kad 
troškimas tobulinti pasaulį jau nebegali pretenduoti į moks- 
linį tikrumą, besiremiantį tariamai neklystančiomis žiniomis 
apie istorijos dėsnius. Kairioji politika jau nebegali sietis su 

arogantišku pasitikėjimu savimi ir su įsitikinimu savo išgany- 
tojiška misija, politinių judėjimų ir visuomeninių-ekonominių 
sistemų įteisinimas negali remtis apeliavimu į neklystančios 
doktrinos autoritetą ir pretenduoti į tiesos monopolio teisę. Ir 
galop jau niekam negali būti leidžiama primesti kitiems žmo- 
nėms savo laisvės koncepciją, „laisvinti“ juos prieš jų valią ir 
aukoti ištisas Žmonių kategorijas arba ištisas kartas būsimojo 
„tikrosios laisvės“ triumfo labui. Daugiau niekada. 

